
-  Ar  trebui  să  ne  întoarcem,  ceru  Gared  pe  când  desişurile 
începură  să  se  întunece  tot  mai  tare  în  jurul  lor.  Ierburile 
sunt  moarte. 

-  Moartea  te  înspăimântă?  întrebă  Ser  Waymar  Royce  cu 
umbra  unui  zâmbet. 

Gared  nu  muşcă  din  momeală.  Era  un  om  bătrân,  trecut 
de  cincizeci  de  ani,  şi  văzuse  destui  stăpâni  venind  şi 
plecând. 

-  Ce-i  mort  e  mort,  zise  el.  Nu  avem  nimic  cu  ce-i  mort. 

-  Sunt  morţi?  întrebă  Royce  cu  voce  moale.  Ce  dovezi 
avem? 

-  Will  i-a  văzut,  răspunse  Gared.  Dacă  el  spune  că  sunt 
morţi,  pentru  mine  asta-i  suficient  ca  dovadă. 

Will  ştiuse  că-1  vor  atrage  la  sfadă,  mai  devreme  sau  mai 
târziu.  Şi-ar  fi  dorit  să  se  întâmple  asta  cât  mai  târziu. 

-  Mama  mi-a  spus  că  morţii  nu  cântă  nimic,  interveni  el. 

-  Dădaca  mea  spunea  la  fel,  Will,  răspunse  Royce.  Să  nu 
crezi  niciodată  ce  auzi  la  ţâţa  unei  femei.  Există  lucruri  care 
pot  fi  învăţate  chiar  şi  de  la  morţi. 

Glasul  său  se  reverbera,  poate  prea  puternic,  prin 
pădurea  întunecată. 

-  Avem  un  drum  lung  înaintea  noastră,  sublinie  Gared. 
Opt  zile,  poate  nouă.  Şi  noaptea  se  apropie. 

Ser  Waymar  Royce  privi  spre  cer  fără  nici  un  interes. 

-  Aşa  se  întâmplă  în  fiecare  zi  pe  vremea  asta.  îţi  piere 
curajul  pe  întuneric,  Gared? 

Will  putea  vedea  încordarea  gurii  lui  Gared,  furia  abia 
stăpânită  din  ochii  lui,  sub  gluga  neagră  şi  groasă.  Gared 
petrecuse  patruzeci  de  ani  în  Rondul  de  Noapte,  bărbat  şi 
băiat,  şi  nu  era  obişnuit  să  fie  luat  în  râs.  Şi  totuşi,  era  mai 
mult  decât  atât.  Dincolo  de  mândria  lui  rănită,  Will  putea 
simţi  şi  altceva  înlăuntrul  bărbatului  mai  în  vârstă.  O  putea 
vedea:  o  tensiune  nervoasă  care  se  apropia  periculos  de  mult 
de  frică. 

Will  îi  împărtăşea  nesiguranţa.  Petrecuse  patru  ani  la  Zid. 
Prima  dată  când  fusese  trimis  dincolo,  toate  vechile  legende 
îi  reveniseră  în  amintire,  iar  maţele  i  se  transformaseră  în 
apă.  Râsese  de  toate  astea,  după  aceea.  Acum  era  un  veteran 
cu  o  sută  de  ieşiri,  iar  sălbăticia  nesfârşită  şi  întunecoasă  pe 

care  cei  din  sud  o  numeau  pădurea  bântuită  nu-i  mai 
provoca  nici  o  spaimă. 

Până  în  această  noapte.  Ceva  era  altfel  în  noaptea  asta.  în 
beznă  exista  o  tensiune  care-i  ridicase  părul  de  pe  ceafă. 
Călăriseră  timp  de  nouă  zile,  spre  nord  şi  nord-vest  şi  apoi 
din  nou  spre  nord,  tot  mai  departe  de  Zid,  ţinându-se  cu 
încăpăţânare  pe  urmele  unei  bande  de  călăreţi  liberi  din 
sălbăticie.  Fiecare  zi  fusese  mai  rea  decât  cea  dinainte.  Ziua 
de  astăzi  era  mai  rea  decât  toate.  Un  vânt  rece  bătea  dinspre 
nord,  făcând  copacii  să  freamăte  ca  nişte  vietăţi.  întreaga  zi, 
Will  nu  voise  altceva  decât  să  gonească  mâncând  pământul 
spre  siguranţa  oferită  de  Zid,  dar  acesta  nu  era  un 
simţământ  pe  care-1  puteai  împărtăşi  comandantului  tău. 

Şi  mai  ales  unui  astfel  de  comandant. 

Ser  Waymar  Royce  era  fiul  cel  mic  al  unei  vechi  familii 
nobiliare,  cu  prea  mulţi  moştenitori.  Era  un  tânăr  chipeş  de 
optsprezece  ani,  cu  ochi  cenuşii,  graţios  şi  subţire  ca  un 
pumnal.  Urcat  în  şaua  uriaşului  său  armăsar  negru  de 
luptă,  cavalerul  îi  domina  pe  Will  şi  Gared,  călare  pe  bidiviii 
lor  mai  mici.  Purta  cizme  din  piele  neagră,  pantaloni  negri 
din  lână,  mănuşi  negre  din  moleschin  şi  o  cămaşă  suplă  şi 
strălucitoare  de  zale  negre,  aşezată  peste  straturi  de  lână 
neagră  şi  piele  întărită.  Ser  Waymar  era  Frate  Jurat  al 
Rondului  de  Noapte  de  mai  puţin  de  jumătate  de  an,  dar 
nimeni  nu  putuse  spune  că  nu  era  pregătit  pentru  vocaţia 
sa.  Cel  puţin  în  ceea  ce  privea,  până  acum,  garderoba. 

Mantia  era  încununarea  gloriei  sale;  zibelină  groasă  şi 
neagră,  moale  ca  păcatul. 

-  Pun  rămăşag  că  le-a  ucis  chiar  el,  pe  toate,  povestea 
Gared  la  cazarmă,  bând  vin.  Le-a  smuls  capetele  lor  mici, 
mândrul  nostru  războinic. 

Toată  lumea  răsese. 

Era  greu  să  primeşti  ordine  din  partea  unui  bărbat  de 
care  ai  râs  la  un  pahar  cu  vin,  se  gândi  Will  pe  când  stătea, 
zgribulindu-se,  în  şaua  bidiviului  său.  Gared  trebuie  că 
simţea  la  fel. 

-  Mormont  zicea  că  trebuie  să  le  luăm  urma  şi  asta  am 
făcut,  spuse  Gared.  Sunt  morţi.  Nu  ne  vor  mai  face  nici  un 
fel  de  necazuri.  Avem  un  drum  lung  de  străbătut.  Nu-mi 
place  vremea  asta.  Dacă  ninge,  ne  va  lua  două  săptămâni  să 
ne  întoarcem,  iar  zăpada  este  cel  mai  bun  lucru  la  care 

putem  spera.  Aţi  văzut  vreodată  o  furtună  de  gheaţă, 
stăpâne! 

Nobilul  nu  părea  să-1  asculte.  Studia  lumina 
crepusculară,  tot  mai  redusă,  pe  jumătate  plictisit  şi 
neatent,  ca  şi  înainte.  Will  călărise  împreună  cu  el  destul  de 
mult  ca  să  înţeleagă  că  era  mai  bine  să  nu-1  deranjezi  când 
era  în  starea  asta. 

-  Spune-mi  din  nou  ce  ai  văzut,  Will.  Toate  amănuntele. 
Să  nu  laşi  nimic  pe  dinafară. 

Will  fusese  vânător  înainte  de  a  se  alătura  Rondului  de 
Noapte.  Ei  bine,  adevărul  era  că  fusese  braconier.  Hăitaşii  lui 
Mallister  îl  prinseseră  asupra  faptului,  în  pădurea  Mallister, 
jupuind  unul  dintre  iepurii  lui  Mallister,  şi  i  se  dăduse  de 
ales  între  a  se  înrola  sau  a  pierde  o  mână.  Nimeni  nu  se 
putea  deplasa  prin  pădure  atât  de  neauzit  ca  Will,  iar  fraţilor 
în  negru  nu  le  trebuise  mult  până  să-i  descopere  talentul. 

-  Tabăra  se  află  la  trei  kilometri  şi  jumătate  distanţă  de 
aici,  dincolo  de  dealul  acela,  aproape  de  un  pârâu,  zise  Will. 
M-am  apropiat  pe  cât  am  îndrăznit.  Erau  opt,  bărbaţi  şi 
femei.  Nu  am  văzut  copii.  Au  ridicat  o  colibă  lângă  stâncă. 
Zăpada  o  acoperise  de  acum,  dar  am  putut  s-o  văd  destul  de 
bine.  Nu  ardea  nici  un  foc,  însă  vatra  era  curată  lună.  Nu 
mişca  nimeni.  Nici  o  fiinţă  vie  nu  ar  fi  zăcut  atât  de 
neclintită. 

-  Ai  văzut  sânge? 

-  Ei  bine,  nu,  recunoscu  Will. 

-  Ai  văzut  arme? 

-  Câteva  săbii,  câteva  arcuri.  Unul  dintre  bărbaţi  avea  o 
secure.  Părea  grea,  cu  lamă  dublă,  o  bucată  de  fier  brut.  Era 
la  pământ,  lângă  el,  chiar  lângă  mâna  lui. 

-  Ai  studiat  poziţia  cadavrelor? 
Will  înălţă  din  umeri. 

-  Doi  stăteau  ridicaţi,  sprijiniţi  de  stâncă.  Majoritatea  erau 
la  pământ.  Căzuţi  precum... 

-  Sau  poate  dormeau,  sugeră  Royce. 

-  Erau  căzuţi,  insistă  Will.  Era  o  femeie  în  picioare,  în 
pădure,  pe  jumătate  ascunsă  de  crengi.  O  iscoadă.  Zâmbi 
uşor.  Am  avut  grijă  să  nu  mă  zărească.  însă  când  m-am 
apropiat,  am  văzut  că  nici  ea  nu  se  mişca. 

Se  zgribuli  fără  să  vrea. 

-  Ţi-e  frig?  întrebă  Royce. 

-  Puţin,  murmură  Will.  Vântul  stăpâne. 

Tânărul  cavaler  se  întoarse  spre  armurierul  său  cărunt. 
Frunze  îngheţate,  căzute,  şopteau  în  urma  lor  şi  armăsarul 
lui  Royce  se  mişca  nervos. 

-  Ce  crezi  că  i-a  răpus  pe  aceşti  oameni,  Gared?  întrebă 
Ser  Waymar  cu  prudenţă,  potrivindu-şi  faldurile  mantiei  sale 
lungi,  din  zibelină. 

-  A  fost  frigul,  zise  Gared  cu  o  siguranţă  de  nezdruncinat. 
Am  mai  văzut  oameni  îngheţaţi,  iarna  trecută,  şi  atunci  când 
eram  un  băietan.  Toată  lumea  vorbeşte  de  zăpadă  de 
cincisprezece  metri  adâncime  şi  despre  cum  se  năpusteşte, 
urlând,  vântul  de  gheaţă  dinspre  nord,  însă  adevăratul 
duşman  este  frigul.  Te  fură  mai  pe  nesimţite  decât  Will,  iar 
prima  dată  tremuri  şi-ţi  clănţăne  dinţii,  baţi  din  picioare  şi 
visezi  la  vin  fiert  şi  un  foc  bun,  care  să  te  încălzească.  Arde, 
aşa  face.  Nimic  nu  arde  mai  tare  decât  frigul.  Dar  numai 
pentru  o  vreme.  Apoi  se  strecoară  înlăuntrul  tău  şi  începe  să 
te  amorţească,  iar  după  o  vreme  nu  mai  ai  putere  să  lupţi 
împotriva  lui.  Ţi-e  mai  lesne  să  te  întinzi  sau  să  adormi.  Se 
spune  că  nu  mai  simţi  durerea,  spre  sfârşit.  în  primul  rând, 
te  moleşeşti  şi  devii  somnoros,  totul  începe  să  fie  şters  şi 
apoi  este  ca  şi  cum  te-ai  afunda  într-o  mare  de  lapte  cald. 
Pare  ceva  paşnic. 

-  Câtă  elocvenţă,  Gared,  remarcă  Ser  Waymar.  N-aş  fi 
bănuit  niciodată  că  ai  aşa  ceva. 

-  Am  avut  şi  frigul  în  mine,  stăpâne.  Gared  îşi  dădu  gluga 
jos,  oferindu-i  lui  Ser  Waymar  o  bună  privelişte  a  cioturilor 
care-i  fuseseră  urechile.  Două  urechi,  trei  degete  şi  degetul 
mic  de  la  mâna  stângă.  Am  scăpat  ieftin.  L-am  găsit  pe 
fratele  meu  degerat  în  schimbul  lui  de  gardă,  cu  un  zâmbet 
pe  faţă. 

Ser  Waymar  dădu  din  umeri. 

-  Ar  trebui  să  te  îmbraci  mai  gros,  Gared. 

Gared  se  încruntă  spre  nobil,  iar  cicatricile  din  jurul 
fostelor  sale  urechi  se  aprinseră  înroşindu-se  de  furie,  acolo 
unde  Maester  Aemon  i  le  tăiase. 

-  Vom  vedea  cât  de  gros  te  poţi  îmbrăca  atunci  când  vine 
iarna. 

îşi  ridică  gluga  şi-şi  îmboldi  bidiviul,  tăcut  şi  îmbufnat. 

-  Dacă  Gared  a  spus  că  a  fost  frigul...,  începu  Will. 

-  Ai  mai  făcut  câteva  gărzi  în  această  săptămână,  Will? 

-  Da,  stăp'ne. 

Nu  trecea  nici  o  săptămână  fără  să  nu  aibă  parte  de  vreo 
duzină  de  afurisite  de  gărzi.  Unde  ţintea  omul  ăsta? 

-  Şi  cum  ţi  s-a  părut  Zidul? 

-  Umezit,  zise  Will  încruntându-se.  Acum  îşi  dădea  seama 
clar,  după  ce  nobilul  îi  atrăsese  atenţia.  N-ar  fi  putut 
îngheţa.  Nu  dacă  Zidul  era  umezit.  Nu  era  destul  de  frig. 

Royce  dădu  din  cap. 

-  Isteţ  băiat.  Am  avut  câteva  îngheţuri  uşoare  săptămâna 
trecută  şi  câte  o  fulguială  rapidă,  din  când  în  când,  dar  în 
mod  sigur  nu  a  fost  destul  de  frig  ca  să  ucidă  opt  oameni  în 
toată  firea.  Bărbaţi  îmbrăcaţi  în  blănuri  şi  piele,  dacă- mi  daţi 
voie  să  vă  reamintesc,  cu  un  adăpost  la-ndemână  şi  mijloace 
să-şi  facă  un  foc. 

Zâmbetul  cavalerului  era  arogant  şi  încrezător. 

-  Will,  condu-ne  acolo.  Vreau  să-i  văd  cu  ochii  mei  pe 
aceşti  bărbaţi  răpuşi. 

Nu  mai  era  nimic  de  făcut  din  acel  moment.  Ordinul 
fusese  rostit,  iar  onoarea-i  obliga  să  se  supună.  Will  trecu  în 
frunte,  bidiviul  lui  cu  păr  lăţos  avansând  cu  prudenţă  prin 
desişuri.  Cu  o  noapte  înainte  căzuse  un  strat  subţire  de 
zăpadă  şi  sub  crustă  se  ascundeau  pietre  şi  rădăcini, 
pândindu-i  pe  cei  nepăsători  sau  imprudenţi.  în  urma  lui 
venea  Ser  Waymar  Royce,  armăsarul  său  negru,  masiv, 
fornăind  de  nerăbdare.  Calul  de  război  era  prost  ales  pentru 
ieşire,  dar  încearcă  să-i  spui  asta  lordului.  Gared  încheia 
şirul.  Bătrânul  armurier  călărea  mormăind  în  barba  lui. 

întunericul  se  adânci.  Cerul  lipsit  de  nori  se  coloră  în 
purpuriu-închis,  culoarea  unei  răni  vechi,  apoi  se  înnegri, 
începură  să  răsară  stelele.  Se  ridică  şi  luna,  la  jumătate.  Will 
era  mulţumit  de  lumină. 

-  Putem  merge  mai  repede  de  atât,  sunt  sigur,  zise  Royce 
când  se  arată  luna  plină. 

-  Nu  cu  bidiviul  ăsta,  răspunse  Will.  Frica  îl  făcuse 
obraznic.  Poate  că  stăpânul  meu  ar  vrea  să  conducă  el? 

Ser  Waymar  Royce  nu  catadicsi  să  răspundă.  Undeva,  în 
pădure,  urla  un  lup.  Will  îşi  conduse  calul  sub  un  arbore 
bătrân  şi  încovoiat  şi  descăleca. 

-  De  ce  te-ai  oprit?  întrebă  Ser  Waymar. 

-  E  mai  bine  să  mergem  pe  jos  restul  drumului,  stăp'ne.  E 
dincolo  de  colina  aceea. 

Royce  se  opri  o  clipă,  uitându-se  în  depărtare,  cu  o 
expresie  gânditoare.  Un  vânt  rece  şuieră  printre  copaci, 
Mantia  de  zibelină  se  învolbură  în  spatele  lui  de  parcă  s-ar  fi 
trezit  la  viaţă. 

-  Ceva  nu-i  bine  aici,  mormăi  Gared.  Tânărul  cavaler  îi 
oferi  un  zâmbet  dispreţuitor. 

-  Aici  e? 

-  Nu  simţiţi?  întrebă  Gared.  Ascultaţi  bezna. 

Will  putea  simţi.  Patru  ani  în  Rondul  de  Noapte  şi  nu-i 
fusese  niciodată  frică.  Ce  putea  fi  acum? 

-  Vântul.  Copacii  foşnind.  Un  lup.  Care  dintre  aceste 
zgomote  te  face  să-ţi  pierzi  curajul,  Gared? 

Când  Gared  întârzie  cu  răspunsul,  Royce  alunecă  cu 
graţie  din  şa.  îşi  legă  armăsarul  de  o  creangă  aplecată, 
destul  de  departe  de  ceilalţi  cai,  şi-şi  trase  sabia  lungă  din 
teacă.  Pe  mâner  licăreau  pietre  preţioase,  iar  lumina  lunii 
aluneca  pe  oţelul  strălucitor.  Era  o  armă  frumoasă, 
confecţionată  la  castel,  şi  nouă,  după  aspect.  Will  se  îndoia 
că  fusese  vreodată  folosită  în  luptă. 

-  Copacii  sunt  deşi  aici,  avertiză  Will.  Sabia  aia  vă  va- 
ngreuna,  stăpâne.  E  mai  bun  un  cuţit. 

-  Dacă-mi  trebuie  sfaturi,  am  să  le  cer,  zise  tânărul  nobil. 
Gared,  rămâi  aici.  Păzeşte  caii. 

Gared  descăleca. 

-  Ne  trebuie  un  foc,  am  să  mă  îngrijesc  de  asta. 

-  Cât  poţi  fi  de  smintit,  bătrânule?  Dacă  sunt  duşmani  în 
pădure,  focul  este  ultimul  lucru  pe  care  l-am  vrea. 

-  Sunt  unii  duşmani  pe  care  focul  îi  ţine  departe, 
răspunse  Gared.  Urşi  şi  lupi  străvechi  şi...  şi  alte  vietăţi... 

Gura  lui  Ser  Waymar  deveni  o  strâmbătură  aspră. 

-  Nici  un  foc. 

Gluga  lui  Gared  îi  umbrea  faţa,  însă  Will  putea  vedea 
licărirea  dură  din  ochii  săi  pe  când  se  uita  la  cavaler.  Pentru 
o  clipă,  îi  fu  teamă  că  bătrânul  va  trage  sabia.  Era  un  obiect 
scurt  şi  urât,  cu  mânerul  decolorat  de  transpiraţie,  cu 
muchia  ştirbită  de  atâta  folosinţă,  însă  Will  n-ar,  fi  dat  nici  o 
ceapă  degerată  pentru  viaţa  nobilului  dacă  Gared  ar  fi  tras-o 
din  teacă.  în  cele  din  urmă,  Gared  privi  în  jos. 

-  Fără  foc,  murmură  el,  cu  o  voce  joasă. 

Royce  consideră  asta  drept  o  acceptare  fără  crâcnire  şi-i 
întoarse  spatele. 

-  Ia- o  înainte,  îi  zise  el  lui  Will. 

Will  îşi  croi  drum  prin  desiş,  apoi  o  luă  în  sus  pe  pantă,  pe 
colina  domoală  unde-şi  găsise  punctul  de  observaţie  sub  un 
arbore  măreţ.  Sub  crusta  subţire  de  zăpadă,  pământul  era 
reavăn  şi  noroios,  alunecos,  cu  pietre  şi  rădăcini  ascunse, 
care  te  împiedicau.  Will  nu  făcu  nici  un  zgomot  pe  când 
urca.  în  urma  lui  auzi  clinchetul  metalic,  uşor,  scos  de  zalele 
nobilului,  foşnetul  frunzelor  şi  blesteme  şoptite  când  crengile 
apucătoare  ale  copacilor  îi  înşfăcară  sabia  lungă  şi  traseră  de 
frumoasa  sa  mantie  de  zibelină. 

Copacul  cel  mare  era  acolo,  chiar  în  vârful  colinei,  acolo 
unde  Will  ştia  că  trebuia  să  se  afle,  crengile  sale  cele  mai  de 
jos  fiind  la  treizeci  de  centimetri  distanţă  de  pământ.  Will  se 
strecură  pe  dedesubt,  târându-se  pe  burtă,  prin  zăpadă  şi 
noroi,  şi  se  uită  spre  poiana  pustie  de  jos. 

Inima  i  se  opri  în  piept.  Pentru  o  clipă  nici  nu  îndrăzni  să 
respire.  Lumina  lunii  coborâse  peste  poiană,  peste  cenuşa 
din  vatră,  peste  coliba  acoperită  de  zăpadă,  stânca  cea  mare, 
pârâul  pe  jumătate  îngheţat.  Totul  rămăsese  ca  acum  câteva 
ore. 

Numai  că  nu  mai  erau  acolo.  Toate  cadavrele  dispăruseră. 

-  Zeilor!  auzi  el  în  spatele  lui. 

Sabia  reteză  o  creangă  când  Ser  Waymar  Royce  urcă  pe 
culme.  Rămase  acolo,  lângă  copacul  singuratic,  cu  sabia 
lungă  în  mână,  mantia  fluturând  în  spatele  lui  în  bătaia 
vântului  năpustit  în  sus,  scoţându-1  în  evidenţă  cu  măreţie 
pe  cerul  înstelat,  sub  privirile  tuturor. 

-  Jos!  şopti  Will  cu  grabă.  Ceva  nu  este  bine. 

Royce  nici  nu  se  clinti.  Privi  în  jos,  spre  poiana  pustie,  şi 
începu  să  râdă. 

-  Morţii  tăi  par  să-şi  fi  mutat  tabăra,  Will. 

Pe  Will  îl  părăsi  vocea.  Căută,  bâjbâind,  cuvinte  care  nu 
mai  veniră.  Nu  era  posibil.  Ochii  săi  priviră  de  la  un  capăt  la 
altul  al  taberei  abandonate,  se  opriră  asupra  securii.  O 
uriaşă  secure  de  luptă,  cu  lama  dublă,  zăcând  acolo  unde  o 
văzuse  ultima  dată,  neatinsă.  O  armă  de  valoare... 

-  Ridică-te,  Will,  ordonă  Ser  Waymar.  Nu-i  nimeni.  Nu  te- 
aş  mai  lăsa  să  te  ascunzi  sub  tufe. 

Will  se  supuse  fără  nici  o  tragere  de  inimă.  Ser  Waymar  îl 
privi  cu  o  dezaprobare  făţişă. 

-  Nu  mă  întorc  la  Castelul  Negru  cu  un  eşec  la  prima  mea 

ieşire.  îl  vom  găsi  pe  aceşti  bărbaţi.  Se  uită  împrejur.  Urcă-te 
în  copac.  Fă-o  repede.  Caută  un  foc. 

Will  se  întoarse,  fără  nici  un  cuvânt.  N-avea  nici  un  rost 
să  comenteze.  Vântul  se  înteţea.  îl  pătrundea  peste  tot.  Se 
duse  la  copac,  un  brad  boltit,  verde-cenuşiu,  şi  începu  să 
urce.  Foarte  repede  mâinile  i  se  năclăiră  de  răşină  şi  se 
pierdu  printre  acele  bradului.  Frica-i  umplea  măruntaiele  ca 
un  prânz  pe  care  nu-1  putea  digera.  Şopti  o  rugăciune  către 
zeii  neştiuţi  ai  pădurii  şi-şi  scoase  pumnalul  din  teacă.  îl 
puse  între  dinţi,  ca  să  aibă  mâinile  libere  pentru  căţărat. 
Gustul  fierului  rece  din  gură  îl  îmbărbăta.  Jos,  pe  pământ, 
lordul  strigă  deodată: 

-  Cine-i  acolo? 

Will  sesiză  nesiguranţa  din  glas.  Se  opri  din  căţărat; 
ascultă;  privi.  Pădurea  răspunse:  foşnetul  frunzelor, 
clipocitul  îngheţat  al  izvorului,  un  ţipăt  îndepărtat  al  unei 
bufniţe  de  zăpadă. 

Ceilalţi  nu  făceau  nici  un  zgomot.  Will  percepu  o  mişcare 
în  colţul  ochilor.  Forme  nedesluşite  strecurându-se  prin 
pădure.  întoarse  capul,  văzând  o  umbră  albă  în  întuneric. 
Apoi  dispăru.  Crengile  tremurau  uşor  în  vânt,  frecându-se 
una  de  alta  ca  nişte  degete  de  lemn.  Will  deschise  gura  să 
strige  o  avertizare,  însă  cuvintele  păreau  că-i  îngheţaseră  în 
gâtlej.  Poate  că  greşea.  Poate  că  fusese  doar  o  pasăre,  o 
reflectare  a  zăpezii,  vicleşug  al  luminii  selenare.  De  fapt,  ce 
văzuse  oare? 

-  Will,  unde  eşti?  strigă  Ser  Waymar.  Poţi  vedea  ceva? 

Se  mişca  încet,  în  cerc,  îngrijorat  deodată,  cu  sabia  în 
mână.  Trebuie  să-i  fi  simţit  şi  el,  aşa  cum  îi  simţise  Will  Nu 
era  nimic  de  văzut. 

-  Răspunde-mi!  De  ce-i  aşa  de  frig? 

Era  frig.  Zgribulit,  Will  se  prinse  mai  strâns  de  trunchi. 
Faţa  i  se  lipi  cu  putere  de  lemnul  bradului.  Putea  simţi  pe 
obraz  răşina  dulce  şi  lipicioasă. 

Din  întunecimea  pădurii  se  ivi  o  umbră.  Se  opri  înaintea 
lui  Royce.  Era  înaltă,  ciolănoasă  şi  tare  precum  oasele 
bătrâne,  cu  pielea  albă  ca  laptele.  Armura  sa  părea  să-şi 
schimbe  culoarea  cu  fiecare  mişcare;  ba  era  albă  precum 
zăpada  proaspăt  căzută,  ba  era  neagră  ca  o  umbră,  şi  mereu 
pătată  cu  verdele-închis  al  copacilor.  Modelele  dănţuiau  ca 
lumina  lunii  atingând  apa,  cu  fiecare  pas  pe  care-1  făcea. 

Will  auzi  răsuflarea  lui  Ser  Waymar  Royce  ieşind  într-un 
suspin  prelung. 

-  Nu  te  apropia  mai  mult,  avertiză  nobilul. 

Vocea  îi  răsuna  spartă,  ca  a  unui  băietan.  îşi  azvârli 
mantia  lungă,  de  zibelină,  peste  umăr,  pentru  a-şi  elibera 
braţele,  şi  apucă  sabia  cu  amândouă  mâinile.  Vântul  se 
oprise.  Se  făcuse  foarte  frig. 

Celălalt  alunecă  înainte,  păşind  fără  zgomot.  în  mâinile 
sale  apăruse  o  sabie  lungă  cum  Will  nu  mai  văzuse 
niciodată.  Nici  un  metal  prelucrat  de  oameni  nu  ar  fi  putut 
lua  forma  acelei  lame.  Parcă  se  trezise  la  viaţă  sub  lumina 
lunii,  transparentă,  un  ciob  de  cristal  atât  de  subţire  încât 
părea  că  dispare  când  o  vedeai  dinspre  muchie.  O  licărire 
albăstruie  acoperea  obiectul,  o  lumină  fantomatică  juca  pe 
conturul  său  şi,  cumva,  Will  ştiu  că  era  mai  ascuţită  decât 
orice  altă  lamă. 

Ser  Waymar  îl  înfruntă  cu  curaj . 

-  Atunci,  dansează  cu  mine. 

îşi  înălţă  sabia  deasupra  capului,  sfidător.  Mâinile  îi 
tremurau  sub  greutatea  ei,  sau  poate  din  cauza  frigului. 
Totuşi,  în  acel  moment,  Will  se  gândi  că  nu  mai  era  un 
băietan,  ci  unul  dintre  bărbaţii  din  Rondul  de  Noapte. 

Celălalt  se  opri.  Will  îi  zări  ochii;  albaştri,  mai  adânci  şi 
mai  albaştri  decât  ochii  omeneşti,  un  albastru  care  ardea 
precum  gheaţa.  Se  opriră  pe  sabia  lungă,  tremurând  în 
văzduh,  priviră  lumina  lunii  alunecând  rece  pe  metal.  Preţ  de 
o  clipă,  îndrăzni  să  spere. 

Ieşiră  în  tăcere  din  umbră,  la  fel  ca  primul.  Erau  trei... 
patru...  cinci.  Ser  Waymar  trebuie  să  fi  simţit  frigul  care 
venea  cu  ei,  dar  nu-i  văzu  niciodată,  nu-i  auzi  niciodată.  Will 
ar  trebui  să-1  prevină.  Era  datoria  sa.  Şi  moartea  sa,  dacă  o 
făcea.  Se  zgribuli,  îmbrăţişa  copacul  şi  rămase  tăcut. 

Sabia  albă  străbătu  aerul  tremurând.  Când  lamele  se 
loviră,  nu  se  auzi  nici  un  dangăt  de  metal  lovind  metalul; 
doar  un  sunet  ascuţit,  discret,  la  limita  percepţiei,  ca  un 
animal  gemând  de  durere.  Royce  pară  o  a  doua  lovitură,  o  a 
treia,  apoi  făcu  un  pas  înapoi.  O  altă  avalanşă  de  lovituri  şi 
se  trase  din  nou  înapoi. 

în  spatele  lui,  la  dreapta,  de  jur  împrejurul  lui,  privitorii 
stăteau  răbdători,  fără  chipuri,  tăcuţi,  modelele  în  mişcare 
ale  armurilor  delicate  făcându-i  invizibili  în  pădure.  Totuşi, 

nu  făceau  nimic  ca  să  intervină. 

Şi  iarăşi  săbiile  se  ciocniră,  până  ce  Will  vru  să-şi  acopere 
urechile  să  nu  mai  audă  zgomotul  ciudat,  furios  şi  ascuţit  al 
luptei  lor.  Ser  Waymar  gâfâia  acum  din  cauza  efortului, 
răsuflarea  lui  aruncând  aburi  sub  lumina  lunii.  Sabia  lui  era 
albă  de  gheaţă;  pe  a  Celuilalt  dansa  lucirea  albastră,  palidă. 

Apoi,  Royce  pară  puţin  prea  târziu.  Sabia  albă  muşcă  din 
zalele  de  sub  braţul  lui.  Tânărul  nobil  strigă  de  durere. 
Printre  zale  mustea  sângele;  înălţa  aburi  în  frig,  iar  picăturile 
păreau  roşii  ca  focul,  atunci  când  atingeau  zăpada.  Degetele 
lui  Ser  Waymar  se  frecară  de  coaste.  Mănuşa  sa  de 
moleschin  ieşi  la  iveală  năclăită  de  sânge. 

Celălalt  spuse  ceva  într-o  limbă  pe  care  Will  nu  o 
cunoştea,  cu  un  glas  aidoma  gheţii  crăpate  pe  un  lac 
îngheţat,  iarna,  iar  cuvintele  sunau  batjocoritoare.  Ser 
Waymar  Royce  îşi  regăsi  furia. 

-  Pentru  Robert!  strigă  el  şi  se  avântă  cu  un  mârâit, 
ridicându-şi  sabia  lungă,  acoperită  cu  gheaţă,  cu  ambele 
mâini,  rotind-o  într-o  lovitură  laterală,  cu  toată  greutatea  sa 
în  ea. 

Celălalt  pară  aproape  cu  lene.  Când  lamele  se  atinseră, 
oţelul  se  sfărâmă.  Un  ţipăt  se  reverberă  prin  pădure  în 
noapte,  iar  sabia  cea  lungă  se  spulberă  în  sute  de  bucăţi 
sfărâmicioase,  aşchiile  împrăştiindu-se  ca  o  ploaie  de  ace. 
Royce  căzu  în  genunchi,  scâncind,  şi-şi  acoperi  ochii.  Printre 
degetele  sale  se  scurgea  sânge. 

Privitorii  avansară  împreună,  de  parcă  primiseră  un 
semnal.  Săbii  se  ridicară  şi  căzură,  într-o  tăcere  de 
mormânt.  Era  un  masacru  în  lege.  Săbiile  albicioase  tăiau 
prin  zale  de  parcă  ar  fi  fost  mătase.  Will  închise  ochii.  La 
mare  distanţă  sub  el  le  auzi  vocile  şi  râsul  răsunând  ascuţit 
precum  ţurţurii. 

Când  îşi  regăsi  curajul  să  privească  din  nou,  trecuse  mult 
timp,  iar  dealul  era  pustiu.  Rămase  în  copac,  ia  îndrăznind 
să  respire,  în  vreme  ce  luna  se  târa  cu  încetineală  pe  cerul 
întunecat.  în  cele  din  urmă,  cu  muşchii  cuprinşi  de  cârcei  şi 
cu  degetele  amorţite  de  frig,  coborî. 

Trupul  lui  Royce  zăcea  cu  faţa  în  jos  în  zăpadă,  cu  un  braţ 
întins  lateral.  Mantia  groasă  de  zibelină  era  străpunsă  în  zeci 
de  locuri.  Cum  zăcea  mort,  în  acest  fel,  îşi  dădu  seama  cât 
fusese  de  tânăr.  Un  băieţandru.  Găsi,  la  câţiva  paşi  distanţă, 

ceea  ce  rămăsese  din  sabie,  capătul  ei  zdrenţuit  şi  răsucit  ca 
un  arbore  lovit  de  trăsnet.  Will  îngenunche,  se  uită  înjur  cu 
teamă  şi  îl  înşfacă.  Sabia  ruptă  va  fi  dovada  sa.  Gared  va  şti 
ce  să  facă  cu  ea,  sau  cel  puţin  bătrânul  urs,  Mormont,  ori 
Maester  Aemon.  Oare  Gared  mai  aştepta  încă,  păzind  caii? 
Trebuia  să  se  grăbească. 

Will  se  ridică.  Ser  Waymar  Royce  se  înălţa  deasupra  lui. 
Veşmintele  sale  alese  erau  zdrenţe,  faţa  sa,  zdrobită.  O 
aşchie  din  sabia  lui  îi  străpunsese  pupila  albă  oarbă  a 
ochiului  stâng.  Ochiul  drept  era  deschis.  Pupila  ardea 
albastră.  Vedea. 

Sabia  frântă  scăpă  dintre  degetele  amorţite.  Will  închise 
ochii  să  se  roage.  Mâini  lungi,  delicate,  îi  şterseră  obrajii, 
apoi  se  încleştară  în  jurul  gâtului  său.  Erau  înmănuşate  în 
cea  mai  fină  piele  de  moleschin,  năclăite  de  sânge,  şi  totuşi 
atingerea  era  îngheţată. 

BRAN 


Dimineaţa  sosi  limpede  şi  răcoroasă,  cu  o  răceală  care 
vestea  sfârşitul  verii.  Porniseră  la  drum  în  zori,  ca  să  vadă 
decapitarea  unui  bărbat;  erau  douăzeci  în  total,  iar  Bran 
călărea  printre  ei,  agitat  de  atâta  nerăbdare.  Era  pentru 
prima  oară  când  se  considerase  că  avea  vârsta  de  a-şi  însoţi 
nobilul  tată  şi  fraţii  pentru  a  vedea  cu  ochii  lui  cum  făcea 
regele  dreptate.  Era  cel  de-al  nouălea  an  de  vară  şi  cel  de-al 
şaptelea  din  viaţa  lui  Bran. 

Bărbatul  fusese  dus  în  afara  unui  mic  avanpost  între 
dealuri.  Robb  credea  că  era  un  venetic,  cu  sabia  pusă  în 
slujba  lui  Mance  Rayder,  Regele-de-dincolo-de-Zid.  Bran 
simţea  furnicături  în  piele  numai  la  acest  gând.  îşi  amintea 
poveştile  de  acasă  pe  care  le  spunea  Bătrâna  Nan.  Veneticii 
erau  oameni  cruzi,  zicea  ea,  neguţători  de  sclavi,  ucigaşi  şi 
hoţi.  Se  însoţeau  cu  giganţii  şi  mâncătorii  de  cadavre,  furau 
copile  în  miez  de  noapte  şi  beau  sânge  din  coarne  lustruite. 
Iar  femeile  lor  se  împreunau  cu  Ceilalţi,  în  timpul  Nopţii  celei 
Lungi,  pentru  a  prăsi  copii  îngrozitori,  doar  pe  jumătate 
oameni. 

însă  bărbatul  pe  care-1  găsiseră  legat  de  mâini  şi  de 
picioare  de  zidul  avanpostului,  aşteptând  judecata  regelui, 
era  bătrân  şi  slăbănog,  nu  cu  mult  mai  înalt  decât  Robb.  îşi 
pierduse  ambele  urechi  şi  un  deget  din  cauza  degerăturilor  şi 
era  înveşmântat  tot  în  negru,  la  fel  ca  un  frate  din  Rondul  de 
Noapte,  cu  deosebirea  că  blănurile  sale  erau  zdrenţuite  şi 
unsuroase. 

Răsuflarea  oamenilor  şi  a  cailor  se  amestecau,  aburite,  în 
aerul  rece  al  dimineţii,  pe  când  tatăl  său,  stăpânul,  îl 
descătuşase  pe  bărbat  de  zid  şi-1  târâse  înaintea  lor.  Robb  şi 
Jon  erau  neclintiţi  pe  caii  lor,  cu  Bran  între  ei  pe  poneiul 
său,  încercând  să  pară  mai  mare  de  şapte  ani,  încercând  să 
pară  că  mai  văzuse  aşa  ceva  înainte.  O  adiere  uşoară  se 
strecura  prin  poarta  avanpostului.  Deasupra  capetelor  lor 
flutura  flamura  Casei  Stark  de  Winterfell:  un  lup  ancestral 
gonind  pe  un  câmp  albit  de  gheaţă. 

Tatăl  lui  Bran  stătea  solemn  pe  calul  său,  cu  părul  ung 
tremurând  în  vânt.  Barba  sa,  tunsă  scurt,  era  împestriţată 
cu  alb,  făcându-1  să  arate  mai  bătrân  de  cei  treizeci  şi  cinci 
de  ani  pe  care  îi  avea.  Astăzi,  privirea  ochilor  săi  cenuşii  era 

sumbră  şi  nu  părea  deloc  bărbatul  capabil  să  stea  lângă  foc 
seara,  vorbind  molcom  despre  vremurile  eroilor  şi  copiilor 
pădurii.  Acum  îşi  dăduse  jos  chipul  de  tată,  se  gândi  Bran,  şi 
arborase  faţa  de  Lord  Stark  de  Winterfell. 

în  răceala  dimineţii  răsunaseră  întrebări  şi  răspunsuri, 
dar  după  aceea  Bran  nu-şi  putu  aminti  prea  mult  din  ce  se 
spusese.  în  cele  din  urmă,  nobilul  său  tată  dădu  un  ordin  şi 
doi  dintre  străjerii  săi  îl  traseră  pe  bărbatul  zdrenţăros  spre 
butucul  de  carpen  din  centrul  pieţei.  îl  forţară  să-şi  aşeze 
capul  pe  lemnul  tare  şi  negru.  Lordul  Eddard  Stark 
descălecă  şi  pupilul  său,  Theon  Greyjoy,  aduse  spada. 
„Gheaţă"  se  numea  spada.  Era  la  fel  de  lată  ca  braţul  unui 
bărbat  şi  chiar  mai  lungă  decât  Robb.  Lama  era  din  oţel 
valyrian,  descântată  la  forjare  şi  întunecată  precum  furtul. 
Nimic  nu  rezista  unui  tăiş  din  oţel  valyrian. 

Tatăl  său  îşi  dădu  jos  mănuşile  şi  le  întinse  lui  Jory 
Cassel,  comandantul  gărzii  Casei  sale.  Luă  Gheaţa  cu 
ambele  mâini  şi  spuse: 

-  în  numele  lui  Robert  din  Casa  Baratheon,  Primul  din 
acest  Nume,  Rege  al  Andals  şi  al  Rhoynar,  Stăpân  al  celor 
Şapte  Regate  şi  Protector  al  Domeniului,  prin  cuvântul  lui 
Eddard  din  Casa  Stark,  Stăpân  al  Winterfell  şi  Warden  din 
Nord,  te  condamn  să  mori.  Ridică  măreaţa  spadă  deasupra 
capului. 

Fratele  bastard  al  lui  Bran,  Jon  Snow,  se  apropie  de  el. 

-  Struneşte-ţi  bine  poneiul,  îi  şopti  el.  Şi  nu  privi  în,  altă 
parte.  Tata  va  şti  dacă  faci  asta. 

Bran  îşi  ţinu  bine  poneiul  în  frâu  şi  nu  privi  în  altă  parte. 

Tatăl  său  tăie  capul  bărbatului  cu  o  singură  lovitură 
sigură.  Sângele  se  împrăştie  pe  zăpadă,  la  fel  de  roşu  precum 
vinul  de  vară.  Unul  dintre  cai  dădu  înapoi  şi  trebui  să  fie 
strunit  ca  să  nu  o  ia  la  goană.  Bran  nu-şi  putu  desprinde 
ochii  de  la  sânge.  Zăpada  din  jurul  trunchiului  îl  sorbea  cu 
însetare,  înroşindu-se  sub  privirea  sa. 

Capul  se  lovi  de  o  rădăcină  groasă  şi  se  rostogoli.  Ajunse 
până  aproape  de  picioarele  lui  Greyjoy.  Theon  era  un  tânăr 
zvelt,  brunet,  care  se  distra  din  orice.  Râse,  îşi  puse  cizma  pe 
cap  şi-1  împinse,  dându-1  de-a  dura. 

-  Dobitocul,  murmură  Jon  suficient  de  încet,  încât 
Greyjoy  nu-1  auzi.  Puse  o  mână  pe  umărul  lui  Bran,  iar  Bran 
privi  spre  fratele  său  vitreg.  Te-ai  descurcat  bine,  îi  spuse 

acesta  cu  un  aer  solemn. 

Jon  avea  doar  paisprezece  ani,  dar  era  un  vechi  client  al 
acestor  spectacole. 

Pe  drumul  înapoi  spre  Winterfell,  părea  că  se  răcorise  şi 
mai  mult,  deşi  vântul  încetase  să  bată,  iar  soarele  se  ridicase 
şi  mai  mult  pe  cer.  Bran  călărea  împreună  cu  fraţii  săi,  mult 
înaintea  grupului  principal,  poneiul  său  străduindu-se  din 
greu  să  ţină  pasul  cu  caii  lor. 

-  Dezertorul  a  murit  cu  bravură,  zise  Robb.  Era  înalt  şi 
masiv  şi  creştea  tot  mai  mult,  având  tenul  mamei  sale,  o 
piele  deschisă  la  culoare,  păr  roşcat  şi  ochii  albaştri  ai 
familiei  Tully  din  Riverrun.  Cel  puţin  a  avut  curaj . 

-  Nu,  spuse  Jon  Snow  încet.  Nu  a  fost  curaj.  Ăsta  era  mort 
de  frică.  Puteai  vedea  asta  în  ochii  lui,  Stark. 

Ochii  lui  Jon  erau  de  un  cenuşiu  atât  de  închis,  încât 
păreau  aproape  negri,  dar  erau  puţine  lucrurile  care  le 
scăpau.  Era  de  aceeaşi  vârstă  ca  Robb,  însă  nu  arătau  deloc 
la  fel.  Jon  era  zvelt,  pe  când  Robb  era  musculos,  avea  tenul 
întunecat,  iar  Robb  era  palid,  graţios  şi  agil,  pe  când  fratele 
său  vitreg  era  puternic  şi  rapid.  Robb  nu  era  impresionat. 

-  Mânca-i-ar  Ceilalţi  ochii,  blestemă  el.  A  murit  frumos. 
Ne  întrecem  până  la  pod? 

-  S-a  făcut,  zise  Jon,  îmboldindu-şi  calul  s-o  ia  înainte. 
Robb  înjură  şi-1  urmă,  galopând  împreună  pe  drum  în  jos, 
Robb  râzând  şi  chiuind,  Jon  tăcut  şi  hotărât.  Potcoavele 
cailor  spulberau  zăpada  pe  când  goneau.  Bran  nu  încercă 
să-i  urmărească.  Poneiul  său  nu  putea  ţine  pasul.  Văzuse 
ochii  bărbatului  zdrenţăros  şi  se  gândea  la  asta  cum.  După 
un  timp,  hohotele  lui  Robb  încetară,  iar  păli  rea  deveni  din 
nou  tăcută. 

Era  atât  de  adâncit  în  gânduri,  încât  nici  nu  auzi  restul 
grupului  decât  când  tatăl  lui  se  apropie  să  călărească  alături 
de  el. 

-  Te  simţi  bine,  Bran?  întrebă  el,  fără  nici  o  asprime. 

-  Da,  tată,  răspunse  Bran. 

Privi  în  sus.  învelit  în  blănurile  şi  pieile  sale,  urcat  pe 
măreţul  său  cal  de  luptă,  tatăl  lui,  stăpânul,  se  înălţa 
deasupra  lui  ca  un  gigant. 

-  Robb  spune  că  bărbatul  a  murit  cu  curaj,  dar  Jon  că-i 
era  frică. 

-  Tu  ce  crezi? 

Bran  se  gândi  la  asta. 

-  Poate  un  bărbat  să  fie  curajos  chiar  dacă-i  este  frică? 

-  Este  singura  dată  când  un  bărbat  poate  fi  brav,  îi 
răspunse  tatăl  său.  înţelegi  de  ce  am  făcut-o? 

-  Era  un  venetic,  zise  Bran.  Veneticii  fură  femei  şi  le  vând 
Celorlalţi.  Tatăl  său,  stăpânitorul,  zâmbi;  Bătrâna  Nan  ţi-a 
spus  iarăşi  tot  felul  de  poveşti.  De  fapt,  omul  a  fost  un 
dezertor  din  Rondul  de  Noapte.  Nimeni  nu  este  atât  de 
periculos.  Dezertorul  ştie  că  viaţa  sa  terminată  dacă  e 
capturat,  aşa  că  nu  se  dă  în  lături  de  la  nici  o  crimă, 
indiferent  cât  de  rea.  însă  tu  mă  judeci  greşit.  întrebarea  era 
nu  de  ce  a  trebuit  să  moară,  ci  de  ce  eu  a  trebuit  s-o  fac. 

Bran  nu  avea  nici  un  răspuns  pentru  asta. 

-  Regele  Robert  are  un  călău,  spuse  el  nesigur. 

-  Are,  admise  tatăl  său.  La  fel  ca  regii  Targaryen,  înaintea 
sa.  Totuşi,  calea  noastră  este  cea  veche.  Sângele  Primilor 
Oameni  curge  încă  prin  venele  familiei  Stark,  iar  noi  avem 
credinţa  că  bărbatul  care  rosteşte  sentinţa  trebuie  să 
răsucească  sabia.  Dacă  este  să  iei  viaţa  unui  om,  eşti  dator 
să-1  priveşti  în  ochi  şi  să-i  auzi  ultimele  cuvinte.  Iar  dacă  nu 
poţi  să  suporţi  asta,  poate  că  omul  nu  trebuie  să  moară, 
într-o  bună  zi,  Bran,  vei  fi  purtătorul  de  flamură  al  lui  Robb, 
având  o  stăpânire  a  ta,  pentru  fratele  tău  şi  pentru  regele 
tău,  iar  dreptatea  va  cădea  asupra  ta.  Şi  când  va  veni  ziua, 
nu  va  trebui  să  simţi  nici  o  plăcere  în  a-ţi  îndeplini  sarcina, 
dar  nici  să  te  uiţi  în  altă  parte.  Un  stăpânitor  care  se 
ascunde  în  spatele  călăilor  plătiţi  uită,  curând,  ce  înseamnă 
moartea. 

Atunci  reapăru  Jon  pe  coama  dealului,  înaintea  lor.  Le 
făcu  semn  şi  strigă  spre  ei: 

-  Tată,  Bran,  veniţi  repede,  să  vedeţi  ce  a  găsit  Robb! 
După  care  dispăru  din  nou.  Jory  se  apropie  ei. 

-  Necazuri,  stăpâne? 

-  Dincolo  de  orice  îndoială,  zise  tatăl  său,  stăpânul.  Veniţi, 
să  vedem  ce-au  mai  dezgropat  acum  poznaşii  mei  fii. 

îşi  struni  calul  să  meargă  la  trap,  Jory,  Bran  şi  restul 
grupului  îl  urmau. 

îl  găsiră  pe  Robb  pe  malul  râului,  la  nord  de  pod,  cu  Jon 
încă  în  şa,  alături  de  el.  Zăpada  târzie  de  vară  fusese  aprigă 
în  acest  pătrar  al  lunii.  Robb  stătea  adâncit  până  la 
genunchi  în  alb,  cu  gluga  dată  pe  spate,  astfel  că  soarele  îi 

lucea  în  păr.  Ţinea  ceva  în  mână,  în  vreme  ce  băieţii  vorbeau 
cu  voci  joase,  agitate. 

Călăreţii  îşi  croiră  prudenţi  drum  prin  nămeţi,  căutând 
porţiunile  sigure  pe  terenul  ascuns  şi  accidentat.  Cassel  şi 
Theon  Greyjoy  fură  primii  care  ajunseră  şi  doi  băieţi.  Greyjoy 
râdea  şi  glumea  pe  când  galopa.  Bran  auzi  cum  şuiera 
respiraţia  sa. 

-  Zeilor!  exclamă  el,  chinuindu-se  să-şi  strunească 
armăsarul  pe  când  apuca  spada. 

Spada  lui  Jory  era  deja  trasă  afară. 

-  Robb,  îndepărtează- te!  strigă  când  calul  se  cabra  sub  el. 
Robb  rânji  şi  privi  în  sus,  peste  povara  din  braţele  sale. 

-  Nu  te  poate  răni,  zise  el.  E  moartă,  Jory. 

Bran  era  deja  fierbinte  de  curiozitate.  Şi-ar  fi  îmboldit 
poneiul  să  gonească  mai  repede,  însă  tatăl  său  îi  obligă  să 
descalece  lângă  pod  şi  să  se  apropie  pe  jos.  Bran  descăleca  şi 
o  luă  la  goană. 

Jon,  Jory  şi  Theon  Greyjoy  descălecaseră  şi  ei  deja. 

-  Pe  cele  şapte  iaduri,  ce-i  asta?  întrebă  Greyjoy. 

-  Un  lup,  îi  lămuri  Robb. 

-  E  un  monstru,  zise  Greyjoy,  uită-te  la  mărimea  lui. 
Inima  lui  Bran  îi  bubuia  în  piept,  pe  când  îşi  făcea  drum 

prin  zăpada  până  la  şold,  alături  de  fraţii  săi.  Pe  jumătate 
îngropată  sub  zăpada  pătată  de  sânge,  zăcea  o  formă  uriaşă 
şi  întunecată,  chircită  în  moarte.  Gheaţa  se  prinsese  de 
blana  ei  lăţoasă  şi  cenuşie,  şi  în  aer  stăruia  un  miros  vag  de 
putrefacţie,  precum  parfumul  unei  femei.  Bran  zări  ochii 
orbi,  năpădiţi  de  viermi,  o  gură  mare,  plină  de  dinţi 
îngălbeniţi.  Dar  mărimea  îl  făcu  să  icnească.  Era  mai  masivă 
decât  poneiul  său,  de  două  ori  mai  mare  decât  cei  mai  fio  roşi 
câini  din  coteţele  tatălui  său. 

-  Nu  e  un  monstru,  zise  Jon  calm.  Ăsta-i  un  lup  străvechi, 
iar  ei  cresc  mai  mari  decât  ceilalţi. 

-  Nu  au  mai  fost  văzuţi  lupi  străvechi  în  afara  Zidului  de 
mai  bine  de  două  sute  de  ani,  glăsui  Theon  Greyjoy. 

-  Văd  acum  unul,  răspunse  Jon. 

Bran  îşi  desprinse  privirile  de  la  monstru.  Atunci  observă 
grămăjoara  din  braţele  lui  Robb.  Slobozi  un  strigăt  de 
încântare  şi  se  apropie.  Puiul  era  o  minge  mică  de  blană 
neagră-cenuşie  şi  avea  ochii  încă  lipiţi.  Se  împingea  orbeşte 
spre  pieptul  lui  Robb  pe  când  îl  legăna,  căutând  lapte  printre 

hainele  lui  de  piele,  scoţând  un  scâncet  mic  şi  trist. 

-  Dă-i  drumul,  îl  îndemnă  Robb.  Poţi  să-1  atingi.  Bran 
atinse  puiul  cu  un  gest  nervos  şi  repezit,  apoi  se  întoarse 
spre  Jon  când  acesta  spuse: 

-  Uite! 

Fratele  său  vitreg  îi  puse  în  braţe  un  al  doilea  pui. 

-  Sunt  cinci. 

Bran  se  aşeză  în  zăpadă  şi  strânse  puiul  de  lup  lângă 
obraz.  Blana  era  moale  şi  caldă  pe  când  îi  atingea  pielea. 

-  Lupi  străvechi  în  libertate  pe  domeniu,  după  atâţia  ani, 
murmură  Hullen,  şeful  peste  grajduri.  Nu-mi  place. 

-  E  un  semn,  zise  Jory.  Tatăl  său  se  încruntă. 

-  E  doar  un  animal  mort,  Jory,  spuse  el.  Cu  toate  asprea, 
părea  îngrijorat.  Zăpada  scrâşnea  sub  cizmele  sale  pe  când 
dădea  ocol  cadavrului.  Ştim  ce  a  ucis-o? 

-  Are  ceva  în  gâtlej,  îi  spuse  Robb,  mândru  să  aibă  un 
răspuns  înainte  ca  tatăl  său  să  fi  întrebat  măcar.  Acolo,  sub 
falcă. 

Tatăl  său  îngenunche  şi  scotoci  sub  capul  fiarei.  Smuci  cu 
putere  şi  ridică  mâna,  să  poată  vedea  cu  toţii.  Rădăcina  unor 
coarne  de  cerb,  zdrobite,  cu  ramificaţiile  tăiate,  umedă  de 
sânge.  Liniştea  căzu  asupra  întregului,  Bărbaţii  priviră 
temători  spre  coarne  şi  nici  unul  nu  îndrăzni  să  vorbească. 
Chiar  şi  Bran  putea  simţi  frica  deşi  nu  o  înţelegea.  Tatăl  său 
azvârli  coarnele  într-o  parte  şi-şi  curăţă  mana  în  zăpadă. 

-  Mă  mir  că  a  trăit  atât  cât  să  fete,  zise  el. 
Vocea  sa  spulberă  vraja. 

-  Poate  că  n-a  făcut-o,  făcu  Jory.  Am  auzit  poveşti...  poate 
căţeaua  era  deja  moartă  când  s-au  născut  puii. 

-  Născuţi  din  moartă,  zise  un  alt  bărbat.  Ghinion  şi  mare. 

-  Nu  contează,  spuse  Hullen.  Şi  ei  vor  muri  curând. 
Bran  scăpă  un  strigăt  de  disperare. 

-  Cu  cât  mai  repede,  cu  atât  mai  bine,  căzu  de  acord  eon 
Greyjoy.  îşi  trase  spada.  Dă-mi  jivina,  Bran. 

Mica  fiinţă  se  zbătu  în  braţele  lui,  de  parcă  ar  fi  auzit  fi 
înţeles. 

-  Nu!  strigă  Bran  ameninţător.  E  al  meu. 

-  Lasă  spada,  Greyjoy,  zise  Robb.  Pentru  o  clipă,  vocea-i 
răsunase  la  fel  de  poruncitoare  ca  a  tatălui  său,  ca  a 
stăpânului  care  va  fi  într-o  bună  zi.  Vom  păstra  puii. 

-  Nu  poţi  să  faci  asta,  băiete,  spuse  şi  Harwin,  fiul  lui 

Hullen. 

-  Ar  fi  o  faptă  de  milostenie  să-i  ucidem,  zise  Hullen. 
Bran  se  uită  spre  tatăl  său,  stăpânul,  căutând  ajutor,  dar 

primi  doar  o  privire  încruntată,  cu  sprâncenele  strânse. 

-  Hullen  spune  adevărul,  fiule.  Mai  bine  o  moarte  rapidă 
decât  una  grea,  de  frig  şi  foame. 

-  Nu! 

îşi  simţea  lacrimile  adunându-i-se  în  ochi  şi  privi  în  altă 
parte.  Nu  voia  să  plângă  înaintea  tatălui  său.  Robb  se 
opunea  cu  încăpăţânare. 

-  Căţeaua  roşcată  a  lui  Ser  Rodrik  a  fătat  din  nou, 
săptămâna  trecută,  spuse  el.  N-a  avut  pui  mulţi,  numai  doi 
în  viaţă.  Are  lapte  destul. 

-  O  să-i  sfâşie  când  vor  încerca  să  sugă. 

-  Stăpâne  Stark,  făcu  Jon;  era  ciudat  să-1  auzi  adresându- 
i-se  tatălui  său  într-un  mod  atât  de  ceremonios.  Sunt  cinci 
pui,  trei  masculi  şi  două  femele. 

-  Şi  ce-i  cu  asta,  Jon? 

-  Aveţi  acum  cinci  copii  adevăraţi,  continuă  Jon.  Trei  fii, 
două  fiice.  Lupul  străvechi  este  încă  pe  blazonul  Casei 
voastre.  Copiii  voştri  erau  hărăziţi  să  primească  aceşti  pui, 
stăpânul  meu. 

Bran  îşi  văzu  tatăl  schimbându-se  la  faţă,  îi  văzu  pe 
ceilalţi  bărbaţi  aruncându-şi  priviri  între  ei.  în  acel  moment 
îl  iubea  pe  Jon  din  tot  sufletul.  Deşi  avea  numai  şapte  ani, 
Bran  înţelese  ce  făcuse  fratele  său.  Numărătoarea  fusese 
corectă  numai  pentru  că  Jon  se  omisese  pe  sine.  Le  indusese 
pe  fete,  chiar  şi  pe  Rickon,  sugarul,  însă  nu  şi  pe  copilul  din 
flori  care  purta  prenumele  Snow,  nume  pe  care  obiceiul 
cerea  să-1  poarte  toţi  cei  din  nord  destul  de  ghinionişti  să  se 
fi  născut  fără  un  nume  al  lor.  Tatăl  lor  înţelese  prea  bine. 

-  Tu  nu  vrei  un  pui  şi  pentru  tine,  Jon?  întrebă  el  blând. 

-  Lupul  străvechi  cinsteşte  flamurile  Casei  Stark,  aminti 
Jon.  Eu  nu  sunt  un  Stark,  tată. 

Tatăl  lor,  stăpânul,  îl  privi  gânditor.  Robb  risipi  liniştea 
care  se  lăsase. 

-  Am  să-1  hrănesc  chiar  eu,  tată,  promise  el.  Am  să  moi 
un  prosop  în  lapte  cald  şi  am  să-i  dau  să  sugă  aşa. 

-  Şi  eu!  sări  Bran. 

Nobilul  îşi  cântări  fiii  cu  privirea,  îndelung  şi  cercetător. 

-  Uşor  de  spus,  mai  greu  de  făcut.  N-am  să  vă  las  să 

risipiţi  timpul  servitorilor  cu  asta.  Dacă  vreţi  puii,  îi  veţi 
hrăni  chiar  voi.  S-a  înţeles?  Bran  dădu  nerăbdător  din  cap. 
Puiul  se  foi  în  strânsoarea  lui  şi-i  linse  faţa  cu  o  limbă  caldă. 

-  Va  trebui  să-i  şi  dresaţi,  spuse  tatăl  lor.  Şi  zeii  să  vă 
ajute  dacă-i  neglijaţi,  ori  dacă-i  chinuiţi  sau  îi  dresaţi  prost. 
Ăştia  nu  sunt  câini  care  fac  sluj.  Un  lup  străvechi  smulge 
din  umăr  braţul  unui  bărbat  la  fel  de  uşor  cum  omoară 
câinele  un  şobolan.  Sunteţi  siguri  că  vreţi  asta? 

-  Da,  tată,  zise  Bran. 

-  Da,  fu  şi  Robb  de  acord. 

-  S-ar  putea  ca  puii  să  moară,  oricum,  indiferent  ce  faceţi 
voi. 

-  Nu  vor  muri.  Nu-i  vom  lăsa  să  moară. 

-  Atunci,  păstraţi-i.  Jory,  Desmond,  adunaţi  şi  ceilalţi  pui. 
Ar  fi  trebuit  să  fim  deja  înapoi  la  Winterfell. 

Abia  când  erau  călare  şi  pe  drum,  Bran  îşi  permise  să 
guste  din  aerul  dulce  al  victoriei.  Puiul  său  se  vârâse  între 
hainele  de  piele,  lipindu-se  cald  de  el,  simţindu-se  în 
siguranţă  pe  drumul  lung  spre  casă. 

La  jumătatea  podului,  Jon  se  opri  brusc. 

-  Ce-i,  Jon?  întrebă  tatăl  lor,  stăpânul. 

-  Nu  auziţi? 

Bran  putea  auzi  vântul  printre  copaci,  sunetul  cadenţat  al 
potcoavelor  pe  scândurile  din  lemn  tare,  scâncetul  puiului 
său  flămând,  însă  Jon  asculta  altceva. 

-  Acolo,  zise  Jon. 

îşi  întoarse  calul  şi  galopă  înapoi  peste  pod.  îl  văzură 
descălecând  acolo  unde  lupul  străvechi  zăcea  mort,  în 
zăpadă,  îl  văzură  îngenunchind.  O  clipă  mai  târziu,  galopa 
spre  ei,  zâmbind. 

-  Cred  că  s-a  târât,  îndepărtându-se  de  ceilalţi,  spuse 
apoi. 

-  Sau  a  fost  gonit,  vorbi  tatăl  lor,  uitându-se  spre  cel  de-al 
şaselea  pui.  Blana  lui  era  albă,  în  timp  ce  restul  puilor  erau 
cenuşii.  Ochii  erau  roşii  precum  sângele  zdrenţărosului  care 
murise  în  dimineaţa  aceea.  Bran  găsi  curios  faptul  că  tocmai 
acest  pui  deschisese  ochii  în  timp  ce  toţi  ceilalţi  erau  încă 
orbi. 

-  Un  albinos,  zise  Theon  Greyjoy  cu  o  veselie  forţată.  Ăsta 
va  muri  chiar  mai  repede  decât  ceilalţi. 

Jon  Snow  îi  aruncă  pupilului  tatălui  său  o  privire  lungă  şi 

îngheţată. 

-  Nu  cred,  Greyjoy,  spuse  el.  Ăsta-mi  aparţine  mie. 

CATELYN 


Lui  Catelyn  nu-i  plăcuse  niciodată  această  pădure  a 
zeilor. 

Se  născuse  o  Tully,  la  Riverrun,  departe  spre  sud,  pe 
Furca  Roşie  a  Tridentului.  Pădurea  zeilor  de  acolo  era  o 
grădină,  luminoasă  şi  aerisită,  unde  arborii  sequoia  înalţi 
lăsau  umbre  peste  pâraiele  clipocinde,  păsările  cântau  din 
cuiburile  lor  ascunse,  iar  aerul  era  încărcat  cu  mireasma 
florilor. 

Zeii  din  Winterfell  păstrau  un  alt  soi  de  pădure.  Era  un  loc 
întunecos,  primar,  trei  acri  de  pădure  bătrână,  neatinsă  de 
zece  mii  de  ani,  iar  castelul  mohorât  se  înălţa  în  juru-i. 
Mirosea  a  pământ  reavăn  şi  a  putreziciune.  Acolo  nu 
creşteau  sequoia.  Era  o  pădure  de  conifere  încăpăţânate,  cu 
ace  verzi-cenuşii,  de  stejari  mândri,  de  carpeni  la  lei  de  vechi 
ca  domeniul  însuşi.  Aici,  trunchiuri  groase,  negre,  se 
înghesuiau  unele  în  altele  în  timp  ce  crengile  răsucite 
alcătuiau  o  boltă  deasă  deasupra,  iar  rădăcinile  strâmbe  se 
încovoiau  sub  pământ.  Acesta  era  un  loc  al  liniştii  adânci  şi 
al  umbrelor  înşelătoare,  iar  zeii  care  sălăşluiau  acolo  nu 
aveau  nume. 

însă  ea  ştia  că-şi  va  găsi  acolo  soţul,  în  noaptea  asta.  Ori 
de  câte  ori  lua  viaţa  unui  om,  după  aceea  căuta  liniştea 
pădurii  zeilor. 

Catelyn  fusese  miruită  cu  cele  şapte  feluri  de  ulei  şi  i  să 
dăduse  numele  în  curcubeul  de  lumină  care  umplea  templul 
septim  din  Riverrun.  Era  parte  din  Credinţă,  la  fel  ca  tatăl  şi 
bunicul  ei  şi  tatăl  acestuia  înaintea  lui.  Zeii  ei  aveau  nume, 
iar  chipurile  lor  îi  erau  la  fel  de  familiare  ca  acelea  ale 
părinţilor.  Adorarea  însemna  un  septon  cu  cădelniţa, 
mirosul  tămâii,  un  cristal  cu  şapte  feţe  însufleţit  de  lumină, 
voci  înălţate  în  cântări.  Casa  Tully  ţinea  o  pădure  a  zeilor,  la 
fel  ca  toate  marile  case,  însă  era  doar  un  loc  pentru  plimbări 
sau  lecturi,  ori  unde  puteai  sta  la  soare.  Cultul  era  numai 
pentru  templu. 

De  dragul  ei,  Ned  construise  un  mic  templu  septim  unde 
ea  putea  cânta  spre  cele  şapte  feţe  ale  zeului,  dar  sângele 
Primilor  Oameni  curgea  încă  prin  venele  familiei  Stark  şi 
propriii  săi  zei  erau  cei  vechi,  nenumiţi,  zeii  fără  chipuri  ai 
pădurii  pe  care  o  împărţeau  cu  copiii  dispăruţi  ai  codrilor. 

în  centrul  poienii,  un  arbore  bătrân  se  întindea  peste  un 
mic  iaz  ale  cărui  ape  erau  negre  şi  reci. 

-  Copacul  inimii,  îi  spunea  Ned. 

Scoarţa  copacului  era  albă  ca  osul,  frunzele  de  un  roşu- 
închis,  precum  mii  de  mâini  mânjite  de  sânge.  Pe  trunchi 
fusese  sculptat  un  chip  cu  trăsături  alungite  şi  melancolice, 
ochii,  săpaţi  adânc,  erau  înroşiţi  de  sevă  şi  ciudat  de  vii. 
Erau  bătrâni  acei  ochi,  mai  bătrâni  chiar  decât  Winterfell 
însuşi.  îl  văzuseră  pe  Brandon  Constructorul  punând  prima 
piatră  de  temelie,  dacă  legendele  aveau  un  sâmbure  de 
adevăr;  văzuseră  zidurile  de  granit  ale  castelului  ridicându- 
se  în  jurul  lor.  S-a  mai  spus  că  feţele  fuseseră  săpate  în 
trunchiuri  de  copiii  pădurii,  în  secolele  de  început,  dinaintea 
venirii  Primilor  Oameni  peste  marea  îngustă. 

în  sud,  ultimii  copaci  asemănători  fuseseră  tăiaţi  sau  urşi 
cu  o  mie  de  ani  în  urmă,  cu  excepţia  celor  de  pe  Insula 
Chipurilor,  unde  oamenii  verzi  continuau  veghea  lor  tăcută. 
Aici  însă,  era  altceva.  Aici,  fiecare  castel  avea  propria  sa 
pădure  a  zeilor,  iar  fiecare  pădure  avea  un  copac  al  inimii, 
fiecare  copac  cu  chipul  său. 

Catelyn  îşi  găsi  soţul  sub  copac,  aşezat  pe  o  piatră 
acoperită  cu  muşchi.  Sabia  sa  cea  mare,  Gheaţă,  stătea  în 
poala  lui,  iar  el  îi  curăţa  tăişul  în  apele  negre  ca  noaptea.  O 
mie  de  ani  de  humus  se  acumulaseră  pe  terenul  pădurii 
zeilor,  înăbuşindu-i  paşii,  însă  ochii  roşii  de  pe  copac  păreau 
că  îi  urmăreau  deplasarea. 

-  Ned,  rosti  ea  moale. 

El  înălţă  capul  pentru  a  se  uita  la  ea. 

-  Catelyn,  zise  el.  Vocea  lui  era  distantă  şi  oficială.  Unde 
sunt  copiii? 

O  întreba  întotdeauna  asta. 

-  în  bucătărie,  se  ceartă  pentru  numele  puilor  de  lup.  Ea 
îşi  desfăşură  capa  pe  solul  pădurii  şi  se  aşeză  pe  malul 
iazului,  cu  spatele  spre  copac.  Putea  simţi  ochii  privind-o, 
dar  făcu  tot  ce-i  stătea  în  putinţă  ca  să-i  ignore. 

-  Arya  e  deja  îndrăgostită,  iar  Şansa  este  fermecată  şi 
graţioasă,  însă  Rickon  nu-i  chiar  aşa  de  sigur. 

-  îi  e  teamă? 

-  Puţin,  admise  ea.  Nu  are  decât  trei  ani. 
Ned  se  încruntă. 

-  Trebuie  să  înveţe  să  se  confrunte  cu  temerile  sale.  Nu  va 

rămâne  pe  veci  de  trei  ani.  Şi  iarna  bate  la  uşă. 

-  Da,  căzu  Catelyn  de  acord. 

Cuvintele  o  înfiorară,  aşa  cum  se  întâmpla  întotdeauna. 
Cuvintele  unui  Stark.  Fiecare  casă  nobiliară  avea  cuvintele 
ei.  Mottouri  de  familie,  pietre  de  încercare,  rugăciuni  de  toate 
felurile,  toate  slăveau  onoarea  şi  gloria,  promiteau  loialitate 
şi  adevăr,  jurau  credinţă  şi  curaj.  Toate  în  afară  de  cele  ale 
lui  Stark.  Vine  iarna,  spuneau  cuvintele  Casei  Stark.  Se 
gândi,  nu  pentru  prima  oară,  cât  de  ciudaţi  erau  aceşti 
oameni  din  nord. 

-  Omul  a  murit  cu  demnitate,  îl  apreciez  pentru  asta, 
spuse  Ned.  într-o  mână  ţinea  o  bucată  de  piele  înmuiată  în 
ulei.  O  trecea  uşor  de-a  lungul  lamei  săbiei  pe  când  vorbea, 
lustruind  metalul  care  lucea  întunecat.  M-am  bucurat 
pentru  Bran.  Ai  fi  fost  mândră  de  el. 

-  Sunt  întotdeauna  mândră  de  Bran,  răspunse  Catelyn, 
privind  sabia  pe  când  el  o  lustruia. 

Putea  vedea  încreţitura  adâncă  din  oţel,  acolo  unde 
metalul  fusese  împăturit  peste  el  însuşi  de  sute  de  ori  în 
timpul  forjării.  Lui  Catelyn  nu-i  plăceau  săbiile,  însă  nu 
putea  nega  că  Gheaţa  avea  frumuseţea  ei  proprie.  Fusese 
forjată  în  Valyria,  înainte  ca  Apocalipsa  să  se  abată  asupra 
vechiului  Freehold,  când  fierarii  îşi  prelucrau  metalele  cu 
ajutorul  farmecelor  la  fel  de  bine  ca  şi  cu  ciocanele.  Era 
veche  de  patru  sute  de  ani,  la  fel  de  ascuţită  ca  în  ziua  în 
care  fusese  forjată.  Totuşi,  numele  pe  care-1  purta  era  şi  mai 
vechi,  o  moştenire  a  epocii  eroilor,  când  membrii  familiei 
Stark  erau  Regii  din  Nord. 

-  A  fost  al  patrulea  în  anul  ăsta,  făcu  Ned  sumbru.  Bietul 
om  era  pe  jumătate  smintit.  Ceva  a  băgat  o  asemenea  frică  în 
el,  încât  cuvintele  mele  nu  i-au  fost  de  înţeles.  Oftă.  Ben 
scrie  că  forţa  Rondului  de  Noapte  numără  mai  puţin  de  o 
mie  de  oameni.  Nu  este  vorba  numai  despre  dezertări.  Pierd 
oameni  şi  în  timpul  raidurilor. 

-  Sunt  sălbaticii?  întrebă  ea. 

-  Cine  altcineva?  Ned  ridică  Gheaţa,  privind  în  jos,  în 
lungimea  oţelului  rece.  Şi  situaţia  se  va  înrăutăţi.  Ar  putea 
veni  şi  ziua  când  nu  voi  avea  altceva  de  ales  decât  să  ridic 
toate  flamurile  şi  să  mă  îndrept  spre  nord,  să  lămuresc,  o 
dată  pentru  totdeauna,  situaţia  cu  acest  Rege-de-dincolo-de- 
Zid. 

-  Dincolo  de  Zid? 

Acest  gând  o  făcu  pe  Catelyn  să  se  înfioare.  Ned  remarcă 
spaima  oglindită  pe  faţa  ei. 

-  Mance  Rayder  nu  este  pentru  noi  un  motiv  de  teamă. 

-  Dincolo  de  Zid  sunt  lucruri  şi  mai  groaznice. 

Ea  se  uită  în  spatele  ei,  la  copacul  inimii,  cu  scoarţa 
albicioasă  şi  ochii  roşii,  care  privea,  asculta,  ţesându-şi 
gândurile  lungi  şi  încete.  Zâmbetul  lui  era  acum  blând. 

-  Asculţi  prea  mult  poveştile  Bătrânei  Nan.  Ceilalţi  sunt  la 
fel  de  morţi  precum  copiii  pădurii,  dispăruţi  de  opt  mii  de 
ani.  Maester  Luwin  îţi  va  spune  că  nici  nu  au  existat 
vreodată.  Nici  un  om  nu  i-a  văzut  până  acum. 

-  Până  în  dimineaţa  asta  nici  un  om  în  viaţă  nu  a  văzut 
nici  lupii  străvechi,  îi  reaminti  Catelyn. 

-  Ar  trebui  să  ştiu  că-i  mai  bine  să  nu  te  iei  niciodată  la 
harţă  cu  o  Tully,  zise  el  cu  un  zâmbet  trist.  Băgă  sabia 
Gheaţa  înapoi  în  teaca  ei,  spunând  apoi:  N-ai  venit  până  aici 
să-mi  depeni  poveştile  scribilor.  Ştiu  cât  de  puţin  îndrăgeşti 
acest  loc.  Despre  ce-i  vorba,  doamna  mea? 

Catelyn  luă  mâna  bărbatului  ei. 

-  Am  primit  veşti  triste  astăzi,  stăpânul  meu.  Nu  am  vrut 
să  te  tulbur  până  ce  nu  te-ai  limpezit.  Nu  avea  nicio  cale  de  a 
îndulci  lovitura,  aşa  că-i  spuse  direct:  îmi  pare  rău, 
dragostea  mea.  Jon  Arryn  e  mort. 

Ochii  lui  îi  întâlniră  pe  ai  ei  şi  putu  vedea  cât  de  tare  îl 
afectase,  aşa  cum  ştiuse  că  se  va  întâmpla.  în  tinereţea  sa, 
Ned  crescuse  la  Eyrie,  iar  Arryn,  Stăpânul  fără  copii,  îi 
devenise  ca  un  al  doilea  tată  -  lui  şi  pupilului  său,  Robert 
Baratheon.  Când  Nebunul  Rege  Aerys  al  II-lea  Targaryen  le 
ceruse  capetele,  Stăpânul  de  la  Eyrie  îşi  ridicase  flamurile 
sale  cu  luna  şi  şoimul,  preferând  răscoala  decât  să-i  predea 
pe  cei  pe  care  promisese  să-i  protejeze. 

Şi  într-o  bună  zi,  acum  cincisprezece  ani,  acest  al  doilea 
tată  al  său  îi  devenise  şi  frate,  când  el  şi  Ned  intraseră  în 
templul  septim  din  Riverrun  pentru  a  se  căsători  cu  două 
surori,  fiicele  Stăpânului  Hoster  Tully. 

-  Jon...,  spuse  el.  Vestea  asta-i  sigură? 

-  Era  sigiliul  regelui,  iar  scrisoarea  în  mâna  lui  Robert. 
Am  păstrat-o  pentru  tine.  A  spus  că  Stăpânul  Arryn  a  pierit 
repede.  Chiar  şi  Maester  Pycelle  a  fost  neajutorat,  însă  a 
adus  zeamă  de  mac,  astfel  că  Jon  nu  a  zăbovit  prea  mult  în 

durere. 

-  Asta-i  o  mică  mângâiere,  presupun,  spuse  el.  Catelyn 
putea  vedea  durerea  oglindită  pe  faţa  lui,  dar  chiar  şi  acum 
se  gândea  în  primul  rând  la  ea.  Sora  ta,  făcu  el.  Şi  băiatul  lui 
Jon.  Ce  se  ştie  de  ei? 

-  Mesajul  spunea  doar  că  sunt  bine  şi  că  s-au  întors  la 
Eyrie,  răspunse  Catelyn.  Aş  fi  vrut  să  meargă  mai  degrabă  la 
Riverrun.  Eyrie  este  un  loc  trufaş  şi  singuratic  şi  a  fost 
dintotdeauna  al  soţului  ei,  nu  al  ei.  Amintirea  Stăpânului 
Jon  va  bântui  în  fiecare  piatră.  O  cunosc  pe  sora  mea.  Are 
nevoie  de  mângâierea  familiei  şi  a  prietenilor  din  jur. 

-  Unchiul  tău  aşteaptă  în  Vale,  nu?  Jon  1-a  numit  Rege  al 
Porţii,  am  auzit. 

Catelyn  dădu  din  cap. 

-  Brynden  va  face  tot  ce  poate  pentru  ea  şi  pentru  băiat. 
Asta  este,  cumva,  o  mângâiere,  dar... 

-  Du-te  la  ea,  o  îndemnă  Ned.  Ia  copiii.  Umpleţi-i  sălile  de 
gălăgie  şi  strigăte  şi  râs.  Băiatul  acela  al  ei  are  nevoie  de  alţi 
copii  lângă  el,  iar  Lysa  nu  ar  trebui  să  fie  mugură  în  durerea 
ei. 

-  Aş  face  asta  dacă  aş  putea,  zise  Catelyn.  Scrisoarea  nu 
avea  şi  alte  veşti.  Regele  goneşte  spre  Winterfell  să  te 
întâlnească. 

Lui  Ned  îi  trebui  o  clipă  să  priceapă  sensul  cuvintelor  ei, 
dar  când  înţelegerea  veni,  întunericul  îi  părăsi  ochii. 

-  Vine  Robert  aici? 

Când  ea  dădu  din  cap,  un  zâmbet  se  iţi  pe  faţa  lui. 
Catelyn  ar  fi  vrut  să-i  împărtăşească  bucuria,  însă  auzise  şi 
ca  ce  se  vorbea  prin  curte;  un  lup  străvechi,  găsit  mort  în 
zăpadă,  cu  un  corn  de  cerb  rupt  în  gâtlej.  Teama  se 
strânsese  în  ea  ca  un  şarpe,  dar  se  căzni  să  zâmbească  spre 
acest  bărbat  pe  care-1  iubea,  acest  bărbat  care  nu  avea  nici  o 
încredere  în  semne. 

-  Ştiam  că  asta  o  să- ţi  facă  plăcere,  spuse  ea.  Ar  trebui  să 
trimitem  vorbă  fratelui  tău,  la  Zid. 

-  Da,  bineînţeles,  fu  el  de  acord.  Ben  va  dori  să  fie  aici. 
Am  să-i  spun  lui  Maester  Luwin  să-şi  trimită  cea  mai  rapidă 
dintre  păsări.  Ned  se  ridică  şi  o  ridică  şi  pe  ea.  La  naiba,  câţi 
ani  au  trecut?  Şi  nu  ne  spune  decât  atât?  Câţi  sunt  în 
grupul  lui,  spune  ceva  mesajul  despre  asta? 

-  Aş  crede  că  o  sută  de  cavaleri  cel  puţin,  cu  toate  slugile 

lor  şi  cam  încă  o  dată  pe  atâţia  călăreţi.  Cersei  şi  copiii 
călătoresc  cu  ei. 

-  Robert  se  va  deplasa  încet  de  dragul  lor,  spuse  el.  Aşa-i 
mai  bine.  Ne  va  da  mai  multă  vreme  să  ne  pregătim. 

-  Şi  fraţii  reginei  călătoresc  cu  grupul,  îi  spuse  ea. 

Ned  se  strâmbă  auzind  asta.  Catelyn  ştia  că  între  el  şi 
familia  reginei  nu  era  prea  multă  dragoste.  Casa  Lannister 
de  Casterly  Rock  se  pusese  târziu  în  slujba  lui  Robert,  când 
victoria  era  deja  sigură,  iar  el  n-o  iertase  niciodată. 

-  Ei  bine,  dacă  preţul  pentru  prezenţa  lui  Robert  este  o 
puzderie  de  Lannisteri,  aşa  sa  fie.  Se  pare  că  Roberta  duce 
cu  el  jumătate  din  curtea  lui. 

-  Acolo  unde  pleacă  regele,  vine  şi  domeniul,  zise  ea. 

-  Va  fi  bine  să-i  vedem  pe  copii.  Cel  mai  tânăr  încă  sugea 
la  ţâţa  femeii  Lannister  ultima  oară  când  l-am  văzut.  Acum 
trebuie  să  aibă  cam  cinci  ani,  nu? 

-  Prinţul  Tommen  are  şapte  ani,  îi  spuse  ea.  E  de  aceeaşi 
vârstă  cu  Bran.  Te  rog,  Ned,  să-ţi  păzeşti  gura.  Femeia 
Lannister  este  regina  noastră,  şi  se  spune  că  trufia  ei  creşte 
cu  fiecare  an  ce  trece. 

Ned  îi  strânse  mâna. 

-  Desigur,  va  fi  şi  un  ospăţ  cu  lăutari,  iar  Robert  va  voi  să 
vâneze.  Am  să-1  trimit  pe  Jory  în  sud,  cu  o  gardă  onoare,  să 
le  iasă  în  cale  pe  drumul  regelui  şi  să-i  escorteze  înapoi. 
Numai  zeii  ştiu,  va  trebui  să-i  hrănim  pe  toţi?  E  deja  pe 
drum,  spui?  Naiba  să-1  ia!  Naiba  să  ia  pielea  lui  regală! 

Fratele  ei  ridică  rochia  ca  ea  s-o  poată  cerceta. 

-  E  o  frumuseţe.  Atinge-o.  Dă-i  drumul.  Mângâie  stofa. 
Dany  o  atinse.  Materialul  era  aşa  de  moale  încât  părea  că 

i  se  scurge  printre  degete,  ca  apa.  Ea  nu-şi  putu  aminti  când 
mai  purtase  ceva  atât  de  moale.  O  înspăimânta.  îşi  retrase 
mâna. 

-  Este  cu  adevărat  a  mea? 

-  Un  dar  din  partea  Magisterului  Illyrio,  spuse  Viserys, 
zâmbind.  Fratele  ei  era  în  toane  bune  în  noaptea  asta. 
Culoarea  va  aduce  violetul  în  ochii  tăi.  Şi  vei  purtaşi  aur, 
bijuterii  de  toate  felurile.  Illyrio  a  promis.  în  noaptea  asta 
trebuie  să  arăţi  ca  o  prinţesă. 

O  prinţesa,  se  gândi  Dany.  Uitase  cum  era  asta.  Poate  că 
nici  nu  ştiuse  vreodată. 

-  De  ce  ne  dă  atât  de  multe?  întrebă  ea.  Ce  vrea  de  la  noi? 
Timp   de   aproape  jumătate   de   an   locuiseră  în  casa 

magisterului,  hrănindu-se  cu  mâncarea  lui,  cocoloşiţi  de 
slujitorii  săi.  Dany  avea  treisprezece  ani,  destul  de  mult  ca 
să  ştie  că  astfel  de  daruri  arareori  veneau  fără  un  preţ  aici, 
în  oraşul  liber  Pentos. 

-  Illyrio  nu-i  prost,  spuse  Viserys.  Era  un  tânăr  sfrijit,  cu 
mâini  neastâmpărate  şi  o  căutătură  febrilă  în  ochii  săi 
liliachii.  Magisterul  ştie  că  nu  am  să-mi  uit  prietenii  când  va 
veni  ziua  urcării  mele  pe  tron. 

Dany  nu  zise  nimic.  Magister  Illyrio  era  un  neguţător  de 
mirodenii,  pietre  preţioase,  oase  de  dragon  şi  alte  lucruri  mai 
puţin  plăcute.  Avea  prieteni  în  toate  cele  Nouă  Oraşe  Libere, 
se  spunea,  şi  chiar  mai  departe,  în  Vaes  Dothrak  şi  pe 
tărâmurile  fabuloase  de  lângă  Marea  de  Jad.  Se  mai  spunea 
că  nu  avusese  niciodată  un  prieten  pe  care  să  nu-1  fi  vândut, 
cu  voioşie,  pentru  un  preţ  potrivit.  Dany  pleca  urechea  la  ce 
se  vorbea  pe  stradă  şi  auzise  aceste  lucruri,  dar  ştia  că  era 
mai  bine  să  nu-1  întrebe  nimic  pe  fratele  său,  când  acesta-şi 
ţesea  visele.  Furia  lui  era  ceva  îngrozitor  când  era  stârnită. 
Viserys  o  numea  „trezirea  balaurului".  Fratele  ei  agăţă  rochia 
lângă  uşă. 

-  Illyrio  va  trimite  sclavele  să  te  îmbăieze.  Asigură-te  că 
scapi  de  duhoarea  din  grajduri.  Khal  Drogo  are  o  mie  de  cai, 
dar  în  noaptea  asta  caută  un  alt  fel  de  călărie.  O  studie  cu 

ochi  critici.  Stai  tot  aplecată!  Ridică-ţi  umerii!  îl  trase  umerii 
înapoi  cu  mâinile  sale.  Lasă-i  să  vadă  că  acum  ai  toate 
formele  unei  femei.  Degetele  sale  trecură  uşor  peste  sânii  ei 
îmbobociţi  şi-i  strânseră  un  sfârc.  N-ai  să  mă  faci  de  râs  la 
noapte.  Dacă  ai  s-o  faci,  vei  avea  de  tras  cu  mine.  Nu  vrei  să 
trezeşti  balaurul,  nu-i  aşa?  Degetele  lui  o  răsuciră,  iar  ea 
simţi  ciupitura  prin  materialul  aspru  al  tunicii.  Nu-i  aşa? 
repetă  el. 

-  Nu,  spuse  Dany  cu  sfială. 
Fratele  ei  surâse. 

-  Bine.  îl  atinse  părul  aproape  cu  afecţiune.  Când  vor 
scrie  istoria  domniei  mele,  soră  dragă,  vor  spune  că  a 
început  în  noaptea  asta. 

După  ce  plecă  el,  Dany  se  duse  la  fereastră  şi  privi  cu 
melancolie  spre  apele  golfului.  Turnurile  pătrate,  din 
cărămidă,  din  Pentos  erau  siluete  negre  profilate  înaintea 
soarelui  care  apunea.  Dany  putea  auzi  cântarea  preoţilor 
roşii,  pe  când  aprindeau  focurile  de  noapte,  şi  ţipetele 
copiilor  zdrenţăroşi  care  se  jucau  dincolo  de  zidurile  curţii. 
Pentru  o  clipă  îşi  dori  să  fie  acolo,  cu  ei,  desculţă  şi  cu 
respiraţia  tăiată,  îmbrăcată  în  cârpe,  fără  trecut  şi  fără  viitor, 
fără  nici  o  obligaţie  de  a  participa  la  ospăţul  lui  Khal  Drogo. 

Undeva,  dincolo  de  apus,  peste  marea  îngustă,  se  afla  un 
tărâm  cu  dealuri  înverzite  şi  câmpii  pline  cu  flori  şv>  râuri 
repezi,  unde  turnuri  din  piatră  neagră  se  ridicau  în  mijlocul 
măreţilor  munţi  albaştri-cenuşii,  iar  cavaleri  înzăuaţi  luptau 
sub  flamurile  stăpânilor.  Dothraki  numeau  acel  tărâm 
Rhaesh  Andahli,  tărâmul  Andalilor.  în  Oraşele  Libere>  se 
vorbea  de  Westeros  şi  de  Regatele  Apusului.  Fratele  ei  avea 
pentru  el  un  nume  simplu.  „Tărâmul  nostru",  îi  spunea. 
Cuvintele  erau  ca  o  rugăciune  pentru  el.  Dacă  le  rostea 
destul  de  des,  era  sigur  că  şi  zeii  le  auzeau.  „Al  nostru  de 
drept,  luat  de  la  noi  prin  trădare,  dar  încă  al  nostru,  al 
nostru  pentru  totdeauna.  Nu  te  apuci  să  furi  de  la  un 
balaur,  oh  nu!  Balaurul  îşi  va  aminti." 

Şi  poate  că  balaurul  îşi  amintea,  însă  Dany  nu  putea.  Nu 
văzuse  niciodată  acest  tărâm  despre  care  fratele  ei  spunea  că 
le  aparţine,  acest  domeniu  dincolo  de  marea  îngustă.  Acele 
locuri  despre  care  vorbea,  Casterly  Rock  şi  Eyrie,  Highgarden 
şi  Valea  Arryn,  Dorne  şi  Insula  Chipurilor,  erau  doar  cuvinte 
pentru  ea.  Viserys  fusese  un  băiat  de  opt  ani  când  au  fugit 

de  pe  domeniul  Regelui  pentru  a  scăpa  de  armatele  în  marş 
ale  Uzurpatorului,  însă  Daenerys  abia  mişca  în  pântecul 
mamei  lor. 

Totuşi,  uneori  Dany  îşi  imagina  cum  fusese,  atât  de  des  îi 
povestise  fratele  ei  toate  astea.  Fuga  în  noapte  spre  Piatra 
Dragonului,  licărirea  luminii  pe  pânzele  negre  ale  corăbiei. 
Fratele  ei,  Rhaegar,  luptându-se  cu  Uzurpatorul  în  apele 
însângerate  ale  Tridentului,  murind  pentru  femeia  pe  care  o 
iubea.  Cedarea  Domeniului  Regelui  de  către  unii  pe  care 
Viserys  îi  numea  căţeii  Uzurpatorului,  nobilii  Lannister  şi 
Stark.  Prinţesa  Elia  de  Dorne  rugându-se  pentru  milă,  pe 
când  moştenitorul  lui  Rhaegar  era  smuls  de  la  sânul  ei  şi 
ucis  sub  ochii  ei.  Craniile  lustruite  ale  ultimilor  dragoni, 
holbându-se  orbeşte  jos,  de  pe  pereţii  sălii  tronului,  în  timp 
ce  Regicidul  deschidea  beregata  Tatălui  cu  o  sabie  aurită. 

Ea  se  născuse  la  Piatra  Dragonului,  la  nouă  luni  după 
fugă,  în  vreme  ce  o  furtună  de  vară  ameninţa  să  rupă 
ancorajele  insulei.  Se  spunea  că  furtuna  fusese  îngrozitoare. 
Flota  Targaryeneană  fusese  zdrobită  în  timp  ce  stătea  la 
ancoră  şi  blocuri  uriaşe  de  piatră  erau  smulse  de  pe  parapeţi 
şi  trimise  bubuind  în  apele  sălbatice  ale  mării  înguste.  Mama 
sa  murise  născând-o,  iar  pentru  asta  fratele  ei,  Viserys,  nu  o 
iertase  niciodată. 

Nu-şi  amintea  nici  de  Piatra  Dragonului.  Trebuiseră  să 
fugă  din  nou,  chiar  înainte  ca  fratele  Uzurpatorului  să- şi 
pună  în  mişcare  noua  sa  flotă.  De  atunci,  numai  Piatra 
Dragonului  însăşi,  vechea  cetate  de  scaun  a  Casei  lor, 
rămăsese  din  Cele  Şapte  Regate  care  fuseseră,  odată,  ale  lor. 
Dar  nu  va  mai  fi  aşa  pentru  multă  vreme.  Garnizoana  era 
pregătită  să-i  vândă  Uzurpatorului,  însă  într-o  noapte,  Ser 
Willem  Darry  şi  patru  dintre  oamenii  săi  credincioşi 
năvăliseră  şi-i  furaseră  pe  amândoi,  împreună  cu  dădaca  ei, 
plecând  pe  mare  sub  protecţia  beznei,  îndreptându-se  spre 
siguranţa  coastei  Braavosiane. 

Şi-1  amintea,  vag,  pe  Ser  Willem,  un  bărbat  masiv  ca  un 
urs,  pe  jumătate  orb,  mugind  şi  răcnind  ordine  de  pe  patul 
lui  de  boală.  Servitorii  trăiau  cu  groaza  de  el,  însă  el  fusese 
întotdeauna  blând  cu  Dany.  îi  spunea  „Mica  Prinţesă"  şi, 
uneori,  „Doamna  mea",  iar  palmele  lui  erau  moi  ca  pielea 
veche.  însă  nu-şi  părăsea  niciodată  patul  şi  mirosul  bolii  se 
ţinea  de  el  ziua  şi  noaptea,  o  miasmă  fierbinte,  umedă, 

lipicioasă  şi  dulceagă.  Asta  fusese  pe  când  trăiseră  în 
Braavos,  în  casa  cea  mare  cu  poartă  roşie.  Acolo,  Dany 
avusese  propria  ei  încăpere,  cu  un  lămâi  afară,  lângă 
fereastra  ei.  După  ce  murise  Ser  Willem,  servitorii  furaseră 
puţinii  bani  pe  care-i  mai  aveau  şi,  foarte  curând,  fură  daţi 
afară  din  casa  cea  mare.  Dany  plânsese  când  poarta  roşie  se 
închisese  în  urma  lor  pentru  totdeauna. 

De  atunci  tot  rătăciseră,  de  la  Braavos  la  Myr,  de  la  Myr  la 
Tyrosh  şi  Qohor  şi  Volantis  şi  Lys,  fără  să  stea  prea  mult  în 
nici  un  loc.  Fratele  ei  nu  permitea  asta.  Asasinii  năimiţi  de 
Uzurpator  erau  mereu  aproape  de  ei,  insista  el,  deşi  Dany  nu 
văzuse  nici  unul. 

La  început,  magisterii  şi  arhonţii  şi  prinţii  negustori  erau 
bucuroşi  să-i  primească  pe  ultimii  Targaryeni  în  casele  lor  şi 
la  masa  lor,  dar  anii  trecură  şi  Uzurpatorul  continua  să  şadă 
pe  Tronul  de  Fier,  uşile  se  închiseră  şi  viaţa  le  devenise  din 
ce  în  ce  mai  grea.  Anii  trecuţi  fuseseră  obligaţi  să-şi  vândă  şi 
ultimele  odoare,  iar  acum  chiar  şi  moneda  pe  care  o  luaseră 
din  coroana  Mamei  se  dusese.  Pe  străzile  dosnice  şi  în 
tavernele  din  Pentos,  fratelui  ei  i  se  spunea  „regele  cerşetor". 
Dany  nu  voia  să  afle  cum  îi  spuneau  ei. 

-  Le  vom  lua  pe  toate  înapoi  într-o  zi,  scumpă  surioară,  îi 
promitea  el.  Uneori,  mâinile  ei  tremurau  când  îi  vorbea 
despre  asta.  Bijuteriile  şi  mătăsurile,  Piatra  Dragonului  şi 
Domeniul  Regelui,  Tronul  de  Fier  şi  cele  Şapte  Regate,  tot  ce 
ne-au  furat,  le  vom  lua  înapoi. 

Viserys  trăia  pentru  ziua  aceea.  Tot  ceea  ce  voia  însă 
Daenerys  era  casa  cea  mare  cu  poarta  roşie,  lămâiul  de 
lângă  fereastra  ei  şi  copilăria  pe  care  nu  o  cunoscuse 
niciodată.  în  uşă  se  auzi  un  ciocănit  uşor. 

-  Intră,  spuse  Dany,  plecând  de  la  fereastră. 
Servitoarele  lui  Illyrio  intrară  făcând  plecăciuni  şi  se 

puseră  pe  treabă.  Erau  sclave,  un  dar  de  la  unul  dintre 
mulţii  prieteni  Dothraki  ai  magisterului.  în  oraşul  liber 
Pentos  nu  exista  sclavie.  Ele,  însă,  erau  sclave.  Bătrâna, 
mică  şi  cenuşie  ca  un  şoarece,  nu  spunea  niciodată  nici  mi 
cuvânt,  însă  fata  nu  tăcea  o  clipă.  Era  favorita  lui  Illyrio,  o 
fetişcană  de  şaisprezece  ani  care  sporovăia  mereu  în  timp  ce 
lucra.  îl  umplură  baia  cu  apă  fierbinte,  adusă  de  la 
bucătărie,  şi  o  parfumară  cu  uleiuri  înmiresmate.  Fata  i  rase 
tunica  grosolană  peste  capul  lui  Dany  şi  o  ajutară  să  intre  în 

cadă.  Apa  era  aproape  fiartă,  însă  Daenerys  nu  se  strâmbă  şi 
nici  nu  ţipă.  îi  plăcea  căldura.  O  făcea  să  se  simtă  curată.  în 
afară  de  asta,  fratele  ei  îi  spusese  adesea  că  nimic  nu  era 
prea  fierbinte  pentru  un  Targaryenean.  „Casa  noastră  este 
cea  a  Dragonului",  zicea  el.  „Focul  circulă  prin  sângele 
nostru." 

Bătrâna  îi  spălă  îndelung  părul  lung,  argintiu,  şi-i 
descurcă  încet  smocurile  încâlcite,  totul  în  tăcere.  Fata  îi 
frecă  spatele  şi  picioarele  şi-i  spuse  cât  era  de  norocoasă. 

-  Drogo  este  atât  de  bogat,  încât  până  şi  sclavii  lui  poartă 
gulere  aurite.  în  khalasar-ul  lui  călăresc  o  sută  de  mii  de 
oameni,  iar  palatul  lui  din  Vaes  Dothrak  are  două  sute  de 
încăperi  cu  uşi  din  argint  masiv. 

Dar  mai  erau  multe  altele,  foarte  multe,  şi  ce  bărbat 
chipeş  era  khal-ul,  atât  de  înalt  şi  de  fioros,  cel  mai  bun 
călăreţ  care  urcase  vreodată  pe  un  armăsar,  un  arcaş 
diavolesc. 

Daenerys  nu  spuse  nimic.  Ea-şi  închipuise  întotdeauna  că 
se  va  căsători  cu  Viserys  când  îi  va  veni  vremea.  Timp  de 
secole,  Targaryenii  se  căsătoriseră  frate  cu  soră,  de  când 
Aegon  Cuceritorul  îşi  luase  surorile  de  soaţe.  Linia  trebuia 
menţinută  pură,  îi  spusese  Viserys  de  o  mie  de  ori;  sângele 
lor  era  regesc,  sângele  aurit  al  bătrânei  Valyria,  sângele  unui 
dragon.  Dragonii  nu  se  împerecheau  cu  sălbăticiunile  din 
câmpii,  iar  Targaryenii  nu-şi  amestecau  sângele  cu  cel  al 
unor  oameni  mai  prejos  decât  ei.  Totuşi,  acum  Viserys 
plănuia  să  o  vândă  unui  străin,  unui  barbar. 

Când  fu  curată,  sclavele  o  ajutară  să  iasă  din  apă  şi  o 
uscară  cu  prosoapele.  Fata  îi  pieptănă  părul  până  ce  luci 
precum  argintul  topit,  în  vreme  ce  bătrâna  o  unse  cu 
parfumul  florilor  de  pe  câmpiile  Dothraki,  o  picătură  la 
fiecare  încheietură,  în  spatele  urechilor,  pe  vârful  sânilor  şi 
ultima,  rece  pe  buzele  ei,  acolo  între  picioare.  O  îmbrăcară  în 
lenjeria  vaporoasă  pe  care  o  trimisese  Magisterul  Illyrio,  apoi 
în  rochia  de  mătase  grea,  pentru  a-i  .uluce  violetul  în  ochi. 
Fata  strecură  sandalele  aurite  pe  picioarele  ei,  în  timp  ce 
bătrâna  îi  prinse  tiara  în  păr  şi-i  puse  brăţări  aurite, 
încrustate  cu  ametiste,  la  încheieturi.  Ultimul  fu  colierul,  un 
ornament  greu,  aurit,  gravat  cu  vechile  glifuri  Valyriene. 

-  Acum  arătaţi  ca  o  prinţesă,  zise  fata  dintr-o  răsuflare 
când  terminară. 

Dany  se  uită  la  imaginea  ei  în  oglinda  argintată  pe  care, 
prevăzător,  o  trimisese  Illyrio.  O  prinţesă,  se  gândi  ca,  apoi  îşi 
aminti  că  fata  spusese  că  Drogo  era  atât  de  bogat,  încât 
sclavii  lui  purtau  gulere  aurite.  Simţi  o  răceală  bruscă  şi 
pielea  de  pe  braţele  dezgolite  i  se  făcu  de  gâscă.  Fratele  ei 
aştepta  în  holul  rece  de  la  intrare,  aşezat  la  marginea 
bazinului,  plimbându-şi  mâna  în  apă.  Se  ridică  atunci  când 
îşi  făcu  ea  apariţia  şi  o  examina  cu  priviri  cercetătoare. 

-  Stai  acolo,  îi  spuse.  întoarce-te.  Da.  Bine.  Arăţi  bine. 

-  Regeşte,  zise  Magisterul  Illyrio,  trecând  de  un  portal. 
Mergea  cu  o  eleganţă  surprinzătoare  pentru  un  bărbat 

atât  de  masiv.  Pe  sub  faldurile  libere  ale  mătăsurilor  de 
culoarea  flăcării,  inele  de  grăsime  tresăreau  în  ritmul 
mersului.  Pe  fiecare  deget  sclipeau  pietre  preţioase;  iar  barba 
bifurcată  şi-o  unsese  atât  de  mult  cu  ulei,  încât  lucea  ca 
aurul  adevărat. 

-  Fie  ca  Stăpânul  Luminii  să  te  acopere  de  binecuvântări 
în  această  zi  fastă,  Prinţesă  Daenerys,  spuse  magisterul  pe 
când  o  lua  de  mână  şi  îşi  înclină  capul,  dezvăluind  câţiva 
dintre  dinţii  lui  strâmbi  prin  aurul  bărbii.  Este  o  viziune, 
Alteţa  Voastră,  îi  zise  apoi  fratelui  ei.  Drogo  va  fi  copleşit. 

-  E  prea  slăbănoagă,  făcu  Viserys.  Părul  său,  de  acelaşi 
blond-argintiu  ca  al  ei,  fusese  strâns  în  spate  şi  prins  cu  o 
broşa  din  os  de  dragon.  Era  o  imagine  aspră,  care  sublinia 
liniile  alungite  ale  chipului  său.  Mâna  i  se  odihnea  pe  garda 
săbiei  pe  care  i-o  împrumutase  Illyrio. 

-  Eşti  sigur  că  lui  Khal  Drogo  îi  place  ca  femeile  lui  să  fie 
atât  de  tinere? 

-  A  avut  deja  sângerarea.  Are  destui  ani  pentru  un  kbal,  îi 
spuse  Illyrio,  nu  pentru  prima  dată.  Uită-te  la  ea.  Părul 
argintiu- auriu,  ochii  purpurii...  Este  din  sângele  bătrânei 
Valyria,  nu-i  nici  o  îndoială,  nici  una...  Şi  e  născută  din 
neam  ales  -  fiica  bătrânului  rege,  sora  celui  nou,  nu  se  poate 
să  nu-1  vrăjească  pe  Drogo  al  nostru. 

Când  îi  eliberă  mâna,  Daenerys  se  pomeni  tremurând. 

-  Prespun...,  rosti  cu  îndoială  în  glas  fratele  ei.  Sălbaticii 
au  gusturi  ciudate.  Băieţi,  cai,  oi... 

-  Mai  bine  să  nu-i  sugerezi  asta  lui  Khal  Drogo,  spuse 
Illyrio. 

în  ochii  liliachii  ai  fratelui  ei  luci  furia. 

-  Mă  iei  drept  smintit? 

Magisterul  se  înclină  uşor. 

-  Te  iau  drept  rege.  Regilor  le  lipseşte  prudenţa  oamenilor 
obişnuiţi.  Scuzele  mele  dacă  te-am  ofensat. 

Se  întoarse  şi  bătu  din  palme  chemându-şi  slujitorii. 

Străzile  din  Pentos  erau  într-o  beznă  totală  când  porniră 
în  lectica  sculptată  a  lui  Illyrio.  înaintea  lor  mergeau  doi 
servitori  care  le  luminau  calea,  purtând  torţe  ornate,  cu  ulei, 
cu  geamuri  din  sticlă  de  un  albastru-deschis,  în  vreme  ce  o 
duzină  de  bărbaţi  puternici  purtau  prăjinile  lecticii  pe  umerii 
lor.  După  draperii  era  un  aer  cald  şi  stătut.  Dany  putea  simţi 
duhoarea  cărnii  palide  a  lui  Illyrio  prin  norul  de  parfumuri 
grele. 

Fratele  ei,  trântit  pe  perne  lângă  ea,  nu  băgă  de  seamă 
asta.  Mintea  lui  era  departe,  peste  marea  îngustă. 

-  Nu  ne  va  trebui  întregul  său  khalasar,  rosti  Viserys. 
Degetele  sale  se  jucau  cu  garda  săbiei  de  împrumut,  deşi 
Dany  ştia  că  nu  folosise  niciodată  o  sabie.  Zece  mii  ne  vor  fi 
îndeajuns,  aş  putea  mătura  cele  Şapte  Regate  cu  zece  mii  de 
urlători  Dothraki.  Domeniul  întreg  se  va  ridica  pentru  regele 
său  cel  adevărat.  Tyrell,  Redwyne,  Darry,  Greyjoy  nu  au  mai 
multă  dragoste  pentru  Uzurpator  decât  mine.  Dornishmenii 
ard  de  nerăbdare  să-i  răzbune  pe  Elia  şi  pe  copiii  ei.  Iar 
poporul  va  fi  de  partea  noastră.  îşi  cere  regele.  Privi  spre 
Illyrio  cu  nelinişte  şi  întrebă:  Nu-i  aşa! 

-  E  poporul  tău  şi  te  iubeşte  cu  adevărat,  făcu  Magister 
Illyrio  împăciuitor.  în  avanposturile  de  pe  întregul  domeniu, 
bărbaţii  închină  în  secret  în  sănătatea  ta,  în  vreme  ce  femeile 
ţes  flamuri  cu  dragoni  şi  le  ascund  pentru  ziua  când  te  vei 
întoarce  de  peste  ape.  Ridică  puternic  din  umeri.  Sau  cel 
puţin  aşa- mi  spun  iscoadele  mele. 

Dany  nu  avea  iscoade  şi  nici  o  cale  de  a  şti  ce  făceau  toţi 
sau  ce  gândeau  cei  de  peste  marea  îngustă,  însă  nu  avea 
încredere  în  vorbele  dulci  ale  lui  Illyrio,  aşa  cum  nu  se 
încredea  în  nimic  legat  de  el.  Fratele  ei  dădea  însă  din  cap  cu 
râvna. 

-  O  să-1  ucid  pe  Uzurpator  chiar  eu,  promise  el,  care  nu 
omorâse  niciodată  pe  nimeni,  aşa  cum  1-a  ucis  şi  el  pe  fratele 
meu,  Rhaegar.  Şi  pe  Lannister,  Regicidul,  pentru  ce  i-a  făcut 
tatălui  meu. 

-  Ăsta  ar  fi  cel  mai  potrivit  lucru,  zise  Magister  Illyrio. 
Dany  putea  vedea  şi  cea  mai  firavă  umbră  de  zâmbet 

rotunjindu-i  buzele  pline,  însă  fratele  ei  nu  observa  nimic. 
Dând  din  cap,  trase  deoparte  o  draperie  şi  se  uită  în  gol  în 
noapte,  iar  Dany  ştiu  că  purta,  din  nou,  bătălia  pentru 
Trident. 

Conacul  cu  nouă  turnuri  al  lui  Khal  Drogo  era  aşeza  pe 
lângă  apele  golfului,  zidurile  sale  înalte,  din  cărămidă,  erau 
năpădite  de  iederă  albicioasă.  îl  fusese  dat  khal-ului  de 
magisterii  din  Pentos,  le  spusese  Illyrio.  Oraşele  Libere  erau 
mereu  generoase  cu  stăpânii  Caselor. 

-  Nu  pentru  că  ne-am  teme  de  aceşti  barbari,  le  spuse 
Illyrio  cu  un  zâmbet.  Stăpânul  Luminii  ar  apăra  zidurile 
oraşului  nostru  şi  împotriva  a  un  milion  de  Dothrakiori  cel 
puţin  aşa  promit  preoţii  roşii...  Totuşi,  de  ce  să  ne  punem 
norocul  la  încercare,  când  prietenia  lor  este  atât  de  uşor  de 
câştigat? 

Lectica  lor  fu  oprită  în  faţa  porţilor  şi  draperiile  trase 
brutal  de  unul  dintre  soldaţii  de  gardă.  Avea  pielea  arămie  şi 
ochii  castanii  ai  unui  Dothraki,  însă  faţa  îi  era  lipsită  de  păr 
şi  pe  cap  purta  coiful  ascuţit,  din  bronz,  al  Neîntinaţilor.  îl 
privi  pe  toţi  cu  răceală.  Magisterul  Illyrio  mormăi  ceva  spre  el 
în  limba  aspră  Dothraki;  soldatul  răspunse  pe  acelaşi  ton  şi 
le  făcu  semn  să  treacă  de  porţi. 

Dany  observă  că  mâna  fratelui  său  era  încleştată  pe 
mânerul  săbiei  împrumutate.  Arăta  aproape  la  fel  de  speriat 
pe  cât  se  simţea  ea. 

-  Eunuc  obraznic,  mormăi  Viserys  pe  când  lectica  se  puse 
în  mişcare  spre  conac. 

Cuvintele  Magisterului  Illyrio  erau  muiate  în  miere. 

-  La  ospăţul  din  noaptea  asta  vor  veni  foarte  mulţi  oameni 
importanţi.  Astfel  de  oameni  au  duşmani.  Khal-ul  trebuie  să- 
şi  protejeze  oaspeţii,  tu  însuţi  fiind  unul  de  prim  rang  printre 
ei.  Nici  nu-i  de  mirare  că  Uzurpatorul  ar  plăti  foarte  bine 
pentru  capul  tău. 

-  Oh,  da,  rosti  Viserys  sumbru.  A  şi  încercat,  Illyrio,  iţi 
spun  asta.  Asasinii  săi  năimiţi  ne  urmăresc  pretutindeni. 
Sunt  ultimul  dragon  şi  nu  va  dormi  bine  cât  timp  trăiesc  eu. 

Lectica  încetini  şi  se  opri.  Draperiile  fură  date  la  o  parte  şi 
un  sclav  întinse  mâna  pentru  a  o  ajuta  pe  Daenerys  să 
coboare.  Gulerul  său,  remarcă  ea,  era  din  bronz  m  dinar. 
Urmă  fratele  său,  cu  mâna  încă  strânsă  tare  pe  mânerul 
săbiei.  Pentru  a-1  pune  pe  picioare  pe  Magister  Illyrio  fu 

nevoie  de  doi  bărbaţi  puternici. 

în  interiorul  conacului,  aerul  era  încărcat  cu  mireasma 
mirodeniilor,  mirosea  a  foc  înteţit,  lămâi  şi  scorţişoară.  Fură 
escortaţi  prin  holul  de  la  intrare,  unde  vitralii  colorate 
înfăţişau  Pieirea  Valyriei.  în  torţele  de  fier  întunecat  aşezate 
de-a  lungul  pereţilor  ardea  uleiul.  Sub  o  boltă  de  frunze 
împletite  în  piatră,  un  eunuc  le  anunţă  sosirea. 

-  Viserys  din  Casa  Targaryen,  al  Treilea  pe  Numele  său, 
strigă  el,  cu  vocea  înaltă  şi  moale.  Rege  al  Andalilor  şi 
Rhoynar  şi  al  Primilor  Oameni,  Stăpân  al  celor  Şapte  Regate 
şi  Protector  al  Domeniului.  Sora  sa,  Daenerys  Stormborn, 
Prinţesa  Pietrei  Dragonului.  Onorabila  sa  gazdă,  Illyrio 
Mopatis,  Magister  al  Oraşului  Liber  Pentos. 

Trecură  de  eunuc,  intrând  într-o  curte  cu  colonade, 
năpădite  de  iederă  albicioasă.  Lumina  lunii  aşeza  peste 
frunze  luciri  ca  de  os  şi  argint,  pe  când  oaspeţii  se  plimbau 
printre  ele.  Mulţi  erau  stăpâni  ai  Caselor  Dothraki,  bărbaţi 
masivi,  cu  pielea  roşiatic-maronie,  mustăţi  pleoştite  prinse 
cu  inele  de  metal,  păr  negru,  uns  şi  împletit*  de  care  atârnau 
clopoţei.  Totuşi,  printre  ei  se  strecurau  călăreţi  liberi  şi 
mercenari  din  Pentos  şi  Myr  şi  Tyrosh,  un  preot  roşu,  chiar 
mai  gras  decât  Illyrio,  bărbaţi  păroşi  din  Portul  Ibben  şi 
nobili  din  Insulele  Verii,  cu  pielea  la  fel  de  neagră  ca 
abanosul.  Daenerys  îi  privea  cuprinsă  de  uimire  şi-şi  dădu 
seama,  cu  un  început  abrupt  de  teamă,  că  era  singura 
femeie  prezentă. 

Illyrio  şopti  spre  ei: 

-  Cei  trei,  de  colo,  sunt  gărzile  lui  Drogo.  Lângă  coloană 
este  Khal  Moro  cu  fiul  său,  Rhogoro.  Bărbatul  cu  barba 
verde  este  fratele  Arhontelui  de  Tyrosh,  iar  cel  din  spatele  lui 
este  Ser  Jorah  Mormont. 

Ultimul  nume  o  surprinse  pe  Daenerys. 

-  Un  cavaler? 

-  Exact.  Illyrio  zâmbi  în  barbă.  Uns  cu  cele  şapte  uleiuri 
de  către  înaltul  Septon  în  persoană. 

-  Ce  face  aici? 

-  Uzurpatorul  îi  voia  capul.  Un  afront  minor.  A  vândut 
câţiva  braconieri  unui  negustor  de  sclavi  din  Tyrosh  în  loc 
să-i  ofere  Rondului  de  Noapte.  O  lege  absurdă.  Un  bărbat  ar 
trebui  să  poată  să  facă  ce  vrea  cu  sclavii  săi. 

-  Aş  vrea  să  vorbesc  cu  Ser  Jorah  înainte  de  sfârşitul 

nopţii,  spuse  fratele  ei. 

Dany  se  pomeni  privind  curioasă  spre  cavaler.  Era  un 
bărbat  mai  vârstnic,  trecut  de  patruzeci  de  ani,  cu  chelie,  ilar 
încă  puternic  şi  vânjos.  în  locul  mătăsurilor  şi  bumbacului, 
purta  lână  şi  piele.  Tunica  sa  era  de  un  verde-închis,  brodată 
cu  ceva  ce  semăna  cu  un  urs  negru,  înălţat  pe  două  picioare. 
încă-1  mai  privea  pe  acest  bărbat  neobişnuit,  din  ţara  sa 
natală  pe  care  nu  o  cunoscuse  niciodată,  când  Magister 
Illyrio  puse  o  mână  jilavă  pe  umărul  ci  dezgolit. 

-  Pe  aici,  dulce  Prinţesă,  şopti  el,  acolo-i  însuşi  khal-ul. 
Dany  ar  fi  vrut  să  fugă  şi  să  se  ascundă,  însă  fratele  ei  o 

urmărea  cu  privirea  şi,  dacă-1  nemulţumea,  ştia  că  va  trezi 
balaurul.  Neliniştită,  se  răsuci  şi-1  privi  pe  bărbatul  despre 
care  Viserys  spera  că  o  va  cere  în  căsătorie  înainte  ca 
noaptea  să  se  încheie. 

Fata  sclavă  nu  greşise  cu  mult,  se  gândi  ea.  Khal  Drogo 
era  cu  un  cap  mai  înalt  decât  cel  mai  înalt  dintre  bărbaţii  din 
jur,  dar  cumva  avea  un  pas  uşor,  la  fel  de  graţios  ca  o 
panteră  din  menajeria  lui  Illyrio.  Era  mai  tânăr  decât  crezuse 
ea,  nu  avea  mai  mult  de  treizeci  de  ani.  Pielea  sa  era  de 
culoarea  cuprului  lustruit,  iar  mustăţile  groase  îi  erau  prinse 
în  inele  de  aur  şi  bronz. 

-  Trebuie  să  merg  şi  să- mi  exprim  omagiile,  zise  Magister 
Illyrio.  Aşteptaţi-mă.  Am  să-1  aduc  aici. 

Fratele  ei  o  apucă  de  braţ  şi  degetele  sale  o  strânseră  atât 
de  tare  încât  o  duru. 

-  îl  vezi  pletele,  dulce  surioară?  Pletele  lui  Drogo  erau 
negre  precum  miezul  nopţii  şi  încărcate  de  ulei  aromat,  pline 
de  clopoţei  care  clincăneau  uşor  la  fiecare  mişcare  a  sa. 
Depăşeau  talia  şi  chiar  fesele,  capătul  lor  frecându-se  de 
spatele  pulpelor. 

-  Vezi  cât  sunt  de  lungi?  zise  Viserys.  Când  Dothraki  sunt 
înfrânţi  în  luptă,  îşi  taie  părul  în  semn  de  căinţă,  pentru  ca 
lumea  să  le  cunoască  ruşinea.  Khal  Drogo  nu  a  pierdut  nici  o 
bătălie.  El  este  Aegon  Stăpânul  Dragonilor,  iar  tu  îi  vei  fi 
regina. 

Dany  se  uită  spre  Khal  Drogo.  Chipul  său  era  dur  şi  crud, 
ochii  erau  la  fel  de  reci  şi  întunecaţi  ca  onixul.  Fratele  ei  o 
rănea  uneori,  atunci  când  trezea  balaurul,  dar  nu  o 
înspăimânta  aşa  cum  o  făcea  acest  bărbat. 

-  Nu  vreau  să  fiu  regina  lui,  se  auzi  spunând  cu  un  glas 

pierit  şi  subţire.  Te  rog,  te  rog,  Viserys,  nu  vrea,  du-mă 
acasă. 

-  Acasă?  îşi  menţinea  vocea  potolită,  dar  ea  putu  ghici 
furia  în  intonaţia  lui.  Cum  vom  ajunge  noi  acasă,  dragă 
surioară?  Ne-au  luat  casa!  O  trase  în  umbră,  departe  de  alte 
priviri,  degetele  lui  afundându-se  în  pielea  ei.  Cum  o  sa 
ajungem  noi  acasă?  repetă  el,  referindu-se  la  Domeniul 
Regelui,  la  Piatra  Dragonului  şi  toate  pământurile  pe  care  le 
pierduseră. 

Dany  se  gândise  doar  la  încăperile  lor  din  casa  lui  Illyrio, 
cu  siguranţă,  nu  la  adevăratul  lor  cămin,  la  tot  ce  avuseseră, 
însă  fratele  ei  nu  voia  să  audă  de  aşa  ceva.  Pentru  el  nu  mai 
exista  nici  o  casă.  Nici  chiar  casa  imensă,  cu  poarta  roşie,  nu 
fusese  casa  lui.  Degetele  sale  se  strânseră  şi  mai  tare  pe 
braţul  ei,  cerând  un  răspuns. 

-  Nu  ştiu...,  spuse  ea  în  cele  din  urmă,  iar  vocea  i  se 
frânse.  în  ochi  îi  apărură  lacrimi. 

-  Eu  da,  rosti  el  cu  asprime.  Ne  întoarcem  acasă  cu  o 
armată,  dragă  surioară.  Cu  armata  lui  Khal  Drogo,  aşa  vom 
ajunge  acasă.  Iar  dacă  trebuie  să  te  măriţi  cu  el  şi  să  te  culci 
cu  el  pentru  asta,  aşa  vei  face.  îi  zâmbi.  Am  să  las  întregul 
lui  khalasar  să  se  împreuneze  cu  tine  dacă  va  treimi,  dragă 
soră,  toţi  cei  patruzeci  de  mii  de  oameni  şi  armăsarii  lor  de 
asemenea  dacă  asta  va  trebui  ca  să-mi  adun  armata.  Fii 
mulţumită  că  este  numai  Drogo.  Cu  timpul,  s-ar  putea  chiar 
să  ajungi  să-ţi  placă.  Acum  şterge-ţi  ochii.  Illyrio  îl  aduce  aici 
şi  nu  trebuie  să  te  vadă  plânsă. 

Dany  se  întoarse  şi  văzu  că  era  adevărat.  Magister  Illyrio, 
numai  un  zâmbet  şi  plecăciuni,  îl  însoţea  pe  Khal  Drogo  spre 
ei.  îşi  şterse  cu  dosul  mâinii  lacrimile  necăzute. 

-  Zâmbeşte,  şopti  Viserys  nervos,  iar  mâna  îi  căzu  pe 
mânerul  săbiei.  Şi  îndreaptă-te  de  spate.  Lasă-1  să  vadă  că  ai 
sâni.  Numai  Zeii  ştiu  că  şi  aşa  sunt  mici. 

Daenerys  zâmbi  şi  se  îndreptă  de  spate. 

Oaspeţii  se  scurgeau  printre  porţile  castelului  într-un  râu 
de  aur  şi  argint  şi  oţel  lustruit,  cam  trei  sute  de  oameni,  o 
făloasă  defilare  de  purtători  de  flamuri  şi  cavaleri,  un 
amestec  de  mercenari  şi  oşteni.  Deasupra  capetelor  lor,  zeci 
de  flamuri  aurite  se  zbăteau  înainte  şi  înapoi  în  vântul  din 
nord,  purtând  blazonul  cerbului  încoronat  al  Casei 
Baratheon. 

Ned  îi  cunoştea  pe  mulţi  dintre  oşteni.  Iată-1  pe  Ser  Jaime 
Lannister,  cu  părul  la  fel  de  strălucitor  precum  aurul 
prelucrat,  şi  dincolo  era  Sandor  Clegane,  cu  îngrozitoarea  lui 
faţă  arsă.  Băiatul  înalt  de  lângă  el  putea  fi  numai  prinţul 
moştenitor,  iar  omuleţul  acela  pipernicit  din  spatele  lor  era, 
în  mod  sigur,  pezevenghiul  de  Tyrion  Lannister. 

Totuşi,  bărbatul  uriaş  din  capul  coloanei,  flancat  doi 
cavaleri  în  mantiile  albe  ca  zăpada  ale  Gărzii  Regelui,  părea 
aproape  un  străin  pentru  Ned...  până  în  clipa  când  sări  de  pe 
spinarea  calului  său  de  luptă  cu  un  răget  familiar  şi-1  prinse 
într-o  îmbrăţişare  feroce. 

-  Ned!  Ah,  ce  bine  să- ţi  văd  faţa  asta  a  ta  îngheţată.  Regele 
îl  măsură  din  cap  până-n  picioare  şi  râse.  Nu  te-ai  schimbat 
deloc. 

Asta  ar  fi  putut  spune  şi  Ned.  în  urmă  cu  cincisprezece 
ani,  când  călăriseră  tot  mai  departe  pentru  a  câştiga  un  tron, 
Stăpânul  Sfârşitului  Furtunii  era  proaspăt  bărbierit  şi 
musculos  ca  în  fanteziile  unei  fecioare.  La  un  metru  optzeci, 
îi  domina  pe  cei  mai  scunzi  decât  el,  iar  când  îşi  punea 
armura  şi  coiful  cu  coarne  de  cerb  al  Casei  sale,  devenea  un 
adevărat  gigant.  Avusese  şi  forţa  unui  gigant,  arma  sa 
preferată  fiind  un  ciocan  de  luptă,  ascuţit,  din  fier,  pe  care 
Ned  abia  dacă-1  putea  clinti.  în  acele  zile,  mirosul  pielii  şi 
sângelui  stăruia  asupra  lui  ca  un  parfum. 

Acum,  era  chiar  parfumat  şi  avea  o  cingătoare  care  se 
potrivea  cu  statura  lui.  Ned  îl  văzuse  pe  rege  cu  nouă  ani 
înainte  de  răzmeriţa  lui  Balon  Greyjoy,  când  cerbul  şi  lupul 
străvechi  îşi  uniseră  forţele  pentru  a  pune  capăt  pretenţiilor 
autoproclamatului  Rege  al  Insulelor  de  Fier.  Din  noaptea  în 
care  se  aflaseră  unul  lângă  celălalt  în  citadela  înfrântă  a  lui 
Greyjoy,  unde  Robert  acceptase  predarea  nobilului  rebel,  iar 
Ned  îl  luase  ca  ostatic  şi  pupil  pe  fiul  acestuia,  Theon,  se 

îngrăşase  cu  cel  puţin  opt  kilograme.  O  barbă,  la  fel  de  aspră 
ca  sârma  neagră,  îi  acoperea  falca  pentru  a-i  ascunde  bărbia 
dublă  şi  osânza  regală  acumulată  sub  ea,  însă  nimic  nu-i 
putea  ascunde  hurta  sau  cercurile  negre  din  jurul  ochilor. 

Cu  toate  astea,  Robert  era  regele  lui  Ned  acum,  şi  nu  doar 
un  prieten,  aşa  că  spuse: 

-  Maiestatea  Voastră,  Win  terfeli  vă  aparţine. 

Tot  atunci  şi  ceilalţi  începură  să  descalece,  iar  grăj  darii  se 
grăbiră  să  ia  în  primire  armăsarii.  Regina  lui  Robert,  Cersei 
Lannisters  îşi  făcu  apariţia  mergând  la  pas  împreună  cu 
copiii  săi  cei  mici.  Casa  pe  roţi  în  care  se  deplasau,  o 
caleaşca  uriaşă  cu  două  niveluri,  din  stejar  impregnat  cu 
uleiuri  şi  din  metal  forjat,  trasă  de  patruzeci  de  cai  puternici, 
de  povară,  era  prea  lată  ca  să  treacă  de  porţile  castelului. 
Ned  îngenunche  în  zăpadă  pentru  a  săruta  inelul  reginei,  în 
vreme  ce  Robert  o  îmbrăţişa  pe  Catelyn  ca  pe  o  soră  de  mult 
pierdută  şi  regăsită.  Apoi  copiii  fură  împinşi  înainte, 
prezentaţi  şi  acceptaţi  de  ambele  părţi. 

Nici  nu  se  încheiaseră  aceste  formalităţi  de  salut,  că  regele 
spuse  gazdei  sale: 

-  Du-mă  la  cripta  ta,  Eddard.  Vreau  să-mi  prezint 
omagiile. 

Ned  îi  fu  recunoscător  pentru  asta,  pentru  că-şi  amintea 
de  ea  după  atâţia  ani.  Ceru  o  torţă.  Nu  mai  erau  necesare 
alte  cuvinte.  Regina  începuse  să  protesteze.  Călătoreau  din 
zorii  zilei  şi  toţi  erau  obosiţi  şi  înfriguraţi;  desigur,  ar  fi 
trebuit  să  se  pună  întâi  pe  picioare.  Morţii  mai  puteau 
aştepta.  Nu  spusese  mai  mult  de  atât!  Robert  îi  aruncă  o 
privire,  iar  fratele  ei  geamăn,  Jaime,  o  luă  cu  grabă  de  braţ, 
iar  ea  nu  mai  spuse  nici  un  cuvânt  Coborâră  în  criptă 
împreună,  Ned  şi  acest  rege  p  care  abia  îl  putea  recunoaşte. 
Treptele  şerpuitoare,  s;  pate  în  piatră,  erau  înguste.  Ned 
deschise  calea,  cu  torţa  în  mană. 

-  începusem  să  cred  că  nu  vom  mai  ajunge  niciodată  la 
Winterfell,  i  se  plânse  Robert.  în  sud,  după  cum  se  vorbeşte 
despre  cele  Şapte  Regate  ale  mele,  oamenii  par  să  uite  că 
partea  ta  este  la  fel  de  mare  cât  toate  celelalte  şase  la  un  loc. 

-  Sper  că  v-a  plăcut  călătoria,  Maiestatea  Voastră. 
Robert  pufni. 

-  Mlaştini  şi  păduri  şi  ţarini,  şi  doar  câte  un  han  decent  la 
nord  de  Gât.   Nu  am  mai  văzut  niciodată  o  asemenea 

pustietate.  Unde  sunt  oamenii  tăi? 

-  Mai  mult  ca  sigur  că  sunt  prea  timizi  ca  să  se  arate, 
glumi  Ned. 

Putea  simţi  răceala  urcând  pe  scări,  o  răsuflare  rece  din 
adâncul  pământului. 

-  Regii  sunt  o  apariţie  rară  în  nord,  pufni  Robert.  Mai  mult 
ca  sigur  că  oamenii  se  ascund  sub  zăpadă.  Zăpada,  Ned. 
Regele  îşi  puse  o  mână  pe  zid,  de  parcă  ar  fi  vrut  să  se 
sprijine  pe  când  cobora. 

-  Zăpezile  târzii,  de  vară,  sunt  destul  de  obişnuite,  zise 
Ned.  Sper  că  nu  v-au  deranjat.  De  obicei,  sunt  destul  de 
blânde. 

-  Să-ţi  ia  Ceilalţi  zăpezile  tale  blânde,  înjură  Robert.  Ce  se 
întâmplă  iarna  în  acest  loc?  Mă  apucă  tremuratul  numai 
când  mă  gândesc  la  asta. 

-  Iernile  sunt  grele,  se  învoi  Ned.  Dar  Casa  Stark  le  poate 
îndura.  întotdeauna  a  fost  aşa. 

-  Trebuie  să  vii  în  sud.  Trebuie  să  guşti  vara  înainte  să 
plece.  La  Highgarden  sunt  câmpii  cu  trandafiri  aurii,  care  se 
întind  cât  poţi  cuprinde  cu  ochii.  Fructele  sunt  atât  de  bine 
pârguite  că  ţi  se  fărâmiţează  în  gură,  pepenii,  perele, 
prunele,  nu  ai  gustat  niciodată  atâta  dulceaţă.  Vei  vedea,  ţi- 
am  adus  şi  ţie.  Chiar  şi  la  Capătul  Furtunii,  cu  tot  cu  vântul 
ăla  din  golf,  zilele  sunt  atât  de  fierbinţi  că  abia  te  poţi  mişca. 
Şi  ar  trebui  să  vezi  oraşele,  Ned!  Flori  peste  tot,  pieţele  gem 
de  alimente,  vinul  de  vară  este  atât  de  ieftin  şi  de  bun  că  te 
poţi  îmbăta  doar  respirând  aerul  din  jur.  Toţi  sunt  graşi,  beţi 
şi  bogaţi.  Râse  şi  se  plesni  pe  burta  lui  umflată.  Şi  fetele, 
Ned!  exclamă  el,  cu  ochii  scăpărând.  Jur,  femeile  îşi  pierd 
orice  urmă  de  modestie  la  căldură.  înoată  goale  în  râu,  chiar 
lângă  castel.  Chiar  şi  pe  stradă  este  prea  cald  pentru 
bumbac  sau  lână,  aşa  că  se  plimbă  în  rochiile  acelea  scurte, 
din  mătase,  dacă  au  arginţi,  din  bumbac  dacă  nu,  dar  toate 
sunt  la  fel  când  transpiră  în  ele  şi,  când  pânza  li  se  lipeşte  de 
piele,  par  că  sunt  goale. 

Regele  râdea  fericit.  Robert  Baratheon  fusese  întotdeauna 
un  bărbat  cu  pofte  uriaşe,  un  bărbat  care  ştia  cum  să-şi 
respecte  plăcerile.  Asta  nu  era  o  acuzaţie  pe  care  oricine  o 
putea  lăsa  în  faţa  uşii  lui  Eddard  Stark.  Totuşi,  Ned  nu  se 
putu  opri  să  remarce  că  aceste  plăceri  îl  costau  pe  rege. 
Robert  gâfâia  când  ajunseră  la  capătul  treptelor,  cu  faţa 

roşie  în  lumina  torţei. 

-  Maiestatea  Voastră,  spuse  Ned  cu  respect. 

Răsuci  torţa  într-un  arc  de  cerc  vast.  Umbrele  se  mişcară 
şi  se  unduiră.  Lumina  pâlpâitoare  atinse  pietrele  de  la 
picioare  şi  se  prelinseră  de-a  lungul  unei  lungi  procesiuni  de 
stâlpi  de  granit  care  parcă  mărşăluiau  înaintea  lor,  doi  câte 
doi,  în  întuneric.  între  stâlpi,  morţii  stăteau  pe  tronurile  lor 
de  piatră  sprijinite  de  pereţi,  aşezaţi  cu  spatele  spre 
sarcofagele  în  care  se  aflau  rămăşiţele  lor  pământeşti. 

-  Ea  e  chiar  la  capăt,  cu  Tatăl  şi  Brandon. 

Deschise  drumul  printre  coloane  şi  Robert  îl  urmă  fără 
nici  un  cuvânt,  zgribulindu-se  în  răcoarea  subterană.  Era 
întotdeauna  răcoare  aici.  Paşii  lor  răsunau  pe  piatră  şi 
reverberau  în  cavoul  de  deasupra  pe  când  se  deplasau 
printre  morţii  Casei  Stark.  Stăpânii  Winterfellului  îi  priveau 
trecând.  Efigiile  lor  erau  săpate  în  lespezile  care  acopereau 
mormintele.  Stăteau  în  şiruri  lungi,  ochii  orbi  holbându-se 
din  bezna  eternă,  în  vreme  ce  lupi  străvechi,  imenşi,  din 
piatră,  se  încovrigau  la  picioarele  lor.  Umbrele  în  mişcare 
făceau  ca  figurile  din  piatră  să  pară  vii. 

în  virtutea  unui  străvechi  obicei,  în  poala  fiecărei  statui  a 
unui  Stăpân  al  Winterfellului  fusese  lăsată  o  sabie  lungă  de 
fier,  să  ţină  spiritele  răzbunătoare  în  criptele  lor.  Cea  mai 
veche  sabie  se  transformase  de  mult  în  praf,  rămânând 
numai  câteva  urme  roşietice,  acolo  unde  meniul  se  odihnise 
pe  piatră.  Ned  se  întrebă  dacă  asta  însemna  că  acele  spirite 
erau  libere  să  cutreiere  acum  castelul.  Spera  că  nu.  Primii 
Stăpâni  ai  Winterfellului  fuseseră  bărbaţi  la  fel  de  aspri  ca 
tărâmul  pe  care-1  guvernaseră.  în  veacurile  de  dinaintea 
venirii  peste  mare  a  Stăpânilor  Dragonilor,  ei  nu  juraseră 
credinţă  nimănui,  considerându-se  Regi  ai  Nordului. 

Ned  se  opri  la  ultimul  mormânt  şi  ridică  torţa  cu  ulei. 
Cripta  continua  în  bezna  dinaintea  lor,  dar  dincolo  de  acel 
punct,  mormintele  erau  goale  şi  dezvelite;  găuri  negre, 
aşteptându-şi  morţii,  aşteptându-i  pe  el  şi  pe  copiii  săi.  Lui 
Ned  nu-i  plăcea  să  se  gândească  la  asta. 

-  Aici,  spuse  el  regelui  său. 

Robert  dădu  din  cap  în  tăcere,  îngenunche  şi-şi  plecă 
fruntea. 

Erau  trei  morminte,  unul  lângă  altul.  Stăpânul  Rickard 
Stark,  tatăl  lui  Ned,  avea  o  faţă  prelungă  şi  netedul  Pietrarul 

îl  cunoscuse  foarte  bine.  Stătea  acolo  într-o  demnitate 
tăcută,  degetele-i  de  piatră  ţinând  strâns  sabia  din  poala  lui, 
dar  în  viaţă,  toate  săbiile  îl  trădaseră.  în  două  morminte  mai 
mici,  pe  fiecare  latură,  erau  copiii  săi. 

Brandon  avusese  douăzeci  de  ani  când  murise,  sugrumat 
la  ordinele  Regelui  Nebun  Aerys  Targaryen,  cu  numai  câteva 
zile  înainte  să  se  fi  căsătorit  cu  Catelyn  Tully  de  Riverrun. 
Tatăl  său  fusese  obligat  să-1  vadă  murind.  Fusese  un 
adevărat  moştenitor  al  tronului,  cel  mai  vârstnic,  născut 
pentru  a  domni. 

Lyanna  avusese  numai  şaisprezece  ani,  o  copilă-femeie  de 
o  drăgălăşenie  surprinzătoare.  Ned  o  iubise  din  toată  inima. 
Ea  ar  fi  trebuit  să-i  fie  mireasă. 

-  A  fost  mult  mai  frumoasă  ca  aici,  spuse  regele  după  un 
moment  de  tăcere.  Privirile-i  stăruim  pe  chipul  Lyannei,  de 
parcă  ar  fi  putut  s-o  aducă  înapoi  la  viaţă.  în  cel  din  urmă, 
se  ridică  dificil  din  cauza  propriei  sale  greutăţi.  Ah,  la  naiba, 
Ned,  a  trebuit  s-o  înmormântezi  chiar  în  locul  ăsta?  Glasul 
său  era  răguşit,  apăsat  de  amintirea  durerii.  Merita  mai  mult 
decât  bezna... 

-  A  fost  o  Stark  de  Winterfell,  spuse  Ned  încet.  Acesta-i 
locul  ei. 

-  Ar  trebui  să  fie  pe  un  deal  de  pe  aici,  sub  un  copac  cu 
fructe,  cu  soarele  şi  norii  deasupra  ei  şi  cu  ploaia  car  s-o 
spele. 

-  Am  fost  lângă  ea  când  a  murit,  îi  aminti  Ned  regelui. 
Voia  să  vină  acasă,  să  se  odihnească  lângă  Brandon  şi  Tatăl. 

încă  o  mai  putea  auzi,  din  când  în  când.  „Promite-mi",  se 
tânguise  ea  în  încăperea  care  mirosea  a  sânge  şi  trandafiri. 
„Promite-mi,  Ned."  Febra  îi  luase  puterea  şi  vocea  ei  era 
slabă  ca  o  şoaptă,  dar  când  îşi  dăduse  cuvântul  faţă  de  ea, 
frica  dispăruse  din  ochii  surorii  sale.  Ned  îşi  amintea  felul  în 
care  zâmbise,  cât  de  strâns  le  prinseseră  degetele  ei  pe  ale 
lui  când  plecase  din  viaţă,  petalele  de  trandafir  revărsându- 
se  din  palma  ei,  moarte  şi  înnegrite.  După  asta,  nu-şi  mai 
amintea  nimic.  îl  găsiseră  ţinând  încă  trupul  ei,  amuţit  de 
durere.  Micul  insular,  Howland  Reed,  îi  luase  mâna  dintr-a 
lui.  Ned  nu-şi  mai  amintea  nimic  din  toate  astea. 

-  Când  pot,  îi  aduc  flori,  zise  el.  Lyannei  îi  plăceau... florile. 
Regele  îi  atinse  obrajii,  degetele  mângâind  cu  blândeţe 

piatra  dură,  de  parcă  ar  fi  fost  vie. 

-  Am  jurat  că-1  voi  ucide  pe  Rhaegar  pentru  ce  i-a  făcut. 

-  Aţi  jurat,  îi  reaminti  Ned. 

-  Numai  o  dată,  făcu  Robert  amar. 

Trecuseră  împreună  prin  vadul  Tridentului  pe  când 
bătălia  izbucnise  în  jurul  lor,  Robert  cu  ciocanul  său  de 
luptă  şi  coiful  măreţ,  cu  coarne,  prinţul  Targaryan  înzăuat 
tot  în  negru.  Pe  pieptarul  armurii  era  dragonul  cu  trei  capete 
al  Casei  sale,  alcătuit  din  rubine  care  străluceau  ca  focul  în 
lumina  soarelui.  Apele  Tridentului  se  scurgeau  înroşite  în 
jurul  copitelor  cailor  pe  când  dădeau  ocol  lovind,  din  nou  şi 
din  nou,  până  ce  ultima  lovitură  năprasnică  a  ciocanului  lui 
Robert  înfundă  dragonul  şi  pieptul  de  dedesubtul  lui.  Când 
Ned  ajunsese  în  cele  din  urmă  la  locul  luptei,  Rhaegar  zăcea 
mort  în  pârâu,  în  vreme  ce  oamenii  din  ambele  armate 
răscoleau  apele  clocotitoare  în  căutarea  rubinelor  smulse  din 
armură. 

-  în  visele  mele  îl  omor  în  fiecare  noapte,  admise  Robert.  O 
mie  de  morţi  sunt  încă  mai  puţine  decât  merită. 

Ned  nu  putea  adăuga  nimic  la  asta.  După  un  moment  de 
tăcere,  spuse: 

-  Ar  trebui  să  ne  întoarcem,  Maiestatea  Voastră.  Soţia  vă 
aşteaptă. 

-  S-o  ia  Ceilalţi  pe  nevastă-mea,  mormăi  Robert  cu 
acreală,  dar  o  porni  înapoi  pe  unde  veniseră,  paşii  săi 
duduind  grei.  Şi  dacă  mai  aud  încă  o  dată  „Maiestatea 
Voastră",  îţi  înfig  capul  într-o  prăjină.  Suntem  mai  mult  de 
atât  unul  pentru  celălalt. 

-  Nu  am  uitat,  răspunse  Ned  calm.  Când  regele  nu 
răspunse,  continuă:  Povesteşte-mi  de  Jon. 

Robert  scutură  din  cap. 

-  Nu  am  mai  văzut  încă  un  bărbat  ofilindu-se  atât  de 
repede.  Am  organizat  un  turnir  de  onomastica  fiului  meu. 
Dacă  l-ai  fi  văzut  pe  Jon  atunci,  ai  fi  putut  jura  că  va  trăi 
veşnic.  Patru  nopţi  mai  târziu  era  mort.  Boala  a  fost  ca  un 
foc  în  pântecele  lui.  L-a  ars  pe  dinăuntru.  Se  opri  lângă  un 
stâlp,  în  faţa  mormântului  unui  Stark  mort  de  mult.  L-am 
iubit  pe  bătrânul  ăla. 

-  Amândoi  l-am  iubit.  Ned  se  opri  o  clipă.  Catelyn  se  teme 
pentru  surorile  ei.  Cum  suportă  Lysa  durerea? 

Gura  lui  Robert  se  strâmbă  cu  amărăciune. 

-  Nu  prea  bine,  ca  să  spun  adevărul,  admise  el.  Cred  că 

pierderea  lui  Jon  a  înnebunit-o  pe  femeie,  Ned.  L-a  luat  pe 
băiat  înapoi  la  Eyrie.  împotriva  dorinţelor  mele.  Speram  să-1 
cresc  eu,  împreună  cu  Tywin  Lannister,  la  Casterly  Rock. 
Jon  nu  avea  fraţi,  nici  alţi  fii.  Doar  nu  era  să  1  las  să  fie 
crescut  de  muieri?! 

Ned  ar  fi  lăsat  mai  degrabă  un  copil  într-un  cuib  de 
vipere,  încrezându-se  în  ele,  decât  în  Stăpânul  Tywin,  însă 
îşi  lăsă  dubiile  nerostite.  Unele  dintre  vechile  răni  u  se 
vindecau  cu  adevărat  niciodată,  reîncepând  să  sângereze  la 
cea  mai  mică  zgândăreală. 

-  Soaţa  şi-a  pierdut  bărbatul,  rosti  el  cu  prudenţă.  Poate 
că  mamei  i-a  fost  teamă  să  nu-şi  piardă  fiul.  Băiatul  e  foarte 
mic. 

-  Are  şase  ani  şi  este  bolnăvicios,  şi  e  Stăpân  peste  Eyrie, 
zeii  aibă  milă,  făcu  regele.  Stăpânul  Tywin  nu  şi-a  luat 
niciodată  un  pupil  înainte.  Lysa  ar  fi  trebuit  să  se  simtă 
onorată.  Lannisterii  sunt  o  Casă  măreaţă  şi  nobilă.  Ea  nici 
nu  a  vrut  să  audă  de  asta.  Apoi  a  dispărut  în  puterea  nopţii, 
fără  ca  măcar  să-şi  ceară  iertare  că  a  plecat  fără  permisiune. 
Cersei  era  furioasă.  Băiatul  îmi  poartă  numele,  ştiai  asta? 
Robert  Arryn.  Am  jurat  să-1  protejez.  Cum  să  fac  asta  dacă 
maică-sa  îl  duce  cu  ea? 

-  îl  iau  ca  pupil,  dacă  vrei,  zise  Ned.  Lysa  ar  trebui  să  fie 
de  acord  cu  asta.  Ea  şi  Catelyn  erau  apropiate,  şi  ar  fi  ţi  ea 
binevenită  aici. 

-  Este  o  ofertă  generoasă,  prietene,  zise  regele,  dar  este 
prea  târziu.  Stăpânul  Tywin  şi-a  dat  deja  consimţământul. 
Creşterea  băiatului  de  altcineva  ar  fi  un  afront  dureros 
pentru  el. 

-  Mă  preocupă  mai  mult  bunăstarea  nepotului  meu  decât 
mândria  unui  Lannister,  declară  Ned. 

-  Asta  pentru  că  nu  dormi  cu  un  Lannister.  Robert  râse, 
hohotele  rostogolindu-se  printre  morminte  şi  ricoşând  în 
tavanul  boltit.  Zâmbetul  lui  era  ca  o  străfulgerare  a  dinţilor 
albi  în  păienjenişul  uriaşei  sale  bărbi  negre.  Ah,  Ned,  zise  el. 
Eşti  încă  prea  sobru.  îşi  puse  unul  din  braţele  masive  pe 
umerii  lui  Ned.  Plănuisem  să  aştept  câteva  zile  ca  să-ţi  pot 
vorbi,  dar  văd  că  nu  este  nevoie  de  asta.  Vino,  să  ne 
plimbăm. 

O  luară  din  nou  printre  coloane.  Ochi  orbi  din  piatră 
păreau  să-i  urmărească  pe  când  treceau.  Regele  îşi  ţinea 

braţul  pe  umărul  lui  Ned. 

-  Cred  că  te-ai  întrebat  de  ce,  în  cele  din  urmă,  am  venit 
în  nord,  la  Winterfell,  după  atât  timp. 

Ned  avea  bănuielile  sale,  dar  nu  le  rosti  cu  voce  tare. 

-  Pentru  bucuria  tovărăşiei  mele,  desigur,  spuse  el  cu 
voioşie.  Şi  aici  este  Zidul.  Trebuie  să-1  vedeţi,  Maiestatea 
Voastră,  să  mergeţi  de-a  lungul  posturilor  de  luptă  şi  să 
vorbiţi  cu  cei  aflaţi  la  datorie.  Rondul  de  Noapte  este  doar 
umbra  a  ceea  ce  a  fost  odată.  Benjen  spune... 

-  Fără  nici  o  îndoială  că  voi  asculta,  cât  de  curând,  ce  are 
de  spus  fratele  tău,  zise  Robert.  Zidul  datează  de  cât,  de  opt 
mii  de  ani?  Mai  poate  aştepta  câteva  zile.  Am  probleme  mult 
mai  urgente.  Sunt  vremuri  dificile.  Am  nevoie  de  oameni 
buni  în  jurul  meu.  Oameni  precum  Jon  Arryn.  A  servit  ca 
Stăpân  al  Eyrie,  ca  Paznic  peste  Est  şi  ca  Mână  a  Regelui.  Nu 
va  fi  uşor  de  înlocuit. 

-  Fiul  său...,  începu  Ned. 

-  Fiul  său  îi  va  succeda  la  conducere  în  Eyrie  şi  peste 
toate  domeniile  sale,  zise  Robert  brusc.  Nu  mai  mult. 

Asta-1  luă  pe  Ned  prin  surprindere.  Se  opri,  uluit,  >i  se 
întoarse  să-şi  privească  regele.  Cuvintele  ţâşniră  nestăvilite. 

-  Arrynii  au  fost  dintotdeauna  Păzitorii  Estului.  Titlul  se 
moşteneşte  odată  cu  domeniul. 

-  Poate  că,  atunci  când  va  ajunge  la  vârsta  potrivită,  îi  va 
fi  înapoiată  onoarea,  spuse  Robert.  Am  să  mă  gândesc  la 
asta  în  acest  an  şi  în  următorul.  Un  băiat  de  şase  ani  nu  este 
conducător  de  oşti,  Ned. 

-  în  vreme  de  pace,  titlul  este  doar  onorific.  Lasă-1  pe  băiat 
să-1  păstreze.  Pentru  onoarea  tatălui  său,  nu  pentru  a  sa. 
Desigur,  îi  datorezi  măcar  atât  lui  Jon,  pentru  serviciile  sale. 

Regele  nu  era  încântat.  îşi  luă  mâna  de  pe  umărul  lui  Ned. 

-  Serviciile  pe  care  le-a  adus  Jon  erau  datoria  sa  faţă  de 
stăpânul  său.  Nu  sunt  nerecunoscător,  Ned.  Tu,  dintre  toţi, 
ar  trebui  să  ştii  asta.  însă  fiul  nu  este  aidoma  tatălui.  Un 
băieţel  nu  poate  păstra  Estul.  Apoi  tonul  său  se  înmuie. 
Ajunge  cu  astea.  Sunt  lucruri  mult  mai  importante  de 
discutat,  iar  acum  nu  am  să  mă  cert  cu  tine.  Am  nevoie  de 
tine,  Ned. 

-  Sunt  la  ordinele  voastre,  Maiestate.  Oricând. 

Erau  cuvinte  pe  care  trebuia  să  le  rostească,  aşa  că  le 
spuse,  temându-se  de  ce  ar  putea  urma.  Robert  nici  nu  păru 

să-1  fi  auzit. 

-  Toţi  anii  petrecuţi  împreună  în  Eyrie...  au  fost  ani 
zeieşti.  Te  vreau  din  nou  lângă  mine,  Ned.  Te  vreau  pe 
Domeniul  Regelui,  nu  aici,  la  capătul  lumii,  unde  nu  eşti  de 
nici  un  folos  nimănui.  Robert  scrută  bezna  pentru  o  clipă,  cu 
melancolia  unui  Stark.  îţi  jur,  să  stai  pe  trotil  este  de  o  mie 
de  ori  mai  greu  decât  să-1  cucereşti.  Legile  sunt  nişte  treburi 
plicticoase  şi  număratul  banilor  e  şi!  mai  rău.  Iar  oamenii... 
nu  se  mai  termină.  Şed  pe  blestematul  ăla  de  scaun  de  fier 
şi-i  ascult  plângându-se  până  ce  mintea  mi  se  înceţoşează, 
iar  dosul  îmi  devine  carne  vie.  Toţi  vor  ceva,  bani  sau 
pământ,  ori  dreptate.  Minciunii  pe  care  le  spun...  Iar  nobilii 
şi  doamnele  mele  nu  sunt  mai  breji.  Sunt  înconjurat  de 
linguşitori  şi  nebuni.  Asta  poate  aduce  pe  oricine  la 
sminteală,  Ned.  Jumătate  dintre  ei  nu  îndrăznesc  să-mi 
spună  adevărul,  iar  cealaltă  jumătate  nu-1  ştiu.  Sunt  nopţi 
când  îmi  doresc  să  fi  pierdut  atunci,  la  Trident.  Ah,  nu  chiar 
cu  adevărat,  însă... 

-  înţeleg,  zise  Ned  încet. 
Robert  se  uită  la  el. 

-  Cred  că  da.  Dacă  este  aşa,  eşti  singurul,  prietene. 
Zâmbi.  Lord  Eddard  Stark,  te  voi  numi  Mână  a  Regelui. 

Ned  se  lăsă  pe  un  genunchi.  Oferta  nu-1  surprinse;  ce  alt 
motiv  ar  fi  putut  avea  Robert  ca  să  vină  de  atât  de  departe? 
Mâna  Regelui  era  cel  de-al  doilea  om  ca  putere  în  cele  Şapte 
Regate.  Vorbea  cu  glasul  unui  rege,  comanda  armatele 
regelui,  aplica  legile  regelui.  La  răstimpuri,  chiar  şedea  pe 
Tronul  de  Fier  pentru  a  face  dreptatea  regelui,  când 
suveranul  era  absent  ori  bolnav,  ori  indisponibil  din  alte 
motive.  Robert  îi  oferea  o  responsabilitate  la  fel  de  vastă  ca 
însuşi  domeniul.  Era  ultimul  lucru  din  lume  pe  care  şi  l-ar  fi 
dorit. 

-  Maiestatea  Voastră,  începu  el.  Nu  sunt  vrednic  de  o 
astfel  de  onoare. 

Robert  mormăi  cu  o  nerăbdare  glumeaţă. 

-  Dacă  aş  vrea  să  te  onorez,  te-aş  lăsa  să  te  retragi.  Am 
intenţia  de  a  te  face  să  conduci  acest  regat  şi  să  lupţi  in 
războaie  în  timp  ce  eu  mănânc  şi  beau  şi  mă  împreunez.  Se 
plesni  peste  burtă  şi  rânji.  Ştii  vorba  aceea  despre  rege  şi 
Mână? 

Ned  cunoştea  zicala. 

-  Ceea  ce  visează  regele,  spuse  el,  Mâna  construieşte. 

-  Odată,  m-am  culcat  cu  o  ţaţă  care  mi-a  spus  că  poporul 
de  rând  are  un  alt  fel  de  a  zice  asta.  Cică  regele  mănâncă,  iar 
Mâna  ia  rahatul. 

îşi  lăsă  capul  pe  spate  şi  scoase  un  hohot  de  râs.  Ecourile 
se  reverberară  prin  întuneric:  în  jurul  lor,  morţii  din 
Winterfell  păreau  să-i  privească  cu  ochi  reci  şi  dezaprobatori, 
în  cele  din  urmă,  râsul  se  potoli  şi  se  opri.  Ned  era  tot  într- 
un  genunchi,  ridicându-şi  privirile. 

-  La  naiba,  Ned,  se  plânse  regele.  Ai  putea  să  mă  încânţi 
măcar  cu  un  zâmbet. 

-  Se  spune  că  aici  iarna  se  face  atât  de  frig,  încât  râsul 
unui  bărbat  îi  îngheaţă  în  gât  şi-1  duce  la  moarte  prin 
sufocare,  spuse  Ned  prudent.  Poate  că  de  asta  în  familia 
Stark  sunt  oameni  cu  foarte  puţin  umor. 

-  Vino  cu  mine  în  sud,  am  să  te  învăţ  eu  să  râzi  din  nou, 
promise  regele.  Tu  m-ai  ajutat  să  câştig  tronul  ăsta 
blestemat,  acum  ajută-mă  să-1  şi  păstrez.  Suntem  făcuţi  să 
conducem  împreună.  Dacă  Lyanna  ar  fi  trăit,  am  fi  fost 
legaţi,  uniţi  prin  sânge  şi  prin  sentimente.  Ei  bine,  nu  este 
prea  târziu.  Eu  am  un  fiu.  Tu  ai  o  fiică.  Jeff  al  meu  şi  Şansa 
ta  ar  trebui  să  ne  unească,  aşa  cum  Lyanna  şi  eu  am  fi 
făcut-o  odată. 

Această  propunere  îl  surprinse. 

-  Şansa  are  numai  unsprezece  ani. 
Robert  dădu  nerăbdător  din  mână. 

-  E  suficient  de  mare  pentru  o  logodnă.  Căsătoria  poate  să 
mai  aştepte  câţiva  ani.  Regele  zâmbi.  Acum  ridică-te  şi  spune 
da,  blestemăţiile. 

-  Nimic  nu  mi-ar  face  plăcere  mai  mare,  Maiestatea 
Voastră,  răspunse  Ned.  Ezită.  Aceste  onoruri  sunt  cu  totul 
neaşteptate.  Aş  putea  primi  ceva  timp  de  gândire?  Trebuie 
să-i  spun  soţiei  mele... 

-  Da,  da,  bineînţeles,  spune-i  lui  Catelyn,  mai  gândeşte-te, 
dacă  vrei.  Regele  se  aplecă  şi  îl  apucă  de  mână,  ridicându-1 
în  picioare.  Să  nu  mă  faci  însă  să  aştept  prea  mult.  Nu  sunt 
cel  mai  răbdător  dintre  oameni. 

Pentru  o  clipă,  Eddard  Stark  fu  copleşit  de  un  sentiment 
teribil,  rău  prevestitor.  Acesta  era  locul  său,  aici,  în  nord. 
Privi  spre  siluetele  din  piatră  din  jurul  său,  inspiră  adânc  în 
răceala  tăcută  a  criptei.  Putea  simţi  ochii  morţilor.  Ascultau 

cu  toţii,  ştia  asta.  Iar  iarna  bătea  la  uşă. 

JON 


Erau  momente,  nu  foarte  multe,  când  Jon  Snow  era 
bucuros  că  era  un  bastard.  Pe  când  îşi  umplea  din  nou  cupa 
cu  vin  dintr-o  butelcă  de  pe  masă,  îşi  dădu  seama  că  şi 
acesta  ar  putea  fi  unul  dintre  ele.  Se  aşeză  înapoi  pe  bancă, 
printre  tinerii  cavaleri,  şi  bău.  Dulceaţa  şi  aroma  de  fructe 
ale  vinului  de  vară  îi  umplură  gura  şi-i  aduseră  un  zâmbet 
pe  buze. 

Marea  Sală  Winterfell  era  înceţoşată  de  fum  şi  plină  c 
mirosul  cărnii  fripte  şi  al  pâinii  proaspăt  coapte.  Pereţii  săi 
din  piatră  cenuşie  erau  drapaţi  cu  flamuri.  Albe,  aurii, 
purpurii:  lupul  străvechi  al  Casei  Stark,  cerbul  încoronat  al 
Casei  Baratheon,  leul  Casei  Lannister.  Un  muzicant  cânta  la 
harfa  mare  şi  recita  o  baladă,  dar  până  în  capătul  sălii  glasul 
său  abia  dacă  se  mai  auzea  peste  huruitul  focului, 
zăngănitul  farfuriilor  şi  al  cupelor  de  cositor  şi  zumzăitul 
sutelor  de  conversaţii  de  beţivani. 

Trecuseră  deja  patru  ore  de  la  începutul  ospăţului  de  bun- 
venit  oferit  pentru  rege.  Fraţii  şi  surorile  lui  Jon  fuseseră 
aşezaţi  împreună  cu  copiii  regali,  în  spatele  podiumului 
ridicat  unde  Lordul  şi  Lady  Stark  îi  întreţineau  pe  rege  şi 
regină.  Pentru  a  cinsti  ocazia,  tatăl  său,  lordul,  va  permite, 
fără  nici  o  îndoială,  fiecărui  copil  câte  un  pahar  de  vin,  dar 
nu  mai  mult  de  atât.  Aici  jos,  printre  bănci,  nu  se  găsea 
nimeni  care  să-1  oprească  pe  Jon  si  bea  după  pofta  inimii.  Şi 
descoperi  că  avea  în  el  o  sete  de  bărbat  adevărat,  spre 
încântarea  stridentă  a  tinerilor  din  jurul  lui,  care-1  încurajau 
de  fiecare  dată  când  golea  câte  un  pahar.  Erau  o  tovărăşie 
plăcută,  iar  Jon  savura  istorisirile  lor  despre  bătălii,  alcov  şi 
vânătoare.  Era  sigur  ci  tovarăşii  săi  erau  mult  mai  distractivi 
decât  odraslele  re  gelui.  îşi  potolise  curiozitatea  asupra 
oaspeţilor  când  aceştia  îşi  făcuseră  apariţia.  întreaga 
procesiune  trecuse  la  nici  un  pas  distanţă  de  locul  care  i  se 
dăduse,  pe  bancă,  iar  Jon  îi  putuse  privi  pe  îndelete. 

Tatăl  său,  stăpânul,  intrase  primul,  escortând-o  pe  regină. 
Era  la  fel  de  frumoasă  pe  cât  ziceau  bărbaţii.  O  tiară  cu 
pietre  preţioase  strălucea  în  părul  ei  auriu,  smaraldele  se 
potriveau  de  minune  cu  ochii  ei  verzi.  Tatăl  său  o  ajutase  să 
urce  pe  trepte  până  la  podium  şi  o  condusese  la  locul  ei,  însă 
regina  aproape  că  nici  nu-1  privise.  Chiar  şi  la  cei  paisprezece 

ani  ai  săi,  Jon  putea  citi  dincolo  de  surâsul  ei. 

Următorul  fusese  însuşi  Regele  Robert,  cu  Lady  Stark  la 
braţul  său.  Regele  era  o  mare  dezamăgire  pentru  Jon.  Tatăl 
său  vorbea  despre  el  destul  de  des:  nepreţuitul  Robert 
Baratheon,  demonul  de  la  Trident,  cel  mai  aprig  războinic  de 
pe  domeniu,  un  gigant  între  prinţi.  Jon  văzu  însă  doar  un 
bărbat  gras,  congestionat  la  faţă,  transpirând  între  mătăsuri. 
Mergea  ca  un  bărbat  aproape  beat. 

După  ei,  veniră  copiii.  Primul,  micul  Rickon,  reuşise  să 
străbată  întreaga  distanţă  cu  toată  demnitatea  pe  care  o 
putea  avea  un  copil  de  trei  ani.  Jon  trebuise  să-1  îndemne  să 
meargă  mai  departe  când  se  oprise  să-1  cerceteze.  Aproape, 
în  spatele  lui,  venea  Robb,  înveşmântat  în  lână  cenuşie 
amestecată  cu  alb,  culorile  Casei  Stark.  La  braţul  u  mergea 
Prinţesa  Myrcella.  Era  o  mână  de  fată,  de  nici  opt  ani,  părul 
ei  revărsându-se  ca  o  cascadă  de  bucle  blonde  sub  o  plasă 
ornată  cu  giuvaieruri.  Jon  observase  sfioşenia  cu  care-1 
privea  pe  Robb,  când  treceau  printre  mese,  şi  felul  timid  în 
care-i  zâmbea.  Hotărâse  că  era  insipidă.  Robb  nici  măcar  nu 
era  în  stare  să-şi  dea  seama  cât  era  de  proastă,  rânjea  ca  un 
smintit. 

Surorile  sale  vitrege  îi  escortaseră  pe  prinţii  casei  regale. 
Arya  îl  însoţea  pe  durduliul  de  Tommen,  al  cărui  păr  alb- 
blond  era  mai  lung  decât  al  ei.  Şansa,  cu  doi  ani  mai  mare,  îl 
conducea  pe  prinţul  moştenitor,  Jeffrey  Baratheon.  El  avea 
doisprezece  ani,  fiind  mai  mic  decât  Jon  sau  Robb,  însă  mai 
înalt  decât  ei,  spre  marea  dezamăgire  a  lui  Jon.  Prinţul 
Jeffrey  avea  părul  surorii  sale  şi  ochii  verzi,  adânci,  ai  mamei 
lui.  O  şuviţă  rebelă  curgea  peste  colierul  de  aur  de  la  gât  şi 
peste  gulerul  înalt,  de  catifea.  Şansa  părea  încântată  pe  când 
păşea  alături  de  el,  însă  lui  Jon  nu-i  plăceau  buzele  lui 
bosumflate  şi  nici  aerul  plictisit  şi  dispreţuitor  cu  care  privea 
Marea  Sală  Winterfell. 

Era  mult  mai  interesat  de  perechea  următoare,  din  spatele 
lui:  fraţii  reginei,  Lannisterii  de  la  Casterly  Rock.  Leul  şi 
Pezevenghiul;  nu  putea  greşi  în  a-i  identifica.  Ser  Jaime 
Lannister  era  fratele  geamăn  al  reginei  Cersei;  înalt  şi  auriu, 
cu  ochi  verzi,  strălucitori,  şi  un  surâs  care  tăia  ca  un  cuţit. 
Purta  mătăsuri  purpurii,  cizme  negre  înalte,  o  mantie  de 
satin  negru.  Pe  pieptarul  tunicii,  leul  Casei  sale  era  brodat 
cu  fir  de  aur,  urlându-şi  îndrăzneala.  Pe  faţă,  i  se  spunea 

Leul  Casei  Lannister,  dar  pe  la  spate  se  şoptea  „Regicidul". 

Jon  descoperi  că  era  greu  să-ţi  desprinzi  privirea  de  la  el. 
Iată  cum  ar  trebui  sa  arate  un  rege,  se  gândi  el.  Apoi  îl  văzu 
pe  celălalt,  mergând  legănat,  pe  jumătate  ascuns  după 
fratele  său.  Tyrion  Lannister,  cel  mai  tânăr  şi,  de  departe,  cel 
mai  respingător  dintre  toate  odraslele  Lordului  Tywin.  Tot 
ceea  ce  zeii  dăruiseră  reginei  Cersei  şi  lui  Jaime  îi  refuzaseră 
lui  Tyrion.  Era  un  pitic,  pe  jumătate  cât  fratele  său, 
încercând  să  ţină  pasul  pe  picioarele  lui  pricăjite.  Avea  capul 
prea  mare  pentru  trupul  său,  cu  un  chip  înfundat,  de  brută, 
sub  smocurile  sprâncenelor  stufoase.  Un  ochi  verde  şi 
celălalt  negru  se  holbau  de  sub  şuviţele  de  păr  lins,  atât  de 
blond  încât  părea  alb.  Jon  îl  privea  fascinat. 

Ultimii  dintre  marii  nobili  care  îşi  făcuseră  apariţia 
fuseseră  unchiul  său,  Benjen  Stark,  din  Rondul  de  Noapte, 
şi  pupilul  tatălui  său,  tânărul  Theon  Greyjoy.  Benjen  îi 
adresă  din  mers  lui  Jon  un  zâmbet  cald.  Theon  îl  ignoră  pe 
faţă,  dar  asta  nu  mai  era  ceva  nou.  După  ce  se  aşezară  cu 
toţii,  se  făcură  primele  toasturi,  se  adresară  mulţumiri,  după 
care  începuse  ospăţul.  Jon  începuse  să  bea  imediat  şi  nu  se 
mai  oprise. 

Ceva  se  frecă  de  piciorul  său,  pe  sub  masă.  Jon  văzu  doi 
ochi  roşii  holbându-se  la  el. 
-  Iar  ţi-e  foame?  întrebă  el. 

La  mijlocul  mesei  mai  era  încă  o  jumătate  de  pui  cu  miere. 
Jon  se  întinse  să  rupă  un  copan,  apoi  avu  o  idee  şi  mai 
bună.  înfipse  un  cuţit  în  pui  şi  lăsă  carnea  să  alunece  pe 
podea,  între  picioarele  sale.  Năluca  se  repezi  spre  ea  cu  o 
ferocitate  tăcută.  Fraţilor  şi  surorilor  lui  nu  li  se  permisese 
să-şi  aducă  lupii  la  ospăţ,  însă  la  acest  capăt  de  sală  se  aflau 
mai  multe  potăi  decât  putea  Jon  să  numere  şi  nimeni  nu 
spusese  nici  o  vorbă  despre  puiul  lui  de  lup.  îşi  zise  că 
avusese  noroc  şi  cu  asta. 

Ochii-1  usturau.  Jon  îi  frecă  cu  îndârjire,  blestemând 
fumul.  Dădu  pe  gât  încă  o  înghiţitură  de  vin  şi  privi  cum 
lupul  său  străvechi  devora  puiul.  Printre  mese  circulau 
câini,  adulmecând  după  fetele  care  serveau.  Unul  dintre  ei,  o 
căţea  cu  blana  neagră,  cu  ochi  galbeni,  lunguieţi,  simţi 
mirosul  de  pui.  Se  opri  şi  se  strecură  sub  bancă,  să-şi  tragă 
partea.  Jon  privi  confruntarea.  Căţeaua  mârâi  surd,  din  gât, 
şi  se  apropie.  Năluca  privi  în  sus,  tăcut,  şi  pironi  căţeaua  cu 

ochii  aceia  roşii  ca  focul.  Căţeaua  scoase  un  mârâit  furios. 
Era  de  trei  ori  mai  mare  decât  puiul  de  lup  străvechi.  Năluca 
nu  se  clinti.  Stătea  pe  prada  sa  şi-şi  deschise  botul, 
dezvelindu-şi  colţii.  Căţeaua  se  încorda,  latră  din  nou,  apoi 
se  răzgândi  în  privinţa  luptei.  Se  întoarse  şi  se  duse  de  acolo, 
cu  un  ultim  mârâit,  pentru  a-şi  salva  onoarea.  Năluca  reveni 
la  festinul  său. 

Jon  rânji  şi  se  aplecă  sub  masă  să  zbârlească  blana  albă. 
Lupul  privi  spre  el,  îi  linse  blând  mâna,  apoi  îşi  reluă 
mâncatul. 

-  Nu-i  acesta  unul  dintre  lupii  străvechi  de  care  am  auzit 
atâtea?  întrebă  un  glas  cunoscut,  din  apropiere. 

Jon  se  uită  în  sus  încântat,  pe  când  unchiul  său,  Ben,  îi 
puse  palma  pe  cap  şi-i  ciufuli  părul  aşa  cum  Jon  zburlise 
blana  lupului. 

-  Da,  răspunse  el.  îl  cheamă  Năluca. 

Unul  dintre  cavaleri  îşi  întrerupse  istorioara  obscenă  pe 
care  o  spunea  pentru  a  face  loc  la  masă  pentru  nobilul  lor 
frate.  Ben  Stark  încalecă  banca  cu  picioarele  sale  lungi  şi  luă 
o  cupă  cu  vin  din  mâna  lui  Jon. 

-  Vin  de  vară,  spuse  el  după  o  înghiţitură.  Nimic  nu-i  atât 
de  dulce.  Câte  pocale  ai  dat  peste  cap,  Jon? 

El  zâmbi.  Ben  Stark  începu  să  râdă. 

-  Aşa  cum  m-am  temut  şi  eu.  Ei,  fie!  Cred  că  eram  mai 
tânăr  ca  tine  când  m-am  îmbătat  pentru  prima  oară  cu 
adevărat. 

înşfacă  o  ceapă  coaptă,  mustind  de  sos,  de  pe  un  fund  de 
lemn  din  apropiere,  şi  muşcă.  O  ronţăi. 

Unchiul  său  avea  trăsături  ascuţite  şi  era  sfrijit  ca  un  colţ 
de  stâncă,  însă  în  ochii  săi  albaştri-cenuşii  licărea  tot  timpul 
urma  unui  zâmbet.  Se  îmbrăca  în  negru,  ca  orice  bărbat  din 
Rondul  de  Noapte.  Pentru  această  noapte,  alesese  catifea 
neagră,  cizme  de  piele  şi  o  centură  lată,  cu  cataramă  de 
argint.  Un  lănţug  greu,  din  argint,  atârna  la  gâtul  său. 
Benjen  îl  privea  amuzat  pe  Nălucă  pe  când  îşi  ronţăia  ceapa. 

-  Un  lup  foarte  tăcut,  remarcă  el. 

-  Nu  seamănă  cu  ceilalţi,  răspunse  Jon.  Nu  scoate 
niciodată  vreun  sunet.  De  asta  i-am  spus  Năluca.  De  asta,  şi 
pentru  că  este  alb.  Ceilalţi  pui  sunt  toţi  întunecaţi,  cenuşii 
sau  negri. 

-  încă  mai  sunt  lupi  străvechi  dincolo  de  Zid.  îl  mai  auzim 

în  timpul  rondurilor.  Benjen  Stark  îi  aruncă  lui  Jon  o  privire 
lungă.  Nu  stai,  de  obicei,  cu  fraţii  tăi  la  masă? 

-  De  cele  mai  multe  ori,  răspunse  Jon  pe  un  ton  neutru, 
însă  nu  în  noaptea  asta,  Lady  Stark  a  zis  că  ar  putea  fi  o 
insultă  pentru  familia  regală  să  fie  aşezat  un  bastard  printre 
ei. 

-  înţeleg.  Unchiul  său  privi  peste  umăr,  spre  masa  de  la 
capătul  celălalt  al  sălii.  Fratele  meu  nu  pare  în  toane  prea 
festive  acum. 

Şi  Jon  observase  asta.  Un  bastard  trebuia  să  înveţe  să 
bage  de  seamă  diferite  lucruri,  să  citească  adevărul  pe  care 
oamenii  îl  ascundeau  în  spatele  privirilor.  Tatăl  său 
răspundea  la  toate  amabilităţile,  însă  în  el  se  ghicea  o 
încordare  pe  care  Jon  rareori  o  mai  văzuse  înainte.  Vorbea 
puţin,  privind  prin  sală  cu  ochi  opaci,  fără  să  vadă  nimic.  Cu 
două  locuri  mai  încolo,  regele  bea  vârtos  de  la  începutul 
nopţii.  Faţa  sa  lată  era  înroşită  sub  barba  neagră  şi  lungă, 
închina  multe  cupe,  râdea  zgomotos  la  fiecare  glumă,  ataca 
fiecare  fel  de  mâncare  ca  un  nemâncat,  însă  lângă  el  regina 
părea  la  fel  de  rece  ca  o  sculptură  în  gheaţă. 

-  Şi  regina  e  nervoasă,  îi  spuse  Jon  unchiului  său,  cu  glas 
scăzut.  Tata  1-a  dus  pe  rege  jos,  în  criptă,  astăzi  după- 
amiază.  Regina  nu  ar  fi  vrut  să-1  lase. 

Benjen  îi  adresă  lui  Jon  o  privire  iscoditoare,  încărcată  de 
subînţelesuri. 

-  Nu-ţi  scapă  prea  multe,  nu-i  aşa?  Am  putea  folosi  un  om 
ca  tine  la  Zid. 

Jon  se  umflă  de  mândrie. 

-  Robb  luptă  mai  bine  decât  mine  cu  lancea,  dar  eu  mă 
descurc  mai  bine  cu  sabia,  iar  Hullen  spune  că  şi  călăresc  la 
fel  de  bine  ca  oricine  din  castel. 

-  Realizări  remarcabile. 

-  Ia-mă  cu  tine  când  te  întorci  la  Zid,  spuse  Jon  dintr- 
odată.  Tata  mă  va  lăsa  să  plec  dacă-i  ceri  tu  asta,  ştiu  că  da. 

Unchiul  Benjen  îi  studie  chipul  cu  atenţie. 

-  Zidul  este  un  loc  năprasnic  pentru  un  băiat,  Jon. 

-  Sunt  aproape  un  bărbat,  protestă  Jon.  Am  să  împlinesc 
cincisprezece  ani,  chiar  de  onomastică,  iar  Maester  Luwin 
spuse  că  bastarzii  cresc  mai  repede  decât  alţi  copii. 

-  Asta  cam  aşa  e,  zise  Benjen  cu  o  zvâcnitură  a  buzelor. 
Luă  cupa  lui  Jon  de  pe  masă,  o  umplu  din  nou,  turnând 

dintr-un  urcior  apropiat,  şi  trase  o  înghiţitură  lungă. 

-  Daeren  Targaryen  avea  numai  paisprezece  ani  când  a 
cucerit  Dorne,  spuse  Jon. 

Tânărul  Dragon  era  unul  dintre  eroii  săi. 

-  O  cucerire  care  a  durat  doar  o  vară,  observă  unchiul 
său.  Regele  Copil  a  pierdut  zece  mii  de  oameni  casă  ocupe 
locul  şi  alţi  cincizeci  de  mii  încercând  să-1  păstreze.  Cineva 
ar  fi  trebuit  să-i  spună  că  războiul  nu  este  o  joacă.  Luă  încă 
o  înghiţitură  de  vin.  De  asemenea,  spuse  ştergându-se  la 
gură,  Daeren  Targaryen  avea  doar  optsprezece  ani  când  a 
murit.  Sau  ai  uitat  partea  asta? 

-  Nu  uit  nimic,  se  lăudă  Jon.  Vinul  îl  făcea  îndrăzneţ, 
încercă  să  se  îndrepte  de  spate,  ca  să  pară  mai  înalt.  Vreau 
să  servesc  în  Rondul  de  Noapte,  unchiule. 

Se  gândise  îndelung  şi  din  greu  la  asta,  zăcând  în  pat 
noaptea,  în  vreme  ce  fraţii  săi  dormeau  în  jurul  său.  Robb  va 
moşteni  într-o  bună  zi  Winterfell,  va  comanda  marile  armate 
ca  Paznic  al  Nordului,  Bran  şi  Rickon  vor  fi  purtătorii  de 
flamuri  şi  vor  conduce  avanposturile  în  numele  lui.  Surorile 
sale,  Arya  şi  Şansa,  se  vor  căsători  cu  moştenitorii  altor  mari 
Case  şi  se  vor  duce  în  sud  ca  doamne  la  castelele  lor.  Dar  ce 
loc  putea  spera  un  bastard  să  moştenească? 

-  Nu  ştii  ce-mi  ceri,  Jon.  Rondul  de  Noapte  este  o  frăţie 
legată  prin  jurământ.  Nu  avem  familii.  Nici  unul  dintre  noi 
nu  va  avea,  vreodată,  fii.  Soaţa  noastră  este  datoria. 
Ţiitoarea  ne  este  onoarea. 

-  Şi  un  bastard  poate  avea  onoare,  spuse  Jon.  Sunt  gata 
să  depun  jurământul  în  faţa  ta. 

-  Eşti  un  băiat  de  paisprezece  ani,  răspunse  Benjen.  încă 
nu  eşti  bărbat.  Până  nu  cunoşti  femeia  nu  vei  şti  la  ce  vei  fi 
nevoit  să  renunţi. 

-  Nu-mi  pasă  de  asta,  se  înfierbântă  Jon. 

-  S-ar  putea  să-ţi  pese,  dacă  ai  ştii  ce  înseamnă,  rosti 
Benjen.  Dacă  ai  şti  cât  te  costă  jurământul,  s-ar  putea  să  fii 
mai  puţin  dornic  să  plăteşti  preţul,  fiule. 

Jon  simţi  cum  înlăuntrul  său  îl  cuprinde  furia. 

-  Nu  sunt  fiul  tău! 
Benjen  Stark  se  ridică. 

-  E  mai  degrabă  păcat.  Puse  o  mână  pe  umărul  lui  Jon. 
Vino  la  mine,  după  ce  ai  crescut  vreo  câţiva  dintre  propriii  tăi 
bastarzi,  şi  o  să  vedem  atunci  cum  te  simţi. 

Jon  tremura. 

-  Nu  am  să  cresc  niciodată  vreun  bastard,  spuse  el  cu 
grijă.  Niciodată!  Scuipă  cuvântul  ca  pe  un  venin.  Dintr-o 
dată,  îşi  dădu  seama  că  peste  întreaga  masă  se  aşternuse 
tăcerea  şi  că  toată  lumea  îl  privea.  Simţi  cum  în  ochi  i  se 
adunau  lacrimile.  Se  ridică  în  picioare.  Vă  rog  să  mă  scuzaţi, 
spuse  cu  o  ultimă  urmă  de  demnitate. 

Se  întoarse  şi  plecă  în  goană,  înainte  să  apuce  cineva  să-1 
vadă  plângând.  Trebuie  că  băuse  mai  mult  vin  decât  credea 
el.  Picioarele  se  împleticeau  sub  el  pe  când  încercă  să  fugă  şi 
se  clătină  într-o  parte  şi-n  alta,  dând  peste  una  dintre 
servitoare  şi  răsturnând  o  butelcă  cu  vin.  în  jurul  său 
izbucniră  hohote  de  râs,  iar  Jon  simţi  lacrimi  fierbinţi  pe 
obraji.  Câţiva  încercară  să-1  îndrepte.  Se  ]  smulse  din 
îmbrăţişarea  lor  şi  o  rupse  la  fugă,  aproape  orb,  spre  uşă. 
Năluca  îl  urmă  îndeaproape,  în  noapte. 

Curtea  era  tăcută  şi  pustie.  O  santinelă  singuratica! 
stătea  de  strajă  la  posturile  de  luptă  de  pe  zidurile  interioare, 
cu  mantia  strânsă  pe  trup,  ca  să  se  apere  de  frig.  Arăta 
plictisit  şi  jalnic  pe  când  se  zgribulea  acolo,  singur,  dar  Jon 
ar  fi  schimbat  locul  cu  el  într-o  clipită.  Altfel,  castelul  era 
întunecat  şi  pustiu.  Jon  văzuse  odată,  un  avanpost 
abandonat,  un  loc  mohorât,  unde  nu  mişca  nimic  în  afara 
vântului,  iar  pietrele  tăceau,  nespunând  nimic  despre 
oamenii  care  trăiseră  acolo.  Winterfell  îi  amintea  de  acel  loc, 
în  această  noapte. 

Zarva  muzicii  şi  a  cântecelor  se  risipea  prin  ferestrele 
deschise  din  spatele  lui.  Erau  ultimele  lucruri  pe  care  ar  fi 
dorit  Jon  să  le  audă.  îşi  şterse  lacrimile  cu  mâneca  de  la 
cămaşă,  furios  că  le  lăsase  să  curgă,  şi  se  întoarse  să  plece. 

-  Băiete,  se  auzi  o  voce. 

Jon  se  întoarse.  Tyrion  Lannister  stătea  pe  pervazul  de 
deasupra  uşii  Marii  Săli,  semănând  cu  o  himeră.  Piticul 
rânjea  în  jos,  spre  el. 

-  Animalul  ăla  e  un  lup? 

-  Un  lup  străvechi,  spuse  Jon.  îl  cheamă  Năluca.  Se  uită 
în  sus  spre  omuleţ,  întreaga  sa  dezamăgire  fiind  uitată  dintr- 
odată.  Ce  faci  acolo,  sus?  De  ce  nu  eşti  la  ospăţ? 

-  E  prea  cald  şi  prea  multă  gălăgie  şi  am  băut  prea  mult 
vin,  îi  explică  piticul.  Am  descoperit,  cu  multă  vreme  în 
urmă,  că  este  socotită  o  grosolănie  să  vomiţi  pe  fratele  tău. 

Aş  putea  să-ţi  privesc  lupul  mai  îndeaproape:  Jon  ezită,  apoi 
încuviinţă  încet  din  cap. 

-  Poţi  să  cobori  de  acolo  sau  aduc  o  scară? 

-  Oh,  lasă  asta,  spuse  omuleţul. 

Sări  de  pe  pervaz  în  văzduh.  Jon  icni,  apoi  privi  cum 
Tyrion  Lannister  se  roti  în  aer  ca  o  minge,  ateriza  uşor  în 
mâini,  apoi  sări  înapoi  în  picioare. 

Năluca  se  retrase,  nesigur,  de  lângă  el.  Piticul  se  scutură 
de  praf  şi  izbucni  în  râs. 

-  Cred  că  ţi-am  speriat  lupul.  Cer  iertăciune. 

-  Nu-i  speriat,  zise  Jon.  îngenunche  şi-1  chemă.  Nălucă, 
hai  aici.  Vino!  Aşa.  Puiul  de  lup  păşi  cu  grijă,  apropiindu-se, 
şi  amuşină  faţa  lui  Jon,  dar  îşi  ţinu  privirile  pe  Tyrion 
Lannister  şi,  când  piticul  se  întinse  spre  el,  se  trase  înapoi 
şi-şi  dezveli  colţii  într-un  mârâit  tăcut. 

-  Ce  timid  e,  nu-i  aşa?  remarcă  Lannister. 

-  Şezi,  Nălucă,  îi  comandă  Jon.  Aşa.  Stai  liniştit.  Se  uită 
spre  pitic.  Acum  poţi  să-1  atingi.  Nu  se  mişcă  până  ce  nu-i 
spun  eu.  L-am  dresat. 

-  înţeleg,  spuse  Lannister.  îl  zburli  blana  albă  ca  zăpada 
dintre  urechi  şi  glăsui:  Drăguţ  lup. 

-  Dacă  n-aş  fi  aici,  ţi-ar  fi  sfârtecat  beregata,  zise  Jon. 

-  în  acest  caz,  ai  face  mai  bine  să  te  ţii  pe  aproape,  vorbi 
piticul.  îşi  ridică  într-o  parte  capul  supradimensionat  şi-1 
privi  pe  Jon  cu  ochii  lui  bicolori.  Eu  sunt  Tyrion  Lannister. 

-  Ştiu,  spuse  Jon.  Se  ridică.  în  picioare,  era  mai  înalt 
decât  piticul.  îl  făcea  să  se  simtă  ciudat. 

-  Eşti  bastardul  lui  Ned  Stark,  nu? 

Jon  se  simţi  străbătut  de  un  val  de  răceală.  Strânse  din 
buze  fără  să  spună  nimic. 

-  Te-am  jignit?  îmi  pare  rău.  Piticii  nu  trebuie  să  aibă  tact. 
Generaţii  întregi  de  smintiţi  care  fac  tumbe  îmbrăcaţi  ca  la 
circ  mi-au  dat  dreptul  de  a  mă  înveşmânta  cum  poftesc  şi  de 
a  spune  tot  ce-mi  trece  prin  minte.  Rânji.  Totuşi,  eşti  un 
bastard. 

-  Lordul  Eddard  Stark  este  tatăl  meu,  admise  Jon  băţos. 

-  Da.  Pot  să  văd  asta.  Ai  mai  mult  sânge  nordic  în  tine 
decât  fraţii  tăi. 

-  Fraţii  mei  vitregi,  îl  corectă  Jon. 

Era  încântat  de  comentariul  piticului,  dar  încercă  să  n-o 
arate. 

-  Lasă-mă  să- ţi  dau  un  sfat,  bastardule,  făcu  Lannister. 
Să  nu  uiţi  niciodată  ceea  ce  eşti,  pentru  că;  în  mod  sigur, 
lumea  nu  va  uita.  Fă  din  asta  forţa  ta.  Atunci  nu  va  fi 
niciodată  punctul  tău  slab.  Fă  din  asta  o  pavăză  şi  nu  va  fi 
folosită  niciodată  ca  să  te  rănească. 

Jon  nu  era  într-o  dispoziţie  în  care  să  accepte  sfaturi  de  la 
cineva. 

-  Ce  ştii  tu  despre  cum  e  să  fii  un  bastard? 

-  Toţi  piticii  sunt  bastarzi  în  ochii  taţilor  lor. 

-  Dar  tu  eşti  fiul  adevărat  al  mamei  tale,  născut  Lannister. 

-  Chiar  aşa?  răspunse  piticul  sardonic.  Spune  asta 
lordului,  tatăl  meu.  Mama  a  murit  născându-mă  pe  mine,  iar 
el  nu  a  fost  niciodată  sigur. 

-  Eu  nu  ştiu  nici  măcar  cine  a  fost  mama  mea,  zise  Jon. 

-  O  femeie,  fără  îndoială.  Majoritatea  sunt  aşa.  Aminteşte- 
ţi  asta,  băiete.  Toţi  piticii  pot  fi  bastarzi,  dar  nu  toţi  bastarzii 
trebuie  să  fie  şi  pitici. 

Şi  cu  asta,  se  întoarse  şi  o  luă  agale  înapoi,  spre  festin, 
fluierând  o  melodie.  Când  deschise  uşa,  lumina  din  interior 
îi  proiectă  umbra  clară  în  curte  şi,  pentru  o  clipă  doar, 
Tyrion  Lannister  fu  înalt  ca  un  rege. 

CATELYN 


Dintre  toate  încăperile  din  Marea  Cetate  Winterfell, 
camerele  de  culcare  ale  lui  Catelyn  erau  cele  mai  călduroase. 
Rareori  trebuia  să  aprindă  focul.  Castelul  fusese  construit 
deasupra  unor  izvoare  termale  şi  apele  fierbinţi  curgeau  prin 
pereţi  şi  încăperi  precum  sângele  prin  trupul  unui  om, 
gonind  răceala  din  sălile  de  piatră,  umplândîgrădinile  de 
sticlă  cu  o  căldură  umedă,  ferind  pământul  de  îngheţ.  Bazine 
deschise  abureau  ziua  şi  noaptea  în  zeci  de  curţi  mici.  Nu 
era  mare  lucru  vara,  însă  iarna  era  diferenţa  dintre  viaţă  şi 
moarte. 

Baia  lui  Catelyn  era  întotdeauna  fierbinte  şi  aburindă,  iar 
pereţii  calzi  la  atingere.  Căldura  îi  amintea  de  Riverrun,  de 
zilele  cu  soare,  cu  Lysa  şi  Edmure,  însă  Ned  nu  putea 
suporta  fierbinţeala.  Familia  Stark  era  făcută  pentru  frig,  îi 
spunea  el,  iar  ea  râdea  şi-i  răspundea  că  în  acest  caz  şi-au 
construit  castelul  într-un  loc  nepotrivit. 

Aşa  că,  după  ce  terminaseră,  Ned  ieşise  din  aşternut  şi 
coborâse  din  patul  ei,  aşa  cum  mai  făcuse  de  o  mie  de  ori 
înainte.  Traversă  încăperea,  trase  draperiile  grele  şi  deschise 
ferestrele  înalte  şi  înguste,  una  câte  una,  lăsând  în  interior 
aerul  nopţii. 

Vântul  se  învârtejea  în  jurul  lui  pe  când  stătea  cu  faţa  în 
beznă,  despuiat  şi  cu  mâinile  goale.  Catelyn  îşi  trase 
blănurile  spre  bărbie  şi-1  privi.  Părea,  cumva,  mai  mic  şi  mai 
vulnerabil,  la  fel  ca  tânărul  cu  care  se  căsătorise  în  templul 
de  la  Riverrun,  cu  cincisprezece  ani  înainte.  încă  o  mai 
dureau  şalele  de  la  graba  cu  care  făcuseră  dragoste.  Era  o 
durere  plăcută.  îi  putea  simţi  sămânţa  înlăuntrul  ei.  Se  rugă 
să  meargă  totul  repede  acolo.  Trecuseră  trei  ani  de  la 
naşterea  lui  Rickon.  Nu  era  prea  bătrână.  I-ar  mai  fi  putut 
dărui  încă  un  fiu. 

-  îl  voi  refuza,  spuse  Ned  întorcându-se  spre  ea.  Avea 
ochii  încercănaţi,  iar  glasul  plin  de  îndoială. 

Catelyn  se  ridică  în  pat. 

-  Nu  poţi.  Nu  poţi  face  asta. 

-  Obligaţiile  mele  sunt  aici,  în  nord.  Nu  am  nici  o  dorinţă 
de  a  fi  Mâna  lui  Robert. 

-  Nu  va  înţelege  asta.  E  rege  acum,  iar  regii  nu  sunt  ca  şi 
ceilalţi  oameni.  Dacă  refuzi  să-1  serveşti,  se  va  întreba  de  ce, 

iar  mai  devreme  sau  mai  târziu  va  bănui  că  i  te  opui.  Nu  poţi 
vedea  pericolul  care  ne  paşte? 

Ned  scutură  din  cap,  refuzând  să  creadă  asta. 

-  Robert  nu  mă  va  atinge  niciodată,  nici  pe  ai  mei.  Eram 
mai  apropiaţi  decât  fraţii.  Mă  iubeşte.  Dacă-1  refuz,  va  urla  şi 
va  blestema  şi  va  face  tămbălău,  dar  într-o  săptămână  vom 
râde  împreună  din  cauza  asta.  îl  cunosc! 

-  îl  cunoşteai,  spuse  ea.  Regele  este  acum  un  străin 
pentru  tine.  Catelyn  îşi  aminti  de  lupul  străvechi  zăcând 
mort  în  zăpadă,  cu  cornul  de  cerb  rupt,  înfipt  adânc  în 
gâtlej.  Trebuia  să-i  deschidă  ochii  şi  lui.  Mândria  este  totul 
pentru  un  rege,  stăpânul  meu.  Robert  a  străbătut  tot  drumul 
ca  să  te  vadă,  să-ţi  aducă  mari  onoruri,  nu  i  le  poţi  arunca  în 
faţă. 

-  Onoruri?  râse  Ned  cu  amărăciune. 

-  în  ochii  lui,  da. 

-  Iar  în  ai  tăi? 

-  Şi  în  ai  mei,  se  aprinse  ea  mânioasă  acum.  De  ce  nu 
putea  vedea?  îşi  oferă  propriul  fiu  pentru  căsătoria  cu  fiica 
noastră,  cum  altcumva  ai  putea  numi  asta?  Şansa  ar  putea 
deveni  într-o  zi  regină.  Fii  ei  ar  putea  domni  de  la  Zid  până  la 
munţii  Dorne.  Ce  poate  fi  rău  în  asta? 

-  Pe  toţi  zeii,  Catelyn,  Şansa  are  numai  unsprezece  ani, 
spuse  Ned.  Iar  Jeffrey...  Jeffrey  este... 

Termină  ea  în  locul  său: 

-...e  prinţ  moştenitor  şi  urmaş  la  Tronul  de  Fier.  Iar  eu 
aveam  numai  doisprezece  ani  când  tatăl  meu  m-a  promis 
fratelui  tău,  Brandon. 

Amintirea  aduse  un  gust  amar  în  gura  lui  Ned. 

-  Brandon.  Da.  Brandon  ar  şti  ce-i  de  făcut.  întotdeauna  a 
ştiut.  Totul  era  pregătit  pentru  Brandon.  Tu,  Winterfell, 
totul.  A  fost  să  fie  Mâna  Regelui  şi  tatăl  reginelor.  Nu  am 
cerut  niciodată  să  mi  se  ofere  mie  cupa  asta. 

-  Poate  că  nu,  rosti  Catelyn,  însă  Brandon  e  mort,  iar 
cupa  ţi-a  fost  înmânată  ţie  şi  trebuie  să  bei  din  ea,  fie  că  vrei, 
fie  că  nu. 

Ned  se  duse  de  lângă  ea,  înapoi  spre  noapte.  Privi  în 
beznă,  uitându-se  la  lună  şi  la  stele,  sau  poate  spre 
santinelele  de  pe  ziduri. 

Catelyn  se  înduioşa,  simţindu-i  suferinţa.  Eddard  Stark  se 
căsătorise  cu  ea  în  palatul  lui  Brandon,  aşa  cum  cerea 

obiceiul,  însă  umbra  fratelui  său  mort  încă  mai  zăcea  între 
ei,  ca  şi  altele  -  umbra  femeii  pe  care  nu  o  dezvăluia,  femeia 
care-i  născuse  fiul  bastard. 

Era  pe  cale  să  se  ducă  la  el,  când  cineva  bătu  la  uşa 
camerei,  tare  şi  pe  neaşteptate.  Ned  se  întoarse,  încruntat. 

-  Ce  este? 

Glasul  lui  Desmond  răzbătu  prin  uşă. 

-  Stăpâne,  Maester  Luwin  e  afară  şi  vă  imploră  să-i 
acordaţi  o  audienţă  urgentă. 

-  I-ai  spus  că  am  lăsat  ordin  să  nu  fiu  deranjat? 

-  Da,  stăpâne.  Insistă. 

-  Prea  bine,  atunci  trimite-1  aici. 

Ned  se  îndreptă  spre  dulapul  de  haine  şi  se  îmbrăcă  într-o 
robă  grea.  Catelyn  îşi  dădu,  brusc,  seama  cât  de  frig  se 
făcuse.  Se  ridică  în  pat  şi-şi  trase  blănurile  până  la  bărbie. 

-  Poate  că  ar  trebui  să  închidem  ferestrele,  sugeră  ea.  Ned 
dădu  absent  din  cap.  Maester  Luwin  fu  poftit  înăuntru.  Era 
un  bărbat  cenuşiu,  mic  de  statură.  Ochii-i  erau  tot  cenuşii, 
ageri,  şi  vedeau  multe.  Părul  îi  era  cenuşiu,  cât  îi  mai  lăsase 
vârsta  pe  cap.  Roba  sa  era  de  lână  gri,  tivită  cu  blană  albă  - 
culorile  Casei  Stark.  Mânecile  largi  aveau  buzunare  ascunse 
în  interior.  Luwin  avea  întotdeauna  lucruri  dosite  în  acele 
mâneci  şi  scotea  la  iveală  altele:  cărţi,  mesaje,  obiecte 
ciudate,  jucării  pentru  copii.  Catelyn  era  surprinsă  să  vadă 
că  Maester  Luwin  mai  putea  ridica  mâinile  cu  toate  acele 
lucruri  din  mâneci. 

Maester  aşteptă  până  ce  uşa  se  închise  în  urma  sa  înainte 
să  înceapă  să  vorbească. 

-  Stăpâne,  îi  spuse  el  lui  Ned,  iertaţi-mă  că  vă  tulbur 
odihna.  A  fost  lăsat  un  mesaj. 

Ned  privi  iritat. 

-  A  fost  lăsat?  De  cine?  A  venit  vreun  călăreţ?  Nu  mi  s-a 
spus  nimic. 

-  Nu  a  fost  nici  un  călăreţ,  stăpâne.  Numai  o  cutie  de 
lemn  sculptat,  lăsată  pe  masa  din  postul  meu  de  observaţie, 
în  timpul  cât  aţipisem.  Slujitorii  mei  nu  au  văzut  pe  nimeni, 
dar  trebuie  că  a  fost  adus  de  cineva  din  suita  regelui.  Nu  am 
mai  avut  alţi  vizitatori  din  sud. 

-  O  cutie  de  lemn,  spui?  zise  Catelyn. 

-  înăuntru  erau  nişte  lentile  noi,  fine,  pentru  observator, 
din  Myr,  după  cum  se  pare.  Şlefuitorii  de  lentile  din  Myr 

sunt  fără  seamăn. 

Ned  se  încruntă.  Avea  foarte  puţină  răbdare  pentru  astfel 
de  lucruri,  Catelyn  ştia  asta. 

-  A,  lentile,  spuse  el.  Ce  are  asta  de-a  face  cu  mine? 

-  Mi-am  pus  aceeaşi  întrebare,  răspunse  Maester  Luwin; 
Este  limpede  că  aici  este  mai  mult  decât  pare. 

Catelyn  se  zgribuli  sub  blănurile  grele. 

-  O  lentilă  este  un  instrument  care  ne  ajută  să  vedem. 

-  într-adevăr,  aşa  este.  îşi  trecu  degetul  peste  colierul 
ordinului  său,  un  lanţ  greu  purtat  strâns  în  jurul  gâtului, 
fiecare  verigă  fiind  confecţionată  dintr-un  alt  metal.  Catelyn 
putea  simţi  spaima  cuibărindu-se  din  nou  în  ea. 

-  Ce  vor  ei  să  ne  facă  să  vedem  mai  limpede? 

-  Asta  m-am  întrebat  şi  eu.  Maester  Luwin  extrase  din 
mânecă  un  sul  de  hârtie  rulat  strâns.  Am  găsit  adevăratul 
mesaj  ascuns  sub  fundul  fals,  când  am  desfăcut  cutia  în 
care  fuseseră  lăsate  lentilele,  dar  nu  este  ceva  ce  trebuia  să 
văd  eu. 

Ned  întinse  mâna. 

-  Atunci  dă-mi-1. 
Luwin  nici  nu  se  clinti. 

-  Iertare,  stăpâne,  dar  mesajul  nu  este  nici  pentru 
dumneavoastră.  Este  pentru  Lady  Catelyn  şi  numai  pentru 
ea.  Mă  pot  apropia? 

Catelyn  dădu  din  cap,  neîndrăznind  să  vorbească.  Maester 
puse  hârtia  pe  masa  de  lângă  pat.  Era  sigilată  cu  picătură  de 
ceară  albastră.  Luwin  se  înclină  şi  dădu  să  se  retragă. 

-  Stai,  îi  porunci  Ned.  Vocea  sa  era  gravă.  O  privi  pe 
Catelyn.  Ce-i  asta?  Doamna  mea,  dar  tremuri. 

-  Mi-e  teamă,  admise  ea.  Se  întinse  şi  luă  scrisoarea  cu 
mâinile  tremurânde.  Blănurile  căzură  de  pe  goliciunea  ei, 
uitate.  în  ceara  albastră  era  sigiliul  cu  luna  şi  şoimul  al 
Casei  Arryn.  E  de  la  Lysa.  Catelyn  se  uită  spre  soţul  ei.  Nu 
ne  va  aduce  bucurie,  îi  spuse  ea.  în  mesaj  este  durere,  Ned, 
pot  s-o  simt. 

Ned  se  încruntă  şi  se  înnegura  la  faţă. 

-  Deschide-o. 

Catelyn  rupse  sigiliul.  Ochii  ei  parcurseră  cuvintele.  Prima 
dată,  înţelesul  lor  îi  scăpă.  Apoi  îşi  aminti. 

-  Lysa  n-a  vrut  să  rişte  nimic.  Când  eram  fetiţe,  aveam  un 
limbaj  al  nostru,  ea  şi  cu  mine. 

-  Poţi  să  citeşti? 
-Da. 

-  Atunci  spune -ne  şi  nouă. 

-  Poate  că  ar  trebui  să  mă  retrag,  zise  Maester  Luwin. 

Nu,  rosti  Catelyn.  Avem  nevoie  de  sfatul  tău.  Azvârli 
blănurile  şi  coborî  din  pat.  Pe  pielea  ei  goală,  aerul  nopţii  se 
simţea  rece  ca  un  mormânt. 

Maester  Luwin  îşi  feri  ochii.  Chiar  şi  Ned  păru  şocat. 

-  Ce  faci?  întrebă  el. 

-  Aprind  un  foc,  îi  răspunse  Catelyn.  Găsi  un  veşmânt  şi 
se  înfăşură  în  el,  apoi  îngenunche  în  faţa  vetrei  reci. 

-  Maester  Luwin...,  începu  Ned. 

-  Maester  Luwin  m-a  ajutat  să  aduc  pe  lume  toţi  copiii, 
zise  Catelyn.  Nu  avem  vreme  pentru  false  pudori.  Strecură 
hârtia  în  văpaie  şi  puse  vreascurile  mai  mari  deasupra  ei. 

Ned  traversă  încăperea  şi  o  apucă  de  braţ,  ridicând-o  în 
picioare.  O  ţinu  aşa,  cu  faţa  la  o  palmă  de  a  lui. 

-  Doamna  mea,  spune-mi!  Ce  era  în  mesajul  acela? 
Catelyn  se  încorda  sub  strânsoarea  lui. 

-  Un  avertisment,  zise  ea  şoptit.  Dacă  avem  înţelepciunea 
de  a-1  asculta. 

Ochii  lui  îi  cercetară  faţa. 

-  Continuă. 

-  Lysa  spune  că  Jon  Arryn  a  fost  ucis. 
Degetele  lui  se  încleştară  pe  braţul  ei. 

-  De  cine? 

-  De  Lannisteri,  răspunse  ea.  Regina.  Ned  îi  dădu  drumul 
la  mână.  Pe  pielea  ei  rămăseseră  urme  roşietice,  adânci. 

-  Zei,  murmură  el  cu  vocea  răguşită.  Sora  ta  este  bolnavă 
de  durere.  Nu  ştie  ce  spune. 

-  Ştie,  zise  Catelyn.  Lysa  este  impulsivă,  da,  însă  mesajul 
a  fost  pregătit  cu  grijă,  foarte  isteţ  ascuns.  Ştia  că  însemna 
moartea  dacă  scrisoarea  ar  fi  căzut  în  alte  mâini.  Ca  să  rişte 
atât  de  mult,  trebuie  să  fi  avut  mai  mult  decât  simple 
bănuieli.  Catelyn  privi  spre  soţul  ei.  Acum,  cu  adevărat,  nu 
mai  avem  de  ales.  Trebuie  să  fii  Mâna  lui  Robert.  Trebuie  să 
te  duci  în  sud  cu  el  şi  să  afli  adevărul. 

îşi  dădu  seama  dintr-odată  că  Ned  ajunsese  la  o  altă 
concluzie. 

-  Singurele  adevăruri  pe  care  le  ştiu  sunt  aici.  Sudul  este 
un  cuib  de  vipere  pe  care  aş  face  mai  bine  să-1  evit. 

Luwin  trase  de  colierul  lui,  acolo  unde  se  freca  de  pielea 
moale  a  gâtului. 

-  Mâna  Regelui  are  mari  puteri,  stăpâne.  Puterea  de  a  afla 
adevărul  asupra  morţii  Lordului  Arryn,  de  a-i  aduce  pe 
ucigaşi  în  faţa  justiţiei  regelui.  Puterea  de  a  o  proteja  pe  Lady 
Arryn  şi  pe  fiul  ei,  dacă  lucrurile  cele  mai  rele  se  adeveresc. 

Ned  privi  neajutorat  în  jurul  lui.  Inima  lui  Catelyn  era 
alături  de  el,  însă  ea  ştia  că  nu-1  putea  lua  în  braţe  chiar 
atunci.  în  primul  rând,  victoria  trebuia  câştigată,  de  dragul 
copiilor. 

-  Spui  că-1  iubeşti  pe  Robert  ca  pe  un  frate.  Ţi-ai  lăsa 
fratele  înconjurat  de  Lannisteri? 

-  Lua-v-ar  Ceilalţi  pe  amândoi,  murmură  Ned  sumbru. 

Le  întoarse  spatele  şi  se  duse  la  fereastră.  Ea  nu  spuse 
nici  un  cuvânt,  şi  nici  Luwin.  Aşteptară  tăcuţi,  în  timp  ce 
Eddard  Stark  rosti  un  rămas-bun  tăcut  către  casa  pe  care  o 
iubea.  Când,  în  cele  din  urmă,  se  întoarse  de  la  fereastră, 
glasul  său  era  obosit  şi  încărcat  de  melancolie,  iar  în  colţul 
ochilor  licărea  o  spuzeală  de  lacrimi. 

-  Tatăl  meu  a  mers  în  sud,  o  dată,  pentru  a  răspunde 
chemării  unui  rege.  Nu  s-a  mai  întors  niciodată  acasă. 

-  Au  fost  alte  vremuri,  zise  Maester  Luwin.  Un  alt  rege. 

-  Da,  făcu  Ned  trist.  Se  aşeză  pe  scaunul  de  lângă  vatră. 
Catelyn,  tu  vei  rămâne  aici,  în  Winterfell. 

Cuvintele  lui  îi  străpunseră  inima  ca  un  sloi  îngheţat. 

-  Nu,  spuse  ea,  dintr-odată  înspăimântată. 

Nu  cumva  prin  asta  o  pedepsea?  Să  nu-i  mai  vadă 
niciodată  chipul,  nici  să-i  simtă  braţele  cuprinzând-o? 

-  Da,  rosti  Ned,  cu  un  ton  care  nu  admitea  nici  o  replică. 
Tu  trebuie  să  domneşti  în  nord  în  locul  meu,  în  vreme  ce  eu 
mă  ocup  de  treburile  lui  Robert.  Trebuie  să  fie  întotdeauna 
un  Stark  la  Winterfell.  Robb  are  paisprezece  ani.  Foarte 
curând,  va  fi  un  bărbat  în  toată  firea.  Trebuie  să  înveţe  să 
conducă  şi  eu  nu  voi  fi  aici  să-1  învăţ.  Adu-1  în  consiliile  tale. 
Trebuie  să  fie  pregătit  când  va  veni  vremea. 

-  Cu  voia  zeilor,  nu  pentru  mulţi  ani,  murmură  Maester 
Luwin. 

-  Maester  Luwin,  mă  încred  în  tine  ca  în  cineva  din 
sângele  meu.  Dă-i  sfatul  tău  soaţei  mele  în  toate,  lucruri 
mici  sau  mari.  învaţă-1  pe  fiul  meu  ceea  ce  trebuie  să  ştie: 
Vine  iarna. 

Maester  Luwin  dădu  din  cap  cu  gravitate.  Apoi  se  aş* 
temu  tăcerea,  până  ce  Catelyn  găsi  curajul  de  a  pune 
întrebarea  de  al  cărei  răspuns  se  temea  cel  mai  mult. 

-  Şi  cum  rămâne  cu  ceilalţi  copii? 

Ned  se  ridică  şi  o  luă  în  braţe  şi-i  lipi  faţa  de  a  lui. 

-  Rickon  este  foarte  mic,  rosti  el  blând.  Ar  trebui  să 
rămână  cu  tine  aici,  şi  cu  Robb.  Pe  ceilalţi  îi  iau  cu  mine. 

-  Nu  pot  îndura  asta,  spuse  Catelyn  tremurând. 

-  Trebuie,  rosti  el.  Şansa  trebuie  să  se  mărite  cu  Jeffrey, 
asta  este  acum  limpede,  nu  mai  trebuie  să  le  dăm  motive  de 
bănuială  privind  devotamentul  nostru.  Şi  trece  vremea,  iar 
Arya  trebuie  să  deprindă  manierele  de  la  o  curte  din  sud.  în 
câţiva  ani  va  fi  şi  ea  de  vârsta  măritişului.  Şansa  va  străluci 
în  sud,  se  gândi  Catelyn,  iar  Arya  avea  nevoie  de  rafinament. 
Cu  greu,  îi  putea  lăsa  pe  toţi  să  plece  din  inima  ei.  Dar  nu  şi 
pe  Bran.  Niciodată  pe  Bran. 

-  Da,  spuse  ea,  însă  te  rog,  Ned,  pentru  dragostea  pe  care 
mi-o  porţi,  lasă-1  pe  Bran  să  rămână  aici,  la  Winterfell.  Are 
numai  şapte  ani. 

-  Eu  aveam  opt  când  tatăl  meu  m-a  trimis  să  fiu  crescut 
la  Eyrie,  răspunse  Ned.  Ser  Rodrik  îmi  spune  că  între  Robb 
şi  Prinţul  Jeffrey  este  o  hâră.  Asta  nu-i  deloc  sănătos.  Bran 
ar  putea  micşora  distanţa  dintre  ei.  Este  un  băiat  dulce,  râde 
repede,  e  uşor  de  îndrăgit.  Lasă-1  să  crească  împreună  cu 
tinerii  prinţi,  lasă-1  să  devină  prietenul  lor,  aşa  cum  Robert  a 
devenit  al  meu.  Casa  noastră  va  fi  mai  sigură  aşa. 

Avea  dreptate,  iar  Catelyn  ştia  asta.  Dar  nu  făcea  durerea 
mai  uşor  de  îndurat.  îi  va  pierde  pe  toţi  patru  atunci:  Ned, 
amândouă  fetele  şi  pe  dragul  ei  Bran,  iar  micul  Rickon  va 
singurul  care-i  va  rămâne.  Deja  se  simţea  singură.  Winterfell 
era  un  tărâm  atât  de  întins. 

-  Atunci  ţine-1  departe  de  ziduri,  spuse  ea  curajoasă.  Ştii 
cât  de  mult  îi  place  lui  Bran  să  se  caţere. 

Ned  sărută  lacrimile  din  ochii  ei  înainte  să  înceapă  să 
curgă. 

-  îţi  mulţumesc,  doamna  mea,  şopti  el.  Este  greu,  ştiu. 
-Şi  cum  rămâne  cu  Jon  Snow,  stăpâne?  întrebă  Maester 

Luwin. 

Catelyn  se  încorda  la  auzul  numelui.  Ned  îi  simţi  furia  şi 
se  desprinse  de  ea. 

Mulţi  bărbaţi  aveau  bastarzi.  Catelyn  se  obişnuise  cu 

asta.  Nu  fusese  deloc  surprinsă,  în  primul  an  al  căsătoriei 
lor,  să  afle  că  Ned  era  tatăl  unui  copil  făcut  cu  vreo  fată 
găsită  la  întâmplare  în  timpul  unei  campanii.  El  avea  nevoile 
unui  bărbat,  la  urma  urmei,  şi  petrecuseră  un  an  departe 
unul  de  celălalt,  Ned  plecat  la  luptă  în  sud,  în  vreme  ce  ea 
rămăsese  în  siguranţă  în  castelul  tatălui  său,  la  Riverrun. 
Gândurile  sale  se  îndreptau  mai  mult  spre  Robb,  bebeluşul 
de  la  sânul  ei,  decât  spre  soţul  pe  care  abia  dacă-1  cunoştea. 
N-avea  decât  să-şi  găsească  orice  mângâiere  ar  fi  putut  găsi, 
între  două  lupte.  Iar  dacă  sămânţa  lui  prindea  viaţă,  ea  se 
aştepta  ca  el  să  vegheze  asupra  trebuinţelor  copilului.  A 
făcut  chiar  mai  mult  decât  atât.  Cei  din  neamul  Stark  nu 
erau  ca  toţi  ceilalţi  bărbaţi.  Ned  şi-a  adus  bastardul  cu  el 
acasă  şi  i-a  spus  „fiu",  ca  să  vadă  asta  întregul  nord.  Când, 
în  cele  din  urmă,  războaiele  s-au  terminat,  iar  Catelyn  s-a 
dus  la  Winterfell,  Jon  şi  dădaca  lui  se  instalaseră  deja  acolo. 

Asta  era  o  rană  adâncă.  Ned  nu  vorbea  despre  mama 
copilului,  nici  măcar  un  cuvânt,  însă  un  castel  nu  avea 
secrete,  iar  Catelyn  le  auzise  pe  servitoarele  sale  repetând 
istorisiri  pe  care  le  auziseră  din  gura  soţilor  lor  soldaţi. 
Şuşoteau  despre  Ser  Arthur  Dayne,  Sabia  Dimineţii,  cel  mai 
năprasnic  dintre  cei  şapte  cavaleri  din  Garda  Regelui  Aerys, 
şi  despre  felul  în  care  tânărul  lor  stăpân  îl  doborâse  într-o 
singură  luptă.  Şi  mai  spuneau  cum,  după  aceea,  Ned  dusese 
sabia  lui  Ser  Arthur  frumoasei  şi  tinerei  surori  care-1  aştepta 
într-uri  castel  numit  Starfall,  pe  ţărmul  Mării  de  Vară.  Lady 
Ashara  Dayne  era  înaltă  şi  blondă,  cu  ochi  violeţi.  Ei  îi 
trebuiseră  două  săptămâni  ca  să-şi  facă  curaj,  dar,  pe  când 
erau  în  pat,  într-o  noapte,  Catelyn  îşi  întrebase  soţul  asupra 
adevărului  despre  toate  astea;  îl  întrebase  direct. 

A  fost  singura  dată  în  toţi  aceşti  ani  când  Ned  o 
înspăimântase. 

-  Să  nu  mă  întrebi  niciodată  despre  Jon,  spusese  el  cu  o 
răceală  de  gheaţă.  Este  sânge  din  sângele  meu  şi  asta  este 
tot  ce  trebuie  să  ştii.  Iar  acum  îmi  vei  spune  de  undeai  auzit 
acest  nume,  doamna  mea. 

Jurase  să  i  se  supună  lui,  aşa  că-i  spusese;  iar  din  acea 
zi,  şuşotelile  încetaseră  şi  numele  Ashara  Dayne  nu  mai  fu 
niciodată  pomenit  la  Winterfell. 

Indiferent  cine  fusese  mama  lui  Jon,  Ned  trebuie  că  o 
iubise  cu  pasiune,  pentru  că  nimic  din  ce-ar  fi  putut  spune 

Catelyn  nu  l-ar  fi  convins  să-1  trimită  departe  pe  băiat.  Era 
singurul  lucru  pentru  care  nu-1  putea  ierta.  Ajunsese  să-şi 
iubească  soţul  din  toată  inima,  dar  nu  regăsise  aceeaşi 
intensitate  în  dragostea  ei  pentru  Jon.  Ar  fi  putut  să  ignore 
zeci  de  bastarzi  de  dragul  lui  Ned,  atât  timp  cât  erau  departe. 
Jon  nu  fusese  niciodată  departe  şi,  pe  măsură  ce  creştea, 
semăna  tot  mai  mult  cu  Ned,  mai  mult  decât  oricare  dintre 
fiii  adevăraţi  pe  care-i  adusese  ea  pe  lume.  Cumva,  asta  a 
înrăutăţit  lucrurile. 

-  Jon  trebuie  să  plece,  spuse  ea  acum. 

-  El  şi  Robb  sunt  apropiaţi,  răspunse  Ned.  Sperasem  că... 
Nu  poate  să  rămână  aici,  zise  Catelyn,  tăindu-i  vorba.  Este 
fiul  tău,  nu  al  meu.  Nu-1  vreau  aici. 

Era  o  afirmaţie  grea,  ştia,  dar  nu  mai  puţin  adevărată. 
Ned  nu  i-ar  fi  făcut  băiatului  nici  un  bine  lăsându-1  aici,  la 
Winterfell.  Căutătura  pe  care  i-o  aruncă  Ned  era  teribil  de 
îndurerată. 

-  Ştii  că  nu  pot  să-1  iau  cu  mine  în  sud.  Nu  va  fi  loc 
pentru  el  la  curte.  Un  băiat  cu  numele  de  bastard  -  ştii  ce 
vor  spune  despre  el.  Va  fi  respins. 

Catelyn  îşi  împietri  inima  împotriva  rugăciunii  mute  din 
ochii  soţului  ei. 

-  Se  spune  că  prietenul  tău,  Robert,  are  el  însuşi  zeci  de 
bastarzi. . 

-  Şi  nici  unul  dintre  ei  nu  a  văzut  măcar  curtea!  izbucni 
Ned.  Femeia  Lannister  a  avut  grijă  de  asta.  Cum  poţi  fi  atât 
de  insensibilă  şi  crudă,  Catelyn?  E  doar  un  băiat.  El... 

Furia  îl  copleşise.  Ar  fi  putut  spune  mai  multe  şi  mai  rele, 
dar  Maester  Luwin  interveni: 

-  Ni  se  oferă  o  altă  soluţie.  Fratele  dumneavoastră, 
Benjen,  m-a  căutat  pentru  Jon  în  urmă  cu  câteva  zile.  Se 
pare  că  băiatul  aspiră  la  negru. 

Ned  îl  privi  zguduit. 

-  A  cerut  să  intre  în  Rondul  de  Noapte?  Catelyn  nu  spuse, 
nimic.  Să-1  lase  pe  Ned  să  rumege  astea  în  mintea  lui;  vocea 
ei  nu  era  deloc  binevenită  acum.  însă  l-ar  fi  sărutat 
bucuroasă  pe  Maester.  Soluţia  lui  era  una  perfectă.  Benjen 
Stark  era  un  Frate  Jurat.  Jon  i-ar  fi  ca  un  fiu,  copilul  pe  care 
nu-1  va  avea  niciodată.  Iar  cu  timpul,  băiatul  va  depune  şi  el 
jurământul.  Nu  va  avea  nici  el  fii  care,  într-o  bună  zi,  să-i 
înfrunte  pe  nepoţii  lui  Catelyn  pentru  Winterfell.  Maester 

Luwin  glăsui: 

-  Serviciul  la  Zid  înseamnă  o  mare  onoare,  stăpâne. 

-  Şi  chiar  un  bastard  se  poate  ridica  în  Rondul  de  Noapte, 
reflectă  Ned.  Dar  vocea  lui  era  încă  abătută.  Jon  este  atât  de 
tânăr.  Dacă  ar  fi  cerut  asta  ca  bărbat  în  putere,  ar  fi  fost 
ceva,  însă  ca  băiat  de  paisprezece  ani... 

-  Este  un  sacrificiu  greu,  se  învoi  Maester  Luwin.  Dar 
sunt  vremuri  grele,  stăpâne.  Calea  sa  nu  este  mai  crudă 
decât  a  dumneavoastră  sau  a  doamnei. 

Catelyn  se  gândi  la  cei  trei  copii  pe  care  trebuia  să-i 
piardă.  Nu  era  uşor  să  păstreze  tăcerea.  Ned  plecă  de  lângă 
ei  pentru  a  privi  pe  fereastră,  chipul  său  prelung  rămânând 
tăcut  şi  gânditor.  în  cele  din  urmă  oftă  şi  se  întoarse  spre  ei. 

-  Foarte  bine.  Cred  că  aşa  este  cel  mai  bine.  Voi  vorbi  cu 
Ben. 

-  Când  îi  vom  spune  şi  lui  Jon? 

-  Când  va  fi  cazul.  Trebuie  făcute  pregătiri.  Vor  trece  două 
săptămâni  până  să  fim  gata  de  plecare.  Mai  degrabă  l-aş  lăsa 
pe  Jon  să  se  bucure  de  aceste  ultime  zile.  Vara  se  va  termina 
curând,  copilăria  la  fel.  Când  va  veni  vremea,  am  să-i  spun 
chiar  eu. 

ARYA 


Din  nou,  broderiile  Aryei  nu  ieşiseră  bine  deloc.  Şi 
încruntă  spre  ele  şi  privi  spre  locul  unde  sora  sa,  Şansa, 
şedea  printre  alte  fete.  Lucrul  de  mână  al  Şansei  era 
deosebit.  Toată  lumea  spunea  asta. 

-  Lucrurile  făcute  de  Şansa  sunt  la  fel  de  frumoase  ca  ea, 
îi  spusese  o  dată  Septa  Mordane  mamei  lor.  Are  mâini  atât 
de  fine  şi  de  delicate. 

Când  Lady  Catelyn  întrebase  de  Arya,  septa  pufnise. 

-  Arya  are  mâinile  unui  fierar. 

Arya  se  uită  pe  furiş  prin  încăpere,  temându-se  că  Septa 
Mordane  i-ar  fi  putut  citi  gândurile,  dar  ea  nu-i  acorda, 
astăzi,  nici  o  atenţie.  Stătea  împreună  cu  Prinţesa  Myrcella, 
numai  zâmbete  şi  admiraţie.  Nu  se  întâmpla  prea  des  ca 
septa  să  aibă  privilegiul  de  a  instrui  în  artele  femeilor  o 
prinţesă  regală,  după  cum  spusese  când  regina  o  adusese  pe 
Myrcella  să  li  se  alăture.  Arya  credea  că  broderiile  Myrcellei 
nu  erau  deloc  drepte,  dar  nu  puteai  deduce  asta  din  felul  în 
care  o  lăuda  Septa  Mordane. 

îşi  studie,  din  nou,  propria  sa  broderie,  căutând  o  cale  să 
o  salveze,  apoi  oftă  şi  puse  acul  jos.  Privi  mohorâtă  spre  sora 
sa.  Şansa  sporovăia  veselă  în  timp  ce  lucra.  Beth  Cassel, 
fetiţa  lui  Ser  Rodrik,  stătea  la  picioarele  ei  sorbind  fiecare 
cuvânt  pe  care-1  rostea,  iar  Jeyne  Poole  se  a  pleca  pentru  a-i 
şopti  ceva  la  ureche. 

-  Despre  ce  vorbiţi?  întrebă  Arya  dintr-odată.  Jeyne  îi 
aruncă  o  privire  surprinsă  şi  apoi  chicoti. 

Şansa  părea  uimită.  Beth  se  înroşi.  Nu  răspunse  nici  una. 

-  Spuneţi-mi,  făcu  Arya. 

Jeyne  se  uită  în  jur,  pentru  a  se  asigura  ca  Septa  Mordane 
nu  o  putea  auzi.  Myrcella  spuse  ceva,  iar  septa  râse 
împreună  cu  celelalte  doamne. 

-  Vorbeam  despre  prinţ,  zise  Şansa,  cu  o  voce  moale  ca  un 
sărut. 

Arya  ştia  de  care  prinţ  era  vorba:  Jeffrey,  bineînţeles.  Cel 
înalt  şi  arătos.  Şansa  făcuse  în  aşa  fel  încât  să  stea  lângă  el 
la  ospăţ.  Arya  fusese  nevoită  să  stea  lângă  cel  mic  şi  gras. 
Bineînţeles. 

-  Lui  Jeffrey  îi  place  de  sora  ta,  şopti  Jeyne,  mândră  de 
parcă  ar  fi  avut  şi  ea  un  merit  în  asta.  Era  fiica  unuia  dintre 

slujitorii  de  la  Winterfell  şi  cea  mai  bună  prietenă  a  Şansei.  I- 
a  spus  că  este  foarte  frumoasă. 

-  Are  de  gând  să  se  căsătorească  cu  ea,  zise  micuţa  Beth 
visătoare,  îmbrăţişându-se  singură.  Atunci  Şansa  va  fi  regina 
întregului  domeniu. 

Şansa  avu  bunul-simţ  să  roşească.  Se  îmbujora  frumos. 
Făcea  totul  frumos,  se  gândi  Arya  cu  un  resentiment  amar. 

-  Beth,  n-ar  trebui  să  scorneşti  atâtea,  o  dojeni  Şansa  pe 
fetiţă,  mângâindu-i  încet  părul  pentru  a  îndepărta  asprimea 
vorbelor  sale.  Privi  spre  Arya.  Ce  crezi  despre  prinţul  Jeff, 
surioară?  E  foarte  galant,  nu  ţi  se  pare? 

-  Jon  crede  că  arată  ca  o  fată,  răspunse  Arya.  Şansa  oftă 
în  timp  ce  broda. 

-  Bietul  Jon,  rosti  ea.  Devine  gelos  pentru  că  este  un 
bastard. 

-  E  fratele  tău,  zise  Arya,  mult  prea  tare. 

Vocea  ei  străbătu  liniştea  de  la  amiază  a  încăperii  din 
turn.  Septa  Mordane  îşi  ridică  privirile.  Avea  o  faţă  osoasă, 
ochi  pătrunzători  şi  o  gură  subţire,  aproape  fără  buze,  o 
figură  făcută  pentru  încruntări.  Se  încrunta  chiar  acum. 

-  Despre  ce  tot  vorbiţi,  copii? 

-  Fratele  nostru  vitreg,  răspunse  Şansa,  cu  aceeaşi  voce 
moale.  îi  zâmbi  septei.  Arya  şi  cu  mine  tocmai  remarcam  cât 
de  bucuroase  suntem  să  o  avem  acum  printre  noi  pe 
prinţesă,  zise  ea. 

Septa  Mordane  dădu  din  cap. 

-  într-adevăr.  Este  o  mare  onoare  pentru  noi  toate. 
Prinţesa  Myrcella  zâmbi  nesigură  de  compliment.  Arya,  de  ce 
nu  lucrezi?  întrebă  septa.  Se  ridică  în  picioare,  iar  fustele  ei 
apretate  foşneau  în  timp  ce  traversa  încăperea.  Arată-mi 
broderiile. 

Arya  ar  fi  vrut  să  urle.  De  ce  trebuise  ca  Şansa  să  atragă 
atenţia  septei?! 

-  Iată,  zise  ea,  predându-şi  lucrul  de  mână.  Septa 
examina  ţesătura. 

-  Arya,  Arya,  Arya,  spuse  ea.  Aşa  nu  merge.  Aşa  nu  merge 
deloc. 

Toată  lumea  se  uita  la  ea.  Era  prea  mult.  Şansa  era  prea 
bine-crescută  ca  să  zâmbească  la  ruşinea  surorii  sale,  dar 
Jeyne  îi  adresă  un  surâs  afectat.  Chiar  şi  prinţesa  Myrcella 
arăta  că-i  pare  rău  de  ea.  Arya  simţi  cum  în  ochi  i  se  adunau 

lacrimile.  Se  ridică  de  pe  scaun  şi  ţâşni  spre  uşă.  Septa 
Mordane  strigă  după  ea: 

-  Arya,  vino  înapoi!  Nu  mai  face  nici  un  pas!  Doamna 
mama  ta  va  afla  de  asta.  în  faţa  prinţesei  noastre  regale!  Ne 
faci  pe  toate  de  ruşine! 

Arya  se  opri  la  uşă  şi  se  întoarse  muşcându-şi  buza. 
Lacrimile-i  curgeau  acum  pe  obraji.  Reuşi  să  încropească  o 
mică  plecăciune  spre  Myrcella. 

-  Cu  voia  dumneavoastră,  doamnă. 

Myrcella  clipi  spre  ea  şi  privi  spre  doamnele  de  companie 
pentru  un  sfat.  Dar  dacă  ea  era  nehotărâtă,  Septa  Mordane 
nu  era. 

-  Unde  crezi  că  te  duci,  Arya?Ea  o  privi  cu  duşmănie. 

-  Trebuie  să  merg  să  potcovesc  un  cal,  rosti  ea  dulce, 
simţind  o  scurtă  satisfacţie  la  şocul  oglindit  pe  chipul  septei. 

Apoi  se  răsuci  şi  ieşi,  alergând  pe  trepte  cât  de  repede  o 
ţineau  picioarele. 

Nu  era  drept.  Şansa  avea  totul.  Şansa  era  cu  doi  ani  mai 
mare  ca  ea;  poate  că,  la  vremea  când  se  născuse  Arya,  nu 
mai  rămăsese  nimic  pentru  ea.  Aşa  se  simţea  acum  destul  de 
des.  Şansa  putea  coase,  dansa  şi  cânta.  Scria  poezii.  Ştia 
cum  să  se  îmbrace.  Cânta  la  harfa  mare  şi  la  clopote.  Mai 
rău,  era  şi  frumoasă.  Şansa  moştenise  pomeţii  înalţi  şi 
delicaţi  ai  mamei  lor  şi  părul  des,  roşcat,  al  celor  din  neamul 
Tully.  Arya  semăna  cu  tatăl  lor,  stăpânul.  Părul  ei  era  de  un 
castaniu  lipsit  de  luciu,  iar  chipul  său  era  alungit  şi  solemn. 
Jeyne  obişnuia  să-i  spună  Arya-Faţă-de-Cal  şi  necheza  ori 
de  câte  ori  se  apropia  ea.  O  mai  durea  şi  faptul  că  singurul 
lucru  pe  ca*i  re-1  putea  face  mai  bine  decât  sora  ei  era  să 
călărească.  Şi  să  conducă  o  gospodărie.  Şansa  nu  avusese 
niciodată  mintea  potrivită  pentru  socoteli.  Dacă  se  va  mărita 
cu  Prinţul  Jeff,  Arya  spera  pentru  binele  ei  că  va  avea  un 
bun  servitor. 

Nymeria  o  aştepta  în  camera  de  gardă  de  la  capătul  scării. 
Se  ridică  imediat  ce  dădu  cu  ochii  de  ea.  Aryaîrânji.  Puiul  de 
lup  o  iubea,  nimeni  altcineva  nu  mai  făceai  asta.  Mergeau 
împreună  peste  tot,  iar  Nymeria  dormea  în  camera  ei,  la 
piciorul  patului.  Dacă  mama  nu  ar  fi  interzis  asta,  Arya  ar  fi 
luat  bucuroasă  puiul  de  lup  cu  ea  în  camera  de  cusut.  Las-o 
pe  Septa  Mordane  să  se  plângă  atunci  de  broderiile  ei. 

Nymeria  o  muşcă  în  joacă  de  mână,  cu  fervoare,  pe  când 

Arya  o  dezlega.  Avea  ochii  galbeni.  Când  lumina  soarelui  îi 
atingea,  străluceau  ca  două  monede  din  aur.  Arya  îi  dăduse 
numele  după  cel  al  reginei  războinice  de  Rhoyne,  care-şi 
condusese  poporul  peste  marea  îngustă.  Fusese  şi  un  mare 
scandal.  Şansa,  desigur,  îi  spusese  puiului  ei  „Lady".  Arya  se 
strâmbă  şi  strânse  şi  mai  tare  în  braţe  puiul  de  lup.  Nymeria 
îi  linse  urechea,  iar  ea  chicoti. 

Dar  acum  Septa  Mordane  trimisese,  cu  siguranţă,  vorbă 
mamei  sale.  Dacă  se  ducea  în  camera  ei,  o  vor  găsi.  Aryei  nu- 
i  păsa  dacă  era  găsită.  Avea  o  idee  mai  bună.  Băieţii  se  aflau 
în  curte,  pentru  exerciţii.  Voia  să  vadă  cum  Robb  îl  punea  pe 
galantonul  de  Prinţ  Jeffrey  cu  spatele  la  pământ. 

-  Vino,  şopti  ea  spre  Nymeria. 

Se  ridică  şi  începu  să  alerge,  lupul  gonind  din  greu  pe 
urmele  ei. 

Pasarela  acoperită  care  lega  armurăria  de  Marea 
Fortăreaţă  avea  o  fereastră  care-ţi  oferea  privelişte  asupra 
întregii  curţi.  Spre  locul  acela  se  îndreptau.  Ajunse  roşie  la 
aţă,  abia  trăgându-şi  sufletul,  pentru  a-1  găsi  pe  Jon  aşezat, 
cu  un  genunchi  ridicat  până  la  bărbie.  Privea  acţiunea  atât 
de  absorbit,  încât  nici  nu  băgă  de  seamă  apropierea  ii  decât 
atunci  când  lupul  său  alb  se  ridică  să  le  întâmpine.  Nymeria 
se  apropie  precaută.  Nălucă,  deja  mai  mare  decât  frăţiorii 
săi,  o  mirosi,  o  muşcă  cu  grijă  de  o  ureche  şi  se  aşeză. 

Jon  îi  aruncă  o  privire  intrigată. 

-  N-ar  trebui  să-ţi  lucrezi  acum  broderiile,  surioară  dragă? 
Arya  se  bosumflă. 

-  Am  vrut  să-i  văd  cum  se  luptă. 
El  zâmbi. 

-  Atunci,  vino  aici. 

Arya  escaladă  fereastra  şi  se  aşeză  lângă  el,  într-un  cor  de 
bufnituri  şi  grohăieli  venite  din  curtea  de  jos. 

Spre  dezamăgirea  ei,  era  ora  de  antrenament  a  băieţilor 
mai  mici.  Bran  era  atât  de  protejat  de  căptuşeală,  încât  arăta 
de  parcă  s-ar  fi  încins  cu  o  saltea  umplută  cu  pene,  iar 
Prinţul  Tommen,  care  era  destul  de  durduliu  şi  aşa,  acum  i 
se  înfăţişa  de-a  dreptul  rotund.  Se  hărţuiau  şi  pufăiau, 
lovindu-se  cu  săbii  de  lemn  învelite  în  pânză  sub  privirile 
atente  ale  lui  Ser  Rodrik  Cassel,  maestrul  de  arme,  un 
bărbat  pântecos  ca  un  butoi,  cu  favoriţi  albi,  magnifici.  O 
duzină  de  spectatori,  bărbaţi  şi  băieţi,  strigau  încurajări,  iar 

vocea  lui  Robb  se  auzea  cel  mai  tare  dintre  toate.  îl  observă 
şi  pe  Theon  Greyjoy  lângă  el,  cu  pieptarul  lui  negru 
împodobit  cu  krakenul  auriu  ai  Casei  sale,  şi  cu  o 
strâmbătură  de  dispreţ  pe  faţă.  Ambii  combatanţi  se 
clătinau.  Arya  aprecie  că  erau  în  arenă  de  ceva  timp. 

-  Doar  cu  o  idee  mai  istovitor  decât  lucrul  de  mână, 
remarcă  Jon. 

-  Doar  cu  o  idee  mai  distractiv  decât  lucrul  de  mână,  îi 
răspunse  Arya. 

Jon  rânji,  se  întinse  şi-i  ciufuli  părul.  Arya  se  înroşi.  Ei 
fuseseră  întotdeauna  apropiaţi.  Jon  avea  figura  tatălui  său, 
la  fel  ca  ea.  Erau  singurii.  Robb  şi  Şansa  şi  Bran,  ba  chiar  şi 
micul  Rickon,  toţi  aveau  trăsături  de  Tully,  cu  zâmbete 
plăcute  şi  foc  în  păr.  Când  Arya  era  mică,  îi  fusese  teamă  că 
şi  ea  era  tot  un  bastard.  La  Jon  se  dusese  să-i  comunice 
temerile  sale,  şi  tot  Jon  fusese  acela  care  o  liniştise. 

-  De  ce  nu  eşti  şi  tu  în  curte?  îl  întrebă  Arya. 
El  îi  oferi  un  zâmbet  strâmb. 

-  Bastarzilor  nu  li  se  permite  să-i  atingă  pe  tinerii  prinţi, 
zise  el.  Rănile  cu  care  se  aleg  pe  terenul  de  exerciţii  trebuie 
să  fie  făcute  de  săbiile  celor  ca  ei. 

-  Oh! 

Arya  se  simţi  tulburată.  Ar  fi  trebuit  să-şi  dea  seama. 
Pentru  a  doua  oară  în  cursul  aceleiaşi  zile,  reflectă  la  faptul 
că  viaţa  nu  era  cinstită.  Privi  cum  frăţiorul  ei  îl  pocnea  pe 
Tommen. 

-  Aş  putea  lupta  la  fel  de  bine  ca  Bran,  zise  ea.  Are  numai 
şapte  ani,  eu  nouă. 

Jon  o  contemplă  cu  întreaga  sa  înţelepciune  de  la 
paisprezece  ani. 

-  Eşti  prea  slăbănoagă,  zise  el.  O  luă  de  braţ  ca  să-i  simtă 
muşchii,  apoi  oftă  şi  clătină  din  cap.  Mă  îndoiesc  că  ai  putea, 
măcar,  ridica  o  sabie  lungă,  darămite  s-o  şi  roteşti. 

Arya  îşi  trase  braţul  şi-i  aruncă  o  privire  cruntă.  Jon  îi 
ciufuli  din  nou  părul.  Se  uitau  cum  Bran  şi  Tommen  îşi 
dădeau  târcoale. 

-  îl  vezi  pe  Prinţul  Jeffrey?  întrebă  Jon. 

Nu-1  văzuse,  nu  la  început,  dar  când  se  uită  din  nou,  îl 
găsi  în  spate,  sub  umbra  zidului  înalt  de  piatră.  Era 
înconjurat  de  bărbaţi  pe  care  nu-i  recunoscu,  tineri  domni 
îmbrăcaţi  în  livrelele  Caselor  Lannister  şi  Baratheon,  nişte 

străini  cu  toţii.  Printre  ei  se  găseau  şi  câţiva  bărbaţi  mai 
vârstnici;  cavaleri,  presupuse  ea. 

-  Uită-te  la  blazonul  de  pe  pieptarul  lui,  îi  sugeră  Jon. 
Arya  privi.  Pe  pieptarul  vătuit  al  prinţului  era  brodat  un 

blazon  ornamentat.  Nu  exista  nici  o  îndoială  că  lucrul  de 
mână  fusese  migălos.  Blazonul  era  împărţit  la  mijloc;  pe  o 
parte  se  afla  cerbul  încoronat  al  Casei  regale,  iar  pe  partea 
cealaltă,  leul  Casei  Lannister. 

-  Lannisterii  sunt  mândri,  remarcă  Jon.  Ai  putea  crede  că 
sigiliul  regal  ar  fi  suficient,  dar  nu.  El  face  Casa  mamei  sale 
egală  în  onoruri  cu  cea  a  regelui. 

-  Femeia  este  la  fel  de  importantă!  protestă  Arya.  Jon 
chicoti. 

-  Poate  că  şi  tu  ar  trebui  să  faci  acelaşi  lucru,  surioară. 
Uneşte  Tully  cu  Stark  pe  blazonul  tău. 

-  Un  lup  cu  un  peşte  în  bot?  Asta  o  făcu  să  râdă.  Ar  arăta 
caraghios.  în  afară  de  asta,  o  fată  nu  poate  lupta,  aşa  că  de 
ce  ar  avea  blazon? 

Jon  dădu  din  umeri. 

-  Fetele  primesc  blazonul,  însă  nu  şi  armele  pe  el. 
Bastarzii  primesc  armele,  însă  nu  şi  blazonul.  Nu  eu  am 
făcut  regulile,  surioară. 

Dinspre  curtea  de  jos  se  auzi  un  strigăt.  Prinţul  Tommen 
se  rostogolea  prin  praf  încercând  să  se  ridice,  fără  să 
reuşească.  Căptuşeala  de  protecţie  îl  făcea  să  arate  ca  o 
ţestoasă  căzută  pe  spate.  Bran  stătea  deasupra  lui,  cu  sabia 
ridicată,  gata  să-1  pocnească  din  nou,  îndată  ce  s-ar  fi  ridicat 
în  picioare.  Bărbaţii  începură  să  râdă. 

-  Ajunge!  strigă  Ser  Rodrik.  îi  întinse  mâna  prinţului  şi-1 
ridică.  Ai  luptat  bine,  Lew.  Donnis,  ajută-1  să  scape  de 
armură.  Privi  în  jur.  Prinţ  Jeffrey,  Robb,  aţi  vrea  să  faceţi  o 
rundă? 

Robb,  deja  transpirat  de  pe  urma  ultimei  'runde,  înainta 
nerăbdător. 

-  Bucuros. 

Jeffrey  ieşi  la  lumină,  ca  răspuns  la  provocarea  Robb. 
Părul  său  lucea  precum  firul  de  aur.  Părea  plictisit. 

-  Acesta-i  un  joc  pentru  copii,  Ser  Rodrik. 

Lui  Theon  Greyjoy  îi  scăpă,  brusc,  un  hohot  de  râs. 

-  Sunteţi  copii,  rosti  el  ironic. 

-  Poate  că  Robb  este  copil,  zise  Jeffrey.  Eu  sunt  f  prinţ.  Şi 

apoi,  m-am  săturat  să-i  pocnesc  pe  cei  din  Casa  Stark  cu 
săbii  de  jucărie. 

-  Ai  primit  mai  multe  lovituri  decât  ai  dat,  Jeff,  zise  Robb. 
Ţi-e  teamă? 

Prinţul  Jeffrey  se  uită  la  el. 

-  Oh,  de-a  dreptul  îngrozit.  Eşti  atât  de  în  vârstăîUnii 
dintre  bărbaţii  Lannister  râseră.  Jon  privi  în  jos,  spre  scenă, 
încruntându-se. 

-  Jeffrey  este  cu  adevărat  doar  un  rahat  mic,  îi  spuse  el 
Aryei. 

Ser  Rodrik  se  trăgea  gânditor  de  perciunii  săi  albi. 

-  La  ce  vă  gândiţi?  îl  întrebă  el  pe  prinţ. 

-  Săbii  cu  tăiş. 

-  S-a  făcut,  răspunse  Robb.  O  să-ţi  pară  rău!  Maestrul 
armurier  îşi  puse  un  braţ  pe  umărul  lui,  pentru  a-1  face  să 
tacă. 

-  Săbiile  cu  tăiş  sunt  prea  periculoase.  Am  să  vă  dau  voie 
cu  săbiile  de  turnir,  cu  muchiile  boante. 

Jeffrey  nu  spuse  nimic,  însă  un  bărbat,  necunoscut 
Aryiei,  un  cavaler  înalt  cu  părul  negru  şi  urme  de  arsură  pe 
faţă,  îşi  făcu  loc  spre  prinţ. 

-  Acesta  e  prinţul  tău.  Cine  eşti  tu  ca  să-i  spui  că  nu  are 
voie  cu  săbii  cu  tăiş,  ser? 

-  Maestrul  armurier  din  Winterfell,  Clegane,  iar  tu  ai  face 
bine  să  nu  uiţi  asta. 

-  Antrenaţi  şi  femei  aici?  vru  să  ştie  bărbatul  cu  faţa  arsă. 

-  Antrenez  cavaleri,  zise  Ser  Rodrik  apăsat.  Vor  primi  oţel 
atunci  când  vor  fi  pregătiţi.  Când  vor  ajunge  la  o  anumită 
vârstă. 

Bărbatul  cu  faţa  arsă  privi  spre  Robb. 

-  Câţi  ani  ai,  băiete? 

-  Paisprezece. 

-  Eu  am  omorât  un  bărbat  când  aveam  doisprezece.  Şi 
puteţi  fi  siguri  că  nu  cu  o  sabie  boantă. 

Arya  îl  văzu  pe  Robb  cum  se  zbârleşte.  Mândria  sa  era 
rănită.  Se  întoarse  spre  Ser  Rodrik. 

-  Lăsaţi-mă  s-o  fac.  îl  pot  învinge. 

-  Atunci  învinge-1  cu  o  sabie  de  turnir,  zise  Ser  Rodrik,  iar 
Jeffrey  dădu  din  umeri. 

-  Vino  să  mă  vezi  când  mai  creşti  ceva,  Stark.  Dacă  nu  vei 
fi  prea  bătrân. 

între  bărbaţii  Lannister  se  auziră  hohote  de  râs. 
Blestemele  lui  Robb  izbucniră  în  curte.  Arya  îşi  acoperi  gura, 
şocată.  Theon  Greyjoy  îl  apucă  pe  Robb  de  braţ  c  să-1  ţină 
departe  de  prinţ.  Ser  Rodrik  se  trase  de  favoriţi  uluit.  Jeffrey 
mimă  un  căscat  şi  se  întoarse  spre  fratele  său  mai  mic. 

-  Haide,  Tommen,  zise  el.  Ora  de  joacă  s-a  terminat.  Lasă- 
i  pe  copii  în  zburdălniciile  lor. 

Aceste  vorbe  smulseră  şi  mai  multe  râsete  din  partea 
Lannis terilor  şi  mai  multe  blesteme  de  la  Robb.  Faţa  lui  Ser 
Rodrik  era  roşie  ca  sfecla  de  furie,  sub  albul  favoriţilor. 
Theon  îl  ţinu  pe  Robb  încătuşat  într-o  strânsoare  de  fier 
până  ce  prinţul  şi  suita  sa  ajunseră  la  distanţă  sigură. 

Jon  îi  privi  îndepărtându-se,  iar  Arya  se  întoarse  spre  Jon. 
Faţa  sa  rămăsese  la  fel  de  neclintită  ca  lacul  din  inima 
grădinii  zeilor.  în  cele  din  urmă,  el  coborî  de  la  fereastră. 

-  Spectacolul  s-a  terminat,  spuse  el.  Se  aplecă  să-1 
scarpine  pe  Nălucă  între  urechi.  Lupul  alb  se  ridică  şi  se 
frecă  de  el.  Cel  mai  bine  ar  fi  să  fugi  acum  înapoi  în  cameră, 
surioară.  Septa  Mordane  te  pândeşte,  cu  siguranţă.  Cu  cât  te 
ascunzi  mai  mult  timp,  cu  atât  va  fi  pedeapsa  mai  grea.  Vei 
ajunge  să  coşi  toată  iarna.  Când  va  veni  dezgheţul  de 
primăvară,  îţi  vor  găsi  trupul  cu  un  ac  încă  bine  prins  între 
degetele  îngheţate.  Arya  nu  credea  că  era  ceva  nostim. 

-  Urăsc  lucrul  de  mână,  spuse  ea  cu  însufleţire.  Nu-i 
corect! 

-  Nimic  nu-i  corect,  zise  Jon. 

O  ciufuli  din  nou  şi  plecă  de  lângă  ea,  cu  Nălucă 
deplasându-se  fără  zgomot  pe  lângă  el.  Nymeria  fu  cât  pe  ce 
să  se  ia  după  el,  apoi  se  opri  şi  se  întoarse  când  văzu  că  Arya 
nu  mai  venea.  Se  întoarse  în  silă  în  direcţia  opusă.  Era  mai 
rău  decât  crezuse  Jon.  Nu  doar  Septa  Mordane  o  aştepta  în 
cameră,  ci  şi  mama  ei. 

Vânătorii  plecară  în  zori.  Regele  voia  mistreţ  la  ospăţul  din 
seara  asta.  Prinţul  Jeffrey  călărea  împreună  cu  tatăl  său,  aşa 
că  şi  lui  Robb  i  se  permisese  să  se  alăture  vânătorilor. 
Unchiul  Benjen,  Jory,  Theon  Greyjoy,  Ser  Rodrik  şi  chiar  şi 
caraghiosul  de  frăţior  al  reginei  veniseră  cu  ei.  Era  ultima 
vânătoare,  la  urma  urmei.  A  doua  zi  plecau  înapoi  în  sud. 

Bran  fusese  lăsat  în  urmă,  cu  Jon  şi  fetele  şi  Rickon. 
Rickon  era  doar  un  bebeluş,  iar  fetele  doar  fete,  însă  Jon  şi 
lupul  său  nu  erau  de  găsit  niciunde.  Bran  nu-1  căutase  prea 
mult.  Credea  că  Jon  era  supărat  pe  el.  Mai  nou,  Jon  1  părea 
supărat  pe  toată  lumea.  Bran  nu  ştia  de  ce.  Avea  de  gând  să 
meargă  cu  unchiul  Ben  la  Zid,  ca  să  se  înroleze  în  Rondul  de 
Noapte.  Asta  era  aproape  la  fel  de  bine  ca  a  te  duce  în  sud, 
ca  rege.  Robb  era  cel  pe  care-1  lăsau  în  urmă,  nu  Jon.  Zile 
întregi,  Bran  abia  aşteptase  ieşirea.  Avea  de  gând  să 
călărească  pe  drumul  regelui,  pe  propriul  său  cal,  nu  pe  un 
ponei,  ci  pe  un  cal  adevărat.  Tatăl  său  va  fi  Mâna  Regelui,  iar 
ei  vor  locui  la  castelul  roşu  de  la  Debarcaderul  Regelui, 
castelul  pe  care-1  construise  Stăpânul  Dragonilor.  Bătrâna 
Nan  spunea  că  acolo  erau  fantome  şi  tainiţe  unde  se 
petrecuseră  lucruri  îngrozitoare,  cu  capete  de  balauri  pe 
ziduri.  Pe  Bran  îl  treceau  fiorii  numai  gândindu-se  la  aşa 
ceva,  însă  nu-i  era  frică.  Cum  să-i  fi  fost  frică?  Tatăl  său  va  fi 
cu  el,  la  fel  şi  regele  cu  toţi  cavalerii  săi. 

într-o  bună  zi,  şi  Bran  va  fi  cavaler,  unul  din  Garda 
Regelui.  Bătrâna  Nan  spunea  că  erau  cei  mai  buni  luptători 
de  pe  întregul  domeniu.  Nu  erau  decât  şapte  şi  purtau 
armuri  albe,  nu  aveau  neveste  sau  copii,  trăiau  numai  ca  să- 
1  servească  pe  rege.  Bran  cunoştea  toate  istorisirile.  Numele 
lor  era  ca  o  muzică  pentru  el.  Serwyn  al  Scutului  Oglindă. 
Ser  Ryan  Redwyne.  Prinţul  Aemon  Cavalerul-dragon. 
Gemenii  Ser  Erryk  şi  Ser  Arryk,  care  muriseră  unul  în  sabia 
celuilalt,  cu  sute  de  ani  în  urmă,  când  fratele  se  luptase  cu 
sora  într-un  război  pe  care  cântăreţii  îl  pomeneau  drept 
Dansul  Dragonilor.  Taurul  Alb,  Gerold  Hightower.  Ser  Arthur 
Dayne,  Sabia  Dimineţii.  Barristan  cel  Aprig, 

Doi  dintre  cavalerii  Gărzii  Regale  veniseră  în  nord  cu 
Regele  Robert.  Bran  îi  privise  fascinat,  neîndrăznind  însă 
niciodată  să  li  se  adreseze.  Ser  Boros  era  un  bărbat  chel,  cu 

o  faţă  fălcoasă,  iar  Ser  Meryn  avea  ochi  obidiţi  şi  o  barbă  de 
culoarea  ruginii.  Ser  Jaime  Lannister  semăna  mai  mult  cu 
cavalerii  din  istorisiri,  făcea  şi  el  parte  din  Garda  Regelui, 
dar  Robb  spunea  că  îl  ucisese  pe  bătrânul  rege  nebun  şi  că 
nu  ar  mai  trebui  să  conteze.  Cel  mai  fălos  dintre  cavalerii  în 
viaţă  era  Ser  Barristan  Selmy,  Barristan  cel  Aprig,  Lordul 
Comandant  al  Gărzi  Regelui.  Tatăl  îi  promisese  că  îl  vor 
întâlni  pe  Ser  Barristan  când  vor  ajunge  la  Debarcaderul 
Regelui,  iar  Bran  marcase  zilele  rămase  pe  perete, 
nerăbdător  să  plece,  să  vadă  lumea  visată  şi  să  înceapă  o 
viaţă  pe  care  abia  şi-o  putea  imagina. 

Totuşi,  acum  că  sosise  şi  ultima  zi,  Bran  se  simţea  dintr- 
odată  pierdut.  Winterfell  fusese  singura  casă  pe  care  o 
cunoscuse  vreodată.  Tatăl  său  îi  spusese  că  ar  trebui  să-şi  ia 
astăzi  rămas-bun  de  la  toţi,  iar  el  încercase.  După  ce 
vânătorii  plecaseră,  se  plimbase  prin  castel  cu  lupul  său 
lângă  el,  intenţionând  să-i  viziteze  pe  toţi  cei  care  vor  fi  lăsaţi 
în  urmă,  Bătrâna  Nan  şi  Gage,  bucătarul,  Mikken  în  atelierul 
său  de  fierărie,  Hodor,  băiatul  de  la  grajduri  care  zâmbea 
atât  de  mult  şi  avea  grijă  de  poneiul  său  fără  să  spună 
niciodată  altceva  decât  „Hodor",  bărbatul  din  grădinile  de 
sticlă,  care-i  dăduse  o  mură  când  venise  în  vizită. . . 

însă  nu  era  bine.  Se  dusese  prima  dată  la  grajduri,  ca  să- 
şi  vadă  poneiul,  însă  nu  mai  era  poneiul  lui,  urma  să 
primească  un  cal  adevărat,  lăsând  poneiul  în  urmă  şi,  din? 
tr-odată,  Bran  nu  mai  voise  altceva  decât  să  stea  jos  şi  să 
plângă.  Se  întorsese  şi  o  luase  la  goană  înainte  ca  Hodor  şi 
ceilalţi  băieţi  de  grajd  să-i  vadă  lacrimile  din  ochi.  Acesta  a 
fost  sfârşitul  vizitelor  sale  de  rămas-bun.  Apoi  îşi  petrecuse 
dimineaţa  singur,  în  pădurea  zeilor,  încercând  să-şi  înveţe 
lupul  să  prindă  un  băţ,  dar  fără  a  reuşi.  Lupul  era  mai 
deştept  decât  orice  dulău  din  coteţele  tatălui  său*  iar  Bran  ar 
fi  putut  jura  că  înţelegea  fiecare  cuvânt  care  se  spunea,  însă 
arăta  puţin  interes  în  goana  după  beţe. 

încă  încerca  să-i  găsească  un  nume.  Robb  şi-1  botezase  pe 
al  lui  Vântul  Cenuşiu,  pentru  că  alerga  atât  de  repede. 
Şansa  îl  numise  pe  al  ei  Lady,  Arya  găsise  numele  unei 
vrăjitoare  bătrâne,  o  regină  de  prin  balade,  iar  micul  Rickon 
şi-1  botezase  pe  al  său  Lăţosul,  ceea  ce  Bran  considera  că  era 
un  nume  stupid  pentru  un  lup  străvechi.  Lupul  lui  Jon,  cel 
alb,  era  Năluca.  Bran  ar  fi  dorit  să  se  fi  gândit  el  primul  la 

acest  nume,  chiar  dacă  lupul  său  nu  era  alb.  încercase 
câteva  sute  de  variante  în  ultimele  două  săptămâni,  însă  nici 
una  nu  i  se  păruse  potrivită. 

în  cele  din  urmă,  se  satură  de  jocul  de-a  aruncatul 
băţului  şi  se  decise  pentru  căţărat.  Nu  mai  dăduse  pe  la 
turnul  dărâmat  în  ultimele  două  săptămâni,  după  toate  cele 
care  se  întâmplaseră,  iar  asta  ar  fi  putut  fi  ultima  sa  şansă. 
O  luă  la  goană  prin  pădurea  zeilor,  preferând  să  facă  un  ocol 
ca  să  evite  lacul,  unde  creştea  copacul  inimii.  Copacul  îl 
înspăimântase  dintotdeauna;  copacii  nu  ar  trebui  să  aibă 
ochi,  se  gândea  Bran,  ori  frunze  care  arătau  ca  palmele. 
Lupul  său  alergă  spre  el. 

-  Tu  rămâi  aici,  îi  spuse  lupului  la  baza  bradului  înalt  de 
lângă  zidul  armurăriei.  Stai  jos.  Aşa,  bine.  Acum  stai... 

Lupul  făcu  aşa  cum  i  se  ceruse.  Bran  îl  scarpină  în  dosul 
urechilor,  apoi  plecă,  sări,  apucă  o  creangă  joasă  şi  se  săltă 
în  sus.  Se  afla  pe  la  jumătatea  copacului,  deplasându-se  cu 
uşurinţă  din  ramură  în  ramură,  când  lupul  se  ridică  şi 
începu  să  urle.  Bran  se  uită  în  jos.  Lupul  său  tăcu, 
holbându-se  cu  ochii  săi  galbeni.  Simţi  o  înfrigurare  ciudată, 
începu  să  urce  din  nou.  Lupul  urlă  încă  o  dată.  - 

-  Linişte!  strigă  el.  Stai  jos.  Şezi!  Eşti  mai  rău  ca  mama. 
Urletul  îl  urmări  pe  tot  parcursul  ascensiunii  spre  vârful 

copacului,  până  ce,  în  sfârşit,  sări  pe  acoperişul  armurăriei 
şi  dispăru  din  vedere.  Acoperişurile  din  Winterfell  erau  cea 
de-a  doua  casă  a  lui  Bran.  Mama  lui  spunea  adesea  că  Bran 
se  căţăra  încă  dinainte  de  a  putea  umbla.  Nu-şi  amintea 
când  învăţase  să  meargă,  dar  nici  când  se  apucase  de 
căţărări,  aşa  că  presupunea  că  trebuia  să  fie  adevărat. 

Pentru  un  băiat,  Winterfell  era  un  labirint  din  piatră 
cenuşie,  de  ziduri  şi  turle  şi  curţi  şi  tunele  ramificate  în  toate 
direcţiile.  în  părţile  mai  vechi  ale  castelului,  sălile  erau 
înclinate  în  sus  şi-n  jos,  aşa  că  nici  măcar  nu  erai  sigur  la 
care  etaj  te  aflai.  în  decursul  secolelor,  întregul  loc  părea  că 
crescuse  ca  un  copac  de  piatrăA  monstruos,  iar  crengile  sale 
erau  întortocheate  şi  groase,  răsucite,  cu  rădăcinile  adânc 
înfipte  în  pământ. 

Când  ieşi  de  sub  el  şi  se  caţără  până  sus,  Bran  putu 
vedea  aproape  întregul  Winterfell  dintr-o  singură  privire.  îi 
plăcea  cum  arăta,  întins  dedesubt,  numai  cu  păsările 
dându-i  ocol  pe  cer  în  timp  ce,  dedesubt,  viaţa  la  castel  se 

desfăşura  în  continuare.  Bran  putea  rămâne  cocoţat  ore  în 
şir  printre  garguiele  diforme,  spălate  de  ploi,  »  care  se  iţeau 
peste  Prima  Fortăreaţă,  privind  totul:  bărbaţii  antrenându-se 
în  curte,  grădinarii  îngrijindu-şi  legumele  din  grădinile  de 
sticlă,  câinii  fără  astâmpăr  gonind  înainte  şi  înapoi,  tăcerea 
pădurii  zeilor,  fetele  bârfind  pe  lângă  fântâna  pentru  spălat. 
Toate  astea  îl  făceau  să  se  simtă  de  parcă  ar  fi  fost  el 
stăpânul  castelului,  într-un  fel  pe  care  Robb  nu-1  va 
cunoaşte  niciodată. 

Locul  îl  învăţa  şi  secretele  din  Winterfell.  Constructorii  nici 
măcar  nu  neteziseră  pământul;  în  spatele  zidurilor  erau  văi 
şi  dealuri.  Exista  şi  un  pod  acoperit  care  unea  cel  de-al 
patrulea  etaj  al  turnului  clopotului  cu  etajul  al  doilea  al 
grădinii  suspendate.  Bran  ştia  de  el.  Şi  mai  ştia  că  puteai 
intra  în  spaţiul  interior  prin  poarta  de  sud,  urcai  trei  etaje  şi 
puteai  alerga  de  jur  împrejurul  Winterfellului  printr-un  tunel 
îngust,  săpat  în  piatră,  după  care  puteai  ieşi  afară  la  nivelul 
solului  spre  poarta  de  nord,  cu  circa  treizeci  de  metri  de  zid 
înălţându-se  deasupra  ta.  Nici  chiar  Maester  Luwin  nu  ştia 
asta,  Bran  era  convins. 

Mama  sa  era  îngrozită  că,  într-o  zi,  ar  putea  aluneca  de  pe 
zid  şi  ar  muri.  îi  spusese  că  nu  se  va  întâmpla  aşa  ceva,  însă 
ea  nu-1  crezuse  niciodată.  O  dată,  îl  pusese  să-i  promită  că 
va  sta  numai  pe  pământ.  Reuşise  să  se  ţină  de  cuvânt 
pentru  aproape  două  săptămâni,  fiecare  zi  fiind  mizerabilă, 
până  într-o  noapte,  când  ieşise  pe  fereastra  dormitorului  în 
vreme  fraţii  săi  dormeau.  îşi  mărturisise  crima  a  doua  zi, 
într-un  acces  de  vinovăţie.  Lord  Eddard  îi  poruncise  să  plece 
în  pădurea  zeilor  pentru  a  se  curăţa.  Fuseseră  postate 
santinele,  pentru  ca  Bran  să  rămână  acolo  singur  toată 
noaptea  şi  să  reflecteze  la  răzvrătirea  sa.  în  dimineaţa 
următoare,  Bran  nu  fusese  de  găsit  niciunde.  în  cele  din 
urmă,  îl  descoperiseră  adormit  pe  crengile  de  sus  ale  celui 
mai  înalt  brad  din  poiană. 

Cu  toată  furia  lui,  tatăl  nu  putuse  să  nu  râdă. 

-  Nu  eşti  fiul  meu,  îi  spusese  lui  Bran  când  i-1  aduseseră, 
eşti  o  veveriţă.  Aşa  să  fie,  atunci.  Dacă  trebuie  să  te  caţeri, 
caţără- te,  dar  încearcă  să  faci  în  aşa  fel  încât  mama  ta  să  nu 
te  vadă. 

Bran  făcuse  tot  posibilul,  deşi  nu  credea  că  reuşise 
vreodată  să  o  păcălească  într-adevăr.  Din  moment  ce  tatăl 

nu-i  mai  interzicea  asta,  mama  apelă  la  alţii.  Bătrâna  Nan  îi 
spusese  o  poveste  despre  un  băieţel  rău  care  se  urcase  prea 
sus  şi  fusese  lovit  de  trăsnet,  iar  după  aceea  ciorile  veniseră 
să-i  ciugulească  ochii.  Bran  nu  fusese  impresionat  deloc. 
Erau  cuiburi  de  cioară  în  vârful  turnului  pară-ginit,  unde  nu 
se  aventura  nimeni  în  afară  de  el,  iar  uneori  îşi  umplea 
buzunarele  cu  boabe  de  porumb  înainte  de  a  se  urca  până 
acolo,  iar  ciorile  îi  mâncau  direct  din  palmă.  Nici  una  dintre 
ele  nu  vădise  nici  cel  mai  mic  interes  în  a-i  ciuguli  ochii. 

Mai  târziu,  Maester  Luwin  făcuse  un  băieţel  din  lut  şi-1 
îmbrăcase  precum  Bran,  azvârlindu-1  dincolo  de  zid,  în 
curtea  de  jos,  ca  să-i  demonstreze  ce  s-ar  fi  putut  întâmpla 
dacă  Bran  ar  fi  căzut.  Asta-1  distrase,  dar  după  aceea  îşi 
privise  maestrul  şi-i  spusese: 

-  Eu  nu  sunt  făcut  din  lut.  Şi,  oricum,  eu  nu  voi  cădea. 

Apoi,  pentru  o  vreme,  gărzile  îl  goniră  ori  de  câte  ori  îl 
vedeau  pe  acoperişuri,  încercând  să-1  aducă  jos.  Asta  fusese 
cea  mai  bună  perioadă  dintre  toate.  Era  de  parcă  ar  fi  jucat 
un  joc  cu  fraţii  săi,  cu  deosebire  că  Bran  câştiga 
întotdeauna.  Nici  una  dintre  santinele  nu  se  putea  că-ţara 
atât  de  bine  ca  el,  nici  măcar  Jory.  De  cele  mai  multe  ori, 
nici  nu-1  vedeau.  Oamenii  nu  se  uitau  niciodată  în  sus.  Iată 
un  motiv  în  plus  pentru  care  aprecia  căţăratul,  căci  era  ca  şi 
cum  ar  fi  devenit  invizibil. 

îi  plăcea  şi  cum  se  simţea  ridicându-se  pe  zid,  folosindu- 
se  de  pietre,  cu  toate  degetele  de  la  mâini  şi  picioare  căutând 
adânc  în  fiecare  fisură  dintre  ele.  întotdeauna  îşi  scotea 
încălţările  şi  se  ducea  să  se  caţere  cu  picioarele  goale;  asta  îl 
făcea  să  se  simtă  de  parcă  ar  fi  avut  patru  mâini,  nu  două.  îi 
plăcea  durerea  adâncă  resimţită  după  aceea  în  toţi  muşchii, 
îi  plăcea  gustul  aerului  acolo  sus,  dulce  şi  răcoros,  ca  perele 
de  iarnă.  îi  plăceau  păsările:  ciorile  din  turnul  părăginit  şi 
vrăbiile  micuţe,  care-şi  făceau  cuibul  în  crăpăturile  dintre 
pietre,  bufniţa  bătrână  care  dormea  în  podul  prăfuit  de 
deasupra  armurăriei.  Bran  le  cunoştea  pe  toate. 

De  cele  mai  multe  ori,  îi  plăcea  să  meargă  în  locuri  în  care 
nimeni  altcineva  n-ar  fi  putut  să  ajungă  şi  să  vadă  întinderea 
cenuşie  a  Winterfellului  aşa  cum  nu  o  mai  văzuse  nimeni. 
Asta  transforma  întregul  castel  în  ascunzătoarea  lui  secretă. 

Locul  său  preferat  era  turnul  părăginit.  Cândva,  fusese  un 
turn  de  observaţie,  cel  mai  înalt  din  Winterfell.  Cu  mult  timp 

în  urmă,  cu  o  sută  de  ani  înainte  ca  tatăl  său  să  se  fi  născut, 
o  lovitură  de  trăsnet  îl  incendiase.  O  treime  din  partea  de  sus 
se  prăbuşise  înăuntru,  iar  de  atunci  nu  mai  fusese 
reconstruit.  Uneori,  tatăl  său  trimitea  vânătorii  de  şobolani 
la  baza  turnului,  să  cureţe  cuiburile  pe  care  le  găseau 
întotdeauna  printre  grămezile  de  pietre  căzute  şi  grinzile 
arse,  putrezite.  însă  nimeni  nu  urcase  până  acum  în 
structura  părăginită  de  la  vârf,  cu  excepţia  lui  Bran  şi  a 
ciorilor. 

Cunoştea  două  căi  de  a  ajunge  până  acolo.  Te  puteai 
căţăra  direct  pe  partea  din  afară  a  turnului,  însă  pietrele 
erau  nesigure,  mortarul  care  le  ţinea  împreună  fiind  de  mult 
cenuşă,  iar  lui  Bran  nu-i  plăcuse  niciodată  să-şi  lase  toată 
greutatea  pe  ele. 

Cea  mai  bună  era  însă  plecarea  din  pădurea  zeilor, 
căţăratul  pe  bradul  înalt  şi  traversarea  peste  armurărie  şi 
camera  de  gardă,  sărind  de  pe  un  acoperiş  pe  altul  desculţ, 
pentru  ca  santinelele  să  nu  te  audă  de  jos.  Asta  te  aducea  în 
unghiul  mort  al  Primei  Fortăreţe,  cea  mai  veche  parte  a 
castelului,  o  incintă  scundă  şi  rotunjită,  mai  înaltă  însă 
decât  părea.  Acolo  mai  erau  acum  numai  şobolani  şi 
păianjeni,  însă  vechile  pietre  se  dovedeau  numai  bune  de 
căţărat.  Puteai  urca  direct  acolo  unde  capetele  de  balaur  se 
aplecau  oarbe  peste  spaţiul  deschis  şi,  săltând  din  gargui  în 
gargui,  cu  o  mână  după  alta,  puteai  înconjura  partea  de  la 
nord.  De  acolo,  dacă  te  întindeai  bine  de  tot,  puteai  să  te 
Salţi  până  la  turnul  părăginit,  care  era  foarte  aproape.  în 
ultima  parte  o  luai  în  sus,  pe  pietrele  înnegri  te,  spre  cuibul 
aflat  la  nu  mai  mult  de  zece  paşi  distanţă,  iar  atunci  ciorile 
veneau  să  vadă  dacă  nu  cumva  le-ai  adus  ceva  porumb. 

Bran  sărea  din  gargui  în  gargui,  cu  uşurinţa  dată  de 
practica  îndelungată,  când  auzi  glasuri.  Fu  atât  de  uimit, 
încât  aproape  că-şi  pierdu  echilibrul.  Prima  Fortăreaţă 
fusese  pustie  de  când  se  ştia  el. 

-  Nu-mi  place,  zise  o  femeie.  Dedesubt  era  un  şir  de 
ferestre,  iar  vocea  se  auzea  dinspre  ultima  fereastră  de  pe 
partea  sa.  Tu  ar  trebui  să  fii  Mâna. 

-  Ferească  zeii!  răspunse  o  voce  leneşă  de  bărbat.  Nu  este 
o  onoare  pe  care  mi-o  doresc.  E  mult  prea  mult  de  lucru. 

Bran  se  ţinu  de  gargui,  ascultând,  temându-se  dintr-o 
dată  să  mai  înainteze.  I-ar  fi  putut  vedea  picioarele  dacă  ar  fi 

încercat  să  se  salte  din  nou. 

-  Nu  vezi  pericolul  spre  care  ne  împinge  asta?  zise  femeia. 
Robert  îl  iubeşte  pe  omul  ăsta  ca  pe  un  frate. 

-  Robert  abia  dacă  poate  să-i  rabde  pe  fraţii  săi. 

Nu  că  l-aş  învinui  pentru  asta.  Stannis  poate  provoca 
oricui  pântecăraie. 

-  Nu  face  pe  nebunul.  Stannis  şi  Renly  sunt  una,  iar 
Eddard  Stark  este  cu  totul  altceva.  Robert  îl  va  asculta  pe 
Stark.  Blestemaţi  fie  amândoi!  Ar  fi  trebuit  să  insist  să  te 
numească  pe  tine,  dar  eram  sigură  că  Stark  îl  va  refuza. 

-  Ar  trebui  să  ne  considerăm  amândoi  norocoşi,  glăsui 
bărbatul.  Regele  ar  fi  putut  numi  la  fel  de  uşor  pe  vreunul 
dintre  fraţii  săi,  sau  chiar  pe  Degeţel,  zeii  să  ne  ajute.  Mai 
degrabă  dă-mi  nişte  duşmani  onorabili,  decât  ambiţioşi,  şi 
am  să  dorm  mai  bine  noaptea. 

Vorbeau  de  tatăl  lui,  îşi  dădu  seama  Bran.  Voia  să  audă 
mai  mult.  încă  vreo  câţiva  paşi...  însă  îl  vor  vedea  dacă  îşi 
lua  avânt  în  faţa  ferestrei. 

-  Va  trebui  să-1  supraveghem  cu  mare  atenţie,  continuă 
femeia. 

-  Eu,  mai  degrabă,  te-aş  supraveghea  pe  tine,  zise 
bărbatul.  Părea  plictisit.  Vino  aici. 

-  Lordul  Eddard  nu  a  manifestat  niciodată  vreun  interes 
faţă  de  ceea  se  petrece  la  sud  de  Gât,  zise  femeia.  Niciodată, 
îţi  spun  eu,  vrea  să  ne  atace.  De  ce  altceva  şi-ar  părăsi 
cetatea  lui  de  scaun? 

-  Dintr-o  sută  de  motive.  Datoria.  Onoarea.  Tânjeşte  să-şi 
scrie  numele  cu  litere  mari  prin  cărţile  de  istorie,  să  plece  de 
lângă  nevastă-sa.  Poate  că  nu  vrea  altceva  decât  căldură, 
măcar  o  dată  în  viaţa  lui. 

-  Soaţa  sa  este  sora  lui  Lady  Arryn.  Este  o  minune  că  Lysa 
nu  este  aici  să  ne  întâmpine  cu  acuzaţiile  ei. 

Bran  privi  în  jos.  Sub  fereastră  se  întindea  un  pervaz 
îngust,  lat  de  numai  câteva  degete.  încercă  să-şi  dea  drumul 
spre  el.  Prea  departe.  Nu  ar  putea  ajunge  nicicum. 

-  Te  agiţi  prea  mult.  Lysa  Arryn  e  o  vacă  înspăimântată. 

-  Vaca  asta  înspăimântată  s-a  urcat  in  patul  lui  Jon 
Arryn. 

-  Dacă  ar  şti  ceva,  s-ar  fi  dus  la  Robert,  înainte  să  fugă  la 
Debarcaderul  Regelui. 

-  Când  el  a  fost  de  acord  să-1  crească  pe  nevolnicul  ei  fiu 

la  Casterly  Rock?  Nu  cred.  Ştia  că  viaţa  băiatului  era 
garanţia  pentru  tăcerea  ei.  S-ar  putea  să  fie  mai  îndrăzneaţă 
acum,  că  el  e  în  siguranţă  pe  cai  mari  la  Eyrie. 

-  Mame!  Bărbatul  reuşi  să  facă  în  aşa  fel  încât  cuvântul 
să  sune  ca  un  blestem.  Cred  că  naşterea  face  ceva  cu  minţile 
voastre.  Sunteţi  smintite  cu  toatele.  Râse.  Era  un  zgomot 
trist.  Las-o  pe  Lady  Arryn  să  de-vină  pe  cât  de  îndrăzneaţă 
pofteşte  ea.  Indiferent  ce  ştie,  sau  ce  crede  că  ştie,  nu  are 
nici  o  dovadă.  Se  opri  o  clipă.  Sau  are  vreuna? 

-  Chiar  crezi  că  regelui  i-ar  trebui  o  dovadă?  întrebă 
femeia.  îţi  spun  clar,  nu  mă  iubeşte  deloc. 

-  Şi  a  cui  greşeală  este  asta,  surioară  scumpă? 

Bran  studie  pervazul.  Şi-ar  fi  putut  da  drumul.  Era  prea 
îngust  să  stea  pe  el,  dar  l-ar  fi  putut  apuca  în  cădere,  apoi  s- 
ar  ridica. . .  doar  dacă  nu  cumva  ar  fi  făcut  vreun  sunet,  să  le 
atragă  atenţia  spre  fereastră.  Nu  era  sigur  de  ceea  ce  auzea, 
dar  ştia  că  nu  era  ceva  menit  urechilor  sale. 

-  Eşti  la  fel  de  orb  ca  Robert,  spunea  femeia. 

-  Dacă  asta  înseamnă  că  văd  aceleaşi  lucruri  ca  el,  da, 
zise  bărbatul.  Văd  un  bărbat  care  mai  degrabă  ar  mult  decât 
să-şi  trădeze  regele. 

-  A  trădat  deja  unul,  sau  ai  uitat?  Oh,  nu  neg,  îi  este  loial 
lui  Robert,  asta  este  evident.  Ce  se  întâmplă  însă  când 
Robert  moare  şi  Jeff  preia  tronul?  Iar  cu  cât  se  întâmplă  asta 
mai  curând,  cu  atât  suntem  noi  mai  în  siguranţă.  Soţul  meu 
este  pe  zi  ce  trece  tot  mai  nerăbdător.  Avându-1  pe  Stark 
alături,  lucrurile  nu  se  pot  decât  înrăutăţi  pentru  el.  încă 
mai  este  îndrăgostit  de  soră,  de  insipida  aia  mică, 
mortăciunea  aia  de  şaisprezece  ani.  Cât  va  mai  dura  până  ce 
se  va  hotărî  să  mă  dea  de-o  parte  pentru  o  nouă  Lyanna? 

Bran  se  simţi,  dintr-odată,  foarte  înspăimântat.  Nu  mai 
voia  nimic  altceva  decât  să  se  întoarcă  de  unde  plecase,  să-şi 
găsească  fraţii.  Dar  ce  le-ar  fi  spus?  Trebuia  să  se  apropie 
mai  mult,  îşi  dădu  el  seama.  Trebuia  să  vadă  cine  vorbea. 

Bărbatul  oftă. 

-  Ar  trebui  să  te  gândeşti  mai  puţin  la  viitor  şi  mai  mult  la 
plăcerile  aflate  la-ndemână. 

-  încetează!  spuse  femeia. 

Bran  auzi  plesnetul  pielii  lovite  şi  apoi  râsul  bărbatului. 
Se  ridică,  se  caţără  pe  gargui,  se  târî  spre  acoperiş.  Asta  era 
calea  uşoară.  Traversă  acoperişul  spre  următorul  cap  de 

balaur,  chiar  deasupra  ferestrei  lângă  care  discutau. 

-  Toată  vorbăria  asta  devine  foarte  obositoare,  surioară, 
zise  bărbatul.  Vino  aici  şi  linişteşte-te. 

Bran  se  aşeză  călare  pe  gargui,  îşi  strânse  picioarele  în 
jurul  burlanului  şi  se  răsuci,  cu  capul  în  jos.  Lumea  arăta 
ciudat,  cu  susul  în  jos.  O  curte  fremăta  ameţitor  sub  el,  cu 
pavajul  încă  umed  din  cauza  zăpezii  topite.  Bran  privi  pe 
fereastră.  Un  bărbat  şi  o  femeie  se  luptau  în  încăpere.  Erau 
amândoi  despuiaţi.  Bran  nu  ar  fi  putut  spune  cine  erau. 
Bărbatul  era  cu  spatele  spre  el,  iar  trupul  său  o  ascundea 
vederii  pe  femeia  pe  care  o  lipise  de  perete. 

Se  auziră  sunete  moi  şi  umede,  iar  Bran  îşi  dădu  seama 
că  se  sărutau.  Privea,  cu  ochii  holbaţi,  înspăimântat, 
ţinându-şi  bine  respiraţia  în  gâtlej.  Bărbatul  îşi  coborâse 
mâna  între  picioarele  femeii  şi  probabil  că  o  rănea  acolo 
pentru  că  femeia  începu  să  geamă  încet,  din  gât. 

-  Opreşte-te,  spuse  ea,  opreşte,  opreşte-te.  Oh,  te  rog... 
însă  vocea  ei  era  joasă  şi  slabă,  iar  acum  nu  mai  încerca  să-1 
împingă.  Mâinile  ei  se  scufundară  în  părul  lui  în  părul  lui 
blond,  încâlcit,  şi-i  trase  faţa  spre  sânii  ei. 

Bran  îi  zări  faţa.  Avea  ochii  închişi,  iar  gura  era  deschisă 
larg,  gemea.  Părul  ei  auriu  se  legăna  dintr-o  parte  în  alta  pe 
când  ea  se  mişca  înainte  şi  înapoi,  dar  tot  o  recunoscu  pe 
regină. 

Probabil  că  făcuse  un  zgomot.  Deodată,  ochii  ei  deschiseră 
şi  se  uitară  direct  spre  el.  Ea  ţipă. 

Totul  se  petrecu  atunci  deodată.  Femeia  îl  împinse  pe 
bărbat  cât  colo,  strigând  şi  arătând  cu  degetul.  Bran  încercă 
să  se  ridice,  îndoindu-se  din  greu,  apucând  garguiul.  Era 
mult  prea  grăbit.  Mâinile  sale  zgâriară  fără  nici  un  folos 
piatra  netedă,  iar  din  cauza  panicii,  picioarele  îi  alunecară  şi 
se  pomeni,  dintr-odată,  căzând.  Avu  un  moment  de 
ameţeală,  o  greaţă  copleşitoare  când  fereastra  dispăru 
dincolo  de  el.  Impactul  îl  lăsă  fără  respiraţie.  Ridică  o  mână, 
apucă  pervazul,  pierdu  contactul,  prinse  din  nou  cu  cealaltă 
mână.  Se  împinse  din  greu  spre  clădire.  Lovitura  îi  tăie 
respiraţia.  Bran  se  legăna,  atârnat  de  o  mână,  gâfâind. 

La  fereastra  de  deasupra  lui  apărură  feţe.  Regina.  Bran  îl 
recunoscu  acum  şi  pe  bărbatul  de  lângă  ea.  Semănau  foarte 
bine,  ca  nişte  reflecţii  în  oglindă. 

-  Ne-a  văzut,  spuse  femeia  cu  o  voce  ascuţită. 

-  într-adevăr,  întări  bărbatul. 

Degetele  lui  Bran  începură  să  alunece.  Se  apucă  de  pervaz 
cu  cealaltă  mână.  Unghiile  se  înfîpseră  în  piatra  dură. 
Bărbatul  se  întinse  în  jos. 

-  Ia-mă  de  mână,  zise  el.  înainte  să  cazi. 

Bran  îl  apucă  de  mână  şi  o  ţinu  cu  toată  forţa  sa. 
Bărbatul  îl  trase  pe  pervaz. 

-  Ce  faci?  întrebă  femeia. 

Bărbatul  nu  o  băgă  în  seamă.  Era  foarte  puternic.  îl  ridică 
pe  Bran  pe  pervaz. 

-  Câţi  ani  ai,  băiete? 

-  Şapte,  zise  Bran,  cutremurându-se  uşurat.  Degetele  lui 
săpaseră  urme  adânci  pe  antebraţul  bărbatului.  Făcu  pe  el 
de  frică.  Bărbatul  privi  spre  femeie. 

-  Lucrurile  pe  care  trebuie  să  le  fac  pentru  dragoste! spuse 
el  scârbit,  apoi  îi  dădu  copilului  un  brânci. 

Urlând,  Bran  căzu  de  la  fereastră,  cu  spatele  în  aerul  gol. 
Nu  era  nimic  de  care  să  se  mai  agate.  Curtea  urcă  parcă  spre 
a-1  primi.  Undeva,  la  distanţă,  un  lup  începu  să  urle.  Ciorile 
zburau  în  cerc  împrejurul  turnului  părăginit,  aşteptând 
porumbul. 


86 


TYRION 


Undeva,  în  marele  labirint  de  piatră  care  era  Winterfell,  un 
lup  urla.  Ecoul  plutea  deasupra  castelului  ca  o  flamură  de 
jelanie. 

Tyrion  Lannister  ridică  privirea  din  cărţile  sale  şi  se 
înfiora,  deşi  biblioteca  era  confortabilă  şi  călduroasă.  Ceva 
din  urletul  unui  lup  îl  putea  lua  pe  un  bărbat  din  prezentul 
său  şi-1  putea  azvârli  în  pădurea  întunecată  a  minţii, 
alergând  despuiat  înaintea  haitei. 

Când  lupul  străvechi  urlă  din  nou,  Tyrion  închise  coperta 
legată  în  piele  a  cărţii  pe  care  o  citea,  un  discurs  vechi  de  o 
sută  de  ani  asupra  schimbării  anotimpurilor,  scris  de  un 
maestru  mort  de  mult.  îşi  acoperi  căscatul  cu  dosul  palmei. 
Lampa  sa  de  citit  pâlpâi,  uleiul  fiind  ars  în  întregime,  pe 
când  o  geană  de  lumină  a  zorilor  se  strecură  prin  ferestrele 
înalte.  Citise  toată  noaptea,  dar  asta  nu  mai  era  ceva  nou. 
Tyrion  Lannister  nu  prea  era  un  mare  amator  de  somn. 

Picioarele-i  erau  înţepenite  şi  dureroase  când  coborî  de  pe 
bancă.  Reuşi  să  le  readucă  la  viaţă  prin  masaj  şi  se  duse 
şchiopătând  din  greu  spre  masa  pe  care  septonul  sforăit 
încet,  cu  capul  sprijinit,  ca  pe  o  pernă,  pe  cartea  deschisă 
din  faţa  lui.  Tyrion  se  uită  la  titlu.  Viaţa  Marelui  Maester 
Aethelmure  -  nici  nu  era  de  mirare. 

-  Chayle,  spuse  el  încet.  Tânărul  tresări,  clipind  confuz, 
cristalul  ordinului  său  legănându-se  sălbatic  pe  lanţul  de 
argint.  Ies,  îmi  întrerup  postul.  Ai  grijă  să  pui  cărţile  înapoi 
în  rafturi.  Ai  grijă  cu  pergamentele  Valyriene,  sunt  foarte 
uscate.  Maşinăriile  de  război,  a  lui  Ayrmidon,  este  destul  de 
rară,  iar  al  tău  este  singurul  exemplar  complet  pe  care  l-am 
văzut  vreodată. 

Chayle  se  zgâi  la  el,  încă  pe  jumătate  adormit.  Răbdător, 
Tyrion  repetă  instrucţiunile,  apoi  îl  bătu  pe  umăr  şi-1  lăsă  în 
treburile  lui. 

Afară,  Tyrion  îşi  umplu  plămânii  cu  aerul  rece  al  dimineţii 
şi  începu  să  coboare,  cu  grijă,  treptele  abrupte  de  piatră  care 
se  răsuceau  în  exteriorul  turnului  bibliotecii.  Era  o  coborâre 
lentă;  treptele  erau  înalte  şi  înguste,  în  vreme  ce  picioarele 
lui  era  scurte  şi  strâmbe.  Răsăritul  soarelui  nu  măturase 
încă  zidurile  Winterfellului,  însă  bărbaţii  erau  deja  în 
picioare  în  curtea  de  jos.  Vocea  aspră  a  lui  Sandor  Clegane 

ajunse  până  la  el: 

-  Băiatul  agonizează  de  mult  timp,  aş  vrea  să  se  termine 
mai  repede. 

Tyrion  se  uită  în  jos  şi  văzu  Dulăul  stând  cu  tânărul 
Jeffrey,  pe  când  servitorii  roiau  în  jurul  lor. 

-  Cel  puţin,  moare  în  tăcere,  răspunse  prinţul.  E  lupul  lui 
cel  care  face  zgomotul  ăsta.  De-abia  am  putut  dormi  azi- 
noapte. 

Clegane  arunca  o  umbră  alungită  pe  pământul  bătătorit 
pe  când  scutierul  lui  îi  aşeză  pe  cap  coiful  negru. 

-  Aş  putea  face  să  tacă  această  creatură,  dacă  doriţi,  zise 
el  prin  viziera  deschisă. 

Scutierul  îi  puse  în  mână  o  sabie  lungă.  îi  încercă 
greutatea,  tăind  aerul  rece  al  dimineţii.  în  spatele  său, 
curtea  răsuna  de  zăngănitul  oţelului  lovind  oţelul.  Ideea 
păru  să-1  încânte  pe  prinţ. 

-  Să  trimiţi  un  câine  să  omoare  alt  câine!  exclamă  el. 
Winterfell  este  atât  de  infestat  de  lupi,  încât  familia  Stark 
nu-şi  va  da  niciodată  seama  că  lipseşte  unul. 

Tyrion  sări  în  curte  de  pe  ultima  treaptă. 

-  Te  rog  să-ţi  schimbi  gândul,  nepoate,  zise  el.  Neamul 
Stark  poate  număra  mai  mult  de  şase,  spre  deosebire  de  unii 
prinţi  pe  care  i-aş  putea  numi. 

Jeffrey  avu  bunul-simţ  ca  măcar  să  roşească. 

-  O  voce  de  nicăieri,  spuse  Sandor.  Privi  prin  viziera 
coifului  în  toate  părţile.  Spirite  ale  văzduhului! 

Prinţul  râse,  aşa  cum  râdea  întotdeauna  când  garda  sa  îşi 
făcea  acest  număr  caraghios.  Tyrion  era  deja  obişnuit  cu 
asta. 

-  Aici,  jos. 

Bărbatul  înalt  se  uită  spre  pământ,  prefăcându-se  că 
atunci  îl  observă. 

-  Micul  lord  Tyrion,  zise  el.  Iertăciune.  Nu  v-am  văzut 
stând  acolo. 

-  Nu  am  stare  acum  pentru  obrăznicia  ta.  Tyrion  se 
întoarse  spre  nepotul  lui. 

-  Jeffrey,  ai  scăpat  deja  momentul  de  a  le  oferi  Lordului 
Eddard  şi  doamnei  sale  consolarea  ta.  Jeffrey  arăta  la  fel  de 
irascibil  cum  numai  un  prinţişor  putea  fi. 

-  La  ce  le-ar  folosi  consolările  mele? 

-  La  nimic,  zise  Tyrion.  Totuşi,  asta  se  aşteaptă  de  la  tine. 

Absenţa  ta  a  fost  remarcată. 

-  Băiatul  Stark  nu  înseamnă  nimic  pentru  mine,  zise 
Jeffrey.  Nu  pot  să  suport  văicărelile  femeilor. 

Tyrion  Lannister  se  înălţă  pe  vârfuri  şi-1  pălmui  cu  forţă, 
peste  faţă.  Obrajii  băiatului  începură  să  se  înroşească. 

-  încă  un  cuvânt,  spuse  Tyrion,  şi  te  lovesc  din  nou. 

-  Am  să  te  spun  mamei!  ţipă  Jeffrey. 

Tyrion  îl  lovi  din  nou.  Acum  ambii  obraji  erau  în  flăcări. 

-  Să-i  spui  mamei  tale,  îl  povăţui  el.  Dar  în  primul  rând  te 
înfăţişezi  înaintea  Lordului  Stark  şi  a  doamnei  lui  şi  cazi  în 
genunchi  în  faţa  lor  şi  le  spui  cât  de  rău  îţi  pare,  şi  că  eşti  la 
dispoziţia  lor  dacă  există  ceva,  oricât  de  neînsemnat,  ce  ai 
putea  face  pentru  ei  sau  pentru  ai  lor,  în  această  clipă  a 
disperării,  şi  că  toate  rugăciunile  tale  sunt  rostite  pentru  ei. 
Pricepi?  Pricepi? 

Băiatul  părea  că  este  pe  cale  să  înceapă  să  plângă.  în  loc 
de  asta,  izbuti  să  dea  din  cap.  Apoi  se  întoarse  şi  o  părăsi 
curtea  în  cea  mai  mare  grabă,  ţinându-se  de  obraji.  Tyrion  îl 
privi  cum  fuge.  O  umbră  căzu  pe  faţa  sa.  Se  întoarse  pentru 
a-1  vedea  pe  Clegane  înălţându-se  deasupra  lui  ca  un  pisc. 
Armura  sa  neagră  ca  funinginea  părea  să  şteargă  soarele  de 
pe  cer.  îşi  coborâse  viziera  coifului.  Era  făcută  să  arate  ca  un 
câine  negru  dezvelindu-şi  colţii,  îngrozitoare  la  vedere,  însă 
Tyrion  crezuse  întotdeauna  că  pentru  faţa  hidos  de 
strâmbată  a  lui  Glegane,  coiful  reprezenta  o  mare 
îmbunătăţire. 

-  Prinţul  nu  va  uita  asta,  micule  lord,  îl  preveni  Dulăul. 
Coiful  îi  transformă  râsul  într-un  hohot  găunos. 

-  Mă  rog  să  nici  să  nu  uite,  ripostă  Tyrion  Lannister.  Dacă 
uită,  fii  un  dulău  bun  şi  aminteşte-i.  Se  uită  de  jur 
împrejurul  curţii.  Ai  habar  unde  l-aş  putea  găsi  pe  frate-le 
meu? 

-  La  praznic  cu  regina. 

-  Ah,  făcu  Tyrion. 

Dădu  scurt  din  cap  spre  Sandor  Clegane  şi  o  luă  din  loc 
pe  cât  de  repede  puteau  să-1  ducă  picioarele  lui  amorţite.  îi 
era  milă  de  primul  cavaler  care  l-ar  încerca  pe  Dulău  în 
luptă  astăzi.  Omul  era  furios. 

în  sala  pentru  dejun  din  Casa  de  Oaspeţi,  festinul  avea  loc 
într-o  atmosferă  rece,  fără  nici  o  veselie.  Jaime  stătea  la 
masă  cu  Cersei  şi  copiii,  vorbind  cu  voci  joase,  şoptite. 

-  Robert  e  tot  în  pat?  întrebă  Tyrion  pe  când  se  aşeza,  fără 
a  fi  fost  invitat,  la  masă.  Sora  sa  se  uită  la  el  cu  aceeaşi 
expresie  de  dezgust  reţinut  pe  care-1  avea  pentru  el  de  când 
se  născuse. 

-  Regele  nu  a  dormit  deloc,  îi  spuse.  E  împreună  cu  Lord 
Eddard.  îl  compătimeşte  din  tot  sufletul. 

-  Are  un  suflet  mare  Robert  al  nostru,  făcu  Jaime  cu  un 
zâmbet  leneş. 

Erau  foarte  puţine  lucruri  pe  care  Jaime  să  le  fi  putut  lua 
în  serios.  Tyrion  ştia  asta  despre  fratele  său  şi  i-o  ier-ta.  în 
toţi  acei  ani  teribili  ai  copilăriei  sale,  numai  Jaime  fusese  cel 
care-i  arătase  o  cât  de  mică  dovadă  de  afecţiune  şi  respect, 
iar  pentru  asta,  Tyrion  era  dispus  să-i  ierte  aproape  orice. 

Se  apropie  un  servitor. 

-  Pâine,  îi  spuse  Tyrion,  şi  doi  dintre  acei  peşti  mici  şi  o 
cană  de  bere  neagră,  bună,  ca  să  meargă  bine  pe  gât.  Oh,  şi 
ceva  şuncă.  Prăjiţi-o  până  ce  se  înnegreşte. 

Omul  făcu  o  plecăciune  şi  se  duse.  Tyrion  se  întoarse  spre 
fraţii  lui.  Gemeni,  bărbat  şi  femeie.  Arătau  foarte 
asemănători  în  dimineaţa  asta.  Amândoi  aleseseră  să  se 
îmbrace  în  verde-închis,  care  se  potrivea  cu  ochii  lor.  Buclele 
lor  blonde  cădeau  cu  eleganţă,  iar  ornamente  din  aur  luceau 
pe  la  încheieturi  şi  pe  degete  şi  pe  gât. 

Tyrion  se  întrebă  cum  ar  fi  să  aibă  un  frate  geamăn,  dar 
decise  că  era  mai  bine  să  nu  ştie.  Era  destul  de  greu  să  se 
confrunte  cu  propria  sa  imagine  în  oglindă,  în  fiecare  zi.  Un 
altul  ca  el  era  o  posibilitate  mult  prea  sinistră  pentru  a  putea 
fi  contemplată.  Prinţul  Tommen  rupse  tăcerea: 

-  Ai  vreo  veste  despre  Bran,  unchiule? 

-  Am  trecut  azi-noapte  pe  lângă  camera  bolnavilor,  anunţă 
Tyrion.  Nici  o  schimbare.  Maester  credea  că  ăsta-i  un  semn 
dătător  de  speranţe. 

-  Nu  vreau  ca  Brandon  să  moară,  zise  Tommen  sperios. 
Era  un  băiat  bun,  nu  chiar  ca  fratele  său,  dar  nici  Jaime  şi 
Tyrion  nu  erau  ca  două  boabe  într-o  păstaie. 

-  Lordul  Eddard  avea  un  frate  pe  care-1  chema  tot 
Brandon,  făcu  Jaime  îngândurat.  Unul  dintre  ostaticii  ucişi 
de  Targaryen.  Se  pare  că  este  un  nume  cu  ghinion. 

-  Oh,  nu  chiar  atât  de  fără  noroc,  zise  Tyrion.  Servitorul  îi 
aduse  farfuria.  Rupse  o  bucată  de  pâine  neagră.  Cersei  îl 
studia  preocupată. 

-  Ce  vrei  să  spui?Tyrion  îi  oferi  un  zâmbet  strâmb. 

-  Că  s-ar  putea  ca  dorinţa  lui  Tommen  să  se  împlinească. 
Maester  crede  că  băiatul  s-ar  putea  să  trăiască.  Luă  o 
înghiţitură  de  bere. 

Myrcella  scoase  un  suspin  fericit,  iar  Tommen  zâmbi 
nervos,  dar  Tyrion  nu  la  cei  doi  copii  se  uita.  Privirea  pe  care 
o  schimbaseră  Jaime  cu  Cersei  nu  durase  mai  mult  o  clipă, 
însă  lui  nu-i  scăpase.  Apoi  sora  sa  îşi  coborî  ochii  spre  masă. 

-  Nu  există  nici  o  milă.  Zeii  nordici  sunt  cruzi  că  lasă  un 
copil  să  sufere  asemenea  dureri. 

-  Ce  a  spus  maester?  întrebă  Jaime. 

Şunca  trosni  când  muşcă  din  ea.  Tyrion  mestecă  gânditor, 
pentru  o  clipă,  apoi  spuse: 

-  Crede  că  dacă  băiatul  ar  fi  fost  hărăzit  morţii,  ar  fi  murit 
până  acum.  De  patru  zile  nu  s-a  produs  nici  o  schimbare. 

-  Se  va  face  Bran  bine,  unchiule?  întrebă  mica  Myrcella. 
Avea  întreaga  frumuseţe  a  mamei  sale,  dar  nimic  din  firea 

ei. 

-  Are  spatele  rupt,  micuţo,  îi  spuse  Tyrion.  Căderea  i-a 
zdrobit  şi  picioarele.  îl  ţin  în  viaţă  cu  miere  şi  apă,  altfel  ar 
muri  de  foame.  Poate,  dacă  se  trezeşte,  va  putea  să  mănânce 
hrană  adevărată,  însă  nu  va  mai  merge  niciodată. 

-  Dacă  se  trezeşte,  repetă  Cersei.  Este  posibil? 

-  Numai  zeii  singuri  ştiu,  îi  spuse  Tyrion.  Maester  doar 
speră.  Aş  putea  jura  că  lupul  său  este  cel  care-1  menţine  în 
viaţă.  Creatura  aceea  este  lângă  fereastra  lui  ziua  şi  noaptea, 
urlând.  De  fiecare  dată  când  îl  gonesc,  se  întoarce.  Maester  a 
spus  că  au  închis  fereastra  o  dată,  să  reducă  zgomotul,  iar 
Bran  a  părut  că  cedează.  Când  au  deschis-o  din  nou,  inima 
sa  părea  că  bate  mai  tare. 

Regina  se  înfiora. 

-  E  ceva  nenatural  cu  aceste  jivine,  spuse  ea.  Sunt 
periculoase.  Nu  voi  permite  ca  vreuna  dintre  ele  să  vină  în 
sud  cu  noi. 

-  Vei  avea  mult  de  furcă  încercând  să-i  opreşti,  surioară, 
spuse  Jaime.  Se  duc  peste  tot  cu  fetele  alea. 

Tyrion  atacă  peştele. 

-  Deci  plecaţi  în  curând? 

-  Nu  destul  de  curând,  răspunse  Cersei.  Apoi  se  încruntă, 
întrebi  dacă  noi  plecăm?  Dar  tu?  Zei,  să  nu-mi  spui  că  rămâi 
aici! 

Tyrion  dădu  din  umeri. 

-  Benjen  Stark  se  întoarce  la  Rondul  de  Noapte  cu 
bastardul  fratelui  său.  M-am  gândit  să  merg  cu  ei  ca  să  văd 
acest  Zid  despre  care  am  auzit  atât  de  multe. 

-  Sper  că  nu  te  gândeşti  să  te  îmbraci  în  negru,  scumpe 
frăţioare. 

Tyrion  râse. 

-  Poftim?  Celibat,  eu?  Târfele  n-ar  mai  avea  decât  să 
cerşească,  de  la  Dorne  la  Casterly  Rock.  Nu,  vreau  doar  să 
stau  pe  coama  Zidului  şi  să  mă  uşurez  de  la  marginea  lumii. 

Cersei  se  ridică  dintr-odată. 

-  Copiii  nu  trebuie  să  asculte  aceste  mizerii.  Tommeh, 
Myrcella,  veniţi. 

Ieşi  zgomotoasă  din  camera  pentru  dejun,  trăgând  după 
ea  trena  şi  pe  toţi  copiii.  Jaime  Lannister  îl  privi  pe  fratele 
său  cu  acei  ochi  verzi,  îngheţaţi,  ai  lui. 

-  Stark  nu  se  va  învoi  niciodată  să  plece  din  Winterfell 
atât  timp  cât  fiul  său  zace  în  umbra  morţii. 

-  O  va  face,  dacă-i  porunceşte  Robert,  zise  Tyrion.  Iar 
Robert  îi  va  porunci.  în  orice  caz,  Lord  Eddard  nu  poate  face 
nimic  pentru  băiat. 

-  L-ar  putea  scuti  de  chinuri,  zise  Jaime.  Eu  aşa  aş  face, 
dacă  ar  fi  fiul  meu.  Ar  fi  o  milostenie. 

-  Te  sfătuiesc  să  nu-i  strecori  această  sugestie  Lordului 
Eddard,  dragă  frăţioare,  glăsui  Tyrion.  Nu  ar  lua-o  prea  uşor. 

-  Chiar  dacă  băiatul  va  trăi,  va  fi  un  olog.  Mai  rău  decât 
un  olog,  ceva  grotesc.  Mie-mi  place  o  moarte  bună,  curată. 

Tyrion  răspunse  cu  o  înălţare  din  umeri. 

-  Vorbind  despre  grotesc,  zise  el,  să-mi  dai  voie  să  am  o 
altă  părere.  Moartea  este  atât  de  îngrozitor  de  definitivă,  în 
vreme  ce  viaţa  este  plină  de  posibilităţi. 

-  Eşti  un  pitic  pervers,  nu-i  aşa? 

-  Oh,  da,  căzu  de  acord  Tyrion.  Sper  ca  băiatul  să  se 
trezească.  Aş  fi  foarte  interesat  să  ascult  ce  are  de  spus. 

Zâmbetul  fratelui  său  se  acri  precum  laptele  prins. 

-  Tyrion,  dragul  meu  frate,  spuse  el  sumbru,  sunt 
momente  când  mă  faci  să  mă  întreb  de  a  cui  parte  eşti? 

Gura  lui  Tyrion  era  plină  cu  pâine  şi  peşte.  Luă  o 
înghiţitură  de  bere  neagră,  tare,  pentru  a  face  dumicaţii  să 
alunece  pe  gât,  şi  rânji  spre  Jaime. 

-  Dar,  Jaime,  dragul  meu  frăţior,  m-ai  rănit!  Ştii  doar  cât 

Jon  urca  încet  treptele,  încercând  să  nu  se  gândească  la 
faptul  că  s-ar  putea  să  fie  pentru  ultima  dată  când  face  asta. 
Nălucă  mergea  neauzit  lângă  el.  Afară,  vârtejurile  de  zăpadă 
se  izbeau  de  porţile  castelului,  iar  curtea  era  toată  numai 
gălăgie  şi  haos,  însă  înlăuntrul  pereţilor  groşi  de  piatră  era 
cald  şi  linişte.  Mult  prea  multă  linişte  Ca  să  fie  pe  placul  lui 
Jon. 

Ajunse  în  prag  şi  rămase  acolo  mult  timp,  temător.  Nălucă 
îşi  frecă  nasul  de  palma  lui.  Asta  îi  dădu  curaj.  Se  ridică  şi 
intră  în  încăpere. 

Lady  Stark  era  lângă  patul  lui  Bran.  Stătuse  acolo,  zi  şi 
noapte,  timp  de  aproape  două  săptămâni.  Nu  plecase  de  la 
căpătâiul  lui  nici  măcar  o  clipă.  Mâncarea  i  se  aducea  acolo, 
la  fel  şi  oalele  de  noapte  şi  un  mic  pat  tare,  pe  care  să 
doarmă,  deşi  se  spunea  că  nu  dormise  aproape  deloc.  îl 
hrănea  chiar  ea,  cu  miere  şi  apă  şi  un  amestec  de  ierburi 
care  prelungeau  viaţa.  Nu  părăsise  încăperea  nici  măcar  o 
dată.  Aşa  că  Jon  se  ţinuse  deoparte. 

însă  acum  nu  mai  era  vreme.  Rămase  o  clipă  în  pragul 
uşii,  fiindu-i  teamă  să  vorbească,  să  se  apropie.  Fereastra 
era  deschisă.  Jos,  un  lup  urlă.  Nălucă  auzi  şi-şi  înălţă  capul. 
Lady  Stark  se  uită  spre  el.  Pentru  o  clipă,  păru  că  nu-1 
recunoaşte.  în  cele  din  urmă,  clipi. 

-  Ce  faci  tu  aici?  întrebă  ea  cu  o  voce  ciudat  de  neutră  şi 
lipsită  de  emoţii. 

-  Am  venit  să-1  văd  pe  Bran,  zise  Jon.  Să-mi  iau  rămas- 
bun. 

Chipul  ei  nu  se  schimbă  deloc.  Părul  lung,  roşcat,  era 
murdar  şi  încâlcit.  Părea  că  îmbătrânise  cu  douăzeci  de  ani. 

-  L-ai  văzut,  acum  pleacă. 

O  părticică  din  el  voia  să  o  ia  la  goană,  dar  ştia  că,  dacă 
făcea  asta,  s-ar  fi  putut  să  nu-1  mai  vadă  niciodată  pe  Bran. 
Făcu  un  pas  repezit  în  încăpere. 

-  Vă  rog,  spuse  el. 

O  răceală  apăru  în  ochii  ei. 

-  Ţi-am  spus  să  pleci.  Nu  te  vrem  aici. 

Cândva,  aceste  vorbe  l-ar  fi  făcut  să  plece  în  fuga  mare. 
Cândva,  l-ar  fi  făcut  poate  să  plângă.  Acum  îl  înfuriară  doar. 
Va  fi,  curând,  un  Frate  Jurat  al  Rondului  de  Noapte  şi  se  va 

94 


confrunta  cu  pericole  mai  mari  decât  Catelyn  Tully  Stark. 

-  E  fratele  meu,  rosti  el. 

-  Să  chem  gărzile? 

-  Chemaţi-le,  zise  Jon  sfidător.  Nu  mă  puteţi  opri  să-1  văd. 
Traversă  încăperea,  ajungând  de  cealaltă  parte  a  patului 

şi  privi  în  jos,  acolo  unde  zăcea  Bran.  îi  ţinea  una  din  mâini. 
Arăta  ca  o  gheară.  Ăsta  nu  era  Bran  pe  care  şi-1  amintea. 
Carnea  pierise  de  pe  el.  Pielea  era  întinsă  pe  oasele  ca  nişte 
beţe.  Sub  pătură,  picioarele-i  erau  îndoite  într-un  fel  care-1 
îngrozi  pe  Jon.  Ochii-i  erau  afundaţi  în  cap  ca  două  găuri 
negre;  deschişi,  dar  fără  să  vadă  nimic.  Căderea  parcă  îl 
micşorase.  Arăta  ca  o  momâie,  de  parcă  prima  pală  de  vânt  1- 
ar  fi  aruncat  direct  în  mormânt.  Totuşi,  pieptul  cu  coastele 
fărâmate  se  ridica  şi  cobora  cu  fiecare  respiraţie  întretăiată. 

-  Bran,  spuse  el.  îmi  pare  rău  că  nu  am  ajuns  mai 
devreme.  Mi-era  teamă.  Simţi  lacrimile  rostogolindu-i-se  pe 
obraji,  dar  nu-i  mai  păsa.  Nu  muri,  Bran!  Te  rog!  Te 
aşteptăm  cu  toţii  să  te  trezeşti.  Eu,  Robb  şi  fetele,  toată 
lumea... 

Lady  Stark  privea.  Nu  scosese  nici  un  ţipăt  şi  Jon  lua  asta 
drept  acceptare.  Afară,  lupul  străvechi  urlă  din  nou.  Lupul 
căruia  Bran  nu  avusese  timp  să-i  dea  un  nume. 

-  Trebuie  să  plec  acum,  zise  Jon.  Mă  aşteaptă  unchiul 
Benjen.  Sunt  pe  cale  să  plec  în  nord,  la  Zid.  Trebuie  să 
plecăm  astăzi,  înainte  de  venirea  zăpezilor. 

îşi  aminti  cât  de  entuziasmat  fusese  Bran  la  gândul 
călătoriei.  Era  mai  mult  decât  putea  îndura,  gândul  că-1  lăsa 
în  urmă  în  felul  ăsta.  Jon  îşi  şterse  lacrimile,  se  aplecă  şi-şi 
sărută  uşor  fratele,  pe  buze. 

-  Voiam  să  rămână  aici,  cu  mine,  zise  Lady  Stark  încet. 
Jon  o  privi  precaut.  Nici  măcar  nu-1  privea.  Vorbea  cu  el, 

dar  numai  o  parte  a  ei,  de  parcă  nici  nu  s-ar  fi  aflat  în 
încăpere. 

-  M-am  rugat  pentru  asta,  spuse  ea  sec.  Era  băiatul  meu 
deosebit.  M-am  dus  la  templu  şi  m-am  rugat  de  şapte  ori 
spre  cele  şapte  feţe  ale  zeului  ca  Ned  să  se  răzgândească  şi 
să-1  lase  aici,  cu  mine.  Uneori,  rugăciunile  sunt  ascultate. 

Jon  nu  ştia  ce  să  spună. 

-  N-a  fost  greşeala  dumneavoastră,  reuşi  el  să  îngaime 
după  un  moment  de  tăcere  stânjenitoare. 

Ochii  ei  îl  găsiră.  Erau  plini  de  otravă. 

-  N-am  nevoie  de  iertăciunile  tale,  bastardule.  Jon  îşi 
coborî  privirile.  Ea  legăna  una  dintre  mâinile  lui  Bran.  El  o 
luă  pe  cealaltă,  o  strânse.  Degete  ca  nişte  oase  de  pasăre. 

-  Adio,  spuse  el. 

Ajunsese  la  uşă  când  ea-1  strigă. 

-  Jon! 

Ar  fi  trebuit  să  continue  să  meargă,  dar  ea  nu-i  spusese 
pe  nume  până  acum.  Se  întoarse  şi-o  găsi  privind  direct  spre 
faţa  lui,  de  parcă  l-ar  fi  văzut  pentru  prima  dată. 

-Da? 

-  Ar  fi  trebuit  să  fii  tu,  îi  spuse  ea. 

Apoi  se  întoarse  spre  Bran  şi  începu  să  plângă,  întregul  ei 
trup  scuturându-se  de  suspine.  Jon  n-o  mai  văzuse 
plângând  până  acum.  Până  în  curte  era  drum  lung. 

Afară,  totul  era  gălăgie  şi  zăpăceală.  Se  încărcau  căruţe, 
bărbaţii  strigau,  caii  erau  înhămaţi  şi  înşeuaţi,  scoşi  din 
grajduri.  începuse  să  cadă  o  zăpadă  uşoară  şi  fiecare  era 
nerăbdător  să  plece. 

Robb  se  afla  în  mijlocul  lor  şi  răcnea  ordine.  Părea  că  se 
maturizase  în  ultima  vreme,  de  parcă  accidentul  lui  Bran  şi 
prăbuşirea  mamei  sale  îl  făcuseră  mai  puternic.  Vântul 
Cenuşiu  era  lângă  el. 

-  Te  caută  unchiul  Benjen,  îi  spuse  lui  Jon.  Voia  să  plecaţi 
acum  o  oră. 

Ştiu,  zise  Jon.  Imediat.  Privi  de  jur  împrejur  la  toată 
gălăgia  şi  zăpăceala.  Să  pleci  este  mai  greu  decât  am  crezut 
eu. 

-  Şi  pentru  mine,  spuse  Robb.  Avea  zăpadă  pe  păr, 
topindu-se  din  cauza  căldurii  trupului  său.  L-ai  văzut? 

Jon  dădu  din  cap,  neîndrăznind  să  vorbească. 

-  Nu  va  muri,  glăsui  Robb.  O  ştiu. 

-  Voi,  cei  din  familia  Stark,  sunteţi  greu  de  ucis,  se  învoi 
Jon. 

Avea  o  voce  plată  şi  obosită.  Vizita  îi  luase  toată  forţa. 
Robb  ştiu  că  se  întâmplase  ceva  rău. 

-  Mama  mea... 

-  A  fost...  foarte  blândă,  îi  spuse  Jon,  iar  Robb  păru 
uşurat. 

-  Bine.  Data  viitoare  când  ne  vom  vedea  vei  fi  tot  în 
negru.. 

Jon  se  strădui  să  zâmbească  la  rândul  său. 

-  A  fost  întotdeauna  culoarea  mea  preferată.  Cât  timp 
crezi  că  mai  durează? 

-  Destul  de  puţin,  promise  Robb.  îl  trase  pe  Jon  spre  el  şi- 
1  îmbrăţişa  strâns.  Adio,  Snow. 

Jon  îl  strânse  şi  el  în  braţe. 

-  Iar  tu,  Stark,  ai  grijă  de  Bran. 

-  Voi  avea.  Se  despărţiră  şi  se  priviră  stânjeniţi.  Unchiul 
Benjen  a  spus  să  te  trimit  la  grajduri  dacă  te  văd,  zise  Robb 
în  cele  din  urmă. 

-  Mai  am  să-mi  iau  rămas-bun  de  la  cineva,  zise  Jon. 

-  Atunci,  nici  nu  te-am  văzut,  răspunse  Robb. 

Jon  îl  lăsă  stând  acolo,  în  zăpadă,  înconjurat  de  căruţe  şi 
lupi  şi  cai.  Nu  era  mult  de  mers  până  la  armurărie.  îşi  luă 
pachetul  şi  traversă  podul  acoperit  spre  Fortăreaţă. 

Arya  era  în  camera  ei,  pregătind  un  cufăr  din  lemn  de 
carpen,  mai  mare  decât  ea.  Nymeria  o  ajuta.  Arya  nu  trebuia 
decât  să  arate,  iar  lupoaica  o  lua  la  fugă  şi  înşfăca 
ghemotocul  de  mătase  în  bot,  aducându-1  la  ea.  Dar  când  îl 
adulmecă  pe  Nălucă,  se  aşeză  pe  labele  din  spate  şi  scheună. 

Arya  se  uită  în  spatele  ei  şi-1  văzu  pe  Jon  şi  sări  în 
picioare,  îşi  strânse  braţele  ei  slăbănoage  în  jurul  gâtului  lui. 

-  Mă  temeam  că  ai  plecat,  spuse  ea  cu  respiraţia  între- 
tăiată. Nu  m-au  lăsat  să-mi  iau  rămas-bun. 

-  Ce  făceai  acum? 

Jon  era  amuzat.  Arya  se  desprinse  de  el  şi  se  schimbă  la 
faţă. 

-  Nimic.  împachetam,  lucruri  din  astea.  Arătă  spre  cufărul 
uriaş,  plin  doar  pe  o  treime,  şi  spre  hainele  împrăştiate  în 
încăpere.  Septa  Mordane  spune  că  trebuie  să  fac  eu  totul. 
Hainele  mele  nu  erau  împăturite  corect.  O  domnişoară  din 
sud  nu-şi  aruncă  hainele  în  cufăr,  că  pe  nişte  zdrenţe, 
susţine  ea. 

-  Iar  tu  ce  ai  făcut,  surioară? 

-  Păi,  oricum  se  vor  amesteca,  zise  ea.  Cui  îi  pasă  cum 
sunt  împăturite? 

-  Septa  Mordane,  răspunse  Jon.  Şi  nu  cred  că  i-ar  plăcea 
să  vadă  că  te  ajută  Nymeria.  Lupoaica  îl  privi  tăcută,  cu  ochii 
ei  de  un  auriu-închis.  E  acelaşi  lucru.  Am  ceva  pentru  tine, 
să  iei  acolo,  şi  trebuie  împachetat  cu  foarte  mare  grijă. 

Faţa  ei  se  lumină. 

-  Un  dar? 

-  I-ai  putea  spune  şi  aşa.  închide  uşa. 
Prudentă,  dar  bucuroasă,  Arya  verifică  holul. 

-  Nymeria,  aici.  Păzeşte. 

O  lăsă  pe  lupoaică  afară,  să-i  avertizeze  de  venirea 
oricărui  intrus,  şi  închise  uşa.  Până  atunci,  Jon  dăduse  jos 
zdrenţele  folosite  la  împachetat.  îi  întinse  obiectul.  Ochii 
Aryei  se  măriră.  Ochi  întunecaţi,  precum  ai  lui. 

-  O  sabie,  zise  ea  cu  respiraţia  tăiată. 

Teaca  era  din  piele  moale,  cenuşie,  fină  ca  păcatul.  Jon 
trase  încet  lama,  ca  ea  să  poată  vedea  strălucirea  adâncă, 
albastră,  a  oţelului. 

-  Asta  nu-i  o  jucărie,  îi  spuse.  Ai  grijă  să  nu  te  tai.  Lama 
este  suficient  de  ascuţită  ca  să  te  poţi  bărbieri. 

-  Fetele  nu  se  bărbieresc,  zise  Arya. 

-  Poate  că  ar  trebui.  Ai  văzut  vreodată  picioarele  septei? 
Ea  chicoti. 

-  E  aşa  o  slăbănoagă! 

-  Şi  tu  eşti  la  fel,  îi  spuse  Jon.  I-am  cerut  lui  Mikken  s-o 
facă  deosebită.  Bandiţii  folosesc  asemenea  săbii  în  Pentos  şi 
Myr  şi  în  alte  Oraşe  Libere.  Nu  va  descăpăţâna  un  bărbat, 
dar  îl  poate  găuri  bine  dacă  eşti  destul  de  rapidă. 

-  Pot  fi  rapidă,  zise  Arya. 

-  Va  trebui  să  exersezi  cu  ea  zilnic.  Puse  sabia  în  mâinile 
ei,  îi  arătă  cum  s-o  ţină  şi  se  dădu  înapoi.  Cum  o  simţi?  îţi 
place  cât  de  echilibrată  e? 

-  Cred  că  da,  făcu  Arya. 

Prima  lecţie,  spuse  Jon.  Loveşte  cu  vârful  ascuţit. 
Arya  îl  lovi  la  braţ  cu  latul  săbiei.  Lovitura  durea,  însă  Jon 
se  trezi  rânjind  ca  un  idiot. 

-  Ştiu  care  capăt  să-1  folosesc,  zise  Arya.  Pe  figura  ei  se 
aşternu  o  expresie  de  nesiguranţă.  Septa  Mordane  o  să  mi-o 
ia. 

-  Nu  şi  dacă  nu  ştie  că  o  ai,  făcu  Jon. 

-  Cu  cine  am  să  mă  antrenez? 

-  Vei  găsi  pe  cineva,  îi  promise  el.  Debarcaderul  Regelui 
este  un  oraş  adevărat,  de  o  mie  de  ori  mai  mare  de-cât 
Winterfell.  Până-ţi  vei  găsi  un  partener,  uită-te  la  ei  cum 
luptă,  în  curte.  Aleargă  şi  călăreşte,  întăreşte-te.  Şi  indiferent 
ce  faci... 

Arya  ştia  ce  va  urma,  aşa  că  o  spuseră  împreună: 

-  ...nu-i  spune...  Şansei!  Jon  îi  ciufuli  părul. 

-  Aş  vrea  ca  şi  tu  să  fi  venit  cu  noi. 

-  Drumurile  diferite  duc,  uneori,  spre  acelaşi  casteîCine 
ştie? 

El  se  simţea  mai  bine  acum.  Nu  avea  de  gând  să  se  lase 
copleşit  de  întristare. 

-  Mai  bine  plec.  Voi  petrece  primul  meu  an  pe  Zid  golind 
oalele  de  noapte  dacă-1  mai  fac  pe  unchiul  Ben  să  mă  mai 
aştepte  mult. 

Arya  alergă  la  el  pentru  o  ultimă  îmbrăţişare. 

-  Pune  sabia  jos,  o  preveni  Jon  râzând. 

Ea  o  puse  deoparte,  aproape  cu  sfiiciune,  şi-1  acoperi  cu 
sărutări.  Când  el  se  întoarse  de  la  uşă,  ea  ţinea  din  sabia  în 
mână,  încercându-i  echilibrul. 

-  Aproape  că  uitasem,  îi  spuse  el.  Toate  săbiile  bune  au 
nume. 

-  Cum  ar  fi  Gheaţă,  răspunse  ea.  Privi  spre  sabia  din 
mâinile  ei.  Are  şi  asta  un  nume?  Oh,  spune-mi. 

-  Nu  poţi  să  ghiceşti?  o  îmboldi  Jon.  Lucrul  tău  preferat. 
Arya  păru  descumpănită  la  început.  Apoi  realiză.  Mintea-i 

mergea  repede.  O  spuseră  împreună: 
-Ac! 

Amintirea  râsului  ei  îi  încălzi  sufletul  în  timpul  călătoriei 
lungi  spre  nord. 

DAENERYS 


Daenerys  Targaryen  se  căsători  cu  Khal  Drogo  cu  teamă  şi 
în  splendoare  barbară,  pe  un  câmp  dincolo  de  zidurile 
oraşului  Pentos,  pentru  că  Dothraki  credeau  că  toate 
lucrurile  de  importanţă  pentru  viaţa  unui  bărbat  trebuie 
făcute  sub  cerul  liber. 

Drogo  îşi  chemase  khalasar-ul  să-1  servească  şi  veniseră 
cu  toţii,  patruzeci  de  mii  de  luptători  Dothraki,  plus 
sumedenie  de  femei,  copii  şi  sclavi.  îşi  aşezaseră  tabăra 
înafara  zidurilor  oraşului,  mânându-şi  turmele  lor  mari, 
ridicând  palate  din  iarbă  ţesută,  mâncând  tot  ce  vedeau  şi 
făcându-i  pe  bunii  cetăţeni  din  Pentos  şi  mai  neliniştiţi,  cu 
fiecare  zi  care  trecea. 

-  Colegii  mei,  magisterii,  au  dublat  numărul  de  gărzi  din 
oraş,  le  spuse  Illyrio  peste  farfuriile  cu  raţă  cu  miere  şi  ardei 
portocaliu,  într-o  noapte  petrecută  la  reşedinţa  care  fusese  a 
lui  Drogo. 

Khal-ul  se  alăturase  khalasar-ului,  proprietatea  sa  fiind 
dăruită  lui  Daenerys  şi  fratelui  ei  până  la  nuntă. 

-  Cel  mai  bine  ar  fi  să  o  mărităm  cât  mai  repede  pe 
Prinţesa  Daenerys  înainte  să  dea  jumătate  din  averea 
oraşului  Pentos  mercenarilor  şi  bandiţilor,  glumi  Ser  Jorah 
Mor  mont. 

Exilatul  le  oferise,  ei  şi  fratelui  ei,  sabia  sa  în  noaptea  în 
care  Danny  fusese  vândută  lui  Khal  Drogo;  Viserys  acceptase 
nerăbdător.  Mormont  devenise  însoţitorul  lor  constant  de 
atunci  încolo.  Magister  Illyrio  râse  încet  în  barba  lui 
bifurcată,  însă  Viserys  nici  măcar  nu  zâmbi. 

-  O  poate  lua  şi  mâine  dacă  vrea,  spuse  fratele  ei.  Se  uită 
peste  umăr  la  Dany,  iar  ea-şi  coborî  privirile.  Atâta  vreme  cât 
plăteşte  preţul. 

Illyrio  agită  prin  aer  o  mână  moale,  iar  inelele  sclipiră  pe 
degetele  lui  grase. 

-  Ţi-am  spus,  totul  este  deja  aranjat.  Ai  încredere  în  mine. 
Khal-ul  ţi-a  promis  o  coroană,  şi  o  vei  avea. 

-  Da,  dar  când? 

-  Atunci  când  va  crede  khal-ul  de  cuviinţă,  îi  spuse  Illyrio. 
Prima  dată  va  lua  fata,  iar  după  aceea,  trebuie  să  pornească 
în  procesiune,  traversând  câmpia,  şi  să  o  prezinte  lui  dosh 
khaleeh,  la  Vaes  Dothrak.  După  asta,  poate.  Dacă  sorţii  sunt 

în  favoarea  războiului. 

Viserys  fierbea  de  nerăbdare. 

-  Mă  uşurez  pe  sorţii  Dothrakilor.  Uzurpatorul  stă  pe 
tronul  tatălui  meu.  Cât  mai  trebuie  să  aştept? 

Ilryrio  înălţă  din  umeri. 

-  Ai  aşteptat  cea  mai  mare  parte  a  vieţii  tale,  mărite  rege. 
Ce  mai  contează  încă  vreo  câteva  luni,  încă  vreo  câţiva  ani? 

Ser  Jorah,  care  călătorise  spre  est  până  la  Vaes  Dothrak, 
dădu  din  cap  aprobator. 

-  Vă  sfătuiesc  să  aveţi  răbdare,  Alteţa  Voastră.  Dothrakise 
ţin  de  cuvânt,  însă  fac  lucrurile  după  propria  lor  vrere.  Un 
om  mai  de  jos  ar  putea  cerşi  un  favor  khal-ului,  însă  nu 
trebuie  niciodată  să  ajungă  să-1  jignească. 

Viserys  se  zbârli. 

-  Păzeşte-ţi  limba,  Mormont,  ori  am  să  ţi-o  tai.  Eu  nu  sunt 
om  mai  de  jos,  ci  sunt  Stăpânul  de  drept  al  celor  Şapte 
Regate.  Dragonul  nu  cerşeşte. 

Ser  Jorah  îşi  coborî  privirile  cu  respect.  Illyrio  zâmbi 
enigmatic  şi  smulse  o  aripă  de  raţă.  Mierea  şi  unsoarea  îi 
alunecară  pe  degete  şi  i  se  scurseră  prin  barbă  pe  când 
muşca  din  carnea  fragedă.  Nu  mai  exista  dragorii,  se  gândi 
Dany,  uitându-se  la  fratele  său,  deşi  nu  îndrăzni  să  o  spună 
cu  voce  tare. 

Totuşi,  în  noaptea  aceea  visă  unul.  Viserys  o  lovea, 
rănind-o.  Era  goală,  paralizată  de  frică.  Fugea  de  el,  însă 
trupul  ei  părea  butucănos  şi  greoi.  El  o  lovi  din  nou.  Ea  se 
împiedică  şi  căzu.  Ai  trezit  balaurul,  strigă  el  şi  o  lovi.  Ai 
trezit  balaurul,  l-ai  trezit.  Coapsele  ei  erau  mânjite  cu  sânge. 
Ea  închise  ochii  şi  scânci.  Ca  şi  cum  i  s-ar  fi  răspuns,  se 
auzi  un  trosnet  îngrozitor  şi  pocnetul  unui  mare  incendiu. 
Când  privi  din  nou,  Viserys  nu  mai  era,  de  peste  tot  se 
ridicau  mari  coloane  de  foc,  iar  în  mijlocul  lor  era  balaurul, 
îşi  întorcea  încet  capul  masiv.  Când  ochii  săi  topiţi  o 
descoperiră,  ea  se  trezi  tremurând,  acoperită  de  luciul  fin  al 
transpiraţiei.  Nu-i  mai  fusese  niciodată  atât  de  frică. . . 

Până  în  ziua  în  care  veni,  în  sfârşit,  şi  nunta  ei. 
Ceremonia  începu  în  zori  şi  continuă  până  la  apus,  o  zi 
nesfârşită  de  băutură  şi  mâncare  şi  lupte.  Printre  palatele  de 
iarbă  fu-şese  ridicată  o  mândreţe  de  tabără  aşezată  pe 
pământ,  iar  acolo  şedea  Dany,  lângă  Khal  Drogo,  deasupra 
mării  învolburate  de  Dothraki.  Nu  mai  văzuse  niciodată  atât 

de  mulţi  oameni  în  acelaşi  loc,  şi  nici  unii  aşa  de  ciudaţi  şi 
de  înspăimântători.  Stăpânii  de  cai  puteau  pune  pe  ei 
veşminte  bogate  şi  parfumuri  îmbătătoare,  atunci  când 
vizitau  Oraşele  Libere,  dar  sub  cerul  liber  se  ţineau  de 
vechile  rânduieli.  Bărbaţii  şi  femeile  purtau  veste  din  piele 
vopsită  pe  pielea  goală  şi  jambiere  din  păr  de  cal,  încinse  cu 
şiraguri  şi  medalioane  din  bronz,  iar  războinicii  îşi  ungeau 
pletele  lungi  cu  grăsime  din  puţurile  cu  animale  moarte.  Se 
îndopau  cu  carne  de  cal  friptă  în  miere  şi  mirodenii,  beau 
până  la  sminteală  lapte  de  iapă  fermentat  şi  vinurile  fine  ale 
lui  Illyrio,  şi-şi  aruncau  scuipaţi  unii  altora  peste  foc,  vocile 
lor  răsunând  străine  şi  aspre  în  urechile  lui  Dany. 

Viserys  era  aşezat  chiar  la  picioarele  ei,  arătând  minunat 
în  noua  sa  tunică  din  lână  neagră,  cu  dragonul  stacojiu 
brodat  pe  piept.  Illyrio  şi  Ser  Jonah  stăteau  lângă  el.  Locul 
lor  era  unul  de  mare  onoare,  doar  puţin  mai  jos  decât 
cavalerii  de  sânge  ai  khal-ului,  însă  Dany  putea  vedea  furia 
din  ochii  liliachii  ai  fratelui  său.  Nu-i  plăcea  să  fie  mai  prejos 
decât  ea  şi  turba  de  furie  când  sclavii  ofereau  prima  oară 
bucatele  khal-ului  şi  miresei  sale,  servindu-1  apoi  pe  el  cu 
porţiile  pe  care  ei  le  refuzau.  Nu  putea  face  nimic  altceva 
decât  să-şi  înfrâneze  resentimentele,  şi  aşa  făcea,  starea  sa 
de  spirit  întunecându-se  tot  mai  mult,  cu  fiecare  oră,  cu 
fiecare  insultă  adusă  persoanei  sale. 

Dany  nu  se  mai  simţise  niciodată  atât  de  singură  pe  când 
şedea  în  miezul  acelei  hoarde  imense.  Fratele  ei  îi  spusese  să 
zâmbească,  aşa  că  zâmbi  până  ce  faţa  începu  s-o  doară,  iar 
lacrimile  îi  ajunseră  fără  voie  în  ochi.  Se  străduia  să  le 
ascundă,  ştiind  cât  de  furios  ar  fi  Viserys  dacă  ar  vedea-o 
plângând,  înspăimântat  de  felul  în  care  ar  putea  reacţiona 
Khal  Drogo.  se  aduceau  bucate,  carne  aburindă  şi  cârnaţi 
groşi,  negri,  şi  plăcinte  Dothraki  în  sânge,  iar  mai  târziu 
fructe  şi  ierburi  aromatice  şi  aluaturi  fine  din  bucătăriile  din 
Pentos,  însă  le  refuza  pe  toate.  Stomacul  ei  era  întors  pe  dos 
şi  ştia  că  n-ar  mai  fi  putut  ţine  nimic. 

Nu  avea  nici  cu  cine  să  vorbească.  Khal  Drogo  urla 
comenzi  şi  glume  spre  oamenii  săi,  râzând  la  răspunsurile 
lor,  dar  abia  dacă  se  uita  la  Dany,  aflată  lângă  el.  Nu  aveau 
nici  un  limbaj  comun.  Dothraki  erau  de  neînţeles  pentru  ea, 
iar  khal-ul  abia  dacă  ştia  câteva  cuvinte  în  valyriana 
barbarizată  a  Oraşelor  Libere  şi  nici  o  iotă  din  Limba 

Comună  a  celor  Şapte  Regate.  Ea  s-ar  fi  bucurat  chiar  şi  de  o 
conversaţie  cu  Illyrio  şi  fratele  ei,  dar  ei  se  aflau  prea 
departe,  jos,  ca  s-o  poată  auzi. 

Şedea  în  mătăsurile  ei  de  nuntă,  făcându-şi  de  lucru  cu  o 
cupă  de  vin  cu  miere,  vorbindu-şi  sieşi,  în  tăcere.  Sunt  sânge 
din  sânge  de  dragon,  îşi  spuse  ea.  Sunt  Daenerys  Stormhorn, 
Prinţesă  de  Piatra  Dragonului,  din  sângele  şi  sămânţa  lui 
Aegon  Cuceritorul. 

Soarele  era  ridicat  la  numai  un  pătrar  din  drumul  lui  pe 
cer,  când  văzu  primul  om  murind.  Tobele  băteau,  iar  câteva 
dintre  femei  dansau  pentru  khal.  Drogo  privea  fără  nici  o 
expresie,  însă  ochii  săi  le  urmăreau  mişcările  şi,  din  când  în 
când,  le  azvârlea  câte  un  medalion  de  bronz  pentru  care 
femeile  să  se  bată. 

Şi  războinicii  priveau.  Unul  dintre  ei  păşi  în  cele  din  urmă 
în  cerc  şi  o  înşfacă  de  braţ  pe  una  dintre  dansatoare,  o  puse 
la  pământ  şi  se  împreună  cu  ea  chiar  acolo,  aşa  cum  un 
armăsar  se  împreunează  cu  o  iapă.  Illyrio  îi  spusese  că  s-ar 
putea  întâmpla  aşa  ceva.  „Dothraki  se  împreunează  ca 
animalele  din  cirezile  lor.  în  khalasar  nu  există  nici  un  fel  de 
intimitate,  iar  ei  nu  înţeleg  păcatul  sau  ruşinea  aşa  cum  le 
înţelegem  noi. 

Dany  îşi  mută  privirile  de  la  acuplare,  înspăimântându-se 
când  înţelese  ce  se  întâmpla,  însă  un  al  doilea  războinic  păşi 
înainte,  apoi  un  al  treilea  şi  curând  nu  mai  avea  cum  să-şi 
ferească  privirile.  Doi  bărbaţi  înşfăcară  aceeaşi  femeie.  Auzi 
un  strigăt  şi  văzu  o  îmbrânceală,  iar  într-o  clipită  arakhs- 
urile  ţâşniră  afară,  tăişuri  lungi,  ascuţite  ca  briciurile, 
jumătate  săbii  şi  jumătate  seceri.  începu  un  dans  al  morţii, 
pe  când  războinicii  îşi  dădeau  ocol  lovind,  sărind  unul  spre 
celălalt,  rotindu-şi  săbiile  deasupra  capetelor  şi  urlând 
insulte  cu  fiecare  ciocnire.  Nimeni  nu  făcu  nici  o  încercare  de 
a-i  opri. 

Se  termină  la  fel  de  repede  pe  cât  începuse.  Arakhs-urile 
se  izbeau  mai  repede  decât  putea  Dany  vedea,  unul  dintre 
bărbaţi  făcu  un  pas  greşit,  iar  celălalt  roti  sabia  într-o 
arcuire  strânsă.  Oţelul  muşcă  din  carne  puţin  deasupra 
şoldului  şi-1  deschise  de  la  şira  spinării  până  la  buric, 
risipindu-i  maţele  în  praf.  Pe  când  învinsul  murea, 
învingătorul  înşfacă  cea  mai  apropiată  femeie,  nici  măcar 
acea  pentru  care  se  luptaseră,  şi  o  posedă  acolo,  pe  loc. 

Sclavii  târâră  cadavrul,  iar  dansul  se  reluă. 

Magister  Illyrio  o  prevenise  şi  despre  asta.  „O  nuntă 
Dothraki  fără  cel  puţin  trei  morţi  este  socotită  o  afacere 
plicticoasă",  spusese  el.  Nunta  ei  era  mai  cu  seamă 
binecuvântată;  înainte  de  sfârşitul  zilei,  muriseră  deja 
doisprezece  bărbaţi. 

Odată  cu  trecerea  orelor,  groaza  crescu  în  Dany,  până  ce 
ajunse  să  facă  tot  posibilul  să  nu  strige.  îi  era  teamă  de 
neamul  Dothraki,  ale  cărui  obiceiuri  i  se  păreau  străine  şi 
monstruoase,  de  parcă  ar  fi  fost  animale  în  piele  de  om  şi 
nicidecum  oameni  adevăraţi.  îi  era  teamă  de  fratele  ei,  de 
ceea  ce  ar  fi  putut  face  dacă  greşea.  Dar  mai  mult  decât 
orice,  se  temea  de  ce  se  va  întâmpla  la  noapte  sub  cerul 
înstelat,  când  fratele  ei  o  va  lăsa  pradă  matahalei  uriaşe  care 
stătea  şi  bea  lângă  ea,  cu  un  chip  neclintit  şi  crud,  ca  o 
mască  de  bronz. 

Sunt  sânge  din  sânge  de  dragon,  îşi  spuse  ea  din  nou. 

Când,  în  cele  din  urmă,  soarele  coborî  pe  cer,  Khd  Drogo 
bătu  din  palme  şi  tobele  şi  strigătele  şi  ospăţul  se  opriră 
dintr-odată.  Drogo  se  ridică  şi  o  ridică  şi  pe  Dany  în  picioare, 
lângă  el.  Era  vremea  aducerii  darurilor  pentru  mireasa  lui. 
Iar  după  daruri,  ştia  ea,  după  ce  soarele  se  va  fi  culcat, 
venea  timpul  pentru  prima  partidă  de  călărie  şi  consumarea 
căsătoriei.  Dany  încerca  să  alunge  acest  gând,  dar  el  nu  o 
părăsea.  Se  sforţa  să  nu  înceapă  să  tremure. 

Fratele  ei,  Viserys,  îi  dărui  trei  slujnice.  Dany  ştia  că  nu-1 
costaseră  nimic;  Illyrio,  fără  nici  o  îndoială,  îi  furnizase 
fetele.  Irri  şi  Jhiqui  erau  Dothraki  cu  pielea  arămie,  cu  păr 
negru  şi  ochi  migdalaţi,  iar  Doreah  era  o  fată  Lysene,  blondă 
şi  cu  ochi  albaştri. 

-  Nu  sunt  slujnice  obişnuite,  surioară  dragă,  îi  spuse 
fratele  ei  când  fetele  fură  aduse  înaintea  ei,  una  câte  una. 
Illyrio  şi  eu  le-am  ales  special  pentru  tine.  Irri  te  va  învăţa  să 
călăreşti.  Jhiqui  te  va  învăţa  limba  Dothraki,  iar  Doreah  te 
va  instrui  în  artele  femeieşti  ale  dragostei.  Zâmbi  subţire.  E 
foarte  bună,  Illyrio  şi  eu  putem  jura  pentru  asta. 

Ser  Mormont  îşi  ceru  iertare  pentru  darul  său. 

-  Este  un  lucru  neînsemnat,  prinţesa  mea,  dar  e  tot  ce-şi 
poate  permite  un  biet  exilat,  spuse  el  şi  aşeză  înaintea  ei  un 
teanc  mic  de  cărţi. 

Erau  istorisiri  şi  cântece  ale  celor  Şapte  Regate,  văzu  ea, 

scrise  în  Limba  Comună.  îi  mulţumi  din  toată  inima. 

Magister  Illyrio  murmură  o  poruncă  şi  patru  sclavi  voinici 
se  grăbiră  să  vină,  purtând  între  ei  un  cufăr  mare  din  cedru, 
încins  cu  fâşii  de  bronz.  Când  îl  deschise,  găsi  teancuri  din 
cele  mai  fine  catifele  şi  damascuri  pe  care  le  puteau  produce 
Oraşele  Libere,  iar  odihnindu-se  peste  toate,  aşezate  pe  o 
stofă  fină,  trei  ouă  uriaşe.  Lui  Dany  i  se  tăie  răsuflarea.  Erau 
cele  mai  frumoase  lucruri  pe  care  )e  văzuse  vreodată,  fiecare 
altfel  decât  celălalt,  vopsite  în  culori  atât  de  bogate,  încât, 
prima  dată,  se  gândi  că  erau  incrustate  cu  bijuterii,  şi  atât 
de  mari  încât  trebuia  să  le  ia  cu  ambele  mâini  ca  să  poată 
ridica  unul.  îl  ridică  cu  grijă  pe  primul,  aşteptându-se  să  fie 
făcut  dintr-un  porţelan  fin,  sau  email  delicat,  sau  chiar  sticlă 
suflată,  dar  era  mult  prea  greu,  de  parcă  ar  fi  fost  făcut  din 
piatră  dură.  Suprafaţa  oului  era  acoperită  cu  solzi  mici  şi  pe 
când  îl  răsucea  între  degete,  lucea  precum  metalul  lustruit 
sub  lumina  soarelui  la  apus.  Un  ou  era  de  un  verde-închis 
cu  pete  de  bronz  lustruit,  care  se  iveau  şi  dispăreau  după 
cum  îl  întorcea.  Alt  ou  era  de  un  crem-deschis,  dungat  cu 
aur.  Ultimul  era  negru,  la  fel  de  negru  ca  o  mare  în  miez  de 
noapte,  dar  înviorat  de  unde  şi  vârtejuri  stacojii. 

-  Ce  sunt  astea?  întrebă  ea  cu  o  voce  şoptită,  străbătută 
de  uimire. 

-  Ouă  de  dragon  de  pe  Tărâmul  Umbrelor,  dincolo  de 
Asshai,  zise  Magister  Illyrio.  în  atâţia  eoni  s-au  transformat 
în  piatră,  dar  încă  scapără  de  strălucire  şi  frumuseţe, 

-  Am  să  le  ţin  mereu  ca  pe  nişte  odoare. 

Dany  auzise  istorisiri  despre  astfel  de  ouă,  însă  nu  văzuse 
niciodată  vreunul  şi  nici  nu  se  gândise  că  ar  fi  putut  vedea. 
Era,  cu  adevărat,  un  dar  magnific,  deşi  ştia  că  Illyrio  îşi 
putea  permite  să  fie  risipitor.  Adunase  o  avere  în  cai  şi  sclavi 
ca  parte  a  vânzării  ei  lui  Khal  Drogo. 

Cavalerii  de  sânge  ai  khal-ului  îi  oferiră  cele  trei  arme 
tradiţionale,  arme  minunate.  Haggo  îi  dădu  un  bici  mare,  din 
piele,  cu  mâner  din  argint,  Cohollo  un  arakh  magnific,  placat 
cu  aur,  iar  Qotho  un  arc  din  os  de  dragon,  dublu  curbat,  mai 
înalt  decât  ea.  Magister  Illyrio  şi  Ser  Jorah  o  învăţaseră  că 
pentru  astfel  de  daruri  se  folosea  refuzul  tradiţional. 

-  Acesta  este  un  dar  demn  numai  de  un  mare  războinic,  o, 
sânge  din  sângele  meu,  dar  eu  nu  sunt  decât  o  femeie.  Să-1 
lăsăm  pe  domnul  şi  soţul  meu  să  le  poarte  el  în  locul  meu.  Şi 

astfel  primi  Khal  Drogo  „darurile"  sale  de  nuntă. 

I  se  dădură  din  belşug  şi  alte  daruri  din  partea  celorlalţi 
Dothraki:  papuci  şi  bijuterii  şi  inele  de  argint  pentru  părul 
ei,  centuri  din  medalioane  şi  veste  pictate  şi  blănuri  fine, 
mătăsuri  de  culoarea  nisipului  şi  borcane  cu  arome,  ace  şi 
pene  şi  sticluţe  purpurii,  plus  o  robă  făcută  din  pielea  a  mii 
de  şoareci. 

-  Un  dar  frumos,  khaleesi,  spuse  Magister  Illyrio  despre 
ultimul,  după  ce-i  explicase  ce  era. 

Darurile  se  înălţau  în  jurul  ei  în  grămezi  mari,  mai  multe 
decât  şi-ar  fi  putut  imagina  ea  vreodată,  mai  mul-le  decât  şi- 
ar  fi  dorit  sau  ar  putea  folosi.  Iar  la  urmă  de  tot,  Khal  Drogo 
aduse  propriul  său  dar  pentru  mireasa  lui.  Un  murmur  de 
nerăbdare  se  desprinse  din  rândul  oamenilor  când  el  plecă 
de  lângă  ea,  crescând  până  ce  cuprinse  întregul  khalasar. 
Când  el  se  întoarse,  rândurile  dese  ale  aducătorilor  de  daruri 
Dothraki  se  despărţiră  înaintea  lui,  iar  el  îi  dărui  calul. 

Era  o  mânză,  sprintenă  şi  frumoasă.  Dany  ştia  despre  cai 
destule  încât  să-şi  dea  seama  că  nu  era  un  animal  obişnuit. 
Avea  ceva  care-i  tăia  răsuflarea.  Era  cenuşie  ca  marea  iarna, 
cu  o  coamă  precum  fumul  argintiu. 

Ezitând,  se  întinse  spre  ea  şi-i  mângâie  gâtul,  îşi  plimbă 
degetele  prin  argintiul  coamei.  Khal  Drogo  spuse  ceva  în 
Dothraki,  iar,  Magister  Illyrio  îi  traduse. 

-  Argint  pentru  argintul  din  părul  tău. 

-  E  minunată,  murmură  Dany. 

-  E  mândria  întregului  khalasar,  adăugă  Illyrio.  Obiceiul 
spune  că  o  khaleesi  trebuie  să  călărească  un  cal  demn  de 
locul  ei  alături  de  khal. 

Drogo  păşi  înainte  şi-şi  puse  mâna  pe  mijlocul  ei.  O  ridică 
la  fel  de  uşor  ca  pe  un  copil  şi  o  aşeză  pe  şaua  Dothraki, 
mult  mai  mică  decât  cele  cu  care  era  ea  obişnuită.  Dany 
rămase  acolo  preţ  de  câteva  momente.  Nimeni  nu-i  spusese 
despre  asta. 

-  Ce  ar  trebui  să  fac  acum?  îl  întrebă  ea  pe  Illyrio. 
Ser  Jorah  Mormont  fu  purtătorul  răspunsului. 

-  Luaţi  frâiele  şi  călăriţi.  Nu  trebuie  să  mergeţi  prea 
departe. 

Emoţionată,  Dany  strânse  frâiele  în  mâini  şi-şi  lăsă 
picioarele  în  scările  scurte.  Era  o  călăreaţă  începătoare;  j 
petrecuse  mai  mult  timp  călătorind  cu  corăbiile,  cu  căruţa 

106 


sau  lectica,  decât  pe  spinarea  cailor.  Rugându-se  să  nu  cadă 
şi  să  se  facă  de  râs,  îi  dădu  mânzei  cea  mai  uşoară  şi  timidă 
atingere  din  genunchi.  Şi,  pentru  prima  oară  după  j  multe 
ore,  uită  să-i  mai  fie  frică.  Sau  poate  că  era  pentru  prima 
dată  în  viaţă. 

Mânza  argintiu- cenuşie  avea  un  mers  lin  şi  mătăsos,  iar 
mulţimea  se  dădu  la  o  parte  făcându-i  loc,  toţi  ochii  fiind 
aţintiţi  spre  ea.  Dany  se  pomeni  călărind  mai  repede  decât 
intenţionase,  şi  totuşi  era  mai  degrabă  entuziasmată  decât 
înspăimântată.  Calul  o  luă  la  trap,  iar  ea  zâmbi.  Dothrakii  se 
repezeau  să  dispară  din  calea  ei.  La  cea  mai  mică  apăsare  a 
picioarelor  ei,  la  cea  mai  mică  atingere  a  frâielor,  mânza 
răspundea.  O  făcu  să  meargă  la  galop,  iar  acum  Dothrakii 
strigau  la  ea  pe  când  săreau  din  drum.  întorcându-să  să 
meargă  înapoi,  văzu  ridicându-se  înainte  un  rug  arzând, 
direct  în  calea  ei.  Erau  oameni  înghesuiţi  pe  ambele  părţi  şi 
nu  mai  avea  cum  să  se  oprească.  O  îndrăzneală  pe  care  nu 
şi-o  cunoscuse  niciodată  o  copleşi,  iar  ea  dădu  frâu  liber 
mânzei. 

Calul  argintiu  sări  peste  flăcări  de  parcă  ar  fi  avut  aripi. 
Când  se  opri  înaintea  Magister-ului  Illyrio,  rosti: 

-  Spune-i  lui  Khal  Drogo  că  mi-a  dăruit  vântul. 

Grasul  Pentoshi  îşi  mângâie  barba  lui  galbenă  şi  repetă 
cuvintele  în  Dothraki,  iar  Dany  îşi  văzu  soţul  zâmbind 
pentru  prima  dată. 

Ultima  rază  de  soare  dispăru  în  spatele  zidurilor  înalte  din 
Pentos,  spre  apus.  Dany  pierduse  şirul  orelor.  Khal  Drogo 
porunci  cavalerilor  săi  de  sânge  să-i  aducă  propriul  său  cal, 
un  armăsar  roşu,  zvelt.  Când  khal-ul  se  urcă  în  şa,  Viserys 
se  strecură  aproape  de  Dany,  călare  pe  calul  ei  argintiu,  îşi 
înfipse  degetele  în  piciorul  ei  şi-i  spuse: 

-  Fă-i  pe  plac,  dulce  surioară,  sau  jur  că  vei  vedea 
balaurul  trezindu-se  aşa  cum  n-a  făcut-o  niciodată. 

Teama  îi  reveni,  odată  cu  vorbele  fratelui  ei.  Se  simţea  din 
nou  ca  un  copil  de  numai  treisprezece  ani,  complet  singură, 
nepregătită  pentru  ce  urma  să  i  se  întâmple.  Călăriră 
împreună  pe  când  stelele  începeau  să  clipească,  părăsind 
khalasar-ul  şi  lăsând  în  urmă  palatele  de  iarbă.  Khal  Drogo 
nu-i  spunea  nici  un  cuvânt,  îşi  mâna  armăsarul  la  galop 
aprig  prin  întunericul  tot  mai  adânc.  Clopoţeii  de  argint  din 
pletele  sale  lungi  răsunau  uşor  pe  când  călărea. 

-  Sunt  sânge  din  sânge  de  dragon,  şopti  ea  apăsat  gonind 
în  urma  lui,  încercând  să-şi  menţină  curajul.  Sunt  sânge  din 
sânge  de  dragon.  Sunt  sânge  din  sânge  de  dragon. 
Dragonului  nu  i-a  fost  niciodată  teamă. 

Ulterior,  nu  ar  fi  putut  spune  cât  de  departe  sau  pentru 
cât  timp  călăriseră,  dar  era  întuneric  deplin  când  se  opriră 
într-un  loc  cu  multă  iarbă,  în  apropierea  unui  pârâu.  Drogo 
îşi  opri  calul  şi  o  coborî  pe  ea  de  pe  al  ei.  Se  simţea  fragilă  ca 
sticla  în  mâinile  lui,  cu  membrele  la  fel  de  moi  ca  apa. 
Rămase  acolo,  neajutorată  şi  tremurând  în  mătăsurile  ei  de 
nuntă,  în  vreme  ce  el  priponi  caii,  iar  când  se  întoarse  să  o 
privească,  ea  începu  să  plângă. 

Khal  Drogo  se  holba  la  lacrimile  ei,  cu  un  chip  ciudat  de 
golit  de  orice  expresie. 

-  Nu,  spuse  el.  îşi  înălţă  mâna  şi-i  şterse  apăsat  lacrimile, 
cu  un  deget  bătătorit. 

-  Vorbeşti  Limba  Comună?  întrebă  Dany  uimită. 

-  Nu,  spuse  el  din  nou. 

Poate  că  ştia  doar  acel  cuvânt,  se  gândi  ea,  însă  era  cu  un 
cuvânt  mai  mult  decât  crezuse  ea  că  ştie  şi,  într-un  fel,  asta 
o  făcu  să  se  simtă  puţin  mai  bine.  Drogo  îi  atinse  uşor  părul, 
prefirând  şuviţele  blond-argintii  între  degetele  sale, 
murmurând  uşor  în  Dothraki.  Dany  nu  înţelegea  cuvintele, 
însă  în  tonul  lui  era  căldură,  o  tandreţe  la  care  nu  se 
aşteptase  din  partea  acestui  bărbat.  îi  puse  un  deget,  sub 
bărbie  şi-i  ridică  faţa  până  ce  ajunse  să-1  privească  direct  în 
ochi.  Drogo  se  înălţa  deasupra  ei,  aşa  cum  domina  pe 
oricine.  Apucând-o  uşor  de  subsuoară,  o  ridică  şi  o  aşeză  pe 
o  piatră  rotunjită  de  lângă  pârâu.  Apoi  el  se  aşeză  pe 
pământ,  cu  faţa  spre  ea,  cu  picioarele  încrucişa-te  sub  el,  cu 
faţa  în  sfârşit  la  nivelul  ei. 

-  Nu,  spuse  el. 

-  Ăsta-i  singurul  cuvânt  pe  care-1  cunoşti? 

Drogo  nu  răspunse.  Coada  lui  grea  şi  lungă  era  răsucită 
în  noroiul  de  lângă  el.  O  puse  peste  umărul  drept  şi  i  începu 
să-şi  scoată  din  păr  clopoţeii,  unul  câte  unul,  După  câteva 
clipe,  Dany  se  aplecă  spre  el  să-1  ajute.  Când  sfârşiră,  Drogo 
gesticula.  Ea  înţelese.  încet,  cu  grijă,  începu  şi  ea  să-şi 
despletească  părul. 

Dură  mult.  în  tot  acest  timp  el  rămase  tăcut,  privind-o. 
Când  termină,  el  scutură  din  cap  şi  părul  i  se  împrăştie  pe 

spate  ca  un  râu  de  întuneric,  uns  şi  lucitor,  nu  mai  văzuse 
niciodată  un  păr  atât  de  lung,  atât  de  negru  şi  de  gros. 

Apoi  veni  rândul  lui.  începu  s-o  dezbrace.  Degetele  lui 
erau  abile  şi  neaşteptat  de  moi.  îi  dădu  jos  mătăsurile,  una 
câte  una,  cu  grijă,  în  timp  ce  Dany  rămase  nemişcată, 
tăcută,  privindu-1  în  ochi.  Când  îi  dezveli  sânii  mici,  nu  se 
mai  putu  abţine.  îşi  feri  ochii  şi  se  acoperi  cu  mâinile. 

-  Nu,  spuse  Drogo.  îi  dădu  mâinile  la  o  parte  de  pe  sâni, 
cu  blândeţe,  dar  ferm,  apoi  îi  ridică  chipul  din  nou  şi  o  făcu 
să-1  privească.  Nu,  repetă  el. 

-  Nu,  repetă  şi  ea. 

O  ridică  în  picioare  şi  o  trase  spre  el,  să-i  dea  jos  ultimele 
veşminte.  Răceala  aerului  nopţii  ajunse  pe  pielea  ei  goală.  Se 
înfiora,  iar  pe  braţe  şi  pe  picioare  i  se  făcu  pielea  de  gâscă.  îi 
era  teamă  de  ceea  ce  va  urma,  dar  pentru  o  vreme  nu  se 
întâmplă  nimic.  Khal  Drogo  rămase  cu  picioarele  încrucişate, 
privind-o,  scăldându-şi  privirile  cu  trupul  ei. 

Apoi,  după  o  vreme,  începu  să  o  atingă.  La  început  uşor, 
apoi  tot  mai  apăsat.  Ea  simţea  puterea  sălbatică  a  mâinilor 
sale,  dar  nu  o  duru  nici  o  clipă.  El  îi  ţinu  mâna  într-a  lui  şi-i 
mângâie  degetele.  îşi  plimbă  încet  o  mână  în  jos,  pe  piciorul 
ei.  îi  mângâie  faţa,  urmărind  curbura  urechilor  ei,  rătăcind 
cu  un  deget  uşor,  pe  conturul  buzelor  ei.  îşi  puse  apoi 
ambele  mâini  în  părul  ei  şi-1  pieptănă  cu  degetele.  O  răsuci, 
masându-i  umerii,  iar  degetele  lui  coborâră  de-a  lungul 
spinării  ei. 

Păru  că  trecuseră  ore  până  ce  mâinile  sale  îi  atinseră,  în 
cele  din  urmă,  sânii.  Mângâie  pielea  fină  de  sub  ei  până  ce  o 
furnică.  Degetele  sale  îi  atinseră  sfârcurile,  ciupindu-le  între 
arătător  şi  degetul  mare,  apoi  începu  să  le  maseze,  la  început 
uşor,  apoi  din  ce  în  ce  mai  insistent,  până  când  sfârcurile  ei 
se  întăriră  şi  începură  s-o  doară.  Atunci  se  opri  şi  o  trase  în 
poala  sa.  Dany  era  roşie  la  faţă  şi  cu  respiraţia  tăiată,  inima 
zbătându-i-se  în  piept.  îi  cuprinse  faţa  în  mâinile  sale  mari  şi 
o  privi  în  ochi. 

-  Nu?  spuse  el,  iar  ea  ştiu  că  era  o  întrebare.  îi  luă  mâna 
şi  o  duse  spre  umezeala  dintre  coapsele  ei. 

-  Da,  şopti  ea  şi  îi  împinse  un  deget  în  ea. 

Convocarea  se  produse  cu  o  oră  înaintea  zorilor,  când 
lumea  era  nemişcată  şi  cenuşie. 

Alyn  îl  scoase  abrupt  din  visele  sale  şi  Ned  se  întâlni  cu 
răcoarea  dinaintea  zorilor,  încă  năuc  de  somn,  pentru  a-şi 
găsi  calul  gata  înşeuat,  iar  pe  rege  în  scări.  Robert  purta 
mănuşi  maro,  groase,  şi  o  mantie  grea  din  blană,  cu  glugă 
care-i  acoperea  urechile,  iar  pentru  toată  lumea  părea  un 
urs  călare. 

-  Sus,  Stark!  tună  el.  Sus,  sus!  Avem  chestiuni  de  stat  de 
discutat. 

-  Pe  legea  mea,  zise  Ned,  intraţi  înăuntru,  Maiestatea 
Voastră. 

Alyn  ridică  pânza  de  la  intrarea  în  cort. 

-  Nu,  nu,  nu,  zise  Robert.  Respiraţia  lui  aburea  la  fie  care 
cuvânt.  Tabăra  este  plină  de  urechi.  în  afară  de  asta,  vreau 
să  călăresc  şi  să  gust  din  ţara  asta  a  ta. 

Ned  văzu  că  Ser  Boros  şi  Ser  Meryn  aşteptau  în  urma  lui, 
cu  încă  o  duzină  de  soldaţi  din  gardă.  Nu  mai  putea  face 
nimic  altceva  decât  să-şi  scuture  somnul  din  ochi,  să  se 
îmbrace  şi  să  urce  pe  cal. 

Robert  fixă  el  ritmul,  mânându-şi  aprig  marele  cal  negru 
de  luptă,  pe  când  Ned  galopa  alături  de  el,  încercând  să  ţină 
pasul.  îi  strigă  o  întrebare  pe  când  goneau,  însă  vântul  îi 
spulberă  cuvintele,  iar  regele  nu-1  auzi.  După  aceea,  Ned 
călări  în  tăcere.  Foarte  curând  părăsiră  drumul  şi  o  luară 
peste  câmpiile  întinse,  întunecate  de  ceţuri.  Garda  rămăsese 
la  o  mică  distanţă  de  ei,  fără  să-i  mai  poată  auzi  ce  vorbeau, 
însă  Robert  tot  nu  încetinea. 

Apărură  zorii  pe  când  se  avântau  pe  o  colină  joasă  şi,  în 
cele  din  urmă,  regele  se  opri.  în  momentul  acela  se  aflau  la 
kilometri  distanţă  de  restul  grupului.  Robert  era  roşu  la  faţă 
şi  binedispus  când  Ned  trase  de  frâie  lângă  el. 

-  Zeilor,  exclamă  el,  râzând.  îţi  face  bine  să  ieşi  şi  să 
călăreşti  aşa  cum  trebuie  să  o  facă  un  bărbat!  Jur,  Ned,  de- 
plasarea asta  târâş  poate  să  scoată  orice  bărbat  din  minţi. 

Robert  Baratheon  nu  fusese  niciodată  un  om  răbdător. 

-  Iar  blestemata  aia  de  căruţă,  cum  geme  şi  scârţâie, 
trecând  de  orice  ridicătură  de  parcă  ar  fi  un  munte,  iţi 
promit,  dacă  blestemăţia  aia  îşi  mai  rupe  încă  o  osie,  o  să  o 

ard,  iar  Cersei  n-are  decât  să  meargă  pe  jos! 
Ned  râse. 

-  Am  să-ţi  aduc  bucuros  torţa. 

-  Bun  băiat!  Regele  îl  bătu  pe  umăr.  Am  însă  un  dram  de 
înţelepciune  să-i  las  pe  toţi  în  urmă  şi  să-mi  văd  de  drum. 

Un  zâmbet  se  ivi  pe  buzele  lui  Ned. 

-  Cred  că  ai  fi  în  stare  de  asta. 

-  Da,  da,  glăsui  regele.  Ce  zici,  Ned?  Doar  tu  şi  cu  mine, 
doi  cavaleri  rătăcitori  pe  drumul  regelui,  cu  săbiile  alături,  şi 
numai  zeii  să  ştie  ce  ne  aşteaptă  în  faţă,  poate  fiica  vreunui 
ţăran  sau  vreo  târfă  de  cârciumă,  care  să  ne  încălzească 
paturile  la  noapte. 

-  Am  putea  face  şi  asta,  cum  să  nu,  zise  Ned,  însă  avem 
îndatoriri  acum,  stăpânul  meu...  faţă  de  domeniu,  faţă  de 
copiii  noştri  -  eu  faţă  de  doamna  mea,  iar  tu  faţă  de  regină. 
Nu  mai  suntem  băietanii  care  am  fost  odată. 

-  N-ai  fost  niciodată  un  băietan,  bombăni  Robert.  Mare 
păcat.  Şi  totuşi,  s-a  întâmplat  odată  şi  asta...  cum  o  chema 
pe  fata  aia  de  rând  a  ta?  Becca?  Nu,  aia  era  una  de-a  mea, 
cu  păr  negru  şi  ochi  dulci,  mari,  de  te  puteai  îneca  în  ei.  A  ta 
era...  Aleena?  Nu.  Mi-ai  spus  odată.  Era  Merryl?  Ştii  despre 
care  vorbesc,  mama  bastardului  tău. 

-  Numele  ei  era  Wylla,  răspunse  Ned  cu  o  politeţe  rece,  şi 
aş  prefera  să  nu  vorbesc  despre  ea. 

-  Wylla.  Da.  Regele  rânji.  Trebuie  să  fi  fost  o  femeiuşcă 
tare,  dacă  1-a  făcut  pe  Lord  Eddard  Stark  să-şi  uite  de 
onoare,  chiar  şi  numai  pentru  o  oră.  Nu  mi-ai  po-vestit 
niciodată  cum  arăta. 

Gura  lui  Ned  se  strânse  de  furie. 

-  Nici  n-am  să-ţi  spun.  Las-o  baltă,  Robert,  pentru 
dragostea  pe  care  spui  că  mi-o  porţi.  M-am  dezonorat  singur, 
şi  pe  mine  şi  pe  Catelyn,  în  faţa  zeilor  şi  a  oamenilor 
deopotrivă. 

-  Zeii  au  milă,  iar  tu  abia  dacă  o  cunoşteai  pe  Catelyn. 

-  Am  luat-o  de  soţie.  îmi  purta  copilul. 

-  Eşti  prea  aspru  cu  tine,  Ned.  Aşa  ai  fost  întotdeauna.  La 
naiba,  nici  o  femeie  nu-1  vrea  pe  Baelor  cel  Binecuvântat  în 
patul  ei.  Se  lovi  cu  palma  de  genunchi.  Ei  bine,  nu  am  să  te 
forţez,  dacă  o  pui  aşa  de  mult  la  suflet,  deşi  uneori  eşti  aşa 
de  ţepos,  încât  ar  trebui  să-ţi  pui  un  arici  pe  pecete. 

Soarele  care  se  înălţa  trimitea  degete  de  lumină  prin 

ceţurile  palide  ale  zorilor.  O  câmpie  vastă  se  întindea  sub  ei, 
golaşă  şi  maronie,  punctată  ici  şi  colo  de  movile  lungi  şi 
joase.  Ned  i  le  arătă  regelui. 

-  Gorganele  Primilor  Oameni. 
Robert  se  încruntă. 

-  Am  nimerit  într-un  cimitir? 

-  Sunt  gorgane  peste  tot  în  nord,  Maiestatea  Voastră. 
Acesta  este  un  tărâm  vechi. 

-  Şi  rece,  bombăni  Robert,  strângându-şi  mai  tare  mantia 
în  jurul  său.  Gărzile  îşi  struniseră  caii  în  urma  lor,  la  poalele 
colinei.  Ei  bine,  nu  te-am  adus  până  aici  ca  să  vorbim  despre 
morminte  sau  să  flecărim  despre  bastardul  tău.  Azi-noapte  a 
sosit  un  mesager  din  partea  Lordului  Varys,  de  la 
Debarcaderul  Regelui.  Uite. 

Regele  scoase  o  bucată  de  hârtie  din  centura  sa  şi  i-o 
întinse  lui  Ned.  Varys,  eunucul,  era  maestrul  şoptitor  al 
regelui.  Acum  îl  servea  pe  Robert  aşa  cum  îl  servise  şi  pe 
Aerys  Targaryen.  Ned  desfăşură  neliniştit  hârtia,  gândindu- 
se  la  Lysa  şi  la  acuzaţiile  ei  îngrozitoare,  însă  mesajul  nu  o 
privea  pe  Lady  Arryn. 

-  Care-i  sursa  acestei  informaţii? 

-  Ţi-1  aminteşti  pe  Ser  Jorah  Mormont? 

-  Nici  n-aş  avea  cum  să-1  uit,  zise  Ned  fără  menajamente. 
Mormonţii  din  Insula  Ursului  erau  membrii  unei  Case  vechi, 
mândri  şi  onorabili,  însă  pământurile  lor  erau  reci  şi 
îndepărtate,  sărace.  Ser  Jorah  încercase  să  mai  umple 
vistieria  familiei  vânzând  nişte  braconieri  unui  negustor  de 
sclavi  Tyroshi.  Din  moment  ce  Mormonţii  erau  stegarii  Casei 
Stark,  ofensa  sa  dezonorase  nordul.  Ned  făcuse  o  călătorie 
lungă  până  în  vest,  la  Insula  Ursului,  doar  ca  să  afle,  la 
sosire,  că  Jorah  luase  o  corabie  care-1  dusese  dincolo  de 
întinderea  Gheţii  şi  de  justiţia  regelui.  De  atunci  trecuseră 
cinci  ani. 

-  Ser  Jorah  se  află  acum  la  Pentos,  nerăbdător  să  obţină 
iertarea  regală  care  i-ar  permite  să  revină  din  exil,  îi  explică 
Robert.  Lordul  Varys  se  foloseşte  bine  de  el. 

-  Aşadar,  negustorul  de  sclavi  a  devenit  spion,  zise  Ned  cu 
dispreţ.  îi  înapoie  scrisoarea.  Mai  degrabă  aş  deveni  un  hoit. 

-  Varys  îmi  spune  că  spionii  sunt  mult  mai  folositori  decât 
hoiturile,  făcu  Robert.  Lăsându-1  pe  Jorah  deoparte,  ce  crezi 
despre  raportul  ăsta? 

-  Daenerys  Targaryen  s-a  măritat  cu  un  oarecare  stăpân 
de  cai  Dothraki.  Ce-i  cu  asta?  Să  trimitem  şi  noi  vreun  dar 
de  nuntă? 

-  Un  cuţit  poate.  Unul  bine  ascuţit  şi  un  om  îndrăzneţ, 
capabil  să-1  folosească. 

Ned  nu  fu  deloc  surprins;  ura  lui  Robert  pentru 
Targaryeni  era  ca  o  nebunie.  îşi  amintea  vorbele  grele  pe  care 
le  schimbaseră  când  Tywin  Lannister  se  prezentase  la  Robert 
cu  trupul  soţiei  lui  Rhaegar  şi  ale  copiilor  lui,  ca  un  semn  al 
loialităţii  sale.  Ned  spusese  că  era  crimă;  Robert  o  numise 
război.  Când  protestase  că  tânărul  prinţ  şi  prinţesa  nu  erau 
mai  mult  decât  nişte  bebeluşi,  noul  său  rege  răspunsese: 
„Nu  văd  nici  un  bebeluş.  Numai  odrasle  de  dragon".  Nici 
măcar  Jon  Arryn  nu  fusese  în  stare  să  liniştească  furtuna. 
Eddard  Stark  călărise  toată  ziua  aceea  cuprins  de  o  furie 
rece,  să  poarte  ultimele  bătălii  ale  războiului  de  unul  singur, 
în  sud.  Mai  trebuise  încă  o  moarte  ca  să-i  împace;  moartea 
Lyannei  şi  durerea  pe  care  o  împărtăşiseră  după  dispariţia 
ei. 

De  data  asta,  Ned  reuşi  să-şi  ţină  nervii. 

-  Maiestatea  Voastră,  fata  abia  dacă  e  ceva  mai  mult  de 
un  copil.  Nu  sunteţi  Tywin  Lannister,  să  ucideţi  ne*  vinovaţi. 
Se  spunea  că  fetiţa  cea  mică  a  lui  Rhaegar  plânsese  când  o 
trăseseră  din  pat  pentru  a  o  arunca  în  săbii.  Băiatul  nu  era 
decât  un  bebeluş,  dar  soldaţii  Lordului  Tywin  îl  smulseseră 
de  la  sânul  mamei  sale  şi-i  zdrobiseră  capul  de  un  perete. 

-  Şi  pentru  cât  timp  va  rămâne  nevinovată?  Vorbele  lui 
Robert  erau  tot  mai  aspre.  Această  copilă  îşi  va  desface 
curând  picioarele  şi  va  începe  să  împuieze  şi  să  aducă  pe 
lume  odrasle  de  dragon,  ca  să  mă  năpăstuiască  pe  mine. 

-  Şi  totuşi,  zise  Ned,  uciderea  copiilor...  ar  fi  o 
nemernicie...  ceva  cumplit... 

-  Cumplit?  tună  regele.  Ce  i-a  făcut  Aerys  fratelui  tău  a 
fost  cumplit.  Modul  în  care  a  murit  tatăl  tău,  lordul,  a  fost 
cumplit.  Şi  Rhaegar...  de  câte  ori  crezi  că  a  violat-o  pe  sora 
ta?  De  câte  sute  de  ori?  Glasul  său  devenise  atât  de 
răsunător  încât  calul  fornăia  nervos  sub  el.  Regele  trase  tare 
de  hăţuri,  potolind  animalul,  şi  îndreptă  spre  Ned  un  deget 
acuzator.  Am  să  ucid  orice  Targaryen  pe  care  pot  să  pun 
mâna,  până  ce  vor  fi  cu  toţii  fel  de  morţi  ca  şi  dragonii  lor, 
iar  apoi  am  să  mă  uşurez  pe  mormintele  lor. 

113 


Ned  ştia  că  era  mai  bine  să  nu-1  contrazică  atunci  când 
era  cuprins  de  furie.  Dacă  trecerea  anilor  nu  potolise  setea 
de  răzbunare  a  lui  Robert,  nici  una  dintre  vorbele  lui  n-ar  fi 
ajutat. 

-  Pe  asta  nu  poţi  să  pui  mâna,  aşa-i?  spuse  el  calm. 
Gura  regelui  se  strânse  într-o  strâmbătură  amară. 

-  Nu,  zeii  fie  blestemaţi.  Vreun  brânzar  Pentoshiplin  de 
vărsat  i-a  momit  pe  fratele  ei  şi  pe  ea,  i-a  închis  în  hardughia 
lui  cu  tot  felul  de  eunuci  cu  pălăriile  lor  ascuţite,  iar  acum  i- 
a  predat  către  Dothraki.  Ar  fi  trebuit  să  pun  să  fie  omorâţi  cu 
ani  în  urmă,  când  era  uşor  de  ajuns  la  ei,  dar  Jon  era  la  fel 
de  prost  ca  tine.  Iar  eu,  şi  mai  smintit,  l-am  ascultat. 

-  Jon  Arryn  a  fost  un  bărbat  înţelept  şi  o  Mână  bună. 
Robert  pufni.  Furia  îl  părăsea  la  fel  de  repede  precum 

venea. 

-  Se  spune  că  acest  Khal  Drogo  are  o  sută  de  mii  de 
oameni  în  hoarda  lui.  Ce  ar  mai  spune  Jon  şi  de  asta? 

-  Ar  spune  că  nici  chiar  un  milion  de  Dothraki  nu 
reprezintă  o  ameninţare  pentru  regat,  atâta  vreme  cât  rămân 
de  partea  cealaltă  a  mării  înguste,  răspunse  Ned  calm. 
Barbarii  nu  au  corăbii.  Detestă  şi  se  tem  de  marea  deschisă. 

Regele  se  foi  nervos  în  şa. 

-  Poate.  Dar  există  corăbii  care  pot  fi  obţinute  în  Oraşele 
Libere.  îţi  spun  eu,  Ned,  nu-mi  place  căsătoria  asta.  încă  mai 
sunt  oameni  prin  cele  Şapte  Regate  care-mi  spun 
Uzurpatorul.  Ai  uitat  câte  Case  au  luptat  pentru  Targaryeni 
în  război?  Acum  trag  de  timp,  dar  dă-le  şi  o  jumătate  de 
ocazie  şi  m-ar  omorî  în  pat,  cu  fiii  mei  lângă  mine.  Dacă 
regele  cerşetor  trece  marea  cu  hoardele  de  Dothraki  în 
spatele  lui,  trădătorii  i  se  vor  alătura. 

-  Nu  va  trece,  promise  Ned.  Iar  dacă,  printr-o  minune,  o 
va  face,  îl  vom  arunca  înapoi  în  mare.  Odată  ai  ales  un  nou 
Păzitor  al  Estului... 

Regele  bombăni. 

-  Pentru  ultima  oară  spun,  nu-1  voi  desemna  pe 
băieţandrul  Arryn  Păzitor.  Ştiu  că  băiatul  este  nepotul  tău, 
dar  cum  Targaryenii  se  urcă  în  pat  cu  Dothrakii,  aş  fi  nebun 
să  las  un  sfert  din  regat  pe  umerii  unui  copil  bolnăvicios. 

Ned  se  pregătise  pentru  asta. 

-  Totuşi,  trebuie  să  avem  un  Păzitor  pentru  Est.  Dacă 
Robert  Arryn  nu  este  bun,  desemnează-1  pe  unul  dintre  fraţii 

tăi.  Stannis  a  dovedit  ce  poate,  cu  vârf  şi  îndesat,  la  asediul 
de  la  Capătul  Furtunii. 

Lăsă  numele  să  plutească  în  aer  pentru  o  clipă.  Regele  se 
încruntă  fără  să  spună  nimic.  Nu  părea  să  fie  în  largul  său. 

-  Asta  e,  sfârşi  Ned  liniştit,  numai  dacă  nu  cumva  ai 
promis  deja  onorurile  altuia. 

Pentru  o  clipă,  Robert  avu  bunul-simţ  să  pară  uluit.  Dar 
la  fel  de  repede,  expresia  i  se  preschimbă  într-una  de  iritare. 

-  Şi  ce  ar  fi  dacă  aş  fi  făcut-o? 

-  E  Jaime  Lannister,  nu? 

Robert  îşi  îmboldi  din  nou  calul  şi  o  luă  în  jos  pe  colină, 
spre  gorgane.  Ned  ţinea  pasul  cu  el.  Regele  călărea  cu  ochii 
ţintă  înainte. 

-  Da,  spuse  el  în  cele  din  urmă  -  un  singur  cuvânt,  greu, 
ca  încheiere  a  discuţiei. 

-  Regicid,  spuse  Ned.  Zvonurile  erau,  deci,  adevărate.  Se 
mişca  pe  un  teren  periculos  acum,  ştia  asta.  Un  bărbat 
capabil  şi  curajos,  fără  îndoială,  zise  el  cu  prudenţă,  însă 
tatăl  său  este  Păzitorul  Vestului,  Robert.  Cu  timpul,  Ser 
Jaime  va  prelua  el  această  onoare.  Nici  un  bărbat  n-ar  trebui 
să  deţină  şi  Estul  şi  Vestul.  Lăsă  nerostită  îngrijorarea  sa 
adevărată;  că  numirea  ar  pune  jumătate  din  armatele 
regatului  în  mâinile  Lannisterilor. 

-  Voi  purta  bătălia  când  duşmanul  se  va  arăta  pe  câmpul 
de  luptă,  zise  regele  cu  încăpăţânare.  Dar  până  una,  alta, 
Lordul  Tywin  pare  etern,  la  fel  ca  şi  Casterly  Rock,  aşa  că  mă 
îndoiesc  că  Jaime  va  prelua  succesiunea  prea  curând.  Nu 
mă  mai  pisălogi  cu  asta,  Ned,  zarurile  au  fost  aruncate. 

-  Maiestatea  Voastră,  pot  să  vă  vorbesc  pe  faţă? 

-  Se  pare  că-mi  este  imposibil  să  te  opresc,  bombăni 
Robert. 

-  Aveţi  încredere  în  Jaime  Lannister? 

-  E  fratele  geamăn  al  nevestei  mele,  un  Frate  Jurat  din 
Garda  Regelui,  viaţa  sa  şi  averea  şi  onoarea  lui  sunt  toate  ale 
mele. 

-  Tot  aşa  cum  au  fost  şi  ale  lui  Aerys  Targaryen,  sublinie 
Ned. 

-  De  ce  să  nu  am  încredere  în  el?  A  făcut  tot  ce  i-am  cerut 
până  acum.  Sabia  sa  m-a  ajutat  să  câştig  tronul  pe  care 
stau. 

Sabia  lui  te-a  ajutat  să  mânjeşti  tronul  pe  care  stai,  se 

gândi  Ned,  însă  nu-şi  permise  ca  vreun  cuvânt  să  i  se 
desprindă  de  pe  buze. 

-  A  depus  un  jurământ,  că  va  apăra  viaţa  regelui  său  cu 
propria  sa  viaţă.  Apoi  a  deschis  gâtul  regelui  cu  o  sabie. 

-  Şapte  iaduri,  cineva  trebuia  să-1  ucidă  pe  Aerys!  spuse 
Robert  strunindu-şi  brusc  calul,  oprindu-se  lângă  vechiul 
gorgan.  Dacă  Jaime  n-ar  fi  făcut-o,  ar  fi  trebuit  s-o  facă  unul 
dintre  noi,  tu  sau  eu. 

-  Noi  nu  eram  Fraţi  Juraţi  din  Garda  Regelui,  zise  Ned. 
Venise  vremea  ca  Robert  să  audă  întregul  adevăr,  hotărî  el, 
aici  şi  acum.  Vă  amintiţi  de  Trident,  Maiestatea  Voastră? 

-  Mi-am  câştigat  coroana  acolo.  Cum  aş  putea  să  uit? 

-  V-aţi  ales  cu  o  rană  de  la  Rhaegar.  Aşa  că  atunci  când 
apărarea  Targaryeană  s-a  destrămat  şi  a  fugit,  aţi  lăsat 
urmărirea  lor  în  mâna  mea.  Rămăşiţele  armatei  lui  Rhaegar 
au  fugit  înapoi  la  Debarcaderul  Regelui.  Le-am  urmărit. 
Aerys  era  în  Fortăreaţa  Roşie,  cu  câteva  mii  de  loialişti.  Mă 
aşteptam  să  găsim  porţile  ferecate. 

Robert  scutură  nerăbdător  din  cap. 

-  în  loc  de  asta,  ai  descoperit  că  oamenii  noştri  luaseră 
deja  oraşul.  Şi  ce-i  cu  asta? 

-  Nu  au  fost  oamenii  noştri.  Oamenii  lui  Lannister.  Leul 
de  Lannister  s-a  repezit  peste  metereze,  nu  cerbul  încoronat. 
Iar  ei  au  luat  oraşul  prin  trădare. 

Războiul  durase  aproape  un  an.  Lorzii,  mari  sau  mici,  se 
înghesuiseră  sub  flamurile  lui  Robert,  alţii  rămăseseră  loiali 
lui  Targaryen.  Mândrii  Lannisteri  de  la  Casterly  Rock, 
Paznicii  Vestului,  rămăseseră  nepăsători*  ignorând 
chemările  la  arme  venite  atât  de  la  rebeli,  cât  şi  de  la  loialişti. 
Aerys  Targaryen  trebuie  să  fi  crezut  că  zeii  îi  răspunseseră  la 
rugăminţi  când  Lordul  Tywin  Lannister  apăruse  înaintea 
porţilor  de  la  Debarcaderul  Regelui  cu  o  armată  de 
douăsprezece  mii  de  oameni,  promiţând  credinţă.  Aşa  că 
regele  nebun  ordonase  înfăptuirea  ultimului  său  act 
nebunesc.  îşi  deschisese  oraşul  înaintea  leilor  de  la  poartă. 

-  Trădarea  a  fost  moneda  pe  care  Targaryenii  o  cunoşteau 
prea  bine,  zise  Robert.  Furia  i  se  aduna  din  nou.  Lannisterii 
i-au  plătit  la  fel.  Nu  a  fost  ceva  mai  puţin  decât  ar  fi  meritat. 
N-am  să-mi  tulbur  somnul  cu  asta. 

-  Nu  aţi  fost  acolo,  zise  Ned  cu  amărăciune  în  glas. 
Somnul  chinuit  nu-i  era  deloc  străin.  îşi  trăise  minciuni-le 

timp  de  paisprezece  ani,  şi  totuşi  încă-1  mai  hăituiau 
noaptea.  Nu  a  fost  nimic  onorabil  în  cucerirea  asta. 

-  Să-ţi  ia  Ceilalţi  onoarea!  blestemă  Robert.  Ce  ştiau 
Targaryenii  despre  onoare?  Coboară  în  cripta  aia  şi  întreab-o 
pe  Lyanna  despre  onoarea  dragonului! 

-  Aţi  răzbunat-o  pe  Lyanna  la  Trident,  zise  Ned,  oprindu- 
se  lângă  rege. 

Promite-mi,  Ned,  îi  şoptise  ea. 

-  Asta  nu  a  adus-o  înapoi.  Robert  privi  în  altă  parte,  spre 
depărtările  cenuşii.  Zeii  fie  blestemaţi.  Mi-au  dăruit  o  victorie 
găunoasă.  O  coroană...  Eu  mă  rugasem  lor  pentru  fată. 
Pentru  siguranţa  surorii  tale...  şi  să  fie  a  mea,  aşa  cum  era 
hărăzit  să  fie.  Te  întreb,  Ned,  la  ce  bun  să  mai  port  o 
coroană?  Zeii  şi-au  bătut  joc  de  rugăminţile  regilor  şi  de  ale 
văcarilor  la  fel. 

-  Nu  pot  să  răspund  în  locul  zeilor,  Maiestatea  Voastră... 
doar  atât  pot  să  spun,  ce  am  găsit  în  acea  zi,  când  am  intrat 
în  sala  tronului.  Aerys  zăcea  mort  pe  podea,  înecat  în 
propriul  său  sânge.  Capetele  lui  de  dragon  priveau  în  jos,  de 
pe  pereţi.  Oamenii  lui  Lannister  erau  peste  tot.  Jaime  purta 
mantia  albă  a  Gărzii  Regelui  peste  armura  lui  aurită.  Parcă-1 
văd  şi  acum.  Până  şi  sabia  lui  era  aurită.  Era  aşezat  pe 
Tronul  de  Fier,  la  înălţime  faţă  de  cavalerii  săi,  purtând  un 
coif  în  forma  unui  cap  de  leu«  Cum  mai  strălucea! 

-  Asta  se  cunoaşte  prea  bine,  se  plânse  regele. 

-  Eu  eram  tot  călare.  Ara  străbătut  întreaga  lungime  a 
sălii  în  tăcere,  între  şirurile  lungi  de  hârci  de  dragon.  Mă 
simţeam  de  parcă  mă  priveau,  cumva.  M-am  oprit  înaintea 
tronului,  privind  în  sus,  spre  el.  Sabia  sa  aurită  era  pusă 
peste  picioare,  cu  ascuţişul  înroşit  de  sângele  regelui. 
Oamenii  mei  umpleau  sala  în  urma  mea.  Oamenii  lui 
Lannister  s-au  tras  înapoi.  Nu  am  rostit  nici  un  cuvânt.  L- 
am  privit  cum  şedea  acolo,  pe  tron,  şi  am  aşteptat.  în  cele 
din  urmă,  Jaime  a  râs  şi  s-a  ridicat.  Şi-a  scos  coiful  şi  mi-a 
spus:  „Nu  te  teme,  Stark.  îl  încălzeam  doar  pentru  prietenul 
nostru,  Robert.  Mă  tem  că  nu  este  un  loc  foarte  confortabil." 

Regele  îşi  trase  capul  înapoi  şi  izbucni  în  hohote.  Râsul  lui 
stârni  dintre  ierburile  înalte  un  stol  de  ciori.  Se  înălţară  în 
aer  cu  bătăi  sălbatice  din  aripi. 

-  Te  gândeşti  că  ar  trebui  să  nu  mă  încred  în  Lannister 
pentru  că  a  stat  o  dată  pe  tronul  meu,  pentru  câteva 

momente?  Se  scutură  din  nou  de  râs.  Jaime  nu  avea  de-cât 
vreo  şaptesprezece  ani,  Ned.  De-abia  ceva  mai  mult  ca  un 
băietan. 

-  Băietan  sau  bărbat,  nu  avea  nici  un  drept  să  stea  pe 
tronul  ăla. 

-  Poate  că  era  obosit,  sugeră  Robert.  Să  ucizi  regi  este  o 
treabă  destul  de  obositoare.  Numai  zeii  ştiu,  dar  acolo,  în 
încăperea  aia  blestemată,  nu  ai  unde  să  te  aşezi.  Şi  să  ştii  că 
spunea  adevărul.  Este  un  tron  înspăimântător  de  incomod. 
Din  mai  multe  motive.  Regele  clătină  din  cap.  Ei  bine,  acum 
am  aflat  păcatul  întunecat  al  lui  Jaime  şi  povestea  poate  fi 
dată  uitării.  Mi-e  greaţă  de  secrete  şi  de  certuri  şi  de 
probleme  de  stat,  Ned.  E  la  fel  de  plictisitor  ca  număratul 
paralelor.  Hai,  vino  să  călărim.  Vreau  să  simt  din  nou  vântul 
prin  păr. 

îşi  îmboldi  calul,  punându-1  în  mişcare,  şi  galopă  în  sus, 
pe  gorgan,  împrăştiind  pământul  în  urma  lui.  Pentru  o  clipă, 
Ned  rămase  neclintit.  Nu  mai  avea  cuvinte  şi  era  copleşit  de 
un  sentiment  greu  de  neajutorare.  Nu  era  pentru  prima  dată 
şi  se  întrebă  ce  făcea  el  aici  şi  de  ce  venise.  Nu  era  Jon 
Arryn,  să  potolească  sălbăticia  regelui  său  şi  să-1  deprindă 
cu  înţelepciunea.  Aparţinea  Casei  Winterfell.  îi  aparţinea  lui 
Catelyn,  în  durerea  ei,  şi  lui  Bran.  Deşi  un  bărbat  nu  putea 
fi  întotdeauna  acolo  unde-i  era  locul.  Resemnat,  Eddard 
Stark  îşi  înfipse  pintenii  în  cal  şi  o  luă  pe  urmele  regelui. 

TYRION 


Nordul  parcă  nu  se  mai  sfârşea. 

Tyrion  Lannister  cunoştea  hărţile  la  fel  de  bine  ca  oricine, 
dar  după  două  săptămâni  pe  drumeagul  care  trecea  drept 
drumul  regelui  pe  aici,  ajunse  la  concluzia  că  harta  era  una, 
iar  terenul  alta. 

Părăsiseră  Winterfellul  în  aceeaşi  zi  cu  regele,  în  miezul 
agitaţiei  prilejuite  de  plecarea  regală,  îndepărtându-se  de 
gălăgia  provocată  de  strigătele  bărbaţilor  şi  de  fornăie  tul 
cailor,  de  huruitul  căruţelor  şi  scârţaiturile  uriaşei  case  pe 
roţi  a  reginei,  pe  când  o  ninsoare  uşoară  cădea  nervoasă 
peste  ei.  Drumul  regelui  începea  tocmai  dincolo  de  întinderea 
castelului  şi  a  oraşului.  Acolo,  flamurile  şi  căruţele  şi 
coloanele  de  cavaleri  şi  călăreţi  liberi  se  îndreptară  spre  sud, 
luând  întregul  tumult  cu  ei,  în  vreme  ce  Tyrion  Lannister 
porni  spre  nord,  împreună  cu  Benjeri;  Stark  şi  nepotul 
acestuia. 

Se  făcuse  mai  frig  după  aceea  şi  era  mai  multă  linişte. 

La  vest  de  drum  se  aflau  dealurile  de  cremene,  cenuşii  şi 
colţuroase,  cu  turnuri  înalte  de  pază  pe  coastele  lor 
pietroase.  Spre  est,  terenul  era  mai  lin,  devenind  o  câmpie 
plată,  întinsă  pe  cât  puteai  vedea  cu  ochii.  Poduri  de  piatră 
se  arcuiau  peste  râurile  repezi  şi  înguste,  iar  mici  ferme  se 
înşirau  în  cercuri  împrejurul  avanposturilor  închise  cu  ziduri 
de  lemn  şi  piatră.  Drumul  era  circulat  intens,  iar  pentru 
noapte,  spre  uşurarea  lor,  găseau  hanuri  rudimentare. 

însă  după  trei  zile  de  călărit  de  la  Winterfell,  terenurile 
agricole  cedară  locul  unor  păduri  dese,  iar  drumul  regelui 
deveni  tot  mai  pustiu.  Dealurile  de  cremene  se  înălţau  mai 
mult  şi  mai  abrupt  cu  fiecare  kilometru  parcurs,  până  ce,  în 
cea  de-a  cincea  zi,  se  transformară  în  munţi  uriaşi,  de  un 
cenuşiu  rece,  cu  culmi  zimţate  şi  zăpadă  pe  creste.  Când 
vântul  bătea  dinspre  nord,  valuri  lungi  de  cristale  de  gheaţă 
zburau  de  pe  piscurile  înalte,  ca  nişte  stindarde. 

Cu  pereţii  muntoşi  la  vest,  drumul  o  cotea  spre  nord  şi 
nord-est  prin  pădure  -  un  codru  de  stejari,  brazi  şi  arini 
sălbatici,  negri,  care  părea  mai  bătrân  decât  orice  văzuse 
Tyrion  vreodată.  „Pădurea  lupilor"  îi  spunea  Benjen  Stark  şi, 
într-adevăr,  noaptea  coborî  odată  cu  urletele  haitelor  aflate 
în  depărtare.  Lupul  străvechi,  albinos,  al  lui  Jon  îşi  ciulea 

urechile  la  urletele  nocturne,  dar  nu-şi  alăturase  niciodată 
propriul  său  glas.  Era  ceva  foarte  neliniştitor  în  acest  animal, 
se  gândea  Tyrion. 

Dacă  nu  puneai  şi  lupul  la  socoteală,  în  grup  erau  opt. 
Tyrion  călătorea  cu  doi  dintre  oamenii  săi,  cum  se  cuvenea 
unui  Lannister.  Benjen  Stark  îl  avea  numai  pe  nepotul  său 
bastard  şi  câţiva  cai  pentru  Rondul  de  Noapte,  însă  la 
marginea  pădurii  lupilor  rămăseseră  o  noapte  în  spatele 
zidurilor  de  lemn  ale  unui  avanpost  din  pădure,  iar  acolo  li 
se  alăturase  un  altul  dintre  fraţii  în  negru,  unul  Yoren  pe 
nume.  Yoren  era  gârbovit  şi  sinistru,  trăsăturile  fiindu-i 
ascunse  de  o  barbă  la  fel  de  neagră  ca  veşmintele,  părând 
aspru  ca  o  rădăcină  bătrână  şi  dur  ca  piatra.  împreună  cu  el 
mai  era  o  pereche  de  băieţi  zdrenţăroşi,  de  la  o  fermă,  de  la 
Degete. 

-  Violatori,  spusese  Yoren  cu  o  căutătură  rece  spre 
însoţitorii  săi. 

Tyrion  înţelese.  Se  spunea  că  viaţa  pe  Zid  era  dură,  însă, 
fără  îndoială,  de  preferat  castrării. 

Cinci  bărbaţi,  trei  băieţi,  un  lup  străvechi,  douăzeci  de  cai 
şi  o  colivie  cu  corbi,  dată  lui  Benjen  Stark  de  Maester  Luwin. 
Fără  îndoială  că  erau  un  alai  ciudat  pe  drumul  regelui  sau 
pe  oricare  alt  drum. 

Tyrion  observase  că  Jon  Snow  îi  privea  pe  Yoren  şi  pe 
companionii  săi  îmbufnaţi  cu  o  expresie  ciudată  pe  faţă,  care 
arăta  stânjenitor  de  aproape  de  spaimă.  Yoren  avea  un  umăr 
răsucit  şi  un  miros  acru,  barba  şi  părul  îi  erau  lipite  şi 
năclăite,  pline  de  păduchi,  hainele  vechi  îi  erau  peticite  şi 
rareori  spălate.  Cei  doi  tineri  recruţi  ai  săi  duhneau  chiar  şi 
mai  rău  şi  păreau  la  fel  de  proşti  pe  cât  erau  de  cruzi. 

Nu  mai  era  nici  o  îndoială  că  băiatul  făcuse  o  greşeală 
gândindu-se  că  Rondul  de  Noapte  era  alcătuit  din  bărbaţi  ca 
unchiul  lui.  Yoren  şi  companionii  săi  constituiau  o  trezire 
dură  la  realitate.  Lui  Tyrion  îi  părea  rău  de  băiat.  Alesese  o 
viaţă  aspră...  sau  se  putea  spune  că  îi  fusese  aleasă  o  viaţă 
aspră. 

Pentru  unchiul  său  avea  chiar  mai  puţină  simpatie. 
Benjen  Stark  părea  să  împărtăşească  aceeaşi  aversiune 
pentru  Lannisteri  ca  fratele  său  şi  nu-i  plăcuse  deloc  când 
Tyrion  îi  vorbise  despre  intenţiile  sale. 

-  Te  previn,  Lannister,  la  Zid  nu  vei  găsi  nici  un  han,  îi 

spusese  privindu-1  de  sus. 

-  Fără  îndoială,  veţi  găsi  un  loc  unde  să  mă  aşezaţi  şi  pe 
mine,  răspunsese  Tyrion.  Aşa  cum  s-ar  putea  să  fi  observat, 
sunt  mic. 

Desigur,  fratelui  reginei  nu-i  puteai  spune  „nu",  aşa  că 
asta  lămurise  lucrurile,  însă  Stark  nu  fusese  deloc  fericit. 

-  N-o  să-ţi  placă  deloc  călătoria,  îţi  promit  asta,  îi  spusese 
el  tăios,  iar  din  momentul  în  care  plecaseră,  făcuse  tot  ce-i 
stătuse  în  putere  ca  să-şi  ţină  promisiunea. 

Pe  la  sfârşitul  primei  săptămâni,  coapsele  lui  Tyrion  erau 
tot  o  rană  de  la  călăritul  îndelungat,  iar  picioarele  îl  dureau 
rău,  şi  mai  era  şi  îngheţat  până  la  oase.  Nu  se  plângea.  Ar  fi 
fost  jalnic  dacă  i-ar  fi  oferit  lui  Benjen  Stark  această 
satisfacţie. 

Se  răzbună  puţin  prin  blana  sa  de  călărie,  o  blană  de  urs 
zdrenţuită,  veche  şi  cu  un  miros  greu  de  mucegai.  Stark  i-o 
oferise  într-un  exces  de  curtoazie  de  Rond  de  Noapte, 
aşteptându-se,  fără  îndoială,  să  fie  refuzat  cu  graţie.  Tyrion  o 
acceptase  cu  un  zâmbet.  îşi  adusese  cu  el  cele  mai 
călduroase  haine  când  plecaseră  de  la  Winterfell,  şi 
descoperise,  foarte  curând,  că  nu-i  era  nici  pe  departe 
suficient  de  cald.  Era  frig  aici  şi  se  făcea  din  ce  în  ce  mai  frig. 
Noaptea,  temperatura  scădea  sub  cea  de  îngheţ,  iar  când 
bătea,  vântul  era  un  cuţit  care  trecea  prin  cele  mai 
călduroase  haine  de  lână  ale  sale.  De  acum,  Stark  nu  mai 
avea  nici  un  motiv  să  nu-şi  regrete  impulsul  cavaleresc. 
Poate  că  învăţase  o  lecţie.  Lannisterii  nu  refuzau  niciodată, 
cu  graţie  sau  altfel.  Lannisterii  luau  tot  ceea  ce  li  se  oferea. 

Fermele  şi  avanposturile  erau  din  ce  în  ce  mai  rare  pe 
măsură  ce  înaintau  tot  spre  nord,  chiar  mai  adânc  în  bezna 
pădurii  lupilor,  până  ce  nu  mai  găsiră  nici  un  acoperiş  sub 
care  să  se  adăpostească  şi  se  văzură  nevoiţi  si  recurgă  la 
propriile  lor  resurse.  Tyrion  nu  fusese  nicio*  dată  obişnuit  să 
ridice  tabere  sau  să  le  strângă.  Era  prea  mic,  cu  mersul  prea 
şonticăit,  prea  neîndemânatic.  Aşa  că,  în  vreme  ce  Stark  şi 
Yolen  şi  ceilalţi  îşi  ridicau  adă-  j  posturi  rudimentare,  se 
îngrijeau  de  cai  şi  aprindeau  focul,  el  îşi  luase  obiceiul  să-şi 
înşface  blana  şi  un  burduf  pentru  vin  şi  dispărea  să  poată 
citi. 

în  cea  de-a  optsprezecea  noapte  a  călătoriei  lor,  vinul  era 
un  soi  rar,  dulce,  chihlimbariu,  din  Insulele  Verii,  pe  care-1 

dusese  tot  drumul  de  la  Casterly  Rock,  iar  cartea  o  meditaţie 
asupra  istoriei  şi  proprietăţilor  dragonilor*  Cu  permisiunea 
Lordului  Eddard  Stark,  Tyrion  împrumutase  câteva  volume 
rare  din  biblioteca  din  Winterfell  şi  le  împachetase  pentru 
călătoria  spre  nord. 

Găsi  un  loc  confortabil,  la  fereală  de  zgomotele  din  tabără, 
în  apropierea  unui  pârâu  repede,  cu  apa  limpede  şi  rece  ca 
gheaţa.  Un  stejar  bătrân  şi  grotesc  îi  oferea  adăpost  din  calea 
vântului.  Tyrion  se  ghemui  în  blană,  cu  spatele  sprijinit  de 
trunchi,  luă  o  înghiţitură  de  vin  şi  începu  să  citească  despre 
proprietăţile  oaselor  de  dragon.  „Osul  de  dragon  este  negru, 
din  cauza  conţinutului  foarte  bogat  de  fier,  scria  în  carte. 
Este  tare  ca  oţelul,  dar  e  mult  mai  uşor  şi  mult  mai  flexibil, 
şi,  desigur,  imun  la  foc.  Arcurile  din  os  de  dragon  sunt  foarte 
preţuite  de  Dothraki  şi  nu-i  de  mirare.  Un  arcaş  înarmat 
astfel  poate  depăşi  ca  rază  de  acţiune  orice  arc  de  lemn." 

Tyrion  avea  o  fascinaţie  morbidă  pentru  dragoni.  Când 
venise  prima  oară  la  Debarcaderul  Regelui,  la  nunta  surorii 
sale  cu  Robert  Baratheon,  îşi  propusese  să  caute  craniile  de 
dragon  care  atârnaseră  de  pereţii  sălii  tronului  lui  Targaryen. 
Regele  Robert  le  înlocuise  cu  flamuri  şi  tapiserii,  însă  Tyrion 
insistase  până  ce  găsise  craniile  în  pivniţa  umedă  unde 
fuseseră  depozitate. 

Se  aşteptase  să  i  se  pară  impresionante,  poate  chiar 
înspăimântătoare.  Nu  se  gândise  că  vor  fi  frumoase.  Şi 
totuşi,  erau:  negre  ca  onixul,  şlefuite  fin,  astfel  că  osul  părea 
că  sclipeşte  sub  lumina  torţei  sale.  Le  plăcea  focul,  simţi  el. 
îşi  împinsese  torţa  în  gura  unuia  dintre  craniile  mai  mari  şi 
făcuse  ca  umbrele  să  sară  şi  să  danseze  pe  pe-reţele  din 
spatele  lui.  Colţii  erau  lungi,  cuţite  arcuite  de  diamant 
negru.  Flacăra  torţei  nu  însemna  nimic  pentru  ele;  se 
îmbăiaseră  în  căldura  unor  focuri  cu  mult  mai  mari.  Când  se 
retrăsese,  Tyrion  ar  fi  putut  jura  că  orbitele  goale  ale  bestiei 
îi  urmăriseră  plecarea. 

Acolo  se  aflau  nouăsprezece  cranii,  de  la  cele  aranjate 
după  mărime,  până  la  cei  trei  mari  monştri  din  cântece  şi 
istorisiri,  dragonii  pe  care  Aegon  Targaryen  şi  surorile  sale  îi 
aruncaseră  asupra  celor  Şapte  Regate  din  vechime. 
Trubadurii  le  dăduseră  nume  de  zei:  Balerion,  Meraxes, 
Vhaghar.  Tyrion  stătuse  între  fălcile  lor  căscate,  fără  cuvinte 
şi  temător.  Ai  fi  putut  intra  cu  cal  cu  tot  prin  gâtlejul  lui 

Vhaghar,  deşi  nu  ai  mai  fi  putut  ieşi  vreodată.  Meraxes  era 
chiar  şi  mai  mare.  Iar  cel  mai  mare  dintre  ei,  Balerion, 
Oroarea  Neagră,  ar  fi  putut  înghiţi  un  bizon  întreg,  sau  poate 
chiar  şi  unul  dintre  mamuţii  lânoşi  despre  care  se  spunea  că 
bântuiau  pustietăţile  îngheţate  de  dincolo  de  Portul  Ibben. 

Tyrion  rămăsese  în  pivniţa  umedă  multă  vreme, 
holbându-se  la  uriaşul  craniu  lipsit  de  ochi  al  lui  Balerion, 
până  ce  torţa  aproape  că  se  stinsese,  încercând  să  estimeze 
mărimea  animalului  viu,  să-şi  imagineze  cum  arăta  când  îşi 
întindea  aripile  mari,  negre,  şi  se  năpustea  pe  cer  suflând 
foc. 

Propriul  său  strămoş  îndepărtat,  Regele  Loren  al  Stâncii, 
încercase  să  se  opună  focului  când  se  alăturase  Regelui 
Mern  al  Promontoriului,  pentru  a  se  împotrivi  cuceririi 
targaryene.  Acestea  se  petrecuseră  cu  aproape  trei  sute  de 
ani  în  urmă,  când  cele  Şapte  Regate  erau  regate  şi  nu  doar 
nişte  provincii  ale  unui  regat  mai  mare  împreună,  cei  doi  regi 
aveau  şase  sute  de  flamuri  în  luptă,  cinci  mii  de  cavaleri  şi 
de  zece  ori  pe  atâţia  călăreţi  liberi  şi  soldaţi  puternic 
înarmaţi,  de  asemenea  călare.  Aegon,  Stăpânul  Dragonilor, 
avea,  poate,  o  cincime  din  acest  număr,  spuneau  cronicile,  şi 
majoritatea  oştenilor  lui  erau  recruţi,  din  rândul  trupelor 
ultimului  rege  pe  care-1  măcelărise,  iar  devotamentul  lor  era 
nesigur. 

Armatele  s-au  întâlnit  pe  câmpiile  întinse  ale 
Promontoriului,  în  mijlocul  câmpurilor  aurite  de  grâu  gata 
pentru  treierat.  Când  cei  doi  regi  au  şarjat,  armata 
targaryeană  s-a  cutremurat  şi  s-a  spulberat,  începând  să 
dea  bir  cu  fugiţii.  Pentru  câteva  momente,  scriau  cronicile, 
cucerirea  se  încheiase...  dar  numai  pentru  câteva  momente, 
înainte  ca  Aegon  Targaryen  şi  surorile  lui  să  intre  în  luptă. 

A  fost  singura  dată  când  Vhaghar,  Meraxes  şi  Balerion  au 
fost  lăsaţi  să  se  dezlănţuie  împreună.  Trubadurii  au  cântat 
despre  Câmpiile  de  Foc.  Aproape  patru  mii  de  oameni  au  ars 
în  acea  zi,  printre  ei  şi  Regele  Mern  al  Promontoriului.  Regele 
Loren  scăpase  şi  a  trăit  suficient  cât  să  se  predea,  să  jure 
credinţă  Targaryenilor  şi  să  zămislească  un  fiu,  fapt  pentru 
care  Tyrion  îi  era  profund  îndatorat. 

-  De  ce  citeşti  aşa  de  mult? 

Tyrion  privi  în  sus,  auzind  glasul.  Jon  Snow  stătea  la 
câţiva   paşi    distanţă,    privindu-1    curios.    închise  cartea, 

punând  un  deget  ca  semn,  şi  spuse: 

-  Uită-te  la  mine  şi  spune-mi  ce  vezi.  Băiatul  îl  privi  cu 
suspiciune. 

-  E  vreun  soi  de  păcăleală?  Te  văd  pe  tine.  Tyrion 
Lannister. 

Tyrion  oftă. 

-  Eşti  extraordinar  de  politicos  pentru  un  bastard,  Snow. 
Ceea  ce  vezi  este  un  pitic.  Cât  ai,  doisprezece  ani? 

-  Paisprezece,  răspunse  băiatul. 

-  Paisprezece  şi  eşti  deja  mai  înalt  decât  voi  fi  eu  vre- 
odată. Picioarele  mele  sunt  scurte  şi  răsucite  şi  merg  cu 
dificultate.  Am  nevoie  de  o  şa  specială  ca  să  nu  cad  de  pe 
cal.  O  şa  pe  care  am  meşterit-o  eu,  dacă  vrei  să  ştii.  Oriasta, 
ori  ar  fi  trebuit  să  călăresc  un  ponei.  Braţele  mele  sunt 
suficient  de  puternice,  dar,  şi  ele,  prea  scurte.  Nu  voi  fi 
niciodată  un  spadasin.  Dacă  m-aş  fi  născut  într-o  familie  de 
ţărani,  aş  fi  fost  lăsat  să  mor,  sau  m-ar  fi  vândut  ca  sclav  la 
circ.  Din  păcate,  m-am  născut  un  Lannister,  la  Casterly 
Rock,  iar  grotescul  pare  mai  sărac  acolo.  Se  aşteaptă  unele 
lucruri  de  la  mine.  Tatăl  meu  a  fost  Mâna  Regelui  timp  de 
douăzeci  de  ani.  Mai  târziu,  fratele  meu  1-a  ucis  chiar  pe  acel 
rege,  după  cum  a  ieşit  la  iveală,  însă  viaţa  este  plină  de 
asemenea  mici  ironii.  Sora  mea  s-a  măritat  cu  noul  rege,  iar 
oribilul  meu  nepot  îi  va  succeda  la  tron.  Trebuie  să-mi  aduc 
obolul  pentru  onoarea  Casei  mele,  nu  eşti  de  acord?  Dar 
cum?  Ei  bine,  picioarele  mele  sunt  prea  scurte  pentru  trupul 
meu,  iar  capul  prea  mare,  deşi  eu  aş  prefera  să  cred  că  este 
destul  de  mare  pentru  mintea  mea.  Am  o  viziune  realistă 
asupra  puterilor  şi  slăbiciunilor  mele.  Mintea  este  arma  mea. 
Fratele  meu  are  sabia,  Regele  Robert  are  ghioaga  de  război, 
iar  eu  am  mintea...  şi  o  minte  are  nevoie  de  cărţi,  tot  aşa 
cum  o  sabie  are  nevoie  de  tocilă,  dacă  trebuie  să-şi  menţină 
ascuţimea.  Tyrion  ciocăni  coperta  de  piele  a  cărţii.  De  asta 
citesc  eu  atât  de  mult,  Jon  Snow. 

Băiatul  absorbi  totul  în  tăcere.  Avea  chipul  unui  Stark: 
alungită,  solemnă,  prudentă,  o  faţă  care  nu  trăda  nimic. 
Indiferent  cine  o  fi  fost  mama  lui,  lăsase  puţin  din  ea  fiului 
ei. 

-  Despre  ce  citeşti?  întrebă  el. 

-  Despre  dragoni,  îi  spuse  Tyrion. 

-  La  ce  bun?  Nu  mai  sunt  dragoni,  rosti  băiatul  cu  o 

124 


convingere  dată  de  vârsta  tânără. 

-  Aşa  se  spune.  Trist,  nu-i  aşa?  Când  eram  de  vârsta  ta, 
obişnuiam  să  visez  că  voi  avea  un  dragon  numai  al  meu. 

-  Chiar  aşa?  întrebă  băiatul  bănuitor.  Poate  se  că  Tyrion 
râde  de  el. 

-  Oh,  da.  Chiar  şi  un  băiat  pipernicit,  răsucit  şi  urât  ca 
mine  poate  privi  lumea  de  sus  când  sade  pe  spatele  unui 
dragon.  Tyrion  puse  burduful  deoparte  şi  se  ridică  în 
picioare.  Obişnuiam  să  aprind  focuri  în  tainiţele  de  la 
Casterly  Rock  şi  să  privesc  flăcările  ore  în  şir,  prefăcându- 
mă  că  erau  azvârlite  de  dragoni.  Uneori,  mi-1  închipuiam  pe 
tatăl  meu  arzând.  Din  când  în  când,  şi  pe  sora  mea. 

Jon  Snow  se  holba  la  el,  o  privire  în  egală  măsură 
încărcată  de  oroare  şi  de  fascinaţie.  Tyrion  hohoti. 

-  Nu  te  mai  uita  aşa  la  mine,  bastardule!  îţi  cunosc 
secretul.  Ai  avut  aceleaşi  vise. 

-  Nu,  spuse  Jon  Snow  oripilat.  N-aş  fi.... 

-  Nu?  Niciodată?  Tyrion  înălţă  o  sprânceană.  Ei,  nu  mă 
îndoiesc  că  familia  Stark  s-a  purtat  grozav  de  bine  cu  tine. 
Sunt  sigur  că  Lady  Stark  te  tratează  ca  pe  propriul  ei  fiu.  Iar 
fratele  tău,  Robb,  a  fost  întotdeauna  drăguţ,  şi  de  ce  n-ar  fi 
fost?  El  primeşte  Winterfell,  iar  tu  Zidul.  Iar  tatăl  tău... 
trebuie  să  aibă  motive  foarte  bune  dacă  ţi-a  făcut  bagajele 
pentru  Rondul  de  Noapte... 

-  încetează,  zise  Jon  Snow,  cu  faţa  întunecată  de  furie. 
Rondul  de  Noapte  este  o  misiune  nobilă! 

Tyrion  râse. 

-  Eşti  prea  isteţ  ca  să  crezi  asta.  Rondul  de  Noapte  este 
groapa  de  gunoi  pentru  toţi  inadaptabilii  de  pe  domeniu.  Te- 
am  văzut  privindu-i  pe  Yoren  şi  pe  băieţii  lui.  Ăştia  sunt  noii 
tăi  fraţi,  Jon  Snow,  cum  îţi  plac?  Ţărani  posomorâţi, 
datornici,  braconieri,  violatori,  hoţi  şi  bastarzi  ca  tine,  cu 
toţii  sfârşiţi  pe  Zid,  căutând  grumkini  şi  snarci,  şi  toţi 
monştrii  de  care  dădaca  ta  ţi-a  povestit.  Partea  bună  este  că 
nu  există  grumkini  şi  snarci,  aşa  că  nici  măcar  nu  este  o 
ocupaţie  cât  de  cât  periculoasă.  Partea  rea  este  că  acolo-ţi 
îngheaţă  şi  podoabele,  dar  din  moment  ce,  oricum,  nu  aveţi 
voie  să  zămisliţi,  nu  cred  că  asta  mai  contează. 

-  încetează!  ţipă  băiatul. 

Făcu  un  pas  înainte,  palmele  strângându-i-se  în  pumni, 
gata  să  plângă.  Dintr-odată,  în  mod  absurd,  Tyrion  se  simţi 

vinovat.  Făcu  şi  el  un  pas  înainte,  intenţionând  să-1 
încurajeze  cu  o  bătaie  pe  umăr,  sau  să  mormăie  vreo  scuză. 

Nu  văzu  lupul,  unde  stătuse  sau  cum  se  apropiase.  Acum 
mergea  spre  Snow,  pentru  ca  în  clipa  următoare  să  ajungă 
pe  spate,  pe  terenul  pietros,  rămânând  fără  respiraţie  din 
cauza  impactului  dur  şi  cu  gura  plină  de  pământ,  sânge  şi 
frunze  putrezite.  Când  încercă  să  se  ridice,  spatele  îi  fu 
cuprins  de  spasme  dureroase.  Şi-1  zdrelise  în  urma  căderii, 
îşi  muşcă  buzele  din  cauza  frustrării,  apucă  o  rădăcină  şi  se 
ridică  în  capul  oaselor. 

-  Ajută-mă,  îi  spuse  el  băiatului,  întinzând  o  mână. 
Dintr-odată,  lupul  se  aşeză  între  ei.  Nu  mârâia.  Afurisitul 

de  animal  nu  scotea  niciodată  nici  un  sunet.  Se  uita  numai 
la  el  cu  ochii  aceia  de  un  roşu-aprins  şi-şi  dezveli  colţii,  iar 
asta  era  mai  mult  decât  suficient.  Tyrion  se  pleoşti  din  nou, 
lipindu-se  de  pământ  cu  un  mormăit. 

-  Atunci  nu  mă  ajuta.  Am  să  rămân  aici  până  când  pleci. 
Jon  Snow  mângâie  blana  groasă,  albă,  a  Nălucii,  zâmbind 

acum. 

-  Roagă-mă  frumos. 

Tyrion  Lannister  simţi  cum  furia  se  aduna  în  el,  dar  o 
răpuse  printr-un  efort  de  voinţă.  Nu  era  pentru  prima  dată 
în  viaţa  lui  când  fusese  umilit,  şi  nu  va  fi  nici  pentru  ultima. 
Poate  că  merita  asta. 

-  Ţi-aş  fi  recunoscător  pentru  ajutor,  Jon,  zise  el 
prietenos. 

-  Jos,  Nălucă,  spuse  băiatul. 

Lupul  străvechi  se  aşeză  pe  labele  din  spate.  Ochii  aceia 
roşii  nu-1  părăsiră  nici  o  clipă.  Jon  veni  în  spatele  lui,  îşi 
strecură  mâinile  sub  braţele  lui  şi-1  ridică  uşor  în  picioare. 
Apoi  luă  cartea  şi  i-o  înapoie. 

-  De  ce  m-a  atacat?  întrebă  Tyrion  aruncând  o  privire 
piezişă  spre  lup,  ştergându-şi  sângele  şi  noroiul  de  pe  gură 
cu  dosul  palmei. 

-  Poate  a  crezut  că  eşti  vreun  grumkin. 

Tyrion  îl  privi  cu  asprime.  Apoi  râse,  un  fornăit  scurt,  pe 
nas,  în  semn  de  amuzament,  care-i  scăpase  cu  totul  fără 
voia  sa. 

-  Oh,  zei,  spuse  el,  înecându-se  de  râs  şi  scuturând  din 
cap.  Cred  că  mai  degrabă  arăt  ca  un  grumkin.  Ce  le  face 
snarcilor? 

-  N-ai  vrea  să  ştii. 

Jon  apucă  burduful  cu  vin  şi-1  întinse.  Tyrion  scoase 
dopul,  scutură  din  cap  şi  dădu  pe  gât  o  înghiţitură  lungă. 
Vinul  îi  curse  în  gâtlej  ca  un  foc  şi-i  încălzi  stomacul,  întinse 
burduful  spre  Jon  Snow. 

-  Vrei  puţin? 

Băiatul  încercă  o  înghiţitură  prudentă. 

-  E  adevărat,  nu-i  aşa?  zise  când  termină.  Ce  mi-ai  spus 
despre  Rondul  de  Noapte. 

Tyrion  dădu  din  cap.  Jon  Snow  îşi  trase  buzele  într-o 
expresie  aspră. 

-  Dacă  aşa  e,  asta  e.  Tyrion  rânji  spre  el. 

Asta-i  bine,  bastardule.  Majoritatea  bărbaţilor  ar  nega  mai 
degrabă  un  adevăr  dur  decât  să  se  confrunte  cu  el. 

-  Majoritatea  bărbaţilor,  zise  băiatul.  Dar  nu  şi  tu. 

-  Nu,  admise  Tyrion,  nu  şi  eu.  Nu  mai  visez  decât  foarte 
rar,  chiar  şi  dragoni.  Strânse  burduful  căzut.  Vino,  mai  bine 
ne  întoarcem  în  tabără  înainte  ca  unchiul  tău  să  ridice 
flamurile. 

Plimbarea  fu  scurtă,  însă  pământul  era  dur  sub  paşii  lor, 
iar  picioarele  îl  dureau  destul  de  tare  când  se  întoarseră.  Jon 
Snow  întinse  o  mână  să-1  ajute  să  treacă  de  un  ghemotoc 
gros  de  rădăcini,  însă  Tyrion  i-o  dădu  la  o  parte.  Se  va 
descurca  singur,  aşa  cum  făcuse  în  întreaga  sa  viaţă.  Totuşi, 
tabăra  era  o  privelişte  binefăcătoare.  Adăposturile  fuseseră 
ridicate  lângă  zidurile  părăginite  ale  unui  fort  abandonat 
demult,  ca  o  pavăză  în  faţa  vântului.  Caii  fuse*  seră  hrăniţi 
şi  fusese  făcut  focul.  Yoren  şedea  pe  o  piatră,  jupuind  o 
veveriţă.  Mirosul  savuros  al  tocanei  umplu  nările  lui  Tyrion. 
Se  trase  spre  locul  unde  omul  său,  Morrec,  se  îngrijea  de 
ceaunul  cu  tocană.  Fără  nici  un  cuvânt,  Morrec  îi  întinse 
polonicul.  Tyrion  gustă  şi  i-1  dădu  înapoi. 

-  Pune  mai  mult  piper,  zise  el. 

Benjen  Stark  ieşi  din  adăpostul  pe  care-1  împărţea  cu 
nepotul  său. 

-  Iată-te,  Jon,  fir-ar  să  fie!  Nu  mai  pleca  aşa,  de  capul  tău. 
Am  crezut  că  ţi-au  făcut  felul  Ceilalţi. 

-  Au  fost  grumkinii,  îi  spuse  Tyrion  râzând.  Jon  Snow 
zâmbi.  Stark  îi  aruncă  lui  Yoren  o  privire  nedumerită. 
Bătrânul  bombăni,  dădu  din  umeri  şi-şi  reluă  treaba  lui 
sângeroasă.  Veveriţa  oferea  ceva  carne  pentru  tocană  şi  o 

mâncară  cu  pâine  neagră  şi  brânză  tare,  în  jurul  focului. 
Tyrion  le  dădu  de  băut  din  vinul  său  până  ce  chiar  şi  Yoren 
se  mai  muie.  Unul  câte  unul,  oamenii  se  duseră  spre 
adăposturile  lor,  la  culcare  -  toţi  în  afară  de  Jon  Snow  care 
trăsese  la  sorţi  prima  gardă  de  noapte. 

Tyrion  fu  ultimul  care  se  retrase,  ca  întotdeauna.  Pe  când 
păşea  în  adăpostul  construit  pentru  el  de  oamenii  lui,  se  opri 
şi  privi  înapoi  la  Jon  Snow.  Băiatul  stătea  în  apropierea 
focului,  cu  un  chip  aspru  şi  neclintit,  privind  gânditor  spre 
flăcări. 

Tyrion  Lannister  zâmbi  amar  şi  se  duse  la  culcare. 

CATELYN 


Ned  şi  fetele  plecaseră  de  opt  zile  când  Maester  Luwin  veni 
într-o  noapte  la  ea,  în  camera  unde  bolea  Bran,  aducând  o 
lampă  de  citit  şi  catastife  cu  socoteli. 

-  A  venit  vremea  să  revedem  cifrele,  doamna  mea,  zise  el. 
Veţi  dori  să  ştiţi  cât  ne-a  costat  această  vizită  regală. 

Catelyn  privi  spre  Bran,  aşezat  în  patul  său  de  suferinţă, 
şi-i  dădu  la  o  parte  părul  de  pe  frunte.  Crescuse  foarte  lung. 
Va  trebui  să  i-1  taie,  cât  de  curând. 

-  Nu  simt  nevoia  să  mă  uit  la  socoteli,  Maester  Luwin,  îi 
spuse  ea,  fără  să-şi  ia  nici  o  clipă  privirea  de  la  Bran,  Ştiu 
cât  ne-a  costat  vizita.  Ia  catastiful  de  aici. 

-  Doamna  mea,  suita  regelui  a  avut  un  apetit  foarte 
sănătos.  Trebuie  să  ne  reumplem  magaziile  înainte... 

-  Am  spus  să  iei  catastifele  de  aici.  Administratorul  se  va 
ocupa  de  toate  trebuinţele  noastre. 

-  Nu  avem  nici  un  administrator,  îi  aminti  Maester  Luwin. 
Era  ca  un  mic  şobolan  cenuşiu,  nu  voia  să  plece,  Poole  s-a 
dus  în  sud,  să  pună  la  punct  curtea  Lordului!  Eddard,  la 
Debarcaderul  Regelui. 

Catelyn  dădu  din  cap  absentă. 

-  Oh,  da,  îmi  amintesc. 

Bran  era  atât  de  palid.  Ea  se  întrebă  dacă  nu  cumva  ar 
trebui  să-i  mute  patul  sub  fereastră,  în  aşa  fel  încât  să 
primească  lumina  soarelui  de  dimineaţă.  Maester  Luwin 
aşeză  lampa  într-o  nişă  de  lângă  uşă  şi-i  potrivi  fitilul. 

-  Sunt  mai  multe  chestiuni  care  necesită  atenţia 
dumneavoastră  imediată,  doamna  mea.  în  afară  de 
administrator,  mai  avem  nevoie  de  un  comandant  al  gărzii  în 
locul  lui  Jory,  un  maestru  de  călărie... 

Ochii  ei  se  întoarseră  brusc  şi-1  găsiră. 

-  Un  maestru  de  călărie? 

Vocea  ei  era  ca  un  bici.  Maester  părea  intimidat. 

-  Da,  doamna  mea.  Hullen  a  plecat  cu  Lord  Eddard,  aşa 
că... 

-  Fiul  meu  zace  aici  frânt  şi  pe  moarte,  Luwin,  iar  tu 
doreşti  să  discutăm  despre  un  nou  maestru  de  călărie?  Crezi 
că- mi  pasă  ce  se  întâmplă  la  grajduri?  Crezi  că-mi  pasă 
câtuşi  de  puţin?  Aş  măcelări  cu  bucurie  toţi  caii  din 
Winterfell  cu  propriile  mele  mâini  dacă  asta  ar  deschide  ochii 

lui  Bran,  înţelegi?  Pricepi? 
El  îşi  plecă  privirile. 

-  Da,  doamna  mea,  dar  chestiunile... 

-  Am  să  mă  ocup  eu  de  ele,  zise  Robb. 

Catelyn  nu-1  auzise  intrând,  dar  era  acolo,  în  pragul  uşii, 
privind-o.  Ţipase,  îşi  dădu  ea  seama,  simţind  un  val  brusc  de 
ruşine.  Ce  se  întâmpla  cu  ea?  Era  atât  de  obosită,  iar  capul  o 
durea  mai  tot  timpul. 

Maester  Luwin  privi  de  la  Catelyn  la  fiul  ei. 

-  Am  pregătit  o  listă  cu  cei  pe  care  am  putea  să-i  luăm  în 
considerare  pentru  funcţiile  rămase  libere,  zise  el 
întinzându-i  lui  Robb  o  hârtie  scoasă  din  mânecă. 

Fiul  ei  privi  spre  nume.  Venise  de  afară,  observă  Catelyn, 
obrajii-i  erau  roşii  din  cauza  aerului  rece,  iar  părul  îi  era 
zburlit  din  cauza  vântului. 

-  Buni  oameni,  spuse  el.  Vorbim  despre  ei  mâine.  îi 
înapoie  lista  cu  nume. 

-  Foarte  bine,  stăpâne. 

-  Lasă-ne  acum,  spuse  Robb. 

Maester  Luwin  se  înclină  şi  plecă.  Robb  închise  uşa  şi  se 
întoarse  spre  ea.  Avea  sabie,  remarcă  ea. 

-  Mamă,  ce  faci? 

Catelyn  considerase  întotdeauna  că  Robb  îi  semăna;  la  fel 
ca  Bran  şi  Rickon  şi  Şansa,  avea  culoarea  neamului  Tully, 
părul  roşcat,  ochii  albaştri.  Dar  acum,  pentru  prima  dată, 
distinse  ceva  din  Eddard  Stark  pe  chipul  său,  ceva  la  fel  de 
sever  şi  de  aspru. 

-  Ce  fac?  repetă  ea  uimită.  Cum  poţi  să  mă  întrebi  aşa 
ceva?  Ce-ţi  imaginezi  că  fac?  Am  grijă  de  fratele  tău.  Mă 
îngrijesc  de  Bran. 

-  Asta  spui  tu  că  faci?  Nu  ai  mai  ieşit  din  camera  asta  de 
când  a  fost  rănit  Bran.  Nu  ai  venit  nici  măcar  la  poartă,  când 
tata  şi  fetele  au  plecat  spre  sud. 

-  Mi-am  luat  rămas-bun  de  la  ei  aici,  şi  i-am  privit 
plecând  de  la  fereastră. 

îl  implorase  pe  Ned  să  nu  plece,  nu  acum,  după  toate  cele 
ce  se  întâmplaseră;  acum  totul  se  schimbase,  nu  putea 
vedea  asta?  Nu  avusese  nici  un  rost,  însă.  El  nu  mai  avea  de 
ales,  îi  spusese,  şi  apoi  alesese  plecarea. 

-  Nu-1  pot  părăsi  nici  măcar  pentru  o  clipă,  pentru  că 
orice  moment  ar  putea  fi  ultima  sa  clipă.  Trebuie  să  fiu  cu  el 

dacă...  dacă... 

Luă  mâna  moale  a  fiului  ei,  strecurându-şi  degetele 
printre  ale  lui.  Era  atât  de  fragil  şi  slab,  fără  nici  o  urmă  de 
putere  în  mână,  dar  încă  mai  putea  simţi  căldura  vieţii  pe 
sub  piele. 

Vocea  lui  Rob  se  înmuie. 

-  Nu  va  muri,  mamă.  Maester  Luwin  spune  că  timpul 
celui  mai  mare  pericol  a  trecut. 

-  Şi  dacă  Maester  Luwin  se  înşală?  Şi  dacă  Bran  are 
nevoie  de  mine  şi  eu  nu  sunt  aici? 

-  Rickon  are  nevoie  de  tine,  spuse  Robb  aspru.  Are  numai 
trei  ani,  nu  înţelege  ce  se  petrece.  Crede  că  toată  lumea  1-a 
părăsit,  aşa  că  se  ţine  după  mine  toată  ziua,  lipindu-se  de 
piciorul  meu  şi  plângând.  Eu  nu  ştiu  ce  să  fac  cu  el.  Se  opri 
o  clipă,  muşcându-şi  buza  de  jos,  la  fel  cum  făcea  când  era 
mic.  Mamă,  şi  eu  am  nevoie  de  tine.  încerc,  dar  nu  pot...  Nu 
pot  să  le  fac  pe  toate  singur. 

Vocea  lui  se  frânse,  năpădită  de  o  emoţie  bruscă,  iar 
Catelyn  îşi  aminti  că  nu  avea  decât  paisprezece  ani.  Ar  fi  vrut 
să  se  ridice  de  acolo  şi  să  meargă  la  el,  însă  Bran  o  ţinea 
încă  de  mână  şi  nu  se  putea  mişca.  Afară,  lângă  turn,  lupul 
începu  să  urle.  Catelyn  se  cutremură,  doar  pentru  o  clipă. 

-  E  al  lui  Bran. 

Robb  deschise  fereastra  şi  lăsă  aerul  nopţii  să  intre  în 
încăperea  neaerisită  din  turn.  Urletele  crescură  în 
intensitate.  Era  un  sunet  singuratic  şi  rece,  plin  de 
melancolie  şi  disperare. 

-  Nu,  îi  spuse  ea.  Bran  are  nevoie  de  căldură. 

-  Trebuie  să-i  audă  glăsuind,  zise  Robb.  Undeva,  prin 
Winterfell,  un  al  doilea  lup  începu  să  urle,  alăturându-se 
primului.  Apoi  un  al  treilea,  mai  aproape. 

-  Câinele  Lăţos  şi  Vântul  Cenuşiu,  făcu  Robb,  pe  când 
urletele  lor  se  înălţau  împreună.  îi  poţi  deosebi,  dacă  asculţi 
cu  atenţie. 

Catelyn  tremura.  Din  cauza  durerii,  a  frigului,  din  pricina 
urletelor  lupilor  străvechi.  Noapte  după  noapte,  urletele  şi 
vântul  rece  şi  castelul  cenuşiu  şi  pustiu  rămâneau  la  fel, 
fără  să  se  schimbe  nici  o  clipă,  iar  băiatul  ei  zăcea  acolo, 
frânt,  cel  mai  drag  dintre  copiii  săi,  cel  mai  blând,  Bran,  cel 
căruia  îi  plăcea  să  râdă  şi  să  se  caţere  şi  care  visa  la  rangul 
de   cavaler,   toate   erau   duse  acum,   nu-1  va  mai  vedea 

niciodată  râzând  din  nou.  Plângând,  îşi  trase  mâna  dintr-a 
lui  şi-şi  acoperi  urechile  să  nu  mai  audă  acele  urlete 
îngrozitoare. 

-  Fă-i  să  se  oprească!  ţipă  ea.  Nu  mai  suport,  fă-i  să  se 
oprească,  omoară-i  dacă  trebuie,  dar  fă-i  să  se  oprească! 

Nu-şi  mai  amintea  când  căzuse  la  podea,  dar  acolo  era 
acum,  iar  Robb  o  ridică,  ţinând-o  în  braţele  sale  puternice. 

-  Nu-ţi  fie  teamă,  mamă.  Nu-i  vor  face  niciodată  vreun 
rău.  O  ajută  să  meargă  spre  patul  ei  îngust,  din  colţul 
camerei  de  suferinţă.  închide  ochii,  rosti  el  blând.  Odihneşte- 
te.  Maester  Luwin  mi-a  spus  că  abia  dacă  ai  dormit  de  când 
cu  căderea  lui  Bran. 

-  Nu  pot,  plânse  ea.  Să  mă  ierte  zeii,  Robb,  nu  pot»  dacă 
moare  în  timp  ce  eu  dorm,  şi  dacă  moare,  dacă  moare... 
Lupii  urlau  încă.  Ea  ţipă  şi-şi  puse  din  nou  palmele  la 
urechi.  Oh,  zei,  închide  fereastra! 

-  Dacă-mi  promiţi  că  ai  să  dormi.  Robb  se  duse  la 
fereastră,  dar  tocmai  când  se  întinse  spre  obloane,  un  alt 
zgomot  se  alătură  urletelor  de  jelanie  ale  lupilor  străvechi. 
Câini,  spuse  el,  ascultând.  Toţi  câinii  latră.  Nu  au  mai  făcut 
asta  până  acum...  Catelyn  auzi  cum  respiraţia  i  se  oprise  în 
gât.  Când  privi  în  sus,  faţa  lui  pălise  sub  lumina  lămpii.  Foc, 
şopti  el. 

Foc,  se  gândi  ea;  iar  apoi:  Bran! 

-  Ajută-mă,  rosti  ea  grăbită,  ridicându-se.  Ajută-mă  cu 
Bran. 

Robb  nu  părea  să  o  audă. 

-  Turnul  bibliotecii  este  în  flăcări,  zise  el.  Catelyn  putea 
vedea  acum,  prin  ferestre,  tremuratul  luminii  roşiatice.  Se 
aşeză,  uşurată.  Bran  era  în  siguranţă.  Biblioteca  se  afla 
dincolo  de  curte,  nu  exista  nici  o  cale  prin  care  focul  sa 
ajungă  aici. 

-  Mulţumesc  zeilor,  murmură  ea. 

Robb  privi  spre  ea  de  parcă  ar  fi  înnebunit. 

-  Mamă,  stai  aici.  Mă  întorc  imediat  ce  va  fi  stins  focul. 
Apoi  o  luă  la  fugă.  îl  auzi  strigând  la  gărzile  de  lângă 
încăpere,  îi  auzi  coborând  împreună  într-o  goană  nebună, 
sărind  câte  două,  trei  trepte  deodată. 

Afară,  în  curte,  se  auzeau  strigăte  de  „Foc!",  urlete, 
zgomote  de  paşi,  fornăitul  cailor  înspăimântaţi  şi  lătratul 
frenetic  al  câinilor  de  la  castel.  Urletul  lupilor  dispăruse,  îşi 

dădu  ea  seama.  Lupii  străvechi  tăcuseră. 

Catelyn  rosti,  în  tăcere,  o  rugăciune  de  mulţumire  către 
zeul  cu  şapte  feţe,  pe  când  se  ducea  la  fereastră.  De-a  lungul 
curţii,  limbi  lungi  de  foc  ieşeau  din  ferestrele  bibliotecii.  Privi 
cum  fumul  se  ridica  spre  cer  şi  se  gândi,  cu  tristeţe,  la  toate 
cărţile  pe  care  Casa  Stark  le  adunase  în  decursul  secolelor. 
Apoi  trase  obloanele. 

Când  se  întoarse  de  la  fereastră,  un  bărbat  era  în 
încăpere. 

-  Nu  trebuia  să  fii  aici,  mormăi  el  acru.  Nimeni  n-ar  trebui 
să  mai  fie  aici. 

Era  un  bărbat  mic  de  statură,  murdar,  îmbrăcat  în  haine 
maro,  murdare,  şi  putea  a  cal.  Catelyn  îi  cunoştea  pe  toţi 
oamenii  care  lucrau  la  grajdurile  lor,  iar  acesta  nu  făcea 
parte  dintre  ei.  Era  un  sfrijit,  cu  părul  blond,  pleoştit,  şi  ochi 
spălăciţi,  scufundaţi  în  faţa  osoasă,  iar  în  mână  avea  un 
pumnal. 

Catelyn  privi  la  armă,  apoi  la  Bran. 

-  Nu,  spuse  ea. 

Cuvântul  i  se  opri  în  gât,  ca  o  şoaptă  secătuită.  El  trebuie 
s-o  fi  auzit. 

-  E  o  favoare,  zise  el.  E  oricum  mort. 

-  Nu,  zise  Catelyn,  mai  tare  acum,  după  ce-şi  regăsise 
vocea.  Nu,  nu  poţi. 

Se  răsuci  înapoi  spre  fereastră  ca  să  strige  după  ajutor, 
însă  bărbatul  se  mişca  mai  repede  decât  şi-ar  fi  putut 
închipui  ea.  O  mână  i  se  aşeză  pe  gură  şi-i  trase  capul 
înapoi,  iar  alta  aduse  pumnalul  la  gât.  Duhoarea  lui  era 
copleşitoare.  Ea  ridică  mâinile  şi  apucă  lama  cu  toată  forţa, 
împingând-o  departe  de  gâtul  ei.  îl  auzi  blestemând  în 
urechea  ei.  Degetele  ei  erau  năclăite  de  sânge,  însă  nu  dădu 
drumul  pumnalului.  Palma  pusă  peste  gura  ei  se  strânse 
mai  tare,  oprindu-i  aerul.  Catelyn  îşi  răsuci  capul  într-o 
parte  şi  reuşi  să-şi  înfigă  dinţii  într-o  porţiune  din  carnea  lui. 
îl  muşcă  apăsat.  Bărbatul  gemu  de  durere.  Ea  strânse  din 
dinţi  şi-i  smulse  bucata  de  carne  şi,  dintr-odată,  el  o  lăsă. 
Gustul  sângelui  îi  umplea  gura.  Inspiră  aerul  şi  ţipă,  iar  el  o 
luă  de  păr  şi  o  împinse,  ea  se  împiedică  şi  căzu,  bărbatul 
repezindu-se  asupra  ei,  respirând  din  greu,  tremurând.  încă 
ţinea  pumnalul  strâns  în  mâna  dreaptă,  mânjită  de  sânge. 

-  Nu  trebuia  să  fii  aici,  repetă  el  prosteşte.  Catelyn  văzu  o 

umbră  strecurându-se  prin  uşa  lăsată  deschisă  în  spatele 
lui.  Se  auzi  un  sunet  jos,  mai  puţin  decât  un  mârâit,  abia 
dacă  ar  fi  putut  fi  luat  drept  ameninţare,  însă  bărbatul 
sesizase  ceva  pentru  că  începuse  să  se  răsucească  atunci 
când  lupul  făcu  saltul.  Se  rostogoliră  la  podea  împreună,  pe 
jumătate  întinşi  peste  Catelyn,  acolo  unde  căzuse.  Lupul  îl 
prinsese  de  sub  falcă.  Ţipătul  bărbatului  dură  mai  puţin  de  o 
secundă  înainte  ca  animalul  să-i  frângă  capul  şi  să-i  smulgă 
jumătate  din  gât.  Ea  simţea  sângele  lui  ca  pe  o  ploaie  caldă 
când  i  se  împrăştie  pe  faţă. 

Lupul  privea  spre  ea.  Fălcile  sale  erau  roşii  şi  umede,  iar 
ochii  îi  luceau  galbeni  în  întunericul  încăperii.  Era  lupul  lui 
Bran,  îşi  dădu  ea  seama.  Bineînţeles  că  el  era. 

-  Mulţumesc,  şopti  Catelyn,  cu  un  glas  moale  şi  slab. 

îşi  ridică  mâna,  tremurând.  Lupul  păşi  mai  aproape,  îi 
mirosi  degetele,  apoi  linse  sângele  cu  limba  sa  umedă  şi 
aspră.  După  ce  curăţă  tot  sângele  de  pe  mâna  ei,  se 
îndepărtă  în  tăcere  şi  se  duse  la  patul  lui  Bran,  aşezându-se 
lângă  el.  Ea  începu  să  râdă  isteric. 

Aşa  o  găsiră,  atunci  când  Robb  şi  Maester  Luwin  şi  Ser 
Rodrik  năvăliră  în  încăpere  împreună  cu  jumătate  din  gărzile 
din  Winterfell.  Când  hohotele  de  râs  pieriră  în  gâtul  ei,  o 
înveliră  în  pături  calde  şi  o  duseră  înapoi  la  Marea 
Fortăreaţă,  în  propriile  ei  apartamente.  Bătrâna  Nan  o 
dezbrăcă  şi  o  ajută  să  intre  într-o  baie  cu  apă  aproape 
opărită  şi-i  spală  sângele  cu  o  bucată  de  pânză  moale. 

După  aceea,  sosi  şi  Maester  Luwin  să-i  oblojească  rănile. 
Tăieturile  de  la  degete  erau  adânci,  aproape  până  la  os,  iar 
pielea  de  pe  cap  era  însângerată  şi  vânătă,  acolo  unde  îi 
smulsese  o  mână  de  păr.  Maester  îi  spuse  că  durerea  abia 
acum  începea,  şi-i  dădu  seminţe  de  mac  ca  s-o  ajute  să 
doarmă.  în  cele  din  urmă,  ea  închise  ochii. 

Când  îi  deschise  din  nou,  îi  spuseră  că  dormise  timp  de 
patru  zile.  Catelyn  dădu  din  cap  şi  se  ridică  în  pat.  Totul  i  se 
părea  acum  un  coşmar,  totul  de  la  căderea  lui  Bran,  un  vis 
îngrozitor  cu  sânge  şi  durere,  însă  simţea  durerea  din  palme, 
care-i  amintea  că  totul  era  adevărat.  Se  simţea  slăbită  şi 
ameţită,  dar  era  ciudat  de  uşurată,  de  parcă  i  s-ar  fi  luat  de 
pe  umeri  o  mare  greutate. 

-  Aduceţi-mi  nişte  pâine  şi  miere,  le  spuse  ea  servitorilor, 
şi  trimiteţi-i  vorbă  lui  Maester  Luwin  că  bandajele  mele 

trebuie  să  fie  schimbate. 

O  priviră  cu  uimire  şi  se  grăbiră  să-i  îndeplinească 
poruncile. 

Catelyn  îşi  amintea  cum  fusese  mai  înainte  şi  se  ruşină.  îi 
abandonase  pe  toţi,  pe  copiii  ei,  pe  soţul  ei,  Casa  ei.  Aşa  ceva 
nu  se  va  mai  întâmpla  niciodată.  Le  va  arăta  acestor  oameni 
ai  nordului  cât  de  puternic  putea  fi  un  Tully  de  Riverrun. 

Robb  sosi  la  ea  înaintea  mâncării.  Rodrik  Cassel  veni 
împreună  cu  el,  apoi  omul  de  încredere  al  soţului  ei,  Theon 
Greyjoy,  şi  de  pe  urmă  Hallis  Mollen,  un  membru  al  gărzii, 
musculos,  cu  o  barbă  cafenie,  pătrată.  El  era  noul 
comandant  al  gărzii,  îi  spuse  Robb.  Fiul  ei  era  îmbrăcat  într- 
o  armură  din  piele  întărită  şi  o  cămaşă  de  zale,  iar  la  şold  îi 
spânzura  o  sabie. 

-  Cine  a  fost  bărbatul?  îi  întrebă  Catelyn. 

-  Nimeni  nu-i  cunoaşte  numele,  îi  spuse  Hallis  Mollen. 
Era  un  nimeni  la  Winterfell,  doamna  mea,  dar  unii  zic  că  a 
mai  fost  văzut  pe  aici  şi  prin  împrejurimile  castelului  în 
ultimele  săptămâni. 

-  Deci  era  unul  dintre  oamenii  regelui,  spuse  ea,  ori  unul 
dintre  Lannisteri.  Ar  fi  putut  fi  lăsat  în  urmă  când  au  plecat 
ceilalţi. 

-  Poate,  făcu  Hal.  Cu  toţi  acei  străini  care  au  umplut 
Winterfell  în  ultima  vreme,  nu  se  poate  spune  de  cine 
aparţinea. 

-  S-a  ascuns  în  grajduri,  zise  Greyjoy.  Pot  spune  asta 
după  mirosul  lui. 

-  Şi  cum  a  putut  trece  neobservat?  întrebă  ea  cu  asprime. 
Hallis  Mollen  părea  uluit. 

-  După  ce  Lord  Eddard  a  luat  cu  el  nişte  cai  şi  după  ce  am 
trimis  şi  noi  alţii  la  Rondul  de  Noapte,  grajdurile  au  rămas 
pe  jumătate  goale.  Nu  a  fost  cine  ştie  ce  scamatorie  să  se 
ascundă  de  grăjdari.  S-ar  putea  să-1  fi  văzut  Hodor,  se 
vorbeşte  că  băiatul  se  purta  ciudat,  dar  pur  şi  simplu... 

Hal  scutură  din  cap. 

-  Am  descoperit  unde  dormea,  interveni  Robb.  Avea 
nouăzeci  de  gologani  din  argint  în  punga  de  piele  îngropată 
sub  paie. 

-  E  bine  de  ştiut  că  viaţa  fiului  meu  nu  a  fost  arvunită 
pentru  bani  puţini,  comentă  Catelyn  cu  amărăciune. 

Hallis  Mollen  se  uită  la  ea  nedumerit. 

-  Mă  iertaţi,  doamna  mea,  vreţi  să  spuneţi  că  pe  băiat 
trebuia  să-1  ucidă? 

Greyjoy  se  îndoia  de  asta. 

-  Ar  fi  o  nebunie. 

-  Pentru  Bran  a  venit,  zise  Catelyn.  Tot  continua  să 
mormăie  că  eu  nu  ar  fi  trebuit  să  mă  aflu  acolo.  A  dat  foc 
bibliotecii,  gândindu-se  că  mă  voi  grăbi  să  sting  incendiul, 
luând  şi  gărzile  cu  mine.  Dacă  nu  aş  fi  fost  pe  jumătate 
nebună  de  durere,  ar  fi  reuşit. 

-  De  ce  ar  vrea  cineva  să-1  ucidă  pe  Bran?  întrebă  Robb. 
Zeilor,  e  doar  un  băieţel  neajutorat,  cufundat  în  somn... 

Catelyn  îi  aruncă  primului  ei  născut  o  privire 
provocatoare. 

-  Dacă  te  pregăteşti  să  domneşti  în  nord,  trebuie  să  te 
pricepi  să  descâlceşti  şi  astfel  de  lucruri,  Robb.  Răspunde-ţi 
singur  la  întrebare.  De  ce  ar  vrea  cineva  să  ucidă  un  copil 
adormit? 

înainte  ca  el  să  apuce  să  răspundă,  servitorii  se  întoarseră 
cu  un  platou  cu  mâncare  proaspătă,  adusă  de  la  bucătărie. 
Era  mult  mai  mult  decât  ceruse  ea:  pâine  caldă,  unt  şi  miere 
şi  dulceaţă  de  mure,  felii  subţiri  de  şuncă  şi  un  ou  fiert 
moale,  o  felie  de  brânză  şi  o  oală  cu  ceai  de  mentă.  Şi  odată 
cu  toate  astea  îşi  făcu  apariţia  şi  Maester  Luwin. 

-  Cum  se  simte  fiul  meu,  Maester?  Catelyn  aruncă  o 
privire  spre  toată  mâncarea  adusă  şi  descoperi  că  nu  avea 
poftă  să  mănânce. 

Maester  Luwin  îşi  coborî  privirile. 

-  Tot  la  fel,  doamna  mea. 

Era  răspunsul  la  care  ea  se  aşteptase,  nici  mai  mult,  nici 
mai  puţin.  Mâinile  ei  pulsau  de  durere,  de  parcă  lama  era 
încă  tot  acolo,  tăind-o  adânc.  îi  expedie  pe  servitori  şi  se  uită 
din  nou  spre  Robb. 

-  N-ai  descoperit  nici  acum  răspunsul? 

-  Cineva  se  teme  ca  nu  cumva  Bran  să  se  trezească,  zise 
Robb,  se  teme  de  ceea  ce  ar  putea  să  spună  sau  să  facă,  se 
teme  de  ceva  ce  ştie  el. 

Catelyn  era  mândră  de  el. 

-  Foarte  bine.  Se  întoarse  spre  noul  comandant  al  gărzii. 
Trebuie  să-1  ţinem  pe  Bran  în  siguranţă.  Dacă  a  apărut  un 
ucigaş,  s-ar  putea  să  mai  apară  şi  alţii. 

-  Câţi  soldaţi  din  gardă  doriţi,  doamna  mea?  întrebă  Hal. 

-  Atât  timp  cât  Lordul  Eddard  este  plecat,  fiul  meu  este 
stăpânul  Winterfellului,  îi  răspunse  ea. 

Robb  se  înălţă  puţin  mai  mult. 

-  Pune  un  om  în  camera  lui,  să  stea  acolo  zi  şi  noapte, 
altul  la  uşă,  doi  la  capătul  scării.  Nimeni  nu  intră  la  Bran 
fără  aprobarea  mea  sau  a  mamei. 

-  Cum  spuneţi,  stăpâne. 

-  Fă-o  chiar  acum,  sugeră  Catelyn. 

-  Şi  lasă  lupul  lui  să  stea  în  încăpere  cu  el,  adăugă  Robb. 

-  Da,  zise  Catelyn.  Da. 

Hallis  Mollen  se  înclină  şi  părăsi  încăperea. 

-  Lady  Stark,  zise  Ser  Rodrik  după  ce  comandantul  gărzii 
plecă,  aţi  avut  vreo  şansă  să  observaţi  ce  pumnal  folosea 
ucigaşul? 

-  Circumstanţele  nu  mi-au  permis  să-1  examinez  cu 
atenţie,  dar  aş  putea  vorbi  despre  tăiş,  răspunse  Catelyn  cu 
un  zâmbet  amar.  Dar  de  ce  întrebaţi? 

-  Am  găsit  arma  în  pumnul  strâns  al  nemernicului.  Mie 
mi  se  pare  că  era  o  armă  mult  prea  fină  pentru  un  astfel  de 
individ,  aşa  că  am  examinat-o  îndelung  şi  cu  atenţie. 
Pumnalul  este  unul  în  stil  Valyrian,  cu  mâner  din  os  de 
dragon.  O  astfel  de  armă  nu  poate  ajunge  în  mâinile  unuia 
ca  el.  Cineva  i-a  dat-o. 

Catelyn  dădu  gânditoare  din  cap. 

-  Robb,  închide  uşa. 

El  se  uită  ciudat  la  ea,  însă  făcu  ce-i  ceruse. 

-  Ceea  ce  sunt  pe  cale  să  vă  spun  nu  trebuie  să  fie  auzit 
în  afara  acestei  încăperi,  le  zise  ea.  Vreau  să-mi  juraţi  pentru 
asta.  Dacă  fie  şi  numai  o  parte  din  ceea  ce  bănuiesc  eu  este 
adevărat,  Ned  şi  fetele  mele  călăresc  spre  un  pericol  de 
moarte,  iar  un  cuvânt  ajuns  la  urechile  nepotrivite  ar  putea 
ameninţa  chiar  viaţa  lor. 

-  Lordul  Eddard  îmi  este  ca  un  al  doilea  tată,  zise  Theon 
Greyjoy.  Jur. 

-  Aveţi  jurământul  meu,  spuse  Maester  Luwin. 

-  Şi  pe  al  meu,  doamna  mea,  repetă  şi  Ser  Rodrik.  Ea  privi 
spre  fiul  ei. 

-  Şi  tu,  Robb? 

El  dădu  din  cap  în  semn  de  încuviinţare. 

-  Sora  mea,  Lysa,  crede  că  Laniisterii  i-au  omorât  soţul, 
pe  Lordul  Arryn,  Mâna  Regelui,  le  povesti  Catelyn.  Mi-am  dat 

seama  că  Jaime  Lannister  nu  s-a  dus  la  vânătoare  în  ziua 
când  Bran  a  căzut.  A  rămas  aici,  la  castel.  în  încăpere  se 
pogorî  o  linişte  mormântală.  Nu  cred  că  Bran  a  căzut  din 
turn,  zise  ea  spărgând  tăcerea.  Cred  că  a  fost  aruncat. 
Şocul  era  oglindit  clar  pe  feţele  lor. 

-  Doamna  mea,  dar  asta  este  o  sugestie  monstruoasă,  zise 
Rodrik  Cassel.  Până  şi  un  regicid  ar  da  înapoi  de  la  uciderea 
unui  copil  nevinovat. 

-  Oh,  chiar  aşa?  întrebă  Theon  Greyjoy.  Mă  îndoiesc. 

-  Nu  există  nici  un  fel  de  limite  pentru  ambiţia 
Lannisterilor  sau  pentru  mândria  lor,  zise  Catelyn. 

-  Băiatul  a  fost  întotdeauna  foarte  sigur  de  el,  spuse 
Maester  Luwin  gânditor.  Cunoştea  fiecare  piatră  din 
Winterfell. 

-  Zei!  înjură  Robb,  chipul  său  tânăr  întunecându-se  de 
furie.  Dacă  este  adevărat,  va  plăti  pentru  asta.  îşi  trase  sabia 
şi  o  agită  prin  aer.  îl  ucid  cu  mâna  mea. 

Ser  Rodrik  se  zbârli  la  el. 

-  Pune-o  la  loc!  Lannisterii  se  află  la  sute  de  leghe  de  aici. 
Niciodată  să  nu-ţi  tragi  sabia  decât  dacă  ai  intenţia  de  a  o 
folosi.  De  câte  ori  trebuie  să-ţi  spun  toate  astea,  băiat 
smintit? 

Ruşinat,  Robb  îşi  puse  sabia  înapoi  în  teacă,  devenind, 
dintr-odată,  din  nou  copil.  Catelyn  îi  spuse  lui  Ser  Rodrik: 

-  Văd  că  fiul  meu  mânuieşte  oţel  acum. 
Bătrânul  maestru  răspunse: 

-  M-am  gândit  că  a  venit  vremea.  Robb  privea  neliniştit 
spre  ea. 

-  S-ar  putea  ca  Winterfell  să  aibă  nevoie,  cât  de  curând, 
de  toate  săbiile  sale  şi  ar  fi  cel  mai  bine  ca  ele  să  nu  fie  din 
lemn. 

Theon  Greyjoy  puse  o  mână  pe  mânerul  săbiei  sale  şi 
spuse: 

-  Doamna  mea,  dacă  se  va  ajunge  la  asta,  Casa  mea  vă 
este  foarte  îndatorată. 

Maester  Luwin  îşi  pipăi  lanţul  de  la  gât,  acolo  unde  se 
freca  de  piele. 

-  Tot  ceea  ce  ştim  sunt  simple  presupuneri.  Cel  pe  care 
vrem  să-1  acuzăm  este  chiar  fratele  iubit  al  reginei.  Nu  va  lua 
asta  prea  uşor.  Ne  trebuie  dovezi,  altfel  vom  fi  nevoiţi  să 
păstrăm  tăcerea  de-a  pururi. 

-  Dovada  ta  este  pumnalul,  zise  Ser  Rodrik.  O  armă  atât 
de  fină  ca  asta  nu  ar  fî  trecut  neobservată. 

Exista  un  singur  loc  unde  putea  fi  aflat  adevărul,  îşi  dădu 
seama  Catelyn. 

-  Cineva  trebuie  să  meargă  la  Debarcaderul  Regelui. 

-  Mă  duc  eu,  zise  Robb. 

-  Nu,  îi  răspunse  ea.  Locul  tău  este  aici.  Trebuie  să  fie 
întotdeauna  un  Stark  la  Winterfell. 

Privi  spre  Ser  Rodrik,  cu  favoriţii  săi  mari  şi  albi,  la 
Maester  Luwin,  cu  robele  sale  cenuşii,  la  tânărul  Greyjoy, 
zvelt,  întunecat  şi  impetuos.  Pe  care  să-1  trimită?  Cine  va  fi 
crezut?  Apoi  îşi  dădu  seama.  împinse  la  o  parte  păturile,  cu 
degetele  ei  bandajate,  ţepene  şi  rigide  ca  piatra.  Coborî  din 
pat. 

-  Trebuie  să  merg  chiar  eu. 

-  Doamna  mea,  glăsui  Maester  Luwin,  oare  este  înţelept? 
în  mod  sigur,  Lannisterii  vă  vor  privi  sosirea  cu  toate 
suspiciunile. 

-  Cum  rămâne  cu  Bran?  întrebă  Robb,  arătând  complet 
dezorientat  acum.  Doar  nu  vrei  să-1  părăseşti. 

-  Am  făcut  tot  ce  am  putut  pentru  Bran,  spuse  ea, 
punând  una  din  mâinile  ei  rănite  pe  braţul  lui.  Viaţa  lui  se 
află  acum  în  mâinile  zeilor  şi  ale  lui  Maester  Luwin.  Aşa  cum 
mi-ai  amintit  chiar  tu,  Robb,  mai  am  şi  alţi  copii  la  care 
trebuie  să  mă  gândesc. 

-  Veţi  avea  nevoie  de  o  escortă  foarte  puternică,  doamna 
mea,  zise  Theon. 

-  Am  să-1  trimit  pe  Hal,  cu  un  escadron  de  soldaţi  din 
gardă,  făcu  Robb. 

-  Nu,  rosti  Catelyn.  Un  grup  mare  atrage  o  atenţie 
nedorită.  Nu  aş  vrea  ca  Lannisterii  să  ştie  că  vin. 

Ser  Rodrik  protestă: 

-  Doamna  mea,  permiteţi-mi  ca  să  vă  însoţesc  eu,  cel 
puţin.  Drumul  regelui  poate  fi  periculos  pentru  o  femeie 
singură. 

-  Nu  voi  merge  pe  drumul  regelui,  răspunse  Catelyn. 
Rămase  o  clipă  pe  gânduri,  apoi  dădu  din  cap  în  semn  de 
consimţire.  Doi  călăreţi  se  pot  deplasa  la  fel  de  repede  ca 
unul  singur,  mult  mai  repede  decât  o  coloană  încetinită  de 
căruţe  şi  case  pe  roţi.  Voi  accepta  compania  dumitale,  Ser 
Rodrik.  Vom  merge  de-a  lungul  Cuţitului  Alb,  spre  mare,  şi 

vom  închiria  o  corabie  la  Portul  Alb.  Cai  puternici  şi  vânturi 
aprige  ne  vor  aduce  la  Debarcaderul  Regelui  chiar  cu  mult 
înaintea  lui  Ned  şi  a  Lannisterilor.  Iar  apoi,  se  gândi  ea,  vom 
vedea  ce-i  de  văzut. 

ŞANSA 


Eddard  Stark  plecase  înaintea  zorilor,  o  informă  Septa 
Mordane  pe  Şansa. 

-  Regele  a  pus  să  fie  chemat.  Cred  că  pentru  o  altă 
vânătoare.  Mi  s-a  spus  că  încă  mai  există  bizoni  pe 
pământurile  astea. 

-  N-am  văzut  niciodată  bizoni,  spuse  Şansa,  hrănind-o  cu 
o  bucată  de  şuncă  pe  Lady,  pe  sub  masă. 

Lupul  străvechi  o  luă  din  mâna  ei  cu  delicateţea  unei 
regine.  Septa  Mordane  pufni  dezaprobatoare. 

-  O  doamnă  nobilă  nu  hrăneşte  câinii  pe  sub  masă,  zise 
ea,  rupând  încă  o  bucată  de  fagure  şi  lăsând  mierea  să  se 
scurgă  peste  pâine. 

-  Ea  nu-i  câine,  e  un  lup  străvechi,  remarcă  Şansa,  pe 
când  Lady  îşi  lingea  ghearele  cu  o  limbă  aspră.  Oricum,  tata 
mi-a  spus  că-i  putem  ţine  cu  noi  dacă  vrem. 

Septa  nu  era  încântată. 

-  Eşti  o  fată  bună,  Şansa,  dar  când  este  vorba  despre 
creatura  aceea,  devii  la  fel  de  refractară  ca  şi  sora  ta,  Arya. 
Apoi  se  încruntă.  Pe  unde  umblă  Arya  în  dimineaţa  asta? 

-  Nu-i  e  foame,  spuse  Şansa,  ştiind  prea  bine  că  sora  sa 
se  strecurase,  probabil,  în  bucătărie  cu  câteva  ore  înainte  şi- 
şi  făcuse  rost  de  un  mic  dejun  de  la  vreun  băiat  de  pe  acolo. 

-  Aminteşte-i  să  se  îmbrace  frumos  astăzi.  Poate  în  catifea 
cenuşie.  Suntem  cu  toatele  invitate  să  ne  plimbăm  împreună 
cu  regina  şi  Prinţesa  Myrcella  în  casa  regală  pe  roţi  şi  trebuie 
să  arătăm  cât  se  poate  de  bine. 

Şansa  arăta,  deja,  cât  se  poate  de  bine.  îşi  pieptănase 
părul  lung,  roşcat,  până  la  strălucire  şi  îmbrăcase  cele  mai 
frumoase  mătăsuri  albastre  ale  ei.  De-abia  aşteptase  ziua  de 
astăzi,  de  mai  bine  de  o  săptămână.  Era  o  mare  onoare  să  te 
plimbi  cu  regina  şi,  în  afară  de  asta,  s-ar  putea  ca  şi  Prinţul 
Jeffrey  să  fie  pe  acolo.  Logodnicul  ei.  Numai  gândindu-se  la 
asta,  inima  începea  să-i  bată  nebuneşte,  deşi  nu  se  vor 
căsători  decât  peste  ani  şi  ani.  Şansa  încă  nu-1  cunoştea  cu 
adevărat  pe  Jeffrey,  dar  se  îndrăgostise  de  el.  Era  tot  ceea  ce 
visase  că  ar  putea  fi  prinţul  ei,  înalt  şi  frumos,  puternic,  cu 
un  păr  ca  aurul.  Preţuia  orice  ocazie  de  a  fi  împreună  cu  el, 
puţine  câte  erau.  Singurul  lucru  care  o  speria  pe  ziua  de  azi 
era  Arya.  Arya  avea  un  stil  de  a  distruge  totul.  Niciodată  nu 

puteai  şti  ce  va  face. 

-  Am  să-i  spun,  zise  Şansa  deloc  sigură,  dar  se  va  îmbrăca 
aşa  cum  face  întotdeauna.  Sper  că  nu  va  fi  ceva  prea  jenant. 
Aş  putea  fi  scuzată? 

-Da. 

Septa  Mordane  îşi  oferi  încă  o  felie  de  pâine  cu  miere,  iar 
Şansa  se  ridică  de  pe  bancă.  Lady  se  luă  după  ea  când  ieşi 
din  sala  mare  a  hanului. 

Afară,  se  opri  pentru  o  clipă  în  mijlocul  strigătelor  şi 
blestemelor  şi  scârţâitului  roţilor  de  lemn,  pe  când  bărbaţii 
adunau  corturile  şi  pavilioanele  şi  încărcau  căruţele  j  pentru 
încă  o  zi  de  marş.  Hanul  era  o  clădire  cu  trei  etaje,  din  piatră 
spălăcită  la  culoare,  cel  mai  mare  pe  care-1  văzuse  Şansa 
vreodată,  dar  chiar  şi  aşa,  avea  spaţii  de  cazare  pentru 
numai  o  treime  din  suita  regelui,  care  se  mărise  la  peste 
patru  sute  de  oameni,  plus  curtea  tatălui  ei  şi  călăreţii  liberi 
care  li  se  alăturaseră  pe  drum. 

O  găsi  pe  Arya  pe  malul  Tridentului,  încercând  să  o  ţină 
pe  Nymeria  nemişcată  în  timp  ce-i  peria  noroiul  uscat  din 
blană.  Lupului  străvechi  nu-i  plăcea  procedeul.  Arya  purta 
aceleaşi  haine  de  piele  pentru  călărie  pe  care  le  avusese  şi 
ieri  şi  alaltăieri. 

-  Mai  bine  ai  pune  pe  tine  ceva  frumos,  îi  spuse  Şansa. 
Aşa  a  zis  Septa  Mordane.  Călătorim  astăzi  în  casa  pe  roţi  a 
reginei,  împreună  cu  Prinţesa  Myrcella. 

-  Nu  vreau,  zise  Arya,  încercând  să  descâlcească  o  şuviţă 
din  blana  cenuşie  a  Nymeriei.  Mycah  şi  cu  mine  vom  călări 
în  sus  pe  râu  şi  vom  căuta  rubine  la  vad. 

-  Rubine?  făcu  Şansa  uimită.  Ce  fel  de  rubine? 

Arya  îi  aruncă  o  privire  de  parcă  i-ar  fi  spus  că  era  o 
proastă. 

-  Rubinele  lui  Rhaegar.  Acolo  este  locul  unde  1-a  ucis 
regele  Robert  şi  a  câştigat  coroana. 

Şansa  o  privi  neîncrezătoare  pe  sfrijita  de  soră-sa. 

-  Nu  poţi  să  cauţi  rubine,  ne  aşteaptă  prinţesa.  Regina  ne- 
a  invitat  pe  amândouă. 

-  Nu-mi  pasă,  răspunse  Arya.  Casa  pe  roţi  nici  măcar  nu 
are  ferestre,  nu  poţi  vedea  nimic. 

-  Ce-ai  vrea  să  vezi?  zise  Şansa,  iritată.  Fusese  atât  de 
entuziasmată  de  invitaţie,  iar  acum  proasta  de  soră-sa  avea 
de  gând  să  distrugă  totul,  aşa  cum  se  temuse  ea.  Sunt 

numai  câmpii,  ferme  şi  avanposturi. 

-  Ba,  nu,  făcu  Arya  cu  încăpăţânare.  Dacă  vii  o  dată  cu 
noi,  ai  să  vezi. 

-  Detest  să  călăresc,  spuse  Şansa  agitată.  Nu  faci  altceva 
decât  să  te  murdăreşti,  să  te  umpli  de  praf  şi  de  bătături. 

Arya  dădu  din  umeri. 

-  Stai  nemişcată,  o  repezi  ea  pe  Nymeria.  Nu  te  rănesc. 
Apoi,  către  Şansa:  Când  traversam  Gâtul,  am  numărat 
treizeci  şi  şase  de  flori  pe  care  nu  le-am  mai  văzut  înainte, 
iar  Mycah  mi-a  arătat  o  şopârlă-leu. 

Şansa  se  înfiora.  Le  trebuiseră  douăsprezece  zile  ca  să 
traverseze  Gâtul,  hurducăindu-se  pe  un  drum  întortocheat, 
printr-o  mlaştină  întunecată,  nesfârşită,  iar  ea  detestase 
fiecare  clipă.  Aerul  fusese  umed  şi  lipicios,  drumeagul  atât 
de  îngust,  încât  nu  putuseră  să  ridice  o  tabără  ca  lumea 
pentru  noapte  şi  trebuiseră  să  se  oprească  direct  la  drumul 
regelui.  Pâlcuri  dese  de  copaci  pe  jumătate  acoperiţi  de  ape 
se  înghesuiau  aproape  de  ei,  iar  de  pe  crengi  alunecau 
perdele  de  mucegai  albicios.  Flori  uriaşe  înfloreau  în  mocirlă 
şi  pluteau  în  ochiuri  de  apă  stătută,  însă  dacă  erai  atât  de 
prost  încât  să  părăseşti  drumeagul  ca  să  le  culegi,  te 
aşteptau  nisipurile  mişcătoare  care  să  te  înghită,  şerpii  care 
pândeau  din  copaci  şi  şopârlele-leu,  plutind  pe  jumătate 
scufundate  în  apă,  precum  buştenii  negri,  cu  ochi  şi  dinţi. 

Bineînţeles,  nimic  din  toate  astea  nu  o  oprise  pe  Arya. 
într-o  zi  venise  înapoi  cu  rânjetul  ei  cabalin,  cu  părul  năclăit 
şi  hainele  pline  de  mâl,  ţinând  un  buchet  de  flori  purpurii  şi 
verzi  pentru  tatăl  lor.  Şansa  continuase  să  spere  că  el  îi  va 
spune  să-şi  vină  în  fire  şi  să  se  poarte  ca  o  doamnă  de 
familie  nobilă,  aşa  cum  ar  fi  trebuit,  însă  el  nu  făcuse  asta, 
ci  doar  o  îmbrăţişase  şi  îi  mulţumise  pentru  flori.  Asta  doar 
înrăutăţise  lucrurile. 

Apoi  ieşi  la  iveală  că  florile  purpurii  erau  numite  săruturi 
otrăvite,  iar  Arya  se  alese  cu  o  mâncărime  pe  mâini.  Şansa 
credea  ca  asta  îi  servise  drept  lecţie,  însă  Arya  răsese,  iar 
ziua  următoare  se  frecase  cu  nămol  pe  braţe,  la  fel  ca  o 
femeie  ignorantă,  de  la  ţară,  doar  pentru  că  prietenul  ei, 
Mycah,  îi  spusese  că  asta  alunga  mâncărimea.  Avea 
zgârieturi  pe  braţe  şi  umeri,  dungi  vineţii  şi  urme  verzi  şi 
gălbui,  Şansa  le  văzuse  când  sora  sa  se  dezbrăcase  pentru 
culcare.  Cum  se  alesese  cu  ele,  numai  cei  şapte  zei  ştiau. 

Arya  continua,  periind  smocurile  de  blană  încâlcită  ale 
Nymeriei  şi  flecărind  despre  lucrurile  văzute  în  călătoria  spre 
sud. 

-  Săptămâna  trecută  am  găsit  un  turn  de  pază  părăsit  iar 
cu  o  zi  mai  înainte  am  zărit  o  herghelie  de  cai  sălbatici.  Ar  fi 
trebuit  să-i  vezi  şi  tu  fugind,  când  au  simţit  mirosul 
Nymeriei.  Lupoaica  se  răsucea  sub  strânsoarea  ei  şi  Arya  o 
muştrului.  încetează,  trebuie  să  fac  şi  partea  cealaltă,  eşti 
năclăită  toată. 

-  Nu  trebuie  să  părăseşti  coloana,  îi  reaminti  Şansa.  Aşa  a 
zis  tata. 

Arya  dădu  din  umeri. 

-  Nu  m-am  dus  departe.  Oricum,  Nymeria  a  stat  cu  mine 
tot  timpul.  Şi  nici  nu  plec  mereu.  Uneori,  este  distractiv  să 
călăreşti  pe  lângă  căruţe  şi  să  stai  de  vorbă  cu  oamenii. 

Şansa  ştia  totul  despre  oamenii  cu  care-i  plăcea  Aryei  să 
discute:  scutieri  şi  grăjdari  şi  slujnice,  bătrâni  şi  copii 
dezbrăcaţi,  călăreţi  liberi,  grosolani  la  vorbă  şi  de  origine 
nesigură.  Arya  s-ar  putea  împrieteni  cu  oricine.  Acest  Mycah 
era  cel  mai  rău;  băiat  de  măcelar,  de  treisprezece  ani,  un 
sălbatic,  dormea  în  căruţa  cu  carne  şi  mirosea  ca  un  butuc 
de  măcelărie.  Doar  vederea  lui  era  suficientă  ca  Şansa  sa  se 
simtă  rău,  însă  Arya  prefera  compania  lui  în  locul  ei.  Şansa 
îşi  pierdu  răbdarea. 

-  Trebuie  să  vii  cu  mine,  îi  spuse  surorii  ei  pe  un  ton  ferm. 
Nu  o  poţi  refuza  pe  regină.  Septa  Mordane  te  aşteaptă. 

Arya  nu  o  băgă  în  seamă.  Smuci  tare  de  perie.  Nymeria 
mârâi  şi  fugi,  jignită. 

-  Vino  înapoi,  aici! 

-  Vor  fi  prăjituri  de  lămâie  şi  ceai,  continuă  Şansa,  pe  un 
ton  adult  şi  înţelegător.  Lady  se  frecă  de  piciorul  ei.  Şansa  îi 
scarpină  urechile  aşa  cum  îi  plăcea  ei,  iar  lupul  se  aşeză 
lângă  ea  pe  picioarele  din  spate,  privind  cum  Arya  0  fugărea 
pe  Nymeria.  De  ce  ai  vrea  să  călăreşti  un  cal  bătrân  şi 
puturos  şi  să  te  umpli  de  băşici  şi  transpiraţie,  când  te-ai 
putea  lăfăi  în  perne  de  puf  şi  să  mănânci  prăjituri  cu  regina? 

-  Nu-mi  place  de  regină,  zise  Arya  nepăsătoare.  Şansa  îşi 
opri  respiraţia,  şocată  că  Arya  ar  putea  spune  aşa  ceva,  dar 
sora  sa  trăncăni  mai  departe,  fără  oprire.  Nici  măcar  nu  mă 
va  lăsa  să  o  aduc  pe  Nymeria. 

îşi  înfipse  peria  la  centură  şi-şi  încolţi  lupoaica.  Nymeria  o 

privi  îngrijorată  cum  se  apropie. 

-  O  casă  pe  roţi  regală  nu  este  un  loc  pentru  un  lup,  spuse 
Şansa.  Iar  Prinţesa  Myrcella  se  teme  de  lupi,  ştii  asta. 

-  Myrcella  este  o  bebeluşă.  Arya  o  înşfacă  pe  Nymeria  de 
gât,  însă  în  momentul  în  care  scoase  peria  din  nou,  lupul 
străvechi  îi  scăpă  şi  o  luă  la  goană.  Frustrată,  Arya  azvârli 
peria  pe  jos.  Lupoaică  rea!  strigă  ea. 

Şansa  nu  se  putu  opri  să  nu  zâmbească  puţin.  Maestrul 
dresor  îi  spusese  odată  că  orice  animal  copiază  com- 
portamentul stăpânului.  O  îmbrăţişa  scurt  pe  Lady.  Lady  o 
linse  pe  obraz.  Şansa  chicoti.  Arya  auzi  şi  se  răsuci  furioasă 
pe  călcâie. 

-  Nu-mi  pasă  ce  spui,  mă  duc  să  călăresc.  Figura  ei  lungă, 
cabalină,  avea  acea  expresie  încăpăţânată  care  spunea  că  nu 
glumea  deloc. 

-  Zeii  au  dreptate,  Arya,  uneori  te  porţi  atât  de  copilăreşte, 
zise  Şansa.  Atunci,  plec  singură.  Va  fi  chiar  şi  mai  bine  aşa. 
Lady  şi  cu  mine  vom  mânca  toate  prăjiturile  de  lămâie  şi  ne 
vom  simţi  cât  se  poate  de  bine  fără  tine. 

Se  întoarse  să  plece,  însă  Arya  strigă  după  ea. 

-  Nu  te  vor  lăsa  nici  pe  tine  să  o  aduci  pe  Lady. 
Dispăru   înainte    ca   Şansa   să   se   gândească   ce  să-i 

răspundă,  fugărind-o  pe  Nymeria  de-a  lungul  râului.  Singură 
şi  umilită,  Şansa  o  luă  pe  drumul  ocolit  spre  han,  unde  ştia 
că  o  aştepta  Septa  Mordane.  Lady  păşea  fără  zgomot  lângă 
ea.  Aproape  că-i  dăduseră  lacrimile.  Tot  ceea  ce  voise  ea  era 
ca  lucrurile  să  meargă  bine  şi  drăguţ,  aşa  cum  erau  şi  în 
balade.  De  ce  nu  putea  fi  Arya  dulce  şi  delicată  şi  blândă, 
aşa  ca  Prinţesa  Myrcella?  I-ar  fi  plăcut  să  aibă  o  soră  ca  ea. 

Şansa  nu  putea  pricepe  cum  două  surori,  născute  la  doar 
doi  ani  diferenţă,  erau  atât  de  deosebite.  Nu  ar  fi  fost  mai 
uşor  dacă  Arya  ar  fi  fost  un  bastard,  la  fel  ca  fratele  ei  vitreg, 
Jon?  Ea  chiar  şi  arăta  ca  Jon,  cu  faţa  acea  lungă  şi  părul 
castaniu  al  Starkilor,  fără  nimic  din  mama  lor  în  trăsăturile 
sau  în  culoarea  tenului  ei.  Iar  mama  lui  Jon  fusese  din 
popor,  sau  aşa  şuşoteau  oamenii.  O  dată,  pe  când  era  mai 
mică,  Şansa  o  întrebase  chiar  pe  mama  lor  dacă  nu  fusese, 
cumva,  o  greşeală.  Poate  că  grumkinii  o  furaseră  pe  sora  ei 
adevărată.  însă  mama  izbucnise  în  râs  şi  spusese  că  nu, 
Arya  era  fiica  ei  şi  sora  adevărată  a  Şansei,  sânge  din  sângele 
ei.  Şansa  nu-şi  putea  imagina  de  ce  ar  minţi  mama  despre 

aşa  ceva,  aşa  că  presupuse  că  era  adevărat. 

Pe  măsură  ce  se  apropie  de  centrul  taberei,  supărarea  ei 
fu  dată  foarte  repede  uitării.  O  mulţime  se  adunase  în  jurul 
casei  pe  roţi  a  reginei.  Şansa  auzi  voci  agitate  zumzăind  ca 
albinele  dintr-un  stup.  Uşile  fuseseră  deschise  larg,  văzu  ea, 
iar  regina  stătea  în  capătul  scărilor  de  lemn,  zâmbind  în  jos 
spre  cineva.  O  auzi  spunând: 

-  Consiliul  ne  face  o  mare  onoare,  bunii  mei  lorzi. 

-  Ce  se  întâmplă?  îl  întrebă  ea  pe  un  cavaler  pe  care-1 
cunoştea. 

-  Consiliul  a  trimis  călăreţi  de  la  Debarcaderul  Regelui 
pentru  a  ne  escorta  pe  tot  restul  călătoriei,  îi  spuse  el.  O 
gardă  de  onoare  pentru  rege. 

Nerăbdătoare  să  vadă,  Şansa  o  lăsă  pe  Lady  să-şi  croiască 
drum  prin  mulţime.  Oamenii  se  dădeau  cu  grabă  la  o  parte 
din  calea  lupului  străvechi.  Când  se  apropie,  văzu  doi 
cavaleri  îngenunchind  în  faţa  reginei,  în  armuri  atât  de  fine 
şi  de  arătoase,  că  îi  veni  să  se  frece  la  ochi.  Unul  dintre 
cavaleri  purta  un  costum  complicat  din  solzi  albi,  emailaţi, 
strălucitor  ca  un  câmp  acoperit  de  zăpadă  proaspătă,  cu 
ornamente  şi  catarame  de  argint  care  luceau  în  j  soare.  Când 
îşi  scoase  coiful,  Şansa  văzu  că  era  un  bărbat  în  vârstă,  cu 
părul  la  fel  de  alb  ca  armura  sa;  totuşi,  părea  puternic  şi 
graţios  în  pofida  anilor.  Pe  umeri  îi  atârna  mantia  de  un  alb 
pur  a  Gărzii  Regelui. 

Companionul  său  era  un  bărbat  de  vreo  douăzeci  de  ani,  a 
cărui  armură  avea  un  pieptar  de  oţel  de  un  verde-închis  ca  o 
pădure  întunecată.  Era  cel  mai  frumos  bărbat  pe  care 
căzuseră  vreodată  privirile  Şansei;  înalt  şi  solid,  cu  un  păr 
negru  strălucitor,  care-i  curgea  pe  umeri  şi  încadra  o  faţă 
proaspăt  rasă,  iar  ochii  săi  verzi  şi  veseli  se  potriveau  cu 
armura.  Sub  unul  dintre  braţe  purta  un  coif  cu  coarne  de 
cerb,  ramurile  lor  maiestuoase  lucind  aurii. 

La  început,  Şansa  nici  nu-1  remarcă  pe  cel  de-al  treilea 
străin.  Nu  îngenunchease  împreună  cu  ceilalţi.  Stătea  într-o 
parte,  lângă  cai  -  un  bărbat  sfrijit  şi  morocănos,  care  privea 
procesiunea  în  tăcere.  Faţa  lui  era  ciupită  de  vărsat  şi  lipsită 
de  barbă,  cu  ochi  afundaţi  în  orbite  şi  obraji  scofâlciţi.  Deşi 
nu  era  bătrân,  mai  avea  doar  câteva  smocuri  de  păr 
căzându-i  peste  urechi,  foarte  lungi,  !  ca  la  femei.  Armura  sa 
era  formată  din  zale  de  un  cenuşiu-metalic  peste  pielea 

întărită,  fără  nici  un  fel  de  ornamente,  dezvăluind  vechimea 
ei  şi  folosinţa  îndelungată.  Deasupra  umărului  drept  se  iţea 
mânerul  din  piele  pătată  al  unei  săbii  prinse  la  spate;  o  sabie 
lungă,  pentru  ambele  mâini,  mult  prea  lungă  pentru  a  putea 
fi  purtată  la  şold. 

-  Regele  a  plecat  la  vânătoare,  dar  ştiu  că  va  fi  bucuros  să 
vă  vadă  când  se  va  întoarce,  le  spunea  regina  celor  doi 
cavaleri  care  îngenuncheaseră  înaintea  ei,  însă  Şansa  nu-şi 
putea  dezlipi  privirile  de  cel  de-al  treilea  bărbat. 

El  păru  să  simtă  apăsarea  privirii  ei.  încet,  întoarse  capul. 
Lady  mârâi.  O  potopi  o  spaimă  mai  copleşitoare  decât  tot  ce 
simţise  ea  până  atunci.  Se  dădu  înapoi  şi  se  lovi  de  cineva. 

Mâini  vânjoase  o  prinseră  de  umeri  şi,  pentru  o  clipă, 
Şansa  se  gândi  că  era  tatăl  ei,  dar  când  se  întoarse  văzu  faţa 
arsă  a  lui  Sandor  Clegane,  privind  în  jos  spre  ea,  cu  o  gură 
strâmbată  într-un  zâmbet  batjocoritor. 

-  Tremuri,  fato,  spuse  el  cu  vocea-i  aspră.  Te  sperii  chiar 
atât  de  tare? 

Chiar  că  o  făcea,  şi  încă  de  când  dăduse  prima  oară  cu 
ochii  de  ravagiile  pe  care  focul  i  le  lăsase  pe  faţă,  deşi  acum  i 
se  părea  că  nu  era  nici  pe  jumătate  atât  de  înspăimântător 
pe  cât  era  celălalt.  Cu  toate  astea,  Şansa  se  smulse  de  lângă 
el,  iar  Câinele  râse,  iar  Lady  se  puse  între  ei,  mârâind  un 
avertisment.  Şansa  se  lăsă  în  genunchi  pentru  a-şi  pune 
braţele  pe  după  gâtul  lupului.  Toată  lumea  se  adunase  în 
jurul  lor,  icnind,  iar  ea  putea  simţi  privirile  oamenilor  fixate 
asupra  ei,  iar  ici  colo  se  auziră  comentarii  înăbuşite  şi 
hohote  întretăiate. 

-  Un  lup?  zise  un  bărbat,  iar  altcineva  adăugă: 

-  Pe  şapte  iaduri,  ăsta-i  un  lup  străvechi,  iar  primul 
bărbat  spuse: 

-  Ce  face  aici,  în  tabără? 
Glasul  dogit  al  Câinelui  explică: 

-  Starkii  îi  folosesc  în  loc  de  doici,  iar  Şansa  îşi  dădu 
seama  că  ea  şi  Lady  erau  privite  de  cei  doi  cavaleri  străini, 
cu  săbiile  în  mână,  iar  apoi  i  se  făcu  din  nou  frică  şi  ruşine. 
Lacrimile  îi  umplură  ochii.  O  auzi  pe  regină  spunând: 

-  Jeffrey,  du-te  la  ea. 
Iar  prinţul  ei  sosi. 

-  Lăsaţi-o  în  pace,  spuse  el.  Se  aplecă  asupra  ei,  minunat 
în  veşmintele  din  lână  albastră  şi  piele  neagră,  cu  pletele  sale 

blonde  strălucind  în  soare  ca  o  coroană.  îi  întinse  mâna  şi  o 
ridică  în  picioare.  Ce  s-a  întâmplat,  dulce  doamnă?  De  ce  te 
temi?  Nimeni  nu-ţi  va  face  nimic.  Puneţi-vă  săbiile  în  teacă, 
toţi.  Lupul  este  animalul  ei  de  companie,  asta-i  tot.  Apoi  se 
uită  spre  Sandor  Clegane.  Iar  tu,  Câine,  marş  de  aici,  îmi 
sperii  logodnica. 

Iar  Câinele,  credincios  ca  întotdeauna,  făcu  o  plecăciune 
şi  se  pierdu  în  mulţime.  Şansa  se  străduia  să-şi  revină.  Se 
simţea  ca  o  proastă.  Era  o  Stark  de  Winterfell,  o  domniţă 
nobilă  şi,  într-o  bună  zi,  va  fi  regină. 

-  Nu  a  fost  el,  dulcele  meu  prinţ,  încercă  ea  să  explice.  A 
fost  celălalt. 

Cei  doi  cavaleri  străini  schimbară  priviri  între  ei. 

-  Payne?  chicoti  cel  tânăr,  în  armura  verde. 

Cel  mai  vârstnic,  în  armură  albă,  îi  vorbi  Şansei  pe  un  ton 
blând: 

-  Uneori,  Ser  Hyn  mă  sperie  chiar  şi  pe  mine,  dulce 
doamnă.  Are  o  înfăţişare  înspăimântătoare. 

-  Aşa  şi  trebuie.  Regina  coborâse  din  casa  pe  roţi.  Publicul 
se  despărţi  în  două  pentru  a-i  face  loc.  Dacă  nemernicii  nu 
se  tem  de  dreptatea  regelui,  înseamnă  că  la  comandă  nu  se 
află  cine  trebuie. 

Şansa  îşi  regăsi,  în  cele  din  urmă,  vocea. 

-  Atunci,  cu  siguranţă  că  l-aţi  ales  pe  cel  care  trebuie, 
Maiestatea  Voastră,  spuse  ea,  iar  în  jurul  ei  izbucni  o 
furtună  de  râsete. 

-  Foarte  bine  spus,  copilă,  zise  bătrânul  în  alb.  Aşa  cum 
se  cuvine  pentru  fiica  lui  Eddard  Stark.  Sunt  onorat  să  te 
cunosc,  chiar  dacă  circumstanţele  în  care  am  făcut-o  sunt 
atât  de  neobişnuite.  Eu  sunt  Ser  Barristan  Selmy,  din  Garda 
Regelui. 

Şansa  ştia  acest  nume,  iar  acum  bunele  maniere  pe  care  i 
le  predase  Septa  Mordane  de-a  lungul  anilor  îi  reveniră  în 
minte. 

-  Lordul  Comandant  al  Gărzii  Regale,  zise  ea,  şi  consilierul 
lui  Robert,  regele  nostru,  şi  înainte  de  el,  al  lui  Aerys 
Targaryen.  Onoarea  este  de  partea  mea,  bunule  cavaler. 
Chiar  şi  în  nordul  îndepărtat,  trubadurii  cântă  faptele  lui 
Barristan  cel  îndrăzneţ. 

Cavalerul  în  verde  râse  din  nou. 

-  Barristan  cel  Bătrân,  vrei  să  spui.  Nu-1  flata  prea  mult, 

copilă,  pentru  că  deja  se  ia  prea  în  serios.  Apoi  îi  zâmbi.  Iar 
acum,  fată  cu  lup,  dacă  îmi  poţi  spune  şi  cum  mă  cheamă, 
trebuie  să  accept  că  eşti,  într-adevăr,  fiica  Mâinii. 
Jeffrey  se  încorda  lângă  ea. 

-  Ai  grijă  cum  vorbeşti  cu  logodnica  mea. 

-  Pot  să  răspund,  zise  Şansa  repede,  pentru  a  potoli  furia 
prinţului.  îi  zâmbi  cavalerului  în  verde.  Coiful  vostru  are 
coarne  aurite,  domnul  meu.  Cerbul  este  blazonul  Casei 
regale.  Regele  Robert  are  doi  fraţi.  Datorită  fragedei  voastre 
tinereţi,  nu  puteţi  fi  decât  Renly  Baratheon,  Lord  de  Storm's 
End  şi  consilier  al  regelui,  aşa  că  vă  ştiu  numele.  Ser 
Barristan  chicoti. 

-  Prin  tinereţea  lui  fragedă,  ar  putea  fi  numai  un  filfizon 
zurbagiu,  aşa  îi  spun  eu. 

Se  porni  un  râs  general,  dezlănţuit  de  însuşi  Lord  Renly. 
Tensiunea  de  acum  câteva  clipe  dispăruse,  iar  Şansa  începu 
să  se  simtă  bine...  până  ce  Ser  Hyn  Payne  dădu  la  o  parte 
doi  oameni  şi  se  opri  înaintea  ei,  fără  nici  o  urmă  de  zâmbet. 
Nu  spuse  nici  un  cuvânt.  Lady  îşi  dezveli  colţii  şi  începu  să 
mârâie,  un  mârâit  jos,  încărcat  de  ameninţări,  dar  de  data 
asta  Şansa  o  făcu  să  tacă  punându-i  o  mână  pe  cap. 

-  îmi  pare  rău  dacă  v-am  ofensat,  Ser  Hyn,  spuse  ea. 
Aşteptă  un  răspuns,  dar  nu  veni  nici  unul.  Pe  când  omul 

o  privea,  ochii  săi  spălăciţi  păreau  să-i  smulgă  toate  hainele 
de  pe  ea,  apoi  pielea,  lăsându-i  sufletul  dezgolit  înaintea  lui. 
Tot  tăcut,  se  întoarse  şi  plecă.  Şansa  nu  înţelese.  Privi  către 
prinţ. 

-  Am  spus  ceva  rău,  Maiestatea  Voastră?  De  ce  nu  mi-a 
vorbit? 

-  Ser  Hyn  nu  este  prea  vorbăreţ  de  vreo  paisprezece  ani 
încoace,  comentă  Lord  Renly  cu  un  zâmbet  viclean.  Jeffrey  îi 
adresă  unchiului  său  o  privire  încărcată  de  ură,  apoi  luă 
mâinile  Şansei  într-ale  lui. 

-  Aerys  Targaryen  i-a  smuls  limba  cu  cleştii. 

-  Vorbeşte  însă  cel  mai  elocvent  cu  sabia  sa,  rosti  regina, 
iar  devotamentul  său  pentru  regatul  nostru  este  indiscutabil. 
Apoi  zâmbi  cu  graţie  şi  spuse:  Şansa,  eu  şi  bunii  consilieri 
trebuie  să  discutăm  până  ce  se  întoarce  regele  împreună  cu 
tatăl  tău.  Mă  tem  că  va  trebui  să  amânăm  ziua  ta  împreună 
cu  Myrcella.  Te  rog,  transmite-i  scuzele  mele  dulcii  tale 
surori.  Jeffrey,  poate  că  eşti  atât  de  bun  încât  s-o  distrezi 

astăzi  pe  invitata  noastră. 

-  Va  fi  plăcerea  mea,  mamă,  zise  Jeffrey  oficial. 

O  luă  de  braţ  şi  o  conduse  de  lângă  casa  pe  roţi,  iar 
moralul  Şansei  crescu  vertiginos.  O  zi  întreagă  cu  prinţul! 
Privi  cu  adoraţie  spre  el.  Era  atât  de  galant,  se  gândi  ea. 
Modul  în  care  o  scăpase  de  Ser  Ilyn  şi  de  Câine  era  aproape 
ca  în  balade,  ca  pe  vremurile  când  Serwyn  al  Scutului 
Oglindă  o  salvase  pe  Prinţesa  Daeryssa  din  mâinile 
giganţilor,  sau  când  Prinţul  Aemon  Cavalerul-Dragon 
apărase  onoarea  Reginei  Naerys  faţă  de  calomniile 
nemernicului  Ser  Morgii. 

Atingerea  mâinii  lui  Jeffrey  pe  mâneca  sa  îi  făcu  inima  să 
bată  mai  repede. 

-  Ce  ţi-ar  plăcea  să  faci? 

Să  fiu  cu  tine,  îşi  spuse  Şansa. 

-  Orice  ai  vrea  tu  să  faci,  prinţul  meu. 
Jeffrey  se  gândi  o  clipă. 

-  Am  putea  merge  la  călărie. 

-  Oh,  dar  ador  călăria,  spuse  Şansa. 

Jeffrey  privi  în  spate,  spre  Lady,  care  le  călca  pe  urme. 

-  Lupul  tău  ar  putea  speria  caii,  iar  câinele  meu  pare  să  te 
sperie  pe  tine.  Hai  să-i  lăsăm  pe  amândoi  în  urmă  şi  să 
plecăm  numai  noi,  ce  zici  de  asta? 

Şansa  ezită. 

-  Dacă  vrei,  zise  ea  nesigură.  Cred  că  aş  putea  s-o  leg  pe 
Lady.  Nu  ştiam  că  ai  un  câine. 

Jeffrey  râse. 

-  Este,  de  fapt,  câinele  mamei  mele.  L-a  pus  să  mă 
păzească,  aşa  că  asta  face. 

-  Vrei  să  spui,  Câinele?  zise  ea.  îi  venea  să  se  ia  la  palme 
pentru  că  gândise  atât  de  încet.  Prinţul  ei  nu  ar  mai  fi  iubit-o 
dacă  i  s-ar  fi  părut  atât  de  proastă.  E  bine  să-1  lăsam  în 
urmă? 

Prinţul  Jeffrey  păru  deranjat  că  întrebase  aşa  ceva. 

-  Nu  te  teme,  doamnă,  sunt  aproape  un  bărbat,  şi  nu  mă 
lupt  cu  lemne,  ca  fraţii  tăi.  Tot  ce-mi  trebuie  este  asta. 

îşi  trase  sabia  şi  i-o  arătă;  o  sabie  lungă,  lucrată  cu 
pricepere  pentru  a  i  se  potrivi  unui  băiat  de  doisprezece  ani, 
din  oţel  albastru,  strălucitor,  forjată  la  castel,  cu  două 
tăişuri  şi  un  mâner  înfăşurat  în  piele  şi  un  cap  de  leu  din 
aur,  la  capăt.   Şansa  scoase  o  exclamaţie  admirativă  şi 

Jeffrey  păru  bucuros. 

-  Eu  îi  spun  Colţul  Leului,  zise  el. 

Şi  îi  lăsară  în  urmă  pe  lupul  străvechi  şi  pe  păzitorul  lui, 
pornind  spre  est,  de-a  lungul  râului  Trident,  fără  alt  însoţitor 
decât  Colţul  Leului. 

Era  o  zi  frumoasă,  ca  vrăjită.  Aerul  era  cald  şi  încărcat  de 
mireasma  florilor,  iar  pădurea  avea  aici  o  frumuseţe  blândă 
pe  care  Şansa  nu  o  mai  văzuse  niciodată  în  nord.  Calul 
prinţului  Jeffrey  era  un  pursânge,  iute  ca  vântul,  şi-1  călărea 
cu  o  indiferenţă  nesăbuită,  atât  de  repede,  încât  Şansa  se 
străduia  din  greu  să  ţină  pasul  pe  iapa  ei.  Era  o  zi  pentru 
aventuri.  Explorară  cavernele  de  lângă  malul  râului  şi 
urmăriră  o  pisică-umbră  până  la  vizuina  ei,  iar  când  li  se 
făcu  foame,  Jeffrey  găsi  un  avanpost  şi  le  spuse  oamenilor  să 
aducă  vin  şi  mâncare  pentru  prinţul  lor  şi  doamna  lui.  Se 
ospătară  cu  păstrăv  proaspăt,  pescuit  din  râu,  iar  Şansa  bău 
mai  mult  vin  decât  băuse  vreodată. 

-  Tatăl  meu  ne  lasă  să  bem  doar  o  singură  cupă  şi  asta 
numai  la  ospeţe,  se  confesa  ea  prinţului. 

-  Logodnica  mea  poate  bea  cât  vin  pofteşte,  zise  Joffrey 
reumplându-i  cupa. 

După  ce  mâncară,  merseră  mai  încet.  Jeffrey  cântă  pentru 
ea,  pe  când  călăreau,  vocea  sa  răsunând  înaltă  şi  dulce  şi 
pură.  Şansa  era  puţin  ameţită  din  cauza  vinului. 

-  N-ar  trebui  să  ne  întoarcem?  întrebă  ea. 

-  Curând,  zise  Jeffrey.  Câmpul  de  bătălie  este  chiar  în  faţa 
noastră,  acolo  unde  râul  face  un  cot.  Ştii,  acolo  1-a  ucis  tatăl 
meu  pe  Rhaegar  Targaryen.  I-a  zdrobit  pieptul,  1-a  sfărâmat 
prin  armură.  Jeffrey  răsuci  o  ghioagă  imaginară,  ca  să-i 
arate.  După  aceea,  unchiul  meu,  Jaime,  1-a  ucis  pe  bătrânul 
Aerys,  iar  tatăl  meu  a  ajuns  rege.  Ce  se  aude? 

Şansa  auzi  şi  ea  sunetul  plutind  prin  pădure,  un  soi  de 
clămpănit  de  lemn,  snac  snac  snac. 

-  Nu  ştiu,  zise  ea.  Totuşi,  asta  o  făcea  să  se  simtă 
încordată.  Jeffrey,  hai  înapoi. 

-  Vreau  să  văd  ce  este.  Jeffrey  îşi  întoarse  calul  spre 
direcţia  de  unde  se  auzeau  sunetele,  iar  Şansa  nu  avu  de 
ales  decât  să-1  urmeze. 

Sunetele  crescură  în  intensitate  şi  deveniră  mai  clare, 
clămpănitul  lemnului  pe  lemn,  iar  pe  măsură  ce  se  apropiau 
auziră  şi  o  respiraţie  grea,  iar  apoi  un  mormăit. 

-  E  cineva  acolo,  zise  Şansa  neliniştită.  Se  trezi  gândindu- 
se  la  Lady,  dorindu-şi  ca  lupul  străvechi  să  fi  fost  cu  ea. 

-  Eşti  în  siguranţă  cu  mine.  Jeffrey  trase  din  teacă  sabia 
Colţul  Leului.  Sunetul  oţelului  frecându-se  pe  piele  o  făcu  să 
tremure.  Pe  aici,  spuse  el,  deschizând  drumul  printr-un  pâlc 
de  copaci. 

Dincolo  de  desiş,  într-o  poiană  care  domina  râul,  dădură 
peste  un  băiat  şi  o  fată  care  se  jucau  de-a  cavalerii.  Săbiile 
lor  erau  nişte  beţe  din  lemn,  cozi  de  mătură,  după  aspect,  şi 
se  repezeau  unul  asupra  celuilalt  printre  ierburi  şi  se  loveau 
cu  patimă.  Băiatul  era  cu  câţiva  ani  mai  mare,  mai  înalt  şi 
mult  mai  puternic,  şi  insista  cu  atacul.  Fata,  o  creatură 
sfrijită  îmbrăcată  în  piei  murdare,  se  eschiva  şi  reuşea  să 
ridice  coada  de  mătură  în  calea  majorităţii  loviturilor 
băiatului.  Când  încercă  să-1  atingă,  el  pară  lovitura,  dându-i 
băţul  la  o  parte,  şi  o  lovi  puternic  peste  degete.  Ea  ţipă  şi 
scăpă  arma. 

Prinţul  Jeffrey  începu  să  râdă.  Băiatul  privi  în  jur  cu  ochii 
holbaţi,  uluit,  şi  scăpă  băţul  în  iarbă.  Fata  îi  privi 
duşmănoasă,  sugându-şi  încheieturile  degetelor  pentru  a 
mai  reduce  durerea,  dar  Şansa  era  oripilată. 

-  Arya?  strigă  ea  neîncrezătoare. 

-  Plecaţi,  ţipă  Arya  la  ei,  cu  lacrimi  de  furie  în  ochi.  Ce 
faceţi  aici?  Lăsaţi-ne  în  pace.  Jeffrey  privi  de  la  Arya  la  Şansa 
şi  înapoi. 

-  E  sora  ta?  Ea  dădu  din  cap  înroşindu-se.  Jeffrey  îl 
cercetă  pe  băiat,  o  arătare  dizgraţioasă,  cu  o  faţă  aspră  şi 
pistruiată  şi  păr  des,  roşcat.  Iar  tu  cine  eşti,  băiete?  îl 
întrebă  el  pe  un  ton  poruncitor,  care  ignora  faptul  că  acesta 
era  cu  ani  mai  mare  decât  el. 

-  Mycah,  murmură  băiatul.  îl  recunoscuse  pe  prinţ  şi-şi 
feri  ochii.  Stăp'ne... 

-  E  băiatul  măcelarului,  zise  Şansa. 

-  E  prietenul  meu,  făcu  Arya  pe  un  ton  tăios.  Lăsaţi-1  în 
pace. 

-  Un  băiat  de  măcelar  care  vrea  să  fie  cavaler,  nu-i  aşa? 
Jeffrey  descăleca,  ţinând  sabia  în  mână.  Ia-ţi  sabia,  băiat  de 
măcelar,  zise  el  cu  o  sclipire  de  amuzament  în  ochi.  Ia  să 
vedem  cât  eşti  de  bun. 

Mycah  rămase  acolo,  îngheţat  de  frică.  Jeffrey  se  duse 
spre  el. 

-  Haide,  ia-o  de  jos.  Sau  te  lupţi  numai  cu  fetiţele? 

-  Ea  m-a  rugat,  stăp'ne,  zise  Mycah.  M-a  rugat. 

Şansa  nu  avu  decât  să  privească  spre  Arya  şi  să-i  vadă 
roşeaţa  de  pe  faţă  ca  să  ştie  că  băiatul  spunea  adevărul,  însă 
Jeffrey  nu  era  dispus  să  asculte.  Vinul  îl  făcuse  să-şi  iasă 
din  minţi. 

-  N-ai  de  gând  să-ţi  ridici  sabia?  Mycah  scutură  din  cap. 

-  E  numai  un  băţ,  stă'pne.  Nu  este  o  sabie,  e  doar  un  băţ. 

-  Atunci  eşti  doar  băiatul  măcelarului  şi  nu  un  cavaler. 
Jeffrey  ridică  sabia  Colţul  Leului  şi-i  puse  vârful  pe  obrazul 
băiatului,  sub  ochi,  pe  când  acesta  stătea  tremurând.  O 
loveai  pe  sora  doamnei  mele,  ştii  asta? 

Un  bob  strălucitor  de  sânge  apăru  acolo  unde  sabia 
pătrundea  în  carnea  lui  "Mycah  şi  o  dâră  roşie  coborî  încet 
pe  obrazul  băiatului. 

-  Opreşte-te!  ţipă  Arya  şi  înşfacă  băţul  ei  căzut. 
Şansei  îi  era  teamă. 

-  Arya,  nu  te  amesteca. 

-  N-am  să-1  rănesc  prea...  tare,  îi  spuse  Jeffrey  Aryei,  fără 
să-şi  ia  nici  o  clipă  ochii  de  la  băiatul  măcelarului. 

Arya  se  repezi  la  el.  Şansa  coborî  de  pe  iapă,  însă  prea 
încet.  Arya  lovi  cu  ambele  mâini.  Se  auzi  un  trosnet  puternic 
când  lemnul  se  rupse  de  ceafa  prinţului  şi  apoi  totul  se 
petrecu  dintr-odată,  sub  ochii  înspăimântaţi  ai  Şansei. 
Jeffrey  se  clătină  şi  se  răsuci,  urlând  blesteme.  Mycah  fugi 
spre  copaci,  cât  de  repede  îl  ţineau  picioarele.  Arya  răsuci 
din  nou  băţul  spre  prinţ,  însă  de  data  asta  Jeffrey  pară 
lovitura  cu  Colţul  Leului  şi-i  zbură  băţul  rupt  din  mâini. 
Ceafa  lui  sângera  toată,  iar  în  ochi  prinţul  avea  văpăi.  Şansa 
ţipa: 

-  Nu,  nu,  opriţi-vă  amândoi,  stricaţi  totul! 

însă  nu  asculta  nimeni.  Arya  dezgropa  o  piatră  şi  o 
aruncă  spre  capul  lui  Jeffrey.  în  loc  de  asta,  îi  nimeri  calul, 
iar  animalul  o  luă  la  galop  pe  urmele  lui  Mycah. 

-  Opriţi,  nu,  opriţi-vă!  strigă  Şansa. 

Jeffrey  se  repezi  la  Arya  cu  sabia,  urlând  obscenităţi, 
cuvinte  îngrozitoare,  murdare.  Arya  ţâşni  înapoi, 
înspăimântată  acum,  însă  Jeffrey  se  luă  după  ea,  gonind-o 
spre  pădure,  lipind-o  de  un  copac.  Şansa  nu  mai  ştia  ce  să 
facă.  Privea  neajutorată,  aproape  oarbă  din  cauza  lacrimilor. 

Apoi  ceva  ca  o  ceaţă  cenuşie  ţâşni  din  spatele  ei  şi,  brusc, 

Nymeria  îşi  făcu  apariţia,  cu  fălcile  închizându-se  în  jurul 
braţului  lui  Jeffrey.  Oţelul  îi  căzu  dintre  degete,  iar  lupul  îl 
doborî  la  pământ  şi  se  rostogoliră  amândoi  în  iarbă,  lupul 
mârâind  şi  atacându-1  în  timp  ce  prinţul  ţipa  de  durere. 

-  Ia-1  de  aici!  urlă  el.  Ia-1  de  aici!  Vocea  Aryei  plesni  ca  un 
bici: 

-  Nymeria! 

Lupul  sălbatic  îi  dădu  drumul  lui  Jeffrey  şi  se  duse  lângă 
ea.  Prinţul  zăcea  în  iarbă,  smiorcăindu-se,  legănându-şi 
braţul  zdrelit.  Cămaşa  lui  era  plină  de  sânge. 

-  Nu  te-a  rănit  prea...  tare,  zise  Arya. 

Ridică  sabia  de  unde  căzuse  şi  se  aplecă  asupra  lui, 
ţinând-o  cu  ambele  mâini.  Jeffrey  scăpă  un  scâncet  speriat 
când  privi  spre  ea. 

-  Nu,  făcu  el,  nu  mă  lovi.  Am  să  te  spun  mamei. 

-  Să-l  laşi  în  pace!  strigă  Şansa  surorii  sale. 

Arya  se  răsuci  şi  ridică  sabia  în  aer,  antrenând  întregul 
său  trup  în  mişcare.  Oţelul  albastru  străluci  în  soare  când 
sabia  zbură  spre  râu.  Lovi  apa  şi  dispăru  cu  un  plesnet  sec. 
Jeffrey  gemu.  Arya  alergă  la  calul  ei,  cu  Nymeria  gonind  pe 
urmele  sale. 

După  ce  dispărură,  Şansa  se  duse  la  Jeffrey.  El  închisese 
ochii  de  durere,  iar  respiraţia  îi  era  întretăiată.  Şansa 
îngenunche  lângă  el. 

-  Jeffrey,  suspină  ea.  Oh,  uite  ce  ţi-au  făcut,  ce  ţi-au 
făcut!  Bietul  meu  prinţ.  Nu  te  teme.  Mă  duc  până  la 
avanpost  şi  aduc  ajutoare.  întinse  mâna  şi-i  pieptănă  spre 
spate  părul  blond  şi  moale. 

Ochii  lui  se  deschiseră  brusc  şi  o  priviră,  dar  în  ei  nu  mai 
exista  decât  ură,  nimic  altceva  decât  ură. 

-  Atunci,  du-te!  îi  aruncă  el.  Şi  nu  mă  atinge! 

-  A  găsit-o,  stăpâne. 
Ned  se  ridică  în  grabă. 

-  Oamenii  noştri  sau  ai  lui  Lannister? 

-  A  fost  Jory,  răspunse  administratorul  său,  Vayon  Poole. 
E  nevătămată. 

-  Mulţumesc  zeilor,  zise  Ned.  Oamenii  săi  o  căutau  pe 
Arya  de  patru  zile,  însă  cei  ai  reginei  o  căutau  şi  ei.  Unde-i? 
Spune-i  lui  Jory  să  o  aducă  aici  numaidecât. 

-  îmi  pare  rău,  stăpâne,  spuse  Poole.  Gărzile  de  la  porţi 
erau  oamenii  lui  Lannister  şi  ei  au  informat-o  pe  regină  când 
Jory  a  adus-o  înapoi.  A  fost  dusă  direct  în  faţa  regelui... 

-  Blestemată  fie  femeia  aia!  zise  Ned,  păşind  spre  uşă. 
Găsiţi-o  pe  Şansa  şi  aduceţi-o  în  sala  de  audienţe.  S-ar 
putea  să  fie  nevoie  şi  de  glasul  ei. 

Coborî  treptele  din  turn  cuprins  de  o  furie  nebună. 
Condusese  chiar  el  acţiunea  de  căutare  în  primele  trei  zile  şi 
abia  dacă  dormise  o  oră  de  când  dispăruse  Arya.  în  această 
dimineaţă  se  trezise  atât  de  copleşit  de  durere  şi  oboseală, 
încât  abia  dacă  se  mai  putea  ţine  pe  picioare,  însă  acum  îl 
stârnise  furia,  umplându-1  de  energie. 

în  timp  ce  traversa  curtea  castelului  îl  strigară  bărbaţii, 
însă  în  graba  lui  îi  ignoră  pe  toţi.  Ar  fi  putut  s-o  ia  la  fugă, 
însă  încă  mai  era  Mâna  Regelui  şi  o  Mână  trebuie  să-şi 
păstreze  demnitatea.  Era  conştient  de  toţi  ochii  fixaţi  asupra 
sa,  de  mormăitul  vocilor  care  se  întrebau  ce  avea  de  gând  să 
facă. 

Castelul  era  o  fortăreaţă  modestă,  aflată  la  o  jumătate  de 
zi  de  mers  călare  spre  sud  de  Trident.  Suita  regală  trăsese  la 
lordul  local,  Ser  Raymun  Darry,  în  vreme  ce  căutarea  Aryei 
şi  a  băiatului  de  măcelar  continua  de  am-bele  părţi  ale 
râului.  Nu  erau  oaspeţi  bineveniţi.  Ser  Raymun  trăise  în 
pacea  regelui,  însă  familia  sa  luptase  sub  flamura  cu  dragoni 
a  lui  Rhaegar,  la  Trident,  iar  trei  din  fraţii  săi  mai  mari 
muriseră  acolo,  un  adevăr  pe  care  nici  Robert  şi  nici  Ser 
Raymun  nu-1  uitaseră.  Oamenii  regelui,  oamenii  lui  Darry,  ai 
lui  Lannister  şi  Stark  se  îngrămădeau  cu  toţii  într-un  castel 
prea  mic  pentru  ei,  iar  tensiunile  creşteau  încinse  şi 
apăsătoare. 

Regele  îşi  însuşise  sala  de  audienţe  a  lui  Ser  Raymun  şi 

acolo  îl  găsi  Ned.  încăperea  era  aglomerată  când  năvăli 
înăuntru.  Mult  prea  aglomerată,  se  gândi  el;  dacă  ar  fi  fost 
doar  ei  doi,  ar  fi  putut  rezolva  problema  paşnic. 

Robert  era  trântit  în  scaunul  înalt  al  lui  Darry,  la  ca-patul 
celălalt  al  încăperii,  cu  o  faţă  opacă  şi  mohorâtă.  Cersei 
Lannister  şi  fiul  ei  îi  stăteau  alături.  Regina  îşi  pusese  mâna 
pe  umărul  lui  Jeffrey.  Bandaje  groase  din  mătase  încă  îi  mai 
acopereau  braţul.  Arya  se  afla  în  mijlocul  încăperii,  singură, 
doar  cu  Jory  Cassel  lângă  ea,  toţi  ochii  fiind  fixaţi  asupra  ei. 

-  Arya,  o  strigă  Ned  tare. 

Se  apropie  de  ea,  iar  cizmele-i  tropăiau  pe  podeaua  de 
piatră.  Când  îl  văzu,  ea  ţipă  şi  începu  să  plângă.  Ned  se  puse 
într-un  genunchi  şi  o  luă  în  braţe.  Ea  tremura. 

-  îmi  pare  rău,  se  smiorcăi  ea,  îmi  pare  rău,  îmi  pare  rău. 

-  Ştiu,  răspunse  el.  O  simţea  atât  de  mică  în  braţele  sale, 
nu  era  altceva  decât  o  biată  fată.  Era  greu  de  crezut  că 
provocase  asemenea  necazuri.  Eşti  rănită? 

-  Nu.  Faţa  ei  era  murdară,  iar  lacrimile  îi  lăsau  dâre 
rozalii  pe  obraji.  Mi-e  cam  foame.  Am  mâncat  nişte  mure,  dar 
n-am  mai  găsit  nimic  altceva. 

-  Te  vom  hrăni  noi,  cât  de  curând,  promise  Ned.  Se  ridică 
pentru  a-1  înfrunta  pe  rege.  Ce  înseamnă  toate  astea? 

Ochii  săi  măturară  încăperea  în  căutarea  unor  feţe 
prietenoase.  Dar  în  afară  de  oamenii  săi,  erau  cam  puţine. 
Ser  Raymun  Darry  îşi  strunea  bine  expresivitatea.  Lordul 
Renly  afişa  un  început  de  surâs  care  ar  fi  putut  însemna 
orice,  iar  bătrânul  Ser  Barristan  era  grav;  restul  erau 
oamenii  lui  Lannister  şi  erau  ostili.  Singurul  lor  noroc  era  că 
atât  Jaime  Lannister,  cât  şi  Sandor  Clegane  lipseau, 
conducând  căutările  la  nord  de  Trident. 

-  De  ce  nu  mi  s-a  spus  că  fiica  mea  a  fost  găsită?  întrebă 
Ned  cu  o  voce  răsunătoare.  De  ce  nu  mi-a  fost  adusă 
imediat? 

îi  vorbise  lui  Robert,  însă  îi  răspunse  Cersei  Lannister. 

-  Cum  îndrăzneşti  să  te  adresezi  regelui  tău  în  acest  fel? 
Auzind  asta,  regele  se  foi. 

-  Taci,  femeie,  o  repezi  el.  Se  îndreptă  în  scaun.  îmi  pare 
rău,  Ned.  Nu  am  vrut  nici  o  clipă  s-o  sperii  pe  fată.  Cel  mai 
bun  lucru  mi  s-a  părut  aducerea  ei  aici  şi  rezolvarea 
problemei  cu  cea  mai  mare  rapiditate. 

-  Şi  despre  ce  problemă  este  vorba? 

Vocea  lui  Ned  răsunase  îngheţată.  Regina  făcu  un  pas 
înainte. 

-  Ştii  foarte  bine,  Stark.  Fata  asta  a  ta  mi-a  atacat  fiul.  Ea 
şi  băiatul  de  măcelar.  Animalul  acela  al  ei  a  încercat  să-i 
smulgă  un  braţ. 

-  Nu-i  adevărat,  spuse  Arya  cu  voce  tare.  L-a  muşcat  doar, 
puţin.  Fiindcă  îl  rănea  pe  Mycah. 

-  Jeff  ne-a  povestit  ce  s-a  întâmplat,  zise  regina.  Tu  şi  cu 
băiatul  de  măcelar  l-aţi  bătut  cu  beţele,  iar  tu  ţi-ai  asmuţit 
lupul  asupra  lui. 

-  Nu  aşa  a  fost,  zise  Arya,  gata  să  plângă  din  nou.  Ned  îşi 
puse  mâna  pe  umărul  ei. 

-  Ba  aşa!  insistă  Prinţul  Jeffrey.  M-au  atacat  toţi,  iar  ea  a 
aruncat  Colţul  Leului  în  râu! 

Ned  observă  că  nu  o  învrednicise  cu  nici  o  privire  pe  Arya. 

-  Mincinosule!  ţipă  ea. 

-  Tacă-ţi  gura!  i-o  întoarse  prinţul. 

-  Ajunge!  tună  regele,  ridicându-se  din  scaun,  cu  o  voce 
încărcată  de  iritare.  Se  aşternu  liniştea.  Acum,  copilă,  îmi  vei 
povesti  ce  s-a  întâmplat.  Spune  tot  şi  spune  adevărul.  Este  o 
crimă  mare  să  minţi  un  rege.  Apoi  se  uită  spre  fiul  său.  Când 
ea  va  termina,  va  veni  rândul  tău.  Până  atunci  însă,  să-ţi  ţii 
gura. 

Când  Arya  îşi  începu  istorisirea,  Ned  auzi  uşa 
deschizându-se  în  spatele  său.  Se  uită  şi-1  văzu  pe  Vayon 
Poole  intrând  împreună  cu  Şansa.  Se  aşezară  în  tăcere  la 
capătul  sălii  pe  când  Arya  vorbea.  Când  ajunse  la  partea  în 
care  aruncase  spada  lui  Jeffrey  în  mijlocul  Tridentului,  Renly 
Baratheon  începu  să  râdă.  Regele  se  încruntă. 

-  Ser  Barristan,  escortează-1  pe  fratele  meu  afară  din  sală 
înainte  să  se  înece. 

Lordul  Renly  îşi  struni  hohotele. 

-  Fratele  meu  este  prea  amabil.  Pot  să  găsesc  uşa  şi 
singur.  Făcu  o  plecăciune  către  Jeffrey.  Poate  că  mai  târziu 
ai  să-mi  explici  şi  mie  cum  o  fetiţă  de  nouă  ani,  de  mărimea 
unui  şobolan  ud,  a  reuşit  să  te  dezarmeze  cu  o  mătură  şi  să- 
ţi  arunce  sabia  în  râu. 

Când  uşa  se  închise  în  urma  lui,  Ned  îl  mai  auzi  spunând: 
„Cotul  Leului!"  şi  hohotind  încă  o  dată. 

Prinţul  Jeffrey  era  palid  când  îşi  începu  propria  sa 
versiune,  foarte  diferită,  a  evenimentelor.  Când  fiul  său 

termină,  regele  se  ridică  greu  din  scaunul  său,  arătând  ca 
un  om  care  ar  fi  vrut  să  fie  oriunde  în  altă  parte  decât  aici. 

-  Şi,  pe  cele  şapte  iaduri,  ce  credeţi  că  trebuie  să  fac  eu  cu 
toate  astea?  El  spune  una,  ea  spune  alta. 

-  Nu  au  fost  singurii  prezenţi,  zise  Ned.  Şansa,  vino  aici. 
Ned  auzise  versiunea  ei.  Ea  ştie  adevărul,  adăugă  el.  Spune- 
ne  ce  s-a  întâmplat. 

Fiica  sa  cea  mare  păşi  înainte  cu  ezitări.  Era  îmbrăcată  în 
catifele  albastre  tivite  cu  alb  şi  purta  la  gât  un  lanţ  de  argint. 
Părul  ei  roşcat,  des,  fusese  pieptănat  până  ce  ajunsese  să 
lucească.  Clipi  spre  sora  sa,  apoi  spre  tânărul  prinţ. 

-  Nu  ştiu...,  zise  ea  pe  un  ton  plângăreţ,  părând  că  era 
gata  să  o  ia  la  goană.  Nu-mi  amintesc.  Totul  s-a  întâmplat 
atât  de  repede,  nu  am  văzut  nimic... 

-  Ticăloasă  ce  eşti!  strigă  Arya.  Ţâşni  asupra  surorii  ei  ca  o 
săgeată,  trântind-o  pe  Şansa  la  pământ,  începând  s-o 
lovească.  Mincinoaso,  mincinoaso,  mincinoaso! 

-  încetează,  Arya!  strigă  Ned.  Jory  o  trase  de  pe  sora  ei, 
dar  tot  mai  lovea.  Şansa  era  palidă  şi  tremura  atunci  când 
Ned  o  ridică  din  nou  în  picioare.  Eşti  lovită?  o  întrebă,  însă 
ea  se  uita  spre  Arya  şi  nu  părea  să-1  audă. 

-  Fata  este  la  fel  de  sălbatică  precum  animalul  ei  murdar, 
zise  Cersei  Lannister.  Robert,  vreau  s-o  pedepseşti. 

-  Şapte  iaduri,  înjură  Robert.  Cersei,  uită-te  la  ea.  E  doar 
un  copil.  Ce  vrei  să  mă  pui  să-i  fac,  s-o  biciuiesc  pe  străzi? 
La  naiba,  copiii  se  mai  şi  bat.  S-a  terminat.  Nu  s-a  întâmplat 
nimic  rău. 

Regina  era  furioasă. 

-  Jeff  va  rămâne  cu  cicatricile  alea  tot  restul  vieţii  sale. 
Robert  Baratheon  privi  spre  fiul  său  cel  mare. 

-  N-are  decât.  Poate  că  astfel  va  învăţa  o  lecţie.  Ned,  ai 
grijă  ca  fiica  ta  să  fie  readusă  la  ordine.  Voi  face  acelaşi  lucru 
şi  eu  cu  fiul  meu. 

-  Bucuros,  Maiestatea  Voastră,  zise  Ned  cu  o  mare 
uşurare. 

Robert  era  pe  cale  să  plece,  însă  regina  nu  terminase  încă. 

-  Iar  cu  lupul  străvechi  cum  rămâne?  strigă  ea.  Ce  faci  cu 
animalul  care  ţi- a  nenorocit  fiul? 

Regele  se  opri,  se  întoarse,  se  încruntă. 

-  Uitasem  de  afurisitul  de  lup. 

Ned  putea  vedea  cum  Arya  se  încordase  în  braţele  lui 

Jory.  Acesta  vorbi  imediat. 

-  Nu  am  putut  găsi  nici  o  urmă  a  lupului  străvechi, 
Maiestatea  Voastră. 

Robert  nu  părea  nefericit. 

-  Nu?  Atunci  aşa  să  fie. 
Regina  ridică  vocea: 

-  O  sută  de  dragoni  de  aur  pentru  cel  care-mi  aduce  pielea 
lui. 

-  O  blană  cam  scumpă,  mormăi  Robert.  Nu  vreau  să  am 
de-a  face  cu  asta,  femeie.  N-ai  decât  să-ţi  cumperi  blănurile 
cu  aurul  Lannisterilor. 

Regina  îl  privi  cu  răceală. 

-  N-aş  fi  crezut  că  eşti  aşa  de  meschin.  Regele  cu  care 
crezusem  că  m-am  măritat  mi-ar  fi  întins  pe  pat  o  blană  de 
lup  înainte  de  apusul  soarelui. 

Faţa  lui  Robert  se  întunecă  de  furie. 

-  Ar  fi  un  un  truc  reuşit,  fără  nici  un  lup. 

-  Avem  un  lup,  zise  Cersei  Lannister.  Vocea  îi  era  foarte 
calmă,  dar  în  ochii  ei  verzi  licărea  triumful.  Celorlalţi  le 
trebui  puţin  până  să  priceapă  sensul  vorbelor  ei,  dar  când  şi 
el  înţelese,  regele  dădu  iritat  din  umeri. 

-  Cum  vrei.  Să  se  ocupe  Ser  Hyn  de  asta. 

-  Robert,  nu  poţi  face  asta,  protestă  Ned.  Regele  nu  mai 
avea  dispoziţie  pentru  alte  dispute. 

-  Destul,  Ned,  nu  mai  vreau  să  aud  nimic.  Un  lup 
străvechi  este  un  animal  sălbatic.  Mai  devreme  sau  mai 
târziu  s-ar  fi  întors  împotriva  fetei  tale  în  acelaşi  mod  în  care 
a  făcut-o  cu  fiul  meu.  Ia-i  un  câine,  va  fi  mult  mai  fericită  cu 
el. 

Abia  atunci  Şansa  păru  să  priceapă.  Ochii  ei  erau  marcaţi 
de  spaimă  când  se  opriră  asupra  tatălui  ei. 

-  Nu  este  vorba  de  Lady,  nu-i  aşa?  însă  descifra  adevărul 
pe  faţa  lui.  Nu,  zise  ea.  Nu,  nu,  Lady  nu  a  muşcat  pe  nimeni, 
e  bună... 

-  Lady  nici  nu  a  fost  acolo,  strigă  Arya  furioasă.  Lăsaţi-o 
în  pace! 

-  Opreşte-i,  se  rugă  Şansa,  nu-i  lăsa  s-o  facă,  te  rog,  nu  a 
fost  Lady,  a  fost  Nymeria.  Arya  a  făcut-o,  nu  puteţi,  nu  a  fost 
Lady,  nu-i  lăsa  să-i  facă  rău  lui  Lady,  va  fi  un  lup  bun, 
promit... 

Şi  începu  să  plângă.  Tot  ce  mai  putea  Ned  să  facă  era  să  o 

ia  în  braţe  şi  să  o  ţină  aşa  în  timp  ce  plângea.  Se  uită  prin 
încăpere,  după  Robert.  Vechiul  său  prieten,  de  care  era  mai 
apropiat  decât  de  orice  frate. 

-  Te  rog,  Robert.  Pentru  dragostea  pe  care  mi-o  porţi. 
Pentru  dragostea  pe  care  i-o  porţi  surorii  mele.  Te  rog. 

Regele  privi  îndelung  spre  ei,  apoi  îşi  întoarse  privirile  spre 
soţia  sa. 

-  Naiba  să  te  ia,  Cersei,  zise  el  cu  ură. 

Ned  se  ridică,  desprinzându-se  încet  din  îmbrăţişarea 
Şansei.  întreaga  oboseală  a  ultimelor  patru  zile  îi  revenise. 

-  Atunci  fă-o  chiar  tu,  Robert,  spuse  cu  un  glas  rece  şi 
tăios  ca  oţelul.  Cel  puţin,  ai  curajul  să  o  faci  chiar  tu. 

Robert  se  uită  spre  Ned  cu  ochi  indiferenţi  şi  morţi  şi 
plecă  fără  nici  un  cuvânt,  sunetul  paşilor  săi  căzând  cu 
greutatea  plumbului.  în  sală  se  pogorî  tăcere. 

-  Unde-i  lupul?  întrebă  Cersei  Lannister  după  ce  soţul  ei 
plecă. 

Lângă  ea,  Prinţul  Jeffrey  zâmbea. 

-  Bestia  este  ţinută  în  lanţ  lângă  postul  de  gardă  de  la 
poartă,  Maiestatea  Voastră,  răspunse  fără  nici  un  chef  Ser 
Barristan  Selmy. 

-  Aduceţi-1  pe  Hyn  Payne. 

-  Nu,  spuse  Ned.  Jory,  du  fetele  în  camerele  lor  şi  adu-mi 
Gheaţa.  Cuvintele-i  lăsară  pe  limbă  un  gust  de  fiere,  dar  se 
forţă  să  le  spună.  Dacă  treaba  asta  trebuie  făcută,  am  s-o  fac 
eu. 

Cersei  Lannister  îl  privi  bănuitoare. 

-  Tu,  Stark?  E  vreo  păcăleală?  De  ce  ai  vrea  tu  să  faci  aşa 
ceva? 

Toate  privirile  erau  îndreptate  asupra  sa,  însă  a  Şansei 
era  cea  care  durea. 

-  E  din  nord.  Merită  mai  mult  decât  un  măcelar.  Plecă  din 
încăpere  cu  ochii  arzând  şi  cu  vaietele  fiicei  sale 
reverberându-i-se  în  urechi,  şi-1  găsi  pe  puiul  de  lup  acolo 
unde  era  legat.  Ned  stătu  cu  el  o  vreme. 

-  Lady,  zise  el,  încercându-i  numele.  Nu  acordase 
niciodată  nici  o  atenţie  numelor  pe  care  copiii  le  găsiseră, 
dar  uitându-se  acum  la  ea  ştiu  că  Şansa  alesese  bine.  Era 
cel  mai  mic  dintre  pui,  cel  mai  frumos,  cel  mai  blând  şi  mai 
de  încredere.  Lady  îl  privi  cu  ochii  ei  aurii,  strălucitori,  iar  el 
îi  zburli  blana  deasă  şi  cenuşie. 

Nu  peste  mult  timp,  Jory  îi  aduse  Gheaţa.  După  ce  se 
termină  totul,  Ned  spuse: 

-  Alege  patru  oameni  care  să-i  ducă  trupul  în  nord. 
îngropaţi-o  la  Winterfell. 

-  Chiar  acolo?  zise  Jory  uluit. 

-  Chiar  acolo,  afirmă  Ned.  Femeia  Lannister  nu  va  avea 
niciodată  această  blană. 

Mergea  înapoi  spre  turn,  să  se  predea,  în  cele  din  urmă, 
somnului,  când  Sandor  Clegane  şi  călăreţii  lui  năvăliră 
duduind  pe  poarta  castelului,  reveniţi  de  la  vânătoarea  lor. 
Pe  spinarea  armăsarului  său  atârna  ceva,  o  formă  greoaie, 
învelită  într-o  mantie  însângerată. 

-  Nici  o  urmă  de  fiica  ta,  Mână,  se  răsti  Câinele,  însă  ziua 
nu  a  fost  cu  totul  irosită.  L-am  prins  pe  micul  ei  favorit. 

Se  întinse  spre  spate  şi  azvârli  povara  jos,  care  căzu 
bufnind  în  faţa  lui  Ned.  Aplecându-se,  Ned  trase  mantia, 
împovărat  de  cuvintele  pe  care  va  trebui  să  i  le  spună  Aryei, 
dar  se  dovedi  că  nu  era  Nymeria.  Era  cadavrul  băiatului  de 
măcelar,  Mycah,  mânjit  cu  sânge  uscat.  Fusese  tăiat  aproape 
în  două,  de  la  umăr  până  la  şold,  cu  o  lovitură  îngrozitoare, 
data  de  sus. 

-  L-aţi  hăcuit,  zise  Ned. 

Ochii  Câinelui  părură  să  lucească  prin  oţelul  coifului  cu 
acel  hidos  cap  de  câine. 

-  A  fugit.  Privi  direct  spre  faţa  lui  Ned.  Dar  nu  foarte 
repede. 

I  se  părea  că  fusese  tot  în  cădere  vreme  de  ani  de  zile. 

Zboară,  şopti  o  voce  în  beznă,  însă  Bran  nu  ştia  cum  să 
zboare,  aşa  că  tot  ce  putea  face  era  să  cadă.  Maester  Luwin 
făcuse  un  băieţel  din  lut,  îl  copsese  în  cuptor  până  ce  ajunse 
tare  şi  casant,  îl  îmbrăcase  în  hainele  lui  Bran  şi-1  azvârlise 
de  pe  acoperiş.  Bran  îşi  amintea  cum  se  spulberase. 

-  Dar  eu  nu  cad  niciodată,  zise  el  căzând. 

Pământul  era  atât  de  departe  sub  el,  încât  aproape  că  nici 
nu-1  distingea  prin  ceţurile  cenuşii  care  se  învolburau  în 
jurul  său,  însă  putea  simţi  cât  de  repede  cădea  şi  ştia  ce-1 
aştepta  acolo,  jos.  Nici  chiar  în  vise  nu  puteai  cădea  pentru 
veşnicie.  S-ar  fi  trezit  cu  o  clipă  înainte  de  a  atinge 
pământul,  ştia.  Te  trezeai  întotdeauna  cu  o  clipă  înainte  de  a 
atinge  pământul. 

Şi  daca  nu?  întrebă  vocea. 

Pământul  era  acum  mai  aproape,  dar  încă  foarte  departe, 
la  o  mie  de  kilometri  distanţă,  dar  mai  aproape  decât  fusese 
până  atunci.  Era  frig  aici,  în  beznă.  Nu  erau  nici  soare,  nici 
stele,  numai  pământul  de  dedesubt  gonind  spre  el  pentru  a-1 
zdrobi,  şi  ceţurile  cenuşii,  şi  vocea  şoptită.  Voia  să  plângă. 

Să  nu  plângi.  Zboară. 

-  Nu  pot  să  zbor,  zise  Bran.  Nu  pot,  nu  pot... 
De  unde  ştii?  A  i  încercat  vreodată? 

Vocea  era  ascuţită  şi  subţire.  Bran  se  uită  în  jur  să  vadă 
de  unde  venea.  O  cioară  plana  în  spirală,  în  jos,  odată  cu  el, 
dar  fără  să  poată  fi  atinsă,  urmându-1  în  cădere. 

-  Ajută-mă,  spuse  el. 

încerc,  răspunse  cioara.  Ia  zi,  ai  adus  ceva  porumb? 

Bran  se  scotoci  prin  buzunare,  pe  când  bezna  aluneca 
ameţitoare  dincolo  de  el.  Când  îşi  scoase  mâna  afară, 
boabele  aurii  se  împrăştiară  în  aer  printre  degetele  lui. 
Cădeau  împreună  cu  el.  Cioara  se  aşeză  pe  mâna  lui  şi 
începu  să  mănânce. 

-  Chiar  eşti  o  cioară?  întrebă  Bran. 
Tu  chiar  cazi?  îl  întrebă  cioara. 

-  E  numai  un  vis,  zise  Bran. 
Chiar  aşa? 

-  Am  să  mă  trezesc  când  am  să  mă  lovesc  de  pământ,  îi 
spuse  Bran  păsării. 

Ai  să  mori  când  ai  să  te  izbeşti  de  pământ,  zise  cioara.  Şi 
îşi  văzu  mai  departe  de  ciugulit  porumbul. 

Bran  privi  în  jos.  Putea  vedea  munţii  acum,  piscurile  lor 
albite  de  zăpadă  şi  firişoarele  argintii  ale  râurilor  din 
pădurile  întunecate.  închise  ochii  şi  începu  să  plângă. 

Asta  nu  foloseşte  la  nimic,  spuse  cioara.  Ţi-am  zis, 
răspunsul  este  zborul,  nu  plânsul.  Cât  de  greu  poate  să  fie? 
Eu  o  fac.  Cioara  se  înălţă  în  aer  şi  bătu  din  aripi  în 
apropierea  mâinii  lui  Bran. 

-  Tu  ai  aripi,  îi  atrase  el  atenţia. 
Poate  că  şi  tu  ai. 

Bran  îşi  pipăi  umerii,  bâjbâind  după  pene. 

Există  diferite  feluri  de  aripi,  zise  cioara. 

Bran  se  holba  la  braţele  lui,  la  picioare.  Era  atât  de  slab, 
doar  piele  întinsă  peste  oase.  Fusese  el,  întotdeauna,  aşa  de 
slab?  încercă  să-şi  amintească.  O  faţă  înotă  în  sus  spre  el, 
dintre  ceţurile  cenuşii,  strălucind  de  lumină,  aurie. 

-  Lucrurile  pe  care  le  fac  pentru  dragoste,  spuse  ea. 
Bran  urlă. 

Cioara  se  înălţă  în  aer  croncănind. 

Nu  asta,  ţipă  spre  el.  Uita  de  asta,  nu  ai  nevoie  de  ea 
acum,  las-o  deoparte,  abandoneaz-o.  Ateriza  pe  umărul  lui 
Bran  şi-1  ciuguli,  iar  faţa  aurie,  strălucitoare,  dispăru. 

Bran  cădea  mai  repede  decât  oricând.  Ceţurile  cenuşii 
vuiau  în  jurul  lui  pe  când  pica  spre  pământul  de  jos. 

-  Ce-mi  faci?  întrebă  el  cioara,  înlăcrimat. 
Te  învăţ  să  zbori. 

-  Nu  pot  să  zbor! 
Zbori  chiar  acum. 

-  Cad! 

Orice  zbor  începe  cu  o  cădere,  zise  cioara.  Uită-te  în  jos. 

-  Mi-e  teamă... 
UITĂ-TE  ÎN  JOS! 

Bran  privi  în  jos  şi-şi  simţi  măruntaiele  lichefiindu-se. 
Pământul  gonea  în  sus  spre  el.  întreaga  lume  era  întinsă  sub 
el,  ca  o  tapiserie  în  alb,  maro  şi  verde.  Putea  vedea  totul  atât 
de  clar,  încât,  pentru  o  clipă,  uită  să-i  mai  fie  frică.  Putea 
vedea  întregul  domeniu  şi  pe  toţi  cei  din  el. 

Văzu  Winterfellul  aşa  cum  îl  puteau  vedea  numai  vulturii, 
turnurile  înalte  părând  înghesuite  şi  pipernicite  de  aici,  de 
sus,  iar  zidurile  castelului  erau  ca  nişte  dungi  de  noroi.  îl 

văzu  pe  Maester  Luwin  la  balconul  său,  studiind  cerul  prin 
tubul  de  bronz  lustruit  şi  încruntându-se  în  vreme  ce  nota 
ceva  într-un  catastif.  îl  văzu  pe  fratele  său,  Robb,  mai  înalt  şi 
mai  puternic  decât  şi-1  amintea,  antrenându-se  la  mânuirea 
săbiei,  cu  oţel  adevărat  în  mână.  îl  văzu  pe  Hodor,  uriaşul 
simplu  de  la  grajduri,  cărând  o  nicovală  spre  fierăria  lui 
Mikken,  săltând-o  pe  umăr  la  fel  de  uşor  precum  alt  bărbat 
ar  fi  săltat  un  balot  de  fân.  în  inima  pădurii  zeilor,  marele 
copac  alb  al  inimii  se  întindea  deasupra  imaginii  sale 
reflectate  în  iazul  negru,  cu  frunzele  foşnind  în  vântul  rece. 
Când  îl  simţi  pe  Bran  privindu-1,  îşi  ridică  ochii  dinspre  apa 
liniştită  şi  se  uită  spre  el  cu  bună  ştiinţă. 

Se  uită  spre  răsărit  şi  văzu  o  galeră  pe  Bite,  avântându-se 
prin  ape.  O  văzu  pe  mama  sa,  stând  singură  într-o  cabină, 
privind  un  cuţit  mânjit  de  sânge  aşezat  pe  o  masă  în  faţa  ei, 
pe  când  vâslaşii  trăgeau  la  vâsle,  şi  pe  Ser  Rodrik  aplecat 
peste  o  balustradă,  tremurând  cu  fruntea  în  vânt.  în  faţa  lor 
se  învolbura  o  furtună,  o  întunecime  vastă  străbătută  de 
fulgere,  dar,  cumva,  ei  nu  o  puteau  vedea. 

Privi  spre  sud  şi  văzu  şuvoiul  imens,  verde-albastru, 
grăbit,  al  Tridentului.  îşi  văzu  tatăl  pledând  în  faţa  regelui, 
cu  chipul  copleşit  de  durere.  O  văzu  pe  Şansa  plângând 
singură  în  somn,  noaptea,  şi  pe  Arya  privind  în  tăcere  şi 
păstrându-şi  secretele  adânc  în  inima  ei.  Erau  umbre  în 
jurul  lor.  Una  dintre  ele  era  întunecată  precum  cenuşa,  cu 
un  chip  înspăimântător,  al  unui  câine.  O  alta  era  înzăuată 
ca  soarele,  aurie  şi  frumoasă.  Deasupra  lor  se  înălţa  un 
uriaş  într-o  armură  din  piatră,  dar  când  îşi  deschise  viziera, 
înăuntru  nu  se  vedea  nimic,  doar  beznă  şi  sânge  gros, 
întunecat. 

îşi  ridică  privirile  şi  văzu  până  departe  pe  întinsul  mării 
înguste,  până  la  Oraşele  Libere  şi  marea  verde  Dothraki  şi 
dincolo  de  ea,  spre  Vaes  Dothrak,  sub  muntele  său,  până  la 
tărâmurile  fabuloase  ale  Mării  de  Jad,  spre  Asshai  lângă 
Umbră,  acolo  unde  dragonii  se  foiau  sub  răsăritul  soarelui. 

în  cele  din  urmă,  privi  spre  nord.  Văzu  Zidul  strălucind  ca 
un  cristal  albastru,  şi  pe  bastardul  său  frate,  Jon,  dormind 
singur  într-un  pat  rece,  cu  pielea  tot  mai  palidă  şi  uscată,  de 
parcă  amintirea  căldurii  plecase  din  el.  Şi  privi  peste  Zid, 
dincolo  de  pădurile  nesfârşite,  înveşmântate  în  zăpadă, 
dincolo  de  ţărmul  îngheţat  şi  marile  râuri  alb-albastre  de 

gheaţă  şi  dincolo  de  câmpiile  moarte  unde  nu  mai  creştea 
nimic.  Privi  tot  mai  la  nord  şi  mai  la  nord  şi  apoi  izbucni  în 
plâns,  înspăimântat,  iar  căldura  lacrimilor  sale  îi  arse 
obrajii. 

Acum  ştii,  şopti  cioara  aşezându-i-se  pe  umăr.  Acum  ştii  de 
ce  trebuie  să  trăieşti. 

-  De  ce?  zise  Bran  fără  să  înţeleagă,  căzând,  căzând. 
Pentru  că  vine  iarna. 

Bran  privi  spre  cioara  de  pe  umărul  său,  iar  cioara  îi 
întoarse  privirea.  Avea  trei  ochi,  iar  cel  de-al  treilea  era  plin 
de  o  înţelegere  terifiantă.  Bran  privi  în  jos.  Nu  mai  era  nimic 
sub  el  acum,  doar  zăpadă  şi  frig  şi  moarte,  un  tărâm 
îngheţat  unde  turle  zimţate  de  gheaţă  alb-albastră  aşteptau 
să-1  primească.  Se  avântară  spre  el  ca  nişte  lănci.  Văzu 
oasele  a  mii  de  alţi  visători  înfipte  în  vârfurile  lor.  îi  era 
îngrozitor  de  teamă. 

-  Poate  un  bărbat  să  fie  curajos  dacă  se  teme?  îşi  auzi 
propria  sa  voce  glăsuind,  slabă  şi  îndepărtată. 

Iar  glasul  tatălui  său  răspunse: 

-  Asta  este  singura  dată  când  un  bărbat  poate  fi  curajos. 
Acum,  Bran,  îl  îndemnă  cioara.  Alege.  Zbori  sau  mori. 
Moartea  se  întinse  spre  el,  urlând. 

Bran  îşi  întinse  braţele  şi  zbură. 

Aripi  nevăzute  se  adăpară  cu  vântul,  se  umplură  şi-1 
traseră  în  sus.  îngrozitoarele  ace  de  gheaţă  se  retraseră  sub 
el.  Cerul  se  deschise  deasupra  lui.  Bran  plutea.  Era  mai  bine 
decât  la  căţărat.  Era  mai  bine  decât  orice.  Lumea  se  făcu  tot 
mai  mică  sub  el. 

-  Zbor!  ţipă  el  cu  încântare. 

Am  remarcat,  zise  cioara  cu  trei  ochi.  Se  avântă  în  văzduh, 
fâlfâind  din  aripi  peste  faţa  lui,  încetinindu-1,  orbindu-1.  Se 
clătină  în  aer  când  ghearele  ciorii  îi  loviră  obrajii.  Ciocul  ei  îl 
tăia  cu  ferocitate,  iar  Bran  simţi,  dintr-odată,  o  durere 
pătrunzătoare  în  mijlocul  frunţii,  între  ochi. 

-  Ce  faci?  strigă  el. 

Cioara  deschise  ciocul  şi  croncăni  spre  el,  un  ţipăt  ascuţit 
de  frică,  iar  ceţurile  cenuşii  se  cutremurară  şi  se  învolburară 
împrejurul  său  şi  se  destrămară  ca  un  voal,  şi  atunci  văzu  că 
cioara  era  în  realitate  o  femeie,  o  servitoare  cu  păr  lung, 
negru,  şi  ştiu  că  o  cunoştea  de  undeva,  din  Winterfell,  da, 
asta  era,  şi-o  amintea  acum,  iar  apoi  realiză  că  se  afla  în 

Winterfell,  într-un  pat,  într-un  pat  dintr-o  încăpere  rece 
dintr-un.  turn  înalt,  iar  femeia  cu  părul  negru  scăpă  un  vas 
cu  apă  care  se  sparse  pe  podea,  iar  ea  alergă  în  jos,  pe  scări, 
strigând: 

-  S-a  trezit,  s-a  trezit,  s-a  trezit! 

Bran  îşi  atinse  fruntea,  între  ochi.  Locul  unde-1  ciocănise 
cioara  încă  îl  mai  ardea,  dar  nu  găsi  nimic  acolo,  nici  sânge, 
nici  rană.  Se  simţea  slăbit  şi  năuc.  încercă  să  coboare  din 
pat,  dar  nu  se  întâmplă  nimic. 

Atunci,  lângă  pat,  sesiză  o  mişcare  şi  ceva  i  se  aşeză  cu 
blândeţe  pe  picioare.  Nu  simţi  nimic.  O  pereche  de  ochi 
galbeni  priveau  într-ai  lui,  strălucind  ca  soarele.  Fereastra 
era  deschisă  şi  în  încăpere  era  frig,  însă  căldura  care  venea 
dinspre  lup  îl  învăluia  ca  o  baie  fierbinte.  Era  puiul  de  lup, 
îşi  dădu  el  seama...  Sau  nu  era?  Dar  se  făcuse  atât  de  mare. 
Se  întinse  să-1  mângâie,  cu  mâna  tremurându-i  ca  o  frunză. 

Când  fratele  său,  Robb,  năvăli  în  încăpere  cu  respiraţia 
tăiată  de  la  urcuşul  în  goană  până-n  turn,  lupul  străvechi 
lingea  faţa  lui  Bran.  El  îşi  ridică  ochii,  calm. 

-  Numele  lui  este  Vară,  spuse. 

CATELYN 


-  Vom  ajunge  la  Debarcaderul  Regelui  într-o  oră.  Catelyn 
se  desprinse  de  lângă  balustradă  şi  se  forţă  să  zâmbească. 

-  Vâslaşii  tăi  au  făcut  treabă  bună,  căpitane.  Fiecare 
dintre  ei  să  primească  un  cerb  de  argint,  ca  semn  al 
recunoştinţei  mele. 

Căpitanul  Moreo  Tumitis  făcu  o  scurtă  plecăciune. 

-  Sunteţi  mult  prea  generoasă,  Lady  Stark.  Onoarea  de  a 
avea  la  bord  o  doamnă  atât  de  mândră  este  singura  răsplată 
de  care  au  ei  nevoie. 

-  Dar  vor  primi,  oricum,  şi  argintul.  Moreo  zâmbi. 

-  Precum  spuneţi.  Vorbea  fluent  în  limba  comună, 
păstrând  doar  un  vag  accent  de  Tyroshi.  Cutreierase  marea 
îngustă  vreme  de  treizeci  de  ani,  îi  spusese  el,  începând  ca 
vâslaş,  cârmaci  şi,  în  cele  din  urmă,  căpitan  al  propriilor  sale 
galere  comerciale.  Dansatorul  Furtunii  era  cea  de-a  patra 
navă  a  sa,  şi  cea  mai  rapidă,  o  galeră  cu  două  punţi  şi 
şaizeci  de  vâslaşi. 

Fusese,  fără  îndoială,  cea  mai  rapidă  navă  disponibilă  în 
Portul  Alb,  atunci  când  Catelyn  şi  Ser  Rodrik  Cassel  sosiseră 
după  galopul  lor  neîntrerupt  de-a  lungul  râului.  Tyroshienii 
erau  vestiţi  pentru  avariţia  lor,  iar  Ser  Rodrik  se  tocmise 
pentru  închirierea  unei  nave  de  pescuit  de  la  cele  Trei  Surori, 
însă  Catelyn  insistase  să  ia  galera.  Fusese  foarte  bine  că 
ceruse  asta.  Vântul  le  fusese  potrivnic  pe  toată  durata 
călătoriei,  iar  fără  vâslaşii  galerei  încă  s-ar  mai  fi  bălăcit 
dincolo  de  Degete,  în  loc  să  zburde  spre  Debarcaderul 
Regelui  şi  spre  sfârşitul  călătoriei. 

Atât  de  aproape,  se  gândi  ea.  Sub  straturile  de  bandaje,  în 
degetele  ei  încă  mai  pulsa  durerea,  acolo  unde  muşcase 
pumnalul.  Durerea  era  povara  ei,  simţea  Catelyn,  fiindcă  nu 
putea  uita.  Nu-şi  putea  îndoi  ultimele  două  degete  de  la 
mâna  stângă,  iar  celelalte  nu  vor  mai  avea  niciodată 
dexteritate.  Totuşi,  era  un  preţ  mic  pentru  salvarea  vieţii  lui 
Bran. 

Ser  Rodrik  alesese  acel  moment  pentru  a-şi  face  apariţia 
pe  punte. 

-  Bunul  meu  prieten,  spuse  Moreo  în  barba  lui  verde, 
bifurcată.  Tyroshienilor  le  plăceau  culorile  vii,  chiar  şi  în 
părul  facial.  E  aşa  de  grozav  să  văd  că  arăţi  mai  bine. 

-  Da,  fu  de  acord  Ser  Rodrik.  N-am  vrut  să  mor  în  ultimele 
două  zile.  Se  înclină  spre  Catelyn.  Doamna  mea. 

Arăta  mai  bine.  Cu  doar  o  idee  mai  slab  decât  fusese  când 
plecaseră  din  Portul  Alb,  şi  îşi  revenise  destul  de  bine. 
Vântul  puternic  de  pe  Bite  şi  asprimea  mării  înguste  îi 
fuseseră  potrivnice,  şi  aproape  că  fusese  azvârlit  peste  bord 
când  furtuna  îi  lovise  pe  neaşteptate,  lângă  ţărmul  Pietrei 
Dragonului;  totuşi,  cumva,  reuşise  să  se  agate  de  o  frânghie 
până  când  trei  dintre  oamenii  lui  Moreo  izbutiseră  să-1 
salveze  şi  să-1  ducă  în  siguranţă  sub  punţi. 

-  Căpitanul  tocmai  mi-a  spus  că  voiajul  nostru  este 
aproape  de  sfârşit. 

Ser  Rodrik  izbuti  să  încropească  un  zâmbet  strâmb. 

-  Aşa  de  repede?  Arăta  ciudat  fără  măreţii  lui  favoriţi 
colilii;  părea  mai  mic,  mai  puţin  aprig  şi  cu  zece  ani  mai 
bătrân.  Totuşi,  la  Bite  păruse  înţelept  să  se  lase  pe  mâna 
bărbierului,  după  ce  favoriţii  lui  se  murdăriseră  iremediabil, 
pentru  a  treia  oară,  după  ce  se  aplecase  peste  bord  şi 
vomitase  sub  vântul  sălbatic. 

-  Vă  las  să  discutaţi,  zise  căpitanul  Moreo,  care  se  înclină 
şi-i  părăsi. 

Galera  plutea  deasupra  apelor  ca  un  bondar,  vâslele  ei 
ridicându-se  şi  coborând  într-o  sincronizare  perfectă.  Ser 
Rodrik  se  ţinu  de  balustradă  şi  privi  spre  ţărmul  pe  lângă 
care  treceau. 

-  N-am  fost  cel  mai  de  nădejde  dintre  păzitori. 
Catelyn  îi  atinse  braţul. 

-  Suntem  aici,  Ser  Rodrik,  în  siguranţă.  Asta-i  tot  ce 
contează.  Mâna  ei  bâjbâi  pe  sub  mantie,  cu  degetele  rigide  şi 
nervoase.  Pumnalul  era  încă  la  şoldul  ei.  Descoperise  că  avea 
nevoie  să-1  atingă  din  când  în  când,  ca  să  se  îmbărbăteze. 
Acum  trebuie  să  ajungem  la  maestrul  armurier  al  regelui  şi 
să  ne  rugăm  să  fie  de  încredere. 

-  Ser  Aron  Santagar  este  un  bărbat  încrezut,  dar  cinstit. 
Mâna  lui  Ser  Rodrik  urcă  spre  faţă  spre  a-şi  mângâia 
favoriţii  şi  descoperi,  din  nou,  că  nu-i  mai  avea.  S-ar  putea 
să  ştie  de  pumnal,  da...  însă,  doamna  mea,  în  momentul 
când  vom  coborî  pe  ţărm  vom  fi  în  primejdie.  Şi  mai  sunt 
unii  la  curte  care  vă  cunosc  din  vedere. 

Buzele  lui  Catelyn  se  strânseră  tot  mai  tare. 

-  Degeţelul,  murmură  ea. 

Chipul  lui  i  se  arătă  înaintea  ochilor;  un  chip  de  băiat, 
deşi  nu  mai  era  de  mult  un  băiat.  Tatăl  lui  murise  cu  câţiva 
ani  mai  înainte,  aşa  că  acum  era  Lord  Baelish,  dar  tot  îi  mai 
spuneau  Degeţel.  Fratele  ei,  Edmure,  îi  dăduse  porecla  cu 
mult  timp  în  urmă,  la  Riverrun.  Familia  lui,  de  origine 
modestă,  se  afla  pe  cel  mai  mic  dintre  Degete,  iar  Petyr 
fusese  cam  pricăjit  şi  pirpiriu  pentru  vârsta  lui. 

Ser  Rodrik  îşi  drese  glasul. 

-  Odată,  Lordul  Baelish,  hmm... Rămase  pe  gânduri  în 
căutarea  cuvântului  potrivit. 

Catelyn  nu  mai  avea  nevoie  de  delicateţuri. 

-  A  fost  păzitorul  tatălui  meu.  Am  crescut  împreună  la 
Riverrun.  îl  priveam  ca  pe  un  frate,  însă  simţămintele  lui 
pentru  mine  erau...  mai  mult  decât  frăţeşti.  Când  s-a 
anunţat  că  mă  voi  căsători  cu  Brandon  Stark,  Petyr  a  lansat 
o  provocare  la  duel  pentru  mâna  mea.  A  fost  o  sminteală. 
Brandon  avea  douăzeci  de  ani,  iar  Petyr  abia  dacă  trecuse  de 
cincisprezece.  A  trebuit  să-1  implor  pe  Brandon  să-i  cruţe 
viaţa.  I-a  lăsat  o  cicatrice.  După  aceea,  tata  a  scăpat  de  el. 
Nu  l-am  mai  văzut  de  atunci.  îşi  ridică  faţa  în  bătaia 
vântului,  de  parcă  acesta  i-ar  fi  putut  spulbera  amintirile. 
Mi-a  scris  de  la  Riverrun,  după  ce  Brandon  a  fost  ucis,  dar 
am  ars  scrisoarea  fără  s-o  fi  citit.  Atunci  ştiam,  deja,  că  Ned 
se  va  căsători  cu  mine  în  locul  fratelui  său. 

Mâna  lui  Ser  Rodrik  se  ridică  din  nou  spre  favoriţii 
dispăruţi. 

-  Degeţel  este  acum  în  consiliul  mic. 

-  Ştiam  că  se  va  ridica  mult,  zise  Catelyn.  A  fost 
întotdeauna  deştept,  chiar  şi  ca  băietan,  dar  una  este  să  fii 
deştept  şi  alta  să  fii  înţelept.  Mă  întreb  cum  1-a  schimbat 
trecerea  vremii. 

Departe,  deasupra  lor,  oamenii  din  postul  de  observaţie 
strigară  ceva.  Căpitanul  Moreo  traversă  puntea  în  grabă, 
dând  ordine,  şi  toţi  cei  din  jurul  lor  se  apucară  de  treabă  cu 
frenezie  când  Debarcaderul  Regelui  li  se  înfăţişă  vederii 
printre  cele  trei  dealuri  înalte  ale  sale. 

în  urmă  cu  trei  sute  de  ani,  ştia  Catelyn,  dealurile  acelea 
fuseseră  acoperite  de  păduri  şi  acolo  trăia  doar  o  mână  de 
pescari,  pe  ţărmul  de  nord  al  Grăbitei  Ape-Negre,  acolo  unde 
râul  adânc  şi  furios  se  vărsa  în  mare.  Apoi  Aegon  Cuceritorul 
venise  pe  mare  de  la  Piatra  Dragonului.  Aici  acostase  armata 

sa,  iar  pe  cel  mai  înalt  dintre  dealuri  ridicase  prima  redută 
rudimentară,  din  lemn  şi  pământ. 

Acum,  oraşul  acoperea  ţărmul  cât  se  vedea  cu  ochii; 
conace  şi  arbori  şi  grânare,  depozite  din  piatră  şi  hanuri  din 
buşteni  şi  staluri  pentru  neguţători,  taverne  şi  cimitire  şi 
bordeluri,  toate  înghesuite  una  în  alta.  Putea  auzi  zarva  din 
piaţa  de  peşte,  chiar  şi  de  la  distanţa  asta.  Printre  clădiri  se 
aflau  drumuri  late,  străjuite  de  arbori,  străduţe  mici  şi 
întortocheate  şi  alei  atât  de  înguste,  încât  doi  oameni  nu  ar  fi 
putut  merge  unul  lângă  altul.  Dealul  Visenyei  era  dominat 
de  Marele  Templu  al  lui  Baelor,  cu  cele  şapte  turnuri  de 
cristal.  Dincolo  de  oraş,  pe  dealul  Rhaenys,  se  înălţau 
zidurile  înnegrite  ale  Puţului  Dragonului,  prăbuşit  în  ruine, 
cu  porţile  sale  de  bronz  închise  de  mai  bine  de  un  veac. 
Strada  Surorilor  se  întindea  între  ele,  dreaptă  ca  o  săgeată. 
Zidul  oraşului  se  ridica  la  distanţă,  înalt  şi  solid. 

O  sută  de  docuri  se  aliniau  la  ţărm,  iar  portul  era  plin  de 
ambarcaţiuni.  Nave  de  pescuit  în  larg  şi  cele  de  râu  soseau  şi 
plecau,  barcagiii  cutreierau  în  sus  şi-n  jos  pe  Grăbita  Apă- 
Neagră,  galerele  comerciale  descărcau  mărfuri  din  Braavos  şi 
Pentos  şi  Lys.  Catelyn  trase  cu  ochiul  spre  barja  reginei, 
ancorată  lângă  o  balenieră  pântecoasă,  venită  de  la  Portul 
Ibben,  în  timp  ce  în  amonte  o  duzină  de  nave  de  război, 
aurite  şi  zvelte,  stăteau  în  docurile  lor,  cu  pânzele  strânse. 

Iar  peste  toate  astea,  privind  cu  încruntare  de  pe  dealul 
lui  Aegon,  se  înălţa  Fortăreaţa  Roşie;  şapte  turnuri  uriaşe, 
cilindrice,  cu  metereze  de  fier,  o  fortăreaţă  imensă  şi 
mohorâtă,  cu  încăperi  boltite  şi  poduri  acoperite,  cazărmi  şi 
tainiţe  şi  hambare,  ziduri  masive  împânzite  cu  posturi 
pentru  arcaşi,  toate  construite  din  piatră  albicioasă.  Aegon 
Cuceritorul  pusese  să  fie  ridicată  fortăreaţa.  Fiul  său, 
Maegor  cel  Crud,  o  văzuse  terminată.  După  aceea,  îi  ucisese 
pe  toţi  pietrarii,  tâmplarii  şi  constructorii  care  lucraseră  la 
ea.  Numai  cei  din  sânge  de  dragon  vor  şti  secretele  fortăreţei 
construite  de  Stăpânii  Dragonilor,  jurase  el. 

Totuşi,  acum  flamurile  care  fâlfâiau  pe  metereze  erau 
aurii,  nu  negre,  şi  acolo  unde  dragonul  cu  trei  capete  suflase 
foc,  se  fălea  azi  cerbul  încoronat  al  Casei  Baratheon. 

O  corabie  de  agrement,  cu  catarge  înalte,  din  Insulele 
Verii,  ieşea  din  port,  pânzele  sale  albe  umflându-se  de  vânt. 
Dansatorul  Furtunii  trecu  de  ea,  îndreptându-se  spre  ţărm. 

-  Doamna  mea,  zise  Ser  Rodrik.  Cât  am  zăcut  la  pat  m-am 
gândit  cum  ar  fi  mai  bine  să  procedăm.  Nu  trebuie  să  intraţi 
în  castel.  Am  să  mă  duc  eu  şi  am  să-1  aduc  pe  Ser  Aron  la 
dumneavoastră,  într-un  loc  sigur. 

Ea  îl  cercetă  pe  bătrânul  cavaler  pe  când  galera  se  apropia 
de  un  debarcader.  Moreo  striga  ordine  în  Valyriana  vulgară  a 
Oraşelor  Libere. 

-  Ai  risca  la  fel  de  mult  ca  mine.  Ser  Rodrik  zâmbi. 

-  Nu  cred.  Mi-am  privit  oglindirea  în  apă,  mai  devreme,  şi 
abia  dacă  m-am  mai  recunoscut.  Mama  mea  a  fost  ultima 
persoană  care  m-a  văzut  fără  perciuni,  iar  ea  e  moartă  de 
patruzeci  de  ani.  Cred  că  sunt  suficient  de  în  siguranţă, 
doamna  mea. 

Moreo  răcni  o  comandă.  Toate  ca  una,  şaizeci  de  vâsle  se 
ridicară  din  apă,  apoi  schimbară  sensul  bătăii.  Galera 
încetini.  Un  alt  răcnet.  Vâslele  se  traseră  înapoi  în  interiorul 
galerei.  Când  se  proptiră  de  doc,  marinarii  Tyroshi  săriră  să 
o  lege.  Moreo  se  apropie,  tot  numai  un  zâmbet. 

-  Debarcaderul  Regelui,  doamna  mea,  aşa  cum  aţi  cerut, 
şi  niciodată  nu  a  făcut  vreo  navă  o  traversare  mai  rapidă  şi 
mai  sigură  ca  asta.  Aveţi  nevoie  de  ajutor  ca  să  vă 
transportaţi  lucrurile  la  castel? 

-  Nu  vom  merge  la  castel.  Ne  puteţi  recomanda  un  han, 
un  loc  curat  şi  confortabil  şi  nu  prea  departe  de  râu? 

Tyroshianul  îşi  mângâie  barba  bifurcată. 

-  De  fapt,  da.  Cunosc  mai  multe  care  s-ar  putea  să 
servească  nevoilor  dumneavoastră.  Totuşi,  dacă-mi  este 
permis  să  fiu  atât  de  direct,  ar  mai  fi  chestiunea  plăţii 
celeilalte  jumătăţi  din  suma  asupra  căreia  am  convenit.  Şi 
desigur,  argintii  suplimentari  pe  care  aţi  fost  atât  de  buna 
să-i  promiteţi.  Cred  că  erau  şaizeci  de  cerbi. 

-  Pentru  vâslaşi,  îi  aminti  Catelyn. 

-  Oh,  desigur,  zise  Moreo.  Deşi,  poate  ar  trebui  să-i 
păstrez  eu  pentru  ei  până  ce  ne  vom  întoarce  la  Tyrosh. 
Pentru  binele  soţiilor  şi  copiilor  lor.  Dacă  le  daţi  acum 
argintii,  doamna  mea,  îi  vor  juca  la  zaruri  sau  îi  vor  cheltui 
pentru  plăceri  de  o  noapte. 

-  Sunt  lucruri  şi  mai  rele  pe  care  poţi  să-ţi  cheltuieşti 
banii,  interveni  Ser  Rodrik.  Vine  iarna. 

-  Un  bărbat  trebuie  să  decidă  singur,  spuse  Catelyn,  Au 
meritat  argintii.  Cum  şi-i  vor  cheltui  nu  mai  este  treaba  mea. 

-  Cum  spuneţi,  doamna  mea,  răspunse  Moreo, 
înclinându-se  şi  zâmbind. 

Ca  să  fie  sigură,  Catelyn  îi  plăti  chiar  ea  pe  vâslaşi,  câte 
un  cerb  de  fiecare  şi  câte  un  ban  de  aramă  pentru  cei  care-i 
cărară  cuferele  până  pe  dealul  Visenyei,  la  hanul  recomandat 
de  Moreo.  Era  o  clădire  veche  şi  părăginită,  pe  aleea  Eel. 
Proprietara  lui  era  o  baborniţă  acrită,  cu  un  ochi  saşiu,  care- 
i  privi  bănuitoare  şi  muşcă  moneda  oferită  de  Catelyn, 
pentru  a  se  asigura  că  nu  era  falsă.  Camerele  erau  mari  şi 
aerisite,  iar  Moreo  jurase  că  tocana  ei  de  peşte  era  cea  mai 
bună  din  toate  cele  Şapte  Regate.  Dar  mai  presus  de  tot,  nu 
o  interesa  cum  îi  chema. 

-  Cred  că  cel  mai  bine  ar  fi  să  vă  ţineţi  departe  de  sala  de 
mese,  zise  Ser  Rodrik.  Chiar  şi  într-un  loc  ca  acesta, 
niciodată  nu  se  ştie  cine  trage  cu  ochiul.  Purta  o  cămaşă  de 
zale,  pumnal  şi  o  sabie  lungă  sub  mantia  închisă  la  culoare, 
cu  o  glugă  cu  care-şi  putea  acoperi  capul.  Mă  voi  întoarce 
înainte  de  venirea  nopţii,  cu  Ser  Aron,  promise  el.  Acum, 
odihniţi-vă,  doamna  mea. 

Catelyn  era  obosită.  Călătoria  fusese  lungă  şi  istovitoare, 
iar  ea  nu  mai  era  atât  de  tânără  pe  cât  fusese.  Ferestrele 
dădeau  spre  alee  şi  spre  acoperişurile  caselor,  cu  o  privelişte 
spre  Apa-Neagră  de  dincolo.  îl  urmări  pe  Ser  Rodrik  plecând, 
păşind  întins  pe  străzile  aglomerate,  până  ce-1  pierdu  din 
vedere,  apoi  se  decise  să-i  urmeze  sfatul.  Salteaua  patului 
era  umplută  cu  paie  în  loc  de  puf,  dar  nu  avu  nici  un  fel  de 
greutăţi  în  a  adormi. 

Se  trezi  din  cauza  bătăilor  în  uşă. 

Catelyn  se  ridică  brusc.  Afară,  acoperişurile 
Debarcaderului  Regelui  erau  roşii  în  lumina  soarelui  la  apus. 
Dormise  mai  mult  decât  intenţionase.  Un  pumn  bătu  din 
nou  în  uşă,  iar  o  voce  strigă: 

-  în  numele  regelui,  deschide! 

-  Un  moment,  făcu  ea. 

Se  înveli  în  mantie.  Pumnalul  zăcea  pe  masa  de  lângă  pat. 
îl  înşfacă  înainte  de  a  trage  zăvorul  uşii  grele  de  lemn. 
Bărbaţii  care  năvăliră  în  încăpere  purtau  zale  negre  şi 
mantiile  aurii  ale  Gărzii  Oraşului.  Liderul  lor  zâmbi  la 
vederea  pumnalului  din  mâna  ei. 

-  Nu  aveţi  nevoie  de  el,  doamna  mea.  Suntem  aici  pentru 
a  vă  escorta  la  castel. 

-  Prin  a  cui  autoritate? 

îi  arătă  panglica,  iar  Catelyn  simţi  cum  respiraţia  i  se 
opreşte  în  gât.  Sigiliul  înfăţişa  o  mierlă,  în  ceară  cenuşie. 

-  Petyr,  spuse  ea. 

Aşa  de  repede!  Ceva  trebuie  că  se  întâmplase  cu  Ser 
Rodrik.  Privi  spre  comandantul  gărzii. 

-  Ştiţi  cine  sunt  eu? 

-  Nu,  doamnă,  răspunse  el.  Al  meu  Lord  Degeţel  mi-a 
spus  doar  să  vă  aduc  la  el  şi  să  am  grijă  să  fiţi  bine  tratată. 

Catelyn  dădu  din  cap. 

-  Trebuie  să  aşteptaţi  afară  până  ce  mă  îmbrac. 

îşi  spălă  mâinile  în  vasul  cu  apă  şi  le  înveli  în  fese  curate. 
Degetele  ei  erau  ţepene  şi  neîndemânatice  când  trebui  să-şi 
lege  corsajul  şi  să-şi  înnoade  în  jurul  gâtului  capetele  unei 
mantii  maro.  Cum  putuse  afla  Degeţel  că  era  aici?  Ser 
Rodrik  nu  i-ar  fi  spus  niciodată.  Indiferent  cât  era  de  bătrân, 
era  încăpăţânat  şi  devotat  până  la  moarte.  Să  fi  ajuns  ei  prea 
târziu,  după  ce  Lannisterii  sosiseră  deja  la  Debarcaderul 
Regelui?  Nu,  dacă  s-ar  fi  întâmplat  asta,  Ned  ar  fi  şi  el  aici,  şi 
în  mod  sigur  ar  fi  venit  la  ea.  Cum,  deci?... 

Apoi  se  gândi  la  Moreo.  Tyroshianul  ştia  cine  erau  şi  unde 
trăseseră,  blestematul.  Spera  ca  măcar  să  fi  obţinut  un  preţ 
bun  pentru  informaţiile  lui. 

Aduseseră  un  cal  pentru  ea.  Când  o  luară  din  loc,  lămpile 
începuseră  să  fie  aprinse  pe  străzi,  iar  Catelyn  simţea  toţi 
ochii  oraşului  aţintiţi  asupra  ei  pe  când  călărea  înconjurată 
de  gărzi  în  mantiile  lor  aurite.  Când  ajunseră  la  Fortăreaţa 
Roşie,  podul  era  coborât,  iar  porţile  mari  închise  pentru 
noapte,  însă  ferestrele  castelului  erau  înviorate  de  lumini 
pâlpâitoare.  Străjerii  descălecară  în  afara  zidurilor  şi  o 
escortară  printr-o  uşă  secretă,  îngustă,  apoi  pe  scările 
nesfârşite  spre  unul  dintre  turnuri. 

Era  singur  în  încăpere,  aşezat  la  o  masă  grea,  din  lemn, 
cu  o  lampă  cu  ulei  lângă  el  şi  scria.  Când  o  conduseră 
înăuntru,  el  lăsă  tocul  jos  şi  privi  spre  ea. 

-  Cat,  zise  el  încet. 

-  De  ce  am  fost  adusă  aici  în  felul  acesta?  El  se  ridică  şi 
făcu  un  gest  brusc  spre  gardă. 

-  Plecaţi!  Bărbaţii  plecară.  Cred  că  nu  ai  fost  bruscată, 
nu?  zise  el  după  ce  rămaseră  singuri.  Am  dat  instrucţiuni 
precise.  îi  observă  bandajele.  Mâinile  tale... 

Catelyn  ignoră  întrebarea  subînţeleasă. 

-  Nu  sunt  obişnuită  să  fiu  chemată  ca  o  servitoare,  spuse 
ea  cu  răceală.  Când  erai  mic,  ştiai  ce  înseamnă  curtoazia. 

-  Te-am  supărat,  doamna  mea.  Nu  am  avut  niciodată 
intenţia  asta. 

Părea  cuprins  de  remuşcări.  Lui  Catelyn  asta-i  readuse 
amintiri  cât  se  poate  de  vii.  Fusese  un  copil  viclean,  dar 
după  isprăvile  sale,  întotdeauna  părea  spăşit;  ăsta  era 
talentul  său.  Anii  nu-1  schimbaseră  prea  mult.  Petyr  fusese 
un  băiat  pricăjit  şi  devenise  un  bărbat  mic  de  statură,  cu  o 
palmă,  două,  mai  scund  decât  Catelyn,  zvelt  şi  agil,  cu 
trăsăturile  ascuţite  pe  care  şi  le  amintea  şi  cu  aceiaşi  ochi 
verzi,  veseli.  Acum  purta  o  barbă  mică,  ascuţită,  şi  avea 
şuviţe  argintii  în  părul  negru,  deşi  nu  împlinise  încă  treizeci 
de  ani.  Toate  se  potriveau  cu  mierla  argintie  care  îi 
împodobea  mantia.  întotdeauna,  chiar  copil  fiind,  îi  plăcuse 
argintul. 

-  De  unde  ai  aflat  că  sunt  în  oraş?  îl  întrebă  ea. 

-  Lordul  Varys  ştie  tot,  zise  Petyr  cu  un  zâmbet  viclean.  Ni 
se  va  alătura  nu  peste  mult  timp,  dar  am  vrut  să  te  văd  întâi 
eu  singur.  A  trecut  mult  de  atunci,  Cat.  Câţi  ani? 

Catelyn  nu  dădu  atenţie  acestei  familiarităţi.  Erau 
întrebări  mult  mai  importante  de  pus. 

-  Deci  Păianjenul  Regelui  a  fost  cel  care  m-a  găsit! 
Degeţel  tresări. 

-  Nu  trebuie  să-i  spui  aşa.  E  foarte  sensibil.  îmi  închipui 
că  aşa  se  întâmplă  când  eşti  eunuc.  în  oraş  nu  se  petrece 
nimic  fără  ca  Varys  să  ştie.  Uneori,  ştie  chiar  înainte  să  se 
petreacă  ceva.  Are  informatori  peste  tot.  Păsărelele  lui,  cum 
le  spune  el.  Una  dintre  aceste  păsărele  a  auzit  de  vizita  ta. 
Din  fericire,  Varys  a  venit  prima  dată  la  mine. 

-  De  ce  la  tine? 

El  dădu  din  umeri. 

-  De  ce  nu?  Eu  sunt  trezorierul  şi  sfetnicul  personal  al 
regelui.  Selmy  şi  Lord  Renly  au  plecat  în  nord,  să  se 
întâlnească  cu  Robert,  Lordul  Stannis  e  la  Piatra  Dragonului, 
iar  aici  am  rămas  numai  Maester  Pycelle  şi  cu  mine.  Eram 
omul  cel  mai  potrivit.  Am  fost  prieten  cu  sora  ta,  Lysa,  Varys 
ştie  şi  asta. 

-  Ştie  şi  despre... 

-  Lordul  Varys  ştie  tot...  în  afară  de  motivul  pentru  care  te 

afli  aici.  îşi  ridică  o  sprânceană.  De  ce  eşti  aici? 

-  Unei  soţii  i  se  permite  să-i  fie  dor  de  soţul  ei,  iar  dacă  o 
mamă  are  trebuinţă  ca  fiica  să-i  fie  aproape,  cine  i-ar  putea 
spune  nu? 

Degeţel  râse. 

-  Oh,  foarte  bine,  doamna  mea,  dar,  te  rog,  nu  te  aştepta 
să  cred  asta.  Te  cunosc  prea  bine.  Deci,  care  erau  vorbele 
familiei  Tully? 

îşi  simţea  gâtul  uscat. 

-  Familie,  Datorie,  Onoare,  recită  ea  încordată. 

-  Familie,  Datorie,  Onoare,  repetă  el.  Iar  toate  astea-ţi 
cereau  să  rămâi  la  Winterfell,  acolo  unde  te-a  lăsat  Mâna. 
Nu,  doamna  mea,  ceva  s-a  întâmplat.  Această  călătorie 
bruscă  a  ta  dezvăluie  o  anumită  chestiune  urgentă.  Te 
implor,  lasă-mă  să  te  ajut.  Prietenii  buni  şi  vechi  nu  ar 
trebui  să  ezite  să  se  bazeze  unul  pe  celălalt.  Se  auzi  o  bătaie 
uşoară  în  uşă.  Intră,  strigă  Degeţel. 

Bărbatul  care  intră  era  durduliu,  parfumat,  pudrat  şi  chel 
ca  un  ou.  Pună  o  vestă  ţesută  cu  fir  de  aur,  peste  o  robă  de 
mătase  purpurie,  iar  în  picioare  avea  papuci  cu  vârful 
ascuţit,  din  catifea  moale. 

-  Lady  Stark,  zise  el,  luându-i  mâna  în  ambele  palme,  să 
vă  văd  din  nou,  după  atâţia  ani,  este  o  mare  bucurie.  Pielea 
sa  era  moale  şi  umedă,  iar  respiraţia  îi  mirosea  a  liliac.  Oh, 
bietele  dumneavoastră  mânuţe!  V-aţi  ars,  cumva,  scumpă 
doamnă?  Degetele  vă  sunt  atât  de  delicate... Bunul  nostru 
Maester  Pycelle  prepară  o  pomadă  minunată,  să  vă  trimit  un 
borcan? 

Catelyn  îşi  trase  degetele  din  strânsoarea  sa. 

-  Vă  mulţumesc,  domnul  meu,  dar  Maester  Luwin  mi-a 
oblojit  deja  rănile. 

Varys  dădu  repede  din  cap. 

-  M-a  mâhnit  să  aud  despre  fiul  dumneavoastră.  E  atât  de 
mic!  Zeii  sunt  cruzi. 

-  Oh,  cu  asta  sunt  de  acord,  Lord  Varys,  zise  ea.  Titlul  nu 
era  decât  o  formă  de  curtoazie,  pentru  că  era  membru  al 
consiliului;  Varys  nu  era  stăpân  peste  nici  un  domeniu  în 
afară  de  plasa  lui  de  păianjen,  stăpân  peste  nimic  altceva 
decât  zvonuri. 

Eunucul  îşi  întinse  palmele  moi. 

-  Sper  că  suntem  de  acord  şi  în  alte  privinţe,  scumpă 

doamnă.  Am  o  mare  preţuire  pentru  soţul  dumneavoastră, 
noua  noastră  Mână,  şi  ştiu  că  amândoi  îl  iubim  pe  Regele 
Robert. 

-  Da,  fu  ea  obligată  să  spună.  Desigur. 

-  Niciodată  nu  a  existat  un  rege  mai  iubit  decât  Robert  al 
nostru,  ciripi  Degeţel.  Zâmbea  cu  viclenie.  Cel  puţin  aşa 
aude  Lord  Varys. 

-  Bună  doamnă,  zise  Varys  cu  mare  solicitudine,  există 
oameni  în  Oraşele  Libere  care  au  puteri  vindecătoare 
uluitoare.  Spuneţi  doar  un  cuvânt  şi  vi-1  trimit  pe  unul 
dintre  ei  pentru  dumneavoastră  şi  pentru  scumpul  Bran. 

-  Maester  Luwin  face  tot  ceea  ce  poate  fi  făcut  pentru 
Bran,  îi  spuse  ea.  Nu  avea  de  gând  să  discute  despre  fiul  ei, 
nu  aici,  nu  cu  aceşti  oameni.  în  Degeţel  avea  doar  un  dram 
de  încredere,  iar  în  Varys,  deloc.  Nu-i  va  lăsa  să-i  citească 
durerea.  Lord  Baelish  mi-a  spus  că  trebuie  sa  vă  mulţumesc 
pentru  că  m-aţi  adus  aici. 

Varys  chicoti  ca  o  fetiţă. 

-  Oh,  da.  Presupun  că  eu  sunt  vinovatul.  Nădăjduiesc  că  o 
să  mă  iertaţi,  blândă  domniţă.  Se  aşeză  pe  un  scaun  şi-şi 
împreună  mâinile.  Mă  întreb  dacă  v-am  putea  deranja  cu 
rugămintea  de  a  ne  arăta  şi  nouă  pumnalul? 

Catelyn  Stark  se  uită  la  eunuc  fără  să-i  vină  să  creadă. 
Era  un  păianjen,  se  gândi  ea  alarmată,  un  vrăjitor,  sau  chiar 
mai  rău.  Cunoştea  lucruri  pe  care  nimeni  nu  le-ar  fi  putut 
şti,  afară  doar  dacă  nu  cumva. . . 

-  Ce  i-aţi  făcut  lui  Ser  Rodrik?  întrebă  ea. 
Degeţel  fu  luat  pe  nepregătite. 

-  Mă  simt  ca  un  cavaler  care  se  duce  la  luptă  fără  lance. 
Despre  ce  pumnal  este  vorba?  Cine-i  Ser  Rodrik? 

-  Ser  Rodrik  Cassel  este  maestrul  armurier  de  la 
Winterfell,  îl  informă  Varys.  Vă  asigur,  Lady  Stark,  că  nu  i  s 
a  întâmplat  nimic  bunului  cavaler.  Ne-a  căutat  aici  pe  la 
începutul  amiezii.  A  vizitat,  împreună  cu  Ser  Aron  Santagar, 
armureria  şi  au  discutat  despre  un  anume  pumnal.  Cam  pe 
la  apus,  au  plecat  din  castel  împreună  şi  s-au  dus  la 
magherniţa  aceea  îngrozitoare  unde  aţi  tras  dumneavoastră. 
Sunt  tot  acolo,  bând  în  sala  de  mese  şi  aşteptând  să  vă 
întoarceţi.  Ser  Rodrik  a  fost  foarte  nefericit  să  vadă  că  aţi 
plecat. 

-  Cum  de  ştiţi  toate  acestea? 

-  Din  ciripitul  păsărelelor,  zise  Varys  zâmbind.  Eu  ştiu  tot, 
scumpă  doamnă.  Aceasta  este  natura  slujbei  mele.  Dădu 
apoi  din  umeri.  Aveţi  pumnalul  la  dumneavoastră,  nu-i  aşa? 

Catelyn  îl  trase  de  sub  mantie  şi-1  azvârli  pe  masă,  în  lata 
lui. 

-  Iată.  Poate  că  păsărelele  dumneavoastră  vă  vor  ciripi  şi 
numele  celui  căruia  îi  aparţine. 

Varys  ridică  pumnalul  cu  o  grijă  exagerată  şi-şi  trecu  un 
deget  peste  tăiş.  Ţâşni  sângele  şi  el  scoase  un  ţipăt  lăsând 
pumnalul  să  cadă  înapoi  pe  masă. 

-  Aveţi  grijă,  îi  spuse  Catelyn,  este  ascuţit. 

-  Nimic  nu-şi  poate  păstra  ascuţişul  mai  bine  decât  oţelul 
Valyrian,  zise  Degeţel  pe  când  Varys  îşi  sugea  degetul 
însângerat,  aruncându-i  lui  Catelyn  o  privire  dojenitoare  şi 
morocănoasă. 

Degeţel  strânse  uşor  pumnalul  în  pumn,  încercându-i 
mânerul.  îl  aruncă  în  sus  şi  îl  prinse  din  nou  cu  cealaltă 
mână. 

-  Ce  echilibru  minunat!  Vrei  să-1  găseşti  pe  proprietarul 
lui,  acesta-i  singurul  motiv  pentru  care  ai  venit?  Nu  ai  nevoie 
de  Ser  Aron  pentru  asta,  doamna  mea.  Ar  fi  trebuit  să  vii 
direct  la  mine. 

-  Şi  dacă  aş  fi  făcut-o,  zise  ea,  ce  mi-ai  fi  spus? 

-  Ţi- aş  fi  spus  că  există  un  singur  pumnal  ca  ăsta  la 
Debarcaderul  Regelui.  Apucă  lama  între  degetul  mare  şi 
arătător,  aduse  pumnalul  peste  umăr  şi-1  aruncă  în  aer  cu  o 
zvâcnire  exersată  a  încheieturii.  Cuţitul  se  înfipse  în  uşă  şi 
se  împlântă  adânc  în  lemnul  de  stejar,  vibrând.  Este  al  meu. 

-  Al  tău? 

Nu  avea  nici  un  sens.  Petyr  nu  fusese  niciodată  la 
Winterfell. 

-  A  fost  al  meu  până  la  turnirul  de  onomastica  Prinţului 
Jeffrey,  zise  el  traversând  încăperea  pentru  a  scoate 
pumnalul  din  uşă.  L-am  susţinut  pe  Ser  Jaime  la  turnir, 
împreună  cu  jumătate  din  curte.  Rânjetul  şmecheros  al  lui 
Petyr  îl  făcea  să  pară  din  nou  doar  un  băiat.  Când  Loras 
Tyrell  1-a  azvârlit  de  pe  cal,  mulţi  dintre  noi  am  devenit  ceva 
mai  săraci.  Ser  Jaime  a  pierdut  o  sută  de  dragoni  din  aur, 
regina  un  colier  de  smaralde,  iar  eu  propriul  meu  pumnal, 
înălţimea  Sa  şi-a  recuperat  colierul,  însă  câştigătorul  a 
păstrat  restul. 

177 


-  Cine?  întrebă  Catelyn,  cu  gura  uscată  de  frică. 

-  Pezevenghiul,  spuse  Degeţel,  în  vreme  Lord  Varys  o 
privea  atent.  Tyrion  Lannister. 

întreaga  curte  răsuna  de  cântecul  săbiilor. 

Sub  lâna  neagră,  pielea  întărită  şi  zalele  de  fier, 
transpiraţia  luneca  rece  pe  pieptul  lui  Jon,  când  se  repezi  la 
atac.  Grenn  se  trase  înapoi,  apărându-se  cu  stângăcie.  Când 
îşi  ridică  sabia,  Jon  trecu  pe  sub  ea,  cosindu-1  cu  o  lovitură 
care-1  izbi  în  partea  din  spate  a  piciorului,  făcându-1  să  se 
clatine.  Manevra  de  sus  în  jos  a  lui  Grenn  tu  întâmpinată  cu 
una  pe  sus,  care-i  ciobi  coiful.  Când  încercă  o  lovitură 
laterală,  Jon  îi  dădu  sabia  la  o  parte  şi-şi  înfipse  antebraţul 
înzăuat  în  pieptul  lui.  Grenn  îşi  pierdu  echilibrul  şi  ateriza 
dur  în  zăpadă.  Jon  îi  zbură  sabia  din  mână  cu  o  izbitură 
care-i  smulse  un  ţipăt  de  durere. 

-  Destul! 

Ser  Alliser  Thorne  avea  un  glas  cu  ascuţimi  de  oţel 
Valyrian. 

Grenn  îşi  duse  mâna  la  piept. 

-  Bastardul  mi-a  rupt  încheietura. 

-  Bastardul  te-a  schilodit,  ţi-a  despicat  scăfârlia  goală  şi 
ţi-a  tăiat  mâna.  Sau  aşa  s-ar  fi  întâmplat  dacă  aceste  săbii 
ar  fi  fost  ascuţite.  Ai  noroc  că  Rondul  are  la  fel  de  multă 
nevoie  de  băieţi  de  grajd  ca  şi  de  cercetaşi.  Ser  Alliser  făcu 
un  gest  spre  Jeren  şi  Toad.  Ridicaţi-1  pe  Bizon  pe  picioarele 
lui,  are  de  pregătit  o  înmormântare. 

Jon  îşi  scoase  coiful  în  timp  ce  băieţii  îl  ridicau  pe  Grenn. 
Aerul  îngheţat  al  dimineţii  îi  atinse  faţa  în  mod  plăcut.  Se 
sprijini  de  sabie,  inspiră  adânc  şi-şi  permise  un  moment 
pentru  a  savura  victoria. 

-  Asta  este  o  sabie,  nu  bastonul  unui  bătrân,  spuse  cu 
asprime  Ser  Alliser.  Te  dor  picioarele,  Lord  Snow? 

Jon  ura  acest  nume,  o  batjocură  pe  care  Ser  Alliser  i-o 
aruncase  din  prima  zi  de  antrenament.  Băieţii  o  adoptaseră 
imediat,  iar  acum  o  auzea  mereu.  îşi  puse  sabia  înapoi  în 
teacă. 

-  Nu,  răspunse  el. 

Thorne  o  luă  întins  spre  el,  pielea  neagră  şi  ţeapănă 
foşnind  uşor  în  timp  ce  mergea.  Era  un  bărbat  îndesat,  de 
cincizeci  de  ani,  liber  şi  dur,  cu  urme  colilii  prin  părul  negru 
şi  ochi  precum  pietrele  de  onix. 

-  Spune  adevărul  acum,  porunci  el. 

-  Sunt  obosit,  admise  Jon.  Braţul  îl  durea  de  la  greutatea 
săbiei,  şi  începea  să-şi  simtă  şi  vânătăile,  acum  că  lupta  se 
terminase. 

-  Eşti  slab! 

-  Am  învins. 

-  Nu.  Bizonul  a  pierdut. 

Unul  dintre  băieţi  chicoti.  Jon  ştia  că  era  mai  bine  să  nu 
răspundă.  îi  bătuse  pe  toţi  cei  trimişi  împotriva  sa  de  Ser 
Alliser,  dar  asta  nu-i  folosise  la  nimic.  Maestrul  de  arme  îl 
trata  doar  cu  dispreţ.  Thorne  îl  ura,  hotărâse  Jon; 
bineînţeles,  îi  ura  şi  pe  ceilalţi  băieţi,  încă  şi  mai  tare. 

-  Asta-i  tot,  le  spuse  Thorne.  Nu  pot  să  rabd  mai  multă 
prostie  într-o  singură  zi.  Dacă  vreodată  vin  Ceilalţi  după  noi, 
măr  rog  să  aducă  arcaşi,  pentru  că  nu  sunteţi  buni  de 
altceva  decât  să  fiţi  ţinte  pentru  săgeţi. 

Jon  se  luă  după  ceilalţi,  spre  armurărie,  mergând  singur. 
Era  adesea  singur  aici.  în  grup  erau  aproape  două-zeci  de 
tineri  cu  care  se  antrena,  dar  nu  exista  nici  unul  pe  care  să-1 
poată  numi  prieten.  Majoritatea  erau  cu  doi  sau  trei  ani  mai 
mari  ca  el,  dar  nici  unul  nu  era  un  luptător  aşa  cum  fusese 
Robb  la  paisprezece  ani.  Dareon  era  rapid,  dar  se  temea  să 
nu  fie  lovit.  Pyp  îşi  folosea  sabia  ca  pe  un  pumnal,  Jeren  era 
moale  ca  o  fată,  Grenn,  lent  şi  neîndemânatic.  Loviturile  lui 
Halder  erau  năprasnic  de  dure,  însă  intra  mereu  în  sabia 
adversarului.  Cu  cât  petrecea  mai  mult  timp  împreună  cu  ei, 
cu  atât  mai  mult  îi  dispreţuia. 

înăuntru,  îşi  agăţă  sabia  şi  teaca  de  un  cârlig  din  peretele 
de  piatră,  ignorându-i  pe  cei  din  jurul  lui.  Metodic,  începu 
să-şi  dea  jos  cămaşa  de  zale  şi  hainele  de  piele  şi  lână, 
îmbibate  de  transpiraţie.  Bucăţi  de  cărbune  ardeau  în 
cazane  de  fier,  la  fiecare  capăt  al  încăperii  lungi,  însă  Jon  se 
trezi  tremurând.  Frigul  îl  însoţea  mereu  aici.  în  câţiva  ani,  va 
uita  cum  este  să-i  fie  cald. 

Oboseala  îl  toropi  dintr-odată,  pe  când  îmbrăca  hainele 
negre,  ţesute  grosolan,  de  fiecare  zi.  Se  aşeză  pe  o  bancă,  iar 
degetele-i  bâjbâiau  după  şiretul  mantiei.  Atât  de  frig,  se 
gândi,  amintindu-şi  sălile  încălzite  de  la  Winterfell,  unde  apa 
fierbinte  curgea  prin  pereţi  precum  sângele  prin  trupul  unui 
om.  Aici,  la  Castelul  Negru,  abia  dacă  era  o  urmă  de  căldură, 
pereţii  erau  reci,  iar  oamenii  şi  mai  reci. 

Nimeni  nu-i  spusese  că  Rondul  de  Noapte  va  fi  aşa;  cu 

excepţia  lui  Tyrion  Lannister.  Piticul  îi  spusese  adevărul  pe 
drumul  spre  nord,  însă  atunci  era  deja  prea  târziu.  Jon  se 
întrebă  dacă  tatăl  său  ştia  cum  va  fi  la  Zid.  Trebuie  că  ştia, 
se  gândi,  iar  asta  îl  făcu  să-1  doară  şi  mai  mult. 

Chiar  şi  unchiul  său  îl  abandonase  în  acest  loc  îngheţat, 
la  capătul  lumii.  Aici,  amabilul  Benjen  Stark  pe  care-1  ştia  el 
devenise  o  altă  persoană.  Era  Primul  Cercetaş  şi-şi  petrecea 
zilele  şi  nopţile  împreună  cu  Lordul  Comandant  Mormont,  cu 
Maester  Aemon  şi  alţi  ofiţeri  de  rang  înalt,  în  vreme  ce  Jon 
fusese  dat  în  grija  mai  mult  decât  aspră  a  lui  Ser  Alliser 
Thorne. 

La  trei  zile  de  la  sosire,  Jon  auzise  că  Benjen  Stark  urma 
să  conducă  şase  oameni  într-o  incursiune  prin  pădurea 
bântuită.  în  noaptea  aceea  îl  căutase  pe  unchiul  său  în 
marea  sală  de  mese  lambrisată  şi-1  rugase  să-1  ia  şi  pe  el. 
Benjen  îl  refuzase  brutal. 

-  Aici  nu  suntem  la  Winterfell,  îi  spusese  pe  când  îşi  tăia 
friptura  ajutându-se  de  pumnal  şi  furculiţă.  Pe  Zid,  oamenii 
primesc  numai  ceea  ce  dobândesc.  Nu  eşti  cercetaş,  Jon,  eşti 
doar  un  băiat  care  mai  are  încă  în  el  mirosul  verii. 

Jon  se  apucase  să  se  târguiască  prosteşte: 

-  Voi  avea  cincisprezece  ani  de  onomastica  mea,  spusese 
el,  sunt  aproape  un  bărbat. 

Benjen  Stark  se  încruntase. 

-  Eşti  un  băiat  şi  aşa  vei  rămâne  până  când  Ser  Alliser 
spune  că  eşti  potrivit  să  fii  un  bărbat  în  Rondul  de  Noapte. 
Dacă  ţi-ai  închipuit  că  sângele  tău  de  Stark  îţi  va  aduce 
lesne  favoruri,  ai  greşit.  Aici  ne  abandonăm  vechile  familii 
când  depunem  jurământul.  Tatăl  tău  va  avea  întotdeauna  un 
loc  în  inima  mea,  dar  aceştia  sunt  acum  fraţii  mei. 

Gesticulase  cu  pumnalul  spre  cei  din  jurul  său,  cu  toţii 
bărbaţi  aspri,  reci,  îmbrăcaţi  în  negru. 

Jon  se  trezise  a  doua  zi  în  zori  ca  să-1  vadă  pe  unchiul  său 
plecând.  Unul  dintre  cercetaşii  săi,  un  bărbat  masiv  şi  pocit, 
cânta  un  cântec  deocheat  pe  când  îşi  înşeua  trăpaşul 
mărunt,  respiraţia  sa  împrăştiind  aburi  în  aerul  rece  al 
dimineţii.  Ben  Stark  zâmbise  la  vederea  lui,  însă  nu  avea  nici 
o  urmă  de  zâmbet  şi  pentru  nepotul  său. 

-  De  câte  ori  trebuie  să-ţi  spun  că  nu,  Jon?  Vorbim  când 
mă  întorc. 

Pe  când  îl  privise  pe  unchiul  său  conducându-şi  calul  prin 

tunel,  Jon  îşi  amintise  lucrurile  spuse  de  Tyrion  Lanniser  pe 
drumul  regelui,  iar  cu  ochii  minţii  îl  văzu  pe  Ben  Stark 
zăcând  mort,  sângele  lui  înroşind  zăpada.  Gândul  îl  făcuse 
să-i  vină  rău.  Oare  ce  devenea? 

După  aceea  îl  căutase  pe  Nălucă  în  singurătatea  chiliei  lui 
şi-şi  îngropase  faţa  în  blana  deasă  şi  albă. 

Dacă  trebuia  să  fie  singur,  va  face  din  singurătate  platoşa 
sa.  Castelul  Negru  nu  avea  nici  o  pădure  a  zeilor,  numai  un 
mic  templu  şi  un  septon  veşnic  beat,  însă  Jon  nu  putuse 
găsi  nimic  în  el  care  să-1  facă  să  se  roage  vreunui  zeu,  nou 
sau  vechi.  Dacă  zeii  existau,  se  gândea  el,  erau  la  fel  de  cruzi 
şi  neînduplecaţi  ca  iarna. 

îi  era  dor  de  adevăraţii  săi  fraţi:  micul  Rickon,  cu  ochii  lui 
strălucitori  scânteind  pe  când  cerşea  dulciuri;  Robb, 
adversarul  său  şi  cel  mai  bun  prieten,  companion  constant; 
Bran,  încăpăţânat  şi  curios,  mereu  doritor  să  îi  urmeze  şi  să 
li  se  alăture,  indiferent  ce  făceau  Jon  şi  Robb.  îi  era  dor  şi  de 
fete,  chiar  şi  de  Şansa,  care  nu-i  spunea  niciodată  decât 
„fratele  meu  vitreg",  asta  de  când  era  suficient  de  mare  ca  să 
înţeleagă  ce  însemna  cuvântul  bastard.  Şi  de  Arya...  îi  era 
dor  de  ea  mai  mult  chiar  de*  cât  de  Robb,  micuţa 
slăbănoagă,  toată  julită  la  genunchi  şi  cu  părul  încurcat  şi 
hainele  rupte,  atât  de  sălbatică  şi  de  entuziastă.  Arya  nu 
părea  să  se  potrivească  niciodată  undeva,  nu  mai  mult  decât 
el...  Cu  toate  astea,  ea  reuşea  întotdeauna  să-1  facă  să 
zâmbească.  Ar  fi  dat  orice  să  fie  cu  ea  acum,  să-i  ciufulească 
încă  o  dată  părul  şi  s-o  vadă  bosumflându-se,  să  o  audă 
terminând  o  propoziţie  împreună  cu  el. 

-  Mi-ai  rupt  încheietura,  bastarduleîJon  îşi  ridică  privirile 
spre  vocea  mohorâtă. 

Grenn  se  înălţa  deasupra  sa,  cu  gâtul  gros  şi  faţa  roşie,  cu 
trei  dintre  prietenii  lui  în  spate.  îl  ştia  pe  Todder,  un  băiat 
scund  şi  urât,  cu  o  voce  neplăcută.  Toţi  recruţii  îi  spuneau 
Broască  Râioasă.  Ceilalţi  doi  erau  cei  pe  care  Yoren  îi 
adusese  cu  ei  în  nord,  violatorii  luaţi  de  la  Degete.  Le  ui-tase 
numele.  Nici  nu  prea  vorbea  cu  ei,  decât  dacă  nu  avea  de 
ales.  Erau  nişte  bătăuşi  brutali,  fără  nici  o  urmă  de 
demnitate  în  ei.  Jon  se  ridică. 

-  Ţi-o  rup  şi  pe  cealaltă,  dacă  mă  rogi  frumos. 

Grenn  avea  şaisprezece  ani  şi  era  cu  un  cap  mai  înalt 
decât  el.  Toţi  patru  erau  mai  înalţi  decât  el,  însă  asta  nu-1 

speria.  îi  bătuse  pe  fiecare  dintre  ei  în  curte. 

-  Poate  că  am  să  ţi-o  rup  eu  pe  a  ta,  făcu  unul  dintre 
violatori. 

-  încearcă. 

Jon  se  repezi  spre  sabia  sa,  însă  unul  dintre  ei  îl  apucă  de 
braţ  şi  i-1  răsuci  la  spate. 

-  Ne-ai  făcut  să  cădem  de  proşti,  se  plânse  Broscoiul. 

-  Eraţi  proşti  şi  înainte  de  a  vă  fi  întâlnit  eu,  îi  spuse  Jon. 
Băiatul  care-1  apucase  de  braţ  i-1  smuci  în  sus,  tare. 

Durerea  îl  săgeta,  însă  Jon  nu  ţipă.  Broscoiul  păşi  mai 
aproape. 

-  Micul  boiernaş  are  gura  cam  mare,  zise  el.  Avea  ochi 
porcini,  mici  şi  lucioşi.  Asta  o  fi  gura  maică-tii,  bastardule? 
Cum  era,  vreo  curviştină?  Spune-ne  cum  o  chema.  Poate  că 
am  avut-o  şi  eu  de  vreo  două  ori. 

Jon  se  răsuci  ca  un  tipar  şi  plasă  un  călcâi  în  glezna  celui 
care-1  ţinea.  Izbucni  un  strigăt  de  durere  şi  se  văzu  liber.  Se 
repezi  la  Broscoi,  îl  aruncă  cu  spatele  dincolo  de  o  bancă  şi 
ateriza  pe  pieptul  lui,  înşfăcându-1  de  gât  cu  ambele  mâini  şi 
izbindu-1  cu  capul  de  pământul  bătătorit. 

Cei  doi  de  la  Degete  îl  traseră  înapoi,  aruncându-1  jos. 
Grenn  începu  să-1  lovească.  Jon  se  rostogolea  evitând 
loviturile,  când  o  voce  tunătoare  se  ridică  în  armurărie: 

-  OPRIŢI- VĂ!  ACUM! 

Jon  se  ridică  în  picioare.  Donai  Noye  se  uita  la  ei  fierbând 
de  mânie. 

-  Pentru  bătăi,  aveţi  curtea,  spuse  armurierul.  Ţineţi-vă 
ciorovăielile  departe  de  armurăria  mea,  ori  am  să  le  includ 
între  problemele  mele.  N-o  să  vă  placă  asta. 

Broscoiul  zăcea  la  pământ,  pipăindu-şi  cu  grijă  spatele 
capului.  Degetele  îi  erau  pline  de  sânge. 

-  A  încercat  să  mă  omoare. 

-  E  adevărat.  Am  văzut  şi  eu,  spuse  unul  dintre  violatori. 

-  Mi-a  rupt  încheietura,  zise  din  nou  Grenn,  ridicând-o  ca 
s-o  vadă  şi  Noye. 

Armurierul  aruncă  încheieturii  doar  o  căutătură  scurtă. 

-  E  doar  o  julitură.  Poate  ai  scrântit-o.  Maester  Aemon  îţi 
va  da  o  alifie.  Du-te  cu  el,  Todder,  căpăţâna  aia  a  ta  trebuie 
oblojită.  Restul,  întoarceţi-vă  în  chiliile  voastre.  Nu  şi  tu, 
Snow.  Tu  rămâi. 

Jon  se  lăsă  greoi  pe  una  dintre  băncile  lungi  de  lemn, 

indiferent  la  privirile  pe  care  ceilalţi  i  le  aruncau,  promisiuni 
tăcute  ale  unor  răzbunări  viitoare.  Braţul  îl  durea. 

-  Rondul  are  nevoie  de  fiecare  om  al  său,  zise  Donai  Noye 
când  rămaseră  singuri.  Chiar  şi  de  oameni  precum 
Broscoiul.  Nu  te  vei  acoperi  de  onoruri  dacă-1  omori. 

Furia  lui  Jon  se  aprinse  imediat. 

-  A  spus  că  mama  mea  a  fost... 

-...o  curviştină.  L-am  auzit.  Şi  ce-i  cu  asta? 

-  Lordul  Eddard  Stark  nu  este  omul  care  să  se  culce  cu 
curvele,  spuse  Jon  cu  răceală.  Onoarea  lui... 

-  ...nu  1-a  împiedicat  să  zămislească  un  bastard,  nu-i  aşa? 
Jon  era  înţepenit  de  furie. 

-  Pot  să  plec? 

-  Pleci  când  am  să-ţi  spun  eu  să  pleci. 

Jon  se  uită  îmbufnat  la  fumul  care  se  ridica  din  cazan, 
până  când  Noye  îl  apucă  de  bărbie,  degetele  sale  groase 
răsucindu-i  capul  spre  el. 

-  Uită-te  la  mine  când  vorbesc  cu  tine,  băiete. 

Jon  privi.  Armurierul  avea  un  piept  ca  un  butoi  de  bere  şi 
o  burtă  pe  potrivă.  Nasul  îi  era  turtit  şi  lat,  şi  obrazul  părea 
întotdeauna  că  avea  nevoie  de  un  bărbierit.  Mâneca  stângă  a 
tunicii  sale  din  lână  neagră  era  prinsă  de  umăr  cu  un  ac  de 
argint,  de  forma  unei  săbii. 

-  Nu  cuvintele  o  fac  pe  maică-ta  curvă.  A  fost  ceea  ce  a 
fost  şi  nimic  din  ce  spune  acum  Broscoiul  nu  poate  schimba 
asta.  Ştii,  avem  aici,  la  Zid,  bărbaţi  ale  căror  mame  au  fost 
într-adevăr  târfe. 

Nu  şi  mama  mea,  se  gândi  Jon  cu  încăpăţânare.  Nu  ştia 
nimic  despre  mama  lui;  Eddard  Stark  nu  vorbea  despre  ea. 
Totuşi,  o  visa  din  când  în  când,  atât  de  des,  încât  aproape 
că-i  putea  vedea  chipul.  în  visele  sale,  era  frumoasă  şi  de 
viţă  nobilă,  iar  ochii  ei  erau  blânzi. 

-  Crezi  că  eşti  un  năpăstuit,  fiind  bastardul  unui  lord  de 
rang  înalt?  continuă  armurierul.  Băiatul  acela,  Jeren,  este 
odrasla  abandonată  a  unui  septon,  iar  Cotter  Pyke  este 
copilul  unei  târfe  de  tavernă.  Acum  comandă  Rondul  de  Est 
de  lângă  Mare. 

-  Nu-mi  pasă,  spuse  Jon.  Nu-mi  pasă  de  ei  şi  nu-mi  pasă 
nici  de  tine  sau  de  Thorne,  ori  de  Benjen  Stark,  de  nici  unul 
dintre  ei.  Mi-e  silă  că  mă  aflu  aici.  Este  prea...  rece. 

-  Da.  Rece,  dur  şi  ameninţător,  ăsta-i  Zidul,  la  fel  şi  cei 

care  îl  păzesc.  Nu  este  ca  în  poveştile  pe  care  ţi  le  spunea 
dădaca  ta.  Ei,  uşurează-te  pe  toate  poveştile  astea  şi  pe 
dădaca  aia  a  ta.  Aşa  stau  lucrurile  aici.  Iar  tu  vei  rămâne  aici 
pe  viaţă,  la  fel  ca  noi  toţi. 

-  Viaţă,  repetă  Jon  cu  amărăciune.  Armurierul  putea  vorbi 
despre  viaţă.  El  avusese  una.  Se  îmbrăcase  în  negru  numai 
după  ce-şi  pierduse  un  braţ  la  asediul  de  la  Sfârşitul 
Furtunii.  înainte  de  asta,  servise  sub  Stannis  Baratheon, 
fratele  regelui.  Văzuse  cele  Şapte  Regate  de  la  un  capăt  la 
celălalt;  chefuise  şi  luptase  în  sute  de  bătălii.  Se  spunea  că 
Donai  Noye  făurise  ghioaga  de  război  a  Regelui  Robert,  cea 
care-i  luase  viaţa  lui  Rhaegar  Targaryen  la  Trident.  Făcuse 
toate  lucrurile  pe  care  Jon  nu  le  va  face  niciodată,  iar  când 
îmbătrânise,  adică  după  ce  trecuse  de  treizeci  de  ani, 
încasase  o  lovitură  năprasnică  de  secure  şi  rana  se  inflamase 
până  ce  tot  braţul  trebuise  amputat.  Numai  atunci,  ologit, 
Donai  Noye  venise  la  Zid,  când  viaţa  lui  se  terminase. 

-  Da,  viaţa,  zise  Noye.  O  viaţă  lungă  sau  una  scurtă, 
depinde  de  tine,  Snow.  Dar  pe  calea  pe  care  ai  apucat-o, 
unul  dintre  fraţii  tăi  îţi  va  tăia  beregata  într-o  noapte. 

-  Nu-mi  sunt  fraţi,  izbucni  Jon.  Mă  urăsc  pentru  că  sunt 
mai  bun  decât  ei. 

-  Nu.  Te  urăsc  pentru  că  te  porţi  de  parcă  ai  fi  mai  bun 
decât  ei.  Te  privesc  şi  văd  un  bastard  de  la  castel,  care  se 
crede  vreun  boiernaş.  Armurierul  se  aplecă  spre  el.  Nu  eşti 
nici  un  fel  de  boiernaş.  Să  ţii  minte  asta.  Eşti  un  Snow,  nu 
un  Stark.  Eşti  un  bastard  şi  un  bătăuş. 

-  Un  bătăuş?  Jon  aproape  că  se  înecase  cu  acel  cuvânt. 
Acuzaţia  era  atât  de  nedreaptă,  încât  i  se  tăiase  respiraţia.  Ei 
au  fost  cei  care  au  venit  la  mine.  Toţi  patru. 

-  Patru  pe  care  i-ai  umilit  în  curte.  Patru  care,  probabil,  se 
tem  de  tine.  Te-am  urmărit  cum  lupţi.  Nu  te  antrenezi  cu  ei. 
Foloseşte  sabia  cum  trebuie  şi  sunt  morţi:  o  ştii  tu,  o  ştiu  eu, 
şi  ei  la  fel.  Nu  le  laşi  nici  o  şansă.  îi  faci  de  ruşine.  Asta  te 
face  să  te  simţi  mândru? 

Jon  ezită.  Se  simţea  mândru  atunci  când  învingea.  De  ce 
n-ar  fi  fost?  însă  armurierul  îi  lua  acum  şi  bucuria  asta, 
făcând  să  pară  ca  şi  cum  ar  fi  săvârşit  ceva  rău. 

-  Toţi  sunt  mai  mari  decât  mine,  spuse  el  bătând  în 
retragere. 

-  Mai  mari,  mai  înalţi  şi  mai  puternici,  asta-i  adevărat. 

Pun  rămăşag  că  maestrul  tău  de  arme  te-a  învăţat  cum  să  te 
lupţi  cu  bărbaţi  mai  mari,  la  Winterfell.  Cine  e,  vreun 
cavaler? 

-  Ser  Rodrik  Cassel,  zise  Jon  prudent. 

Era  o  capcană  undeva.  O  simţea  închizându-se  în  jurul 
său.  Donai  Noye  se  aplecă  spre  faţa  lui. 

-  Acum  gândeşte-te  la  asta,  băiete.  Nici  unul  dintre  ceilalţi 
nu  a  avut  un  maestru  de  arme  până  la  Ser  Alliser.  Taţii  lor 
erau  ţărani  şi  căruţaşi  şi  braconieri,  fierari  şi  mineri,  sau 
vâslaşi  pe  vreo  galeră  de  negoţ.  Ce  ştiu  ei  despre  luptă  este 
ce  au  învăţat  între  punţi,  pe  cărăruile  din  Vechiul  Oraş  şi  în 
Lannisport,  prin  bordelurile  sau  speluncile  de  pe  drumul 
regelui.  Poate  că  s-au  bătut  cu  bâtele  până  să  vină  aici,  dar 
îţi  spun,  nici  măcar  unul  din  douăzeci  nu  a  fost  suficient  de 
bogat  încât  să  aibă  o  sabie  adevărată.  Şi  acum  deci,  cum  ţi 
se  par  la  gust  victoriile  tale,  Lord  Snow? 

-  Nu-mi  mai  spune  aşa!  zise  Jon  cu  asprime,  însă  forţa 
dispăruse  din  furia  sa.  Dintr-odată,  se  simţi  ruşinat  şi 
vinovat.  Eu  niciodată...  Nu  m-am  gândit... 

-  Cel  mai  bine  este  să  începi  să  gândeşti,  îl  povăţui  Noye. 
Ori  aşa,  ori  dormi  în  pat  cu  un  pumnal.  Acum,  du-te. 

Când  Jon  părăsi  armurăria,  se  făcuse  aproape  amiază. 
Soarele  străpunsese  norii.  îi  întoarse  spatele  însă  şi-şi  ridică 
privirile  spre  Zid,  care  strălucea  albastru  şi  cristalin  în 
lumina  soarelui.  Chiar  şi  după  atâtea  săptămâni,  vederea  lui 
îi  dădea  încă  fiori.  Murdăria  adusă  de  vânt  veacuri  la  rând 
muşcase  din  el  şi-1  mânjise,  acoperindu-1  cu  un  strat  ce 
părea  uneori  de  un  cenuşiu-deschis,  culoarea  cerului 
acoperit...  însă  când  soarele  îl  lumina  din  plin  într-o  zi 
senină,  strălucea  înviorat  de  lumină,  un  deal  imens,  alb- 
albastru,  care  umplea  jumătate  de  cer. 

Cea  mai  mare  structură  ridicată  vreodată  de  mâna 
omului,  îi  spusese  lui  Jon  Benjen  Stark,  pe  drumul  regelui, 
când  zăriseră  pentru  prima  dată  Zidul,  de  la  distanţă, 

-  Şi  dincolo  de  orice  îndoială,  nefolositor,  adăugase  Tyrion 
Lannister  rânjind,  dar  chiar  şi  Pezevenghiul  de*venise  tot 
mai  tăcut  când  se  apropiau.  îl  puteai  vedea  de  la  kilometri 
distanţă,  o  linie  de  un  albastru-palid,  ocupând  întreg 
orizontul,  întinsă  spre  est  şi  vest,  dispărând  în  depărtare, 
imensă  şi  neîntreruptă.  Aici  este  capătul  lumii,  părea  să 
spună. 

Când,  în  cele  din  urmă,  dădură  cu  ochii  de  Castelul 
Negru,  fortăreţele  sale  de  lemn  şi  turnurile  din  piatră  nu 
păreau  altceva  decât  o  mână  de  cuburi  de  jucărie 
împrăştiate  prin  zăpadă,  la  poalele  unui  imens  zid  de  gheaţă. 
Vechea  fortăreaţă  a  fraţilor  în  negru  nu  era  Winterfell,  şi  nici 
un  castel  adevărat.  Fără  metereze,  nu  putea  fi  apărat,  nu 
dinspre  sud,  est  sau  vest;  dar  numai  partea  de  nord 
preocupa  Rondul  de  Noapte,  iar  spre  nord  se  înălţa  Zidul. 
Măsura  aproape  două  sute  de  metri  în  înălţime,  de  trei  ori 
mai  mult  decât  cel  mai  înalt  turn  al  fortăreţei  pe  care  o 
apăra.  Unchiul  său  spusese  că  sus  era  suficient  de  lat  ca  să 
permită  unei  duzini  de  cavaleri  să  călărească  unul  lângă 
altul.  Conturul  dezolant  al  catapultelor  şi  scripeţilor  de  lemn, 
rămaşi  acolo  de  strajă,  amintea  de  scheletul  unor  păsări 
gigantice,  iar  între  ele,  soldaţii  în  .armuri  păreau  nişte 
furnici  negre. 

Stând  lângă  armurărie  şi  privind  în  sus,  Jon  se  simţea 
aproape  copleşit,  aşa  cum  fusese  în  ziua  aceea,  pe  drumul 
regelui,  când  îl  văzuse  pentru  prima  oară.  Aşa  era  Zidul. 
Uneori,  aproape  că  uita  că  era  acolo,  în  acelaşi  fel  în  care 
uitai  de  cer  sau  de  pământul  de  sub  picioare,  dar  alteori 
părea  că  nu  mai  există  nimic  altceva  pe  lume.  Era  mai  vechi 
decât  cele  Şapte  Regate,  iar  când  stătea  la  poalele  lui  şi 
privea  în  sus,  îl  lua  ameţeala.  Putea  simţi  uriaşa  greutate  a 
gheţii  care  îl  strivea  de  pământ,  de  parcă  ar  fi  fost  pe  cale  să 
se  surpe  şi,  într-un  fel,  Jon  ştia  că  dacă  s-ar  fi  dărâmat, 
întreaga  lume  ar  fi  simţit  asta. 

-  Te  face  să  te  întrebi  ce  o  fi  dincolo,  se  auzi  un  glas 
familiar. 

Jon  se  uită  în  jur. 

-  Lannister.  Nu  te-am  văzut,  adică  am  crezut  că  sunt 
singur. 

Tyrion  Lannister  era  înfofolit  în  blănuri  şi  arăta  atât  de 
dolofan,  încât  părea  un  urs  mic. 

-  Auzi  multe  când  îi  iei  pe  oameni  pe  nepregătite. 
Niciodată  nu  ştii  ce  poţi  să  afli  de  la  ei. 

-  De  la  mine  nu  vei  afla  nimic,  îi  spuse  Jon.  îl  văzuse 
destul  de  rar  pe  pitic  de  la  sfârşitul  călătoriei.  în  calitate  de 
frate  al  reginei,  Tyrion  Lannister  era  oaspete  de  onoare  al 
Rondului  de  Noapte.  Lordul  Comandant  îi  dăduse  camerele 
sale  din  aşa-numitul  Turn  al  Regelui,  deşi  nici  un  rege  nu 

trecuse  pe  acolo  de  câteva  sute  de  ani,  iar  Lannister  se 
ospăta  chiar  la  masa  lui  Mormont  şi-şi  petrecea  timpul 
călărind  pe  Zid  şi  jucând  zaruri  şi  bând  cu  Ser  Alliser  şi 
Bowen  Marsh  şi  alţi  ofiţeri  de  rang  înalt. 

-  Oh,  dar  învăţ  de  toate  oriunde  merg.  Omuleţul  gesticulă 
spre  Zid  cu  un  baston  negru,  noduros.  După  cum 
spuneam...  de  ce  atunci  când  un  om  ridică  un  zid,  un  ,  altul 
vrea  să  ştie  imediat  ce-i  de  partea  cealaltă?  îşi  înalţă  capul 
şi-1  privi  pe  Jon  cu  ochii  săi  ciudaţi,  bicolori.  Tu  vrei  să  ştii 
ce-i  de  partea  cealaltă,  nu? 

-  Nu-i  nimic  deosebit,  zise  Jon.  Ar  fi  vrut  să  călărească 
împreună  cu  Benjen  Stark  în  raidurile  de  recunoaştere,  în 
adâncul  misterelor  din  pădurea  bântuită,  ar  fi  vrut  să  lupte 
cu  sălbaticii  lui  Mance  Rayder  şi  să  păzească  domeniul  de 
Ceilalţi,  dar  era  mai  bine  să  nu  vorbeşti  despre  lucrurile  pe 
care  ţi  le  doreai.  Cercetaşii  spun  că  nu-s  decât  păduri  şi 
munţi  şi  lacuri  îngheţate,  cu  multă  zăpadă  şi  gheaţă. 

-  Şi  grimkini  şi  snarci,  făcu  Tyrion.  Să  nu  uităm  de  ei, 
Lord  Snow,  altfel  pentru  ce-ar  fi  aici  lucrul  acesta  imens? 

-  Nu-mi  mai  spune  Lord  Snow. 
Piticul  îşi  arcui  o  sprânceană. 

-  Ai  prefera,  mai  degrabă,  Pezevenghi?  Dacă-i  laşi  să 
observe  cum  te  rănesc  cuvintele,  nu  vei  mai  scăpa  niciodată 
de  bătaia  lor  de  joc.  Dacă  vor  să-ţi  dea  un  nume,  lasă-i, 
adoptă-1.  Nu  te  mai  vor  putea  răni  cu  el  niciodată,  Gesticula 
cu  bastonul.  Hai,  vino  cu  mine.  Servesc  acum  o  tocană 
greţoasă  în  sala  de  mese  şi  mie  mi-ar  trebui  doar  un  castron 
cu  ceva  fierbinte. 

Şi  lui  Jon  îi  era  foame,  aşa  că  trecu  lângă  Lannister  şi-şi 
încetini  pasul  ca  să  fie  pe  potriva  mersului  dificil  şi  legănat  al 
piticului.  începea  să  bată  vântul  şi  puteau  auzi  bătrânele 
clădiri  din  lemn  scârţâind  în  jurul  lor,  iar  în  depărtare  un 
oblon  greu  de  izbea  iarăşi  şi  iarăşi,  uitat.  Deodată  s-a  auzit 
un  bufnet  înfundat,  când  un  strat  de  zăpadă  căzu  de  pe 
acoperiş,  lângă  ei. 

-  Nu-ţi  văd  lupul,  spuse  Lannister  în  timp  ce  mergeau. 

-  îl  leg  în  vechile  grajduri  când  ne  antrenăm.  Acum  au 
mutat  toţi  caii  în  grajdurile  din  est,  aşa  că  nu-1  deranjează 
nimeni.  în  restul  timpului  stă  cu  mine.  Chilia  mea  pentru 
dormit  este  în  Turnul  Hardin. 

-  Acela  cu  meterezele  sparte,  nu?  Cu  piatră  sfărâmată  din 

curtea  de  jos  şi  o  înclinare  precum  aceea  a  nobilului  nostru 
rege  Robert  după  o  noapte  de  beţie?  Credeam  că  toate 
clădirile  alea  au  fost  abandonate.  Jon  dădu  din  umeri. 

-  Nu-i  pasă  nimănui  unde  dormi.  Majoritatea  vechilor 
fortăreţe  sunt  goale,  poţi  să-ţi  iei  ce  chilie  vrei. 

Cândva,  Castelul  Negru  găzduia  cinci  mii  de  luptă-lori,  cu 
toţi  caii  lor,  cu  servitori  şi  arme.  Acum,  era  adăpost  pentru  o 
zecime  din  acest  număr,  iar  porţiuni  din  el  se  părăgineau. 
Râsul  lui  Tyrion  Lannister  trimise  aburi  in  aerul  rece. 

-  Voi  avea  grijă  să-i  spun  tatălui  tău  să  mai  aresteze  nişte 
pietrari,  înainte  ca  turnul  tău  să  se  prăbuşească. 

Jon  putea  sesiza  batjocura,  însă  nu  avea  cum  să  nege 
adevărul.  Rondul  construise  nouăsprezece  fortăreţe  de-a 
lungul  Zidului,  dar  acum  doar  trei  mai  erau  ocupate:  Rondul 
de  Est,  pe  ţărmul  cenuşiu,  măturat  de  vânturi,  Turnul 
Umbrei,  întărit  lângă  munţii  unde  se  termina  Zidul,  şi  între 
ele  Castelul  Negru,  la  capătul  drumului  regelui.  Celelalte 
fortăreţe,  părăsite  de  mult,  erau  locuri  pustii  şi  sinistre, 
unde  vântul  rece  şuiera  prin  ferestrele  întunecate,  iar 
spiritele  morţilor  vegheau  meterezele. 

-  E  mai  bine  să  stau  singur,  zise  Jon  cu  îndârjire.  Ceilalţi 
se  tem  de  Nălucă. 

-  Băieţi  isteţi,  făcu  Lannister.  Apoi  schimbă  subiectul. 
Umblă  vorba  că  unchiul  tău  e  plecat  de  prea  mult  timp. 

Jon  îşi  aminti  dorinţa  pe  care  i-o  stârnise  furia,  viziunea 
lui  Benjen  Stark,  zăcând  mort  în  zăpadă,  şi  privi  repede  în 
altă  parte.  Piticul  avea  un  mod  de  a  simţi  lucrurile  şi  Jon  nu 
voia  ca  el  să-i  vadă  vinovăţia  din  ochi. 

-  A  spus  că  se  va  întoarce  de  onomastica  mea,  recunoscu 
el.  Onomastica  lui  venise  şi  se  dusese,  neremarcată  de 
nimeni,  cu  două  săptămâni  în  urmă.  îl  căutau  pe  Ser 
Waymar  Royce,  tatăl  lui  e  stegarul  Lordului  Arryn.  Unchiul 
Benjen  spunea  că  s-ar  putea  să-1  caute  până  la  Turnul 
Umbrei.  Asta-i  sus,  în  munţi. 

-  Am  auzit  că  mulţi  cercetaşi  au  dispărut  în  ultima  vreme, 
spuse  Lannister  pe  când  urcau  treptele  spre  sala  de  mese. 
Rânji  şi  deschise  uşa.  Poate  că  grumkinii  sunt  cam  flămânzi 
anul  ăsta. 

Sala  era  imensă  şi  îngheţată  din  cauza  curentului,  cu  tot 
cu  focul  care  duduia  în  căminul  imens.  Ciorile  îşi  făcuseră 
cuib  pe  grinzile  tavanului  înalt.  Jon  le  auzi  croncăniturile  pe 

când  primea  un  castron  cu  tocană  şi  un  colţ  de  pâine 
neagră.  Green  şi  Broscoiul  şi  alţi  câţiva  erau  aşezaţi  pe 
banca  cea  mai  apropiată  de  foc,  râzând  şi  înjurându-se  unii 
pe  alţii  cu  vocile  lor  aspre.  Jon  îi  privi  o  clipă,  gânditor.  Apoi 
alese  un  loc  la  capătul  celălalt  al  sălii,  la  distanţă  de  ceilalţi 
comeseni. 

Tyrion  Lannister  se  aşeză  în  faţa  lui,  mirosind  suspicios 
tocana. 

-  Orz,  ceapă  şi  morcovi,  mormăi  el.  Cineva  ar  trebui  să  le 
spună  bucătarilor  că  nici  gulia  nu-i  carne. 

-  E  tocană  de  berbec.  Jon  îşi  scoase  mănuşile  şi-şi  încălzi 
mâinile  la  aburii  care  se  ridicau  din  castron.  De  la  miros  îi 
lăsa  gura  apă. 

-  Snow! 

Jon  cunoştea  vocea  lui  Alliser  Thorne,  însă  acum  avea  un 
ton  ciudat,  pe  care  nu-1  mai  auzise.  Se  întoarse. 

-  Lordul  Comandant  vrea  să  te  vadă.  Acum. 

Pentru  o  clipă,  lui  Jon  îi  fu  prea  teamă  ca  să  se  ridice.  De 
ce  ar  dori  Lordul  Comandant  să-1  vadă  pe  el?  Au  aflat  ceva 
despre  Benjen,  se  gândi  el  îngrijorat,  era  mort,  viziunea  lui 
se  dovedise  adevărată. 

-  E  vorba  despre  unchiul  meu?  izbucni  el.  S-a  întors  cu 
bine? 

-  Lordul  Comandant  nu-i  obişnuit  să  aştepte,  fu  replica 
lui  Ser  Alliser.  Iar  eu  nu  sunt  obişnuit  să-mi  aud  ordinele 
discutate  de  bastarzi. 

Tyrion  Lannister  se  smuci  pe  bancă  şi  se  ridică. 

-  Opreşte-te,  Thorne.  îl  sperii  pe  băiat. 

-  Nu  te  băga  în  chestiuni  care  nu  te  privesc,  Lannister.  Nu 
aici  e  locul  tău. 

-  Totuşi,  locul  meu  este  la  curte,  spuse  piticul  zâmbind. 
Un  singur  cuvânt  spus  unde  trebuie  şi  vei  crăpa  ca  un 
bătrân  înăcrit,  înainte  să  mai  pui  mâna  pe  vreun  băiat  pe 
care  să-1  antrenezi.  Acum  spune-i  lui  Snow  de  ce  vrea 
Bătrânul  Urs  să-1  vadă.  Ceva  veşti  despre  unchiul  său? 

-  Nu,  spuse  Ser  Alliser.  Asta  este  cu  totul  şi  cu  totul  altă 
chestiune.  O  pasăre  a  sosit  azi-dimineaţă  de  la  Winterfell, 
aducând  un  mesaj  privitor  la  fratele  lui.  Se  corectă:  Fratele 
lui  vitreg. 

-  Bran,  icni  Jon,  ridicându-se  în  picioare.  S-a  întâmplat 
ceva  cu  Bran. 

Tyrion  Lannister  puse  o  mână  pe  braţul  său. 

-  Jon,  spuse  el.  îmi  pare  foarte  rău. 

Jon  de-abia  dacă-1  auzi.  Dădu  la  o  parte  mâna  lui 
Lannister  şi  traversă  sala.  Alerga  când  ajunsese  la  uşă.  Fugi 
spre  Fortăreaţa  Comandantului,  gonind  prin  zăpadă.  După 
ce  gărzile  îl  lăsară  să  treacă,  urcă  treptele  câte  două  deodată. 
Când  ajunse  înaintea  Lordului  Comandant,  cizmele  sale  erau 
ude,  iar  Jon  avea  ochii  înroşiţi  şi  gâfâia. 

-  Bran,  zise  el.  Ce  ştiţi  de  Bran? 

Jeor  Mormont,  Lordul  Comandant  al  Rondului  de  Noapte, 
era  un  bătrân  morocănos,  cu  un  cap  imens,  pleşuv  şi  o 
barbă  colilie,  lăţoasă.  Pe  braţ  ţinea  un  corb  pe  care-1  hrănea 
cu  boabe  de  porumb. 

-  Mi  s-a  spus  că  ştii  să  citeşti. 

Se  descotorosi  de  corb,  iar  acesta  bătu  din  aripi  şi  zbură 
la  fereastră,  de  unde  îl  urmări  pe  Mormont  scoţând  un  sul  de 
hârtie  de  la  cingătoare  şi  întinzându-i-1  lui  Jon. 

Porumb,  croncăni  gros  corbul.  Porumb,  porumb. 

Degetul  lui  Jon  urmări  conturul  lupului  străvechi  de  pe 
ceara  albă  a  sigiliului  rupt.  Recunoscu  scrisul  lui  Robb,  însă 
literele  păreau  difuze  şi  şterse  când  încercă  să  le  citească.  îşi 
dădu  seama  că  plângea.  Şi  atunci,  printre  lacrimi,  pricepu 
sensul  cuvintelor  şi-şi  ridică  privirile. 

-  S-a  trezit,  spuse  el.  Zeii  l-au  trimis  înapoi. 

-  Ologit,  zise  Mormont.  îmi  pare  rău,  băiete.  Citeşte  şi 
restul  scrisorii. 

Privea  spre  cuvinte,  însă  ele  nu  mai  contau.  Nu  mai  conta 
nimic.  Bran  va  trăi. 

-  Fratele  meu  va  trăi,  îi  spuse  lui  Mormont. 

Lordul  Comandant  clătină  din  cap,  luă  un  pumn  de 
porumb  şi  fluieră.  Corbul  zbură  pe  umărul  său,  ţipând: 
Trăieşte!  Trăieşte! 

Jon  alergă  pe  trepte  cu  un  zâmbet  pe  faţă  şi  cu  scrisoarea 
de  la  Robb  în  mână. 

-  Fratele  meu  va  trăi,  le  spuse  gărzilor. 

Alergă  înapoi  în  sala  de  mese,  unde-1  găsi  pe  Tyrion 
Lannister  tocmai  când  sfârşea  de  mâncat.  îl  apucă  de 
subsuori,  îl  ridică  în  aer  şi-1  răsuci  în  cerc. 

-  Bran  va  trăi!  strigă  el. 

Lannister  părea  uluit.  Jon  îl  puse  jos  şi-i  împinse  hârtia  în 
mâini. 

-  Uite,  citeşte  asta. 

Ceilalţi  se  apropiară,  privindu-1  curioşi.  Jon  îl  observă  pe 
Grenn  la  câţiva  paşi  distanţă.  Pe  una  dintre  mâini  avea  un 
bandaj  gros,  de  lână.  Părea  neliniştit  şi  stingherit,  dar  nu 
ameninţător.  Jon  se  duse  la  el.  Grenn  se  trase  înapoi  şi 
ridică  mâinile. 

-  Stai  departe  de  mine,  bastardule. 
Jon  îi  zâmbi. 

-  îmi  pare  rău  de  încheietura  ta.  Şi  Robb  mi-a  făcut,  o 
dată,  aceeaşi  manevră,  dar  cu  o  sabie  de  lemn.  Doare 
precum  cele  şapte  iaduri,  însă  la  tine  a  fost  mult  mai  rău. 
Uite,  dacă  vrei,  îţi  pot  arăta  cum  să  te  aperi  de  asta. 

Alliser  Thorne  îi  auzise. 

-  Lord  Snow  vrea  acum  să-mi  ia  locul,  rânji  el.  Mi-ar  J  fi 
mie  mai  uşor  să  învăţ  un  lup  să  facă  jonglerii,  decât  ţie  să-i 
antrenezi  pe  bizonii  ăştia. 

-  Accept  rămăşagul,  Ser  Alliser,  zise  Jon.  Mi-ar  plăcea  la 
nebunie  să-1  văd  pe  Nălucă  făcând  jonglerii. 

Apoi  îl  auzi  pe  Grenn  icnind,  şocat.  Se  aşternu  liniştea. 

Tyrion  Lannister  hohoti.  Trei  dintre  fraţii  negri  i  se 
lăturară  la  masa  de  lângă  el.  Râsul  se  împrăştie  de  la  bancă 
la  bancă  şi  până  şi  bucătarii  ajunseră  să  hohotească. 
Păsările  se  foiră  pe  grinzi  şi,  în  cele  din  urmă,  chiar  şi  Grenn 
începu  să  chicotească. 

Ser  Alliser  nu-şi  mai  lua  ochii  de  la  Jon.  Pe  când  hohotele 
se  rostogoleau  în  jurul  său,  chipul  i  se  întunecă,  iar  mâna  i 
se  strânse  pumn. 

-  Asta  a  fost  o  greşeală  nefericită,  Lord  Snow,  spuse  el  cu 
tonul  muşcător  al  unui  duşman. 

EDDARD 


Eddard  Stark  trecu  printre  porţile  înalte,  de  bronz,  ale 
Fortăreţei  Roşii  obosit,  flămând  şi  iritat.  Era  călare  încă, 
visând  la  o  baie  îndelungată,  la  o  friptură  de  pasăre  şi  un  pat 
moale,  când  administratorul  regelui  îi  spuse  că  Marele 
Maester  Pycelle  convocase  o  întrunire  urgentă  a  consiliului 
mic.  Era  nevoie  ca  Mâna  să  o  onoreze  cu  prezenţa  ei  când  va 
considera  cu  putinţă,  dar  cât  mai  repede. 

-  îmi  va  fi  cu  putinţă  mâine,  se  răsti  Ned,  descălecând. 
Administratorul  făcu  o  plecăciune  adâncă. 

-  Le  voi  comunica  tuturor  consilierilor  regretele 
dumneavoastră,  stăpâne. 

-  Nu,  fîr-ar!  exclamă  Ned.  Nu  am  să  ofensez  consiliul  chiar 
înainte  de  a  se  fi  reunit.  Am  să  merg  acolo.  Rogu-te,  lasă-mă 
câteva  momente  să  mă  schimb  în  ceva  mai  prezentabil. 

-  Da,  stăpâne,  zise  administratorul.  Vă  punem  la 
dispoziţie  fostele  încăperi  ale  Lordului  Arryn,  din  Turnul 
Mâinii,  dacă  vă  convine.  Am  să  cer  să  vi  se  ducă  lucrurile 
acolo. 

-  Mulţumirile  mele,  zise  Ned  scoţându-şi  mănuşile  de 
călărie  şi  îndesându-le  la  centură. 

Restul  suitei  sale  trecea  printre  porţi  în  urma  lui.  Ned  îl 
văzu  pe  Vayon  Poole,  propriul  său  administrator,  şi-1  strigă. 

-  Se  pare  că  este  urgentă  nevoie  de  mine  la  consiliu.  Ai 
grijă  ca  fiicele  mele  să-şi  găsească  încăperile  pentru  dormit  şi 
spune-i  lui  Jory  să  le  ţină  acolo.  Arya  nu  trebuie  lăsată  să 
umble  aiurea.  Poole  se  înclină.  Ned  se  în-toarse  spre 
administratorul  regal.  Căruţele  mele  sunt  încă  pe  drum.  Voi 
avea  nevoie  de  haine  potrivite. 

-  Va  fi  plăcerea  mea  cea  mare,  spuse  administratorul. 

Şi  aşa  Ned  îşi  făcu  apariţia  în  încăperile  consiliului  obosit 
frânt  şi  îmbrăcat  cu  haine  de  împrumut,  ca  să  găsească 
patru  membri  ai  consiliului  aşteptându-1. 

încăperea  era  bogat  mobilată.  în  loc  de  rogojini,  podeaua 
era  acoperită  cu  covoare  Myrishiene,  iar  într-un  colţ,  pe  un 
paravan  pictat  din  Insulele  Verii,  se  vedeau  o  sută  de 
animale  fabuloase,  pictate  în  culori  vii.  Pereţii  erau  acoperiţi 
cu  tapiserii  din  Norvos  şi  Qohor  şi  Lys,  iar  o  pereche  de 
sfîncşi  Valyrieni  flancau  uşa,  ochii  din  granat  lustruit  arzând 
pe  chipurile  din  marmură  neagră. 

Consilierul  de  care  lui  Ned  îi  plăcea  cel  mai  puţin,  eunucul 
Varys,  îl  acostă  în  momentul  în  care  îşi  făcu  apariţia. 

-  Lord  Stark,  am  fost  îndurerat  la  auzul  necazurilor 
dumneavoastră  pe  drumul  regelui.  Am  vizitat  cu  toţii  templul 
pentru  a  aprinde  lumânări  pentru  Prinţul  Jeffrey.  Mă  rog 
pentru  însănătoşirea  sa. 

Mâna  lui  lăsă  urme  de  pudră  pe  mâneca  lui  Ned,  iar  el 
mirosea  la  fel  de  urât  şi  de  dulceag  precum  florile  de  pe  un 
mormânt. 

-  Zeii  voştri  v-au  auzit,  răspunse  Ned  rece,  dar  politicos. 
Prinţul  se  înzdrăveneşte  cu  fiecare  zi  care  trece. 

Se  desprinse  din  îmbrăţişarea  eunucului  şi  traversă 
încăperea  spre  locul  unde  stătea  Lordul  Renly,  chiar  lângă 
paravan,  vorbind  în  şoaptă  cu  un  bărbat  care  nu  putea  fi 
altul  decât  Degeţel.  Renly  fusese  un  băiat  de  optsprezece  ani 
când  Robert  îşi  câştigase  tronul,  însă  se  făcuse  un  bărbat 
atât  de  asemănător  cu  fratele  său,  încât  Ned  era 
descumpănit.  De  fiecare  dată  când  îl  vedea,  era  ca  şi  cum 
anii  dispăruseră  şi-1  avea  în  faţă  pe  Robert,  imediat  după 
victoria  sa  de  la  Trident. 

-  Văd  că  aţi  sosit  cu  bine,  Lord  Stark,  spuse  Renly. 

-  Bine  v-am  găsit,  răspunse  Ned.  Va  trebui  să  mă  iertaţi, 
dar  uneori  semănaţi  leit  cu  fratele  dumneavoastră,  Robert. 

-  O  dublură  nereuşită,  spuse  Renly  dând  din  umeri. 

-  Dar  mult  mai  bine  îmbrăcată,  ciripi  Degeţel.  Lord  Renly 
cheltuie  pe  haine  mai  mult  decât  jumătate  dintre  doamnele 
de  la  curte. 

Era  destul  de  adevărat.  Lordul  Renly  era  înveşmântat  în 
catifele  de  un  verde-închis,  cu  cerbi  auriţi,  ţesuţi  pe  pieptar. 
Un  fald  al  capei  din  fir  de  aur  îi  atârna  lejer  pe  umăr,  prins 
cu  o  broşa  din  smarald. 

-  Sunt  şi  păcate  mai  grave,  zise  Renly  râzând.  De 
exemplu,  felul  în  care  vă  îmbrăcaţi  dumneavoastră. 

Degeţel  ignoră  ironia.  Se  uita  la  Ned  cu  un  zâmbet 
aproape  insolent  pe  buzele  sale  subţiri. 

-  Sperasem  să  vă  întâlnesc  cu  ani  în  urmă,  Lord  Stark.  Nu 
mă  îndoiesc  că  Lady  Stark  v-a  pomenit  de  mine. 

-  Da,  răspunse  Ned  cu  răceală  în  glas.  Aroganţa  vicleană  a 
comentariului  îl  deranjase.  înţeleg  că  l-aţi  cunoscut  şi  pe 
fratele  meu,  Brandon. 

Renly  Baratheon  râse.  Varys  îşi  târşâi  picioarele  până  la 

ei,  să-i  asculte. 

-  Ba  chiar  prea  bine,  zise  Degeţel.  încă  mai  port  semnul 
consideraţiei  sale.  V-a  vorbit  şi  Brandon  despre  mine? 

-  Adesea,  cu  o  oarecare  căldură,  spuse  Ned,  sperând  că 
asta  va  pune  capăt  conversaţiei.  Nu  mai  avea  răbdare  j  cu 
astfel  de  jocuri,  cu  acest  duel  al  vorbelor. 

-  Ar  fi  trebuit  să  mă  gândesc  că  această  căldură  nu  li  se 
potriveşte  unor  Stark,  făcu  Degeţel.  Pe  aici,  prin  sud,  se 
spune  că  sunteţi  toţi  făcuţi  din  gheaţă  şi  că  vă  topiţi  când 
treceţi  de  Gât. 

-  Nu  am  nici  o  intenţie  de  a  mă  topi  prea  curând,  Lord 
Baelish.  Puteţi  conta  pe  asta.  Ned  se  duse  la  masa 
consiliului  şi  spuse:  Maester  Pycelle,  nădăjduiesc  că  sunteţi 
bine. 

Marele  Maester  zâmbi  uşor  din  scaunul  lui  înalt,  aşezat 
lângă  piciorul  mesei. 

-  Destul  de  bine  pentru  un  om  cu  anii  mei,  lordul  meu; 
totuşi,  mă  tem  că  obosesc  uşor. 

Fire  fragile  de  păr  alb  mărgineau  vârful  pleşuv  al  frunţii 
sale,  deasupra  unei  figuri  blajine.  Colierul  lui  de  maester  nu 
era  o  simplă  salbă  de  metal,  aşa  cum  avea  Luwin,  ci  două 
rânduri  de  lănţuguri  grele,  unite  într-un  fel  de  zgardă  masivă 
care-1  acoperea  de  la  gât  până  la  piept.  Verigile  erau 
confecţionate  din  toate  metalele  cunoscute  de  om:  fier  negru 
şi  aur  roşu,  cupru  strălucitor  şi  plumb  întunecat,  oţel  şi  zinc 
şi  argint  albicios,  aramă  şi  bronz  şi  platină.  Granate  şi 
ametiste  şi  perle  negre  ornau  lucrătura  din  metal,  iar  ici-colo 
era  câte  un  smarald  sau  rubin. 

-  Poate  că  ar  trebui  să  ne  grăbim  să  începem,  spuse 
Marele  Maester,  încrucişându-şi  mâinile  pe  burdihanul  său 
lat.  Mă  tem  că  voi  adormi,  dacă  mai  aşteptăm  mult. 

-  După  cum  voiţi.  Scaunul  regelui  stătea  gol  la  capătul 
mesei,  iar  cerbul  încoronat,  ţesut  cu  fir  de  aur,  al  Casei 
Baratheon,  orna  pernele.  Ned  ocupă  scaunul  de  lângă  el,  în 
calitate  de  Mână  a  regelui. 

-  Lorzii  mei,  spuse  el,  regret  că  v-am  făcut  să  aşteptaţi. 

-  Sunteţi  Mâna  Regelui,  zise  Varys.  Vă  slujim  cu  toată 
plăcerea,  Lord  Stark. 

în  timp  ce  şi  ceilalţi  îşi  ocupau  scaunele  desemnate, 
Eddard  Stark  avu  impresia  subită  că  locul  său  nu  era  aici,  m 
încăperea  asta,  împreună  cu  aceşti  oameni.  îşi  aminti  ce-i 

spusese  Robert,  în  cripta  de  sub  Winterfell.  Sunt  înconjurat 
de  linguşitori  şi  smintiţi,  insistase  regele.  Ned  privi  în  lungul 
mesei  de  consiliu  şi  se  întrebă  care  erau  linguşitorii  şi  care 
smintiţii.  Credea  că  ştie  deja. 

-  Nu  suntem  decât  cinci,  remarcă  el. 

-  Lord  Stannis  s-a  dus  la  Piatra  Dragonului,  nu  mult 
după  ce  regele  a  plecat  în  nord,  spuse  Varys,  iar  amabilul 
nostru  Ser  Barristan  fără  îndoială  galopează  alături  de  rege, 
în  calitate  de  Lord  Comandant  al  Gărzii  Regale. 

-  Poate  că  ar  trebui  să-i  aşteptăm  pe  Ser  Barristan  şi  pe 
rege  să  ni  se  alăture,  sugeră  Ned. 

Renly  Baratheon  izbucni  în  râs. 

-  Dacă  aşteptăm  ca  fratele  meu  să  ne  gratuleze  cu 
augusta  sa  prezenţă,  s-ar  putea  să  aşteptăm  mult  şi  bine. 

-  Bunul  nostru  Rege  Robert  are  multe  griji,  spuse  Varys. 
Lasă  în  seama  noastră  treburile  mărunte,  pentru  a-şi  uşura 
povara. 

-  Ce  vrea  să  spună  Lord  Varys  este  că  toate  aceste 
chestiuni  legate  de  finanţe,  justiţie  şi  recolte  îl  plictisesc 
până  la  lacrimi  pe  fratele  meu,  spuse  Lordul  Renly,  aşa  că 
pică  în  sarcina  noastră  să  guvernăm  regatul.  Ne  mai  trimite 
câte  o  poruncă,  din  când  în  când.  Scoase  din  mânecă  o 
hârtie  rulată  într-un  sul  foarte  strâns  şi  o  puse  pe  masă. 
Astăzi  dimineaţă,  mi-a  poruncit  să  mă  arunc  pe  cal  şi  să  mă 
grăbesc  să-i  ies  în  întâmpinare  şi  să-i  cer  Marelui  Maester 
Pycelle  să  convoace  imediat  acest  consiliu.  Are  treburi 
urgente  pentru  noi. 

Degeţel  zâmbi  şi-i  întinse  hârtia  lui  Ned.  Purta  sigiliul 
regal.  Ned  rupse  ceara  cu  degetul  mare  şi  netezi  seri-soarea 
pentru  a  afla  porunca  urgentă  a  regelui,  citind  cuvintele  cu  o 
uimire  crescândă.  Oare  nebuniile  lui  Robert  nu  se  mai 
terminau?  Şi  în  plus,  să  facă  asta  în  numele  său  era  ca  sarea 
pe  rană. 

-  Zeii  să  aibă  milă,  înjură  el. 

-  Ce  vrea  Lord  Eddard  să  spună,  anunţă  Lordul  Renly, 
este  că  Maiestatea  Sa  ne  instruieşte  să  organizăm  un  mare 
turnir  în  onoarea  numirii  sale  drept  Mână  a  Regelui. 

-  Cu  ce  costuri?  întrebă  Degeţel  cu  blândeţe. 
Ned  citi  răspunsul  din  scrisoare: 

-  Patruzeci  de  mii  de  dragoni  din  aur  pentru  campion, 
douăzeci  de  mii  de  dragoni  pentru  cel  de  pe  locul  doi,  alţi 

douăzeci  de  mii  pentru  învingătorul  în  luptă  şi  alţi  zece  mii 
pentru  victoriosul  din  concursul  de  tragere  cu  arcul. 

-  Nouăzeci  de  mii  de  bani  de  aur,  oftă  Degeţel.  Şi  nu 
trebuie  să  uităm  de  celelalte  costuri.  Robert  va  dori  şi  un 
ospăţ  pe  măsură.  Asta  înseamnă  bucătari,  tâmplari, 
servitoare,  cântăreţi,  jongleri,  saltimbanci... 

-  Saltimbanci  avem  destui,  zise  Lord  Renly. 
Marele  Maester  Pycelle  privi  spre  Degeţel  şi  întrebă: 

-  Va  suporta  trezoreria  toate  cheltuielile? 

-  Despre  ce  trezorerie  vorbim?  replică  Degeţel.  Scutiţi-mă 
de  neghiobii,  Maester.  Ştiţi  la  fel  de  bine  ca  mine  că 
trezoreria-i  goală  de  ani  de  zile.  Va  trebui  să  împrumut  bani. 
Fără  îndoială  că  Lannisterii  ne  vor  ajuta.  Până  acum  îi 
datorăm  Lordului  Tywin  ceva  peste  trei  milioane  de  dragoni, 
ce  mai  contează  altă  sută  de  mii? 

Ned  era  uluit. 

-  Vreţi  să  spuneţi  că  datoria  Coroanei  este  de  trei  milioane 
de  bani  de  aur? 

-  Coroana  datorează  mai  mult  de  şase  milioane  de  bani  de 
aur,  Lord  Stark.  Lannisterii  sunt  cei  mai  mari  creditori,  însă 
am  împrumutat  şi  de  la  Lord  Tyrell,  de  la  Banca  de  Fier  din 
Braavos  şi  de  la  mai  multe  carteluri  de  comerţ  Tyroshiene. 
Pentru  ultimele  a  trebuit  să  fac  apel  la  Credinţă.  înaltul 
Septon  se  tocmeşte  mai  rău  decât  un  negustor  de  peşte 
Dornishian. 

Ned  era  consternat. 

-  Aerys  Targaryen  a  lăsat  o  trezorerie  care  gemea  de  aur. 
Cum  s-a  putut  întâmpla  aşa  ceva? 

Degeţel  dădu  din  umeri. 

-  Maestrul  trezorier  găseşte  banii.  Iar  regele  şi  Mâna  îi 
cheltuie. 

-  Nu  voi  crede  că  Jon  Arryn  i-a  permis  lui  Robert  să  aducă 
regatul  la  sapă  de  lemn,  spuse  Ned  încins. 

Marele  Maester  Pycelle  clătină  din  capul  său  mare  şi 
pleşuv,  iar  lănţugul  zornăi  încet. 

-  Lordul  Arryn  era  un  om  prudent,  însă  mă  tem  că 
Maiestatea  Sa  nu  ascultă  întotdeauna  de  înţelepciunea 
consiliului. 

-  Regescului  meu  frate  îi  plac  turnirurile  şi  ospeţele,  zise 
Renly  Baratheon,  şi  detestă  ceea  ce  numeşte  „număratul 
paralelor". 

-  Voi  discuta  cu  Maiestatea  Sa,  rosti  Ned.  Acest  turnir  este 
o  extravaganţă  pe  care  domeniul  nu  şi-o  poate  permite. 

-  Vorbiţi-i  cât  poftiţi,  spuse  Lord  Renly,  dar  ar  fi  mai  bine 
să  facem  deja  planurile. 

-  în  altă  zi,  replică  Ned,  poate  puţin  cam  prea  cu  asprime, 
deduse  el  din  privirile  celorlalţi.  Va  trebui  să-şi  amintească 
mereu  că  nu  se  mai  află  la  Winterfell,  unde  numai  regele  era 
deasupra  lui;  aici,  era  doar  ceva  mai  sus  decât  ceilalţi. 
Iertaţi-mă,  lorzii  mei,  adăugă  el  pe  un  ton  mai  blând.  Sunt 
obosit.  Propun  să  suspendăm  şedinţa  aici,  şi  să  o  reluăm 
când  vom  fi  mai  odihniţi. 

Fără  a  le  cere  consimţământul,  se  ridică  brusc,  făcu  un 
semn  cu  capul  şi  o  luă  spre  uşă. 

Afară,  căruţele  şi  călăreţii  continuau  să  intre  pe  porţile 
castelului,  iar  curtea  era  un  talmeş-balmeş  de  noroi,  cai  şi 
bărbaţi  care  strigau.  Regele  nu  sosise  încă,  i  se  spuse.  De  la 
pocinogul  de  la  Trident,  cei  din  Casa  Stark  călătoreau  mult 
înaintea  coloanei  principale,  preferând  să  se  despartă  de 
ceilalţi,  de  Lannisteri  şi  de  tensiunea  în  creştere.  Robert  abia 
dacă  fusese  văzut;  umbla  vorba  că  se  deplasa  în  uriaşa  casă 
pe  roţi,  mai  mult  beat  decât  treaz.  Dacă  era  aşa,  s-ar  putea 
să  fie  cu  ore  întregi  în  urmă,  dar  tot  va  sosi  aici  mult  prea 
repede  ca  să  fie  pe  placul  lui  Ned.  Nu  trebuise  decât  să 
privească  spre  faţa  Şansei  pentru  a  simţi  furia  răbufnind  din 
nou  în  el.  Ultimele  două  săptămâni  de  drum  fuseseră 
mizerabile.  Şansa  dădea  vina  pe  Arya  şi  spunea  că  ar  fi 
trebuit  ca  Nymeria  să  fie  cea  moartă.  Iar  Arya  îşi  pierduse 
cumpătul  după  ce  aflase  ce  s-a  întâmplat  cu  băiatul 
măcelarului.  Şansa  plângea  în  somn,  Arya  zăcea  tăcută  toată 
ziua,  iar  Eddard  Stark  visa  la  iadurile  îngheţate,  rezervate 
familiei  Stark  de  Winterfell. 

Traversă  curtea  exterioară,  trecu  pe  sub  podul  castelului 
între  zidurile  defensive  din  interior  şi  se  îndreptă  spre  ceea 
ce  credea  el  că  era  Turnul  Mâinii,  când  Degeţel  apăru 
înaintea  lui. 

-  Ai  luat-o  în  direcţie  greşită,  Stark.  Vino  cu  mine. 
Ezitând,  Ned  îl  urmă.  Degeţel  îl  conduse  într-un  turn,  în 

jos  pe  trepte,  printr-o  curte  mică  şi  părăginită  şi  de-a  lungul 
unui  coridor  pustiu,  unde  stăteau  de  strajă,  lângă  pereţi, 
armuri  goale.  Erau  relicve  Targaryene,  oţel  negru  cu  solzi  de 
dragon  incrustaţi  pe  coifuri,  acum  prăfuite  şi  uitate. 

-  Nu  acesta-i  drumul  spre  încăperile  mele,  zise  Ned. 

-  Am  spus  eu  că  e?  Te  duc  într-o  tainiţă  să-ţi  tai  beregata 
şi  să-ţi  îngrop  hoitul  în  spatele  unui  zid,  răspunse  Degeţel, 
cu  o  voce  încărcată  de  sarcasm.  Nu  avem  vreme  de  glume, 
Stark.  Te  aşteaptă  nevastă-ta. 

-  Ce  joc  mai  e  şi  ăsta,  Degeţel?  Catelyn  este  la  Winterfell, 
la  sute  de  leghe  de  aici. 

-  Oh?  Ochii  verzi-cenuşii  ai  Degeţelului  licăriră  cu  veselie. 
Atunci  se  pare  că  altcineva  a  reuşit  o  impostura  uluitoare. 
Pentru  ultima  dată,  desigur.  Nu  veni,  am  s-o  păstrez  pentru 
mine. 

Şi  alergă  în  jos,  pe  trepte.  Ned  îl  urmă  circumspect, 
întrebându-se  dacă  ziua  de  azi  se  va  mai  sfârşi  vreodată.  Nu 
avea  nici  o  aplecare  pentru  intrigi  de  felul  acesta,  dar 
începea  să-şi  dea  seama  că  ele  erau  sarea  şi  piperul  pentru 
un  om  ca  Degeţel. 

La  capătul  treptelor  se  afla  o  uşă  grea,  din  lemn  de  stejar 
şi  fier.  Petyr  Baelish  ridică  zăvorul  şi-1  pofti  pe  Ned.  Ajunseră 
afară,  sub  lumina  sănătoasă  a  asfinţitului,  pe  o  ridicătură 
stâncoasă  de  deasupra  râului. 

-  Suntem  în  afara  castelului,  zise  Ned. 

-  Eşti  greu  de  prostit,  Stark,  făcu  Degeţel  cu  un  surâs 
afectat.  A  fost  soarele  sau  cerul  cel  care  ţi-a  spus  asta? 
Urmează-mă.  în  stâncă  sunt  tot  felul  de  despicături. 
încearcă  să  nu-ţi  frângi  gâtul  căzând  înăuntru.  Catelyn  n-ar 
pricepe  asta  niciodată. 

Vorbind,  se  aplecă  de  cealaltă  parte  a  stâncii,  coborând  cu 
o  agilitate  de  maimuţă.  Ned  studie  o  clipă  suprafaţa 
stâncoasă  a  ridicăturii,  apoi  îl  urmă,  dar  mult  mai  încet. 
Despicăturile  erau,  într-adevăr,  acolo,  aşa  cum  spusese 
Degeţel,  crevase  puţin  adânci,  invizibile  de  jos,  doar  dacă 
ştiai  unde  să  te  uiţi.  Râul  era  la  o  distanţă  ameţitor  de  mare 
dedesubt.  Ned  îşi  lipi  faţa  de  stâncă  şi  încercă  să  nu  se  uite 
jos  mai  mult  decât  era  necesar. 

Când,  în  cele  din  urmă,  ajunse  jos,  pe  o  cărăruie  îngustă 
şi  noroioasă  de  pe  malul  râului,  Degeţel  lenevea  cu  spatele 
sprijinit  de  o  stâncă  şi  mânca  un  măr.  Era  obosit  pană-n 
măduva  oaselor. 

-  îmbătrâneşti,  Stark,  eşti  tot  mai  lent,  zise  el,  aruncând 
nepăsător  mărul  în  apele  tumultuoase  ale  râului.  Nu  mai 
contează,  restul  drumului  îl  parcurgem  călare. 

Avea  doi  cai  pregătiţi.  Ned  încalecă  şi  o  luă  la  trap  în  urma 
lui,  pe  cărăruie,  până  ce  ajunseră  în  oraş.  în  cele  din  urmă, 
Baelish  îşi  struni  calul  în  faţa  unei  clădiri  dărăpănate,  cu 
trei  etaje,  din  lemn,  cu  ferestrele  strălucind  în  lumina 
lămpilor.  Sunetul  muzicii  şi  al  râsetelor  plutea  în  aer, 
deasupra  apei.  Lângă  uşă  atârna  o  lampă  ornamentală  cu 
ulei,  din  sticlă  roşie,  agăţată  de  un  lanţ  greu. 

Ned  descăleca  furios. 

-  Un  bordel,  spuse  el  şi-1  apucă  pe  Degeţel  de  umeri, 
întorcându-1  cu  faţa  spre  el.  M-ai  dus  atâta  amar  de  drum  la 
un  bordel. 

-  înăuntru-i  nevastă-ta. 
Era  ultima  insultă. 

-  Brandon  a  fost  prea  blând  cu  tine,  spuse  Ned  izbindu-1 
de  perete  şi-i  puse  pumnalul  sub  bărbuţa  ascuţită. 

-  Stăpâne,  nu,  se  auzi  o  voce  grăbită.  Spune  adevărul. 

în  spatele  lui  se  auzi  un  zgomot  de  paşi.  Ned  se  răsuci,  cu 
pumnalul  în  mână,  pe  când  un  bărbat  cu  părul  alb  alergă 
spre  ei.  Era  îmbrăcat  într-o  robă  grosolană  şi  pielea  lui 
moale  de  sub  bărbie  tresărea  în  ritmul  paşilor. 

-  Asta  nu-i  treaba  ta,  începu  Ned.  Apoi,  dintr-odată,  îl 
recunoscu.  Lăsă  pumnalul  în  jos,  uluit.  Ser  Rodrik? 

Rodrik  Cassel  dădu  din  cap. 

-  Doamna  dumneavoastră  vă  aşteaptă  sus.  Ned  nu  mai 
pricepea  nimic. 

-  Catelyn  se  află  cu  adevărat  aici?  Asta  nu-i  vreo  păcăleală 
ciudată  de-a  Degeţelului? 

-  Ar  fi  fost  grozav  să  fie  aşa,  Stark,  spuse  Degeţel.  Ia-te 
după  mine  şi  încearcă  să  arăţi  cu  o  idee  mai  libidinos  şi  mai 
puţin  asemănător  cu  Mâna  Regelui.  N-ar  servi  la  nimic  dacă 
ai  fi  recunoscut.  Poate  că  n-ar  strica  să  pipăi  vreo  ţâţă,  două, 
în  trecere. 

Intrară,  trecând  printr-o  sală  comună  aglomerată,  unde  o 
femeie  grasă  cânta  balade  deocheate  în  vreme  ce  fete  drăguţe 
în  robe  de  pânză  şi  mătase  colorată  se  lipeau  de  iubiţii  lor 
sau  li  se  legănau  în  poală.  Nimeni  nu-i  acordă  lui  Ned  nici  o 
atenţie.  Ser  Rodrik  aşteptă  jos,  în  vreme  ce  Degeţel  îl 
conduse  la  etajul  al  treilea,  de-a  lungul  unui  coridor,  şi 
deschise  o  uşă. 

Catelyn  aştepta  înăuntru.  Ţipă  când  dădu  cu  ochii  de  el, 
alergă  la  el  şi-1  îmbrăţişa  strâns. 

-  Doamna  mea,  şopti  Ned  plin  de  uimire. 

-  Oh,  foarte  bine,  spuse  Degeţel  închizând  uşa.  O 
recunoşti? 

-  Mă  temeam  că  nu  vei  mai  sosi  niciodată,  domnul  meu, 
şopti  ea  lipită  de  pieptul  său.  Petyr  mi-a  adus  veştile.  Mi-a 
spus  de  necazurile  tale  cu  Arya  şi  cu  tânărul  prinţ.  Ce  fac 
fetele  mele? 

-  Amândouă  bocesc  şi  sunt  furioase,  îi  spuse  el.  Cat,  nu 
înţeleg.  Ce  faci  aici,  la  Debarcaderul  Regelui?  Ce  s-a 
întâmplat?  E  vorba  de  Bran?  Este... 

Mort  era  cuvântul  care-i  venise  pe  buze,  dar  nu-1  putu 
rosti. 

-  E  vorba  de  Bran,  dar  nu  este  ce  crezi  tu,  spuse  Catelyn. 
Ned  nu  mai  înţelegea  nimic. 

-  Atunci,  ce-i?  De  ce  te  afli  aici,  dragostea  mea?  Ce-i  locul 
ăsta? 

-  Exact  ceea  ce  pare,  spuse  Degeţel,  aşezându-se  într-un 
scaun  la  fereastră.  Un  bordel.  Te-ai  putea  gândi  la  alt  loc  mai 
potrivit  unde  s-o  găseşti  pe  Catelyn  Tully?  Zâmbi.  Din 
întâmplare,  sunt  proprietarul  acestui  loc  deosebit,  aşa  că 
aranjamentele  au  fost  lesne  de  făcut.  Sunt  cel  mai  doritor  în 
a-i  împiedica  pe  Lannisteri  să  afle  că  doamna  Cat  se  află  aici, 
la  Debarcaderul  Regelui. 

-  De  ce?  întrebă  Ned.  Apoi  văzu  mâinile  ei,  modul 
neîndemânatic  în  care  şi  le  ţinea,  cicatricile  roşii,  rigiditatea 
ultimelor  două  degete.  Te-ai  rănit.  îi  luă  mâinile  într-ale  lui 
şi  le  întoarse.  Zeilor!  Astea-s  tăieturi  adânci...  o  lovitură  de 
sabie  sau...  Ce  s-a  întâmplat,  doamna  mea? 

Catelyn  scoase  un  pumnal  de  sub  mantia  ei  şi  i-1  puse  în 
mână. 

-  Cu  această  armă  a  fost  trimis  cineva  să-i  taie  gâtul  lui 
Bran  şi  să-i  verse  sângele. 

Capul  lui  Ned  zvâcni  în  sus. 

-  Dar...  cine...  de  ce  ar... 
Ea-i  puse  degetul  pe  buze. 

-  Lasă-mă  să-ţi  spun  totul,  dragostea  mea.  Va  merge  mai 
repede  aşa.  Ascultă. 

Aşa  că  ascultă,  iar  ea-i  povesti  totul,  de  la  focul  din  turnul 
bibliotecii,  până  la  Varys  şi  Degeţel.  Iar  când  termină, 
Eddard  Stark  rămase  zăpăcit  lângă  masă,  cu  pumnalul  în 
mână.  Lupul  lui  Bran  îi  salvase  viaţa,  se  gândi  el  amorţit.  Ce 

spusese  Jon  când  găsiseră  puii  în  zăpadă?  Copiilor 
dumneavoastră  le  era  scris  să  primească  aceşti  pui,  stăpâne. 
Iar  el  îl  omorâse  pe  al  Şansei,  şi  pentru  ce?  Era  vinovăţie 
ceea  ce  simţea?  Sau  teamă?  Dacă  zeii  le  trimiseseră  aceşti 
lupi,  oare  ce  sminteală  făcuse  el?  Dureros,  Ned  îşi  îndreptă 
gândurile  spre  pumnal  şi  spre  ceea  ce  semnifica  el. 

-  Pumnalul  Pezevenghiului,  repetă  el. 

Nu  avea  nici  un  sens.  Degetele  sale  se  strânseră  în  jurul 
mânerului  lustruit,  din  os  de  dragon,  şi  înfipse  lama  în 
masă,  simţind  cum  muşcase  din  lemn.  Rămase  acolo,  ca  o 
sfidare.  De  ce  să  fi  vrut  Tyrion  Lannister  să-1  vadă  mort  pe 
Bran?  Băiatul  nu  i-a  făcut  niciodată  nici  un  rău. 

-  Voi,  Stark,  nu  aveţi  decât  zăpadă  între  urechi?  întrebă 
Degeţel.  Piticul  n-ar  fi  acţionat  niciodată  de  unul  singur. 

Ned  se  ridică  şi  începu  să  meargă  în  sus  şi-n  jos  prin 
cameră. 

-  Dacă  regina  are  un  amestec  în  asta,  ferească  zeii...  Chiar 
regele...  Nu,  nu  pot  să  cred  aşa  ceva.  Totuşi,  când  rosti 
aceste  cuvinte,  îşi  aminti  de  dimineaţa  îngheţată,  între 
gorgane,  şi  de  vorbele  lui  Robert  când  îi  spusese  de 
trimiterea  unor  asasini  pe  urmele  prinţesei  Targaryene.  Şi-1 
aminti  pe  bebeluşul  lui  Rhaegar,  resturile  însângerate  ale 
capului  său  şi  felul  în  care  regele  plecase,  aşa  cum  plecase  şi 
din  sala  de  audienţe  din  Darry,  nu  cu  mult  timp  în  urmă. 
încă  o  mai  auzea  pe  Şansa  rugându-1,  aşa  cum  îl  rugase, 
cândva,  şi  Lyanna. 

-  Mai  mult  ca  sigur  că  regele  nu  a  ştiut,  spuse  Degeţel.  N- 
ar  fi  pentru  prima  dată.  Bunul  nostru  Robert  este  un  expert 
în  a  închide  ochii  la  lucruri  pe  care  nu  vrea  să  le  vadă. 

Ned  nu  avea  ce  să-i  mai  răspundă  la  asta.  Faţa  băiatului 
de  măcelar  pluti  înaintea  ochilor  săi,  despicată  aproape  în 
două;  nici  atunci,  regele  nu  scosese  nici  un  cuvânt.  îl  durea 
capul. 

Degeţel  se  aplecă  alene  peste  masă  şi  smulse  pumnalul 
din  lemnul  ei. 

-  Acuzaţia  este,  oricum,  cea  de  trădare.  Acuză-1  pe  rege  şi 
vei  dansa  cu  Ilyn  Payne  înainte  să  termini  ce  ai  de  spus. 
Regina...  dacă  poţi  găsi  o  dovadă  care  să-1  facă  pe  Robert  să 
te  asculte,  poate... 

-  Avem  dovada,  spuse  Ned,  avem  pumnalul. 

-  Ăsta?  Degeţel  se  juca  nepăsător  cu  pumnalul.  O  bucată 

drăguţă  de  oţel,  dar  are  două  tăişuri,  domnul  meu.  Piticul, 
fără  îndoială,  va  jura  că  fierul  i-a  fost  furat  sau  1-a  pierdut  la 
Winterfell,  şi  cum  trepăduşul  lui  e  mort,  cine  să  mai  spună 
că  minte?  împinse  uşor  pumnalul  spre  Ned.  Sfatul  meu  este 
să-1  aruncaţi  în  râu  şi  să  uitaţi  că  a  existat  vreodată. 
Ned  îl  privi  cu  răceală. 

-  Lord  Baelish,  eu  sunt  Stark  de  Winterfell.  Fiul  meu  zace 
schilodit,  poate  că  pe  moarte.  Ar  fi  murit,  şi  Catelyn 
împreună  cu  el,  dacă  n-ar  fi  existat  un  pui  de  lup  găsit  în 
zăpadă.  Dacă  chiar  crezi  că  aş  putea  uita  asta,  eşti  mai 
smintit  decât  atunci  când  ai  ridicat  sabia  împotriva  fratelui 
meu. 

-  S-ar  putea  să  fiu  un  smintit,  Stark,  dar  sunt  încă  aici,  în 
vreme  ce  fratele  tău  putrezeşte  în  mormântul  lui  îngheţat  de 
vreo  paisprezece  ani.  Dacă  eşti  aşa  de  doritor  să  putrezeşti 
lângă  el,  departe  de  mine  ideea  de  a  încerca  să  te  fac  să  te 
răzgândeşti,  dar  mai  degrabă  n-aş  vrea  să  fiu  şi  eu  inclus  în 
asta,  nu,  mulţumesc. 

-  Ai  fi  ultimul  om  pe  care  l-aş  include  de  bună  voie  în 
orice,  Lord  Baelish. 

-  Mă  răneşti  de  nu  mai  pot,  făcu  Degeţel,  punându-şi 
mâna  pe  inimă.  în  ceea  ce  mă  priveşte  pe  mine,  întotdeauna 
v-am  considerat  pe  voi,  familia  Stark,  nişte  tipi  obositori, 
însă  Cat  pare  să  se  fi  ataşat  de  tine,  din  motive  pe  care  nu  le 
pot  înţelege.  Voi  încerca  să  te  menţin  în  viaţă  de  dragul  ei.  O 
treabă  de  smintit,  admit  asta,  însă  nevestei  tale  nu  i-aş 
putea  refuza  nimic. 

-  I-am  povestit  lui  Petyr  despre  bănuielile  noastre  privind 
moartea  lui  Jon  Arryn,  spuse  Catelyn.  A  promis  că  te  va 
ajuta  să  afli  adevărul. 

Astea  nu  erau  veşti  care  să-i  cadă  prea  bine  lui  Eddard 
Stark,  dar  era  cât  se  poate  de  adevărat  că  aveau  nevoie  de 
ajutor,  iar  Degeţel  îi  fusese,  cândva,  ca  un  frate  lui  Catelyn. 
Nu  ar  fi  fost  pentru  prima  dată  când  Ned  era  obligat  să 
împărtăşească  o  cauză  comună  cu  un  om  pe  care-1 
dispreţuia. 

-  Prea  bine,  spuse  el,  punând  pumnalul  la  cingătoare. 
Vorbeai  de  Varys.  Ştie  şi  eunucul  de  toate  astea? 

-  Nu  de  la  mine,  zise  Catelyn.  Nu  te-ai  însurat  cu  o 
proastă,  Eddard  Stark.  însă  Varys  are  întotdeauna  mijloace 
de   a   afla  lucruri   pe   care   nimeni   nu   le-ar   putea  şti. 

Stăpâneşte  o  artă  ocultă,  Ned,  ţi-o  jur. 

-  Are  spioni  peste  tot,  asta  se  cunoaşte  deja,  spuse  Ned 
indiferent. 

-  Ba  mai  mult  decât  atât,  insistă  Catelyn.  Ser  Rodrik  a 
discutat  cu  Ser  Aron  Santagar  în  cel  mai  mare  secret,  dar, 
cumva,  Păianjenul  a  aflat  de  conversaţia  lor.  Mi-e  teamă  de 
omul  ăla. 

Degeţel  zâmbi. 

-  Lasă-1  pe  Lord  Varys  în  grija  mea,  scumpă  doamnă. 
Dacă-mi  permiţi  o  mică  obscenitate,  şi  unde  s-ar  potrivi  una 
mai  bine  ca  aici,  l-aş  strânge  de  boaşe.  îşi  strânse  degetele, 
zâmbind.  Sau  aş  fi  făcut-o  dacă  ar  fi  fost  bărbat  şi  le-ar  fi 
avut.  Vezi,  dacă  se  deschide  colivia,  păsărelele  încep  să 
cânte,  iar  lui  Varys  nu  i-ar  plăcea  asta.  Dacă  aş  fi  în  locul 
tău,  m-ar  îngrijora  mai  mult  Lannisterii  şi  mai  puţin 
eunucul. 

Ned  nu  avea  nevoie  de  Degeţel  ca  să  ştie  asta.  Se  gândea 
la  ziua  în  care  fusese  găsită  Arya,  la  expresia  de  pe  chipul 
reginei  când  spusese:  Avem  un  lup,  atât  de  moale  şi  de  încet. 
Se  gândi  la  băiatul  Mycah,  la  moartea  subită  a  lui  Jon  Arryn 
şi  la  căderea  lui  Bran,  la  bătrânul  smintit,  Aerys  Targaryan, 
murind  pe  podeaua  sălii  tronului  cu  sângele  uscându-i-se  pe 
lama  unei  săbii  aurite. 

-  Doamna  mea,  spuse  el  întorcându-se  spre  Catelyn,  nu 
mai  ai  nimic  de  făcut  aici.  Vreau  să  te  întorci  imediat  la 
Winterfell.  Dacă  a  fost  un  asasin,  ar  mai  putea  fi  şi  alţii.  Cine 
a  ordonat  uciderea  lui  Bran  va  afla  cât  de  curând  că  băiatul 
trăieşte. 

-  Sperasem  să  văd  fetele,  zise  Catelyn. 

-  Asta  ar  fi  cea  mai  nefericită  idee,  interveni  Degeţel. 
Fortăreaţa  Roşie  este  plină  de  ochi  iscoditori,  iar  copiii 
vorbesc. 

-  Are  dreptate,  dragostea  mea,  îi  zise  şi  Ned.  O  îmbrăţişa. 
Ia-1  pe  Ser  Rodrik  şi  plecaţi  spre  Winterfell.  Voi  avea  eu  grijă 
de  fete.  Du-te  acasă  la  fiii  noştri  şi  ai  grijă  de  ei. 

-  Cum  spui  tu,  stăpân  al  meu.  Catelyn  îşi  întoarse  faţa  şi 
Ned  o  sărută.  Degetele  ei  mutilate  se  agăţară  de  spatele  lui 
cu  o  vigoare  disperată,  de  parcă  ar  fi  vrut  să-1  ţină  pe  veci  la 
adăpostul  îmbrăţişării  sale. 

-  Ar  vrea  domnul  şi  doamna  să  folosească  o  cameră  de 
dormit?  întrebă  Degeţel.  Trebuie  să  te  avertizez,  Stark,  de 

obicei  aşa  ceva  costă  aici. 

-  Un  moment  singuri,  asta-i  tot  ce  vreau,  zise  Catelyn. 

-  Foarte  bine.  Degeţel  plecă  spre  uşă.  Numai  să  nu 
dureze.  Deja  ar  trebui  ca  eu  şi  Mâna  să  revenim  la  castel 
înainte  ca  absenţa  noastră  să  fie  observată. 

Catelyn  veni  spre  el  şi-i  luă  mâinile  într-ale  ei. 

-  N-am  să  uit  ajutorul  pe  care  ni  l-ai  oferit,  Petyr.  Când 
oamenii  tăi  au  venit  după  mine,  n-am  ştiut  dacă  mă  iau  ca 
prieten  sau  duşman.  Am  descoperit  că  eşti  ceva  mai  mult 
decât  un  prieten.  Am  regăsit  un  frate  pe  care-1  crezusem 
pierdut. 

Petyr  Baelish  zâmbi. 

-  Sunt  îngrozitor  de  sentimental,  scumpa  mea  doamnă. 
Mai  bine  să  nu  spunem  nimănui.  Mă  străduiesc  de  ani  de 
zile  să-i  conving  pe  cei  de  la  curte  că  sunt  pervers  şi  crud,  şi 
aş  detesta  să  văd  cum  toată  munca  mea  la  greu  s-a  dus  pe 
apa  sâmbetei. 

Ned  nu  credea  nici  un  cuvânt  din  toate  astea,  însă  se 
strădui  să  fie  politicos  când  vorbi. 

-  Ai  şi  recunoştinţa  mea,  Lord  Baelish. 

-  Oh,  acum  chiar  că  asta-i  o  pleaşcă,  făcu  Degeţel  ieşind. 
Când  uşa  se  închise  în  urma  lui,  Ned  se  întoarse  la  soţia 

sa. 

-  Când  ajungi  acasă,  trimite  vorbă  lui  Helman  Tallhart  şi 
Galbart  Glover,  sub  sigiliul  meu.  Trebuie  să  ia  o  sută  de 
arcaşi  fiecare  şi  să  fortifice  Moat  Cailin.  Două  sute  de  arcaşi 
hotărâţi  pot  apăra  Gâtul  împotriva  oricărei  armate. 
Instruieşte-1  pe  Lord  Manderly  că  trebuie  să-şi  întărească  şi 
să  repare  toate  lucrările  de  apărare  de  la  Portul  Alb  şi  să 
aibă  grijă  să  fie  bine  întreţinute.  Din  acest  moment,  vreau  ca 
Theon  Greyjoy  să  fie  bine  păzit.  Dacă  începe  un  război,  vom 
avea  mare  nevoie  de  flota  tatălui  său. 

-  Război? 

Frica  se  oglindea  clar  pe  chipul  lui  Catelyn. 

-  Nu  se  va  ajunge  la  asta,  îi  promise  Ned,  rugându-se  să 
fie  adevărat.  O  luă  din  nou  în  braţe.  Lannisterii  sunt 
necruţători  cu  slăbiciunile,  aşa  cum  a  aflat  şi  Aerys 
Targaryen,  spre  nenorocirea  sa,  însă  nu  vor  îndrăzni  să  atace 
nordul  fără  puterea  domeniului  în  spatele  lor,  iar  pe  asta  n-o 
vor  avea.  Trebuie  să  mă  prefac  în  continuare,  ca  şi  cum  nu 
s-ar  fi  întâmplat  nimic  rău.  Aminteşte-şi  de  ceam  venit  aici, 

dragostea  mea.  Dacă  găsesc  vreo  dovadă  că  Lannisterii  l-au 
ucis  pe  Jon  Arryn... 

O  simţi  pe  Catelyn  tremurând  în  braţele  sale.  Mâinile  ei 
rănite  se  agăţară  de  el. 

-  Dacă  este  aşa,  atunci  ce  se  va  întâmpla,  dragostea  mea? 
Ned  ştia  că  aceasta  era  partea  cea  mai  periculoasă. 

-  Dreptatea  o  face  regele,  îi  spuse  el.  Când  voi  afla 
adevărul,  va  trebui  să  merg  la  Robert.  Şi  să  mă  rog  ca  el  să 
fie  bărbatul  care  cred  eu  că  e,  termină  el  în  gând,  şi  nu 
bărbatul  care  mă  tem  că  a  devenit. 

TYRION 


-  Sunteţi  sigur  că  trebuie  să  ne  părăsiţi  atât  de  curând?  îl 
întrebă  Lordul  Comandant. 

-  Mai  mult  ca  sigur,  Lord  Mormont,  răspunse  Tyrion. 
Fratele  meu,  Jaime,  se  va  întreba  ce  s-a  întâmplat  cu  mine. 
S-ar  putea  să  ajungă  la  concluzia  că  m-aţi  convins  să  mă 
îmbrac  în  negru. 

-  Dacă  aş  putea!  Mormont  apucă  un  cleşte  de  crab  şi-1 
zdrobi  în  pumn.  Bătrân,  Lordul  Comandant  era  încă 
puternic  ca  un  urs.  Eşti  un  om  viclean,  Tyrion.  Avem  nevoie 
de  astfel  de  oameni  la  Zid. 

Tyrion  rânji. 

-  Atunci  am  să  răscolesc  cele  Şapte  Regate  în  căutarea 
piticilor  şi  am  să  vi-i  trimit  pe  toţi,  Lord  Mormont. 

Izbucniră  în  râs,  iar  lordul  sorbi  carnea  de  pe  piciorul  de 
crab  şi  se  întinse  după  altul.  Crabii  sosiseră  de  la  Rondul  de 
Est  chiar  în  dimineaţa  aceea,  în  butoaie  cu  zăpadă,  şi  erau 
foarte  suculenţi. 

Ser  Alliser  Thorne  era  singurul  om  de  la  masă  care  nu 
lăsă  să-i  scape  nici  măcar  o  umbră  de  zâmbet. 

-  Lannister  îşi  bate  joc  de  noi. 

-  Numai  de  tine,  Ser  Alliser,  spuse  Tyrion. 

De  data  asta,  râsul  comesenilor  avu  o  undă  de 
nervozitate.  Ochii  negri  ai  lui  Thorne  se  fixară  cu  ură  asupra 
lui  Tyrion. 

-  Ai  o  limbă  cam  ascuţită  pentru  cineva  care  este  doar 
jumătate  de  om.  Poate  că  noi  doi  ar  trebui  să  ieşim  împreună 
în  curte. 

-  De  ce?  făcu  Tyrion.  Crabii  sunt  aici. 

Remarca  smulse  şi  mai  multe  hohote  de  la  ceilalţi.  Ser 
Alliser  se  ridică  cu  gura  strânsă. 

-  Vino  şi  glumeşte  cu  un  fier  în  mâini. 
Tyrion  se  uită  sugestiv  spre  mâna  sa  dreaptă. 

-  Dar  ia  te  uită,  chiar  am  un  fier  în  mână,  Ser  Alliser,  deşi 
pare  să  fie  o  furculiţă  pentru  crabi.  Să  ne  duelăm? 

Se  ridică  în  scaun  şi  începu  să-1  împungă  pe  Thorne  în 
piept  cu  furculiţa.  Hohotele  de  râs  umplură  încăperea  din 
turn.  Bucăţi  de  crab  căzură  din  gura  Lordului  Comandant 
când  începu  să  tuşească  şi  să  se  înece.  Chiar  şi  corbul  său 
se  alătură,  croncănind  zgomotos  de  la  fereastră:  Duel!  Duel! 

Duel! 

Ser  Alliser  ieşi  din  încăpere  atât  de  repede,  de  parcă  ar  fi 
avut  un  pumnal  înfipt  în  dos.  Mormont  încă  se  chinuia  să-şi 
tragă  răsuflarea.  Tyrion  îl  bătu  pe  spate. 

-  învingătorul  ia  totul,  strigă  el.  Cer  să  mi  se  dea  porţia  de 
crabi  a  lui  Thorne. 

în  cele  din  urmă,  Lordul  Comandant  îşi  reveni. 

-  Sunteţi  un  răutăcios  să-1  provocaţi  astfel  pe  Ser  Alliser, 
îl  muştrului  el. 

Tyrion  se  aşeză  şi  sorbi  o  înghiţitură  de  vin. 

-  Când  un  om  îşi  pictează  o  ţintă  pe  piept,  trebuie  să  se 
aştepte  ca,  mai  devreme  sau  mai  târziu,  cineva  să  lanseze  o 
săgeată  spre  el.  Am  văzut  morţi  cu  mai  mult  umor  decât 
acest  Ser  Alliser  al  vostru. 

-  Nu-i  chiar  aşa,  obiectă  Lordul  Administrator,  Bowen 
Marsh,  un  bărbat  rotofei  şi  roşu  la  faţă  precum  o  rodie.  Ar 
trebui  să  auziţi  numele  caraghioase  pe  care  le  dă  băieţilor  pe 
care-i  antrenează. 

Tyrion  auzise  şi  el  câteva  din  numele  acelea  caraghioase. 

-  Pun  rămăşag  că  şi  băieţii  au  câteva  nume  pentru  el, 
spuse  el.  Ştergeţi-vă  gheaţa  de  pe  ochi,  bunii  mei  domni.  Ser 
Alliser  Thorne  ar  trebui  să  cureţe  grajdurile,  nu  să  facă 
instrucţie  cu  tinerii  voştri  războinici. 

-  Rondul  nu  duce  lipsă  de  băieţi  de  grajd,  mormăi  Lordul 
Mormont.  Se  pare  că  numai  din  ăştia  ne  trimit  mai  nou. 
Grăjdari  şi  hoţi  de  buzunare,  violatori.  Ser  Alliser  este 
cavaler  consacrat,  unul  dintre  puţinii  care  a  îmbrăcat 
hainele  negre  de  când  sunt  eu  Lord  Comandant.  A  luptat  cu 
curaj  la  Debarcaderul  Regelui. 

-  De  cealaltă  parte,  comentă  amar  Ser  Jaremy  Rykker. 
Ştiu  asta,  am  fost  acolo,  pe  metereze,  chiar  lângă  el.  Tywin 
Lannister  ne-a  oferit  o  alternativă  excelentă.  Ori  ne 
îmbrăcăm  în  negru,  ori  ne  înfige  capetele  în  suliţe,  până  la 
lăsarea  serii.  Nu  intenţionez  să  te  ofensez,  Tyrion. 

-  Nu  m-ai  ofensat,  Ser  Jaremy.  Tatălui  meu  îi  plac  foarte 
mult  capetele  înfipte  în  ţepuşe,  în  special  ale  celor  care  l-au 
supărat  într-un  fel  sau  altul.  Iar  cu  un  chip  atât  de  nobil  ca 
al  dumitale,  fără  îndoială  că  te  şi  vedea  decorând  zidul 
oraşului.  Deasupra  Porţii  Regelui.  Cred  că  ai  fi  arătat  izbitor 
acolo,  sus. 

-  Mulţumesc,    răspunse    Ser   Jaremy   cu   un  zâmbet 

sardonic. 

Lordul  Comandant  îşi  drese  glasul. 

-  Uneori  mă  tem  că  Ser  Alliser  are  dreptate,  Tyrion. 
Dumneata  îţi  baţi  joc  de  noi  şi  de  scopul  nostru  nobil. 

Tyrion  dădu  din  umeri. 

-  Cu  toţii  avem  nevoie  să  fim  persiflaţi  din  când  în  când, 
Lord  Mormont;  cel  puţin  aşa  ne  luăm  în  serios,  încă  puţin 
vin,  vă  rog. 

îşi  înălţă  cupa.  Pe  când  Rykker  i-o  umplea  dintr-a  lui, 
Bowen  Marsh  spuse: 

-  Aveţi  o  sete  grozavă  pentru  un  om  atât  de  mic. 

-  Oh,  cred  că  Lord  Tyrion  este  destul  de  mare,  zise 
Maester  Aemon  de  la  capătul  mesei.  Vorbea  blajin,  însă 
ofiţerii  superiori  ai  Rondului  de  Noapte  tăcură  cu  toţii,  să 
audă  mai  bine  ce  avea  de  spus  acest  bătrân.  Cred  că-i  un 
gigant  venit  între  noi,  aici,  la  capătul  lumii. 

Tyrion  răspunse  cu  blândeţe: 

-  Mi  s-a  spus  într-o  mulţime  de  feluri,  lordul  meu,  dar 
gigant  mai  rar. 

-  Totuşi,  reluă  Maester  Aemon  pe  când  ochii  săi  opaci, 
albicioşi  ca  laptele,  se  fixară  pe  faţa  lui  Tyrion,  cred  că  este 
adevărat. 

Dintr-odată,  Tyrion  Lannister  se  pomeni  fără  replică.  Nu 
putu  decât  să-şi  încline  capul  politicos  şi  să  spună: 

-  Sunteţi  prea  amabil,  Maester  Aemon. 

Orbul  zâmbi.  Era  un  om  mărunţel,  zbârcit  şi  pleşuv, 
strivit  de  greutatea  colierului  său  de  maester,  vechi  de  o  sută 
şi  ceva  de  ani. 

-  Mi  s-a  spus  în  toate  felurile,  lordul  meu,  însă  rareori 
amabil. 

De  astă  dată,  chiar  Tyrion  dădu  tonul  la  râs. 

Mult  mai  târziu,  când  ocupaţia  foarte  serioasă  a 
mâncatului  se  sfârşi  şi  ceilalţi  plecară,  Mormont  îi  oferi  lui 
Tyrion  un  scaun  lângă  foc  şi  o  cupă  de  băutură  încălzită  şi 
picantă,  atât  de  tare,  încât  îi  dădură  lacrimile. 

-  Drumul  regelui  poate  fi  periculos  până  aici,  atât  de 
departe  în  nord,  îi  spuse  Lordul  Comandant  în  timp  ce 
sorbeau  din  băutură. 

-  Cu  mine  sunt  Jyck  şi  Morrec,  răspunse  Tyrion,  iar  Yoren 
pleacă  din  nou  spre  sud. 

-  Yoren  este  singur.  Rondul  îţi  va  oferi  o  escortă  până  la 

Winterfell,  anunţă  Mormont  pe  un  ton  care  nu  admitea 
replică.  Trei  oameni  sunt  suficienţi. 

-  Dacă  insistaţi,  lordul  meu,  făcu  Tyrion.  L-aţi  putea 
trimite  pe  tânărul  Snow.  Ar  fi  încântat  de  ocazia  de  a-şi 
revedea  fraţii. 

Mormont  se  încruntă. 

-  Snow?  Oh,  bastardul  Stark.  Nu  cred.  Cei  tineri  trebuie 
să  uite  de  viaţa  lăsată  în  urmă,  de  fraţi  şi  mame  şi  tot.  O 
vizită  acasă  nu  va  face  decât  să-i  răscolească  nişte 
simţăminte  care  cel  mai  bine  ar  fi  să  fie  lăsate  în  pace. 
Cunosc  lucrurile  astea.  Propriile  mele  neamuri...  sora  mea, 
Maege,  conduce  Insula  Ursului  acum,  de  când  cu 
dezonoarea  fiului  meu.  Am  nepoate  pe  care  nu  le-am  văzut 
niciodată.  Mai  luă  o  înghiţitură.  în  afară  de  asta,  Jon  Snow  e 
doar  un  flăcău.  Vei  avea  trei  oameni  puternici  care  să  te 
păzească. 

-  Sunt  mişcat  de  preocuparea  dumneavoastră,  Lord 
Mormont.  Băutura  tare  îl  ameţise  pe  Tyrion,  dar  fără  să-1 
îmbete  atât  de  mult  încât  să  nu-şi  dea  seama  că  Bătrânul 
Urs  voia  ceva  de  la  el.  Nădăjduiesc  să  vă  pot  răsplăti 
amabilitatea. 

-  Poţi,  spuse  brusc  Mormont.  Sora  ta  stă  de-a  dreapta 
regelui.  Fratele  tău  este  un  mare  cavaler,  iar  tatăl  tău  este 
cel  mai  puternic  lord  din  toate  cele  Şapte  Regate.  Discută  cu 
ei  despre  noi.  Spune-le  de  trebuinţele  noastre  de  aici.  Ai 
văzut  şi  singur,  domnul  meu.  Rondul  de  Noapte  e  pe  ducă. 
Forţa  noastră  este  acum  de  mai  puţin  de  o  mie  de  oameni. 
Aici  sunt  şase  sute,  două  sute  în  Turnul  Umbrei,  şi  chiar 
mai  puţini  la  Rondul  de  Est,  iar  combatanţi  sunt  nici  o 
treime  din  toţi  aceştia.  Zidul  are  o  lungime  de  sute  de  leghe. 
Gândeşte-te  la  asta.  Dacă  se  produce  vreun  atac,  am  numai 
trei  oameni  care  să  acopere  fiecare  kilometru  de  Zid. 

-  Trei  şi  un  sfert,  zise  Tyrion  cu  un  căscat.  Mormont  abia 
dacă-1  auzi.  Bătrânul  îşi  încălzea  mâinile  la  foc. 

-  L-am  trimis  pe  Benjen  Stark  să-1  caute  pe  fiul  lui  Yohn 
Royce,  dispărut  la  prima  sa  ieşire.  Băiatul  Royce  era  la  fel  de 
crud  precum  iarba  de  vară,  dar  a  insistat  să-1  onorez  cu 
propria  sa  comandă,  spunând  că  era  de  datoria  sa  în  calitate 
de  cavaler.  N-am  vrut  să-1  jignesc  pe  taică-său,  aşa  că  i-am 
făcut  pe  voie.  L-am  trimis  cu  doi  oameni  pe  care-i 
consideram  la  fel  de  buni  ca  oricare  din  Rond.  Ce  smintit 

sunt. 

Smintit!  fu  şi  corbul  de  acord.  Tyrion  ridică  privirile. 
Pasărea  se  uita  în  jos,  la  el,  cu  ochii  aceia  negri  ca  nişte 
mărgele,  ciufulindu-şi  aripile.  Smintit!  croncăni  corbul  din 
nou.  N-avea  nici  o  îndoială  că  bătrânul  Mormont  n-ar  fi  luat- 
o  uşor  dacă  ar  fi  sugrumat  creatura.  Ce  păcat! 

Lordul  Comandant  nu  lua  în  seamă  pasărea  cicălitoare. 

-  Gared  era  aproape  la  fel  de  bătrân  ca  mine  şi  se  afla  de 
mai  mult  timp  pe  Zid,  continuă  el.  Cu  toate  astea,  se  pare  că 
a  renunţat  la  jurământ  şi  a  fugit.  Nu  aş  fi  crezut  niciodată 
aşa  ceva,  însă  Lord  Eddard  mi-a  trimis  de  la  Winterfell  capul 
lui.  Despre  Royce  nu  se  mai  ştie  nimic.  Un  dezertor  şi  doi 
oameni  pierduţi,  iar  acum  s-adus  şi  Benjen  Stark.  Oftă 
adânc.  Pe  cine  să  trimit  acum  să-1  caute  pe  el?  Peste  doi  ani 
voi  avea  şaptezeci.  Sunt  prea  bătrân  şi  prea  obosit  pentru 
povara  pe  care  o  port»dar  dacă  o  pun  jos,  cine  o  ridică? 
Alliser  Thorne?  Bowen  Marsh?  Ar  trebui  să  fiu  la  fel  de  orb 
ca  Maester  Aemon  ca  să  nu  văd  ce  sunt  ei.  Rondul  de  Noapte 
a  devenit  o  armată  de  băieţi  morocănoşi  şi  bătrâni  obosiţi.  în 
afară  de  cei  care  au  fost  la  masa  mea,  în  seara  asta,  mai 
sunt,  poate,  încă  vreo  douăzeci  care  ştiu  să  citească,  şi  chiar 
mai  puţini  cei  care  pot  gândi,  sau  planifica,  sau  conduce. 
Cândva,  Rondul  îşi  petrecea  verile  construind,  iar  fiecare 
Lord  Comandant  ridica  Zidul  mai  sus  decât  îl  găsise.  Acum 
tot  ce  putem  face  este  să  rămânem  în  viaţă. 

Nimerise  într-o  fundătură,  îşi  dădu  Tyrion  seama.  Se 
simţea  uşor  jenat  pentru  bătrân.  Lordul  Mormont  îşi  pe- 
trecuse o  bună  parte  din  viaţă  la  Zid  şi  trebuia  să  creadă  că 
toţi  acei  ani  avuseseră  un  sens. 

-  Promit,  regele  va  auzi  despre  necesităţile  voastre,  spuse 
el  pe  un  ton  grav,  şi  voi  vorbi  cu  tatăl  meu  şi  fratele  meu, 
Jaime. 

Şi  avea  să  o  facă.  Tyrion  Lannister  îşi  ţinea  întotdeauna 
cuvântul.  Lăsă  restul  nerostit  însă;  că  regele  Robert  nu-1  va 
lua  în  seamă,  că  Lordul  Tywin  îl  va  întreba  dacă  nu  cumva 
şi-a  pierdut  minţile  şi  că  Jaime  nu  va  face  decât  să  râdă. 

-  Eşti  tânăr,  Tyrion,  spuse  Mormont.  Câte  ierni  ai  văzut? 
Dădu  din  umeri. 

-  Opt,  nouă.  Nu-mi  amintesc  prea  bine. 

-  Şi  toate  scurte. 

-  Aşa  cum  spuneţi,  domnul  meu.  Se  născuse  în  miezul 

iernii,  una  îngrozitoare,  crudă,  care  -  aşa  cum  zisese  cineva  - 
durase  aproape  trei  ani,  însă  cele  mai  timpurii  amintiri  ale 
lui  Tyrion  erau  despre  primăvară. 

-  Când  eram  copil,  se  spunea  că  o  vară  lungă  anunţă 
întotdeauna  venirea  unei  ierni  lungi.  Această  vară  a  durat 
nouă  ani,  Tyrion,  iar  al  zecelea  vine  cât  de  curând.  Gândeşte- 
te  la  asta. 

-  Când  eram  eu  copil,  răspunse  Tyrion,  dădaca  mi-a  spus, 
într-o  zi,  că  dacă  oamenii  ar  fi  buni,  zeii  ar  dărui  lumii  o  vară 
fără  sfârşit.  Poate  că  am  fost  noi  mai  buni  decât  credem,  iar 
Vara  cea  Mare  se  apropie,  în  sfârşit. 

Rânji.  Pe  Lordul  Comandant  nu  păru  să-1  amuze  asta. 

-  Nu  eşti  suficient  de  smintit  ca  să  crezi  aşa  ceva,  domnul 
meu.  Deja  zilele  devin  tot  mai  scurte.  Nu  poate  fi  nici  o 
greşeală,  Aemon  are  scrisorile  de  la  Citadelă,  descoperiri 
potrivite  cu  ale  lui.  Sfârşitul  verii  se  apropie  de  noi.  Mormont 
se  întinse  şi-1  apucă  pe  Tyrion  strâns  de  braţ.  Trebuie  să-i 
faci  să  înţeleagă.  îţi  spun  eu,  domnul  meu,  se  apropie  bezna. 
Prin  păduri  sunt  tot  felul  de  sălbăticiuni,  lupi  străvechi  şi 
mamuţi  şi  urşi  de  zăpadă  de  mărimea  unor  bizoni,  iar  în 
visele  mele  mi  s-au  arătat  şi  lucruri  mai  întunecate. 

-  în  visele  dumneavoastră,  repetă  Tyrion,  gândindu-se  cât 
de  mult  voia  să  bea  ceva  tare. 

Mormont  nu  pricepu  aluziile  din  vocea  sa. 

-  Pescarii  de  pe  lângă  Lannisport  dau  adesea  cu  ochii  de 
şerpi  de  mare.  Denys  Mallister  scrie  că  oamenii  de  la  munte 
se  duc  în  sud,  strecurându-se  pe  lângă  Turnul  Umbrei  într- 
un  număr  mult  mai  mare  ca  înainte.  Fug,  domnul  meu...  dar 
fug  de  cine?  Lord  Mormont  se  duse  la  fereastră  şi  se  uită  în 
noapte.  Astea-s  ciolane  bătrâne,  Lannister,  dar  n-au  simţit 
niciodată  un  frig  ca  ăsta.  Spune-i  regelui  ce-ţi  zic  eu,  te 
implor.  Vine  iarna  şi,  când  s-o  lăsa  Noaptea  cea  Lungă, 
numai  Rondul  de  Noapte  va  sta  între  regat  şi  bezna  care  vine 
dinspre  nord.  Zeii  să  ne  ajute  dacă  nu  suntem  pregătiţi. 

-  Să  mă  ajute  zeii  pe  mine  dacă  nu  dorm  puţin  noaptea 
asta.  Yoren  vrea  să  plece  în  zori.  Tyrion  se  ridică  în  picioare, 
somnoros  din  cauza  vinului  şi  obosit  de  moarte.  Vă 
mulţumesc  pentru  toate  cele  pe  care  mi  le-aţi  oferit,  Lord 
Mormont. 

-  Spune-le,  Tyrion.  Spune-le  şi  fă-i  să  creadă.  Astea  sunt 
singurele  mulţumiri  de  care  am  nevoie.  Fluieră  şi  corbul 

zbură  spre  el  şi  i  se  aşeză  pe  umăr.  Mormont  zâmbi  şi-i  dădu 
păsării  nişte  porumb  din  buzunar,  în  vreme  ce  Tyrion  ieşi. 

Afară  era  un  frig  tăios.  înfofolit  în  blănurile  sale  groase, 
Tyrion  Lannister  îşi  puse  mănuşile  şi  făcu  un  semn  către 
bietele  santinele  îngheţate  care  făceau  de  gardă  lângă 
Fortăreaţa  Comandantului.  O  luă  prin  curte  spre  propriile 
sale  încăperi  din  Turnul  Regelui,  mergând  pe  cât  de  repede  îl 
puteau  duce  picioarele.  Petice  de  zăpadă  scârţâiau  sub  paşii 
lui,  când  ghetele  sfărâmau  crusta  formată  noaptea,  iar 
respiraţia  lui  se  ridica  în  aer  ca  o  flamură.  îşi  strânse 
palmele  sub  braţ  şi  merse  mai  repede,  rugându-se  ca  Morrec 
să-şi  fi  amintit  să-i  încălzească  patul  cu  cărămizi  fierbinţi, 
scoase  din  foc. 

în  spatele  Turnului  Regelui,  Zidul  sclipea  sub  lumina 
lunii,  imens  şi  misterios.  Tyrion  se  opri  o  clipă  şi  privi  în  sus, 
spre  el.  Picioarele-1  dureau  de  frig  şi  efort.  Dintr-odată,  îl 
năpădi  o  nebunie  ciudată,  o  dorinţă  de  a  privi  încă  o  dată 
spre  capătul  lumii.  Ar  fi  ultima  lui  şansă,  se  gândi;  mâine  va 
pleca  spre  sud  şi  nu-şi  putea  imagina  de  ce  ar  mai  vrut  să 
revină  în  această  dezolare  îngheţată.  Turnul  Regelui  era 
chiar  în  faţa  lui,  cu  promisiunea  unui  pat  cald  şi  moale,  dar 
Tyrion  se  pomeni  trecând  de  el,  spre  palisada  vastă  a 
Zidului.  O  scară  de  lemn  urca  spre  partea  de  sud,  ancorată 
cu  grinzi  uriaşe,  nefasonate,  cufundate  adânc  în  gheaţă. 
Scara  se  înălţa  în  zigzag,  cătându-şi  calea  sus  la  fel  de 
strâmbă  ca  un  fulger.  Fraţii  în  negru  îl  asiguraseră  că  era 
mult  mai  solidă  decât  părea,  picioarele  îl  dureau  prea  tare  ca 
să  poată  măcar  contempla  o  ascensiune.  în  loc  de  asta,  se 
duse  spre  cuşca  de  fier  de  lângă  puţ,  se  caţără  înăuntru  şi 
trase  tare  de  frânghia  clopotului,  de  trei  ori,  scurt. 

Aşteptarea  i  se  păru  o  eternitate  stând  acolo,  după  gratii, 
cu  Zidul  în  spate.  Suficient  de  mult  încât  să  înceapă  să  se 
întrebe  de  ce  făcea  asta.  Tocmai  se  hotărâse  să  renunţe  la 
ideea  lui  subită  şi  să  plece  la  culcare,  când  cuşca  se  smuci  şi 
începu  să  urce. 

La  început,  se  deplasă  încet  în  sus,  cu  smucituri,  apoi 
începu  să  urce  mult  mai  lin.  Pământul  se  îndepărta  sub  el, 
cuşca  se  legăna,  iar  Tyrion  îşi  încolăci  braţele  în  jurul  barelor 
de  fier.  Putea  simţi  prin  mănuşi  răceala  metalului.  Morrec 
făcuse  focul  în  camera  lui,  observă  el  aprobator,  însă  turnul 
Lordului  Comandant  era  în  întuneric.  Bătrânul  Urs  avea  mai 

multă  minte  decât  el,  se  părea. 

Apoi  ajunse  deasupra  turnurilor,  urcând  tot  mai  mult. 
Castelul  Negru  era  sub  el,  întins  în  lumina  lunii.  Puteai 
vedea  cât  era  de  pustiu  şi  gol  de  aici,  de  sus;  fortăreţe  fără 
ferestre,  ziduri  surpate,  curţi  pline  de  piatră  sfărâmată.  Mult 
mai  departe,  putea  vedea  luminile  Oraşului  Cârtiţei,  micul 
sătuc  aflat  la  jumătate  de  leghe  spre  sud,  pe  drumul  regelui, 
iar  ici  şi  colo  lumina  lunii  strălucea  pe  apa  râurilor  îngheţate 
care  coborau  din  înălţimea  muntelui  pentru  a  traversa 
câmpiile.  Restul  lumii  era  o  pustietate  întunecată  de  dealuri 
măturate  de  vânturi  şi  câmpii  pietroase,  acoperite  parţial  de 
zăpadă. 

în  cele  din  urmă,  în  spatele  lui  se  auzi  o  voce  groasă. 

-  Pe  cele  şapte  iaduri,  e  piticul! 

Cuşca  se  zgudui  oprindu-se  şi  rămase  atârnată, 
balansându-se  încet  înainte  şi  înapoi,  în  scârţâitul  frânghiei. 

-  Adu-1  aici,  fir-ar  să  fie.  Se  auziră  un  mormăit  şi  un 
geamăt  prelung  de  lemn,  când  cuşca  alunecă  într-o  parte  şi 
Zidul  ajunse  dedesubt.  Tyrion  aşteptă  până  ce  legănarea 
încetă,  apoi  împinse  uşa  cuştii  şi  sări  pe  gheaţă.  O  siluetă 
masivă,  în  negru,  se  aplecă  pe  un  vinci,  în  vreme  ce  o  a  doua 
ţinea  cuşca.  Feţele  celor  doi  erau  înfăşurate  în  fulare  de  lână 
şi  numai  ochii  li  se  mişcau. 

-  Ce  vrei  în  acest  ceas  de  noapte?  întrebă  cel  de  la  vinci. 

-  O  ultimă  privire. 

Bărbaţii  schimbară  câteva  ocheade. 

-  Uită-te  cât  pofteşti,  glăsui  celălalt.  Ai  însă  grijă  să  nu 
cazi,  micuţule.  Bătrânul  Urs  ne-ar  pune  pielea-n  băţ.  O 
cabină  mică,  de  lemn,  se  ridica  sub  scripetele  uriaş,  iar 
Tyrion  văzu  lucirea  mată  a  unui  cazan  şi  simţi  un  val  de 
căldură  când  bărbaţii  deschiseră  uşa  cabinei  şi  intrară.  Iar  el 
rămase  singur. 

Sus  era  un  frig  muşcător,  iar  vântul  îi  răscolea  hainele  ca 
o  iubită  nerăbdătoare.  Culmea  Zidului  era  mai  lată  decât  era 
mare  parte  din  drumul  regelui,  aşa  că  Tyrion  nu  se  temea  de 
o  cădere,  deşi  solul  era  mai  alunecos  decât  îi  plăcea  lui. 
Fraţii  împrăştiaseră  piatră  măcinată  pe  căile  de  acces,  însă 
greutatea  nenumăraţilor  paşi  măcina  Zidul  de  dedesubt,  aşa 
că  gheaţa  părea  să  se  ridice  la  marginea  cărării,  înghiţind-o, 
până  ce  calea  devenea  iar  curată,  şi  trebuia  împrăştiată 
piatră  din  nou. 

Totuşi,  nu  era  ceva  peste  puterile  lui  Tyrion. 

Privi  departe,  spre  est  şi  vest,  la  Zidul  care  se  întindea 
înaintea  lui,  un  drum  vast,  alb,  fără  început  şi  fără  sfârşit, 
cu  un  abis  întunecos  de  o  parte  şi  de  alta.  Spre  vest,  se 
hotărî  el  fără  nici  un  motiv  special  şi  începu  să  meargă  în 
direcţia  aceea,  urmând  cărarea  cea  mai  apropiată  de 
marginea  din  nord,  acolo  unde  pietrişul  părea  cel  mai 
proaspăt. 

Obrajii  săi  dezgoliţi  erau  rumeni  de  frig,  iar  picioarele 
protestau  tot  mai  zgomotos  cu  fiecare  pas,  însă  Tyrion  le 
ignoră.  Vântul  se  învolbura  în  jurul  său,  pietrişul  scrâşnea 
sub  tălpi,  iar  înainte,  panglica  albă  urma  linia  dealurilor, 
ridicându-se  tot  mai  mult,  până  ce  dispărea  dincolo  de 
orizontul  vestic.  Trecu  de  o  catapultă  masivă,  mai  înaltă 
decât  zidurile  oricărui  oraş,  cu  baza  adânc  înfiptă  în  Zid. 
Braţul  de  lansare  fusese  demontat  pentru  reparaţii  şi  apoi 
uitat;  zăcea  acolo,  ca  o  jucărie  stricată,  pe  jumătate  îngropat 
în  gheaţă. 

De  cealaltă  parte  a  catapultei  o  voce  înăbuşită  strigă: 

-  Cine-i  acolo?  Stai! 
Tyrion  se  opri. 

-  Dacă  rămân  pe  loc  prea  mult,  am  să  îngheţ,  Jon,  spuse 
el  când  o  siluetă  decolorată  şi  neclară  se  apropie,  tăcută, 
adulmecându-i  blănurile.  Salut,  Nălucă. 

Jon  Snow  se  apropie.  Părea  mai  înalt  şi  mai  greu  în 
straturile  lui  de  blană  şi  piele,  cu  gluga  mantiei  trasă  peste 
faţă. 

-  Lannister,  făcu  el  trăgând  de  fular,  pentru  a-şi  dezgoli 
gura.  Asta-i  ultimul  loc  în  care  m-aş  fi  aşteptat  să  te  văd. 

Ducea  o  suliţă  grea,  cu  vârf  de  fier,  mai  lungă  decât  el,  şi 
o  sabie  la  şold,  într-o  teacă  de  piele.  Pe  piept  îi  sclipea  un 
corn  negru,  de  luptă,  legat  în  argint. 

-  Acesta-i  şi  ultimul  loc  în  care  m-aş  fi  aşteptat  să  fiu 
văzut,  recunoscu  Tyrion.  Am  căzut  victima  unui  capriciu  de- 
al meu.  Dacă-1  ating  pe  Nălucă,  nu-mi  smulge  braţul? 

-  Nu  cât  sunt  eu  aici,  promise  Jon. 

Tyrion  scarpină  lupul  alb  în  dosul  urechilor.  Ochii  roşii  îl 
urmăreau  impasibili.  Animalul  crescuse  cât  să-i  ajungă  până 
la  piept.  Tyrion  avu  simţământul  întunecat  că  peste  încă  un 
an  se  va  uita  de  sus  la  el. 

-  Ce  faci  tu  aici  în  noaptea  asta?  întrebă  el.  în  afară  de 

faptul  că-ţi  îngheaţă  bărbăţia. . . 

-  Mi-a  venit  rândul  la  garda  de  noapte,  spuse  Jon.  Din 
nou.  Ser  Alliser  a  aranjat,  cu  bunăvoinţa  lui  deosebită,  să 
beneficiez  de  o  atenţie  specială  din  partea  comandantului 
gărzii.  Par  să  creadă  că,  dacă  mă  ţin  treaz  jumătate  de 
noapte,  am  să  adorm  în  timpul  instrucţiei  de  dimineaţă. 
Până  acum  i-am  cam  dezamăgit. 

Tyrion  rânji. 

-  Iar  Nălucă  n-a  învăţat  încă  să  facă  jonglerii? 

-  Nu,  răspunse  Jon  zâmbind,  însă  Grenn  a  rezistat  singur 
în  faţa  lui  Halder  în  dimineaţa  asta,  iar  Pyp  nu-şi  mai  scapă 
sabia  atât  de  des  pe  cât  o  făcea  înainte. 

-Pyp? 

-  Pypar  este  numele  lui  adevărat.  Băiatul  pipernicit,  cu 
urechi  mari.  M-a  văzut  cum  îl  antrenam  pe  Grenn  şi  mi-a 
cerut  să-1  ajut.  Thorne  nici  măcar  nu  i-a  arătat  vreodată  cum 
se  ţine  corect  sabia.  Se  întoarse  şi  privi  spre  nord.  Am  de 
păzit  un  kilometru  de  Zid.  Vrei  să  mergi  cu  mine? 

-  Dacă  o  faci  încet,  spuse  Tyrion. 

-  Comandantul  de  gardă  îmi  tot  spune  că  trebuie  să  merg, 
ca  să  nu-mi  îngheţe  sângele,  dar  nu  mi-a  spus  niciodată  cât 
de  repede  să  merg. 

O  luară  din  loc,  cu  Nălucă  păşind  pe  lângă  Jon  ca  o 
umbră  albă. 

-  Plec  mâine,  spuse  Tyrion. 

-  Ştiu. 

Jon  părea  ciudat  de  întristat. 

-  Am  intenţia  să  mă  opresc  la  Winterfell,  pe  drumul  spre 
sud.  Dacă  ai  vreun  mesaj  pe  care  ai  vrea  să-1  transmit... 

-  Spune-i  lui  Robb  că  am  de  gând  să  ajung  comandantul 
Rondului  de  Noapte  şi  să-i  păzesc  pe  toţi,  aşa  că  n-are  decât 
să  se  apuce  de  broderii  împreună  cu  fetele  şi  să-i  ceară  lui 
Mikken  să-i  transforme  sabia  în  potcoave. 

-  Fratele  tău  e  mai  înalt  decât  mine,  spuse  Tyrion  râzând. 
Refuz  să  predau  mesaje  care  mi-ar  putea  aduce  moartea. 

-  Rickon  va  întreba  când  mă  întorc  acasă.  încearcă  să-i 
explici  unde  sunt,  dacă  poţi.  Spune-i  că  poate  să-mi 
folosească  toate  lucrurile  cât  sunt  plecat,  o  să-i  placă  asta. 

Oamenii  îi  ceruseră  o  mulţime  de  favoruri  astăzi,  se  gândi 
Tyrion  Lannister. 

-  Ştii,  poţi  să  spui  toate  astea  într-o  scrisoare. 

-  Rickon  nu  ştie  să  citească  încă.  Bran...  Se  opri  dintr- 
odată.  Nu  ştiu  ce  mesaj  să-i  trimit  lui  Bran.  Ajută-1,  Tyrion. 

-  Ce  ajutor  i-aş  putea  da  eu?  Nu  sunt  maester,  să-i  uşurez 
durerea.  Nu  cunosc  vrăji  care  să-i  dea  picioarele  înapoi. 

-  Mie  mi-ai  dat  ajutor,  atunci  când  am  avut  nevoie,  spuse 
Jon  Snow. 

-  Nu  ţi-am  dat  nimic,  răspunse  Tyrion.  Cuvinte. 

-  Atunci,  dăruieşte-i  cuvintele  tale  şi  lui  Bran. 

-  îi  ceri  unui  amărât  să-1  înveţe  pe  un  olog  cum  să 
danseze,  făcu  Tyrion.  Indiferent  cât  ar  fi  de  sinceră  lecţia, 
rezultatul  promite  să  fie  mai  degrabă  grotesc.  Totuşi,  ştiu 
cum  este  să-ţi  iubeşti  fratele,  Jon  Snow.  Am  să-i  dau  lui 
Bran  orice  ajutor  îmi  va  sta  în  putere. 

-  îţi  mulţumesc,  Lord  Lannister.  îşi  scoase  mănuşa  şi-i 
întinse  mâna  dezgolită.  Prietene! 

Tyrion  îşi  dădu  seama  că  e  ciudat  de  înduioşat. 

-  Majoritatea  rudelor  mele  sunt  bastarzi,  zise  el  cu  un 
zâmbet  şmecheresc,  însă  tu  eşti  primul  pe  care-1  consider 
prieten. 

îşi  scoase  şi  el  mănuşa,  trăgând  de  ea  cu  dinţii,  şi-i 
strânse  mâna  lui  Jon  -  piele  lipită  de  piele.  Strânsoarea 
băiatului  era  fermă  şi  puternică.  După  ce-şi  puse  din  nou 
mănuşa,  Jon  Snow  se  întoarse  brusc  şi  o  luă  spre  parapetul 
îngheţat  dinspre  nord.  Dincolo  de  el,  Zidul  dispărea  dintr- 
odată,  dincolo  de  el  erau  numai  beznă  şi  sălbăticie.  Tyrion  îl 
urmă  şi,  unul  lângă  altul,  se  aplecară  peste  marginea  lumii. 

Rondul  de  Noapte  permisese  pădurii  să  se  apropie  la 
jumătate  de  kilometru  de  partea  dinspre  nord  a  Zidului. 
Pâlcurile  de  conifere,  arborii  sequoia  şi  stejarii  din  mijlocul 
pădurii,  care  crescuseră  odată  acolo,  fuseseră  tăiaţi  cu 
veacuri  în  urmă,  pentru  a  crea  o  suprafaţă  de  teren  deschis 
prin  care  nici  un  duşman  nu  ar  mai  fi  putut  spera  să  se 
strecoare  nevăzut.  Tyrion  auzise  că  prin  alte  părţi  ale 
Zidului,  între  fortăreţe,  pădurea  revenise  târându-se  până 
acolo  decenii  la  rând,  că  existau  locuri  unde  brazii  veşnic 
verzi-cenuşii  şi  copacii  inimii,  cu  albul  lor  tern,  prinseseră 
rădăcini  chiar  la  umbra  Zidului,  însă  Castelul  Negru  avea  un 
apetit  prodigios  pentru  lemne  de  foc,  aşa  că  aici  pădurea  era 
încă  ţinută  la  respect  de  securile  fraţilor  în  negru. 

Totuşi,  nu  era  niciodată  la  distanţă  prea  mare.  De  aici,  de 
sus,  Tyrion  o  putea  vedea,  copacii  întunecaţi  înălţându-se 

dincolo  de  întinderea  terenului  deschis  ca  un  al  doilea  zid 
construit  în  paralel  cu  primul,  un  zid  de  întuneric.  Puţine 
securi  fuseseră  răsucite  prin  aceea  pădure  întunecoasă, 
unde  nici  măcar  lumina  lunii  nu  mai  pătrundea  prin 
încâlceala  veche  de  rădăcini,  spini  şi  crengi  apucătoare. 
Acolo  copacii  creşteau  uriaşi,  iar  cercetaşii  spuseseră  că 
păreau  să  zămislească  şi  nu  cunoşteau  omul.  Nu  era  de 
mirare  că  în  Rondul  de  Noapte  era  numită  pădurea  bântuită. 

Stând  acolo  şi  privind  în  bezna  netulburată  de  focuri 
arzând,  în  vântul  care  bătea  şi  cu  frigul  care-i  pătrunse-se  în 
măruntaie  ca  o  suliţă,  Tyrion  Lannister  aproape  că  simţi  că 
ar  fi  putut  crede  în  poveştile  despre  Ceilalţi,  duşmanul  din 
noapte.  Glumele  sale  despre  grumkini  şi  snarci  nu  mai 
aveau  nici  un  haz. 

-  Unchiul  meu  e  acolo,  spuse  Jon  Snow  încet,  sprijinindu- 
se  în  suliţă  şi  privind  în  beznă.  în  prima  noapte  când  m-au 
trimis  aici  mă  gândeam  că  unchiul  Benjen  seva  întoarce 
chiar  atunci,  că  îl  voi  vedea  primul  şi  voi  sufla  din  corn.  însă 
n-a  mai  venit  niciodată.  Nici  în  noaptea  aceea  şi  nici  în 
altele. 

-  Dă-i  timp,  spuse  Tyrion. 

Departe,  spre  nord,  un  lup  începu  să  urle.  Un  altul 
răspunse  chemării,  apoi  altul.  Nălucă  îşi  înălţă  capul  şi 
ascultă. 

-  Dacă  nu  se  mai  întoarce,  promise  Jon,  Nălucă  va  pleca 
şi-1  va  găsi. 

îşi  puse  mâna  pe  capul  lupului  străvechi. 

-  Te  cred,  zise  Tyrion,  dar  în  mintea  lui  adăugă:  Şi  cine  va 
pleca  să  te  caute  pe  tine?  Se  înfiora. 

Tatăl  ei  avea,  din  nou,  de  furcă  în  consiliu.  Arya  putuse 
citi  asta  pe  faţa  lui  când  venise  la  masă,  întârziind  ca  de 
obicei,  aşa  cum  făcea  destul  de  des.  Primul  fel,  o  supă 
dulceagă  şi  groasă,  fusese  deja  servit  când  Ned  Stark  intră  în 
Sala  Mică.  îi  spuneau  aşa  pentru  a  o  deosebi  de  Sala  Mare, 
unde  regele  putea  ospăta  chiar  şi  o  mie  de  oameni,  însă 
aceasta  era  o  încăpere  lungă,  cu  tavanul  înalt  şi  boltit,  şi  cu 
un  spaţiu  pentru  două  sute  de  oameni  la  mesele  puse  pe 
căpriori. 

-  Lordul  meu,  spuse  Jory  când  intră  tatăl  ei.  Se  ridică  în 
picioare,  iar  odată  cu  el  se  ridicară  şi  restul  gărzilor.  Fiecare 
om  purta  o  mantie  nouă,  din  lână  grea,  cenuşie,  cu  margine 
din  satin  alb.  Câte  o  mână  din  argint  strângea  faldurile 
fiecărei  mantii  şi-1  desemna  pe  purtătorul  ei  drept  unul 
dintre  oamenii  din  garda  Mâinii.  Erau  numai  cincizeci,  aşa 
că  majoritatea  băncilor  erau  libere. 

-  Şedeţi,  spuse  Eddard  Stark.  Văd  că  aţi  început  fără 
mine.  Mă  bucură  să  ştiu  că  mai  sunt  încă  oameni  cu  minte 
aici,  în  acest  oraş. 

Le  făcu  semn  să-şi  reia  masa.  Servitorii  începură  să  aducă 
platouri  cu  coaste  prăjite  în  usturoi  şi  ierburi. 

-  Prin  curte  se  vorbeşte  că  vom  avea  un  turnir,  lordul 
meu,  spuse  Jory  reaşezându-se.  Se  spune  că  vor  veni 
cavaleri  de  pretutindeni  să  ia  parte  la  întreceri  şi  să 
benchetuiască  în  onoarea  numirii  dumneavoastră  ca  Mână  a 
Regelui. 

Arya  putea  vedea  că  tatăl  ei  nu  era  prea  încântat  de  asta. 

-  Dar  se  mai  spune  şi  că  acesta  este  ultimul  lucru  din 
lume  pe  care  mi  l-aş  fi  dorit? 

Ochii  Şansei  se  căscară  cât  farfuriile. 

-  Un  turnir,  oftă  ea.  Era  aşezată  între  Septa  Mordane  şi 
Jeyne  Poole,  cât  de  departe  de  Arya  putuse  fără  a-şi  atrage 
reproşurile  tatălui  ei.  Mi  se  va  permite  să  vin,  tată? 

-  îmi  cunoşti  sentimentele,  Şansa.  Se  pare  că  trebuie  să 
pun  la  cale  distracţiile  lui  Robert  şi,  de  dragul  lui,  să  mă 
prefac  că  sunt  onorat.  Asta  nu  înseamnă  însă  că  trebuie  să 
le  supun  şi  pe  fiicele  mele  acestei  sminteli. 

-  Oh,  te  rog,  spuse  Şansa.  Vreau  să  văd. 
Septa  Mordane  interveni: 

219 


-  Prinţesa  Myrcella  va  fi  şi  ea  acolo,  lordul  meu,  iar  ea  este 
mai  mică  decât  Lady  Şansa.  Este  de  aşteptat  ca  toate 
doamnele  de  la  curte  să  asiste  la  un  asemenea  eveniment, 
iar  turnirul  este  în  onoarea  dumneavoastră,  aşa  că  ar  părea 
ciudat  dacă  familia  dumneavoastră  nu  ar  lua  parte. 

Eddard  părea  îndurerat. 

-  Cred  că  aşa  este.  Prea  bine,  voi  aranja  un  loc  pentru 
tine,  Şansa.  O  văzu  apoi  şi  pe  Arya  şi  adăugă:  Pentru 
amândouă. 

-  Nu-mi  pasă  de  turnirul  ăla  idiot,  spuse  Arya. 

Ştia  că  Prinţul  Jeffrey  va  fi  şi  el  acolo  şi-1  ura.  Şansa  îşi 
ridică  privirile. 

-  Va  fi  un  eveniment  splendid.  Nu  ţi  se  va  simţi  lipsa.  Pe 
faţa  tatălui  lor  scapără  furia. 

-  Ajunge,  Şansa!  încă  una  ca  asta  şi  mă  voi  răzgândi.  M- 
am  săturat  de  moarte  de  acest  război  pe  care-1  duceţi  între 
voi.  Sunteţi  surori.  Şi  mă  aştept  să  vă  purtaţi  ca  nişte  surori, 
s-a  înţeles? 

Şansa  îşi  muşcă  buza  şi  dădu  din  cap.  Arya  îşi  plecă 
privirile  pentru  a  se  holba  mohorâtă  în  farfuria  ei.  Simţea 
usturimea  lacrimilor  adunate  în  ochi.  Şi-i  şterse  furioasă, 
hotărâtă  să  nu  plângă.  Singurul  sunet  care  se  mai  auzea  era 
zăngănitul  cuţitelor  şi  al  furculiţelor. 

-  Vă  rog  să  mă  iertaţi,  spuse  tatăl  ei  comesenilor.  Cred  că 
nu  prea  am  poftă  de  mâncare  în  seara  asta. 

Ieşi  din  sală.  După  ce  plecă,  Şansa  şuşoti  agitată  spre 
Jeyne  Poole.  La  capătul  mesei,  Jory  izbucni  în  râs  la  auzul 
unei  glume,  iar  Hullen  începu  să  discute  despre  cai. 

-  Armăsarul  tău  de  luptă  s-ar  putea  să  nu  fie  tocmai  bun 
pentru  turnir.  Nu-i  acelaşi  lucru,  ba  chiar  deloc. 

Ceilalţi  mai  auziseră  asta  înainte;  Desmond,  Jacks  şi  fiul 
lui  Hullen,  Harwin,  îl  făcură  toţi  deodată  să  tacă,  iar  Porter 
mai  ceru  vin. 

Nimeni  nu  vorbea  cu  Arya.  Ei  nu-i  păsa.  îi  plăcea  mai 
mult  aşa.  Ar  fi  preferat  să  mănânce  singură,  în  camera  ei  de 
dormit,  dacă  ar  fi  lăsat-o.  Uneori  o  lăsau,  când  tatăl  ei 
trebuia  să  cineze  cu  regele  sau  cu  vreun  lord,  ori  cu  trimişi 
veniţi  de  cine  ştie  unde.  în  restul  timpului,  mâncau  în  sera 
lui,  doar  el  şi  Şansa.  Atunci  se  întâmpla  ca  Aryei  să-i  fie  cel 
mai  dor  de  fraţii  ei.  Ar  fi  vrut  să-1  tachineze  pe  Bran  şi  să  se 
joace  cu  micul  Rickon  şi  să-1  facă  pe  Robb  să  zâmbească.  Ar 

fi  vrut  ca  Jon  să-i  ciufulească  părul  şi  să-i  spună  „surioară" 
şi  să  termine  propoziţiile  împreună  cu  ea.  însă  toţi  erau 
plecaţi.  Nu-i  mai  rămăsese  nimeni,  în  afară  de  Şansa,  iar 
Şansa  nici  măcar  nu-i  vorbea  decât  dacă  i-o  cerea  tatăl  lor. 

La  Winterfell,  mâncau  în  Sala  Mare  de  multe  ori.  Tatăl  ei 
obişnuia  să  spună  că  un  lord  trebuia  să  ia  masa  împreună 
cu  oamenii  săi,  dacă  voia  să-i  păstreze. 

-  Să-i  cunoşti  pe  cei  care  te  urmează,  îl  auzise  o  dată 
spunându-i  lui  Robb,  şi  să-i  laşi  să  te  cunoască.  Nu  le  cere 
oamenilor  tăi  să  moară  pentru  un  străin. 

La  Winterfell,  el  păstra  întotdeauna  un  loc  în  plus  la  masa 
lui,  iar  în  fiecare  zi  un  alt  om  era  invitat  să  i  se  ală-  ture. 
într-o  seară  putea  fi  Vayon  Poole,  iar  discuţiile  erau  despre 
bani,  prăvăliile  de  pâine  şi  servitori.  Data  următoare  putea  fi 
Mikken,  iar  tatăl  ei  îl  asculta  vorbind  despre  armuri  şi  săbii 
şi  despre  cum  ar  trebui  să  fie  o  forjă,  sau  despre  modul  cel 
mai  potrivit  de  a  căli  oţelul.  în  altă  zi  putea  fi  Hullen,  cu 
discuţiile  sale  interminabile  despre  cai,  sau  Septonul  Chayle, 
de  la  bibliotecă,  ori  Jory  sau  Ser  Rodrik,  ba  chiar  şi  Bătrâna 
Nan,  cu  poveştile  ei. 

Aryei  nu-i  plăcuse  nimic  mai  mult  decât  să  stea  la  masa 
tatălui  ei  şi  să-i  asculte.  îi  plăcuse  să-i  asculte  şi  pe  bărbaţii 
de  pe  bănci;  călăreţii  liberi,  cavalerii  curtenitori  şi  tineri 
nobili  înfipţi,  maeştrii  de  arme  grizonanţi.  Obişnuia  să 
arunce  cu  bulgări  de  zăpadă  spre  ei  şi  să-i  ajute  să  fure 
plăcinte  din  bucătărie.  Soţiile  lor  îi  dădeau  pesmeţi,  iar  ea 
inventa  nume  pentru  copiii  lor  şi  se  juca  de-a  monştrii-şi- 
fecioarele  şi  ascunde-comoara,  sau  de-a  vino-în-castelul- 
meu.  Tom  Grasul  îi  spunea  „Arya  Plimbăreaţa",  pentru  că 
zicea  că  aşa  era  ea  întotdeauna.  Asta-i  plăcea  mult  mai  mult 
decât  „Arya  Cap  de  Cal". 

Numai  că  asta  fusese  la  Winterfell,  la  celălalt  capăt  al 
lumii,  iar  acum  totul  se  schimbase.  Acum  era  pentru  prima 
dată  când  cinau  împreună  cu  oamenii  de  când  sosiseră  la 
Debarcaderul  Regelui.  Arya  ura  asta.  Acum  ura  până  >i 
sunetul  glasurilor  lor,  felul  în  care  râdeau  şi  spuneau 
poveşti.  îi  fuseseră  prieteni,  se  simţise  în  siguranţă  cu  ei, 
însă  acum  ştia  că  asta  fusese  o  amăgire.  O  lăsaseră  pe 
regină  să  o  omoare  pe  Lady  şi  pe  urmă  Câinele  îl  găsise  pe 
Mycah.  Jeyne  Poole  îi  povestise  Aryei  că-1  tăiaseră  în  atâtea 
bucăţi  încât  i-1  duseseră  măcelarului  acasă  într-un  sac,  iar 

prima  dată  bietul  om  crezuse  că  tăiaseră  un  porc.  Şi  nimeni 
nu  ridicase  vocea  şi  nu  scosese  sabia,  nimeni  nu  făcuse 
nimic,  nici  măcar  Harwin,  care  vorbise  întotdeauna  atât  de 
curajos,  sau  Alyn,  care  urma  să  fie  făcut  cavaler,  şi  nici  Jory, 
comandantul  gărzii.  Nici  măcar  tatăl  său. 

-  Era  prietenul  meu,  şopti  Arya  spre  farfuria  ei,  atât  de 
încet  încât  să  n-o  poată  auzi  nimeni. 

Coastele  rămăseseră  acolo,  neatinse,  se  răciseră  deja,  iar 
un  strat  subţire  de  grăsime  se  iţea  de  sub  ele  pe  farfurie. 
Arya  le  privi  şi  simţi  cum  îi  vine  rău.  Se  ridică  de  la  masă. 

-  Rogu-te,  unde  crezi  că  te  duci,  tânără  domniţă?  întrebă 
Septa  Mordane. 

-  Nu  mi-e  foame.  Arya  găsi  că  era  o  adevărată  caznă  să-şi 
mai  amintească  şi  de  politeţe.  Aş  putea  fi  scuzată,  vă  rog? 
recită  ea  băţoasă. 

-  Nu  poţi,  spuse  septa.  Abia  dacă  te-ai  atins  de  mâncare. 
Vei  lua  loc  la  masă  şi-ţi  vei  curăţa  farfuria. 

-  Curăţ-o  tuîînainte  s-o  fi  putut  opri  cineva,  Arya  ţâşni 
spre  uşă, 

în  hohotele  de  râs  ale  bărbaţilor,  iar  Septa  Mordane  o 
strigă  cu  glas  tare,  vocea  ei  ridicându-se  tot  mai  mult.  Tom 
Grasul  era  la  postul  lui,  păzind  uşa  de  la  Turnul  Mâinii.  Clipi 
nedumerit  când  o  văzu  alergând  spre  el  şi  auzi  strigătele 
septei. 

-  Uşurel,  micuţo,  stai  blând,  începu  el  să  spună, 
întinzându-se  spre  ea,  însă  Arya  îi  trecu  printre  picioare  şi 
alergă  în  sus  pe  treptele  în  spirală  ale  turnului,  tropăind  pe 
piatră,  în  vreme  ce  Tom  Grasul  pufnea  şi  gâfâia  în  urma  ei. 

Camera  ei  de  dormit  era  singurul  loc  în  care-i  plăcea  din 
tot  Debarcaderul  Regelui,  iar  ceea  ce-i  plăcea  cel  mai  mult  la 
ea  era  uşa,  o  bucată  zdravănă  de  stejar  întunecat,  ,  întărită 
cu  fâşii  de  fier  negru.  Când  trântea  uşa  şi  cobora  zăvorul 
greu,  nimeni  nu  mai  putea  intra  în  camera  ei,  nici  Septa 
Mordane,  nici  Tom  Grasul,  Şansa,  Jory  sau  Câinele,  nimeni! 
O  trânti  şi  acum. 

Când  zăvorul  fu  pus,  Arya  se  simţi,  în  sfârşit,  suficient  de 
la  adăpost  ca  să  înceapă  să  plângă.  Se  duse  la  scaunul  de 
lângă  geam  şi  se  aşeză  smiorcăindu-se,  urându-i  pe  toţi,  dar 
pe  ea  însăşi  mai  mult  decât  pe  oricine.  Nu  era  decât  greşeala 
ei  pentru  tot  ce  se  întâmplase  rău.  Şansa  spusese  asta,  la  fel 
şi  Jeyrie. 

Tom  Grasul  bătea  în  uşa  ei. 

-  Arya,  fetiţo,  ce-i  cu  tine?  strigă  el.  Eşti  acolo? 

-  NU!  răspunse  ea. 

Bătăile  încetară.  O  clipă  mai  târziu,  îl  auzi  plecând.  Tom 
Grasul  era  întotdeauna  uşor  de  prostit. 

Arya  se  duse  spre  cufărul  de  la  piciorul  patului, 
îngenunche  şi  deschise  capacul,  începând  să-şi  scoată 
hainele  cu  amândouă  mâinile,  apucând  mormane  de 
mătăsuri  şi  satin,  catifele  şi  lână,  aruncându-le  pe  toate  pe 
podea.  Era  acolo,  la  fundul  cufărului,  unde  o  ascunsese. 
Arya  o  ridică  aproape  cu  blândeţe  şi  scoase  sabia  din  teaca 
ei. 

Ac. 

Se  gândi  din  nou  la  Mycah  şi  ochii  i  se  umplură  de 
lacrimi.  Greşeala  ei,  greşeala  ei,  greşeala  ei.  Dacă  nu  i-ar  fi 
cerut  să  se  joace  cu  săbiile  cu  ea... 

Se  auziră  noi  bătăi  în  uşă,  mai  tare  decât  înainte. 

-  Arya  Stark,  deschide  imediat  uşa,  mă  auzi? 
Arya  se  răsuci  pe  călcâie,  ţinând  Acul  în  mâini. 

-  Ar  fi  mai  bine  să  nu  intri  aici,  avertiză  ea  şi  tăie  aerul  cu 
sălbăticie. 

-  Mâna  va  afla  asta!  ţipă  Septa  Mordane. 

-  Nu-mi  pasă,  urlă  Arya.  Pleacă! 

-  Vei  plăti  pentru  această  insolenţă,  domniţă,  îţi  promit 
asta. 

Arya  ascultă  la  uşă  până  ce  auzi  paşii  tot  mai  îndepărtaţi 
ai  septei. 

Se  întoarse  la  fereastră,  cu  Acul  în  mâini,  şi  privi  spre 
curtea  de  dedesubt.  Dacă  ar  putea  să  se  caţere  la  fel  ca 
Bran,  se  gândi  ea,  ar  ieşi  pe  geam  şi  apoi  ar  lua-o  în  jos,  pe 
turn,  şi  ar  fugi  din  acest  loc  îngrozitor,  departe  de  Şansa  şi 
de  Septa  Mordane,  departe  de  Prinţul  Jeffrey,  departe  de  toţi. 
Ar  fura  nişte  mâncare  din  bucătărie,  ar  lua  Acul  şi  cizmele  ei 
bune  şi  o  mantie  călduroasă.  Ar  putea-o  găsi  pe  Nymeria  în 
pădurile  sălbatice  de  lângă  Trident  şi,  împreună,  s-ar 
întoarce  la  Winterfell,  ori  ar  fugi  la  Jon,  pe  Zid.  Se  trezi 
dorindu-şi  ca  Jon  să  fie  cu  ea  acum.  Atunci,  poate  că  nu  s-ar 
mai  simţi  atât  de  singură. 

O  bătaie  uşoară  în  uşa  din  spatele  ei  o  făcu  să  se  întoarcă 
de  la  fereastră  şi  de  la  visele  ei  de  evadare. 

-  Arya,  se  auzi  vocea  tatălui  ei,  deschide  uşa.  Trebuie  să 

discutăm. 

Aiya  traversă  încăperea  şi  ridică  zăvorul.  Tatăl  ei  era 
singur  şi  părea  mai  mult  trist  decât  supărat.  Asta  o  făcu  să 
se  simtă  şi  mai  rău. 

-  Pot  să  intru?  Arya  dădu  din  cap,  apoi  îşi  coborî  privirile, 
ruşinată.  Eddard  închise  uşa.  A  cui  e  sabia  asta? 

-  A  mea. 

Aproape  că  uitase  că  avea  Acul  în  mâini. 

-  Dă-mi-o! 

Arya  îşi  dădu  sabia  în  silă,  întrebându-se  dacă  o  va  mai 
ţine  vreodată  în  mâini.  Tatăl  ei  o  răsuci  spre  lumină, 
examinând  ambele  feţe  ale  lamei.  îi  încercă  vârful  cu  degetul 
mare. 

-  O  sabie  de  brigand,  spuse  el.  Totuşi,  mie  mi  se  pare  că 
recunosc  marca  celui  care  a  făcut-o.  Este  o  sabie  de-a  lui 
Mikken. 

Arya  nu-1  putea  minţi.  îşi  lăsă  ochi  în  jos.  Lordul  Eddard 
oftă. 

-  Fata  mea  de  nouă  ani  este  înarmată  de  propriul  meu 
fierar,  iar  eu  nu  am  habar  de  nimic.  E  de  aşteptat  ca  Mâna 
Regelui  să  conducă  cele  Şapte  Regate,  însă  se  pare  că  nu-i  în 
stare  să-şi  conducă  nici  propria  sa  familie.  Cum  se  face  că  ai 
ajuns  să  ai  o  sabie,  Arya?  De  unde  o  ai? 

Arya  îşi  muşcă  buza,  dar  nu  spuse  nimic.  Nu  l-ar  da  de 
gol  pe  Jon  nici  măcar  pentru  tatăl  lor.  După  o  vreme, 
bărbatul  spuse: 

-  Nu  cred  că  asta  contează  cu  adevărat.  Privi  grav  spre 
sabia  din  mâinile  sale.  Asta  nu  este  o  jucărie  pentru  copii, 
cel  puţin  nu  pentru  o  fată.  Ce  ar  spune  Septa  Mordane  dacă 
ar  şti  că  te  joci  cu  sabia? 

-  Nu  mă  jucam,  replică  Arya.  O  urăsc  pe  Septa  Mordane. 

-  Ajunge!  Glasul  tatălui  ei  era  dur  şi  aspru.  Septa  nu -şi 
face  decât  datoria,  deşi  numai  zeii  ştiu  cât  i-au  dat  de  lucru 
bietei  femei.  Mama  ta  şi  cu  mine  i-am  atribuit  misiunea 
imposibilă  de  a  te  transforma  într-o  doamnă. 

-  Nu  vreau  să  fiu  o  doamnă!  izbucni  Arya. 

-  Ar  trebui  să  rup  jucăria  asta  de  genunchi  acum,  şi  să 
pun  capăt  prostiei  ăsteia. 

-  Acul  nu  se  va  rupe,  spuse  Arya  sfidătoare,  însă  glasul  ei 
o  trăda. 

-  Are  un  nume,  aşa-i?  Ah,  Arya!  Ai  o  sălbăticie  în  tine, 

copilă!  Sânge  de  lup,  spunea  tatăl  meu.  Lyanna  avea  şi  ea 
ceva  din  el,  iar  fratele  meu,  Brandon,  chiar  mai  mult.  Pe 
amândoi  i-a  trimis  de  timpuriu  în  mormânt.  1 

Arya  simţi  tristeţea  din  vocea  lui;  nu  vorbea  prea  des 
despre  tatăl  său  ori  despre  fratele  şi  sora  lui,  care  muriseră 
înainte  de  a  se  fi  născut  ea. 

-  Lyanna  ar  fi  avut  o  sabie,  dacă  tatăl  meu  ar  fi  permis 
asta.  îmi  aminteşti  de  ea,  uneori.  Chiar  şi  semeni  cu  ea. 

-  Lyanna  era  frumoasă,  îngăimă  Arya  uluită.  Toată  lumea 
spune  asta. 

-  Era  frumoasă,  întări  Eddard  Stark,  şi  plină  de  hotărâre 
şi  a  murit  înainte  de  vreme.  Ridică  sabia,  ţinând-o  între  ei. 
Arya,  ce  te  gândeai  să  faci  cu  acest...  Ac?  Pe  cine  sperai  să 
străpungi?  Pe  sora  ta?  Pe  Septa  Mordane?  Ştii  măcar  ceva 
despre  lupta  cu  sabia? 

Ea  nu  se  putu  gândi  decât  la  lecţia  pe  care  i-o  dăduse 
Jon. 

-  împunge-i  cu  capătul  ascuţit,  răspunse  ea. 
Tatăl  pufni  în  râs. 

-  Asta  este  esenţa  luptei,  cred  eu. 

Arya  voia  cu  disperare  să-i  explice,  să-1  facă  să  priceapă. 

-  încercam  să  învăţ,  însă...  Ochii  i  se  umplură  de  lacrimi. 
I-am  cerut  lui  Mycah  să  mă  antreneze.  Durerea  o  copleşi 
dintr-odată.  I-am  cerut,  plânse  ea.  A  fost  greşeala  mea,  eu 
am  fost... 

Dintr-odată,  braţele  tatălui  ei  o  cuprinseră.  O  strânse  cu 
blândeţe,  iar  ea  se  întoarse  spre  el  şi  plânse  la  pieptul  lui. 

-  Nu,  scumpa  mea,  murmură  el.  Plângi  pentru  prietenul 
tău,  dar  nu  te  mai  învinovăţi  singură.  Nu  tu  l-ai  omorât  pe 
băiatul  măcelarului.  Crima  asta  a  căzut  pe  umerii  Câinelui  şi 
ai  femeii  crude  pe  care  o  slujeşte. 

-  îi  urăsc,  mărturisi  Arya  cu  faţa  roşie,  smiorcăindu-se.  Pe 
Câine  şi  pe  regină  şi  pe  Prinţul  Jeffrey.  îi  urăsc  pe  toţi. 
Jeffrey  a  minţit,  nu  s-a  întâmplat  aşa  cum  a  povestit  el.  Şi  pe 
Şansa  o  urăsc.  Ea  ştia,  însă  a  minţit  ca  să-i  placă  lui  Jeffrey. 

-  Cu  toţii  minţim,  spuse  tatăl  ei,  sau  chiar  îţi  închipui  că 
am  crezut  că  Nymeria  a  fugit? 

Arya  se  înroşi  vinovată. 

-  Jory  mi-a  promis  că  nu  va  spune. 

-  Jory  şi-a  ţinut  cuvântul,  replică  tatăl  ei  zâmbind.  Sunt 
lucruri  care  nu  mai  trebuie  să  mi  se  spună.  Chiar  şi  un  orb 

ar  fi  putut  vedea  că  lupul  nu  a  plecat  de  bună  voie  de  lângă 
tine. 

-  A  trebuit  să  aruncăm  cu  pietre,  spuse  ea  deznădăjduită. 
I-am  spus  eu  să  fugă,  să  plece  pentru  că  nu  o  mai  voiam. 
Erau  şi  alţi  lupi  cu  care  se  putea  juca,  i-am  auzit  urlând,  iar 
Jory  spunea  că  pădurea  e  plină  de  vânat,  aşa  că  avea 
căprioare  de  răpus.  Numai  că  tot  venea  după  noi  şi,  în  cele 
din  urmă,  a  trebuit  să  aruncăm  cu  pietre.  Am  lovit-o  de  două 
ori.  A  mârâit,  s-a  uitat  la  mine  şi  m-am  simţit  atât  de 
vinovată,  dar  aşa  a  fost  mai  bine,  nu?  Regina  ar  fi  pus  s-o 
omoare. 

-  Aşa  a  fost  mai  bine,  spuse  tatăl  ei.  Şi  chiar  minciuna  n-a 
fost...  lipsită  de  un  scop  nobil. 

Pusese  Acul  jos  când  se  dusese  la  Arya  s-o  îmbrăţişeze. 
Acum  ridică  din  nou  sabia  şi  se  apropie  de  fereastră,  unde 
rămase  o  clipă  privind  prin  curte.  Când  se  întoarse,  avea  o 
expresie  meditativă.  Se  aşeză  pe  scaunul  de  lângă  fereastră, 
cu  Acul  în  poala  sa. 

-  Arya,  stai  jos.  Trebuie  să  încerc  să-ţi  explic  nişte  lucruri. 
Ea  se  aşeză  neliniştită  la  marginea  patului. 

-  Eşti  prea  mică  să  fi  împovărată  cu  grijile  mele,  îi  spuse 
el,  dar  eşti  şi  o  Stark  de  Winterfell.  Ştii  dictonul  nostru. 

-  Vine  iarna,  şopti  Arya. 

-  Adevăratele  vremuri  grele,  barbare,  spuse  tatăl  ei.  Le-am 
luat  gustul  la  Trident,  copilă,  şi  atunci  când  a  căzut  Bran. 
Tu  te-ai  născut  într-o  vară  îndelungată,  scumpa  mea,  nu  ai 
ştiut  niciodată  nimic  altceva,  dar  acum  iarna  vine  cu 
adevărat.  Aminteşte-ţi  de  blazonul  Casei  noastre,  Arya. 

-  Lupul  străvechi,  spuse  ea,  cu  gândul  la  Nymeria. 
îşi  trase  din  nou  genunchii  la  piept,  brusc  înfricoşată. 

-  Lasă-mă  să-ţi  spun  câte  ceva  despre  lupi,  copilă.  Când 
vine  ninsoarea  şi  vânturile  bat  albite  de  zăpadă,  lupul 
singuratic  moare,  însă  haita  supravieţuieşte.  Vara  este 
timpul  pentru  încăierări,  însă  iarna  trebuie  să  ne  protejăm 
unul  pe  celălalt,  să  ne  ţinem  de  cald  unul  altuia,  să  ne 
dăruim  puterea.  Aşa  că,  dacă  tot  trebuie  să  urăşti,  urăşte-i 
numai  pe  cei  care  ne  pot  face  cu  adevărat  rău.  Septa 
Mordane  este  o  femeie  bună,  iar  Şansa...  Şansa  este  sora  ta. 
Poate  că  vă  deosebiţi  ca  luna  de  soare,  însă  acelaşi  sânge 
curge  prin  venele  voastre.  Ai  nevoie  de  ea,  tot  aşa  cum  şi  ea 
are  nevoie  de  tine...  Iar  eu  am  nevoie  de  voi  două,  zeii  să- mi 

ajute. 

Părea  atât  de  obosit,  încât  Arya  se  întrista. 

-  N-o  urăsc  pe  Şansa,  îi  spuse  ea.  Nu  serios.  Era  numai  pe 
jumătate  adevărat. 

-  Nu  vreau  să  te  înspăimânt,  însă  nici  să  te  mint.  Am 
venit  într-un  loc  sinistru  şi  periculos,  copilă.  Aici  nu  este  ca 
la  Winterfell.  Avem  duşmani  care  ne  vor  răul.  Nu  ne  putem 
lupta,  deci,  unii  cu  alţii.  Această  voinţă  a  ta,  fuga,  toate 
cuvintele  mânioase,  nesupunerea...  toate  astea  au  fost  doar 
nişte  copilării  de  vară.  Aici  şi  acum,  cu  iarna  pe  cale  să  vină 
în  curând,  este  altceva.  Este  timpul  să  te  maturizezi. 

-  Mă  voi  maturiza,  promise  Arya.  Nu-1  iubise  niciodată 
atât  de  mult  pe  cât  simţea  acum.  Pot  să  fiu  puternică.  Pot  să 
fiu  la  fel  de  puternică  precum  Robb. 

El  îi  întinse  Acul,  cu  mânerul  în  faţă. 

-  Poftim. 

Ea  privi  sabia  cu  mirare  în  ochi.  O  clipă,  îi  fu  frică  să  o 
atingă,  temându-se  că  dacă  s-ar  fi  întins  după  ea,  i-ar  fi 
luată  din  nou,  însă  tatăl  ei  spuse: 

-  Ia-o,  e  a  ta,  iar  ea  o  înşfacă  pe  dată. 

-  Pot  s-o  păstrez?  Cu  adevărat? 

-  Cu  adevărat.  El  îi  zâmbi.  Dacă  nu  mă  uit  la  tine,  nu  am 
nici  o  îndoială  că,  peste  două  săptămâni,  am  să  găsesc 
luceafărul  ascuns  sub  perna  ta.  încearcă  să  nu  o  împungi  pe 
sora  ta,  indiferent  cât  de  tare  te  provoacă. 

-  N-am  s-o  împung,  promit. 

Arya  strânse  tare  Acul  la  piept,  iar  tatăl  ei  plecă. 

în  dimineaţa  următoare,  îşi  ceru  scuze  de  la  Septa 
Mordane  şi  o  rugă  s-o  ierte. 

Septa  se  uită  la  ea  bănuitoare,  dar  tatăl  ei  dădu  din  cap. 

Trei  zile  mai  târziu,  pe  la  amiază,  administratorul  tatălui 
ei,  Vayon  Poole,  o  trimise  pe  Arya  în  Sala  Mică.  Mesele  de  pe 
căpriori  fuseseră  demontate,  iar  băncile,  lipite  de  pereţi.  Sala 
părea  pustie,  asta  până  ce  auzi  o  voce  familiară: 

-  Ai  întârziat,  băiete.  Un  bărbat  mărunt,  cu  capul  pleşuv 
şi  nasul  mare,  coroiat,  ieşi  din  umbră,  ţinând  o  pereche  de 
săbii  subţiri,  din  lemn.  Mâine  să  fii  aici  chiar  la  amiază. 

Avea  un  accent,  o  pronunţie  tipică  Oraşelor  Libere,  poate 
Braavos,  sau  Myr. 

-  Tu  cine  eşti?  întrebă  Arya. 

-  Sunt  maestrul  tău  de  dans.  îi  aruncă  una  dintre  săbiile 

de  lemn.  Ea  se  repezi,  dar  rată  şi  o  auzi  căzând  pe  podea. 
Mâine  ai  s-o  prinzi.  Acum  ridic-o. 

Nu  era  doar  un  băţ,  ci  o  adevărată  sabie  de  lemn,  cu 
mâner  şi  gardă  şi  capăt  sculptat.  Arya  o  ridică  şi  o  strânse 
cu  emoţie  în  ambele  mâini,  ţinând-o  ridicată  în  faţa  sa.  Era 
mai  grea  decât  părea,  mult  mai  grea  decât  Acul. 

Bărbatul  pleşuv  scoase  un  sunet  de  dezaprobare. 

-  Nu  aşa  se  ţine,  băiete.  Asta  nu  este  o  sabie  mare,  care 
necesită  ambele  mâini  pentru  a  putea  fi  rotită.  Vei  ţine  sabia 
cu  o  singură  mână. 

-  E  prea  grea,  făcu  Arya. 

-  Este  cât  de  grea  trebuie  să  fie  ca  să  te  facă  puternică  şi 
să  te  ţină  în  echilibru.  Partea  din  interior  este  umplută  cu 
plumb.  O  singură  mână  este  tot  ce-ţi  trebuie. 

Arya  îşi  desprinse  mâna  dreaptă  de  pe  mâner  şi-şi  şterse 
de  pantaloni  palma  transpirată.  Ţinea  sabia  cu  mâna  stângă. 
El  părea  să  accepte  asta. 

-  Stânga  e  bună.  Totul  este  inversat,  iar  asta-i  va  năuci 
mai  uşor  pe  duşmanii  tăi.  Dar  poziţia  ta  nu-i  bună. 
Răsuceşte-ţi  corpul  într-o  parte,  aşa.  Eşti  slăbănoagă  şi 
subţire  ca  o  suliţă,  ştii?  Şi  asta-i  foarte  bine,  pentru  că  oferi 
o  ţintă  mai  mică.  Acum  priza.  Lasă-mă  să  văd.  Se  apropie 
mai  tare  şi  se  uită  la  mâna  ei,  despărţindu-i  degetele, 
rearanjându-le.  Aşa  acum,  da.  Nu  strânge  atât  de  tare,  priza 
trebuie  să  fie  potrivită,  delicată. 

-  Şi  dacă  o  scap?  întrebă  Arya. 

-  Sabia  trebuie  să  fie  o  parte  a  braţului  tău,  îi  spuse 
cheliosul.  Poţi  să- ţi  scapi  o  parte  din  mână?  Nu.  Acum  nouă 
ani,  Syrio  Forel  a  fost  primul  spadasin  al  Lordului  Mării  din 
Braavos,  el  cunoaşte  aceste  lucruri.  Ascultă-1,  băiete. 

Era  pentru  a  treia  oară  când  îi  spunea  „băiete". 

-  Sunt  fată,  obiectă  Arya. 

-  Băiat,  fată,  spuse  Syrio  Forel.  Pentru  mine  eşti  o  spadă, 
atâta  tot.  Chiar  aşa,  asta-i  priza.  Nu  ţii  în  mână  o  secure  de 
luptă,  ţii... 

-...un  ac,  termină  Arya  în  locul  lui,  furioasă. 

-  Chiar  aşa.  Acum  începem  dansul.  Nu  uita,  copile,  nu 
este  dansul  fierului  de  la  Westeros  ceea  ce  înveţi  acum, 
dansul  cavalerilor,  cu  tăiat  şi  lovit.  Acesta  este  un  dans  al 
briganzilor,  dansul  apelor,  rapid  şi  surprinzător.  Toţi  oamenii 
sunt  făcuţi  din  apă,  ştiai  asta?  Când  îi  străpungi,  apa  iese 

afară  şi  ei  mor. 

El  făcu  un  pas  înapoi,  ridicându-şi  propria  sabie  de  lemn. 
-  Acum  vei  încerca  să  mă  loveşti. 

Arya  încercă.  încercă  timp  de  câteva  ore,  până  ce  fiecare 
muşchi  al  trupului  o  duru  de  parcă  ar  fi  fost  o  rană,  în  timp 
ce  Syrio  Forel  îşi  clănţănea  dinţii  şi-i  spunea  ce  să  facă. 

Ziua  următoare  începu  adevărata  caznă. 

DAENERYS 


-  Marea  Dothraki,  spuse  Ser  Jorah  Mormont,  strunindu-şi 
şi  oprindu-şi  calul  lângă  ea,  pe  vârful  colinei. 

Sub  ei,  câmpia  se  întindea  imensă  şi  pustie,  o  vastă 
suprafaţă  plată  care  trecea  de  orizontul  îndepărtat.  Chiar  era 
marea,  se  gândi  Dany.  De  jur-împrejur  nu  mai  erau  dealuri, 
munţi,  nici  copaci,  oraşe  sau  drumuri,  numai  iarbă 
nesfârşită,  firele  înalte  tălăzuind  precum  valurile  atunci  când 
bătea  vântul. 

-  E  aşa  de  verde,  spuse  ea. 

-  Acum,  da,  se  învoi  Ser  Jorah.  Ar  trebui  să  vezi  cum  este 
când  apar  florile  de  un  roşu-închis,  cât  cuprinzi  cu  privirea, 
ca  o  mare  de  sânge.  Vino  în  sezonul  uscat,  iar  lumea  se 
acoperă  de  culoarea  bronzului  vechi.  Iar  asta  este  numai 
hranna,  copilă.  Sunt  sute  de  feluri  de  ierburi  aici,  ierburi  la 
fel  de  galbene  ca  lămâia  şi  vineţii  precum  indigoul,  ierburi 
albastre  şi  portocalii  şi  ierburi  precum  curcubeul.  Mai  jos, 
spre  Tărâmul  Umbrelor,  dincolo  de  Asshai,  se  spune  că 
există  un  ocean  de  ierburi-fantomă,  mai  înalte  decât  un  om 
călare,  cu  tulpini  la  fel  de  albe  ca  sticla  lăptoasă.  Omoară 
toate  celelalte  plante  şi  strălucesc  în  beznă  cu  spiritele  celor 
blestemaţi.  Dothraki  susţin  că,  într-o  zi,  ierburile-fantomă 
vor  acoperi  întreaga  lume,  iar  atunci  viaţa  se  va  sfârşi. 

Ideea  o  făcu  pe  Dany  să  se  înfioare. 

-  Nu  vreau  să  vorbim  acum  de  asta,  spuse  ea.  E  aşa  de 
frumos  aici,  nu  vreau  să  mă  gândesc  că  totul  moare. 

-  După  cum  ţi-e  voia,  khaleesi,  făcu  Ser  Jorah  cu  respect. 
Ea  auzi  voci  şi  se  întoarse  să  privească  în  spate.  Ea  şi 

Mormont  se  distanţaseră  de  restul  grupului  lor,  iar  acum 
ceilalţi  urcau  panta  de  sub  ei.  Slujnica  sa,  Irri,  şi  tinerii 
arcaşi  ai  khas-ului  ei  erau  agili  precum  centaurii,  însă 
Viserys  încă  se  mai  lupta  cu  scările  scurte  ale  şeii  plate. 
Fratele  ei  era  un  nevolnic  aici.  N-ar  fi  trebuit  să  vină 
niciodată.  Magister  Illyrio  îl  îndemnase  să  aştepte  în  Pen-tos, 
îi  oferise  găzduire  la  conacul  său,  însă  Viserys  nu  acceptase. 
Va  rămâne  cu  Drogo  până  la  plata  întregii  datorii,  până  ce  va 
avea  coroana  promisă. 

-  Iar  dacă  încearcă  să  mă  tragă  pe  sfoară,  va  afla,  spre 
nenorocirea  sa,  ce  înseamnă  să  trezeşti  un  balaur,  promisese 
Viserys  ,  aşezându-şi  mâna  pe  spada  sa  împrumutată. 

Illyrio  închisese  ochii  la  asta,  urându-i  numai  de  bine. 

Dany  îşi  dădu  seama  că  nu  voia  să  asculte  acum 
văicărelile  fratelui  ei.  Ziua  era  prea  frumoasă.  Cerul  era  de 
un  albastru-închis,  iar  la  mare  înălţime  deasupra  lor,  un 
şoim  vâna  zburând  în  cerc.  Marea  de  iarbă  se  legăna  şi 
suspina  cu  fiecare  pală  de  vânt,  aerul  îi  atingea  călduţ  faţa, 
iar  Dany  se  simţea  împăcată  cu  toate.  Nu-1  va  lăsa  pe  Viserys 
să  strice  tot. 

-  Aşteaptă,  îi  spuse  lui  Ser  Jorah.  Spune-le  să  se  oprească 
toţi,  spune-le  că  am  poruncit  eu  asta. 

Cavalerul  zâmbi.  Ser  Jorah  nu  era  un  bărbat  arătos.  Avea 
gâtul  şi  umerii  ca  de  taur,  un  păr  negru  şi  aspru  care-i 
acoperea  braţele  şi  pieptul,  atât  de  des  încât  nu-i  mai 
rămăsese  şi  pentru  cap.  Totuşi,  zâmbetul  lui  o  liniştea. 

-  începi  să  vorbeşti  ca  o  regină,  Daenerys. 

-  Nu  ca  o  regină,  spuse  Dany,  ca  o  kbaleesi.  Îşi  mână  calul 
acolo  şi  galopă  în  jos,  pe  colină,  singură.  Panta  era  abruptă 
şi  stâncoasă,  însă  ea  călărea  fără  teamă,  iar  bucuria  şi 
primejdia  coborârii  erau  ca  un  cântec  pentru  inima  ei. 

Toată  viaţa,  Viserys  îi  spusese  că  era  o  prinţesă,  dar 
numai  când  călărise  pe  iapa  argintie  se  simţise  cu  adevărat 
aşa.  La  început,  nu  fusese  deloc  uşor.  Khalasar-ul  ridicase 
tabăra  dimineaţa,  după  nuntă,  deplasându-se  spre  est,  spre 
Vaes  Dothrak,  iar  în  cea  de-a  treia  zi,  Dany  crezuse  că 
moare.  Băşicile  provocate  de  şa  i  se  spărseseră  pe  fund, 
hidoase  şi  însângerate.  Coapsele  ei  se  frecaseră  până  la  rană, 
mâinile  îi  erau  julite  de  la  frâu,  iar  muşchii  picioarelor  şi  de 
pe  spate  erau  atât  de  amorţiţi,  încât  abia  dacă  mai  putea 
şedea.  La  vremea  apusului,  slujnicele  trebuiseră  să  o  ajute 
să  coboare  de  pe  cal. 

Nici  chiar  noaptea  nu-i  adusese  alinare.  Khal  Drogo  o 
ignorase  în  timpul  deplasării,  la  fel  cum  o  ignorase  în  timpul 
nunţii,  şi-şi  petrecuse  noaptea  bând  împreună  cu  războinicii 
şi  cavalerii  de  sânge,  călărind  cai  de  rasă,  privind  femeile 
dansând  şi  bărbaţii  murind.  Dany  nu-şi  putea  afla  locul  în 
acele  fragmente  din  viaţa  lui.  Fusese  lăsată  să  cineze  singură 
sau  cu  Ser  Jorah  şi  fratele  ei,  iar  mai  târziu  să  plângă 
singură  în  pat.  Totuşi,  în  fiecare  noapte,  cu  ceva  timp 
înaintea  zorilor,  Drogo  venea  în  cortul  ei  şi  o  trezea  în 
întuneric  pentru  a  o  munci  neobosit,  aşa  cum  îşi  muncea  şi 
armăsarul.   întotdeauna  o  lua  pe   la  spate,   în  maniera 

Dothraki,  pentru  care  Dany  îi  era  recunoscătoare;  în  acest 
fel,  domnul  soţ  nu  putea  vedea  lacrimile  care-i  umezeau  faţa 
şi  putea  folosi  perna  ca  să-şi  înăbuşe  ţipetele  de  durere. 
Când  termina,  el  închidea  ochii  şi  începea  să  sforăie  uşor,  iar 
Dany  se  lungea  lângă  el,  cu  trupul  zdrelit  şi  dureros,  prea 
dureros  ca  să  poată  dormi. 

Zilele  treceau  una  după  alta,  iar  nopţile  urmau  una  câte 
una,  până  când  Dany  ştiu  că  nu  mai  putea  îndura  nici  o 
clipă.  Mai  degrabă  s-ar  fi  omorât  decât  să  continue,  se  hotărî 
ea  într-o  noapte... 

Totuşi,  când  adormi  în  noaptea  aceea,  avu  din  nou  visul 
cu  dragonul.  De  data  asta,  Viserys  nu-i  mai  apăru.  Erau 
numai  ea  şi  dragonul.  Solzii  lui  erau  întunecaţi  ca  noaptea, 
umezi  şi  năclăiţi  de  sânge.  Sângele  ei,  simţea  Dany.  Ochii 
dragonului  erau  ca  lacurile  de  magmă  lichidă,  iar  când  îşi 
deschise  gura,  flama  ţâşni  afară  vuind  ca  un  uragan 
fierbinte.  O  putea  auzi  cântând  pentru  ea  şi-şi  deschise 
braţele  pentru  foc,  îmbrăţişându-1,  lăsându-1  s-o  înghită  cu 
totul,  s-o  purifice  şi  s-o  liniştească,  s-o  cureţe,  îşi  putea  simţi 
carnea  pârjolindu-se  şi  înnegrindu-se  şi  scorojindu-se,  îşi 
putea  simţi  sângele  fierbând  şi  transformându-se  în  abur, 
dar  fără  nici  o  durere.  Se  simţea  puternică,  înnoită  şi  aprigă. 

Iar  a  doua  zi,  în  mod  ciudat,  nu  o  mai  durea  chiar  atât  de 
tare.  Era  ca  şi  cum  zeii  ar  fi  auzit-o  şi  li  s-ar  fi  făcut  milă  de 
ea.  Chiar  şi  slujnicele  sale  remarcară  schimbarea. 

-  Khaleesi!  spusese  Jhiqui,  ce  s-a  întâmplat?  Sunteţi 
bolnavă? 

-  Am  fost,  răspunse  ea,  aplecată  peste  ouăle  de  dragon  pe 
care  i  le  dăruise  Illyrio  când  se  cununase. 

Atinse  unul,  cel  mai  mare  dintre  ele,  trecându-şi  palma 
uşor  peste  piatră.  Negru  şi  purpuriu,  se  gândi  ea,  la  fel  ca 
dragonul  din  visul  meu.  Piatra  era  ciudat  de  caldă  sub 
degetele  ei...  sau  mai  visa  ea  încă?  îşi  retrase  tulburată 
mâna. 

Din  acea  oră,  fiecare  zi  fu  mai  uşoară  decât  precedenta. 
Picioarele-i  erau  mai  puternice;  băşicile  se  sparseră  şi 
mâinile  ei  deveniră  mai  aspre;  coapsele  moi  se  întăriră,  suple 
ca  pielea. 

Khal-ul  îi  poruncise  slujnicei  Irri  să  o  înveţe  să  călărească 
în  felul  Dothraki,  însă  mânza-i  fu  adevăratul  dascăl.  Calul 
părea  să-i  simtă  stările,  de  parcă  ar  fi  fost  o  singură  minte. 

Cu  fiecare  zi  care  trecea,  Dany  se  simţea  tot  mai  sigură  de 
locul  ei.  Dothrakii  erau  un  popor  aspru  şi  lipsit  de 
sentimentalisme  şi  nu  aveau  în  obicei  să  dea  nume 
animalelor,  aşa  că  Dany  se  gândi  la  al  ei  ca  la  „Argint".  Nu 
mai  iubise  niciodată  ceva  atât  de  mult. 

Pe  măsură  ce  călăritul  deveni  tot  mai  puţin  o  caznă,  Dany 
începu  să  observe  frumuseţile  tărâmului  din  jurul  ei.  Călărea 
în  fruntea  khalasar-uhii,  împreună  cu  Drogo  şi  cavalerii  săi 
de  sânge,  aşa  că  fiecare  ţinut  i  se  înfăţişa  proaspăt  şi 
neîntinat.  în  urma  lor,  marea  hoardă  putea  răscoli  pământul 
şi  tulbura  râurile  şi  ridica  în  aer  nori  de  praf  sufocant,  dar 
câmpurile  din  faţa  lor  erau  întotdeauna  verzi  şi  proaspete. 

Traversară  dealurile  domoale  de  la  Norvos,  trecând  de 
fermele  terasate  şi  micile  sate  în  care  locuitorii  priveau 
neliniştiţi  de  pe  zidurile  albe.  Străbătură  vadurile  a  trei  râuri 
molcome  şi  un  al  patrulea,  vijelios  şi  îngust  şi  înşelător,  îşi 
ridicară  tabăra  în  apropierea  unei  cascade  înalte  şi  albastre, 
ocoliră  ruinele  năruite  ale  unui  mare  oraş  mort,  în  care  se 
spunea  că  nălucile  gemeau  printre  coloanele  de  marmură 
înnegrită.  Galopară  pe  drumurile  Valyriene,  vechi  de  o  mie 
de  ani  şi  drepte  ca  o  săgeată  Dothraki.  Cât  timp  luna  fu  la 
jumătate,  călăriră  prin  Pădurea  Qohor,  unde  frunzele  formau 
o  boltă  aurie,  la  mare  înălţime  deasupra  lor,  iar  trunchiurile 
copacilor  erau  la  fel  de  late  precum  porţile  unui  oraş.  în 
pădure  vieţuiau  reni  imenşi  şi  tigri  tărcaţi  şi  lemuri  cu 
blănurile  argintii  şi  ochi  purpurii,  dar  fugiră  toţi  înainte  de 
apropierea  khalasar-ului,  iar  Dany  nu  dădu  cu  ochii  de  ei. 

Pe  atunci,  chinurile  începură  să-i  dispară  din  amintire, 
încă  o  mai  durea,  după  ce  călărea  cât  era  ziua  de  lungă,  dar, 
cumva,  durerea  avea  acum  o  dulceaţă,  în  fiecare  dimineaţă 
se  urca  voioasă  în  şa,  nerăbdătoare  să  afle  ce  minunăţii  o 
mai  aşteptau  în  ţinuturile  din  faţă.  începu  să  găsească 
plăcere  chiar  şi  în  nopţile  ei,  iar  dacă  încă  striga  când  Drogo 
o  lua,  nu  mai  era  întotdeauna  din  cauza  durerii. 

La  poalele  colinei,  ierburile  se  ridicau  în  jurul  ei,  înalte  şi 
suple.  Dany  încetini  şi  călări  la  pas  pe  câmpie,  pierzându-se 
în  verdele  ei,  binecuvântat  de  singură.  în  khalasar  nu  era 
niciodată  singură.  Khal  Drogo  venea  la  ea  numai  după 
apusul  soarelui,  însă  slujnicele  o  hrăneau  şi  o  îmbăiau  şi 
dormeau  la  intrarea  în  cortul  ei,  iar  cavalerii  de  sânge  ai  lui 
Drogo  şi  oamenii  fchas-ului  nu  erau  niciodată  prea  departe. 

Fratele  ei  devenise  o  umbră  nedorită,  zi  şi  noapte.  Dany  îl 
putea  auzi  pe  vârful  colinei,  cu  glasul  său  ascuţit  de  furie  pe 
când  striga  la  Ser  Jorah. 

Călări,  afundându-se  tot  mai  mult  în  marea  Dothraki. 
Verdele  o  înghiţi  cu  totul.  Văzduhul  era  încărcat  de 
miresmele  pământului  şi  ierburilor,  amestecate  cu  mirosul 
de  cal,  cu  cel  al  transpiraţiei  lui  Dany  şi  al  uleiurilor  din 
părul  ei.  Mirosuri  Dothraki.  Păreau  să  aparţină  locurilor 
acestora.  Dany  le  respiră  pe  toate,  râzând.  Simţi  o  pornire 
bruscă  de  a  pipăi  pământul  de  sub  ea,  dea-şi  afunda 
degetele  de  la  picioare  în  solul  gras  şi  negru.  Sărind  din  şa, 
îşi  lăsă  Argintul  să  pască  în  timp  ce-şi  scoase  cizmele. 

Viserys  apăru  dintr-odată  lângă  ea,  ca  o  furtună  de  vară, 
calul  nechezând  sub  el  pentru  că  trăgea  prea  tare  de  frâu. 

-  Cum  îndrăzneşti,  urlă  la  ea,  să-mi  dai  mie  porunci? 
Mie?!  Sări  de  pe  cal,  poticnindu-se  când  ajunse  jos.  Era 
congestionat  la  faţă.  O  înşfacă  şi  o  scutură.  Ai  uitat  cine 
eşti?  Uită- te  la  tine!  Uită-te  la  tine! 

Dany  nu  avea  nevoie  să  se  uite.  Era  desculţă,  cu  părul 
uns,  îmbrăcată  în  costum  de  călărie  Dothraki  din  piele  şi  cu 
o  vestă  pictată,  primită  ca  dar  de  nuntă.  Părea  să  aparţină 
locurilor.  Viserys  era  murdar  şi  năclăit  în  mătăsurile  şi  zalele 
lui  de  orăşean. 

El  continua  să  urle: 

-  Tu  nu-i  porunceşti  unui  dragon!  înţelegi?  Sunt  Lord  al 
celor  Şapte  Regate  şi  nu  primesc  ordine  de  la  curviştina  unui 
negustor  de  cai,  auzi?  Mâna  lui  se  înfipse  sub  vesta  ei, 
degetele  afundându-se  dureros  în  sânul  ei.  Mă  auzi? 

Dany  îl  împinse  cu  brutalitate.  Viserys  se  holbă  la  ea,  cu 
ochii  liliachii  privind-o  neîncrezători.  Nu-1  mai  sfidase 
niciodată  până  atunci.  Niciodată  nu  i  se  opusese.  Trăsăturile 
lui  se  schimonosiră  de  furie.  O  va  face  s-o  doară  acum,  şi 
încă  rău  de  tot,  ea  ştia  asta. 

Poc! 

Biciul  răsună  ca  un  tunet.  Firul  se  înfăşură  în  jurul 
gâtului  lui  Viserys,  smucindu-1  înapoi.  Căzu  lat  în  iarbă, 
uluit  şi  asfixiat.  Călăreţii  Dothraki  îl  huiduiră,  iar  el  se 
chinui  să  se  ridice  în  picioare.  Cel  cu  biciul,  tânărul  Jhogo, 
rosti  o  întrebare.  Dany  nu-i  înţelese  cuvintele,  însă  Irri  veni 
şi  ea,  odată  cu  Ser  Jorah  şi  cu  restul  khas-ului. 

-  Jhogo  întreabă  dacă  vreţi  să  moară,  kbaleesi,  zise  Irri. 

-  Nu,  răspunse  Dany.  Nu. 

Jhogo  înţelese  asta.  Unul  dintre  ceilalţi  latră  un  ordin,  iar 
Dothrakii  izbucniră  în  râs.  Irri  îi  explică: 

-  Quaro  crede  că  ar  trebui  să-i  tăiaţi  o  ureche,  pentru  a-1 
învăţa  minte. 

Fratele  ei  era  în  genunchi,  cu  degetele  scotocind  sub  zalele 
de  piele,  urlând  incoerent,  luptând  să  respire.  Biciul  era 
strâns  înfăşurat  pe  gâtlejul  său. 

-  Spune-le  că  nu  vreau  să  păţească  nimic,  zise  Dany. 

Irri  repetă  cuvintele  în  dothrakiană.  Jhogo  trase  de  bici, 
răsucindu-1  pe  Viserys  ca  pe  o  marionetă.  Căzu  din  nou  lat, 
eliberat  de  sub  strânsoarea  pielii,  iar  sub  bărbie  se  ivise  o 
dungă  subţire  de  sânge,  acolo  unde  biciul  muşcase  adânc. 

-  L-am  avertizat  asupra  a  ceea  ce  s-ar  putea  întâmpla, 
doamna  mea,  spuse  Ser  Jorah.  I-am  spus  să  rămână  pe 
colină,  aşa  cum  aţi  poruncit. 

-  Ştiu  că  i-ai  spus,  răspunse  Dany,  privindu-1  pe  Viserys. 
Zăcea  la  pământ   respirând  zgomotos,   cu   faţa  roşie, 

smiorcăindu-se.  Era  jalnic.  Fusese  dintotdeauna  jalnic.  Cum 
de  nu  văzuse  asta  până  acum?  înlăuntrul  ei,  acolo  unde 
sălăşluise  frica,  era  un  loc  gol. 

-  Luaţi-i  calul,  îi  porunci  ea  lui  Ser  Jorah.  Viserys  icni 
spre  ea.  Nu-i  venea  să  creadă  ce  auzise;  nici  lui  Dany  nu-i 
venea  să  creadă  ce  spunea.  Totuşi,  cuvintele  ieşeau:  Lăsaţi-1 
pe  fratele  meu  să  meargă  pe  jos,  în  urma  noastră,  la  capătul 
khalasar-ului. 

Printre  Dothraki,  bărbatul  care  nu  e  călare  nu  este 
bărbat,  cel  mai  de  jos  dintre  cei  de  jos,  lipsit  de  onoare  sau 
de  mândrie. 

-  Să-1  vadă  toţi  aşa  cum  este. 

-  Nu!  urlă  Viserys.  Se  răsuci  spre  Ser  Jorah,  milogindu-se 
în  limba  comună  în  cuvinte  pe  care  călăreţii  nu  le  înţelegeau. 
Loveşte-o,  Mormont.  Răneşte-o.  Regele  tău  ţi-o  porunceşte. 
Omoară  aceşti  câini  Dothraki  şi  învaţ-o  minte. 

Cavalerul  exilat  privi  de  la  Dany  la  fratele  ei;  ea  desculţă, 
cu  pământ  între  degete  şi  unsoare  în  păr,  el  în  mătăsuri  şi 
oţel.  Dany  putu  citi  pe  faţa  lui  ce  hotărâre  luase. 

-  Va  merge  pe  jos,  khaleesi,  spuse  el.  Luă  de  dârlogi  calul 
fratelui  ei,  iar  Dany  se  aburcă  pe  Argintul  ei. 

Viserys  pufni  spre  el,  şi  se  aşeză  înapoi  în  noroi. 
Rămăsese  tăcut,  însă  nu  se  mai  clinti,  iar  ochii  lui  erau  plini 

de  venin  când  ceilalţi  se  îndepărtară.  Curând,  fu  ascuns 
privirii  de  iarba  înaltă.  Când  nu-1  mai  putură  vedea,  Dany 
începu  să  se  teamă. 

-  Mai  nimereşte  drumul  înapoi?  îl  întrebă  pe  Ser  Jorah  pe 
când  galopau. 

-  Chiar  şi  un  orb,  aşa  ca  fratele  dumneavoastră,  ar  trebui 
să  ne  poată  călca  pe  urme,  răspunse  el. 

-  E  mândru.  S-ar  putea  să  fie  prea  împovărat  de  ruşine  ca 
să  mai  vină  după  noi. 

Jorah  izbucni  în  râs. 

-  Unde  altundeva  s-ar  putea  duce?  Dacă  nu  mai  poate 
găsi  khalasar-ul,  khalasar-ul  îl  va  găsi  pe  el,  cu  siguranţă. 
Este  destul  de  greu  să  te  îneci  în  marea  Dothraki,  copilă. 

Dany  întrevăzu  adevărul  acestor  spuse.  Khalasar-ul  era  ca 
un  oraş  în  marş,  însă  nu  mărşăluia  orbeşte.  întotdeauna, 
cercetaşii  se  avântau  departe  de  coloana  principală,  atenţi  la 
orice  semn  al  prăzii  sau  al  duşmanilor,  în  vreme  ce  călăreţii 
păzeau  flancurile.  Nu  pierdeau  nimic  din  vedere,  nu  aici,  în 
aceste  ţinuturi,  în  locul  de  unde  veniseră.  Aceste  câmpii  erau 
parte  din  ei...  iar  acum  şi  din  ea. 

-  L-am  lovit,  spuse  ea,  cu  uimire  în  glas.  Acum,  că  totul  se 
terminase,  părea  că  avusese  un  vis  ciudat.  Ser  Jorah,  crezi 
că...  va  fi  atât  de  furios  când  se  va  întoarce...  O  trecură  fiorii. 
Am  trezit  balaurul,  nu-i  aşa? 

Ser  Jorah  pufni. 

-  Poţi  trezi  morţii,  fată?  Fratele  tău,  Rhaegar,  a  fost 
ultimul  dragon,  iar  el  a  murit  pe  Trident.  Viserys  e  mai 
nevolnic  decât  umbra  unui  şarpe. 

Cuvintele  lui  dure  o  uimeau.  Se  părea  că  toate  lucrurile  în 
care  crezuse  erau  puse,  dintr-odată,  la  îndoială. 

-  Ai  jurat  pe  sabie,  în  faţa  lui. 

-  Am  făcut-o,  fată,  spuse  Ser  Jorah.  Iar  dacă  fratele  tău 
este  umbra  unui  şarpe,  ce  sunt  atunci  slujitorii  lui? 

Glasul  lui  era  amar. 

-  Totuşi,  este  încă  rege,  regele  adevărat.  Este... 
Jorah  îşi  struni  calul  şi  privi  spre  ea. 

-  Să  înfruntăm  adevărul,  acum.  Ai  vrea  să-1  vezi  pe 
Viserys  pe  tron? 

Dany  se  gândise  la  asta. 

-  Nu  ar  fi  un  rege  bun,  nu-i  aşa? 

-  Au  fost  şi  alţii  mai  răi...  dar  nu  prea  mulţi. 

Cavalerul  îşi  înfipse  pintenii  în  armăsarul  său  şi  o  luă  din 
nou  la  galop.  Dany  călărea  lângă  el. 

-  Totuşi,  zise  ea,  oamenii  de  rând  îi  aşteaptă  venirea. 
Magister  Illyrio  spune  că  brodează  flamuri  cu  dragoni  şi  se 
roagă  pentru  reîntoarcerea  lui  Viserys  peste  marea  îngustă, 
ca  să-i  elibereze. 

-  Oamenii  de  rând  se  roagă  şi  pentru  ploaie,  pentru  copii 
sănătoşi  şi  o  vară  fără  de  sfârşit,  îi  spuse  Ser  Jorah.  Pentru 
ei  nu  contează  dacă  înalţii  lorzi  se  joacă  cu  tronurile,  atâta 
vreme  cât  sunt  lăsaţi  în  pace.  Dădu  din  umeri.  Dar  nu  sunt 
lăsaţi  niciodată. 

Un  timp,  Dany  călări  fără  să  mai  spună  nimic,  cercetând 
cuvintele  ca  pe  o  cutie  cu  cuburi.  Se  ridicau  împotriva  a  tot 
ce-i  spusese  vreodată  Viserys  despre  oamenii  cărora  le  păsa 
atât  de  puţin  dacă  deasupra  lor  domnea  un  rege  adevărat 
sau  un  uzurpator.  Cu  cât  se  gândea  mai  mult  la  cuvintele  lui 
Jorah,  cu  atât  mai  adevărate  i  se  păreau. 

-  Tu  pentru  ce  te  rogi,  Ser  Jorah?  îl  întrebă  ea. 

-  Pentru  Acasă,  răspunse  el  cu  un  glas  străbătut  de  dor. 

-  Şi  eu  mă  rog  pentru  acasă,  îi  spuse  ea  încrezătoare. 
Ser  Jorah  râse. 

-  Uită-te  în  jurul  tău,  khaleesi. 

însă  nu  erau  câmpiile  ceea  ce  văzu  Dany.  Erau 
Debarcaderul  Regelui  şi  marea  Fortăreaţă  Roşie  pe  care 
Aegon  Cuceritorul  o  ridicase.  Era  Piatra  Dragonului,  unde  se 
născuse  ea.  în  ochii  minţii  ei  ardeau  mii  de  lumini,  un  foc  la 
fiecare  fereastră.  în  ochii  minţii  ei,  toate  porţile  erau  roşii. 

-  Fratele  meu  nu-şi  va  recăpăta  niciodată  cele  Şapte 
Regate,  spuse  Dany. 

Ştiuse  asta  de  multă  vreme,  îşi  dădu  acum  seama.  Ştiuse 
asta  dintotdeauna.  Doar  că  nu-şi  permisese  niciodată  să  o  şi 
spună,  nici  măcar  în  şoaptă;  acum  o  spusese  pentru  Jorah 
Mormont  şi  în  auzul  întregii  lumi.  Ser  Jorah  îi  adresă  o 
privire  iscoditoare. 

-  Doar  nu  crezi  asta. 

-  Nu  ar  putea  conduce  o  armată  nici  dacă  soţul  şi 
stăpânul  meu  i-ar  da  una,  glăsui  Dany.  Nu  are  avere,  iar 
singurul  cavaler  care-1  urmează  îl  consideră  mai  nevrednic 
decât  un  şarpe.  Dothrakii  îşi  bat  joc  de  nevolnicia  lui.  Nu  ne 
va  aduce  niciodată  înapoi  acasă. 

-  Deşteaptă  copilă,  zâmbi  cavalerul. 

237 


-  Nu  sunt  copilă,  răspunse  ea  cu  asprime. 

Călcâiele  ei  apăsară  coastele  iepei,  îndemnând  Argintul  la 
galop.  Goni  din  ce  în  ce  mai  tare,  lăsându-i  pe  Jorah  şi  pe 
ceilalţi  mult  în  urmă,  iar  vântul  cald  îi  răscoli  părul  şi 
soarele  la  apus  îi  înroşi  chipul.  Când  ajunse  la  khalasar, 
amurgea. 

Sclavii  îi  ridicaseră  cortul  pe  malul  unui  iaz  cu  apă  adusă 
de  la  un  izvor.  Putea  auzi  vocile  aspre  dinspre  palatul  din 
iarbă  ţesută  de  pe  deal.  Curând,  vor  izbucni  hohote  de  râs, 
când  bărbaţii  din  khas-ul  ei  vor  povesti  ce  se  întâmplase 
astăzi  pe  câmp.  La  vremea  când  Viserys  se  va  înapoia 
şchiopătând  printre  ei,  fiecare  bărbat,  femeie  şi  copil  din 
tabără  va  şti  că  fusese  lăsat  fără  cal.  în  khalasar  nu  existau 
secrete. 

Dany  dădu  Argintul  sclavilor  ei,  pentru  ţesălat,  şi  intră  în 
cort.  Era  răcoare  şi  semiîntuneric  sub  mătasea  cortului. 
După  ce  lăsă  acoperitoarea  de  la  intrare  să  cadă  în  urma  ei, 
Dany  văzu  o  geană  de  lumină  roşiatică,  prăfuită,  ridicându- 
se  să  atingă  ouăle  de  dragon.  Preţ  de  o  clipă.  Mii  de  picături 
de  flăcări  stacojii  erupseră  sub  ochii  ei.  Clipi  şi  se  risipiră. 

Piatră,  îşi  spuse.  Sunt  doar  pietre,  chiar  şi  Rlyrio  a  spus 
asta,  dragonii  sunt  morţi  cu  toţii.  îşi  lipi  palma  de  oul  negru, 
iar  degetele-i  alunecară  uşor  pe  curbura  sa.  Piatra  era  caldă. 
Aproape  fierbinte. 

-  Soarele,  şopti  Dany.  Soarele  le-a  încălzit  în  timpul 
drumului. 

Porunci  slujnicelor  să-i  pregătească  baia.  Doreah  făcu  un 
foc  lângă  cort,  în  vreme  ce  Irri  şi  Jhiqui  aduseră  vana  mare, 
de  aramă,  un  alt  dar  de  nuntă,  şi  scoaseră  apă  din  iaz.  Când 
vana  se  umplu,  Irri  o  ajută  să  intre  şi  o  urmă  şi  ea. 

-  Aţi  văzut  vreodată  un  dragon?  întrebă  ea,  pe  când  Irri  o 
freca  pe  spate,  iar  Jhiqui  îi  scotea  nisipul  din  păr. 

Auzise  că  primii  dragoni  veniseră  dinspre  est,  de  pe 
Tărâmul  Umbrelor,  de  dincolo  de  Asshai  şi  insulele  Mării  de 
Jad.  Poate  că  unii  mai  trăiau  încă  acolo,  în  ţinuturi  stranii  şi 
sălbatice. 

-  Dragonii  nu  mai  există,  khaleesi,  răspunse  Irri. 

-  Sunt  morţi,  se  arătă  de  acord  Jhiqui.  De  multă,  multă 
vreme. 

Viserys  îi  spusese  că  ultimul  dintre  dragonii  Targaryeni 
murise  cu  nu  mai  mult  de  un  secol  şi  jumătate  înainte,  în 

vremea  domniei  lui  Aegon  al  III-lea,  care  fusese  numit 
Nenorocirea  Dragonului,  ceea  ce  nu  i  se  părea  lui  Dany 
foarte  mult. 

-  Peste  tot?  întrebă  ea  dezamăgită.  Chiar  şi  în  est?  în  vest, 
orice  urmă  de  vrajă  pierise  atunci  când  Apocalipsa  se 
prăvălise  peste  Valyria  şi  Tărâmurile  Verii  Lungi,  şi  nici  un 
oţel  călit  cu  farmece,  nici  un  aducător  de  furtuni  sau  dragoni 
nu  mai  putuse  rezista,  însă  Dany  auzise  mereu  că  în  est  era 
altceva.  Se  spunea  că  insulele  Mării  de  Jad  erau  străbătute 
de  manticori,  că  vasiliscii  infestau  junglele  din  Yi  Ti,  că 
făcătorii  de  farmece,  vrăjitorii  şi  aeromancerii  îşi  practicau 
artele  pe  faţă  la  Asshai,  în  vreme  ce  stăpânii  umbrelor  şi 
magii  sângelui  îşi  urzeau  teribilele  lor  vrăji  în  miez  de 
noapte.  De  ce  n-ar  fi  şi  dragoni? 

-  Nu  şi  dragoni,  spuse  Irri.  Bărbaţi  curajoşi  i-au  omorât, 
pentru  că  dragonii  erau  nişte  jivine  înspăimântătoare.  Este 
ştiut. 

-  Este  ştiut,  fu  de  acord  Jhiqui. 

-  Un  neguţător  din  Qarth  mi-a  spus  odată  că  dragonii  au 
venit  din  lună,  glăsui  blonda  Doreah,  încălzind  un  prosop 
deasupra  focului. 

Jhiqui  şi  Irri  erau  de  aceeaşi  vârstă  ca  Dany,  fete 
Dothraki,  luate  în  sclavie  când  Drogo  distrusese  khalasar-ul 
tatălui  lor.  Doreah  era  mai  în  vârstă,  având  aproape 
douăzeci  de  ani.  Magister  Illyrio  o  găsise  într-o  casă  a 
plăcerilor  din  Lys.  Când  Dany  întoarse  curioasă  capul,  părul 
argintiu,  ud,  i  se  lipi  pe  ochi. 

-  Din  lună? 

-  Mi-a  spus  că  luna  era  un  ou,  khaleesi,  spuse  fata 
lyseniană.  Cândva  au  fost  două  luni  pe  cer,  însă  una  s-a 
aventurat  prea  aproape  de  soare  şi  s-a  sfărâmat  din  cauza 
căldurii.  O  mie  de  mii  de  dragoni  au  ţâşnit  din  ea  şi  au  băut 
focul  din  soare.  De  asta  scuipă  dragonii  flăcări.  într-o  bună 
zi,  şi  cealaltă  lună  va  săruta  soarele  şi  va  crăpa  şi  atunci 
dragonii  se  vor  întoarce. 

Cele  două  fete  Dothraki  chicotiră  şi  se  puseră  pe  râs. 

-  Ce  sclavă  smintită  şi  cu  paie  în  cap  eşti,  spuse  Irri. 
Luna  nu  este  un  ou.  Luna  este  o  zeiţă,  femeia  soarelui. 

Este  ştiut  asta. 

-  Este  ştiut,  fu  de  acord  şi  Jhiqui. 

Pielea  lui  Dany  era  bine  frecată  şi  rozalie  când  ieşi  din 

239 


vană.  Jhiqui  o  întinse  pe  jos  să-i  ungă  trupul  cu  uleiuri  şi 
să-i  scoată  orice  urmă  de  mizerie  din  pori.  După  aceea,  Irri  o 
stropi  cu  esenţă  de  flori  şi  scorţişoară.  în  vreme  ce  Doreah  îi 
pieptănă  părul  până  ce  luci  precum  firul  de  argint,  ea  se 
gândi  la  lună,  la  ouă  şi  la  dragoni. 

Cina  ei  era  o  masă  frugală,  alcătuită  din  fructe  şi  brânză 
şi  pâine  prăjită,  cu  o  ulcică  de  vin  cu  miere,  ca  să-i  alunece 
bine  pe  gât. . 

-  Doreah,  rămâi  să  mănânci  cu  mine,  porunci  Dany  când 
le  trimise  pe  celelalte  slujnice  de  acolo.  Fata  lyseniană  avea 
părul  de  culoarea  mierii  şi  ochii  precum  o  zi  de  vară.  îşi 
plecă  privirea  când  rămaseră  singure. 

-  Mă  onoraţi,  khaleesi,  spuse  ea,  însă  nu  era  vorba  de 
onoare,  ci  doar  de  servire.  Mult  după  ce  răsărise  luna,  ele 
încă  mai  discutau. 

în  noaptea  aceea,  când  Khal  Drogo  veni,  Dany  îl  aştepta. 
El  se  opri  la  intrarea  cortului  ei  şi  o  privi  cu  surprindere.  Ea 
se  ridică  încet  şi-şi  deschise  mătăsurile  de  noapte  şi  le  lăsă 
să  cadă  la  pământ. 

-  Noaptea  asta  trebuie  să  ieşim,  domnul  meu,  îi  spuse  ea, 
pentru  că  Dothrakii  credeau  că  toate  lucrurile  importante 
într-o  viaţă  de  om  trebuiau  săvârşite  sub  cerul  liber. 

Khal  Drogo  o  urmă  sub  lumina  lunii,  iar  clopoţeii  din 
părul  său  zornăiau  încet.  La  câţiva  paşi  de  cortul  ei  se  afla 
un  pat  din  iarbă  moale,  iar  acolo  îl  trase  Dany  jos.  Când  el 
încercă  să  o  întoarcă,  îi  puse  o  mână  pe  piept. 

-  Nu,  spuse  ea.  în  noaptea  asta  îţi  voi  privi  chipul. 

în  inima  khalasar-uhii  nu  exista  intimitate.  Dany  simţea 
ochi  asupra  ei  când  îl  dezbrăcă,  auzi  voci  şoptite  şi  făcu 
lucrurile  pe  care  i  le  spusese  Doreah  să  le  facă.  Pentru  ea  nu 
însemna  nimic.  Nu  era  ea  o  khaleesi?  Ochii  lui  erau  singurii 
care  contau,  şi  când  se  urcă  pe  el  văzu  în  ei  ceva  ce  nu  mai 
văzuse  niciodată  înainte.  îl  munci  la  fel  de  aprig  pe  cât  îşi 
muncise  Argintul,  iar  când  sosi  momentul  plăcerii,  Khal 
Drogo  o  strigă  pe  nume. 

Se  aflau  în  partea  cealaltă  a  mări  Dothraki  atunci  când 
Jhiqui  atinse  cu  degetele  curbura  uşoară  a  pântecului  ei  şi 
spuse: 

-  Khaleesi,  aveţi  un  copil. 

-  Ştiu,  îi  spuse  Dany. 

De  onomastica  ei  împlinise  paisprezece  ani. 

BRAN 


în  curtea  de  jos,  Rickon  alerga  împreună  cu  lupii.  Bran  îl 
privea  din  scaunul  de  la  fereastră.  Oriunde  fugea  băiatul, 
Vântul  Cenuşiu  era  acolo  primul,  sărind  înaintea  lui  ca  să-1 
depăşească,  până  ce  Rickon  îl  vedea,  ţipa  de  încântare,  şi  o 
lua  la  goană  în  cealaltă  direcţie.  Câinele  Lăţos  alerga  în  urma 
sa,  răsucindu-se  şi  muşcând  dacă  ceilalţi  lupi  se  apropiau 
prea  mult.  Blana  lui  se  întunecase,  devenind  neagră,  iar 
ochii-i  erau  ca  o  văpaie  verde.  Vara  lui  Bran  ajunse  ultimul. 
Era  argintiu-fumuriu,  cu  ochii  precum  aurul  galben,  care 
văzuseră  tot  ce  era  de  văzut.  Mai  mic  decât  Vântul  Cenuşiu, 
şi  mult  mai  precaut.  Bran  era  convins  că  era  şi  cel  mai 
deştept.  Putea  auzi  râsul  neobosit  al  fratelui  său,  când 
Rickon  o  rupse  la  fugă  pe  pământul  bătătorit,  alergând  pe 
picioruşele  lui  de  copil. 

îl  usturau  ochii.  Ar  fi  vrut  să  fie  acolo  jos,  râzând  şi 
alergând.  Necăjit  de  acest  gând,  Bran  îşi  şterse  lacrimile 
înainte  să  înceapă  să-i  curgă.  Cea  de-a  opta  sa  zi  de  nume 
trecuse.  Acum  era  aproape  un  bărbat  în  toată  firea,  prea 
mare  ca  să  plângă. 

-  A  fost  o  minciună,  rosti  el  cu  amărăciune,  amintindu-şi 
de  cioara  din  visul  său.  Nu  pot  să  zbor.  Nu  pot  nici  măcar  să 
alerg. 

-  Ciorile  sunt  mincinoase,  încuviinţă  Bătrâna  Nan  din 
scaunul  în  care  şedea,  cosând.  Ştiu  o  poveste  despre  o 
cioară. 

-  Nu  vreau  nici  un  fel  de  poveşti,  se  răsti  Bran  irascibil. 

îi  plăcuseră  cândva  poveştile  Bătrânei  Nan.  înainte.  Acum, 
totul  era  altfel.  O  lăsau  cu  el  toată  ziua,  să-1  supravegheze  şi 
să-1  spele  şi  să-i  ţină  de  urât,  însă  ea  înrăutăţea  şi  mai  mult 
lucrurile. 

-  Urăsc  poveştile  tale  idioate. 
Bătrâna  îi  zâmbi  cu  gura  ei  fără  dinţi. 

-  Poveştile  mele?  Nu,  micul  meu  domn.  Poveştile  nu  sunt 
ale  mele;  ele  sunt,  pur  şi  simplu,  au  fost  înaintea  mea,  vor  fi 
după  mine,  înainte  şi  după  tine. 

Era  o  femeie  hâdă,  se  gândi  Bran  cu  dispreţ,  pirpirie  şi 
smochinită,  aproape  oarbă,  prea  slăbită  ca  să  urce  treptele, 
cu  numai  câteva  fire  de  păr  alb  rămase  să-i  acopere  scăfârlia 
rozalie  şi  pătată.  Nimeni  nu  ştia,  cu  adevărat,  cât  de  bătrână 

era,  însă  tatăl  lui  îi  spusese  că  i  se  zicea  Bătrâna  Nan  încă 
de  pe  vremea  când  era  el  copil.  Cu  siguranţă,  era  cea  mai 
bătrână  persoană  de  la  Winterfell,  poate  cea  mai  bătrână  din 
toate  cele  Şapte  Regate.  Nan  venise  la  castel  ca  dădacă  a  lui 
Brandon  Stark,  a  cărui  mamă  murise  la  naşterea  lui.  El 
fusese  cel  mai  mare  dintre  fraţii  Lordului  Rickard,  bunicul 
lui  Bran,  sau  poate  un  frate  mai  mic,  ori  un  frate  al  tatălui 
Lordului  Rickard.  Uneori,  Bătrâna  Nan  o  spunea  într-un  fel, 
alteori  în  alt  fel.  în  toate  poveştile  ei  băieţelul  murea  la  vârsta 
de  trei  ani,  din  cauza  răcorii  de  vară,  însă  Bătrâna  Nan 
stătuse  la  Winterfell  cu  propriii  ei  copii.  îşi  pierduse  amândoi 
băieţii  In  război,  când  Regele  Robert  îşi  câştigase  tronul,  iar 
nepotul  ei  fusese  ucis  sub  zidurile  de  la  Pyke,  în  timpul 
rebeliunii  lui  Balon  Greyjoy.  Fiicele  sale  se  măritaseră  de 
mult  şi  plecaseră  şi  muriseră.  Singurul  din  sângele  ei  care-i 
mai  rămăsese  era  Hodor,  uriaşul  cu  minte  puţină,  care  lucra 
la  grajduri,  însă  Bătrâna  Nan  continua  să-şi  ducă  zilele,  să 
coasă  şi  să-şi  depene  poveştile. 

-  Nu-mi  pasă  ale  cui  poveşti  sunt  astea,  îi  spuse  Bran,  le 
urăsc. 

Mu  voia  poveşti,  cum  n-o  voia  nici  pe  Bătrâna  Nan.  îi  voia 
pe  mama  şi  pe  tatăl  lui.  Voia  să  gonească  cu  Vara  alături  de 
el.  Voia  să  se  caţăre  pe  turnul  prăbuşit  şi  să  le  ducă  porumb 
ciorilor.  Voia  să-şi  călărească  din  nou  poneiul,  împreună  cu 
fraţii  săi.  Voia  să  fie  din  nou  cum  fusese  înainte. 

-  Ştiu  o  poveste  despre  un  băiat  care  ura  poveştile,  zise 
Bătrâna  Nan  cu  micul  ei  zâmbet  tâmp,  acele  mişcându-i-se 
în  tot  acest  timp  şi  făcând  clic,  clic,  clic,  până  când  Bran 
simţi  că  vrea  să  strige  la  ea. 

Nu  mai  putea  fi  niciodată  aşa  cum  fusese  înainte,  ştia. 
Cioara  îl  păcălise,  făcându-1  să  zboare,  dar  când  se  trezise, 
era  frânt  şi  lumea  se  schimbase.  îl  părăsiseră  toţi,  tatăl  său 
şi  mama  şi  surorile,  ba  chiar  şi  fratele  său  bastard,  Jon. 
Tatăl  îi  promisese  că  va  călări  un  armăsar  adevărat  la 
Debarcaderul  Regelui,  dar  plecase  fără  el.  Maester  Luwin 
trimisese  o  pasăre  la  Lord  Eddard  cu  un  mesaj,  o  alta  către 
mama  lui  şi  o  a  treia  către  Jon,  pe  Zid,  dar  nu  venise  nici  un 
răspuns. 

-  Din  când  în  când,  păsările  se  mai  şi  rătăcesc,  copile,  îi 
spusese  maester.  E  cale  lungă  de  aici  până  la  Debarcaderul 
Regelui,  s-ar  putea  ca  mesajul  să  nu  fi  ajuns  la  ei. 

Totuşi,  Bran  se  simţea  de  parcă  ar  fi  murit  cu  toţii  în  timp 
ce  dormea  el,  sau  poate  că  el  murise,  iar  ei  îl  uitaseră.  Jory 
şi  Ser  Rodrik  şi  Vayon  Poole  plecaseră  şi  ei,  la  fel  Hullen  şi 
Harwin  şi  Tom  Grasul  şi  un  sfert  din  gărzi.  Numai  Robb  şi 
Rickon  mai  erau  aici,  iar  Robb  se  schimbase.  Acum  era  Robb 
Stăpânul,  ori  încerca  să  fie.  Purta  o  sabie  adevărată  şi  nu 
mai  zâmbea  deloc.  îşi  petrecea  zilele  instruind  gărzile  şi 
antrenându-se  la  lupta  cu  sabia,  făcând  curtea  să  răsune  de 
fiare,  pe  când  Bran  privea  nenorocit  de  la  fereastră.  Noaptea 
se  închidea  cu  Maester  Luwin,  vorbind  sau  citind  catastifele. 
Uneori  pleca  împreună  cu  Hallis  Mollen,  călare,  şi  lipseau 
chiar  şi  câteva  zile,  vizitând  avanposturi  îndepărtate.  De 
fiecare  dată  când  era  plecat  pentru  mai  mult  de  o  zi,  Rickon 
plângea  şi-1  întreba  pe  Bran  dacă  Robb  o  să  se  mai  întoarcă. 
Chiar  şi  când  era  acasă,  la  Winterfell,  Lordul  Robb  părea  să 
dispună  de  mai  mult  timp  pentru  Hallis  Mollen  şi  Theon 
Greyjoy  decât  avusese  vreodată  pentru  fraţii  săi. 

-  Aş  putea  să-ţi  spun  povestea  lui  Brandon  Constructorul, 
glăsui  Bătrâna  Nan.  Asta  a  fost  întotdeauna  preferata  ta. 

Acum  mii  şi  mii  de  ani,  Brandon  Constructorul  ridicase 
Winterfell,  iar  unii  spuneau  că  şi  Zidul.  Bran  cunoştea 
povestea,  dar  nu  fusese  niciodată  favorita  lui.  Poate  că 
vreunuia  dintre  Brandoni  i-ar  fi  plăcut.  Uneori,  Nan  îi  vorbea 
de  parcă  ar  fi  fost  Brandon  al  ei,  copilul  pe  care-1  îngrijise  în 
toţi  acei  ani  trecuţi,  iar  alteori  îl  confunda  cu  unchiul  său, 
Brandon,  care  fusese  ucis  de  Regele  Nebun  înainte  ca  Bran 
să  se  fi  născut.  Trăia  de  atâta  vreme,  îi  spusese  mama  odată, 
încât  toţi  cei  cu  numele  Brandon  Stark  deveniseră  o  singură 
persoană  în  mintea  ei. 

-  Nu  asta  este  preferata  mea,  spuse  el.  Cele  care-mi  plac 
sunt  cele  înspăimântătoare. 

Auzi  zarvă  afară  şi  reveni  la  fereastră.  Rickon  alerga  de-a 
lungul  curţii,  spre  punctul  de  pază  de  la  porţi,  cu  lupii  pe 
urmele  sale,  însă  turnul  se  interpunea,  împiedicându-1  să 
vadă  ce  se  întâmplase.  Se  lovi  cu  pumnul  peste  coapsă,  din 
cauza  frustrării,  şi  nu  simţi  nimic. 

-  Oh,  dragul  meu  copil  al  verii,  rosti  Bătrâna  Nan  şoptit, 
ce  ştii  tu  despre  frică?  Despre  teama  de  iarnă,  micul  meu 
domn,  când  zăpezile  cad  până  la  treizeci  de  metri,  iar  vântul 
îngheţat  vine  din  nord  urlând.  Teama  este  pentru  noaptea 
cea  lungă,  atunci  când  soarele  îşi  ascunde  uneori  faţa  ani 

întregi,  iar  copiii  mici  se  nasc  şi  trăiesc  şi  mor  cu  toţii  în 
beznă,  în  timp  ce  lupii  străvechi  se  sfrijesc  tot  mai  mult  şi 
flămânzesc,  iar  umblătorii  albi  cutreieră  pădurile. 

-  Vrei  să  spui  Ceilalţi,  zise  Bran  arţăgos. 

-  Ceilalţi,  admise  Bătrâna  Nan.  Cu  mii  şi  mii  de  ani  în 
urmă,  a  venit  o  iarnă  rece  şi  aspră  şi  de  necuprins,  dincolo 
de  tot  ce-şi  putea  aminti  omul.  A  căzut  o  noapte  care  a  durat 
generaţii  întregi,  iar  regii  tremurau  şi  mureau  în  castelele 
lor,  la  fel  ca  turmele  de  porci  în  coteţe.  Femeile  îşi  omorau 
mai  degrabă  copiii,  decât  să-i  vadă  flămânzind,  plângeau  şi- 
şi  simţeau  lacrimile  îngheţându-le  pe  ochi  şi  pe  obraji. 
Glasul  ei  şi  al  acelor  tăcură  deopotrivă,  iar  ea  privi  în  sus, 
spre  Bran,  cu  ochii  ei  albicioşi,  opaci,  j  şi  întrebă:  Deci, 
copile,  astea-s  poveştile  care-ţi  plac? 

-  Păi,  făcu  Bran  în  silă,  da,  numai  că... Bătrâna  Nan  dădu 
din  cap. 

-  în  toată  bezna  aceea,  au  venit  Ceilalţi,  pentru  prima 
dată,  spuse  ea,  iar  acele  făcură  din  nou  clic,  clic,  clic.  Erau 
fiinţe  reci,  moarte,  care  urau  fierul  şi  focul  şi  atingerea 
soarelui,  şi  orice  creatură  cu  sânge  cald  în  vene.  Au  măturat 
avanposturile  şi  oraşele  şi  regatele,  au  măcelărit  eroi  şi 
armate  cu  zecile,  călărindu-şi  armăsarii  lor  albi,  morţi,  şi 
conducând  măcelul.  Nici  toate  săbiile  omului  nu  puteau  opri 
iureşul  lor,  nici  chiar  fecioarele  şi  copiii  de  ţâţă  nu  au  aflat 
milă  înaintea  lor.  Le  vânau  pe  fete  prin  pădurile  îngheţate  şi- 
şi  hrăneau  slujitorii  morţi  cu  carnea  copiilor  oamenilor. 

Vocea  ei  coborâse  foarte  mult,  devenind  aproape  o  şoaptă, 
iar  Bran  trebui  să  se  aplece  ca  să  asculte. 

-  Astea  erau  vremurile  de  dinaintea  venirii  Andalilor,  cu 
mult  înainte  ca  femeile  să  fugă  peste  marea  îngustă  din 
oraşele  Rhoyne,  când  sutele  de  regate  ale  acelor  vremuri 
erau  regatele  Primilor  Oameni,  care  luaseră  pământurile  de 
la  copiii  pădurii.  Totuşi,  ici-colo,  în  inima  pădurii,  copiii  încă 
mai  vieţuiau  în  oraşele  lor  de  lemn  şi  în  dealurile  săpate,  iar 
feţele  copacilor  stăteau  de  strajă.  Aşa  că,  pe  când  îngheţul  şi 
moartea  ocupau  pământul,  ultimul  dintre  eroi  s-a  hotărât 
să-i  caute  pe  copii,  nădăjduind  că  vechile  lor  vrăji  ar  putea 
aduce  înapoi  armatele  pe  care  le  pierduseră  oamenii.  Se  duse 
prin  tărâmul  mort  cu  sabia  sa,  un  cal,  un  câine  şi  câţiva 
însoţitori.  Căută  timp  de  ani  de  zile,  până  ce  deznădăjdui  că 
nu-i  găsise  pe  copiii  pădurii  în  oraşele  lor  ascunse.  Toţi 

prietenii  săi  muriră  unul  după  celălalt,  ba  chiar  şi  calul  său 
şi,  în  cele  din  urmă,  şi  câinele,  iar  sabia  îi  îngheţase  atât  de 
tare,  încât  lama  se  sfărâmă  când  încercă  să  o  folosească.  Iar 
Ceilalţi  i-au  adulmecat  sângele  cald  şi  s-au  pus  în  linişte  să-i 
ia  urma,  urmărindu-1  cu  haitele  lor  de  păianjeni  albi,  mari 
cât  dulăii. . . 

Uşa  se  deschise  cu  o  pocnitură,  iar  inima  lui  Bran  tresări, 
în  gură  adunându-i-se  gustul  fricii  subite,  dar  nu  era  decât 
Maester  Luwin,  cu  Hodor  iţindu-se  în  capul  scărilor,  în 
spatele  lui. 

-  Hodor!  anunţă  băiatul  de  la  grajduri,  aşa  cum  îi  era 
obiceiul,  zâmbindu-le  generos  tuturor. 

însă  Maester  Luwin  nu  zâmbea. 

-  Avem  oaspeţi,  anunţă  el,  iar  prezenţa  ta  este  necesară, 
Bran. 

-  Ascultam  o  poveste  acum,  se  plânse  el. 

-  Poveştile  mai  pot  aştepta,  micul  meu  domn,  iar  când  vei 
voi  să  te  întorci  la  ele,  tot  acolo  le  vei  găsi,  spuse  Bătrâna 
Nan.  Oaspeţii  nu  sunt  atât  de  răbdători,  şi  adesea  aduc  cu  ei 
propriile  lor  poveşti. 

-  Cine-i?  îl  întrebă  Bran  pe  Maester  Luwin. 

-  Tyrion  Lannister  şi  câţiva  dintre  oamenii  din  Rondul  de 
Noapte,  cu  un  mesaj  de  la  fratele  tău,  Jon.  Robb  tocmai  se 
întâlneşte  cu  ei.  Hodor,  vrei  să-1  ajuţi  pe  Bran  pana  in  sala? 

-  Hodor!  răspunse  acesta  bucuros  şi  îşi  plecă  pe  sub 
canatul  uşii  capul  său  mare  şi  lăţos. 

Hodor  avea  aproape  doi  metri  înălţime.  Era  greu  de  crezut 
că  era  sânge  din  sânge  cu  Bătrâna  Nan.  Bran  se  întrebă 
dacă  se  va  micşora  la  fel  ca  străbunica  sa  atunci  când  va  fi 
bătrân.  Părea  puţin  probabil,  chiar  dacă  va  ajunge  să 
trăiască  o  mie  de  ani.  Hodor  îl  ridică  la  fel  de  uşor  ca  pe  un 
braţ  de  fân  şi-1  strânse  la  pieptul  său  masiv.  Mirosea 
întotdeauna,  vag,  a  cai,  însă  nu  era  un  miros  neplăcut. 
Braţele  lui  erau  îngroşate  de  muşchi  şi  acoperite  cu  păr 
castaniu. 

-  Hodor,  spuse  el  din  nou. 

Theon  Greyjoy  comentase,  odată,  că  Hodor  nu  ştia  multe, 
însă  nimeni  nu  putea  avea  nici  o  îndoială  că-şi  cunoştea 
numele.  Bătrâna  Nan  cotcodăcise  ca  o  găină  când  auzise 
asta  şi  mărturisise  că  numele  real  al  lui  Hodor  era  Walder. 
Nimeni  nu  ştia  de  unde  provenea  „Hodor",  însă  când  el 

începuse  să-1  rostească,  aşa  îi  rămăsese  numele.  '  Era 
singurul  cuvânt  pe  care-1  spunea. 

O  lăsară  pe  Bătrâna  Nan  în  încăperea  din  turn,  cu 
andrelele  ei  şi  cu  amintirile.  Hodor  fredona  ceva  fără  nici  o 
noimă  cărându-1  pe  Bran  în  jos  pe  scări  şi  prin  coridor, 
urmat  de  Maester  Luwin,  acesta  grăbindu-se  să  ţină  ritmul 
cu  paşii  mari  ai  băiatului  de  la  grajduri. 

Robb  era  aşezat  pe  jilţul  înalt  al  tatălui,  purtând  cămaşă 
de  zale  şi  piele  tare  şi  faţa  impasibilă  a  lui  Robb  Stăpânul. 
Theon  Greyjoy  şi  Hallis  Mollen  stăteau  lângă  el  Doisprezece 
soldaţi  de  gardă  erau  aliniaţi  lângă  pereţii  din  piatră  cenuşie, 
sub  ferestrele  înalte  şi  înguste.  în  mijlocul  încăperii  se  aflau 
piticul  cu  slujitorii  săi  şi  patru  necunoscuţi  în  negru,  din 
Rondul  de  Noapte.  Bran  simţi  tensiunea  din  sală  în 
momentul  când  Hodor  trecu  pragul  uşii. 

-  Orice  om  din  Rondul  de  Noapte  este  binevenit  aici,  la 
Winterfell,  cât  va  pofti  el  să  stea,  spunea  Robb  cu  un  glas 
care  îi  aparţinea  lui  Robb  Stăpânul. 

îşi  ţinea  sabia  peste  genunchi,  cu  lama  afară,  sub  ochii 
tuturor.  Chiar  şi  Bran  ştia  ce  însemna  să-ţi  întâmpini  un 
oaspete  cu  sabia  scoasă  din  teacă. 

-  Orice  om  din  Rondul  de  Noapte,  repetă  piticul,  în  afară 
de  mine,  dacă  înţeleg  eu  bine,  băiete? 

Robb  se  ridică  şi- şi  aţinti  vârful  săbiei  spre  el. 

-  Eu  sunt  stăpânul  aici,  atât  timp  cât  mama  şi  tatăl  meu 
sunt  plecaţi,  Lannister,  aşa  că  nu  eşti  „băiete"  cu  mine. 

-  Dacă  eşti  lordul  aici,  ar  trebui  să  înveţi  cuvântul 
„politeţe",  răspunse  omuleţul,  nebăgând  în  seamă  vârful 
săbiei,  aţintit  spre  faţa  sa.  Din  câte  se  pare,  bastardul  de 
frate-tău  are  toate  calităţile  tatălui  tău. 

-  Jon,  icni  Bran  în  braţele  lui  Hodor. 
Piticul  se  întoarse  să-1  privească. 

-  Deci  este  adevărat,  băiatul  trăieşte.  Nici  nu-mi  vine  să 
cred.  Voi,  cei  din  neamul  Stark,  sunteţi  greu  de  omorât. 

-  Iar  voi,  Lannisterii,  aţi  face  bine  să  ţineţi  minte  asta,  zise 
Robb  coborându-şi  sabia.  Hodor,  adu-1  pe  fratele  meu  aici. 

-  Hodor,  spuse  Hodor,  şi  alergă  înainte  cu  paşi  mici, 
zâmbind  tot  timpul,  şi-1  aşeză  pe  Bran  în  tronul  înalt  al 
Casei  Stark,  unde  şezuseră  lorzii  de  Winterfell  încă  de  pe 
vremurile  când  îşi  spuneau  Regi  ai  Nordului. 

Tronul     era     din     piatră    rece,     lustruit    perfect  de 

nenumăratele  dosuri;  la  capetele  braţelor  masive  erau 
sculptate  ţeste  de  lupi  străvechi.  Bran  se  prinse  de  ele  când 
se  aşeză,  picioarele  sale  atârnând  inutile.  Tronul  îl  făcea  să 
se  simtă  aproape  ca  un  bebeluş.  Robb  îşi  puse  o  mână  pe 
umărul  său. 

-  Ziceai  că  ai  o  treabă  cu  Bran.  Ei  bine,  uite-1,  Lannister. 
Bran  era  cât  se  putea  de  incomodat  de  ochii  lui  Tyrion 

Lannister.  Unul  era  negru,  iar  celălalt  verde,  şi  amândoi 
priveau  spre  el,  studiindu-1,  cântărindu-1. 

-  Mi  s-a  spus  că-ţi  plăcea  să  te  caţeri,  Bran,  zise  în  cele 
din  urmă  omuleţul.  Povesteşte-mi  cum  s-a  întâmplat  să  cazi 
în  ziua  aceea. 

-  Dar  nici  nu  am  căzut,  insistă  Bran. 

Nu  căzuse,  niciodată,  niciodată,  niciodată, 

-  Copilul  nu-şi  mai  aminteşte  nimic  despre  cădere,  sau 
despre  urcuşul  de  dinaintea  ei,  rosti  cu  blândeţe  Maester 
Luwin. 

-  Ciudat,  făcu  Tyrion  Lannister. 

-  Fratele  meu  nu  este  aici  ca  să  răspundă  la  interogatorii, 
zise  Robb  tăios.  Spune  ce  ai  de  spus  şi  apoi  vezi-ţi  de  drum. 

-  Am  un  dar  pentru  tine,  îi  zise  piticul  lui  Bran.  îţi  place 
să  călăreşti,  băiete? 

Maester  Luwin  păşi  înainte. 

-  Domnul  meu,  copilul  nu-şi  mai  poate  folosi  picioarele. 
Nu  poate  sta  pe  un  cal. 

-  Prostii,  zise  Lannister.  Cu  un  cal  pe  măsură  şi  cu  o  şa 
potrivită,  chiar  şi  un  olog  poate  călări. 

Cuvântul  se  împlântă  ca  un  cuţit  în  inima  lui  Bran.  Simţi 
cum  lacrimile  i  se  adună  nestăvilite  în  ochi. 

-  Nu  sunt  olog! 

-  Atunci,  nici  eu  nu  sunt  pitic,  spuse  piticul  cu  o 
strâmbătură  a  buzelor.  Tatăl  meu  ar  fi  încântat  să  audă 
asta. 

Greyjoy  râse. 

-  La  ce  fel  de  cal  şi  şa  v-aţi  gândit?  întrebă  Maester  Luwin. 

-  Un  cal  isteţ,  răspunse  Lannister.  Băiatul  nu-şi  poate 
folosi  picioarele  ca  să  strunească  un  animal,  aşa  că  trebuie 
să  adaptezi  calul  la  călăreţ,  să-1  înveţi  să  răspundă  la 
comenzile  sale,  la  vocea  sa.  Aş  începe  cu  un  căluţ  de  un  an, 
neatins  de  om,  fără  nici  un  antrenament  de  care  să  fie 
dezvăţat.  Scoase  o  bucată  de  hârtie  de  la  centură.  Dă-i-o 

şelarului  vostru.  El  va  face  restul. 

Maester  Luwin  luă  bucata  de  hârtie  din  mâna  piticului, 
curios  ca  o  veveriţă  mică  şi  cenuşie.  O  despături  şi  o  studie. 

-  înţeleg.  Desenaţi  frumos,  domnul  meu.  Da,  ar  trebui  să 
funcţioneze.  Ar  fi  trebuit  să  mă  gândesc  la  asta  şi  eu. 

-  Mie  mi-a  venit  mult  mai  uşor  ideea,  Maester.  Nu  este 
grozav  de  departe  de  propriile  mele  şei. 

-  Chiar  aş  putea  să  călăresc?  întrebă  Bran. 

Voia  să-i  creadă,  însă  îi  era  teamă.  Poate  că  era  doar  o 
minciună.  Şi  cioara  îi  promisese  că  va  zbura. 

-  Vei  putea,  îi  spuse  piticul.  Şi-ţi  jur,  băiete,  că  pe 
spinarea  unui  cal  vei  la  fel  de  înalt  ca  oricare  dintre  ei. 

Robb  Stark  părea  uluit. 

-  E  vreo  capcană,  Lannister?  Ce  înseamnă  Bran  pentru 
tine?  De  ce  ai  vrea  să-1  ajuţi? 

-  Fratele  tău,  Jon,  m-a  rugat.  Iar  eu  am  un  punct  sensibil 
în  sufletul  meu  pentru  ologi  şi  bastarzi  şi  oameni  bolnavi. 

Tyrion  Lannister  îşi  puse  o  mână  pe  inimă  şi  rânji. 

Uşa  care  dădea  în  curte  se  deschise  dintr-odată.  Lumina 
soarelui  năvăli  în  sală  când  Rickon  dădu  buzna  înăuntru,  cu 
respiraţia  tăiată.  Lupii  străvechi  erau  lângă  el.  Băiatul  se 
opri  lângă  uşă,  cu  ochii  holbaţi,  însă  lupii  înaintară.  Ochii 
lor  îl  descoperită  pe  Lannister,  sau  poate  că  doar  îi 
adulmecaseră  mirosul.  Primul  care  începu  să  mârâie  fu 
Vara.  Apoi  Vântul  Cenuşiu  i  se  alătură.  Se  furişară  către 
omuleţ,  unul  din  dreapta,  celălalt  din  stânga. 

-  Lupilor  nu  le  place  mirosul  tău,  Lannister,  comentă 
Theon  Greyjoy. 

-  Poate  că  este  timpul  să-mi  văd  de  drum,  spuse  Tyrion. 
Făcu  un  pas  în  spate...,  iar  Câinele  Lăţos  ieşi  din  umbre, 

în  urma  lui,  rânjindu-şi  colţii.  Lannister  se  cabra,  iar  Vara  se 
întinse  spre  el  din  lateral.  El  se  retrase,  nesigur  pe  picioarele 
sale,  iar  Vântul  Cenuşiu  se  repezi  la  mâneca  sa,  dinţii  lui 
smulgând  o  bucată  de  pânză. 

-  Nu!  strigă  Bran  de  la  înălţimea  scaunului  său,  pe  când 
oamenii  lui  Lannister  puseră  mâna  pe  săbii.  Vară,  aici  Vară, 
la  mine! 

Lupul  străvechi  auzi  vocea  şi  se  uită  spre  Bran,  apoi  din 
nou  spre  Lannister.  Se  târî  înapoi,  îndepărtându-se  de 
omuleţ  şi  se  aşeză  sub  picioarele  atârnând  ale  lui  Bran.  Robb 
îşi  ţinuse  răsuflarea.  Expiră  cu  un  oftat  şi  strigă: 

-  Vânt  Cenuşiu! 

Lupul  său  străvechi  se  duse  la  el,  rapid  şi  pe  neauzite. 
Acum  mai  rămăsese  doar  Câinele  Lăţos  ţopăind  în  jurul 
omuleţului,  cu  ochii  arzând  precum  flăcările  verzi. 

-  Rickon,  cheamă-1,  strigă  Bran  spre  ţâncul  de  frate-său, 
iar  Rickon  îşi  aminti  că  exista  şi  strigă: 

-  Aici,  Lăţosule,  vino  aici. 

Lupul  negru  îi  oferi  lui  Lannister  un  mârâit  final  şi  ţâşni 
spre  Rickon,  care-şi  petrecu  mâinile  pe  după  gâtul  lui. 
Tyrion  Lannister  îşi  desfăcu  eşarfa  de  la  gât,  îşi  şterse 
fruntea  şi  spuse  cu  un  glas  moale: 

-  Ce  interesant! 

-  Sunteţi  bine,  stăpânul  meu?  întrebă  unul  dintre  oamenii 
săi,  cu  sabia  în  mână.  Privea  nervos  spre  lupii  străvechi  în 
timp  ce  vorbea. 

-  Mâneca  mea  e  sfâşiată,  iar  izmenele  mele  sunt  ne-plăcut 
de  umede,  însă  nimic  nu  mi-a  lezat  demnitatea. 

Până  şi  Robb  păru  zguduit. 

-  Lupii...  nu  ştiu  de  ce  au  făcut  asta.... 

-  Fără  îndoială,  m-au  luat  drept  cină.  Lannister  se  înclină 
ţeapăn  spre  Bran.  îţi  mulţumesc  pentru  că  i-ai  chemat 
înapoi,  tinere.  îţi  promit  însă  că  m-ar  fi  găsit  destul  de 
indigest.  Iar  acum  chiar  că  voi  pleca. 

-  Un  moment,  domnul  meu,  spuse  Maester  Luwin.  Se 
duse  spre  Robb  şi  se  ţinură  foarte  aproape  unul  de  altul, 
şuşotind. 

Bran  încercă  să  tragă  cu  urechea,  însă  glasurile  lor  erau 
prea  coborâte.  în  cele  din  urmă,  Robb  îşi  băgă  sabia  în  teacă. 

-  S-ar...  s-ar  putea  să  fi  fost  prea  aspru  cu  tine,  zise  el.  Ai 
făcut  pentru  Bran  un  gest  de  bunăvoinţă,  iar  eu...  Robb  făcu 
un  efort  să-şi  schimbe  atitudinea.  Winterfell  îţi  oferă 
ospitalitatea  sa,  dacă  o  doreşti,  Lannister. 

-  Scuteşte-mă  de  amabilităţile  astea  false,  băiete.  Nu  mă 
iubeşti  şi  nu  mă  doreşti  aici.  Am  văzut  un  han  dincolo  de 
zidurile  tale,  în  oraşul  de  iarnă.  Am  să  găsesc  acolo  un  pat, 
iar  amândoi  vom  dormi  mai  uşor.  Pentru  câteva  parale,  s-ar 
putea  să  găsesc  chiar  şi  o  târfă  pe  acolo,  care  să- mi 
încălzească  cearşafurile.  Se  întoarse  spre  unul  dintre  fraţii  în 
negru,  un  om  bătrân,  cu  spatele  strâmb  şi  barba  încâlcită. 
Yoren,  când  se  crapă  de  ziuă,  mergem  spre  sud.  Mă  vei  găsi, 
fără   îndoială,    pe    drum.    Apoi   se   îndreptă   spre  ieşire, 

249 


chinuindu-se  să  străbată  sala  pe  picioarele  lui  scurte, 
trecând  de  Rickon  şi  de  uşă.  Oamenii  săi  îl  urmară. 

Cei  patru  oameni  din  Rondul  de  Noapte  rămaseră.  Robb 
se  întoarse  spre  ei,  nesigur. 

-  Am  pus  să  vă  pregătească  nişte  camere  şi  veţi  afla  apă 
fierbinte  din  belşug,  să  vă  spălaţi  de  praful  de  pe  drum. 
Nădăjduiesc  că  ne  veţi  onora  venind  la  masa  de  seară. 

Spuse  toate  astea  cu  atâta  nepricepere,  încât  până  şi  Bran 
observă;  era  un  discurs  pe  care-1  învăţase  pe  de  rost,  nu 
erau  cuvinte  spuse  din  inimă,  însă  fraţii  în  negru  îi 
mulţumiră  cu  toţii  la  fel. 

Vară  îi  urmă  pe  trepte  în  sus,  în  turn,  pe  când  Hodor  îl 
ducea  pe  Bran  înapoi  la  patul  său.  Bătrâna  Nan  era 
adormită  în  jilţul  ei.  Hodor  spuse  „Hodor",  o  luă  pe  bunica 
lui  şi  o  duse  de  acolo  în  vreme  ce  ea  sforăia  uşor,  iar  Bran 
căzu  pe  gânduri.  Robb  îi  promisese  că  putea  sta  la  masă 
împreună  cu  Rondul  de  Noapte,  în  Sala  Mare. 

-  Vară,  strigă  el.  Lupul  sări  în  patul  lui.  Bran  îl  îmbrăţişa 
atât  de  tare,  încât  îi  putu  simţi  răsuflarea  fierbinte  oprindu- 
se  în  obrajii  săi.  Acum  pot  călări,  îi  şopti  el  prietenului  său. 
Vom  putea  merge  la  vânătoare,  prin  păduri,  cât  de  curând. 
Stai  şi  aşteaptă. 

După  o  vreme  îl  fură  somnul.  în  vis  urca  din  nou  pe 
turnul  fără  ferestre,  degetele  sale  înfigându-se  printre 
spaţiile  dintre  pietrele  înnegrite,  în  vreme  ce  picioarele 
căutau  sprijinul.  Urca  tot  mai  mult,  printre  nori  şi  în  cerul 
nopţii  şi,  cu  toate  astea,  turnul  continua  să  se  înalţe 
deasupra  sa.  Când  se  opri  ca  să  privească  în  jos,  era  uşor 
ameţit  şi-şi  simţi  degetele  alunecând.  Bran  ţipă  şi  se  agăţă 
de  viaţă  cu  toate  forţele.  Pământul  era  la  o  mie  de  kilometri 
sub  el  şi  nu  putea  zbura.  Nu  putea  zbura.  Aşteptă  până  când 
inima  încetă  să-i  mai  bubuie  în  piept,  până  ce  reuşi  să 
respire,  şi-şi  reluă  ascensiunea.  Nu  mai  era  altă  cale  decât  în 
sus.  La  mare  distanţă  deasupra  sa,  conturându-se  în  faţa 
lunii,  credea  că  distinge  formele  capetelor  de  balaur.  Braţele 
sale  erau  zdrelite  şi-1  dureau,  dar  nu  îndrăznea  să  se 
odihnească.  Se  forţă  să  urce  şi  mai  repede.  Himerele  îi 
priveau  ascensiunea.  Ochii  lor  străluceau  roşietici,  precum 
cărbunii  încinşi  din  vatră.  Poate  că  unele  dintre  ele  fuseseră 
lei,  însă  acum  erau  răsucite  şi  groteşti.  Bran  le  putea  auzi 
şoptind  una  către  cealaltă,  cu  glasuri  molatice,  de  piatră, 

îngrozitoare.  Nu  trebuia  să  le  asculte,  îşi  spuse,  nu  trebuia 
să  le  audă,  iar  atât  timp  cât  nu  le  auzea,  era  în  siguranţă, 
însă  când  himerele  se  desprinseră  din  piatră  şi  goniră  spre 
partea  lui  de  turn,  el  ştiu  că  nu  era  deloc  în  siguranţă. 

-  N-am  auzit,  începu  el  să  plângă  pe  măsură  ce  se 
apropiau  tot  mai  mult.  N-am  auzit,  n-am  auzit. 

Se  trezi  cu  respiraţia  tăiată,  pierdut  în  beznă  şi  văzu  o 
umbră  imensă  acoperindu-1. 

-  N-am  auzit,  şopti  el,  tremurând  de  frică,  însă  umbra 
spuse  „Hodor"  şi  aprinse  o  lumânare  lângă  pat,  iar  Bran  oftă 
uşurat. 

Hodor  îi  şterse  transpiraţia  de  pe  faţă  cu  o  cârpă  moale  şi 
umedă,  iar  mâinile  sale  îndemânatice  şi  blânde  îl  îmbrăcară. 
Când  sosi  vremea,  îl  duse  până  în  Sala  Mare,  unde  fusese 
aşezată,  chiar  lângă  foc,  o  masă  lungă,  pe  căpriori.  Locul 
lordului,  din  capătul  mesei,  fusese  lăsat  neocupat,  însă  Robb 
se  aşezase  chiar  în  dreapta  lui,  cu  Bran  vizavi  de  el.  în  seara 
aceea  mâncară  purcel  de  lapte  şi  plăcintă  de  porumbel  şi 
gulii  tăvălite  în  unt,  iar  ca  desert,  bucătarul  le  promisese 
faguri  cu  miere.  Vară  înşfăca  resturile  de  la  masă  întinse,  în 
vreme  ce  Vântul  Cenuşiu  şi  Câinele  Lăţos  se  luptau  pentru 
un  os  într-un  colţ  al  sălii.  Câinii  din  Winterfell  nu  s-ar  fi 
apropiat  de  sală.  La  început,  lui  Bran  i  se  păruse  ciudat, 
însă  acum  începea  să  se  obişnuiască. 

Yoren  era  seniorul  dintre  fraţii  în  negru,  aşa  că 
majordomul  îl  aşezase  între  Robb  şi  Maester  Luwin.  Bătrânul 
avea  un  miros  acru,  de  parcă  nu  s-ar  mai  fi  spălat  de  foarte 
multă  vreme.  Rupea  carnea  direct  cu  dinţii,  crăpa  coastele  ca 
să  sugă  măduva  şi  dădea  din  umeri  la  pomenirea  numelui 
Jon  Snow. 

-  E  nenorocirea  lui  Ser  Alliser,  mormăi  el,  iar  doi  dintre 
companionii  săi  izbucniră  în  râs  dintr-un  motiv  de  neînţeles 
pentru  Bran. 

însă  când  Robb  ceru  veşti  despre  unchiul  Benjen,  fraţii  în 
negru  tăcură  cu  toţii  ca  la  comandă. 

-  Ce  s-a  întâmplat?  întrebă  Bran. 
Yoren  îşi  şterse  degetele  de  jiletca  sa. 

-  Sunt  veşti  rele,  domnii  mei,  şi  nu  aşa  voiam  să  vă 
răsplătim  pentru  carne  şi  miere,  însă  bărbatul,  dacă  pune  o 
întrebare,  trebuie  să-i  suporte  şi  răspunsul.  Stark  nu  mai  e. 

Unul  dintre  ceilalţi  bărbaţi  din  Rondul  de  Noapte  glăsui: 

-  Bătrânul  Urs  1-a  trimis  în  căutarea  lui  Waymar  Royce,  şi 
încă  nu  s-a  întors,  domnul  meu. 

-  E  de  prea  multă  vreme  plecat,  zise  Yoren.  Mai  mult  ca 
sigur  că  este  mort. 

-  Unchiul  meu  nu  este  mort,  spuse  Robb  Stark  tare,  cu 
furie  în  glas.  Se  ridică  de  pe  bancă  şi  puse  mâna  pe  mânerul 
săbiei  sale.  Mă  auziţi?  Unchiul  meu  nu  este  mort! 

Vocea  lui  se  reverberă  între  pereţii  de  piatră,  iar  lui  Bran  i 
se  făcu  dintr-odată  teamă.  Bătrânul  puturos,  Yoren,  se  uită 
spre  Robb  fără  să  pară  impresionat. 

-  Cum  spuneţi  dumneavoastră,  stăpâne,  zise  el,  apoi  îşi 
scoase  o  bucată  de  carne  rămasă  între  dinţi.  Cel  mai  tânăr 
dintre  fraţii  în  negru  se  foi  neliniştit  în  scaun. 

-  Nu  se  mai  află  nimeni  la  Zid  care  să  cunoască  pădurea 
bântuită  mai  bine  decât  Benjen  Stark.  Va  găsi  el  calea 
înapoi. 

-  Păi,  zise  Yoren,  poate  că  o  va  găsi,  poate  că  nu.  S-au  mai 
dus  bărbaţi  de  nădejde  prin  pădurea  aia  şi  nu  au  mai  j  ieşit 
niciodată. 

Bran  nu  se  putu  gândi  decât  la  povestea  spusă  de 
Bătrâna  Nan,  despre  Ceilalţi  şi  despre  ultimul  erou  vânat 
prin  pădurea  albă  de  oameni  morţi  şi  de  păianjeni  mari  cât 
nişte  câini.  Pentru  o  clipă  i  se  făcu  teamă,  însă  îşi  aminti 
imediat  cum  se  sfârşea  povestea. 

-  Copiii  îl  vor  ajuta,  spuse  el,  copiii  pădurii! 
Theon  Greyjoy  chicoti,  iar  Maester  Luwin  replică: 

-  Bran,  copiii  pădurii  sunt  morţi  de  mii  de  ani.  Tot  ce  a 
rămas  din  ei  sunt  chipurile  de  pe  copaci. 

-  Aici  s-ar  putea  să  fie  aşa,  Maester,  făcu  Yoren,  dar 
dincolo  de  Zid,  cine  ar  putea  şti?  Acolo,  nimeni  nu  poate 
spune  ce-i  mort  şi  ce-i  în  viaţă. 

în  noaptea  aceea,  după  ce  farfuriile  fură  strânse,  Robb  îl 
duse  chiar  el  pe  Bran  în  pat.  Vântul  Cenuşiu  deschidea 
calea,  iar  Vară  îi  urma  îndeaproape.  Fratele  său  era  puternic 
pentru  vârsta  lui,  iar  Bran  era  uşor  ca  o  mână  de  zdrenţe, 
însă  scările  erau  abrupte  şi  era  întuneric,  iar  Robb  gâfâia  din 
greu  când  ajunse  sus.  îl  puse  pe  Bran  în  pat,  acoperindu-1 
cu  păturile,  şi  stinse  lumânarea.  Pentru  o  vreme,  mai 
rămase  lângă  el,  în  întuneric.  Bran  ar  fi  vrut  să-i  vorbească, 
însă  nu  ştia  ce  să-i  spună. 

-  O  să-ţi  găsim  un  cal,  îţi  promit,  îi  şopti  în  cele  din  urmă, 

Robb. 

-  Se  mai  întorc?  îl  întrebă  Bran. 

-  Da,  răspunse  celălalt  cu  atâta  speranţă  în  voce,  încât 
Bran  îşi  dădu  seama  că-1  auzise  pe  fratele  său  şi  nu  pe 
Lordul  Robb.  Mama  se  va  întoarce  curând  acasă.  Poate  că  ne 
aruncăm  pe  cai  să-i  ieşim  în  întâmpinare,  când  vine.  Nu 
crezi  că  ar  surprinde-o,  să  te  vadă  pe  cal?  Chiar  şi  în 
întunericul  din  încăpere,  Bran  putea  simţi  zâmbetul  fratelui 
său.  Iar  după  asta,  vom  călări  spre  nord,  să  vedem  Zidul. 
Nici  măcar  nu-i  vom  spune  lui  Jon  că  venim,  doar  vom  sosi 
acolo  într-o  zi,  tu  şi  cu  mine.  Va  fi  ca  o  aventură. 

-  O  aventură,  repetă  Bran  jinduind. 

îşi  auzi  fratele  hohotind.  Era  atât  de  întuneric  în  încăpere, 
încât  nu  putu  vedea  lacrimile  de  pe  faţa  lui,  aşa  că  întinse 
mâna.  Degetele  lor  se  uniră. 

-  Moartea  Lordului  Arryn  a  fost  un  moment  de  mare 
tristeţe  pentru  noi  toţi,  domnul  meu,  spuse  Marele  Maester 
Pycelle.  Aş  fi  mai  mult  decât  bucuros  să  vă  povestesc  ce  ştiu 
despre  felul  în  care  a  plecat  dintre  noi.  Şedeţi.  Doriţi  să 
gustaţi  ceva?  Poate  nişte  curmale?  Am  şi  nişte  prune  foarte 
bune.  Vinul  nu  se  mai  împacă  de  mult  cu  digestia  mea,  mă 
tem,  însă  vă  pot  oferi  câte  o  cupă  de  lapte  la  gheaţă,  îndulcit 
cu  miere.  în  dogoarea  asta  îl  găsesc  foarte  înviorător. 

Căldura  nu  putea  fi  negată;  Ned  îşi  simţea  tunica  de 
mătase  lipindu-i-se  pe  piept.  Aerul  umed  şi  greu  acop  rea 
oraşul  ca  o  pătură  de  lână,  iar  malurile  râului  colcăiau  de 
mulţimea  săracilor  care-şi  părăsiseră  cocioabele  lor 
sufocante  şi  încinse  pentru  a  se  lupta  pentru  un  loc  de 
dormit  lângă  apă,  unde  mai  venea  câte  o  adiere. 

-  Asta  ar  fi  amabil  din  partea  dumneavoastră,  zise  el 
luând  loc. 

Pycelle  ridică  între  degetul  mare  şi  arătător  un  mic  clopot 
de  argint  şi-1  scutură  încet.  O  tânără  slujnică  suplă  se  grăbi 
în  seră. 

-  Lapte  rece  pentru  Mâna  Regelui  şi  pentru  mine,  dacă 
eşti  atât  de  drăguţă,  copilă.  Bine  îndulcit.  Pe  când  fata  se 
îndepărta  pentru  a  le  aduce  băuturile,  Marele  Maester  îşi 
împreună  degetele  şi-şi  odihni  mâinile  pe  burtă  şi  spuse: 
Oamenii  de  rând  zic  că  ultimul  an  al  verii  este  întotdeauna  şi 
cel  mai  fierbinte.  Nu  este  chiar  adevărat,  dar  uneori  aşa  se 
simte,  nu?  în  zile  ca  acestea,  vă  invidiez  pe  voi,  nordicii, 
pentru  zăpezile  verii.  Colanul  încărcat  de  giuvaiere  din  jurul 
gâtului  zornăi  uşor  când  bătrânul  se  foi  în  jilţul  său.  Pentru 
a  o  spune  pe  cea  dreaptă,  vara  Regelui  Maekar  a  fost  mai 
fierbinte  decât  asta  şi  aproape  la  fel  de  lungă.  Au  existat 
smintiţi,  chiar  şi  în  Citadelă,  care  au  luat  asta  drept  un 
semn  că  venise,  în  cele  din  urmă,  Vara  cea  Mare,  vara  care 
nu  se  va  mai  termina  niciodată,  însă  în  cel  de-al  şaptelea  an 
s-a  curmat  brusc,  am  avut  o  toamnă  scurtă  şi  o  iarnă 
îngrozitor  de  lungă.  Totuşi,  căldura  a  fost  cumplită  pe 
întreaga  ei  durată.  Oraşul  Vechi  fierbea  şi  se  cocea  la 
căldură  ziua  şi  revenea  la  viaţă  numai  noaptea.  Ne  plimbam 
prin  grădinile  de  lângă  râu  şi  ne  contraziceam  asupra  zeilor, 
îmi  amintesc  de  mirosul  acelor  nopţi,  domnul  meu,  parfumul 

şi  dulceaţa  lor,  pepenii  copţi,  piersicile  şi  rodiile  şi  florile  de 
lună.  Pe  atunci  eram  tânăr,  încă  îmi  făuream  colanul. 
Căldura  nu  mă  istovea  ca  acum.  Pleoapele  lui  Pycelle 
coborâseră  atât  de  grele  peste  ochi,  încât  părea  că  era  pe 
jumătate  adormit.  Scuzele  mele,  Lord  Eddard.  Nu  aţi  venit 
aici  să  ascultaţi  bâiguielile  mele  smintite  despre  o  vară 
uitată,  dinainte  să  se  fi  născut  tatăl  dumneavoastră.  Iertaţi- 
mi,  dacă  vă  milostiviţi,  aiurelile  de  om  bătrân.  Mă  tem  că 
minţile  sunt  precum  săbiile.  Cele  vechi  ruginesc.  Ah,  iată  şi 
laptele  nostru. 

Slujnica  puse  tava  între  ei,  iar  Pycelle  îi  dărui  un  zâmbet. 

-  Dulce  copilă.  Luă  cupa,  gustă  şi  dădu  din  cap. 
Mulţumesc.  Poţi  pleca. 

Când  fata  îi  părăsi,  Pycelle  privi  spre  Ned  cu  ochii  lui 
spălăciţi,  bătrânicioşi. 

-  Deci  unde  eram?  Oh,  da.  Aţi  întrebat  de  Lordul  Arryn... 

-  Am  întrebat.  Ned  sorbi  din  politeţe  din  lapte.  Avea  o 
răcoare  plăcută,  însă  era  mult  prea  dulce  pe  gustul  său. 

-  Dacă  este  să  fie  spus  adevărul,  de  o  vreme  Mâna  nu  mai 
părea  să  fie  în  apele  sale,  zise  Pycelle.  Am  stat  împreună  la 
sfat,  mulţi  ani  la  rând,  iar  semnele  erau  acolo  pentru  a  fi 
descifrate,  însă  le-am  pus  pe  seama  poverilor  pe  care  le 
purtase  atât  de  mult  timp.  Umerii  lui  laţi  erau  îngreunaţi  de 
toate  grijile  regatului  şi  de  multe  altele  pe  lângă.  Fiul  său  era 
mereu  bolnăvicios,  iar  doamna  soţia  sa  era  atât  de 
îngrijorată,  încât  nu-1  scăpa  din  ochi.  Era  suficient  să 
istovească  şi  un  om  în  putere,  iar  Lordul  Jon  nu  mai  era  atât 
de  tânăr.  Nu  e  de  mirare  că  părea  mereu  dus  pe  gânduri  şi 
obosit.  Ori  aşa  credeam  eu  atunci.  Totuşi,  acum  sunt  mai 
puţin  sigur. 

-  Ce-mi  puteţi  spune  de  boala  lui  de  pe  urmă?Marele 
Maester  îşi  întinse  mâinile  într-un  gest  de  mâhnire. 

-  A  venit  la  mine  într-o  zi,  cerându-mi  o  anumită  carte,  la 
fel  de  voinic  şi  de  sănătos  ca  întotdeauna,  deşi  mi  se  părea 
că  era  apăsat  de  o  grijă  adâncă.  în  dimineaţa  următoare  se 
zvârcolea  de  durere,  prea  bolnav  ca  să  se  mai  poată  ridica 
din  pat.  Maester  Colemon  a  crezut  că  era  vorba  de  o  răceală 
a  stomacului.  Vremea  fusese  fierbinte,  iar  Mâna  bea  adesea 
vin  de  la  gheaţă,  care  poate  tulbura  digestia.  Când  însă 
Lordul  Jon  a  continuat  să  slăbească,  m-am  dus  la  el  chiar 
eu,  însă  zeii  nu  mi-au  dat  puterea  de  a-1  vindeca. 

-  Am  auzit  că  l-aţi  izgonit  pe  Maester  Colemon. 

-  Aşa  am  făcut,  şi  mă  tem  că  Lady  Lysa  nu-mi  va  ierta 
niciodată  asta.  Poate  că  am  greşit,  dar  în  acel  timp  am  crezut 
că  aşa  era  mai  bine.  Maester  Colemon  îmi  este  ca  un  fiu,  şi 
nu  pot  compara  cu  nimic  stima  mea  pentru  capacităţile  sale, 
însă  este  tânăr  şi  tinerii,  adesea,  nu  înţeleg  fragilitatea 
trupurilor  bătrâne.  îl  trata  pe  Lord  Arryn  cu  poţiuni 
purgative  şi  suc  de  ardei  şi  mă  temeam  că  asta  l-ar  fi  putut 
ucide. 

-  V-a  spus  Lordul  Arryn  ceva  în  ultimele  lui  ore? 
Pycelle  îşi  încreţi  sprânceana. 

-  în  ultimul  stadiu  al  febrei  sale,  Mâna  a  strigat  numele 
Robert  de  mai  multe  ori,  însă  dacă-1  chema  pe  fiul  său  sau 
pe  rege  n-aş  putea  spune.  Lady  Lysa  nu  i-a  permis  băiatului 
să  intre  în  camera  de  suferinţă,  de  teamă  ca  nu  cumva  să 
cadă  şi  el  bolnav.  Regele  a  venit  şi  s-a  aşezat  lângă  pat,  unde 
a  rămas  ore  în  şir,  vorbind  şi  glumind  despre  vremurile 
trecute,  în  speranţa  că  va  ridica  moralul  Lordului  Jon. 
Dragostea  lui  era  năvalnică  la  văz. 

-  Nu  a  fost  nimic  altceva?  Nici  un  cuvânt  în  final? 

-  Când  mi-am  dat  seama  că  speranţa  pierise,  i-am  dat 
Mâinii  lapte  de  mac,  ca  să  nu  mai  sufere.  înainte  însă  de  a 
închide  ochii  pentru  ultima  oară,  a  şoptit  ceva  spre  rege  şi 
doamna  lui,  o  binecuvântare  pentru  fiul  său.  Sămânţa  este 
puternică,  a  zis  el.  La  urmă,  vorba  lui  era  prea  împleticită 
pentru  a  mai  putea  fi  înţeleasă.  Moartea  nu  a  venit  decât  în 
dimineaţa  următoare,  însă  Lordul  Jon  îşi  regăsise  deja 
pacea.  Nu  a  mai  vorbit  deloc. 

Ned  mai  luă  încă  o  înghiţitură  de  lapte,  temându-se  să 
nu-i  vină  rău  din  cauza  dulceţii. 

-  Vi  s-a  părut,  cumva,  că  ar  fi  fost  ceva  nenatural  în 
moartea  Lordului  Arryn? 

-  Nenatural?  Glasul  bătrânului  maester  era  firav  ca  o 
şoaptă.  Nu,  nu  aş  putea  spune  aşa  ceva.  A  fost,  cu 
siguranţă,  tristă.  Totuşi,  în  felul  ei,  moartea  este  lucrul  cel 
mai  natural  dintre  toate,  Lord  Eddard.  Jon  Arryn  doarme  în 
pace  acum,  scăpat,  în  sfârşit,  de  apăsări. 

-  Această  boală  care  1-a  răpus....  Aţi  mai  văzut  aşa  ceva  la 
alţi  oameni? 

-  Am  fost  Mare  Maester  al  celor  Şapte  Regate  pentru 
aproape  patruzeci  de  ani,  răspunse  Pycelle.   Sub  bunul 

nostru  Rege  Robert  şi  sub  Aerys  Targaryen  înaintea  lui  şi 
tatăl  său,  Jaehaerys  al  II-lea  înaintea  lui,  ba  chiar  şi  în 
timpul  scurtelor  luni  de  domnie  a  tatălui  lui  Jaehaerys, 
Aegon  cel  Norocos,  cel  de-al  Cincilea  după  Numele  Său,  am 
văzut  mai  multă  boală  decât  mi-aş  putea  aminti,  lordul  meu. 
Vă  voi  spune  aşa:  fiecare  caz  este  diferit,  şi  toate  j  sunt  la  fel. 
Moartea  Lordului  Jon  nu  a  fost  mai  ciudată  decât  oricare 
alta. 

-  Soţia  lui  credea  altceva. 
Marele  Maester  dădu  din  cap. 

-  îmi  amintesc  că  văduva  este  sora  nobilei  dumneavoastră 
soţii.  Dacă  un  bătrân  poate  fi  iertat  pentru  vorba  sa  directă, 
lăsaţi-mă  să  spun  că  durerea  poate  tulbura  chiar  şi  cele  mai 
puternice  şi  disciplinate  minţi,  iar  Lady  Lysa  nu  a  fost 
niciodată  una  dintre  acestea.  De  la  ultimul  ei  copil  născut 
mort,  vedea  duşmani  în  orice  umbră,  iar  moartea  soţului  ei, 
lordul,  a  lăsat-o  zdruncinată  şi  pierdută. 

-  Deci,  sunteţi  sigur  că  Jon  Arryn  a  murit  de  boală 
năprasnică? 

-  Sunt,  răspunse  Pycelle  cu  gravitate.  Dacă  nu  a  fost 
boală,  bunul  meu  lord,  ce  altceva  ar  fi  putut  fi? 

-  Otravă,  sugeră  Ned  calm. 

Ochii  adormiţi  ai  lui  Pycelle  se  deschiseră  brusc.  Bătrânul 
maester  se  foi  neliniştit  în  scaun. 

-  Un  gând  tulburător.  Nu  suntem  în  Oraşele  Libere,  unde 
astfel  de  lucruri  se  întâmplă  adesea.  Marele  Maester 
Aethelmure  scria  că  toţi  bărbaţii  poartă  crima  în  sufletul  lor, 
dar  chiar  şi  aşa,  otrăvitorul  este  dincolo  de  dispreţ.  Căzu  un 
moment  pe  gânduri,  cu  ochii  pierduţi  în  visare.  Ceea  ce 
sugeraţi  este  posibil,  lordul  meu,  dar  nu  cred  că  aşa  a  fost. 
Chiar  şi  un  maestru  grădinar  cunoaşte  otrăvurile  comune, 
iar  Lord  Arryn  nu  a  dovedit  nici  un  semn  de  otrăvire.  Iar 
Mâna  era  iubită  de  toţi.  Ce  fel  de  monstru  în  piele  de  om  ar  fi 
îndrăznit  să  ucidă  un  astfel  de  nobil  lord? 

-  Am  tot  auzit  că  otrava  este  arma  femeii.  Pycelle  îşi 
mângâie  gânditor  barba. 

-  Aşa  se  spune.  A  femeilor,  a  laşilor...  chiar  şi  a  eunucilor, 
îşi  drese  glasul  şi  scuipă  grăbit  un  ghemotoc  de  flegmă. 
Deasupra  lor,  un  corb  croncăni  tare.  Lordul  Varys  s-a  născut 
sclav  la  Lys,  ştiaţi  asta?  Să  nu  aveţi  încredere  în  păianjeni, 
lordul  meu. 

Asta  nu  trebuia  să  i-o  spună  nimeni  lui  Ned;  era  ceva 
legat  de  Varys  care-i  făcea  pielea  de  găină. 

-  îmi  voi  aminti  de  asta,  Maester.  Şi  vă  mulţumesc  pentru 
ajutorul  dumneavoastră.  V-am  răpit  destul  timp. 

Ned  se  ridică.  Marele  Maester  Pycelle  se  sculă  în  cei  de  pe 
scaun  şi-1  conduse  pe  Ned  până  la  uşă. 

-  Nădăjduiesc  că  v-am  ajutat  cât  de  puţin  să  vă  uşuraţi 
sufletul.  Dacă  mai  pot  face  orice  altceva  pentru 
dumneavoastră,  nu  trebuie  decât  să-mi  spuneţi. 

-  încă  un  lucru,  rosti  Ned.  Aş  fi  curios  să  examinez  cartea 
pe  care  i-aţi  împrumutat-o  lui  Jon  cu  o  zi  înainte  de  a  cădea 
la  pat. 

-  Mă  tem  că  o  veţi  găsi  prea  puţin  interesantă,  zise 
Pycelle.  Era  un  tom  plicticos,  scris  de  Marele  Maester 
Malleon,  despre  genealogia  marilor  case. 

-  Totuşi,  aş  dori  să-1  văd. 
Bătrânul  deschise  uşa. 

-  După  cum  doriţi.  îl  am  pe  aici,  pe  undeva.  Când  îl  voi 
găsi,  voi  face  să  vă  fie  trimis  imediat. 

-  Aţi  fost  foarte  îndatoritor,  îi  spuse  Ned.  Apoi,  ca  şi  cum 
şi-ar  fi  amintit  dintr-odată,  adăugă:  O  ultimă  întrebare,  dacă 
aţi  fi  atât  de  bun.  Mi-aţi  spus  că  regele  era  la  patul  Lordului 
Arryn  când  acesta  a  murit.  Mă  întreb  dacă  era  şi  regina  cu 
el. 

-  Ah,  nu,  spuse  Pycelle.  Ea  şi  copii  călătoreau  spre  J 
Casterly  Rock,  în  compania  tatălui  ei.  Lordul  Tywin  venise  cu 
o  suită  pentru  turnirul  din  oraş,  de  ziua  Prinţului  Jeffrey, 
fără  îndoială  sperând  că-1  va  vedea  pe  fiul  său,  Jaime,  luând 
coroana  campionului.  Cu  asta  a  fost  întristător  de 
dezamăgit.  A  căzut  asupra  mea  sarcina  de  a-i  trimite  reginei 
vestea  morţii  subite  a  Lordului  Arryn. 

Nu  am  trimis  niciodată  vreo  pasăre  cu  inima  atât  de 
îndurerată. 

-  Aripi  întunecate,  cuvinte  întunecate,  murmură  Ned.  Era 
un  proverb  pe  care  Bătrâna  Nan  i-1  spusese  pe  când  era 
băietan. 

-  Aşa  zic  nevestele  de  pescar,  se  învoi  Marele  Maester 
Pycelle,  însă  ştim  că  nu  este  întotdeauna  aşa.  Când  pasărea 
Maesterului  Luwin  a  adus  vestea  despre  Bran  al 
dumneavoastră,  mesajul  a  zdruncinat  inima  fiecăruia  din 
castel,  nu? 

258 


-  Precum  spuneţi,  Maester. 

-  Zeii  sunt  îndurători.  Pycelle  îşi  plecă  fruntea.  Veniţi  la 
mine  de  câte  ori  poftiţi,  Lord  Eddard.  Sunt  aici  să  vă  slujesc. 

Da,  se  gândi  Ned  pe  când  uşa  se  închidea  în  urma  lui,  dar 
pe  cine? 

Pe  drumul  spre  apartamentele  sale,  se  întâlni  cu  fiica  sa 
pe  treptele  spiralate  ale  Turnului  Mâinii;  Arya  flutura  din 
braţe  în  timp  ce  se  străduia  să-şi  păstreze  echilibrul  într-un 
singur  picior.  Piatra  zgrunţuroasă  îi  zgâriase  tălpile  dezgolite. 
Ned  se  opri  şi  o  privi. 

-  Arya,  ce  faci? 

-  Syrio  spune  că  dansatorii  pe  apă  pot  sta  pe  vârful 
degetelor  ore  întregi.  Mâinile  ei  bătură  aerul  pentru  a-i 
menţine  echilibrul.  Ned  trebui  să  zâmbească. 

-  Pe  care  deget?  o  tachina  el. 

-  Pe  orice  deget,  spuse  Arya,  exasperată  de  întrebare.  Sări 
de  pe  piciorul  drept  pe  cel  stâng,  clătinându-se  periculos 
înainte  de  a-şi  recăpăta  echilibrul. 

-  Chiar  trebuie  s-o  faci  aici?  o  întrebă  el.  Ar  fi  o  căzătură 
cam  urâtă,  pe  trepte. 

-  Syrio  spune  că  un  dansator  nu  cade  niciodată.  Îşi  coborî 
piciorul  stâng  pentru  a  se  sprijini  pe  amândouă.  Tată,  vine 
Bran  să  stea  şi  să  locuiască  acum  cu  noi? 

-  Nu  pentru  multă  vreme,  scumpa  mea,  îi  spuse  el. 
Trebuie  să-şi  recapete  puterea. 

Arya  îşi  muşcă  buza. 

-  Ce  va  face  când  va  creşte  mare? 
Ned  îngenunche  lângă  ea. 

-  Va  avea  ani  de  zile  ca  să  afle  răspunsul,  Arya. 
Deocamdată,  este  destul  să  ştim  că  va  trăi.  în  noaptea  când 
pasărea  venise  de  la  Winterfell,  Eddard  Stark  le  luase  pe  fete 
la  castelul  grădinii  zeilor,  un  teren  plantat  cu  ulmi  şi  arini  şi 
plopi,  care  dominau  râul.  Copacul  inimii  de  acolo  era  un 
stejar  falnic,  cu  crengile  bătrâne  năpădite  de  iederă; 
îngenuncheaseră  în  faţa  lui  pentru  a-şi  oferi  ofrandele,  de 
parcă  ar  fi  fost  lemnul  stăvilarului.  Şansa  alunecase  în 
braţele  somnului  când  se  ridicase  luna,  iar  Arya  câteva  ore 
mai  târziu,  ghemuindu-se  în  iarbă,  sub  mantia  lui  Ned.  în 
toate  acele  ore  întunecate,  el  rămăsese  de  veghe  singur. 
Când  zorii  se  iviseră  deasupra  oraşului,  florile  de  un  roşu- 
închis  ale  răsuflării  dragonului  le  înconjurau  pe  fete  acolo 

unde  se  găseau. 

-  L-am  visat  pe  Bran,  îi  şoptise  Şansa.  L-am  văzut 
zâmbind. 

-  Avea  de  gând  să  devină  cavaler,  spuse  acum  Arya.  Un 
cavaler  în  Garda  Regelui.  Mai  poate  fi  cavaler? 

-  Nu,  răspunse  Ned.  Nu  vedea  la  ce  bun  s-o  mai  mintă. 
Totuşi,  într-o  bună  zi,  s-ar  putea  să  fie  lordul  unui  mare 
avanpost  şi  să  şadă  în  consiliul  regelui.  Ar  putea  ridica  şi  el 
un  castel,  la  fel  ca  Brandon  Constructorul,  sau  să  plece  cu 
vreo  corabie  pe  întinsul  Mării  de  Apus,  sau  să  intre  în 
credinţa  mamei  tale  şi  să  devină  un  Mare  Septon. 

Insa  nu  va  mai  alerga  niciodată  pe  lângă  lupul  său,  se 
gândi,  cu  o  tristeţe  prea  adâncă  pentru  a  putea  fi  cuprinsă  în 
cuvinte,  sau  să  se  aşeze  cu  o  femeie,  să-şi  ţină  propriul  fiu  în 
braţe. 

Arya  îşi  înclină  capul  într-o  parte. 

-  Aş  putea  să  fiu  şi  eu  consilier  al  regelui  sau  să 
construiesc  castele  şi  să  devin  Mare  Septon? 

-  Tu,  spuse  Ned  sărutând-o  uşor  pe  sprâncene,  te  vei 
mărita  cu  un  rege  şi  vei  domni  în  castelul  său,  iar  fiii  tăi  vor 
deveni  cavaleri  şi  prinţi  şi  lorzi  şi,  desigur,  unul  dintre  ei 
poate  chiar  Mare  Septon. 

Arya  îşi  şterse  faţa. 

-  Nu,  spuse  ea,  asta-i  pentru  Şansa. 

îşi  ridică  piciorul  drept  şi-şi  reluă  echilibristica.  Ned  oftă 
şi  o  lăsă  acolo.  Ajuns  în  apartamentele  sale,  îşi  scoase 
mătăsurile  pătate  de  transpiraţie  şi-şi,  turnă  apă  rece  pe  cap 
din  oala  de  lângă  pat.  Alyn  intră  pe  când  tocmai  îşi  usca 
faţa. 

-  Stăpânul  meu,  spuse  el,  Lordul  Baelish  este  afară  şi  vă 
roagă  să  intre  în  audienţă. 

-  Condu-1  în  sera  mea,  spuse  Ned  întinzându-se  după  o 
tunică  nouă,  cel  mai  uşor  veşmânt  pe  care-1  putea  găsi.  Am 
să-1  primesc  îndată. 

Degeţel  era  tolănit  pe  scaunul  de  lângă  fereastră  când 
intră  Ned,  urmărind  cum  se  antrenau  cu  săbiile,  în  curtea  de 
jos,  cavalerii  din  Garda  Regelui. 

-  Dacă  mintea  lui  Selmy  ar  fi  la  fel  de  ageră  precum  îi  e 
spada,  spuse  el  nostalgic,  întrunirile  noastre  de  consiliu  ar  fi 
mult  mai  pline  de  viaţă. 

-  Ser  Barristan  este  la  fel  de  vrednic  şi  de  onorabil  ca 

oricare  altul  de  la  Debarcaderul  Regelui. 

Ned  ajunsese  să  nutrească  un  profund  respect  pentru 
bătrânul  cărunt,  Lordul  Comandant  al  Gărzii  Regelui. 

-  Şi  la  fel  de  plicticos,  adăugă  Degeţel,  deşi  aş  îndrăzni  să 
spun  că  ar  trebui  să  se  descurce  bine  în  turniruri.  Anul 
trecut  1-a  aruncat  de  pe  cal  pe  Câine,  iar  acum  patru  ani  a 
fost  campion. 

Chestiunea  învingătorului  nu-1  interesa  câtuşi  de  pu-ţin 
pe  Eddard  Stark. 

-  Ai  vreun  motiv  pentru  această  vizită,  Lord  Petyr,  sau  eşti 
aici  doar  pentru  a  te  bucura  de  priveliştea  de  la  fereastra 
mea? 

Degeţel  zâmbi.. 

-  I-am  promis  lui  Cat  că  am  să  te  ajut  cu  cercetările  tale, 
aşa  că,  iată-mă. 

Asta  îl  luă  pe  Ned  prin  surprindere.  Nu  putea  găsi  în  el 
nici  un  imbold  ca  să  se  încreadă  în  Lord  Petyr  Baelish,  care  i 
se  părea  prea  isteţ  şi  viclean. 

-  Ai  ceva  pentru  mine? 

-  Am  pe  cineva,  îl  corectă  Degeţel.  Ca  să  o  spun  pe-a 
dreaptă,  am  patru  inşi.  Te-ai  gândit  să-i  iei  la  întrebări  pe 
servitorii  Mâinii? 

Ned  se  încruntă. 

-  Mă  întreb  dacă  aş  putea.  Lady  Arryn  şi-a  luat  întreaga 
suită  înapoi  la  Eyrie. 

Lysa  nu-i  făcuse  nici  un  favor  în  această  privinţă.  Toţi  cei 
care  stătuseră  în  preajma  soţului  ei  plecaseră  cu  ea  când 
fugise:  Maesterul  lui  Jon,  administratorul  său,  căpitanul 
gărzii  sale,  cavalerii  şi  slugile. 

-  Mare  parte  din  suita  sa,  zise  Degeţel,  nu  toţi.  Câţiva  au 
rămas.  O  fată  de  la  bucătărie,  însărcinată,  măritată  în  grabă 
cu  unul  dintre  grăj  darii  Lordului  Renly,  un  flăcău  care  s-a 
alăturat  Gărzii  Oraşului,  un  ajutor  de  chelar  dat  afară  din 
slujbă  pentru  furt,  şi  cavalerul  Lordului  Arryn. 

-  Cavalerul  său?  Ned  era  plăcut  surprins.  Cavalerul  unui 
lord  ştia,  adesea,  multe  despre  afacerile  acestuia. 

-  Ser  Hugh  de  Vale,  îi  spuse  Degeţel  numele.  Regele  1-a 
făcut  cavaler  după  moartea  Lordului  Arryn. 

-  Voi  trimite  după  el,  zise  Ned,  şi  după  ceilalţi.  Degeţel 
tresări. 

-  Domnul  meu,  vino  aici  lângă  fereastră,  dacă  eşti  bun. 

-  De  ce? 

-  Vino  şi  am  să-ţi  arăt,  lordul  meu. 

încruntându-se,  Ned  se  apropie  de  fereastră.  Petyr  Baelish 
făcu  un  gest  uşor. 

-  Iată,  acolo  în  curte,  la  uşa  armurăriei,  îl  vezi  pe  băiatul 
acela  aşezat  pe  trepte,  frecând  o  sabie  cu  tocila? 

-  Ce-i  cu  el? 

-  îi  spune  tot  lui  Varys.  Păianjenul  este  foarte  interesat  de 
tine  şi  de  ceea  ce  faci.  Acum  uită-te  la  zid.  Mai  departe,  spre 
apus,  deasupra  grajdurilor.  Străjerul  care  se  apleacă  peste 
metereze... 

Ned  îl  văzu. 

-  încă  unul  dintre  şoptitorii  eunucului? 

-  Nu,  acela  îi  aparţine  reginei.  Observi  că  se  bucură  de  o 
privelişte  vastă  până  la  uşa  acestui  turn,  pentru  a  urmări 
mai  bine  cine  te  caută.  Mai  sunt  şi  alţii,  mulţi  necunoscuţi 
chiar  şi  mie.  Fortăreaţa  Roşie  e  plină  de  ochi.  Dece  crezi  am 
ascuns-o  pe  Cat  într-un  bordel? 

Eddard  Stark  nu  avea  chef  de  astfel  de  intrigi. 

-  Şapte  iaduri,  înjură  el.  Chiar  că  părea  că  bărbatul  d  pe 
metereze  privea  spre  el.  Simţindu-se,  dintr-odată,  nu  prea 
bine,  Ned  plecă  de  la  fereastră.  Toţi  spionează  pentru  cineva 
în  oraşul  ăsta  blestemat? 

-  N-aş  spune  chiar  aşa,  răspunse  Degeţel.  Numără  pe 
degetele  mâinii.  Păi,  suntem  eu,  tu,  regele,  deşi,  dacă  stau  să 
mă  gândesc,  regele  îi  toarnă  reginei  mult  prea  multe,  şi  sunt 
mai  puţin  sigur  de  tine.  Se  ridică.  Există  vreun  om  în 
serviciul  tău  în  care  ai  putea  avea  încredere  totală? 

-  Da,  spuse  Ned. 

-  în  acest  caz,  am  un  palat  încântător  în  Valyria  pe  care 
mi-ar  face  mare  plăcere  să  ţi-1  vând,  spuse  Degeţel  cu  un 
surâs  batjocoritor.  Răspunsul  mai  isteţ  ar  fi  fost  nu,  domnul 
meu,  dar  fie  şi  aşa.  Trimite-1  pe  omul  tău  la  Ser  Hugh  şi  la 
ceilalţi.  Propriile  tale  deplasări  vor  fi  notate,  însă  nici  măcar 
Varys  Păianjenul  nu  poate  pune  sub  supraveghere  toţi 
oamenii  din  serviciul  tău,  oră  de  oră. 

O  luă  spre  uşă. 

-  Lord  Petyr,  îl  strigă  Ned.  îţi  sunt...  recunoscător  pentru 
ajutor.  Poate  că  am  greşit  neavând  încredere  în  tine. 

Degeţel  îşi  trecu  degetele  printre  firele  bărbuţei  sale. 

-  înveţi  încet,  Lord  Eddard.  Suspiciunile,  în  ceea  ce  mă 

priveşte,  au  fost  cel  mai  deştept  lucru  pe  care  l-ai  făcut  de 
când  ai  coborât  de  pe  cal. 

JON 


Jon  îi  arăta  lui  Dareon  cum  era  mai  bine  să  administrezi  o 
lovitură  laterală,  când  noul  recrut  îşi  făcu  intrarea  în  curtea 
de  antrenament. 

-  Ar  trebui  să  ţii  picioarele  mai  depărtate,  îl  îndemnă  el. 
Nu  vrei  să-ţi  pierzi  echilibrul.  Aşa  e  bine.  Acum  răsuceşte-te 
în  timp  ce  loveşti,  pune-ţi  toată  greutatea  în  sabie. 

Dareon  se  opri  şi-şi  ridică  viziera. 

-  Pe  cei  şapte  zei,  murmură  el.  Vrei  să  te  uiţi  la  asta,  Jon? 
Jon  se  întoarse.  Prin  fanta  vizierei  sale  dădu  cu  ochii  de 

cel  mai  gras  băiat  pe  care-1  văzuse  vreodată,  stând  în  uşa 
armurăriei.  După  felul  în  care  arăta,  părea  că  are  cel  puţin 
două  sute  de  ocale.  Gulerul  de  blană  al  tunicii  sale  brodate 
era  acoperit  de  guşă.  Ochi  spălăciţi  se  mişcau  nervoşi  în 
rotunjimea  vastă,  lunară,  a  feţei,  iar  degetele  grăsulii, 
transpirate,  se  ştergeau  pe  catifeaua  pieptarului. 

-  Mi  s-a  spus  că  trebuie  să  vin  aici  pentru...  antrenament, 
spuse  el,  fără  să  se  adreseze  cuiva  anume. 

-  Un  boiernaş,  îi  spuse  Pyp  lui  Jon.  Sudist,  mai  mult  ca 
sigur  din  Highgarden.  Pyp  călătorise  prin  cele  Şapte  Regate 
cu  o  trupă  de  pantomimă  şi  se  lăuda  că  putea  spune  unde 
te-ai  născut  doar  după  cum  vorbeai. 

Pe  blazonul  stacojiu  de  pe  pieptul  tunicii  tivite  cu  blană  a 
băiatului  fusese  ţesut  un  vânător  în  acţiune.  Jon  nu 
recunoscu  blazonul.  Ser  Alliser  Thorne  privi  spre  noua  sa 
pradă  şi  spuse: 

-  Se  pare  că  nu  mai  sunt  braconieri  şi  hoţi  pe  acolo,  prin 
sud.  Acum  ne  trimit  porci  să  păzească  Zidul.  Ideea  ta  despre 
armuri  înseamnă  blănuri  şi  catifele,  Lordul  meu  de  Şuncă? 

Foarte  repede  ieşi  la  iveală  că  noul  recrut  îşi  adusese  cu  el 
propria  sa  armură;  un  pieptar  căptuşit,  piele  tare,  platoşă, 
cămaşă  de  zale  şi  coif,  ba  chiar  şi  un  scut  mare,  din  lemn  şi 
piele,  cu  acelaşi  blazon  pe  el,  cu  vânătorul  în  mişcare, 
prezent  şi  pe  tunică.  Cum  nimic  nu  era  negru,  Ser  Alliser 
insistă  ca  el  să  se  echipeze  de  la  armurărie.  Asta-i  luă 
jumătate  din  dimineaţă.  Pentru  chingi,  fu  necesar  ca  Donai 
Noye  să  desfacă  o  cămaşă  de  zale  şi  să-i  ataşeze  fâşii  de  piele 
pe  lateral.  Pentru  a  putea  pune  un  coif  pe  capul  său, 
armurierul  trebui  să  scoată  viziera.  Curelele  de  piele  erau 
atât  de  strânse  pe  picioarele  sale  şi  sub  braţ,  că  abia  se  mai 

putea  mişca.  Echipat  pentru  luptă,  băiatul  cel  nou  arăta  ca 
un  cârnat  prea  expus  la  foc,  gata  să  plesnească  în  pielea  sa. 

-  Să  sperăm  că  nu  eşti  chiar  aşa  de  prost  precum  pari, 
zise  Ser  Alliser.  Halder,  vezi  ce  poate  Ser  Purcel. 

Jon  Snow  tresări.  Halder  se  născuse  într-o  carieră  de 
piatră  şi  îşi  făcuse  ucenicia  ca  cioplitor  în  piatră.  Avea 
aproape  doi  metri  înălţime  şi  era  musculos,  iar  loviturile  sale 
erau  cele  mai  năprasnice  pe  care  le  simţise  Jon  vreodată. 

-  Va  fi  mai  urât  decât  dosul  unei  curve,  murmură  Pyp,  şi 
chiar  era. 

Lupta  dură  mai  puţin  de  un  minut  până  ce  băiatul  gras 
ajunse  la  pământ,  cu  trupul  tremurând  şi  sângele 
scurgându-i-se  prin  coiful  zdrobit  şi  dintre  degetele  lui 
grăsulii. 

-  Mă  dau  bătut,  ţipă  el.  Nu  mai  vreau,  mă  dau  bătut,  nu 
mă  mai  lovi. 

Rast  şi  alţi  câţiva  dintre  băieţi  râdeau.  Nici  chiar  atunci 
Ser  Alliser  nu  puse  capăt  confruntării. 

-  Ridică-te  în  picioare,  Ser  Purcel,  strigă  el.  Ia-ţi  sabia. 
Când  băiatul  continuă  să  îmbrăţişeze  pământul,  Thorne  făcu 
un  gest  către  Halder.  Loveşte-1  cu  latul  săbiei  până  ce  se 
ridică  în  picioare.  Halder  administra  o  lovitură  prudentă  pe 
obrajii  adversarului  său.  îl  poţi  lovi  mai  tare  de  atât,  îl 
întărâtă  Thorne. 

Halder  îşi  apucă  sabia  lungă  cu  ambele  mâini  şi  o  coborî 
într-o  lovitură  atât  de  năprasnică,  încât  rupse  pielea,  chiar  şi 
cu  latul.  Băiatul  cel  nou  ţipă  de  durere. 

Jon  Snow  făcu  un  pas  înainte.  Pyp  puse  o  mână  înzăuată 
pe  braţul  său. 

-  Jon,  nu,  şopti  băiatul  pirpiriu,  privind  speriat  spre  Ser 
Alliser  Thorne. 

-  Ridică-te  în  picioare,  repetă  Thorne. 

Băiatul  cel  gras  se  chinui  să  se  ridice,  alunecă  şi  căzu  iar 
cu  zgomot. 

-  Ser  Porcuşor  începe  să  priceapă,  remarcă  Ser  Alliser. 
încă  o  dată. 

Halder  îşi  înălţă  sabia  pentru  încă  o  lovitură. 

-  Taie  o  felie  de  şuncă!  îl  stârni  Rast,  râzând.  Jon  înlătură 
mâna  lui  Pyp. 

-  Halder,  e  destul! 

Halder  privi  către  Ser  Alliser. 

-  Bastardul  vorbeşte,  iar  ţăranii  tremură,  spuse  acesta  cu 
vocea  lui  ascuţită  şi  rece.  îţi  reamintesc,  Lord  Snow,  că  eu 
sunt  maestrul  de  arme. 

-  Uită-te  la  el,  Halder,  îi  ceru  Jon,  ignorându-1  pe  Thorne. 
Nu  există  nici  urmă  de  onoare  în  a  lovi  un  adversar  căzut.  S- 
a  dat  bătut. 

îngenunche  lângă  băiatul  cel  gras.  Halder  îşi  cobori  sabia. 

-  S-a  dat  bătut,  repetă. 

Ochii  de  onix  ai  lui  Ser  Alliser  se  opriră  asupra  lui  Jon 
Snow. 

-  Se  pare  că  bastardul  nostru  s-a  îndrăgostit,  spuse  el  pe 
când  Jon  îl  ajuta  pe  băiatul  gras  să  se  ridice  în  picioare. 
Arată- mi  oţelul  tău,  Lord  Snow. 

Jon  îşi  trase  sabia.  îndrăznea  să-1  înfrunte  pe  Ser  Alliser 
numai  până  la  un  punct  şi  se  temea  că  depăşise  deja  acest 
punct  cu  mult.  Thorne  zâmbi. 

-  Bastardul  doreşte  să-şi  apere  draga  lui  domniţă,  aşa  că 
vom  face  un  exerciţiu  din  asta.  Şobolan,  Coş,  ajutaţi-1  pe 
Căpăţână  de  Piatră.  Rast  şi  Albert  se  puseră  în  mişcare 
pentru  a-1  ajuta  pe  Halder.  Trei  dintre  voi  ar  trebuis-o  poată 
face  pe  Lady  Purcea  să  guiţe.  Tot  ce  trebuie  este  să  treceţi  de 
Bastard. 

-  Rămâi  în  spatele  meu,  îi  spuse  Jon  băiatului  gras. 

Ser  Alliser  trimisese  adesea  câte  doi  adversari  împotriva 
sa,  dar  niciodată  trei.  Ştia  că  avea  mari  şanse  să  plece  la 
culcare  însângerat.  Se  pregăti  pentru  asalt.  Deodată,  Pyp  i  se 
alătură. 

-  Trei  contra  doi  ar  cădea  mai  bine  în  competiţie,  spuse  cu 
veselie  băiatul  pirpiriu.  îşi  coborî  viziera  şi  trase  sabia, 
înainte  ca  Jon  să  fi  putut  măcar  să  protesteze,  Grenn  păşi 
înainte,  aşa  că  acum  erau  trei.  Peste  curte  se  lăsase  o  linişte 
mormântală.  Jon  putea  simţi  privirile  lui  Ser  Alliser. 

-  Ce  mai  aşteptaţi?  îi  întrebă  el  pe  Rast  şi  pe  ceilalţi  cu  un 
glas  care  devenise  înşelător  de  moale. 

Jon  fu  primul  care  acţiona.  Halder  abia  dacă  avu  timp  să- 
şi  ridice  sabia.  Jon  îl  împinse  în  spate,  atacând  cu  fiecare 
lovitură,  ţinându-1  pe  băiat  în  defensivă.  Cunoaşte-ţi 
duşmanul,  îl  povăţuise  odată  Ser  Rodrik;  Jon  îl  cunoştea  pe 
Halder,  puternic  ca  o  brută,  însă  lipsit  de  răbdare,  fără  nici  o 
aplecare  spre  apărare.  Odată  înfuriat,  se  va  lăsa  descoperit, 
acesta  fiind  un  lucru  la  fel  de  sigur  ca  apusul  soarelui. 

Zăngănitul  oţelului  răsuna  în  toată  curtea,  pe  când  şi 
ceilalţi  intraseră  în  luptă.  Jon  opri  o  lovitură  cruntă  spre 
capul  său,  şocul  impactului  străbătându-i  braţul.  Plasă  o 
lovitură  din  flanc  în  coastele  lui  Halder  şi  fu  răsplătit  printr- 
un  mârâit  de  durere.  Lovitura  de  răspuns  căzu  peste  umărul 
lui.  Cămaşa  de  zale  scrâşni,  iar  durerea  i  se  aprinse  la  gât, 
însă  pentru  o  clipă  Halder  se  dezechilibra.  Jon  îi  cosi 
picioarele  de  sub  el,  iar  Halder  căzu  înjurând  si  bufnind. 

Grenn  îşi  păstra  poziţia,  aşa  cum  îl  învăţase  Jon,  dându-i 
lui  Albert  mai  mult  decât  i-ar  fi  trebuit,  însă  Pyp  era  atacat 
din  greu.  Rast  era  cu  doi  ani  mai  mare  şi  mult  mai  greu 
decât  el.  Jon  se  aşeză  în  spatele  lui  şi  lovi  coiful  violatorului 
ca  pe  un  clopot.  Când  Rast  se  duse  învârtindu-se,  Pyp  se 
strecură  sub  garda  lui  şi-1  doborî  la  pământ,  coborându-şi 
lama  săbiei  pe  gâtul  lui.  în  acel  moment,  Jon  se  şi  mişcase. 
Confruntându-se  cu  două  săbii,  Albert  bătu  în  retragere. 

-  Mă  dau  bătut,  strigă  el.  Ser  Alliser  Thorne  privi  scena 
dezgustat. 

-  Farsa  mimului  a  durat  mult  prea  mult  astăzi. 

O  luă  din  loc.  Lupta  ajunsese  la  final.  Dareon  îl  ajută  pe 
Halder  să  se  ridice  în  picioare.  Fiul  pietrarului  îşi  smulse 
coiful  şi-1  aruncă  la  capătul  celălalt  al  curţii. 

-  Pentru  o  clipă,  am  crezut  că  în  sfârşit  te-am  dovedit, 
Snow. 

-  Pentru  o  clipă  ai  şi  reuşit,  răspunse  Jon. 

Sub  cămaşa  sa  de  zale  şi  piele,  umărul  îi  pulsa  de  durere, 
îşi  băgă  sabia  în  teacă  şi  încercă  să-şi  scoată  coiful,  dar  când 
îşi  ridică  braţele,  durerea  îl  făcu  să-şi  încleşteze  dinţii. 

Lasă-mă  pe  mine,  se  auzi  o  voce.  Mâini  cu  degete  grăsulii 
îi  desfăcură  chingile  coifului  şi  pe  cele  de  la  apărătoarea 
pentru  gât,  şi-1  ridicară  uşor.  Te-a  rănit? 

-  Am  mai  fost  eu  zdrelit  şi  înainte. 

îşi  atinse  umărul  şi  tresări.  Curtea  se  golea  în  jurul  lor. 
Părul  băiatului  gras  era  năclăit  de  sânge,  acolo  unde  lovitura 
lui  Halder  îi  despicase  coiful. 

-  Numele  meu  este  Samwell  Tarly,  din  Horn...  Se  opri  şi-şi 
umezi  buzele.  Vreau  să  spun  că  eram  din  Horn  Hill,  până 
ce...  am  plecat.  Am  venit  aici  ca  să  iau  hainele  negre.  Tatăl 
meu  este  Lordul  Randyll,  stegarul  lui  Tyrell  de  Highgarden. 
Eu  eram  moştenitorul  său,  până  când...  Vocea  i  se  stinse. 

-  Eu   sunt   Jon    Snow,    bastardul   lui   Ned   Stark  de 

Winterfell. 

Samwell  Tarly  dădu  din  cap. 

-  Eu...  dacă  vrei,  poţi  să- mi  spui  Sam.  Mama  îmi  spune 
Sam. 

-  Lui  poţi  să-i  spui  Lord  Snow,  zise  Pyp,  venind  să  li  se 
alăture.  Nu  cred  că  vrei  să  ştii  cum  îi  spune  maică-sa. 

-  Ei  doi  sunt  Grenn  şi  Pypar,  îi  prezentă  Jon. 

-  Grenn  e  cel  urât,  făcu  Pyp. 
Grenn  se  încruntă. 

-  Tu  eşti  mai  urât  decât  mine.  Cel  puţin,  eu  nu  am  urechi 
ca  de  liliac. 

-  Vă  mulţumesc  tuturor,  spuse  cu  gravitate  băiatul  cel 
gras. 

-  De  ce  nu  te-ai  ridicat  să  lupţi?  îl  întrebă  Grenn. 

-  Chiar  am  vrut,  cu  adevărat.  Numai  că...  n-am  puiuţ.  Nu 
mai  voiam  să  mă  mai  lovească  atât.  îşi  plecă  privirile  în 
pământ.  Mă...  mă  tem  că  sunt  un  laş.  Tatăl  meu,  lordul, 
spună  întotdeauna  asta. 

Grenn  se  uită  la  el  ca  trăsnit.  Nici  chiar  Pyp  nu  găsi  ce  să 
spună  la  asta,  iar  el  avea  cuvinte  pentru  orice.  Ce  fel  de  om 
s-ar  fi  putut  proclama  laş? 

Samwell  Tarly  trebuie  să  le  fi  citit  gândurile.  Ochii  săi  se 
opriră  într-ai  lui  Jon  şi  se  uitară  apoi  în  altă  parte,  repede, 
ca  două  animale  speriate. 

-  îmi...  îmi  pare  rău,  spuse  el.  Nu  am  vrut  să...  să  fiu  aşa 
cum  sunt. 

Se  duse  greoi  spre  armurărie.  Jon  îl  strigă. 

-  Erai  rănit,  îi  spuse  el.  Mâine  ai  să  te  descurci  mai  bine. 
Sam  privi  îndurerat  peste  umăr. 

-  Nu,  n-am  să  mă  descurc,  spuse  el  încercând  să-şi  reţină 
lacrimile.  Niciodată  nu  mă  descurc. 

După  ce  plecă,  Grenn  se  încruntă. 

-  Nimănui  nu-i  plac  laşii,  zise  el  stânjenit.  Aş  fi  vrut  să 
nu-1  ajutăm.  Ce-ar  fi  dacă  vor  crede  că  şi  noi  suntem  laşi? 

-  Eşti  prea  prost  ca  să  fii  laş,  îl  lămuri  Pyp. 

-  Nu  sunt. 

-  Ba  eşti.  Dacă  te-ar  ataca  un  urs  în  pădure,  ai  fi  prea 
prostănac  s-o  iei  la  fugă. 

-  N-aş  fi,  insistă  Grenn.  Aş  fugi  mai  repede  decât  tine. 

Se  opri  brusc,  îmbufnat,  când  îl  văzu  pe  Pyp  rânjind  şi-şi 
dădu  seama  ce  spusese.  Pe  gât  îi  apăru  o  pată  de  un  roşu- 

închis.  Jon  îi  lăsă  să  se  certe  şi  se  întoarse  la  armurărie,  îşi 
atârnă  sabia  şi-şi  dădu  jos  armura  lovită. 

Viaţa  la  Castelul  Negru  urmărea  anumite  reguli: 
dimineţile  erau  pentru  antrenamentul  cu  sabia,  după- 
amiezile  pentru  muncă.  Fraţii  în  negru  le  dădeau  noilor 
recruţi  numeroase  sarcini,  tocmai  pentru  a  le  vedea 
priceperile.  Jon  aprecia  puţinele  după-amiezi  când  era  trimis 
afară,  împreună  cu  Nălucă,  să  aducă  vânat  pentru  masa 
Lordului  Comandant,  însă  pentru  fiecare  zi  petrecută  la 
vânătoare,  trebuia  să  facă  douăsprezece  alături  de  Donai 
Noye,  la  armurărie,  învârtind  roata  tocilei  în  vreme  ce 
fierarul  cu  un  singur  braţ  ascuţea  securi,  sau  trăgea  la  foaie 
în  timp  ce  Noye  meşterea  o  sabie  nouă.  Alteori  ducea  mesaje, 
stătea  de  gardă,  curăţa  grajdurile,  fixa  pene  pe  săgeţi,  îl 
ajuta  pe  Maester  Aemon  cu  păsările  lui,  ori  pe  Bowen  Marsh 
cu  socotelile  şi  inventarul  său. 

în  după-amiaza  aceasta,  comandantul  gărzii  îl  trimise  să 
tragă  sus  cuşca  în  care  se  aflau  patru  butoaie  cu  piatră 
proaspăt  măcinată,  să  o  împrăştie  pe  cărarea  îngheţată  de  pe 
Zid.  Era  o  muncă  plicticoasă  şi  singuratică,  chiar  dacă 
Nălucă  îi  ţinea  de  urât,  însă  Jon  descoperi  că  nu-i  păsa.  Aici 
se  putea  gândi,  şi  se  pomeni  amintindu-şi  de  Samwell 
Tarly...  şi,  ciudat,  de  Tyrion  Lannister.  Se  întrebă  ce-ar  fi 
făcut  Tyrion  pentru  băiatul  cel  gras.  Majoritatea  bărbaţilor  ar 
nega,  mai  degrabă,  un  adevăr  dur  decât  să  se  confrunte  cu  el, 
îi  spusese  piticul,  rânjind.  Lumea  era  plină  de  laşi  care 
pretindeau  că  sunt  eroi;  îţi  trebuia  un  soi  de  curaj  nebun  ca 
să  recunoşti  că  eşti  laş,  aşa  cum  făcuse  Samwell  Tarly. 

Umărul  dureros  făcea  ca  munca  să  se  desfăşoare  mai 
încet.  Era  târziu  când  Jon  sfârşi  de  împrăştiat  pietrişul  pe 
cărăruie.  Mai  zăbovi  pe  metereze  ca  să  privească  soarele 
asfinţind,  transformând  cerul  dinspre  apus  în  culoarea 
sângelui.  în  cele  din  urmă,  amurgul  se  lăsă  peste  cerul 
nordului,  iar  Jon  rostogoli  butoaiele  goale  înapoi  în  cuşcă  şi 
semnaliza  celor  de  la  vinciuri  să  le  coboare. 

Masa  de  seară  aproape  că  se  terminase  când  el  şi  Nălucă 
ajunseră  în  sala  de  mese.  Câţiva  fraţi  în  negru  jucau  zaruri 
şi  beau  vin  fiert,  lângă  foc.  Prietenii  săi  erau  pe  banca  aflată 
cel  mai  aproape  de  peretele  vestic,  râzând.  Pyp  tocmai 
depăna  o  poveste.  Fiul  de  mim,  cu  urechile  sale  mari,  era  un 
mincinos  înnăscut,  cu  sute  de  glasuri  diferite,  dar  nu-şi 

povestea  născocirile  pe  cât  de  mult  le  trăia,  interpretând 
toate  rolurile,  fiind  rege  pentru  o  clipă  şi  porcar  în 
următoarea...  Când  se  transforma  într-o  fată  de  berărie  sau 
prinţesă  virgină,  se  folosea  de  o  voce  înaltă  stridentă,  care-i 
aducea  pe  toţi  în  situaţia  de  a  nu  mai  putea  face  altceva 
decât  să  râdă  până  la  lacrimi,  iar  eunucii  erau  întotdeauna 
caricaturi  înfiorător  de  precise  ale  lui  Ser  Alliser.  Lui  Jon  îi 
plăceau  la  fel  de  mult  scenetele  lui  Pyp  ca  şi  celorlalţi... 
Totuşi,  în  seara  asta  se  răzgândi  şi  se  aşeză  la  capătul 
celălalt  al  băncii,  acolo  unde  Samwell  Tarly  stătea  de  unul 
singur,  ţinându-se  cât  mai  departe  de  ceilalţi.  Tocmai  îşi 
termina  ultima  bucată  de  plăcintă  cu  carne  de  porc  pe  care 
bucătarii  le-o  oferiseră  la  cină,  când  Jon  se  aşeză  vizavi  de 
el.  Ochii  băiatului  gras  se  măriră  la  vederea  Nălucii. 

-  Ăsta-i  un  lup? 

-  Un  lup  străvechi,  zise  Jon.  u  cheamă  Nălucă.  Lupii 
străvechi  sunt  pe  blazonul  Casei  tatălui  meu. 

-  Pe  blazonul  nostru  se  află  un  vânător  în  mişcare,  j  zise 
Samwell  Tarly. 

-  îţi  place  să  vânezi? 
Băiatul  cel  gras  se  înfiora. 

-  Urăsc  asta. 

Părea  că  este  pe  cale  să  plângă  din  nou. 

-  Ce  s-a  mai  întâmplat  acum?  îl  întrebă  Jon.  De  ce  eşti 
mereu  aşa  de  speriat? 

Sam  se  uită  la  ultima  bucată  de  plăcintă  şi  clătină  încet 
din  cap,  prea  înspăimântat  ca  să  mai  poată  vorbi.  Un  hohot 
de  râs  umplu  sala  de  mese.  Jon  îl  auzi  pe  Pyp  chelălăind  cu 
vocea  lui  piţigăiată.  Se  ridică. 

-  Hai  să  mergem  afară. 

Faţa  rotundă  şi  lată  se  ridică  suspicioasă  spre  el. 

-  De  ce?  Ce  facem  afară? 

-  Vorbim,  zise  Jon.  Ai  văzut  Zidul? 

-  Sunt  gras,  dar  nu  şi  orb,  zise  Samwell  Tarly.  Bineînţeles 
că  l-am  văzut,  are  vreo  două  sute  de  metri  înălţime. 

Se  ridică  în  picioare,  cu  o  pelerină  tivită  cu  blană 
învelindu-i  umerii,  şi-1  urmă  pe  Jon  afară  din  sala  de  mese, 
încă  îngrijorat,  de  parcă  ar  fi  bănuit  că  o  farsă  plină  de 
cruzime  îl  aştepta  afară,  în  noapte.  Nălucă  mergea  neauzit  pe 
lângă  ei. 

-  N-aş  fi  crezut  niciodată  că  va  fi  aşa,  zise  Sam,  vorbele 

ieşindu-i  printre  aburi  în  aerul  rece.  Deja  pufnea  şi  pufăia  pe 
când  încerca  să  ţină  pasul.  Toate  construcţiile  se  prăbuşesc 
şi  este  aşa  de...  de... 

-  Rece? 

Peste  castel  se  aşezase  o  pojghiţă  tare  de  gheaţă,  iar  Jon 
auzi  trosnetul  discret  al  ierburilor  cenuşii,  strivite  sub  paşii 
săi. 

Sam  dădu  nefericit  din  cap. 

-  Urăsc  frigul,  spuse  el.  Noaptea  trecută  m-am  trezit  în 
întuneric,  iar  focul  se  stinsese  şi  am  fost  sigur  că  voi  muri 
îngheţat  până  dimineaţă. 

-  Cred  că  era  mai  cald  acolo,  de  unde  ai  venit  tu. 

-  Nu  am  văzut  niciodată  zăpadă,  până  luna  trecută. 
Traversam  teritoriul  gorganelor,  eu  şi  oamenii  pe  care  tata  i- 
a  trimis  să  mă  aducă  în  nord,  iar  o  materie  albă  a  început  să 
cadă  din  cer,  ca  o  ploaie  moale.  Prima  dată  m-am  gândit  că 
era  aşa  de  frumos,  ca  penele  plutind  în  văzduh,  însă  au  tot 
continuat  să  cadă  peste  noi  până  ce  am  îngheţat  bocnă. 
Bărbaţii  aveau  cruste  de  gheaţă  pe  bărbi  şi  zăpadă  pe  umeri, 
şi  tot  continua  să  cadă.  M-am  temut  că  nu  se  va  mai  opri 
niciodată. 

Jon  zâmbi.  Zidul  se  înălţa  înaintea  lor,  lucind  palid  în 
lumina  lunii.  Pe  cerul  de  deasupra  lor,  stelele  ardeau  limpezi 
şi  reci. 

-  Au  de  gând  să  mă  facă  să  urc  până  acolo?  întrebă  Sam. 
Faţa  lui  se  încreţi  precum  laptele  brânzit  când  se  uită  spre 
marile  scări  din  lemn.  Aş  muri  dacă  ar  trebui  să  urc  până 
acolo. 

-  Există  un  vinci,  îi  zise  Jon,  arătându-i.  Te  pot  urca  într- 
o  cuşcă. 

Samwell  Tarly  pufni  pe  nas. 

-  Nu-mi  plac  locurile  aflate  la  înălţime.  Asta  era  deja  prea 
mult.  Jon  se  încruntă. 

-  Ţie  ţi-e  frică  de  toate?  îl  întrebă  el.  Nu  înţeleg.  Dacă  eşti 
cu  adevărat  aşa  de  laş,  de  ce  te  afli  aici?  De  ce  ar  vrea  un  laş 
să  se  alăture  Rondului  de  Noapte? 

Samwell  Tarly  îl  privi  îndelung,  iar  faţa  sa  rotundă  părea 
că  se  scufundă  în  ea  însăşi.  Se  aşeză  jos,  pe  pământul 
acoperit  cu  chiciură,  şi  începu  să  plângă  în  hohote 
puternice,  întretăiate,  care-i  zguduiau  trupul  masiv.  Jon 
Snow  putea  doar  să  stea  şi  să  privească.  Şi  la  fel  ca  fulgii  de 

zăpadă  de  pe  tărâmul  gorganelor,  lacrimile  sale  păreau  că  nu 
se  vor  mai  sfârşi. 

însă  Nălucă  ştia  ce  are  de  făcut.  Tăcut  ca  o  umbră,  lupul 
străvechi,  albicios,  se  apropie  şi  începu  să  lingă  lacrimile 
calde  de  pe  faţa  lui  Samwell  Tarly.  Băiatul  cel  gras  ţipă,  luat 
prin  surprindere  şi,  cumva,  într-o  clipită,  smiorcăielile  sale 
se  transformară  în  hohote  de  râs. 

Jon  Snow  râse  împreună  cu  el.  După  aceea,  statură  pe 
pământul  îngheţat,  înfofoliţi  în  pelerine,  cu  Nălucă  între  ei. 
Jon  povesti  cum  el  şi  Robb  găsiseră  puii  nou-născuţi  în 
zăpezile  sfârşitului  de  vară.  Astă  părea  să  se  fi  petrecut  cu  o 
mie  de  ani  în  urmă.  Nu  după  multă  vreme,  se  pomeni 
vorbind  despre  Winterfell. 

-  Uneori,  am  vise  despre  el,  spuse.  Umblu  prin  sala  lungă 
şi  goală.  Vocea  mea  reverberează  peste  tot,  însă  nu-mi 
răspunde  nimeni,  aşa  că  merg  mai  repede,  deschid  uşi,  strig 
nume.  Nu  ştiu  nici  măcar  pe  cine  caut,  de  fapt.  în 
majoritatea  nopţilor,  este  tatăl  meu  cel  pe  care-1  caut,  dar 
uneori  îi  ia  Robb  locul,  sau  surioara  mea  cea  mică,  Arya,  sau 
unchiul  meu.  Gândul  la  Benjen  Stark  îl  întrista;  unchiul  său 
era  tot  dispărut.  Bătrânul  Urs  trimisese  cercetaşi  în  căutarea 
lui.  Ser  Jaremy  Rykker  condusese  două  incursiuni,  iar 
Quorin  Halfhand  se  dusese  mai  departe  de  Turnul  Umbrei, 
însă  nu  găsiseră  nimic,  în  afară  de  câteva  semne  săpate  pe 
copaci,  lăsate  de  unchiul  său  ca  să-şi  marcheze  drumul.  Pe 
înălţimile  pietroase  din  nord-vest,  semnele  se  opriseră  dintr- 
odată,  iar  orice  urmă  a  lui  Ben  Stark  dispăruse. 

-  Găseşti,  vreodată,  pe  cineva  în  visele  tale?  întrebă  Sam. 
Jon  clătină  din  cap. 

-  Pe  nimeni.  Castelul  este  întotdeauna  gol.  Nu  mai  vorbise 
nimănui  despre  acest  vis  şi  nu  înţelegea  de  ce  îi  spunea 
acum  tocmai  lui  Sam;  totuşi,  într-un  fel,  îi  făcea  bine  că 
vorbea.  Nici  chiar  corbii  nu  mai  sunt  în  cuiburi,  iar 
grajdurile  sunt  pline  de  oase.  Asta  mă  sperie  întotdeauna. 
Atunci  încep  să  fug,  deschizând  uşile,  urcând  treptele 
turnului,  câte  trei  o  dată,  urlând  după  cineva,  oricine.  Iar 
apoi  mă  pomenesc  în  faţa  uşii  spre  criptă.  înăuntru  este 
întuneric,  iar  eu  pot  vedea  treptele  coborând  în  spirală. 
Cumva,  ştiu  că  trebuie  să  cobor  acolo,  dar  nu  vreau.  Mi-e 
teamă  de  ce  m-ar  putea  aştepta.  Bătrânii  Regi  ai  Iernii  sunt 
toţi  acolo,  şezând  pe  tronurile  lor,  cu  lupi  de  piatră  la 

picioare  şi  săbii  de  fier  în  poală,  însă  nu  de  ei  mă  tem.  Strig 
că  nu  sunt  un  Stark,  că  acela  nu-i  locul  meu,  dar  nu-i  a 
bine,  trebuie  să  cobor  oricum,  aşa  că  încep  să  păşesc  pe 
trepte,  pipăind  pereţii  în  timp  ce  merg,  fără  nici  o  torţă  care 
să-mi  arate  drumul.  Se  face  din  ce  în  ce  mai  întuneric,  până 
ce  ajung  să-mi  doresc  să  urlu. 
Se  opri,  încruntat,  stânjenit. 

-  Atunci  mă  trezesc  întotdeauna. 

Cu  pielea  rece  şi  lipicioasă,  tremurând  în  întunericul 
chiliei  sale.  Nălucă  sărea  lângă  el,  căldura  sa  fiind  la  fel  de 
salvatoare  precum  apariţia  zorilor.  Se  culca  din  nou  cu  faţa 
adânc  îngropată  în  blana  lăţoasă  şi  albă  a  lupului. 

-  Tu  visezi  despre  Horn  Hill?  îl  întrebă  Jon. 

-  Nu.  Gura  lui  Sam  se  strânse  mai  tare.  Am  urât  locul 
acela. 

îl  scarpină  pe  Nălucă  în  dosul  urechilor,  pierdut  în 
gândurile  lui  întunecate,  iar  Jon  lăsă  tăcerea  să  se  aşeze. 
După  o  vreme,  Samwell  Tarly  începu  să  vorbească,  iar  Jon 
Snow  ascultă  în  linişte  şi  află  cum  acest  laş  autointitulat 
ajunsese  la  Zid. 

Familia  Tarly  era  una  veche  şi  onorabilă,  stegari  ai  lui 
Mace  Tyrell,  Lord  de  Highgarden  şi  Păzitor  al  Sudului.  Fiul 
cel  mai  mare  al  Lordului  Randyll  Tarly,  Samwell,  avea  să 
moştenească  pământurile,  o  fortăreaţă  puternică  şi  o  sabie 
legendară,  numită  Nenorocirea  Inimii,  confecţionată  din  oţel 
Valyrian  şi  transmisă  din  tată-n  fiu  timp  de  aproape  cinci 
sute  de  ani. 

Indiferent  câtă  mândrie  simţise  tatăl  său  la  ivirea  pe  lume 
a  lui  Samwell,  aceasta  dispăru  când  băiatul  crescu  durduliu, 
moale  şi  neîndemânatic.  Lui  Sam  îi  plăcea  să  asculte  muzică 
şi  compunea  cântece,  îi  plăceau  catifelele  moi,  să  se  joace  în 
bucătăria  castelului,  pe  lângă  bucătari,  adăpându-se  cu 
mirosurile  îmbătătoare  pe  când  şterpelea  prăjituri  cu  lămâie 
şi  tarte  cu  mure.  Pasiunile  sale  erau  cărţile  şi  pisoii,  dansul, 
deşi  era  neîndemânatic.  însă  numai  la  vederea  sângelui  i  se 
făcea  rău  şi-1  apuca  plânsul  chiar  şi  când  erau  tăiaţi  puii  de 
găină.  Pe  la  Horn  Hill  se  perindaseră  zeci  de  maeştri  de 
arme,  încercând  să-1  transforme  pe  Samwell  în  cavalerul  pe 
care-1  voia  tatăl  lui.  Băiatul  era  înjurat  şi  lovit,  pălmuit  şi 
pus  la  regim.  Unul  dintre  instructori  îl  pusese  să  doarmă  în 
cămaşa  de  zale,  pentru  a-1  fortifica.  Altul  îl  îmbrăcase  în 

273 


veşmintele  mamei  sale  şi-1  pusese  să  defileze  prin  curte  ca 
să-1  facă  să  se  ruşineze.  El  nu  reuşea  însă  decât  să  se 
îngraşe  tot  mai  mult  şi  devenea  din  ce  în  ce  mai  fricos,  până 
ce  dezamăgirea  Lordului  Randyll  se  transformase  în  furie  şi 
apoi  în  ură. 

-  Odată,  mărturisi  Sam  cu  o  voce  coborând  la  nivelul  unei 
şoapte,  au  venit  doi  oameni  la  castel,  briganzi  din  Qarth,  cu 
pielea  albă  şi  buzele  albastre.  Au  tăiat  un  bizon  şi  m-au 
făcut  să  mă  scald  în  sângele  lui  fierbinte,  însă  nici  asta  nu 
m-a  făcut  mai  curajos,  aşa  cum  promiseseră  ei.  Mi  s-a  făcut 
rău  şi  am  vomitat.  Tata  a  pus  să  fie  biciuiţi. 

în  cele  din  urmă,  după  trei  fete  în  toţi  atâţia  ani,  Lady 
Tarly  îi  dărui  soţului  ei  un  al  doilea  fiu.  Din  acea  zi,  Lordul 
Randyll  îl  ignoră  pe  Sam,  dedicându-şi  întregul  timp 
băiatului  mai  mic,  un  copil  aprig,  robust,  pe  placul  lui. 
Samwell  avusese  parte  de  mai  mulţi  ani  de  pace  îngerească, 
alături  de  muzica  şi  de  cărţile  sale. 

Asta  până  în  ajunul  celei  de-a  cincisprezecea  zi  de  nume, 
când  se  trezise  în  faţa  calului  său,  înşeuat  şi  pregătit.  Trei 
maeştri  de  arme  îl  conduseseră  în  pădurea  de  lângă  Horn 
Hill,  unde  tatăl  său  jupuia  o  căprioară. 

-  Acum  eşti  aproape  un  bărbat  în  toată  firea,  dar  şi 
moştenitorul  meu,  îi  spuse  Lordul  Randyll  Tarly  fiului  său 
cel  mare,  în  vreme  ce  cu  cuţitul  înlătura  pielea  de  pe  animal. 
Nu  mi-ai  dat  nici  un  motiv  de  a  te  dezmoşteni,  însă  nici  nu 
voi  permite  ca  tu  să  stăpâneşti  pământurile  şi  titlul  care  i  s- 
ar  cuveni  lui  Dickon.  Iar  Nenorocirea  Inimii  trebuie  să 
aparţină  unui  bărbat  suficient  de  puternic  ca  să  o  poarte,  iar 
tu  nu  meriţi  nici  să-i  atingi  mânerul.  Aşa  că  am  decis  să 
anunţi,  în  această  zi,  că  te-ai  hotărât  să  te  îmbraci  în  negru. 
Vei  abandona  orice  pretenţii  la  moştenirea  fratelui  tău  şi  vei 
pleca  spre  nord  înainte  de  lăsarea  serii.  Iar  dacă  refuzi, 
mâine  vom  pleca  la  vânătoare  şi,  undeva  prin  pădure,  calul 
tău  se  va  împiedica  şi  te  va  azvârli  din  şa,  omorându-te.  Sau 
aşa-i  voi  povesti  mamei  tale  că  s-a  întâmplat.  Are  o  inimă  de 
femeie  şi  a  găsit  forţa  de  a  te  îndrăgi  chiar  şi  pe  tine,  iar  eu 
nu  doresc  să-i  provoc  nici  o  durere.  Te  rog  să  nu-ţi  imaginezi 
că  va  fi  uşor,  dacă  te  gândeşti  să  mi  te  împotriveşti.  Nimic  nu 
mi-ar  face  mai  mare  plăcere  decât  să  te  vânez  ca  pe  un  porc 
ce  eşti.  Braţele  lui  erau  înroşite  până  la  cot  când  pusese 
deoparte  cuţitul  de  jupuit.  Aşa  că,  ai  de  ales.  Rondul  de 

Noapte,  sau  asta,  adăugă  după  ce  îşi  băgă  mâna  în  trupul 
căprioarei  şi-i  smulse  inima,  ţinând-o  în  pumn,  roşie  şi 
picurând  sânge. 

Sam  spuse  povestea  calm,  cu  o  voce  neutră,  de  parcă  ar  fi 
fost  ceva  ce  i  se  întâmplase  altcuiva,  nu  lui.  Şi,  ciudat,  se 
gândi  Jon,  nu  mai  plânsese  nici  măcar  o  singură  dată.  Când 
sfârşi,  statură  împreună  şi  ascultară  vântul  o  vreme.  Nu  se 
mai  auzea  nici  un  alt  zgomot  pe  lume.  în  cele  din  urmă,  Jon 
spuse: 

-  Ar  trebui  să  ne  întoarcem  în  sala  de  mese. 

-  De  ce?  întrebă  Sam. 
Jon  dădu  din  umeri. 

-  Mai  este  cidru  cald  de  băut  sau,  dacă  preferi,  vin  fiert.  în 
unele  seri,  Dareon  cântă  pentru  noi,  dacă  are  stare.  Era 
cântăreţ  înainte  de...  Ei  bine,  nu  chiar,  dar  era  un  cântăreţ 
în  devenire. 

-  Cum  a  ajuns  aici? 

-  Lordul  Rowan  de  Goldengrove  1-a  găsit  în  pat  cu  fiica  sa. 
Fata  era  cu  doi  ani  mai  în  vârstă  decât  el  şi  Dareon  a  jurat 
că  ea  1-a  ajutat  să  intre  pe  fereastră,  însă  în  ochii  tatălui  ei 
asta  se  numea  viol,  aşa  că  a  ajuns  aici.  Când  Maester  Aemon 
1-a  auzit  cântând,  a  spus  că  vocea  lui  era  ca  mierea  turnată 
peste  un  tunet.  Jon  zâmbi.  Şi  Broscoiul  mai  cântă  uneori, 
dacă  poţi  să  numeşti  asta  cântat.  în  cârciuma  tatălui  său  a 
învăţat  cântece  de  petrecere.  Pyp  spune  că  vocea  lui  este  ca 
udul  băşicii  turnat  peste  un  vânt. 

Râseră  împreună  la  asta. 

-  Mi-ar  plăcea  să-i  aud  pe  amândoi,  recunoscu  Sam,  însă 
nu  mă  vor  acolo.  Figura  sa  era  îngândurată.  Are  de  gând  să 
mă  facă  să  mă  bat  din  nou  mâine,  nu-i  aşa? 

-  Da,  răspunse  Jon. 

Sam  se  ridică  nesigur  în  picioare. 

-  Mai  bine  aş  încerca  să  dorm. 

îşi  strânse  mantia  şi  o  luă  din  loc. 

Ceilalţi  mai  erau  încă  în  sala  de  mese  când  Jon  se 
întoarse  singur,  doar  cu  Năluca. 

-  Unde  ai  fost?  întrebă  Pyp. 

-  Am  stat  de  vorbă  cu  Sam. 

-  E  cu  adevărat  un  laş,  făcu  Grenn.  La  cină  erau  destule 
locuri  pe  bancă  atunci  când  şi-a  primit  plăcinta,  dar  era  prea 
speriat  ca  să  ni  se  alăture. 

-  Lordul  de  Şuncă  crede  că  e  prea  bun  pentru  alde  noi, 
sugeră  Jeren. 

-  L-am  văzut  înfulecând  plăcintă  cu  carne  de  porc,  făcu 
Broscoiul  zâmbind  cu  tâlc.  Credeţi  că  era  frate-său?  întrebă 
şi  începu  să  facă  zgomote  ca  de  guiţat. 

-  Ajunge!  se  răsti  Jon  furios. 

Ceilalţi  băieţi  tăcură,  uluiţi  de  furia  sa  subită. 

-  Ascultaţi-mă,  zise  Jon  în  tăcerea  din  jur,  şi  le  povesti 
cum  avea  să  fie. 

Pyp  îl  susţinu,  aşa  cum  ştia  că  va  face,  însă  când  Halder 
vorbi,  fu  o  surpriză  plăcută.  La  început,  Grenn  se  arătă 
nemulţumit,  însă  Jon  ştia  cuvintele  potrivite  pentru  a-1 
impresiona.  Unul  câte  unul  căzură  de  acord.  Jon  îi  convinse 
pe  unii,  îi  linguşi  pe  alţii,  îi  făcu  de  râs  pe  ceilalţi,  lansă 
ameninţări  acolo  unde  acestea  erau  necesare.  în  final,  toată 
lumea  se  declară  de  acord...  toţi,  cu  excepţia  lui  Rast. 

-  Voi,  fetelor,  nu  aveţi  decât  să  faceţi  cum  vreţi,  zise  el, 
însă  dacă  Thorne  mă  trimite  împotriva  Doamnei  Purcea,  am 
de  gând  să-mi  tai  o  felie  de  şuncă. 

îi  râse  lui  Jon  în  faţă  şi  plecă. 

Câteva  ore  mai  târziu,  când  întregul  castel  era  adormit, 
trei  dintre  ei  se  duseră  la  chilia  lui.  Grenn  îl  ţinu  de  mâini,  în 
vreme  ce  Pyp  se  aşeză  pe  picioarele  lui.  Jon  putea  auzi 
respiraţia  precipitată  a  lui  Rast  când  Nălucă  îi  sări  pe  piept. 
Ochii  lupului  străvechi  ardeau  roşietici,  precum  tăciunii,  iar 
colţii  lui  sfâşiară  cu  repeziciune  pielea  moale  a  gâtului, 
suficient  cât  să-i  dea  sângele. 

-  Bagă  la  cap  că  ştim  unde  dormi,  zise  Jon  moale. 

în  dimineaţa  următoare,  Jon  îl  auzi  pe  Rast  spunându-le 
lui  Albert  şi  Broscoiului  că  lama  îi  alunecase  pe  când  se 
bărbierea. 

Din  aceea  zi,  nici  Rast  şi  nici  unul  dintre  ceilalţi  nu-1  mai 
răniră  pe  Samwell  Tarly.  Când  Ser  Alliser  îi  punea  să  lupte 
cu  el,  îşi  menţineau  poziţia  şi  parau  loviturile  lui  încete  şi 
stângace.  Dacă  maestrul  de  arme  urla  cerând  un  atac, 
începeau  să  dănţuiască  şi-1  loveau  pe  Sam  uşor  pe  platoşă, 
pe  coif  sau  pe  picior.  Ser  Alliser  se  înfuria  şi  ameninţa  şi  îi 
făcea  pe  toţi  laşi  şi  muieri  sau  chiar  mai  rău,  însă  Sam 
rămânea  neatins.  Peste  alte  câteva  zile,  la  îndemnul  lui  Jon, 
el  li  se  alătură  la  masa  de  seară,  aşezându-se  pe  bancă  lângă 
Halder.  Abia  peste  două  săptămâni  găsi  însă  curajul  de  a 

participa  la  discuţii,  iar  cu  vremea  putu  să  râdă  la  mutrele 
făcute  de  Pyp  şi  să-1  tachineze  pe  Grenn  cu  cele  mai 
meşteşugite  vorbe. 

Cât  era  el  de  gras,  de  neîndemânatic  şi  de  speriat, 
Samwell  Tarly  nu  era  însă  prost.  într-o  seară  îl  vizită  pe  Jon 
în  chilia  lui. 

-  Nu  ştiu  ce  ai  făcut,  zise  el,  dar  ştiu  că  tu  ai  făcut-o.  Se 
uită  stânjenit  într-o  parte.  Nu  am  mai  avut  niciodată  un 
prieten. 

-  Nu  suntem  prieteni,  spuse  Jon.  îşi  puse  o  mână  pe 
umerii  largi  ai  lui  Sam.  Suntem  fraţi. 

Şi  aşa  erau,  se  gândi  după  ce  Sam  plecă.  Robb  şi  Bran  şi 
Rickon  erau  fiii  tatălui  său,  şi  încă  îi  iubea,  dar  el  nu  fusese 
niciodată,  cu  adevărat,  unul  dintre  ei.  Catelyn  Stark  avusese 
grijă  să  simtă  asta.  Pereţii  cenuşii  de  la  Winterfell  îi  mai 
bântuiau  visele,  însă  Castelul  Negru  era  acum  viaţa  sa,  iar 
fraţii  lui  erau  Sam  şi  Grenn  şi  Halder  şi  Pyp  şi  ceilalţi 
respinşi  ai  societăţii,  care  purtau  negrul  Rondului  de  Noapte. 

-  Unchiul  meu  a  spus  adevărul,  şopti  el  spre  Nălucă. 

Se  întrebă  dacă  îl  va  mai  vedea  vreodată  pe  Benjen  Stark 
să  i-o  spună. 

-  Turnirul  Mâinii  este  cel  care  ne  provoacă  toate 
necazurile,  lorzii  mei,  se  plânse  comandantul  Gărzii 
Orăşeneşti. 

-  Turnirul  regelui,  îl  corectă  Ned,  tresărind.  Vă  asigur  că 
Mâna  nu  doreşte  nimic  din  toate  acestea. 

-  Spuneţi-i  cum  vreţi,  domnul  meu.  Cavalerii  au  început 
să  sosească  din  tot  regatul,  iar  pentru  fiecare  cavaler  avem 
doi  călăreţi  liberi,  trei  meşteşugari,  şase  oameni  de  arme  şi 
zeci  de  negustori,  zeci  de  târfe  şi  mai  mulţi  hoţi  decât 
îndrăznesc  să  ghicesc.  Căldura  aceasta  blestemată  a  trimis 
în  boală  jumătate  din  oraş,  iar  acum,  cu  aceşti  oaspeţi... 
Noaptea  trecută  am  avut  un  înec,  o  încăierare  la  o  tavernă, 
trei  bătăi  cu  cuţitele,  un  viol,  două  incendii,  jafuri  fără 
număr  şi  curse  de  cai  între  beţivi  pe  Strada  Surorilor.  Cu  o 
noapte  înainte,  în  Marele  Sept  a  fost  găsit  capul  unei  femei, 
plutind  în  bazinul  curcubeului.  Nimeni  nu  pare  să  ştie  cum 
a  ajuns  acolo  sau  al  cui  e. 

-  Ce  îngrozitor,  făcu  Varys  înfiorându-se. 

Lordul  Renly  Baratheon  era  chiar  mai  puţin  înţelegător. 

-  Dacă  nu  poţi  menţine  liniştea  regelui,  Janos,  poate  că 
Garda  Oraşului  ar  trebui  comandată  de  cineva  care  poate. 

Solid  şi  fălcos,  Janos  Slynt  ţâşni  în  sus  ca  o  broască 
furioasă,  tigva  sa  pleşuvă  colorându-se  în  roşu. 

-  însuşi  Aegon  Dragonul  n-ar  putea  păzi  liniştea  regelui, 
Lord  Renly.  Am  nevoie  de  mai  mulţi  oameni. 

-  Cât  de  mulţi?  întrebă  Ned,  aplecându-se  înainte.  Ca 
întotdeauna,  Robert  nu  se  obosise  să  participe  la  şedinţa 
consiliului,  aşa  că  trebuia  ca  Mâna  să  vorbească  în  numele 
său. 

-  Cât  de  mulţi  posibil,  Lord  Mână. 

-  Angajează  încă  cincizeci  de  oameni  noi,  îi  spuse  Ned. 
Lord  Baelish  va  avea  grijă  să  primeşti  banii. 

-  Chiar  aşa?  făcu  Degeţel. 

-  Chiar  aşa.  Ai  găsit  patruzeci  de  mii  de  dragoni  din  aur 
pentru  campionul  turnirului,  deci  în  mod  sigur  poţi  aduna 
câteva  parale  pentru  a  păzi  liniştea  regelui.  Ned  se  întoarse 
din  nou  spre  Janos  Slynt.  De  asemenea,  am  să-ţi  dau 
douăzeci  de  oameni  buni  din  propria  mea  gardă,  să  vă  ajute 
până  ce  pleacă  mulţimea. 

-  Toate  mulţumirile,  Lord  Mână,  spuse  Slynt  înclinându- 
se.  Vă  promit  că  vor  fi  folosiţi  cum  trebuie. 

Când  comandantul  primi  permisiunea  să  plece,  Eddard 
Stark  se  întoarse  spre  ceilalţi  membri  ai  consiliului. 

-  Cu  cât  mai  repede  se  va  termina  această  nebunie,  cu 
atât  îmi  va  plăcea  mai  mult. 

Ca  şi  cum  cheltuielile  şi  problemele  nu  erau  suficient  de 
agasante,  cu  toţii  insistară  să  pună  degetul  pe  rana  lui  Ned, 
numind  competiţia  „turnirul  Mâinii",  de  parcă  el  ar  fi  fost 
cauza  lui.  Iar  Robert  chiar  părea  convins  că  ar  trebui  să  se 
simtă  onorat. 

-  Regatul  prosperă  din  astfel  de  evenimente,  lordul  meu, 
spuse  Marele  Maester  Pycelle.  Ele  aduc  marea  şansă  a 
gloriei,  iar  pentru  prostime  constituie  o  pauză  de  la  grijile  ei. 

-  Şi  pune  bani  în  multe  buzunare,  adăugă  Degeţel.  Fiecare 
han  din  acest  oraş  este  plin,  iar  târfele  umblă  deja  crăcănate 
la  fiecare  pas. 

Lord  Renly  râse. 

-  Avem  noroc  că  fratele  meu  Stannis  nu  este  acum  cu  noi. 
Vă  amintiţi  de  vremea  când  a  propus  interzicerea 
bordelurilor?  Regele  1-a  întrebat  dacă  n-ar  vrea  să  interzicem 
şi  mâncatul,  uşuratul  şi  respiratul.  Dacă  e  s-o  spunem  pe-a 
dreaptă,  uneori  chiar  şi  eu  mă  întreb  cum  s-o  fi  ales  Stannis 
cu  o  fiica  aceea  a  lui  atât  de  urâtă.  El  se  duce  în  patul 
nupţial  ca  un  om  care  pleacă  la  război,  cu  o  privire  mohorâtă 
şi  hotărârea  de  a-şi  face  datoria. 

Ned  nu  se  alăturase  hohotelor  de  râs. 

-  Şi  eu  mă  îngrijorez  pentru  fratele  tău.  Mă  întreb  când 
intenţionează  să-şi  încheie  vizita  la  Piatra  Dragonului  şi  să-şi 
reia  locul  în  acest  consiliu. 

-  Fără  îndoială  că  îndată  ce  vom  fi  aruncat  toate  târfele  în 
mare,  răspunse  Degeţel,  provocând  alte  hohote  de  râs. 

-  Am  auzit  destule  despre  târfe  pe  ziua  de  astăzi,  spuse 
Ned  ridicându-se.  Ne  vedem  mâine. 

Harwin  era  la  uşă  când  Ned  se  întoarse  la  Turnul  Mâinii. 

-  Adu-1  pe  Jory  în  apartamentele  mele  şi  spune-i  tatălui 
tău  să  pună  şaua  pe  calul  meu,  îi  ceru  Ned,  poate  puţin  prea 
brusc. 

-  Cum  spuneţi,  lordul  meu. 

Fortăreaţa  Roşie  şi  „turnirul  Mâinii"  îl  mâncau  de  viu,  se 
gândi  Ned  pe  când  urca.  Tânjea  după  alinarea  din  braţele  lui 

Catelyn,  după  zgomotele  iscate  când  Robb  şi  Jon  îşi 
încrucişau  săbiile  pe  terenul  de  antrenament»  după  zilele 
răcoroase  şi  nopţile  reci  din  nord.  Ajuns  în  apartamentele 
lui,  îşi  scoase  mătăsurile  de  consiliu  şi  rămase,  o  clipă,  cu  o 
carte  în  mână,  aşteptând  să  vină  Jory. 

Genealogiile  şi  Istoriile  Marilor  Case  din  cele  Şapte  Re* 
gate,  Cu  descrieri  ale  Multor  înalţi  Lorzi  şi  Nobile  Doamne  şi 
ale  Copiilor  Lor,  de  Marele  Maester  Malleon.  Pycelle  spusese 
adevărul,  era  plicticoasă  la  citit.  Totuşi,  Jon  Arryn  o  ceruse, 
iar  Ned  era  sigur  că  avusese  motive.  Era  ceva  acolo,  un 
adevăr  îngropat  în  aceste  pagini  îngălbenite  şi  sfărâmicioase, 
pe  care  numai  el  l-ar  fi  putut  vedea»  Dar  ce?  Tomul  era  vechi 
de  mai  bine  de  un  secol.  Abia  dacă  mai  trăia  vreun  om  care 
să  se  fi  născut  când  Malleon  alcătuise  aceste  liste  prăfuite  de 
nunţi,  naşteri  şi  decese. 

Deschise  încă  o  dată  la  secţiunea  Casei  Lannister  şi  răsfoi 
paginile  încet,  sperând,  împotriva  oricărei  speranţe,  că  îi  va 
sări  ceva  în  ochi.  Lannisterii  erau  o  familie  veche,  cu 
strămoşi  care  se  trăgeau  din  Lann  cel  Isteţ,  un  pungaş  din 
Era  Eroilor,  care  era,  fără  îndoială,  legendar  precum  Bran 
Constructorul,  deşi  mult  mai  îndrăgit  de  trubaduri  şi  de 
povestitori.  în  cântece,  Lann  era  cel  care  scosese  familia 
Casterly  afară  din  Casterly  Rock  fără  să  fi  folosit  nici  o  armă, 
doar  isteţimea  sa,  şi  furase  aur  din  soare  ca  să-şi  lumineze 
părul  buclat.  Ned  îşi  dorea  ca  el  să  fie  aici,  să  scoată 
adevărul  din  această  carte  blestemată. 

O  bătaie  scurtă  în  uşă  îl  anunţă  pe  Jory  Cassel.  Ned 
închise  tomul  lui  Malleon  şi-1  pofti  să  intre. 

-  Am  promis  Gărzii  Oraşului  douăzeci  de  oameni  din 
propria  mea  gardă  până  la  terminarea  turnirului,  îi  spuse  el. 
Mă  bazez  pe  tine  ca  să  alegi  oamenii.  încredinţează-i 
comanda  lui  Alyn  şi  asigură-te  că  oamenii  vor  pricepe  că 
sunt  chemaţi  să  oprească  încăierările,  nu  să  le  stârnească. 
Ridicându-se,  Ned  deschise  cufărul  din  lemn  de  cedru  şi 
scoase  o  tunică  uşoară  din  lână.  L-ai  găsit  pe.  băiatul  de  la 
grajd? 

-  Paznicul,  lordul  meu,  spuse  Jory.  Jură  că  nu  va  mai 
pune  mâna  pe  alt  cal  niciodată. 

-  Ce  a  avut  de  spus? 

-  Susţine  că  îl  cunoştea  pe  Lordul  Arryn  foarte  bine.  Erau 
prieteni  de  o  vreme.  Jory  pufni.  Mâna  oferă  întotdeauna 

băieţilor  o  para  de  ziua  numelui  lor,  spune  el.  Are  un  talent 
cu  caii.  Niciodată  nu-şi  călăreşte  armăsarii  prea  aprig,  le 
cumpără  morcovi  şi  mere,  aşa  că  ei  se  bucură  întotdeauna 
să-1  vadă. 

-  Morcovi  şi  mere,  repetă  Ned.  I  se  părea  că  acest  flăcău  îi 
va  fi  chiar  de  mai  puţin  folos  decât  ceilalţi.  Iar  el  era  ultimul 
dintre  cei  patru  trimişi  de  Degeţel.  Jory  vorbise  cu  fiecare  în 
parte.  Ser  Hugh  fusese  repezit  şi  necomunicativ,  arogant, 
aşa  cum  numai  un  cavaler  proaspăt  învestit  putea  fi.  Dacă 
Mâna  dorea  să  vorbească  cu  el,  ar  fi  bucuros  să-1  primească, 
însă  nu  accepta  să  fie  interogat  de  un  biet  căpitan  al  gărzii. . . 
chiar  dacă  numitul  căpitan  era  cu  zece  ani  mai  vârstnic 
decât  el  şi  un  spadasin  de  o  sută  de  ori  mai  bun.  Cel  puţin, 
slujnica  fusese  plăcută.  Ea  spusese  că  Lordul  Jon  citise  mai 
mult  decât  era  bine  pentru  el,  că  era  necăjit  şi  gânditor  din 
pricina  slăbiciunii  tânărului  său  fiu,  dar  aspru  cu  doamna 
sa.  Olarul,  acum  cizmar,  nu  schimbase  nici  măcar  un 
cuvânt  cu  Lordul  Jon,  însă  era  plin  de  ciudăţenii  auzite  la 
bârfele  din  bucătărie:  că  lordul  se  certase  cu  regele,  că  lordul 
doar  ciugulea  din  mâncare,  că  lordul  îl  trimite  pe  fiul  său  să 
fie  crescut  la  Piatra  Dragonului,  că  lordul  vădise  un  mare 
interes  în  creşterea  câinilor  de  vânătoare,  că  lordul  vizitase 
un  maestru  armurier  pentru  a  comanda  o  nouă  armură 
turnată  toată  în  argint  alb,  cu  un  şoim  de  jasp  şi  o  luni  din 
sidef.  Fratele  regelui  plecase  cu  el  să-1  ajute  să-şi  aleagă 
modelul,  spunea  olarul.  Nu,  nu  Lord  Renly,  celălalt,  Lord 
Stannis. 

-  îşi  mai  aminteşte  paznicul  nostru  ceva  important? 

-  Băiatul  jură  că  Lordul  Jon  era  puternic  ca  un  om  având 
pe  jumătate  anii  săi.  Adesea,  mergea  călare  împreună  cu 
Lordul  Stannis,  zice  el. 

Din  nou  Stannis,  se  gândi  Ned.  Era  ceva  curios.  Şi  el  şi  Jon 
Arryn  fuseseră  cordiali,  dar  niciodată  prieteni.  Iar  în  vreme 
ce  Robert  călătorise  în  nord,  spre  Winterfell,  Stannis  se 
dusese  de  unul  singur  la  Piatra  Dragonului,  insula  fortificată 
Targaryană  pe  care  o  cucerise  în  numele  fratelui  său.  Nu 
lăsase  vorbă  despre  când  s-ar  fi  putut  întoarce. 

-  încotro  s-au  dus?  întrebă  Ned. 

-  Băiatul  susţine  că  au  vizitat  un  bordel. 

-  Un  bordel?  Lordul  Eyrie  şi  Mâna  Regelui  au  vizitat  un 
bordel  împreună  cu  Stannis  Baratheon? 

Scutură  din  cap  neîncrezător,  întrebându-se  ce  ar  face 
Lordul  Renly  cu  această  informaţie  delicată.  Poftele  lui 
Robert  erau  subiectul  cântecelor  de  petrecere  deocheate  de 
pe  tot  cuprinsul  domeniului,  însă  Stannis  era  un  altfel  de 
om;  cu  doar  un  an  mai  tânăr  decât  regele,  însă  total 
deosebit,  rigid,  lipsit  de  umor,  neiertător,  cu  un  simţ 
mohorât  al  datoriei. 

-  Băiatul  insistă  că  este  adevărat.  Mâna  a  luat  cu  el  trei 
oameni  din  gardă,  iar  băiatul  spune  că  glumeau  pe  tema 
asta  când  i-au  dat  caii,  după  aceea. 

-  Care  bordel?  întrebă  Ned. 

-  Băiatul  nu  ştie.  Dar  cei  din  gardă  ştiu. 

-  Ce  păcat  că  Lysa  i-a  luat  cu  ea  în  Vale,  zise  Ned  cu 
năduf.  Zeii  îşi  dau  toată  silinţa  pentru  a  ne  pune  beţe  în 
roate.  Lady  Lysa,  Maester  Colemon,  Lordul  Stannis...  toţi  cei 
care  ştiu,  de  fapt,  adevărul  asupra  a  ceea  ce  s-a  petrecut  cu 
Jon  Arryn  se  află  la  o  mie  cinci  sute  de  kilometri  distanţă  de 
aici. 

-  îl  veţi  chema  pe  Lordul  Stannis  de  la  Piatra  Dragonului? 

-  Nu  încă,  spuse  Ned.  Numai  după  ce  îmi  fac  o  idee  mai 
clară  despre  toate  astea  şi  despre  locul  lui. 

Chestiunea  nu-i  dădea  pace.  De  ce  plecase  Stannis? 
Jucase  el  vreun  rol  în  moartea  lui  Jon  Arryn?  Sau  se  temea? 
Lui  Ned  îi  venea  greu  să-şi  imagineze  ce  anume  l-ar  putea 
înspăimânta  pe  Stannis  Baratheon,  cel  care  rezistase  la 
Capătul  Furtunii  unui  asediu  de  un  an  de  zile,  supravieţuind 
după  ce  mâncase  şobolani  şi  pielea  cizmelor,  în  vreme  ce 
Lorzii  Tyrell  şi  Redwyne  stăteau  în  afara  zidurilor, 
benchetuind  sub  ochii  lui. 

-  Adu-mi  pieptarul,  dacă  nu  te  superi.  Cel  cenuşiu,  cu 
blazonul  lupului  străvechi.  Vreau  ca  armurierul  si  ştie  cine 
sunt.  S-ar  putea  să-1  facă  mai  cooperant. 

Jon  se  duse  la  garderobă. 

-  Lordul  Renly  este  fratele  Lordului  Stannis  şi  al  regelui. 

-  Totuşi,  se  pare  că  nu  a  fost  invitat  la  aceste  raiduri. 
Ned  nu  era  sigur  ce  să  creadă  despre  Renly,  cu  manierele 

lui  prietenoase  şi  zâmbetele  dăruite  cu  generozitate.  Cu 
câteva  zile  în  urmă,  îl  luase  pe  Ned  deoparte  să-i  arate  un 
medalion  din  aur,  fin,  de  forma  unui  trandafir,  înăuntrul  lui 
era  o  miniatură  pictată  în  stilul  Myrishian,  viu  colorată,  a 
unei  fete  tinere  şi  drăguţe,  cu  ochi  ca  de  căprioară  şi  o 

cascadă  de  păr  castaniu,  moale.  Renly  păruse  nerăbdător  să 
afle  dacă  fata  îi  amintea  lui  de  cineva,  iar  când  Ned  nu 
avusese  nici  un  răspuns  la  asta,  în  afară  de  o  ridicare  din 
umeri,  păruse  dezamăgit.  Fata  era  sora  lui  Loras  Tyrell, 
Margaery,  mărturisise  el,  însă  erau  destui  care  spuneau  că 
semăna  cu  Lyanna.  „Nu",  îi  răspunsese  Ned,  amuzat.  Era 
oare  posibil  ca  Lordul  Renly,  care  semăna  atât  de  bine  cu 
Robert  în  tinereţe,  să  fi  făcut  o  pasiune  pentru  fată  pentru  că 
o  vedea  ca  pe  o  Lyanna  mai  tânără?  Asta  sugera  mai  mult 
decât  un  simplu  capriciu. 

Jory  îi  ţinu  pieptarul,  iar  Ned  îşi  strecură  mâinile  prin 
găurile  pentru  braţe. 

-  Poate  că  Lordul  Stannis  se  va  întoarce  pentru  turnirul 
lui  Robert,  zise  el,  în  timp  ce  Jory  îi  închidea  pieptarul  la 
spate. 

-  Asta  ar  fi  un  noroc  chior,  lordul  meu.  Ned  se  încinse  cu 
o  sabie  lungă. 

-  Cu  alte  cuvinte,  nici  vorbă  de  aşa  ceva.  Zâmbetul  său 
era  mohorât.  Jory  îi  aşeză  mantia  pe  umeri  şi  i-o  închise  la 
gât  cu  insigna  Mâinii. 

-  Armurierul  locuieşte  deasupra  atelierului  său,  o  casă 
mare,  la  capătul  Străzii  de  Oţel.  Alyn  ştie  drumul,  lordul 
meu. 

Ned  dădu  din  cap. 

-  Zeii  să-1  ajute  pe  acest  olar,  dacă  m-a  trimis  să  vânez 
umbre. 

Erau  destul  de  puţine  lucruri  pe  care  putea  conta,  însă 
Jon  Arryn  cel  pe  care-1  cunoscuse  Ned  Stark  nu  era  genul 
care  să  poarte  bijuterii  şi  pieptare  argintate.  Oţelul  era  oţel; 
era  făcut  pentru  protecţie,  nu  pentru  ornamente.  Se  putea 
să-şi  fi  schimbat  părerile,  asta  era  sigur.  N-ar  fi  fost  primul 
bărbat  care  ajunsese  să  privească  lucrurile  altfel  după  câţiva 
ani  petrecuţi  la  curte...  însă  schimbarea  era  destul  de  mare 
ca  să-1  determine  pe  Ned  să-şi  pună  întrebări. 

-  Mai  este  ceva  ce  doriţi  să  fac? 

-  Cred  că  ar  fi  bine  să  începi  să  vizitezi  lupanarele. 

-  O  însărcinare  dificilă,  lordul  meu,  rânji  Jory.  Băieţii  vor 
fi  încântaţi  să  dea  o  mână  de  ajutor.  Porther  a  şi  început 
deja. 

Calul  preferat  al  lui  Ned  era  înşeuat  şi-1  aştepta  în  curte. 
Varyl  şi  Jacks  i  se  alăturară  când  traversa  curtea.  Coifurile 

lor  de  oţel  şi  cămăşile  de  zale  trebuie  că  ardeau  ca  un 
cuptor,  dar  nu  se  plângeau.  în  vreme  ce  Lordul  Eddard  trecu 
de  Poarta  Regelui  avântându-se  în  duhorile  oraşului,  mantia 
sa  albă-cenuşie  atrăgea  privirile  tuturor.  Garda  sa  îl  urmă. 

Privea  destul  de  des  în  urmă  pe  când  străbăteau  străzile 
aglomerate  ale  oraşului.  Tomard  şi  Desmond  plecaseră  mai 
devreme  de  la  castel  în  dimineaţa  aceea,  ca  să  ia  poziţie  pe 
drumul  pe  care  trebuia  să-1  urmeze,  să-i  depisteze  pe  cei 
care  i-ar  fi  putut  urmări,  însă  chiar  şi  aşa  Ned  nu  era  sigur 
de  nimic.  Umbra  Păianjenului  Regelui  şi  păsărelele  sale  îi 
provocau  un  neastâmpăr  ca  de  fată  mare  în  noaptea  nunţii. 

Strada  de  Oţel  începea  din  piaţa  de  lângă  Poarta  Râului, 
aşa  cum  era  însemnată  pe  hărţi,  ori  Poarta  Noroiului,  cum 
era  numită  de  obicei.  Un  mim  pe  catalige  se  deplasa  ca  o 
insectă  uriaşă,  cu  o  hoardă  de  copii  desculţi  pe  urmele  sale, 
strigând.  în  altă  parte,  doi  băieţi  zdrenţăroşi,  nu  mai  mari 
decât  Bran,  se  duelau  cu  beţe,  încurajaţi  zgomotos  de  unii  şi 
înjuraţi  copios  de  alţii.  O  femeie  bătrână  puse  capăt 
confruntării  aplecându-se  pe  fereastră  şi  golind  peste 
capetele  combatanţilor  o  găleată  cu  zoaie.  La  umbra 
zidurilor,  neguţătorii  stăteau  pe  lângă  căruţele  lor, 
lăudându-şi  marfa: 

-  Mere,  cele  mai  bune  mere,  mai  ieftine  nu  se  poate, 
pepeni  sângerii,  dulci  ca  mierea,  gulii,  ceapă,  rădăcini,  vino 
aici,  gulii,  ceapă,  rădăcini,  vino  să  le  iei! 

Poarta  Noroiului  era  deschisă  şi  un  escadron  de  gardieni 
stăteau  sub  grătarul  metalic  al  porţii  învăluiţi  în  mantiile  lor 
aurii,  sprijiniţi  în  suliţe.  Când  apăru  dinspre  vest  coloana  de 
călăreţi,  soldaţii  se  îndreptară  pentru  salut,  strigând  ordine 
şi  împingând  deoparte  căruţele  şi  oamenii  pentru  a-1  lăsa  pe 
cavaler  să  intre  împreună  cu  escorta  sa.  Primul  călăreţ  care 
trecu  de  poartă  purta  o  flamură  mare,  neagră.  Mătasea 
flutura  în  vânt  ca  şi  când  ar  fi  avut  viaţă;  pe  ea  era  brodat 
un  cer  de  noapte,  străbătut  de  fulgere  purpurii. 

-  Faceţi  loc  pentru  Lodul  Beric!  strigă  călăreţul.  Faceţi  loc 
pentru  Lordul  Beric! 

lax  foarte  aproape  în  urma  lui  venea  însuşi  tânărul  lord, 
un  personaj  vioi,  călare  pe  un  trăpaş  negru  cu  păr  roşcat- 
auriu  şi  o  mantie  din  mătase  neagră,  împestriţată  cu  stele. 

-  Aţi  venit  pentru  turnirul  Mâinii,  lordul  meu?  întrebă 
unul  dintre  soldaţii  de  gardă. 

-  Am  venit  să  câştig  turnirul,  strigă  Lordul  Beric,  iar 
mulţimea  ovaţiona. 

Ned  coti  spre  piaţa  din  care  începea  Strada  Oţelului  şi-i 
urmă  traseul  sinuos  în  sus,  pe  deal,  trecând  de  atelierele 
unde  fierarii  lucrau  la  forjele  deschise,  călăreţii  liberi 
tocmindu-se  pentru  cămăşile  de  zale,  iar  negustorii  de  fiare, 
cărunţi,  vindeau  din  căruţele  lor  săbii  vechi  şi  brice.  Pe 
măsură  ce  înaintau,  clădirile  erau  din  ce  în  ce  mai  mari. 
Omul  pentru  care  veniseră  se  afla  la  capătul  drumului,  pe 
creasta  dealului,  în  casa  uriaşă  de  lemn  şi  lut  ale  cărei  etaje 
de  sus  se  întindeau  peste  strada  îngustă.  Uşile  duble 
înfăţişau  o  scenă  de  vânătoare,  sculptată  în  abanos  şi 
mahon.  Doi  cavaleri  din  piatră  păzeau  intrarea,  îmbrăcaţi  în 
armuri  elegante  de  oţel  roşu,  lustruit,  care-i  transformase 
într-un  grifon  şi  un  inorog.  Ned  îşi  lăsă  calul  cu  Jacks  şi-şi 
făcu  drum  înăuntru. 

O  slujnică  zveltă  remarcă  imediat  insigna  lui  Ned  şi 
blazonul  de  pe  pieptar,  iar  stăpânul  ieşi  în  fugă,  numai 
zâmbete  şi  plecăciuni. 

-  Adu  vin  pentru  Mâna  Regelui,  îi  comandă  el  fetei, 
invitându-1  pe  Ned  pe  o  canapea.  Eu  sunt  Tobho  Mott,  lordul 
meu,  vă  rog,  simţiţi-vă  ca  acasă. 

Purta  o  haină  din  catifea  neagră,  ţesută  la  mâneci  cu  fir 
de  argint.  La  gât  avea  un  colier  greu  de  argint,  cu  safire  mari 
cât  ouăle  de  porumbel. 

-  Dacă  sunteţi  în  căutarea  de  arme  noi  pentru  turnir,  nu 
vă  faceţi  nici  un  fel  de  probleme  pentru  asta,  lordul  meu,  zise 
el  umplând  două  cupe  arătoase  din  argint.  Nu  veţi  mai  găsi 
în  altă  parte  pe  tot  cuprinsul  celor  Şapte  Regate  un  meseriaş 
mai  priceput  ca  mine,  vă  asigur.  Vizitaţi  orice  fierărie  din 
Debarcaderul  Regelui  dacă  vreţi,  şi  faceţi  comparaţii.  Orice 
fierar  de  la  sat  poate  meşteri  o  cămaşă  de  zale,  însă  ale  mele 
sunt  obiecte  de  artă. 

Ned  sorbi  din  vin  şi-1  lăsă  să  continue.  Cavalerul  Florilor 
îşi  cumpărase  de  aici  toate  armurile,  se  lăuda  Tobho,  şi 
mulţi  dintre  înalţii  lorzi,  cei  care  se  pricepeau  la  oţelul  fin,  ba 
chiar  şi  Lordul  Renly,  însuşi  fratele  regelui.  Poate  că  Mâna 
văzuse  noua  armură  a  lui  Renly,  platoşa  verde  cu  cerbi 
aurii?  Nici  un  alt  armurier  din  oraş  nu  putuse  obţine  acel 
verde-închis;  el  cunoştea  secretul  imprimării  culorii  chiar  în 
oţel,  vopselurile  şi  emailul  erau  pentru  el'  precum  toiagul 

285 


unui  drumeţ.  Ori  poate  că  Mâna  dorea  o  sabie?  Tobho 
învăţase  să  lucreze  oţelul  Valyrian  la  atelierele  din  Qohor,  de 
pe  vremea  când  era  flăcău.  Numai  un  om  care  ştia  vrăjile 
putea  face  arme  noi  din  cele  vechi. 

-  Lupul  străvechi  este  blazonul  Casei  Stark,  nu-i  aşa?  Aş 
putea  modela  un  coif  cu  un  lup  străvechi  atât  de  real,  încât 
copiii  o  vor  rupe  la  fugă  pe  stradă,  promise  el. 

Ned  zâmbi. 

-  Ai  făcut  un  coif  cu  şoim  pentru  Lordul  Arryn?  Tobho 
Mott  tăcu  o  vreme,  apoi  puse  vinul  deoparte. 

-  Mâna  m-a  chemat,  împreună  cu  Lordul  Stannis,  fratele 
regelui.  îmi  pare  rău  că  trebuie  să  spun,  dar  nu  m-au  onorat 
cu  comenzile  lor. 

Ned  îl  privi  cu  prudenţă,  fără  să  spună  nimic,  aşteptând. 
Cu  trecerea  anilor,  descoperise  că  tăcerea  era,  uneori, 
răsplătită  mai  bine  decât  întrebările.  Aşa  era  şi  acum. 

-  Au  vrut  să-1  vadă  pe  băiat,  spuse  armurierul,  aşa  că  i- 
am  condus  în  spate,  la  forjă. 

-  Pe  băiat,  repetă  Ned;  nu  avea  nici  o  idee  cine  ar  fi  putut 
fi  acel  băiat.  Aş  vrea  să-1  văd  şi  eu  pe  băiat. 

Tobho  Mott  îl  măsură  cu  o  privire  rece  şi  prudentă. 

-  Cum  doriţi,  lordul  meu,  spuse  el  fără  nici  o  urmă  din 
căldura  de  dinainte. 

îl  conduse  spre  o  uşă  din  spate  şi,  printr-o  curte  îngustă, 
în  atelierul  din  piatră  în  care  se  făceau  toate  lucrările.  Când 
armurierul  deschise  uşa,  valul  de  aer  fierbinte  care  îi  lovi  îl 
făcu  pe  Ned  să  se  simtă  ca  şi  cum  ar  fi  păşit  în  botul  unui 
dragon.  înăuntru,  la  fiecare  colţ  ardea  câte  o  forjă,  iar  aerul 
duhnea  a  sulf  şi  fum.  Meşterii  armurieri  ridicară  privirile  de 
la  ciocanele  şi  cleştii  lor  doar  cât  le  trebui  să-şi  şteargă 
transpiraţia  de  pe  frunte,  în  vreme  ce  ucenicii  cu  pieptul 
dezgolit  trăgeau  la  foaie. 

Maestrul  armurier  îl  strigă  pe  un  băiat  înalt,  cam  de 
vârsta  lui  Robb,  cu  muşchi  vizibili  pe  braţe  şi  pe  piept. 

-  Acesta  este  Lordul  Stark,  noua  Mână  a  Regelui,  îi  spuse 
el,  în  vreme  băiatul  îl  privi  pe  Ned  cu  ochii  lui  albaştri, 
posomorâţi,  şi-şi  dădu  pe  spate  părul  negru,  năclăit  de 
transpiraţie  -  păr  des,  lăţos  şi  nepieptănat,  negru  precum 
cerneala.  O  umbră  de  barbă  abia  mijită  îi  întuneca  falca,  El 
este  Gendry.  Puternic  pentru  vârsta  lui,  şi  lucrează  din  greu. 
Arată-i  Mâinii  coiful  pe  care  l-ai  făcut,  băiete. 

Aproape  cu  sfiiciune,  băiatul  îi  conduse  la  banca  lui  şi  le 
arătă  un  coif  de  oţel,  modelat  în  forma  unui  cap  de  taur,  cu 
două  coarne  mari,  curbate. 

Ned  răsuci  coiful  în  mâini.  Era  oţel  neprelucrat,  neşlefuit, 
însă  foarte  bine  modelat. 

-  E  o  lucrare  foarte  bună.  Aş  fi  încântat  dacă  mi  l-ai  vinde 
mie. 

Băiatul  i-1  smulse  din  mâini. 

-  Nu-i  de  vânzare. 

Tobho  Mott  privi  copleşit  de  groază. 

-  Băiete,  acesta  este  Mâna  Regelui.  Dacă  înălţimea  sa 
doreşte  coiful,  dăruieşte-i-1.  Te  onorează  cerându-1. 

-  L-am  făcut  pentru  mine,  spuse  băiatul  cu  îndârjire, 

-  Mii  de  scuze,  lordul  meu,  îi  spuse  maestrul  cu  grabă, 
Băiatul  e  neşlefuit,  precum  oţelul  brut,  iar  la  fel  ca  oţelul 
brut,  va  câştiga  dacă  va  fi  bătut  puţin.  Coiful  este  lucrarea 
cea  mai  bună  a  unui  meşteşugar.  Iertaţi-1  şi  vă  promit  că  am 
să  vă  fac  eu  un  coif  aşa  cum  nu  aţi  mai  văzut. 

-  Nu  am  pentru  ce  să-1  iert.  Gendry,  când  Lordul  Arryn  a 
venit  să  te  vadă,  despre  ce  aţi  vorbit? 

-  Nu  a  făcut  decât  să- mi  pună  întrebări,  stăpâne. 

-  Ce  fel  de  întrebări? 
Băiatul  dădu  din  umeri. 

-  Cum  îmi  merge,  dacă  sunt  bine  tratat  şi  dacă-mi  place 
munca  aici,  şi  lucruri  despre  mama  mea.  Cine  a  fost  ea  şi 
cum  arăta,  din  astea. 

-  Ce  i-ai  spus?  întrebă  Ned. 

Băiatul  înlătură  un  smoc  de  păr  căzut  pe  frunte. 

-  Că  a  murit  când  eram  mic.  Avea  păr  blond  şi,  uneori, 
obişnuia  să-mi  cânte,  îmi  amintesc.  Lucra  într-o  berărie. 

-  Ţi- a  pus  şi  Lordul  Stannis  întrebări? 

-  Ăla  chel?  Nu,  el  nu.  Nu  a  spus  nici  un  cuvânt,  doar  se 
uita  la  mine,  de  parcă  aş  fi  fost  vreun  violator  care-i  făcuse 
nu  ştiu  ce  fiicei  sale. 

-  Ai  grijă  la  limba  aia  a  ta  spurcată,  spuse  maestrul. 
Acesta  este  Mâna  Regelui.  Băiatul  îşi  plecă  privirile.  Un  băiat 
isteţ,  dar  încăpăţânat. 

Ned  atinse  fruntea  băiatului,  răsfirând  cu  degetul  părul 
des  şi  negru. 

-  Uită-te  la  mine,  Gendry.  Ucenicul  îşi  ridică  faţa.  Ned 
studie  forma  maxilarului  său,  ochii  precum  gheaţa  albastră. 

Da,  se  gândi  el,  înţeleg.  Du-te  înapoi  la  lucru,  băiete.  îmi 
pare  rău  că  te-am  necăjit. 

Se  întoarse  înapoi  în  casă,  împreună  cu  maestrul. 

-  Cine  a  plătit  pentru  ucenicia  băiatului?  îl  întrebă  el  într- 
o  doară. 

Mott  păru  iritat. 

-  L-aţi  văzut  pe  băiat.  Un  flăcău  atât  de  solid!  Mâinile  alea 
ale  lui,  mâinile  alea  sunt  făcute  pentru  ciocane.  Este  atât  de 
promiţător,  încât  l-am  luat  fără  nici  o  plată. 

-  Vreau  adevărul,  îl  grăbi  Ned.  Străzile  sunt  pline  de  băieţi 
puternici.  în  ziua  în  care  ai  să  iei  un  ucenic  fără  plată  are  să 
cadă  Zidul.  Cine  a  plătit  pentru  el? 

-  Un  lord,  spuse  maestrul  fără  tragere  de  inimă.  Nu  şi-a 
dat  numele,  nu  purta  blazon  pe  haine.  A  plătit  în  aur,  dublul 
sumei  obişnuite,  şi  a  zis  că  plăteşte  o  dată  pentru  băiat  şi 
încă  o  dată  pentru  tăcerea  mea. 

-  Descrie-mi-1. 

-  Era  solid,  cu  umeri  rotunzi,  nu  atât  de  înalt  ca 
dumneavoastră.  Barbă  castanie,  dar  cu  fire  roşietice  în  ea, 
jur  asta.  Purta  o  mantie  bogată,  asta  îmi  amintesc,  de  un 
purpuriu-intens,  catifea  ţesută  cu  fire  de  argint,  însă  gluga  îi 
umbrea  faţa  şi  nu  l-am  văzut  nici  o  clipă  clar.  Ezită  un 
moment.  Stăpânul  meu,  nu  vreau  să  am  necazuri. 

-  Nimeni  nu  vrea  necazuri,  dar  mă  tem  că  sunt  vremuri 
tulburi,  meştere  Mott,  spuse  Ned.  Ştii  cine-i  băiatul. 

-  Eu  nu  sunt  decât  un  armurier,  lordul  meu.  Ştiu  numai 
ce  mi  se  spune. 

-  Ştii  cine-i  băiatul,  repetă  Ned  răbdător.  Asta  nu-i  o 
întrebare. 

,  -  Băiatul  este  ucenicul  meu,  spuse  maestrul.  îl  privi  pe 
Ned  în  ochi,  încăpăţânat  ca  fierul  bătrân.  Cine  a  fost  el 
înainte  să  vină  la  mine  -  asta  nu  mă  mai  priveşte. 

Ned  dădu  din  cap.  Se  decise  că-i  plăcea  de  Tobho  Mott, 
maestrul  armurier. 

-  Dacă  va  veni  ziua  când  Gendry  va  ridica  sabia  în  loc  să 
confecţioneze  una,  să-1  trimiţi  la  mine.  Are  aspectul  unui 
războinic.  Până  atunci,  ai  mulţumirile  mele,  meştere  Mott,  şi 
promisiunea  mea.  Dacă  voi  dori  un  coif  cu  care  să  sperii 
copiii,  acesta  va  fi  primul  loc  în  care*  voi  veni. 

Garda  îl  aştepta  afară,  cu  caii. 

-  Aţi  aflat  ceva,  lordul  meu?  întrebă  Jacks  când  Ned' 

încalecă. 

-  Da,  îi  spuse  el  gânditor.  Ce  voise  Jon  Arryn  de  la 
bastardul  regelui  şi  de  ce  îl  costase  asta  viaţa? 

CATELYN 


-  Doamna  mea,  ar  trebui  să  vă  acoperiţi  capul,  îi  spuse 
Ser  Rodrik  pe  când  caii  lor  se  avântau  spre  nord.  Veţi  răci. 

-  Este  doar  apă,  Ser  Rodrik,  răspunse  Catelyn.  Părul  îi 
atârna  ud  şi  greu,  o  şuviţă  răzleaţă  era  lipită  de  frunte  şi-şi 
putea  imagina  cât  de  rebegită  şi  sălbatică  trebuie  să  fi  arătat, 
însă  acum  nu-i  mai  păsa.  Ploaia  din  sud  era  blândă  şi 
moale,  iar  lui  Catelyn  îi  plăcea  atingerea  ei  pe  faţă,  uşoară  ca 
un  sărut  de  mamă.  îi  amintea  de  copilărie,  de  zilele  lungi  şi 
cenuşii  de  la  Riverrun.  îşi  amintea  de  grădina  zeilor,  de 
crengile  gârbovite,  împovărate  de  umezeală,  şi  de  râsul 
fratelui  ei  pe  când  o  fugărea  printre  mormanele  de  frunze 
putrede.  îşi  amintea  cum  făceau  plăcinte  din  noroi  împreună 
cu  Lysa,  greutatea  lor,  noroiul  lipicios  şi  maroniu  dintre 
degetele  ei.  îl  serveau  cu  plăcinte  pe  Degeţel,  chicotind,  iar  el 
mâncase  o  dată  atât  de  mult  noroi,  încât  zăcuse  la  pat  o 
săptămână  întreagă.  Cât  de  tineri  erau  atunci  cu  toţii! 

Catelyn  aproape  că  uitase  asta.  în  nord,  ploaia  cădea  rece 
şi  necruţătoare,  iar  uneori,  noaptea,  se  transforma  în  gheaţă. 
Era  mai  mult  ca  sigur  că  distrugea  recoltele  mai  degrabă 
decât  să  le  hrănească,  şi  făcea  ca  bărbaţii  în  putere  să  alerge 
spre  adăpostul  cel  mai  apropiat.  Aceea  nu  era  o  ploaie  în 
timpul  căreia  să  se  poată  juca  fetiţele. 

-  Sunt  ud  până  la  piele,  se  plânse  Ser  Rodrik.  Chiar  şi 
oasele-mi  sunt  umede. 

Pădurea  se  strângea  în  jurul  lor,  iar  răpăitul  monoton  al 
ploii  atingând  frunzele  era  acompaniat  de  zgomotele 
mărunte,  cleioase,  scoase  de  potcoavele  cailor  când  se 
eliberau  din  mocirlă. 

-  Ne  vom  dori  un  foc  la  noapte,  doamna  mea,  şi  o  mâncare 
fierbinte  pentru  amândoi. 

-  Este  un  han  la  răscrucea  din  faţă,  îi  spuse  Catelyn. 
Dormise    multe    nopţi    acolo    în    tinereţe,  călătorind 

împreună  cu  tatăl  ei.  Lordul  Hoster  Tully  era  un  bărbat 
neastâmpărat,  în  floarea  vârstei,  călătorind  mereu  undeva, 
îşi  mai  amintea  de  hangiţă,  o  femeie  grasă,  pe  nume  Masha 
Heddle,  care  molfăia  zi  şi  noapte  frunze  acrişoare,  dar  părea 
să  dispună  de  o  rezervă  nesfârşită  de  zâmbete  şi  dulciuri 
pentru  copii.  Prăjiturile  erau  scăldate  în  miere,  bogate  şi 
pline  la  gust,  însă  cum  mai  urâse  Catelyn  acele  zâmbete! 

Frunzele  acrişoare  îi  pătaseră  dinţii  într-un  roşu-închis, 
dând  un  aspect  sângeros  şi  înspăimântător  zâmbetelor  ei. 

-  Un  han,  repetă  îngândurat  Ser  Rodrik.  Doar  dacă...  dar 
nu  îndrăznim  să  riscăm.  Ca  să  nu  fim  recunoscuţi,  cred  că 
ar  fi  mai  bine  să  căutăm  un  mic  avanpost... 

Se  opri  când  auziră  zgomote  venind  din  faţa  lor,  pe  drum; 
pleoscăit  de  apă,  zăngănit  de  zale,  un  nechezat  de  cal. 

-  Călăreţi,  spuse  el,  iar  mâna  îi  coborî  pe  mânerul  săbiei. 
Nici  chiar  pe  drumul  regelui  nu  strica  să  fii  prudent. 

Urmăriră  zgomotele  până  la  o  cotitură  largă  a  drumului  şi-i 
văzură:  o  coloană  de  bărbaţi  înarmaţi,  traversând  gălăgioşi 
un  râu  umflat.  Catelyn  îşi  struni  calul,  lăsându-i  să  treacă. 
Flamura  din  mâna  călăreţului  din  frunte  atârna  udă  şi 
informă,  însă  soldaţii  din  gardă  purtau  mantii  vineţii,  iar  pe 
umerii  lor  se  înălţa  vulturul  argintiu  al  Casei  Seagard. 

-  Mallisterii,  îi  şopti  Ser  Rodrik,  de  parcă  ea  n-ar  fi  ştiut. 
Doamna  mea,  ar  fi  mai  bine  să  vă  trageţi  gluga. 

Catelyn  nu  făcu  nici  o  mişcare.  Lordul  Jason  Mallister 
însuşi  călărea  împreună  cu  ei,  înconjurat  de  cavaleri,  alături 
de  fiul  său,  Patrek,  cu  scutierii  în  spate,  în  apropierea  lui.  Se 
duceau  spre  Debarcaderul  Regelui,  la  turnirul  Mâinii,  ştia 
asta.  Toată  săptămâna  trecută,  drumeţii  tăbărâseră  pe 
drumul  regelui  ca  roiurile  de  muşte:  cavaleri  şi  călăreţi  liberi, 
cântăreţi  cu  harfele  şi  tobele  lor,  căruţe  grele,  încărcate  cu 
hamei  sau  porumb,  butoaie  cu  miere,  negustori  şi 
meşteşugari,  târfe  -  toţi  mergeau  spre  sud. 

Catelyn  îl  privi  direct  pe  Lordul  Jason.  Ultima  oară  când  îl 
văzuse,  glumea  împreună  cu  unchiul  ei,  la  ospăţul  de  la 
nunta  ei,  Mallisterii  fiind  stegarii  casei  Tully,  iar  darurile 
fuseseră  bogate.  Părul  său  castaniu  era  presărat  cu  alb 
acum,  iar  chipul  i  se  supsese  odată  cu  trecerea  vremii; 
totuşi,  anii  nu-i  afectaseră  făloşenia.  Călărea  ca  un  bărbat 
care  nu  se  teme  de  nimic.  Catelyn  îl  invidia  pentru  asta;  ea 
ajunsese  să  se  teamă  de  atâtea.  Pe  când  călăreţii  treceau, 
Jason  încropi  un  salut  scurt,  dar  nu  era  decât  un  gest  de 
mare  lord  care  întâlneşte  nişte  străini  la  drum.  în  acei  ochi 
aprigi  nu  exista  nici  un  semn  că  ar  fi  recunoscut -o,  iar  fiul 
său  nu  o  învrednici  nici  măcar  cu  o  privire. 

-  Nu  v-a  recunoscut,  spuse  Ser  Rodrik  după  aceea, 
mirându-se. 

-  A  văzut  doar  o  pereche  de  drumeţi  plini  de  noroi,  uzi  şi 

obosiţi,  aşezaţi  la  marginea  drumului.  N-avea  cum  să-şi 
închipuie  că  unul  dintre  ei  este  fiica  lordului  său.  Cred  că 
suntem  în  siguranţă  la  han,  Ser  Rodrik. 

Era  aproape  noapte  când  ajunseră  acolo,  la  răscrucea  de 
drumuri  aflată  la  nord  de  marea  afluenţă  de  la  Trident. 
Masha  Heddle  era  acum  mai  grasă  şi  mai  încărunţită  decât 
şi-o  amintea  Catelyn,  încă  molfăind  frunze  acrişoare,  însă  îi 
măsură  doar  cu  o  privire  superficială,  cu  doar  o  umbră  a 
zâmbetului  ei  grotesc  şi  însângerat. 

-  Două  camere  la  capătul  scării,  asta-i  tot  ce  am,  zise  ea, 
continuând  să  mestece.  Sunt  sub  turnul  clopotului,  aşa  că 
nu  veţi  pierde  nici  o  masă,  deşi  unii  cred  că  e  cam  zgomotos. 
Nu  vă  pot  ajuta  mai  mult.  Hanul  e  plin,  sau  aproape,  dar  nu 
are  importanţă.  Aveţi  de  ales:  ori  camerele,  ori  vă  vedeţi  de 
drum. 

Luară  camerele  aflate  sub  podul  de  la  capătul  scării 
înguste. 

-  Lăsaţi-vă  încălţările  aici,  le  spuse  Masha  după  ce-şi 
primise  banul.  Le  va  curăţa  băiatul.  Nu  vreau  să-mi  umpleţi 
scările  de  noroi.  Luaţi  aminte  la  clopot.  Cei  care  întârzie  la 
masă  nu  mai  primesc  mâncare. 

Nu  le  zâmbi  şi  nici  nu  pomeni  de  prăjituri.  Când  clopotul 
anunţă  cina,  zgomotul  era  asurzitor.  Catelyn  se  schimbase 
în  haine  uscate.  Stătea  la  fereastră,  privind  cum  ploaia 
curgea  pe  pervaz.  Sticla  geamului  era  lăptoasă  şi  plină  de 
apă,  iar  afară  se  lăsase  un  amurg  umed.  Catelyn  putea  vedea 
doar  până  la  răscrucea  unde  se  întâlneau  cele  două  drumuri 
principale. 

Răscrucea  o  puse  pe  gânduri.  Dacă  o  luau  spre  vest  de 
aici,  era  floare  la  ureche  să  ajungă  la  Riverrun.  Tatăl  ei  îi 
dăduse  întotdeauna  sfaturi  înţelepte  atunci  când  avea  mai 
mare  nevoie,  şi-şi  dorea  să  vorbească  cu  el,  să-1  prevină 
asupra  furtunii  care  se  anunţa.  Dacă  Winterfell  trebuia  să  se 
pregătească  de  război,  cu  atât  mai  mult  trebuia  s-o  facă  şi 
Riverrun,  aflat  atât  de  aproape  de  Debarcaderul  Regelui,  cu 
puternicul  Casterly  Rock  înălţându-se  spre  vest,  ca  o  umbră. 
Dacă  tatăl  ei  ar  fi  fost  ceva  mai  puternic,  ar  fi  putut  încerca 
asta,  însă  Hoster  Tully  era  ţintuit  la  pat  de  doi  ani,  iar  lui 
Catelyn  îi  era  teamă  să-1  tulbure  acum. 

Drumul  spre  est  era  mai  lat  şi  mai  periculos,  urcând 
printre  dealuri  stâncoase  şi  păduri  dese,  până  în  Munţii 

Lunii,  dincolo  de  trecătorile  înalte  şi  prăpăstiile  adânci  din 
Valea  lui  Arryn  şi  dincolo  de  pietrosul  Fingers.  Deasupra  Văii 
se  înălţa  Eyrie,  mândru  şi  impenetrabil,  turnurile  sale 
ridicându-se  spre  cer.  Acolo  ar  găsi-o  pe  sora  ei...  dar  şi 
câteva  răspunsuri  dintre  cele  căutate  de  Ned.  Desigur,  Lysa 
ştia  mai  mult  decât  îndrăznise  să  aştearnă  în  scrisoare.  S-ar 
fi  putut  să  aibă  şi  dovada  clară  care  i-ar  fi  trebuit  lui  Ned  ca 
să-i  aducă  pe  Lannisteri  la  pieire,  iar  dacă  se  ajungea  la 
război,  vor  avea  nevoie  de  Arryni  şi  de  lorzii  din  est,  care  le 
datorau  un  serviciu. 

Totuşi,  drumul  printre  munţi  era  periculos.  Pisicile-umbră 
bântuiau  prin  trecători,  căderile  de  stânci  erau  la  ordinea 
zilei,  iar  clanurile  de  munteni  erau  compuse  din  briganzi 
care  coborau  din  vârf  ca  să  jefuiască  şi  să  ucidă,  după  care 
se  topeau  precum  zăpada,  ori  de  câte  ori  cavalerii  ieşeau  din 
Vale  ca  să-i  caute.  Chiar  şi  Jon  Arryn,  cel  mai  viteaz  lord  pe 
care-1  avusese  vreodată  Eyrie,  călătorea  întotdeauna  cu  o 
escortă  puternică,  atunci  când  traversa  munţii.  Singura  forţă 
a  lui  Catelyn  era  un  cavaler  bătrân,  împlătoşat  doar  cu 
devotamentul  său. 

Nu,  se  gândi  ea,  Riverrun  şi  Eyrie  vor  trebui  să  mai 
aştepte.  Calea  ei  ducea  spre  nord  şi  spre  Win  terfeli,  unde  o 
aşteptau  fiii  ei  şi  îndatoririle.  îndată  ce  vor  trece  în  siguranţă 
de  Gât,  se  putea  prezenta  unuia  dintre  stegarii  lui  Ned, 
trimiţând  călăreţi  înainte,  în  mare  grabă,  cu  ordin  de  a 
instala  o  gardă  pe  drumul  regelui. 

Ploaia  acoperea  priveliştea  câmpurilor  de  dincolo  de 
răscruce,  însă  Catelyn  vedea  totul  destul  de  clar  cu  ochii 
minţii.  Piaţa  era  chiar  în  drum,  iar  satul  cu  un  kilometru 
mai  departe  -  cincizeci  de  case  albe,  înconjurând  un  mic 
templu  din  piatră.  Erau  mai  multe  acum,  vara  fusese  lungă 
şi  îngăduitoare.  La  nord  de  aici,  drumul  regelui  se  scurgea 
pe  Furca  Verde  a  Tridentului,  prin  văi  mănoase  şi  terenuri 
acoperite  de  păduri  verzi,  printre  oraşe  fremătătoare, 
avanposturi  puternice  şi  castelele  lorzilor. 

Catelyn  îi  cunoştea  pe  toţi:  Blackwoodzii  şi  Brackenii, 
duşmani  pe  veci,  ale  căror  certuri  fusese  nevoit  să  le 
aplaneze  tatăl  ei;  Lady  Whent,  ultima  din  neam,  care  locuia 
cu  fantomele  ei  sub  bolţile  cavernoase  de  la  Harrenhal; 
irascibilul  Lord  Frey,  care  îngropase  şapte  neveste  şi-şi 
umpluse  castelele  gemene  cu  copii,  nepoţi  şi  strănepoţi,  dar 

şi  bastarzi.  Cu  toţii  erau  stegarii  casei  Tully,  cu  săbiile  puse 
sub  jurământ  în  serviciul  Riverrunului. 

Catelyn  se  întrebă  dacă  astea  vor  fi  suficiente,  atunci  când 
va  veni  războiul.  Tatăl  ei  era  cel  mai  ferm  dintre  bărbaţii  care 
trăiseră  vreodată  şi  nu  avea  nici  o  îndoială  că-şi  va  chema 
stegarii...  însă  vor  veni?  Darryşii,  Rygerşii  şi  Mootonii 
depuseseră  jurământ  şi  faţă  de  Riverrun;  totuşi,  luptaseră 
împreună  cu  Rhaegar  Targaryen  la  Trident,  în  timp  ce  Lordul 
Frey  sosise  cu  armata  sa  mult  timp  după  bătălie,  iscând 
îndoieli  cu  privire  la  tabăra  la  care  intenţionase  să  se  alăture 
(a  lor,  dăduse  el  după  aceea  asigurări  solemne  învingătorilor, 
însă  de  atunci  tatăl  ei  îi  spusese  întârziatul  Lord  Frey.  Nu 
trebuie  să  se  ajungă  la  război,  se  gândi  Catelyn  agitată.  Nu 
trebuia  să  lase  să  se  întâmple  asta. 

Ser  Rodrik  veni  după  ea  când  clopotul  încetase  să  bată. 

-  Ar  fi  mai  bine  să  nu  părem  un  cavaler  şi  doamna  sa 
până  ce  nu  trecem  de  Gât,  îi  spuse  ea.  Drumeţii  obişnuiţi  nu 
atrag  atâta  atenţie.  Să  ne  dăm  drept  un  tată  cu  fiica  lui, 
plecaţi  la  drum  pentru  treburi  de  familie. 

-  Cum  spuneţi,  doamna  mea,  fu  de  acord  Ser  Rodrik.  Abia 
când  ea  pufni  în  râs  îşi  dădu  el  seama  ce  făcuse.  Vechile 
politeţuri  mor  greu,  fata...  fata  mea. 

încercă  să  se  tragă  de  favoriţii  lipsă  şi  oftă  cu  exasperare. 
Catelyn  îl  luă  de  braţ. 

-  Vino,  tată,  zise  ea.  Vei  vedea  că  Masha  Heddle  ştie  să 
aştearnă  o  masă  bună,  dar  încearcă  să  nu  o  lauzi.  Nu  vei 
vrea  să  o  vezi  zâmbind. 

Sala  de  mese  era  lungă  şi  rece,  cu  un  şir  de  butoaie  uriaşe 
la  un  capăt  şi  un  cămin  la  celălalt.  Un  băiat  de  casă  se  tot 
plimba  de  colo-colo  cu  frigări  cu  carne,  în  vreme  ce  Masha 
scotea  bere  din  butoaie,  molfăindu-şi  frunzele  ei. 

Băncile  erau  pline,  orăşeni  şi  ţărani  amestecându-se  fără 
sfială  împreună  cu  drumeţi  de  tot  felul.  Răscrucile  adunau 
laolaltă  tovărăşii  ciudate:  vopsitori  cu  mâinile  negre  şi 
purpurii  împărţeau  aceeaşi  masă  cu  pescari  duhnind  a 
peşte,  un  fierar  plin  de  muşchi  se  înghesuia  lângă  un  bătrân 
septon  zbârcit,  mercenari  hârşâiţi  şi  negustori  rotofei 
schimbau  veşti  de  parcă  ar  fi  fost  tovarăşi  de  când  lumea. 

Adunarea  conţinea  mai  multe  săbii  decât  i-ar  fi  plăcut  lui 
Catelyn.  Trei  bărbaţi,  aşezaţi  lângă  foc,  purtau  insigna  cu 
armăsarul  roşu  al  Brackenilor,  însă  erau  în  număr  mare  şi 

cămăşile  de  zale  albastre  şi  mantiile  cenuşii- argintii.  Pe 
umărul  lor  se  vedea  un  blazon  familiar,  turnurile  gemene  ale 
Casei  Frey.  Le  studie  chipurile,  însă  erau  cu  toţii  prea  tineri 
ca  s-o  recunoască.  Cel  mai  vârstnic  dintre  ei  n-ar  fi  putut  fi 
mai  mare  decât  era  Bran  când  plecase  ea  în  nord. 

Ser  Rodrik  găsi  un  loc  gol  pe  o  bancă  lângă  bucătărie. 
Vizavi,  la  masă,  un  tânăr  chipeş  îşi  plimba  degetele  peste 
corzile  unei  harfe. 

-  Şapte  binecuvântări,  oameni  buni,  zise  el  când  se 
aşezară. 

O  cupă  goală  de  vin  se  afla  pe  masă  în  faţa  lui. 

-  Şi  pentru  tine,  cântăreţule,  îi  întoarse  Catelyn  urarea. 
Ser  Rodrik  ceru  pâine,  carne  şi  bere  pe  un  ton  care  sugera 
să-i  fie  aduse  acum.  Menestrelul,  un  tinerel  de  vreo 
optsprezece  ani,  îi  studie  fără  jenă  şi  îi  întrebă  unde 
mergeau,  de  unde  veniseră  şi  ce  veşti  aveau,  trimiţând 
întrebările  în  zbor  la  fel  de  repede  ca  săgeţile,  fără  să  se  mai 
obosească  să  aştepte  răspunsul. 

-  Am  plecat  de  la  Debarcaderul  Regelui  acum  două 
săptămâni,  rosti  Catelyn,  răspunzând  la  cea  mai  nevinovată 
dintre  întrebări. 

-  într-acolo  merg  eu,  spuse  tinerelul. 

Aşa  cum  bănuise  ea,  era  mult  mai  interesat  în  a-şi  depăna 
povestea  lui  decât  s-o  afle  pe  a  lor.  Menestrelilor  nu  le  plăcea 
nimic  mai  mult  decât  să-şi  audă  sunetul  propriei  lor  voci. 

-  Turnirul  Mâinii  înseamnă  lorzi  bogaţi,  cu  pungi  pline, 
continuă  el.  Ultima  dată  m-am  ales  cu  mai  mulţi  arginţi 
decât  puteam  căra...  ori  aş  fi  putut,  dacă  nu  i-aş  fi  pierdut 
pe  toţi  punând  rămăşag  că  Regicidul  va  termina  învingător. 

-  Zeilor  nu  le  plac  împătimiţii  de  jocuri,  spuse  sec  Ser 
Rodrik. 

Era  din  nord  şi  împărtăşea  vederile  lui  Stark  asupra 
turnirurilor. 

-  în  mod  sigur  nu  le-a  plăcut  de  mine,  zise  cântăreţul.  Zeii 
voştri  cruzi  şi  Cavalerul  Florilor  mi-au  făcut-o  împreună. 

-  Fără  îndoială,  a  fost  o  lecţie  pentru  tine,  făcu  Ser  Rodrik. 

-  A  fost.  De  data  asta,  banul  meu  îl  va  susţine  pe  Ser 
Loras. 

Ser  Rodrik  încercă  să  se  tragă  de  favoriţi,  însă  nu-i  găsi,  şi 
înainte  să  poată  lansa  o  dojana,  băiatul  de  casă  veni  în 
grabă.  Le  puse  pe  dinainte  felii  de  pâine  şi  le  servi  de  pe 

frigare  bucăţi  de  carne  mustind  de  sos  fierbinte.  Pe  o  altă 
frigare  erau  înfipte  cepe,  ardei  iuţi  şi  ciuperci  dolofane.  Ser 
Rodrik  se  aruncă  pofticios  asupra  lor,  în  timp  ce  băiatul  se 
duse  să  le  mai  aducă  bere. 

-  Mă  numesc  Marillion,  zise  menestrelul,  ciupind  o  coardă 
a  harfei  sale.  Fără  îndoială,  m-aţi  mai  auzit  cântând  pe 
undeva,  nu? 

Purtarea  lui  o  făcu  pe  Catelyn  să  zâmbească.  Puţini  dintre 
menestrelii  rătăcitori  se  aventuraseră  atât  de  departe  în 
nord,  până  la  Winterfell,  dar  îi  ştia  pe  cei  asemenea  lui  din 
copilăria  sa  la  Riverrun. 

-  Mă  tem  că  nu,  îi  spuse. 

El  scoase  din  harfă  un  sunet  plângăreţ. 

-  Aţi  avut  de  pierdut.  Cine  a  fost  cel  mai  bun  cântăreţ  pe 
care  l-aţi  auzit  vreodată? 

-  Alia  din  Braavos,  răspunse  pe  nerăsuflate  Ser  Rodrik. 

-  Oh,  eu  sunt  mult  mai  bun  decât  hodorogul  ăla  bătrân, 
făcu  Marillion.  Dacă-mi  daţi  un  argint  pentru  un  cântec,  v- 
aş  dovedi  bucuros. 

-  S-ar  putea  să  am  vreo  para,  două,  dar  mai  degrabă  le-aş 
arunca  într-o  fântână  decât  să  plătesc  pentru  răgetele  tale, 
bombăni  Ser  Rodrik. 

Părerea  sa  despre  menestreli  era  bine  cunoscută;  muzica 
era  ceva  drăguţ,  dar  numai  pentru  fete,  şi  nu  putea  pricepe 
de  ce  un  flăcău  sănătos  şi-ar  ocupa  mâinile  cu  o  harfă,  când 
putea  lua  o  sabie. 

-  Bunicul  tău  este  cam  înăcrit,  îi  spuse  Marillion  lui 
Catelyn.  Am  vrut  să  vă  fac  o  onoare.  Un  omagiu  pentru 
frumuseţea  ta.  De  fapt,  eu  sunt  menit  să  cânt  numai  pentru 
regi  şi  înalţii  lorzi. 

-  Oh,  pot  să  văd  asta,  zise  Catelyn.  Lordului  Tully  îi  plac 
cântecele,  după  cum  am  auzit.  Fără  îndoială  că  ai  fost  la 
Riverrun. 

-  De  sute  de  ori,  spuse  menestrelul  cu  nepăsare. 
Păstrează  o  cameră  numai  pentru  mine,  iar  tânărul  lord  îmi 
este  ca  un  frate. 

Catelyn  zâmbi,  întrebându-se  ce  ar  crede  Edmure  de  asta. 
Un  menestrel  se  vârâse  odinioară  în  patul  unei  fete  care-i 
plăcea  fratelui  ei;  de  atunci  el  ura  menestrelii. 

-  Şi  la  Winterfell?  îl  chestiona  ea.  Ai  călătorit  şi  în  nord? 

-  De  ce  s-o  fi  făcut?  întrebă  Marillion.  Acolo  sunt  numai 

viscole  şi  piei  de  urs,  iar  în  familia  Stark  nu  se  cunoaşte  nici 
un  fel  de  muzică  în  afară  de  urletul  lupilor. 

în  celălalt  capăt  al  sălii  se  auzi  uşa  trântindu-se. 

-  Hangiţă,  răsună  o  voce  de  slujitor  în  spatele  ei,  avem  cai 
de  ţesălat,  iar  lordul  meu,  Lannister,  cere  o  cameră  şi  o  baie 
fierbinte. 

-  Oh,  zei,  spuse  Ser  Rodrik  înainte  să  apuce  Catelyn  să-i 
facă  semn  să  tacă,  degetele  ei  strângându-1  tare  de  braţ. 

Masha  Heddle  se  înclină  şi-şi  arătă  zâmbetul  ei  roşiatic, 
hidos. 

-  îmi  pare  rău,  stăpâne,  dar  nu  mai  avem  nici  un  loc, 
toate  camerele  sunt  ocupate. 

Erau  patru,  văzu  Catelyn.  Un  bătrân  din  Rondul  de 
Noapte,  doi  servitori  şi...  el,  stând  acolo,  mic  şi  sfidător  ca 
însăşi  viaţa. 

-  Oamenii  mei  vor  dormi  în  grajd,  iar  cât  despre  mine,  nu- 
mi trebuie  o  cameră  mare,  după  cum  poţi  vedea  şi  singură, 
spuse  rânjind.  Atât  timp  cât  focul  arde,  iar  aşternutul  nu  are 
prea  mulţi  purici,  sunt  fericit. 

Masha  Heddle  era  copleşită. 

-  Stăpâne,  nu  mai  am  nimic,  este  turnirul  şi  nu  am  cum 
să...  Oh... 

Tyrion  Lannister  scoase  un  ban  din  punga  sa  şi-1  aruncă 
peste  cap,  îl  prinse  şi-1  azvârli  din  nou.  Chiar  şi  din  locul 
unde  se  afla  Catelyn,  sclipirea  aurului  era  de  neconfundat. 
Un  călăreţ  liber,  într-o  pelerină  albastră  spălăcită,  se  ridică 
în  picioare. 

-  Eşti  binevenit  în  odaia  mea,  stăpâne. 

-  Iată  un  om  isteţ,  zise  Lannister  trimiţând  banul 
învârtindu-se  prin  încăpere.  Călăreţul  îl  prinse  din  zbor.  Şi 
totodată  ager.  Piticul  se  întoarse  spre  Masha  Heddle  şi 
întrebă  apoi:  Crezi  că  poţi  face  rost  de  ceva  de  mâncare? 

-  Orice  vă  este  pe  plac,  stăpâne,  orice,  promise  hangiţa. 
Sta-i-ar  în  gât,  se  gândi  Catelyn,  însă  imediat  îl  văzu  pe  Bran 
sufocându-se,  înecându-se  cu  propriul  său  sânge.  Lannister 
se  uită  spre  cea  mai  apropiată  masă. 

-  Oamenii  mei  primesc  tot  ce  le  dai  şi  celorlalţi.  Porţii 
duble,  căci  am  călătorit  mult  şi  din  greu.  Iar  pentru  mine, 
friptură  de  pasăre,  pui,  raţă,  porumbel,  nu  contează.  Şi 
trimite  o  butelcă  din  cel  mai  bun  vin  al  tău.  Yoren,  stai  cu 
mine? 

-  Da,  stăpâne,  răspunse  fratele  în  negru. 

Piticul  nu  se  uitase  spre  capătul  sălii,  iar  Catelyn  tocmai 
se  gândea  cât  de  recunoscătoare  era  mulţimii  care  ocupase 
băncile  dintre  ei,  când,  dintr-odată,  Marillion  se  ridică  în 
picioare. 

-  Lord  Lannister!  strigă  el.  Voi  fi  bucuros  să  vă  înveselesc 
în  timp  ce  mâncaţi.  Daţi-mi  voie  să  vă  cânt  balada  marii 
victorii  a  tatălui  dumneavoastră  la  Debarcaderul  Regelui! 

-  Nimic  nu  mi-ar  strica  mai  repede  pofta  de  mâncare,  făcu 
piticul  pe  un  ton  sec. 

Ochii  săi  bicolori  îl  cercetară  la  repezeală  şi  rătăciră  apoi 
de  la  el,  găsind-o  pe...  Catelyn.  O  clipă  rămase  uluit, 
uitându-se  în  direcţia  ei.  Ea  îşi  întoarse  faţa  în  altă  parte, 
însă  era  deja  prea  târziu.  Piticul  zâmbea. 

-  Lady  Stark,  ce  plăcere  neaşteptată,  spuse  el.  Chiar  vă 
duceam  dorul  la  Winterfell. 

Marillion  se  holbă  la  ea,  uimirea  făcând  loc  supărării  când 
Catelyn  se  ridică  în  picioare.  îl  auzi  pe  Ser  Rodrik  înjurând. 
Dacă  omul  ar  fi  rămas  la  Zid,  se  gândi  ea,  dacă... 

-  Lady...  Stark?  făcu  Masha  Heddle  prosteşte. 

-  încă  mai  eram  Catelyn  Tully  ultima  dată  când  am  tras 
aici,  îi  spuse  ea  hangiţei. 

Putea  auzi  şuşotelile,  simţea  privirile  tuturor  asupra  ei.  Se 
uită  în  jur,  la  feţele  cavalerilor  şi  lefegiilor,  şi  inspiră  adânc, 
spre  a-şi  potoli  bătăile  năvalnice  ale  inimii.  Nu  îndrăznise  ea 
să-şi  asume  riscurile?  Nu  mai  era  vreme  să  se  gândească  la 
asta,  iar  după  o  clipă  îşi  auzi  propria  voce. 

-  Tu,  de  colo,  din  colţ,  îi  spuse  ea  unui  bărbat  mai 
vârstnic,  pe  care  nu-1  observase  până  atunci.  Liliacul  acela 
negru  pe  care-1  văd  brodat  pe  tunica  dumitale  nu  este  de  la 
Harrenhal? 

Bărbatul  se  ridică  în  picioare. 

-  Este,  doamna  mea. 

-  Iar  Lady  Whent  nu  este  o  prietenă  sinceră  şi  adevăr  rată 
a  tatălui  meu,  Lordul  Tully  de  Riverrun? 

-  Este,  răspunse  bărbatul  cu  îndrăzneală. 

Ser  Rodrik  se  ridică  în  tăcere  şi-şi  eliberă  sabia  din  teacă. 
Piticul  privea  spre  ei,  cu  o  figură  inexpresivă,  cu  uimire  în 
ochii  săi  bicolori. 

-  Armăsarul  roşu  a  fost  întotdeauna  binevenit  la  Riverrun, 
le  spuse  ea  celor  trei  de  lângă  foc.  Tatăl  meu  îl  consideră  pe 

Jonos  Bracken  printre  stegarii  săi  cei  mai  vechi  şi  mai 
devotaţi. 

Cavalerii  înzăuaţi  schimbară  între  ei  priviri  nesigure. 

-  Stăpânul  nostru  este  onorat  de  această  încredere,  spuse, 
ezitând,  unul  dintre  ei. 

-  îl  invidiez  pe  tatăl  dumneavoastră  pentru  toţi  aceşti 
prieteni  de  nădejde,  ciripi  Lannister,  însă  nu  desluşesc  prea 
bine  rostul  acestor  vorbe,  Lady  Stark. 

Ea  nu-1  băgă  în  seamă,  întorcându-se  spre  grupul 
numeros  de  mantii  albastre  şi  cenuşii.  Erau  miezul  întregii 
chestiuni  -  mai  mult  de  douăzeci  de  oameni. 

-  Cunosc  şi  blazonul  vostru:  cele  două  turnuri  gemene  ale 
casei  Frey.  Ce  mai  face  bunul  nostru  lord,  domnilor? 

Căpitanul  lor  se  ridică. 

-  Lordul  Walder  este  bine,  doamna  mea.  Are  de  gând  să-şi 
ia  o  soaţă  nouă  în  cea  de-a  nouăsprezecea  zi  de  nume  şi  1-a 
rugat  pe  tatăl  dumneavoastră,  lordul,  să-i  onoreze  nunta  cu 
prezenţa  sa. 

Tyrion  Lannister  chicoti.  Atunci  Catelyn  ştiu  că  era  al  ei. 

-  Acest  om  a  venit  ca  oaspete  în  casa  mea  şi  a  uneltit 
pentru  uciderea  fiului  meu,  un  băiat  de  şapte  ani,  anunţă 
ea,  arătând  spre  el.  Ser  Rodrik  veni  alături,  cu  sabia  în 
mână.  în  numele  Regelui  Robert  şi  al  bunilor  lorzi  pe  care-i 
slujiţi,  vă  cer  să-1  arestaţi  şi  să  mă  ajutaţi  să-1  duc  înapoi  la 
Winterfell  pentru  a  aştepta  acolo  judecata  regelui. 

Nu  ştia  ce-i  aducea  o  satisfacţie  mai  mare,  sunetul  zecilor 
de  săbii  trase  deodată,  sau  expresia  lui  Tyrion  Lannister. 

ŞANSA 


Şansa  călătorea  spre  turnirul  Mâinii  împreună  cu  Septa 
Mordane  şi  Jeyne  Poole,  într-o  litieră  cu  perdele  de  mătase 
galbenă,  atât  de  fină,  încât  putea  vedea  prin  ea;  transformau 
întreaga  lume  în  aur.  Dincolo  de  zidurile  oraşului,  lângă  râu, 
fuseseră  ridicate  sute  de  corturi,  iar  oamenii  de  rând  veneau 
cu  miile  ca  să  privească  întrecerile.  Toată  această  splendoare 
îi  tăiase  Şansei  răsuflarea,  armurile  strălucitoare,  armăsarii 
masivi,  drapaţi  în  argint  şi  aur,  strigătele  mulţimii,  flamurile 
care  fluturau  în  vânt...  şi  mai  ales  cavalerii. 

-  E  mai  bine  decât  în  cântece,  şopti  ea  când  găsiră  locurile 
promise  de  tatăl  ei,  printre  înalţii  lorzi  şi  doamnele  lor. 

Şansa  era  înveşmântată  minunat  în  ziua  aceea,  cu  o 
rochie  verde,  care-i  scotea  în  evidenţă  părul  roşcat,  şi  ştia  că 
era  privită  şi  că  i  se  zâmbea. 

Priviră  cum  călăreau  eroii  din  o  sută  de  balade,  fiecare 
mai  grozav  decât  celălalt.  Cei  şapte  cavaleri  din  Garda 
Regelui  intrară  pe  teren;  toţi,  în  afară  de  Jaime  Lannister, 
erau  în  armuri  de  culoarea  laptelui,  mantiile  lor  fiind  albe 
precum  zăpada  proaspăt  căzută.  Ser  Jaime  purta  tot  o 
mantie  albă,  însă  dedesubtul  ei  strălucea  aurul,  din  cap 
până-n  picioare,  şi  avea  un  coif  de  forma  unui  cap  de  leu  şi  o 
sabie  aurită.  Ser  Gregor  Clegane,  Muntele  Călare,  trecu 
tunând  dincolo  de  ei,  ca  o  avalanşă.  Şansa  îşi  aminti  de  Lord 
Yohn  Royce,  care  fusese  oaspete  la  Winterfell  cu  doi  ani  în 
urmă. 

-  Armura  lui  este  de  bronz,  veche  de  mii  şi  mii  de  ani, 
gravată  cu  rune  magice,  care-1  feresc  de  răni,  îi  şopti  ea  lui 
Jeyne. 

Septa  Mordane  i-1  arătă  pe  Lordul  Jason  Mallister,  în 
vineţiu  gravat  cu  argint,  cu  aripi  de  vultur  pe  coif.  Pe 
Trident,  tăiase  trei  dintre  stegarii  lui  Rhaegar.  Fetele 
chicotiră  văzându-1  pe  preotul-soldat  Thoros  din  Myr,  cu 
roba  roşie  fluturând  şi  cu  ţeasta  rasă,  până  ce  septa  le  spuse 
că,  odată,  el  se  urcase  pe  meterezele  de  la  Pyke  ţinând  în 
mână  o  sabie  în  flăcări. 

Şansa  nu-i  cunoştea  pe  ceilalţi  călăreţi,  cavaleri  rătăcitori 
de  la  Degete  şi  Highgarden  şi  din  munţii  Dorne,  călăreţi  liberi 
nepomeniţi  în  balade  şi  cavaleri  recent  învestiţi,  fiii  mai  tineri 
ai    marilor    lorzi    şi    moştenitori    ai    caselor    mai  puţin 

importante.  Bărbaţii  mai  tineri  nu  apucaseră  să  săvârşească, 
încă,  mari  isprăvi,  însă  Şansa  şi  Jeyne  căzură  de  acord  că, 
într-o  zi,  cele  Şapte  Regate  vor  răsuna  de  numele  lor.  Ser 
Balon  Swann.  Lordul  Bryce  Caron  din  Mlaştini.  Moştenitorul 
lui  Bronze  Yohn,  Ser  Andar  Royce,  şi  fratele  său  mai  tânăr, 
Ser  Robar,  cu  platoşele  lor  argintii,  filigranate  în  bronz,  cu 
aceleaşi  vechi  rune  care-1  păzeau  şi  pe  tatăl  lor.  Gemenii,  Ser 
Horas  şi  Ser  Hobber,  ale  căror  scuturi  aveau  blazonul  cu 
ciorchinii  de  strugure  al  Casei  Redwynes,  purpuriu  pe 
albastru.  Patrek  Mallister,  fiul  Lordului  Jason.  Şase  Frey  de 
la  Trecătoare:  Ser  Jared,  Ser  Hosteen,  Ser  Danwell,  Ser  Em* 
mon,  Ser  Theo,  Ser  Perwyn,  fii  şi  nepoţi  ai  bătrânului  Lord 
Walder  Frey,  dar  şi  fiul  său  bastard,  Martyn  Rivers. 

Jeyne  Poole  îi  mărturisi  că  era  înspăimântată  de  felul  în 
care  arăta  Jalabhar  Xho,  un  prinţ  exilat  din  Insulele  Verii, 
care  purta  o  capă  verde  şi  pene  stacojii  pe  pielea  întunecată 
ca  noaptea,  însă  când  dădu  cu  ochii  de  tânărul  Lord  Beric 
Dondarrion,  cu  părul  său  precum  aurul  roşu  şi  cu  scutul 
negru,  străbătut  de  fulger,  se  declară  gata  să  se  mărite  cu  el 
chiar  acolo,  pe  loc. 

Câinele  era  şi  el  pe  listă,  la  fel  şi  fratele  regelui,  elegantul 
Lord  Renly  de  la  Capătul  Furtunii.  Jory,  Alyn  şi  Harwin 
luptau  pentru  Winterfell  şi  pentru  nord. 

-  Jory  arată  ca  un  cerşetor  printre  toţi  ceilalţi,  pufni  Septa 
Mordane  la  vederea  lui. 

Şansa  nu  putea  fi  decât  de  acord.  Armura  lui  Jory  avea 
un  pieptar  albastru-cenuşiu,  fără  ornamente  şi  găteli,  iar  de 
umerii  săi  atârna  o  mantie  cenuşie,  subţire,  ca  o  zdreanţă 
murdară.  Totuşi,  se  acomoda  repede,  doborându-1  pe  Horas 
Redwyne  din  primul  tur  şi  pe  unul  dintre  Frey  la  al  doilea.  în 
cea  de-a  treia  înfruntare,  îl  lovi  de  trei  ori  pe  un  călăreţ  liber, 
Lothor  Brune  pe  nume,  a  cărui  armură  era  la  fel  de  simplă 
ca  a  lui.  Nici  unul  dintre  ei  nu  căzu  din  şa,  însă  lancea  lui 
Brune  era  mai  sigură  şi  loviturile  sale  mai  bine  plasate,  iar 
regele  îi  oferi  lui  victoria.  Alyn  şi  Harwin  se  descurcară  şi  mai 
slab;  Harwin  fu  doborât  din  şa  în  primul  tur  de  Ser  Meryn, 
din  Garda  Regelui,  iar  Alyn  căzu  în  faţa  lui  Ser  Balon  Swann. 

Competiţia  dură  întreaga  zi  şi  se  prelungi  până  la  amurg, 
potcoavele  armăsarilor  frământând  terenul  până  ce  îl 
transformară  într-o  tarla  de  pământ  răscolit.  Jeyne  şi  Şansa 
ţipară  de  zeci  de  ori  la  unison,  când  călăreţii  se  înfruntau, 

lăncile  spulberându-se  în  aşchii  de  lemn  în  vreme  ce  oamenii 
de  rând  îi  încurajau  pe  favoriţii  lor.  Jeyne  îşi  acoperea  ochii 
de  fiecare  dată  când  cădea  câte-un  cavaler,  ca  o  fetiţă 
speriată,  dar  Şansa  era  clădită  dintr-o  fibră  mai  tare.  O  mare 
doamnă  ştia  cum  să  se  comporte  la  turniruri.  Chiar  şi  Septa 
Mordane  îi  remarcă  stăpânirea  de  sine  şi  dădu  din  cap, 
aprobatoare. 

Regicidul  călărea  minunat.  îi  răsturnă  pe  Ser  Andar  Royce 
şi  pe  Lordul  de  Hotar,  Bryce  Caron,  la  fel  de  uşor  de  parcă  ar 
fi  fost  la  manej,  apoi  îi  smulse  victoria,  după  o  luptă  grea, 
căruntului  Barristan  Selmy,  care  câştigase  primele  două 
runde  împotriva  unor  bărbaţi  cu  treizeci,  patruzeci  de  ani 
mai  tineri  decât  el. 

Sandor  Clegane  şi  uriaşul  său  frate,  Ser  Gregor  Muntele, 
păreau  şi  ei  de  neoprit,  dând  peste  cap  adversar  după 
adversar  într-un  stil  feroce.  Cel  mai  înspăimântător  moment 
al  zilei  veni  în  timpul  celei  de-a  doua  runde  a  lui  Ser  Gregor, 
când  lancea  sa  se  avântă  în  sus  şi-1  lovi  pe  un  tânăr  cavaler 
de  Vale  sub  apărătoarea  de  gât  cu  o  asemenea  forţă,  încât  i-o 
străpunse,  omorându-1  pe  loc.  Tânărul  căzu  la  nici  zece  paşi 
de  locul  unde  era  aşezată  Şansa.  Vârful  lăncii  i  se  rupsese  în 
gât,  iar  sângele  ţâşni  în  jeturi  repetate,  fiecare  mai  slab  decât 
cel  de  dinainte.  Armura  lui  era  nouă:  un  fir  strălucitor  de  foc 
se  lungi  pe  braţul  său  întins,  când  oţelul  reflectă  lumina. 
Apoi  soarele  se  ascunse  în  spatele  unui  nor  şi  totul  se 
termină.  Mantia  lui  era  albastră,  culoarea  cerului  dintr-o  zi 
senină  de  vară,  tivită  cu  semiluni,  însă  sângele  i  sc  prelingea 
pe  ea,  iar  stofa  se  întunecă  şi  semilunile  deveniră 
însângerate,  una  câte  una. 

Jeyne  Poole  izbucni  într-un  plâns  atât  de  isteric,  încât 
Septa  Mordane  o  admonesta,  însă  Şansa  rămase  cu  mâinile 
încrucişate  în  poală,  privind  totul  cu  o  fascinaţie  stranie.  Nu 
mai  văzuse  niciodată  un  om  murind.  Ar  fi  trebuit  să  plângă 
şi  ea,  se  gândi,  însă  lacrimile  refuzau  să  vină.  Poate  că  le 
plânsese  pe  toate  pentru  Lady  şi  pentru  Bran.  Ar  fi  fost 
altceva  dacă  acolo  ar  fi  zăcut  Jory  sau  Ser  Rodrik,  ori  tata, 
îşi  spuse  ea.  Tânărul  cavaler  în  mantie  albastră  nu  însemna 
nimic  pentru  ea,  era  doar  un  necunoscut  din  Valea  Arryn,  al 
cărui  nume  îl  uitase  imediat  după  ce-1  auzise.  Iar  acum  şi 
lumea-1  va  uita,  îşi  dădu  ea  seama;  nu  vor  fi  cântece  pentru 
el.  Asta  era  întristător. 

După  ce-i  scoaseră  trupul  de  pe  teren,  un  băiat  cu  o 
lopată  veni  şi  puse  pământ  peste  locul  în  care  căzuse, 
acoperind  sângele.  Apoi  înfruntările  se  reluară.  Şi  Ser  Balon 
Swann  căzu  în  faţa  lui  Gregor,  iar  Lordul  Renly  înaintea 
Câinelui.  Renly  fu  aruncat  din  şa  atât  de  violent,  încât  păru 
că  zboară  de  pe  armăsarul  său,  cu  picioarele  în  aer.  Capul 
său  lovi  pământul  cu  un  pocnet  audibil,  care  făcu  mulţimea 
să  icnească,  însă  nu  fusese  decât  unul  dintre  coarnele  aurite 
de  pe  coiful  său.  Una  dintre  ramificaţii  se  rupse  sub  el.  Când 
Lordul  Renly  se  ridică  în  picioare,  publicul  ovaţiona  frenetic, 
pentru  că  arătosul  frate  al  Regelui  Robert  era  unul  dintre 
marii  săi  favoriţi.  îi  înmâna  învingătorului  său  cornul  rupt, 
făcând  o  plecăciune  graţioasă.  Câinele  pufni  şi  azvârli  trofeul 
mulţimii,  unde  oamenii  de  rând  se  luară  la  bătaie  pentru  a 
înşfăca  bucăţica  de  aur,  până  ce  Lordul  Renly  se  duse 
printre  ei  şi  restabili  ordinea.  între  timp,  Septa  Mordane 
revenise  singură  la  locul  ei.  Jeyne  se  simţea  rău,  explică  ea; 
o  ajutase  să  se  întoarcă  la  castel.  Şansa  aproape  că  uitase  de 
Jeyne. 

Mai  târziu,  un  cavaler  rătăcitor  într-o  mantie  cadrilată  se 
dezonora  omorând  calul  lui  Beric  Dondarrion,  fiind 
descalificat.  Lordul  Beric  puse  şaua  pe  un  alt  cal,  numai 
pentru  a  fi  aruncat  la  pământ  de  Ţhoros  din  Myr.  Ser  Aron 
Santagar  şi  Lothor  Brune  se  ciocniră  de  trei  ori  la  rând,  fără 
nici  un  rezultat;  Ser  Aron  căzu  după  aceea  înaintea  Lordului 
Jason  Mallister,  iar  Brune  fu  doborât  de  fiul  mai  mic  al  lui 
Yohn  Royce,  Robar. 

în  cele  din  urmă,  rămaseră  patru:  Câinele  şi  fratele  său 
monstruos,  Gregor,  Jaime  Lannister  Regicidul  şi  Ser  Loras 
Tyrell,  tânărul  pe  care-1  numiseră  Cavalerul  Florilor.  Ser 
Loras  era  fiul  cel  mic  al  lui  Mace  Tyrell,  Lordul  de 
Highgarden  şi  Păzitor  al  Sudului.  La  şaisprezece  ani,  era 
călăreţul  cel  mai  tânăr  de  pe  teren;  totuşi,  doborâse  de  pe  cai 
trei  cavaleri  din  Garda  Regelui  în  dimineaţa  aceasta,  în 
primele  trei  runde.  Şansa  nu  mai  văzuse  niciodată  pe  cineva 
atât  de  frumos.  Platoşa  sa  era  modelată  delicat,  ca  un 
buchet  cu  mii  de  flori  felurite,  iar  armăsarul  alb  ca  neaua  era 
drapat  într-o  ţesătură  de  trandafiri  albi  şi  roşii.  După  fiecare 
victorie,  Ser  Loras  îşi  scotea  coiful  şi  călărea  încet  în  jurul 
gardului  şi  smulgea  un  trandafir  din  ţesătură,  aruncându-1 
unei  fete  din  mulţime. 

Ultima  sa  luptă  din  zi  fu  împotriva  tânărului  Roycc. 
Runele  străvechi  ale  lui  Ser  Robar  se  dovediră  a  fi  o  jalnică 
protecţie,  căci  Ser  Loras  îi  spulberă  scutul  şi-1  aruncă  din  şa 
pentru  a-1  trimite  la  pământ  cu  un  zăngănit  înfiorător.  Robar 
rămase  jos  gemând,  pe  când  învingătorul  său  îşi  executa 
parada  pe  teren.  în  cele  din  urmă,  aduseră  o  litieră  şi-1 
duseră  la  cortul  său,  buimăcit  şi  nemişcat.  Şansa  nici  nu 
văzu  asta,  pentru  că  ochii  ei  erau  aţintiţi  asupra  lui  Ser 
Loras.  Când  calul  alb  se  opri  înaintea  ei,  crezu  că  inima-i  va 
ţâşni  din  piept. 

Celorlalte  fete  le  dăduse  trandafiri  albi,  dar  cel  pe  care-1 
trăsese  acum  pentru  ea  era  roşu. 

-  Dulce  domniţă,  spuse  el,  nici  o  victorie  nu  este  mai 
frumoasă  decât  tine. 

Şansa  luă  timidă  floarea,  ameţită  de  gestul  său  galant. 
Părul  lui  părea  o  coamă  de  şuviţe  moi,  castanii,  iar  ochii  îi 
erau  precum  aurul  lichid.  Ea  inspiră  mireasma  dulce  a 
trandafirului  şi  rămase  cu  el  în  mână  multă  vreme  după  ce 
Ser  Loras  plecase. 

Când,  în  cele  din  urmă,  Şansa  privi  în  sus,  un  bărbat  se 
postase  în  faţa  ei,  zgâindu-se  la  ea.  Era  scund,  cu  o  barbă 
ascuţită  şi  o  şuviţă  argintie  în  păr,  aproape  la  fel  de  bătrân 
ca  tatăl  ei. 

-  Tu  trebuie  să  fii  una  dintre  fiicele  lui,  îi  spuse  el.  Avea 
ochi  verzi- cenuşii,  care  nu  zâmbeau  odată  cu  gura.  Arăţi  ca 
toţi  cei  din  neamul  Tully. 

-  Sunt  Şansa  Stark,  îi  răspunse  ea  stingherită.  Bărbatul 
purta  o  mantie  grea,  cu  un  guler  de  blană,  prinsă  de  umăr 
cu  o  mierlă  din  argint,  şi  avea  manierele  degajate  ale  unui 
mare  lord,  însă  nu-i  era  familiar.  N-am  avut  încă  onoarea  să 
vă  cunosc,  domnul  meu.  Septa  Mordane  interveni  cu  grabă. 

-  Dulce  copilă,  el  este  Lord  Petyr  Baelish,  din  consiliul 
restrâns  al  regelui. 

-  Mama  ta  a  fost  cândva  regina  visurilor  mele,  spuse  el 
încet.  Respiraţia-i  mirosea  a  mentă.  Ai  părul  ei. 

Degetele  sale  îi  atinseră  obrajii  şi  îi  mângâiară  o  şuviţă 
roşcată.  Brusc,  se  răsuci  şi  plecă  de  lângă  ea. 

Luna  era  deja  sus  pe  cer,  iar  mulţimea  obosise,  aşa  că 
regele  decretă  că  ultimele  trei  confruntări  vor  avea  loc  în 
dimineaţa  următoare,  înainte  de  luptele  corp  la  corp.  în  timp 
ce   oamenii  de  rând  începură  să  o  ia  spre   casele  lor, 

discutând  despre  înfruntările  de  peste  zi  şi  despre  cele  care 
urmau  a  doua  zi,  întreaga  curte  se  mută  pe  malul  râului 
pentru  un  ospăţ.  Şase  bouri  monstruos  de  mari  se  frigeau  de 
câteva  ore,  răsucindu-se  încet  pe  proţapurile  de  lemn,  în 
vreme  ce  ucenicii  îi  ungeau  cu  unt  şi  ierburi  până  ce  carnea 
începu  să  trosnească,  rumenită.  în  afara  pavilioanelor 
fuseseră  puse  mese  pe  care  aşteptau  lămâiţă,  căpşuni  şi 
pâine  proaspăt  coaptă. 

Şansei  şi  Septei  Mordane  li  se  oferiseră  locuri  de  mare 
cinste,  în  dreapta  podiumului  pe  care  şedea  însuşi  regele, 
lângă  regina  sa.  Când  prinţul  Joffrey  se  aşeză  la  dreapta  ei, 
ea  simţi  o  strângere  de  inimă.  El  nu  mai  schimbase  nici  un 
cuvânt  cu  ea,  de  când  se  petrecuse  lucrul  acela  îngrozitor, 
iar  ea  nu  mai  îndrăznise  să-i  vorbească.  Prima  dată  crezuse 
că-1  ura  pentru  ce-i  făcuseră  lui  Lady,  însă  după  ce  plânsese 
până  i  se  uscaseră  ochii,  îşi  spusese  că  nu  Joffrey  era 
vinovat  pentru  asta.  Regina  o  ceruse,  ea  era  cea  demnă  de 
ură,  ea  şi  Arya.  Nu  s-ar  fi  întâmplat  nimic  rău  dacă  n-ar  fi 
fost  Arya. 

Nu-1  putea  urî  pe  Joffrey  în  noaptea  asta.  Era  prea  frumos 
ca  să  fie  detestat.  Purta  un  pieptar  de  un  albastru-închis, 
presărat  cu  un  şir  dublu  de  capete  de  leu  aurite,  iar  în  jurul 
sprâncenelor  avea  o  coroniţă  subţire  din  aur,  cu  safire.  Părul 
lui  era  la  fel  de  strălucitor  ca  metalul.  Şansa  se  uită  la  el  şi 
se  înfiora,  temându-se  că  s-ar  putea  să  nici  n-o  bage  în 
seamă,  ori  chiar  mai  rău,  să-şi  întoarcă  din  nou  ura  asupra 
ei,  trimiţând- o  de  la  masă  plângând. 

în  loc  de  asta,  Joffrey  îi  zâmbi  şi-i  sărută  mâna,  elegant  şi 
manierat,  ca  orice  prinţ  din  balade,  spunându-i: 

-  Ser  Loras  apreciază  foarte  mult  frumuseţea,  dulce 
domniţă. 

-  A  fost  prea  drăguţ,  răspunse  ea  sfioasă,  încercând  să 
rămână  modestă  şi  calmă,  deşi  inima-i  sălta  în  piept.  Ser 
Loras  este  un  adevărat  cavaler.  Crezi  că  va  învinge  mâine, 
lordul  meu? 

-  Nu,  spuse  Joffrey.  Câinele  meu  îl  va  răpune,  sau  poate 
unchiul  Jaime.  Şi,  în  câţiva  ani,  când  voi  fi  destul  de  mare  ca 
să  mă  înscriu  la  turniruri,  am  să-i  dobor  eu  pe  toţi. 

Ridică  mâna  pentru  a  chema  un  slujitor  cu  o  butelcă  de 
vin  rece,  de  vară,  şi-i  turnă  şi  ei  o  cupă.  Ea  se  uită  neliniştită 
spre  Septa  Mordane,  până  ce  el  se  întoarse  şi-i  umplu  şi 

septei  cupa,  iar  ea  dădu  din  cap  şi-i  mulţumi  cu  eleganţă, 
fără  să  mai  spună  ceva. 

Slujitorii  ţinură  cupele  pline  toată  noaptea;  totuşi,  după 
aceea,  Şansa  nu-şi  mai  aminti  să  fi  gustat  măcar  din  vin.  Nu 
avea  nevoie  de  vin.  Era  îmbătată  de  vraja  nopţii,  ameţită  de 
farmecul  ei,  furată  de  frumuseţile  la  care  visase  întreaga 
viaţă,  fără  a  îndrăzni  să  spere  că  le  va  cunoaşte  vreodată.  în 
faţa  pavilionului  regelui  şedeau  cântăreţi,  umplând  aerul 
amurgului  cu  muzica  lor.  Un  jongler  azvârlea  în  aer  o 
sumedenie  de  beţe  arzânde.  Chiar  şi  bufonul  regelui, 
nătângul  cu  faţa  lată,  poreclit  Băiatul  Lună,  dansa  pe 
catalige  în  veşmintele-i  tărcate,  bătându-şi  joc  de  toată 
lumea  cu  o  cruzime  atât  de  abilă,  încât  Şansa  se  întrebă 
dacă  era  cu  adevărat  un  prostănac.  Chiar  şi  Septa  Mordane 
era  fără  apărare  în  faţa  lui;  când  interpretă  un  cântecel 
despre  Marele  Septon,  ea  râse  atât  de  tare,  încât  îşi  vărsă 
vinul  în  poală. 

Iar  Joffrey  era  curtoazia  întruchipată.  Vorbi  cu  Şansa 
întreaga  noapte,  copleşind-o  cu  complimente,  făcând-o  să 
râdă,  împărtăşindu-i  micile  bârfe  de  la  curte,  descifrându-i 
glumele  Băiatului  Lună.  Şansa  fu  atât  de  captivată,  încât 
aproape  că  uită  de  bunele  sale  maniere  şi  o  ignoră  pe  Septa 
Mordane,  aşezată  în  stânga  ei. 

Felurile  de  mâncare  soseau  necontenit.  O  supă  groasă  de 
orz  şi  carne  de  căprioară.  Salate  de  ierburi  dulci  şi  spanac  şi 
pere,  presărate  cu  miez  de  nucă  măcinat.  Melci  în  miere  şi 
usturoi.  Şansa  nu  mai  mâncase  melci  înainte;  Joffrey  îi  arătă 
cum  să  extragă  animalul  din  cochilia  lui,  şi-i  puse  chiar  el  în 
gură  prima  bucăţică  dulce.  Apoi  sosiră  păstrăvi  proaspăt 
pescuiţi  din  râu,  copţi  în  lut;  prinţul  o  ajută  să  deschidă 
crusta  groasă,  pentru  a  scoate  la  iveală  carnea  albă  şi 
uşoară  din  interior.  Iar  când  fură  aduse  cărnurile,  o  servi  tot 
el,  tăind  dintr-o  pulpă  o  porţie  regească,  pe  care  i-o  aşeză, 
zâmbind,  în  farfurie.  Ea  putea  vedea,  după  felul  în  care-şi 
mişca  mâna  dreaptă,  că  încă  mai  avea  dureri;  totuşi,  el  nu 
spuse  nici  o  vorbă  despre  asta. 

Mai  târziu  urmară  aluaturile  dulci  şi  plăcinta  de  porumbel 
şi  merele  coapte,  mirosind  a  scorţişoară,  prăjiturile  cu 
lămâie,  glasate  cu  zahăr,  dar  Şansa  era  atât  de  sătulă,  încât 
nu  reuşi  să  înghită  mai  mult  de  două  prăjituri  mici,  deşi  îi 
plăceau  la  nebunie.  Tocmai  se  întreba  dacă  n-ar  putea 

încerca  să  atace  o  a  treia,  când  suveranul  începu  să  strige. 

Regele  Robert  devenise  tot  mai  grobian  cu  fiecare  fel  de 
mâncare.  Din  când  în  când,  Şansa  îl  putea  auzi  râzând  sau 
urlând  vreo  poruncă  pentru  a  acoperi  muzica  şi  zăngănitul 
farfuriilor  şi  al  tacâmurilor,  însă  era  prea  departe  ca  să-i 
poată  înţelege  vorbele.  Acum  îl  auziră  cu  toţii. 

-  Nu,  tună  el  cu  un  glas  care  înghiţi  celelalte  conversaţii. 
Şansa  fu  şocată  să-1  vadă  ridicându-se  în  picioare,  cu  faţa 
congestionată,  clătinându-se.  într-o  mână  ţinea  un  bol  cu 
vin  şi  era  cât  se  putea  de  beat. 

-  Nu-mi  spui  tu  ce  să  fac,  femeie,  urlă  el  la  Regina  Cersei. 
Eu  sunt  regele  aici,  pricepi?  Eu  domnesc  aici,  iar  dacă  spun 
că  voi  lupta  mâine,  voi  lupta! 

Toată  lumea  privea.  Şansa  îi  văzu  pe  Ser  Barristan  şi  pe 
fratele  regelui,  Renly,  precum  şi  pe  bărbatul  scund  care-i 
vorbise  atât  de  ciudat  şi-i  atinsese  părul,  însă  nici  unul 
dintre  ei  nu  făcu  nimic  ca  să  intervină.  Chipul  reginei  era  ca 
o  mască,  atât  de  golit  de  sânge,  încât  ai  fi  putut  crede  că  e 
sculptat  în  zăpadă.  Se  ridică  de  la  masă,  îşi  strânse  fustele  şi 
plecă  în  tăcere,  cu  servitorii  în  urma  ei. 

Jaime  Lannister  îşi  puse  mâna  pe  umărul  regelui,  însă 
acesta  îl  îmbrânci  cu  putere.  Lannister  se  împiedică  şi  căzu. 
Regele  hohoti. 

-  Mare  cavaler,  încă  te  pot  azvârli  în  noroi.  Să-ţi  aminteşti 
asta,  Ucigaş  de  Regi.  Se  bătu  pe  piept  cu  preţiosul  bol, 
risipind  vin  pe  tunica  sa  din  satin.  Aduceţi-mi  ghioaga  şi  nici 
un  bărbat  din  regat  nu  va  rezista  înaintea  mea. 

Jaime  Lannister  se  ridică  şi  se  scutură. 

-  După  cum  spuneţi,  Maiestatea  Voastră. 

Glasul  său  era  încordat.  Lord  Renly  păşi  înainte  zâmbind. 

-  Ţi-ai  vărsat  vinul,  Robert,  lasă-mă  să-ţi  aduc  o  altă 
cupă. 

Şansa  tresări  când  Joffrey  puse  mâna  pe  braţul  ei. 

-  Se  face  târziu,  spuse  prinţul.  Avea  o  expresie  ciudată  pe 
faţă,  de  parcă  ar  fi  privit  prin  ea.  Ai  nevoie  de  un  însoţitor 
până  la  castel? 

-  Nu,  începu  Şansa.  Se  uită  după  Septa  Mordane  şi  fu 
surprinsă  să  o  vadă  dormind  cu  capul  pe  masă,  sforăind 
încetişor,  ca  o  doamnă.  Vreau  să  spun...  Da,  mulţumesc, 
asta  ar  fi  foarte  frumos  din  partea  ta.  Sunt  obosită  şi  drumul 
este  întunecos.  Aş  fi  bucuroasă  de  protecţie. 

Joffrey  strigă: 

-  Câine! 

Sandor  Clegane  păru  să  se  întrupeze  înaintea  lor  din 
noapte,  atât  de  repede  se  înfăţişă.  îşi  schimbase  armura  cu  o 
tunică  din  lână  roşie,  cu  un  cap  de  câine  cusut  pe  piept. 
Lumina  torţelor  îi  aşeza  pe  faţă  o  roşeaţă  puternică. 

-  Da,  Alteţa  Voastră? 

-  Condu-o  pe  logodnica  mea  la  castel  şi  ai  grijă  să  nu 
păţească  nimic,  îi  spuse  prinţul. 

Şi  fără  măcar  un  cuvânt  de  rămas-bun,  Joffrey  plecă  de 
lângă  ea.  Şansa  putea  simţi  cum  Câinele  o  privea. 

-  Credeai  că  Joff  te  va  conduce  chiar  el?  Râse.  Avea  un  râs 
ca  mârâitul  câinilor  în  cuşcă.  O  ridică  în  picioare,  apoi  râse 
din  nou. 

înspăimântată  brusc,  Şansa  trase  de  umărul  Septei 
Mordane,  sperând  să  o  trezească,  însă  nu  reuşi  decât  s-o 
facă  să  sforăie  şi  mai  tare.  Regele  Robert  plecase 
împle ticindu- se  şi  jumătate  din  bănci  se  goliseră  dintr-odată. 
Ospăţul  se  sfârşise,  iar  frumosul  ei  vis  se  terminase  odată  cu 
el. 

Câinele  smulse  o  torţă  ca  să  lumineze  drumul.  Şansa  îl 
urmă  îndeaproape.  Terenul  era  pietros  şi  accidentat; 
pâlpâitul  torţei  făcea  ca  terenul  să  pară  că  se  frământa  şi  se 
mişca  sub  paşii  ei.  îşi  ţinea  privirile  în  jos,  având  grijă  unde 
păşeşte.  Trecură  printre  pavilioane,  fiecare  cu  flamura  sa  şi  o 
armură  atârnată  afară,  iar  cu  fiece  pas  liniştea  devenea  tot 
mai  grea.  Şansa  nu  suporta  să-1  privească,  atât  de  mult  o 
înspăimânta;  totuşi,  fusese  educată  după  toate  regulile 
manierelor  elegante;  o  adevărată  lady  nu  dădea  atenţie 
chipului  său,  îşi  spuse  ea. 

-  Ai  călărit  frumos  astăzi,  Ser  Sandor,  începu  ea.  Sandor 
Clegane  mârâi. 

-  Scuteşte-mă  de  micile  tale  complimente  găunoase, 
fetiţo...  şi  de  serii  tăi.  Nu  sunt  cavaler.  Scuip  pe  ei  şi  pe 
jurămintele  lor.  Fratele  meu  este  cavaler.  L-ai  văzut  cum  a 
călărit  astăzi? 

-  Da,  şopti  Şansa,  tremurând.  A  fost... 

-  Galant?  sfârşi  Câinele  în  locul  ei.  îşi  dădu  seama  că-şi 
bătea  joc  de  ea. 

-  Nu  i-a  putut  rezista  nimeni,  reuşi  ea  în  cele  din  urmă  să 
bâiguie. 

Nu  era  o  minciună.  Sandor  Clegane  se  opri  brusc  în 
mijlocul  câmpului  întunecat  şi  pustiu.  Nu  avu  de  ales  decât 
să  se  oprească  şi  ea. 

-  Vreo  septă  te-a  învăţat  foarte  bine.  Eşti  la  fel  ca  păsările 
acelea  din  Insulele  Verii,  nu-i  aşa?  O  păsărică  frumuşică  şi 
vorbitoare,  repetând  toate  acele  cuvinte  drăgălaşe  pe  care  te- 
au  învăţat  să  le  reciţi. 

-  Asta  este  o  grosolănie.  Şansa  îşi  simţea  inima  zbătându- 
i-se  în  piept.  Mă  sperii.  Vreau  să  plec  acum. 

-  Nu  i-a  putut  rezista  nimeni,  şuieră  Câinele.  Asta-i  destul 
de  adevărat.  Nimeni  nu  i-a  putut  rezista  vreodată  lui  Gregor. 
Băiatul  acela  de  astăzi,  în  a  doua  rundă...  Ooh,  a  fost  o 
trebuşoară  destul  de  frumoasă.  Ai  văzut  şi  tu,  nu?  Bietul 
nebun,  n-avea  nici  o  treabă  să  călărească  în  compania  asta. 
Fără  bani,  fără  scutier,  fără  nimeni  să-1  ajute  cu  armura. 
Apărătoarea  de  gât  nu  a  fost  strânsă  bine.  Crezi  că  Gregor 
nu  a  văzut  asta?  Crezi  că  lancea  lui  a  ajuns  acolo  din 
întâmplare?  Drăgălaşă  fată  flecară,  dacă-ţi  închipui  asta,  ai 
cu  adevărat  un  creier  de  pasăre.  Lancea  lui  Gregor  se  duce 
acolo  unde  vrea  el.  Uită-te  la  mine.  Uită-te  la  mine! 

Sandor  Clegane  îşi  puse  mâna  uriaşă  sub  bărbia  ei, 
ridicându-i  faţa.  Se  aplecă  spre  ea  şi  aduse  torţa  mai 
aproape.  Ia  uite  câtă  frumuseţe!  Uită-te  bine.  Ştiu  prea  bine 
că  vrei  asta.  Te-am  privit  întorcându-ţi  faţa  tot  timpul 
călătoriei  pe  drumul  regelui.  Mă  uşurez  pe  asta.  Uită-te  bine! 

Degetele  lui  îi  cuprinseseră  bărbia  cu  tăria  unei  capcane 
de  fier.  Ochii  lui  îi  priveau  pe  ai  ei.  Ochi  aburiţi  de  beţie, 
întunecaţi  de  furie.  Trebuia  să  privească. 

Partea  dreaptă  a  feţei  era  suptă,  cu  pomeţi  ascuţiţi  şi  ochi 
cenuşii  sub  sprâncenele  stufoase.  Nasul  era  mare  şi  coroiat, 
iar  părul  rar.  îl  purta  lung  şi  dat  într-o  parte,  pentru  că  nu 
avea  deloc  păr  în  cealaltă  parte  a  capului. 

Partea  stângă  a  feţei  era  devastată.  Urechea  îi  fusese  arsă; 
acolo  nu  mai  rămăsese  nimic,  în  afară  de  o  gaură.  Ochiul  era 
bun  încă,  dar  în  jurul  lui  se  vedea  o  masă  de  cicatrici  -  carne 
lucioasă,  neagră  ca  talpa,  găurită  de  cratere  şi  fisurată  de 
crăpături  adânci,  care  luceau  roşietice  şi  umede  când  se 
mişca.  în  jos,  spre  falcă,  se  putea  vedea  o  urmă  de  os,  acolo 
unde  carnea  fusese  hăcuită. 

Şansa  începu  să  plângă.  El  îi  dădu  drumul  şi  înfipse  torţa 
în  noroi. 

-  N-ai  nici  un  fel  de  cuvinte  drăguţe  pentru  asta,  nu,  fato? 
Nici  un  compliment  frumuşel  din  cele  învăţate  de  la  septă? 
Când  văzu  că  nu  i  se  răspunde  continuă.  Majoritatea  cred 
că-i  o  rană  dintr-o  bătălie,  vreun  asediu,  un  turn  în  flăcări, 
un  duşman  cu  o  torţă.  Un  smintit  m-a  întrebat  dacă  n-a  fost 
răsuflarea  unui  dragon.  De  data  asta,  râsul  său  fu  mai 
moale,  însă  tot  atât  de  amar.  îţi  spun  eu  ce  a  fost,  fato,  reluă 
el  ca  o  umbră  care  se  aplecase  atât  de  mult  spre  ea,  încât  îi 
putea  mirosi  duhoarea  acră.  Eram  mai  tânăr  ca  tine,  poate 
pe  la  şase,  şapte  ani.  Un  sculptor  în  lemn  şi-a  deschis 
atelierul  în  satul  aflat  sub  protecţia  tatălui  meu  şi,  pentru  a 
obţine  nişte  favoruri,  a  trimis  daruri.  Bătrânul  făcea  nişte 
jucării  minunate.  Nu-mi  amintesc  ce  am  primit  eu,  însă 
voiam  darul  lui  Gregor.  Un  cavaler  din  lemn,  vopsit  complet, 
cu  fiecare  încheietură  mobilă  şi  fixată  cu  sfori,  ca  să-1  poţi 
face  să  lupte.  Gregor  este  cu  cinci  ani  mai  mare  ca  mine, 
pentru  el  jucăria  nu  însemna  nimic,  avea  aproape  doi  metri 
înălţime  şi  era  musculos  ca  un  taur.  Aşa  că  i-am  luat 
cavalerul,  însă  nu  simţeam  nici  o  bucurie,  îţi  spun  eu.  Eram 
speriat  tot  timpul  şi,  aşa  cum  mă  temeam,  el  a  aflat.  în 
încăpere  era  un  vas  cu  cărbuni  încinşi.  Gregor  nu  a  spus 
nimic,  doar  m-a  luat  sub  braţ  şi  m-a  împins  cu  partea  asta  a 
feţei  în  cărbunii  încinşi  şi  m-a  ţinut  acolo  în  timp  ce  eu 
urlam.  Ai  văzut  cât  e  de  puternic.  Chiar  şi  atunci,  a  fost 
nevoie  de  trei  bărbaţi  în  putere  ca  să-1  dea  jos  de  pe  mine. 
Septonii  predică  despre  cele  şapte  iaduri.  Ce  ştiu  ei?  Numai 
un  om  care  a  fost  ars  ştie  cum  arată  cu  adevărat  iadul.  Tatăl 
meu  a  povestit  tuturor  că  aşternuturile  mele  luaseră  foc,  iar 
maester  mi-a  pus  pomezi.  Pomezil  Şi  Gregor  a  primit  pomezi. 
Patru  ani  mai  târziu,  l-au  uns  cu  cele  şapte  uleiuri,  el  a 
recitat  jurămintele  de  cavaler  şi  Rhaegar  Targaryen  1-a  atins 
pe  umăr  spunând:  „Ridică-te,  Ser  Gregor." 

Vocea  aspră  se  stinse.  Şedea  în  tăcere  înaintea  ei,  o  formă 
masivă  şi  întunecată,  învăluită  în  noapte,  ascunsă  ochilor  ei. 
Şansa  îi  putea  auzi  respiraţia  întretăiată.  îşi  dădu  seama  că-i 
părea  rău  de  el.  Cumva,  frica  dispăruse.  Tăcerea  nu  se  mai 
sfârşea,  aşa  că  ea  începu  din  nou  să  se  teamă,  însă,  de  data 
asta  se  temea  pentru  el,  nu  pentru  ea.  Mâna  ei  găsi  umărul 
masiv. 

-  Nu  a  fost  un  cavaler  adevărat,  îi  şopti. 

Câinele  îşi  dădu  capul  pe  spate  şi  răcni.  Şansa  se  trase 

înapoi,  departe,  însă  el  o  prinse  de  braţ. 

-  Nu,  mormăi  el,  nu,  păsărică,  nu  a  fost  un  cavaler 
adevărat. 

Pe  tot  restul  drumului  spre  oraş,  Sandor  Clegane  nu  mai 
spuse  nici  un  cuvânt.  O  conduse  la  locul  în  care  aşteptau 
caleştile,  îi  spuse  unui  vizitiu  să-i  ducă  înapoi  la  Fortăreaţa 
Roşie  şi  urcă  după  ea.  Trecură  în  tăcere  de  Poarta  Regelui, 
pe  străzile  iluminate  cu  torţe.  îi  deschise  uşa  din  spate  şi  o 
conduse  în  castel,  strâmbând  din  faţa  sa  arsă  şi  holbându-şi 
ochii,  iar  când  urcară  treptele  în  turn,  era  doar  la  un  pas  în 
urma  ei.  O  conduse  în  siguranţă  prin  coridoare  până  la 
intrarea  în  camera  ei  de  culcare. 

-  îţi  mulţumesc,  domnul  meu,  spuse  Şansa  cu  blândeţe. 
Câinele  o  apucă  de  braţ  şi  se  aplecă  spre  ea. 

-  Ce  ţi-am  spus  în  astă  noapte,  zise  el  cu  o  voce  care 
părea  chiar  mai  aspră  decât  de  obicei.  Dacă-i  spui  lui 
Joffrey...  surorii  tale,  tatălui  tău...  oricui... 

-  Nu,  şopti  Şansa.  Promit.  Nu  era  destul. 

-  Dacă  spui  cuiva,  te  omor. 

-  L-am  vegheat  eu,  pentru  ultima  dată,  spuse  Ser 
Barristan  Selmy,  privind  amândoi  spre  trupul  din  spatele 
căruţei.  Nu  mai  avea  pe  nimeni.  O  mamă  în  Vale,  din  câte  mi 
s-a  spus. 

în  lumina  spălăcită  a  zorilor,  tânărul  cavaler  părea  că 
doarme.  Nu  fusese  prea  frumos,  însă  moartea  îi  cizelase 
trăsăturile  aspre,  iar  surorile  tăcute  îl  îmbrăcaseră  în  cea 
mai  bună  tunică  a  sa  de  catifea,  cu  gulerul  ridicat,  pentru  a 
acoperi  ravagiile  făcute  de  lance.  Eddard  Stark  îi  privi  chipul 
şi  se  întrebă  dacă  băiatul  murise  pentru  el.  Ucis  de  un  stegar 
Lannister  înainte  ca  Ned  să  fi  putut  vorbi  cu  el;  să  fi  fost 
doar  o  întâmplare?  Bănuia  că  nu  va  afla  niciodată. 

-  Hugh  a  fost  scutierul  lui  Jon  Arryn  timp  de  patru  ani, 
continuă  Selmy.  Regele  1-a  înnobilat  înainte  de  a  pleca  în 
nord,  în  amintirea  lui  Jon.  Băiatul  îşi  dorea  asta  cu 
disperare,  deşi  mă  tem  că  nu  era  pregătit. 

Ned  dormise  prost  noaptea  trecută  şi  se  simţea  obosit. 

-  Nici  unul  dintre  noi  nu  este  pregătit  vreodată,  zise  el. 

-  Pentru  rangul  de  cavaler? 

-  Pentru  moarte.  Cu  blândeţe,  Ned  îl  acoperi  pe  băiat  cu 
mantia,  o  ţesătură  albastră,  pătată  de  sânge,  tivita  cu 
semiluni.  Când  mama  sa  va  întreba  de  ce  murise  fiul  ei,  se 
gândi  el  cu  amărăciune,  îi  vor  spune  că  luptase  pentru  Mâna 
Regelui,  Eddard  Stark. 

-  Nu  trebuia  să  se  întâmple  aşa  ceva.  Luptele  nu  ar  trebui 
să  devină  un  joc.  Ned  se  întoarse  spre  femeia  de  lângă 
căruţă,  învăluită  în  cenuşiu,  cu  faţa  acoperiţii  până  la  ochi. 
Surorile  tăcute  pregăteau  bărbaţii  pentru  mormânt  şi  aducea 
ghinion  să  priveşti  spre  faţa  morţii.  Trimiteţi-i  armura  înapoi 
în  Vale.  Mama  lui  va  dori  să  o  aibă. 

-  Valorează  ceva  arginţi,  spuse  Ser  Barristan.  Băiatul 
pusese  să-i  fie  special  confecţionată  pentru  turnir.  Lucrătură 
simplă,  dar  bună.  Nu  ştiu  dacă  a  reuşit  să-i  plătească  tot 
fierarului. 

-  A  plătit  ieri,  lordul  meu,  şi  a  plătit  din  greu,  răspunse 
Ned.  Iar  surorii  tăcute  îi  spuse:  Trimiteţi-i  mamei  armura. 
Am  să  rezolv  eu  cu  fierarul. 

Ea  făcu  o  plecăciune.  După  aceea,  Ser  Barristan  se  duse 
cu  Ned  la  pavilionul  regelui.  Tabăra  începea  să  se  agite.  Pe 

grătare  sfârâiau  cârnaţi  graşi,  risipind  în  aer  miros  de 
usturoi  şi  ardei.  Tinerii  scutieri  se  grăbeau  spre  treburile  lor, 
în  timp  ce  stăpânii  se  trezeau,  căscând  şi  întinzându-se 
pentru  a  se  pregăti  de  o  nouă  zi.  Un  slujitor  cu  o  gâscă  sub 
braţ  se  lăsă  pe  un  genunchi  când  dădu  cu  ochii  de  ei. 

-  Stăpânii  mei,  murmură  el,  iar  gâscă  gâgâi  şi-1  pişcă  de 
degete.  Scuturile  expuse  lângă  fiecare  cort  arătau  cine 
doarme  înăuntru:  vulturul  de  argint  al  Casei  Seagard,  stolul 
de  privighetori  al  lui  Bryce  Caron,  un  ciorchine  de  struguri 
pentru  Redwyne,  vierul  împestriţat,  boul  roşiatic,  copacul 
arzând,  berbecul  alb,  spirala  triplă,  inorogul  purpuriu, 
fecioara  care  dansa,  vipera  neagră,  turnurile  gemene,  bufniţa 
cu  corn  şi,  ultimele,  blazoanele  de  un  alb  pur  ale  Gărzii 
Regale,  strălucind  precum  zorii. 

-  Regele  vrea  să  lupte  astăzi  corp  la  corp,  zise  Ser 
Barristan  pe  când  treceau  de  scutul  lui  Ser  Meryn,  cu 
vopseaua  scorojită  de  o  lovitură  adâncă,  acolo  unde  lancea 
lui  Loras  Tyrell  zgâriase  lemnul  când  îl  doborâse  din  şa. 

-  Da,  făcu  Ned  mohorât. 

Jory  îl  trezise  noaptea  trecută  să-i  aducă  vestea.  Nici  nu 
era  de  mirare  că  dormise  atât  de  prost.  Privirea  lui  Ser 
Barristan  era  stânjenită. 

-  Se  spune  că  frumuseţile  nopţii  pălesc  în  zori,  iar  copiii 
vinului  sfârşesc  adesea  dezmoşteniţi  sub  lumina  dimineţii. 

-  Aşa  se  spune,  însă  nu  şi  în  cazul  lui  Robert.  Alţi  oameni 
ar  fi  putut  să-şi  retragă  vorbele  spuse  în  timpul  bravadelor 
de  la  beţie,  însă  Robert  Baratheon  îşi  amintea  şi  nu  se 
retrăgea  niciodată. 

Pavilionul  regelui  era  aproape  de  apă,  iar  ceţurile  dimineţii 
îl  învăluiau  cu  fuioare  cenuşii.  Era  tot  din  mătase  aurită,  cea 
mai  mare  şi  mai  grandioasă  structură  din  tabără.  Lângă 
intrare  era  expus  ciocanul  de  luptă  al  lui  Robert,  lângă  un 
scut  imens  de  fier,  cu  blazonul  cerbului  încoronat  al  Casei 
Baratheon. 

Ned  sperase  să-1  găsească  pe  rege  cufundat  încă  în 
somnul  greu  al  beţiei,  însă  norocul  nu  era  de  partea  sa.  îl 
găsiră  pe  Robert  bând  bere  dintr-un  corn  lustruit  şi 
răcnindu-şi  nemulţumirea  la  doi  tineri  scutieri  care  încercau 
să-1  îmbrace  cu  armura. 

-  Maiestatea  Voastră,  spunea  unul  aproape  plângând,  este 
prea  mică,  nu  va  ţine. 

Bâjbâi  şi  apărătoarea  pe  care  tot  încerca  s-o  potrivească 
pe  gâtlejul  gros  al  lui  Robert  căzu  la  pământ. 

-  Pe  cele  şapte  iaduri!  înjură  Robert.  Trebuie  să  fac  tot  eu 
şi  asta?  Mă  uşurez  pe  voi  amândoi.  Ridic-o.  Nu-mi  sta  acolo 
ca  un  căscat,  Lancel,  ridic-o!  Băiatul  sări  şi  regele  băgă  de 
seamă  că  avea  oaspeţi.  Uită-te  la  molâii  ăştia,  Ned.  Soaţa 
mea  a  insistat  să-i  iau  pe  aceşti  doi  scutieri,  iar  ei  sunt  mai 
mult  decât  nefolositori.  Nu  pot  nici  măcar  să  pună  o  armură 
ca  lumea.  Scutieri,  îşi  zic  ei,  iar  eu  spun  că  sunt  o  turmă  de 
porci  îmbrăcaţi  în  mătăsuri. 

Lui  Ned  nu-i  trebui  decât  o  privire  ca  să  înţeleagă 
dificultatea. 

-  Nu-i  vina  băieţilor,  îi  spuse  el  regelui.  Eşti  prea  gras 
pentru  armura  ta,  Robert. 

Robert  Baratheon  luă  o  înghiţitură  lungă  de  bere  şi  azvârli 
cornul  golit  între  blănurile  pentru  dormit,  îşi  şterse  gura  cu 
mâneca  şi  glăsui  pe  un  ton  sumbru: 

-  Gras?  Gras,  ai  spus?  Cum  îndrăzneşti  să  vorbeşti  aşa  cu 
regele  tău?  Lăsă  să-i  scape  un  hohot  de  râs  brusc,  ca  o 
furtună.  Ah,  lua-te-ar  naiba,  Ned,  de  ce  trebuie  să  ai 
întotdeauna  dreptate? 

Scutierii  zâmbiră  nervoşi  până  ce  regele  se  întoarse  spre 

ei. 

-  Voi.  Da,  amândoi.  Aţi  auzit  ce-a  spus  Mâna.  Regele  este 
prea  gras  pentru  armura  lui.  Duceţi-vă  după  Ser  Aron 
Santagar.  Spuneţi-i  că  am  nevoie  de  un  întinzător  pentru 
platoşă.  Acum!  Ce  mai  aşteptaţi? 

Băieţii  se  împiedicară  unul  de  altul  în  graba  lor  de  a  pleca 
din  cort.  Robert  reuşi  să-şi  menţină  un  chip  sobru,  până  ce 
ei  ieşiră,  apoi  se  lăsă  pe  spate  în  scaun,  scuturându-se  de 
râs. 

Ser  Barristan  Selmy  chicotea  împreună  cu  el.  Chiar  şi 
Eddard  Stark  încropi  un  zâmbet.  Dar  ca  întotdeauna, 
gândurile  cele  mai  negre  i  se  strecurau  în  minte.  Nu  putuse 
să  nu-i  observe  pe  cei  doi  scutieri:  băieţi  frumoşi,  blonzi  şi 
bine  făcuţi.  Unul  era  de  vârsta  Şansei,  cu  plete  lungi,  aurii; 
celălalt  poate  că  avea  cincisprezece  ani,  cu  părul  de  culoarea 
nisipului,  umbra  unei  mustăcioare  şi  ochii  verzi  ca 
smaraldul,  ai  reginei. 

-  Ah,  aş  vrea  să  fiu  acolo  să  văd  mutra  lui  Santagar,  zise 
Robert.  Sper  că  are  înţelepciunea  să  trimită  pe  altcineva.  Ar 

trebui  să-i  fugărim  toată  ziua! 

-  Băieţii  ăştia,  îl  întrerupse  Ned,  sunt  Lannisteri?  Robert 
dădu  din  cap,  ştergându-şi  lacrimile  de  la  ochi. 

-  Veri.  Fiii  fratelui  Lordului  Tywin.  Unul  dintre  cei  morţi. 
Sau  poate  ai  celui  în  viaţă,  dacă  stau  să  mă  gândesc.  Nu-mi 
amintesc  acum.  Soaţa  mea  provine  dintr-o  familie  foarte 
mare,  Ned. 

O  familie  foarte  ambiţioasă,  se  gândi  el.  Nu  spuse  nimic 
despre  scutieri,  însă  îl  tulbura  să-1  vadă  pe  Robert  înconjurat 
de  rubedeniile  reginei,  la  trezire  şi  la  culcare.  Apetitul 
Lannisterilor  pentru  funcţii  şi  onoruri  părea  să  nu  cunoască 
limite. 

-  Se  vorbeşte  că  tu  şi  regina  aţi  schimbat  nişte  vorbe  grele 
azi- noapte. 

Orice  urmă  de  veselie  dispăru  de  pe  chipul  lui  Robert. 

-  Femeia  a  încercat  să-mi  interzică  să  intru  în  lupta  corp 
la  corp.  Acum  zace  îmbufnată  la  castel,  lua-o-ar  naiba.  Sora 
ta  nu  m-ar  fi  făcut  niciodată  de  ruşine  în  felul  ăsta. 

-  Nu  ai  cunoscut-o  niciodată  pe  Lyanna  aşa  cum  am 
cunoscut-o  eu,  Robert,  îi  spuse  Ned.  I-ai  văzut  frumuseţea, 
însă  nu  şi  fierul  de  dedesubt.  Ţi-ar  fi  spus  că  nu  ai  nici  o 
treabă  să  te  amesteci  în  luptele  corp  la  corp. 

-  Şi  tu?  Regele  se  încruntă.  Eşti  un  om  acru,  Stark.  Ai  stat 
prea  mult  în  nord,  toate  zemurile  au  îngheţat  în  tine.  Ei  bine, 
ale  mele  încă  mai  clocotesc. 

Se  bătu  în  piept  ca  să  dovedească  asta. 

-  Tu  eşti  regele,  îi  aminti  Ned. 

-  Şed  pe  blestematul  ală  de  jilţ  din  fier  atunci  când 
trebuie.  Asta  nu  înseamnă  însă  că  nu  am  şi  eu  aceleaşi  pofte 
ca  alţi  bărbaţi!  Un  pic  de  vin  din  când  în  când,  o  fată  care  să 
geamă  în  pat  sau  un  cal  între  picioare!  Pe  cele  şapte  iaduri, 
Ned,  vreau  să  lovesc  pe  cineva. 

Ser  Barristan  Selmy  interveni: 

-  Maiestatea  Voastră,  zise  el,  nu  pare  potrivit  ca  un  rege 
să  se  bage  într-o  încăierare.  Nu  ar  fi  o  competiţie  cinstită. 
Cine  ar  îndrăzni  să  vă  lovească? 

Robert  păru  cu  adevărat  surprins. 

-  Păi,  toţi  ceilalţi,  fir-ar  să  fie!  Dacă  pot!  Iar  ultimul  rămas 
în  picioare... 

-  ...vei  fi  tu,  încheie  Ned. 

Văzu    imediat    că    Selmy    atinsese    coarda  sensibilă. 

Pericolele  unei  lupte  corp  la  corp  erau  o  dulceaţă  pentru 
Robert,  însă  remarca  lovise  în  mândria  lui. 

-  Ser  Barristan  are  dreptate.  Nu-i  nici  un  om  în  toate  cele 
Şapte  Regate  care  să  rişte  să-şi  atragă  mânia  ta  lovindu-te. 

Regele  se  ridică  în  picioare,  cu  faţa  roşie. 

-  Vreţi  să  spuneţi  că  toţi  aceşti  laşi  care  fac  pe  grozavii  m- 
ar  lăsa  să  înving? 

-  Cu  siguranţă,  spuse  Ned,  iar  Ser  Barristan  Selmy  îşi 
înclină  capul,  consimţind  pe  tăcute. 

Pentru  o  clipă,  Robert  se  înfurie  atât  de  tare  încât  nici  nu 
mai  putu  vorbi.  Păşi  în  sus  şi-n  jos  prin  cort,  răvăşit,  apoi  se 
întoarse  cu  faţa  întunecată  de  mânie.  înşfacă  pieptarul  căzut 
la  pământ  şi-1  aruncă  spre  Ser  Barristan  Selmy  într-un  acces 
de  furie  mută.  Selmy  se  feri. 

-  Ieşi  afară,  spuse  regele  cu  răceală.  Ieşi,  înainte  să  te 
omor. 

Ser  Barristan  plecă  în  grabă.  Ned  era  pe  cale  să-1  urmeze, 
când  regele  strigă  după  el. 

-  Tu  nu,  Ned. 

El  se  întoarse.  Robert  îşi  luă  din  nou  cornul,  îl  umplu  cu 
bere  din  butoiul  din  colţ  şi-1  împinse  spre  Ned. 

-  Bea,  îi  spuse  brusc. 

-  Nu  sunt  însetat... 

-Bea!  Ţi-o  porunceşte  regele  tău. 

Ned  luă  cornul  şi  bău.  Berea  era  neagră  şi  groasă,  atât  de 
tare,  încât  îl  usturau  ochii.  Robert  se  aşeză  din  nou. 

-  Luate-ar  naiba,  Ned  Stark.  Pe  tine  şi  pe  Jon  Arryn.  V-am 
iubit  pe  amândoi.  Ce  mi-ai  făcut?  Tu  eşti  cel  care  ar  fi  trebuit 
să  fie  rege,  tu  sau  Jon. 

-  Aţi  avut  mai  mult  temei,  Maiestate. 

-  Ţi-am  spus  să  bei,  nu  să  te  cerţi  cu  mine.  Tu  m-ai  făcut 
rege,  şi  cel  puţin  ai  putea  avea  bunul-simţ  să  mă  asculţi 
când  vorbesc,  naiba  să  te  ia!  Uită-te  la  mine,  Ned.  Priveşte  ce 
a  făcut  din  mine  domnia.  Zei,  sunt  prea  gras  pentru  armură, 
cum  de  s-a  întâmplat  aşa  ceva? 

-  Robert... 

-  Bea  şi  nu  spune  nimic  când  vorbeşte  regele  tău.  îţi  jur, 
nu  m-ara  simţit  niciodată  mai  bine  ca  atunci  când  mi-am 
câştigat  tronul,  dar  nici  atât  de  nenorocit  după  aceea.  Iar 
Cersei. . .  trebuie  să-i  mulţumesc  lui  Jon  Arryn  pentru  ea.  Nu 
am  avut  nici  o  intenţie  de  a  mă  căsători  după  ce  Lyanna  mi- 

a  fost  luată,  însă  Jon  spunea  că  regatul  are  nevoie  de 
moştenitori.  Cersei  Lannister  ar  fi  potrivită,  mi-a  spus,  mi  1- 
ar  aduce  de  partea  mea  pe  Lordul  Tywin  dacă  Viserys 
Targaryen  ar  încerca  să  recâştige  tronul  tatălui  său.  Regele 
scutură  din  cap.  L-am  iubit  pe  bătrânul  ăsta,  jur,  însă  acum 
mă  gândesc  că  am  fost  un  prost  chiar  mai  mare  şi  decât 
Băiatul  din  Lună.  Oh,  Cersei  este  încântătoare  la  privit,  cu 
adevărat,  dar  este  rece...  felul  în  care-şi  păzeşte  pântecul...  ai 
crede  că  are  între  picioare  tot  aurul  de  la  Casterly  Rock. 
Bine,  dă-mi  mie  berea  dacă  tot  nu  vrei  s-o  bei. 

îi  luă  cornul,  îl  dădu  peste  cap,  râgâi  şi-şi  şterse  gura. 

-  îmi  pare  rău  de  fiica  ta,  Ned.  Cu  adevărat.  Şi  de  lup, 
vorbesc  serios.  Fiul  meu  minţea,  pun  rămăşag  pe  sufletul 
meu.  Fiul  meu...  îţi  iubeşti  copiii,  nu-i  aşa? 

-  Din  toată  inima. 

-  Dă-mi  voie  să-ţi  spun  un  secret,  Ned.  Nu  de  puţine  ori 
mi-am  dorit  să  renunţ  la  coroană.  Să  iau  o  corabie  către 
Oraşele  Libere,  cu  calul  meu  şi  cu  ghioaga,  să- mi  petrec 
timpul  războindu-mă,  curvind  -  pentru  asta  sunt  eu  făcut. 
Regele-mercenar,  ce  m-ar  mai  pomeni  toţi  menestrelii!  Ştii  ce 
mă  opreşte?  Numai  gândul  la  Joffrey  pe  tron,  cu  Cersei 
stând  în  spatele  lui,  şoptindu-i  vorbe  la  ureche.  Fiul  meu. 
Cum  de  am  un  astfel  de  fiu,  Ned? 

-  Acum  e  doar  un  flăcău,  spuse  Ned  cu  prudenţă.  Nu  avea 
prea  mare  simpatie  pentru  Prinţul  Joffrey,  însă  putea  auzi 
durerea  din  glasul  lui  Robert.  Ai  uitat  cât  de  nărăvaş  erai 
când  aveai  anii  lui? 

-  Nu  m-ar  deranja  dacă  băiatul  ar  fi  nărăvaş,  Ned.  Nu-1 
cunoşti  cum  îl  cunosc  eu.  Oftă  şi  clătină  din  cap.  Ah,  poate 
că  ai  dreptate.  Jon  şi-a  pierdut  speranţa  în  mine  de 
nenumărate  ori,  şi  totuşi  am  devenit  un  rege  bun.  Acum  s-ar 
cuveni  să  deschizi  gura  şi  să  fii  de  acord  cu  mine,  nu? 
întrebă  apoi,  după  o  pauză. 

-  Maiestatea  Voastră...,  începu  Ned  cu  grijă.  Robert  îl  bătu 
pe  spate. 

-  Ah,  spune-mi  că  sunt  un  rege  mai  bun  decât  Aerys  şi 
gata.  Nu  poţi  să  minţi  niciodată  pentru  dragoste  sau  onoare, 
Ned  Stark.  Sunt  încă  tânăr,  şi  acum,  că  eşti  aici  cu  mine, 
lucrurile  vor  fi  altfel.  Vom  face  ca  acest  regat  să  cânte,  iar  pe 
Lannisteri  îi  vom  trimite  în  cele  şapte  iaduri,  îmi  miroase  a 
şuncă.  Cine  crezi  că  va  fi  învingătorul  de  astăzi?  L-ai  văzut 

pe  băiatul  lui  Mace  Tyrell?  Cavalerul  Florilor,  aşa  i  se  spune. 
Uite  un  fiu  de  care  ar  fi  mândru  orice  bărbat.  La  ultimul 
turnir  1-a  azvârlit  pe  Regicid  de  a  căzut  direct  pe  târtiţa  lui 
aurită,  ar  fi  trebuit  să  vezi  expresia  de  pe  faţa  lui  Cersei.  Am 
râs  până  m-au  durut  coastele.  Renly  spunea  că  are  o  soră,  o 
fată  de  paisprezece  ani,  frumoasă  precum  zorii  de  zi. 

Mâncară  pâine  neagră,  ouă  de  gâscă  fierte  şi  peşte  prăjit 
cu  ceapă  şi  şuncă,  pe  o  masă  pusă  pe  căpriori,  pe  malul 
râului.  Tristeţea  regelui  se  topi  precum  ceaţa  dimineţii,  iar 
curând,  Robert  desfăcu  o  portocală,  încântat  de  amintirea 
unei  dimineţi  în  Eyrie,  pe  vremea  când  erau  doar  nişte 
băietani. 

-  ...îi  dădusem  lui  Jon  un  butoi  cu  portocale,  îţi  mai 
aminteşti?  Numai  că  fructele  putreziseră,  aşa  că  eu  am 
aruncat-o  pe  a  mea  peste  masă  şi  l-am  nimerit  pe  Dacks 
drept  în  nas.  Ţi-1  aminteşti  pe  Redfort,  scutierul  cu  faţa 
ciupită  de  vărsat?  Mi-a  aruncat  şi  el  una  şi,  înainte  ca  Jon 
să  poată  slobozi  măcar  un  vânt,  prin  Sala  Mare  zburau 
portocale  în  toate  direcţiile. 

Râse  zgomotos,  iar  Ned  zâmbi  şi  el  amintindu-şi  toate 
astea. 

Acesta  era  băiatul  cu  care  copilărise,  se  gândi;  acesta  era 
Robert  Baratheon  pe  care-1  cunoscuse  şi-1  iubise.  Dacă  ar  fi 
putut  dovedi  că  Lannisterii  puseseră  la  cale  uciderea  lui 
Bran  şi  că-1  asasinaseră  pe  Jon  Arryn,  acest  om  îl  va  asculta. 
Atunci  Cersei  va  cădea,  iar  odată  cu  ea  şi  Regicidul,  şi  dacă 
Lord  Tywin  îndrăznea  să  se  ridice  dinspre  vest,  Robert  l-ar 
zdrobi,  aşa  cum  îl  nimicise  pe  Rhaegar  Targaryen  pe  Trident. 
Putea  vedea  toate  astea  foarte  clar. 

Micul  dejun  era  mai  bun  decât  tot  ce  mâncase  Eddard 
Stark  în  ultima  vreme,  iar  după  un  timp  începu  să 
zâmbească  mai  uşor  şi  mai  des,  până  când  sosi  momentul  ca 
turnirul  să  reînceapă. 

Ned  se  duse  cu  regele  pe  terenul  de  luptă.  Promisese  că  va 
privi  confruntările  finale  împreună  cu  Şansa;  Septa  Mordane 
nu  se  simţea  bine  astăzi,  iar  fiica  sa  era  hotărâtă  să  nu 
piardă  ultimele  runde.  Pe  când  îl  conducea  pe  Robert  la  locul 
său,  băgă  de  seamă  că  Cersei  Lannister  hotărâse  să  nu-şi 
mai  facă  apariţia;  locul  de  lângă  rege  era  gol.  Şi  asta-i  dădu 
un  motiv  de  speranţă. 

îşi  croi  drum  spre  locul  unde  era  aşezată  fiica  sa  şi  o  găsi 

tocmai  când  răsunară  goarnele,  anunţând  prima  înfruntare 
a  zilei.  Şansa  era  atât  de  absorbită,  încât  abia  dacă-i  observă 
sosirea. 

Sandor  Clegane  era  primul  călăreţ  care  apăru.  Peste 
armura  sa  de  un  cenuşiu  murdar  purta  o  mantie  de  un 
verde-oliv.  Aceasta  şi  coiful  său  turnat  în  forma  unui  cap  de 
câine  erau  singurele  concesii  făcute  ornamentaţiei. 

-  O  sută  de  dragoni  din  aur  pe  Regicid,  anunţă  Degeţel 
tare,  pe  când  Jaime  Lannister  îşi  făcu  intrarea  călărind  un 
cal  de  luptă  pursânge.  Calul  era  acoperit  cu  cămaşă  de  zale, 
iar  Jaime  strălucea  din  cap  până-n  picioare.  Chiar  şi  lancea 
sa  era  confecţionată  din  lemn  aurit,  din  Insulele  Verii. 

-  S-a  făcut,  îi  răspunse  Lord  Renly.  Câinele  pare  hămesit 
în  dimineaţa  asta. 

-  Chiar  şi  câinii  flămânzi  ştiu  că-i  mai  bine  să  nu  muşte 
mâna  care-i  hrăneşte,  observă  sec  Degeţel. 

Sandor  Clegane  îşi  coborî  viziera  cu  un  zăngănit  sonor  şi- 
şi  ocupă  poziţia.  Ser  Jaime  trimise  o  bezea  spre  o  femeie  din 
rândul  gloatei,  coborându-şi  încet  viziera,  şi  călări  până  la 
capătul  arenei.  Amândoi  îşi  întinseră  lăncile. 

Lui  Ned  Stark  nu  i-ar  fi  plăcut  nimic  mai  mult  decât  să-i 
vadă  pe  amândoi  pierzând,  dar  Şansa  privea  nerăbdătoare, 
cu  ochii  umeziţi.  Galeria  ridicată  în  grabă  se  cutremură  când 
caii  trecură  în  galop.  Câinele  se  aplecă  înainte  şarjând,  cu 
lancea  bine  cumpănită,  dar  Jaime  îşi  schimbă  poziţia  cu  o 
clipă  înainte  de  impact.  Vârful  lăncii  lui  Clegane  lovi  fără  nici 
un  efect  scutul  auriu.  Lemnul  se  spulberă,  iar  Câinele  se 
clătină  sub  impact,  străduindu-se  să  rămână  în  şa.  Şansa 
icni.  Dinspre  mulţime  se  ridicară  urale  anemice.  • 

-  Deja  mă  întreb  cum  să-mi  cheltui  banii,  comentă 
Degeţel  pentru  urechile  Lordului  Renly. 

Câinele  reuşise  să  se  menţină  în  şa.  îşi  întoarse  brusc 
calul  şi  se  duse  la  capătul  arenei  pentru  cea  de-a  doua 
rundă.  Jaime  Lannister  îşi  azvârli  lancea  ruptă  şi  apucă  una 
nouă,  glumind  cu  scutierul  său.  Câinele  ţâşni  înainte, 
lansându-se  într-un  galop  crâncen.  Lannister  goni  în 
întâmpinarea  sa.  De  această  dată,  când  Jaime  îşi  schimbă 
poziţia,  Sandor  Clegane  făcu  la  fel.  Ambele  lănci  se 
spulberară,  iar  când  aşchiile  coborâră  pe  pământ,  un  cal  de 
luptă  fără  călăreţ  alerga  la  trap,  în  timp  ce  Ser  Jaime 
Lannister  se  rostogolea  în  noroi,  auriu  şi  lovit. 

Şansa  spuse: 

-  Ştiam  că  va  învinge  Câinele.  Degeţel  o  auzi. 

-  Dacă  ştii  cine  va  câştiga  a  doua  confruntare,  vorbeşte 
înainte  ca  Lordul  Renly  să  mă  jumulească  de  bani,  îi  spuse 
el. 

Ned  zâmbi. 

-  Ce  păcat  că  Pezevenghiul  nu-i  aici  cu  noi,  glăsui  Lordul 
Renly.  Aş  fi  câştigat  de  două  ori  pe  atât. 

Jaime  Lannister  se  ridicase  în  picioare,  însă  coiful  lui 
ornat  cu  cap  de  leu  se  răsucise  şi  se  deformase  în  cădere  şi 
nu  mai  putea  să  şi-1  scoată.  Mulţimea  huiduia  şi  gesticula, 
iar  lorzii  şi  doamnele  încercau  să-şi  stăpânească  chicotelile 
şi  dezamăgirea,  iar  pe  deasupra  tuturor,  Ned  îl  auzi  pe 
Regele  Robert  râzând,  mai  tare  decât  oricine.  în  cele  din 
urmă,  fu  nevoie  ca  Lannister  să  fie  condus  la  un  fierar, 
orbecăind  împleticit. 

însă  Ser  Gregor  Clegane  se  poziţionase  deja  la  capătul 
arenei.  Era  uriaş,  cel  mai  mare  bărbat  pe  care  Eddard  Stark 
îl  văzuse  vreodată.  Robert  Baratheon  şi  fraţii  săi  erau  cu  toţii 
bărbaţi  înalţi,  la  fel  şi  Câinele,  iar  la  Winterfell  muncea  la 
grajduri  un  băiat  simplu,  pe  nume  Hodor,  care-i  depăşea  pe 
toţi,  însă  cavalerul  căruia  i  se  zicea  Muntele  Călare  l-ar  fi 
dominat  chiar  şi  pe  Hodor.  Era  trecut  bine  de  doi  metri 
înălţime,  aproape  de  doi  metri  şi  jumătate,  cu  umeri  masivi 
şi  braţe  la  fel  de  groase  precum  trunchiurile  unor  copaci 
tineri.  Armăsarul  său  părea  un  ponei  între  picioarele 
înzăuate,  iar  lancea  aducea  cu  o  coadă  de  mătură. 

Spre  deosebire  de  fratele  său,  Ser  Gregor  nu  trăia  la  curte. 
Era  un  om  singuratic,  care-şi  părăsea  foarte  rar  domeniul, 
numai  pentru  războaie  şi  turniruri.  Fusese  alături  de  Lordul 
Tywin  când  căzuse  Debarcaderul  Regelui,  proaspăt  învestit 
cavaler  la  şaptesprezece  ani,  şi  de  pe  atunci  se  remarcase 
prin  mărimea  şi  ferocitatea  sa  implacabilă.  Unii  spuneau  că 
Gregor  fusese  cel  care  zdrobise  de  un  zid  capul  micului  prinţ 
Aegon  Targaryen  şi  se  şoptea  că  după  aceea  o  siluise  pe 
mamă,  prinţesa  Elia,  înainte  de  a  o  străpunge  cu  sabia. 
Aceste  lucruri  nu  erau  însă  spuse  de  faţă  cu  el. 

Ned  Stark  nu-şi  amintea  să-i  fi  vorbit  vreodată,  deşi 
Gregor  călărise  împreună  cu  el  în  timpul  rebeliunii  lui  Balon 
Greyjoy,  ca  unul  dintre  miile  de  cavaleri.  îl  privi  cu  nelinişte. 
Ned  acorda  arareori  atenţie  şuşotelilor,  însă  cele  spuse 

despre  Ser  Gregor  erau  lucruri  mai  mult  decât  îngrijorătoare. 
Curând  se  va  căsători  pentru  a  treia  oară  şi  se  răspândiseră 
vorbe  sinistre  despre  moartea  primelor  sale  soţii.  Se  spunea 
că  fortăreaţa  sa  era  un  loc  sumbru,  unde  slujitorii  dispăreau 
fără  urmă,  că  până  şi  câinilor  le  era  frică  să  intre  în  sală.  Şi 
mai  era  şi  o  soră  care  murise  de  tânără,  în  circumstanţe 
nelămurite,  apoi  focul  care-1  desfigurase  pe  fratele  său  şi 
accidentul  de  vânătoare  care-i  răpusese  tatăl.  Gregor 
moştenise  domeniul,  aurul  şi  acareturile  familiei.  Fratele  său 
mai  mic,  Sandor,  plecase  în  aceeaşi  zi  ca  să  servească  drept 
lefegiu  al  Lannisterilor  şi  se  spunea  că  nu  se  mai  întorsese 
niciodată,  nici  măcar  în  vizită. 

Când  Cavalerul  Florilor  îşi  făcu  apariţia,  mulţimea  fu 
străbătută  de  un  murmur  general  şi  Ned  o  auzi  pe  Şansa 
şoptind  cu  frenezie: 

-  Oh,  e  atât  de  frumos! 

Ser  Loras  Tyrell  era  zvelt  ca  o  trestie,  îmbrăcat  într-o 
armură  din  argint  lustruit  până  la  un  luciu  orbitor  şi 
filigranată  cu  frunze  de  viţă  negre,  îngemănate,  şi  flori 
albastre  de  nu-mă-uita.  Oamenii  de  rând  realizară  în  aceeaşi 
clipă  cu  Ned  că  albastrul  florilor  provenea  de  la  safire;  un 
sunet  gâtuit  se  ridică  din  mii  de  gâtlejuri.  Pe  umerii  băiatului 
atârna  o  mantie  grea.  Era  ţesută  cu  flori  adevărate  de  nu- 
mă-uita,  sute  de  flori  proaspete,  cusute  pe  o  capă  de  lână 
grea. 

Iapa  lui  era  la  fel  de  zveltă  ca  el,  o  iapă  cenuşie  şi 
frumoasă,  făcută  pentru  viteză.  Armăsarul  uriaş  al  lui  Ser 
Gregor  necheză  când  îi  adulmecă  mirosul.  Băiatul  din 
Highgarden  făcu  o  mişcare  cu  picioarele,  iar  calul  se  cabra 
agil  ca  un  dansator. 

-  Tată,  nu-1  lăsa  pe  Ser  Gregor  să-1  rănească,  spuse 
Şansa. 

Ned  văzu  că  purta  trandafirul  roşu  pe  care  i-1  dăduse  ieri 
Ser  Loras.  Jory  îi  spusese  şi  de  asta. 

-  Astea  sunt  lănci  de  turnir.  Sunt  făcute  să  se  rupă  la 
impact,  aşa  nu  se  răneşte  nimeni. 

Totuşi,  îşi  aminti  de  băiatul  mort  din  căruţă,  cu  mantia  lui 
cu  semiluni,  iar  cuvintele  i  se  opriră  în  gât.  Ser  Gregor  avea 
de  furcă  încercând  să-şi  controleze  armăsarul.  Calul  necheza 
şi  lovea  pământul  cu  copitele,  scuturând  din  cap.  Muntele  îl 
lovi  cu  sălbăticie  cu  cizma.  Animalul  se  ridică  pe  picioarele 

321 


din  spate  şi  aproape  că-1  aruncă  jos. 

Cavalerul  Florilor  îl  salută  pe  rege  şi  călări  spre  capătul 
celălalt  al  arenei  şi-şi  coborî  lancea,  pregătit.  Ser  Gregor  îşi 
aduse  calul  la  stand,  strângând  frâul.  Şi  imediat  începu. 
Armăsarul  Muntelui  se  aruncă  într-un  galop  năprasnic, 
gonind  sălbatic,  în  vreme  ce  iapa  şarjă  lin  ca  o  fâlfâire  de 
mătase.  Ser  Gregor  îşi  ridică  scutul  pe  poziţie,  întinse  lancea 
şi  se  strădui  să-şi  aducă  armăsarul  pe  o  linie  dreaptă,  însă 
dintr-odată  Loras  Tyrell  fu  peste  el,  plasându-şi  vârful  lăncii 
acolo  şi,  într-o  clipită,  Muntele  căzu.  Era  atât  de  mare,  încât 
îşi  doborî  şi  calul  într-o  învălmăşeală  de  oţel  şi  carne. 

Ned  auzi  aplauze,  urale,  fluierături  şi  icnete  de  surpriză, 
mormăieli  surescitate  şi,  înălţându-se  peste  toate,  hohotele 
aspre  şi  batjocoritoare  ale  Câinelui.  Cavalerul  Florilor  îşi 
struni  calul  la  capătul  arenei.  Lancea  sa  nu  era  nici  măcar 
ruptă.  Safirele  luceau  în  soare  şi  el  îşi  ridică  vizorul, 
zâmbind.  Mulţimea  era  înnebunită  după  el. 

în  mijlocul  arenei,  Ser  Gregor  Clegane  se  eliberă  singur  şi 
se  ridică  în  picioare  fierbând.  îşi  smulse  coiful  şi  dădu  cu  el 
de  pământ.  Faţa-i  era  neagră  de  furie,  iar  părul  îi  căzuse 
peste  ochi. 

-  Dă- mi  sabia,  strigă  spre  scutierul  său,  iar  băiatul  alergă 
să  i-o  aducă. 

Armăsarul  se  ridicase  şi  el. 

Gregor  Clegane  îl  omorî  cu  o  singură  lovitură  de  sabie, 
dată  cu  o  asemenea  ferocitate,  încât  tăie  gâtul  animalului. 
Uralele  se  transformară  într-o  clipită  în  ţipete.  Armăsarul 
căzu  în  genunchi,  nechezând  în  clipa  morţii.  Ser  Gregor  se 
îndreptă  spre  standuri,  spre  Ser  Loras  Tyrell,  strângând  în 
pumn  mânerul  săbiei  însângerate. 

-  Opriţi-l!  strigă  Ned,  însă  cuvintele  sale  se  pierdură  în 
vuietul  general. 

Toţi  strigau  în  acelaşi  timp,  iar  Şansa  plângea. 

Totul  se  petrecu  fulgerător.  Cavalerul  Florilor  striga  să  i  se 
aducă  sabia,  când  Ser  Gregor  îi  azvârli  scutierul  într-o  parte 
şi  înşfacă  dârlogii  calului.  Iapa  mirosi  sângele  şi  se  trase 
înapoi.  Loras  Tyrell  abia  dacă  putu  să  rămână  în  şa.  Ser 
Gregor  îşi  răsuci  sabia,  dând  o  lovitură  sălbatică,  cu  ambele 
mâini,  care-1  izbi  pe  celălalt  în  piept  si-1  zbură  din  şa.  Calul  o 
luă  la  goană  înspăimântat,  iar  Ser  Loras  rămase  ameţit  în 
noroi.    însă    când    Gregor    ridică    sabia    pentru  lovitura 

322 


ucigătoare,  un  glas  aspru  îl  avertiză: 

-  Lasă-l  în  pace! 

Şi  o  mână  înzăuată  îl  smulse  de  lângă  băiat. 

Muntele  se  răsuci  cuprins  de  o  furie  oarbă,  legănându-şi 
sabia  lungă  într-un  cerc  ucigător,  punând  întreaga  sa  forţă 
la  bătaie,  însă  Câinele  pară  lovitura  şi  i-o  întoarse;  preţ  de 
ceea  ce  păru  o  veşnicie,  cei  doi  fraţi  se  loviră  unul  pe  celălalt 
în  vreme  ce  Loras  Tyrell,  ameţit,  fu  dus  la  adăpost.  Ned  îl 
văzu  de  trei  ori  la  rând  pe  Ser  Gregor  dând  lovituri  sălbatice 
în  coiful  cu  cap  de  câine,  însă  nici  măcar  o  singură  dată 
Sandor  nu  atinse  faţa  neprotejată  a  fratelui  său. 

Vocea  regelui  puse  capăt  confruntării...  vocea  regelui  şi 
douăzeci  de  săbii.  Jon  Arryn  le  spusese  că  un  comandant  are 
nevoie  de  un  glas  pe  potrivă  pentru  lupte,  iar  Robert 
dovedise  cât  de  adevărat  era  acest  lucru  chiar  pe  Trident. 

-  ÎNCETAŢI  ACEASTĂ  NEBUNIE!  bubui  el.  ÎN  NUMELE 
REGELUI  VOSTRU! 

Câinele  căzu  într-un  genunchi.  Lovitura  lui  Ser  Gregor 
tăie  aerul,  dar  în  cele  din  urmă  el  îşi  veni  în  fire.  Aruncă 
sabia  şi  se  uită  spre  Robert,  înconjurat  de  Garda  Regală  şi  de 
zeci  de  cavaleri  şi  de  soldaţi.  Fără  nici  un  cuvânt,  se  întoarse 
şi  plecă,  trecând  pe  lângă  Barristan  Selmy. 

-  Lăsaţi-1  să  plece,  spuse  Robert,  şi  atunci  se  termină 
totul. 

-  Acum  campion  e  Câinele?  îl  întrebă  Şansa  pe  Ned. 

-  Nu,  îi  spuse  el.  Va  mai  fi  o  şarjă  finală,  între  Câine  şi 
Cavalerul  Florilor. 

Dar  Şansa  avusese  dreptate.  Peste  câteva  clipe,  Ser  Loras 
Tyrell  se  întoarse  în  arenă,  înveşmântat  cu  un  simplu 
pieptar  de  lână,  şi-i  spuse  lui  Sandor  Clegane: 

-  îţi  datorez  viaţa.  Ziua  este  a  ta,  ser. 

-  Nu  sunt  nici  un  ser,  răspunse  Câinele,  însă  acceptă 
victoria  şi  punga  campionului  şi,  poate  că  pentru  prima  oară 
în  viaţa  lui,  dragostea  mulţimii. 

Oamenii  îl  ovaţionau  când  plecă  din  arenă,  spre 
pavilioane.  Când  Ned  şi  Şansa  se  duseră  spre  terenul  de 
tragere  cu  arcul,  Degeţel  şi  Lordul  Renly,  precum  şi  alţii,  se 
luară  după  ei. 

-  Tyrell  ştia  că  iapa  lui  este  în  călduri,  spunea  Degeţel. 
Jur  că  băiatul  a  pus  totul  la  cale.  Lui  Gregor  i-au  plăcut 
întotdeauna  armăsarii  uriaşi,  nărăvaşi,  cu  mai  mult  spirit 

decât  minte.  . 

Ideea  părea  că-1  amuză.  Nu  şi  pe  Ser  Barristan  Selmy. 

-  Vicleşugurile  nu  au  nici  o  onoare,  spuse  sec  bătrânul. 

-  Nici  o  onoare  şi  douăzeci  de  mii  de  galbeni,  zâmbi  Lordul 
Renly. 

în  acea  după-amiază,  un  băiat  pe  nume  Anguy,  un  om  de 
rând,  fără  blazon,  din  Mlaştinile  Dornish,  câştigă  concursul 
de  tragere  cu  arcul,  întrecându-i  pe  Ser  Balon  Swann  şi 
Jalabhar  Xho  cu  peste  o  sută  de  paşi,  după  ce  toţi  arcaşii 
fuseseră  eliminaţi  la  distanţe  mult  mai  mici.  Ned  îl  trimise  pe 
Alyn  să  vorbească  cu  el  şi  să-i  ofere  un  loc  în  garda  Mâinii, 
însă  băiatul  era  îmbătat  de  vin  şi  de  victorie  şi  de  o  bogăţie  la 
care  nici  nu  visase,  şi  refuză  oferta. 

Lupta  corp  la  corp  dură  trei  ore.  Aproape  patruzeci  de 
bărbaţi  luară  parte  la  ea,  călăreţi  liberi  şi  cavaleri  rătăcitori, 
cavaleri  recent  învestiţi,  în  căutare  de  faimă.  Se  luptară  cu 
arme  tocite  într-o  învălmăşeală  de  noroi  şi  sânge,  grupuri 
mici  luptându-se  unele  cu  altele,  alianţele  înjghebându-se  şi 
spulberându-se,  până  ce  în  picioare  mai  rămase  un  singur 
om.  învingătorul  era  preotul  roşu,  Thoros  din  Myr,  un 
smintit  care  se  răsese  în  cap  şi  lupta  cu  o  sabie  în  flăcări. 
Mai  câştigase  alte  trei  lupte  înainte;  sabia  de  foc  înfricoşase 
caii  adversarilor,  însă  nimic  nu-1  înfricoşa  pe  Thoros.  Finalul 
însemna  trei  membre  rupte,  o  claviculă  spulberată,  zeci  de 
degete  strivite,  doi  cai  care  trebuiseră  sacrificaţi  şi  mai  multe 
răni,  luxaţii  şi  contuzii  decât  ar  fi  putut  număra  cineva.  Ned 
era  încântat  la  nebunie  că  Robert  nu  participase. 

La  ospăţul  de  seară,  Eddard  Stark  avea  speranţe  mai  mari 
decât  în  ultima  vreme.  Robert  era  în  vervă,  iar  Lannisterii  nu 
se  vedeau  pe  nicăieri  şi  chiar  şi  fiicele  sale  se  purtau  pe 
potrivă.  Jory  o  adusese  pe  Arya  să  stea  cu  ei,  iar  Şansa  vorbi 
frumos  cu  ea. 

-  Turnirul  a  fost  magnific,  oftă  ea.  Ar  fi  trebuit  să  vii  şi  tu. 
Cum  a  fost  la  dans? 

-  Sunt  plină  de  băşici,  răspunse  Arya  încântată, 
arătându-şi  mândră  rănile  purpurii  de  pe  picior. 

-  Cred  că  eşti  o  dansatoare  îngrozitoare,  spuse  Şansa  cu 
îndoială. 

Mai  târziu,  după  ce  Şansa  plecase  să  asculte  o  trupă  de 
menestreli  cântând  o  serie  de  balade  complicate,  numite 
„Dansul  Dragonilor",  Ned  examina  chiar  el  rana. 

-  Sper  că  Forel  nu  se  poartă  prea  dur  cu  tine,  spuse  el. 
Arya  se  ridică  într-un  picior.  Era  mult  mai  bine  decât 

ultima  dată. 

-  Syrio  spune  că  fiecare  lovitură  este  o  lecţie  si  fiecare 
lecţie  te  cizelează  mai  mult. 

Ned  se  încruntă.  Acel  Syrio  Forel  venise  cu  o  reputaţie 
excelentă,  iar  stilul  său  fistichiu,  din  Braavos,  era  numai 
potrivit  pentru  sabia  îngustă  a  Aryei;  totuşi,  cu  câteva  zile 
mai  înainte,  ea  bâjbâise  de  colo-colo  cu  o  fâşie  de  mătase 
neagră  legată  la  ochi.  Syrio  o  învăţa  să  vadă  cu  urechile  şi  cu 
nasul  şi  pielea,  îi  spusese  ea.  Iar  înainte  de  asta,  o  pusese  să 
facă  răsuciri  şi  aruncări  pe  spate. 

-  Arya,  eşti  sigură  că  vrei  să  continui  cu  asta?  Ea 
încuviinţă. 

-  Mâine  o  să  prindem  pisici. 

-  Pisici.  Ned  oftă.  Poate  că  am  greşit  când  l-am  angajat  pe 
acest  Braavos.  Dacă  vrei,  am  să-1  rog  pe  Jory  să  preia  lecţiile 
tale.  Sau  aş  putea  să-i  strecor  o  vorbuliţă  lui  Ser  Barristan. 
în  tinereţea  sa,  a  fost  cel  mai  bun  spadasin  din  cele  Şapte 
Regate. 

-  Nu  vreau,  spuse  Arya.  Eu  îl  vreau  pe  Syrio. 

Ned  îşi  trecu  degetele  prin  păr.  Orice  maestru  de  arme 
decent  i-ar  putea  transmite  Aryei  noţiuni  rudimentare  despre 
lovituri  şi  eschive,  fără  acest  circ  cu  legarea  la  ochi,  şi  cu 
sărituri  într-un  picior,  însă  o  cunoştea  suficient  de  bine  pe 
fiica  sa  încât  să  ştie  că  nu  avea  rost  să  se  pună  cu 
încăpăţânarea  ei. 

-  Cum  doreşti,  spuse.  Dar  era  sigur  că,  în  curând,  se  va 
sătura  şi  de  asta.  încearcă  să  ai  grijă. 

-  Voi  avea,  promise  ea  solemn,  sărind  cu  graţie  de  pe  un 
picior  pe  celălalt. 

Mult  mai  târziu,  după  ce  le  dusese  pe  fete  înapoi  în  oraş  şi 
le  trimisese  la  culcare,  Şansa  cu  visele  ei,  iar  Arya  cu  rănile, 
Ned  urcă  în  propriile  sale  încăperi  din  Turnul  Mâinii.  Ziua 
fusese  călduţă  şi  încăperea  era  închisă  şi  neaerisită.  Ned  se 
duse  la  fereastră  şi  ridică  obloanele  grele  pentru  a  lăsa  să 
intre  aerul  răcoros  al  nopţii.  Dincolo  de  Curtea  Mare  observă 
licărul  unei  lumânări  la  ferestrele  Degeţelului.  Trecuse  bine 
de  miezul  nopţii.  în  jos,  pe  râu,  petrecerile  începeau  abia 
acum  să  se  stingă. 

Scoase  pumnalul  şi-1  studie.  Lama  Degeţelului,  câştigată 

de  Tyrion  Lannister  la  un  rămăşag  de  turnir,  trimisă  să-i 
curme  viaţa  lui  Bran  în  somn.  De  ce?  De  ce  ar  vrea  piticul  ca 
Bran  să  moară?  De  ce  ar  dori  cineva  ca  Bran  să  moară? 

Pumnalul,  căderea  lui  Bran,  toate  erau  legate  cumva  de 
moartea  lui  Jon  Arryn,  putea  simţi  asta  în  toţi  rărunchii, 
însă  adevărul  despre  moartea  lui  Jon  îi  rămăsese  la  fel  de 
ascuns  ca  la  început.  Lordul  Stannis  nu  se  întorsese  la 
Debarcaderul  Regelui  pentru  turnir.  Lysa  Arryn  păstra 
tăcerea  în  spatele  zidurilor  groase  de  la  Eyrie.  Scutierul  era 
mort,  iar  Jory  încă  mai  căuta  prin  lupanare.  Ce  altceva  mai 
avea,  în  afară  de  bastardul  lui  Robert? 

Că  ucenicul  mohorât  al  armurierului  era  fiul  regelui,  Ned 
nu  avea  nici  o  îndoială.  înfăţişarea  unui  Baratheon  era 
vizibilă  la  el  -  aspectul  feţei,  linia  mandibulei,  ochii  şi  părul 
negru.  Renly  era  prea  tânăr  ca  să  fi  zămislit  un  băiat  de 
vârsta  lui,  Stannis  mult  prea  rece  şi  prea  mândru.  Gendry 
nu  putea  fi  decât  al  lui  Robert. 

Dar  dacă  ştia  astea,  ce  altceva  mai  aflase?  Regele  mai  avea 
şi  alţi  copii  nelegitimi,  împrăştiaţi  prin  toate  cele  Şapte 
Regate.  îl  recunoscuse  deschis  pe  unul  dintre  bastarzi,  un 
băiat  de  vârsta  lui  Bran,  a  cărui  mamă  era  de  viţă  nobilă. 
Băiatul  fusese  crescut  de  castelanul  lordului  Renly,  la 
Capătul  Furtunii. 

Ned  şi-1  amintea  pe  primul  copil  al  lui  Robert,  o  fată 
născută  în  Vale,  când  Robert  însuşi  abia  dacă  era  ceva  mai 
mult  decât  un  flăcău.  O  fetiţă  drăgălaşă;  tânărul  lord  de  la 
Capătul  Furtunii  îi  asigurase  dota.  Obişnuia  să  facă  vizite 
zilnice  şi  să  se  joace  cu  copila,  mult  timp  după  ce-şi  pierduse 
orice  interes  faţă  de  mama  sa.  îl  lua  adesea  şi  pe  Ned  să-i 
ţină  companie,  fie  că  el  voia  sau  nu.  Acum,  fata  trebuie  să 
aibă  vreo  şaptesprezece,  optsprezece  ani,  îşi  dădu  el  seama; 
era  mai  mare  decât  fusese  Robert  când  o  zămislise.  Un  gând 
ciudat. 

Cersei  nu  putea  fi  încântată  de  aventurile  soţului  ei,  dar 
în  cele  din  urmă  nu  mai  conta  aproape  deloc  dacă  regele 
avea  un  bastard  sau  o  sută.  Legea  şi  obiceiurile  dădeau 
copiilor  nelegitimi  puţine  drepturi.  Gendry,  fata  din  Vale, 
băiatul  de  la  Capătul  Furtunii,  nici  unul  dintre  ei  nu  i-ar  fi 
putut  ameninţa  pe  copiii  legitimi  ai  lui  Robert. . . 

Gândurile  sale  fură  întrerupte  de  o  bătaie  în  uşă. 

-  Un  bărbat  vrea  să  vă  vadă,  lordul  meu,  spuse  Harwin. 

Nu  şi- a  dat  numele. 

-  Lasă-1  să  intre. 

Vizitatorul  său  era  un  bărbat  solid,  încălţat  cu  cizme 
acoperite  de  noroi  uscat,  înveşmântat  cu  o  robă  grea,  maro, 
din  cea  mai  aspră  ţesătură,  trăsăturile  îi  erau  ascunse  de  o 
glugă,  iar  mâinile  i  se  pierdeau  în  mânecile  largi. 

-  Cine  eşti?  întrebă  Ned. 

-  Un  prieten,  răspunse  bărbatul  cu  glugă  cu  un  glas 
ciudat  şi  şoptit.  Trebuie  să  vorbim  între  patru  ochi,  Lord 
Stark. 

Curiozitatea-i  era  mai  puternică  decât  prudenţa. 

-  Harwin,  lasă-ne  singuri,  porunci  el. 

După  ce  rămaseră  numai  ei  în  spatele  uşilor  închise, 
vizitatorul  îşi  dădu  gluga  jos. 

-  Lord  Varys?  făcu  Ned  uimit. 

-  Lord  Stark,  răspunse  Varys  cu  politeţe,  aşezându-se.  Mă 
întreb  dacă  v-aş  putea  deranja  pentru  un  pahar  de  băutură. 

Ned  umplu  două  cupe  cu  vin  de  vară  şi-i  întinse  una  lui 
Varys. 

-  Aş  fi  putut  trece  şi  la  un  pas  de  tine  fără  să  te  fi 
recunoscut,  spuse  nevenindu-i  să  creadă. 

Nu-1  văzuse  niciodată  pe  eunuc  îmbrăcat  altfel  decât  în 
mătăsuri  şi  catifea,  iar  acum  acest  om  duhnea  a  transpiraţie 
în  loc  să  miroasă  a  liliac. 

-  Asta  mi-a  fost  şi  cea  mai  scumpă  nădejde,  zise  Varys. 
Nu  s-ar  mai  putea  face  nimic  dacă  anumiţi  oameni  ar  afla  că 
ne-am  întâlnit  în  secret.  Regina  vă  supraveghează 
îndeaproape.  Vinul  este  foarte  bun.  Mulţumesc. 

-  Cum  ai  trecut  de  gărzile  mele?  întrebă  Ned.  Porther  şi 
Cayn  fuseseră  postaţi  la  turn,  iar  Alyn  pe  scări. 

-  Fortăreaţa  Roşie  are  multe  căi,  cunoscute  numai 
fantomelor  şi  păianjenilor.  Varys  zâmbi  stânjenit.  N-am  să  vă 
reţin  foarte  mult,  lordul  meu.  Sunt  anumite  lucruri  pe  care 
trebuie  să  le  aflaţi.  Sunteţi  Mâna  Regelui,  dar  regele  este  un 
smintit.  Dulcegăriile  din  vorba  eunucului  dispăruseră:  acum 
glasul  lui  era  ascuţit  şi  subţire  ca  un  bici.  E  prietenul 
dumneavoastră,  ştiu,  un  smintit,  fără  nici  o  îndoială...  şi 
sortit  pieirii,  dacă  nu-1  salvaţi  dumneavoastră.  Astăzi  era  să 
se  întâmple.  Speraseră  să-1  ucidă  în  timpul  luptelor  corp  la 
corp.  Pentru  o  clipă  Ned  rămase  fără  grai. 

-  Cine? 

Varys  sorbi  din  vin. 

-  Dacă  chiar  trebuie  să  vă  spun  şi  asta,  sunteţi  mai  prost 
decât  Robert,  iar  eu  nu  mă  adresez  cui  trebuie. 

-  Lannisterii,  zise  Ned.  Regina...  Nu,  nu  cred  asta,  nu 
Cersei.  Ea  i-a  cerut  să  nu  lupte! 

-  I-a  interzis  să  lupte,  asta  în  faţa  fratelui  său,  a 
cavalerilor  şi  sub  ochii  curtenilor.  Spuneţi-mi  adevărul,  ştiţi 
vreo  cale  mai  sigură  de  a-1  trimite  pe  Robert  într-o  luptă?  Vă 
întreb. 

Ned  avu  un  simţământ  neplăcut.  Eunucul  avea  dreptate; 
dacă-i  spuneai  lui  Robert  Baratheon  că  nu  putea  sau  n-ar 
trebui  să  facă  un  anumit  lucru,  era  ca  şi  săvârşit. 

-  Dar  chiar  dacă  ar  fi  luptat,  cine  ar  fi  îndrăznit  să-1 
lovească  pe  rege? 

Varys  dădu  din  umeri. 

-  în  competiţie  au  fost  implicaţi  patruzeci  de  cavaleri. 
Lannisterii  au  mulţi  prieteni.  în  miezul  acelui  haos,  cu  toţi 
caii  nechezând  şi  atâtea  oase  rupte,  cu  Thoros  din  Myr 
agitându-şi  sabia  ridicolă,  în  flăcări,  cine  l-ar  fi  putut  şti  pe 
criminal  dacă  vreo  lovitură  întâmplătoare  ar  fi  doborât-o  pe 
Maiestatea  Sa?  Se  întinse  după  butelcă  şi-şi  umplu  din  nou 
cupa.  După  ce  treaba  ar  fi  fost  săvârşită,  asasinul  ar  fi  fost 
copleşit  de  durere.  Parcă-1  şi  aud  plângând.  Ce  trist!  Totuşi, 
fără  nici  o  îndoială,  graţioasei  şi  milostivei  văduve  i  s-ar  fi 
făcut  milă,  l-ar  fi  ridicat  în  picioare  pe  bietul  nefericit  şi  i-ar 
fi  dat  un  sărut  delicat  în  semn  de  iertare.  Iar  bunul  Rege 
Joffrey  n-ar  fi  avut  altceva  de  făcut  decât  să-1  ierte.  Eunucul 
îşi  mângâie  obrazul.  Sau  poate  că  Cersei  l-ar  fi  lăsat  pe  Ser 
Ilyn  să-i  ia  capul.  în  acest  fel  ar  fi  apărut  mai  puţine  riscuri 
pentru  Lannisteri,  deşi  pentru  micul  prieten  ar  fi  fost  o 
surpriză  destul  de  neplăcută. 

Ned  simţi  cum  îl  cuprinde  furia. 

-  Ştiai  de  acest  complot,  dar  nu  ai  făcut  nimic. 

-  Eu  îi  controlez  pe  şoptitori,  nu  pe  războinici. 

-  Ai  fi  putut  veni  mai  repede  la  mine. 

-  Oh,  da,  mărturisesc  că  aşa  este.  Iar  dumneavoastră  v-aţi 
fi  dus  fuga-fuguţa  la  rege,  nu-i  aşa?  Iar  când  Robert  ar  fi 
auzit  de  primejdie,  ce-ar  fi  făcut? 

Ned  se  gândi  la  asta. 

-  I-ar  fi  condamnat  pe  toţi  şi  ar  fi  luptat  oricum,  ca  să 
arate  că  nu  se  teme  de  ei. 

Varys  îşi  desfăcu  mâinile. 

-  Am  să  vă  mai  fac  încă  o  mărturisire,  Lord  Eddard.  Eram 
curios  să  văd  ce-aţi  fi  făcut.  De  ce  nu  ai  venit  la  mine?  m-aţi 
întrebat,  iar  eu  trebuie  să  răspund:  De  ce?  Pentru  că  nu  am 
avut  încredere  în  dumneavoastră,  domnul  meu. 

-  De  ce  nu  ai  avut  încredere  în  mine?  Ned  era  cu  adevărat 
uluit. 

-  Fortăreaţa  Roşie  găzduieşte  două  feluri  de  oameni,  Lord 
Eddard,  spuse  Varys.  Cei  care  sunt  devotaţi  domeniului  şi 
cei  care  nu  sunt  devotaţi  decât  lor  înşile.  Până  în  această 
dimineaţă  nu  am  ştiut  de  care  parte  sunteţi...  aşa  că  am 
aşteptat  să  mă  dumiresc...  Iar  acum  ştiu  sigur.  îi  oferi  un 
zâmbet  scurt,  iar  pentru  o  clipă  chipul  său  real  şi  masca 
purtată  în  public  se  contopiră.  încep  să  înţeleg  de  ce  se  teme 
regina  atât  de  mult  de  dumneavoastră.  Oh,  da,  înţeleg. 

-  Tu  eşti  cel  de  care  ar  trebui  să  se  teamă,  spuse  Ned. 

-  Nu.  Eu  sunt  ceea  ce  sunt.  Regele  mă  foloseşte,  dar  îl 
stânjenesc.  Robert  al  nostru  este  cel  mai  puternic  dintre 
războinici,  iar  un  bărbat  atât  de  potent  are  puţină 
compasiune  pentru  iscoade  şi  spioni  şi  eunuci.  Dacă  va  veni 
ziua  în  care  Cersei  va  şopti:  „Ucide-1  pe  ăsta",  Ilyn  Payne  mi- 
a  smulge  capul  într-o  clipită,  şi  cine  l-ar  plânge  pe  bietul 
Varys?  în  nord  sau  în  sud,  păianjenii  nu  sunt  cântaţi  în 
balade.  Se  întinse  şi-1  atinse  pe  Ned  cu  o  palmă  moale.  Dar 
pe  tine,  Lord  Stark...  cred...  Ba  nu,  ştiu...  nu  te  va  ucide  nici 
măcar  pentru  regina  lui,  şi  aici  este  salvarea  noastră. 

Era  prea  mult.  Pentru  o  clipă,  Eddard  Stark  simţi  că  nu 
mai  vrea  nimic  decât  să  se  întoarcă  la  Winterfell,  la 
simplitatea  curată  a  nordului,  unde  duşmanii  erau  iarna  şi 
sălbăticia  de  dincolo  de  Zid. 

-  în  mod  sigur,  Robert  mai  are  şi  alţi  prieteni  credincioşi, 
protestă  el.  Fraţii  săi,  a  sa... 

-  ...soţie?  încheie  Varys  cu  un  zâmbet  tăios.  Fraţii  lui  îi 
urăsc  pe  Lannisteri,  foarte  adevărat,  însă  ura  faţă  de  regină 
şi  iubirea  pentru  rege  nu  sunt  chiar  acelaşi  lucru,  nu?  Ser 
Barristan  îşi  iubeşte  onoarea,  iar  Marele  Maester  Pycelle, 
doar  funcţia,  iar  Degeţel  îl  iubeşte  doar  pe  Degeţel. 

-  Garda  Regelui... 

-  Un  scut  de  hârtie,  spuse  eunucul.  încearcă  să  nu  pari 
atât  de  tulburat,  Lord  Stark.  Jaime  Lannister  însuşi  este  un 
Frate  Jurat  al  Săbiilor  Albe  şi  ştim  cu  toţii  cât  valorează  un 

jurământ.  Zilele  în  care  oameni  precum  Ryam  Redwyne  şi 
Prinţul  Aemon  Cavalerul-Dragon  purtau  mantiile  albe  s-au 
dus,  prefăcute  în  praf  şi  cântec.  Dintre  cei  şapte,  numai  Ser 
Barristan  Selmy  este  din  oţel  adevărat,  dar  Selmy  e  bătrân. 
Ser  Boros  şi  Ser  Meryn  sunt  creaţiile  reginei  până  în  măduva 
oaselor  şi  am  îndoieli  mari  cu  privire  la  ceilalţi.  Nu,  lordul 
meu,  când  se  vor  trage  săbiile,  vei  rămâne  singurul  prieten 
adevărat  pe  care-1  va  avea  Robert  Baratheon. 

-  Robert  trebuie  prevenit,  zise  Ned.  Dacă  este  adevărat 
ceea  ce-ai  spus,  fie  şi  numai  parţial,  regele  trebuie  să  afle 
asta. 

-  Şi  ce  dovadă  îi  vom  aduce?  Vorbele  mele  împotriva  lor? 
Păsărelele  mele  împotriva  reginei  şi  a  regicidului,  împotriva 
fraţilor  lui  şi  a  consiliului  său,  împotriva  Păzitorilor  Estului 
şi  Vestului,  împotriva  măreţului  Casterly  Rock?  Rogu-te, 
trimite  de-a  dreptul  după  Ser  Ilyn,  ne  va  scuti  pe  toţi  de 
pierderea  de  vreme.  Ştiu  când  un  drum  se  sfârşeşte. 

-  Totuşi,  dacă  este  adevărat  ceea  ce  spui,  vor  încerca  să 
câştige  timp  şi  să  facă  încă  o  tentativă. 

-  într-adevăr,  aşa  e,  spuse  Varys,  şi  mă  tem  că  mai  repede 
decât  credem.  Le  provoci  cele  mai  mari  nelinişti,  Lord 
Eddard.  Dar  păsărelele  mele  vor  asculta  şi  împreună  vom 
putea  să  le-o  luăm  înainte,  tu  şi  cu  mine.  Se  ridică  şi-şi  trase 
gluga  pe  faţă,  ascunzându-se  din  nou. 

Mulţumesc  pentru  vin.  Vom  mai  vorbi.  Când  mă  vei  vedea 
la  consiliu,  să  mă  tratezi  cu  obişnuitul  tău  dispreţ.  Ar  trebui 
să  nu-ţi  fie  greu  deloc. 

Ajunsese  deja  la  uşă  când  Ned  îl  chemă. 

-  Varys!  Cum  a  murit  Jon  Arryn? 

-  Chiar  mă  întrebam  când  ai  să  ajungi  şi  aici. 

-  Spune-mi. 

-  Lacrimi  de  Lys  i  se  spune.  Ceva  foarte  rar  şi  scump,  clar 
şi  dulce  ca  apa,  nu  lasă  nici  un  fel  de  urmă.  L-am  implorat 
pe  Lord  Arryn  să  folosească  un  degustător,  chiar  în  această 
încăpere  l-am  implorat,  dar  nici  nu  voia  să  audă.  Numai 
cineva  care  nu-i  nici  pe  departe  un  bărbat  s-ar  gândi  la  aşa 
ceva,  îmi  spunea  el. 

Ned  voia  să  afle  şi  restul. 

-  Cine  i-a  dat  otrava? 

-  Unul  dintre  dragii  şi  scumpii  lui  prieteni,  cu  care 
împărţea  adesea  carnea  şi  vinul,  fără  nici  o  îndoială.  Oh,  dar 

care  din  ei?  Erau  mulţi.  Lordul  Arryn  era  un  om  cumsecade, 
încrezător.  Eunucul  oftă,  adăugând:  Era  un  băiat.  Tot  ceea 
ce  avea,  îi  datora  lui  Jon  Arryn,  însă  când  văduva  a  plecat  la 
Eyrie  cu  întreaga  sa  curte,  el  a  rămas  la  Debarcaderul 
Regelui  şi  a  prosperat.  întotdeauna  mi  se  bucură  inima  când 
îi  văd  pe  cei  tineri  cum  se  ridică  în  lume.  Biciul  i  se 
strecurase  din  nou  în  glas,  iar  fiecare  cuvânt  era  o  lovitură. 
Trebuie  să  fi  făcut  o  figură  frumoasă  la  turnir  -  el,  cu 
armura  lui  nouă  şi  strălucitoare,  cu  acele  semiluni  pe 
mantie.  Ce  păcat  că  a  murit  atât  de  neaşteptat,  înainte  să  fi 
apucat  să  vorbeşti  cu  el. . . 

Ned  se  simţi  şi  el  aproape  otrăvit. 

-  Cavalerul!  exclamă.  Ser  Hugh!  Iţe  încurcate  în  alte  iţe. 
Lui  Ned  îi  vâjâia  capul.  De  ce?  De  ce  acum?  Jon  Arryn  a  fost 
Mână  timp  de  paisprezece  ani.  Ce  a,  făcut  de  au  trebuit  să-1 
omoare? 

-  Punea  întrebări,  spuse  Varys  ieşind  din  încăpere. 

TYRION 


Stând  în  frigul  zorilor  şi  privind  cum  Chiggen  îi  măcelărea 
calul,  Tyrion  Lannister  mai  adăugă  ceva  la  datoriile 
neamului  Stark.  Din  trupul  calului  se  ridicară  aburi,  când 
mercenarul  îi  deschise  burta  cu  cuţitul  de  jupuit.  Mâinile  i 
se  mişcau  abile,  nici  o  tăietură  nu  era  în  plus;  treaba  trebuia 
făcută  repede,  înainte  ca  duhoarea  de  sânge  să  adune  de  pe 
înălţimi  pisicile-umbre. 

-  Nu  va  flămânzi  nimeni  la  noapte,  zise  Bronn. 

El  era  chiar  aproape  o  umbră;  slab  până  la  oase  şi 
întunecat,  cu  ochi  negri  şi  păr  aşijderea  şi  un  smoc  de  barbă 
ţepoasă. 

-  Unii  s-ar  putea  să  flămânzească,  îi  răspunse  Tyrion.  Nu 
sunt  prea  doritor  să  mănânc  carne  de  cal.  Mai  ales  din  calul 
meu. 

-  Carnea  este  carne,  făcu  Bronn  cu  o  înălţare  din  umeri. 
Dothrakilor  le  place  calul  mai  mult  decât  vita  sau  porcul. 

-  Doar  nu  mă  iei  drept  Dothtraki!  exclamă  Tyrion  acru. 
Era    adevărat,    Dothrakii    mâncau    carne    de    cal;  de 

asemenea,  îi  lăsau  în  urmă  pe  copiii  cu  diformităţi,  să  fie 
devoraţi  de  câinii  sălbatici  care  urmau  khalasarele  lor. 
Obiceiurile  Dothraki  nu-1  entuziasmau  defel. 

Chiggen  tăie  o  felie  subţire  de  carne  însângerată  şi  o  ridică 
pentru  a  o  cerceta. 

-  Vrei  să  guşti,  piticule? 

-  Fratele  meu,  Jaime,  mi-a  dat  iapa  asta  în  cea  de-a 
douăzeci  şi  treia  zi  de  nume  a  mea,  zise  Tyrion  cu  o  voce 
lipsită  de  inflexiuni. 

-  Atunci,  mulţumeşte-i  din  partea  noastră.  Dacă-1  mai  vezi 
vreodată.  Chiggen  rânji,  dezvelindu-şi  dinţii  îngălbeniţi,  şi 
înghiţi  carnea  crudă  din  două  îmbucături.  Aduce  a  cal  de 
rasă. 

-  Ar  fi  mai  bine  dacă  ai  încerca  s-o  prăjeşti,  cu  ceapă, 
sugeră  Bronn. 

Fără  nici  un  cuvânt,  Tyrion  plecă  şchiopătând.  Frigul  îi 
pătrunsese  bine  în  oase,  iar  picioarele  sale  erau  atât  de 
umflate,  încât  abia  dacă  mai  putea  merge.  Poate  că  iapa 
moartă  fusese  norocoasă.  Mai  avea  ore  bune  de  parcurs, 
urmate  de  câteva  îmbucături  şi  un  somn  scurt  şi  înfrigurat, 
pe  pământul  tare,  iar  apoi  încă  o  noapte  la  fel,  încă  una  şi 

încă  una,  iar  numai  zeii  ştiau  cum  se  vor  termina  toate 
astea. 

-  Blestemata,  mormăi  el  pe  când  se  chinuia  să  meargă  pe 
drum  pentru  a  se  alătura  celor  care-1  prinseseră.  S-o  ia 
naiba,  pe  ea  şi  pe  toţi  cei  din  neamul  Stark! 

Amintirea  îi  era  încă  vie  şi  amară  în  minte.  La  un  moment 
dat  îşi  comanda  cina  şi,  o  clipă  mai  târziu,  se  trezise  încolţit 
de  toţi  bărbaţii  înarmaţi  din  încăpere, 

Jyck  întinzându-se  spre  sabie,  iar  hangiţa  începând  sa 
ţipe:  „Fără  săbii,  nu  aici,  vă  rog,  domnii  mei." 

Tyrion  îi  coborâse  repede  braţul,  înainte  să  se  trezească 
amândoi  hăcuiţi. 

-  Unde-ţi  sunt  manierele,  Jyck?  Buna  noastră  gazdă  a  zis 
fără  săbii.  Fă  cum  vrea  ea.  Afişase  un  zâmbet  care  trebuie  să 
fi  părut  la  fel  de  greţos  precum  îl  simţise  el.  Faceţi  o  mare 
greşeală,  Lady  Stark.  Nu  am  nici  o  legătură  cu  atacul  asupra 
fiului  dumneavoastră.  Pe  onoarea  mea. . . 

-  Onoarea  unui  Lannister!  exclamase  ea  laconică.  îşi 
ridicase  apoi  mâinile,  ca  toată  lumea  să  vadă.  Pumnalul  lui 
mi-a  lăsat  cicatricile  astea.  Lama  a  fost  aţintită  direct  spre 
gâtul  fiului  meu. 

Tyrion  simţise  ura  crescând  în  jurul  său,  groasă  şi 
ceţoasă,  alimentată  de  tăieturile  de  pe  mâinile  femeii  Stark. 

-  Ucideţi-1,  şuierase  din  spatele  lui  una  dintre  femeile  bete 
şi  şleampete,  iar  alte  glasuri  se  alăturaseră  îndemnului,  mai 
repede  decât  ar  fi  putut  crede. 

Străini  cu  toţii,  destul  de  prietenoşi  cu  o  clipă  înainte, 
acum  îi  cereau  sângele  precum  câinii  adulmecând  o  urmă. 
Tyrion  vorbise  tare,  încercând  să-şi  stăpânească  tremurul 
vocii: 

-  Dacă  Lady  Stark  crede  că  trebuie  să  răspund  pentru 
vreo  crimă,  am  să  merg  cu  ea  pentru  a  face  asta. 

Fusese  singura  acţiune  posibilă.  Orice  încercare  de  a  ieşi 
din  încercuire  ar  fi  fost  o  invitaţie  sigură  la  o  moarte 
timpurie.  Câteva  zeci  de  săbii  fuseseră  trase,  răspunzând 
cererii  femeii  Stark:  Harrenhal,  cei  trei  Brackeni,  o  pereche 
de  lefegii  nespălaţi  care  păreau  gata  să-1  ucidă  dacă  ar  fi 
scuipat  măcar,  şi  nişte  ţărănoi  proşti  care,  fără  îndoială,  nu 
aveau  nici  o  idee  în  ce  se  băgau.  în  faţa  lor,  ce-i  mai 
rămăsese  lui  Tyrion?  Un  pumnal  la  cingătoare  şi  doi  oameni. 
Jyck  avea  o  mână  destul  de  bună  pentru  sabie,  însă  Morrec 

nici  nu  conta;  era  în  parte  grăjdar,  în  parte  bucătar,  servitor, 
dar  nu  şi  soldat.  Cât  despre  Yoren,  indiferent  ce  crezuse 
despre  el,  fraţii  în  negru  juraseră  să  nu  se  amestece  în 
ciondănelile  de  pe  domeniu.  Yoren  n-ar  fi  făcut  nimic. 

Şi  într-adevăr,  fratele  în  negru  se  retrăsese  în  tăcere  când 
bătrânul  cavaler  de  lângă  Lady  Stark  spusese: 

-  Luaţi-le  armele! 

Iar  mercenarul  Bronn  făcuse  un  pas  înainte  pentru  a  lua 
sabia  din  mâna  lui  Jyck  a-1  lăsa  pe  el  fără  pumnal.  Şi  astfel, 
tensiunea  din  încăpere  se  diminuase  vizibil. 

Tyrion  recunoscuse  glasul  bătrân:  maestrul  de  arme  de  la 
Winterfell,  rămas  fără  favoriţi. 

Din  gura  hangiţei  se  împrăştiaseră  picături  de  salivă 
purpurie  când  se  rugase  de  Catelyn  Stark: 

-  Nu-1  omorâţi  aici! 

-  Nu-1  omorâţi  niciunde,  ceruse  Tyrion. 

-  Duceţi-1  în  altă  parte,  nu  vreau  sânge  aici,  doamna  mea, 
nu  vreau  certuri  între  lorzi  în  casa  mea. 

-  îl  ducem  înapoi  la  Winterfell,  spusese  ea. 

Tyrion  se  gândise:  Ei  bine,  poate  că...  Deja  avusese  timp  să 
arunce  o  privire  prin  încăpere  şi  să-şi  facă  o  idee  mai  clară 
asupra  situaţiei.  Nu  era  pe  de-a-ntregul  dezamăgit  de  ceea  ce 
văzuse.  Oh,  femeia  Stark  fusese  isteaţă,  fără  nici  o  îndoială. 
Forţează-i  să-şi  afirme  public  jurământul  depus  în  faţa 
tatălui  ei  şi  îi  poţi  chema  în  ajutor,  iar  ea,  sigur,  era  doar  o 
biată  femeie.  Totuşi,  succesul  nu  fusese  atât  de  mare  cum  i- 
ar  fi  plăcut  ei.  în  încăpere  se  aflaseră  aproape  cincizeci  de 
oameni,  după  aprecierea  sa.  Chemările  lui  Catelyn  Stark 
abia  dacă  ridicaseră  o  duzină;  ceilalţi  păreau  confuzi, 
înspăimântaţi  sau  plictisiţi  Numai  doi  dintre  Frey  se 
ridicaseră,  observase  Tyrion,  şi  se  aşezaseră  la  loc  foarte 
repede  când  căpitanul  lor  nu  se  clintise.  Tyrion  ar  fi  zâmbit, 
dacă  ar  fi  îndrăznit. 

-  Atunci,  fie  şi  Winterfell,  preferase  el  să  spună.  Era  o  cale 
lungă,  ştia  asta  foarte  bine,  pentru  că  tocmai  străbătuse 
drumul  în  sens  invers.  Şi  atât  de  multe  se  puteau  petrece  în 
acest  timp. 

-  Tatăl  meu  se  va  întreba  ce  s-a  ales  de  mine,  adăugase  el, 
prinzând  privirea  spadasinului  care  se  oferise  să  împartă 
camera  cu  el.  Ar  plăti  o  recompensă  bună  oricui  i-ar  aduce 
vestea  celor  întâmplate  astăzi.  Desigur,  Lordul  Tywin  n-ar 

face  asta,  însă  Tyrion  da,  dacă  şi-ar  recâştiga  libertatea. 

Ser  Rodrik  privise  spre  doamna  lui  cu  îngrijorare,  aşa  cum 
se  şi  cuvenea. 

-  Oamenii  lui  îl  însoţesc,  anunţase  bătrânul  cavaler.  Iar 
celorlalţi  le  vom  mulţumi  pentru  că  păstrează  tăcerea  asupra 
celor  văzute. 

Tyrion  făcuse  tot  posibilul  să  nu  izbucnească  în  râs. 
Tăcerea?  Bietul  smintit  bătrân!  Dacă  nu  lua  tot  hanul  cu  el, 
vestea  se  va  răspândi  în  lume  imediat  după  plecarea  lor. 
Călăreţul  liber,  cu  banul  de  aur  în  buzunar,  va  zbura  spre 
Casterly  Rock  precum  o  săgeată.  Dacă  nu  el,  atunci 
altcineva.  Yoren  va  spune  povestea  în  sud.  Menestrelul 
prostănac  va  face  o  întreagă  istorie  din  ea.  Fraţii  Frey  vor 
raporta  totul  lordului  lor,  iar  numai  zeii  ştiau  ce  ar  fi  putut 
face  acesta.  Lordul  Walder  Frey  putea  fi  el  jurat 
Riverrunului,  însă  era  un  om  prudent,  care  trăise  .uita  amar 
de  vreme  numai  pentru  că  se  asigurase  dintotdeauna  că  era 
de  partea  învingătorului.  Cel  puţin,  îşi  putea  trimite  păsările 
spre  sud,  la  Debarcaderul  Regelui,  şi  poate  că  va  îndrăzni  să 
facă  mai  mult  decât  atât. 

Catelyn  Stark  nu  mai  pierduse  vremea. 

-  Trebuie  să  plecăm  imediat.  Avem  nevoie  de  cai  odihniţi 
şi  provizii  pentru  drum.  Oameni  buni,  ştiţi  de  acum  că  veţi 
avea  recunoştinţa  veşnică  a  Casei  Stark.  Dacă  vreunul  dintre 
voi  ne  va  ajuta  să  păzim  captivii  şi  să-i  aducem  în  siguranţă 
la  Winterfell,  vă  promit  că  veţi  fi  bine  răsplătiţi.  Nici  nu-i 
trebuise  mai  mult;  nebunii  se  repeziseră  înainte.  Tyrion  le 
studiase  feţele;  într- adevăr,  vor  fi  cu  toţii  bine  răsplătiţi,  îşi 
promisese  el,  dar  nu  chiar  cum  îşi  imaginau  ei. 

Totuşi,  chiar  şi  când  îl  căraseră  afară  ca  pe  un  balot, 
înşeuând  caii  în  ploaie  şi  legându-i  încheieturile  cu  o  bucată 
de  funie  aspră,  lui  Tyrion  Lannister  nu-i  fusese  cu  adevărat 
frică.  Nu  vor  reuşi  niciodată  să-1  ducă  la  Winterfell,  ar  fi 
putut  pune  rămăşag  pentru  asta.  Călăreţii  le  vor  lua  urma 
peste  cel  mult  o  zi,  păsările  îşi  vor  lua  zborul  şi,  desigur, 
unul  dintre  lorzii  de  pe  râu  va  dori  să-i  facă  tatălui  său  un 
favor,  dând  o  mână  de  ajutor.  Tyrion  se  felicitase  pentru 
subtilitatea  sa,  chiar  şi  atunci  când  cineva  îi  trăsese  o  glugă 
peste  cap,  ridicându-1  în  şa. 

Plecaseră  prin  ploaie  galopând  aprig  şi,  nu  peste  multă 
vreme,  coapsele  lui  Tyrion  se  contractaseră  dureros,  iar 

dosul  îi  pulsa  de  durere.  Chiar  şi  după  ce  se  îndepărtaseră 
destul  de  mult  de  han,  iar  Catelyn  Stark  încetinise  la  trap, 
pentru  el  fusese  o  călătorie  mizerabilă  şi  umilitoare,  pe  un 
teren  aspru,  totul  fiind  agravat  de  orbirea  sa.  Orice  răsucire 
îl  punea  în  pericolul  de  a  cădea  de  pe  cal  Gluga  înăbuşea 
sunetele,  aşa  că  nu-şi  putuse  da  seama  ce  se  vorbea  în  jurul 
lui,  iar  ploaia  îi  înmuiase  hainele,  gluga  lipindu-i-o  de  faţă, 
astfel  că  se  chinuia  până  să  şi  respire.  Funia  îi  rodea 
încheieturile  şi  părea  că  se  strânge  tot  mai  tare,  pe  măsură 
ce  noaptea  trecea.  Tocmai  voiam  să  mă  aşez  lângă  un  foc 
zdravăn,  la  o  friptură  de  pasăre,  iar  nenorocitul  ăla  de 
menestrel  a  trebuit  să  deschidă  gura,  se  gândise  el  cu 
amărăciune.  Menestrelul  li  se  alăturase. 

-  Din  toate  astea  va  ieşi  un  cântec  măreţ,  iar  eu  sunt  cel 
care-1  va  compune,  îi  spusese  el  lui  Catelyn  Stark,  atunci 
când  îşi  anunţase  intenţia  de  a  veni  cu  ei  să  vadă  cum  se  va 
sfârşi  „această  minunată  aventură".  Tyrion  se  întrebase  dacă 
băiatul  va  mai  găsi  aventura  atât  de  minunată  după  ce 
călăreţii  lui  Lannister  îi  vor  fi  ajuns  din  urmă. 

Ploaia  se  oprise  în  cele  din  urmă,  iar  lumina  zorilor  se 
strecurase  prin  pânza  udă  de  pe  ochii  lui  când  Catelyn  Stark 
dăduse  ordinul  de  oprire.  Mâini  butucănoase  îl  trăseseră  de 
pe  cal,  îi  desfăcuseră  legăturile  şi-i  smulseseră  gluga  de  pe 
cap.  Când  dăduse  cu  ochii  de  drumul  îngust,  pietros,  poalele 
dealurilor  înălţându-se  abrupte  şi  sălbatice  peste  tot  în  jurul 
lor,  de  zimţii  piscurilor  acoperite  cu  zăpadă,  în  depărtare, 
orice  urmă  de  speranţă  îi  pierise  îndată. 

-  Ăsta-i  drumul  mare,  icnise  el,  privind-o  acuzator  pe 
Lady  Stark.  Drumul  de  est.  Aţi  spus  că  mergem  spre 
Winterfell! 

Catelyn  Stark  îi  dăruise  un  zâmbet  uşor. 

-  Am  spus-o  tare  şi  de  multe  ori,  căzuse  ea  de  acord.  Fără 
îndoială,  prietenii  tăi  o  vor  lua  într-acolo  când  vor  veni  după 
noi.  Le  doresc  călătorie  plăcută. 

Chiar  şi  acum,  după  multe  zile,  amintirea  asta  îl  umplea 
de  o  furie  neputincioasă.  întreaga  sa  viaţă,  Tyrion  se 
mândrise  cu  isteţimea  sa,  singurul  dar  despre  care  zeii 
consideraseră  că  i  se  potrivea,  şi  totuşi,  lupoaica  asta  de 
Catelyn  Stark,  de  şapte  ori  fie  ea  blestemată,  îl  păcălise  cu 
fiecare  mişcare.  Concluzia  i  se  părea  mult  mai  iritantă  decât 
însuşi  faptul  că  fusese  răpit. 

Se  opriră  numai  atât  cât  le  trebuia  să  hrănească  şi  să 
adape  caii,  după  care  porniră  din  nou  la  drum.  De  data  .ista, 
Tyrion  fu  scutit  de  a  mai  purta  gluga.  După  cea  de-a  doua 
noapte  nu-1  mai  legară  la  mâini  şi,  odată  ce  ajunseră  pe 
munte,  abia  dacă  se  mai  învredniceau  să-1  păzească.  Se 
părea  că  nu  se  temeau  că  ar  fi  putut  fugi.  Şi  de  ce  ar  fi  făcut  - 
o?  Aici,  sus,  ţinuturile  erau  aspre  şi  sălbatice,  iar  drumul  de 
munte  era  doar  ceva  mai  mult  decât  o  simplă  cărăruie 
pietroasă.  Dacă  ar  fi  fugit,  cât  de  departe  ar  fi  putut  spera  să 
ajungă,  singur  şi  fără  provizii?  Pisicile-umbre  s-ar  fi  ospătat 
cu  el,  iar  clanurile  care  trăiau  în  fortăreţele  din  munţi  erau 
formate  din  briganzi  şi  ucigaşi,  care  nu  se  plecau  înaintea 
nici  unei  legi,  ci  doar  a  săbiei. 

Cu  toate  astea,  femeia  Stark  îi  mâna  înainte  fără  încetare. 
Ştia  unde  mergeau.  O  ştiuse  din  clipa  în  care-i  luaseră  gluga 
de  pe  faţă.  Aceşti  munţi  făceau  parte  din  domeniul  Casei 
Arryn,  iar  văduva  ultimei  Mâini  era  o  Tully,  sora  lui  Catelyn 
Stark...  şi  nicidecum  prietenă  a  Lannisterilor.  Tyrion  o 
cunoscuse  puţin  pe  Lady  Lysa  în  timpul  şederii  ei  la 
Debarcaderul  Regelui  şi  nu  ardea  de  nerăbdare  să 
reînnoiască  legătura. 

Duşmanii  lui  erau  adunaţi  în  jurul  unui  pârâu,  la  mică 
distanţă  în  jos,  pe  drum.  Caii  îşi  făcuseră  plinul  cu  apă 
îngheţată  şi  păşteau  smocurile  de  iarbă  maronie  care 
creşteau  între  fisurile  din  stâncă.  Jyck  şi  Morrec  se 
înghesuiau  unul  în  altul,  posomorâţi  şi  jalnici.  Mohor  îi 
veghea,  sprijinit  într-o  suliţă,  şi  purta  un  coif  de  fier,  rotund, 
care-1  făcea  să  arate  de  parcă  ar  fi  avut  un  castron  pe  cap.  în 
apropiere,  Marillion,  menestrelul,  îşi  ungea  harfa  de  lemn, 
văicărindu-se  de  ce  făcea  umezeala  din  corzile  ei. 

-  Trebuie  să  ne  odihnim,  doamna  mea,  îi  spunea  cavalerul 
rătăcitor,  Ser  Willis  Wode,  lui  Catelyn  Stark,  când  Tyrion  se 
apropie.  Era  omul  lui  Lady  Whent,  ţeapăn  şi  solid,  primul 
care  se  ridicase  în  ajutorul  lui  Catelyn  Stark  la  han. 

-  Ser  Willis  spune  adevărul,  doamna  mea,  zise  Ser  Rodrik. 
Este  al  treilea  cal  pe  care  l-am  pierdut. 

-  Vom  pierde  mai  mult  decât  caii,  dacă  ne  ajung  din  urmă 
Lannisterii,  le  reaminti  ea.  Faţa  sa  era  suptă  şi  arsă  de  vânt, 
dar  nu-şi  pierduse  nici  o  clipă  expresia  hotărâtă. 

-  Slabe  şanse  să  se  întâmple  asta  aici,  interveni  Tyrion. 

-  Doamna  nu  ţi-a  cerut  părerea,  piticule,  se  răsti  Kurleket, 

un  grăsan  prostănac,  cu  părul  tuns  scurt  şi  o  figură  porcină. 
Era  unul  dintre  Brackeni,  un  maestru  de  arme,  în  serviciul 
Lordului  Janos.  Tyrion  depusese  un  efort  special  să  le  reţină 
numele,  ca  să  poată  să  le  mulţumească  mai  târziu  pentru 
tratamentul  blând  pe  care  i-1  aplicaseră.  Un  Lannister  îşi 
plătea  întotdeauna  datoriile.  Kurleket  va  învăţa,  într-o  zi,  la 
fel  ca  prietenii  săi,  Lharys  şi  Mohor,  precum  şi  bunul  Ser 
Willis,  şi  lefegiii  Bronn  şi  Chiggen.  Plănuia  o  lecţie  deosebit 
de  usturătoare  pentru  Marillion,  cel  cu  harfa  de  lemn  şi 
vocea  dulceagă  de  tenor,  care  se  străduia  atât  de  bărbăteşte 
să  facă  să  rimeze  pezevenghi  cu  schilod  şi  şchiop,  încât  să 
poată  compune  un  cântec  despre  ruşinea  sa. 

-  Lăsaţi-1  să  vorbească,  porunci  Lady  Stark.  Tyrion 
Lannister  se  aşeză  pe  o  stâncă. 

-  Cam  pe  acum,  urmăritorii  noştri  gonesc  peste  Gât, 
vânând  amăgirile  pe  care  le-aţi  lăsat  pe  drumul  regelui... 
presupunând  că  s-a  declanşat  o  urmărire,  fapt  care  nu  este 
deloc  sigur.  Oh,  fără  îndoială,  vestea  a  ajuns  la...  tatăl  meu... 
Doar  atât  că  tatăl  meu  nu  mă  iubeşte  din  cale-afară  de  mult, 
şi  nu  sunt  deloc  sigur  că  s-ar  osteni  să  se  pună  în  mişcare. 

Era  doar  pe  jumătate  adevărat;  Lordului  Tywin  Lannister 
nu-i  păsa  nici  cât  negru  sub  unghie  de  fiul  său  schilod,  însă 
nu  ar  tolera  nici  cea  mai  mică  atingere  a  onoarei  Casei  sale. 

-  Este  un  ţinut  aspru,  Lady  Stark.  Nu  veţi  afla  nici  un 
ajutor  până  ce  nu  veţi  ajunge  în  Vale  şi  orice  cal  pe  care-1 
mai  pierdeţi  îi  va  împovăra  pe  ceilalţi  şi  mai  mult.  Mai  rău, 
riscaţi  să  mă  pierdeţi  pe  mine.  Sunt  mic  şi  nu  prea  puternic 
şi  dacă  mor  eu,  care-i  ideea?  Asta  nu  era  deloc  o  minciună. 
Tyrion  nu  ştia  cât  va  mai  putea  îndura  acest  ritm. 

-  S-ar  putea  spune  că  moartea  ta  este  ideea,  Lannister, 
răspunse  Catelyn  Stark. 

-  Nu  cred,  zise  Tyrion.  Dacă  m-aţi  fi  vrut  mort,  nu  ar  fi 
trebuit  decât  să  spuneţi  un  cuvânt,  iar  unul  dintre  aceşti 
prieteni  credincioşi  ai  dumneavoastră  mi-ar  fi  dat  cu  multă 
bucurie  zâmbetul  cel  roşu.  Se  uită  spre  Kurleket,  însă 
bărbatul  era  mult  prea  întunecat  la  minte  ca  priceapă  ironia. 

-  Cei  din  neamul  Stark  nu  ucid  oameni  în  patul  lor. 

-  Nici  eu,  rosti  el.  Vă  mai  spun  încă  o  dată,  nu  an»  avut 
nimic  de-a  face  cu  încercarea  de  ucidere  a  fiului 
dumneavoastră. 

-  Asasinul  era  înarmat  cu  pumnalul  tău.  Tyrion  simţi  cum 

îl  trec  căldurile. 

-  Nu  era  pumnalul  meu,  insistă  el.  De  câte  ori  trebuie  să 
vă  jur  asta?  Lady  Stark,  indiferent  ce  credeţi  despre  mine,  nu 
sunt  prost.  Numai  un  idiot  l-ar  înarma  pe  un  mardeiaş  de 
rând  cu  propria  sa  lamă. 

I  se  păru  o  clipă  că  vede  un  licăr  de  îndoială  în  ochii  ei, 
dar  ceea  ce  spuse  ea  era  altceva: 

-  De  ce  m-ar  minţi  Petyr? 

-  De  ce  se  uşurează  urşii  prin  pădure?  întrebă  el.  Pentru 
că  asta  este  natura  lor.  Minciuna  este  la  fel  de  firească 
precum  respiraţia  pentru  oameni  ca  Degeţel.  Ar  trebui  ca 
dumneavoastră  să  ştiţi  asta,  mai  bine  decât  oricine. 

Ea  făcu  un  pas  spre  el,  cu  figura  încrâncenată. 

-  Şi  ce  înseamnă  asta,  Lannister?  Tyrion  îşi  înălţă  capul. 

-  Toţi  bărbaţii  de  la  curte  l-au  auzit  cum  povestea  că  v-a 
luat  fecioria,  doamna  mea. 

-  Asta-i  o  minciună!  zise  Catelyn  Stark. 

-  Oh,  pitic  pervers  şi  împieliţat,  făcu  Marillion  şocat, 
Kurleket  îşi  scoase  pumnalul,  o  bucată  ameninţătoare  de  fier 
negru. 

-  Doar  un  cuvânt,  doamna  mea,  şi-i  voi  azvârli  limba  aia 
mincinoasă  la  picioarele  dumneavoastră.  Ochii  lui  porcini 
erau  umeziţi  de  bucuria  unei  astfel  de  perspective. 

Catelyn  Stark  îl  scruta  pe  Tyrion  cu  o  asemenea  răceală 
întipărită  pe  faţă,  cum  el  nu  mai  văzuse  până  atunci. 

-  Petyr  Baelish  m-a  iubit,  cândva.  Era  doar  un  băiat. 
Pasiunea  sa  a  fost  o  tragedie  pentru  noi  toţi,  însă  era 
adevărată  şi  pură,  nu  ceva  de  care  să  râzi.  îmi  voia  mâna. 
Acesta  este  adevărul.  Eşti  cu  adevărat  un  nemernic, 
Lannister. 

-  Iar  tu  eşti  o  proastă,  Lady  Stark.  Degeţel  nu  a  iubit 
niciodată  pe  nimeni,  ci  doar  pe  el  însuşi,  iar  eu  îţi  promit  că 
nu  mâna  ta  îl  extazia,  ci  aceşti  sâni  plini  ai  tăi,  gura  asta 
dulce  şi  căldura  dintre  picioarele  tale. 

Kurleket  îl  apucă  de  un  smoc  de  păr  şi-i  trase  capul  înapoi 
cu  o  smucitură  bruscă,  dezgolindu-i  gâtul.  Tyrion  simţi  sub 
bărbie  sărutul  rece  al  oţelului. 

-  Să-i  dau  cep,  doamna  mea? 

-  Ucide-mă  şi  adevărul  va  muri  cu  mine,  icni  Tyrion. 

-  Lasă-1  să  vorbească,  porunci  Catelyn  Stark.  Kurleket  îşi 
desprinse  mâna,  în  silă,  din  părul  lui  Tyrion. 

Acesta  inspiră  adânc. 

-  Cum  ţi-a  povestit  Degeţel  că  am  ajuns  la  pumnalul  ăsta 
al  lui?  Răspunde-mi. 

-  L-ai  câştigat  la  un  rămăşag,  în  timpul  turnirului  de  ziua 
numelui  Prinţului  Joffrey. 

-  Când  fratele  meu,  Jaime,  a  fost  doborât  de  pe  cal  de 
Cavalerul  Florilor,  nu  asta-i  povestea? 

-  Aşa  este,  admise  ea.  O  cută  îi  străbătu  fruntea. 

-  Călăreţi! 

Ţipătul  ţâşnise  de  pe  culmea  rotunjită  de  vânt  de 
deasupra  lor.  Ser  Rodrik  îl  trimisese  pe  Lharys  să  se  caţăre 
pe  stâncă  şi  să  supravegheze  drumul  în  timp  ce  ei  se 
odihneau.  Preţ  de  o  clipă,  nu  mişcă  nimeni.  Catelyn  Stark  re» 
acţiona  prima. 

-  Ser  Rodrik,  Ser  Willis,  pe  cai,  strigă  ea.  Puneţi  ceilalţi  cai 
în  spatele  nostru.  Mohor,  păzeşti  prizonierii. 

-  Daţi-ne  arme!  Tyrion  ţâşni  în  picioare  şi  o  apucă  de  braţ. 
Vei  avea  nevoie  de  fiecare  sabie. 

Ea  îşi  dădu  seama  că  avea  dreptate,  Tyrion  văzu  asta. 
Clanurilor  de  la  munte  nu  le  păsa  deloc  de  duşmănia  marilor 
Case;  ar  măcelări  orice  Stark  sau  Lannister  cu  aceeaşi 
fervoare,  aşa  cum  se  măcelăreau  şi  între  ei.  S-ar  fi  putut  s-o 
cruţe  pe  Catelyn;  era  încă  destul  de  tânără  ca  să  aducă  pe 
lume  copii.  Cu  toate  astea,  ea  ezită. 

-  îi  aud!  anunţă  Ser  Rodrik. 

Tyrion  întoarse  capul  să  asculte,  şi  auzi  clar:  zgomot  de 
potcoave.  O  duzină  de  cai  sau  chiar  mai  mulţi,  apropiindu- 
se.  Deodată,  se  puseră  în  mişcare  cu  toţii,  întinzându-se 
după  arme  şi  alergând  la  armăsarii  lor.  în  jurul  lor  se 
împrăştiau  pietre  când  Lharys  veni  sărind  şi  alunecând  în 
jos,  pe  pantă.  Ajunse  cu  respiraţia  tăiată  înaintea  lui  Catelyn 
Stark  -  un  bărbat  butucănos,  cu  smocuri  de  păr  ruginiu 
ieşind  de  sub  coiful  conic  de  oţel. 

-  Douăzeci  de  oameni,  poate  douăzeci  şi  trei,  spuse  el 
trăgându-şi  respiraţia.  Şerpii  Laptelui  sau  Fraţii  Lunii,  după 
părerea  mea.  Au  ochi  peste  tot,  doamna  mea...  iscoade 
ascunse...  ştiu  că  suntem  aici. 

Ser  Rodrik  Cassel  era  deja  pe  cal,  cu  o  sabie  în  mâini. 
Mohor  se  pitise  după  o  stâncă,  cu  ambele  mâini  strânse  pe 
suliţa  sa  cu  vârf  de  oţel  şi  un  pumnal  între  dinţi. 

-  Tu,  cântăreţule,  strigă  Ser  Willis.  Ajută-mă  aici  cu 

pieptarul. 

Marillion  zăcea  încremenit,  strângându-şi  harfa  de  lemn, 
cu  faţa  albă  ca  laptele,  însă  omul  lui  Tyrion,  Morrec,  se 
ridică  imediat  în  picioare  şi  alergă  să-1  ajute  pe  cavaler  cu 
armura. 

Tyrion  continua  să  o  strângă  de  mână  pe  Catelyn  Stark. 

-  Nu  ai  de  ales,  îi  spuse.  Suntem  trei  şi  un  al  patrulea  om 
e  pus  să  ne  păzească...  patru  oameni  care  ar  putea  face  aici 
deosebirea  dintre  viaţă  şi  moarte. 

-  Dă-mi  cuvântul  tău  de  onoare  că  lăsaţi  săbiile  jos 
imediat  ce  se  termină  lupta. 

-  Cuvântul  meu?  Tropăitul  de  copite  se  auzea  mai  tare 
acum.  Tyrion  rânji  parşiv.  Oh,  îl  aveţi,  doamna  mea...  pe 
onoarea  mea  de  Lannister. 

Preţ  de  o  clipă  crezu  că-1  va  scuipa,  dar  în  loc  de  asta  ea 
se  răsti: 

-  Daţi-le  arme,  şi  se  retrase  cât  de  repede  putu. 

Ser  Rodrik  îi  aruncă  lui  Jyck  spada  sa  şi  teaca,  şi  se  puse 
în  mişcare  să  iasă  în  întâmpinarea  duşmanilor.  Morrec  se 
servi  cu  un  arc  şi  o  tolbă  cu  săgeţi  şi  se  aşeză  într-un 
genunchi  într-o  parte  a  drumului.  Era  mai  bun  ca  arcaş 
decât  ca  spadasin.  Iar  Bronn  galopă  şi-i  oferi  lui  Tyrion  o 
secure  cu  două  tăişuri. 

-  N-am  luptat  niciodată  cu  securea.  Simţea  în  mână  cât 
de  incomodă  şi  de  neobişnuită  era  arma.  Avea  un  mâner 
scurt,  o  lamă  grea  şi  o  ţepuşă  urâtă  la  capăt. 

-  Fă-te  că  tai  lemne,  îi  spuse  Bronn  trăgându-şi  sabia 
lungă  din  teaca  de  la  spate.  Scuipă  şi  galopă  pentru  a  li  se 
alătura  lui  Chiggen  şi  Ser  Rodrik.  Ser  Willis  se  urcă  pe  cal 
venind  lângă  ei,  bâjbâind  cu  mâinile  pe  coif,  o  oală  de  metal 
cu  o  deschizătură  în  dreptul  ochilor  şi  o  fâşie  lungă  de 
mătase  neagră. 

-  Lemnele  nu  sângerează,  rosti  Tyrion,  fără  a  se  adresa 
cuiva  anume.  Se  simţea  dezgolit  fără  armură.  Căuta  cu 
privirea  o  stâncă  şi  alergă  spre  locul  unde  se  ascundea 
Marillion.  Mişcă-te! 

-  Pleacă!  îi  strigă  băiatul.  Sunt  menestrel,  nu  vreau  să  iau 
parte  la  lupta  asta! 

-  Ce-i,  ţi-ai  pierdut  gustul  pentru  aventură?  Tyrion  îl  lovi 
până  când  acesta  se  rostogoli.  O  clipă  mai  târziu,  călăreţii 
căzură  asupra  lor. 

Nu  erau  nici  blazoane,  nici  flamuri,  nici  trompete  sau 
tobe,  doar  zbârnâitul  corzilor  de  arc,  cu  care  trăgeau  Morrec 
şi  Lharys  şi,  dintr-odată,  oamenii  clanurilor  năvăliră  tunând 
din  lumina  zorilor,  oameni  zvelţi,  întunecaţi,  în  piei  tari  şi 
armuri  descompletate,  cu  feţele  ascunse  sub  coifurile  fără 
vizieră.  în  mâinile  lor  înmănuşate  strângeau  tot  felul  de 
arme:  săbii  lungi  şi  lăncii,  seceri  ascuţite,  ciomege  ghintuite, 
pumnale  şi  măciuci  grele,  de  fier.  în  fruntea  lor  călărea  un 
bărbat  uriaş,  într-o  mantie  din  blană  tărcată  de  pisică- 
umbră,  înarmat  cu  o  sabie  mare,  pentru  ambele  mâini. 

Ser  Rodrik  strigă: 

-  Winterfell! 

Şi  se  avântă  să-i  iasă  în  cale,  cu  Bronn  şi  Chiggen  alături, 
urlând  un  strigăt  de  luptă,  fără  cuvinte.  Urmă  Ser  Willis, 
rotind  în  jurul  capului  un  buzdugan  ghintuit. 

-  Harrenhal!  Harrenhal! 

Tyrion  simţi  nevoia  bruscă  de  a  ţâşni  în  sus,  agitându-şi 
securea,  şi  de  a  tuna:  Casterly  Rock!  însă  momentul  de 
nebunie  trecu  repede  şi  se  ghemui  şi  mai  mult  la  pământ. 

Auzi  nechezatul  cailor  speriaţi  şi  zăngănitul  metalului 
izbindu-se  de  metal.  Sabia  lui  Chiggen  sfârtecă  faţa  dezgolită 
a  unuia  dintre  călăreţii  în  cămaşă  de  zale,  iar  Bronn  intră 
printre  oamenii  din  clan  ca  un  vârtej,  secerând  duşmanii  în 
dreapta  şi-n  stânga.  Ser  Rodrik  îl  lovi  pe  uriaşul  cu  mantia 
din  blană,  caii  lor  dansând  unul  în  jurul  celuilalt,  pe  când  ei 
schimbau  lovitură  după  lovitură.  Jyck  sări  pe  un  cal  şi 
galopă  cu  spatele  descoperit  în  vârtejul  luptei,  Tyrion  văzu  o 
pană  de  săgeată  ieşind  din  gâtul  bărbatului  cu  mantie  de 
blană.  Când  deschise  gura  să  strige,  afară  ţâşni  doar 
sângele.  Când  căzu,  Ser  Rodrik  se  lupta  deja  cu  altcineva. 

Deodată,  Marillion  ţipă,  acoperindu-şi  capul  cu  harfa  lui 
de  lemn  când  un  cal  sări  peste  stânca  lor.  Tyrion  se  repezi  în 
picioare  când  călăreţul  se  întoarse  să  vină  la  ei,  agitând  un 
ciomag  cu  ţepi.  Tyrion  răsuci  securea  cu  ambele  mâini. 
Lama  nimeri  în  gâtul  calului,  scoţând  un  sunet  înfundat,  iar 
Tyrion  aproape  că  scăpă  mânerul  securii  când  animalul 
necheză  şi  căzu.  Reuşi  să-şi  smulgă  arma  şi  să  se  ferească, 
neîndemânatic.  Marillion  fu  mai  puţin  norocos.  Cal  şi  călăreţ 
se  prăbuşiră  înlănţuiţi  peste  menestrel.  Tyrion  sări  înapoi  în 
vreme  ce  piciorul  brigandului  rămase  prins  sub  armăsarul 
căzut,  şi  înfipse  securea  în  gâtul  omului,  puţin  mai  sus  de 

omoplaţi. 

Pe  când  se  opintea  să  smulgă  lama,  îl  auzi  pe  Marillion 
gemând  sub  cadavre. 

-  Să  mă  ajute  cineva,  icni  menestrelul.  Zeii  aibă  milă, 
sângerez. 

-  Cred  că-i  sângele  calului,  spuse  Tyrion. 

Mâna  menestrelului  se  târî  afară  de  sub  animalul  mort, 
tăvălindu-se  în  noroi  ca  un  păianjen  cu  cinci  picioare.  Tyrion 
îşi  lăsă  călcâiul  peste  degetele  tremurânde  şi  simţi  un 
trosnet  reconfortant. 

-  închide  ochii  şi  prefă-te  mort,  îl  sfătui  pe  menestrel, 
după  care-şi  ridică  securea  şi  plecă. 

Apoi  totul  se  dezlănţui.  Zorii  erau  plini  de  strigăte  şi  urlete 
şi  încărcaţi  de  mirosul  greu  de  sânge,  iar  lumea  devenise  un 
haos.  Săgeţi  îi  trecură  şuierând  pe  la  urechi  şi  se  sparseră  de 
stânci.  îl  văzu  pe  Bronn,  în  picioare,  luptând  cu  câte  o  sabie 
în  fiecare  mână.  Tyrion  se  ţinu  departe  de  luptă, 
strecurându-se  din  stâncă  în  stâncă  şi  ţâşnind  din  umbră 
pentru  a  lovi  picioarele  cailor  care  treceau.  Dădu  peste  un 
brigand  rănit  şi-1  omorî,  servindu-se  cu  coiful  omului.  Nu  i 
se  potrivea  prea  bine,  însă  Tyrion  era  încântat  de  orice 
protecţie.  Jyck  fu  lovit  pe  la  spate  în  timp  ce-1  tăia  pe  cel  din 
faţa  lui,  iar  ceva  mai  târziu  Tyrion  se  împiedică  de  cadavrul 
lui  Kurleket.  Chipul  porcin  fusese  zdrobit  cu  o  măciucă,  însă 
Tyrion  recunoscu  pumnalul,  când  îl  trase  dintre  degetele 
mortului.  Tocmai  şi-1  strecura  la  cingătoare  când  auzi  un 
ţipăt  de  femeie. 

Catelyn  Stark  era  ca  într-o  capcană,  cu  spatele  la  peretele 
de  stâncă  de  pe  versantul  muntelui,  înconjurată  de  trei 
bărbaţi,  unul  încă  pe  cal,  iar  ceilalţi  doi  pe  jos.  Strângea  cu 
stângăcie  un  pumnal  cu  mâinile  ei  rănite,  însă  era  cu  spatele 
la  stâncă  şi  o  încolţiseră  din  trei  părţi.  Lasă-i  s-o  aibă  pe 
căţeaua  asta,  se  gândi  Tyrion,  aşa-i  trebuie.  Totuşi,  se  puse 
în  mişcare.  Pe  primul  bărbat  îl  lovi  în  spatele  genunchiului, 
înainte  ca  acesta  să-şi  fi  dat  seama  că  era  acolo,  iar  securea 
grea  sfârtecă  osul  şi  carnea  ca  pe  lemnul  putred.  Lemne  care 
sângerează,  se  gândi  Tyrion  prosteşte,  când  al  doilea  bărbat 
se  repezi  după  el.  Tyrion  se  ghemui.  Lovit  de  secure,  omul  se 
rostogoli  pe  spate...  iar  Catelyn  Stark  se  duse  după  el  şi-i 
deschise  gâtul.  Călăreţul  îşi  aminti  de  alte  obligaţii  urgente  şi 
o  luă  brusc  la  galop. 

Tyrion  privi  în  jurul  său.  Duşmanii  erau  cu  toţii  fie  răpuşi, 
fie  fugiseră.  Cumva,  lupta  se  terminase  tocmai  atunci  când 
nu  se  uitase  el.  Cai  în  agonie  şi  oameni  răniţi  zăceau  peste 
tot,  urlând  şi  gemând.  Spre  marea  sa  uimire,  el  nu  se 
număra  printre  ei.  îşi  desfăcu  degetele  şi  lăsă  securea  să 
cadă  bufnind  la  pământ.  Avea  mâinile  năclăite  de  sânge.  Arii 
putut  jura  că  luptase  timp  de  jumătate  de  zi,  însă  soarele 
abia  dacă  se  urcase  pe  cer. 

-  Prima  ta  bătălie?  îl  întrebă  Bronn  mai  târziu,  aplecându- 
se  asupra  cadavrului  lui  Jyck,  scoţându-i  cizmele.  Erau 
cizme  bune,  cum  putea  avea  numai  unul  dintre  oamenii 
Lordului  Tywin;  piele  groasă,  unse  şi  suple,  mult  mai  fine 
decât  ceea  ce  purta  el.  Tyrion  dădu  din  cap. 

-  Tatăl  meu  va  fi  atât  de  mândru,  zise  el.  Cârceii  de  la 
picioare  îl  dureau  atât  de  tare,  încât  abia  mai  putea  sta. 
Ciudat,  în  timpul  luptei  nu  băgase  nici  o  clipă  de  seamă 
durerea. 

-  Acum  îţi  trebuie  o  muiere,  spuse  Bronn  cu  o  scânteiere 
în  ochii  săi  negri.  înghesui  cizmele  în  coburii  de  la  şa.  Nimic 
nu-i  ca  o  femeie,  după  ce  un  bărbat  a  trecut  prin  botezul 
sângelui,  crede-mă. 

Chiggen  jefuia  cadavrele  briganzilor  de  suficient  timp  încât 
să  ajungă  să  gâfâie  şi  să-şi  lingă  buzele.  Tyrion  se  uită  spre 
locul  unde  Lady  Stark  oblojea  rănile  lui  Ser  Rodrik. 

-  Eu  sunt  dispus,  dacă  şi  ea  este,  zise  el.  Călăreţii  liberi 
izbucniră  în  râs,  iar  Tyrion  rânji  la  acest  gând:  Ar  fi  un 
început. 

După  aceea,  îngenunche  lângă  pârâu  şi-şi  spălă  sângele 
de  pe  faţă  în  apa  rece  ca  gheaţa.  Pe  când  şonticăia  înapoi 
spre  ceilalţi,  se  uită  din  nou  spre  masacru.  Bărbaţii  de  clan 
erau  sfrijiţi,  zdrenţăroşi,  caii  lor  erau  costelivi  şi  piperniciţi, 
de  li  se  vedeau  toate  coastele.  Armele  pe  care  le  lăsaseră 
Bronn  şi  Chiggen  nu  erau  prea  impresionante.  Măciuci,  bâte, 

0  seceră...  Îşi  aminti  de  bărbatul  uriaş,  cu  mantie  de  blană, 
care  se  bătuse  cu  Ser  Rodrik  cu  o  sabie  mare,  pentru  ambele 
mâini,  dar  când  îi  găsi  cadavrul  pe  solul  pietros,  bărbatul  nu 

1  se  mai  păru  deloc  uriaş,  mantia  dispăruse,  iar  Tyrion  văzu 
că  sabia  era  ştirbită,  oţelul  ei  ieftin  fiind  pătat  de  rugină.  Nu 
era  de  mirare  că  oamenii  clanului  lăsaseră  nouă  cadavre  pe 
teren. 

Ei  aveau  numai  trei  morţi;  doi  dintre  maeştrii  de  arme  ai 

Lordului  Bracken,  Kurleket  şi  Mohor,  şi  propriul  său  om, 
Jyck,  care  se  avântase  cu  spatele  descoperit.  Un  prost  în  cele 
din  urmă,  se  gândi  Tyrion. 

-  Lady  Stark,  vă  cer  să  continuăm  drumul,  fără  zăbavă, 
spuse  Ser  Willis  Wode,  privind  îngrijorat  prin  despicătura 
coifului  spre  vârfurile  crestelor.  I-am  respins  pentru 
moment,  dar  nu  au  fugit  prea  departe. 

-  Trebuie  să  ne  îngropăm  morţii,  Ser  Willis,  îi  răspunse  ea. 
Au  fost  oameni  curajoşi.  Nu-i  voi  lăsa  pradă  ciorilor  şi 
pisicilor-umbră. 

-  Acest  pământ  este  prea  pietros  ca  să  poată  fi  săpat, 
spuse  Ser  Willis. 

-  Atunci  vom  aduna  bolovani  pentru  movile. 

-  Adunaţi  câte  pietre  vreţi,  îi  spuse  Bronn,  dar  faceţi-o 
fără  mine  sau  Chiggen.  Am  lucruri  mai  bune  de  făcut  decât 
să  adun  bolovani  peste  oameni  morţi...  Să  respir,  de  pildă. 
Privi  spre  restul  supravieţuitorilor.  Acei  dintre  voi  care 
speraţi  să  mai  fiţi  în  viaţă  până  la  căderea  nopţii,  veniţi  cu 
noi. 

-  Doamna  mea,  mă  tem  că  are  dreptate,  spuse  vlăguit  Ser 
Rodrik.  Bătrânul  cavaler  fusese  rănit  în  luptă  o  tăietură 
adâncă  în  braţul  stâng  şi  o  înţepătură  de  suliţă  care-i 
zgâriase  gâtul  -  iar  vârsta-şi  spunea  cuvântul.  Dacă  mai 
zăbovim  aici,  vor  veni  din  nou,  fără  doar  şi  poate,  şi  s-ar 
putea  să  nu  mai  supravieţuim  unui  al  doilea  atac. 

Tyrion  putea  citi  supărarea  pe  faţa  lui  Catelyn,  însă  ea 
ştia  că  nu  are  de  ales. 

-  Fie  ca  zeii  să  ne  ierte,  atunci.  Plecăm  imediat.  Acum,  caii 
nu  mai  lipseau.  Tyrion  îşi  mută  şaua  pe  armăsarul  castrat, 
bălţat,  al  lui  Jyck,  care  părea  destul  de  puternic  să  reziste 
cel  puţin  trei  sau  patru  zile.  Se  pregătea  să  încalece,  când 
Lharys  se  ridică  şi  spuse: 

-  Am  să  iau  acum  pumnalul  ăla,  piticule. 

-  Lasă-1  să-1  păstreze,  zise  Catelyn  Stark,  privind  în  jos  de 
pe  calul  ei.  Şi  ai  grijă  să-şi  primească  înapoi  şi  securea.  S-ar 
putea  să  avem  nevoie  de  ea,  dacă  suntem  atacaţi  din  nou. 

-  Primeşte  mulţumirile  mele,  doamnă,  spuse  Tyrion 
încălecând. 

-  Păs  trează- ţi- le,  i-o  tăie  ea.  Nu  am  mai  multă  încredere  în 
tine  decât  aveam  înainte. 

Ea  o  luase  din  loc  înainte  de  a  mai  apuca  el  să  ticluiască  o 

replică.  Tyrion  îşi  ajusta  coiful  capturat  şi  luă  securea  de  la 
Bronn.  îşi  aminti  cum  începuse  călătoria,  cu  încheieturile 
legate  şi  cu  o  glugă  trasă  pe  cap,  şi  hotărî  că  era,  în  mod 
sigur,  o  îmbunătăţire  substanţială.  Lady  Stark  îşi  putea 
înghiţi  încrederea;  atât  timp  cât  îşi  păstra  securea,  se  va 
considera  încă  în  joc. 

Ser  Willis  conducea  coloana.  Bronn  o  încheia,  cu  Lady 
Stark  în  siguranţă,  la  mijloc,  iar  Ser  Rodrik  ca  o  umbră  pe 
lângă  ea.  Marîllion  continua  să  se  uite  în  spate,  spre  Tyrion, 
aruncându-i  priviri  posomorâte  în  timp  ce  călăreau. 
Menestrelul  avea  câteva  coaste  rupte,  harfa  şi  toate  cele 
patru  degete  ale  mâinii  cu  care  cânta  erau  zdrobite,  dar  ziua 
nu  fusese  pe  de-a-ntregul  pierdută  pentru  el;  de  undeva,  nu 
se  ştia  de  unde,  şe  alesese  cu  o  splendidă  mantie  din  blană 
groasă  şi  neagră,  străbătută  de  dungi  albe.  Se  zgribulea 
tăcut  sub  faldurile  ei  şi,  măcar  pentru  moment,  nu  mai  avea 
nimic  de  spus. 

Auziră  în  urma  lor  mormăitul  gros  al  pisicilor-umbră, 
înainte  să  fi  putut  străbate  măcar  o  jumătate  de  kilometru, 
iar  mai  târziu  mârâitul  furios  al  animalelor  care  se  luptau 
pentru  cadavrele  lăsate  de  ei.  Marillion  păli  în  mod  vizibil. 
Tyrion  o  luă  la  trap  lângă  el. 

-Fricos,  îi  spuse,  rimează  bine  cu  ros  până  la  os. 

Îşi  îmboldi  calul  şi  trecu  de  menestrel,  până  la  Ser  Rodrik 
şi  Catelyn  Stark. 

Ea-1  privi  cu  buzele  strânse. 

-  Şi  cum  spuneam  înainte  de  a  fi  întrerupţi  atât  de  brutal, 
începu  Tyrion,  în  povestea  Degeţelului  există  o  nepotrivire 
serioasă.  Indiferent  ce  credeţi  despre  mine,  Lady  Stark,  vă 
spun  ceva:  eu  nu  pun  rămăşag  niciodată  împotriva  familiei 
mele. 

Motanul  negru,  cu  o  singură  ureche,  îşi  cabra  spatele  şi 
sâsâi  spre  ea. 

Arya  o  luă  în  jos  pe  alee,  balansându-se  uşor  pe  tălpile 
picioarelor  desculţe,  ascultând  bătăile  propriei  sale  inimi, 
respirând  încet  şi  adânc.  Tăcută  ca  o  umbră,  îşi  spuse, 
uşoară  ca  pana.  Motanul  o  privi  venind,  cu  ochi  neliniştiţi. 

Prinderea  pisicilor  era  dificilă.  Mâinile  ei  erau  pline  de 
zgârieturi  pe  cale  de  vindecare  şi  ambii  genunchi  erau  juliţi 
până  la  sânge,  din  cauza  căzăturilor.  La  început,  chiar  şi 
pisica  uriaşă  şi  grasă  a  bucătarului  reuşise  să-i  scape,  însă 
Syrio  se  ţinuse  de  capul  ei  zi  şi  noapte.  Când  alergase  la  el 
cu  mâinile  însângerate,  el  îi  spusese: 

-  Atât  de  încet?  Fii  mai  rapidă,  fato.  Duşmanii  tăi  îţi  vor 
provoca  ceva  mai  mult  decât  simple  zgârieturi.  îi  tamponase 
rănile  cu  foc  din  Myr,  care  o  arsese  atât  de  tare,  încât 
trebuise  să-şi  muşte  buzele  ca  să  nu  ţipe  de  durere.  Apoi  o 
trimisese  după  alte  pisici. 

Fortăreaţa  Roşie  era  plină  de  pisici:  pisici  bătrâne  şi 
leneşe,  dormitând  la  soare,  vânători  de  şoareci  cu  ochii  reci, 
pisoi  mici  şi  agili,  cu  ghearele  ca  nişte  ace,  pisicile 
doamnelor,  pieptănate  şi  încrezătoare,  altele  ca  nişte  umbre 
zdrenţuite,  scotocind  mormanele  de  gunoaie.  Arya  le  fugărise 
una  câte  una  şi  le  capturase,  aducându-le,  mândră,  la  Syrio 
Forel...  pe  toate  în  afară  de  asta  cu  o  singură  ureche,  acest 
drac  negru  de  motan. 

-  Ăsta-i  adevăratul  rege  la  castel,  îi  spusese  una  dintre 
mantiile  aurii.  Mai  bătrân  ca  păcatul  şi  de  două  ori  mai  rău. 
O  dată,  regele  îl  aşezase  la  ospăţ  pe  tatăl  reginei,  iar  ticălosul 
ăsta  întunecat  a  sărit  pe  masă  şi  a  înşfăcat  prepeliţa  friptă 
chiar  dintre  degetele  Lordului  Tywin.  Robert  a  râs  atât  de 
tare,  încât  aproape  că  a  plesnit.  Să  te  ţii  departe  de  el,  copilă. 

O  alergase  prin  jumătate  de  castel:  de  două  ori  în  jurul 
Turnului  Mâinii,  de-a  lungul  curţii  interioare,  prin  grajduri 
în  jos,  pe  treptele  în  spirală,  dincolo  de  bucătăria  mică,  de 
curtea  porcilor  şi  cazarma  mantiilor  aurii,  de-a  lungul 
zidului  de  la  râu  şi  chiar  pe  trepte  şi  în  sus  şi-n  jos  pe  Calea 
Trădătorului,  din  nou  jos  şi  dincolo  de  porţi  şi  în  jurul 
fântânii,  înăuntru  şi-n  afara  unor  clădiri  ciudate,  până  ce 
Arya  ajunsese  să  nu  mai  ştie  unde  se  afla. 

în  cele  din  urmă  îl  încolţise.  Ziduri  înalte  se  ridicau  din 
toate  părţile,  iar  în  faţă  era  doar  o  suprafaţă  de  piatră,  fără 
nici  o  deschizătură. 

Tăcută  ca  o  umbră,  repetă  ea,  alunecând  înainte,  uşoară 
ca  pana. 

Când  ajunse  la  trei  paşi  de  el,  motanul  ţâşni.  întâi  la 
stânga,  apoi  la  dreapta;  şi  tot  aşa  făcu  şi  Arya,  tăindu-i  orice 
cale  de  scăpare.  El  sâsâi  din  nou  şi  încercă  s-o  zbughească 
printre  picioarele  ei.  Iute  ca  şarpele,  se  gândi  ea. 

Mâinile  ei  se  încleştară  în  jurul  lui.  îl  strânse  la  piept, 
dansând  şi  râzând  tare,  pe  când  ghearele  lui  zgâriau  pieptul 
vestei  sale  de  piele.  Fulgerător,  îl  sărută  chiar  între  ochi  şi-şi 
trase  capul  înapoi  cu  o  clipă  înainte  ca  ghearele  lui  să-şi  fi 
găsit  drumul  spre  faţa  ei.  Motanul  scheună  şi  scuipă. 

-  Ce  faci  cu  pisica  asta? 

Surprinsă,  Arya  lăsă  motanul  să-i  scape  şi  se  răsuci  spre 
locul  de  unde  se  auzise  vocea.  Motanul  dispăru  în»  tr-o 
clipită.  La  capătul  aleii  stătea  o  fetiţă  cu  o  claie  de  bucle 
aurii,  îmbrăcată  frumos,  ca  o  păpuşă  în  satin  albastru. 
Lângă  ea  era  un  băieţel  rotofei  şi  blond,  cu  un  cerb  cabrat, 
ţesut  cu  perle  pe  pieptar,  şi  cu  o  sabie  în  miniatură  la 
centură.  Prinţesa  Myrcella  şi  Prinţul  Tommen,  se  gândi  ea.  O 
septă,  la  fel  de  masivă  ca  un  cal  de  povară,  veghea  asupra 
lor,  iar  în  urma  ei  erau  doi  bărbaţi  cu  mantii  purpurii,  gărzile 
Casei  Lannister. 

-  Ce  făceai  cu  pisica  aceea,  băiatule?  întrebă  Myrcella  din 
nou.  Apoi  spuse  spre  fratele  ei:  E  un  băiat  zdrenţăros,  nu? 
Uită-te  la  el.  Şi  chicoti. 

-  Un  băiat  zdrenţăros,  care  pute,  fu  de  acord  Tommen.  Nu 
mă  cunosc,  îşi  dădu  Arya  seama.  Mei  măcar  nu  ştiu  că  sunt 
fată.  Nici  nu  era  de  mirare;  era  desculţă  şi  murdară,  părul  îi 
era  încâlcit  de  la  alergătura  îndelungată  prin  castel,  era 
îmbrăcată  cu  o  vestă  zgâriată  de  ghearele  pisicii  şi  pantaloni 
maro,  din  pânză  aspră,  tăiaţi  deasupra  genunchilor  juliţi.  Nu 
te  duceai  în  fuste  şi  mătăsuri  la  vânătoare  de  pisici.  îşi  plecă 
repede  capul  şi  căzu  într-un  genunchi.  Poate  că  nici  n-o  vor 
recunoaşte.  Iar  dacă  o  vor  recunoaşte,  nu  va  afla  niciodată 
sfârşitul  poveştii.  Septa  Mordane  ar  fi  îngrozită,  iar  de 
ruşine,  Şansa  nu  ar  mai  vorbi  niciodată  cu  ea. 

Bătrâna  septă  grasă  avansa. 

-  Băiete,  cum  ai  ajuns  aici?  Nu  ai  ce  căuta  în  această 

parte  a  castelului. 

-  Nu-i  puteţi  opri  pe  alde  ăştia,  spuse  una  dintre  mantiile 
purpurii,  după  cum  nu  poţi  scăpa  de  şobolani. 

-  De  unde  eşti,  băiete?  îl  înghesui  septa.  Răspunde-mi. 
Ce-i  cu  tine,  eşti  mut? 

Aryei  i  se  oprise  vocea  în  gât.  Dacă  răspundea,  Tommen  şi 
Myrcella  o  vor  recunoaşte  cu  siguranţă. 

-  Godwyn,  adu-1  aici,  zise  septa. 

Străjerul  mai  înalt  o  luă  pe  alee.  Panica  îi  cuprinse  gâtul 
ca  o  mână  de  uriaş.  Nu  ar  fi  putut  scoate  nici  un  cuvânt,  nici 
dacă  viaţa  ei  ar  fi  atârnat  de  asta.  Liniştita  precum  apa  lină, 
zise  ea  fără  cuvinte. 

Când  Godwyn  se  întinse  spre  ea,  Arya  îl  evită.  Iute  ca  un 
şarpe.  Se  aplecă  spre  stânga,  astfel  că  degetele  lui  îi  atinseră 
doar  braţul,  şi  se  învârti  în  jurul  lui.  Lină  ca  mătasea  verii. 
Când  el  reuşi  să  se  întoarcă,  ea  gonea  deja  în  jos  pe  alee. 
Rapidă  ca  o  căprioară.  Septa  ţipa  la  ea.  Arya  i  se  strecură 
printre  picioarele  groase  şi  albe  ca  nişte  coloane  de 
marmură,  se  ridică,  îl  trânti  pe  Prinţul  Tommen  şi  sări  peste 
el  când  acesta  căzu  destul  de  rău,  scoţând  un  ooof,  fugi  şi  de 
cel  de-al  doilea  străjer  şi  apoi  trecu  de  toţi,  gonind  cât  o 
ţineau  picioarele. 

Auzi  strigăte,  apoi  zgomote  grele  de  paşi  apropiindu-se  în 
urma  sa.  Se  aruncă  la  pământ  şi  se  rostogoli.  Mantiile  roşii  o 
depăşiră  înclinându-se  într-o  parte,  împleticindu-se.  Arya 
ţâşni  din  nou  în  picioare.  Văzu  o  fereastră  deasupra  ei,  înaltă 
şi  îngustă;  abia  dacă  era  mai  mare  decât  o  ambrazură  pentru 
arcaşi.  Sări,  se  prinse  dc  pervaz  şi  se  trase  în  sus.  îşi  ţinu 
respiraţia  când  se  strecură  prin  fereastră.  Alunecoasă  ca  un 
tipar.  Căzu  la  podea  înaintea  unei  spălătorese  uluite,  sări  în 
picioare,  îşi  înlătură  mizeria  de  pe  haine  şi  o  luă  din  nou  la 
goană,  ieşind  pe  uşă,  străbătând  un  coridor  lung,  jos  pe 
scări,  şi  traversând  o  curte  ascunsă,  dădu  un  colţ,  sări  un 
zid  şi  se  strecură  printr-o  fereastră  lungă  şi  îngustă  într-o 
pivniţă,  unde  era  o  beznă  desăvârşită.  Zgomotele  se  auzeau 
tot  mai  slab  în  urma  ei. 

Arya  era  istovită  şi  se  rătăcise  de-a  binelea.  O  păţise,  dacă 
o  recunoscuseră,  însă  nu  credea  asta.  Se  mişcase  prea 
repede.  Rapidă  ca  o  căprioară. 

Se  aşeză  pe  vine  în  întuneric,  cu  spatele  sprijinit  de 
peretele  umed,  din  piatră,  şi  aşteptă  să-şi  audă  urmăritorii, 

însă  singurele  sunete  erau  bătaia  inimii  ei  şi  clipocitul 
îndepărtat  al  apei.  Tăcută  ca  umbra,  îşi  spuse.  Se  întrebă 
unde  ajunsese.  în  primele  zile  după  ce  sosiseră  la 
Debarcaderul  Regelui,  avusese  nişte  vise  urâte,  cum  că  se 
rătăcea  prin  castel.  Tatăl  sau  îi  spusese  că  Fortăreaţa  Roşie 
era  mai  mică  decât  Winterfell,  însă  în  visele  ei  era  imens,  un 
labirint  nesfârşit  din  piatră,  cu  pereţi  care  păreau  că  se 
răsucesc  şi  se  transformă  în  spatele  ei.  Se  pomenea  rătăcind 
prin  săli  întunecoase,  cu  tapiserii  spălăcite,  coborând 
nesfârşite  scări  circulare,  gonind  prin  curţi  sau  peste  poduri, 
strigătele  ei  rostogolindu-se  fără  nici  un  răspuns.  în  unele 
încăperi,  de  pe  pereţii  roşii  părea  că  picură  sânge  şi  nu  putea 
găsi  niciunde  o  fereastră.  Uneori,  putea  auzi  vocea  tatălui  ei, 
dar  întotdeauna  de  la  mare  distanţă,  şi,  indiferent  cât  de 
mult  alerga  în  întâmpinarea  ei,  o  auzea  din  ce  în  ce  mai  slab 
şi  mai  slab,  până  ce  dispărea  cu  totul,  iar  Arya  rămânea 
singură  în  întuneric. 

Era  foarte  întuneric  şi  acum,  îşi  dădu  ea  seama.  îşi 
strânse  genunchii  la  piept  şi  se  înfiora.  Va  aştepta  în  tăcere, 
cât  va  număra  până  la  zece  mii.  După  aceea,  va  fi  în 
siguranţă  dacă  se  va  strecura  afară  şi  o  va  lua  spre  casă. 

Cam  pe  când  ajunsese  cu  număratul  la  optzeci  şi  şase, 
încăperea  începuse  să  se  mai  lumineze,  ochii  obişnuindu-i- 
se  cu  bezna.  încet,  contururile  din  jurul  ei  îşi  dezvăluiră 
aspectul.  Ochi  uriaşi,  goi,  se  holbau  hămesiţi  la  ea  prin 
întuneric  şi  văzu  umbrele  ascuţite  şi  şterse  ale  unor  dinţi 
lungi.  Uitase  de  numărătoare.  închise  ochii  şi-şi  muşcă 
buza,  destrămând  frica.  Când  privi  din  nou,  monştrii 
dispăruseră.  Nu-i  văzuse  niciodată.  îşi  închipui  că  Syrio  era 
lângă  ea,  în  întuneric,  şoptindu-i  în  urechi.  Liniştită  ca  apa 
lină,  îşi  spuse.  Puternică  precum  un  urs,  cumplită  ca  o  pumă. 
Deschise  ochii  din  nou. 

Monştrii  erau  tot  acolo,  însă  frica  ei  dispăruse. 

Arya  se  ridică  în  picioare,  mişcându-se  prudentă.  Capetele 
erau  în  jurul  ei.  Atinse  unul,  curioasă,  întrebându-se  dacă 
era  real.  Vârfurile  degetelor  ei  mângâiară  un  maxilar  masiv, 
îl  simţea  ca  şi  cum  era  destul  de  real.  Osul  era  neted  sub 
palma  ei,  rece  şi  tare  la  atingere.  îşi  plimbă  degetele  în  jos, 
pe  un  dinte  negru  şi  ascuţit,  un  pumnal  făcut  din  beznă.  Se 
înfiora. 

-  E  mort,  spuse  ea  cu  voce  tare.  E  doar  o  hârcă,  nu-mi 

poate  face  rău.  Totuşi,  cumva,  monstrul  părea  să  ştie  că  era 
acolo.  Putea  simţi  cum  ochii  goi  o  priveau  prin  beznă,  şi  mai 
era  ceva  în  acea  încăpere  întunecoasă,  cavernoasă,  ceva  ce 
nu  o  iubea  deloc.  Se  trase  de  lângă  craniu  şi  se  lovi  de 
următorul,  mai  mare  decât  primul.  Pentru  o  clipă,  îi  putu 
simţi  colţii  înfigându-i-se  în  umăr,  de  parcă  ar  fi  vrut  să-i 
smulgă  carnea.  Arya  se  răsuci  şi  simţi  pielea  agăţându-se  şi 
sfâşiindu-se  când  colţul  uriaş  muşcă  din  vesta  ei,  apoi  o  luă 
la  fugă.  Un  alt  craniu  se  înălţa  înainte,  cel  mai  mare 
monstru  dintre  toţi,  însă  Arya  nu  încetini.  Sări  peste  o 
creastă  de  colţi  negri,  mari  ca  nişte  săbii,  ţâşni  printre  fălcile 
flămânde  şi  se  aruncă  spre  uşă. 

Mâinile  ei  găsiră  inelul  unui  zăvor  greu,  de  fier,  prins  pe 
uşă,  şi-1  trase.  Uşa  râmase  o  clipă  înţepenită,  refuzând  să  se 
deschidă,  dar  începu  să  se  crape  încet,  spre  interior»  cu  un 
scârţâit  atât  de  sonor,  încât  Arya  era  sigură  că  putea  fi  auzit 
în  întregul  oraş.  Deschise  uşa  doar  atât  cât  să  se  strecoare 
afară,  în  holul  de  dincolo  de  ea. 

Dacă  încăperea  cu  monştri  fusese  întunecată,  holul  părea 
cel  mai  negru  hău  din  cele  şapte  iaduri.  Liniştită  ca  apa  lină, 
îşi  spuse  Arya,  dar  chiar  şi  după  ce  aşteptă  o  clipă  să-şi 
obişnuiască  din  nou  ochii  cu  bezna,  nu  găsi  nimic  de  văzut, 
în  afară  de  conturul  cenuşiu  al  uşii  de  care  trecuse.  îşi  mişcă 
degetele  în  faţa  ochilor,  simţi  aerul  dislocându-se,  însă  nu 
văzu  nimic.  Era  oarbă.  O  dansatoare  a  apei  vede  cu  toate 
simţurile  ei,  îşi  reaminti.  închise  ochii  şi-şi  regla  respiraţia,  se 
adapă  din  tăcere  şi-şi  întinse  mâinile. 

Degetele  ei  atinseră  piatră  aspră  şi  nefinisată  în  stânga. 
Urmă  peretele,  mâna  îi  alunecă  pe  suprafaţa  lui,  iar  ea  făcu 
paşi  mici  şi  târşiţi  prin  beznă.  Toate  holurile  duc  undeva. 
Acolo  unde  este  o  cale  spre  înăuntru,  se  deschide  şi  o  cale 
spre  ieşire.  Frica  taie  mai  adânc  decât  săbiile.  Aryei  nu-i  va 
mai  fi  teamă.  I  se  părea  că  mersese  foarte  mult  când  zidul  se 
termină  brusc  şi  un  val  de  aer  rece  îi  trecu  peste  obraji.  Fire 
din  părul  despletit  îi  mângâiară  uşor  pielea. 

Undeva  departe,  în  jos,  auzi  zgomote.  Scrâşnetul  unor 
cizme,  zarvă  de  glasuri  îndepărtate.  O  lumină  pâlpâitoare 
atinse  slab  zidul,  iar  ea  văzu  că  stătea  chiar  la  buza  unui  puţ 
mare  şi  negru,  un  tunel  lat  de  şapte  metri,  care  se  avânta 
adânc  în  pământ.  în  loc  de  trepte,  lângă  peretele  curbat 
fuseseră  aşezate  pietroaie  uriaşe,  coborând  în  cerc  tot  mai 

jos,  întunecate  precum  treptele  spre  iadul  despre  care  le 
povestea  Bătrâna  Nan.  Dar  ceva  ieşea  din  beznă,  din 
măruntaiele  pământului. . . 

Arya  se  uită  peste  margine  şi  simţi  pe  faţă  respiraţia  rece 
şi  neagră.  Departe,  în  jos,  văzu  licărirea  unei  singure  torţe, 
firavă  ca  flacăra  unei  lumânări.  Desluşi  că  era  vorba  despre 
doi  oameni.  Umbrele  lor  alunecau  strâmbate  pe  laturile 
puţului,  alungite  ca  nişte  giganţi.  Le  putea  auzi  glasurile, 
reverberându-se  în  tunel. 

-  ...găsit  unul  dintre  ticăloşi,  spunea  unul.  Ceilalţi  vor 
urma  curând.  O  zi,  două,  trei,  două  săptămâni... 

-  Şi  când  va  afla  adevărul,  ce  va  face?  răsună  cea  de-a 
doua  voce,  scăldată  în  accentele  lichide  ale  Oraşelor  Libere. 

-  Numai  zeii  singuri  ştiu  asta,  spuse  prima  voce.  Arya 
putea  vedea  fuiorul  de  fum  cenuşiu  desprinzându-se  din 
torţă,  ridicându-se  răsucit  ca  un  şarpe.  Nebunii  au  încercat 
să-i  omoare  fiul  şi,  ce-i  mai  rău,  au  transformat  totul  într-o 
farsă  caraghioasă.  El  nu-i  un  om  care  să  treacă  peste  aşa 
ceva  cu  vederea.  Te  previn,  lupul  şi  leul  îşi  vor  sări,  curând, 
la  gât,  indiferent  dacă  vrem  asta  sau  nu. 

-  Prea  repede,  mult  prea  repede,  se  plânse  vocea  cu 
accent.  La  ce  ar  servi  un  război  acum?  Nu.  suntem  pregătiţi. 
Amână  totul. 

-  Aş  putea  la  fel  de  bine  să  încerc  să  opresc  timpul.  Mă 
crezi  vreun  vrăjitor? 

Celălalt  chicoti. 

-  Nici  mai  mult,  nici  mai  puţin. 

Flăcările  linseră  aerul  rece.  Umbrele  înalte  aproape  că 
ajunseseră  la  ea.  O  clipă  mai  târziu,  bărbatul  care  ţinea  torţa 
intră  în  câmpul  ei  vizual,  cu  tovarăşul  lui  lângă  el,  Arya  se 
trase  înapoi  de  lângă  puţ,  cu  burta  lipită  de  pământ,  îşi  ţinu 
răsuflarea  când  bărbaţii  ajunseră  la  capătul  scărilor. 

-  Ce  vrei  să  fac?  întrebă  purtătorul  torţei,  un  bărbat  solid, 
cu  o  capă  la  jumătate,  din  piele. 

Chiar  şi  în  cizmele  grele,  picioarele  sale  păreau  că  alunecă 
pe  pământ,  fără  nici  un  sunet.  O  faţă  rotundă,  plină  de 
cicatrici,  şi  un  smoc  de  barbă  se  iţeau  de  sub  coiful  de  oţel, 
iar  peste  hainele  de  piele  groasă  purta  cămaşă  de  zale;  la 
cingătoare,  avea  un  pumnal  şi  o  sabie  scurtă.  Aryei  i  se  păru 
că  era  ceva  ciudat  de  familiar  în  aspectul  lui. 

-  Dacă  o  Mână  poate  muri,  de  ce  nu  şi  alta?  replică 

bărbatul  cu  accent  şi  barbă  galbenă,  despicată.  Ai  mai 
dănţuit  pe  muzica  asta  şi  înainte,  prietene. 

Nu  era  cineva  pe  care  Arya  să-1  mai  fi  văzut  vreodată,  era 
sigură  de  asta.  Exagerat  de  gras,  şi  cu  toate  astea  părea  că 
păşeşte  atât  de  uşor,  punându-şi  greutatea  pe  perniţele 
tălpilor  aşa  cum  ar  fi  făcut  un  dansator  pe  apă.  Inelele  sale 
licăreau  în  lumina  torţei,  aur  roşu  şi  argint  alb,  incrustate 
cu  rubine,  safire,  ochi  de  tigru.  Avea  câte  un  inel  pe  fiecare 
deget;  pe  unele  chiar  două. 

-  înainte  nu  a  fost  ca  acum,  iar  Mâna  asta  nu-i  precum 
cealaltă,  spuse  bărbatul  cu  cicatrici,  intrând  amândoi  în  hol. 

Nemişcată  ca  piatra,  îşi  spuse  Arya,  tăcută  ca  o  umbră. 
Orbiţi  de  strălucirea  torţei  lor,  nici  nu  o  văzură  lipită  de 
piatră,  la  numai  câţiva  paşi  distanţă. 

-  Poate  că  ai  dreptate,  răspunse  barba  despicată,  oprindu- 
se  să-şi  tragă  respiraţia  după  ce  urcase  atât.  Fără  îndoială, 
trebuie  să  câştigăm  timp.  Prinţesa  este  însărcinată.  Khal-ul 
nu  se  va  pune  în  mişcare  decât  după  ce  i  se  naşte  fiul.  Ştii 
cum  sunt  ei,  aceşti  sălbatici. 

Bărbatul  cu  torţa  apăsă  pe  ceva.  Arya  auzi  un  huruit 
profund.  O  lespede  uriaşă  de  piatră,  roşie  în  lumina  torţei, 
alunecă  în  jos  din  tavan,  cu  o  bufnitură  răsunătoare  care 
aproape  că  o  făcu  să  ţipe.  Acolo  unde  fusese  intrarea  în  puţ, 
nu  mai  era  decât  piatră  masivă,  solidă  şi  intactă. 

-  Dacă  nu  se  pune  singur  în  mişcare  cât  de  curând,  s-ar 
putea  să  fie  prea  târziu,  zise  bărbatul  solid,  cu  coiful  de  oţel. 
Ăsta  nu  mai  este  un  joc  pentru  doi,  dacă  o  fi  fost  vreodată. 
Stannis  Baratheon  şi  Lysa  Arryn  au  fugit  acolo  unde  nu  mai 
pot  să-i  ajung,  iar  gurile  rele  spun  că  adună  oameni  în  jurul 
lor.  Cavalerul  Florilor  scrie  la  Highgarden,  grăbindu-1  pe  tatăl 
său,  lordul,  să  o  trimită  pe  sora  lui  la  curte.  Fata  este  o 
fecioară  de  paisprezece  ani,  dulce  şi  frumoasă  şi  atrăgătoare, 
iar  Lordul  Renly  şi  Ser  Loras  intenţionează  să  i-o  vâre  în  pat 
lui  Robert,  s-o  mărite  cu  el  şi  s-o  facă  noua  regină.  Degeţel... 
numai  zeii  ştiu  ce  jocuri  face  Degeţelul.  Totuşi,  Lordul  Stark 
este  cel  care-mi  tulbură  somnul.  îl  are  pe  bastard,  are  cartea 
şi,  foarte  curând,  va  avea  şi  adevărul.  Iar  acum  soaţa  lut  1-a 
răpit  pe  Tyrion  Lannister,  mulţumită  uneltirilor  Degeţelului. 
Lordul  Tywin  va  considera  asta  o  ofensă,  iar  Jaime  are  o 
afecţiune  ciudată  pentru  acest  Pezevenghi.  Dacă  Lannisterii 
se  mişcă  spre  nord,  asta-i  va  aduce  şi  pe  Tully.  Tu  spui: 

Amână,  iar  eu  răspund:  Grăbeşte-te.  Nici  chiar  cei  mai  buni 
jongleri  nu  pot  să  ţină  în  aer,  pe  veci,  o  sută  de  bile. 

-  Tu  eşti  mai  mult  decât  un  jongler,  prieten  drag.  Eşti  un 
adevărat  vrăjitor.  Tot  ce-ţi  cer  este  să-ţi  foloseşti  farmecele 
ceva  mai  mult. 

O  luară  în  jos  pe  coridor  în  direcţia  de  unde  venise  Arya, 
trecând  de  încăperea  cu  monştri. 

-  Voi  face  tot  ce  pot,  spuse  moale  cel  cu  torţa.  îmi  trebuie 
aur  şi  încă  cincizeci  de  păsări. 

îi  lăsă  să  o  ia  înainte,  apoi  începu  să  se  furişeze  pe  urmele 
lor.  Tăcută  ca  umbra. 

-  Atât  de  multe?  Vocile  se  auzeau  mai  slab  acum,  iar 
lumina  se  diminua  înaintea  ei.  Cei  de  care  ai  nevoie  sunt 
greu  de  găsit...  aşa  tineri,  să-şi  cunoască  hrisoavele...  poate 
mai  bătrâni...  nu  mor  aşa  de  uşor... 

-  Nu.  Cei  tineri  sunt  mai  siguri...  tratează-i  cu  blândeţe... 

-  ...dacă-şi  ţin  gurile... 

-  ...riscul... 

Multă  vreme  după  ce  vocile  lor  se  risipiseră,  Arya  încă  mai 
putea  vedea  lumina  torţei,  o  stea  fumegândă  care  o  invita  s-o 
urmeze.  De  două  ori  i  se  păru  că  o  pierduse,  însă  continuă 
să  meargă  şi  de  fiecare  dată  se  pomeni  la  capătul  unei  scări 
înguste  şi  abrupte,  iar  torţa  licărea  slab  departe,  sub  ea.  Se 
grăbi  după  ea,  coborând  şi  tot  coborând.  O  dată,  se 
împiedică  de  o  piatră  şi  căzu  lovindu-se  de  perete,  iar  mâna 
ei  atinse  pământul  gol,  susţinut  de  bârne,  în  vreme  ce 
înainte,  tunelul  fusese  placat  cu  piatră. 

Trebuie  că  se  furişase  în  urma  lor  câţiva  kilometri.  în  cele 
din  urmă  dispărură,  însă  nu  ar  fi  putut  merge  decât  înainte. 
Găsi  din  nou  peretele  şi-1  urmă,  oarbă  şi  pierdută, 
prefăcându-se  că  Nymeria  păşea  neauzită  lângă  ea,  în  beznă. 
La  sfârşit,  ajunse  într-o  apă  puturoasă,  care-i  venea  până  la 
genunchi,  dorindu-şi  să  poată  dansa  deasupra  ei  aşa  cum  ar 
fi  reuşit  Syrio  şi  întrebându-se  dacă  va  mai  vedea  vreodată 
lumina  zilei.  Era  întuneric  bine  când  Arya  ieşi  în  noapte. 

Se  pomeni  la  gura  unui  canal  care  se  golea  în  râu. 
Mirosea  atât  de  rău,  încât  se  dezbrăcă  acolo,  pe  loc,  lăsându- 
şi  hainele  murdare  pe  malul  râului,  şi  se  aruncă  în  apa 
neagră.  înotă  până  ce  se  simţi  curăţată  şi  ieşi  la  mal 
tremurând.  Câţiva  călăreţi  trecură  pe  drumul  de  lângă  râu 
pe  când  Arya  îşi  spăla  hainele,  însă  dacă  văzură  fata  goală  şi 

slăbănoagă  frecându-şi  zdrenţele  sub  lumina  lunii,  nici  n-o 
băgară  în  seamă. 

Era  la  câţiva  kilometri  distanţă  de  castel,  dar  oriunde  te-ai 
fi  aflat  la  Debarcaderul  Regelui,  nu  trebuia  decât  să  ridici 
privirile  pentru  a  vedea  Fortăreaţa  Roşie  înălţată  pe  Dealul 
lui  Aegon,  aşa  că  nu  era  nici  un  pericol  să  se  rătăcească. 
Hainele  aproape  că  i  se  uscaseră  când  ajunse  la  postul  de 
pază  de  la  poartă.  Grilajul  de  fier  fusese  coborât,  iar  porţile 
zăvorâte,  aşa  că  se  întoarse  spre  uşa  din  spate.  Mantiile  aurii 
care  erau  de  pază  mârâiră  când  le  spuse  s-o  lase  să  intre. 

-  Vezi- ţi  de  drum,  zise  una.  Nu  mai  sunt  resturi  de  la 
masă,  iar  după  lăsarea  serii  nu  se  mai  cerşeşte. 

-  Nu  sunt  cerşetoare,  zise  ea.  Locuiesc  aici. 

-  Am  spus  vezi~ţi  de  drum.  Ai  nevoie  de  una  peste  urechi 
ca  să  auzi  mai  bine? 

-  Vreau  să-1  văd  pe  tatăl  meu.  Străjerii  schimbară  priviri 
între  ei. 

-  Iar  eu  vreau  s-o  mârlesc  chiar  pe  regină,  pentru  tot 
binele  pe  care  mi-1  face,  spuse  cel  mai  tânăr. 

Cel  vârstnic  se  încruntă. 

-  Şi  cine-i  tatăl  ăsta  al  tău,  băiete,  vânătorul  de  şobolani 
al  oraşului? 

-  Mâna  Regelui,  îi  spuse  Arya. 

Ambii  bărbaţi  izbucniră  în  râs,  însă  apoi  cel  mai  în  vârstă 
îşi  flutură  pumnul  spre  ea  nepăsător,  ca  un  om  care  ar 
alunga  un  câine.  Arya  văzu  lovitura  înainte  încă  să  înceapă. 
Se  trase  ca  într-un  dans  din  calea  ei,  rămânând  neatinsă. 

-  Nu  sunt  băiat,  scuipă  ea  cuvintele,  sunt  Arya  Stark  de 
Winterfell,  iar  dacă  mă  atingeţi,  tatăl  meu,  lordul,  o  să  vă 
înfigă  capetele  în  vârful  ţepuşelor.  Dacă  nu  mă  credeţi, 
aduceţi-1  aici  pe  Jory  Cassel  sau  Vayon  Poole,  de  la  Turnul 
Mâinii.  îşi  înfipse  degetele  în  şold.  Acum  aveţi  de  gând  să 
deschideţi  poarta,  sau  trebuie  să  vă  dau  una  peste  urechi  ca 
să  auziţi  mai  bine? 

Tatăl  ei  era  singur  în  seră  când  Harwin  şi  Tom  Grasul  o 
aduseră  înăuntru,  o  lampă  cu  ulei  strălucind  blând  la  cotul 
său.  Era  aplecat  asupra  celei  mai  mari  cărţi  pe  care  o  văzuse 
vreodată  Arya,  un  tom  imens,  gros,  cu  pagini  scorojite  şi 
îngălbenite,  acoperite  de  litere  ilizibile,  legate  între  coperte  de 
piele  decolorată;  el  însă  o  închise  ca  să  asculte  raportul  lui 
Harwin.  Chipul  său  era  imobil  când  îi  trimise  pe  oameni 

afară,  mulţumindu-le. 

-  îţi  dai  seama  că  am  trimis  jumătate  din  garda  mea  ca  să 
te  caute?  zise  Eddard  Stark  când  rămaseră  singuri.  Septa 
Mordane  şi-a  ieşit  din  minţi  de  groază.  Acum  este  în  templu, 
rugându-se  pentru  întoarcerea  ta  cu  bine.  Arya,  ştii  doar  că 
nu  ai  voie  să  treci  niciodată  de  porţile  castelului  fără  învoirea 
mea. 

-  Dar  nu  am  trecut  de  porţi,  spuse  ea  fără  să  se 
gândească.  Ei  bine,  nu  am  vrut  asta.  M-am  dus  doar  prin 
pivniţe,  numai  că  am  dat  peste  un  tunel.  Era  foarte 
întunecos  şi  nu  am  avut  o  torţă  sau  o  lumânare  să  văd  pe 
unde  merg,  aşa  că  m-am  tot  dus  prin  tunel.  Nu  am  putut  să 
mă  întorc  pe  unde  am  venit,  din  cauza  monştrilor.  Tată, 
vorbeau  despre  cum  să  te  omoare!  Nu  monştrii,  ci  doi 
oameni.  Nu  m-au  văzut,  eram  nemişcată  ca  piatra  şi  tăcută 
ca  umbra,  dar  eu  i-am  auzit.  Spuneau  că  ai  o  carte  şi  un 
bastard  şi  că  dacă  o  Mână  a  putut  să  moară,  de  ce  n-ar  mai 
putea  încă  una?  Asta-i  cartea?  Pun  rămăşag  că  Jon  este 
bastardul. 

-  Jon?  Arya,  despre  ce  tot  vorbeşti?  Cine  a  spus  asta? 

-  Ei  au  spus,  îi  răspunse  ea.  Era  unul  gras,  plin  de  inele 
pe  degete  şi  cu  o  barbă  galbenă,  despicată,  şi  un  altul  în 
cămaşă  de  zale  şi  coif  de  oţel,  iar  cel  gras  spunea  că  trebuie 
să  amâne  tot,  însă  celălalt  i-a  spus  că  nu  poate  să  tot  facă 
jonglerii  şi  că  lupul  şi  leul  îşi  vor  sări  unul  la  gâtul  altuia  şi 
că  era  o  farsă  caraghioasă,  de  mim.  încercă  să-şi  amintească 
şi  restul.  Nu  prea  înţelesese  tot  ce  discutaseră  cei  doi  şi 
acum  totul  i  se  amestecase  în  minte.  Cel  grjN  mai  spunea  că 
prinţesa  are  un  copil.  Cel  cu  coiful  de  oţel,  care  avea  torţa,  a 
spus  că  trebuie  să  se  grăbească.  Cred  ca  era  un  vrăjitor. 

-  Un  vrăjitor!  făcu  Ned  fără  nici  o  urmă  de  zâmbet  Avea, 
cumva,  o  barbă  lungă  şi  albă  şi  o  pălărie  ascuţita»  cu  stele 
presărate  pe  ea? 

-  Nu!  Nu  era  ca  în  poveştile  Bătrânei  Nan.  Nu  arăta  deloc 
a  vrăjitor,  însă  cel  gras  da. 

-  Te  previn,  Arya,  dacă  încerci  să  îmi  torni  tot  felul  de 
născociri... 

-  Nu.  Ţi-am  spus  că  asta  a  fost  în  pivniţe,  lângă  locul  cu 
peretele  secret.  Vânam  pisici  şi,  ei  bine...  Făcu  o 
strâmbătură.  Dacă  recunoştea  că-1  lovise  pe  Prinţul 
Tommen,  chiar  că  se  va  supăra  foarte  tare  pe  ea...  Ei  bine, 

am  intrat  printr-o  fereastră.  Acolo  am  găsit  monştrii... 

-  Monştri  şi  vrăjitori,  spuse  tatăl  ei.  Se  pare  că  ai  cam 
trecut  prin  ceva  peripeţii.  Aceşti  oameni  pe  care  i-ai  auzit, 
spui  că  vorbeau  despre  jonglerii  şi  pantomime? 

-  Da,  admise  Arya,  numai  că... 

-  Arya,  erau  mimi,  îi  spuse  tatăl  ei.  Trebuie  să  fie  acum 
zeci  de  trupe  prin  Debarcaderul  Regelui,  venite  să  facă  şi  ele 
un  ban  de  pe  urma  mulţimilor  adunate  la  turnir.  Nu  sunt 
sigur  ce  făceau  ăştia  doi  la  castel,  dar  poate  că  regele  le-a 
cerut  un  spectacol. 

-  Nu.  Scutură  încăpăţânată  din  cap.  Nu  erau... 

-  în  orice  caz,  nu  ar  trebui  să  urmăreşti  oamenii  şi  să-i 
spionezi.  Nici  eu  nu  sunt  încântat  de  ideea  că  fiica  mea  se 
caţără  prin  ferestre  străine  în  căutarea  pisicilor.  Uită-te  la 
tine,  scumpo.  Mâinile  tale  sunt  pline  de  zgârieturi.  Toate 
astea  durează  deja  de  prea  mult  timp.  Spune-i  lui  Syrio  că 
vreau  să  vorbesc  cu  el. . . 

Fu  întrerupt  de  o  bătaie  în  uşă,  scurtă  şi  bruscă. 

-  Lord  Eddard,  iertăciune,  strigă  Desmond,  dar  a  venit  un 
frate  în  negru  şi  vă  cere  o  audienţă.  Spune  că  sunt  lucruri 
urgente.  Am  crezut  că  vreţi  să  ştiţi. 

-  Uşa  mea  este  întotdeauna  deschisă  pentru  Rondul  de 
Noapte,  spuse  tatăl  ei. 

Desmond  îl  lăsă  pe  om  înăuntru.  Era  gârbovit  şi  pocit,  cu 
o  barbă  dezordonată  şi  haine  murdare;  cu  toate  astea, 
Eddard  îl  salută  cu  bucurie  şi-1  întrebă  cum  îl  cheamă. 

-  Yoren,  după  voia  dumneavoastră,  lordul  meu.  Iertare 
pentru  oră.  Se  înclină  spre  Arya.  Iar  acesta  trebuie  să  fie  fiul 
dumneavoastră.  Vă  seamănă. 

-  Sunt  fată!  făcu  Arya  exasperată.  Dacă  bătrânul  coborâse 
de  pe  Zid,  probabil  că  trecuse  prin  Winterfell.  îi  cunoşti  pe 
fraţii  mei?  întrebă  ea  agitată.  Robb  şi  Bran  sunt  la  Winterfell, 
iar  Jon  este  pe  Zid.  Jon  Snow  este  şi  el  tot  în  Rondul  de 
Noapte,  trebuie  să-1  cunoşti,  are  un  lup  străvechi,  unul  alb 
cu  ochii  roşii.  Jon  n-a  ajuns  încă  cercetaş?  Eu  sunt  Arya 
Stark. 

Bătrânul  în  hainele  lui  negre,  puturoase,  o  privea  ciudat, 
însă  Arya  părea  că  nu  se  mai  putea  opri  din  vorbit. 

-  Când  te  întorci  înapoi  la  Zid,  nu  vrei  să-i  duci  lui  Jon  o 
scrisoare  dacă-i  scriu  eu  una? 

Dorea  ca  Jon  să  fie  bine  acum.  El  ar  crede-o  dacă  i-ar 

povesti  despre  pivniţe  şi  despre  bărbatul  gras,  cu  barba 
despicată,  şi  vrăjitorul  cu  coiful  de  oţel. 

-  Fiica  mea  uită,  adesea,  bunele  maniere,  spuse  Eddard 
Stark  cu  un  zâmbet  uşor,  care-i  înmuie  cuvintele.  îţi  cer 
iertare,  Yoren.  Te-a  trimis  fratele  meu,  Benjen? 

-  Nu  m-a  trimis  nimeni,  lordul  meu,  în  afară  de  bătrânul 
Mormont.  Mă  aflu  aici  ca  să  găsesc  oameni  pentru  Zid,  iar 
când  Robert  va  convoca  întreaga  curte,  îmi  voi  pune 
genunchiul  jos  şi  voi  striga  ce  trebuinţe  avem,  să  văd  dacă 
Regele  şi  Mâna  mai  au  pleavă  prin  temniţele  lor,  de  care  s-ar 
lipsi  cu  dragă  inimă.  Aţi  putea  spune  însă  că  şi  despre 
Benjen  Stark  ar  putea  fi  vorba  aici.  Sângele  lui  s-a  făcut 
negru.  îmi  este  la  fel  de  frate  precum  vă  este  şi 
dumneavoastră.  Am  venit  pentru  el.  Călărit-am  din  greu, 
aproape  că  mi-am  omorât  iapa  după  cum  am  muncit-o  până 
aici,  însă  i-am  lăsat  pe  ceilalţi  mult  în  urmă. 

-  Ceilalţi?  Yoren  pufni. 

-  Mercenari  şi  călăreţi  liberi  şi  tot  astfel  de  gunoaie.  Hanul 
era  plin  de  ei,  iar  eu  i-am  văzut  cum  adulmecau.  Mirosul 
sângelui  şi  al  aurului  sunt  la  fel,  până  la  urmă.  Dar  nu  toţi 
au  luat-o  spre  Debarcaderul  Regelui.  Unii  galopau  spre 
Casterly  Rock,  iar  Stânca  este  şi  mai  aproape.  Lordul  Tywin 
trebuie  că  a  aflat  deja  vorba,  puteţi  conta  pe  asta. 

Tatăl  se  încruntă. 

-  Ce  fel  de  vorbă?  Yoren  se  uită  la  Arya. 

-  Una  care  este  mai  bine  să  fie  rostită  între  patru  ochi, 
lordul  meu,  vă  cer  iertăciune. 

-  După  cum  doreşti.  Desmond,  du-o  pe  fata  mea  în 
camerele  ei.  O  sărută  pe  frunte.  Vom  termina  discuţia  mâine. 

Arya  parcă  prinsese  rădăcini  pe  loc. 

-  Nu  s-a  întâmplat  nimic  rău  cu  Jon,  nu?  îl  întrebă  ea  pe 
Yoren.  Sau  cu  unchiul  Benjen? 

-  Păi,  cât  îl  priveşte  pe  Stark,  n-aş  putea  spune.  Băiatul 
Snow  era  destul  de  bine  când  am  plecat  eu  de  la  Zid.  Dar  nu 
ei  mă  preocupă  pe  mine. 

Desmond  o  luă  de  mână. 

-  Vino  cu  mine,  domniţă.  L-ai  auzit  pe  tatăl  tău,  lordul. 
Arya  nu  avea  de  ales  decât  să  meargă  cu  el,  dorindu-şi  să  fi 
fost  Tom  Grasul  în  locul  lui.  Cu  Tom  ar  mai  fi  putut  zăbovi  la 
uşă  cu  vreun  pretext,  ca  să  asculte  ce  avea  de  spus  Yoren, 
însă  Desmond  era  mult  prea  încăpăţânat  pentru  un  astfel  de 

truc. 

-  Câţi  străjeri  are  tatăl  meu?  îl  întrebă  pe  când  coborau 
spre  camera  ei  de  culcare. 

-  Aici,  la  Debarcaderul  Regelui?  Cincizeci. 

-  N-ai  lăsa  pe  nimeni  să-1  ucidă,  nu-i  aşa?  îl  iscodi  ea. 
Desmond  râse. 

-  Fii  fără  teamă,  micuţă  domniţă.  Lordul  Eddard  este  păzit 
zi  şi  noapte.  Nu  i  se  poate  întâmpla  nimic. 

-  Lannisterii  au  mai  mult  de  cincizeci  de  oameni,  îi  aminti 
Arya. 

-  N-au  decât,  însă  orice  om  din  nord  face  cât  zece  dintre 
mercenarii  din  sud,  aşa  că  poţi  dormi  liniştită. 

-  Ce-ar  fi  dacă  ar  fi  trimis  un  vrăjitor  să-1  ucidă? 

-  Păi,  în  acest  caz,  răspunse  Desmond  trăgându-şi  sabia 
lungă,  şi  vrăjitorii  mor  la  fel  ca  toţi  oamenii,  odată  ce  le  tai 
capul. 

-  Robert,  te  implor,  se  rugă  Ned,  bagă  de  seamă  ce  spui. 
Vorbeşti  despre  uciderea  unui  copil. 

-  Târfa  este  borţoasă!  Pumnul  regelui  izbi  masa 
consiliului,  tare  ca  o  bubuitură  de  tunet.  Ţi- am  spus  că  asta 
se  va  întâmpla,  Ned.  încă  de  acolo,  din  ţinutul  gorganelor,  te- 
am  avertizat,  dar  n-ai  vrut  să  asculţi.  Ei  bine,  ascultă  acum. 
îi  vreau  morţi,  mamă  şi  copil,  pe  amândoi,  şi  pe  prostul  ăla 
de  Viserys.  E  destul  de  limpede?  li  vreau  morţi. 

Ceilalţi  consilieri  se  străduiau  din  răsputeri  să  pară  că 
erau  în  cu  totul  altă  parte.  Fără  îndoială,  erau  mai  înţelepţi 
decât  el.  Eddard  Stark  se  mai  simţise  doar  foarte  rar  atât  de 
singur. 

-  Te  vei  dezonora  pe  veci  dacă  faci  asta. 

-  Atunci  lasă  să  cadă  totul  pe  capul  meu,  atât  timp  cât  se 
rezolvă.  Nu  sunt  atât  de  orb  încât  să  nu  văd  umbra  securii 
când  atârnă  deasupra  gâtului  meu. 

-  Nu-i  nici  o  secure,  îi  spuse  Ned  regelui.  Numai  umbra 
unei  umbre,  ştearsă  de  douăzeci  de  ani...  Şi  asta,  dacă  există 
cu  adevărat. 

-  Dacă?  întrebă  Varys  moale,  frecându-şi  palmele  pudrate. 
Lordul  meu,  mă  judecaţi  greşit.  Credeţi  că  aş  aduce  sminteli 
pe  masa  regelui  şi  a  consiliului? 

Ned  îl  privi  pe  eunuc  cu  răceală. 

-  Ne-ai  aduce  şoaptele  unui  trădător  aflat  la  celălalt  capăt 
de  lume,  lordul  meu.  Sau  poate  că  Mormont  greşeşte.  Sau 
poate  că  minte. 

-  Ser  Jorah  nu  ar  îndrăzni  să  mă  înşele,  spuse  Varys  cu 
un  surâs  viclean.  Contaţi  pe  asta,  lordul  meu.  Prinţesa  are 
un  copil. 

-  Aşa  spui  tu.  Dacă  greşeşti,  nu  trebuie  să  ne  temem. 
Dacă  fata  naşte  un  copil  mort,  nu  trebuie  să  ne  temem.  Dacă 
dă  naştere  unei  fete  în  locul  unui  fiu,  nici  atunci  nu  trebuie 
să  ne  temem.  Dacă  sugarul  moare  de  timpuriu,  nu  trebuie 
să  ne  temem. 

-  Dar  dacă  este  băiat?  insistă  Robert.  Şi  dacă 
supravieţuieşte? 

-  Marea  îngustă  va  rămâne,  totuşi,  între  noi.  Am  să  mă 
tem  de  Dothraki  doar  în  ziua  în  care  caii  lor  vor  goni  pe  apă. 

Regele  luă  o  înghiţitură  de  vin  şi  îi  aruncă  lui  Ned  o  privire 

incendiatoare,  peste  masă. 

-  Deci  mă  sfătuieşti  să  nu  fac  nimic,  până  ce  odrasla 
dragonului  pune  piciorul,  cu  armata  sa,  pe  ţărmurile  mele, 
aşa  este? 

-  „Odrasla  dragonului"  este  în  pântecul  mamei  ei,  spuse 
Ned.  Nici  chiar  Aegon  nu  s-a  apucat  de  cuceriri  decât  după 
ce  l-au  înţărcat. 

-  Zei!  Eşti  încăpăţânat  ca  un  bizon,  Stark.  Regele  se  uită 
în  jurul  mesei  de  consiliu.  Restul...  v-aţi  înghiţit  cu  toţii 
limbile?  Nu  vrea  nimeni  să-i  bage  minţile  în  cap  acestui 
smintit  cu  faţa  împietrită? 

Varys  îi  oferi  regelui  un  zâmbet  onctuos  şi  puse  o  mână 
moale  pe  mâneca  lui  Ned. 

-  îţi  înţeleg  remuşcările,  Lord  Eddard,  cu  adevărat  le 
înţeleg.  Nu  am  avut  nici  o  bucurie  să  aduc  consiliului  astfel 
de  veşti  dureroase.  Este  un  lucru  îngrozitor  că  trebuie  să  ne 
gândim  la  asta,  un  lucru  josnic.  Totuşi,  noi,  cei  care 
conducem,  trebuie  să  facem  şi  astfel  de  lucruri  pentru  binele 
regatului,  indiferent  cât  este  de  dureros  pentru  noi. 

Lordul  Renly  dădu  din  umeri. 

-  Mie  lucrurile  mi  se  par  destul  de  simple.  Ar  fi  trebuit  să 
punem  ca  Viserys  şi  sora  lui  să  fie  ucişi  cu  ani  de  zile  în 
urmă,  însă  Maiestatea  Sa,  fratele  meu,  a  făcut  greşeala  de  a- 
1  asculta  pe  Jon  Arryn. 

-  Mila  nu  este  niciodată  o  greşeală,  Lord  Renly,  răspunse 
Ned.  Pe  Trident,  Ser  Barristan,  aici  de  faţă,  a  secerat  o 
duzină  de  bărbaţi  destoinici,  prieteni  ai  lui  Robert  şi  ai  mei. 
Când  l-au  adus  la  noi,  rănit  cumplit  şi  aproape  mort,  Roose 
Bolton  ne-a  îndemnat  să-i  tăiem  gâtul,  însă  fratele 
dumneavoastră  a  spus:  „Nu  voi  ucide  un  om  pentru 
devotamentul  lui,  nici  pentru  că  a  luptat  bine."  Şi  1-a  trimis 
pe  propriul  său  maester  să  se  îngrijească  de  rănile  lui  Ser 
Barristan.  îi  adresă  regelui  o  privire  lungă  şi  îngheţată.  Ce-ar 
fi  fost  acum  omul  ăsta? 

Robert  avea  încă  destulă  ruşine  în  el  încât  să  roşească. 

-  Nu-i  acelaşi  lucru,  se  plânse  el.  Ser  Barristan  era  cavaler 
din  Garda  Regelui. 

-  Iar  Daenerys,  o  fată  de  paisprezece  ani.  Ned  ştia  prea 
bine  că  împinge  lucrurile  dincolo  de  limita  dictată  de 
înţelepciune,  însă  nu  putea  să  tacă.  Robert,  te  întreb,  de  ce 
ne-am  ridicat  noi  împotriva  lui  Aerys  Targaryen,  dacă  nu  ca 

să  punem  capăt  uciderii  copiilor? 

-  Ca  să  punem  capăt  Targaryenilor,  mormăi  regele. 

-  Maiestatea  Voastră,  nu  am  ştiut  niciodată  ca 
dumneavoastră  să  vă  temeţi  de  Rhaegar.  Ned  lupta  din 
răsputeri  să  alunge  dispreţul  din  propriul  său  glas.  Să  vă  fi 
zăpăcit  atât  de  mult  trecerea  anilor  încât  să  tremuraţi  din 
cauza  umbrei  unui  copil  nenăscut? 

Robert  se  împurpura  la  chip. 

-  Ajunge,  Ned,  îl  avertiză  el  împungând  aerul  cu  degetul. 
Nici  un  alt  cuvânt.  Ai  uitat  cine-i  regele  aici? 

Nu,     Maiestatea     Voastră,     răspunse     Ned.  Dar 
dumneavoastră? 

-  Ajunge!  răcni  regele.  M-am  săturat  de  vorbărie.  Am  să 
termin  cu  asta,  ori  voi  fi  blestemat.  Ce  spuneţi  voi,  ceilalţi? 

-  Trebuie  ucisă,  declară  Lordul  Renly. 

-  Nu  avem  de  ales,  murmură  Varys.  Trist,  foarte  trist... 
Ser  Barristan  Selmy  îşi  ridică  de  la  masă  ochii  de  un 
albastru-deschis  şi  spuse: 

-  Maiestatea  Voastră,  există  o  onoare  în  a-ţi  înfrunta 
duşmanul  pe  câmpul  de  luptă,  dar  nici  una  în  a-1  ucide  în 
pântecul  mamei  sale.  Iertaţi-mă,  însă  trebuie  să  fiu  de  partea 
Lordului  Eddard. 

Marele  Maester  Pycelle  îşi  drese  glasul,  proces  care  păru 
să-i  ia  câteva  minute. 

-  Ordinele  mele  sunt  să  servesc  regatul,  nu  pe  cel  care 
domneşte.  Cândva,  l-am  sfătuit  pe  Regele  Aerys  cu  acelaşi 
devotament  cu  care  îl  sfătuiesc  şi  pe  Regele  Robert  acum, 
aşa  că  nu-i  doresc  nici  un  rău  acestei  fete  a  lui,  Totuşi,  vă 
întreb:  dacă  vine  din  nou  războiul,  cât  de  mulţi  oşteni  vor 
muri?  Câte  oraşe  vor  arde?  Câţi  copii  vor  fi  smulşi  de  lângă 
mamele  lor  pentru  a  pieri  în  vârful  vreunei  suliţe?  îşi 
mângâie  barba  albă  şi  stufoasă  cu  o  tristeţe  infinită,  părând 
istovit.  Nu  este  mai  înţelept,  ba  chiar  mai  blând,  ca  Daenerys 
Targaryen  să  moară  acum  şi  astfel  să  trăiască  alţi  zeci  de  mii 
de  oameni? 

-  Mai  blând,  făcu  Varys.  Oh,  cât  de  bine  şi  adevărat  au 
fost  spuse  acestea,  Mare  Maester.  Este  atât  de  adevărat! 
Dacă  zeii,  în  capriciul  lor,  îi  dăruiesc  lui  Daenerys  Targaryen 
un  fiu,  acest  regat  va  sângera. 

Degeţel  fu  ultimul.  Pe  când  Ned  îl  privea,  Lordul  Petyr  îşi 
înăbuşi  un  căscat. 

-  Când  te  trezeşti  în  pat  cu  o  femeie  urâtă,  cel  mai  bun 
lucru  pe  care  poţi  să-1  faci  este  să  închizi  ochii  şi  să  continui 
aşa,  declamă  el.  Aşteptarea  n-o  va  face  mai  frumoasă.  Sărut- 
o  şi  termină  cu  ea. 

-  Sărut-o?  repetă  Ser  Barristan  uluit. 

-  Un  sărut  de  oţel,  spuse  Degeţel. 

Robert  se  întoarse  să  se  confrunte  cu  Mâna  sa. 

-  Ei  bine,  asta  e,  Ned.  Tu  şi  cu  Selmy  sunteţi  singuri. 
Unica  problemă  care  rămâne  este  să  găsim  pe  cineva  s-o 
ucidă. 

-  Mormont  tânjeşte  după  iertarea  regală,  le  reaminti 
Lordul  Renly. 

-  Cu  disperare,  făcu  Varys.  Totuşi,  tânjeşte  şi  mai  mult 
după  viaţă.  Acum,  prinţesa  trebuie  să  fie  aproape  de  Vaes 
Dothrak,  unde  ridicarea  unei  săbii  înseamnă  moarte.  Dacă 
v-aş  spune  ce  i-ar  face  Dothraki  celui  care  ar  îndrăzni  să 
folosească  una  împotriva  unei  khaleesi,  nici  unul  dintre  voi 
nu  ar  mai  dormi  la  noapte.  îşi  mângâie  obrazul  pudrat.  Dar 
otrava...  lacrimile  din  Lys,  să  zicem.  Khal  Drogo  nu  trebuie 
să  afle  niciodată  că  n-a  fost  o  moarte  naturală. 

Ochii  adormiţi  ai  Marelui  Maester  Pycelle  se  deschiseră.  îi 
aruncă  eunucului  o  ocheadă  bănuitoare. 

-  Otrava  este  arma  laşului,  se  plânse  regele.  Lui  Ned  îi  era 
de  ajuns. 

-  Trimiţi  asasini  plătiţi  împotriva  unei  fete  de  paisprezece 
ani  şi-ţi  mai  baţi  capul  cu  onoarea?  îşi  împinse  scaunul  în 
spate  şi  se  ridică.  Fă-o  chiar  tu,  Robert.  Cel  care  dă  sentinţa 
ar  trebui  să  mânuiască  şi  sabia.  Priveşte-o  direct  în  ochi 
înainte  de  a  o  ucide.  Priveşte-i  lacrimile,  ascultă-i  ultimele 
cuvinte.  îi  datorezi  măcar  asta. 

-  Zei,  răbufni  regele,  cuvântul  explodând  din  el  de  parcă 
abia  îşi  mai  putea  stăpâni  furia.  Tu  chiar  vorbeşti  serios, 
lua-te-ar  naiba!  Se  întinse  după  butelca  de  vin  de  lângă  cotul 
său,  o  găsi  golită  şi  o  aruncă  spărgând-o  de  un  perete.  Mi  s-a 
terminat  şi  vinul,  dar  şi  răbdarea.  Ajunge!  Faceţi  ce  v-am 
spus. 

-  Eu  nu  voi  lua  parte  la  această  crimă,  Robert.  Fă  cum 
vrei  tu,  dar  nu-mi  cere  să-mi  pun  pecetea  pe  aşa  ceva. 

Preţ  de  o  clipă,  Robert  nu  păru  să  înţeleagă  ce  spunea 
Ned.  Sfidarea  nu  era  o  îmbucătură  pe  care  s-o  fi  gustat 
foarte  des.  încet,  expresia  feţei  sale  se  schimbă,  pe  măsură 

ce  înţelegea.  Ochii  i  se  îngustară  şi  o  roşeaţă  i  se  urcă  pe  gât, 
trecând  de  gulerul  de  catifea.  Aţinti  asupra  lui  Ned  un  deget 
acuzator. 

-  Eşti  Mâna  Regelui,  Lord  Stark.  Vei  face  cum  îţi 
poruncesc  eu,  ori  am  să-mi  găsesc  o  Mână  care  o  va  face. 

-  îi  doresc  numai  succes.  Ned  deschise  catarama  care-i 
ţinea  faldurile  mantiei,  mâna  ornamentală  din  argint  care 
servea  şi  ca  însemn  al  funcţiei  sale.  O  puse  pe  masă  în  faţa 
regelui,  întristat  de  amintirea  celui  care  i-o  prinsese,  un 
prieten  pe  care-1  iubise.  Credeam  că  eşti  un  om  mai  bun 
decât  eşti,  Robert.  Credeam  că  am  făcut  un  rege  nobil. 

Faţa  lui  Robert  era  purpurie. 

-  Afară,  croncăni  el,  sufocându-se  de  furie.  Ieşi  afară,  al 
naibii  să  fii,  am  terminat-o  cu  tine.  Ce  mai  aştepţi?  Pleacă, 
aleargă  înapoi  la  Winterfell.  Şi  asigură-te  că  n-am  să-ţi  mai 
văd  faţa  niciodată,  ori  jur  că  am  să-ţi  aşez  capul  în  vârful 
unui  par! 

Ned  făcu  o  plecăciune  şi  se  răsuci  pe  călcâie  fără  nici  un 
alt  cuvânt.  Simţea  privirile  lui  Robert  aţintite  pe  spatele  său. 
Pe  când  ieşea  din  camerele  de  consiliu,  discuţia  se  reluă  de 
parcă  nici  nu  s-ar  fi  întrerupt. 

-  în  Braavos  există  o  societate  numită  Oamenii  Fără  Chip, 
explică  Marele  Maester  Pycelle. 

-  Aveţi  vreo  idee  cât  de  scumpi  sunt?  se  plânse  Degeţel. 
Poţi  năimi  o  armată  întreagă  de  mercenari  pentru  jumătate 
din  preţul  lor,  iar  atât  cer  pentru  un  negustor.  Nici  nu 
îndrăznesc  să  mă  gândesc  cât  ar  cere  pentru  o  prinţesă. 

Ned  închise  uşa  după  el  şi  glasurile  amuţiră.  Ser  Boros 
Blount  stătea  în  afara  camerei,  purtând  mantia  lungă  şi  albă 
şi  armura  Gărzii  Regelui.  îi  aruncă  o  privire  scurtă  şi 
curioasă,  din  colţul  ochilor,  însă  nu-i  puse  nici  o  întrebare. 

Pe  când  traversa  curtea,  înapoi  spre  Turnul  Mâinii,  ziua  îl 
întâmpină  grea  şi  agresivă.  Putea  simţi  în  aer  ameninţarea 
ploii.  Lui  Ned  i-ar  fi  plăcut.  L-ar  fi  putut  face  să  se  simtă  cu  o 
idee  mai  puţin  mânjit.  Când  ajunse  la  seră,  îl  convocă  pe 
Vayon  Poole.  Administratorul  veni  imediat. 

-  Aţi  trimis  după  mine,  Lord  Mână? 

-  Nu  mai  sunt  Mână,  îi  spuse  Ned.  Regele  şi  cu  mine  ne- 
am certat.  Ne  vom  întoarce  la  Winterfell. 

-  Voi  face  imediat  aranjamentele  necesare,  lordul  meu. 
Vom  avea  nevoie  de  două  săptămâni  pentru  a  pregăti  totul 

pentru  călătorie. 

-  S-ar  putea  să  nu  avem  două  săptămâni  la  dispoziţie. 
Nici  măcar  o  zi.  Regele  a  menţionat  ceva  despre  înfîgerea 
capului  meu  într-un  par.  Ned  se  încruntă.  Nu  credea,  cu 
adevărat,  că  regele  i-ar  face  ceva,  nu  Robert.  Acum  era 
furios,  însă  odată  ce  Ned  nu  i  se  va  mai  arăta  în  cale,  furia  i 
se  va  stinge,  cum  se  întâmpla  întotdeauna. 

Întotdeauna?  Dintr-odată,  neliniştit,  îşi  aminti  de  Rhaegar 
Targaryen.  Mort  de  cincisprezece  ani,  şi  totuşi  Robert  îl  urăşte 
la  fel  de  mult.  Era  o  idee  tulburătoare...  şi  mai  era  şi  cealaltă 
problemă,  incidentul  dintre  Catelyn  şi  pitic,  de  care-1 
prevenise  Yoren  noaptea  trecută.  Asta  va  ieşi  cât  de  curând 
la  lumină,  la  fel  de  sigur  precum  faptul  că  soarele  va  răsări, 
iar  regele  fiind  cuprins  de  o  asemenea  furie  întunecată...  lui 
Robert  s-ar  putea  să  nu-i  pese  nici  cât  negru  sub  unghie  de 
Tyrion  Lannister,  însă  i-ar  leza  mândria  şi  nu  era  greu  de 
prevăzut  ce  ar  putea  face  regina. 

-  Ar  fi  mai  bine  să  plec  eu  înainte,  îi  spuse  lui  Poole.  îmi 
iau  fiicele  cu  mine  şi  câţiva  oameni  din  gardă.  Voi,  ceilalţi, 
mă  puteţi  urma  când  sunteţi  gata.  Informează-1  pe  Jory,  dar 
nu  mai  spune  nimănui  şi  nu  face  nimic  decât  după  ce  fetele 
şi  cu  mine  am  plecat  deja.  Castelul  este  plin  de  ochi  şi  de 
urechi  şi  mai  degrabă  aş  vrea  ca  planurile  mele  să  nu  fie 
cunoscute. 

-  După  cum  porunciţi,  lordul  meu. 

După  ce  plecă,  Eddard  Stark  se  duse  la  fereastră  şi  se 
aşeză  copleşit  de  gânduri.  Robert  nu-i  lăsase  nici  o  alegere 
pe  care  s-o  fi  putut  accepta.  Ar  trebui  să-i  mulţumească.  Era 
bine  că  se  întorcea  la  Winterfell.  Nici  n-ar  fi  trebuit  să  plece 
de  acolo  vreodată.  Fiii  lui  aşteptau  acolo.  Poate  că  el  şi 
Catelyn  vor  zămisli  împreună  încă  un  fiu,  când  se  va 
întoarce,  nu  erau  încă  atât  de  bătrâni.  Şi  în  plus,  în  ultima 
vreme  se  trezise  visând  la  zăpezi,  la  tăcerea  adâncă  din 
noapte,  din  codrii  lupului. 

Şi  totuşi,  gândul  că  pleca  îl  irita.  Rămâneau  atâtea  lucruri 
neterminate.  Robert  şi  consiliul  lui  de  laşi  şi  linguşitori  vor 
aduce  regatul  la  sapă  de  lemn  dacă  erau  lăsaţi  de  capul  lor, 
sau  mai  rău,  îl  vor  vinde  Lannisterilor  ca  să-şi  acopere 
datoriile.  Iar  adevărul  despre  moartea  lui  Jon  Arryn  îi  era  tot 
ascuns.  Oh,  găsise  câteva  piese,  destule  cât  să  fie  convins  că 
Jon  fusese,  într-adevăr,  asasinat,  dar  nu  erau  mai  mult 

decât  urma  unui  animal  prin  covorul  de  frunze  din  pădure, 
încă  nu  dăduse  cu  ochii  de  fiară,  deşi  o  simţea  prin 
împrejurimi,  pândind,  ascunzându-se,  înşelătoare. 

îi  veni  brusc  în  minte  ideea  de  a  se  întoarce  la  Winterfell 
pe  mare.  Ned  nu  era  marinar,  şi,  în  mod  normal,  ar  fi 
preferat  drumul  regelui,  însă  dacă  lua  o  corabie  s-ar  fi  putut 
opri  la  Piatra  Dragonului  şi  ca  să  vorbească  cu  Stannis 
Baratheon.  Pycelle  trimisese  un  corb  peste  apă,  cu  o 
scrisoare  politicoasă  din  partea  lui  Ned  prin  care  îi  cerea 
Lordului  Stannis  să-şi  reia  locul  în  micul  consiliu.  Până 
acum,  nu  venise  nici  un  răspuns,  însă  tăcerea  îi  adâncise  şi 
mai  mult  bănuielile.  Lordul  Stannis  cunoştea  secretul  din 
cauza  căruia  murise  Jon  Arryn,  era  sigur  de  asta.  Se  putea 
ca  adevărul  pe  care-1  căuta  să-1  aştepte  în  vechea  insulă 
fortificată  a  Casei  Targaryen. 

Iar  după  ce-l  afli,  ce  mai  urmează?  Unele  secrete  este  mai 
bine  să  rămână  ascunse.  Unele  secrete  sunt  prea  periculoase 
pentru  a  fi  împărtăşite,  chiar  şi  celor  pe  care-i  iubeşti  şi  în  care 
te  încrezi.  Ned  trase  din  teaca  de  la  centură  pumnalul  pe  care 
i-1  adusese  Catelyn.  Arma  Pezevenghiului.  De  ce  să-1  fi  vrut 
piticul  mort  pe  Bran?  Să-1  reducă  la  tăcere,  desigur.  încă  un 
secret,  sau  doar  un  fir  din  aceeaşi  urzeală? 

Ar  putea  Robert  să  fie  părtaş  la  asta?  Nu  s-ar  fi  gândit  la 
aşa  ceva,  dar  nici  nu  i-ar  fi  trecut  prin  minte  vreodată  că 
Robert  ar  putea  cere  moartea  unui  copil.  Catelyn  încercase 
să-1  avertizeze.  îl  cunoşteai  ca  om,  îi  spusese  ea.  Regele  este 
un  străin  pentru  tine.  Cu  cât  pleca  mai  repede  de  la 
Debarcaderul  Regelui,  cu  atât  era  mai  bine.  Dacă  exista  vreo 
corabie  care  să  plece  mâine  spre  nord,  era  bine  să  fie  pe 
puntea  ei. 

îl  chemă  din  nou  pe  Vayon  Poole  şi-1  trimise  la  docuri  să 
se  intereseze  discret,  dar  în  grabă. 

-  Găseşte-mi  o  navă  rapidă  cu  un  căpitan  priceput,  îi 
spuse  el  administratorului.  Nu-mi  pasă  de  mărimea 
cabinelor  sau  de  calitatea  lor,  atâta  vreme  cât  este  rapidă  şi 
sigură.  Vreau  să  plec  numaidecât. 

Nici  nu  plecase  bine  Poole,  când  Tomard  anunţă  un 
oaspete. 

-  Lord  Baelish  vrea  să  vă  vadă,  stăp'ne. 

Ned  era  tentat  să-1  refuze,  însă  se  gândi  mai  bine.  încă  nu 
era  cu  totul  liber;  până  atunci,  trebuia  să  joace  după  muzica 

lor. 

-  Pofteşte-1  înăuntru,  Tom. 

Lordul  Petyr  intră  agale  în  seră,  de  parcă  nu  s-ar  fi 
petrecut  nimic  dimineaţă.  Purta  un  pieptar  de  catifea 
decupată,  crem  şi  argintiu,  o  mantie  din  mătase  cenuşie 
tivită  cu  blană  de  vulpe  neagră  şi  obişnuitul  său  zâmbet 
batjocoritor. 

Ned  îl  întâmpină  cu  răceală. 

-  Aş  putea  să  vă  întreb  de  motivul  acestei  vizite,  Lord 
Baelish? 

-  N-am  să  te  reţin  prea  mult,  sunt  în  drum  spre  un  prânz 
cu  Lady  Tanda.  Plăcintă  de  mreană  şi  purcel  de  lapte  fript. 
Se  gândeşte  s-o  mărite  cu  mine  pe  fiica  ei,  aşa  că  mesele  pe 
care  le  oferă  sunt  întotdeauna  uluitoare.  Ca  s-o  spunem  însă 
pe-a  dreaptă,  mai  curând  m-aş  însura  cu  un  porc,  dar  nu-i 
spune  asta.  Mă  dau  în  vânt  după  plăcinta  de  mreană. 

-  Nu  mă  lăsa  să  te  reţin  din  treburile  tale,  domnul  meu, 
spuse  Ned  cu  un  dispreţ  rece.  în  acest  moment  nici  nu  mă 
pot  gândi  la  o  companie  pe  care  să  mi-o  doresc  mai  puţin 
decât  a  dumitale. 

-  Oh,  sunt  sigur  că,  dacă-ţi  pui  mintea  la  contribuţie,  mai 
poţi  găsi  câteva  nume.  Varys,  să  spunem.  Cersei.  Sau 
Robert.  Maiestatea  Sa  este  foarte  furioasă  pe  tine.  A  tot 
continuat  să  vorbească  de  tine  după  ce  ai  plecat,  în  această 
dimineaţă.  Cuvintele  insolenţă  şi  ingratitudine  erau  pomenite 
foarte  des,  din  câte-mi  amintesc. 

Ned  nu  onoră  spusele  cu  nici  un  răspuns.  Nici  nu-1 
invitase  să  stea  jos,  însă  Degeţel  îşi  trase,  oricum,  un  scaun. 

-  După  ce-ai  zbughit-o  afară,  a  rămas  în  sarcina  mea  să-i 
conving  să  nu-i  tocmească  pe  Oamenii  Fără  Chip,  continuă 
el  nepăsător.  în  loc  de  asta,  Varys  va  răspândi  discret  vorba 
că-1  vom  face  Lord  pe  oricine  va  avea  grijă  de  fata  aia 
Targaryen. 

Ned  era  dezgustat. 

-  Deci  acum  îi  înnobilăm  şi  pe  asasini.  Degeţel  dădu  din 
umeri. 

-  Titlurile  sunt  ieftine.  Oamenii  Fără  Chip  sunt  scumpi. 
Dacă  este  să  spunem  adevărul,  i-am  făcut  fetei  Targaryen 
mai  mult  bine  decât  i-ai  făcut  tu,  prin  pălăvrăgeala  ta  despre 
onoare.  Lasă  un  mercenar  să  se  îmbete  cu  viziunea  titlului  şi 
să  încerce  s-o  ucidă.  Mai  mult  ca  sigur  că  va  rata,  iar  după 

asta  Dothrakii  vor  fi  puşi  în  gardă.  Dacă  i-am  trimite  pe 
Oamenii  Fără  Chip  după  ea,  ar  însemna  că  e  aproape  în 
groapă. 

Ned  se  încruntă. 

-  Şezi  în  consiliu  şi  vorbeşti  de  femei  urâte  şi  săruturi  de 
oţel,  iar  acum  te  aştepţi  să  te  cred  când  îmi  spui  că  ai 
încercat  să  o  protejezi  pe  fată?  Cât  de  prost  mă  crezi? 

-  Ei  bine,  de  fapt  te  cred  unul  mare  de  tot,  spuse  Degeţel 
râzând. 

-  Găseşti  întotdeauna  crimele  atât  de  amuzante,  Lord 
Baelish? 

-  Nu  crima  o  găsesc  amuzantă,  Lord  Stark,  ci  pe  tine. 
Domneşti  ca  un  bărbat  care  dansează  pe  gheaţă  crăpată. 

îndrăznesc  să  spun  că  vei  scoate  un  pleoscăit  distins. 
Cred  că  am  auzit  în  această  dimineaţă  producându-se  prima 
crăpătură. 

-  Prima  şi  ultima,  spuse  Ned.  Mi-a  ajuns. 

-  Când  doreşti  să  te  întorci  la  Winterfell,  domnul  meu? 

-  Cât  de  repede  pot.  Dar  ce-ţi  pasă  ţie  de  asta? 

-  Nu-mi  pasă  deloc,  dar  în  caz  că  mai  eşti,  cumva,  pe  aici 
la  lăsarea  serii,  mi-ar  plăcea  să  te  duc  la  bordelul  unde  omul 
tău,  Jory,  a  tot  căutat  cu  atâta  nepricepere.  Degeţel  zâmbi. 
Nici  măcar  n-am  să-i  spun  lui  Lady  Catelyn. 


368 


CATELYN 


-  Doamna  mea,  ar  fi  trebuit  să  trimiteţi  vorbă  ca  să  vă 
anunţaţi  sosirea,  îi  spuse  Ser  Donnel  Waynwood  pe  când 
urcau  cu  caii  în  trecătoare.  V-am  fi  întâmpinat  cu  o  escortă. 
Drumul  de  munte  nu-i  deloc  sigur,  aşa  cum  era  odată, 
pentru  un  grup  atât  de  mic  precum  al  dumneavoastră. 

-  Am  aflat  asta,  spre  necazul  nostru,  Ser  Donnel, 
răspunse  Catelyn.  Uneori  se  simţea  de  parcă  inima  i  s-ar  fi 
împietrit;  şase  oameni  curajoşi  muriseră  pentru  ca  ea  să 
ajungă  până  aici,  iar  ea  nu  putea  găsi  înlăuntrul  ei  dorinţa 
de  a-i  plânge;  până  şi  numele  lor  îi  dispăreau  din  minte. 
Oamenii  clanurilor  ne-au  hărţuit  zi  şi  noapte.  Am  pierdut 
trei  oameni  în  primul  atac,  alţi  doi  în  următorul,  iar 
servitorul  lui  Lannister  a  pierit  de  febră  când  rănile  i-au 
copt.  Când  i-am  auzit  pe  oamenii  dumneavoastră 
apropiindu-se,  am  crezut  că  ne  venise  sfârşitul. 

Se  pregătiseră  pentru  ultima  luptă  disperată,  cu  săbiile  în 
mână  şi  spatele  lipit  de  peretele  de  stâncă.  Piticul  îşi  ascuţise 
tăişurile  securii  sale,  schimbând  câteva  glume  morbide  când 
Bronner  zărise  flamura  pe  care  o  purtau  călăreţii  din  faţa  lor, 
luna  şi  şoimul  Casei  Arryn,  azuriul  cerului  şi  albul.  Catelyn 
nu  mai  văzuse  niciodată  o  privelişte  atât  de  îmbucurătoare. 

-  Clanurile  au  devenit  tot  mai  îndrăzneţe  de  la  moartea 
Lordului  Jon,  spuse  Ser  Donnel.  Era  un  tânăr  solid,  de 
douăzeci  de  ani,  cinstit  şi  urât,  cu  un  nas  mare  şi  un  ciuf  de 
păr  des,  castaniu.  Dacă  ar  fi  după  mine,  aş  lua  o  sută  de 
oameni  în  munţi  şi  i-aş  izgoni  din  bârlogurile  lor  şi  i-aş 
învăţa  câteva  lecţii  tăioase,  însă  sora  dumneavoastră  a 
interzis  asta.  Nu  a  permis  nici  măcar  cavalerilor  săi  să 
participe  la  turnirul  Mâinii.  Vrea  ca  toţi  oamenii  noştri  să 
stea  în  apropierea  castelului,  să  apere  Valea...  împotriva  cui 
nimeni  nu  este  sigur.  Umbre,  spun  unii,  O  privi  neliniştit,  de 
parcă  şi-ar  fi  amintit  dintr-odată  cine  era.  Nădăjduiesc  că  nu 
am  vorbit  fără  socoteală,  doamna  mea.  Nu  am  vrut  să  vă 
jignesc. 

-  Discuţiile  directe  nu  mă  jignesc,  Ser  Donnel.  Catelyn 
ştia  de  ce  se  temea  sora  ei.  Nu  de  umbre,  ci  de  Lannisteri,  se 
gândi  uitându-se  în  spate,  unde  piticul  călărea  alături  de 
Bronn.  Cei  doi  se  înhăitaseră  ca  nişte  hoţi,  de  când  murise 
Chiggen.  Omuleţul  era  mult  prea  viclean  decât  îi  plăcea  ei. 

Când  intraseră  între  munţi,  fusese  prizonierul  ei,  legat 
fedeleş  şi  neajutorat.  Ce  era  acum?  încă  prizonierul  ei,  dar 
călărea  cu  un  pumnal  la  cingătoare  şi  o  secure  legată  de  şa, 
purtând  blana  pe  care  o  câştigase  jucând  zaruri  cu 
menestrelul  şi  o  cămaşă  de  zale  pe  care  o  luase  pe  pe 
cadavrul  lui  Chiggen.  Patruzeci  de  oameni  îl  flancau  pe  pitic, 
plus  restul  grupului  ei,  cavaleri  şi  maeştrii  de  arme  aflaţi  în 
serviciul  surorii  sale,  Lysa,  şi  al  fiului  mai  mic  al  lui  Jon 
Arryn,  dar,  cu  toate  astea,  Tyrion  nu  arăta  nici  cel  mai  mic 
semn  de  teamă.  Oare  mă  înşel  eu?  se  întrebă  Catelyn  nu 
pentru  prima  dată.  Să  fie  el  nevinovat  de  cele  petrecute  cu 
Bran  şi  Jon  Arryn  şi  toţi  ceilalţi?  Iar  dacă  era,  ce  însemna 
asta?  Ca  să  ajungă  ea  aici,  muriseră  şase  oameni. 
Lăsă,  hotărâtă,  toate  îndoielile  deoparte. 

-  Când  vom  ajunge  la  fortăreaţa  dumneavoastră,  v-aş  fi 
foarte  îndatorată  dacă  veţi  putea  trimite  imediat  după 
Maester  Colemon.  Ser  Rodrik  are  febră  din  cauza  rănilor.  Se 
temuse  nu  o  dată  că  bătrânul  cavaler  nu  va  supravieţui 
drumului.  Spre  sfârşit,  abia  dacă  se  mai  putea  ţine  pe  cal, 
iar  Bronn  o  îndemnase  să-1  lase  în  voia  sorţii,  însă  Catelyn 
nici  nu  voise  să  audă  de  aşa  ceva.  în  loc  de  asta,  îl  legaseră 
de  şa  şi-i  poruncise  lui  Marillion,  menestrelul,  să  vegheze 
asupra  lui. 

Ser  Donnel  răspunse  după  o  ezitare: 

-  Lady  Lysa  a  poruncit  ca  Maester  să  rămână  la  Eyrie  tot 
timpul,  pentru  a  se  îngriji  de  Lord  Robert.  Avem  un  septon  la 
porţi,  care  se  îngrijeşte  de  răniţii  noştri.  Se  poate  ocupa  şi  de 
rănile  omului  dumneavoastră. 

Catelyn  avea  mai  multă  încredere  în  priceperea  unui 
maester  decât  în  rugăciunile  unui  septon.  Era  pe  cale  să 
spună  asta,  când  văzu  înainte  fortificaţiile  -  parapeţi  lungi, 
construiţi  chiar  din  piatră  de  munte,  pe  fiecare  latură.  Acolo 
trecătoarea  se  îngusta,  devenind  un  defileu  lat  cât  să  permită 
trecerea  a  patru  oameni  călare,  iar  turnuri  gemene  se  ridicau 
pe  crestele  stâncoase,  unite  printr-un  pod  acoperit,  din 
piatră  cenuşie  şlefuită,  care  se  boltea  peste  drum.  Feţe 
tăcute  îi  priveau  din  turnuri  prin  deschizăturile  arcaşilor,  de 
pe  metereze  şi  pod.  Când  ajunseră  aproape  de  vârf,  un 
cavaler  le  ieşi  în  întâmpinare.  Armura  şi  calul  său  erau 
cenuşii,  însă  mantia  avea  albastrul-roşu  unduios  al  Casei 
Riverrun,  iar  un  peşte  negru,  strălucitor,  lucrat  în  aur  şi 

obsidian,  îi  prindea  faldurile  pe  umăr. 

-  Cine  vrea  să  treacă  prin  Poarta  însângerată?  strigă  el. 

-  Ser  Donnel  Waynwood,  cu  Lady  Catelyn  Stark  şi 
însoţitorii  ei,  răspunse  tânărul  cavaler. 

Cavalerul  Porţii  îşi  ridică  viziera. 

-  Mă  gândeam  eu  că  doamna  îmi  pare  cunoscută.  Eşti 
departe  de  casă,  micuţă  Cat. 

-  Şi  tu,  unchiule,  spuse  ea  zâmbind,  în  pofida  tuturor 
celor  prin  care  trecuse.  Auzind  din  nou  acel  glas  răguşit,  se 
întoarse  cu  douăzeci  de  ani  în  urmă,  la  zilele  copilăriei  ei. 

-  Casa  mea  este  în  spatele  meu,  rosti  el  morocănos. 

-  Casa  ta  este  în  inima  mea,  îi  spuse  Catelyn.  Scoate-ţi 
coiful.  Vreau  să-ţi  văd  din  nou  chipul. 

-  Mă  tem  că  anii  nu  l-au  făcut  mai  frumos,  zise  Brynden 
Tully,  însă  când  îşi  scoase  coiful,  Catelyn  văzu  că  minţise. 
Trăsăturile  sale  erau  brăzdate  de  cute  şi  bătute  de  vreme,  iar 
timpul  furase  din  roşeaţa  părului  său,  lăsându-i  numai 
cenuşiul,  însă  zâmbetul  îi  era  acelaşi,  la  fel  şi  sprâncenele 
stufoase,  groase  ca  nişte  omizi,  şi  râsul  din  ochii  de  un 
albastru-închis.  Lysa  ştie  că  vii? 

-  Nu  am  avut  timp  să  trimit  vorbă,  îi  spuse  Catelyn.  Mă 
tem  că  am  plecat  înaintea  furtunii,  unchiule. 

-  Putem  intra  în  Vale?  întrebă  Ser  Donnel. 

Cei  din  neamul  Waynwood  ţineau  întotdeauna  la 
ceremonial. 

-  în  numele  lui  Robert  Arryn,  Lord  peste  Eyrie,  Apărător  al 
Văii,  Adevărat  Păzitor  al  Estului,  vă  permit  intrarea  slobodă 
şi  vă  cer  să-i  respectaţi  pacea,  răspunse  Ser  Brynden. 
Intraţi. 

Şi  aşa  călări  ea  în  urma  lui,  pe  sub  umbra  Porţii 
însângerate,  pe  unde  zeci  de  oşti  se  avântaseră  spre  pieire  în 
Era  Eroilor.  Pe  partea  îndepărtată  a  fortificaţiilor  din  piatră, 
muntele  se  deschidea  brusc  lăsând  să  se  vadă  priveliştea 
câmpiilor  verzi,  a  cerului  albastru  şi  piscurilor  acoperite  cu 
zăpadă,  iar  asta-i  tăie  respiraţia.  Valea  lui  Arryn  era  scăldată 
în  lumina  dimineţii.  Se  întindea  sub  ochii  lor  acoperită  de 
ceţuri,  un  tărâm  liniştit,  cu  pământ  negru  şi  bogat,  râuri  late 
şi  molcome  şi  sute  de  lacuri  care  străluceau  în  soare  ca  nişte 
oglinzi,  protejate  din  toate  părţile  de  creste  ca  nişte 
paravane.  Lanurile  de  grâu  şi  orz  creşteau  înalte  pe  câmpiile 
sale,  şi  nici  chiar  în  Highgarden  nu  erau  dovlecii  mai  mari  şi 

fructele  mai  dulci  ca  aici.  Se  aflau  la  capătul  dinspre  vest  al 
văii,  acolo  unde  drumul  de  munte  urca  spre  ultima 
trecătoare  şi-şi  începea  coborâşul  şerpuit  spre  şes,  cu  trei 
kilometri  mai  jos.  Valea  era  îngustă  aici,  nu  mai  mult  de  o 
jumătate  de  zi  de  drum  călare  ca  să-i  străbaţi  lăţimea,  iar 
munţii  din  nord  păreau  atât  de  aproape,  încât  Catelyn  avea 
impresia  că  s-ar  fi  putut  întinde  ca  să-i  atingă.  înălţându-se 
deasupra  lor  era  piscul  zimţat  numit  Lancea  Uriaşului,  spre 
care  chiar  şi  ceilalţi  munţi  priveau  în  sus,  vârful  său  fiind 
pierdut  între  ceţurile  îngheţate  la  cinci  kilometri  mai  sus  de 
platoul  văii.  Deasupra  versantului  său  vestic  curgea  torentul 
fantomatic  Lacrimile  Alyssei.  Chiar  şi  de  la  distanţa  asta, 
Catelyn  putea  zări  firul  argintiu  de  apă,  strălucind  puternic 
pe  fundalul  pietrei  întunecate. 

Când  unchiul  ei  văzu  că  se  oprise,  îşi  apropie  calul  de  ea 
şi-i  arătă. 

-  E  acolo,  lângă  Lacrimile  Alyssei.  Tot  ce  poţi  vedea  de 
aici,  din  când  în  când,  este  doar  străfulgerarea  albă,  dar  asta 
numai  dacă  priveşti  intens  şi  soarele  loveşte  cum  trebuie 
pereţii.  "  1 

Şapte  turnuri,  îi  spusese  Ned,  aidoma  unor  pumnale  albe, 
împlântate  în  pântecul  cerului,  atât  de  înalte,  încât  ai  putea 
sta  pe  parapeţi  şi  să  te  uiţi  în  jos  la  nori. 

-  Cât  durează  să  călăreşti  până  acolo?  întrebă  ea. 

-  Am  putea  ajunge  la  munte  cam  pe  la  căderea  serii, 
spuse  unchiul  Brynden,  însă  ascensiunea  ar  mai  lua  încă  o 
zi. 

Ser  Rodrik  Cassel  glăsui  din  spatele  lor: 

-  Doamna  mea,  mă  tem  că  nu  pot  merge  mai  departe 
astăzi. 

Faţa  i  se  pleoşti  sub  noii  săi  favoriţi  zdrenţăroşi,  proaspăt 
crescuţi,  şi  arăta  atât  de  dărâmat,  încât  lui  Catelyn  îi  fu 
teamă  că  va  cădea  de  pe  cal. 

-  Nici  nu  ar  trebui,  spuse  ea.  Ai  făcut  tot  ce  ţi-am  cerut  să 
faci,  şi  încă  de  o  sută  de  ori  pe  atât.  Unchiul  meu  mă  va 
însoţi  în  restul  drumului  până  la  Eyrie.  Lannister  trebuie  să 
vină  cu  mine,  însă  nu  există  nici  un  motiv  pentru  care  tu  şi 
ceilalţi  să  nu  rămâneţi  aici  să  vă  odihniţi  şi  să  prindeţi 
puteri. 

-  Vom  fi  onoraţi  să-i  avem  ca  oaspeţi,  rosti  Ser  Donnel  cu 
curtoazia  gravă  a  tinereţii. 

în  afară  de  Ser  Rodrik,  numai  Bronn,  Ser  Willis  şi 
Marillion,  menestrelul,  mai  rămăseseră  din  grupul  care  o 
escortase  de  la  han  şi  trecători. 

-  Doamna  mea,  spuse  Marillion  înaintând.  Vă  implor  să- 
mi  permiteţi  să  vă  însoţesc  la  Eyrie,  să  văd  sfârşitul  poveştii, 
pentru  că  am  văzut  începutul  ei. 

Băiatul  vorbise  cu  o  voce  vlăguită,  însă  ciudat  de  hotărâtă; 
în  ochi  îi  sticlea  o  strălucire  febrilă.  Catelyn  nu-i  ceruse 
niciodată  menestrelului  să  vină  cu  ei;  făcuse  singur  alegerea 
asta,  dar  cum  reuşise  să  supravieţuiască  întregii  călătorii, 
când  atâţia  oameni  curajoşi  zăceau  morţi  şi  neîngropaţi  în 
urma  lor,  nu  ar  fi  putut  ghici.  Şi  totuşi,  iată-1,  cu  un  smoc  de 
barbă  care-1  făcea  să  arate  aproape  ca  un  bărbat.  Poate  că-i 
datora  ceva  pentru  că  venise  atât  de  departe. 

-  Foarte  bine,  îi  spuse. 

-  Vin  şi  eu,  anunţă  Bronn. 

Nici  că  se  putea  mai  bine.  Fără  Bronn,  nici  n-ar  fi  ajuns  în 
Vale,  ştia  asta,  mercenarul  era  un  luptător  cumplit,  aşa  cum 
nu  mai  văzuse  niciodată,  iar  sabia  lui  îi  ajutase  să  răzbată  în 
siguranţă.  Cu  toate  astea,  lui  Catelyn  nu-i  plăcea  omul.  Avea 
curaj  şi  forţă,  însă  nu  exista  nici  o  urmă  de  bunătate  în  el  şi 
doar  puţin  devotament.  îl  văzuse  călărind  pe  lângă  Lannister 
mult  prea  des,  vorbind  cu  glas  scăzut  şi  râzând  la  nişte 
glume  schimbate  între  ei.  Ar  fi  preferat  să-1  despartă  de  pitic 
aici  şi  acum,  însă  dacă  se  învoise  că  Marillion  putea 
continua  spre  Eyrie,  nu  vedea  nici  o  cale  elegantă  de  a-1  lipsi 
pe  Bronn  de  acelaşi  drept. 

-  Cum  doreşti,  spuse  ea,  deşi  observase  că,  de  fapt,  nu-i 
ceruse  permisiunea. 

Ser  Willis  Wode  rămase  cu  Ser  Rodrik,  iar  un  septon  cu 
vorba  moale  se  agita  pe  lângă  rănile  lor.  Caii  lor  rămaseră  tot 
în  spate,  biete  fiinţe  vlăguite.  Ser  Donnel  promise  că  va 
trimite  păsări  înainte,  la  Eyrie  şi  Porţile  Lunii,  cu  vestea 
venirii  lor.  De  la  grajduri  fură  aduşi  cai  odihniţi,  animale  de 
munte,  cu  pasul  sigur,  şi  pături  păroase,  iar  în  răstimp  de  o 
oră  porniră  din  nou  la  drum.  Catelyn  călărea  lângă  unchiul 
ei,  pe  când  îşi  începură  coborârea  spre  fundul  văii.  în  urmă 
erau  Bronn,  Tyrion  Lannister,  Marillion  şi  şase  dintre 
oamenii  lui  Brynden. 

Numai  după  ce  ajunseră  la  un  sfert  de  drum  în  jos,  pe 
cărarea  de  munte,  departe  de  urechile  celorlalţi,  Brynden 

Tully  se  întoarse  spre  ea  şi  spuse: 

-  Aşadar,  copilă.  Povesteşte-mi  de  furtuna  asta  a  ta. 

-  Nu  mai  sunt  copilă  de  ani  buni,  unchiule,  spuse 
Catelyn,  dar  îi  povesti  tot. 

îi  luă  mai  mult  decât  i-ar  fi  venit  să  creadă,  scrisoarea 
Lysei,  căderea  lui  Bran,  pumnalul  asasinului,  Degeţel  şi 
norocul  ei  de  a  se  fi  întâlnit  cu  Tyrion  Lannister  în  hanul  de 
la  răscruce. 

Unchiul  ei  ascultă  în  tăcere,  sprâncenele  grele  umbrindu-i 
ochii  pe  măsură  ce  se  încrunta  tot  mai  tare.  Brynden  Tully 
ştiuse  întotdeauna  cum  să  asculte...  de  toată  lumea  în  afară 
de  tatăl  ei.  Era  fratele  Lordului  Hoster,  mai  tânăr  cu  cinci 
ani,  însă  ei  doi  erau  la  cuţite  de  când  îşi  amintea  ea.  în 
timpul  uneia  dintre  certurile  lor  zgomotoase,  când  Catelyn 
avea  opt  ani,  Lordul  Hoster  îi  spusese  lui  Brynden  „capra 
neagră  din  turma  Tully". 

Râzând,  Brynden  îi  atrăsese  atenţia  că  pe  sigiliul  casei  lor 
se  afla  un  păstrăv  avântându-se  în  aer,  aşa  că  el  ar  trebui  să 
fie,  mai  degrabă,  un  peşte  negru  decât  o  capră  neagră,  iar  de 
atunci  încolo  luase  asta  drept  simbol  personal. 

Războielile  dintre  ei  nu  se  terminaseră  decât  în  ziua  în 
care  ea  şi  Lysa  se  măritaseră.  La  ospăţul  nunţii,  Brynden  îi 
spusese  fratelui  său  că  va  pleca  din  Riverrun  pentru  a  o 
servi  pe  Lysa  şi  pe  soţul  ei,  Lordul  de  Eyrie.  Lordul  Hoster  nu 
mai  pronunţase  numele  fratelui  său  de  atunci,  din  câte-i 
spunea  Edmure  în  rarele  lui  scrisori. 

Oricum,  în  toţi  acei  ani  ai  copilăriei  lui  Catelyn,  Brynden 
Peştele  Negru  fusese  cel  la  care  alergau  copiii  Lordului 
Hoster  cu  lacrimile  şi  poveştile  lor,  când  tatăl  lor  era  prea 
ocupat,  iar  mama  prea  bolnavă.  Catelyn,  Lysa,  Edmure...  da, 
chiar  şi  Petyr  Baelish,  străjerul  tatălui  lor...  îi  asculta  pe  toţi 
cu  răbdare,  aşa  cum  asculta  şi  acum,  râzând  la  triumfurile 
lor  şi  simpatizând  cu  ei  în  nenorocirile  lor  copilăreşti. 

Când  termină  de  povestit,  unchiul  ei  rămase  tăcut  multă 
vreme,  calul  său  urcând  pe  cărarea  pietroasă  şi  abruptă. 

-  Trebuie  să  i  se  spună  asta  tatălui  tău,  zise  el  în  cele  din 
urmă.  Dacă  Lannis  terii  se  pun  în  mişcare,  Win  terfeli  se  află 
la  mare  distanţă,  iar  Valea  este  baricadată  în  spatele  acestor 
munţi,  însă  Riverrun  este  în  calea  lor. 

-  Am  aceleaşi  temeri,  admise  Catelyn.  Am  să-1  rog  pe 
Maester  Colemon  să  trimită  o  pasăre  când  ajungem  la  Eyrie. 

Mai  avea  şi  alte  mesaje  de  trimis:  ordinele  pe  care  i  le 
dăduse  Ned  pentru  stegarii  săi,  să  pregătească  apărarea  în 
nord. 

-  Care  este  atmosfera  în  Vale?  întrebă  ea. 

-  Una  de  supărare,  recunoscu  Brynden  Tully.  Lordul  Jon 
a  fost  iubit  foarte  mult,  iar  ofensa  a  fost  resimţită  puternic 
când  regele  1-a  numit  pe  Jaime  Lannister  într-o  funcţie  pe 
care  Arrynii  au  deţinut-o  timp  de  aproape  trei  sute  de  ani. 
Lysa  ne-a  poruncit  tuturor  să-i  spunem  fiului  ei  Adevăratul 
Păzitor  al  Estului,  însă  nimeni  nu  s-a  lăsat  prostit.  Sora  ta 
nu  este  singura  care  se  întreabă  cu  privire  la  adevărata 
cauză  a  morţii  Mâinii.  Nimeni  nu  îndrăzneşte  să  spună  că 
Jon  a  fost  ucis,  nu  deschis,  însă  bănuielile  aruncă  o  umbră 
lungă.  Privi  încrâncenat  spre  Catelyn.  Şi  mai  e  şi  băiatul. 

-  Băiatul?  Dar  ce-i  cu  el? 

îşi  feri  capul  când  trecură  pe  sub  o  stâncă  joasă,  la  o 
cotitură  strânsă.  Glasul  unchiului  sau  vădea  tulburare. 

-  Lordul  Robert,  oftă  el.  Are  şase  ani,  e  bolnăvicios,  şi  gata 
să  plângă  dacă-i  iei  păpuşile.  Moştenitorul  de  drept  al  lui 
Jon  Arryn,  prin  voia  tuturor  zeilor,  dar  sunt  destui  care  spun 
că  este  prea  nevolnic  pentru  a  ocupa  tronul  tatălui  său. 
Nestor  Royce  a  fost  înalt  administrator  în  aceşti  ultimi 
paisprezece  ani,  în  vreme  ce  Lordul  Jon  a  servit  la 
Debarcaderul  Regelui  şi  mulţi  şuşotesc  că  el  ar  fi  trebuit  să 
domnească  până  ce  băiatul  ajunge  la  vârsta  potrivită.  Alţii 
cred  că  Lysa  ar  trebui  să  se  recăsătorească,  cât  de  curând. 
Deodată,  peţitorii  se  înghesuie  precum  ciorile  pe  un  câmp  de 
bătălie.  Eyrie  este  plin  de  ei. 

-  M-aş  fi  putut  aştepta  la  asta,  zise  Catelyn.  Nici  nu-i  de 
mirare;  Lysa  este  încă  tânără,  iar  Regatul  Muntelui  şi  Văii  ar 
fi  un  dar  de  nuntă  foarte  elegant.  îşi  ia  Lysa  un  alt  soţ? 

-  Ea  zice  că  da,  cu  condiţia  să  găsească  bărbatul  potrivit, 
spuse  Brynden  Tully,  însă  deja  1-a  refuzat  pe  Lordul  Nestor 
şi  pe  încă  o  duzină  de  bărbaţi  potriviţi.  Lysa  jură  că,  de  data 
asta,  ea  îl  va  alege  pe  cel  care  să-i  fie  soţ. 

-  Dintre  toţi,  tu  eşti  cel  mai  puţin  îndreptăţit  s-o 
învinovăţeşti  pentru  asta. 

Ser  Brynden  pufni. 

-  Nici  nu  o  fac,  dar...  mie  mi  se  pare  că  Lysa  doar  se  joacă 
de-a  măritişul.  îi  place  această  distracţie,  însă  cred  că  sora 
ta  intenţionează  să  domnească  singură,  până  ce  băiatul  ei  va 

fi  destul  de  mare  ca  să  fie  Lord  de  Eyrie,  cu  toate  drepturile 
titlului. 

-  O  femeie  poate  domni  cu  tot  atâta  înţelepciune  ca  şi  un 
bărbat,  zise  Catelyn. 

-  Femeia  potrivita  poate,  spuse  unchiul  ei  cu  o  privire 
piezişă.  Să  nu  greşeşti  aici,  Cat.  Lysa  nu  este  ca  tine.  Ezită 
un  moment.  Dacă  e  să  spunem  adevărul,  mă  tem  că  nu  o 
consider  pe  sora  ta  la  fel  de  eficientă  precum  ai  vrea  tu. 

Era  nedumerită. 

-  Ce  vrei  să  spui? 

-  Acea  Lysa  care  a  venit  înapoi  de  la  Debarcaderul  Regelui 
nu  este  aceeaşi  care  a  plecat  în  sud  cu  soţul  ei,  numit  Mână. 
Acei  doi  ani  au  fost  grei  pentru  ea.  Trebuie  să  ştii  asta. 
Lordul  Arryn  a  fost  un  soţ  foarte  îndatoritor,  însă  mariajul 
lor  a  fost  încheiat  din  motive  politice,  nu  din  iubire. 

-  Cum  a  fost  şi  al  meu. 

-  Au  început  la  fel,  însă  la  tine  urmarea  a  fost  mai  fericită 
decât  în  cazul  surorii  tale.  Doi  copii  născuţi  morţi,  de  două 
ori  pe  atâtea  avorturi,  moartea  Lordului  Arryn...  Catelyn,  zeii 
i-au  dăruit  Lysei  un  singur  copil,  iar  el  este  singurul  motiv 
pentru  care  mai  trăieşte  sora  ta  acum,  bietul  băiat.  Nici  nu-i 
de  mirare  că  a  fugit,  decât  să-1  vadă  predat  Lannisterilor. 
Surorii  tale  îi  este  teamă,  copilă,  şi  de  Lannisteri  se  teme  ea 
cel  mai  mult.  A  fugit  în  Vale,  strecurându-se  afară  din 
Fortăreaţa  Roşie  ca  un  fur,  noaptea,  numai  ca  să-1  smulgă 
pe  fiul  ei  din  gura  leului...  iar  acum  i-ai  adus  leul  la  uşă. 

-  în  lanţuri,  spuse  Catelyn. 

La  dreapta  ei  se  căsca  o  crevasă,  adâncindu-se  în  beznă, 
îşi  struni  armăsarul  şi-şi  continuă  drumul  prudentă,  pas  cu 
pas. 

-  Da?  Unchiul  ei  privi  înapoi,  spre  locul  unde  Tyrion 
Lannister  îşi  continua  coborârea  lentă  în  spatele  lor.  Văd  o 
secure  la  şaua  lui,  un  pumnal  la  centură  şi  un  mercenar 
care-1  urmează  precum  o  umbră  credincioasă.  Unde  sunt 
lanţurile,  scumpa  mea? 

Catelyn  se  foi  stânjenită  în  şa. 

-  Piticul  este  aici  nu  fiindcă  aşa  vrea  el.  în  lanţuri  sau  nu, 
este  tot  prizonierul  meu.  Lysa  va  voi  să  dea  socoteală  pentru 
crimele  lui,  aşa  cum  vreau  şi  eu.  Chiar  propriul  ei  soţ, 
lordul,  a  fost  ucis  de  Lannisteri,  iar  scrisoarea  ei  a  fost  cea 
care  ne-a  avertizat. 

Brynden  Peşte  Negru  îi  oferi  un  zâmbet  obosit. 

-  Nădăjduiesc  că  ai  dreptate,  copilă,  oftă  el  într-o  manieră 
care-i  spunea  că  greşeşte. 

Soarele  se  dusese  bine  de  tot  spre  apus  când  panta  începu 
să  se  aşeze  sub  copitele  cailor.  Drumul  se  lăţise  şi  devenise 
tot  mai  drept  şi,  pentru  prima  dată,  Catelyn  observă  florile 
sălbatice  şi  ierburile  care  creşteau  în  jur.  Odată  ce  ajunseră 
pe  fundul  văii,  deplasarea  deveni  mai  grăbită  şi  câştigară 
timp,  galopând  printre  păduri  înverzite  şi  mici  cătune 
adormite,  printre  livezi  şi  lanuri  de  grâu  aurite,  întinse  de -a 
lungul  a  zeci  de  pâraie  luminate  de  soare.  Unchiul  ei  trimise 
înaintea  lor  un  stegar  de  luptă,  cu  o  flamură  dublă;  sus, 
luna  şi  şoimul  Casei  Arryn,  iar  jos,  propriul  său  peşte  negru. 
Căruţele  ţăranilor  şi  trăsurile  negustorilor,  călăreţii  caselor 
mai  mici,  toţi  se  trăgeau  la  o  parte,  lăsându-i  să  treacă. 

Chiar  şi  aşa,  întunericul  se  lăsase  de-a  binelea  când 
ajunseră  la  castelul  care  se  înălţa  la  poalele  muntelui  Lancea 
Uriaşului.  Pe  meterezele  lui  licăreau  torţe,  iar  cornul  lunii 
dansa  deasupra  apelor  întunecate  ale  şanţului  de  protecţie. 
Podul  mobil  era  ridicat,  iar  grilajul  de  fier  coborât,  însă 
Catelyn  zări  lumini  la  postul  de  pază  de  la  poartă  şi  la 
ferestrele  turnurilor  din  spate. 

-  Porţile  Lunii,  spuse  unchiul  ei  pe  când  îşi  struneau  caii. 
Stegarul  său  de  luptă  se  deplasă  până  la  marginea  şanţului 
cu  apă  pentru  a-i  chema  pe  oamenii  din  postul  de  pază. 
Cetatea  Lordului  Nestor.  Ar  trebui  să  ne  aştepte.  Uită-te  în 
sus. 

Catelyn  îşi  ridică  privirile  sus,  tot  mai  sus.  Ceea  ce  vedea 
erau  numai  piatră  şi  copaci,  masa  dominantă  a  muntelui 
învăluită  în  întuneric,  la  fel  de  negru  precum  cerul  lipsit  de 
stele.  Apoi,  în  depărtare,  remarcă  licărirea  focurilor,  mult 
deasupra  lor,  şi  un  turn  de  fortăreaţă  construit  pe  versantul 
abrupt  al  muntelui,  luminile  sale  sclipind  ca  nişte  ochi 
portocalii  care  îi  scrutau.  Deasupra  lui  era  altul,  mult  mai 
sus  şi  mai  îndepărtat,  iar  şi  mai  sus  se  zărea  un  al  treilea, 
trădat  de  nu  mai  mult  de  o  licărire  pe  cer.  Şi  în  cele  din 
urmă,  acolo  unde  se  avântau  doar  şoimii,  o  străfulgerare 
albă  în  lumina  lunii.  O  luă  ameţeala  pe  când  se  uita  spre 
turnurile  albe,  atât  erau  de  sus. 

-  Eyrie,  îl  auzi  pe  Marillion  murmurând  copleşit.  Vocea 
ascuţită  a  lui  Tyrion  Lannister  interveni: 

-  Arrynii  nu  par  să  se  dea  în  vânt  după  oaspeţi.  Dacă  aveţi 
de  gând  să  ne  faceţi  să  urcăm  pe  muntele  ăla  pe  întuneric, 
mai  bine  ucideţi-mă  aici. 

-  Vom  petrece  noaptea  aici  şi  vom  urca  mâine,  îi  spuse 
Brynden. 

-  De-abia  aştept,  răspunse  piticul.  Cum  ajungem  acolo, 
sus?  Nu  mă  pricep  deloc  la  călărit  capre. 

-  Catâri,  zise  Brynden  zâmbind. 

-  Există  trepte  săpate  în  munte,  adăugă  Catelyn.  Ned  îi 
spusese  despre  ele,  atunci  când  vorbiseră  despre  copilăria 
lui,  petrecută  aici  cu  Robert  Baratheon  şi  Jon  Arryn. 

Unchiul  ei  dădu  din  cap. 

-  E  prea  întuneric  acum  ca  să  le  vedeţi,  însă  treptele  sunt 
acolo.  Prea  abrupte  şi  înguste  pentru  cai,  dar  catârii  se 
descurcă  aproape  până  sus.  Cărarea  este  păzită  de  trei 
castele,  Piatră,  Zăpadă  şi  Cer.  Catârii  ne  vor  duce  până  la 
ultimul. 

Tyrion  Lannister  se  uită  neîncrezător  în  sus. 

-  Şi  dincolo  de  el?  Brynden  zâmbi. 

-  Dincolo  cărarea  este  prea  abruptă  chiar  şi  pentru  catâri. 
Vom  urca  pe  jos  restul  drumului.  Afară  doar  dacă  nu  vrei  să 
călătoreşti  într-un  coş.  Eyrie  se  află  chiar  pe  muntele  de 
deasupra  Cerului,  iar  în  pivniţele  sale  sunt  şase  vinciuri 
mari,  cu  lanţuri  lungi  de  fier,  care  aduc  proviziile  de  jos. 
Dacă  doreşti,  Lord  Lannister,  pot  aranja  să  urci  laolaltă  cu 
pâinea,  berea  şi  merele.  Piticul  slobozi  un  hohot  de  râs.  ■  - 
Aş  face-o  dacă  aş  fi  un  dovleac,  spuse  el.  Din  păcate,  tatăl 
meu,  lordul,  ar  fi  profund  îndurerat  dacă  fiul  său,  un 
Lannister,  şi-ar  vedea  de  drum  ca  o  încărcătură  de  gulii. 
Dacă  urcaţi  pe  jos,  mă  tem  că  va  trebui  să  fac  şi  eu  la  fel. 
Noi,  Lannisterii,  avem  o  oarecare  mândrie. 

-  Mândrie?  se  răsti  Catelyn.  Tonul  lui  batjocoritor  şi 
frivolitatea  lui  o  înfuriau.  Unii  i-ar  putea  spune  aroganţă. 
Aroganţă  şi  avariţie  şi  sete  de  putere. 

-  Fără  îndoială,  fratele  meu  este  arogant,  răspunse  Tyrion 
Lannister.  Tatăl  meu  este  sufletul  avariţiei,  iar  draga  mea 
soră,  Cersei,  tânjeşte  după  putere  în  fiecare  clipă,  însă  eu 
sunt  nevinovat  ca  un  mieluşel.  Vreţi  să  behăi? 

Podul  mobil  coborî  scârţâind  înainte  ca  ea  să  fi  putut  să-i 
răspundă  şi  auziră  zgomotul  lanţurilor  date  cu  unsoare  când 
grilajul  fu  ridicat.  Bărbaţi  înarmaţi  aduseră  lemne  aprinse 

pentru  a  le  lumina  calea,  iar  unchiul  ei  îi  conduse  peste 
şanţ.  Lordul  Nestor  Royce,  înalt  Administrator  al  Văii  şi 
Paznic  al  Porţilor  Lunii,  îi  aştepta  în  curte  pentru  a-i  saluta, 
înconjurat  de  cavalerii  săi. 

-  Lady  Stark,  zise  el  cu  o  plecăciune. 

Era  un  bărbat  masiv,  cu  pieptul  lat,  iar  plecăciunea  sa  era 
neîndemânatică.  Catelyn  descăleca,  oprindu-se  înaintea  lui. 

-  Lord  Nestor,  spuse  ea.  îl  cunoştea  numai  din  auzite; 
verişorul  lui  Yohn  Bronze,  dintr-o  ramură  mai  neimportantă 
a  Casei  Royce,  era  un  lord  formidabil  în  sine.  Am  avut  o 
călătorie  îndelungată  şi  obositoare.  Aş  îndrăzni  să  vă  rog  să 
ne  primiţi  sub  ospitalierul  dumneavoastră  acoperiş  în 
noaptea  asta. 

-  Acoperişul  meu  este  al  dumneavoastră,  doamnă, 
răspunse  Lordul  Nestor  morocănos,  însă  sora 
dumneavoastră,  Lady  Lysa,  a  trimis  vorbă  de  la  Eyrie. 
Doreşte  să  vă  vadă  imediat.  Ceilalţi  din  grupul 
dumneavoastră  vor  fi  găzduiţi  aici  şi  trimişi  sus  în  zori. 

Unchiul  ei  îşi  struni  calul. 

-  Ce-i  cu  nebunia  asta?  zise  el  brutal.  Brynden  Tully  nu 
fusese  niciodată  omul  care  să-şi  şlefuiască  duritatea 
cuvintelor.  O  ascensiune  noaptea,  fără  lună  plină?  Chiar  şi 
Lysa  ar  trebui  să  ştie  că  asta-i  o  invitaţie  la  ruperea  gâtului. 

-  Catârii  cunosc  drumul,  Ser  Brynden.  O  fată  zveltă  şi 
musculoasă,  de  şaptesprezece  sau  optsprezece  ani,  se  opri 
lângă  Lordul  Nestor.  Părul  ei  închis  la  culoare  era  tuns  scurt 
şi-i  stătea  drept  pe  cap,  purta  cizme  de  călărie  şi  o  cămaşă 
scurtă,  de  zale  argintii.  Făcu  o  plecăciune  spre  Catelyn,  cu 
mai  multă  graţie  decât  lordul  ei.  Vă  promit,  doamna  mea,  că 
nu  vi  se  va  întâmpla  nimic.  Aş  fi  onorată  să  vă  duc  până  sus. 
Am  urcat  pe  întuneric  de  sute  de  ori.  Mychel  spune  că  tatăl 
meu  trebuie  să  fi  fost  o  capră. 

Vorbise  cu  atâta  siguranţă  de  sine,  încât  Catelyn  trebui  să 
zâmbească. 

-  Cum  te  numeşti,  copilă? 

-  Mya  Stone,  dacă  nu  vă  este  cu  supărare,  doamna  mea, 
spuse  fata. 

îi  era;  Catelyn  făcu  un  efort  să-şi  păstreze  zâmbetul  pe 
faţă.  Stone  era  nume  de  bastard  în  Vale,  tot  aşa  cum  era 
Snow  în  nord  şi  Flower  în  Highgarden;  în  fiecare  dintre  cele 
Şapte  Regate,  datinile  precizau  câte  un  nume  pentru  copiii 

născuţi  fără  un  nume  al  lor.  Catelyn  nu  avea  nimic  împotriva 
fetei,  însă  nu  se  putu  împiedica  să  nu  se  gândească  la 
bastardul  lui  Ned,  aflat  pe  Zid,  iar  acest  gând  o  făcea  mai 
nervoasă  şi  o  umplea  de  vinovăţie,  deodată.  Se  chinui  să-şi 
găsească  vorbele  pentru  un  răspuns.  Lordul  Nestor  sparse 
liniştea. 

-  Mya  este  o  fată  deşteaptă,  iar  dacă  promite  că  vă  duce  în 
siguranţă  la  Lady  Lysa,  eu  o  cred.  Până  acum  nu  m-a 
dezamăgit  niciodată. 

-  Atunci  mă  încredinţez  ţie,  Mya  Stone,  spuse  Catelyn. 
Lord  Nestor,  vă  însărcinez  să-1  ţineţi  sub  pază  severă  pe 
prizonierul  meu. 

-  Iar  eu  vă  însărcinez  să  aduceţi  prizonierului  o  cupă  cu 
vin  şi  un  clapon  fript  înainte  să  moară  de  foame,  zise 
Lannister.  O  fată  ar  fi  şi  ea  binevenită,  dar  presupun  că  deja 
vă  cer  prea  mult. 

Mercenarul  Bronn  hohoti  zgomotos.  Lordul  Nestor  ignoră 
obrăznicia. 

-  După  cum  spuneţi,  doamna  mea,  aşa  va  fi.  Abia  apoi 
privi  spre  pitic.  Duceţi-1  pe  Lordul  Lannister  într-o  celulă  din 
turn  şi  aduceţi-i  carne  şi  mied. 

Catelyn  îşi  luă  rămas-bun  de  la  unchiul  ei  şi  de  la  ceilalţi 
pe  când  Tyrion  Lannister  era  condus  de  acolo,  apoi  se  luă 
după  fata  bastardă,  spre  castel.  în  curtea  superioară 
aşteptau  doi  catâri,  înşeuaţi  şi  pregătiţi.  Mya  o  ajută  să 
încalece  unul,  în  timp  ce  un  străjer  cu  o  mantie  azurie 
deschise  poarta  îngustă  din  spate.  Dincolo  se  întindea  o 
pădure  deasă  de  pini  şi  molizi,  iar  muntele  părea  un  perete 
negru,  însă  treptele  erau  acolo,  săpate  adânc  în  stâncă, 
urcând  spre  cer. 

-  Unii  oameni  cred  că  le  este  mai  uşor  dacă  închid  ochii, 
spuse  Mya  conducând  catârii  pe  poartă,  spre  pădurea 
întunecată.  Gând  se  sperie  sau  ameţesc,  uneori  se  ţin  prea 
tare  de  catâr.  Şi  nu  le  place  asta. 

-  M-am  născut  o  Tully  şi  m-am  măritat  cu  un  Stark,  rosti 
Catelyn.  Nu  mă  sperii  uşor.  Ai  intenţia  să  aprinzi  vreo  torţă? 

Treptele  erau  negre  ca  iadul.  Fata  se  strâmbă. 

-  Torţele  v-ar  orbi.  într-o  noapte  senină  ca  asta,  luna  şi 
stelele  sunt  suficiente.  Mychel  spune  că  am  ochi  de  bufniţă. 

încalecă  şi-şi  îmboldi  catârul  spre  prima  treaptă.  Animalul 
lui  Catelyn  îl  urmă  singur. 

-  L-ai  mai  pomenit  pe  Mychel  şi  înainte,  zise  Catelyn. 
Catârii  înaintau  în  ritmul  lor,  încet,  dar  sigur.  Era  foarte 
mulţumită  de  asta. 

-  Mychel  este  dragostea  mea,  explică  Myra.  Mychel 
Redfort.  Este  scutierul  lui  Ser  Lyn  Corbray.  Ne  vom  căsători 
imediat  ce  va  deveni  cavaler,  anul  viitor,  sau  anul  celălalt. 

Semăna  cu  Şansa,  atât  de  fericită  şi  de  inocentă  în  visele 
ei.  Catelyn  zâmbi,  însă  zâmbetul  îi  era  atins  de  tristeţe. 
Redfort  era  un  nume  vechi  în  Vale,  ştia  asta,  cu  sângele 
Primilor  Oameni  în  vene.  S-ar  fi  putut  să  fie  dragostea  ei, 
însă  nici  un  Redfort  nu  s-ar  căsători  vreodată  cu  o  bastardă. 
Familia  lui  va  aranja  o  partidă  mult  mai  potrivită  pentru  el, 
cu  o  Corbray,  o  Waynwood  sau  o  Royce,  sau  chiar  cu  fiica 
vreunei  Case  mari  de  dincolo  de  Vale.  Dacă  Mychel  Redfort 
se  culca  cu  fata  asta,  viitorul  nu-i  era  roz. 

Urcuşul  era  mult  mai  uşor  decât  ar  fi  îndrăznit  Catelyn  să 
spere.  Copacii  se  înghesuiau  îndeaproape,  lăsând  doar  o 
cărare  acoperită  de  o  boltă  verde  şi  foşnitoare,  care  ascundea 
chiar  şi  luna,  aşa  că  părea  că  urcau  printr-un  tunel  negru, 
însă  catârii  erau  siguri  pe  ei  şi  neobosiţi,  iar  Mya  Stone 
părea,  într-adevăr,  binecuvântată  cu  ochi  pentru  noapte. 
Continuară  să  meargă  în  sus,  găsindu-şi  calea  înainte  şi 
înapoi  pe  versantul  muntelui,  după  cum  se  răsuceau  şi  se 
întorceau  treptele.  Un  strat  gros  de  ace  căzute  acoperea 
cărarea,  aşa  ca  potcoavele  catârilor  atingeau  stânca  scoţând 
doar  un  sunet  slab.  Liniştea  o  calmă  şi  legănatul  uşor  al 
deplasării  o  făcea  să  se  balanseze  în  şa.  Nu  peste  mult  timp, 
se  forţa  să  nu  adoarmă. 

Poate  că  şi  aţipise  pentru  o  clipă,  fiindcă  dintr-odată,  o 
poartă  uriaşă  de  fier  se  deschise  în  faţa  lor. 

-  Piatră,  anunţă  Mya  cu  veselie,  descălecând. 

Ţepuşe  de  fier  fuseseră  ridicate  pe  culmea  zidurilor  uriaşe 
de  piatră,  iar  două  turnuri  rotunde  şi  pântecoase  dominau 
fortăreaţa.  Poarta  se  deschise  la  strigătul  Myei.  înăuntru, 
cavalerul  impunător  care  comanda  castelul  o  salută  pe  Mya, 
spunându-i  pe  nume,  şi  le  oferi  frigărui  cu  carne  friptă  şi 
ceapă,  încă  acoperite  de  sosul  fierbinte.  Catelyn  nu-şi 
dăduse  seama  cât  era  de  flămândă.  Mancă  în  curte,  pe  când 
oamenii  de  la  grajduri  le  mutară  şeile  pe  catâri  odihniţi. 
Zeama  fierbinte  îi  aluneca  pe  bărbie  şi  picura  pe  mantia  ei, 
însă  era  mult  prea  hămesită  ca  să-i  mai  pese. 

Apoi  se  aburcă  pe  un  alt  catâr  şi  ieşiră  din  nou  sub 
lumina  stelelor.  Cea  de-a  doua  parte  a  urcuşului  i  se  părea 
mai  înşelătoare.  Cărarea  era  mai  abruptă  şi  treptele  mai 
uzate,  iar  din  loc  în  loc,  erau  acoperite  cu  pietriş  şi  bucăţi  de 
stâncă.  Mya  trebui  să  descalece  de  vreo  şase  ori  pentru  a 
înlătura  bucăţile  de  piatră  din  calea  lor. 

-  Nu  v-aţi  dori  ca  animalul  dumneavoastră  să-şi  rupă  un 
picior  aici,  spuse  ea.  Catelyn  era  de  acord.  Acum  simţea  mai 
puternic  altitudinea.  Copacii  erau  mai  rari  aici,  iar  vântul 
bătea  mai  tare,  rafalele  scurte  îi  învolburau  veşmintele  şi-i 
aduceau  părul  în  ochi.  Din  când  în  când,  treptele  se 
întorceau  brusc  şi  putea  vedea  Piatra  sub  ele  şi  Porţile  Lunii 
mai  jos,  torţele  sale  licărind  ca  nişte  lumânări. 

Zăpadă  era  mai  mic  decât  Piatră,  cu  un  singur  turn 
fortificat,  o  fortăreaţă  din  lemn  şi  un  grajd  ascunse  în  spatele 
unui  zid  jos,  din  pietre  netencuite.  Totuşi,  era  aşezat  în  aşa 
fel  lângă  Lancea  Uriaşului  încât  să  controleze  întreaga 
înşiruire  de  trepte  de-deasupra  castelului  anterior.  Un 
duşman  care  ar  fi  intenţionat  să  cucerească  Eyrie  ar  fi 
trebuit  să-şi  croiască  drum  de  la  Piatră  pas  cu  pas,  în  vreme 
ce  asupra  lui  ploua  cu  bolovani  şi  săgeţi,  aruncate  de  pe 
Zăpadă.  Comandantul,  un  tânăr  cavaler  nervos,  cu  o  faţa 
ciupită  de  vărsat,  le  oferi  pâine  şi  brânză  şi  posibilitatea  de  a 
se  încălzi  la  focul  său,  însă  Mya  refuză. 

-  Ar  trebui  să  nu  ne  oprim  din  mers,  doamna  mea,  zise  ea. 
Dacă  nu  va  supără. 

Catelyn  dădu  din  cap.  Primiră  din  nou  catâri  odihniţi.  Al 
ei  era  alb.  Mya  zâmbi  când  dădu  cu  ochii  de  el. 

-  Albul  este  unul  bun,  doamna  mea.  Sigur  la  mers  chiar  şi 
pe  gheaţă,  dar  trebuie  să  fiţi  atentă.  Vă  loveşte  dacă  nu-i 
place  de  dumneavoastră. 

Catârului  alb  păru  să-i  placă  de  Catelyn;  slavă  zeilor,  n-o 
lovi.  Nu  era  nici  gheaţă  şi  fu  recunoscătoare  şi  pentru  asta. 

-  Mama  mea  spune  că  acum  o  sută  de  ani,  de  aici  a 
început  zăpada,  îi  povesti  Mya.  Aici,  sus,  a  fost  dintotdeauna 
alb,  iar  gheaţa  nu  se  topea  niciodată.  Dădu  din  umeri.  Nu-mi 
amintesc  nici  măcar  să  fi  văzut  zăpadă  mai  jos  de  munte, 
dar  poate  că  aşa  a  fost  în  vremurile  străvechi. 

Atât  de  tânără,  îşi  spuse  Catelyn,  încercând  să-şi 
amintească  dacă  şi  ea  fusese  vreodată  aşa.  Fata  trăise 
jumătate  din  viaţa  ei  numai  vara  şi  asta  era  tot  ce  ştia. 

Soseşte  iarna,  copilă,  ar  fi  vrut  să-i  spună.  Cuvintele  erau  pe 
buzele  ei;  aproape  că  le  rosti.  Poate  că  devenise  şi  ea  o  Stark, 
în  cele  din  urmă. 

Deasupra  Zăpezii,  vântul  era  ca  o  fiinţă  vie,  urlând  în 
apropierea  lor  ca  un  lup  în  pustie,  apoi  dispărea  cu  totul,  ca 
şi  cum  le-ar  fi  momit  spre  autoliniştire.  Stelele  păreau  mai 
strălucitoare  aici,  atât  de  aproape,  încât  Catelyn  crezu  că  le- 
ar  fi  putut  atinge,  iar  cornul  lunii  era  uriaş  şi  limpede  pe 
cerul  negru.  Tot  urcând,  descoperi  că  era  mai  bine  să 
privească  în  sus  decât  în  jos.  Treptele  erau  crăpate  şi  sparte, 
după  secole  de  îngheţ  şi  dezgheţ  şi  după  şirul  nenumăraţilor 
catâri,  dar  chiar  şi  în  beznă,  înălţimea  o  făcea  să-şi  simtă 
inima  cât  un  purice.  Când  ajunseră  pe  o  şa  înaltă,  între 
două  stânci  ascuţite,  Mya  descăleca. 

-  E  mai  bine  să  conducem  noi  catârii,  spuse  ea.  Vântul 
poate  fi  puţin  cam  înfricoşător  aici,  doamna  mea. 

Catelyn  urcă  ţeapănă,  printre  umbre,  şi  privi  spre  calea 
din  faţa  lor;  douăzeci  de  paşi  lungime  şi  aproape  trei  în 
lăţime,  însă  cu  hăuri  pe  ambele  părţi.  Putea  auzi  vântul 
ţipând.  Mya  păşi  uşor  înainte,  catârul  ei  luându-se  după  ea, 
calm,  de  parcă  ar  fi  traversat  o  curte.  Era  rândul  ei.  Dar  nici 
nu  făcuse  încă  primul  pas,  când  frica  o  strânse  de  gât.  Putea 
simţi  golul,  oceanele  de  aer  negru  care  miorlăiau  în  jurul  ei. 
Se  opri,  tremurând,  temându-se  să  mai  mişte.  Vântul  urlă  la 
ea  şi-i  răscoli  mantia,  încercând  s-o  azvârle  peste  margine. 
Catelyn  îşi  mută  piciorul  în  spate,  cu  paşii  cei  mai  timizi, 
însă  catârul  era  în  urma  ei  şi  nu  se  mai  putea  retrage.  Voi 
muri  aici,  se  gândi  ea.  Putea  simţi  transpiraţia  rece 
picurându-i  în  jos,  pe  gât. 

-  Lady  Stark,  strigă  Mya  dincolo  de  gol.  Fata  părea  că  se 
află  la  mii  de  kilometri  depărtare.  Vă  simţiţi  bine? 

Catelyn  Tully  Stark  îşi  înghiţi  ce-i  mai  rămăsese  din 
mândrie. 

-  Nu...  nu  pot  să  fac  asta,  copilă,  strigă  ea. 

-  Ba,  puteţi.  Ştiu  că  puteţi.  Uitaţi-vă  cât  e  de  lată  calea. 

-  Nu  vreau  să  privesc. 

Lumea  părea  că  se  învârte  în  jurul  ei,  munte,  cer  şi  catâri, 
rotindu-se  precum  titirezul  unui  copil.  Catelyn  închise  ochii 
pentru  a-şi  potoli  respiraţia  întretăiată. 

-  Mă  întorc  după  dumneavoastră,  spuse  Mya.  Nu  mişcaţi, 
doamna  mea. 

Să  se  mişte  era  ultimul  lucru  pe  care  intenţiona  să-1  facă. 
Ascultă  urletele  vântului  şi  zgomotul  înfundat  al  pieii  pe 
piatră.  Apoi,  Mya  fu  lângă  ea,  apucând-o  încet  de  braţ. 

-  Ţineţi  ochii  închişi,  dacă  vreţi.  Acum  lăsaţi  funia. 
Albiciosul  se  va  îngriji  singur  de  el.  Foarte  bine,  doamna 
mea.  Vă  conduc  eu,  este  uşor,  veţi  vedea.  Faceţi  un  pas 
acum,  Asta-i,  mişcaţi-vă  piciorul,  împingeţi-1  doar  în  faţă. 
Vedeţi?  Acum  celălalt.  Uşor.  Aţi  putea  trece  alergând,  încă 
unul,  continuaţi.  Da. 

Şi  aşa,  picior  după  picior,  pas  cu  pas,  fata  o  conduse 
dincolo,  oarbă  şi  înfricoşată,  în  vreme  ce  catârul  alb  le  urma 
placid  în  spate. 

Castelul  numit  Cer  nu  era  mai  mult  decât  un  zid  înalt, 
zimţat,  din  piatră  netencuită,  ridicat  pe  o  latură  a  muntelui, 
însă  chiar  şi  turnurile  fără  acoperiş  din  Valyria  nu  i  s-ar  fi 
părut  mai  frumoase  lui  Catelyn  Stark.  în  sfârşit,  de  aici 
începea  cupola  de  zăpadă;  pietrele  tocite  de  vreme  ale 
Cerului  erau  acoperite  cu  promoroacă,  iar  suliţe  lungi  de 
gheaţă  atârnau  de  înălţimile  de  deasupra. 

Se  crăpa  de  ziuă  înspre  răsărit  când  Mya  strigă  după  gărzi 
şi  porţile  se  deschiseră  înaintea  lor.  După  ziduri  nu  erau 
decât  o  serie  de  rampe  şi  un  mare  morman  de  stânci  şi 
pietroaie  de  toate  mărimile.  Nu  era  de  mirare  că  era  lucrul 
cel  mai  uşor  de  pe  lume  să  porneşti  o  avalanşă  de  aici.  O 
gură  se  căsca  în  stânca  din  faţa  lor. 

-  Grajdurile  şi  cazărmile  sunt  aici,  zise  Mya.  Ultimele  sunt 
în  interiorul  muntelui.  S-ar  putea  să  fie  puţin  cam  întuneric, 
dar  cel  puţin  sunteţi  ferită  de  vânt.  Catârii  pot  veni  numai 
până  aici.  Dincolo  de  acest  loc  este  un  fel  de  horn,  mai 
degrabă  o  pantă  de  piatră  decât  trepte,  dar  nu-i  prea  rău. 
încă  o  oră  şi  vom  fi  sus. 

Catelyn  privi  în  sus.  Direct  deasupra,  albe  în  lumina 
zorilor,  vedea  fundaţiile  de  la  Eyrie.  Nu  puteau  fi  mai  mult  de 
şase  sute  de  paşi  până  acolo.  Privit  de  jos,  părea  ca  un  mic 
un  fagure  alb.  îşi  aminti  ce  spunea  unchiul  ei  despre  coşuri 
şi  vinciuri. 

-  Poate  că  Lannisterii  au  mândria  lor,  îi  spuse  ea  Myei, 
dar  noi,  Tully,  suntem  născuţi  cu  mai  mult  bun-simţ.  Am 
călărit  toată  ziua  şi  o  mare  parte  a  nopţii.  Spune-le  să 
coboare  un  coş.  Voi  urca  cu  guliile. 

Soarele  era  deja  sus,  deasupra  munţilor,  când  Catelyn 

Stark  ajunse,  în  sfârşit,  la  Eyrie.  Un  bărbat  vânjos,  cu  părul 
cărunt,  mantie  azurie  şi  o  platoşă  cu  luna  şi  şoimul  o  ajută 
să  iasă  din  coş;  Ser  Vardis  Egen,  căpitanul  gărzii  Casei  lui 
Jon  Arryn.  Lângă  el  stătea  Maester  Colemon,  slab  şi  agitat, 
cu  prea  puţin  păr  şi  un  gât  prea  lung. 

-  Lady  Stark,  începu  Ser  Vardis,  plăcerea  este  pe  atât  de 
mare,  pe  cât  este  de  neaşteptată. 

Maester  Colemon  scutură  din  cap  în  semn  că  era  de 
acord. 

-  Aşa  este,  doamna  mea,  într-adevăr.  I-am  trimis  vorbă 
surorii  dumneavoastră.  A  lăsat  poruncă  să  fie  trezită  imediat 
ce  sosiţi. 

-  Nădăjduiesc  că  a  avut  parte  de  un  somn  bun  noaptea 
asta,  spuse  Catelyn,  strecurând  o  anumită  nuanţă  în  tonul 
ei,  care  păru  însă  să  treacă  neobservată. 

Bărbaţii  o  însoţiră  din  camera  vinciurilor  spre  o  scară  în 
spirală.  Eyrie  era  un  castel  mic,  după  standardele  marilor 
Case;  şapte  turnuri  albe  şi  subţiri,  grupate  la  fel  de  strâns  ca 
săgeţile  în  tolbă.  Nu  avea  nevoie  de  grajduri,  nici  de  ateliere 
de  fierărie  sau  de  coteţe,  însă  Ned  spunea  că  grânarul  era  la 
fel  de  mare  ca  acela  de  la  Winterfell,  iar  turnurile  sale  puteau 
adăposti  cinci  sute  de  oameni. 

Totuşi,  lui  Catelyn  i  se  părea  ciudat  de  pustiu  când  îl 
traversă,  sălile  din  piatră  albă  răsunând  de  ecouri,  pustii. 

Lysa  o  aştepta  singură  în  sera  ei,  încă  înveşmântată  de 
noapte.  Părul  ei  lung,  roşcat,  cădea  liber  pe  umerii  albi  şi  pe 
spate.  O  slujnică  stătea  în  urma  ei,  pieptănându-i  încâlcelile 
de  peste  noapte,  însă  când  intră  Catelyn,  sora  ei  se  ridică  în 
picioare,  zâmbind. 

-  Cat,  zise  ea.  Oh,  Cat,  ce  bine-mi  pare  că  te  văd!  Draga 
mea  soră!  Traversă  încăperea  în  fugă  şi  o  îmbrăţişa.  Ce  mult 
a  trecut,  murmură  Lysa  lipită  de  ea.  Oh,  foarte,  foarte  mult. 

De  fapt,  trecuseră  cinci  ani;  cinci  ani  cruzi  pentru  Lysa. 
îşi  puseseră  amprenta.  Sora  ei  era  cu  doi  ani  mai  tânără, 
însă  arăta  mai  bătrână  acum.  Mai  scundă  decât  Catelyn,  se 
îngrăşase  la  trup  şi  faţa  ei  era  palidă  şi  umflată.  Avea  ochii 
albaştri  ai  unei  Tully,  însă  ai  ei  erau  spălăciţi  şi  apoşi, 
niciodată  liniştiţi.  Gura  mică  trăda  irascibilitate.  Cum  o  ţinea 
în  braţe,  Catelyn  îşi  aminti  de  fata  zveltă,  cu  sâni  ridicaţi, 
care  aşteptase  lângă  ea  în  ziua  aceea  în  septul  de  la 
Riverrun.  Cât  de  drăgălaşă  şi  plină  de  speranţe  fusese!  Tot  ce 

mai  rămăsese  din  frumuseţea  ei  era  cascada  măreaţă  de  păr 
roşcat,  des,  care-i  cădea  până  la  şold. 

-  Arăţi  bine,  minţi  Catelyn,  dar  cam...  obosită.  Sora  ei  se 
desprinse  din  îmbrăţişare. 

-  Obosită.  Da.  Oh,  da.  Apoi  păru  să-i  bage  de  seamă*  şi  pe 
ceilalţi;  slujnica  ei,  Maester  Colemon,  Ser  Vardis.  Lăsaţi-ne 
singure,  le  spuse  ea.  Doresc  să  vorbesc  cu  sora  mea  între 
patru  ochi.  O  luă  pe  Catelyn  de  mână  pe  când  ei  se 
retrăgeau... 

...dându-r  drumul  în  clipa  în  care  se  închise  uşa.  Catelyn 
remarcă  imediat  schimbarea  pe  faţa  ei.  Era  ca  şi  cum  soarele 
s-ar  fi  retras,  brusc,  în  spatele  unui  nor. 

-  Ţi-ai  pierdut  minţile?  se  răsti  Lysa  la  ea.  Să-1  aduci  aici, 
fără  să  ceri  permisiunea  nimănui,  fără  măcar  să  fi  prevenit 
pe  cineva  şi  să  ne  amesteci  în  certurile  tale  cu  Lannisterii... 

-  Certurile  mele?  Lui  Catelyn  abia  dacă-i  venea  să  creadă 
ce-i  auzeau  urechile.  în  vatră  ardea  un  foc  zdravăn,  însă  în 
glasul  Lysei  nu  se  simţea  nici  o  urmă  de  căldură.  în  primul 
rând,  au  fost  certurile  tale,  surioară.  Tu  ai  fost  cea  care  mi-a 
trimis  scrisoarea  aceea  blestemată,  tu  ai  scris  că  Lannisterii 
ţi-au  ucis  soţul. 

-  Ca  să  te  previn  să  te  ţii  departe  de  ei!  N-am  vrut 
niciodată  să  mă  lupt  cu  ei!  Zeilor,  Cat,  ştii  ce  ai  făcut? 

-  Mamă?  se  auzi  un  glăscior. 

Lysa  se  răsuci,  roba  grea  învârtindu-se  în  jurul  ei.  Robert 
Arryn,  Lord  de  Eyrie,  stătea  în  pragul  uşii,  strângând  în 
mâini  o  păpuşă  din  cârpe  zdrenţuite  şi  privindu-le  cu  ochii 
mari.  Era  un  copil  dureros  de  slab,  mic  pentru  vârsta  lui  şi 
bolnav  mai  tot  timpul,  iar  din  când  în  când,  îl  cuprindeau 
tremurăturile.  Boala  scuturăturilor,  o  numea  Maester. 

-  Am  auzit  glasuri. 

Nici  nu  era  de  mirare,  se  gândi  Catelyn;  Lysa  aproape  că 
ţipase  la  ea.  Totuşi,  sora  ei  păru  că  suferă. 

-  Asta-i  mătuşa  ta,  Catelyn,  puiule.  Sora  mea,  Lady  Stark. 
Ţi-o  aminteşti? 

Băiatul  privi  spre  ea  fără  nici  o  expresie. 

-  Cred  că  da,  zise  el  clipind,  deşi  nu  avea  mai  mult  de  un 
an  când  îl  văzuse  Catelyn  ultima  dată. 

Lysa  se  aşeză  lângă  foc  şi  spuse: 

-  Vino  la  mama,  dulcele  meu.  îi  netezi  hainele  de  noapte 
şi-i  ciufuli  părul  fin,  castaniu.  Nu-i  frumos?  Şi  puternic,  pe 

deasupra,  să  nu  crezi  ce  se  vorbeşte.  Jon  ştia.  Sămânţa  este 
puternică,  mi-a  spus.  Ultimele  lui  cuvinte.  Tot  repeta  numele 
lui  Robert  şi  m-a  apucat  de  braţ  atât  de  tare,  că  mi-a  lăsat 
urme.  Spune-le,  sămânţa  este  puternică.  Sămânţa  lui.  Voia 
ca  toată  lumea  să  ştie  ce  băiat  puternic  va  fi  copilul  meu. 

-  Lysa,  zise  Catelyn,  dacă  ai  dreptate  cu  Lannisterii,  avem 
cu  atât  mai  multe  motive  să  acţionăm  repede.  Noi... 

-  Nu  în  faţa  copilului,  făcu  Lysa.  Are  o  fire  delicată,  nu-i 
aşa,  dragul  meu? 

-  Acest  băiat  este  Lord  de  Eyrie  şi  Apărător  al  Văii,  îi 
reaminti  Catelyn,  iar  acum  nu  avem  timp  pentru 
delicateţuri.  Ned  crede  că  s-ar  putea  să  fie  război. 

-  Taci!  o  repezi  Lysa.  îmi  sperii  băiatul.  Micuţul  Robert 
aruncă  o  căutătură  rapidă  peste  umăr,  la  Catelyn,  începând 
să  tremure.  Păpuşa-i  căzu  degrabă,  iar  el  îşi  lipi  faţa  de 
mama  sa.  Nu  te  teme,  scumpul  meu  copil,  şopti  Lysa.  Mama 
e  aici,  nimeni  nu-ţi  face  nimic.  îşi  deschise  roba  şi  scoase 
afară  un  sân  alb,  greu,  cu  sfârcul  roşu.  Băiatul  îl  apucă 
nerăbdător,  îşi  îngropa  faţa  în  pieptul  ei  şi  începu  să  sugă. 
Lysa  îi  mângâia  părul. 

Catelyn  rămăsese  fără  grai.  Fiul  lui  Jon  Arryn,  se  gândi  ea 
nevenindu-i  să  creadă.  îşi  aminti  de  propriul  ei  copil,  Rickon, 
cel  de  trei  ani,  pe  jumătate  din  vârsta  acestui  băiat  şi  de 
cinci  ori  mai  zdravăn.  Nici  nu  era  de  mirare  că  lorzii  din  Vale 
erau  atât  de  retraşi.  Pentru  prima  dată  ea  înţelese  de  ce 
regele  încercase  să  ia  copilul  de  la  mama  lui,  pentru  a  fi 
crescut  de  Lannisteri. . . 

-  Suntem  în  siguranţă  aici,  spunea  Lysa  -  pentru  ea  sau 
pentru  băiat,  Catelyn  nu  mai  era  sigură. 

-  Nu  fii  proastă,  replică,  iar  furia  creştea  în  ea.  Nimeni  nu- 
i  în  siguranţă.  Dacă-ţi  închipui  că  ascunzându-te  aici  îi  faci 
pe  Lannisteri  să  uite  de  tine,  greşeşti  îngrozitor. 

Lysa  acoperi  cu  palmele  urechile  băiatului. 

-  Chiar  dacă  ar  putea  aduce  o  armată  întreagă  printre 
munţi  şi  ar  trece  de  Poarta  însângerată,  Eyrie  este 
inexpugnabil.  Ai  văzut  şi  singură.  Nici  un  duşman  nu  ne 
poate  ajunge  aici. 

Catelyn  ar  fi  vrut  s-o  plesnească.  Unchiul  Brynden 
încercase  s-o  prevină,  îşi  dădu  ea  seama. 

-  Nici  un  castel  nu  este  inexpugnabil. 

-  Acesta  este,  insistă  Lysa.  Toată  lumea  spune  asta. 

Singurul  lucru  este  că  nu  ştiu  ce  am  să  mă  fac  cu  acest 
Pezevenghi  pe  care  mi  l-ai  adus. 

-  Este  un  om  rău?  întrebă  Lordul  de  Eyrie,  cu  sânul 
mamei  sale  scăpându-i  din  gură,  cu  sfârcul  umezit  şi  roşu. 

-  E  un  om  foarte  rău,  îi  spuse  Lysa  acoperindu-se,  însă 
mama  nu-1  va  lăsa  să-i  facă  nimic  copilaşului  ei. 

-  Fă-1  să  zboare,  zise  Robert  nerăbdător.  Lysa  mângâie 
părul  fiului  ei. 

-  Poate  că  am  să-1  fac,  murmură  ea.  Poate  că  asta  este 
exact  ce  am  să  fac. 

EDDARD 


îl  găsi  pe  Degeţel  în  sala  mare  a  bordelului,  sporovăind 
prieteneşte  cu  o  femeie  înaltă,  elegantă,  care  purta  o  robă  cu 
pene  pe  pielea  ei  neagră  precum  cerneala.  Lângă  foc,  Heward 
şi  o  fetişcană  durdulie  jucau  gajuri.  Din  câte  se  părea,  îşi 
pierduse  deja  cingătoarea,  mantia,  cămaşa  de  zale,  iar  fata 
fusese  obligată  să-şi  desfacă  până  la  şold  nasturii  de  la 
bluză.  Jory  Cassel  stătea  lângă  fereastra  bătută  de  ploaie,  cu 
un  zâmbet  viclean  pe  faţă,  privind  mutarea  lui  Heward  şi 
bucurându-se  de  privelişte. 

Ned  se  opri  la  piciorul  scării  şi-şi  scoase  mănuşile. 

-  Este  vremea  să  plecăm.  Treburile  mele  aici  s-au 
terminat. 

Heward  se  ridică  în  picioare,  aducându-şi  grăbit  lucrurile. 

-  După  cum  doriţi,  lordul  meu,  zise  Jory.  îl  ajut  pe  Wyl  să 
aducă  bidiviii.  O  luă  spre  uşă. 

Degeţel  îşi  făcu  vreme  să-şi  ia  rămas-bun.  Sărut  mâna 
femeii  negre  şi-i  şopti  o  glumă  care  o  făcu  să  izbucnească  în 
hohote  de  râs,  apoi  o  luă  agale  spre  Ned. 

-  Treburile  tale,  zise  el  nepăsător,  sau  ale  lui  Robert?  Se 
zice  că  Mâna  visează  ce  visează  şi  regele,  vorbeşte  cu  glasul 
lui  şi  domneşte  cu  spada  regelui.  Să  mai  însemne  şi  că  te 
mârleşti  cu... 

-  Lord  Baelish,  îl  întrerupse  Ned,  faci  prea  multe 
presupuneri.  Nu  sunt  nerecunoscător  pentru  ajutorul  tău. 
Fără  tine,  s-ar  fi  putut  să  ne  trebuiască  ani  de  zile  să  găsim 
bordelul.  Dar  asta  nu  înseamnă  că  intenţionez  să-ţi  suport 
mojiciile.  Şi  nu  mai  sunt  Mâna  Regelui. 

-  Lupul  străvechi  trebuie  să  fie  o  fiară  vicleană,  făcu 
Degeţel  cu  o  strâmbătură  scurtă. 

Ploaia  caldă  răpăia  peste  ei  din  cerul  negru,  lipsit  de  stele, 
în  timp  ce  mergeau  spre  grajduri.  Ned  îşi  trase  gluga 
mantiei.  Jory  îi  aduse  calul.  Tânărul  Wyl  veni  din  spatele  lui, 
conducând  iapa  Degeţelului  cu  o  mână,  în  vreme  ce  cu 
cealaltă  îşi  încingea  cureaua  şi-şi  strângea  nădragii.  O 
prostituată  în  picioarele  goale  se  aplecă  peste  uşa  grajdului, 
chicotind  spre  el. 

-  Ne  întoarcem  înapoi  la  castel,  lordul  meu?  întrebă  Jory. 
Ned  dădu  din  cap  şi  se  săltă  în  şa.  Degeţel  încalecă  lângă 

el.  Jory  şi  ceilalţi  îi  urmară. 

-  Chataya  conduce  un  stabiliment  de  clasă,  zise  Degeţel  în 
timp  ce  galopau.  Mă  tot  gândesc  să-1  cumpăr.  Bordelurile 
sunt  o  investiţie  mult  mai  solidă  decât  corăbiile,  din  câte  am 
descoperit.  Târfele  se  scufundă  arareori,  iar  când  sunt 
abordate  de  piraţi,  ăştia  plătesc  la  fel  de  bine  ca  toată  lumea. 
Lordul  Petyr  chicoti  la  propria  sa  glumă. 

Ned  îl  lăsă  să  trăncănească  în  continuare.  După  un  timp, 
tăcu  şi  călăriră  în  linişte.  Străzile  Debarcaderului  Regelui 
erau  întunecate  şi  pustii.  Ploaia  îi  gonise  pe  toţi.  Cădea  peste 
capul  lui  Ned  caldă  ca  sângele  şi  neobosită  ca  vechile 
remuşcări.  Pe  faţa  sa  alunecau  şiroaie  de  apă. 

-  Robert  nu  va  rămâne  niciodată  într-un  singur  pat,  îi 
spusese  Lyanna  la  Win  terfeli,  într-o  noapte,  cu  mult  timp  în 
urmă,  când  tatăl  lor  îi  promisese  mâna  ei  tânărului  Lord  de 
la  Capătul  Furtunii.  Am  auzit  că  ar  avea  un  copil  cu  o  fată 
din  Vale. 

Ned  ţinuse  fetiţa  în  propriile  sale  mâini;  nici  nu  ar  fi  putut 
s-o  ignore  şi  nici  nu  ar  fi  putut  s-o  mintă  pe  sora  sa,  însă  o 
asigurase  că  tot  ce  făcuse  Robert  înainte  de  logodnă  nu  avea 
importanţă,  că  era  un  bărbat  bun  şi  că  o  iubea  cu  adevărat, 
din  toată  inima.  Lyanna  îi  zâmbise  doar. 

-  Dragostea  este  dulce,  scumpul  meu  Ned,  însă  nu  poate 
schimba  firea  bărbatului. 

Fata  era  atât  de  tânără,  încât  Ned  nici  nu  îndrăznise  să 
întrebe  de  vârsta  ei.  Fără  îndoială,  fusese  fecioară; 
bordelurile  bune  reuşeau  întotdeauna  să  găsească  o  fecioară, 
dacă  punga  era  suficient  de  pântecoasă.  Avea  un  păr  de  un 
roşu-deschis  şi  o  puzderie  de  pistrui  adunaţi  pe  şaua 
nasului,  iar  când  îşi  scosese  un  sân,  să-i  dea  copilei  ei  să 
sugă,  văzuse  că  şi  pieptul  îi  era  acoperit  de  pistrui. 

-  I-am  dat  numele  Barra,  spusese  ea  pe  când  copilul 
sugea.  îi  seamănă  atât  de  mult,  nu-i  aşa  lordul  meu?  Are 
nasul  lui  şi  părul. . . 

-  Seamănă. 

Eddard  Stark  atinsese  părul  fin  şi  închis  al  copilei.  îi 
curgea  printre  degete  ca  o  mătase  neagră.  Şi  primul  născut 
al  lui  Robert  avea  acelaşi  păr  fin,  i  se  păru  lui  că-şi 
aminteşte. 

-  Spuneţi-i,  când  îl  vedeţi,  lordul  meu,  ce...  ce  vreţi. 
Spune-i  cât  e  de  frumoasă. 

-  Am  să-i  spun,  îi  promisese  Ned. 

390 


Acesta  era  blestemul  său.  Robert  jura  dragoste  veşnică, 
după  care  uita  totul  până  la  lăsarea  nopţii,  însă  Ned  Stark  îşi 
ţinea  cuvântul.  Se  gândi  la  promisiunile  făcute  Lyannei  pe 
când  era  pe  moarte,  şi  la  preţul  pe  care-1  plătea  să  le 
respecte. 

-  Şi  mai  spuneţi-i  că  nu  am  mai  fost  cu  nimeni  altcineva. 
Jur,  lordul  meu,  pe  toţi  zeii  cei  vechi  şi  cei  noi.  Chataya  a 
spus  că  aş  putea  fi  liberă  jumătate  de  an  să  mă  îngrijesc  de 
copil  şi  să  sper  că  el  se  va  întoarce.  Deci  o  să-i  spuneţi  că 
aştept,  nu-i  aşa?  Nu  vreau  bijuterii  sau  găteli,  îl  vreau  doar 
pe  el.  A  fost  întotdeauna  atât  de  bun  cu  mine. 

Bun  cu  tine,  se  gândi  Ned  mohorât. 

-  Am  să-i  spun,  copilă,  şi-ţi  promit  că  Barra  nu  va  rămâne 
fără  zestre. 

Atunci  îi  zâmbise,  un  zâmbet  atât  de  timid  şi  de  dulce, 
încât  îi  copleşise  inima.  Călărind  prin  noaptea  ploioasă,  Ned 
văzu  chipul  lui  Jon  Snow  înaintea  sa,  ca  o  versiune  a  sa,  mai 
tânără.  Dacă  zeii  erau  atât  de  răi  cu  bastarzii,  se  gândi  el 
întristat,  de  ce-i  umpleau  pe  bărbaţi  de  asemenea  pofte? 

-  Lord  Baelish,  ce  ştii  despre  bastarzii  lui  Robert? 

-  Păi,  în  primul  rând,  are  mai  mulţi  decât  tine. 

-  Cât  de  mulţi? 

Degeţel  înălţă  din  umeri.  Firişoare  de  umezeală  se 
scurgeau  pe  spatele  mantiei  sale. 

-  Ce  mai  contează?  Dacă  te  culci  cu  multe  femei,  unele  îţi 
vor  lăsa  daruri,  iar  Maiestatea  Sa  nu  a  fost  niciodată  timid. 
Ştiu  că  1-a  recunoscut  pe  băiatul  acela  de  la  Capătul 
Furtunii,  cel  zămislit  în  noaptea  în  care  s-a  căsătorit  Lordul 
Stannis.  Nici  n-ar  fi  putut  face  altceva.  Mama  a  fost  o 
Florent,  nepoata  lui  Lady  Selyse,  una  dintre  cameristele  sale. 
Renly  spune  că  Robert  a  dus-o  sus  în  braţe,  în  timpul 
ospăţului,  şi  a  năvălit  în  patul  nupţial  în  timp  ce  Stannis  şi 
mireasa  lui  dansau  încă.  Se  pare  că  Lordul  Stannis  a  crezut 
că  a  fost  o  pată  pe  onoarea  Casei  soţiei  sale,  astfel  că  atunci 
când  s-a  născut  băiatul,  i  1-a  trimis  lui  Renly.  îi  aruncă  lui 
Ned  o  privire  piezişă.  Am  mai  auzit  şi  şoapte  cum  că  Robert 
s-a  ales  cu  o  pereche  de  gemene  de  la  una  dintre  servitoarele 
de  la  Casterly  Rock,  acum  trei  ani,  când  s-a  dus  la  turnirul 
Lordului  Tywin.  Cersei  a  pus  ca  fetele  să  fie  ucise,  iar  pe 
mamă  a  vândut-o  unui  negustor  de  sclavi,  aflat  în  trecere. 
Era  un  afront  prea  mare  pentru  mândria  Lannisterilor,  prea 

aproape  de  casă. 

Ned  Stark  se  strâmbă.  Astfel  de  poveşti  urâte  se  spuneau 
despre  fiecare  lord  din  regat.  Pe  cea  despre  Cersei  Lannister 
era  cât  se  poate  de  dispus  s-o  creadă...  dar  va  sta  regele 
deoparte  şi  va  lăsa  să  se  întâmple  asta?  Robert  cel  pe  care-1 
cunoscuse  nu  ar  fi  permis,  însă  el  nu  fusese  niciodată  atât 
de  priceput  în  a  închide  ochii  în  faţa  lucrurilor  pe  care  n-ar  fi 
vrut  să  le  vadă. 

-  De  ce  să-1  fi  interesat,  dintr-odată,  pe  Jon  Arryn  copiii 
nelegitimi  ai  regelui? 

Bărbatul  scund  înălţă  din  umerii  uzi. 

-  Era  Mâna  Regelui.  Fără  îndoială  că  Robert  i-a  cerut  să 
se  ocupe  de  asta. 

Ned  era  ud  până  la  piele,  iar  sufletul  îi  îngheţase. 

-  Trebuie  să  fi  fost  mai  mult  decât  atât,  altfel  de  ce  a  fost 
ucis? 

Degeţel  îşi  scutură  ploaia  din  păr  şi  râse. 

-  Acum  înţeleg.  Lordul  Arryn  a  aflat  că  Maiestatea  Sa  a 
umflat  pântecul  unor  târfe  şi  neveste  de  pescari,  iar  pentru 
asta  a  fost  nevoie  să  fie  redus  la  tăcere.  Nici  nu-i  de  mirare. 
Lasă  un  astfel  de  om  să  trăiască  şi  va  spune  tot. 

La  asta  Ned  Stark  nu  putu  răspunde  decât  încruntându- 
se.  Pentru  prima  dată  în  ultimii  ani  îşi  aminti  de  Rhaegar 
Targaryen.  Se  întreba  dacă  Rhaegar  frecventase  bordelurile; 
avea  motive  să  creadă  că  nu. 

Ploaia  se  înteţise,  împungând  ochii  şi  răpăind  pe  pământ. 
Râuri  de  apă  neagră  curgeau  în  jos,  pe  deal,  când  Jory 
strigă: 

-  Lordul  meu! 

Glasul  îi  era  gâtuit  de  spaimă.  Dintr-odată,  strada  se 
umplu  de  soldaţi.  Ned  văzu  cămăşile  de  zale  peste  pielea 
tare,  mănuşi  de  protecţie,  apărătoarele  pentru  picioare, 
coifurile  de  oţel  cu  lei  auriţi  în  vârf.  Mantiile  le  atârnau  pe 
spate,  înmuiate  de  ploaie.  Nu  avu  timp  să  numere,  dar  erau 
cel  puţin  zece  în  linie,  pedeştri,  barând  strada,  cu  săbii  lungi 
şi  suliţe  cu  vârf  de  fier. 

-  în  spate!  îl  auzi  pe  Wyl  strigând,  iar  când  îşi  întoarse 
calul,  văzu  că  în  spate  erau  şi  mai  mulţi,  tăindu-le 
retragerea.  Sabia  lui  Jory  ieşi  cântând,  parcă,  din  teacă. 
Daţi-vă  la  o  parte  sau  muriţi! 

-  Cum  mai  urlă  lupii,  spuse  comandantul  lor.  Ned  putea 

vedea  ploaia  curgându-i  pe  faţă.  Dar  e  o  haită  mică. 
Degeţel  îşi  mână  calul  înainte,  pas  cu  pas,  prudent. 

-  Ce  înseamnă  asta?  El  este  Mâna  Regelui. 

-  A  fost  Mâna  Regelui.  Mocirla  amortiza  zgomotul 
potcoavelor  armăsarului  pursânge.  Şirul  se  despărţi  înaintea 
lui.  Pe  platoşa  aurită,  leul  Casei  Lannister  îşi  răgea  dispreţul. 
Acum,  ca  s-o  spunem  pe-a  dreaptă,  nici  nu  mai  sunt  sigur 
ce  este. 

-  Lannister,  asta-i  o  nebunie,  zise  Degeţel.  Lasă-ne  să 
trecem.  Suntem  aşteptaţi  la  castel.  Ce  crezi  că  faci? 

-  Ştie  foarte  bine  ce  face,  zise  Ned  calm.  Jaime  Lannister 
zâmbi. 

-  Foarte  adevărat.  îl  caut  pe  fratele  meu.  Ţi-1  aminteşti  pe 
fratele  meu,  Lord  Stark?  Era  cu  noi  la  Winterfell.  Păr 
cânepiu,  ochi  bicolori,  limbă  ascuţită.  Scund. 

-  Mi-1  amintesc  foarte  bine,  răspunse  Ned. 

-  Se  pare  că  a  avut  necazuri  pe  drum.  Tatăl  meu,  lordul, 
este  destul  de  furios.  Nu  ai  cumva,  din  întâmplare,  idee  cine 
i-ar  fi  vrut  fratelui  meu  răul? 

-  Fratele  tău  a  fost  capturat  la  ordinele  mele,  pentru  a 
răspunde  pentru  crima  sa,  zise  Ned.  Degeţel  gemu 
neîncrezător. 

-  Domnii  mei... 

Ser  Jaime  îşi  smulse  sabia  din  teacă  şi-şi  îmboldi 
armăsarul  înainte. 

-  Arată-mi  oţelul,  Lord  Eddard.  Te  voi  măcelări  la  fel  ca  şi 
pe  Aerys,  dacă  trebuie,  dar  ar  fi  mai  bine  să  mori  cu  sabia  în 
mână.  Lui  Degeţel  îi  adresă  o  privire  rece  şi  dispreţuitoare. 
Lord  Baelish,  eu  aş  pleca  de  aici  cu  grabă  dacă  n-aş  vrea  să- 
mi  pătez  veşmintele  scumpe. 

Lui  Degeţel  nu  mai  trebuia  să  i  se  spună  asta  a  doua  oară. 

-  Voi  aduce  Garda  Oraşului,  îi  promise  lui  Ned.  Şirul  se 
despărţi  spre  a-i  face  loc,  apoi  se  închise  în  urma  lui.  Degeţel 
îşi  înghionti  iapa  şi  dispăru  după  colţ. 

Oamenii  lui  Ned  îşi  trăseseră  săbiile,  însă  erau  trei 
împotriva  a  douăzeci.  Scena  era  privită  de  la  ferestrele  şi 
uşile  apropiate,  însă  nimeni  nu  avea  de  gând  să  intervină.  Ai 
lui  erau  călare,  Lannisterii  erau  pe  jos,  în  afară  de  Jaime.  O 
şarjă  i-ar  fi  eliberat,  însă  lui  Eddard  Stark  i  se  părea  că 
aveau  la  dispoziţie  o  altă  tactică,  mai  sigură. 

-  Omoară-mă,  îi  şuieră  el  lui  Jaime,  şi  poţi  fii  sigur  că  pe 

Tyrion  îl  măcelăreşte  Catelyn. 

Jaime  Lannister  împunse  pieptul  lui  Ned  cu  sabia  sa 
aurită,  care  se  adăpase  din  sângele  regilor  Dragoni. 

-  Chiar  aşa?  Să  omoare  nobila  Catelyn  Tully  de  Riverrun 
un  ostatic?  Cred  că...  nu.  Oftă.  însă  nu  sunt  dispus  să  risc 
viaţa  fratelui  meu  bazându-mă  pe  onoarea  unei  femei.  Jaime 
îşi  puse  sabia  aurită  înapoi  în  teacă.  Aşa  că  bănuiesc  că  va 
trebui  să  te  las  să  alergi  înapoi  la  Robert  şi  să-i  spui  cum  am 
băgat  eu  groaza  în  tine.  Mă  întreb  dacă  o  să-i  pese. 

Jaime  îşi  trase  pe  spate  părul  ud  şi  îşi  întoarse  armăsarul. 
Când  fu  destul  de  departe  în  spatele  cordonului  de 
spadasini,  se  uită  înapoi,  spre  căpitanul  lui. 

-  Tregar,  ai  grijă  să  nu  i  se  întâmple  nimic  Lordului  Stark. 

-  După  cum  porunciţi,  lordul  meu. 

-  Totuşi,  n-am  vrea  să-1  lăsăm  să  plece  cu  totul  nevătămat, 
aşa  că...  zâmbetul  alb  al  lui  Jaime  răzbătu  prin  noapte. 
Ucideţi-i  pe  oamenii  lui. 

-  Nul  strigă  Ned  Stark,  apucându-şi  sabia.  Jaime  gonea 
deja  în  josul  străzii  când  îl  auzi  pe  Wyl  ţipând.  Soldaţii  se 
apropiară  din  ambele  părţi.  Ned  doborî  unul,  lovind 
fantomele  în  mantii  roşii,  care  se  trăgeau  la  o  parte  dinaintea 
lui.  Jory  Cassel  dădu  pinteni  armăsarului  său  şi  şarjă.  O 
potcoavă  placată  îl  lovi  drept  în  faţă  pe  un  soldat  din  garda 
lui  Lannister  cu  un  pocnet  sec.  Un  al  doilea  om  se  retrase  în 
fugă  şi,  într-o  clipă,  Jory  fu  liber.  Wyl  blestemă  când  îl 
traseră  de  pe  calul  său  în  agonie,  iar  săbiile  se  izbiră  în 
noapte.  Ned  galopă  spre  el,  abătându-şi  sabia  lungă  spre 
coiful  lui  Tregar.  Şocul  izbiturii  îl  făcu  să-i  clănţăne  dinţii. 
Tregar  alunecă  în  genunchi,  coiful  său  cu  leu  în  creştet  era 
despicat  în  două,  iar  pe  faţă  îi  curgeau  şiroaie  de  sânge. 
Heward  reteza  mâinile  care  se  întinseseră  după  căpăstrul 
calului  său,  când  o  suliţă  îi  străpunse  burta.  Dintr-odată, 
Jory  năvăli  peste  ei,  iar  din  sabia  sa  curgea  o  ploaie  roşie. 

-  Nul  strigă  Ned.  Jory,  fugi!  Calul  lui  Ned  alunecă  sub  el  şi 
se  prăbuşi  în  noroi.  O  clipă,  durerea  îl  orbi,  iar  în  gură  simţi 
gustul  sângelui. 

îi  văzu  cum  taie  picioarele  de  sub  armăsarul  lui  Jory  şi-1 
trag  la  pământ,  săbiile  ridicându-se  şi  coborând  când  îl 
încercuiră.  Când  calul  lui  Ned  dădu  să  se  ridice,  încercă 
numai  pentru  a  cădea  din  nou,  înecându-şi  strigătul.  Putea 
vedea  osul  rupt  ieşindu-i  prin  piele.  O  vreme,  nu  mai  văzu 

nimic  altceva.  Ploaia  cădea  şi  cădea,  mereu. 

Când  deschise  din  nou  ochii,  Lordul  Eddard  Stark  era 
singur  cu  morţii  lui.  Calul  se  trase  mai  aproape  de  el, 
adulmecă  mirosul  sângelui  şi  o  rupse  la  goană.  Ned  începu 
să  se  ridice  din  mocirlă,  strângând  din  dinţi  la  durerea 
agonizantă  din  picior.  I  se  păru  că  durase  ani  de  zile.  De  la 
ferestrele  luminate  de  lumânări  îl  priveau  tot  felul  de  chipuri, 
iar  oamenii  începură  să  iasă  de  pe  alei  şi  pe  la  uşi,  însă 
nimeni  nu  încercă  să-1  ajute. 

Degeţel  şi  Garda  Oraşului  îl  găsiră  zăcând  în  stradă, 
ţinându-1  pe  Jory  în  braţe. 

Mantiile  aurii  găsiseră  pe  undeva  o  litieră,  însă  drumul 
înapoi  până  la  castel  se  dovedi  o  agonie  înceţoşată,  iar  Ned 
îşi  pierdu  cunoştinţa  de  mai  multe  ori.  îşi  aminti  că  văzuse 
Fortăreaţa  Roşie  înălţându-se  în  faţă,  în  lumina  cenuşie  a 
zorilor.  Ploaia  întunecase  piatra  de  un  roz-deschis, 
transformând-o  într-o  masă  masivă  de  culoarea  sângelui. 

Marele  Maester  Pycelle  se  apleca  deasupra  lui,  cu  o  cupă 
în  mână,  şoptind: 

-  Bea  asta,  lordul  meu.  Lapte  de  mac,  pentru  dureri. 

îşi  amintea  că  înghiţise,  iar  Pycelle  spunea  cuiva  să 
încălzească  vinul  până  ce  dădea  în  clocot  şi  să-i  aducă 
mătase  curată,  iar  asta  era  tot  ce-şi  mai  amintea. 

DAENERYS 


Poarta  Calului  de  la  Vaes  Dothrak  consta  din  doi  armăsari 
gigantici  din  bronz,  cabraţi,  copitele  lor  întâlnindu-se  la 
treizeci  de  metri  deasupra  intrării,  pentru  a  forma  un  arc 
ascuţit. 

Dany  nu  ar  fi  putut  spune  de  ce  avea  oraşul  nevoie  de  o 
poartă,  din  moment  ce  nu  avea  ziduri...  şi  nici  vreo  clădire 
care  să  poată  fi  văzută.  Totuşi,  era  acolo,  imensă  şi 
frumoasă,  caii  uriaşi  încadrând  muntele  purpuriu, 
îndepărtat,  de  dincolo  de  ele.  Armăsarii  de  bronz  aruncau 
umbre  lungi  peste  iarba  unduitoare  când  Khal  Drogo 
conduse  khalasar-ul  pe  sub  copitele  lor,  pe  calea  zeilor, 
avându-i  lângă  el  pe  călăreţii  săi  de  sânge. 

Dany  îl  urma  călare  pe  Argint,  escortată  de  Ser  Jorah 
Mormont  şi  de  fratele  ei,  Viserys,  din  nou  pe  cal.  După  ziua 
din  câmp,  când  îl  lăsase  să  meargă  pe  jos  în  urma  khalasar- 
ului,  Dothrakii  îi  spuseseră,  în  batjocură,  Khal  Rhae  Mhar, 
Regele  cu  Bătături.  Khal  Drogo  îi  oferise  un  loc  într-o  căruţă 
în  ziua  următoare,  iar  Viserys  acceptase.  în  ignoranţa  sa 
încăpăţânată,  nu  ştia  că  îşi  băteau  joc  de  el;  căruţele  erau 
pentru  eunuci,  ologi,  femei  care  năşteau,  cei  foarte  tineri,  ori 
cei  foarte  bătrâni.  Asta-i  mai  aduse  o  poreclă:  Khal  Rbaggat, 
Regele  Căruţă.  Fratele  ei  crezuse  că  termenul  khal  i  se 
atribuise  ca  o  compensaţie  pentru  răul  făcut  de  Dany.  Ea-1 
implorase  pe  Ser  Jorah  să  nu-i  spună  adevărul,  care  l-ar  fi 
umplut  de  ruşine.  Cavalerul  îi  răspunsese  că  regele  putea 
înghiţi  puţină  ruşine  pentru  ceea  ce  făcuse.  Totuşi,  se 
conformase.  îi  trebuiseră  multe  rugăminţi  şi  trucurile  de 
alcov  pe  care  i  le  arătase  Doreah  înainte  de  a-1  convinge  pe 
Drogo  să  dea  înapoi  şi  să-i  permită  lui  Viserys  să  li  se  alăture 
în  fruntea  coloanei. 

-  Unde-i  oraşul?  întrebă  ea  pe  când  trecură  pe  sub  arcul 
de  bronz.  Nu  se  vedeau  nici  un  fel  de  clădiri,  nici  oameni, 
doar  iarbă  şi  un  drum  străjuit  de  monumente  străvechi,  din 
toate  teritoriile  asupra  cărora  năvăliseră  Dothrakii  de-a 
lungul  veacurilor. 

-  în  faţă,  răspunse  Ser  Jorah.  La  poalele  muntelui. 
Dincolo  de  poarta  cu  cai,  zei  decăzuţi  şi  eroi  furaţi  se 

înălţau  de  ambele  părţi.  Zeităţile  uitate  ale  oraşelor  moarte 
îşi  înălţau  fulgerele  lor  frânte  spre  cer,  pe  când  Dany  călărea 

pe  Argintul  ei  la  picioarele  lor.  Regi  de  piatră  priveau  în  jos, 
de  pe  tronurile  lor,  iar  chipurile  le  erau  ciobite  şi  pătate, 
chiar  şi  numele  li  se  pierduse  în  negura  vremurilor.  Tinere 
fecioare  mlădioase  dansau  pe  soclurile  de  marmură,  drapate 
doar  în  flori,  sau  turnau  aer  din  urcioarele  sfărâmate.  Prin 
iarbă,  lângă  drum,  zăceau  monştri:  dragoni  din  metal  negru, 
cu  pietre  preţioase  în  loc  de  ochi,  grifoni  urlând,  manticori 
cu  cozile  ţepoase  înălţate  spre  a  lovi  şi  alte  fiare  ale  căror 
nume  nu  le  cunoştea.  Unele  dintre  statui  erau  atât  de 
frumoase,  încât  îi  tăiau  respiraţia,  altele  atât  de  hidoase  şi  de 
înspăimântătoare,  încât  Dany  nici  nu  se  putea  uita  la  ele. 
Acelea,  spusese  Ser  Jorah,  mai  mult  ca  sigur  că  fuseseră 
aduse  de  pe  Tărâmurile  Umbrelor,  de  dincolo  de  Asshai. 

-  Atât  de  multe,  răspunse  ea,  pe  când  Argint  păşea  încet 
înainte,  şi  din  atâtea  ţinuturi! 

Viserys  era  mai  puţin  impresionat. 

-  Gunoaiele  oraşelor  moarte,  mârâi  el.  Avea  grijă  când 
vorbea  în  limba  comună,  pe  care  numai  câţiva  Dothraki  o 
puteau  înţelege;  cu  toate  astea,  Dany  se  trezise  uitându-se  în 
spate,  la  oamenii  din  khas-ul  ei,  pentru  a  se  asigura  că  nu 
fusese  auzit.  El  continuă  fără  griji:  Tot  ce  ştiu  să  facă 
sălbaticii  ăştia  este  să  fure  lucrurile  pe  care  le-au  construit 
alţii  mai  buni  decât  ei...  şi  să  ucidă.  Râse.  Ştiu  cum  să  ucidă, 
altfel  nici  unul  nu  mi-ar  fi  de  nici  un  folos. 

-  Acum  sunt  poporul  meu,  zise  Dany.  N-ar  trebui  să-i 
numeşti  sălbatici,  frate. 

-  Dragonul  vorbeşte  după  cum  îi  e  voia,  răspunse 
Viserys...  în  limba  comună.  Aruncă  o  privire  peste  umăr  spre 
Aggo  şi  Rakharo,  care  călăreau  în  urma  lor,  şi  le  dărui  un 
zâmbet  batjocoritor.  Ştii,  sălbaticilor  le  lipseşte  înţelepciunea 
de  a  pricepe  vorbirea  oamenilor  civilizaţi. 

Un  monolit  acoperit  de  muşchi  se  înălţa  deasupra 
drumului,  înalt  de  peste  o  sută  de  metri.  Viserys  îl  privi  cu 
ochi  plictisiţi. 

-  Cât  timp  mai  trebuie  să  ne  târâm  printre  ruinele  astea 
înainte  ca  Drogo  să-mi  dea  armata?  Am  început  să  obosesc 
aşteptând. 

-  Prinţesa  trebuie  să  fie  prezentată  dosh  khaleen-ulm... 

-  Baborniţelor,  da,  interveni  el,  şi  mai  este  şi  un  spectacol 
de  pantomimă  pentru  prevestirea  plodului  care-i  zace  în 
burtă,  mi-ai  spus.  Dar  ce-mi  pasă  mie?  M-am  săturat  să  tot 

mănânc  carne  de  cal  şi  mi  se  întoarce  stomacul  pe  dos  de 
mirosul  acestor  sălbatici. 

Adulmecă  în  mâneca  largă  a  tunicii  sale,  unde  obişnuia  să 
ţină  o  punguţă  parfumată.  Nu-1  putea  ajuta  prea  mult. 
Tunica  era  murdară.  Toate  mătăsurile  şi  lâna  grea  pe  care 
Viserys  le  purtase  de  la  plecarea  din  Pentos  erau  murdărite 
de  pe  drum  şi  jilave  din  cauza  transpiraţiei. 

Ser  Jorah  Mormont  glăsui: 

-  Piaţa  Apuseană  va  avea  hrană  mai  pe  gustul 
dumneavoastră,  înălţimea  Voastră.  Negustorii  din  Oraşele 
Libere  vin  aici  şi-şi  vând  mărfurile.  Khal-ul  îşi  va  onora 
promisiunea  la  timpul  hotărât  de  el. 

-  Ar  fi  bine  s-o  facă,  zise  Viserys  mohorât.  Mi  s-a  promis  o 
coroană  şi  intenţionez  s-o  obţin.  De  dragon  nu-ţi  poţi  bate 
joc. 

Trăgând  cu  ochii  la  o  femeie  dezgolită,  cu  şase  sâni  şi  cap 
de  nevăstuică,  Viserys  o  luă  din  loc,  să  o  examineze  mai 
îndeaproape.  Dany  era  uşurată,  dar  neliniştea  nu-i  trecuse. 

-  Mă  rog  ca  soarele  şi  stelele  să  nu-1  lase  să  aştepte  prea 
mult,  îi  spuse  ea  lui  Ser  Jorah,  când  fratele  ei  se  îndepărtase 
suficient  de  mult  încât  să  n-o  mai  audă. 

Cavalerul  se  uită  neîncrezător  spre  Viserys. 

-  Fratele  dumneavoastră  ar  fi  trebuit  să  aştepte  în  Pentos. 
Nu  are  nici  un  loc  în  khalasar.  Illyrio  a  încercat  să-1 
avertizeze. 

-  Va  pleca  imediat  ce  are  zece  mii  de  oameni.  Soţul  meu, 
lordul,  i-a  promis  o  coroană  de  aur. 

Ser  Jorah  mormăi. 

-  Da,  khaleesi,  dar...  Dothrakii  privesc  aceste  lucruri  altfel 
decât  noi,  în  Apus.  I-am  tot  spus  asta,  şi  Illyrio  la  fel,  însă 
fratele  dumneavoastră  nu  ascultă.  Stăpânii  cailor  nu  sunt 
negustori.  Viserys  crede  că  v-a  vândut,  iar  acum  aşteaptă 
plata.  Totuşi,  Khal  Drogo  va  pretinde  că  v-a  primit  în  dar.  îi 
va  oferi  lui  Viserys  un  dar  la  schimb,  da...  însă  la  vremea 
potrivită.  Unui  khal  nu-i  pretinzi  cadoul.  Unui  khal  nu-i  ceri 
nimic. 

-  Nu-i  cinstit  să  fie  lăsat  să  aştepte.  Dany  nu  ştia  de  ce-1 
apăra  pe  fratele  ei,  dar  o  făcea.  Viserys  spune  că  ar  putea 
mătura  cele  Şapte  Regate  cu  zece  mii  de  luptători  Dothraki. 

Ser  Jorah  pufni. 

-  Viserys  n-ar  putea  mătura  nici  măcar  un  grajd  cu  zece 

mii  de  mături. 

Dany  nu  se  putea  preface  surprinsă  de  dispreţul  din 
glasul  lui. 

-  Dar...  dar  dacă  n-ar  fi  Viserys?  întrebă  ea.  Dacă  ar  fi 
altcineva  care  i-ar  conduce?  Cineva  mai  puternic.  Ar  putea, 
cu  adevărat,  Dothrakii  să  cucerească  cele  Şapte  Regate? 

Expresia  de  pe  faţa  lui  Ser  Jorah  deveni  meditativă,  pe 
când  caii  lor  mergeau  la  trap  împreună,  pe  calea  zeilor. 

-  Când  am  plecat  în  exil,  m-am  uitat  la  Dothraki  şi  n-am 
văzut  decât  nişte  barbari  pe  jumătate  goi,  la  fel  de  sălbatici 
precum  caii  lor.  Dacă  m-aţi  fi  întrebat  atunci,  prinţesă,  v-aş 
fi  spus  că  o  mie  de  cavaleri  de  nădejde  nu  ar  avea  probleme 
să  pună  pe  fugă  de  o  sută  de  ori  mai  mulţi  Dothraki. 

-  Dar  dacă  te-aş  întreba  acum? 

-  Acum,  zise  cavalerul,  sunt  mai  puţin  sigur.  Sunt  călăreţi 
mult  mai  buni  decât  orice  cavaler,  sunt  neînfricaţi,  iar 
arcurile  lor  trag  mai  departe  decât  ale  noastre.  în  cele  Şapte 
Regate,  majoritatea  arcaşilor  luptă  ca  pedestraşi,  din  spatele 
unui  zid  de  apărare  sau  al  unei  baricade  de  ţepuşe  ascuţite. 
Dothrakii  trag  de  pe  cal,  atacând  sau  retrăgându-se,  nu 
contează,  şi  sunt  mortali...  şi  atât  de  mulţi,  doamna  mea. 
Numai  soţul  dumneavoastră,  lordul,  poate  aduna  patruzeci 
de  mii  de  luptători  călare  din  khalasar-ul  său. 

-  Este  adevărat  că  sunt  aşa  de  mulţi? 

-  Fratele  dumneavoastră,  Rhaegar,  a  venit  cu  tot  atâţia 
oameni  la  Trident,  admise  Ser  Jorah,  însă  dintre  toţi,  numai 
o  zecime  erau  cavaleri.  Restul  erau  arcaşi,  călăreţi  şi 
pedestraşi,  înarmaţi  cu  lănci  şi  suliţe.  Când  a  căzut  Rhaegar, 
mulţi  dintre  ei  şi-au  aruncat  armele  şi  au  fugit  de  pe  câmpul 
de  bătălie.  Cât  timp  vă  închipuiţi  că  ar  rezista  o  asemenea 
pleavă  împotriva  unei  armate  de  patruzeci  de  mii  de  luptători 
urlând  că  vor  sânge?  Cât  de  bine  te  pot  proteja  vestele  de 
piele  tare  şi  cămăşile  de  zale  când  săgeţile  cad  ca  o  ploaie? 

-  Nu  prea  mult,  zise  ea.  Nu-i  bine.  El  dădu  din  cap. 

-  Vă  spun,  prinţesă,  dacă  lorzii  din  cele  Şapte  Regate  au 
isteţimea  pe  care  zeii  o  dăruiesc  unei  gâşte,  nu  se  va  ajunge 
niciodată  la  asta.  Călăreţii  nu  au  nici  un  talent  pentru 
asedii.  Mă  îndoiesc  că  ar  putea  cuceri  fie  şi  cel  mai  nenorocit 
castel  din  cele  Şapte  Regate,  dar  dacă  Robert  Baratheon  ar  fi 
suficient  de  prost  încât  să  le  ofere  o  bătălie... 

-  Dar  este?  întrebă  Dany.  Vreau  să  spun,  prost?  Ser  Jorah 

chibzui  o  clipă. 

-  Robert  ar  fi  trebuit  să  se  fi  născut  Dothraki,  spuse  el  în 
cele  din  urmă.  Khal-ul  dumneavoastră  v-ar  putea  spune  că 
numai  un  laş  se  ascunde  în  spatele  zidurilor  de  piatră,  în  loc 
să  se  confrunte  cu  duşmanul  cu  sabia  în  mână.  Uzurpatorul 
ar  fi  de  acord  cu  asta.  Este  un  bărbat  puternic,  curajos...  şi 
destul  de  repezit  încât  să  lupte  cu  o  hoardă  de  Dothraki  în 
câmp  deschis.  însă  cei  din  jurul  lui,  ei  bine,  cimpoierii  lor 
cântă  o  altă  melodie.  Fratele  lui,  Stannis,  Lordul  Tywin 
Lannister,  Eddard  Stark...  Scuipă. 

-  îl  urăşti  pe  acest  Eddard  Stark? 

-  Mi-a  luat  tot  ce  am  iubit,  numai  de  dragul  braconierilor 
păduchioşi  şi  al  onoarei  sale  preţioase,  spuse  Ser  Jorah  cu 
amăreală.  Din  tonul  său,  Dany  putea  vedea  că  pierderea  încă 
îl  mai  durea.  El  schimbă  repede  subiectul.  Uitaţi,  anunţă  el. 
Vaes  Dothrak.  Cetatea  stăpânilor  de  cai. 

Khal  Drogo  şi  călăreţii  săi  de  sânge  deschideau  drumul 
prin  marele  bazar  al  Pieţei  Apusului,  pe  cărările  late  de 
dincolo  de  el.  Dany  se  ţinea  aproape  pe  Argintul  ei,  uitându- 
se  la  ciudăţenia  din  jur.  Vaes  Dothrak  era  unul  dintre  cele 
mai  mari  oraşe,  dar  şi  cel  mai  mic  pe  care-1  văzuse  vreodată. 
Credea  că  era  de  zece  ori  mai  mare  decât  Pentos,  o  întindere 
fără  ziduri  sau  limite,  străzile  sale  largi  şi  bătute  de  vânt 
erau  acoperite  cu  iarbă  şi  noroi,  pline  de  flori  sălbatice.  în 
Oraşele  Libere  ale  Apusului  erau  turle  şi  palate,  colibe  şi 
poduri  şi  prăvălii  înghesuite  una  în  alta,  însă  Vaes  Dothrak 
se  întindea  languros,  încălzindu-se  sub  soarele  blând, 
străvechi,  arogant  şi  pustiu. 

Chiar  şi  clădirile  i  se  păreau  ciudate.  Văzu  pavilioane  din 
piatră  cioplită,  palate  din  ierburi  împletite,  la  fel  de  mari 
precum  castelele,  turnuri  hodorogite  din  lemn,  piramide  în 
trepte,  placate  cu  marmură,  săli  lungi,  deschise  către  cer.  în 
locul  zidurilor,  unele  palate  erau  înconjurate  de  garduri  vii, 
ţepoase. 

-  Nu  sunt  două  la  fel,  zise  ea. 

-  Fratele  dumneavoastră  a  avut,  cumva,  dreptate,  admise 
Ser  Jorah.  Dothrakii  nu  construiesc.  Acum  o  mie  de  ani, 
pentru  a  face  o  casă,  ei  săpau  o  gaură  în  pământ  şi  o 
acopereau  cu  o  împletitură  de  ierburi.  Clădirile  pe  care  le 
vedeţi  au  fost  construite  de  sclavii  aduşi  din  ţinuturile 
jefuite,  în  stilul  obişnuit  printre  ai  lor. 

Majoritatea  clădirilor,  chiar  şi  cele  mai  vaste,  păreau 
pustii. 

-  Unde  sunt  cei  care  locuiesc  aici?  întrebă  Dany.  Bazarul 
fusese  plin  de  copii  care  alergau  şi  de  bărbaţi  care  strigau, 
însă  prin  alte  părţi  nu  văzuse  decât  câţiva  eunuci  care-şi 
vedeau  de  treburile  lor. 

-  Numai  bătrânii  din  dosh  khaleen  locuiesc  permanent  în 
oraşul  sacru,  ei  şi  sclavii  şi  servitorii  lor,  o  lămuri  Ser  Jorah. 
Totuşi,  Vaes  Dothrak  este  destul  de  mare  încât  să-i 
primească  pe  toţi  oamenii  din  fiecare  khalasar,  dacă  toţi 
khalii  se  întorc  deodată  la  Mama.  Bătrânii  au  profeţit  că, 
într-o  zi,  asta  se  va  întâmpla,  şi  de  aceea  Vaes  Dothrak 
trebuie  să  fie  gata  să-şi  îmbrăţişeze  toţi  copiii. 

în  cele  din  urmă,  Khal  Drogo  ceru  o  oprire  lângă  Piaţa 
Răsăritului,  unde  caravanele  din  Yi  Ti,  Asshai  şi  Tărâmurile 
Umbrelor  veneau  să  facă  negoţ,  cu  Mama  Munţilor 
înălţându-se  deasupra  lor.  Dany  zâmbi  când  îşi  aminti  de 
sclava  lui  Magister  Illyrio  şi  de  poveştile  ei  despre  un  palat 
cu  două  sute  de  încăperi  şi  uşi  din  aur  masiv.  „Palatul"  era 
doar  o  sală  cavernoasă,  din  lemn,  pentru  ospeţe,  pereţii  săi 
din  buşteni  negeluiţi  înălţându-se  la  doar  zece  metri,  cu  un 
acoperiş  de  mătase  împletită,  un  vast  cort  tălăzuit  care  putea 
fi  ridicat  pentru  a  oferi  adăpost  împotriva  ploilor  rare,  ori 
putea  fi  îndepărtat  pentru  a  se  vedea  cerul  nesfârşit.  în  jurul 
sălii  erau  curţi  mari,  pline  de  iarbă,  pentru  cai,  împrejmuite 
de  garduri  vii,  înalte,  de  vetre  şi  sute  de  case  rotunde,  din 
pământ,  care  se  ridicau  de  la  sol  ca  nişte  dealuri  în 
miniatură,  acoperite  cu  iarbă. 

O  mică  armată  de  sclavi  le  ieşise  în  întâmpinare  pentru  a 
pregăti  sosirea  lui  Khal  Drogo.  Pe  când  fiecare  călăreţ  cobora 
din  şa,  el  îşi  desfăcu  arakh-ul  şi  i-1  dădu  unui  sclav  care 
aştepta,  împreună  cu  celelalte  arme  pe  care  le  avea.  Nici 
chiar  Khal  Drogo  nu  era  scutit  de  aşa  ceva.  Ser  Jorah  îi 
explicase  că  era  interzis  să  intri  înarmat  în  Vaes  Dothrak  sau 
să  verşi  sângele  unui  om  liber.  Chiar  şi  khalasarele  aflate  în 
război  lăsau  deoparte  orice  zâzanie  şi  împărţeau  carnea  şi 
miedul  când  se  aflau  sub  ochii  Mamei  Munţilor.  în  acest  loc, 
bătrânii  din  dosh  khaleen  hotărâseră  că  toţi  Dothrakii  erau 
de  un  sânge,  un  khalasar,  o  singură  turmă. 

Cohollo  se  apropie  de  Dany,  iar  Irri  şi  Jhiqui  o  ajutară  să 
descalece  de  pe  Argint.  El  era  cel  mai  bătrân  dintre  călăreţii 

de  sânge  ai  lui  Drogo,  un  bărbat  pleşuv  şi  vânjos,  cu  un  nas 
strâmb  şi  o  gură  plină  de  dinţi  rupţi,  sfărâmaţi  de  o  măciucă 
în  urmă  cu  douăzeci  de  ani,  când  îl  salvase  pe  tânărul 
khalakka  din  mâinile  mercenarilor  care  speraseră  să-1  vândă 
duşmanilor  tatălui  său.  Viaţa  lui  fusese  jurată  lui  Drogo  în 
ziua  când  se  născuse  lordul  care-i  era  acum  soţ. 

Fiecare  khal  avea  călăreţii  lui  de  sânge.  Prima  dată,  Dany 
crezuse  despre  ei  că  erau  un  fel  de  Gardă  Regală,  aflaţi  sub 
jurământul  de  a-şi  proteja  stăpânul,  însă  erau  mai  mult 
decât  atât.  Jhiqui  îi  spusese  că  un  călăreţ  de  sânge  era  mai 
mult  decât  un  străjer;  ei  erau  fraţii  khal-ului,  umbrele  sale, 
cei  mai  devotaţi  prieteni.  „Sânge  din  sângele  meu",  le  spunea 
Drogo,  şi  chiar  aşa  era;  trăiau  ca  unul  singur. 

Vechile  datini  ale  stăpânilor  de  cai  cereau  ca  atunci  când 
un  khal  murea,  toţi  călăreţii  săi  de  sânge  să  moară  odată  cu 
el,  pentru  a-1  însoţi  în  călătoria  lui  prin  ţinuturile  nopţii. 
Dacă  un  khal  murea  de  mâna  duşmanilor,  îi  spusese  Jhiqui, 
călăreţii  de  sânge  împărţeau  vinul  khal-ului,  cortul,  ba  chiar 
şi  soţiile  lui,  dar  niciodată  caii.  Armăsarul  unui  bărbat  era 
numai  al  lui. 

Daenerys  era  bucuroasă  că  Drogo  nu  se  ţinea  după 
vechile  obiceiuri.  Nu  i-ar  fi  plăcut  să  fie  împărţită  cu  nimeni, 
în  vreme  ce  bătrânul  Cohollo  o  trata  cu  destulă  blândeţe, 
ceilalţi  o  înspăimântau;  Haggo  era  uriaş  şi  tăcut,  adesea 
uitându-se  urât,  de  parcă  uita  cine  era  ea,  iar  Qotho  avea 
ochii  cruzi  şi  mâini  agile,  cărora  le  plăcea  să  rănească.  Pe 
pielea  albă  şi  moale  a  lui  Doreah  lăsa  urme  de  fiecare  dată 
când  o  atingea,  iar  uneori  o  făcea  pe  Irri  să  se  smiorcăie  în 
noapte.  Chiar  şi  caii  săi  păreau  că  se  tem  de  el. 

Totuşi,  erau  legaţi  pe  viaţă  şi  pe  moarte  de  Drogo,  aşa  că 
Daenerys  nu  avu  de  ales  decât  să-i  accepte.  Şi  uneori  se 
trezea  dorindu-şi  ca  tatăl  ei  să  fi  fost  apărat  de  astfel  de 
oameni.  în  balade,  cavalerii  albi  din  Garda  Regelui  erau  cei 
mai  nobili,  cei  mai  viteji  şi  cei  mai  cinstiţi,  dar  Regele  Aerys 
fusese  ucis  de  unul  dintre  ei,  băiatul  frumos  căruia  acum  i 
se  zicea  Regicidul,  iar  un  al  doilea,  Ser  Barristan  cel 
îndrăzneţ,  se  pusese  în  slujba  Uzurpatorului.  Se  întreba 
dacă  toţi  bărbaţii  erau  la  fel  de  falşi  pe  cuprinsul  celor  Şapte 
Regate.  Când  fiul  ei  va  şedea  pe  Tronul  de  Fier,  va  avea  grijă 
ca  el  să  aibă  propriii  săi  călăreţi  de  sânge,  care  să-1  protejeze 
împotriva  trădării  Gărzii  Regelui. 

-  Khaleesi,  îi  spuse  Cohollo  în  Dothraki,  Drogo,  care  este 
sânge  din  sângele  meu,  mi-a  poruncit  să  vă  spun  că  trebuie 
să  urce  pe  Mama  Munţilor  în  această  noapte,  ca  să  aducă 
sacrificii  zeilor  pentru  întoarcerea  în  siguranţă. 

Pe  Mamă  nu  li  se  permitea  să  pună  piciorul  decât 
bărbaţilor,  Dany  ştia  asta.  Călăreţii  de  sânge  ai  khal-ului  îl 
vor  însoţi  şi  vor  reveni  în  zori. 

-  Spune-i  soarelui  şi  stelei  mele  că-1  voi  visa  şi-i  voi 
aştepta  nerăbdătoare  întoarcerea,  răspunse  ea  îndatoritoare. 

Dany  obosea  uşor,  copilul  crescând  în  ea,  iar  o  noapte  de 
odihnă  va  fi  bine-venită.  Sarcina  părea  însă  să  fi  aprins  şi 
mai  tare  dorinţa  lui  Drogo  pentru  ea,  iar  îmbrăţişările  sale 
din  noapte  o  zdrobeau. 

Doreah  o  conduse  spre  colina  găunoasă  pregătită  pentru 
ea  şi  pentru  khal.  înăuntru  era  răcoare  şi  întuneric,  ca  într- 
un  cort  făcut  din  pământ. 

-  Jhiqui,  baia,  te  rog,  porunci  ea,  vrând  să-şi  spele  pielea 
de  praful  adunat  pe  drum  şi  să-şi  ude  picioarele  obosite.  Era 
plăcut  de  ştiut  că  vor  mai  zăbovi  aici  o  vreme,  că  nu  va  fi 
nevoită  să  se  urce  mâine  pe  spatele  Argintului. 

Apa  era  aproape  opărită,  aşa  cum  îi  plăcea  ei. 

-  Am  să-i  dau  fratelui  meu  darul  în  astă  noapte,  hotărî  ea, 
în  timp  ce  Jhiqui  îi  spăla  părul.  Ar  trebui  să  arate  ca  un  rege 
în  oraşul  sacru.  Doreah,  aleargă  şi  găseşte-1  şi  invită-1  să 
cineze  cu  mine. 

Viserys  se  purta  mai  bine  cu  fata  ei  Lyseniană  decât  cu 
slujnicele  Dothraki,  poate  pentru  ca  Magister  Illyrio  îl  lăsase 
să  se  culce  cu  ea  în  Pentos.  Irri,  du-te  la  bazar  şi  cumpără 
fructe  şi  carne.  Orice,  dar  nu  carne  de  cal. 

-  Carnea  de  cal  e  cea  mai  bună,  zise  Irri.  Calul  îl  face  pe 
bărbat  puternic. 

-  Viserys  urăşte  carnea  de  cal. 

-  După  cum  spuneţi,  khaleesi. 

Veni  înapoi  cu  o  halcă  de  carne  de  capră  şi  un  coş  cu 
fructe  şi  legume.  Jhiqui  fripse  carnea,  împreună  cu  ierburi 
dulci  şi  păstăi,  ungând-o  cu  miere  în  timp  ce  o  gătea,  şi  mai 
aduse  pepeni  şi  rodii,  prune  şi  un  fruct  ciudat  de  la  răsărit, 
pe  care  Dany  nu  îl  cunoştea.  în  vreme  ce  slujnicele 
pregăteau  mâncarea,  Dany  aşternu  veşmintele  pe  care  le 
făcuse  după  măsura  fratelui  său:  o  tunică  şi  pantaloni  de 
pânză  de  in  albă,  sandale  din  piele  care  se  legau  cu  şnururi 

până  la  genunchi,  o  centură  din  medalioane  de  bronz,  o 
vestă  din  piele  pictată  cu  dragoni  care  azvârleau  foc  pe  nări. 
Dothrakii  îl  vor  respecta  mai  mult  dacă  arăta  altfel  decât  un 
milog,  spera  ea,  şi  poate  o  va  ierta  pentru  că-1  făcuse  de 
ruşine  în  ziua  aceea,  pe  câmp.  Pentru  ea,  era  tot  regele  ei,  în 
definitiv,  şi  tot  fratele  ei.  Amândoi  erau  sânge  din  sânge  de 
dragon, 

Tocmai  aranja  ultimele  daruri,  o  mantie  de  mătase  fină, 
verde  precum  iarba,  cu  o  bordură  de  un  cenuşiu-deschis, 
care  i-ar  pune  în  evidenţă  argintul  din  păr,  când  sosi 
Viserys,  trăgând-o  pe  Doreah  de  mână.  Unul  dintre  ochii  ei 
era  înroşit,  acolo  unde  o  lovise. 

-  Cum  îndrăzneşti  să  mi-o  trimiţi  pe  târfa  asta  să-mi  dea 
mie  ordine?  zise  el. 

Pe  slujnică  o  îmbrânci  brutal,  trântind-o  pe  covor.  Furia 
lui  o  luă  pe  Dany  prin  surprindere. 

-  Nu  voiam  decât...  Doreah,  ce  i-ai  spus? 

-  Khaleesi,  ai  milă,  iartă-mă.  M-am  dus  la  el,  aşa  cum  mi- 
aţi  cerut,  şi  i-am  spus  că  îi  porunciţi  să  vi  se  alăture  la  cină. 

-  Nimeni  nu  porunceşte  unui  dragon,  şuieră  Viserys.  Eu 
sunt  regele  tău!  Ar  fi  trebuit  să- ţi  trimit  înapoi  capul  ei. 

Fata  Lyseniană  începu  să  se  smiorcăie,  însă  Dany  o  linişti 
cu  o  atingere. 

-  Nu  te  teme,  nu  se  va  atinge  de  tine.  Scumpul  meu  frate, 
te  rog,  iart-o,  fata  ţi-a  grăit  greşit,  i-am  spus  să  te  roage  să 
cinezi  cu  mine,  dacă  înălţimea  Ta  doreşti  asta.  îl  luă  de  braţ 
şi-1  conduse  în  încăpere.  Uite!  Astea  sunt  pentru  tine. 

Viserys  se  încruntă  bănuitor. 

-  Ce-i  cu  astea? 

-  Ţinută  nouă.  Am  făcut-o  pentru  tine.  Dany  zâmbi  cu 
timiditate. 

El  îi  aruncă  o  privire  şi  rânji. 

-  Zdrenţe  Dothraki.  Acum  vrei  să  mă  îmbraci  tu? 

-  Te  rog...  te  vor  răcori  şi-ţi  va  fi  mai  bine  în  ele  şi  m-am 
gândit...  Poate  dacă  te  îmbraci  ca  ei,  ca  Dothrakii...  Dany  nu 
ştia  cum  s-o  spună  fără  să  trezească  balaurul  din  el. 

-  în  curând  o  să  vrei  să-mi  împleteşti  părul. 

-  Niciodată  n-aş...  De  ce  era  întotdeauna  atât  de  brutal? 
Nu  voia  decât  să-1  ajute.  Nu  ai  dreptul  la  împletituri,  încă  nu 
ai  câştigat  nici  o  victorie. 

N-ar  fi  trebuit  să  spună  asta.  Furia  erupse  în  ochii  săi 

liliachii,  dar  nu  îndrăzni  s-o  lovească,  nu  cu  slujnicele  ei  de 
faţă  şi  cu  războinicii  khas-ului  afară.  Viserys  ridică  mantia  şi 
o  mirosi. 

-  Asta  pute  a  bălegar.  Poate  că  ar  trebui  s-o  folosesc  drept 
pătură  pentru  cal. 

-  Am  pus-o  pe  Doreah  s-o  coasă  special  pentru  tine,  îi 
spuse  ea,  rănită.  Aceste  veşminte  sunt  potrivite  şi  pentru  un 
khal. 

-  Eu  sunt  Lordul  celor  Şapte  Regate,  nu  un  sălbatic  tăvălit 
prin  iarbă,  cu  clopoţei  prin  păr,  scuipă  Viserys.  O  înşfacă  de 
braţ.  Uiţi  cine  eşti,  curvă!  Crezi  că  burtosul  ăla  te  va  proteja 
dacă  trezeşti  balaurul? 

Degetele  sale  se  înfipseseră  dureros  în  braţul  ei  şi,  pentru 
o  clipă,  Dany  se  simţi  din  nou  copilă,  smiorcăindu-se 
înaintea  furiei  lui.  Căută  cu  cealaltă  mână  şi  apucă  primul 
lucru  pe  care-1  găsi,  centura  pe  care  sperase  să  i-o 
dăruiască,  un  lanţ  greu  de  medalioane  ornate,  din  bronz.  O 
răsuci  cu  toată  forţa  ei.  Lovitura  îl  prinse  în  plină  faţă. 
Viserys  îi  dădu  drumul.  Pe  obrajii  săi  începu  să  curgă  sânge, 
acolo  unde  muchia  unuia  dintre  medalioane  îi  despicase 
pielea. 

-  Tu  eşti  cel  care  uită  cine  e,  îi  spuse  Dany.  Nu  ai  învăţat 
nimic  din  ziua  aceea  pe  câmp?  Pleacă  acum,  înainte  să-mi 
chem  khas-ul  să  te  azvârle  afară.  Şi  roagă-te  ca  Drogo  să  nu 
afle  de  asta,  pentru  că-ţi  va  deschide  pântecul  şi-şi  va  băga 
maţele  pe  gât. 

Viserys  sări  în  picioare. 

-  Când  voi  avea  regatul  meu,  vei  regreta  această  zi,  curvă. 
Ieşi  ţinându-se  de  faţa  sfâşiată,  lăsând  darurile  neatinse. 
Picături  de  sânge  pătaseră  frumoasa  mantie  de  mătase. 

Dany  strânse  ţesătura  moale  la  obraz  şi  se  aşeză  cu 
picioarele  încrucişate,  pe  una  dintre  saltelele  sale  de  dormit. 

-  Cina  este  gata,  khaleesi,  anunţă  Jhiqui. 

-  Nu  mi-e  foame,  spuse  Dany  întristată.  Se  simţi,  dintr- 
odată,  foarte  obosită.  împărţiţi  mâncarea  între  voi  şi 
trimiteţi-i  ceva  şi  lui  Ser  Jorah,  dacă  vreţi.  După  o  clipă 
adăugă:  Vă  rog,  aduceţi-mi  ouăle  de  dragon. 

Irri  îi  aduse  oul  cu  cochilia  de  un  verde-închis;  picături  de 
bronz  luciră  printre  solzii  săi  când  îl  întoarse  în  mâinile  ei 
mici.  Dany  se  ghemui  pe  saltea,  trăgându-şi  mantia  de 
mătase  fină  peste  ea  şi  ţinând  oul  în  golul  dintre  pântecul 

umflat  şi  sânii  ei  mici  şi  fragezi.  îi  plăcea  să  ţină  ouăle.  Erau 
atât  de  frumoase,  iar  uneori,  fiind  atât  de  aproape  de  ele,  o 
făceau  să  se  simtă  mai  puternică,  mai  curajoasă  cumva,  de 
parcă  şi-ar  fi  tras  puterea  din  acei  dragoni  pietrificaţi  închişi 
înăuntru. 

Stătea  acolo,  ţinând  oul,  când  simţi  copilul  mişcându-se 
în  ea...  de  parcă  s-ar  fi  întins  afară,  frate  spre  frate,  sânge 
către  sânge. 

-  Tu  eşti  dragonul,  îi  şopti  Dany,  adevăratul  dragon.  Ştiu 
asta.  O  ştiu.  Şi  zâmbi,  adormind  şi  visându-se  acasă. 

BRAN 


Cădea  o  ninsoare  uşoară.  Bran  putea  simţi  fulgii  pe  faţa 
sa,  topindu-se  când  îi  atingeau  pielea  precum  cea  mai  fină 
ploaie.  Se  înălţă  pe  spinarea  calului  său,  privind  cum  grilajul 
de  fier  era  ridicat.  încerca  să  rămână  calm,  deşi  inima  i  se 
zbătea  în  piept. 

-  Eşti  gata?  îl  întrebă  Robb. 

Bran  dădu  din  cap,  încercând  să  nu-şi  arate  frica.  Nu  mai 
ieşise  din  Winterfell  de  când  căzuse,  însă  era  hotărât  să 
călărească  acum  la  fel  de  mândru  ca  orice  cavaler. 

-  Atunci,  să-i  dăm  drumul.  Robb  dădu  pinteni 
armăsarului  său  alb-cenuşiu,  iar  calul  trecu  pe  sub  grilajul 
de  fier. 

-  Du-te,  îi  şopti  Bran  iepei  sale. 

O  atinse  uşor  pe  gât,  iar  mica  mânză  castanie  o  luă 
înainte.  Bran  îi  dăduse  numele  Dansatoarea.  Avea  doi  ani  şi 
Joseth  spunea  că  era  mai  deşteaptă  decât  orice  alt  cal.  O 
dresaseră  special,  să  răspundă  la  frâu,  la  voce  şi  atingere. 
Până  acum,  Bran  nu  călărise  cu  ea  decât  prin  curte.  Prima 
dată,  Joseth  şi  Hodor  o  conduseseră  de  dârlogi,  în  vreme  ce 
Bran  stătea  pe  spinarea  ei,  în  şaua  mare,  pe  care  i-o 
concepuse  Pezevenghiul,  dar  în  ultimele  două  săptămâni  o 
călărise  singur,  mergând  la  trap  în  cerc  şi  tot  în  cerc, 
prinzând  curaj  cu  fiecare  tur  făcut. 

Trecură  pe  sub  postul  de  gardă  de  la  poartă,  dincolo  de 
zidurile  exterioare.  Vară  şi  Vântul  Cenuşiu  veneau  sărind  pe 
lângă  ei,  adulmecând.  Foarte  aproape  călărea  Theon  Greyjoy, 
cu  arcul  său  lung  şi  cu  o  tolbă  de  săgeţi  cu  vârful  lat;  avea 
de  gând  să  doboare  o  căprioară,  le  spusese.  Era  urmat  de 
patru  oameni  din  gardă,  cu  cămăşi  de  zale  şi  coifuri,  şi  de 
Joseth,  un  grăjdar  slab  ca  un  ţâr,  pe  care  Robb  îl  numise 
îngrijitor  peste  cai  câtă  vreme  ce  Hodor  lipsea.  Maester 
Luwin  încheia  coloana,  călărind  pe  un  măgar.  Lui  Bran  i-ar 
fi  plăcut  mai  mult  dacă  el  şi  Robb  ar  fi  plecat  singuri,  numai 
ei  doi,  însă  Hal  Mollen  nici  nu  voise  să  audă  de  aşa  ceva,  iar 
Maester  Luwin  îl  susţinuse.  Dacă  Bran  cădea  de  pe  cal  sau 
se  rănea,  maesterul  era  hotărât  să  fie  pe  aproape. 

Dincolo  de  castel  se  întindea  o  piaţă,  dar  tarabele  sale  de 
lemn  erau  goale  acum.  Trecură  pe  străzile  mocirloase  ale 
satului,  dincolo  de  şirurile  de  case  mici,  din  bârne  şi  piatră 

neşlefuită.  Mai  puţin  de  una  din  cinci  era  locuită,  fuioare 
subţiri  de  fum  se  învârtejeau  din  coşurile  lor.  Restul  caselor 
se  umpleau  una  câte  una,  pe  măsură  ce  se  făcea  mai  frig. 
Când  cădea  zăpada  şi  vânturile  îngheţate  se  rostogoleau 
urlând  dinspre  nord,  zicea  Bătrâna  Nan,  ţăranii  îşi  părăseau 
câmpurile  lor  îngheţate  şi  avanposturile  îndepărtate,  îşi 
încărcau  căruţele,  şi  cătunul  de  iarnă  revenea  la  viaţă.  Bran 
nu  mai  văzuse  asta  niciodată,  însă  Maester  Luwin  spunea  că 
ziua  se  apropia  tot  mai  mult.  Sfârşitul  verii  îndelungate 
bătea  la  uşă.  Venea  iarna. 

Câţiva  săteni  se  uitară  neliniştiţi  spre  lupii  străvechi  când 
trecură  călăreţii,  iar  unul  dintre  bărbaţi  lăsă  lemnele  pe  care 
le  căra  şi  dispăru  în  grabă,  cu  teamă,  însă  majoritatea 
oamenilor  din  cătun  se  obişnuiseră  cu  prezenţa  lor.  Se 
lăsară  într-un  genunchi  când  dădură  cu  ochii  de  băieţi,  iar 
Robb  îl  salută  pe  fiecare  cu  o  înclinare  regească  din  cap. 

Cum  picioarele  sale  nu  puteau  să  se  strângă,  mişcarea 
legănată  a  calului  îl  făcu  pe  Bran  să  stea  nesigur  în  primele 
momente,  însă  şaua  sa  uriaşă,  cu  capătul  gros  şi  speteaza 
ridicată,  îl  ţinea  confortabil,  iar  curelele  de  pe  piept  şi  coapse 
nu-1  lăsau  să  cadă.  După  o  vreme,  ritmul  mişcării  începu  să 
i  se  pară  aproape  natural.  Teama  i  se  risipi,  iar  pe  faţa  sa  se 
deschise  un  zâmbet  neîncrezător. 

Două  fete  care  serveau  la  mese  stăteau  sub  firma 
Buşteanului  Fumegând,  berăria  locală.  Când  Theon  Greyjoy 
le  strigă,  cea  mai  tânără  se  înroşi  şi-şi  acoperi  faţa.  Theon  îşi 
îmboldi  calul  ca  să  ajungă  lângă  Robb. 

-  Scumpă  Kyra,  zise  el  râzând.  Se  foieşte  ca  o  nevăstuică 
în  pat,  dar  spune-i  un  cuvânt  pe  stradă  şi  se  înroşeşte  toată, 
ca  o  fată  mare.  Ţi-am  povestit  vreodată  de  noaptea  în  care  ea 
şi  Bessa... 

-  Nu  acum,  când  poate  auzi  şi  fratele  meu,  Theon,  îl 
preveni  Robb,  aruncând  o  privire  spre  Bran. 

Bran  se  uită  în  altă  parte,  prefăcându-se  că  nu  auzise 
nimic,  însă  putea  simţi  ochii  lui  Greyjoy  aţintiţi  asupra  sa. 
Fără  îndoială  că  zâmbea.  Zâmbea  foarte  mult,  de  parcă 
lumea  ar  fi  fost  o  glumă  secretă,  pe  care  numai  el  era  destul 
de  isteţ  ca  s-o  priceapă.  Robb  părea  să-1  admire  pe  Theon  şi-i 
plăcea  compania  lui,  însă  Bran  nu  fusese  niciodată  încântat 
de  păzitorul  tatălui  său.  Robb  se  apropie. 

-  Te  descurci  bine,  Bran. 

-  Vreau  să  merg  mai  repede,  răspunse  el.  Robb  zâmbi. 

-  După  cum  ţi-e  voia. 

îşi  îmboldi  armăsarul  la  trap.  Lupii  goniră  după  el.  Bran 
pocni  tare  din  frâie,  iar  Dansatoarea  mări  pasul.  Auzi 
strigătul  lui  Greyjoy  şi  tropotul  de  copite  din  urma  sa. 
Mantia  i  se  ridică  pe  lângă  el,  fluturând  în  vânt,  iar  zăpada 
părea  că  e  azvârlită  în  faţă.  Robb  era  la  o  distanţă  bună 
înaintea  lui,  uitându-se  din  când  în  când  peste  umăr,  să  fie 
sigur  că  Bran  şi  ceilalţi  îl  urmau.  Plesni  din  nou  din  frâie. 
Uşoară  ca  mătasea,  Dansatoarea  intră  în  galop.  Distanţa  se 
micşoră.  Când  îl  ajunse  pe  Robb,  la  marginea  pădurii,  la  trei 
kilometri  depărtare  de  cătunul  de  iarnă,  îi  lăsaseră  pe  ceilalţi 
mult  în  urmă. 

-  Pot  să  călăresc!  strigă  Bran,  râzând.  Se  simţise  aproape 
la  fel  de  bine  ca  în  zbor. 

-  M-aş  lua  la  întrecere  cu  tine,  dar  mă  tem  că  ai  să  câştigi. 
Tonul  lui  Robb  era  destins  şi  glumeţ;  totuşi  Bran  putea 

spune  că  era  ceva  ce-1  tulbura  pe  fratele  său,  dincolo  de 
zâmbetul  lui. 

-  Nu  vreau  să  mă  iau  la  întrecere.  Bran  se  uită  în  jurul 
lui,  căutând  lupii  străvechi.  Amândoi  dispăruseră  în  pădure. 
L-ai  auzit  pe  Vară  urlând  noaptea  trecută? 

-  Şi  Vântul  Cenuşiu  a  fost  neliniştit,  zise  Robb.  Părul  său 
roşcat  crescuse  lăţos  şi  ciufulit,  iar  o  şuviţă  roşiatică  îi 
atârna  până  la  falcă,  făcându-1  să  arate  mai  bătrân  decât  cei 
cincisprezece  ani  ai  lui.  Uneori,  cred  că  ştiu  anumite 
lucruri...  simt  anumite  lucruri...  Nici  nu  ştiu  cât  pot  să-ţi 
spun,  Bran.  Aş  vrea  să  fii  mai  mare. 

-  Am  opt  ani  acum!  zise  el.  Opt  nu  este  cu  mult  mai  puţin 
decât  cincisprezece,  şi  sunt  moştenitor  al  Winterfellului, 
după  tine. 

-  Aşa  este.  Robb  părea  întristat,  ba  chiar  şi  puţin  speriat. 
Bran,  trebuie  să-ţi  spun  ceva.  A  venit  o  pasăre  noaptea 
trecută.  De  la  Debarcaderul  Regelui.  Maester  Luwin  m-a 
trezit. 

Bran  simţi  o  sfârşeală  bruscă.  Aripi  negre,  cuvinte 
întunecate,  spunea  întotdeauna  Bătrâna  Nan,  iar  în  ceea  ce 
privea  cuvintele,  corbii  dovediseră  adevărul  proverbului. 
După  ce  Robb  îi  răspunsese  Lordului  Comandant  al 
Rondului  de  Noapte,  pasărea  venită  înapoi  adusese  vestea  că 
unchiul  Benjen  tot  nu  era  de  găsit.  Apoi  sosise  un  mesaj  din 

Eyrie,  de  la  mama,  însă  nici  acesta  nu  adusese  veşti  bune. 
Nu  spunea  când  avea  de  gând  să  revină  acasă,  ci  numai  că  îl 
luase  prizonier  pe  Pezevenghi.  Lui  Bran  îi  plăcuse  puţin  de 
omuleţ,  totuşi  numele  Lannister  îi  trimitea  fiori  reci  pe  şira 
spinării.  Era  ceva  cu  Lannisterii,  ceva  ce  ar  fi  trebuit  să-şi 
amintească,  însă  când  încerca  să  se  gândească  la  asta,  îl  lua 
ameţeala  şi  stomacul  i  se  strângea,  devenind  tare  ca  piatra. 
Robb  petrecuse  mare  parte  din  ziua  aceea  încuiat  în  spatele 
uşilor,  împreună  cu  Maester  Luwin,  Theon  Greyjoy  şi  Hallis 
Mollen.  După  aceea,  fuseseră  trimişi  călăreţi,  pe  armăsari 
iuţi,  cu  poruncile  lui  Robb  spre  nord.  Bran  auzise  vorbindu- 
se  de  Şanţul  Cailin,  vechiul  avanpost  pe  care-1  construiseră 
Primii  Oameni,  pe  vârful  Gâtului.  Nimeni  nu-i  spunea  ce  se 
întâmplă,  dar  ştia  că  nu  era  bine. 

Iar  acum,  un  alt  corb,  un  nou  mesaj.  Bran  se  agăţă  de  o 
speranţă. 

-  Pasărea  era  de  la  mama?  Vine  acasă? 

-  Mesajul  era  de  la  Alyn,  de  la  Debarcaderul  Regelui.  Jory 
Cassel  e  mort.  La  fel  şi  Wyl  şi  Heward.  Ucişi  de  Regicid.  Robb 
îşi  ridică  faţa  spre  ninsoare,  iar  fulgii  i  se  topiră  pe  obraji. 
Zeii  să-i  odihnească. 

Bran  nu  ştia  ce  să  spună.  Se  simţea  de  parcă  ar  fi  fost 
lovit.  Jory  fusese  căpitanul  gărzii  la  Winterfell  încă  dinainte 
de  a  se  fi  născut  el. 

-  L-au  ucis  pe  Jory?  îşi  amintea  momentele  când  Jory  îl 
fugărise  peste  tot,  pe  acoperişuri.  îl  putea  vedea  mergând 
prin  curte  în  cămaşa  de  zale  şi  platoşă,  sau  stând  la  locul 
său  obişnuit,  pe  banca  din  Sala  Mare,  glumind  în  timp  ce 
mânca.  De  ce  ar  fi  vrut  cineva  să-1  ucidă  pe  Jory? 

Robb  clătină  din  cap,  cu  durerea  clar  oglindită  în  ochi. 

-  Nu  ştiu  şi...  Bran,  ăsta  nu-i  lucrul  cel  mai  rău.  Tata  a 
fost  prins  sub  calul  lui  căzut  în  timpul  luptei.  Alyn  spune  că 
piciorul  i-a  fost  zdrobit  şi...  Maester  Pycelle  i-a  dat  lapte  de 
mac,  dar  nu  sunt  singuri  când...  când...  Tropotul  cailor  îl 
făcu  să  privească  pe  drum,  spre  locul  în  care  goneau  Theon 
şi  ceilalţi.  Ei,  îşi  va  reveni,  încheie  el.  îşi  puse  mâna  pe 
mânerul  săbiei  şi  aborda  un  ton  solemn:  Bran,  îţi  promit, 
indiferent  ce  se  va  întâmpla,  nu  voi  lăsa  fapta  asta 
nepedepsită. 

Ceva  din  tonul  său  îl  făcu  pe  Bran  şi  mai  temător. 

-  Ce  o  să  faci?  întrebă  el,  când  Theon  îşi  struni  calul  lângă 

ei. 

-  Theon  crede  că  ar  trebui  să  ridic  flamurile,  zise  Robb. 

-  Sânge  pentru  sânge. 

Pentru  prima  dată,  Greyjoy  nu  mai  zâmbea.  Faţa  sa 
suptă,  întunecată,  avea  o  expresie  flămândă,  iar  peste  ochi  îi 
căzuse  părul  negru. 

-  Numai  lorzii  pot  ridica  flamurile,  zise  Bran,  în  timp  ce 
ninsoarea  cădea  peste  tot  în  jur. 

-  Dacă  tatăl  tău  moare,  rosti  Theon,  Robb  va  fi  Lord  de 
Winterfell. 

-  Nu  va  muri!  strigă  Bran.  Robb  îi  luă  mâna. 

-  Nu  va  muri,  spuse  el  calm.  Totuşi...  onoarea  întregului 
nord  se  află  în  mâinile  mele  acum.  Când  tatăl  nostru  şi-a 
luat  rămas-bun  de  la  noi,  mi-a  spus  să  fiu  tare,  pentru  tine 
şi  pentru  Rickon.  Sunt  aproape  un  bărbat  în  putere,  Bran. 

El  se  înfiora. 

-  Aş  vrea  să  se  fi  întors  mama,  spuse  el  pe  un  ton  jalnic. 
Se  uită  împrejur  după  Maester  Luwin;  măgarul  lui  era  vizibil 
la  mare  distanţă,  urcând  la  trap  o  creastă.  Şi  Maester  Luwin 
zice  să  ridici  flamurile? 

-  Maester  este  un  bătrân  sfios,  făcu  Theon. 

-  Tata  îi  asculta  întotdeauna  sfaturile,  îi  aminti  Bran 
fratelui  său.  Şi  mama. 

-  Le  ascult  şi  eu,  insistă  Robb.  Ascult  pe  toată  lumea. 
Bucuria  pe  care  o  simţise  Bran  călărind  dispăruse,  topită 

precum  fulgii  de  zăpadă  pe  faţa  lui.  Nu  cu  mult  timp  în 
urmă,  gândul  că  Robb  ar  putea  ridica  flamurile  şi  că  s-ar  fi 
putut  duce  la  război  l-ar  fi  umplut  de  entuziasm,  dar  acum 
simţea  doar  oroare. 

-  Ne  putem  întoarce  acum?  întrebă  el.  Mi-e  frig.  Robb 
aruncă  o  privire  în  jur. 

-  Trebuie  să  găsim  lupii.  Mai  poţi  să  rabzi  puţin? 

-  Pot  să  merg  la  fel  de  mult  ca  tine. 

Maester  Luwin  îl  avertizase  să  nu  lungească  deplasarea, 
de  teama  rosăturilor  provocate  de  şa,  însă  Bran  n-ar  fi 
recunoscut  o  slăbiciune  în  faţa  fratelui  său.  Era  deja  sătul  de 
modul  în  care  se  agitau  toţi  în  jurul  lui  şi-1  întrebau  mereu 
cum  se  simţea. 

-  Atunci,  să-i  vânăm  pe  vânători,  zise  Robb. 

Unul  lângă  celălalt,  îşi  îmboldiră  caii  dincolo  de  drumul 
regelui  şi  se  avântară  în  Pădurea  Lupului.  Theon  li  se  aşeză 

în  spate  şi-i  urmă,  vorbind  şi  glumind  cu  soldaţii  din  gardă. 

Era  bine  sub  copaci.  Bran  o  strunea  pe  Dansatoare  la 
mers,  ţinându-i  frâiele  uşor  şi  privind  de  jur  împrejur  pe 
măsură  ce  înaintau.  Cunoştea  pădurea,  dar  zăcuse  atât  timp 
ţintuit  la  Winterfell,  încât  i  se  părea  că  o  vedea  pentru  prima 
dată.  Nările  i  se  umplură  de  mirosuri;  mireasma  tare  şi 
proaspătă  a  acelor  de  pin,  mirosul  reavăn  al  frunzelor 
putrede,  aromele  de  mosc  sălbatic  şi  izul  focurilor 
îndepărtate...  Surprinse  cu  privirea  o  veveriţă  neagră, 
mişcându-se  pe  crengile  acoperite  cu  zăpadă  ale  unui  stejar, 
şi  se  opri  să  studieze  plasa  argintie  ţesută  de  o  împărăteasă 
a  păianjenilor. 

Theon  şi  ceilalţi  rămaseră  tot  mai  în  urmă,  până  ce  Bran 
nu  le  mai  putu  auzi  glasurile.  Din  faţă  răzbătea  un  clipocit 
vag  de  apă  vijelioasă.  Se  auzi  din  ce  în  ce  mai  tare,  până 
când  ajunseră  la  pârâu.  Ochii  începură  să-1  usture  de 
lacrimi. 

-  Bran?  întrebă  Robb.  Ce-i  cu  tine?  El  scutură  din  cap. 

-  Mi-am  amintit  ceva.  Jory  ne-a  adus  o  dată  aici,  să 
pescuim  păstrăvi.  Tu,  eu  şi  Jon.  îţi  aminteşti? 

-  îmi  amintesc,  zise  Robb  cu  voce  slabă,  încărcată  de 
tristeţe. 

-  N-am  prins  nimic  atunci,  făcu  Bran,  dar  Jon  mi-a  dat 
mie  peştii  lui,  pe  drumul  înapoi  spre  Winterfell.  O  să-1  mai 
vedem  vreodată  pe  Jon? 

-  L-am  văzut  pe  unchiul  Benjen  când  a  venit  regele  în 
vizită,  îi  aminti  Robb.  Şi  Jon  ne  va  vizita,  ai  să  vezi. 

Pârâul  curgea  de  la  înălţime,  cu  apele  repezi.  Robb 
descăleca  şi-şi  conduse  calul  prin  vad.  în  părţile  cele  mai 
adânci,  apa-i  ajungea  până  la  şold.  îşi  priponi  calul  de  un 
copac,  pe  partea  cealaltă,  şi  se  aventură  înapoi  după  Bran  şi 
Dansatoare.  Curentul  făcea  spume  în  jurul  rocilor  şi 
rădăcinilor,  iar  Bran  putea  simţi  stropii  de  apă  pe  faţă  în 
vreme  ce  Robb  îl  conducea.  Asta-1  făcu  să  zâmbească.  Pentru 
o  clipă,  se  simţi  din  nou  puternic  şi  întreg.  Se  uită  în  sus, 
spre  copaci,  şi  se  visă  căţărându-se  pe  ei,  chiar  în  vârf,  cu 
întreaga  pădure  întinzându-se  sub  el. 

înaintaseră  mult  în  partea  cealaltă  când  auziră  un  urlet, 
un  vaiet  prelung  şi  crescător,  care  răzbătea  printre  copaci  ca 
un  vânt  rece.  Bran  îşi  ridică  fruntea  să  asculte. 

-  Vară,  spuse  el. 

Nici  nu  vorbise  bine,  că  un  al  doilea  urlet  se  alătură 
primului. 

-  Au  ucis  ceva,  zise  Robb  încălecând  din  nou.  Mai  bine  mă 
duc  şi-i  aduc  înapoi.  Aşteaptă  aici,  Theon  şi  ceilalţi  trebuie 
să  sosească  imediat. 

-  Vreau  să  merg  cu  tine,  zise  Bran. 

-  îi  găsesc  mai  repede  dacă  merg  singur. 

Robb  dădu  pinteni  armăsarului  său  şi  dispăru  printre 
copaci.  Odată  ce  plecă,  pădurea  păru  că  se  strânge  în  jurul 
lui  Bran.  Ninsoarea  cădea  şi  mai  tare  acum.  Acolo  unde 
atingea  pământul  se  topea,  însă  peste  tot  în  jurul  lui,  pe 
pietre  şi  rădăcini  şi  crengi,  era  o  pătură  subţire  de  alb.  Pe 
când  aştepta,  îşi  dădu  seama  cât  de  incomod  stătea.  Nu-şi 
mai  putea  simţi  picioarele,  care  atârnau  inutile  în  scări,  însă 
cureaua  din  jurul  pieptului  era  strânsă  şi-1  rodea,  iar 
ninsoarea  topită  îi  udase  mănuşile  şi-i  îngheţaseră  mâinile. 
Se  întrebă  ce-i  întârzia  atât  pe  Theon  şi  Maester  Luwin,  pe 
Joseth  şi  pe  ceilalţi. 

Când  auzi  foşnetul  frunzelor,  trase  de  frâu  ca  să  o  facă  pe 
Dansatoare  să  se  întoarcă,  aşteptându-se  să-şi  vadă 
prietenii,  însă  bărbaţii  care  ieşiră  pe  malul  pârâului  îi  erau 
necunoscuţi. 

-  Ziua  bună,  spuse  el  speriat.  Dintr-o  privire,  Bran 
observă  că  nu  erau  nici  pădurari,  nici  ţărani.  îşi  dădu  brusc 
seama  cât  de  bogat  era  îmbrăcat.  Tunica  sa  era  nouă,  din 
lână  de  un  cenuşiu-închis,  cu  nasturi  argintii,  iar  un  ac 
masiv,  din  argint,  îi  ţinea  pe  umeri  mantia  tivită  cu  blană. 
Cizmele  şi  mănuşile  erau  căptuşite  cu  blană. 

-  Eşti  singur,  da?  zise  cel  mai  înalt  dintre  ei,  un  bărbat 
pleşuv,  cu  o  faţă  tăbăcită  de  vânt.  Pierdut  prin  Pădurea 
Lupului,  bietul  băiat. 

-  Nu  m-am  pierdut.  Lui  Bran  nu-i  plăcea  felul  tn  <  *  re-1 
priveau  străinii  aceştia.  Numără  patru,  dar  câini  j  1 1  toarse 
capul,  mai  văzu  doi  în  spatele  său.  Fratele  meu  .i  plecat  de 
lângă  mine  doar  acum  o  clipă,  iar  garda  mea  va  fi  aici 
imediat. 

-  Garda  ta,  zici?  glăsui  un  al  doilea  bărbat.  O  barba  rară 
şi  cenuşie  îi  acoperea  faţa  suptă.  Şi  ce  păzesc  ei, 
domnişorule?  Acul  de  argint  pe  care-1  văd  pe  mantia  ta? 

-  Drăguţ,  se  auzi  o  voce  de  femeie. 

Abia  dacă  arăta  ca  o  femeie;  înaltă  şi  subţire,  cu  acelaşi 

chip  aspru  ca  al  celorlalţi,  cu  părul  ascuns  într-un  coif 
deschis,  de  forma  unui  castron.  Suliţa  pe  care  o  ducea  era 
din  stejar  negru,  cu  un  vârf  din  oţel  ruginit. 

-  Ia  hai  să  ne  uităm,  zise  insul  masiv  şi  chel. 

Bran  îl  privi  neliniştit.  Hainele  bărbatului  erau  murdare, 
roase  până  ce  aproape  că  se  rupseseră  în  bucăţi,  peticite  ici 
şi  colo  cu  stofă  maro  şi  albastră  sau  verde-închis,  decolorate 
până  la  cenuşiu,  în  afară  de  mantia  care  trebuie  că  fusese, 
cândva,  neagră.  Cel  cu  barba  rară  şi  cenuşie  purta  şi  el 
zdrenţe  negre.  Dintr-odată,  Bran  îşi  aminti  de  fugarul  pe 
care-1  decapitase  tatăl  său  în  ziua  în  care  găsiseră  puii  de 
lup;  şi  bărbatul  acela  era  îmbrăcat  tot  în  negru,  iar  tatăl  său 
spusese  că  era  un  dezertor  din  Rondul  de  Noapte.  Mei  un 
bărbat  nu  este  mai  periculos,  şi-1  aminti  pe  Lordul  Eddard 
spunând.  Dezertorul  ştie  că  viaţa  sa  nu  mai  valorează  nimic 
dacă  este  prins,  aşa  că  nu  se  va  da  în  lături  de  la  nici  o  crimă, 
indiferent  cât  de  ticăloasă  ori  crudă  ar  fi. 

-  Acul,  băiete,  ceru  uriaşul  şi  întinse  mâna. 

-  Vom  lua  şi  calul,  spuse  altcineva,  o  femeie  mai  scundă 
decât  Robb,  cu  o  faţă  lată  şi  plată  şi  părul  galben,  lins. 

Descăleca,  şi  încă  repede.  Un  cuţit  îi  alunecă  din  mânecă 
direct  în  mâna  ei,  iar  tăişul  era  zimţat  ca  un  fierăstrău.  ■ 

-  Nu,  replică  Bran.  Nu  pot  să... 

Bărbatul  masiv  înşfacă  frâul  înainte  ca  Bran  să  se  fi  putut 
gândi  să  o  întoarcă  pe  Dansatoare  şi  să  pornească  în  galop. 

-  Ba  poţi,  domnişorule...  şi  o  vei  face,  dacă  ştii  ce-i  bine 
pentru  tine. 

-  Stiv,  uită-te,  e  legat  de  şa.  Femeia  înaltă  arătă  cu  vârful 
suliţei.  Poate  că  grăieşte  adevărat. 

-  Curele,  zici?  întrebă  Stiv.  Trase  un  pumnal  dintr-o  teacă 
de  la  cingătoare.  Există  o  cale  de  a  rezolva  şi  cu  curelele. 

-  Eşti  olog?  întrebă  femeia  scundă.  ,  1 1  Bran  se  aprinse. 

-  Sunt  Brandon  Stark  de  Winterfell  şi  ar  fi  mai  bine  să  dai 
drumul  calului,  ori  o  să  muriţi  cu  toţii. 

Bărbatul  sfrijit,  cu  faţa  năpădită  de  bărbuţa  cenuşie, 
izbucni  în  râs. 

-  Băiatul  e  un  Stark,  într-adevăr.  Numai  un  Stark  este 
suficient  de  prost  încât  să  ameninţe  atunci  când  cineva  mai 
isteţ  s-ar  milogi. 

-  Taie-i  cocoşelul  şi  îndeasă-i-1  în  gură,  sugeră  scundaca. 
Asta  ar  trebui  să-1  facă  să  tacă. 

-  Eşti  la  fel  de  proastă  pe  cât  eşti  de  urâtă,  Hali,  zise 
femeia  înaltă.  Băiatul  nu  valorează  nimic  mort,  dar  viu...  Zeii 
fie  blestemaţi,  ia  gândiţi-vă  cât  ar  da  Mance  pentru  a-1  avea 
prins  pe  vreunul  din  sângele  lui  Benjen  Stark! 

-  Mance  fie  blestemat,  înjură  bărbatul  uriaş.  Vrei  să  te 
întorci  acolo,  Osha?  Eşti  şi  mai  proastă.  Crezi  că  arătărilor  în 
alb  le-ar  păsa  dacă  ai  avea  un  prizonier?  Se  întoarse  înapoi 
spre  Bran  şi-i  tăie  cureaua  din  jurul  coapselor.  Pielea  se 
desprinse  cu  un  oftat. 

Lovitura  fusese  iute  şi  abilă,  tăind  adânc.  Privind  în  jos, 
Bran  văzu  carnea  dezgolită,  acolo  unde  lâna  jambierelor 
fusese  tăiată.  începu  să-i  curgă  sânge.  Privea  cum  se  lăţea 
pata  roşie,  începând  să  se  simtă  ameţit,  curios  de  detaşat, 
fără  nici  o  durere,  nici  măcar  cea  mai  mică  senzaţie.  Uriaşul 
mormăi  surprins. 

-  Lasă  fierul  jos  acum,  şi-ţi  promit  o  moarte  rapidă  şi  fără 
dureri,  strigă  Robb. 

Bran  se  uită  în  sus,  animat  de  o  speranţă  disperată,  şi 
avea  toate  motivele.  Puterea  cuvintelor  era  însă  diminuată  de 
felul  în  care  glasul  său  ceda  sub  presiune.  Era  călare,  iar 
hoitul  însângerat  al  unui  elan  atârna  în  spatele  calului. 
Ţinea  sabia  în  mâna  înmănuşată. 

-  Fratele,  spuse  bărbatul  cu  faţa  cenuşie,  ţepoasă. 

-  E  unul  tare  aprig,  zise  batjocoritoare  scundaca.  Vrei  să 
lupţi  cu  noi,  băiete? 

-  Nu  fii  prost,  flăcăule.  Eşti  singur  contra  şase.  Femeia 
înaltă,  Osha,  îşi  coborî  suliţa.  Coboară  de  pe  cal  şi  aruncă 
sabia.  îţi  vom  mulţumi  din  suflet  pentru  armăsar  şi  pentru 
carne,  iar  tu  şi  fratele  tău  veţi  putea  pleca. 

Robb  fluieră.  Se  auzi  un  zgomot  slab,  de  paşi  uşori  şi 
frunze  ude.  Tufele  căzură  în  lături,  crengile  joase  ale 
copacilor  îşi  cedară  zăpada  acumulată,  iar  Vântul  Cenuşiu  şi 
Vara  ţâşniră  din  verdeaţă.  Vara  adulmecă  în  aer  şi  mârâi. 

-  Lupi,  icni  Hali. 

-  Lupi  străvechi,  adăugă  Bran.  Deşi  încă  nu  crescuseră 
de-a  binelea,  erau  la  fel  de  mari  ca  oricare  alt  lup  văzut  de  el 
până  acum,  însă  diferenţele  erau  uşor  de  observat,  dacă  ştiai 
la  ce  să  te  uiţi.  Maester  Luwin  şi  Farlen,  dresorul  de  câini,  îl 
învăţaseră.  Un  lup  străvechi  avea  capul  mai  mare  şi 
picioarele  mai  lungi,  proporţional  cu  trupul,  iar  nasul  şi 
maxilarul  erau  mai  pronunţate  şi  mai  subţiri.  Aveau  ceva 

sumbru  şi  înspăimântător,  cum  stăteau  acolo,  printre  fulgii 
de  zăpadă.  Urme  de  sânge  proaspăt  pătau  botul  Vântului 
Cenuşiu. 

-  Câini,  făcu  dispreţuitor  uriaşul  pleşuv.  Totuşi,  am  auzit 
că  nimic  nu-i  mai  potrivit  decât  o  mantie  din  blană  de  lup 
când  e  vorba  să  te  încălzeşti  noaptea.  Făcu  un  gest  scurt. 
Omorâţi-i! 

Robb  strigă:  Winterfell!  Şi  dădu  pinteni  calului.  Armăsarul 
se  aruncă  în  jos  spre  mal,  iar  zdrenţăroşii  îi  tăiară  calea.  Un 
bărbat  cu  o  secure  se  repezi  înainte,  nepăsător»  Sabia  lui 
Robb  îl  izbi  în  faţă  cu  un  clănţănit  oribil  şi  iscă  un  jet  de 
sânge  de  un  roşu-deschis.  Bărbatul  cu  faţa  suptă  şi  ţepoasă 
se  întinse  spre  dârlogi,  apucându-i  pentru  o  clipită...  dar 
Vântul  Cenuşiu  sări  pe  el,  trântindu-1  la  pământ.  Căzu  cu 
spatele  în  pârâu,  cu  un  pleoscăit  şi  un  urlet,  bătând  disperat 
apa  cu  cuţitul,  în  timp  ce  capul  i  se  scufundă.  Lupul 
străvechi  sări  după  el,  iar  apa  albicioasă  se  coloră  în  roşu, 
acolo  unde  dispăruseră  amândoi. 

Robb  şi  Osha  schimbau  lovituri  la  mijlocul  apei.  Suliţa  ei 
lungă  era  ca  un  şarpe  cu  cap  de  oţel,  ţâşnind  spre  pieptul  lui 
o  dată,  de  două  ori,  de  trei  ori,  însă  Robb  para  fiecare 
lovitură  cu  sabia  sa  lungă,  azvârlind  vârful  într-o  parte.  La  a 
patra  lovitură  sau  a  cincea,  femeia  înaltă  se  întinse  prea 
mult  şi-şi  pierdu  echilibrul,  doar  pentru  o  clipă.  Robb  şarjă, 
doborând-o. 

La  câţiva  paşi  distanţă.  Vară  ţâşni  şi  se  repezi  la  Hali. 
Cuţitul  se  avântă  spre  coaste.  Vară  alunecă,  mârâind,  şi  se 
lansă  din  nou.  De  data  asta,  fălcile  se  închiseră  în  jurul 
gleznei  ei.  Ţinând  cuţitul  cu  ambele  mâini,  femeia  pirpirie 
lovi  în  jos,  însă  lupul  nu  părea  să  simtă  lama.  Se  desprinse  o 
clipă,  cu  botul  plin  de  piele,  pânză  şi  carne  însângerată. 
Când  Hali  se  împiedică  şi  căzu,  se  repezi  din  nou  la  ea, 
aruncând-o  pe  spate,  iar  colţii  îi  sfâşiară  burta. 

Cel  de-al  şaselea  om  fugi  de  la  locul  carnagiului. . .  dar  nu 
ajunse  departe.  Pe  când  alerga  în  sus  pe  partea  îndepărtată 
a  malului,  Vântul,  Cenuşiu  ieşi  din  pârâu,  leoarcă  de  apă.  Se 
scutură  şi  se  avântă  în  urma  celui  care  alerga,  retezându-i 
tendoanele  dintr-o  singură  muşcătură,  şi  aruncându-i-se 
spre  gât,  când  bărbatul  care  urla  alunecă  înapoi,  spre  apă. 

Şi  atunci  nu  mai  rămase  nimeni,  în  afară  de  uriaşul  Stiv. 
Prinse  curelele  de  pe  pieptul  lui  Bran,  îl  apucă  de  braţ  şi-1 

trase.  Bran  căzu.  Se  prăbuşi  pe  pământ,  cu  picioarele 
chircite  sub  el,  cu  unul  în  apă.  Nu  putea  simţi  răceala 
pârâului,  dar  simţi  oţelul  când  Stiv  îi  apăsă  pumnalul  pe  gât. 

-  înapoi,  avertiză  bărbatul,  sau  îi  tai  băiatului  beregata, 
jur. 

Robb  îşi  struni  calul,  răsuflând  din  greu.  Furia  îi  dispăru 
din  ochi,  iar  braţul  cu  care  ţinea  sabia  căzu  moale. 

în  acel  moment,  Bran  văzu  totul.  Vară  o  sfârteca  pe  Hali, 
trăgând  şerpi  lucioşi  şi  albaştri  din  burta  ei.  Ochii  ei  erau 
mari  şi  holbaţi.  Bran  nu  putea  spune  dacă  mai  trăia  sau  nu. 
Bărbatul  cu  barba  cenuşie  şi  cel  cu  securea  zăceau 
nemişcaţi,  însă  Osha  era  în  genunchi,  târându-se  spre  suliţa 
ei  căzută.  Vântul  Cenuşiu  lipăi  spre  ea,  cu  apa  picurând  de 
pe  el. 

-  Cheamă-1,  strigă  uriaşul.  Cheamă-i  pe  amândoi,  ori 
băiatul  olog  va  muri  acum! 

-  Vânt  Cenuşiu,  Vară,  la  mine!  zise  Robb. 

Lupii  străvechi  se  opriră  şi  îşi  întoarseră  capetele.  Vântul 
Cenuşiu  alergă  înapoi  spre  Robb.  Vară  rămase  pe  loc,  cu 
ochii  pe  Bran  şi  pe  omul  de  lângă  el.  Mârâi.  Nasul  îi  era 
umed  şi  roşu,  iar  ochii-i  ardeau. 

Osha  se  folosi  de  capătul  suliţei  pentru  a  se  ridica  în 
picioare.  Sângele-i  curgea  din  rana  de  pe  partea  de  sus  a 
braţului,  acolo  unde  o  tăiase  Robb.  Bran  putea  vedea 
transpiraţia  curgând  pe  faţa  uriaşului.  îşi  dădu  seama  că 
Stiv  era  la  fel  de  speriat  ca  el. 

-  Starkii,  mormăi  bărbatul,  ticăloşii  de  Stark.  Apoi  ridică 
glasul.  Osha,  omoară  lupii  şi  ia  sabia. 

-  Omoară-i  singur,  răspunse  ea.  Eu  nu  mă  apropii  de 
monştrii  ăştia.  A' 

Preţ  de  o  clipă,  Stiv  rămase  descumpănit.  Mâna-i  tremura; 
Bran  simţi  un  fir  de  sânge  acolo  unde  cuţitul  îi  apăsa  gâtul. 
Duhoarea  bărbatului  îi  umplea  nările;  duhnea  a  frică. 

-  Tu,  i  se  adresă  el  lui  Robb.  Ai  vreun  nume? 

-  Sunt  Robb  Stark,  moştenitorul  Winterfellului. 

-  Ăsta-i  fratele  tău? 
-Da. 

-  Dacă  vrei  să  mai  trăiască,  să  faci  ce-ţi  spun  eu. 
Descălecă. 

Robb  ezită  un  moment.  Apoi  încet,  deliberat,  descălecă 
ţinând  sabia  în  mână. 

-  Acum,  ucide  lupii.  Robb  nu  se  clinti. 

-  Fă-o.  Lupii,  sau  băiatul. 
-Nu!  ţipă  Bran. 

Dacă  Robb  ar  fi  făcut  ce  i  se  cerea,  Stiv  i-ar  fi  ucis, 
oricum,  pe  amândoi,  odată  ce  lupii  străvechi  ar  fi  fost  morţi. 
Bărbatul  pleşuv  îl  apucă  de  păr  cu  mâna  liberă  şi-1  răsuci  cu 
cruzime,  până  ce  Bran  începu  să  scâncească  de  durere. 

-  Ţine-ţi  gura,  ologule,  auzi?  îi  răsuci  părul  şi  mai  tare. 
Mă  auzi? 

Din  pădurea  din  spatele  lor  se  auzi  un  sunet  surd.  Stiv 
scoase  un  icnet  scurt  când  un  băţ  de  jumătate  de  cot,  cu 
ţepi,  îi  explodă  dintr-odată  în  piept.  Săgeata  era  de  un  roşu 
strălucitor  şi  fusese  vopsită  cu  sânge. 

Pumnalul  căzu  de  lângă  gâtul  lui  Bran.  Uriaşul  se  clătină 
şi  se  prăbuşi  cu  faţa  în  jos,  în  apele  pârâului.  Săgeata  se 
frânse  sub  el.  Bran  privi  cum  viaţa  i  se  scurgea  în  unde. 

Osha  se  uită  în  jur  când  soldaţii  din  garda  lordului  Stark 
se  iviră  de  sub  copaci,  cu  armele  în  mâini.  Aruncă  suliţa. 

-  Milă,  stăpâne,  se  rugă  ea  de  Robb. 

Soldaţii  aveau  o  expresie  ciudată  pe  faţă,  pe  când 
cercetară  scena  măcelului.  Priviră  lupii  nesiguri,  iar  când 
Vară  reveni  la  hoitul  lui  Hali,  să  înfulece,  Joseth  scăpă 
cuţitul  şi  alergă  în  tufişuri,  vomitând.  Chiar  şi  Maester 
Luwin  părea  şocat  când  ieşi  de  după  un  copac,  dar  numai 
pentru  o  clipă.  Apoi  scutură  din  cap  şi  traversă  apele,  venind 
lângă  Bran. 

-  Eşti  rănit? 

-  M-a  tăiat  la  picior,  zise  el,  dar  nu  am  simţit  nimic.  Când 
Maester  Luwin  îngenunche  ca  să-i  examineze  rana,  Bran 
întoarse  capul.  Theon  Greyjoy  stătea  lângă  un  copac,  cu 
arcul  în  mână.  Zâmbea.  întotdeauna  zâmbea.  Pe  pământul 
moale  de  la  picioarele  sale  erau  înfipte  şase  săgeţi,  dar  nu 
fusese  nevoie  decât  de  una. 

-  Un  duşman  mort  are  frumuseţea  lui,  anunţă  el. 

-  Jon  spunea  întotdeauna  că  eşti  un  dobitoc,  Greyjoy, 
făcu  Robb  ridicând  glasul.  Ar  trebui  să  te  leg  în  fiare,  în 
curte,  şi  să-1  las  pe  Bran  să  exerseze  pe  tine  tragerea  cu 
arcul. 

-  Ar  trebui  să-mi  mulţumeşti  pentru  că  i-am  salvat  viaţa 
fratelui  tău. 

-  Ce-ar  fi  fost  dacă  ratai  ţinta?  zise  Robb.  Ce  s-ar  fi 

întâmplat  dacă  îl  răneai  doar?  Dacă-i  făceai  mâna  să 
zvâcnească  sau  dacă  l-ai  fi  lovit  pe  Bran?  Nu  ştiai  dacă  purta 
sau  nu  pieptar,  nu  i-ai  putut  vedea  decât  mantia.  Ce  s-ar  fi 
întâmplat  atunci  cu  fratele  meu?  Te-ai  gândit  vreo  clipă  la 
asta,  Greyjoy? 

Zâmbetul  lui  Theon  pieri.  înălţă  mohorât  din  umeri  şi 
începu  să-şi  adune  săgeţile  de  jos,  una  câte  una.  Robb  se 
uită  spre  străjerii  săi. 

-  Voi  unde  aţi  fost?  îi  întrebă.  Eram  sigur  că  sunteţi  foarte 
aproape,  în  spatele  nostru. 

Oamenii  schimbară  priviri  nefericite. 

-  Vă  urmam,  stăpâne,  zise  Quent,  cel  mai  tânăr  dintre  ei, 
cu  o  barbă  ca  un  puf  moale,  castaniu.  Dar  l-am  aşteptat  pe 
Maester  Luwin,  să  vină  din  urmă  pe  catârul  său,  vă  cerem 
iertare,  iar  apoi,  ei  bine,  după  cum  s-a  nimerit... 

Aruncă  o  ocheadă  spre  Theon  şi  apoi  se  uită  în  altă  parte, 
tulburat. 

-  Luasem  urma  unui  curcan,  explică  Theon,  iritat  de 
întrebare.  De  unde  era  să  ştiu  că  l-ai  lăsat  pe  băiat  singur? 

Robb  întoarse  capul  să-1  privească  încă  o  dată  pe  Theon. 
Bran  nu-1  mai  văzuse  niciodată  atât  de  furios;  totuşi,  nu 
spuse  nimic.  în  cele  din  urmă,  îngenunche  lângă  Maester 
Luwin. 

-  Cât  rănit  de  fratele  meu? 

-  N-are  decât  o  zgârietură.  Doi  dintre  ei  sunt  înveşmântaţi 
în  negru,  îi  spuse  lui  Robb  în  timp  ce  curăţa  rana  cu  o  pânză 
umezită. 

Robb  privi  în  locul  unde  Stiv  era  lăţit  în  apele  pârâului, 
zdrenţele  lui  negre  legănându-se  spasmodic,  după  cum  le 
mişcau  apele  vijelioase. 

-  Dezertori  din  Rondul  de  Noapte,  spuse  el  mohorât. 
Trebuie  să  fi  fost  nişte  smintiţi,  să  vină  atât  de  aproape  de 
Winterfell. 

-  Sminteala  şi  disperarea  sunt,  uneori,  greu  de  deosebit, 
făcu  Maester  Luwin. 

-  îi  îngropăm,  stăpâne?  întrebă  Quent. 

-  Ei  nu  ne-ar  fi  îngropat  pe  noi,  răspunse  Robb.  Taie-le 
capetele,  le  trimitem  la  Winterfell.  Lasă  restul  pentru  corbii 
hoitari. 

-  Şi  asta?  Quent  arătă  cu  degetul  spre  Osha. 

Robb  se  duse  la  ea.  Femeia  era  cu  un  cap  mai  înaltă  decât 

el,  dar  căzu  în  genunchi  la  apropierea  lui. 

-  Lăsaţi-mi  viaţa,  lordul  meu,  şi  sunt  a  dumneavoastră. 

-  A  mea?  Ce  să  fac  eu  cu  o  sperjură? 

-  Nu  am  încălcat  nici  un  jurământ.  Stiv  şi  Wallen  au  fugit 
de  pe  Zid,  nu  eu.  Corbii  negri  nu  au  loc  pentru  femei. 

Theon  Greyjoy  se  apropie  agale  de  ei. 

-  Las-o  lupilor,  îl  îndemnă  el  pe  Robb.  Ochii  femeii  cătară 
spre  ceea  ce  mai  rămăsese  din  Hali  şi-şi  mută  repede 
privirea.  Se  înfiora.  Chiar  şi  soldaţii  din  gardă  păreau 
îngreţoşaţi. 

-  E  doar  o  femeie,  zise  Robb. 

-  O  sălbatică,  îi  spuse  Bran.  Zicea  că  ar  trebui  să  mă  ţină 
în  viaţă  ca  să  mă  ducă  plocon  lui  Mance  Rayder. 

-  Cum  te  numeşti?  o  întrebă  Robb. 

-  Osha,  dacă  nu  vă  e  cu  supărare,  stăpâne,  murmură  ea 
cu  acreală. 

Maester  Luwin  se  ridică. 

-  Am  putea  s-o  interogăm. 

Bran  putu  vedea  uşurarea  oglindită  pe  faţa  fratelui  său. 

-  Că  bine  spui,  Maester.  Wayn,  leagă-i  mâinile.  Vine  cu 
noi  la  Winterfell  şi  va  muri  sau  va  trăi  -  depinde  cât  adevăr 
va  grăi. 

TYRION 


-  Vrei  să  mănânci?  întrebă  Mord  cu  o  căutătură 
încruntată.  în  mâna  cu  degete  scurte  şi  butucănoase  ducea 
o  farfurie  cu  fasole  unsuroasă. 

Tyrion  Lannister  era  înfometat,  dar  se  feri  să  lase  bruta 
să-1  vadă  hămesit. 

-  O  pulpă  de  miel  ar  fi  numai  bună,  zise  el  de  pe  maldărul 
de  paie  murdare  din  colţul  celulei  sale.  Poate  şi  cu  o 
garnitură  de  mazăre  cu  ceapă,  ceva  pâine  proaspăt  coaptă, 
unt  şi  o  butelcă  de  vin  fiert,  să  meargă  bine  pe  gât.  Sau  bere, 
dacă  e  mai  mic  deranjul.  Nu  încerc  să  fac  pe  năzurosul. 

-  E  fasole,  spuse  Mord.  Uite. 

întinse  farfuria.  Tyrion  oftă.  Temnicerul  era  un  monument 
de  prostie,  cu  dinţi  maronii,  putrezi,  şi  ochi  mici,  întunecaţi. 
Partea  stângă  a  feţei  sale  era  stâlcită  de  o  cicatrice,  acolo 
unde  o  secure  îi  tăiase  urechea  şi  o  parte  din  obraz.  Pe  cât 
era  de  urât,  pe  atât  era  de  previzibil,  însă  Tyrion  era  cu 
adevărat  flămând.  Se  întinse  spre  farfurie. 

Mord  o  trase  înapoi,  rânjind. 

-  E  aici,  zise,  ţinând-o  departe  de  atingerea  lui  Tyrion. 
Piticul  se  ridică  ţeapăn  în  picioare;  îl  dureau  toate 
încheieturile. 

-  Trebuie  să  jucăm  această  prostie  la  fiecare  masă?  Făcu  o 
nouă  încercare  de  a  ajunge  la  fasole. 

Mord  sări  îndărăt,  rânjind  cu  dinţii  lui  putrezi. 

-  Aici,  piticanie.  întinse  farfuria  la  o  lungime  de  braţ, 
afară,  acolo  unde  se  termina  celula  şi  începea  văzduhul.  Nu 
vrei  să  mănânci?  Aici.  Vino  aici. 

Mâinile  lui  Tyrion  erau  prea  scurte  ca  să  ajungă  la  farfurie 
şi  nu  avea  de  gând  să  se  apropie  de  margine.  N-ar  fi  trebuit 
decât  ca  Mord  să-1  îmbrâncească  uşor  cu  burdihanul  lui  alb 
şi  Tyrion  ar  fi  sfârşit  ca  o  împroşcătură  roşiatică  pe  pietrele 
de  la  Cer,  aşa  cum  păţiseră  şi  alţi  prizonieri  la  Eyrie  de-a 
lungul  secolelor. 

-  Dacă  stau  să  mă  gândesc  bine,  nu  mi-e  deloc  foame, 
declară  el,  retrăgându-se  într-un  colţ  al  celulei. 

Mord  mârâi  şi-şi  desfăcu  degetele  groase.  Vântul  înşfacă 
farfuria  întorcând-o  pe  dos,  în  cădere.  Câteva  boabe  de  fasole 
fură  aruncate  înapoi  spre  ei  în  timp  ce  restul  dispăru. 
Temnicerul  începu  să  râdă,  burdihanul  cutremurându-i-se 

ca  un  castron  cu  budincă.  Tyrion  simţi  un  val  de  furie. 

-  Fiu  de  fund  plin  de  vărsat,  îl  repezi  el,  sper  să  crapi  de 
cufureală  cu  sânge. 

Pentru  asta,  Mord  îi  dădu  un  şut  zdravăn,  înfigându-şi 
cizma  cu  vârf  oţelit  între  coastele  lui  Tyrion. 

-  îmi  retrag  cuvintele!  icni  el,  încovrigându-se  peste  paie. 

-  Te  omor  cu  mana  mea,  jur!  Uşa  grea,  prinsă  în  benzi  de 
oţel,  se  trânti  închizându-se.  Tyrion  auzi  zdrăngănitul 
cheilor. 

Pentru  un  om  de  statura  lui,  fusese  pedepsit  cu  o  gură 
periculos  de  afurisită,  se  gândi  el,  târându-se  înapoi  în  colţul 
a  ceea  ce  Arrynii  numeau,  în  bătaie  de  joc,  temniţa  lor.  Se 
încovrigă  sub  pătura  subţire  care  constituia  singurul  lui 
aşternut,  holbându-se  la  strălucirea  cerului  albastru,  gol,  şi 
la  munţii  îndepărtaţi  care  păreau  că  nu  se  mai  termină, 
dorindu-şi  să  aibă  cu  el  mantia  din  blană  pe  care  o  câştigase 
de  la  Marillion,  la  zaruri,  după  ce  menestrelul  o  furase  de  pe 
cadavrul  şefului  briganzilor.  Blana  mirosea  a  sânge  şi  a 
mucegai,  dar  era  groasă,  călduroasă.  Mord  i-o  luase  în  clipa 
în  care  dăduse  cu  ochii  de  ea. 

Vântul  trăgea  de  pătura  lui  în  rafale,  ca  nişte  gheare 
ascuţite.  Celula  era  jalnic  de  mică,  chiar  şi  pentru  un  pitic. 
Nici  doi  metri  lungime,  iar  acolo  unde  ar  fi  trebuit  să  fie  un 
perete,  acolo  unde  ar  fi  fost  un  perete  într-o  temniţă 
adevărată,  podeaua  se  termina  brusc  şi  începea  cerul.  Avea 
aer  curat  şi  lumină  din  belşug,  iar  noaptea  vedea  stelele  şi 
luna,  însă  Tyrion  ar  fi  dat  toate  astea,  într-o  clipă,  pe  cea 
mai  rece  şi  mai  întunecată  gaură  din  măruntaiele  fortăreţei 
Casterly  Rock. 

-  Ai  să  zbori,  îi  promisese  Mord  când  îl  azvârlise  în  celulă. 
Douăzeci  de  zile,  poate  treizeci.  Apoi  ai  să  zbori. 

Arrynii  aveau  singura  temniţă  din  regat  din  care 
prizonierii  puteau  scăpa  după  voia  lor.  în  prima  zi,  după  ce- 
şi  făcuse  curaj  timp  de  câteva  ore,  Tyrion  se  aşezase  pe  burtă 
la  marginea  celulei,  scoţându-şi  capul  cât  putea  de  mult,  şi 
privise  în  jos.  Cerul  era  la  două  sute  de  metri  mai  jos,  iar 
intre  ei  nu  exista  decât  văzduhul.  Dacă-şi  lungea  gâtul, 
putea  vedea  celelalte  celule  la  dreapta  şi  la  stânga  şi 
deasupra.  Era  ca  o  albină  într-un  fagure,  iar  cineva-i 
smulsese  aripile. 

în  celulă  era  rece,  iar  vântul  urla  zi  şi  noapte,  şi  ce  era 

mai  rău,  podeaua  era  înclinată.  Chiar  dacă  foarte  uşor,  era 
destul.  Se  temea  să  închidă  ochii,  de  frică  să  nu  se 
rostogolească  în  somn  şi  să  se  trezească,  în  plină  teroare,  în 
timp  ce  aluneca  dincolo  de  margine.  Nici  nu  era  de  mirare  că 
această  celulă  îi  înnebunea  pe  oameni. 

Să  mă  salveze  zeii,  scrisese  pe  zid  unul  dintre  locatarii 
dinaintea  lui  folosind  ceea  ce  suspecta  că  fusese  sânge, 
albastrul  mă  cheamă.  Prima  dată,.  Tyrion  se  întrebase  cine 
fusese  şi  ce  se  întâmplase  cu  el;  mai  târziu,  decisese  că  ar  fi 
mai  bine  să  nici  nu  ştie. 

Dacă  şi-ar  fi  ţinut  gura... 

Mizerabilul  acela  de  băiat  începuse  totul,  privind  de  sus  la 
el,  de  pe  un  tron  din  lemn  sculptat,  sub  flamurile  cu  luna  şi 
şoimul  Casei  Arryn.  Tyrion  Lannister  fusese  privit  de  sus 
întreaga  sa  viaţă,  dar  foarte  rar  de  un  băiat  de  şase  ani  cu 
ochi  urduroşi,  care  avea  nevoie  de  perne  mari  sub  el  ca  să  se 
ajungă  la  înălţimea  unui  bărbat. 

-  El  este  omul  cel  rău?  întrebase  băiatul  strângându-şi 
păpuşa. 

-  El  este,  spusese  Lady  Lysa  de  pe  tronul  mai  mic  de 
lângă  al  lui.  Era  toată  în  albastru,  pudrată  şi  parfumată 
pentru  peţitorii  care-i  umpleau  curtea. 

-  E  atât  de  mic,  zise  Lordul  de  Eyrie  chicotind. 

-  Acesta-i  Tyrion  Pezevenghiul,  din  Casa  Lannister,  care 
ţi-a  ucis  tatăl.  îşi  ridicase  vocea  ca  să  fie  auzită  pe  întreaga 
lungime  a  Marii  Sălii  Eyrie,  reverberând  în  pereţii  albi  ca 
laptele  şi  în  coloanele  zvelte,  astfel  încât  să  o  audă  fiecare 
om.  El  a  ucis  Mâna  Regelui! 

-  Oh,  tot  eu  l-am  omorât  şi  pe  el?  spusese  Tyrion,  ca  un 
smintit. 

Acel  moment  ar  fi  fost  foarte  potrivit  ca  să-şi  ţină  gura 
închisă  şi  capul  plecat.  Acum  îşi  dădea  seama;  pe  cele  şapte 
iaduri,  ştiuse  asta  şi  atunci.  Marea  Sală  a  Arrynilor  era 
lungă  şi  austeră,  cu  o  răceală  respingătoare  impregnată  în 
pereţii  de  marmură  albă  cu  vinişoare  albastre,  însă  feţele  din 
jurul  lui  fuseseră  de  departe  mai  reci.  Puterea  lui  Casterly 
Rock  era  departe,  iar  aici,  în  Valea  lui  Arryn,  Lannisterii  nu 
aveau  nici  un  prieten.  Supuşenia  şi  tăcerea  ar  fi  fost  cele  mai 
bune  paveze  ale  sale. 

însă  starea  lui  Tyrion  fusese  prea  jalnică  pentru  a  simţi 
asta.   Spre  ruşinea  sa,  se  împleticise  în  ultima  parte  a 

ascensiunii  de  o  zi  spre  Eyrie,  picioarele  sale  pricăjite 
fuseseră  incapabile  să-1  ducă  mai  departe.  Bronn  îl  purtase 
în  spate  tot  restul  drumului,  iar  umilinţa  turnase  gaz  peste 
focul  furiei  sale. 

-  Pare-se  că  am  fost  un  omuleţ  cam  ocupat,  spusese  el  cu 
un  sarcasm  amar.  Mă  întreb  când  am  găsit  timp  să 
săvârşesc  toate  aceste  omoruri  şi  ticăloşii. 

Ar  fi  trebuit  să-şi  fi  amintit  cu  cine  avea  de-a  face.  Lysa 
Arryn  şi  fiul  ei  slăbănog  şi  aproape  prostănac  nu  erau 
cunoscuţi  pentru  bunătatea  sau  înţelepciunea  lor. 

-  Pezevenghiule,  spusese  Lysa  cu  răceală,  îţi  vei  păzi  limba 
aia  afurisită  şi-i  vei  vorbi  politicos  fiului  meu,  altfel  îţi  promit 
că  vei  avea  motive  să  regreţi.  Aminteşte-ţi  unde  te  afli.  Aici 
este  Eyrie,  iar  cei  pe  care-i  vezi  în  jurul  tău  sunt  cavalerii  din 
Vale,  bărbaţi  adevăraţi,  care  l-au  iubit  pe  Jon  Arryn.  Oricare 
dintre  ei  ar  muri  pentru  mine. 

-  Lady  Arryn,  dacă  mi  se  întâmplă  ceva,  fratele  meu 
Jaime,  va  fi  bucuros  să-i  vadă  murind  chiar. 

Chiar  în  clipa  în  care  scuipase  aceste  cuvinte,  Tyrion  le 
simţise  sminteala. 

-  Poţi  zbura,  Lord  Lannister?  întrebase  Lady  Lysa.  Au 
piticii  aripi?  Dacă  nu,  ar  fi  mai  înţelept  din  partea  ta  să  ţii 
pentru  tine  următoarele  ameninţări  care-ţi  vin  în  minte. 

-  Nu  am  rostit  nici  un  fel  de  ameninţări,  spusese  Tyrion, 
ci  o  promisiune. 

Micul  Lord  Robert  sărise  în  picioare A  atât  de  furios,  încât 
scăpase  păpuşa. 

-  Nu  ne  poţi  face  nimic,  uriaşe  el.  Nimeni  nu  ne  poate 
atinge  aici.  Spune-i,  mamă,  spune-i  că  nu  ne  poate  face 
nimic  aici. 

Obrazul  băiatului  începuse  să  se  zbată. 

-  Eyrie  este  inexpugnabil,  declară  calmă  Lysa  Arryn.  îl 
trase  lângă  ea  pe  fiul  său,  ţinându-1  în  îmbrăţişarea 
protectoare  a  braţelor  ei  albe  şi  grăsulii.  Pezevenghiul 
încearcă  să  ne  sperie,  scumpul  meu.  Lannisterii  sunt  toţi 
nişte  mincinoşi.  Nimeni  nu  se  atinge  de  dragul  meu  băiat. 

Era  cât  se  poate  de  adevărat;  avea,  fără  îndoială,  dreptate. 
Când  văzuse  cât  îi  trebuise  ca  să  ajungă  până  aici,  Tyrion  îşi 
putuse  imagina  foarte  bine  ce-ar  fi  fost  pentru  un  cavaler  să 
facă  drumul  până  sus,  luptând  în  armură,  în  vreme  ce  de 
deasupra  curgeau  valuri  de  săgeţi  şi  bolovani,  iar  duşmanul  i 

424 


se  împotrivea  la  fiecare  pas.  Nici  măcar  coşmar  nu  era  un 
cuvânt  potrivit  pentru  a  descrie  asta.  Nu  era  de  mirare  că 
Eyrie  nu  fusese  cucerit  niciodată. 

Cu  toate  acestea,  Tyrion  nu  izbutise  să-ţi  ţină  gura. 

-  Nu  e  inexpugnabil,  făcuse  el,  ci  mai  degrabă  incomod. 
Tânărul  Robert  arătase  în  jos,  cu  mâna  tremurândă. 

-  Eşti  un  mincinos!  Mamă,  vreau  să-1  văd  zburând.  Doi 
străjeri  cu  mantii  azurii  îl  apucaseră  pe  Tyrion  de  mâini, 
ridicându-1  de  la  podea.  Numai  zeii  ştiau  ce  s-ar  fi  putut 
întâmpla  dacă  nu  ar  fi  fost  Catelyn  Stark  de  faţă. 

-  Soră,  strigase  ea  de  unde  stătea,  la  picioarele  tronurilor. 
Te  implor  să-ţi  aminteşti  că  acest  om  este  prizonierul  meu. 
Iar  eu  nu  vreau  să  i  se  facă  nici  un  rău. 

Lysa  Arryn  privise  o  clipă  cu  răceală  spre  sora  ei,  apoi  se 
ridicase  şi  coborâse  spre  Tyrion,  robele  ei  lungi  unduindu-i- 
se  în  urmă.  Pentru  o  clipă,  el  se  temuse  că-1  va  lovi,  dar  în 
loc  de  asta,  ea  ordonase  străjerilor  să-i  dea  drumul.  Oamenii 
ei  îl  lăsaseră  brusc  la  podea,  iar  picioarele  i  se  tăiaseră  sub 
el.  Căzu. 

Fără  îndoială  că  oferise  un  spectacol  de  pomină  pe  când 
se  chinuise  să  se  ridice  în  genunchi,  doar  pentru  a  simţi  cum 
piciorul  drept  îi  era  cuprins  de  spasme,  lucru  care-1  făcuse 
să  cadă  din  nou.  în  Sala  Mare  a  Arrynilor  bubuiră  hohote  de 
râs. 

-  Micul  oaspete  al  surorii  mele  este  prea  obosit  ca  să  stea 
în  picioare,  anunţase  Lady  Lysa.  Ser  Vardis,  duceţi-1  jos,  în 
temniţă.  O  perioadă  de  odihnă  într-una  dintre  celulele 
noastre  cereşti  îi  va  face  foarte  bine. 

Străjerii  îl  smuciseră  în  sus,  ridicându-1.  Tyrion  Lannister 
se  clătinase  între  ei,  păşind  nesigur,  cu  faţa  roşie  de  ruşine. 

-  Nu  voi  uita  toate  astea,  le  spusese  el  tuturor  pe  când  îl 
duceau  afară. 

Şi  nu  uitase,  nicidecum.  La  început  se  consolase  cu 
gândul  că  prizonieratul  său  nu  putea  dura  mult.  Lysa  Arryn 
voia  să-1  umilească,  asta  era  tot.  Va  trimite  după  el  din  nou, 
cât  de  curând.  Dacă  nu  ea,  atunci  Catelyn  Stark  va  vrea  să-1 
interogheze.  De  data  asta,  avea  intenţia  de  a-şi  păzi  limba 
mai  cu  grijă.  Nu  ar  fi  îndrăznit  să-1  ucidă  pe  loc;  era,  totuşi, 
un  Lannister  de  Casterly  Rock,  iar  dacă-i  vărsau  sângele,  ar 
fi  însemnat  război.  Sau  cel  puţin  aşa  îşi  spunea  el. 

Acum  nu  mai  era  chiar  sigur.  Poate  că  duşmanii  lui  voiau 

să-1  lase  să  putrezească  aici,  dar  se  temea  că  nu  ar  fi  avut 
puterea  de  a  putrezi  multă  vreme.  Era  tot  mai  slăbit,  cu 
fiecare  zi,  şi  era  doar  o  chestiune  de  timp  până  ce 
îmbrâncelile  şi  loviturile  lui  Mord  i-ar  fi  provocat  răni 
serioase,  asta  dacă  nu  cumva  temnicerul  l-ar  fi  lăsat  să 
moară  de  foame  mai  întâi.  încă  vreo  câteva  nopţi  de  foame  şi 
frig  şi  albastrul  va  începe  să-1  cheme  şi  pe  el. 

Se  întrebase  ce  se  întâmpla  dincolo  de  zidurile  celulei  sale, 
aşa  cum  erau  ele.  Lordul  Tywin  trimisese,  fără  îndoială, 
călăreţi  imediat  ce  vestea  ajunsese  la  el.  Jaime  s-ar  putea  să 
conducă  o  armată  întreagă  prin  defileele  Munţilor  Lunii, 
chiar  în  clipa  asta...  dacă  nu  cumva  o  luase  spre  nord, 
împotriva  castelului  Winterfell.  Dar  oare  bănuia  cineva  din 
afara  Văii  unde-1  dusese  Catelyn  Stark?  Se  întreba  ce  va  face 
Cersei  când  îi  va  ajunge  vestea  la  urechi.  Regele  ar  fi  putut 
ordona  eliberarea  lui,  dar  asculta  Robert  de  regina  lui  şi  de 
Mână?  Tyrion  nu-şi  făcea  nici  un  fel  de  iluzii  în  privinţa 
dragostei  regelui  pentru  sora  lui. 

Dacă  Cersei  îşi  păstrase  acelaşi  spirit,  ar  insista  ca  regele 
însuşi  să-1  judece  pe  Tyrion.  Nici  chiar  Ned  Stark  nu  ar 
putea  obiecta  la  asta,  nu  fără  a  terfeli  onoarea  unui  rege.  Iar 
Tyrion  ar  fi  chiar  încântat  să-şi  încerce  norocul  la  o  judecată. 
Indiferent  ce  crime  i  s-ar  fi  pus  în  seamă,  Casa  Stark  nu 
avea  nici  o  dovadă  pentru  ceva,  din  câte-şi  putuse  el  da 
seama.  Să-i  lase  să-şi  prezinte  plângerile  înaintea  Tronului 
de  Fier  şi  a  lorzilor  domeniului.  Va  fi  sfârşitul  lor.  Dacă 
Cersei  era  destul  de  isteaţă  ca  să  priceapă  asta... 

Tyrion  Lannister  oftă.  Surorii  sale  nu-i  lipsea  o  anume 
viclenie,  însă  mândria  o  orbea.  Va  vedea  insulta  în  asta,  dar 
nu  şi  posibilităţile.  Iar  Jaime  era  chiar  şi  mai  rău,  repezit, 
încăpăţânat  şi  iute  la  mânie.  Fratele  lui  nu  desfăcea 
niciodată  un  nod  când  îl  putea  tăia  în  două  cu  sabia. 

Se  întrebă  care  dintre  ei  trimisese  unealta  ucigaşă  să-1 
amuţească  pe  veci  pe  băiatul  Stark  şi  dacă  puseseră  la  cale 
moartea  Lordului  Arryn.  Dacă  bătrâna  Mână  fusese  ucisă, 
fusese  ceva  foarte  dibaci  şi  subtil.  Bărbaţii  de  vârsta  lui 
mureau  adesea  de  pe  urma  vreunei  boli  năprasnice.  Spre 
deosebire  de  asta,  trimiterea  la  Brandon  Stark  a  unui 
prostănac  înarmat  cu  un  pumnal  furat  i  se  păru  de  o 
stângăcie  incredibilă.  Şi  nici  nu  era  atât  de  ciudat,  dacă  se 
gândea  la  asta. . . 

Tyrion  se  înfiora.  Deci  plutea  o  bănuială  groaznică  asupra 
sa.  Poate  că  lupul  străvechi  şi  leul  nu  erau  singurele  fiare 
din  pădure,  iar  dacă  era  adevărat,  cineva  se  folosea  de  el  ca 
de  o  simplă  unealtă.  Tyrion  Lanniser  detesta  să  fie  folosit. 

Trebuia  să  plece  de  aici  şi  încă  repede.  Şansele  sale  de  a-1 
doborî  pe  Mord  erau  minime,  şi  nimeni  nu-1  va  scoate  din 
celulă  pe  o  frânghie  de  şase  sute  de  paşi  lungime,  aşa  că  va 
trebui  să-şi  negocieze  singur  eliberarea.  Gura  sa  îl  adusese 
în  celulă,  aşa  că  tot  ea  trebuia  să-1  scoată  de  aici. 

Tyrion  se  ridică  în  picioare,  făcând  tot  ce  putea  ca  să 
ignore  înclinarea  podelei,  cu  mereu  subtila  sa  atracţie  spre 
margine.  Bătu  cu  pumnul  în  uşă. 

-  Mord!  Temnicer!  Mord,  vino  aici!  Se  văzu  nevoit  să  strige 
vreme  de  zece  minute  până  ce  auzi  paşii  grei.  Făcu  un  pas  în 
spate  cu  o  clipă  înainte  ca  uşa  să  se  deschidă  cu  o 
bubuitură. 

-  Faci  zgomot,  mormăi  Mord  cu  ochii  injectaţi.  Atârnată  de 
mâna  lui  grăsulie,  era  o  curea  de  piele  lată  şi  groasă,  cu  un 
capăt  înfăşurat  pe  pumn. 

Nu  le  arăta  niciodată  că-ţi  este  teamă,  îşi  aminti  Tyrion. 

-  Cum  ţi-ar  plăcea  să  fii  bogat?  întrebă  el.  Mord  îl  lovi. 
Răsucise  cureaua  înapoi,  molatic,  însă  pielea  îl  atinsese  pe 
Tyrion  în  sus,  pe  braţ.  Forţa  loviturii  îl  făcu  să  se  clatine,  iar 
de  durere  scrâşni  din  dinţi. 

-  Gura,  piticule,  îl  avertiză  Mord. 

-  Aur,  zise  Tyrion,  cu  un  zâmbet  prefăcut.  Casterly  Rock  e 
plin  de  aur...  Ahhhh...  De  astă  dată  lovitura  fu  una  directă, 
iar  Mord  puse  mai  multă  forţă  în  răsucirea  curelei,  făcând-o 
să  pocnească  şi  să  zvâcnească.  îl  izbi  pe  Tyrion  în  coaste,  iar 
el  căzu  în  genunchi,  strângând  din  ochi.  Se  forţă  să 
privească  în  sus,  spre  temnicerul  său. 

-  La  fel  de  bogat  precum  Lannisterii,  zise  el  cu  o  respiraţie 
hârâită.  Aşa  se  spune... 

Mord  mârâi.  Cureaua  fluieră  prin  aer  şi-1  lovi  pe  Tyrion 
direct  peste  faţă.  Durerea  fu  atât  de  atroce,  încât  nici  nu-şi 
aminti  când  căzuse,  însă  când  deschise  ochii  din  nou,  era  pe 
podeaua  celulei.  Urechea-i  tiuia,  iar  gura-i  era  plină  de 
sânge.  Se  forţă  să  se  agate  de  ceva,  pentru  a  se  ridica,  iar 
degetele  sale  se  crispară  în  aer.  Tyrion  îşi  retrase  mâna  cât 
de  repede  putu,  de  parcă  i-ar  fi  fost  opărită,  şi  încercă  să-şi 
oprească  respiraţia.  Căzuse  chiar  la  marginea  celulei,  la  o 

palmă  de  albastru. 

-  Mai  spui? 

Mord  ţinea  cureaua  între  pumni  şi  trase  brusc  de  ea. 
Pocnitura  îl  făcu  pe  Tyrion  să  tresară.  Temnicerul  râse. 

Nu  mă  va  împinge,  îşi  zise  Tyrion  cu  disperare,  pe  când  se 
târa  de  lângă  margine.  Catelyn  Stark  mă  vrea  viu,  nu 
îndrăzneşte  să  mă  ucidă.  Îşi  şterse  sângele  de  pe  buze  cu 
dosul  palmei,  rânji  şi  spuse: 

-  Asta  a  fost  una  ţeapănă  de  tot,  Mord.  Temnicerul  îi 
aruncă  o  privire  piezişă,  însă,  de  data  asta,  Tyrion  fu  în  stare 
să  se  ferească.  Luă  lovitura  ştearsă,  peste  umăr,  nimic  mai 
mult. 

-  Aur,  repetă  el  mergând  îndărăt,  ca  un  rac,  mai  mult  aur 
decât  ai  putea  vedea  în  toată  viaţa  ta.  Destul  cât  să-ţi 
cumperi  pământ,  femei,  cai...  Ai  putea  ajunge  şi  lord.  Lord 
Mord.  Tyrion  fu  podidit  de.  un  val  de  sânge  şi  flegmă,  pe 
care-1  scuipă  spre  cer. 

-  Nu  aur,  făcu  Mord. 

Mă  ascultă!  se  gândi  Tyrion. 

-  M-au  uşurat  de  pungă  atunci  când  m-au  prins,  dar 
aurul  este  tot  al  meu.  Catelyn  Stark  poate  lua  pe  cineva  în 
captivitate,  dar  nu  se  va  repezi  să-1  jefuiască.  Asta  n-ar  fi 
deloc  onorabil.  Ajută-mă  şi  tot  aurul  va  fi  al  tău. 

Cureaua  lui  Mord  plesni,  dar  fu  o  lovitură  lipsită  de  vlagă, 
leşinată,  lentă  şi  dispreţuitoare.  Tyrion  prinse  pielea  cu 
mâna  şi  o  ţinu  aşa. 

-  Nu  există  nici  un  risc  pentru  tine.  Tot  ce  trebuie  să  faci 
este  să  trimiţi  un  mesaj . 

Temnicerul  smuci  cureaua  din  strânsoarea  lui  Tyrion. 

-  Mesaj,  zise  el,  de  parcă  nu  ar  mai  fi  auzit  niciodată  acest 
cuvânt.  încruntarea  îi  săpa  şanţuri  pe  frunte. 

-  M-ai  auzit,  stăpâne.  Doar  atât,  du  cuvintele  mele  la 
urechea  doamnei.  Spune-i...  Ce?  Ce  ar  putea-o  îmbuna  pe 
Lysa  Arryn?  Lui  Tyrion  îi  veni  brusc  inspiraţia...  Spune-i  că 
vreau  să- mi  mărturisesc  crimele. 

Mord  ridică  braţul  şi  Tyrion  se  chirci  în  aşteptarea  unei 
noi  lovituri,  însă  temnicerul  ezită.  Suspiciunea  şi  lăcomia  se 
războiau  în  ochii  lui.  Voia  aurul,  dar  se  temea  de  un 
vicleşug;  avea  aerul  cuiva  care  fusese  înşelat  de  nenumărate 
ori. 

-  E  o  minciună,  mormăi  el  sumbru.  Piticul  mă  vicleneşte. 

-  Am  să-ţi  las  promisiunea  în  scris,  făgădui  el. 

Unii  dintre  analfabeţi  dispreţuiau  meşteşugul  scrisului; 
alţii  păreau  să  nutrească  un  respect  aproape  religios  pentru 
cuvântul  scris,  de  parcă  ar  fi  fost  vreun  soi  de  vrajă.  Din 
fericire,  Mord  făcea  parte  din  ultima  categorie.  Temnicerul 
coborî  cureaua. 

-  Să  scrii  de  aur.  Mult  aur. 

-  Oh,  mult  aur,  îl  asigură  Tyrion.  Punga  a  fost  o  nimica 
toată,  prietene.  Fratele  meu  poartă  o  armură  din  aur. 

De  fapt,  armura  lui  Jaime  era  placată  cu  oţel,  însă  acest 
prostănac  nu  şi-ar  fi  putut  da  seama  de  diferenţă.  Mord 
răsucea  cureaua  pe  degete  cu  un  aer  gânditor,  dar  în  cele 
din  urmă  cedă  şi  plecă  după  hârtie  şi  cerneală.  După  ce 
scrisoarea  fu  aşternută,  temnicerul  se  încruntă  bănuitor 
spre  ea. 

-  Acum  trimite  mesajul,  îl  îndemnă  Tyrion.  Dormea, 
scuturat  de  frisoane,  când  veniră  să-1  ia, 

târziu,  în  aceeaşi  noapte.  Mord  deschise  uşa,  dar  păstră 
tăcerea.  Ser  Vardis  Egen  îl  trezi  pe  Tyrion  cu  vârful  cizmei. 

-  Ridică-te,  Pezevenghiule.  Stăpâna  mea  vrea  să  te  vadă. 
Tyrion  se  frecă  la  ochi  şi  afişă  o  grimasă  pe  care  n-o 

simţea. 

-  Nici  nu-i  de  mirare  că  vrea,  dar  ce  te  face  să  crezi  că  şi 
eu  vreau  asta? 

Ser  Vardis  se  încruntă.  Tyrion  şi-1  amintea  foarte  bine  din 
anii  pe  care-i  petrecuse  la  Debarcaderul  Regelui,  în  calitate 
de  comandant  al  gărzii.  O  faţă  pătrată,  păr  argintiu,  bine 
făcut  şi  fără  nici  un  pic  de  umor. 

-  Nu-mi  pasă  de  dorinţele  tale.  Ridică-te,  ori  pun  eu  să  te 
ia  de  jos. 

Tyrion  se  ridică  nesigur  în  picioare. 

-  E  o  noapte  rece,  făcu  el  într-o  doară,  iar  în  înalta  Sală 
este  atât  de  mult  curent!  N-aş  vrea  să  răcesc.  Mord,  dacă  eşti 
atât  de  bun,  adu-mi  mantia. 

Temnicerul  se  strâmbă  la  el,  cu  o  expresie  bănuitoare. 

-  Mantia  mea,  repetă  Tyrion.  Blana  pe  care  mi-ai  luat-o  ca 
s-o  pui  la  păstrare.  îţi  aminteşti,  doar. 

-  Adu-i  blestemata  aia  de  mantie,  zise  Ser  Vardis.  Mord 
nu  îndrăznea  să  vocifereze.  îi  aruncă  lui  Tyrion  o  privire 
încărcată  de  promisiunea  unei  viitoare  răzbunări,  dar  se 
duse  după  mantie.  Când  i-o  aranja  la  gât,  Tyrion  zâmbi. 

-  Mulţumirile  mele.  Mă  voi  gândi  la  tine  ori  de  câte  ori  o 
voi  purta.  Trase  pe  umărul  drept  faldurile  lungi  şi  simţi 
căldură  pentru  prima  oară  după  atâtea  zile.  Condu-mă,  Ser 
Vardis. 

înalta  Sală  a  Arrynilor  era  luminată  de  strălucirea  a 
cincizeci  de  torţe,  arzând  în  suporturile  de  pe  pereţi.  Lady 
Lysa  era  înveşmântată  în  mătăsuri  negre,  cu  blazonul  lunii 
şi  şoimului  ţesut  pe  piept  din  şiraguri  de  perle.  Din  moment 
ce  nu  părea  gata  să  se  alăture  Rondului  de  Noapte,  Tyrion 
nu-şi  putu  imagina  altceva  decât  că  decisese  că  hainele  de 
doliu  erau  cele  mai  potrivite  pentru  a  asculta  o  mărturisire. 
Părul  ei  lung,  roşcat,  împletit  cu  dichis,  îi  cădea  pe  umărul 
stâng.  Tronul  mai  înalt  de  lângă  ea  era  gol;  fără  îndoială, 
micul  Lord  de  Eyrie  se  culcase,  tremurând  în  somn.  Tyrion 
era  bucuros  măcar  pentru  asta. 

Făcu  o  plecăciune  adâncă  şi-şi  îngădui  să  arunce  o  privire 
prin  sală.  Lady  Arryn  îşi  convocase  cavalerii  şi  suita  pentru 
a-i  asculta  mărturisirea,  exact  cum  nădăjduise  el.  Văzu 
chipul  brăzdat  al  lui  Ser  Brynden  Tully  şi  cel  rotofei  al  lui  Ser 
Nestor  Royce.  Lângă  Nestor  stătea  un  bărbat  mai  tânăr,  cu 
favoriţi  negri,  aspri,  care  nu  putea  fi  altul  decât  moştenitorul 
său,  Ser  Albar.  Erau  reprezentate  majoritatea  Caselor 
importante  din  Vale.  Tyrion  îi  remarcă  şi  pe  Ser  Lyn  Corbray, 
subţire  ca  o  sabie,  pe  Lord  Hunter  cu  picioarele  lui  gutoase, 
pe  văduva  Waynwood,  înconjurată  de  fiii  ei.  Alţii  aveau 
blazoane  pe  care  nu  le  cunoştea:  lancea  frântă,  vipera  verde, 
turnul  arzând,  potirul  înaripat. 

Printre  lorzii  din  Vale  erau  şi  câţiva  dintre  însoţitorii  săi  de 
drum;  Ser  Rodrik  Cassel,  palid  şi  suferind  de  pe  urma 
rănilor  doar  pe  jumătate  vindecate,  stătea  alături  de  Ser 
Willis  Wode.  Marillion,  menestrelul,  îşi  găsise  o  nouă  harfă. 
Tyrion  zâmbi;  indiferent  ce  avea  să  se  întâmple  în  această 
noapte  aici,  el  nu-şi  dorea  să  se  petreacă  în  secret,  şi  nimeni 
nu  era  mai  potrivit  ca  un  menestrel  să  răspândească 
povestea. 

în  spatele  sălii,  Bronn  se  sprijinea  de  o  coloană.  Ochii 
negri  ai  călăreţului  liber  erau  fixaţi  asupra  lui  Tyrion,  iar 
mâna  lui  se  odihnea  nepăsătoare  pe  mânerul  săbiei.  Tyrion  îi 
adresă  o  privire  lungă  şi  întrebătoare... 

Catelyn  Stark  vorbi  prima. 

-  Doreşti  să-ţi  mărturiseşti  crimele,  ni  s-a  spus. 

-  Da,  doamna  mea,  răspunse  Tyrion.  Lysa  Arryn  îi  zâmbi 
surorii  sale. 

-  Celulele  cerului  îi  înmoaie  întotdeauna.  Zeii  îi  pot  vedea 
acolo,  şi  nu  există  nici  un  petic  de  întuneric  unde  să  se 
ascundă. 

-  Mie  nu  mi  se  pare  deloc  înmuiat,  răspunse  Lady 
Catelyn. 

Lady  Lysa  nu-i  acordă  nici  o  atenţie. 

-  Spune  ce  ai  de  spus,  îi  porunci  lui  Tyrion.  Rostogoleşte 
zarurile,  se  gândi  el,  aruncând  încă  o  ocheadă  spre  Bronn. 

-  De  unde  să  încep?  Sunt  un  mic  ticălos,  mărturisesc 
asta.  Crimele  şi  păcatele  mele  sunt  nenumărate,  domnii  şi 
doamnele  mele.  M-am  culcat  cu  tot  felul  de  târfe,  nu  o  dată, 
ci  de  sute  de  ori.  Am  dorit  moartea  tatălui  meu,  lordul,  şi  a 
surorii  mele,  graţioasa  noastră  regină  deopotrivă.  în  spatele 
lui,  cineva  chicoti.  Nu  mi-am  tratat  întotdeauna  servitorii  cu 
blândeţe.  Am  jucat.  Ba  chiar  am  şi  trişat,  roşesc  mărturisind 
şi  asta.  Am  spus  multe  lucruri  crude  şi  rele  despre  nobilii 
lorzi  şi  despre  doamnele  de  la  curte.  Asta  smulse  un  hohot 
general.  O  dată,  am... 

-  Linişte!  Chipul  rotund  şi  palid  al  Lysei  Arryn  se  făcuse 
stacojiu.  Ce  crezi  că  faci  aici,  piticule? 

Tyrion  îşi  lăsă  capul  pe  o  parte. 

-  Cum  ce?  îmi  mărturisesc  crimele,  doamna  mea... 
Catelyn  Stark  făcu  un  pas  înainte. 

-  Eşti  acuzat  de  a  fi  trimis  un  ucigaş  năimit  să-mi  omoare 
fiul,  Bran,  în  patul  său,  precum  şi  de  plănuirea  uciderii 
Lordului  Jon  Arryn,  Mâna  Regelui. 

Tyrion  ridică  neajutorat  din  umeri. 

-  Mă  tem  că  nu  pot  mărturisi  crimele  acestea.  Nu  ştiu 
nimic  de  nici  un  fel  de  omoruri. 

Lady  Lysa  se  ridică  de  pe  tronul  ei  din  lemn  sculptat. 

-  Nu  admit  să  fiu  bătaia  de  joc  a  nimănui.  Ţi-ai  făcut 
micul  tău  număr,  Pezevenghiule.  Bănuiesc  că  te-a  încălzit 
asta.  Ser  Vardis,  du-1  înapoi  în  temniţă...  Dar  de  data  asta, 
găseşte-i  o  celulă  mai  mică,  cu  podeaua  înclinată  mai  mult. 

-  Aşa  se  face  dreptate  în  Vale?  tună  Tyrion,  atât  de  tare 
încât  şi  Ser  Vardis  îngheţă  o  clipă.  Onoarea  se  opreşte  la 
Poarta  însângerată?  Mă  acuzaţi  de  crime,  iar  eu  le  neg,  aşa 
că  mă  azvârliţi  într-o  celulă  deschisă,  să  îngheţ  şi  să 
flămânzesc. 

îşi  înălţă  capul,  oferindu-le  tuturor  o  privelişte  măreaţă  a 
urmelor  pe  care  i  le  lăsase  Mord  pe  faţă. 

-  Unde-i  dreptatea  regelui?  Sau  nu  face  Eyrie  parte  din 
cele  Şapte  Regate?  Sunt  acuzat,  spuneţi  voi.  Foarte  bine.  Cer 
un  proces!  Lăsaţi-mă  să  vorbesc  şi  lăsaţi  ca  adevărul  sau 
minciunile  mele  să  fie  judecate  deschis,  în  faţa  zeilor  şi  a 
oamenilor. 

Un  murmur  surd  umplu  înalta  Sală.  Tyrion  ştiu  că  le 
venise  de  hac.  Era  nobil  ereditar,  fiul  celui  mai  puternic 
dintre  lorzii  de  pe  domeniu,  fratele  reginei.  Nu  i  se  putea 
refuza  un  proces.  Străjerii  în  mantii  azurii  începuseră  să  se 
îndrepte  spre  Tyrion,  însă  Ser  Vardis  îi  opri  şi  privi  spre  Lady 
Lysa.  Gura  ei  mică  se  rotunji  într-un  zâmbet  nerăbdător. 

-  Dacă  te  judecăm  şi  vei  fi  găsit  vinovat  pentru  crimele  de 
care  eşti  acuzat,  atunci,  prin  propriile  legi  ale  regelui,  va 
trebui  să  plăteşti  cu  sânge.  Nu  avem  nici  un  călău  în  Eyrie, 
lord  Lannister.  Deschideţi  Uşa  Lunii. 

Şirurile  privitorilor  se  despărţiră.  între  două  coloane 
subţiri  din  marmură  se  vedea  o  uşă  îngustă  din  lemn,  cu  o 
semilună  sculptată  în  lemnul  alb.  Cei  care  se  aflau  mai 
aproape  se  traseră  îndărăt  când  doi  dintre  străjeri 
mărşăluiră  spre  ea.  Unul  dintre  ei  ridică  zăvoarele  grele  din 
bronz;  cel  de-al  doilea  deschise  uşa  spre  interior.  Mantiile 
albastre  se  ridicară  fâlfâind  pe  umerii  lor,  umflate  de  o  rafală 
de  vânt  care  pătrunse  mugind  prin  uşa  deschisă.  Dincolo  de 
ea,  se  întindea  vastitatea  cerului  nopţii,  presărat  cu  stele  reci 
şi  nepăsătoare. 

-  Iată  dreptatea  regelui,  zise  Lysa  Arryn.  Flăcările  torţelor 
tremurară  ca  nişte  flamuri  de-a  lungul  pereţilor,  iar  ici  şi 
colo,  cele  istovite  se  stinseră. 

-  Lysa,  cred  că  nu  este  înţelept,  spuse  Catelyn  Stark  când 
vântul  negru  vâjâi  prin  sală. 

Sora  ei  nu  o  băgă  în  seamă. 

-  Vrei  un  proces,  Lord  Lannister.  Prea  bine,  vei  avea  unul. 
Fiul  meu  va  asculta  orice  vrei  să  spui  şi-i  vei  asculta 
judecata.  Apoi,  vei  putea  pleca...  pe  o  uşă  sau  pe  alta. 

Arăta  atât  de  încântată  de  sine,  se  gândi  Tyrion,  şi  nici  nu 
era  de  mirare.  Cum  ar  fi  putut  un  proces  să-i  strice  planurile 
când  molâul  de  fiu-său  era  judecătorul?  Tyrion  privi  spre 
Uşa  Lunii.  Mamă,  vreau  să-l  văd  zburând!  spusese  băiatul. 
Oare  pe  câţi  îi  mai  trimisese  pe  uşă,  până  acum,  micul 

mucos  mizerabil? 

-  Vă  mulţumesc,  buna  mea  doamnă,  dar  nu  văd  de  ce  1- 
am  deranja  pe  Lordul  Robert,  spuse  Tyrion  politicos.  Zeii 
cunosc  adevărul  nevinovăţiei  mele.  Prefer  verdictul  lor,  nu 
judecata  oamenilor.  Cer  o  judecată  prin  luptă. 

-  O  furtună  de  hohote  de  râs  erupse  în  înalta  Sală  a 
Arrynilor.  Lordul  Nestor  Royce  pufni,  Ser  Willis  chicotea,  Ser 
Lyn  Corbray  hohotea,  iar  ceilalţi  îşi  dădură  capul  pe  spate  şi 
râseră  până  ce  lacrimile  li  se  prelinseră  pe  faţă.  Marillion 
scoase  o  notă  şuie  din  harfa  de  lemn,  mângâindu-i  corzile  cu 
degetele  lui  betegite.  Chiar  şi  vântul  părea  că  fluieră 
batjocoritor  când  se  repezi  cu  un  vaiet  ascuţit  prin  Uşa 
Lunii. 

Ochii  apoşi,  albaştri,  ai  Lysei  Arryn  îi  oglindeau 
descumpănirea.  O  luase  prin  surprindere. 

-  Ai  acest  drept,  asta-i  sigur. 

Tânărul  cavaler  cu  vipera  verde  brodată  pe  pieptarul 
tunicii  păşi  înainte  şi  puse  un  genunchi  pe  podea. 

-  Doamna  mea,  vă  implor  să  mă  lăsaţi  să  vă  reprezint 
cauza. 

-  Onoarea  ar  trebui  să  fie  a  mea,  zise  bătrânul  Lord 
Hunter.  Pentru  dragostea  pe  care  i-am  purtat-o  soţului 
dumneavoastră,  lordul,  lăsaţi-mă  să-i  răzbun  moartea. 

-  Tatăl  meu  1-a  slujit  cu  credinţă  pe  Lordul  Jon,  în  calitate 
de  înalt  Administrator  al  Văii,  bubui  Ser  Albar  Royce.  Lăsaţi- 
mă  să-1  reprezint  acum  pe  fiul  său. 

-  Zeii  sunt  de  partea  celui  curat,  spuse  Ser  Lyn  Corbray; 
totuşi,  adesea  soarta  este  în  favoarea  celui  cu  sabia  cea  mai 
sigură.  Cu  toţii  ştim  cine  este  acesta. 

Zâmbi  cu  modestie. 

Alţi  bărbaţi  vorbiră  deodată,  luptându-se  să  se  facă  auziţi. 
Tyrion  găsi  că  era  descurajant  să  vadă  câţi  necunoscuţi  se 
înghesuiau  să-1  omoare.  Poate  că,  la  urma  urmei,  nu  fusese 
deloc  un  plan  prea  isteţ. 

Lady  Lysa  ridică  mâna,  cerând  linişte. 

-  Vă  mulţumesc,  lorzii  mei,  precum  ştiu  că  şi  fiul  meu  v-ar 
mulţumi  dacă  ar  fi  acum  cu  noi.  Nici  un  bărbat  de  pe 
cuprinsul  celor  Şapte  Regate  nu  este  atât  de  curajos  şi  de 
credincios  precum  cavalerii  din  Vale.  Dacă  mi-ar  sta  în 
putere,  v-aş  oferi  tuturor  această  onoare.  Cu  toate  astea,  nu 
pot  decât  să-1  aleg  pe  unul  dintre  voi.  Făcu  un  gest.  Ser 

Vardis  Egen,  ai  fost  mâna  dreaptă  a  soţului  meu,  lordul.  Vei 
fi  reprezentantul  nostru. 

Ser  Vardis  fusese  singurul  care  tăcuse. 

-  Doamna  mea,  zise  el  grav,  lăsându-se  într-un  genunchi, 
rogu-vă,  daţi  această  sarcină  altcuiva,  eu  nu  am  nici  o 
aplecare  pentru  asta.  Omul  nici  măcar  nu-i  luptător.  Uitaţi- 
vă  la  el.  Un  pitic,  pe  jumătate  cât  mine,  şi  cu  picioare  de 
stârpitură.  Ar  fi  o  ruşine  măcelărirea  lui,  şi  să  mai  spunem 
că  s-a  făcut  dreptate. 

Oh,  excelent,  se  gândi  Tyrion. 

-  Sunt  de  acord. 
Lysa-i  aruncă  o  privire. 

-  Ai  cerut  judecată  prin  luptă. 

-  Iar  acum  cer  un  reprezentant,  aşa  cum  aţi  ales  şi 
dumneavoastră.  Fratele  meu,  Jaime,  va  fi  bucuros  să  facă 
asta,  ştiu. 

-  Scumpul  tău  de  Regicid  se  află  la  sute  de  leghe  de  aici,  i- 
o  tăie  Lysa  Arryn. 

-  Trimiteţi  o  pasăre  cu  un  mesaj  pentru  el.  Voi  aştepta 
bucuros  sosirea  sa. 

-  îl  vei  înfrunta  pe  Ser  Vardis,  mâine. 

-  Menestrelule,  zise  Tyrion  întorcându-se  spre  Marillion, 
când  vei  compune  o  baladă  despre  asta,  ai  grijă  să  spui  şi 
cum  Lady  Arryn  i-a  refuzat  piticului  dreptul  de  a  fi 
reprezentat  şi  cum  1-a  trimis  ca  vai  de  el,  rănit  şi 
şchiopătând,  să  se  confrunte  cu  cel  mai  bun  dintre  cavalerii 
săi. 

-  Nu-ţi  refuz  nimic!  zise  Lysa  Arryn  cu  o  voce  iritată  şi 
ascuţită,  tremurând  de  furie.  Alege-ţi  reprezentantul, 
Pezevenghiule...  dacă  crezi  că  vei  găsi  un  om  gata  să  moară 
pentru  tine. 

-  Dacă  vă  este  indiferent,  mai  degrabă  am  să  găsesc  pe 
cineva  gata  să  ucidă  pentru  mine. 

Tyrion  se  uită  în  lungul  sălii.  Nu  mişcă  nimeni.  Pentru  un 
moment  interminabil  se  întrebă  dacă  nu  cumva  făcuse  o 
greşeală  colosală.  Apoi,  în  spatele  încăperii  se  produse  o 
foiala. 

-  Lupt  eu  pentru  pitic,  strigă  Bronn. 

Visă  un  vis  vechi,  cu  trei  cavaleri  în  mantii  albe,  un  turn 
surpat  de  mult,  şi  pe  Lyanna  în  patul  ei  însângerat. 

în  vis,  prietenii  lui  călăreau  alături  de  el,  aşa  cum 
făcuseră  şi  în  viaţă.  Mândrul  Martyn  Cassel,  tatăl  lui  Jory; 
credinciosul  Theo  Wulf;  Ethan  Glover,  care  fusese  scutierul 
lui  Brandon;  Ser  Mark  Ryswell,  cu  vorba  moale  şi  inima 
mare;  omul  lacurilor,  Howland  Reed;  Lordul  Dustin,  pe 
măreţul  său  armăsar  roşcat.  Ned  le  ştiuse  chipurile,  tot  aşa 
cum  şi-1  ştiuse,  cândva,  pe  al  lui,  însă  anii  se  adăpau  din 
amintirile  omului,  chiar  şi  ale  celor  pe  care  jurase  că  nu-i  va 
uita  niciodată.  în  vis,  erau,  doar  ca  nişte  umbre,  arătări 
cenuşii,  călare  pe  cai  întrupaţi  din  ceţuri. 

Erau  şapte  contra  trei.  în  vis,  precum  fusese  şi  în 
realitate.  însă  cei  trei  nu  erau  ca  oricine.  Aşteptau  în  faţa 
turnului  rotund,  cu  munţii  Dorne,  roşii,  în  spatele  lor,  şi 
mantiile  albe  fâlfâind  în  vânt.  Iar  acum  nu  mai  erau  umbre; 
chipurile  lor  străluceau  clar,  chiar  şi  acum.  Ser  Arthur 
Dayne,  Sabia  Dimineţii,  avea  un  zâmbet  pe  buze.  Mânerul 
marii  săbii  a  Zorilor  se  iţea  peste  umărul  lui  drept.  Ser 
Oswell  Whent  era  într-un  genunchi,  ascuţindu-şi  sabia  pe  o 
tocilă.  Pe  coiful  său  alb  îşi  întinsese  aripile  liliacul  negru  al 
Casei  sale.  între  ei  stătea  aprigul  şi  bătrânul  Ser  Gerold 
Hightower,  Taurul  Alb,  Lordul  Comandant  al  Gărzii  Regelui. 

-  V-am  căutat  pe  Trident,  le  spuse  Ned. 

-  Nu  eram  acolo,  răspunse  Ser  Gerold. 

-  Pentru  Uzurpator  ar  fi  fost  o  nenorocire,  dacă  am  fi  fost 
acolo,  făcu  Ser  Oswell. 

-  Când  a  căzut  Debarcaderul  Regelui,  Ser  Jaime  1-a  ucis 
pe  regele  vostru  cu  o  sabie  aurită,  iar  eu  m-am  întrebat  unde 
eraţi. 

-  Departe,  spuse  Ser  Gerold,  altfel  Aerys  ar  sta  acum  pe 
Tronul  de  Fier,  iar  făţarnicul  nostru  frate  ar  arde  în  cele 
şapte  iaduri. 

-  Am  venit  la  Capătul  Furtunii  să  ridic  asediul,  le  spuse 
Ned,  iar  Lorzii  Tyrell  şi  Redwyne  şi-au  coborât  steagurile,  şi 
toţi  cavalerii  lor  au  îngenuncheat  pentru  a  ne  jura  credinţă. 
Eram  sigur  că  veţi  fi  printre  ei. 

-  Genunchii  noştri  nu  se  îndoaie  chiar  aşa  uşor,  zise  Ser 
Arthur  Dayne. 

-  Ser  Willem  Darry  a  fugit  la  Piatra  Dragonului,  cu  regina 
ta  şi  cu  prinţul  Viserys.  Credeam  că  v-aţi  îmbarcat  cu  ei. 

-  Ser  Willem  este  un  om  bun  şi  cinstit,  zise  Ser  Oswell. 

-  Dar  nu-i  în  Garda  Regelui,  remarcă  Ser  Gerold. 
Garda  Regelui  nu  o  ia  la  fugă. 

-  Niciodată,  nici  acum,  făcu  Ser  Arthur.  îşi  puse  coiful. 

-  Vom  depune  un  jurământ,  explică  bătrânul  Ser  Gerold. 
Duhurile  i  se  alăturară,  ţinând  în  mâini  săbiile  de  umbră. 

Erau  şapte  contra  trei. 

-  Şi  acum  începe,  zise  Ser  Arthur  Dayne,  Sabia  Dimineţii. 
Scoase  sabia  Zorilor  din  teacă  şi  o  ţinu  cu  ambele  mâini. 
Lama  era  alburie,  ca  sticla  translucidă,  înviorată  de  lumină. 

-  Nu,  rosti  Ned  cu  tristeţe  în  glas.  Acum  se  termină.  Pe 
când  se  ciocniră  într-un  vălmăşag  de  oţel  şi  umbre,  o  auzi  pe 
Lyanna  strigând:  Eddard!  Un  iureş  de  petale  de  trandafiri  se 
împrăştie  pe  cerul  însângerat,  albastru  precum  ochii  morţii. 

-  Lord  Eddard,  strigă  din  nou  Lyanna. 

-  îţi  promit,  şopti  el,  Lya,  îţi  promit... 

-  Lord  Eddard,  repetă  un  bărbat  în  întuneric.  Gemând, 
Eddard  Stark  deschise  ochii.  Lumina  lunii  pătrundea  prin 
ferestrele  înalte  ale  Turnului  Mâinii. 

-  Lord  Eddard? 

La  capătul  patului  şedea  o  umbră. 

-  Cât...  cât  a  trecut?  Aşternuturile  erau  răvăşite, 
picioarele-i  erau  sfărâmate  şi  încorsetate  în  ghips.  Un  val  de 
durere  surdă  îl  săgeta  prin  coaste. 

-  Şase  zile  şi  şapte  nopţi.  Era  glasul  lui  Vayon  Poole. 
Administratorul  lui  îi  duse  la  buze  o  cupă.  Beţi,  stăpânul 
meu. 

-Ce?... 

-  E  doar  apă.  Maester  Pycelle  a  spus  că  veţi  fi  însetat.  Ned 
bău.  Buzele  lui  erau  uscate  şi  crăpate.  Apa  era  dulce  ca 
mierea. 

-  Regele  a  dat  porunci,  îi  spuse  Vayon  Poole  după  ce  goli 
cupa.  Vrea  să  vă  vorbească,  stăpâne. 

-  Mâine,  zise  Ned.  Când  mă  mai  întremez. 

Nu  se  putea  arăta  acum  înaintea  lui  Robert.  Visul  îl  lăsase 
nevolnic  ca  un  pisoi. 

-  Stăpâne,  spuse  Poole,  ne-a  poruncit  să  vă  trimitem  la  el 
în  clipa  în  care  deschideţi  ochii. 

Administratorul  îşi  făcu  de  lucru  încercând  să  aprindă  o 

lumânare  de  lângă  pat.  Ned  înjură  în  surdină.  Robert  nu  era 
cunoscut  pentru  răbdarea  sa. 

-  Spune-i  că  sunt  prea  slăbit  să  vin  la  el.  Dacă  doreşte  să- 
mi  vorbească,  aş  fi  bucuros  să-1  primesc  aici.  Sper  să-1 
trezeşti  dintr-un  somn  zdravăn.  Şi  adu-1  pe...  Fusese  cât  pe 
ce  să  spună  Jory,  însă  îşi  aminti.  Adu-1  pe  comandantul 
gărzii  mele. 

Alyn  intră  în  camera  de  culcare  la  câteva  momente  după 
ce  administratorul  primise  permisiunea  să  plece. 

-  Stăpâne? 

-  Poole  mi-a  spus  că  au  trecut  şase  zile,  zise  Ned.  Trebuie 
să  ştiu  cum  stăm. 

-  Regicidul  a  fugit  din  oraş,  îl  lămuri  Alyn.  Umblă  vorba  că 
s-a  dus  înapoi  la  Casterly  Rock,  pentru  a  i  se  alătura  tatălui 
său.  Povestea  despre  felul  în  care  Lady  Catelyn  1-a  prins  pe 
Pezevenghi  este  acum  pe  toate  buzele.  Am  pus  străji 
suplimentare,  dacă  asta  vă  linişteşte. 

-  Mă  linişteşte,  îl  asigură  Ned.  Fiicele  mele? 

-  Au  fost  alături  de  dumneavoastră  în  fiecare  zi,  stăpâne. 
Şansa  se  roagă  în  tăcere,  însă  Arya...  Ezită.  Nu  a  mai  spus 
un  singur  cuvânt  de  când  v-au  adus.  Este  o  micuţă  foarte 
aprigă,  stăpâne.  Nu  am  mai  văzut  o  asemenea  furie  la  vreo 
fată. 

-  Indiferent  ce  se  întâmplă,  spuse  Ned,  vreau  ca  fiicele 
mele  să  fie  în  siguranţă.  Mă  tem  că  ăsta  este  numai 
începutul. 

-  Nu  li  se  va  întâmpla  nimic  rău,  Lord  Eddard,  zise  Alyn. 
îmi  pun  viaţa  chezăşie  pentru  asta. 

-  Jory  şi  ceilalţi. . . 

-  I-am  încredinţat  surorilor  tăcute,  să  fie  trimişi  în  nord, 
la  Winterfell.  Jory  ar  fi  vrut  să  se  odihnească  lângă  bunicul 
său. 

Numai  aşa  se  putea,  pentru  că  tatăl  lui  Jory  era  îngropat 
departe,  în  sud.  Martyn  Cassel  pierise  împreună  cu  toţi 
ceilalţi.  Ned  dărâmase  turnul  după  aceea  şi  folosise  pietrele 
sângerii  pentru  a  ridica  opt  gorgane  pe  colină.  Se  spunea  că 
Rhaegar  numise  locul  „turnul  bucuriei",  însă  pentru  Ned  era 
o  amintire  amară.  Fuseseră  şapte  contra  trei,  şi  cu  toate 
astea,  numai  doi  trăiseră  ca  să  poată  pleca  de  acolo,  Eddard 
Stark  însuşi  şi  omul  lacurilor,  Howland  Reed.  Nu  credea  că 
era  un  semn  bun,  să  viseze  asta  ani  şi  ani  la  rând. 

-  Te-ai  descurcat  bine,  Alyn,  îi  spuse  Ned  când  Vayon 
Poole  reveni. 

Administratorul  făcu  o  plecăciune  adâncă. 

-  înălţimea  Sa  a  venit,  stăpâne,  cu  regina  alături  de  el. 
Ned  se  ridică  mai  sus,  strâmbându-se  când  piciorul  îi  fu 
străpuns  de  durere.  Nu  se  aşteptase  să  vină  şi  Cersei.  Nu  era 
bine  că  venise. 

-  Spune-le  să  intre.  Ceea  ce  avem  de  vorbit  nu  trebuie  să 
iasă  dintre  zidurile  astea. 

Poole  se  retrase  în  grabă. 

Robert  îşi  făcuse  timp  să  se  înveşmânteze  ales.  Purta  o 
tunică  din  catifea  neagră,  cu  cerbul  încoronat  al  Casei 
Baratheon  lucrat  pe  piept  în  fir  de  aur,  şi  o  mantie  aurie,  cu 
carouri  negre.  în  mână  ţinea  o  butelcă  cu  vin,  iar  faţa-i  era 
deja  învăpăiată  de  băutură.  Cersei  Lanister  întră  în  urma  lui, 
cu  o  tiară  încărcată  de  pietre  preţioase  prinsă  în  păr. 

-  Maiestatea  Voastră,  spuse  Ned.  Iertăciune,  nu  mă  pot 
ridica. 

-  Nu  contează,  spuse  regele  morocănos.  Vrei  nişte  vin?  De 
la  Arnor.  Un  buchet  bun. 

-  O  cupă  mică,  răspunse  Ned.  Capul  mi-e  încă  greu  de  la 
laptele  de  mac. 

-  Un  bărbat  în  situaţia  ta  trebuie  să  se  socotească  norocos 
că  are  capul  încă  pe  umeri,  recită  regina. 

-  Tăcere,  femeie,  i-o  tăie  Robert.  îi  întinse  lui  Ned  o  cupă 
cu  vin.  Te  mai  doare  piciorul? 

-  Oarecum,  zise  Ned. 

îi  vâjâia  capul,  însă  nu-şi  putea  recunoaşte  slăbiciunea  în 
faţa  reginei. 

-  Pycelle  jură  că  se  va  vindeca  bine.  Robert  se  încruntă. 
Bănuiesc  că  ştii  ce-a  făcut  Catelyn? 

-  Da.  Ned  luă  o  înghiţitură  mică  de  vin.  Doamna  mea  este 
fără  vină,  Maiestatea  Voastră.  Tot  ce  a  făcut  a  făcut  la 
porunca  mea. 

-  Nu  sunt  deloc  încântat,  Ned,  mormăi  Robert. 

-  Cu  ce  drept  îndrăzneşti  să  ridici  mâna  asupra  celor  de 
un  sânge  cu  mine?  îl  apostrofă  regina.  Cine  crezi  că  eşti? 

-  Mâna  Regelui,  îi  spuse  Ned  cu  o  politeţe  îngheţată, 
însărcinat  de  însuşi  soţul  dumneavoastră,  stăpânul,  să 
veghez  asupra  liniştii  regelui  şi  asupra  dreptăţii  sale. 

-  Ai  fost  Mâna,  începu  Cersei,  însă  acum... 

-  Tăcere!  tună  regele.  L-ai  întrebat  ceva  şi  ţi-a  răspuns. 
Cersei  se  supuse,  clocotind  de  furie,  iar  Robert  se  întoarse 
din  nou  spre  Ned.  Vegheai  asupra  liniştii  regelui,  spui  tu. 
Aşa-mi  păzeşti  tu  liniştea,  Ned?  Şapte  oameni  morţi... 

-  Opt,  interveni  regina.  Tregar  a  murit  în  dimineaţa  asta, 
de  la  rana  pe  care  i-a  făcut-o  Lord  Stark. 

-  Răpiri  pe  drumul  regelui  şi  măcel  de  beţivi  pe  străzile 
mele,  spuse  regele.  Nu  tolerez  asta,  Ned. 

-  Catelyn  a  avut  un  motiv  întemeiat  pentru  capturarea 
Pezevenghiului. . . 

-  Am  spus  că  nu  tolerez  asta!  La  naiba  cu  motivele  ei.  îi 
vei  porunci  să-1  elibereze  imediat  pe  pitic,  iar  tu  vei  cădea  la 
pace  cu  Jaime. 

-  Trei  dintre  oamenii  mei  au  fost  hăcuiţi  pentru  că  Jaime 
Lannister  a  vrut  să  mă  pedepsească.  Pot  să  uit,  oare,  aşa 
ceva? 

-  Nu  fratele  meu  a  fost  pricina  încăierării,  îi  spuse  Cersei 
regelui.  Lordul  Stark  se  întorcea  beat  de  la  un  bordel. 
Oamenii  lui  i-au  atacat  pe  Jaime  şi  pe  gărzile  lui,  tocmai  pe 
când  soaţa  lui  îl  ataca  pe  Tyrion  pe  drumul  regelui. 

-  Robert,  ştii  că  nu  fac  aşa  ceva,  zise  Ned.  întreabă-1  pe 
Lord  Baelish,  dacă  te  îndoieşti  de  mine.  A  fost  şi  el  acolo. 

-  Am  vorbit  cu  Degeţel,  spuse  Robert.  El  susţine  că  a 
alergat  să  aducă  mantiile  aurii  înainte  să  izbucnească  lupta 
şi  a  recunoscut  că  te  întorceai  de  la  un  bordel. 

-  Un  bordel?  Blestemaţi  să-ţi  fie  ochii,  Robert,  m-am  dus 
acolo  ca  să  o  văd  pe  fiica  ta!  Mama  ei  i-a  dat  numele  Barra. 
Arată  ca  prima  fată  pe  care  ai  zămislit-o  când  eram  flăcăi  în 
Vale. 

O  privi  pe  regină  în  timp  ce  spunea  toate  astea;  chipul  ei 
era  ca  o  mască,  neclintit  şi  palid,  netrădând  absolut  nimic. 
Robert  se  înroşi. 

-  Barra,  mormăi  el.  Iar  asta  ar  trebui  să-mi  facă  plăcere? 
Afurisita  de  fată!  Credeam  că  are  mai  mult  bun-simţ. 

-  Nu  poate  avea  mai  mult  de  cincisprezece  ani  şi  e  deja  o 
târfă,  iar  tu  credeai  că  are  şi  bun-simţ?  zise  Ned  nevenindu-i 
să  creadă.  Piciorul  începea  să-1  doară  tare.  Era  greu  să  se 
înfrâneze.  Copila  aia  nebună  este  îndrăgostită  de  tine, 
Robert. 

Regele  privi  spre  Cersei. 

-  Acesta  nu  este  un  subiect  potrivit  pentru  urechile 

reginei. 

-  Maiestăţii  Sale  nu-i  va  plăcea  nimic  din  ce  am  eu  de  zis. 
Mi  s-a  spus  că  Regicidul  a  fugit  din  oraş.  Dă-mi  permisiunea 
să-1  aduc  în  faţa  justiţiei. 

Regele  îşi  legăna  cupa  cu  vin,  căzut  pe  gânduri.  Luă  o 
înghiţitură. 

-  Nu,  zise  el.  Nu  mai  vreau  să  aud  de  asta.  Jaime  ţi-a 
hăcuit  trei  oameni,  iar  tu  cinci  dintre  ai  lui.  Povestea  se 
termină  aici. 

Asta-i  noţiunea  ta  de  dreptate?  se  aprinse  Ned.  Dacă  da, 
atunci  sunt  bucuros  că  nu  mai  sunt  Mâna  ta.  Regina  privi 
spre  soţul  ei. 

-  Dacă  vrea  un  alt  bărbat  ar  fi  îndrăznit  să  vorbească  unui 
Targaryen  aşa  cum  ţi-a  vorbit  el  ţie... 

-  Mă  iei  drept  Aerys?  o  întrerupse  Robert. 

-  Te-am  luat  drept  rege.  Jaime  şi  Tyrion  sunt  propriii  tăi 
fraţi,  prin  toate  legiuirile  căsătoriei  şi  jurămintelor  care  ne 
unesc.  Starkii  l-au  gonit  pe  unul  şi  l-au  răpit  pe  celălalt. 
Omul  ăsta  te  dezonorează  cu  fiecare  respiraţie,  iar  tu  zaci 
aici  docil,  întrebându-1  dacă-1  doare  piciorul  şi  dacă  n-ar 
vrea  puţin  vin. 

Faţa  lui  Robert  se  întunecase  de  furie. 

-  De  câte  ori  trebuie  să-ţi  spun  să-ţi  ţii  gura,  femeie? 
Chipul  lui  Cersei  era  o  întruchipare  a  dispreţului. 

-  Ce  mai  haz  au  făcut  zeii  pe  seama  noastră,  spuse  ea. 
După  toate  regulile,  tu  ar  trebui  să  fii  în  fuste,  iar  eu  în 
cămaşă  de  zale. 

Purpuriu  la  faţă  de  furie,  regele  izbucni,  dându-i  o  lovitură 
grea,  cu  laţul  palmei,  peste  tâmplă.  Ea  se  lovi  de  masă  şi 
căzu  cu  zgomot;  totuşi,  Cersei  Lannister  nu  scoase  nici 
măcar  un  icnet.  Degetele  ei  subţiri  atinseră  obrazul,  în  vreme 
ce  pielea-i  albă  şi  moale  prinsese  deja  să  se  înroşească.  Până 
a  doua  zi,  urma  îi  va  acoperi  jumătate  din  faţă. 

-  Voi  purta  această  decoraţie  de  onoare,  anunţă  ea. 

-  Poart-o  în  tăcere,  altfel  te  onorez  din  nou,  promise 
Robert. 

Strigă  după  un  străjer,  Ser  Meryn  Trant  intră  în  încăpere, 
înalt  şi  sumbru  în  armura  sa  albă. 

-  Regina  e  obosită,  spuse  regele.  Condu-o  în  iatacul  ei. 
Cavalerul  o  ajută  pe  Cersei  să  se  ridice  şi  o  conduse  afară 
fără  nici  un  cuvânt.  Robert  se  întinse  după  butelcă  şi-şi 

umplu  cupa. 

-  Vezi  ce-mi  face,  Ned!  Regele  se  aşeză  ţinând  cupa  în 
palme.  Nevasta  mea  iubitoare.  Mama  copiilor  mei.  Furia  îi 
dispăruse,  iar  în  ochii  lui  se  întrezărea  o  nălucire  de  tristeţe 
şi  spaimă.  N-ar  fi  trebuit  s-o  lovesc.  Asta  nu  a  fost...  nu  a 
fost  ceva  regesc.  Privi  spre  palmele  sale,  de  parcă  n-ar  fi  ştiut 
ce  erau.  Am  fost  întotdeauna  puternic...  nimeni  nu-mi  putea 
sta  în  cale,  nimeni.  Cum  să  lupţi  cu  cineva,  dacă  nu  poţi  să 
loveşti?  Năucit,  regele  clătină  din  cap.  Rhaegar...  Rhaegar  a 
învins,  blestemat  să  fie.  L-am  ucis,  Ned,  i-am  înfipt  suliţa 
prin  armura  aceea  neagră,  direct  în  inima  lui  întunecată,  şi  a 
murit  la  picioarele  mele.  S-au  compus  şi  cântece  despre 
asta.  Totuşi,  într-un  fel,  el  a  învins.  O  are  pe  Lyanna  acum, 
iar  eu  o  am  pe  ea.  Regele  îşi  goli  cupa. 

-  Maiestatea  Voastră,  spuse  Ned  Stark,  trebuie  să  vorbim. 
Robert  îşi  apăsă  tâmplele  cu  degetele. 

-  Sunt  sătul  de  discuţii  despre  moarte.  Mâine  mă  duc  în 
pădurea  regelui  să  vânez.  Orice  ai  avea  de  spus  poate 
aştepta  până  mă  întorc. 

-  Dacă  zeii  sunt  îngăduitori,  nu  voi  mai  fi  aici  la 
întoarcerea  ta.  Mi-ai  poruncit  să  mă  întorc  la  Winterfell,  îţi 
aminteşti? 

Robert  se  ridică,  apucându-se  de  unul  dintre  stâlpii 
patului  ca  să-şi  menţină  echilibrul. 

-  Zeii  sunt  arareori  îngăduitori,  Ned.  Poftim,  e  a  ta.  Scoase 
din  căptuşeala  mantiei  clema  grea,  de  argint,  şi  o  aruncă  pe 
pat.  Fie  că-ţi  place,  fie  că  nu,  eşti  încă  Mâna  mea, 
blestematule.  îţi  interzic  să  pleci. 

Ned  luă  clema  de  argint.  Nu  i  se  dădea  de  ales,  din  câte  se 
părea.  Piciorul  îi  pulsa  de  durere  şi  se  simţea  neajutorat  ca 
un  copil. 

-  Fata  targaryeană. . .  Regele  gemu. 

-  Pe  cele  şapte  iaduri,  nu  mai  începe  din  nou  cu  ea.  S-a 
hotărât  deja.  Nu  mai  vreau  să  aud  nimic. 

-  De  ce  m-ai  dori  ca  Mână  dacă  refuzi  să-mi  asculţi 
sfaturile? 

-  De  ce?  Robert  izbucni  în  râs.  De  ce  nu?  Cineva  trebuie 
să  conducă  acest  regat  blestemat.  Pune-ţi  clema,  Ned.  Ţi  se 
potriveşte.  Iar  dacă  mi-o  mai  arunci  vreodată  în  faţă,  îţi  jur 
că  am  s-o  înfig  direct  în  pieptul  lui  Jaime  Lannister. 

CATELYN 


Cerul  de  la  răsărit  era  rozaliu  şi  auriu  când  soarele  se 
ridică  peste  Valea  lui  Arryn.  Catelyn  Stark  privea  cum  se 
răspândea  lumina,  iar  mâinile  ei  se  odihneau  pe  piatra 
sculptată  meşteşugit  a  balustradei  de  la  fereastră.  Dedesubt, 
lumea  se  colora  din  negru  în  vineţiu  şi  verde,  pe  măsură  ce 
zorii  traversau  câmpii  şi  păduri.  Ceţuri  alburii  se  ridicau 
deasupra  Lacrimilor  Alyssei,  acolo  unde  apele  fantomatice 
cădeau  peste  umerii  munţilor,  pentru  a-şi  începe  lunga 
scurgere  spre  platoul  Lăncii  Uriaşului.  Catelyn  putea  simţi 
pe  faţă  atingerea  fină  a  stropilor  de  apei! 

Alyssa  Arryn  îşi  văzuse  soţul,  fraţii  şi  copiii  măcelăriţi; 
totuşi,  cât  timp  trăise,  nu  vărsase  nici  o  lacrimă.  Aşa  că, 
după  moarte,  zeii  hotărâseră  că  nu-şi  va  afla  odihna  până  ce 
lacrimile  sale  nu  vor  uda  pământul  negru  al  Văii,  acolo  unde 
erau  îngropaţi  bărbaţii  pe  care-i  iubise.  Alyssa  era  moartă  de 
şase  mii  de  ani,  şi  totuşi  nici  o  picătură  din  torentul  de  apă 
nu  atinsese  vreodată  valea  aflată  departe,  jos.  Catelyn  sk 
întreba  cât  de  mare  va,  fi  cascada  lacrimilor  sale  când  ea  va 
muri. 

-  Povesteşte-mi  şi  restul,  zise  ea. 

-  Regicidul  adună  trupe  la  Casterly  Rock,  răspunse  Ser 
Rodrik  Cassel  din  camera  din  spatele  ei.  Fratele 
dumneavoastră  scrie  că  a  trimis  călăreţi  la  Rock,  cerându-i 
Lordului  Tywin  să-şi  declare  intenţiile,  însă  nu  a  primit  nici 
un  răspuns.  Edmure  le-a  poruncit  Lordului  Vance  şi 
Lordului  Piper  să  păzească  trecătoarea  de  sub  Dintele  de 
Aur.  Vă  jură  că  nu  va  ceda  nici  o  palmă  din  pământul  Casei 
Tully  fără  să-1  ude  mai  întâi  cu  sângele  Lannisterilor. 

Catelyn  se  întoarse  cu  spatele  spre  răsăritul  de  soare. 
Frumuseţea  lui  nu  reuşea  s-o  însenineze;  părea  o  cruzime  ca 
o  zi  să  înceapă  aşa  de  frumos  şi  să  se  termine  atât  de  rău 
precum  se  părea. 

-  Edmure  a  trimis  călăreţi  şi  a  făcut  promisiuni,  spuse  ea, 
însă  el  nu  este  Lord  de  Riverrun.  Ce-i  cu  tatăl  meu,  lordul? 

-  Mesajul  nu  pomeneşte  nimic  despre  Lord  Hoster, 
doamna  mea.  Ser  Rodrik  se  trase  de  favoriţi.  Crescuseră  albi 
ca  neaua  şi  aspri  ca  o  perie  în  timp  ce  el  se  refăcuse  de  pe 
urma  rănilor;  părea  din  nou  el  însuşi. 

-  Tatăl  meu  nu  i-ar  încredinţa  lui  Edmure  apărarea 

Riverrunului  decât  dacă  ar  fi  foarte  bolnav,  spuse  ea 
îngrijorată.  Ar  fi  trebuit  să  fiu  trezită  imediat  după  sosirea 
păsării. 

-  Sora  dumneavoastră  a  considerat  că  e  mai  bine  să  fiţi 
lăsată  să  dormiţi,  mi-a  spus  Maester  Colemon. 

-  Ar  fi  trebuit  să  fiu  trezită  imediat,  insistă  ea. 

-  Maester  mi-a  spus  că  sora  dumneavoastră  intenţiona  să 
vă  vorbească  după  luptă. 

-  Deci  tot  vrea  să  săvârşească  farsa  aceea?  Catelyn  făcu  o 
grimasă.  Piticul  a  folosit-o  ca  pe  un  set  de  fluiere,  iar  ea  este 
prea  surdă  ca  să  audă  melodia.  Indiferent  ce  se  va  întâmpla 
în  această  dimineaţă,  Ser  Rodrik,  se  va  întâmpla  după  ce  noi 
vom  fi  plecat.  Locul  meu  este  la  Winterfell,  cu  fiii  mei.  Dacă 
eşti  destul  de  întremat  ca  să  călătoreşti,  am  să-i  cer  Lysei  o 
escortă  care  să  ne  însoţească  până  la  Gulltown.  De  acolo 
putem  lua  o  corabie. 

-  O  altă  corabie?  Ser  Rodrik  căpătase  o  paloare  verzuie, 
dar  izbuti  să,  nu  se  înfioare.  După  cum  spuneţi,  doamna 
mea. 

Bătrânul  cavaler  aşteptă  în  faţa  uşii  ei  când  Catelyn  îşi 
chemă  servitorii  oferiţi  de  Lysa.  Dacă  ar  vorbi  cu  sora  ei 
înaintea  duelului,  poate  că  ar  face-o  să  se  răzgândească, 
chibzui  ea  pe  când  o  îmbrăcau.  Deciziile  Lysei  se  modificau 
în  funcţie  de  stările  ei,  iar  acestea  se  schimbau  cu  fiecare 
oră.  Fata  timidă  pe  care  o  cunoscuse  la  Riverrun  devenise  o 
femeie  care  era  când  trufaşă,  când  temătoare,  când  crudă, 
nepăsătoare,  timidă,  încăpăţânată,  încrezută  şi,  mai  presus 
de  toate,  nestatornică. 

Când  temnicerul  acela  îngrozitor  al  ei  venise  târându-se 
ca  să  le  anunţe  că  Tyrion  Lannister  hotărâse  să 
mărturisească  tot,  Catelyn  o  îndemnase  pe  Lysa  să-1  aducă 
pe  pitic  să  discute  între  patru  ochi,  însă  nu,  ea  trebuise  să 
facă  un  spectacol,  plimbându-1  prin  faţa  tuturor  din  Vale.  Iar 
acum,  asta... 

-  Lannister  este  prizonierul  meu,  îi  spuse  ea  lui  Ser  Rodrik 
pe  când  coborau  treptele  turnului,  străbătând  sălile  reci  şi 
albe  de  la  Eyrie.  Catelyn  purta  o  haină  de  lână  gri,  cu  o 
centură  argintie.  Surorii  mele  trebuie  să  i  se  reamintească 
asta. 

La  uşile  apartamentelor  Lysei  se  loviră  de  unchiul  ei,  care 
tocmai  ieşea. 

-  Mergeţi  la  circul  nebunilor?  izbucni  Ser  Brynden.  Te-aş 
sfătui  să-i  bagi  minţile  în  cap  surorii  tale,  dacă  aş  crede  că  ar 
servi  la  ceva,  dar  mă  tem  că  n-ai  face  decât  să-ţi  zdreleşti 
mâinile. 

-  A  sosit  o  pasăre  de  la  Riverrun,  începu  Catelyn,  cu  o 
scrisoare  de  la  Edmure... 

-  Ştiu,  copilă.  Peştele  negru  care  i  se  vedea  pe  mantie  era 
singura  concesie  făcută  de  Brynden  ornamentelor.  A  trebuit 
să  aflu  asta  de  la  Maester  Colemon.  I-am  cerut  surorii  tale 
permisiunea  să  iau  o  mie  de  oameni  şi  să  plec  spre  Riverrun 
cu  toată  graba.  Ştii  ce  mi-a  răspuns?  Valea  nu~şi  poate 
permite  să  se  lipsească  de  o  mie  de  săbii,  nici  măcar  de  una 
singură,  unchiule.  Eşti  Cavalerul  Porţii.  Locul  tău  este  aici. 
Ecourile  unui  râs  de  copil  se  strecurară  pe  uşile  din  spatele 
lor,  iar  unchiul  ei  privi  întunecat  peste  umăr.  Ei,  atunci  i-am 
spus  că  n-are  decât  să-şi  găsească  un  alt  Cavaler  al  Porţii. 
Peşte  negru  sau  nu,  eu  sunt  tot  un  Tully.  Plec  spre  Riverrun 
la  lăsarea  serii. 

Catelyn  nu  se  putu  preface  surprinsă. 

-  Singur?  Ştii  la  fel  de  bine  ca  mine  că  nu  vei  supravieţui 
pe  drumul  de  munte.  Ser  Rodrik  şi  cu  mine  ne  întoarcem  la 
Winterfell.  Vino  cu  noi,  unchiule.  îţi  dau  eu  o  mie  de  oameni. 
Riverrun  nu  va  lupta  singur. 

Brynden  chibzui  câteva  clipe,  apoi  dădu  din  cap, 
încuviinţând  dintr-o  dată. 

-  Fie  cum  spui  tu.  Până  acasă  e  cale  lungă,  dar  aşa  am 
mai  multe  şanse  să  ajung  acolo.  Te  aştept  jos.  Plecă  cu  pas 
întins,  cu  mantia  fluturând  în  urma  lui. 

Catelyn  schimbă  o  privire  cu  Ser  Rodrik.  Trecură  de  uşi, 
mergând  spre  locul  de  unde  se  auzea  sunetul  ascuţit  al 
chicotelilor  de  copil. 

Apartamentul  Lysei  dădea  într-o  mică  grădină,  un  cerc  de 
pământ  şi  iarbă  pe  care  fuseseră  plantate  flori  albastre, 
străjuit  din  toate  părţile  de  turnuri  înalte  şi  albe. 
Constructorii  intenţionaseră  ca  asta  să  fie  grădina  zeilor, 
însă  Eyrie  se  ridica  pe  piatra  dură  a  muntelui,  aşa  că  nu 
conta  cât  de  mult  pământ  era  adus  de  jos,  din  vale,  tot  nu 
puteau  face  să  prindă  rădăcini  aici  copacul  inimii.  Aşa  că 
Lorzii  de  Eyrie  plantaseră  iarbă  şi  risipiseră  statui  printre 
arbuştii  pitici,  înfloriţi.  Aici  era  locul  unde  se  vor  întâlni  cei 
doi  cavaleri  pentru  a-şi  pune  viaţa,  şi  pe  cea  a  lui  Tyrion 

Lannister,  în  mâinile  zeilor. 

Lysa,  proaspăt  îmbăiată  şi  înveşmântată  în  catifea  crem, 
cu  un  şirag  de  safire  şi  alte  pietre  preţioase  în  jurul  gâtului  ei 
alb  ca  laptele,  reunise  curtea  pe  terasa  care  domina  terenul 
de  luptă,  fiind  înconjurată  de  cavalerii  ei,  de  slujitori  şi  lorzi 
mai  mari  sau  mai  mici.  Majoritatea  sperau,  încă,  să  se 
căsătorească  cu  ea  şi  să  domnească  în  Valea  lui  Arryn.  Din 
câte  văzuse  Catelyn  în  decursul  şederii  ei  la  Eyrie,  era  o 
speranţă  deşartă. 

Fusese  construit  şi  un  podium  de  lemn,  pentru  înălţarea 
scaunului  lui  Robert;  acolo  stătea  Lordul  de  Eyrie,  chicotind 
şi  bătând  din  palme,  iar  un  păpuşar  cocoşat,  îmbrăcat  în 
haine  tărcate,  făcea  doi  cavaleri  din  lemn  să  se  lovească  şi  să 
se  tot  împungă.  Vase  cu  frişca  şi  coşuri  cu  mure  fuseseră 
aşezate  pe  masă,  iar  oaspeţii  sorbeau  din  cupele  de  argint 
gravat  un  vin  dulce,  portocaliu,  aromat.  Circul  nebunilor,  îi 
spusese  Brynden  şi  nu  era  de  mirare. 

Pe  partea  cealaltă  a  terasei,  Lysa  râse  înveselită  de  vreuna 
dintre  glumele  Lordului  Hunter  şi  culese  o  mură  de  pe  vârful 
pumnalului  lui  Ser  Lyn  Corbray.  Erau  pretendenţi  la  mâna 
ei  care  se  aflau  destul  de  mult  în  graţiile  Lysei. . .  cel  puţin  pe 
ziua  de  azi.  Catelyn  n-ar  fi  putut  spune  care  dintre  ei  era  mai 
puţin  potrivit.  Eon  Hunter  era  chiar  mai  bătrân  decât  fusese 
Jon  Arryn,  pe  jumătate  ologit  de  gută  şi  năpăstuit  cu  trei  fiii 
certăreţi,  unul  mai  hrăpăreţ  decât  celălalt.  Ser  Lyn  era  un 
caraghios  de  alt  fel:  subţire  şi  arătos,  moştenitor  al  unei 
Case  vechi,  dar  scăpătate,  însă  încrezut,  nepăsător,  aprig  la 
fire  şi,  se  mai  şoptea,  deloc  interesat  de  farmecele  intime  ale 
femeilor. 

Când  Lysa  dădu  cu  ochii  de  Catelyn,  o  întâmpină  cu  o 
îmbrăţişare  de  soră  şi  un  sărut  umed  pe  obraz. 

-  E  o  dimineaţă  minunată,  nu-i  aşa?  Zeii  ne  zâmbesc, 
încearcă  o  cupă  cu  vin,  scumpă  surioară.  Lordul  Hunter  a 
fost  destul  de  amabil  să  ne  trimită  licoarea  din  propriile  sale 
pivniţe. 

-  Mulţumesc,  nu.  Lysa,  trebuie  să  vorbim. 

-  După,  îi  promise  sora  ei  şi  deja  se  întoarse  în  altă  parte. 

-  Acum.  Catelyn  vorbise  ceva  mai  tare  decât  ar  fi  dorit. 
Bărbaţii  se  răsuciră  spre  ea,  să  privească.  Lysa,  nu  poţi 
continua  cu  această  sminteală.  Pezevenghiul  are  valoare 
doar  în  viaţă.  Mort  nu-i  decât  hrană  pentru  ciori.  Iar  dacă 

concurentul  lui  învinge  aici. . . 

-  Slabe  şanse  să  se  întâmple  aşa  ceva,  doamna  mea,  o 
asigură  Lordul  Hunter,  bătând-o  pe  umăr  cu  mâna  lui 
năpădită  de  pete  de  la  ficat.  Ser  Vardis  este  un  luptător 
aprig.  îl  va  termina  repede  pe  lefegiu. 

-  Chiar  aşa,  domnul  meu?  zise  Catelyn  cu  răceală.  Mă 
întreb.  îl  mai  văzuse  pe  Bronn  luptând  pe  drumul  de  munte; 
nu  fusese  un  accident  faptul  că  supravieţuise  călătoriei  în 
timp  ce  alţi  bărbaţi  muriseră.  Se  mişca  precum  o  panteră,  iar 
sabia  aceea  urâtă  a  lui  părea  că  este  o  prelungire  a  braţului. 

Pretendenţii  Lysei  se  înghesuiau  în  jurul  lor  precum 
albinele  la  o  floare. 

-  Femeile  înţeleg  foarte  puţin  din  toate  astea,  zise  Ser 
Morton  Waynwood.  Ser  Vardis  este  cavaler,  scumpă  doamnă. 
Cât  despre  celălalt,  ei  bine,  cei  ca  el  sunt  nişte  laşi  în 
adâncul  inimii  lor.  Sunt  destul  de  folositori  în  bătălii,  cu  mii 
de  alţii  ca  ei  în  jur,  dar  pune-i  să  lupte  singuri  şi  întreaga 
bărbăţie  li  se  scurge  în  pământ. 

-  Adevărat  grăiţi,  spuse  Catelyn  cu  o  politeţe  care  o  făcu  s- 
o  doară  gura.  Ce  vom  câştiga,  oare,  prin  moartea  piticului? 
Doar  nu  vă  închipuiţi  că  lui  Jaime  o  să-i  pese  câtuşi  de  puţin 
că  i-am  oferit  fratelui  său  un  proces  înainte  de  a-1  azvârli  de 
pe  munte? 

-  Decapitaţi-1,  sugeră  Ser  Lyn  Corbray.  Când  Regicidul  va 
primi  capul  piticului,  va  fi  ca  un  avertisment  pentru  el. 

Lysa  scutură  nerăbdătoare  din  părul  ei  roşcat,  lung  până 
la  şold. 

-  Lordul  Robert  vrea  să-1  vadă  zburând,  spuse  ea,  de 
parcă  asta  ar  fi  rezolvat  problemele.  Iar  Pezevenghiul  nu 
poate  da  vina  pe  altcineva.  Chiar  el  a  fost  cel  care  a  cerut 
judecata  prin  luptă. 

-  Lady  Lysa  nu  a  avut  o  cale  onorabilă  de  a-1  refuza,  chiar 
dacă  ar  fi  vrut,  spuse  Lord  Hunter,  plicticos  ca  întotdeauna. 

Ignorându-i  pe  toţi,  Catelyn  se  întoarse  cu  toată  hotărârea 
spre  sora  ei. 

-  îţi  reamintesc  că  Tyrion  Lannister  este  prizonierul  meu. 

-  Iar  eu  îţi  reamintesc  ţie  că  piticul  mi-a  omorât  soţul  ! 
Vorbea  cu  glas  ridicat.  A  otrăvit  Mâna  Regelui  şi  1-a  lăsat  pe 
scumpul  meu  copil  orfan  de  tată,  iar  acum  vreau  să-1  văd 
plătind. 

Răsucindu-se,  cu  rochia  fâlfâind  în  jurul  ei,  Lysa  străbătu 

terasa.  Ser  Lyn,  Ser  Morton  şi  ceilalţi  pretendenţi  se  scuzară 
dând  scurt  din  cap  şi  o  luară  pe  urmele  ei. 

-  Credeţi  că  a  făcut  toate  astea?  întrebă  Ser  Rodrik  cu 
voce  scăzută,  după  ce  rămaseră  din  nou  singuri.  L-a  ucis  pe 
Lordul  Jon,  după  cum  se  spune?  Pezevenghiul  neagă  asta  tot 
timpul,  şi  încă  foarte  aprig. 

-  Cred  că  Lannisterii  l-au  ucis  pe  Lord  Arryn,  răspunse 
Catelyn,  dar  dacă  a  fost  Tyrion,  Ser  Jaime  sau  regina,  ori  toţi 
laolaltă,  nu  aş  putea  spune. 

Lysa  o  menţionase  şi  pe  Cersei  în  scrisoarea  pe  care  o 
trimisese  la  Winterfell,  dar  acum  părea  sigură  că  Tyrion 
fusese  ucigaşul...  poate  şi  pentru  că  piticul  era  aici,  în  vreme 
ce  regina  se  afla  în  siguranţă,  în  spatele  zidurilor  Fortăreţei 
Roşii,  la  sute  de  leghe  spre  sud.  Catelyn  aproape  că  ar  fi  vrut 
să  fi  ars  scrisoarea  surorii  sale  înainte  de  a  o  fi  citit. 

Ser  Rodrik  se  trase  de  perciuni. 

-  Otravă,  ei  bine...  asta  ar  putea  fi  lucrătura  piticului, 
destul  de  posibil.  Ori  a  lui  Cersei.  Se  spune  că  otrava  este 
arma  femeii,  îmi  cer  iertare,  doamna  mea.  Regicidul...  Acum, 
nu  că  aş  avea  eu  prea  mare  preţuire  pentru  el,  însă  nu-i 
genul.  Prea  îi  place  să  vadă  sânge  pe  sabia  aia  a  lui  aurită. 
Otravă  a  fost,  doamna  mea? 

Catelyn  se  încruntă,  uşor  nesigură. 

-  Cum  altcumva  ar  fi  putut  face  să  pară  moarte  naturală? 
în  spatele  ei,  Lordul  Robert  ţipă  de  încântare  când  unul 
dintre  cavalerii  de  lemn  îl  tăie  în  două  pe  celălalt,  risipind  pe 
terasă  o  avalanşă  de  rumeguş  roşu.  Privi  spre  nepotul  ei  şi 
oftă.  Băiatul  ăsta  este  total  indisciplinat.  Nu  va  fi  niciodată 
suficient  de  puternic  ca  să  domnească,  dacă  nu  e  luat  de 
lângă  maică-sa  pentru  o  vreme. 

-  Tatăl  său,  lordul,  ar  fi  fost  de  acord  cu  tine,  se  auzi  o 
voce  lângă  ea.  Se  întoarse  pentru  a-1  privi  pe  Maester 
Colemon,  cu  o  cupă  de  vin  în  mână.  Avea  de  gând  să-1 
trimită  pe  băiat  la  Piatra  Dragonului  pentru  a  fi  crescut, 
ştiţi...  Oh,  dar  vorbesc  fără  să  gândesc.  Mărul  lui  Adam  îi 
juca  nervos  sub  colierul  de  Maester.  Mă  tem  că  am  băut  prea 
mult  din  vinul  excelent  al  Lordului  Hunter.  Perspectivele 
unei  vărsări  de  sânge  mi-au  întins  nervii  la  maximum. 

-  Greşiţi,  Maester,  spuse  Catelyn.  Era  vorba  de  Casterly 
Rock,  nu  de  Piatra  Dragonului,  iar  aceste  aranjamente  au 
fost   făcute   după   moartea   Mâinii,    fără  consimţământul 

surorii  mele. 

Capul  lui  se  scutură  atât  de  viguros  la  capătul  gâtului 
nefiresc  de  lung,  încât  păru  că  el  însuşi  este  o  marionetă. 

-  Nu,  vă  cer  iertare,  doamna  mea,  însă  Lordul  Jon  a  fost 
cel  care... 

Un  clopot  răsună  cu  zgomot  mare  sub  ei.  înalţii  lorzi  şi 
fetele  care  serveau  întrerupseră  ceea  ce  făceau  şi  se  duseră 
la  balustradă.  Jos,  doi  străjeri  cu  mantii  azurii  îl  conduceau 
pe  Tyrion  Lannister.  Septonul  rotofei  din  Eyrie  îl  escortă 
până  la  statuia  din  centrul  grădinii  -  o  femeie  plângând, 
sculptată  în  marmură  albă  cu  vinişoare,  care,  fără  nici  o 
îndoială,  trebuia  să  fie  Alyssa. 

-  Omuleţul  rău,  făcu  Lordul  Robert,  chicotind.  Mamă,  pot 
să-1  fac  să  zboare?  Vreau  să-1  văd  cum  zboară. 

-  Mai  târziu,  scumpul  meu  copil,  îi  promise  Lysa. 

-  întâi  judecata,  făcu  Ser  Lyn  Corbray,  apoi  execuţia. 

O  clipă  mai  târziu,  cei  doi  adversari  îşi  făcură  apariţia  din 
părţi  opuse  ale  grădinii.  Cavalerul  era  asistat  de  doi  tineri 
scutieri,  iar  mercenarul  de  maestrul  de  arme  de  la  Eyrie. 

Ser  Vardis  Egen  era  acoperit  de  oţel  din  cap  până-n 
picioare,  încastrat  în  armura  grea,  îmbrăcată  peste  cămaşa 
de  zale  şi  o  tunică  vătuită.  Rondele  mari,  emailate  în  crem  şi 
albastru,  cu  blazonul  cu  luna  şi  şoimul  al  Casei  Arryn,  îi 
protejau  îmbinările  vulnerabile  de  la  braţe  şi  piept.  O 
fustanelă  de  metal  călit  îl  acoperea  de  la  şold  până  la 
jumătatea  coapselor,  iar  o  apărătoare  solidă  îi  înconjura 
gâtul.  De  pe  laturile  coifului  se  întindeau  aripi  de  şoim,  iar 
viziera  era  ca  un  cioc  ascuţit  de  metal,  cu  o  deschidere 
subţire  care-i  permitea  să  vadă. 

Bronn  era  atât  de  puţin  protejat  de  armură,  încât  părea 
dezgolit  pe  lângă  cavaler.  Purta  doar  o  cămaşă  de  zale 
neagră,  unsă,  aşezată  peste  pieptarul  din  piele  tare,  un  coif 
rotund,  deschis,  şi  o  glugă  de  zale.  Cizmele  sale  de  piele,  cu 
apărătoare  de  oţel  pentru  fluierul  piciorului,  ofereau  o 
oarecare  protecţie,  iar  pe  degetele  mănuşilor  erau  cusute 
discuri  din  fier  negru.  Totuşi,  Catelyn  observă  că  mercenarul 
era  cu  jumătate  de  palmă  mai  înalt  decât  adversarul  său, 
având  deci  o  alonjă  mai  mare...  iar  Bronn  era  cu 
cincisprezece  ani  mai  tânăr  decât  el,  dacă  era  s-o  spună  pe  a 
dreaptă. 

îngenuncheară  în  iarbă,  lângă  femeia  care  plângea,  faţă  în 

faţă,  avându-1  pe  Lannister  între  ei.  Septonul  scoase  o  sferă 
de  cristal,  faţetată,  din  sacul  de  stofă  moale,  atârnat  la  şold. 
O  ridică  deasupra  capului,  iar  lumina  se  sparse  în  ţăndări. 
Pe  chipul  Pezevenghiului  dansau  curcubee.  Cu  o  voce  înaltă, 
solemnă,  cântată,  septonul  ceru  zeilor  să  privească  în  jos  şi 
să  fie  martori,  să  afle  adevărul  din  sufletul  acestui  om,  să-i 
dăruiască  viaţa  şi  libertatea  dacă  era  nevinovat,  sau  moartea 
dacă  era  vinovat.  Vocea  lui  se  reverberă  în  turnurile  din  jur. 

Când  şi  ultimul  ecou  se  stinse,  septonul  coborî  globul  de 
cristal  şi  părăsi  în  grabă  scena.  Tyrion  se  aplecă  şi  şopti  ceva 
la  urechea  lui  Bronn  înainte  ca  străjerii  să-1  ducă  de  acolo. 
Mercenarul  se  ridică  râzând  şi  îndepărtă  un  fir  de  iarbă  de 
pe  genunchiul  său. 

Robert  Arryn,  Lord  de  Eyrie  şi  Apărător  al  Văii,  se  foia 
nerăbdător  în  scaunul  său  înălţat. 

-  Când  au  de  gând  să  lupte?  întrebă  el  nemulţumit. 

Ser  Vardis  era  ajutat  să  se  ridice  în  picioare  de  unul  dintre 
scutierii  săi.  Celălalt  îi  aduse  un  scut  triunghiular  de 
aproape  patru  picioare  înălţime,  din  lemn  greu,  de  stejar, 
punctat  cu  ţinte  de  fier.  1-1  legară  de  antebraţul  stâng.  Când 
maestrul  de  arme  al  Lysei  îi  oferi  şi  lui  Bronn  unul 
asemănător,  mercenarul  scuipă  şi  făcu  semn  că  nu  avea 
nevoie.  O  barbă  aspră,  de  trei  zile,  îi  acoperea  falca  şi  obrajii, 
iar  dacă  nu  se  bărbierise,  nu  era  pentru  că  ducea  lipsa  unei 
lame;  tăişul  săbiei  sale  arunca  strălucirea  periculoasă  a 
oţelului  care  fusese  ascuţit  în  fiecare  zi,  ore  în  şir,  până  ce 
devenise  prea  tăios  pentru  a  putea  fi  atins. 

Ser  Vardis  întinse  o  mână  înmănuşată,  iar  scutierul  îi 
puse  în  pumn  o  frumoasă  sabie  cu  două  tăişuri.  Lama  era 
gravată  cu  motive  decorative  din  argint,  delicate,  înfăţişând 
un  cer  de  munte;  mânerul  era  un  cap  de  şoim,  iar  garda  era 
fasonată  ca  o  pereche  de  aripi. 

-  Am  comandat  sabia  asta  pentru  Jon,  la  Debarcaderul 
Regelui,  le  povesti  Lysa  cu  mândrie  oaspeţilor  ei,  în  vreme 
ce-1  priveau  pe  Ser  Vardis  încercând  o  lovitură  de 
antrenament.  O  purta  cu  el  ori  de  câte  ori  şedea  pe  Tronul  de 
Fier,  în  locul  Regelui  Robert.  Nu-i  un  lucru  frumos?  Mi  s-a 
părut  cel  mai  potrivit  ca  reprezentantul  nostru  să-1  răzbune 
pe  Jon  cu  propria  sa  armă. 

Sabia  gravată  cu  argint  era,  fără  nici  o  îndoială, 
minunată,  dar  lui  Catelyn  i  se  părea  că  Ser  Vardis  s-ar  fi 

simţit  mai  bine  cu  propria  sa  sabie.  Totuşi,  nu  spuse  nimic; 
era  sătulă  de  certurile  inutile  cu  sora  sa. 

-  Faceţi-i  să  se  lupte!  ţipă  Lordul  Robert. 

Ser  Vardis  se  întoarse  spre  Lordul  de  Eyrie  şi-şi  ridică 
sabia  în  semn  de  salut. 

-  Pentru  Eyrie  şi  pentru  Vale! 

Tyrion  Lannister  fusese  aşezat  la  balconul  aflat  de  partea 
cealaltă  a  grădinii,  flancat  de  străjeri.  Bronn  îi  adresă  un 
salut  scurt. 

-  Aşteaptă  porunca  ta,  îi  spuse  Lady  Lysa  fiului  ei,  lordul. 

-  Luptaţi!  strigă  băiatul,  cu  mâinile  tremurând  în  timp  ce 
se  prindeau  de  scaun. 

Ser  Vardis  se  răsuci,  ridicându-şi  scutul  greu.  Bronn  se 
întoarse  ca  să-1  înfrunte.  Săbiile  lor  zăngăniră  în  acelaşi 
timp,  o  dată,  de  două  ori,  încercându-se.  Mercenarul  se  trase 
un  pas  înapoi.  Cavalerul  veni  după  el,  ţinându-şi  scutul  în 
faţă.  încercă  o  lovitură,  însă  Bronn  sări  îndărăt,  ţinându-se 
în  afara  razei  lui  de  acţiune,  iar  sabia  de  argint  nu  tăie  decât 
aerul.  Bronn  îl  ocoli  dinspre  dreapta,  iar  Ser  Vardis  se  răsuci 
spre  a-1  urmări,  ţinând  scutul  între  ei.  Cavalerul  înainta, 
păşind  cu  prudenţă  pe  solul  denivelat.  Mercenarul  cedă,  iar 
un  zâmbet  uşor  i  se  desenă  pe  buze.  Ser  Vardis  atacă, 
lovind,  însă  Bronn  sări,  distanţându-se  de  el,  săltându-se 
uşor  peste  piatra  joasă  acoperită  cu  muşchi.  Acum 
mercenarul  făcu  un  ocol  spre  stânga,  departe  de  scut,  spre 
partea  neprotejată  a  cavalerului.  Ser  Vardis  încercă  să-i 
lovească  picioarele,  însă  nu  ajungea  până  acolo.  Bronn 
dansă,  retrăgându-se  şi  mai  mult  spre  stânga.  Ser  Vardis  se 
răsuci  pe  loc. 

-  Omul  e  un  las,  decretă  Lordul  Hunter.  Stai  şi  luptă, 
laşule! 

Alte  voci  i  se  alăturară,  cu  aceleaşi  îndemnuri.  Catelyn 
privi  spre  Ser  Rodrik.  Maestrul  ei  de  arme  scutură  scurt  din 
cap. 

-  Vrea  să-1  facă  pe  Ser  Vardis  să-1  alerge.  Greutatea 
armurii  şi  a  scutului  l-ar  obosi  chiar  şi  pe  cel  mai  puternic 
dintre  bărbaţi. 

Ea  mai  văzuse  bărbaţi  antrenându-se  în  lupta  cu  sabia, 
aproape  în  fiecare  zi  din  viaţa  ei,  urmărise  cincizeci  de 
turniruri,  însă  aici  se  petrecea  ceva  diferit  şi  mult  mai 
periculos:  un  dans  în  care  cel  mai  mic  pas  greşit  însemna 

moartea.  Pe  când  privea,  amintirea  unui  alt  duel,  din  alte 
vremuri,  îi  reveni  în  minte,  de  parcă  s-ar  fi  întâmplat  ieri. 

Se  întâlniseră  în  curtea  inferioară  de  la  Riverrun.  Când 
Brandon  văzu  că  Petyr  purta  numai  un  coif,  pieptar  şi 
cămaşă  de  zale,  îşi  dădu  şi  el  jos  mare  parte  din  armură. 
Petyr  o  implorase  să-i  dea  o  eşarfă  pe  care  s-o  poarte,  însă  ea 
îl  refuzase.  Tatăl  său,  lordul,  o  promisese  lui  Brandon  Stark, 
aşa  că  i-o  dăduse  lui,  o  eşarfă  de  un  albastru-palid,  pe  care 
brodase  păstrăvul  săltăreţ  de  Riverrun.  Pe  când  îi  îndesa 
eşarfa  în  mână,  îl  rugase: 

-  E  doar  un  flăcău  smintit,  însă  l-am  iubit  ca  pe  un  frate. 
M-ar  mâhni  foarte  tare  să-1  văd  murind. 

Iar  logodnicul  ei  o  privise  cu  ochi  cenuşii,  reci,  de  Stark, 
şi-i  promisese  că  va  cruţa  viaţa  băiatului  care  o  iubea. 

Lupta  aceea  se  terminase  aproape  imediat  ce  începuse. 
Brandon  era  un  bărbat  în  toată  firea  şi-1  mânase  pe  Degeţel 
prin  toată  curtea  şi  în  jos,  pe  treptele  dând  spre  apă, 
azvârlind  asupra  lui  o  ploaie  de  oţel  la  fiecare  pas,  până  ce 
băiatul  ajunsese  să  se  clatine  şi  să  sângereze  din  zeci  de 
răni. 

-  Abandonează!  îi  strigase  el  de  mai  multe  ori,  însă  Petyr 
scutura  doar  din  cap  şi  continua  să  lupte  mohorât. 

Când  râul  le  ajunsese  la  glezne,  Brandon  pusese  capăt 
luptei,  cu  o  lovitură  brutală  care  trecuse  prin  cămaşa  de  zale 
a  lui  Petyr  şi  prin  pielea  tare,  înfigându-se  în  carnea  moale 
de  sub  coaste,  atât  de  adânc,  încât  Catelyn  fusese  sigură  că 
rana  era  mortală.  O  privise  pe  când  îşi  dăduse  drumul  în  jos 
şi  murmurase  „Cat"  în  timp  ce  sângele  ţâşnise  printre 
degetele  lui  înzăuate.  Crezuse  că  uitase  de  toate  astea. 

Atunci  fusese  ultima  dată  când  îi  văzuse  chipul...  până  în 
ziua  când  fusese  adusă  înaintea  lui,  la  Debarcaderul  Regelui. 

Trecuseră  două  săptămâni  până  când  Degeţel  se 
întremase  suficient  ca  să  poată  pleca  de  la  Riverrun,  însă 
tatăl  ei,  lordul,  îi  interzisese  să-1  viziteze  în  turnul  unde  bolea 
în  pat.  Lysa  îl  ajutase  pe  Maesterul  lor  să-1  îngrijească;  în 
zilele  acelea,  ea  era  mai  blândă  şi  mai  timidă.  Edmure  îl 
căutase  şi  el,  însă  Petyr  îl  gonise.  Fratele  ei  fusese  scutierul 
lui  Brandon  la  acel  duel,  iar  Degeţel  nu  putea  ierta  aşa  ceva. 
îndată  ce  se  înzdrăvenise  cât  să  poată  fi  deplasat,  Lordul 
Hoster  Tully  îl  trimisese  pe  Petyr  Baelish  departe,  într-o 
litieră  închisă,  să-şi  petreacă  convalescenţa  la  Degete,  pe 

vârful  ras  de  vânturi  al  stâncii  pe  care  se  născuse. 

Zăngănitul  oţelului  care  lovea  oţelul  o  readuse  pe  Catelyn 
din  nou  în  prezent.  Ser  Vardis  se  năpustea  din  greu  asupra 
lui  Bronn,  împingându-1  cu  scutul  şi  sabia.  Mercenarul  se 
retrăgea,  parând  fiecare  lovitură,  păşind  cu  dexteritate  peste 
pietre  şi  rădăcini,  fără  să-şi  ia  niciodată  ochii  de  la 
adversarul  său.  Era  mai  rapid,  observă  Catelyn:  sabia 
argintată  a  cavalerului  nu  reuşea  să-1  atingă,  însă  sabia  lui 
cenuşie,  urâtă,  smulse  o  aşchie  din  pieptarul  lui  Ser  Vardis. 

Scurta  furie  a  încleştării  se  termină  pe  cât  de  repede 
începuse  când  Bronn  făcu  un  pas  lateral  şi  se  strecură  în 
spatele  statuii.  Ser  Vardis  se  repezi  după  el,  tăind  o  bucată 
de  marmură  albă  din  coapsa  Alyssei. 

-  Nu  se  luptă  bine,  mamă,  se  plânse  Lordul  de  Eyrie. 
Vreau  să-i  văd  cum  luptă, 

-  Vor  lupta,  copile  scump,  îl  linişti  mama  sa.  Mercenarul 
nu  poate  fugi  toată  ziua. 

Unii  dintre  lorzii  de  pe  terasa  Lysei  schimbară  câteva 
glume  batjocoritoare  pe  când  îşi  reumplură  cupele  cu  vin, 
însă  pe  partea  cealaltă  a  grădinii,  Tyrion  Lannister,  cu  ochii 
lui  bicolori,  privea  dansul  celor  doi  adversari  de  parcă  nu  ar 
mai  fi  existat  nimic  altceva  pe  lume. 

Bronn  ieşi  din  spatele  statuii  aprig  şi  cu  viteză, 
deplasându-se  tot  spre  stânga  şi  aţintind  o  lovitură  dată  cu 
ambele  mâini  spre  partea  dreaptă  a  cavalerului,  neprotejată. 
Ser  Vardis  o  bloca,  dar  neîndemânatic,  iar  sabia 
mercenarului  fulgeră  în  sus,  spre  capul  său.  Metalul  răsună 
şi  aripile  de  şoim  se  rupseră  cu  un  pocnet.  Ser  Vardis  făcu  o 
jumătate  de  pas  înapoi,  pentru  a  se  pregăti,  şi  îşi  ridică 
scutul.  Aşchii  de  stejar  zburară  din  scut  când  sabia  lui 
Bronn  tăie  din  peretele  de  lemn.  Mercenarul  sări  la  stânga 
din  nou,  dincolo  de  scut,  şi-1  prinse  pe  Ser  Vardis  cu  o 
lovitură  peste  burtă,  tăişul  ca  de  brici  al  săbiei  sale  lăsând  o 
urmă  strălucitoare  acolo  unde  muşcase  din  platoşa 
cavalerului. 

Ser  Vardis  împinse  înainte  piciorul  din  spate,  propria  sa 
sabie  argintie  pogorându-se  într-o  lovitură  sălbatică.  Bronn  o 
pară,  deviind-o  într-o  parte,  şi  se  desprinse  din  nou. 
Cavalerul  izbi  femeia  plângând,  lovindu-i  soclul.  Clătinându- 
se,  se  retrase,  mişcându-şi  capul  într-o  parte  şi-n  alta, 
căutându-şi  adversarul.  Deschizătura  îngustă  a  vizierei  sale 

îi  reducea  câmpul  vizual. 

-  în  spatele  dumneavoastră,  ser!  strigă  Lordul  Hunter, 
însă  prea  târziu. 

Bronn  îşi  coborî  sabia  cu  întreaga  forţă  a  ambelor  mâini, 
lovindu-1  pe  Ser  Vardis  în  cotul  braţului  cu  care  ţinea  arma. 
Metalul  subţire,  călit,  care-i  proteja  încheietura  plesni. 
Cavalerul  gemu  întorcându-se,  ridicându-şi  arma.  De  data 
asta,  Bronn  rămase  pe  loc.  Săbiile  se  încrucişară,  iar 
cântecul  oţelului  umplu  grădina  şi  reverbă  în  turnurile  albe 
de  la  Eyrie. 

-  Ser  Vardis  e  rănit,  anunţă  Ser  Rodrik,  cu  vocea  sa  gravă. 
Lui  Catelyn  nu  mai  trebuia  să  i  se  spună  asta;  avea  ochi 

să  vadă  şi  singură,  putea  zări  firişorul  de  sânge  curgând  de-a 
lungul  antebraţului  cavalerului,  umezeala  de  la  încheietura 
cotului.  Fiecare  dintre  eschivele  lui  era  mai  lentă  şi  mai  joasă 
decât  precedenta.  Ser  Vardis  se  răsuci  spre  adversar, 
încercând  să-şi  folosească  scutul  ca  să  blocheze  loviturile, 
însă  Bronn  dănţuia  în  jurul  său,  agil  ca  o  pisică.  Mercenarul 
părea  să  devină  tot  mai  puternic.  Loviturile  lui  lăsau  acum 
urme.  Tăieturi  adânci  şi  strălucitoare  luceau  peste  tot  pe 
armura  cavalerului,  pe  partea  de  sus  a  coapselor,  pe  viziera 
lui  ascuţită,  traversându-i  platoşa  de  pe  piept,  una  lungă  se 
întindea  în  laiul  apărătorii  de  gât.  Rondela  cu  luna  şi  şoimul 
de  pe  luatul  drept  al  lui  Ser  Vardis  era  tăiată  în  două, 
atârnând  numai  de  legătura  ei.  îi  puteau  auzi  respiraţia 
obosită,  hârâind  printre  găurile  vizierei. 

Orbi  în  trufia  lor,  lorzii  şi  cavalerii  din  Vale  puteau  vedea 
totuşi  ce  se  petrecea  jos,  sub  privirile  lor,  numai  sora  ei  nu 
vedea  nimic. 

-  Ajunge,  Ser  Vardis!  strigă  Lady  Lysa.  Termină-1  acum, 
copilul  meu  începe  să  se  plictisească. 

Şi  trebuie  spus  că  Ser  Vardis  Egen  ascultă  cu  adevărat 
porunca  doamnei  sale,  până  la  ultima  suflare.  într-o  clipă  se 
retrase  pe  jumătate  ghemuit  sub  scutul  său  hăcuit,  iar  în 
clipa  următoare  şarjă.  Atacul  năvalnic  îl  prinse  pe  Bronn  pe 
picior  greşit.  Ser  Vardis  îl  lovi  peste  faţă  cu  muchia  scutului. 
Bronn  aproape,  aproape  că-şi  pierdu  echilibrul...  se  împletici 
îndărăt,  se  împiedică  de  un  bolovan  şi  se  prinse  de  femeia 
care  plângea,  pentru  a  rămâne  în  picioare.  Aruncându-şi 
scutul,  Ser  Vardis  se  întinse  spre  el,  ridicându-şi  sabia  cu 
ambele  mâini.  Braţul  său  drept  era  plin  de  sânge  de  la  cot 

până  la  degete,  dar  lovitura  lui  disperată  l-ar  fi  spintecat  pe 
Bronn  de  la  gât  până  la  buric...  dacă  mercenarul  ar  fi  rămas 
pe  loc  ca  s-o  încaseze. 

însă  Bronn  se  smuci  înapoi.  Frumoasa  sabie  gravată  cu 
argint  a  lui  Jon  Arryn  ricoşa  din  cotul  de  marmură  al  femeii 
plânse  şi  se  frânse  la  o  treime  spre  vârf.  Bronn  îşi  repezi 
umărul  în  spatele  statuii.  Copia  decolorată  a  Alyssei  Arryn  se 
clătină  şi  căzu  cu  un  zgomot  puternic,  iar  Ser  Vardis  fu  prins 
sub  ea. 

într-o  clipă,  Bronn  se  repezi  asupra  lui,  înlăturând  ce  mai 
rămăsese  din  rondela  spulberată,  expunând  punctul  slab 
dintre  braţ  şi  platoşa  de  la  piept.  Ser  Vardis  zăcea  într-o 
parte,  prins  sub  torsul  spart  al  femeii  plânse.  Catelyn  îl  auzi 
pe  cavaler  gemând  când  mercenarul  îşi  ridică  sabia  cu 
ambele  mâini  şi  o  lăsă  în  jos  cu  toată  greutatea  lui,  lovind 
sub  braţ  şi  prin  coaste.  Ser  Vardis  se  cutremură  şi  rămase 
nemişcat. 

Tăcerea  se  pogorî  peste  Eyrie.  Bronn  îşi  smulse  coiful 
descoperit  şi-1  lăsă  să  cadă  în  iarbă.  Buza-i  era  spartă  şi 
însângerată,  acolo  unde-1  lovise  scutul,  iar  părul  său  negru 
ca  tăciunii  era  năclăit  de  transpiraţie.  Scuipă  un  dinte  spart. 

-  S-a  terminat,  mamă?  întrebă  Lordul  de  Eyrie.  Nu,  ar  fi 
vrut  Catelyn  să-i  spună,  este  doar  începutul. 

-  Da,  făcu  Lysa  mohorâtă,  cu  vocea  la  fel  de  rece  şi  de 
moartă  cum  era  comandantul  gărzii  sale. 

-  Pot  acum  să-1  fac  să  zboare  pe  omuleţ? 

în  partea  cealaltă  a  grădinii,  Tyrion  Lannister  se  ridică  în 
picioare. 

-  Nu  pe  acest  omuleţ,  spuse  el.  Acest  omuleţ  coboară 
acum  cu  coşul  cu  napi,  mulţumesc  foarte  mult. 

-  Crezi  că. . . ,  începu  Lysa. 

-  Cred  că  măreaţa  Casă  Arryn  îşi  respectă  cuvântul  dat, 
spuse  Pezevenghiul.  La  fel  de  Preţios  precum  Onoarea. 

-  Mi-ai  promis  că-1  faci  să  zboare,  ţipă  Lordul  de  Kyrie  la 
mama  sa,  începând  să  tremure. 

Chipul  lui  Lady  Lysa  se  aprinse  de  furie. 

-  Zeii  au  găsit  potrivit  să-1  proclame  nevinovat,  copilul 
meu.  Nu  avem  de  ales,  trebuie  să-1  eliberăm.  Ridică  glasul. 
Gărzi,  luaţi-i  din  faţa  mea  pe  Lordul  Lannister  şi  pe... 
creatura  lui.  Escortaţi-i  la  Poarta  însângerată  şi  lăsaţi-i 
liberi.  îngrijiţi-vă  să  le  daţi  cai  şi  provizii  suficiente  ca  să 

ajungă  la  Trident  şi  asiguraţi-vă  că  toate  bunurile  şi  armele 
le  sunt  înapoiate.  Vor  avea  nevoie  de  ele  pe  drumul  de 
munte. 

-  Drumul  de  munte,  zise  Tyrion  Lannister. 

Lysa  îşi  permise  un  mic  zâmbet  de  satisfacţie.  Era  o  altă 
condamnare  la  moarte,  îşi  dădu  seama  Catelyn.  Tyrion 
Lannister  ştia  prea  bine  şi  el.  Totuşi,  piticul  făcu  spre  Lady 
Lysa  o  plecăciune  batjocoritoare. 

-  După  cum  porunciţi,  doamna  mea,  spuse  el.  Cred  că 
ştim  drumul. 

-  Sunteţi  la  fel  de  nevolnici  ca  oricare  dintre  băieţii  pe  care 
i-am  antrenat,  anunţă  Ser  Alliser  Thorne  când  se  adunară 
cu  toţii  în  curte.  Mâinile  voastre  au  fost  făcute  pentru 
lopeţile  de  bălegar,  nu  pentru  săbii,  iar  dacă  ar  fi  fost  după 
mine,  toată  gaşca  voastră  ar  fi  fost  trimisă  la  păscut  porcii, 
însă  noaptea  trecută  mi  s-a  spus  că  Gueren  vine  pe  drumul 
regelui  cu  încă  cinci  băieţi  noi.  Unul  sau  doi  dintre  ei  s-ar 
putea  să  valoreze  cam  cât  udul  băşicii.  Pentru  a  le  face  loc, 
am  decis  să  trimit  opt  dintre  voi  Lordului  Comandant,  să 
facă  el  ce-o  şti  cu  voi.  Strigă  numele,  unul  după  altul. 
Broască,  Bizon,  Cap  de  Piatră,  Buboi,  Maimuţă,  Ser 
Scrânteală.  Ultimul  la  care  se  uită  fu  Jon.  Şi  Bastardul. 

Pyp  slobozi  un  uuuuf  şi-şi  înălţă  sabia  în  aer,  iar  Ser 
Alliser  îl  fixă  cu  privirea  sa  de  reptilă. 

-  De  acum  toţi  vă  vor  spune  „bărbaţi  din  Rondul  de 
Noapte",  dar  sunteţi  mai  proşti  decât  Maimuţa  Păpuşarului 
dacă  puteţi  să  credeţi  asta.  Sunteţi  încă  flăcăi,  cu  caş  la  gură 
şi  duhnind  a  vară,  iar  când  va  veni  iarna,  veţi  muri  ca 
muştele. 

Şi  cu  asta,  Ser  Alliser  Thorne  îi  lăsă  baltă.  Ceilalţi  băieţi  se 
adunară  în  jurul  celor  opt  care  fuseseră  stricaţi,  râzând  şi 
înjurând,  felicitându-i.  Halder  îl  lovi  pe  Broască  peste  dos  cu 
latul  săbiei  şi  strigă: 

-  Broască,  din  Rondul  de  Noapte! 

Urlând  că  un  frate  în  negru  avea  nevoie  de  un  cal,  Pyp 
sări  pe  umerii  lui  Grenn  şi  căzură  amândoi  la  pământ, 
rostogolindu-se  şi  înghiontindu-se  şi  huiduind.  Dareon  se 
repezi  în  armurărie  şi  se  întoarse  cu  un  burduf  cu  vin  roşu, 
aspru.  Pe  când  îşi  treceau  vinul  din  mână  în  mână,  rânjind 
ca  nişte  smintiţi,  Jon  îl  observă  pe  Samwell  Tarly  stând 
singur  lângă  un  copac  vestejit,  într-un  colt  al  curţii.  îi  oferi  şi 
lui  burduful. 

-  Vrei  o  înghiţitură  de  vin?  Sam  scutură  din  cap. 

-  Nu  mulţumesc,  Jon. 

-  Te  simţi  bine? 

-  Foarte  bine,  într-adevăr,  minţi  băiatul  cel  gras.  .  Sunt 
atât  de  fericit  pentru  voi  toţi!  Chipul  său  rotofei  tremură  într- 
un  zâmbet  forţat.  Vei  fi  Prim-Cercetaş  într-o  bună  zi,  aşa 
cum  a  fost  şi  unchiul  tău. 

-  Cum  este,  îl  corectă  Jon. 

Nu  putea  accepta  că  Benjen  Stark  era  mort.  înainte  să 
poată  spune  altceva,  Halder  răcni: 

-  Ia  te  uită,  plănuiaţi  să  beţi  singuri  tot  vinul? 

Pyp  îi  smulse  burduful  din  mână  şi  se  îndepărtă  dansând 
şi  râzând.  Când  Grenn  îl  apucă  de  braţ,  Pyp  strânse 
burduful  şi  un  jet  de  vin  îl  udă  pe  Jon  pe  faţă.  Halder  grohăi 
în  semn  de  protest  la  vederea  risipei  de  vin  ales.  Jon  se 
scutură  şi  se  zbătu.  Matthar  şi  Jeren  se  căţărară  pe  zid  şi 
începură  să  arunce  în  ei  cu  bulgări  de  zăpadă. 

Când  reuşi  să  se  elibereze,  cu  zăpadă  în  păr  şi  Urme  de 
vin  pe  tunică,  Samwell  Tarly  dispăruse. 

în  noaptea  aceea,  Hobb  Trei-Degete  le  găti  ceva  deosebit 
pentru  a  marca  evenimentul.  Când  Jon  îşi  făcu  apariţia  în 
sala  de  mese,  Lordul  Administrator  însuşi  îl  conduse  la 
banca  de  lângă  foc.  Bărbaţii  mai  vârstnici  îl  bătură  pe  braţ  în 
trecere.  Cei  opt  fraţi  în  devenire  se  ospătară  cu  coaste  de 
miel,  coapte  într-o  crustă  de  usturoi  şi  ierburi,  garnisite  cu 
firişoare  de  mentă  şi  napi  galbeni,  înotând  în  unt. 

-  De  la  masa  Lordului  Comandant,  le  spuse  Bowen 
Marsh. 

Mai  aveau  şi  salată  de  spanac  şi  boabe  de  năut  şi  cartofi 
noi,  iar  după  aceea,  castroane  cu  mure  la  gheaţă  şi  frişcă. 

-  Crezi  că  ne  vor  ţine  împreună?  se  întrebă  Pyp,  pe  când 
înfulecau  fericiţi. 

Broscoiul  se  strâmbă. 

-  Sper  că  nu.  Eu  unul,  m-am  săturat  să-ţi  tot  văd 
urechile. 

-  Ho,  făcu  Pyp.  Ia  ascultaţi,  râde  ciob  de  oală  spartă.  Tu  ai 
să  ajungi  sigur  cercetaş,  Broscoiule.  Vor  să  te  ţină  cât  mai 
departe  de  castel.  Iar  dacă  atacă  Mance  Rayder,  ridică-ţi 
viziera  şi  arată-ţi  faţa,  că  o  să  fugă  mâncând  pământul. 

Toată  lumea  râse,  cu  excepţia  lui  Grenn. 

-  Eu  chiar  sper  că  sunt  cercetaş. 

-  Tu  şi  toţi  ceilalţi,  spuse  Matthar.  Orice  bărbat  care  s-a 
îmbrăcat  în  negru  a  păşit  pe  Zid,  toţi  cei  care  s-au  împlătoşat 
l-au  apărat,  aşa  cum  era  de  aşteptat,  însă  numai  cercetaşii 
au  fost  luptători  adevăraţi  din  inima  Rondului  de  Noapte.  Ei 
au  fost  cei  care  îndrăzneau  să  sc  avânte  dincolo  de  Zid,  să 
năvălească  prin  pădurea  bântuită  şi  să  urce  pe  culmile 
îngheţate  ale  muntelui,  la  vest  de  Turnul  Umbrei,  luptând  cu 

sălbăticiunile  şi  uriaşii,  cu  monstruoşii  urşi  de  zăpadă. 

-  Nu  toţi,  zise  Halder.  Pentru  mine,  constructorii  contează. 
La  ce  sunt  buni  cercetaşii  dacă  Zidul  cade? 

Breasla  constructorilor  trimisese  zidari  şi  tâmplari  pentru 
repararea  fortăreţelor  şi  turnurilor,  mineri  să  sape  tunele  şi 
să  sfarme  piatră  pentru  drumuri,  tăietori  tic  lemne  să  cureţe 
vegetaţia,  ori  de  câte  ori  pădurea  se  apropia  prea  mult  de 
Zid.  Se  spunea  că,  o  dată,  tăiaseră  blocuri  imense  de  gheaţă 
din  lacurile  îngheţate,  aflate  în  inima  pădurii  bântuite, 
trăgându-le  spre  sud  pe  sănii,  astfel  ca  Zidul  să  fie  înălţat  şi 
mai  mult.  Acele  zile  fuseseră  cu  secole  în  urmă,  iar  acum,  tot 
ce  mai  puteau  face  era  să  străbată  zidul  de  la  Rondul  de  Est 
spre  Turnul  Umbrei,  căutând  crăpături  sau  semne  de  topire 
şi  să  facă  ce  reparaţii  reuşeau. 

-  Bătrânul  Urs  nu-i  prost,  remarcă  Dareon.  Eşti  clar  un 
constructor,  iar  Jon  este  cu  siguranţă  un  cercetaş.  E  cel  mai 
bun  spadasin  dintre  noi  şi  cel  mai  bun  călăreţ,  iar  unchiul 
său  a  fost  Primul  înainte  de... 

Vocea-i  pieri  intimidată,  când  îşi  dădu  seama  că  aproape 
că-1  luase  gura  pe  dinainte. 

-  Benjen  Stark  este  încă  Primul  Cercetaş,  îi  spuse  Jon 
Snow,  jucându-se  cu  un  castron  cu  mure. 

Ceilalţi  poate  că  abandonaseră  orice  speranţă  că  unchiul 
său  s-ar  mai  putea  întoarce  teafăr,  însă  nu  şi  el  împinse 
murele  la  o  parte,  deşi  abia  se  atinsese  de  ele,  ridicându-se 
de  pe  bancă. 

-  Nu  le  mai  mănânci?  întrebă  Broscoiul.  Sunt  ale  tale.  Jon 
aproape  că  nici  nu  se  atinsese  de  ospăţul  măreţ  oferit  de 
Hobb.  N-aş  mai  putea  înghiţi  nici  o  îmbucătură. 

îşi  luă  mantia  din  cârligul  de  lângă  uşă  şi-şi  căută  de 
drum  afară.  Pyp  îl  urmă. 

-  Jon,  ce-i  cu  tine? 

-  Sam,  replică  el.  Nu  a  fost  la  masă  în  seara  asta. 

-  Nu-i  stă  în  obicei  să  rateze  o  cină,  făcu  Pyp  gânditor. 
Crezi  că  boleşte  pe  undeva? 

-  E  speriat.  îl  părăsim.  îşi  aminti  de  ziua  când  plecase  de 
la  Winterfell,  despărţirea  dulce-amară,  Bran  zăcând  zdrobit, 
Robb  cu  zăpadă  în  păr,  Arya  potopindu-1  cu  sărutări,  după 
ce-i  dăduse  Acul.  Odată  ce  ne-am  rostit  jurământul,  avem 
datorii  de  îndeplinit.  Dar  unii  dintre  noi  ar  putea  fi  trimişi 
departe,  la  Rondul  de  Est  sau  la  Turnul  Umbrei.  Sam  va 

rămâne  mai  departe  pentru  antrenament,  cu  Rast  şi  Cuger  şi 
băieţii  ăştia  noi,  care  vin  pe  drumul  regelui.  Numai  zeii  ştiu 
cum  va  fi  pentru  ei,  dar  poţi  pune  rămăşag  că  Ser  Alliser  îi 
va  asmuţi  împotriva  lui  cu  prima  ocazie. 
Pyp  se  strâmbă. 

-  Ai  făcut  tot  ce  ai  putut. 

-  Tot  ce  am  putut  n-a  fost  destul,  răspunse  Jon. 

Pe  când  se  întorceau  la  Turnul  lui  Hardin,  după  Nălucă, 
în  el  se  cuibări  o  nelinişte  profundă.  Lupul  străvechi  mergea 
lângă  el  spre  grajduri.  Unii  dintre  caii  mai  nărăvaşi  loviră  cu 
copitele  şi-şi  ciuliră  urechile  când  intrară.  Jon  puse  şaua  pe 
iapa  sa,  încalecă  şi  ieşi  din  Castelul  Negru,  pornind  spre 
sud,  prin  noaptea  neagră.  Nălucă  gonea  înaintea  lui, 
zburând  parcă  pe  deasupra  pământului,  şi  dispăru  într-o 
clipită.  Jon  îl  lăsă.  Un  lup  mai  trebuia  să  şi  vâneze. 

Nu  se  gândise  să  meargă  într-un  loc  anume.  Voia  doar  să 
călărească.  Pentru  o  vreme,  urmă  cursul  pârâului,  ascultând 
clipocitul  îngheţat  al  apei  pe  pietre,  apoi  o  tăie  peste 
câmpuri,  spre  drumul  regelui.  Se  întindea  înaintea  sa,  îngust 
şi  pietros,  năpădit  de  ierburi,  un  drum  care  nu  promitea 
nimic  deosebit;  totuşi,  vederea  lui  îi  provocă  un  dor  nespus. 
Winterfell  era  în  josul  acestui  drum,  iar  dincolo  de  el  se  aflau 
Riverrun,  Debarcaderul  Regelui  şi  Eyrie,  şi  multe,  multe  alte 
locuri  Casterly  Rock,  Insula  Chipurilor,  munţii  roşii  din 
Dorne,  sutele  de  insule  din  marea  Braavos,  ruinele 
fumegânde  ale  vechii  Valyria.  Toate  acele  locuri  pe  care  Jon 
nu  le  va  vedea  niciodată.  Lumea  era  acolo,  la  capătul  acelui 
drum,  iar  el...  era  aici. 

Odată  ce  va  fi  rostit  jurământul,  Zidul  va  fi  casa  sa  până 
când  va  ajunge  la  fel  de  bătrân  ca  Maester  Aemon. 

-  încă  nu  am  jurat,  murmură  el.  Nu  era  un  nelegiuit, 
forţat  să  poarte  negru  sau  să  plătească  astfel  pentru  vreo 
crimă.  Venise  aici  de  bună  voie  şi  ar  fi  putut  pleca  la  fel,  tot 
de  bună  voie...  până  ce  nu  va  rosti  cuvintele.  Trebuia  doar  să 
continue  să  călărească  şi  ar  fi  putut  lăsa  totul  în  urma  lui. 
Când  luna  ar  fi  din  nou  plină,  ar  ajunge  la  Winterfell,  la  fraţii 
săi. 

La  fraţii  tăi  vitregi,  îi  reaminti  o  voce  din  lăuntrul  său.  Şi 
Lady  Stark,  care  nu  te-ar  primi  cu  bucurie.  La  Winterfell  nu 
era  loc  pentru  el,  dar  nici  la  Debarcaderul  Regelui.  Nici  chiar 
propria  sa  mamă  nu  avea  loc  pentru  el.  Gândul  la  ea  îl 

întrista.  Se  întrebă  cine  fusese,  cum  arătase,  de  ce  o  părăsise 
tatăl  său.  Pentru  că  a  fost  o  târfă  sau  o  adulteră,  prostule. 
Cineva  întunecat  şi  fără  onoare,  fiindcă  de  ce  altceva  ar  fi 
Lordul  Eddard  atât  de  ruşinat  încât  să  nu  vorbească  despre 
ea? 

Jon  Snow  se  întoarse  pe  drumul  regelui  ca  să  privească  în 
urmă.  Focurile  de  la  Castelul  Negru  erau  ascunse  după  deal, 
însă  Zidul  era  acolo,  palid  sub  lumina  lunii,  imens  şi  rece, 
ocupând  tot  orizontul,  i  struni  calul  şi  se  întoarse  spre  casă. 
Nălucă  veni  lângă  el  pe  când  urca  o  pantă  şi  văzu  sclipirea 
îndepărtată  a  lămpii  din  Turnul  Lordului  Comandant.  Botul 
lupului  străvechi  era  înroşit  de  sânge.  Pe  drumul  înapoi,  Jon 
se  pomeni  gândindu-se,  din  nou,  la  Samwell  Tarly.  Când 
ajunse  la  grajduri,  ştia  ce  are  de  făcut. 

Apartamentele  lui  Maester  Aemon  erau  situate  într-o 
fortăreaţă  de  lemn  jos,  sub  nivelul  curţii.  îmbătrânit  şi  firav, 
acesta  împărţea  încăperile  cu  doi  slujitori  mai  tineri,  care  se 
îngrijeau  de  nevoile  lui  şi-1  ajutau  la  treburi.  Fraţii  glumeau 
că  i  se  dăduseră  cei  mai  pociţi  dintre  bărbaţii  din  Rondul  de 
Noapte;  fiind  orb,  era  scutit  de  vederea  lor.  Clydas  era  scund, 
pleşuv  şi  parcă  fără  bărbie,  cu  ochii  mici  şi  roz  ai  unei 
cârtiţe.  Chett  avea  un  buboi  pe  gât,  de  mărimea  unui  ou  de 
porumbel,  şi  o  faţă  roşie,  plină  de  coşuri.  Probabil  că  de  asta 
părea  mai  întotdeauna  furios.  La  bătăile  în  uşă  ale  lui  Jon 
răspunse  Chett. 

-  Trebuie  să  vorbesc  cu  Maester  Aemon,  îi  spuse  Jon. 

-  Maester  este  în  pat,  aşa  cum  ar  trebui  să  fii  şi  tu.  Vino 
mâine  din  nou  şi  s-ar  putea  să  te  primească. 

începuse  să  închidă  uşa.  Jon  o  bloca  băgându-şi  cizma. 

-  Trebuie  să  vorbesc  cu  el  acum.  Mâine  va  fi  prea  târziu. 
Chett  îi  aruncă  o  privire  furioasă. 

-  Maester  nu  este  obişnuit  să  fie  trezit  noaptea.  Nu  ştii  cât 
e  de  bătrân? 

-  Destul  de  bătrân  încât  să-şi  trateze  oaspeţii  cu  mai 
multă  politeţe  decât  tine,  zise  Jon.  Spune-i  că-1  rog  să  mă 
ierte.  Nu  i-aş  deranja  odihna  dacă  nu  ar  fi  ceva  important. 

-  Şi  dacă  nu  vreau? 

Jon  îşi  pusese  cu  nădejde  cizma  în  pragul  uşii. 

-  Pot  să  rămân  aici  toată  noaptea,  dacă  trebuie.  Fratele  în 
negru  scoase  un  sunet  dizgraţios  şi  deschise  uşa,  făcându-i 
loc. 

-  Aşteaptă  în  bibliotecă.  Ai  lemne  acolo.  Fă  focul.  N-aş 
vrea  ca  Maester  să  răcească  din  cauza  ta. 

Când  Chett  îl  conduse  înăuntru  pe  Maester  Aemon, 
lemnele  trosneau  cu  veselie  în  foc.  Bătrânul  era  înveşmântat 
în  roba  roşie,  de  noapte,  însă  în  jurul  gâtului  purta  salba  de 
medalioane  a  ordinului  său.  Un  Maester  nu-şi  dădea  jos 
colanul  nici  măcar  în  somn. 

-  Locul  de  lângă  foc  ar  fi  numai  bun,  spuse  el  când  simţi 
căldura  atingându-i  faţa.  După  ce  se  aşeză  confortabil,  Chett 
îi  acoperi  picioarele  cu  o  blană  şi  se  postă  lângă  uşă. 

-  îmi  pare  rău  că  v-am  trezit,  Maester,  spuse  Jon  Snow. 

-  Nu  m-ai  trezit,  răspunse  Maester  Aemon.  Pe  măsură  ce 
îmbătrânesc,  dorm  din  ce  în  ce  mai  puţin,  şi  am  îmbătrânit 
foarte  mult.  Adesea,  petrec  jumătate  de  noapte  vorbind  cu 
nălucile,  amintindu-mi  de  vremurile  de  acum  cincizeci  de 
ani,  de  parcă  ar  fi  fost  ieri.  Misterul  unui  oaspete  din  miez  de 
noapte  este  o  divagaţie  bine-venită.  Deci  spune-mi,  Jon 
Snow,  de  ce  ai  venit  la  această  oră  ciudată? 

-  Să  vă  rog  ca  Samwell  Tarly  să  fie  mutat  de  la 
antrenamente  şi  acceptat  ca  frate  în  Rondul  de  Noapte. 

-  Aceasta  nu-1  priveşte  pe  Maester  Aemon,  protestă  Chett. 

-  Lordul  Comandant  a  cedat  antrenarea  recruţilor  în 
mâinile  lui  Ser  Alliser  Thorne,  spuse  Maester  cu  blândeţe. 
Numai  el  poate  spune  când  un  băiat  este  gata  să-şi  asume 
jurământul,  după  cum  bine  ştii.  Deci,  de  ce  ai  venit  la  mine? 

-  Lordul  Comandant  vă  ascultă,  îi  spuse  Jon.  Iar  răniţii  şi 
bolnavii  Rondului  de  Noapte  sunt  în  îngrijirea 
dumneavoastră. 

-  Iar  prietenul  tău,  Samwell,  e  rănit  sau  bolnav? 

-  Va  fi,  prevesti  Jon,  dacă  nu-1  ajutaţi. 

îi  spuse  totul,  chiar  şi  cum  îl  asmuţise  pe  Nălucă  să  sară 
la  gâtul  lui  Rast. 

Maester  Aemon  ascultă  în  tăcere,  cu  ochii  orbi  fixaţi 
asupra  focului,  însă  faţa  lui  Chett  se  întuneca  la  fiecare 
cuvânt. 

-  Fără  ajutorul  nostru,  dacă  nu-1  punem  la  adăpost,  Sam 
nu  va  avea  nici  o  şansă,  sfârşi  Jon.  N-are  nici  o  speranţă  în 
lupta  cu  sabia.  Sora  mea,  Arya,  l-ar  putea  face  bucăţi,  şi  ea 
nu  are  decât  zece  ani.  Dacă  Ser  Alliser  îl  pune  să  lupte,  e 
doar  o  chestiune  de  timp  până  ce  va  fi  rănit  sau  ucis. 

Chett  nu  mai  putea  suporta. 

-  L-am  văzut  pe  băiatul  ăsta  gras  în  sala  de  mese,  zise  el. 
Chiar  este  un  porc  şi  un  laş  fără  lecuire,  dacă  spusele  tale 
sunt  adevărate. 

-  Poate  că-i  aşa,  făcu  Maester  Aemon.  Spune-mi,  Chett,  ce 
ne-ai  sfătui  să  facem  cu  băiatul  ăsta? 

Lăsaţi-1  acolo  unde  e.  Zidul  nu  este  un  loc  pentru 
nevolnici.  Lăsaţi-1  să  se  antreneze  până  ce  va  fi  pregătit, 
indiferent  câţi  ani  vor  trece.  Ser  Alliser  va  face  bărbat  din  cl 
sau  îl  va  ucide,  după  cum  e  voia  zeilor. 

-  Asta-i  o  prostie,  comentă  Jon.  Inspiră  adânc,  adunându- 
şi  gândurile.  îmi  amintesc  că,  o  dată,  l-am  întrebat  pe 
Maester  Luwin  de  ce  purta  colierul  în  jurul  gâtului. 

Maester  Aemon  şi-1  atinse  uşor  pe  al  său,  degetele  «ale 
osoase  şi  zbârcite  mângâind  verigile  grele  de  metal. 

-  Continuă. 

-  Mi-a  spus  că  un  colier  de  Maester  este  făcut  din  lanţuri 
ca  să-i  amintească  de  faptul  că  a  jurat  să  slujească.  L-am 
întrebat  de  ce  fiecare  verigă  este  dintr-un  alt  metal.  Un  lanţ 
de  argint  ar  arăta  mai  bine  pe  robele  lui  cenuşii,  i-am  spus 
eu.  Maester  Luwin  a  râs.  Un  Maester  işi  confecţionează 
lanţul  învăţând,  mi-a  spus  el.  Felurile  de  metale  sunt  fiecare 
câte  un  alt  fel  de  învăţătură,  aur  pentru  studiul  banilor  şi 
socotelilor,  argint  pentru  vindecări,  fier  pentru  război.  Şi  a 
mai  spus  că  mai  sunt  şi  alic  înţelesuri.  Se  obişnuieşte  ca  un 
colan  să-i  amintească  de  regatul  pe  care  îl  slujeşte,  nu-i  aşa? 
Lorzii  sunt  cu  aurul,  iar  cavalerii  cu  oţelul,  însă  două  verigi 
nu  pot  forma  un  lanţ.  Mai  ai  nevoie  şi  de  argint  şi  fier  şi 
plumb,  zinc  şi  cupru,  bronz  şi  toate  celelalte,  iar  acestea 
sunt  fermierii,  fierarii,  negustorii  şi  toţi  ceilalţi.  Un  colan  are 
nevoie  de  tot  felul  de  metale,  precum  şi  pământul  are  nevoie 
de  tot  soiul  de  oameni. 

Maester  Aemon  zâmbi. 

-  Si  deci? 

-  Rondul  de  Noapte  are  şi  el  nevoie  de  feluriţi  oameni.  De 
ce  avem  cercetaşi  şi  slujitori  şi  constructori? 

Lordul  Randyll  nu  1-a  putut  face  pe  Sam  un  războinic,  şi 
nici  Ser  Alliser  nu  va  reuşi.  Nu  poţi  bate  zincul  cum  baţi 
fierul,  indiferent  cât  de  tare-1  lucrezi,  dar  asta  nu  înseamnă 
că  zincul  este  nefolositor.  De  ce  n-ar  fi  Sam  un  slujitor? 

Chett  ridică  o  privire  furioasă. 

-  Slujitorul  sunt  eu.  Crezi  că  este  o  muncă  uşoară, 

potrivită  pentru  laşi?  Ordinul  slujitorilor  menţine  Rondul  în 
viaţă.  Noi  suntem  cei  care  vânează  şi  cultivă  pământul,  avem 
grijă  de  cai,  mulgem  vacile,  adunăm  lemne  de  foc  şi  gătim. 
Cine  crezi  că-ţi  face  ţie  hainele?  Cine  aduce  proviziile  din 
sud?  Slujitorii. 

Maester  Aemon  fu  mai  blând. 

-  Prietenul  tău  e  vânător? 

-  Urăşte  vânătoarea,  trebui  Jon  să  recunoască. 

-  Poate  ara  un  ogor?  Poate  conduce  o  căruţă  sau  naviga 
cu  o  corabie?  Ar  putea  tranşa  o  vacă? 

-Nu. 

Chett  scoase  un  hohot  perfid. 

-  Am  văzut  eu  ce  se  întâmplă  cu  conaşii  molatici  când 
sunt  puşi  la  muncă.  Pune-i  să  frământe  untul  şi  mâinile  li  se 
băşică  şi  sângerează.  Dă-le  un  topor  să  taie  surcele  şi-şi  vor 
reteza  piciorul. 

-  Ştiu  un  lucru  pe  care  Sam  l-ar  putea  face  mai  bine  decât 
oricine. 

-  Da?  sări  Maester  Aemon. 

Jon  privi  bănuitor  spre  Chett,  care  stătea  lângă  uşă,  cu 
faţa  congestionată  şi  furioasă. 

-  V-ar  putea  ajuta  aici,  spuse  el  repede.  Poate  face 
socoteli,  ştie  să  citească  şi  să  scrie.  Chett  nu  ştie  să  citească, 
iar  Clydas  are  ochii  slabi.  Sam  a  citit  toate  cărţile  din 
biblioteca  tatălui  său.  Ar  putea  fi  bun  şi  la  îngrijirea  corbilor. 
Animalelor  pare  că  le  place  de  el.  Nălucă  s-a  ataşat  imediat 
de  el.  Sunt  multe  lucruri  pe  care  le-ar  putea  face,  fără  să  mai 
fie  nevoie  să  lupte.  Rondul  de  Noapte  are  nevoie  de  fiecare 
om.  De  ce  să  omori  unul  dintre  ei,  ce  rost  ar  avea?  în  loc  de 
asta,  folosiţi-1. 

Maester  Aemon  închise  ochii,  iar  pentru  o  clipă  Jon  se 
temu  că  îl  furase  somnul.  în  cele  din  urmă  spuse: 

-  Maester  Luwin  te-a  învăţat  foarte  bine,  Jon  Snow. 
Mintea  ţi-e  la  fel  de  ascuţită  ca  spada,  din  câte  se  pare. 

-  Asta  înseamnă  că. . . 

-  înseamnă  că  mă  voi  gândi  la  ceea  ce  ai  spus,  îi  răspunse 
bătrânul  cu  fermitate.  Iar  acum  cred  că  mă  voi  duce  la 
culcare.  Chett,  condu-1  până  la  uşă  pe  tânărul  nostru  frate. 

TYRION 


Se  adăpostiseră  în  spatele  unui  pâlc  de  plopi  tremurători, 
chiar  la  marginea  drumului  de  munte.  Tyrion  aduna 
vreascuri  în  timp  ce  caii  lor  se  adăpau  de  la  un  izvor.  Se  opri 
să  culeagă  o  creangă  ruptă  şi  o  examina  nemulţumit. 

-  Astea  ajung?  Nu  sunt  obişnuit  să  fac  focul.  Morrec  se 
ocupa  de  asta  în  locul  meu. 

-  Foc?  întrebă  Bronn  scuipând.  Eşti  nerăbdător  să  mori, 
piticule?  Ori  ţi-ai  pierdut  minţile?  Un  foc  va  aduce  aici  toate 
clanurile  aflate  pe  o  rază  de  un  kilometru.  Eu  am  de  gând  să 
supravieţuiesc  călătoriei,  Lannister. 

-  Şi  cum  nădăjduieşti  să  reuşeşti?  întrebă  Tyrion.  Puse 
creanga  sub  braţ  şi  cercetă  de  jur  împrejur  vegetaţia  rară  şi 
scundă,  în  căutarea  altora.  îl  durea  spatele  de  cât  se  tot 
aplecase;  călăriseră  continuu  de  când  se  crăpase  de  ziuă, 
când  Ser  Lyn  Corbray,  cu  o  figură  împietrită,  îi  condusese 
prin  Poarta  însângerată  şi  le  poruncise  să  nu  mai  vină  acolo 
niciodată. 

-  Nu  avem  nici  o  şansă  să  ne  croim  drum  prin  luptă,  zise 
Bronn,  însă  doi  se  pot  mişca  mai  bine  decât  zece  şi  atrag  mai 
puţină  atenţie.  Cu  cât  petrecem  mai  puţine  zile  între  munţi, 
cu  atât  avem  şanse  mai  mari  să  ajungem  la  câmpie.  Să 
călărim  repede  şi  mult,  aş  zice  eu.  Ne  deplasăm  noaptea  şi 
ne  ascundem  ziua,  evităm  drumul  când  putem,  nu  facem 
gălăgie  şi  nu  aprindem  nici  un  foc. 

Tyrion  Lannister  oftă. 

-  Un  plan  minunat,  Bronn.  încearcă-1  tu,  dacă  vrei...  şi  pe 
mine  să  mă  ierţi  dacă  n-am  să  mă  obosesc  «A  te  îngrop. 

-  îţi  închipui  că  mi-ai  putea  supravieţui,  piticule? 
Mercenarul  rânji.  în  zâmbetul  său  apăruse  o  negreală, 

acolo  unde  scutul  lui  Ser  Vardis  Egen  îi  spărsese  un  dinte 
de  la  jumătate.  Tyrion  dădu  din  umeri. 

-  Călărind  repede  şi  din  greu,  noaptea,  este  o  cale  sigură 
să  te  prăbuşeşti  într-o  râpă  şi  să-ţi  spargi  ţeasta.  Eu  prefer 
să  fac  călătoria  încet  şi  lejer.  Ştiu  că-ţi  place  să  goneşti  cu 
caii,  Bronn,  dar  dacă  bidiviii  noştri  crapă  sub  noi,  după  asta 
ar  trebui  să  încercăm  să  punem  şaua  pe  pisicile-umbră. . .  iar 
dacă  e  s-o  spunem  pe  a  dreaptă,  cred  că  vom  fi  găsiţi  de 
clanuri  indiferent  ce  facem.  Au  ochi  peste  tot  în  jurul  nostru. 

Ridică  o  mână  înmănuşată  spre  stâncile  înalte,  bătute  de 

vânt,  care-i  înconjurau.  Bronn  se  strâmbă. 

-  Atunci  suntem  morţi,  Lannister. 

-  Dacă-i  aşa,  prefer  să  mor  confortabil,  răspunse  Tyrion. 
Avem  nevoie  de  foc.  Nopţile  sunt  reci  aici,  iar  mâncarea  caldă 
ne-ar  face  bine  la  stomac  şi  ne-ar  ridica  moralul.  Crezi  că  s- 
ar  putea  vâna  ceva  pe  aici?  în  bunătatea  ei,  Lady  Lysa  ne-a 
oferit  un  adevărat  festin  de  carne  .sărată,  brânză  tare  şi 
pâine  veche,  iar  mie  mi-ar  displăcea  foarte  tare  să-mi  rup 
vreun  dinte  la  o  distanţă  atât  de  mare  de  orice  Maester. 

-  Pot  găsi  carne.  Pe  după  şuviţele  de  păr  negru,  ochii  lui 
Bronn  îl  priveau  bănuitori.  Ar  trebui  să  te  las  aici,  cu  focul 
tău  de  smintit.  Dacă  ti-as  lua  calul,  as  avea  de  două  ori  mai 
multe  şanse  de  a  răzbi  până  la  capăt.  Ce-ai  mai  face  atunci, 
piticule? 

-  Mai  mult  ca  sigur  că  aş  muri.  Tyrion  se  opri  să  mai 
culeagă  un  vreasc. 

-  Nu  crezi  că  as  face-o? 

-  Ai  face-o  într-o  clipă,  dacă  prin  asta  ţi-ai  salva  pielea.  Ai 
fost  foarte  grăbit  în  a-1  amuţi  pe  prietenul  tău,  Chiggen,  când 
a  primit  o  săgeată  în  burtă. 

Bronn  îi  trăsese  capul  spre  spate,  apucându-1  de  păr,  şi-i 
înfipsese  vârful  pumnalului  sub  ureche,  iar  apoi  îi  spusese 
lui  Catelyn  Stark  că  celălalt  mercenar  murise  din  cauza 
rănilor. 

-  Era,  oricum,  ca  şi  mort,  spuse  Bronn.  Iar  gemetele  sale  îi 
aduceau  peste  noi.  Chiggen  ar  fi  făcut  la  fel  cu  mine...  Şi  nu- 
mi era  prieten,  ci  doar  unul  cu  care  mă  însoţisem.  Să  nu  faci 
nici  o  greşeală,  piticule.  Am  luptat  pentru  tine,  dar  nu  te 
preţuiesc. 

-  Am  avut  nevoie  numai  de  sabia  ta,  spuse  Tyrion,  nu  de 
preţuirea  ta. 

Aruncă  la  pământ  legătura  de  vreascuri.  Bronn  rânji. 

-  Eşti  la  fel  de  rău  ca  orice  mercenar,  admit  asta.  De  unde 
ai  ştiut  că  am  să-ţi  iau  partea? 

-  De  unde  am  ştiut?  Tyrion  se  lăsă  greoi  pe  vine,  cu 
picioarele  lui  strâmbe,  pentru  a  face  focul.  Am  dat  cu  zarul. 
Tu  şi  Chiggen  aţi  dat  o  mână  de  ajutor,  la  han,  pentru  u  a  fi 
luat  în  captivitate.  De  ce?  Alţii  au  considerat  asta  drept 
datoria  lor,  pentru  a  apăra  onoarea  lorzilor  pe  care-i  slujeau, 
însă  nu  şi  voi  doi.  Voi  nu  aveaţi  nici  un  lord,  nici  o 
îndatorire,  şi  foarte,  foarte  puţină  onoare,  aşa  că  de  ce  v-aţi 

obosit  implicându-vă?  îşi  scoase  pumnalul  şi  tăie  câteva  fâşii 
de  scoarţă  de  copac  din  lemnele  pe  care  le  adunase,  pentru  a 
aprinde  focul.  Ei  bine,  de  ce  faceţi  voi,  mercenarii,  ceea  ce 
faceţi?  Pentru  bani.  Vă  gândeaţi  că  Lady  Catelyn  vă  va 
răsplăti  pentru  ajutor,  poate  chiar  că  vă  lua  în  serviciul  ei. 
Uite,  asta  ar  trebui  să  meargă,  sper.  Ai  cremene? 

Bronn  îşi  strecură  două  degete  la  cingătoare  şi-i  arunca 
nişte  cremene.  Tyrion  o  prinse  din  zbor. 

-  Mulţumirile  mele,  spuse  el.  Problema  este  că  voi  doi  nu-i 
cunoaşteţi  pe  cei  din  familia  Stark.  Lordul  Eddard  este  un 
bărbat  mândru,  onorabil  şi  cinstit,  însă  nevastă-sa  e  rea  de 
tot.  Oh,  n-am  nici  o  îndoială  că  ar  fi  găsit  ea  o  para,  două 
pentru  voi  când  totul  s-ar  fi  terminat,  şi  vi  le-ar  fi  înfundat  în 
palmă  cu  vreo  vorbă  aleasă  şi  o  privire  dispreţuitoare,  dar 
asta  ar  fi  fost  tot  ce  aţi  fi  putut  spera  să  primiţi.  Familia 
Stark  caută  curajul  şi  devotamentul  şi  onoarea  la  oamenii  pe 
care  şi-i  aleg  să-i  servească,  iar  dacă  e  s-o  spunem  pe  a 
dreaptă,  tu  şi  Chiggen  nu  eraţi  decât  două  căzături  de  joasă 
speţă. 

Tyrion  frecă  cremenea  de  pumnal,  încercând  să  scoată 
scântei.  Nu  se  întâmplă  nimic.  Bronn  pufni. 

-  Ai  o  limbă  ascuţită,  piticule.  într-o  bună  zi  cineva  ţi-o  va 
tăia  şi  te  va  face  s-o  mănânci. 

-  Toată  lumea-mi  spune  la  fel.  Tyrion  se  uită  în  sus  spre 
mercenar.  Te-am  jignit?  Iertare...  însă  eşti  o  căzătură,  Bronn, 
nu  te  amăgi.  Datorie,  onoare,  prietenie,  ce  înseamnă  astea 
pentru  tine?  Nu,  nu  te  mai  osteni,  ştim  amândoi  răspunsul. 
Totuşi,  nu  eşti  prost.  Odată  ce  am  ajuns  în  Vale,  Lady  Stark 
n-a  mai  avut  nevoie  de  tine...  însă  eu  da,  iar  ceea  ce 
Lannisterilor  nu  le-a  lipsit  niciodată  este  aurul.  Când  a  venit 
vremea  aruncării  zarurilor,  am  contat  pe  faptul  că  eşti  destul 
de  isteţ  ca  să  ştii  care-ţi  sunt  interesele.  Din  fericire  pentru 
mine,  ştiai.  Lovi  din  nou  piatra  de  oţel,  fără  nici  un  rezultat. 

-  Lasă,  replică  Bronn  ghemuindu-se,  fac  eu  asta.  Luă 
pumnalul  şi  cremenea  din  mâinile  lui  Tyrion  şi  scoase 
scântei  din  prima  încercare.  O  bucată  de  scoarţă  începu  să 
fumege  pe  dată. 

-  Bine  făcut,  zise  Tyrion.  Cât  eşti  tu  de  căzătură,  dar,  fără 
nici  o  discuţie,  eşti  folositor,  iar  cu  sabia  în  mână  eşti 
aproape  la  fel  de  bun  ca  fratele  meu,  Jaime.  Ce  vrei,  Bronn? 
Aur?  Pământ?  Femei?  Ai  grijă  să  rămân  în  viaţă  şi  le  vei 

avea. 

Bronn  suflă  cu  grijă  spre  foc,  iar  flăcările  se  înălţară  mai 
mult. 

-  Şi  dacă  mori? 

-  Păi,  atunci  o  să  mă  jelească  cineva  ale  cărui  păreri  de 
rău  vor  fi  cât  se  poate  de  sincere,  spuse  Tyrion  rânjind. 
Aurul  se  termină  odată  cu  mine. 

Focul  ardea  vioi.  Bronn  se  ridică,  îşi  băgă  cremenea  înapoi 
la  brâu  şi-i  azvârli  lui  Tyrion  pumnalul. 

-  Mi  se  pare  destul  de  cinstit  aşa,  rosti  el.  Atunci,  sabia 
mea  este  a  ta...  însă  să  nu  te  aştepţi  să  mă  las  într-un 
genunchi  şi  să  te  domnesc  de  fiecare  dată  când  ţi  se  năzare 
ţie.  Eu  nu  sunt  linguşitorul  nimănui. 

-  Dar  nici  prietenul  nimănui,  spuse  Tyrion.  Nu  am  nici  o 
îndoială  că  m-ai  trăda  la  fel  de  repede  ca  pe  Lady  Stark,  dacă 
ai  obţine  un  câştig  din  asta.  Dacă  va  veni  turn  când  vei  fi 
tentat  să  mă  vinzi,  aminteşte-ţi  asta,  Bronn:  pot  să  fac 
oricând  o  contraofertă,  indiferent  cât  de  mare.  îmi  place  să 
trăiesc.  Iar  acum,  crezi  că  ai  putea  ceva  pentru  cină?  Ai  grijă 
de  cai,  făcu  Bronn,  scoţând  din  teacă  pumnalul  lung  pe 
care-1  purta  la  şold. 

O  luă  printre  copaci.  O  oră  mai  târziu,  caii  erau  triplaţi  şi 
hrăniţi,  focul  ardea  vesel,  iar  deasupra  flăcărilor  se  perpelea 
o  halcă  de  carne  de  căpriţă,  sfârâind. 

-  Tot  ce  ne-ar  mai  trebui  acum  ar  fi  un  vin  bun,  ca  ledul 
ăsta  să  alunece  pe  gât,  zise  Tyrion. 

-  Asta,  o  femeie  şi  încă  vreo  duzină  de  săbii,  răspunse 
Bronn.  Şedea  lângă  foc  cu  picioarele  încrucişate,  frecând 
tăişul  săbiei  sale  cu  o  tocilă  unsă.  Scrâşnetul  de  oţel  scos  la 
fiecare  mişcare  avea  ciudata  calitate  de  a  oferi  siguranţă.  în 
curând  se  va  face  beznă,  aminti  mercenarul.  Eu  iau  primul 
schimb  de  gardă...  spre  binele  nostru.  Ar  putea  fi  chiar  mai 
bine  dacă  i-am  lăsa  să  ne  gâtuie  în  somn. 

-  Oh,  îmi  închipui  că  vor  fi  aici  înainte  să  ne  apuce 
somnul. 

Mirosul  cărnii  fripte  îl  făcea  să-i  lase  gura  apă.  Bronn  îl 
privi  peste  foc. 

-  Cred  că  ai  tu  un  plan,  spuse  el  sec. 

-  Nădăjduiesc  şi  eu,  făcu  Tyrion.  încă  o  aruncare  de 
zaruri. 

-  Miza  fiind  vieţile  noastre?  Tyrion  dădu  din  umeri. 

-  Ce  altă  alegere  mai  avem?  Se  aplecă  spre  foc  şi  tăie  o 
felie  de  carne  de  ied.  Ahhhh,  oftă  el  încântat,  pe  când 
mesteca.  Unsoarea  i  se  scurgea  pe  bărbie.  E  puţin  mai  tare 
decât  aş  fi  vrut,  şi-i  lipsesc  mirodeniile,  dar  nu  mă  plâng. 
Dacă  aş  fi  acum  tot  la  Eyrie,  aş  dansa  la  marginea  prăpastiei 
în  speranţa  că  aş  primi  nişte  fasole  fiartă. 

-  Şi  totuşi,  i-ai  dat  temnicerului  o  pungă  cu  aur,  comentă 
Bronn. 

-  Un  Lannister  îşi  plăteşte  întotdeauna  datoriile. 

Lui  Mord  abia  dacă-i  venise  să  creadă  când  Tyrion  îi 
aruncase  punga  de  piele.  Ochii  temnicerului  se  măriseră 
devenind  ca  nişte  ouă  fierte  când  trăsese  de  şnurul  care 
strângea  punga  şi  dăduse  cu  ochii  de  strălucirea  aurului. 

-  Am  păstrat  argintul,  îi  spusese  Tyrion  cu  un  zâmbet 
parşiv,  însă  ţi-am  promis  aurul,  şi  iată-1.  Era  mai  mult  decât 
putea  spera  unul  de  teapa  lui  Mord  să  agonisească  într-o 
viaţă  întreagă  de  chinuire  a  prizonierilor.  Şi  aminteşte-ţi  ce 
am  spus,  ăsta-i  numai  începutul.  Dacă  te  plictiseşti  vreodată 
s-o  slujeşti  pe  Lady  Arryn,  prezintă-te  la  Casterly  Rock  şi-ţi 
plătesc  şi  restul  datoriei. 

în  timp  ce  drago nii  de  aur  i  se  risipeau  printre  degete, 
Mord  căzuse  în  genunchi  şi  promisese  că  va  face  întocmai. 

Bronn  îşi  trase  pumnalul  şi  scoase  carnea  din  foc.  începu 
să  taie  de  pe  os  bucăţi  mari  de  carne  friptă  în  timp  ce  Tyrion 
scobi  doi  codri  de  pâine  uscată,  pregătindu-i  în  loc  de 
farfurii. 

-  Iar  dacă  ajungem  la  râu,  ce  ai  să  faci  apoi?  întrebă 
mercenarul  tăind  carnea. 

-  Oh,  o  târfă,  un  pat  cu  saltele  de  puf  şi  o  butelcă  de  vin, 
pentru  început.  Tyrion  ridică  pâinea  sa,  iar  Bronn  i-o  umplu 
cu  carne.  Apoi  mă  duc  la  Casterly  Rock  sau  la  Debarcaderul 
Regelui  şi  cred  că  voi  vrea  să  primesc  nişte  răspunsuri  în 
legătură  cu  un  anumit  pumnal.  Mercenarul  muscă  şi  înghiţi 
carnea. 

-  Deci  ce  mi-ai  spus  era  adevărat?  N-a  fost  acela 
pumnalul  tău? 

Tyrion  zâmbi  subţire. 

-  Ţi  se  pare  că  sunt  mincinos? 

Cam  pe  când  pântecele  li  se  umpluseră,  stelele  urcaseră 
pe  cer  şi  luna  se  ridicase  deasupra  munţilor,  Tyrion  îşi 
întinse  pe  pământ  mantia  de  blană  şi  se  culcă,  punându-şi 

şaua  în  loc  de  pernă. 

-  Amicii  noştri  se  lasă  aşteptaţi. 

-  Dacă  aş  fi  în  locul  lor,  m-aş  teme  de  o  capcană,  zise 
Bronn.  De  ce  ar  fi  totul  aşa  de  la  îndemână,  decât  ca  să-i 
momească? 

Tyrion  chicoti. 

-  Atunci  ar  trebui  să  ne  punem  pe  cântat  şi  vor  fugi 
îngroziţi.  începu  să  fluiere  o  melodie. 

-  Eşti  nebun,  piticule,  spuse  Bronn  pe  când  îşi  curăţa  cu 
pumnalul  murdăria  de  sub  unghii. 

-  Unde-i  pasiunea  ta  pentru  muzică,  Bronn? 

-  Dacă  muzică  ai  vrut,  ar  fi  trebuit  să-1  pui  pe  menestrel 
să  lupte  pentru  tine. 

Tyrion  rânji. 

-  Asta  ar  fi  fost  amuzant.  Parcă-1  şi  văd  parând  loviturile 
lui  Ser  Vardis  cu  harfa  lui  de  lemn.  îşi  reluă  fluieratul.  Ştii 
cântecul  ăsta? 

-  îl  tot  auzi  ici- colo,  prin  hanuri  şi  lupanare. 

-  Myrish.  Anotimpurile  dragostei  mele.  Dulce  şi  întristător, 
dacă-i  pricepi  cuvintele.  Prima  fată  cu  care  m-am  culcat 
obişnuia  să-1  cânte  şi  de  atunci  n-am  mai  putut  să  mi-1  scot 
din  minte.  Tyrion  privi  în  sus,  spre  cer.  Era  o  noapte  rece  şi 
senină,  iar  stelele  luceau  deasupra  munţilor,  strălucitoare  şi 
necruţătoare  precum  adevărul.  Am  întâlnit-o  într-o  noapte 
ca  asta,  se  pomeni  spunând.  Jaime  şi  cu  mine  călăream 
înapoi  de  la  Lannisport,  când  am  auzit  un  strigăt,  iar  ea  a 
venit  în  fugă  pe  drum,  cu  doi  bărbaţi  pe  urmele  ei, 
strigându-şi  ameninţările.  Fratele  meu  şi-a  tras  sabia  din 
teacă  şi  s-a  dus  după  ei,  în  timp  ce  eu  am  descălecat  pentru 
a  proteja  fata.  Abia  dacă  avea  un  an  mai  mult  decât  mine, 
cur  părul  negru,  subţire,  şi  un  chip  care  ţi-ar  fi  frânt  inima. 
Pe  a  mea  mi-a  frânt-o  cu  siguranţă.  Din  popor,  aproape 
moartă  de  foame,  nespălată...  Cu  toate  astea,  încântătoare,  îi 
rupseseră,  la  spate,  gioarsele  cu  care  era  îmbrăcată,  aşa  că 
am  acoperit-o  cu  mantia  mea,  în  vreme  ce  Jaime  îi  fugărea 
prin  pădure  pe  bărbaţii  aceia.  Când  a  revenit,  mergând  la 
trap,  îi  aflasem  deja  numele  şi  povestea.  Era  fiică  de  arendaş, 
rămasă  orfană  când  tatăl  ei  a  murit  de  fierbinţeală,  şi  se 
ducea  spre...  ei  bine,  spre  nicăieri,  cu  adevărat.  Jaime 
spumega,  voia  să-i  vâneze  pe  nenorociţii  aceia.  Nu  se 
întâmpla  prea  des  ca  nelegiuiţii  să  îndrăznească  să  atace 

călătorii  atât  de  aproape  de  Casterly  Rock,  iar  el  considera 
asta  drept  o  insultă.  Fata  era  prea  înspăimântată  ca  să  fie 
lăsată  să-şi  vadă  de  drum  singură,  aşa  că  m-am  oferit  să  o 
conduc  la  cel  mai  apropiat  han  şi  să-i  dau  să  mănânce,  în 
timp  ce  fratele  meu  s-a  întors  la  Rock  pentru  a  aduce 
ajutoare.  Era  mai  flămândă  decât  aş  fi  crezut.  Am  terminat 
doi  pui  întregi  şi  ceva  dintr-un  al  treilea,  am  băut  şi  o 
butelcă  de  vin  şi  am  stat  de  vorbă.  Avea  numai  treisprezece 
ani,  iar  mie  mă  tem  că  mi  se  urcase  vinul  la  cap.  Următorul 
lucru  pe  care  mi-1  amintesc  a  fost  că  împărţeam  acelaşi  pat. 
Dacă  ea  era  timidă,  eu  eram  şi  mai  rău.  N-am  putut  să-mi 
dau  seama  niciodată  unde  am  găsit  atât  curaj.  Când  i-am 
luat  fecioria,  a  plâns,  dar  mai  apoi  m-a  sărutat  şi  mi-a  cântat 
cântecelul  acela,  iar  până  dimineaţa  eram  deja  îndrăgostit. 

-  Tu?  Glasul  lui  Bronn  suna  amuzat. 

-  E;.  absurd,  nu-i  aşa?  Tyrion  începu  să  fluiere  din  nou. 
M-am  căsătorit  cu  ea,  recunoscu  el  în  cele  din  urmă. 

-  Un  Lannister  din  Casterly  Rock  s-a  căsătorit  cu  fiica 
unui  arendaş,  făcu  Bronn.  Cum  ai  reuşit  asta? 

-  Oh,  ai  fi  uimit  să  afli  ce  poate  face  un  băiat  cu  câteva 
minciuni,  cincizeci  de  arginţi  şi  un  septon  beat.  însă  nu  am 
îndrăznit  să-mi  aduc  mireasa  acasă,  la  Casterly  Rock,  aşa  că 
am  instalat- o  într-un  conac  al  ei,  iar  timp  de  două 
săptămâni  ne-am  jucat  de-a  soţul  şi  soţia.  Iar  apoi  septonul 
şi-a  revenit  din  beţie  şi  a  mărturisit  totul  tatălui  meu,  lordul. 
Tyrion  fu  surprins  cât  de  jalnic  se  simţea  spunând  asta, 
chiar  şi  după  atâţia  ani;  poate  că  era  doar  obosit.  Atunci 
căsătoria  mea  a  luat  sfârşit.  Se  ridică  şi-şi  pironi  privirea  în 
foc,  clipind  la  lumină. 

-  A  trimis-o  pe  fată  de  acolo? 

-  A  făcut  mai  mult  de  atât,  zise  Tyrion.  Prima  dată  1  a  pus 
pe  fratele  meu  să-mi  spună  adevărul.  Vezi  tu,  fata  era  o 
curviştină.  Jaime  aranjase  întreaga  poveste,  drumul, 
nelegiuiţii,  totul.  Crezuse  că  sosise  vremea  să  am  şi  eu  o 
femeie.  A  plătit  dublu  pentru  o  fecioară,  ştiind  că  asta  era 
prima  dată  pentru  mine.  După  ce  Jaime  a  făcut  aceste 
mărturisiri,  Lordul  Tywin  a  cumpărat-o  pe  soţia  mea  şi  a 
dat-o  gărzilor  sale.  Au  plătit-o  destul  de  bine.  Un  argint  de 
fiecare  om  -  câte  curve  preţuiesc  atât  de  mult?  M-a  pus  într- 
un  colţ  al  cazărmii  şi  m-a  obligat  să  mă  uit,  iar  la  sfârşit  fata 
avea  atâtea  monede  de  argint  care  îi  alunecau  printre  degete, 

rostogolindu-se  pe  jos,  încât....  Fumul  îi  intra  în  ochi 
usturându-1.  Tyrion  îşi  drese  glasul  şi  se  întoarse  de  la  foc, 
pentru  a  privi  în  beznă.  Lordul  Tywin  m-a  trimis  şi  pe  mine 
la  urmă,  spuse  el  cu  un  glas  scăzut.  Şi  mi-a  dat  o  monedă  de 
aur  ca  s-o  plătesc,  pentru  că  eram  un  Lannister  şi  preţuiam 
mai  mult. 

După  o  vreme,  auzi  din  nou  zgomotul  acela,  scrâşnetul 
oţelului  pe  piatră,  pe  când  Bronn  îşi  ascuţea  sabia. 

-  Că  ar  fi  avut  treisprezece  ani  sau  treizeci,  ori  numai  trei, 
eu  l-aş  fi  ucis  pe  cel  care  mi- ar  fi  făcut  asta. 

Tyrion  se  întoarse  pentru  a-1  privi  în  ochi. 

-  S-ar  putea  să  ai  norocul  ăsta  într-o  bună  zi.  Aminteşte-ţi 
ce  ţi-am  spus.  Un  Lannister  îşi  plăteşte  întotdeauna 
datoriile.  Căscă.  Am  impresia  că  am  să  încerc  să  dorm. 
Trezeşte-mă  dacă  ne  paşte  moartea. 

Se  înveli  în  mantia  de  blană  şi  închise  ochii.  Pământul  era 
pietros  şi  rece,  dar  după  un  timp,  Tyrion  Lannister  chiar 
adormi.  Visă  despre  celula  de  la  Cer.  De  astă  dată,  el  era 
temnicerul,  nu  prizonierul,  era  uriaş,  cu  un  bici  în  mâini,  şi- 
şi  lovea  tatăl,  împingându-1  tot  mult  spre  abis... 

-  Tyrion! 

Chemarea  lui  Bronn  era  şoptită  şi  grăbită.  Tyrion  se  trezi 
într-o  clipă.  Din  foc  nu  mai  rămăseseră  decât  tăciunii,  iar  de 
jur  împrejurul  lor  se  adunau  umbrele,  Bronn  se  ridicase 
într-un  genunchi,  cu  sabia  într-o  mână,  şi  pumnalul  în 
cealaltă.  Tyrion  ridică  un  braţ:  rămâi  nemişcat,  spunea 
mesajul  său. 

-  Veniţi  la  focul  nostru,  noaptea-i  rece,  se  adresă  el 
umbrelor  târâtoare.  Mă  tem  că  nu  avem  vin  să  vă  dăm,  dar 
sunteţi  bine-veniţi  la  nişte  carne  de  capră. 

Toate  mişcările  încetară.  Tyrion  ghici  licărirea  luminii  lunii 
pe  metal. 

-  Muntele  nostru,  răsună  un  glas  dintre  copaci,  adânc  şi 
neprietenos.  Capra  noastră. 

-  Capra-i  a  voastră,  se  învoi  Tyrion.  Cine  sunteţi? 

-  Când  vă  veţi  întâlni  cu  zeii  voştri,  răspunse  o  altă  voce, 
spuneţi-le  că  Gunthor,  fiul  lui  Gurn  al  Ciorilor  de  Piatră,  a 
fost  cel  care  v-a  trimis  la  ei. 

O  creangă  i  se  rupse  sub  talpă  când  păşi  la  lumină,  cu  un 
coif  cu  coarne,  înarmat  cu  un  cuţit  lung. 

-  Şi  Shagga,  fiul  lui  Dolf. 

Era  prima  voce,  adâncă  şi  mortală.  O  stâncă  se  mişcă  în 
stânga  lor,  se  ridică  şi  deveni  om.  Părea  masiv  fi  lent, 
puternic,  îmbrăcat  numai  în  piei,  cu  o  măciucă  în  mâna 
dreaptă  şi  o  secure  în  stânga.  Le  lovi  una  de  alta  pe  când  se 
apropia  greoi.  Alte  voci  rostiră  alte  nume,  Conn  şi  Torrek  şi 
Jaggot,  o  avalanşă  de  nume  pe  care  Tyrion  le  uită  imediat 
după  ce  le  auzise;  cel  puţin  zece.  Câţiva  aveau  săbii  şi  cuţite; 
alţii  agitau  furci  şi  suliţe  de  lemn.  Aşteptă  până  terminară  de 
strigat  numele  şi  le  răspunse: 

-  Eu  sunt  Tyrion,  fiul  lui  Tywin,  din  Clanul  Lannister,  Leii 
Stâncii.  Vă  vom  plăti  bucuroşi  capra  pe  care  am  mâncat-o. 

-  Ce  ai  să  ne  dai  tu,  Tyrion,  fiul  lui  Tywin?  întrebă  cel  care 
îşi  spunea  Gunthor  şi  părea  să  le  fie  căpetenie. 

-  Am  argint  în  pungă,  le  răspunse  Tyrion.  Cămaşa  de  zale 
pe  care  o  port  e  prea  mare  pentru  mine,  dar  lui  Conn  i  s-ar 
potrivi  de  minune,  iar  securea  mea  de  lupta  ar  sta  de 
minune  în  mâna  lui  Shagga,  mult  mai  bine  de>cât  securea 
pentru  lemne  pe  care  o  are. 

-  Jumătatea  de  om  ne  va  plăti  în  moneda  noastră,  spuse 
Conn. 

-  Conn  grăieşte  adevărul,  făcu  Gunthor.  Argintul  tău  e  al 
nostru.  Caii  voştri  sunt  ai  noştri.  Zalele  şi  securea  ta  de 
luptă  şi  cuţitul  de  la  cingătoare  sunt  tot  ale  noastre.  Nu  ai 
nimic  să  ne  dai,  în  afară  de  vieţile  voastre.  Cum  ţi-ar  plăcea 
să  mori,  Tyrion,  fiul  lui  Tywin? 

-  în  patul  meu,  cu  pântecul  plin  de  vin  şi  cu  buzele  unei 
fecioare  pe  mădularul  meu,  la  vârsta  de  optzeci  de;  ani, 
răspunse  el. 

Uriaşul,  Shagga,  râse  primul  şi  cel  mai  tare.  Ceilalţi 
păreau  mai  puţin  amuzaţi. 

-  Conn,  ia-le  caii,  porunci  Gunthor.  Ucide-1  pe  celălalt  şi 
pune  mâna  pe  jumătatea  de  om.  Poate  să  mulgă  caprele  şi  să 
le  facă  pe  mame  să  râdă. 

Bronn  ţâşni  în  picioare. 

-  Cine  vrea  să  moară  primul? 

-  Nu!  făcu  Tyrion  cu  asprime.  Gunthor,  fiul  lui  Gurn, 
ascultă-mă.  Casa  mea  e  bogată  şi  puternică.  Dacă  Ciorile  de 
Piatră  ne  duc  în  siguranţă  printre  aceşti  munţi,  tatăl  meu  vă 
va  acoperi  cu  aur. 

-  Aurul  unui  lord  de  câmpie  este  la  fel  de  nefolositor 
precum  promisiunile  jumătăţii  de  om,  spuse  Gunthor. 

472 


-  Poate  că  sunt  jumătate  de  om,  zise  Tyrion,  dar  am 
curajul  de  a-mi  înfrunta  duşmanii.  Ce  fac  Ciorile  de;  Piatră, 
în  afară  de  a  se  piti  pe  după  stânci  şi  a  tremura  de  frică 
atunci  când  vin  cavalerii  din  Vale? 

Shagga  scoase  un  muget  de  furie  şi-şi  lovi  măciuca  de 
secure.  Jaggot  împinse  spre  faţa  lui  vârful  de  metal  călit  al 
suliţei  de  lemn.  Făcu  tot  posibilul  să  nici  nu  clipească. 

-  Astea-s  cele  mai  bune  arme  pe  care  le-aţi  putut  fura 
făcu  el.  Sunt  destul  de  bune  pentru  omorârea  oilor,  poate... 
dar  oile  nu  luptă.  Fierarii  tatălui  meu  fac  oţel  mai  bun  când 
se  uşurează. 

Micule  băiat-bărbat,  mugi  Shagga,  o  să-ţi  baţi  joc  de 
securea  mea  şi  când  am  să-ţi  retez  bărbăţia  şi  am  s-o  dau  la 
capre? 

însă  Gunthor  ridică  o  mână. 

-  Nu.  Vreau  să-i  ascult  vorbele.  Mamele  încep  să 
flămânzească,  iar  oţelul  umple  mai  multe  guri  decât  aurul. 
Ce  ne  dai  pentru  vieţile  voastre,  Tyrion,  fiul  lui  Tywin?  Săbii? 
Suliţe?  Zale? 

-  Toate  astea  şi  încă  şi  mai  multe,  Gunthor,  fiul  lui  Gurn, 
răspunse  Tyrion  Lannister  cu  un  zâmbet.  Am  să  va  dau 
Valea  lui  Arryn. 

EDDARD 


Lumina  apusului  se  împrăştia  pe  podea  pătrunzând  prin 
ferestrele  înalte  şi  înguste  ale  Fortăreţei  Roşii,  lăsând  dungi 
de  un  sângeriu  întunecat  pe  pereţii  de  care  atârnaseră, 
cândva,  capetele  de  dragon.  Acum,  piatra  era  acoperită  cu 
tapiserii  pe  teme  de  vânătoare,  în  culori!  de  un  verde  viu, 
maro  şi  albastru,  dar  lui  Ned  Stark  i  se  părea  că  singura 
culoare  din  sală  era  roşul  sângelui. 

Şedea  pe  tronul  imens  şi  străvechi  al  lui  Aegon 
Cuceritorul,  o  monstruozitate  cu  vârfuri  şi  margini  zimţate 
de  metal  îndoit  grotesc.  Era,  aşa  cum  îl  prevenise  Robert,  un 
jilţ  drăcesc  de  incomod,  iar  acum  chiar  mai  mult,  când 
piciorul  zdrobit  îi  era  săgetat  de  dureri  ascuţite  în  fiecare 
minut.  Metalul  de  sub  el  i  se  părea  tot  mai  tare,  cu  fiecare 
oră,  iar  colţii  de  oţel  din  spatele  lui  îl  împiedicau  să  se 
sprijine.  Un  rege  nu  trebuie  să  şadă  comod  niciodată,  spusese 
Aegon  Cuceritorul,  când  le'"  poruncise  armurierilor  săi  să-i 
confecţioneze  măreţul  tron  din  săbiile  lăsate  de  duşmani. 
Blestemat  fie  Aegon  pentru  aroganţa  lui,  se  gândi  Ned 
mohorât,  iar  Robert  şi  partida  lui  de  vânătoare,  la  fel. 

-  Sunteţi  sigur  că  aceştia  au  fost  mai  mult  decât  nişte 
briganzi?  întrebă  Varys  moale  de  la  masa  consiliului,  plasată 
în  faţa  tronului  Marele  Maester  Pycelle  se  foi  neliniştit  lângă 
el,  tu  vreme  ce  Degeţel  se  juca  cu  un  toc.  Erau  singurii 
consilieri  participanţi.  în  pădurea  regelui  fusese  zărit  un  cerb 
alb,  iar  Lordul  Renly  şi  Ser  Barristan  i  se  alăturaseră  regelui 
la  vânătoare,  împreună  cu  Prinţul  Jolfrey,  Sandor  Clegane, 
Balon  Swann  şi  jumătate  din  turte.  Aşa  că  Ned  trebuia  să 
şadă  pe  Tronul  de  Fier  în  absenţa  lui. 

Cel  puţin,  el  putea  să  şadă.  Cu  excepţia  celor  din  consiliu, 
ceilalţi  trebuia  să  stea  respectuoşi  în  picioare  sau  să 
îngenuncheze.  Jălbarii  se  înghesuiau  pe  lângă  uşile  înalte, 
cavalerii  şi  înalţii  lorzi  şi  doamnele  pe  lângă  tapiserii,  poporul 
prin  galerii,  iar  gărzile  înzăuate,  cu  mantiile  lor  cenuşii  sau 
aurii,  stăteau  ţepene. 

Sătenii  erau  în  genunchi:  bărbaţi,  femei  şi  copii,  cu  toţii 
zdrenţăroşi  şi  însângeraţi,  cu  feţele  năpădite  de  teamă.  Cei 
trei  cavaleri  care  îi  aduseseră  aici  pentru  a  fi  martori  stăteau 
în  spatele  lor. 

-  Briganzi,  Lord  Varys?  Din  glasul  lui  Ser  Raymun  Darry 

picura  dispreţul.  Oh,  au  fost  briganzi,  fără  nici  o  îndoială. 
Bandiţii  lui  Lannister. 

Ned  putea  simţi  încordarea  din  sală,  pe  când  înalţii  lorzi  şi 
slugile  deopotrivă  se  pregăteau  să  asculte.  Nu  se  putea 
preface  surprins.  Apusul  devenise  un  viespar  de  când 
Catelyn  îl  prinsese  pe  Tyrion  Lannister.  Atât  Kiverrun,  cât  şi 
Casterly  Rock  îşi  chemaseră  stegarii,  iar  oştirile  se  adunau 
în  trecătoarea  de  sub  Dintele  Aurit.  Era  doar  o  chestiune  de 
timp  până  ce  sângele  va  începe  să  curgă.  Singura  întrebare 
care  se  mai  punea  era  cum  să  faci  mai  bine  ca  să  opreşti 
sângerarea. 

Ser  Karyl  Vance,  cu  privirile  triste,  care  ar  fi  fost  u  bărbat 
arătos  dacă  nu  ar  fi  avut  pe  faţă  un  semn  din  naştere  care-1 
pocea,  arătă  spre  sătenii  îngenuncheaţi. 

-  Ei  sunt  singurii  rămaşi  în  viaţă  din  avanpostul  Sherrer, 
Lord  Eddard.  Ceilalţi  sunt  morţi,  la  fel  şi  locuitorii  din  Oraşul 
Wendish  şi  din  Vadul  Păpuşarului. 

-  Ridicaţi-vă,  le  porunci  Ned  sătenilor.  Nu  avea  niciodată 
încredere  în  ce-i  spunea  un  om  îngenuncheat.  Ridicaţi-vă 
toţi. 

Câte  unul  sau  câte  doi,  cei  din  avanpostul  Sherrer  se 
străduiră  să  se  ridice  în  picioare.  Un  bătrân  trebui  să  fie 
ajutat,  iar  o  tânără,  cu  rochia  murdară  de  sânge,  rămase  în 
genunchi,  uitându-se  cu  o  privire  dusă  spre  Ser  Arys 
Oakheart,  care  stătea  la  picioarele  tronului  în  armura-i  albă 
a  Gărzii  Regelui,  gata  să-1  apere  şi  să-1  protejeze  pe  rege... 
sau,  presupunea  Ned,  pe  Mâna  Regelui. 

-  Joss,  spuse  Ser  Raymun  Darry  adresându-se  unui 
bărbat  rotofei,  cu  şorţul  berarilor  pe  el.  Spune-i  Mâinii  ce  s-a 
întâmplat  la  Sherrer. 

Joss  dădu  din  cap. 

-  Dacă-i  face  plăcere  înălţimii  Sale... 

-  înălţimea  Sa  vânează  prin  Blackwater,  spuse  Ned, 
întrebându-se  cum  putea  un  bărbat  să  trăiască  întreaga  sa 
viaţă  la  câteva  zile  de  călărit  până  la  Fortăreaţa  Roşie  şi  să 
nu  aibă  habar  de  cum  arăta  regele. 

Ned  era  înveşmântat  într-o  tunică  din  pânză  albă,  cu 
lupul  străvechi  al  Casei  Stark  pe  piept;  mantia  sa  din  lână 
neagră  era  închisă  la  gât  cu  mâna  argintie  a  rangului  său. 
Negru  şi  alb  şi  cenuşiu,  toate  nuanţele  adevărului. 

-  Sunt  Lordul  Eddard  Stark,  Mâna  Regelui.  Spune-mi  cine 

eşti  şi  ce  ştii  despre  aceşti  năvălitori. 

-  Ţin...  ţineam...  ţineam  o  berărie,  stăp'ne,  în  Sherrer. 
chiar  lângă  podul  de  piatră.  Cea  mai  bună  bere  la  sud  de 
Gât,  toată  lumea  spunea  asta,  vă  cer  iertare,  stăp'ne.  Am 
pierdut  acum  totul,  la  fel  ca  ceilalţi,  stăp'ne.  Au  venit  şi  au 
băut  cât  au  putut,  iar  restul  l-au  risipit  pe  jos,  înainte  de  a- 
mi  da  foc  la  acoperiş.  Şi  mi-ar  fi  risipit  şi  sângele,  dacă  m-ar 
fi  prins. 

-  Ne-au  ars  tot,  spuse  un  ţăran  de  lângă  el.  Au  venit 
călare,  la  lăsarea  întunericului,  dinspre  sud,  şi  au  pus  foc 
lanurilor  şi  caselor,  omorând  pe  cine  a  încercat  să-i 
oprească.  Nu  erau  briganzi,  stăpâne.  Nu  aveau  de  gând  să  ne 
fure  animalele,  mi-au  hăcuit  vaca  de  lapte  acolo  unde  stătea 
şi  au  lăsat-o  pradă  muştelor  şi  ciorilor. 

-  Mie  mi-au  doborât  calfa,  spuse  un  bărbat  îndesat,  cu 
muşchi  de  fierar  şi  un  bandaj  în  jurul  capului.  îmbrăcase 
cele  mai  bune  haine  ale  lui  ca  să  vină  la  curte,  însă 
pantalonii  îi  erau  peticiţi,  iar  mantia  era  murdară  de  pe 
drum  şi  prăfuită.  L-au  hăituit  încoace  şi-ncolo  peste 
câmpuri,  împungându-1  cu  lăncile  de  parcă  era  vânat,  iar  ei 
râdeau  şi  băiatul  se  împiedica  şi  urla,  până  când  unul  1-a 
străpuns  direct. 

Fata  în  genunchi  îşi  ridica  privirile  spre  Ned,  aflat 
deasupra  ei,  pe  tron. 

-  Iar  mie  mi-au  omorât  mama,  înălţimea  Voastră.  Si  au... 
au... 

Vocea-i  pieri,  de  parcă  ar  fi  uitat  ce  voia  să  spună.  începu 
să  plângă. 

Ser  Raymun  Darry  continuă  el  relatarea. 

-  în  Oraşul  Wendish,  oamenii  au  căutat  să  se 
adăpostească  în  avanpost,  însă  fortificaţiile  erau  din  buşteni. 
Năvălitorii  au  pus  paie  pe  lemn  şi  i-au  ars  de  vii.  Când 
oamenii  din  Wendish  au  deschis  porţile,  să  fugă  de  foc,  i-au 
doborât  cu  săgeţile,  pe  măsură  ce  ieşeau,  chiar  şi  pe  femeile 
cu  copii  de  ţâţă. 

-  Oh,  înspăimântător,  murmură  Varys.  Cât  de  cruzi  pot  fi 
oamenii? 

-  Şi  nouă  ne-ar  fi  făcut  la  fel,  însă  avanpostul  de  la 
Sherrer  era  din  piatră,  spuse  Joss.  Unii  voiau  să  ne  afume, 
însă  cel  mare  a  spus  că  fructul  pârguit  se  află  sus,  pe  râu,  şi 
au  luat-o  spre  Vadul  Păpuşarului. 

Ned  simţea  oţelul  rece  atingându-i  degetele  când  se  aplecă 
în  faţă.  între  ele  se  afla  câte  o  lamă,  vârfurile  răsucite  ale 
săbiilor  iţindu-se  ca  nişte  gheare  din  braţele  tronului.  Chiar 
şi  după  trei  secole,  unele  dintre  ele  erau  încă  suficient  de 
ascuţite  ca  să  taie.  Tronul  de  Fier  era  plin  de  capcane  pentru 
neştiutori.  Cântecele  menestrelilor  pretindeau  că  fusese 
făcut  dintr-o  mie  de  săbii,  încinse  până  la  alb  sub  răsuflarea 
ca  de  cuptor  a  lui  Balerion,  Spaima  Neagră.  Numai 
modelarea  lor  luase  cincizeci  şi  nouă  de  zile.  Finalul  întregii 
tevaturi  fusese  această  monstruozitate  neagră,  imensă, 
confecţionată  din  tăişuri  de  brici  şi  zimţi  şi  lame  de  metal 
ascuţit;  un  tron  care  putea  ucide  un  om,  şi  chiar  ucisese, 
dacă  legendele  puteau  fi  crezute. 

Ce  făcea  Eddard  Stark  aici,  şezând  pe  el,  nu  ar  fi  putut 
pricepe  niciodată;  totuşi,  iată-1  aşezat  acolo,  iar  aceşti 
oameni  îl  priveau  căutându-şi  dreptatea. 

-  Ce  dovezi  aveţi  că  erau  Lannisteri?  întrebă  el,  încercând 
să-şi  stăpânească  furia.  Purtau  mantii  stacojii  sau  flamurile 
cu  leu? 

-  Nici  chiar  Lannisterii  nu  sunt  atât  de  proşti,  protesta  Ser 
Marq  Piper. 

Era  un  tinerel  ţanţoş  ca  un  cocoş,  prea  tânăr  şi  cu  sângele 
prea  năvalnic  pentru  a  fi  pe  placul  lui  Ned,  deşi  era  prieten 
cu  fratele  lui  Catelyn,  Edmure  Tully. 

-  Toţi  oamenii  lor  erau  călare  şi  în  cămăşi  de  zale,  lordul 
meu,  răspunse  calm  Ser  Karyl.  Erau  înarmaţi  cu  lănci  cu 
vârf  de  oţel  şi  săbii  lungi,  aveau  securi  de  luptă  pentru 
măcel.  Arătă  spre  unul  dintre  supravieţuitorii  zdrenţăroşi. 
Tu.  Da,  tu,  nu-ţi  face  nimeni  nici  un  rău.  Spune-i  Mâinii  ce 
mi- ai  povestit  şi  mie. 

Bătrânul  scutură  din  cap.  E  vorba  de  cai,  începu  el, 
călăreau  cai  de  luptă.  Cu  mulţi  ani  în  urmă,  am  lucrat  la 
grajdurile  bătrânului  Ser  Willum,  aşa  că  mă  pricep.  Nici 
unul  dintre  armăsarii  lor  nu  a  tras  la  jug,  zeii  îmi  sunt 
martori  că  nu  mă  înşel. 

-  Nişte  bandiţi  pe  cai  mari,  remarcă  Degeţel.  Poate  că  au 
furat  caii  din  ultimul  loc  pe  care  l-au  jefuit. 

-  Câţi  oameni  erau  în  grupul  de  atac?  întrebă  Ned. 

-  Cel  puţin  o  sută,  răspunse  Joss,  în  clipa  în  care  lin  arul 
bandajat  spusese  „cincizeci",  iar  bunicuţa  din  spatele  lui 
şuşotise  „sute  şi  sute,  stăp'ne,  era  o  oaste  întreagă". 

-  Ai  mai  multă  dreptate  decât  crezi  tu,  bună  femeie,  îi 
răspunse  Lord  Eddard.  Spuneţi  că  nu  aveau  flamuri.  Ce  fel 
de  armuri  purtau?  A  observat  vreunul  dintre  voi  ornamente 
ori  decoraţiuni  pe  scuturi  sau  coifuri? 

Berarul  Joss  clătină  din  cap. 

-  Mă  îndurerează,  stăpâne,  dar  nu,  armurile  lor  erau 
simple,  doar  că...  Acela  care-i  conducea  avea  aceeaşi  armură 
ca  restul,  însă  nu  te  puteai  înşela.  Statura  lui,  stăpâne.  Cei 
care  spun  că  toţi  uriaşii  sunt  morţi  de  mut  nu  l-au  văzut  pe 
acesta,  pot  să  jur.  Era  mare  ca  un  taur,  iar  vocea-i  răsuna 
precum  piatra  în  sfărâmare. 

-  Muntele!  spuse  Ser  Marq  tare.  Mai  putem  avea  îndoieli? 
Asta  a  fost  lucrătura  lui  Gregor  Clegane. 

Ned  auzi  murmure  de  sub  ferestre  şi  în  capătul  depărtat 
al  sălii.  Chiar  şi  de  la  galerie  se  ridicau  şuşoteli 
înspăimântate.  înalţii  lorzi  şi  oamenii  din  popor  ştiau  prea 
bine  ce  însemna  asta,  dacă  se  dovedea  că  Ser  Marq  avea 
dreptate.  Ser  Gregor  Clegane  era  stegarul  Lordului  Tywin 
Lannister. 

Studie  chipurile  înspăimântate  ale  sătenilor.  Nu  era  de 
mirare  că  fuseseră  atât  de  îngroziţi;  crezuseră  că  fuseseră 
aduşi  aici  pentru  a-1  dovedi  pe  Lordul  Tywin,  un  măcelar  cu 
mâinile  înroşite  de  sânge,  înaintea  unui  rege  care-i  era  ginere 
prin  căsătorie.  Se  întrebă  dacă  în  faţa  cavalerilor  avuseseră 
de  ales. 

Marele  Maester  Pycelle  se  ridică  greoi  de  la  masa 
consiliului,  în  zăngănitul  colanului. 

-  Ser  Marq,  cu  tot  respectul,  nu  puteţi  şti  dacă  acest 
nelegiuit  era  chiar  Ser  Gregor.  în  acest  regat  sunt  mulţi 
bărbaţi  uriaşi. 

-  La  fel  de  mari  ca  Muntele  Călare?  zise  Ser  Karyl.  Eu  nu 
am  întâlnit  nici  unul  până  acum. 

-  Şi  nimeni  de  aici,  adăugă  stârnit  Ser  Raymun.;  Chiar  şi 
fratele  lui  pare  un  căţelandru  pe  lângă  el.  Lorzii  mei, 
deschideţi  ochii.  Mai  trebuie  să-i  vedeţi  pecetea  pe  hoituri?  A 
fost  Gregor. 

-  De  ce  s-ar  preface  brigand  Ser  Gregor?  întrebă  Pycelle. 
Prin  graţia  lordului  său  suzeran,  el  stăpâneşte  o  fortăreaţă  şi 
are  pământul  lui.  E  cavaler  jurat. 

-  Un  fals  cavaler!  făcu  Ser  Marq.  Câinele  turbat  al 
Lordului  Tywin. 

-  Lord  Mână,  zise  Pycelle  cu  o  voce  înţepată,  vă  cer  să-i 
reamintiţi  acestui  brav  cavaler  că  Lordul  Tywin  Lannister 
este  tatăl  graţioasei  noastre  regine. 

Vă  mulţumesc,  Mare  Maester  Pycelle,  răspunse  Ned.  Mă 
tem  că  s-ar  fi  putut  să  uităm  asta,  dacă  nu  ne-aţi  fi  atras 
atenţia. 

Din  înaltul  tronului  său  putea  vedea  bărbaţi  strecurându- 
se  pe  uşa  de  la  capătul  sălii.  Iepurii  care  se  piteau  în  iarbă, 
presupunea  el...  ori  şobolani  care  alergau  să  înşface  bucara 
de  brânză  a  reginei.  O  văzu,  în  treacăt,  pe  Septa  Mordane  la 
galerie,  împreună  cu  fiica  sa,  Şansa,  lângă  ea.  Ned  simţi  un 
val  de  furie;  acesta  nu  era  un  loc  pentru  o  copilă.  însă  septa 
nu  avusese  de  unde  şti  că  înfăţişarea  de  azi  avea  să  fie 
altceva  decât  vorbăria  plicticoasă  a  prezentării  jalbelor, 
aplanarea  disputelor  dintre  avanposturile  rivale  şi  hotărârea 
privind  amplasarea  pietrelor  de  hotar. 

La  masa  de  consiliu,  Petyr  Baelish  îşi  pierdu  interesul  în 
mătăsurile  sale  şi  se  aplecă  înainte. 

-  Ser  Marq,  Ser  Karyl,  Ser  Raymun,  aş  putea  să  vă  pun  o 
întrebare?  Aceste  avanposturi  erau  sub  protecţia 
dumneavoastră.  Unde  eraţi  când  s-au  petrecut  aceste 
măceluri  şi  pârj  oluri? 

Ser  Karyl  Vance  răspunse  pe  dată: 

-  îl  sprijineam  pe  tatăl  meu,  la  trecătoarea  de  sub  Dintele 
Aurit,  la  fel  ca  Ser  Marq.  Când  vestea  acestor  nelegiuiri  a 
ajuns  la  Ser  Edmure  Tully,  el  a  trimis  vorbă  că  ar  trebui  să 
adunăm  un  grup  mic  de  luptători  şi  să-i  găsim  pe  eventualii 
supravieţuitori,  ca  să-i  aducem  în  faţa  regelui. 

Ser  Raymun  Darry  luă  cuvântul: 

-  Ser  Edmure  m-a  chemat  la  Riverrun  cu  întreaga  mea 
oştire.  Eram  în  bivuac  peste  râu,  în  faţa  zidurilor, 
aşteptându-i  poruncile,  atunci  când  vestea  a  ajuns  la  mine. 
Când  am  putut  să  mă  reîntorc  pe  propriile  mele  pământuri, 
Clegane  şi  blestemaţii  lui  se  aflau  deja  la  Furca  Roşie, 
călărind  spre  dealurile  lui  Lannister. 

Degeţel  îşi  mângâia  gânditor  vârful  bărbii. 

-  Şi  dacă  se  reîntorc,  ser? 

-  Dacă  se  întorc,  le  vom  folosi  sângele  ca  să  udăm  lanurile 
pe  care  le-au  pârjolit,  spuse  Ser  Marq  Piper  stârnit. 

-  Ser  Edmure  a  trimis  oameni  în  fiecare  sat  şi  avan  post 
aflat  la  o  zi  de  călărit  de  la  hotar,   explică  Ser  KaryL 

Următorul  năvălitor  nu  va  mai  scăpa  aşa  de  uşor. 

Iar  asta-i  exact  ceea  ce  doreşte  şi  Lordul  Tywin,  se  gândi 
Ned  pentru  el,  sa  atragă  toată  puterea  de  la  Riverrun,  să-l 
facă  pe  băiat  să-şi  împrăştie  forţele.  Fratele  soţiei  sale  era 
tânăr  şi  mai  degrabă  galant  decât  înţelept.  Va  încerca  să 
apere  fiecare  palmă  din  pământul  său,  să  apere  fiecare 
bărbat,  femeie  sau  copil  care  i-a  spus  vreodată  „lord",  iar 
Tywin  Lannister  era  destul  de  viclean  să  ştie  asta. 

-  Dacă  pământurile  voastre  şi  avanposturile  sunt  destul 
de  sigure,  începu  Lordul  Petyr,  atunci  ce  anume;  cereţi 
tronului? 

-  Lorzii  de  pe  Trident  apără  pacea  regelui,  răspunse  Ser 
Raymun  Darry.  Lannisterii  au  încălcat  jurământul.  Cerem 
permisiunea  de  a  pleca  pentru  a  răspunde  cum;  se  cuvine, 
oţel  pentru  oţel.  Cerem  dreptate  pentru  oamenii  de  rând  de 
la  Sherrer,  din  Oraşul  Wendish  şi  de  la  Vadul  Păpuşarului. 

-  Edmure  este  de  acord  că  trebuie  să-i  plătim  lui  Gregor 
Clegane  cu  aceeaşi  monedă  de  sânge,  declară  Ser  Marq  însă 
bătrânul  lord  Hoster  ne-a  poruncit  să  venim  aici  să  cerem 
permisiunea  regelui  înainte  de  a  lovi. 

Atunci  mulţumesc  zeilor  pentru  bătrânul  Lord  Hoster.  Tywin 
Lannister  era  şi  vulpoi  şi  leu  în  egală  măsură.  Dacă  îl 
trimisese,  într-adevăr,  pe  Ser  Gregor  să  pârjolească  şi  să 
ucidă,  iar  Ned  nu  avea  nici  o  îndoială  că  o  făcuse,  avusese 
grijă  să  călărească  numai  la  adăpostul  nopţii,  fără  flamuri, 
dându-se  drept  bandit  la  drumul  mare.  Dacă  Riverrun  va 
riposta,  Cersei  şi  tatăl  ei  vor  insista  că  Tully  au  fost  cei  care 
au  încălcat  pacea  regelui,  nu  Lannisterii.  Numai  zeii  ştiau  ce 
ar  fi  putut  crede  Robert. 

Marele  Maester  Pycelle  se  ridicase  din  nou  în  picioare. 

-  Lord  Mână,  dacă  aceşti  oameni  de  nădejde  cred  că  Ser 
Gregor  şi-a  încălcat  jurământul  cel  sfânt  pentru  a  distruge  şi 
viola,  lăsaţi-i  să  meargă  la  domeniul  său  şi  să-şi  rostească 
plângerile.  Aceste  crime  nu  intră  în  preocupările  tronului. 
Lăsaţi-i  să  afle  dreptatea  Lordului  Tywin. 

-  Peste  tot  este  numai  dreptatea  regelui,  îi  spuse  Ned.  în 
nord,  sud,  est  sau  vest,  tot  ceea  ce  facem  facem  în  numele 
lui  Robert. 

-  Dreptatea  regelui,  zise  Marele  Maester  Pycelle.  Aşa  este 
şi  ar  trebui  să  amânăm  această  chestiune  până  ce  regele... 

-  Regele  este  la  vânătoare,  peste  râu,  şi  s-ar  putea  să  nu 

se  întoarcă  decât  peste  câteva  zile,  zise  Lordul  Eddard. 
Robert  m-a  însărcinat  pe  mine  să  stau  în  locul  său  şi  să 
ascult  cu  urechile  lui  şi  să  vorbesc  cu  glasul  său.  Iar  eu  am 
de  gând  să  fac  exact  asta...  deşi,  sunt  de  acord,  trebuie  să  fi 
anunţat.  Sub  tapiserii  zări  o  figură  familiară.  Ser  Robar! 
Ser  Robar  Royce  făcu  un  pas  înainte  şi  se  înclină. 

-  Lordul  meu. 

-  Tatăl  tău  vânează  împreună  cu  regele,  zise  Ned.  Le  duci 
vestea  despre  ce  s-a  vorbit  şi  s-a  făcut  acum,  aici? 

-  îndată,  lordul  meu. 

-  Atunci,  avem  permisiunea  dumneavoastră  de  a  răzbuna 
pe  Ser  Gregor?  întrebă  tronul  Marq  Piper. 

-  Răzbunare?  spuse  Ned.  Eu  credeam  că  vorbiţi  d 
dreptate.  Pârjolirea  lanurilor  lui  Clegane  şi  măcelărirea 
oamenilor  săi  nu  vor  reinstaura  pacea  regelui,  ci  do  vor  ostoi 
mândria  voastră  rănită.  îşi  mută  privirea  în  altă  parte, 
înainte  ca  tânărul  cavaler  să  poată  vocifera  nervos,  şi  se 
adresă  sătenilor:  Oameni  din  Sherrer,  m  vă  pot  da  înapoi 
casele  sau  grânele,  nici  nu-i  pot  readu  la  viaţă  pe  morţii 
voştri.  Dar  vă  pot  oferi  o  mică  dovadă  de  dreptate,  în  numele 
regelui  nostru,  Robert. 

Toţi  ochii  din  sală  erau  fixaţi  asupra  sa,  în  aşteptare, 
încet,  Ned  se  ridică  în  picioare,  trăgându-se  de  pe  tron.  prin 
puterea  braţelor,  piciorul  zdrobit  protestând.  Făcu  tot 
posibilul  ca  să  ignore  durerea;  nu  era  momentul  să-i  lase  să- 
i  citească  slăbiciunea.  Primii  Oameni  credeau  că  judecătorul 
care  cere  condamnarea  la  moarte  trebuie  sa  ridice  săbia,  iar 
nouă,  în  nord,  încă  ni  se  mai  spune  asta.  Nu  mi-ar  plăcea  să 
trimit  pe  altcineva  să  săvârşească  uciderile  în  locul  meu... 
Totuşi,  se  pare  că  nu  am  de  ales  Arătă  spre  piciorul  zdrobit. 

-  Lord  Eddard! 

Strigătul  răsunase  din  partea  de  vest  a  sălii,  când  un 
tinerel  fercheş  păşi  înainte  cu  hotărâre.  Fără  armură,  Ser 
Loras  Tyrell  părea  chiar  mai  tânăr  decât  cei  şaisprezece  ani 
ai  săi.  Purta  o  tunică  de  mătase  de  un  albastru-deschis,  cu  o 
centură  de  trandafiri  din  aur,  sigiliul  Casei  sale.  Vă  rog  să-mi 
lăsaţi  mie  onoarea  de  a  acţiona  în  locul  dumneavoastră. 
Daţi-mi  mie  această  însărcinare,  lordul  meu,  şi  jur  că  nu  am 
să  vă  dezamăgesc.  Degeţel  chicoti. 

-  Ser  Loras,  dacă  vă  trimitem  singur,  Ser  Gregor  ne 
expedia  înapoi  capul  dumneavoastră  cu  o  prună  îndesată  în 

gura  aia  frumoasă.  Muntele  nu  este  genul  care  se  apleacă  în 
faţa  dreptăţii  cuiva. 

-  Nu  mă  tem  de  Gregor  Clegane,  spuse  Ser  Loras  semeţ. 
Ned  se  aşeză  încet  pe  fierul  tronului  deformat  al  lui  Aegon. 

Ochii  săi  cătară  spre  feţele  de  lângă  perete. 

-  Lord  Beric,  spuse  el  tare.  Thoros  din  Myr,  Ser  Gladden, 
Lord  Lothar.  Bărbaţii  făcură  un  pas  înainte,  unul  câte  unul. 
Fiecare  dintre  voi  trebuie  să  adune  câte  douăzeci  de  oameni, 
să  duceţi  cuvântul  meu  la  fortăreaţa  lui  Gregor.  Douăzeci  de 
oameni  din  propria  mea  gardă  vă  vor  însoţi.  Lord  Beric 
Dondarrion,  veţi  prelua  comanda,  conform  rangului 
dumneavoastră. 

Tânărul  lord  cu  părul  roşcat-auriu  se  înclină. 

-  Precum  porunciţi,  Lord  Eddard. 

Ned  înălţă  vocea,  în  aşa  fel  încât  să  ajungă  până  în 
capătul  celălalt  al  sălii  tronului: 

-  în  numele  lui  Robert  din  Casa  Baratheon,  Primul  din 
Neamul  său,  Rege  al  Andalilor  şi  Rhonyarilor  şi  al  Primilor 
Oameni,  Stăpân  al  celor  Şapte  Regate  şi  Protector  al 
Domeniului,  prin  cuvântul  lui  Eddard  al  Casei  Stark,  Mâna 
sa,  vă  poruncesc  să  vă  duceţi  cu  toată  graba  spre  tărâmul  de 
la  Apus,  să  traversaţi  Furca  Roşie  de  pe  Trident,  sub  flamura 
regelui,  şi  să  pogorâţi  dreptatea  regelui  asupra  falsului 
cavaler  Gregor  Clegane  şi  asupra  tuturor  celor  care  au 
participat  la  crimei  lui.  îl  dau  în  vileag,  îl  condamn  şi-1 
deposedez  de  toate  rangurile  şi  titlurile  sale,  de  toate 
pământurile  şi  câştigurile  şi  bunurile  deţinute,  şi-1  condamn 
la  moarte.  Zeii  să  aibă  milă  de  sufletul  său. 

Când  ecoul  cuvintelor  sale  dispăru,  Cavalerul  Florilor 
rămăsese  perplex. 

-  Lord  Eddard,  dar  cum  rămâne  cu  mine? 

Ned  privi  în  jos  spre  el.  De  la  înălţime,  Loras  Tyrell  părea 
aproape  la  fel  de  tânăr  ca  Robb. 

-  Nimeni  nu  se  îndoieşte  de  valoarea  dumneavoastră,  Ser 
Loras,  însă  noi  aici  vorbim  despre  dreptate,  pe  când  ceea  ce 
căutaţi  dumneavoastră  pare  să  fie  răzbunarea.  Se  uită  din 
nou  spre  Lord  Beric.  Plecaţi  la  ivirea  zorilor.  Este  cel  mai 
bine  ca  toate  astea  să  se  facă  repede.  Ridică  mâna.  Tronul 
nu  va  mai  asculta  şi  alte  plângeri  astăzi. 

Alyn  şi  Porther  urcară  treptele  abrupte,  din  fier,  pentru  a-1 
ajuta  să  coboare.  Pe  când  îl  duceau  jos,  putea  simţi  privirea 

îmbufnată  a  lui  Loras  Tyrell,  însă  băiatul  plecase  înainte  ca 
Ned  să  ajungă  pe  podeaua  sălii  tronului. 

Varys  aduna  hârtiile  de  pe  masa  consiliului,  aflată  la 
picioarele  tronului  de  fier.  Degeţel  şi  Marele  Maester  Pycelle 
plecaseră  deja. 

-  Sunteţi  un  om  mai  aprig  decât  mine,  lordul  meu,  spuse 
eunucul  cu  glas  moale. 

-  Cum  aşa,  Lord  Varys?  întrebă  Ned  repezit.  Piciorul  îi 
pulsa  de  durere  şi  nu  avea  stare  pentru  jocuri  de  cuvinte. 

-  Dacă  aş  fi  fost  eu  acolo,  sus,  l-aş  fi  trimis  pe  Ser  Loras. 
Atât  de  mult  şi-a  dorit  să  meargă...  Iar  un  bărbat  care-i  are 
pe  Lannisteri  ca  duşmani  ar  face  bine  dacă  s-ar  împrieteni 
cu  Tyrell. 

-  Ser  Loras  e  tânăr,  zise  Ned.  Aş  îndrăzni  să  spun  că  va 
depăşi  dezamăgirile. 

-  Dar  Ser  Ilyn?  Eunucul  îşi  mângâia  unul  dintre  obrajii 
rotunjiţi  şi  pudraţi.  în  fond,  el  reprezintă  Dreptatea  Regelui. 
Trimiterea  altora  să-i  facă  treaba...  ar  putea  fi  considerată  de 
unii  o  ofensă  gravă. 

-  Nu  am  intenţionat  să  aduc  vreo  jignire.  într-adevăr,  Ned 
nu  se  încredea  în  cavalerul  mut.  Dar  asta  poate  pentru  că 
nu-i  plăceau  execuţiile.  îţi  reamintesc  că  cei  din  neamul 
Payne  sunt  stegarii  Casei  Lannister.  Am  crezut  că  este  cel 
mai  bine  să  aleg  oameni  care  nu  sunt  datori  cu  nimic 
Lordului  Tywin. 

Foarte  prudent  aţi  procedat,  fără  nici  o  îndoială,  făcu 
Varys.  Totuşi,  am  avut  ocazia  să-1  văd  pe  Ser  Ilyn,  aflat  în 
spatele  sălii,  holbându-se  la  noi  cu  ochii  aceia  ai  lui, 
spălăciţi,  şi  trebuie  să  spun  că  nu  părea  prea  încântat,  deşi  e 
greu  de  ştiut  ce-i  cu  cavalerul  nostru  tăcut.  Sper  să-şi 
depăşească  şi  el  dezamăgirile.  îi  place  atât  de  mult  munca 
sa... 

ŞANSA 


-  Nu-1  va  trimite  pe  Ser  Loras,  îi  spuse  Şansa  lui  Jeyne 
Poole  în  noaptea  aceea,  pe  când  cinau  împreună  la  lumina 
lămpii.  Cred  că  din  cauza  piciorului. 

Lordul  Eddard  luase  cina  în  camera  lui  de  dormi 
împreună  cu  Alyn,  Harwin  şi  Vayon  Poole,  preferând  să-şi 
odihnească  piciorul  zdrobit,  iar  Septa  Mordane  se  plânsese 
că  o  dureau  picioarele,  după  ce  stătuse  întreaga  zi  la  galerie. 
S-ar  fi  cuvenit  ca  Arya  să  li  se  alăture  însă  ea  venea  târziu  de 
la  lecţiile  ei  de  dans. 

-  Piciorul  său?  făcu  Jeyne  nesigură.  Era  o  fată  drăguţă,  cu 
părul  negru,  de  vârsta  Şansei.  Ser  Loras  s-a  rănit  la  picior? 

-  Nu  piciorul  lui,  zise  Şansa,  ciugulind  delicat  dintr-un 
copan  de  pui.  Piciorul  tatei,  prostuţo.  îl  doare  atât  de  tare, 
că-1  enervează.  Altfel,  sunt  sigură  că  l-ar  fi  trimis  pe  Ser 
Loras. 

Decizia  luată  de  tatăl  ei  continua  s-o  uimească.  Când 
Cavalerul  Florilor  luase  cuvântul,  ea  fusese  sigură  că  era  pe 
cale  să  vadă  cum  una  dintre  poveştile  Bătrânei  Nan  devine 
realitate.  Ser  Gregor  era  balaurul,  iar  Ser  Loras  adevăratul 
erou,  care-1  va  ucide.  El  chiar  arăta  ca  un  adevărat  erou, 
atât  de  zvelt  şi  de  frumos,  cu  trandafiri  de  aur  în  jurul 
şoldurilor  sale  subţiri,  iar  părul  castaniu,  bogat,  îi  cădea 
peste  ochi.  Apoi,  tatăl  ei  refuzase!  Asta  o  amărâse  mai  tare 
decât  ar  fi  putut  recunoaşte  vreodată.  îi  spusese  destule 
Septei  Mordane  pe  când  coborau  scările  de  la  galerie,  însă 
femeia  îi  replicase  că  nu  se  cădea  să  pună  la  îndoială 
deciziile  tatălui  ei. 

Atunci  intervenise  Lordul  Baelish,  care  spusese: 

-  Oh,  nu  ştiu,  septă.  Unele  dintre  deciziile  tatălui  ei, 
lordul,  ar  putea  fi  puse  puţin  în  discuţie.  Tânăra  domnişoară 
este  pe  atât  de  deşteaptă,  pe  cât  este  de  încântătoare.  Apoi  îi 
adresă  o  plecăciune  îndatoritoare,  atât  de  adâncă  încât  ea  nu 
ştiu  cu  siguranţă  dacă  îi  făcea  un  compliment  sau  îşi  bătea 
joc  de  ea. 

Septa  Mordane  fusese  foarte  nervoasă  când  îşi  dăduse 
seama  că  Lordul  Baelish  le  auzise. 

-  Fata  sporovăia  şi  ea,  lordul  meu,  spusese  ea.  O  smintită. 
Nu  a  vrut  să  spună  nimic  cu  acest  comentariu. 

Lordul    Baelish    îşi    mângâiase    bărbuţa    ascuţită  şi 

răspunsese: 

-  Chiar  nimic?  Spune-mi,  copilă,  de  ce  l-ai  fi  trimis  tu  pe 
Ser  Loras? 

Şansa  nu  avusese  de  ales  decât  să-i  explice  cum  era  cu 
eroii  şi  balaurii.  Consilierul  regelui  zâmbise. 

-  Ei  bine,  nu  astea  ar  fi  fost  motivele  pentru  care  eu  l-aş  fi 
trimis,  însă...  îi  atinsese  obrazul,  degetul  său  urmărind  uşor 
linia  pomeţilor.  Viaţa  nu-i  o  baladă,  dulceaţo.  S-ar  putea  ca, 
spre  necazul  tău,  să  fie  nevoie  să  înveţi  lecţia  asta  într-o 
bună  zi. 

Şansa  nu  se  simţea  pregătită  să-i  povestească  lui  Jeyne 
toate  astea,  nu  se  simţea  prea  bine  nici  când  se  gândea  la 
cele  întâmplate. 

-  Ser  Ilyn  este  Judecătorul  Regelui,  nu  Ser  Loras,  spusese 
Jeyne.  Lordul  Eddard  ar  fi  trebuit  să-1  trimit  pe  el. 

Şansa  se  înfiora.  De  fiecare  dată  când  se  uita  spre  Ser  Ilyn 
Payne  se  cutremura.  O  făcea  să  se  simtă  ca  şi  cum  ceva  mort 
i-ar  fi  fost  strecurat  pe  sub  piele. 

-  Ser  Ilyn  este  aproape  ca  un  al  doilea  monstru.  Mă  bucur 
că  tata  nu  1-a  ales  pe  el. 

-  Lordul  Beric  este  tot  atât  de  erou  cât  Ser  Loras.  Este 
curajos  şi  galant  întotdeauna. 

-  Presupun  că  da,  făcu  Şansa  cu  îndoială.  Beric 
Dondarrion  era  destul  de  arătos,  însă  îngrozitor  de  bătrân, 
avea  aproape  douăzeci  şi  doi  de  ani;  Cavalerul  Florilor  ar  fi 
fost  mult  mai  potrivit.  Desigur,  Jeyne  sa  îndrăgostise  de 
Lordul  Beric  încă  de  când  dăduse  cu  ochii  de  el.  Şansa 
credea  că  era  o  prostie,  Jeyne  nu  era  decât  o  fiică  de 
administrator,  la  urma  urmei,  şi,  indiferent  cât  de  mult  îi 
sclipeau  ei  ochii  după  el,  Lordul  Beric  nu  se  va  uita  niciodată 
la  cineva  situat  atât  de  jos  sub  rangul  său,  chiar  dacă  nu  ar 
fi  avut  jumătate  din  anii  lui. 

Dar  ar  fi  fost  o  grosolănie  să-i  spună  aşa  ceva,  aşa  că 
Şansa  luă  o  înghiţitură  de  lapte  şi  schimbă  subiectul. 

-  Am  visat  că  Joffrey  va  fi  cel  care  va  lua  cerbul  alb  zise 
ea.  De  fapt,  fusese  mai  mult  o  dorinţă  a  ei,  însă  suna  mai 
bine  dacă-1  numea  vis.  Toată  lumea  ştia  că  visele  erau 
profetice.  Cerbii  albi  erau  foarte  rari  şi  avea  proprietăţi 
magice,  iar  în  sufletul  ei  ştia  că  prinţul  ei  galant  era  mai 
preţios  decât  tatăl  lui  beţiv. 

-  Un  vis?  Adevărat?  Prinţul  Joffrey  s-a  dus  aşa  după  el  şi 

1-a  luat  cu  mâinile  goale,  fără  să  păţească  nimic? 

-  Nu,  răspunse  Şansa.  L-a  doborât  cu  o  săgeată  aurită  şi 
mi  l-a  adus  mie. 

în  toate  baladele,  cavalerii  nu  omorau  niciodată  animalele 
mitice,  doar  se  duceau  la  ele,  le  atingeau  şi  nu  le  făceau  nici 
un  rău;  Şansa  ştia  că  lui  Joffrey  îi  plăcea  să  vâneze,  îi  plăcea 
în  special  partea  în  care  curma  viaţa  vânatului.  Totuşi,  erau 
doar  nişte  animale.  Şansa  era  convinsă  că  prinţul  ei  nu  avea 
nici  un  amestec  în  uciderea  lui  Jory  şi  a  celorlalţi  bieţi 
oameni;  fusese  vina  unchiului  său  cel  rău,  Regicidul.  Ştia  că 
tatăl  ei  era  încă  supărat  din  cauza  asta,  însă  nu  era  cinstit 
să  fie  Joff  învinuit.  Asta  era  ca  şi  cum  cineva  ar  fi  dat  vina  pe 
ea  pentru  ceva  ce  făcuse  Arya. 

-  Am  văzut-o  pe  sora  ta  în  această  după-amiază,  îi  scăpă 
lui  Jeyne,  de  parcă  ar  fi  citit  gândurile  Şansei.  Mergea  în 
mâini  prin  grajduri.  De  ce  făcea  aşa  ceva? 

-  Sunt  sigură  că  nu  aş  putea  şti  de  ce  face  Arya  mai  toate 
lucrurile  astea.  Şansa  detesta  grajdurile,  erau  locuri 
puturoase,  pline  de  bălegar  şi  muşte.  Chiar  şi  când  mergea 
la  călărie,  prefera  ca  băiatul  de  la  grajduri  să-i  pună  şaua  pe 
cal  şi  să  i-1  aducă.  Vrei  să  auzi  ce  s-a  petrecut  la  curte,  sau 
nu? 

-  Vreau,  spuse  Jeyne. 

-  Era  unul  dintre  fraţii  în  negru,  începu  Şansa,  care 
cerşea  oameni  pentru  Zid,  dar  era  cam  bătrân  şi  duhnea. 

Asta  nu-i  plăcuse  deloc.  îşi  imaginase  întotdeauna  că 
Rondul  de  Noapte  era  alcătuit  din  bărbaţi  precum  unchiul 
Benjen.  în  balade,  erau  numiţi  cavalerii  negri  ai  Zidului.  însă 
bărbatul  acela  era  aplecat  de  spate  şi  hidos,  şi  arăta  de 
parcă  ar  fi  avut  păduchi.  Dacă  aşa  arătau  cei  din  Rondul  de 
Noapte,  îi  părea  rău  pentru  bastardul  de  frate-său,  Jon. 

-  Tata  a  întrebat  dacă  în  sală  se  aflau  cavaleri  care  şi-ar 
onora  casa  oferind  un  frate  în  negru,  însă  nici  unul  nu  a 
făcut  vreun  pas,  aşa  că  i-a  zis  acestui  Yoren  să  ia  pe  cine 
vrea  dintre  cei  aflaţi  în  temniţele  regelui  şi  l-a  trimis  de  acolo. 
Mai  târziu  au  venit  doi  fraţi,  călăreţi  liberi  din  Mlaştinile 
Dornish,  care  si-au  oferit  săbiile  în  serviciul  regelui.  Tata  le-a 
acceptat  jurămintele. . . 

Jeyne  căscă. 

-  Nu  ai  nişte  prăjituri  cu  lămâie?  Şansei  nu-i  plăcea  să  fie 
întreruptă,  dar  trebui  să  admită  că  prăjiturile  cu  lămâie  erau 

mult  mai  interesante  decât  tot  ce  se  petrecuse  în  sala 
tronului. 

-  Să  vedem,  zise  ea. 

Bucătăria  nu  pregătise  nici  un  fel  de  prăjituri  cu  lămâie, 
dar  se  găsi  o  jumătate  de  plăcintă  cu  căpşuni,  rece,  şi  fu 
aproape  la  fel  de  bună.  O  mâncară  amândouă  pe  treptele 
turnului,  chicotind  şi  tăifăsuind  şi  împărtăşindu-şi  tainele, 
iar  Şansa  se  duse  în  seara  aceea  la  culcare  simţindu-se 
aproape  la  fel  de  răutăcioasă  ca  Arya. 

în  dimineaţa  următoare  se  trezi  înainte  de  prima  geană  a 
zorilor  şi  se  strecură  adormită  încă  spre  fereastră,  pentru  a-1 
privi  pe  Lordul  Beric  adunându-şi  oamenii.  Plecară  călare 
când  se  crăpase  de  ziuă,  cu  trei  stegari  galopând  înaintea 
lor;  cerbul  încoronat  al  regelui  flutura  pe  catargul  cel  mai 
înalt,  iar  lupul  străvechi  al  Casei  Stark  şi  fulgerul  întretăiat 
al  Lordului  Beric  pe  cel  mai  scurte.  Totul  era  atât  de 
impresionant,  un  cântec  care  se  adeverea;  zăngănitul 
săbiilor,  licărirea  torţelor,  flamurile  dansând  în  bătaia 
vântului,  caii  fornăind  şi  nechezând,  strălucirea  aurită  a 
răsăritului  de  soare  strecurându-se  printre  barele  grilajului 
de  la  poartă,  pe  când  se  înălţa.  Bărbaţii  din  Winterfell  arătau 
splendid,  cu  zalele  lor  argintate  şi  mantiile  lungi,  cenuşii. 

Alyn  purta  flamura  Casei  Stark.  Când  îl  văzu  călărind 
lângă  Lordul  Beric  pentru  a  schimba  câteva  cuvinte,  Şansa 
se  simţi  mai  mândră  ca  niciodată.  Alyn  era  un  fercheş,  la  fel 
cum  fusese  şi  Jory;  iar  într-o  bună  zi  va  fi  cavaler. 

Turnul  Mâinii  părea  atât  de  pustiu  după  ce  plecaseră  cu 
toţii,  încât  Şansa  fu  aproape  bucuroasă  să  dea  cu  ochii  de 
Arya,  atunci  când  coborî  să  mănânce. 

-  Unde-s  ceilalţi?  vru  să  ştie  sora  ei  pe  când  îndepărta 
coaja  unei  portocale  sângerii.  I-a  trimis  tata  să-1  vâneze  pe 
Jaime  Lannister? 

Şansa  oftă. 

-  Au  plecat  cu  Lordul  Beric,  să-1  scurteze  de  cap  pe  Ser 
Gregor  Clegane.  Se  întoarse  spre  Septa  Mordane,  care  mânca 
budincă  ajutându-se  de  o  lingură  de  lemn.  Septa,  îi  va  aşeza 
Lordul  Beric  capul  lui  Ser  Gregor  chiar  la  poarta  sa,  ori  îl  va 
aduce  aici,  pentru  rege? 

Ea  şi  Jeyne  Poole  se  contraziseseră  asupra  acestui  detaliu 
noaptea  trecută.  Septa  se  arătă  cutremurată  de  oroare. 

-  O  lady  nu  discută  despre  astfel  de  lucruri  la  masă. 

Unde-ţi  sunt  manierele  alese,  Şansa?  Pot  să  jur  că  în  ultima 
vreme  te-ai  comportat  la  fel  de  rău  ca  sora  ta. 

-  Dar  ce  a  făcut  Gregor?  întrebă  Arya. 

-  A  pârjolit  un  avanpost  şi  a  omorât  o  mulţime  de  bărbaţi, 
femei  şi  copii  deopotrivă. 

Faţa  Aryei  se  schimonosi  într-o  strâmbătură. 

-  Jaime  Lannister  i-a  omorât  pe  Jory  şi  Heward  şi  Wyl,  iar 
Câinele  1-a  ucis  pe  Mycah.  Cineva  ar  trebui  să-i 
descăpăţâneze  şi  pe  ei. 

-  Nu-i  acelaşi  lucru,  făcu  Şansa.  Câinele  este  păzitorul 
jurat  al  lui  Joffrey.  Băiatul  măcelarului  1-a  atacat  pe  prinţ. 

-  Mincinoaso,  spuse  Arya.  Pumnul  ei  strânse  portocala 
sângerie  atât  de  tare,  încât  sucul  roşu  îi  ţâşni  printre  degete. 

-  Continuă,  spune-mi  cum  vrei  tu,  replică  Şansa 
nepăsătoare.  Nu  vei  mai  îndrăzni  însă  după  ce  o  să  mă 
căsătoresc  cu  Joffrey.  Va  trebui  să  te  pleci  înaintea  mea  şi 
să-mi  spui  Maiestatea  Voastră. 

Ţipă  când  Arya  azvârli  portocala  peste  masă.  O  lovi  în 
mijlocul  frunţii  cu  un  plesnet  umed  şi-i  căzu  în  poală. 

-  Aveţi  suc  pe  faţă,  Maiestatea  Voastră,  zise  Arya. 

îi  curgea  pe  nas  şi  pe  ochi,  usturând-o.  Şansa  îl  şterse  cu 
un  şervet.  Când  văzu  însă  ce  făcuse  în  poala  ei  fructul,  cu 
minunata  sa  rochie  din  mătase  sidefie,  ţipă  din  nou. 

-  Eşti  oribilă,  strigă  la  sora  ei. 

-  Pe  tine  ar  fi  trebuit  să  te  ucidă,  Lady! 

Septa  Mordane  se  ridică  în  picioare,  împleticindu-se. 

-  Tatăl  vostru,  Lordul,  va  auzi  despre  toate  astea!  Plecaţi 
imediat  în  camerele  voastre,  acum.  Acum! 

-  Şi  eu?  în  ochii  Şansei  se  adunară  şiroaie  de  lacrimi.  Asta 
nu-i  corect! 

-  Chestiunea  nu  se  discută.  Pleacă! 

Şansa  se  plecă  mergând  ţanţoşă,  cu  capul  sus.  Urma  să 
fie  regină,  iar  reginele  nu  plângeau.  Cel  puţin,  nu  în  locuri 
unde  puteau  fi  văzute  de  cei  din  jur.  Când  ajunse  în 
dormitorul  ei,  zăvori  uşa  şi-şi  scoase  rochia.  Portocala 
sângerie  îi  lăsase  o  pată  roşiatică  pe  mătase. 

-  O  urase!  strigă  ea.  Făcu  rochia  ghem  şi  o  aruncă  în 
căminul  rece,  peste  cenuşa  focului  aprins  peste  noapte. 
Când  văzu  pata  care  îi  însângerase  şi  lenjeria,  începu  să 
plângă  fără  nici  un  control.  îşi  sfâşie  cu  sălbăticie  restul 
hainelor,  se  aruncă  pe  pat  şi  plânse  până  când  o  apucă 

somnul. 

Era  amiază  când  Septa  Mordane  îi  bătu  la  uşă. 

-  Şansa!  Tatăl  tău,  lordul,  vrea  să  te  vadă,  acum. 
Şansa  se  ridică. 

-  Lady,  şopti  ea.  Pentru  o  clipă,  i  se  păru  că  lupul 
străvechi  era  acolo,  în  încăpere,  privind-o  cu  ochii  lui  aurii, 
trist  şi  înţelegător.  îşi  dădu  seama  că  visase.  Lady  era  cu  ea 
şi  alergau  împreună  şi...  şi...  încercând  să-şi  amintească,  era 
ca  şi  cum  s-ar  fi  străduit  să  prindă  ploaia  cu  degetele.  Visul 
pieri,  iar  Lady  muri  din  nou. 

-  Şansa!  Bătaia  în  uşă  se  auzi  din  nou,  mai  tare.  Mă  auzi? 

-  Da,  septă,  strigă  ea.  Aţi  putea  să  mă  lăsaţi  o  clipă  să  mă 
îmbrac,  vă  rog?  Avea  ochii  roşii  de  atâta  plâns,  însă  se 
strădui  să  se  aranjeze. 

Lordul  Eddard  era  aplecat  asupra  unei  cărţi  uriaşe,  legate 
în  piele,  când  Septa  Mordane  o  conduse  în  seră,  iar  piciorul 
său  învelit  în  ghips  era  lungit  ţeapăn  sub  masă. 

-  Vino  aici,  Şansa,  spuse  el  fără  asprime  când  septa  plecă 
după  sora  ei.  Şezi  lângă  mine.  închise  cartea. 

Septa  Mordane  reveni  cu  Arya,  care  i  se  zbătea  în 
strânsoare.  Şansa  îmbrăcase  o  rochie  frumoasă,  din  damasc 
de  un  verde-deschis,  şi  afişase  o  privire  spăşită,  însă  sora  ei 
purta  tot  pieile  de  şobolan  şi  pânza  grosolană  cu  care  venise 
îmbrăcată  de  dimineaţă. 

-  Uitaţi-o  şi  pe  cealaltă,  anunţă  septa. 

-  Mulţumirile  mele,  Septa  Mordane.  Aş  vrea  să  vorbesc 
singur  cu  fetele  mele,  dacă  nu  vă  este  cu  supărare.  Septa 
făcu  o  reverenţă  şi  plecă. 

-  Arya  a  început,  spuse  Şansa  repede,  nerăbdătoare  să  ia 
prima  cuvântul.  M-a  făcut  mincinoasă  şi  a  aruncat  cu  o 
portocală  în  mine  şi  mi-a  murdărit  rochia,  cea  din  mătase 
sidefie  pe  care  mi-a  dăruit-o  Regina  Cersei  când  am  fost 
făgăduită  Prinţului  Joffrey.  îi  e  ciudă  că  am  să  mă  mărit  cu 
prinţul.  încearcă  să  strice  totul,  tată,  nu  suportă  nimic  din 
ce-i  frumos,  drăguţ  ori  minunat. 

-Ajunge,  Şansa! 

Glasul  Lordului  Eddard  era  aspru  din  cauza  iritării.  Arya 
îşi  ridică  privirile. 

-  îmi  pare  rău,  tată.  Am  greşit  şi-i  cer  iertare  surorii  mele. 
Şansa  era  atât  de  uluită,  încât,  pentru  o  clipă,  rămase 

fără  grai.  în  cele  din  urmă  îşi  regăsi  glasul. 

-  Iar  rochia  mea? 

-  Poate  că...  aş  putea  să  ţi-o  spăl,  spuse  Arya  cu  îndoială. 

-  Spălatul  nu  mai  ajută  la  nimic,  zise  Şansa.  Nici  dacă  o 
freci  zi  şi  noapte.  Mătasea  e  distrusă. 

-  Atunci  am  să...  să-ţi  fac  alta  nouă,  se  oferi  Arya.  Şansa 
îşi  dădu  capul  pe  spate,  în  semn  de  dispreţ. 

-  Tu?  Tu  n-ai  putea  coase  nici  măcar  o  zdreanţă  pentru 
curăţatul  cocinilor. 

Tatăl  lor  scoase  un  oftat. 

-  Nu  v-am  chemat  aici  ca  să  vorbiţi  despre  rochii.  Vă 
trimit  pe  amândouă  înapoi  la  Winterfell. 

Pentru  a  doua  oară,  Şansa  se  pomeni  prea  uluită  pentru  a 
putea  spune  ceva.  Simţea  cum  ochii  i  se  umezeau  din  nou 
din  cauza  lacrimilor. 

-  Nu  se  poate,  făcu  Arya. 

-  Te  rog,  tată,  izbuti  Şansa  să  rostească,  în  cele  din  urmă. 
Te  rog,  nu! 

Eddard  Stark  îi  dărui  fiicei  sale  un  zâmbet  obosit. 

-  Cel  puţin,  am  găsit  ceva  cu  care  sunteţi  amândouă  de 
acord. 

-  Eu  n-am  făcut  nimic  rău,  se  rugă  Şansa.  Nu  vreau  să 
mă  întorc  acolo. 

îi  plăcea  la  Debarcader;  fastul  de  la  curte,  înalţii  lorzi  şi 
doamnele,  curtenii  îmbrăcaţi  în  catifele  şi  mătăsuri  cu  pietre 
preţioase,  oraşul  măreţ,  cu  oamenii  lui.  Turnirul  fusese 
momentul  cel  mai  frumos  din  întreaga  ei  viaţă  şi  mai  erau 
atâtea  de  văzut,  sărbătorile  recoltei  şi  balurile  mascate  şi 
spectacolele  mimilor.  Nu  putea  suporta  gândul  că  le-ar 
pierde  pe  toate. 

-  Trimite-o  pe  Arya,  ea  a  început  totul,  tată,  jur!  Am  să  fiu 
cuminte,  ai  să  vezi,  lasă-mă  să  stau  aici  şi  promit  că  voi  fi 
blândă  şi  la  fel  de  nobilă  şi  manierată  ca  regina. 

Buzele  tatălui  său  se  strâmbară  ciudat. 

-  Şansa,  nu  vă  trimit  acasă  din  cauza  certei,  deşi  numai 
zeii  ştiu  cât  sunt  de  sătul  de  ciorovăielile  voastre.  Vreau  să 
vă  întoarceţi  la  Winterfell  pentru  propria  voastră  siguranţă. 
Trei  dintre  oamenii  mei  au  fost  măcelăriţi  ca  nişte  câini,  la 
mai  puţin  de  o  leghe  distanţă  de  locul  unde  stăm  acum,  iar 
Robert  ce  face?  Se  duce  la  vânătoare. 

Arya  îşi  muşca  buzele  în  felul  acela  al  ei,  dezgustător. 

-  îl  putem  lua  pe  Syrio  cu  noi? 

-  Cui  îi  pasă  de  prostănacul  ăla  de  maestru  de  dans? 
izbucni  Şansa.  Tată,  acum  îmi  amintesc,  nu  pot  să  plec, 
trebuie  să  mă  mărit  cu  Prinţul  Joffrey.  încercă  să  zâmbească 
curajoasă.  îl  iubesc,  tată,  îl  iubesc  cu  adevărat,  la  fel  de  mult 
pe  cât  Regina  Naerys  îl  iubea  pe  Prinţul  Aemon  Cavalerul- 
Dragon,  la  fel  cum  Jonquil  îl  iubea  pe  Ser  Florian.  Vreau  să-i 
fiu  regină  şi  să-i  fac  copii. 

-  Scumpa  mea,  spuse  tatăl  ei  cu  blândeţe,  ascultă-mă. 
Când  ai  să  fii  destul  de  mare,  am  să  fac  în  aşa  fel  încât  să  te 
măriţi  cu  un  înalt  lord  care  să  fie  vrednic  de  tine,  cineva 
curajos,  bun  şi  puternic.  Această  stăruinţă  cu  Joffrey  a  fost 
o  greşeală  îngrozitoare.  Băiatul  acesta  nu-i  Prinţul  Aemon, 
trebuie  să  mă  crezi. 

-  Este,  insistă  Şansa.  Nu  vreau  pe  altcineva  curajos  şi 
bun,  îl  vreau  pe  el.  Vom  fi  atât  de  fericiţi,  ca  în  balade,  ai  să 
vezi.  îi  voi  dărui  un  fiu  cu  părul  auriu  care  într-o  zi  va  fi 
regele  acestui  tărâm,  cel  mai  mare  rege  care  a  existat 
vreodată,  la  fel  de  curajos  ca  un  lup  şi  mândru  ca  leul. 

Arya  se  strâmbă. 

-  Nu  şi  dacă  Joffrey  îi  va  fi  tată,  spuse  ea.  Este  un 
mincinos  şi  un  laş  şi,  oricum,  este  un  mototol,  nu  un  leu. 

Şansa  îşi  simţi  ochii  scăldaţi  în  lacrimi. 

-  Nu-i  aşa!  Nu-i  câtuşi  de  puţin  ca  boşorogul  ăl  de  rege 
beţiv,  strigă  ea  spre  sora  ei,  uitându-şi  manierele  de  necaz. 

Tatăl  ei  o  privi  cu  un  aer  uluit. 

-Zei,  făcu  el  încet,  ce  poate  ieşi  din  gura  fetelor...,  Strigă 
după  Septa  Mordane,  apoi  le  spuse  fetelor:  Caut  o  galeră 
comercială  rapidă  să  vă  ducă  acasă.  în  aceste  zile  marea  este 
mai  sigură  decât  drumul  regelui.  Veţi  pleca  imediat  ce  găsesc 
o  navă  potrivită,  împreună  cu  Septa  Mordane  şi  un 
contingent  de  gardă,  şi  da,  împreună  cu  Syrio  Forel,  dacă  se 
învoieşte  să  intre  în  serviciul  meu.  Dar  să  nu  spuneţi 
nimănui  de  asta.  Este  mai  bine  să  nu  ştie  nimeni  de 
planurile  noastre.  Vorbim  din  nou  mâine. 

Şansa  plângea  când  Septa  Mordane  le  conduse  în  jos  pe 
scări.  îi  luau  totul:  turnirurile  şi  curtea,  prinţul  ei,  totul,  o 
vor  trimite  înapoi  între  zidurile  mohorâte  şi  cenuşii  de  la 
Winterfell  şi  o  vor  închide  acolo  pe  vecie.  Viaţa  ei  se  sfârşise 
înainte  de  a  începe. 

-  încetează  cu  plânsul,  copilă,  spuse  Septa  Mordane  cu 
asprime.  Sunt  sigură  că  tatăl  tău  ştie  ce-i  mai  bine  pentru 

tine. 

-  N-o  să  fie  chiar  atât  de  rău,  Şansa,  rosti  Arya.  Vom  pleca 
cu  galera.  Va  fi  şi  asta  o  aventură  şi  ne  vom  reîntâlni  cu 
Bran  şi  Robb,  cu  Bătrâna  Nan  şi  Hodor  şi  tu  toţi  ceilalţi.  O 
prinse  de  braţ. 

-  Hodor!  strigă  Şansa.  Ar  trebui  să  te  măriţi  tu  cu  Hodor, 
eşti  la  fel  ca  el,  proastă,  păroasă  şi  urâtă! 

înlătură  mâna  surorii  sale  şi  se  repezi  în  camera  de 
dormit,  zăvorând  uşa  după  ea. 

-  Durerea  este  un  dar  al  zeilor,  Lord  Eddard,  îi  spuse 
Marele  Maester  Pycelle.  înseamnă  că  osul  se  lipeşte,  carnea 
se  vindecă.  Fiţi  recunoscător. 

-  Voi  fi  recunoscător  când  picioarele  nu  mă  vot  mai  durea. 
Pycelle  aşeză  pe  masa  de  lângă  pat  o  butelcă  închisă. 

-  Lapte  de  mac,  dacă  durerea  devine  de  nesuportat. 

-  Dorm  prea  mult,  deja. 

-  Somnul  este  un  mare  vindecător. 

-  Eu  speram  să  fiţi  dumneavoastră  acela. 
Pycelle  zâmbi  nefericit. 

-  E  bine  că  vă  văd  glumind  aşa,  lordul  meu.  Se  aplecă  mai 
aproape  de  el  şi-şi  coborî  vocea:  A  sosit  un  corb  în  această 
dimineaţă,  cu  o  scrisoare  pentru  regină,  de  la  tatăl  ei.  Am 
considerat  că  ar  fi  cel  mai  bine  să  aflaţi  de  ea. 

-  Aripi  negre,  cuvinte  întunecate,  spuse  Ned  sumbru 
Despre  ce-i  vorba? 

-  Lordul  Tywin  este  foarte  supărat  pentru  că  aţi  trimis 
oameni  după  Ser  Gregor  Clegane.  Mă  temeam  că  aşa  va  fi. 
Vă  amintiţi  că  am  şi  spus-o  în  consiliu. 

-  Să-1  lăsăm  să  se  supere,  zise  Ned.  De  fiecare  dată  când  îl 
împungea  durerea  de  la  picior,  îşi  amintea  de  zâmbetul  de  pe 
faţa  lui  Jaime  Lannister  şi  de  Jory,  mort  în  luatele  sale.  Fi- 
are decât  să-i  scrie  reginei  câte  scrisori  doreşte.  Lordul  Beric 
luptă  sub  flamurile  regelui.  Dacă  Lordul  Tywin  încearcă  să 
împiedice  dreptatea  regelui,  va  trebui  să-i  dea  socoteală  lui 
Robert.  Singurul  lucru  care-i  place  Maiestăţii  Sale  mai  mult 
decât  vânătoarea  este  să  se  războiască  cu  lorzii  care-1 
sfidează. 

Pycelle  se  ridică,  iar  colierul  său  de  Maester  zdrăngăni. 

-  Cum  spuneţi.  Am  să  vă  vizitez  din  nou  mâine. 
Bătrânul  îşi  adună  grăbit  lucrurile  şi  se  retrase.  Ned  nu  se 

îndoia  că  se  îndrepta  direct  spre  apartamentele  regale,  să 
şuşotească  la  urechile  reginei.  Am  crezut  că  ar  fi  cel  mai  bine 
să  aflaţi,  într-adevăr...  De  parcă  Cersei  nu-1  instruise  să-i 
strecoare  şi  ameninţările  tatălui  ei.  Spera  ca  răspunsul  lui 
să-1  facă  să-i  clănţăne  dinţii  aceia  impecabili.  Ned  nu  avea 
nici  pe  departe  atâta  încredere  în  Robert  pe  cât  pretindea, 
însă  nu  exista  nici  un  motiv  pentru  care  Cersei  să  ştie  asta. 
Când  Pycelle  plecă,  Ned  ceru  să  i  se  aducă  o  cupă  de  vin 

îndulcit  cu  miere.  Şi  licoarea  asta  îi  înceţoşa  mintea,  dar  nu 
chiar  atât  de  mult.  Trebuia  să  fie  capabil  să  gândească. 
Pentru  a  o  mia  oară  se  întrebă  ce  ar  fi  făcut  Jon  Arryn,  dacă 
ar  fi  trăit  destul  să  poată  acţiona,  după  ce  ar  fi  aflat  de  toate 
acestea.  Sau  poate  că  acţionase  şi  murise  din  cauza  asta. 

Era  ciudat,  uneori,  cum  ochii  nevinovaţi  ai  unui  copil 
puteau  vedea  lucruri  în  faţa  cărora  bărbaţii  în  putere  erau 
orbi.  într-o  bună  zi,  când  Şansa  va  fi  mare,  va  trebui  să-i 
spună  cum  reuşise  ea  să-1  facă  să  vadă  totul  atât  de  clar.  Nu- 
i  câtuşi  de  puţin  ca  boşorogul  ăla  de  rege  beţiv,  glăsuise  ea, 
supărată  şi  neştiutoare,  iar  adevărul  simplu  al  acestor  spuse 
se  zvârcolise  înlăuntrul  său,  rece  precum  moartea.  Aceasta  a 
fost  sabia  care  l-a  răpui  pe  Jon  Arryn,  se  gândise  Ned,  şi-l  va 
ucide  şi  pe  Robert,  o  moarte  mai  lentă,  însă  la  fel  sigură. 
Picioarele  zdrobite  se  puteau  vindeca  cu  timpul,  însă  unele 
trădări  ardeau  şi  otrăveau  spiritul. 

Degeţel  se  arătă  la  o  oră  după  ce  plecase  Marel  Maester, 
înveşmântat  într-o  tunică  vineţie,  cu  o  mierlă  ţesută  pe  piept 
în  fir  negru  şi  o  mantie  în  dungi,  cu  negru  şi  alb. 

-  Nu  pot  zăbovi  prea  mult,  lordul  meu,  anunţă  el.  Lady 
Tanda  mă  aşteaptă  la  prânz.  Fără  nici  o  îndoială  că  va  frige 
pentru  mine  un  viţel  gras.  Dacă  este  la  fel  d  gras  precum 
fiica  ei,  voi  plesni  şi  voi  muri.  Cum  mai  stai  cu  piciorul? 

-  Mi-e  inflamat  şi  dureros,  îmi  provoacă  o  mâncărime  care 
mă  scoate  din  minţi. 

Degeţel  ridică  o  sprânceană. 

-  Pe  viitor,  evită  să  mai  laşi  vreun  cal  să  cadă  pe  el.  Te 
îndemn  să  te  vindeci  cât  mai  repede.  Regatul  devine  tot  mai 
frământat.  Varys  a  auzit  tot  felul  de  zvonuri  ameninţătoare 
dinspre  Apus.  Călăreţi  liberi  şi  mercenari  s-au  adunat  la 
Casterly  Rock,  iar  asta  nu  din  plăcerea  goală  de  a  face 
conversaţie  cu  Lordul  Tywin. 

-  Sunt  veşti  de  la  rege?  întrebă  Ned.  Cât  de  mult 
intenţionează  Robert  să  mai  stea  la  vânătoare? 

-  Ţinând  cont  de  preferinţele  sale,  cred  că  va  sta  în  pădure 
până  când  tu  şi  regina  o  să  muriţi  de  bătrâneţe  răspunse 
Lordul  Petyr  cu  un  zâmbet  vag.  Dar  cum  asta  nu  se  poate, 
bănuiesc  că  se  va  întoarce  imediat  ce  omoară  şi  el  ceva.  Au 
găsit  cerbul  alb,  din  câte  se  pare...  ori  mai  degrabă,  ceea  ce  a 
rămas  din  el.  Lupii  l-au  găsit  primii  şi  i-au  lăsat  înălţimii 
Sale  doar  ceva  mai  mult  de  o  copită  şi  un  corn.  Robert  a  fost 

furios,  dar  numai  până  când  a  auzit  vorbindu-se  de  un 
mistreţ  monstruos  aflat  inima  pădurii.  Apoi  nu  i-a  mai 
trebuit  nimic  altceva  decât  să  pornească  după  el.  Prinţul 
Joffrey  s-a  întors  în  dimineaţa  aceasta,  cu  fraţii  Royce,  Ser 
Balon  Swann  şi  vreo  alţi  douăzeci  din  grup.  Restul  au  rămas 
cu  regele. 

-  Câinele?  întrebă  Ned,  încruntându-se. 

Dintre  toţi  cei  din  anturajul  Lannisterilor,  Sandor  Clegane 
îl  preocupa  cel  mai  mult,  acum  că  Ser  Jaime  fugise  din  oraş 
să  i  se  alăture  tatălui  său. 

-  Oh,  s-a  întors  împreună  cu  Joffrey,  ducându-se  direct  la 
regină.  Degeţel  zâmbi.  Aş  fi  dat  şi  o  sută  de  arginţi  numai  să- 
1  văd  la  faţă  când  a  aflat  că  Lordul  Beric  s-a  dus  să-1 
descăpăţâneze  pe  frate-său. 

-  Chiar  şi  un  orb  ar  putea  vedea  că-şi  urăşte  fratele. 

-  Ah,  însă  una  e  să-1  urască  el  şi  alta  să  fie  ucis  de  tine. 
Odată  ce  Dondarrion  retează  piscul  Muntelui  nostru, 
pământurile  lui  Clegane  şi  avuţia  lui  vor  trece  la  Sandor, 
însă  nu  mi-aş  pregăti  punga  pentru  mărunţişul  lui,  nu  de 
data  asta.  Iar  acum  trebuie  să  mă  ierţi.  Lady  Tanda  mă 
aşteaptă  cu  viţeii  ei  graşi. 

în  drum  spre  uşă,  Lordul  Petyr  trase  cu  ochiul  la  tomul 
masiv  al  Marelui  Maester  Malleon,  rămas  pe  masă,  şi  se  opri, 
într-o  doară,  să-1  deschidă. 

-  Genealogiile  şi  Istoriile  Marilor  Case  ale  Celor  Şapte 
Regate,  Cu  Descrieri  ale  Măriţilor  Lorzi,  ale  Nobilelor  Doamne 
şi  ale  Copiilor  Lor,  citi  el.  Asta-i  cea  mai  plicticoasă  lectură 
peste  care  am  dat  vreodată.  O  adevărată  poţiune  pentru 
dormit,  nu-i  aşa,  lordul  meu? 

Pentru  o  clipă,  Ned  se  gândi  să-i  spună  totul,  da  era  în 
împunsăturile  Degeţelului  ceva  care-1  irita.  Bărbatul  era  prea 
isteţ,  întotdeauna  cu  un  zâmbet  ironi  întipărit  pe  faţă. 

-  Jon  Arryn  studia  acest  volum  când  a  căzut  pat,  spuse 
Ned  pe  un  ton  prudent,  vrând  să  vadă  ce  îi  va  răspunde. 

Iar  Degeţel  răspunse  ca  întotdeauna,  printr-o  vorbă  de 
duh: 

-  în  acest  caz,  moartea  trebuie  să  fi  venit  ca  o 
binecuvântată  izbăvire. 

Lordul  Baelish  făcu  o  plecăciune  şi  plecă.  Eddard  Stark  îşi 
îngădui  o  sudalmă.  în  afară  de  propriii  săi  oameni,  abia  dacă 
mai  era  cineva  în  acest  oraş  în  care  să  mai  aibă  încredere. 

Degeţel  o  ascunsese  pe  Catelyn  şi-1  ajutase  pe  Ned  în 
cercetările  sale,  dar  graba  cu  care  îşi  salvase  pielea  când 
Jaime  şi  mercenarii  lui  apăruseră  din  ploaie  încă  îl  mai 
deranja.  Varys  era  şi  mai  rău.  Cu  toate  asigurările  privind 
devotamentul  său,  eunucul  ştia  prea  multe  şi  făcea  prea 
puţine.  Marele  Maester  Pycelle  părea,  cu  fiecare  zi  care 
trecea,  tot  mai  mult  o  creatură  din  bătătura  lui  Cersei,  iar 
Ser  Barristan  era  un  bătrân  rigid  îi  va  spune  lui  Ned  doar  să- 
şi  facă  datoria. 

Avea  primejdios  de  puţin  timp  la  dispoziţie.  Regele  se  va 
întoarce  curând  de  la  vânătoare,  iar  onoarea-i  cerea  lui  Ned 
să-i  spună  tot  ce  aflase.  Vayon  Poole  aranjase  ca  Şansa  şi 
Arya  să  se  îmbarce  la  bordul  Vrăjitoarei  Vântului,  în  Braavos, 
de  acum  în  trei  zile.  Se  vor  întoarce  la  Winterfell  înainte  de 
recoltă.  Ned  nu  mai  putea  avea  scuza  preocupării  pentru 
siguranţa  lor  ca  să  m  tragă  de  timp. 

Totuşi,  noaptea  trecută  îi  visase  pe  copiii  lui  Rhaegar. 
Lordul  Tywin  le  lăsase  trupurile  la  picioarele  Tronului  de  fier, 
învelite  în  mantiile  stacojii  ale  gărzilor  Casei.  Fusese  foarte 
înţelept  din  partea  sa:  sângele  nu  se  vedea  atât  de  tare  prin 
pânza  roşie.  Micile  prinţese  erau  desculţe,  încă  înveşmântate 
în  hainele  de  noapte,  iar  băiatul...  băiatul... 

Ned  nu  putea  să  mai  lase  să  se  întâmple  aşa  ceva.  Regatul 
nu  mai  putea  suporta  încă  un  rege  smintit,  încă  un  dans  al 
sângelui  şi  al  răzbunărilor.  Trebuia  să  găsească  o  cale  de  a 
salva  copiii. 

Robert  putea  fi  şi  milos.  Ser  Barristan  nu  era  singurul  pe 
care-1  iertase.  Marele  Maester  Pycelle,  Varys  Păianjenul, 
Lordul  Balon  Greyjoy,  fiecare  dintre  ei  fusese,  cândva, 
duşmanul  lui  Robert,  şi  toţi  fuseseră  reprimiţi  în  graţiile  sale 
şi  li  se  permisese  să-şi  păstreze  titlurile  şi  rangurile  în 
schimbul  unui  jurământ  de  credinţa.  Atât  timp  cât  un 
bărbat  era  curajos  şi  cinstit,  Robert  îl  trata  cu  toate  onorurile 
şi  respectul  cuvenit  unui  duşman  valoros. 

Dar  asta  era  altceva:  otravă  în  întuneric,  un  pumnal  înfipt 
până  în  suflet.  Nu  ar  fi  putut  ierta  niciodată  asta,  după  cum 
nu-1  iertase  nici  pe  Rhaegar.  îi  va  ucide  pe  toţi,  îşi  dădu  Ned 
seama.  Şi  totuşi,  ştia  că  nu  ar  fi  putut  să  tacă.  Avea  o 
datorie  faţă  de  Robert,  faţă  de  regat,  faţă  de  memoria  lui  Jon 
Arryn...  şi  faţă  de  Bran  care,  în  mod  sigur,  aflase  parţial 
adevărul.  Pentru  ce  altceva  să  fi  încercat  ei  să-1  ucidă? 

Mai  târziu,  în  aceeaşi  după-amiază,  trimise  după  Tomard, 
străjerul  impunător  cu  favoriţi  roşcaţi,  pe  care  copiii  săi  îl 
porecliseră  Tom  Grasul.  Cum  Jory  era  mor  şi  Alyn  plecat, 
Tom  Grasul  era  la  comanda  gărzii  Case  sale.  Acest  gând  îi 
provoca  lui  Ned  o  nelinişte  vagă.  Tomard  era  un  bărbat  solid, 
afabil,  credincios,  neobosit,  capabil,  în  anumite  limite,  însă 
avea  aproape  cinci  zeci  de  ani,  şi  nici  măcar  în  tinereţe  nu 
fusese  niciodată  foarte  energic.  Poate  că  Ned  ar  fi  trebuit  să 
se  grăbească  să-şi  trimită  jumătate  din  gardă  şi  cei  mai  buni 
spadasini  odată  cu  ei. 

-  Voi  avea  nevoie  de  ajutorul  tău,  spuse  Ned  când  Tomard 
se  înfăţişă  înaintea  lui,  cu  un  aer  foarte  îndatoritor,  ca 
întotdeauna  când  era  chemat  de  lordul  său,  Du-mă  în 
grădina  zeilor. 

-  Este  oare  înţelept,  Lord  Eddard?  Cu  piciorul  rănit  şi 
toate  cele? 

-  Poate  că  nu,  dar  este  necesar. 

Tomard  îl  chemă  pe  Varly.  Cu  câte  un  braţ  petrecut  peste 
umărul  fiecăruia  dintre  cei  doi,  Ned  izbuti  să  coboare  treptele 
abrupte  ale  turnului  şi  să  şontâcăi  prin  curte. 

-  Vreau  să  dublezi  gărzile,  îi  spuse  el  lui  Tom  Grasul.  Nu 
intră  şi  nu  iese  nimeni  din  Turnul  Mâinii  fără  încuviinţarea 
mea. 

Tom  clipi  nedumerit. 

-  Lordul  meu,  cum  Alyn  şi  ceilalţi  sunt  plecaţii,  suntem 
deja  foarte  solicitaţi. 

-  Numai  pentru  puţin  timp.  Prelungeşte  schimburile. 

-  După  cum  spuneţi,  lordul  meu,  răspunse  Tom.  Aş  putea 
întreba  de  ce... 

-  Mai  bine  nu,  răspunse  Ned  sec. 

Grădina  zeilor  era  pustie,  aşa  cum  era  întotdeauna  în 
această  citadelă  a  zeilor  sudici.  Piciorul  lui  Ned  protestă  din 
greu  când  îl  lăsară  în  iarbă,  lângă  copacul  inimii. 

-  Mulţumesc.  Scoase  o  bucată  de  hârtie  din  mânecă, 
pecetluită  cu  sigiliul  Casei  sale.  Rogu-te,  trimite  asta  îndată. 

Tomard  se  uită  la  numele  pe  care  Ned  îl  scrisese  pe  hârtie 
şi-şi  umezi  neliniştit  buzele. 

-  Lordul  meu... 

-  Fă  cum  ţi-am  spus,  Tom! 

Cât  de  mult  zăbovise  în  liniştea  grădinii  zeilor,  n-ar  li 
putut  spune.  Era  odihnitor  aici.  Zidurile  groase  opreau  zarva 

de  la  castel  şi  putea  auzi  cântecul  păsărilor,  târâitul 
greierilor,  frunzele  foşnind  în  adierea  blândă.  Copacul  inimii 
era  un  stejar,  brun  şi  fără  chip,  dar,  Ned  Stark  putea  simţi 
prezenţa  zeilor  săi.  Piciorul  nu  mai  părea  să-1  doară  atât  de 
tare. 

Veni  la  el  la  apusul  soarelui,  pe  când  norii  se  înroşiseră 
peste  ziduri  şi  turnuri.  Veni  singură,  aşa  cum  o  rugase.  De 
data  aceasta  se  îmbrăcase  simplu,  în  haine  verzi,  de 
vânătoare,  şi  cizme  din  piele.  Când  îşi  trase  gluga  mantiei 
sale  maro,  văzu  urma,  acolo  unde  o  lovise  regele.  Culoarea 
vineţie  pălise  spre  galben,  iar  umflătura  se  mai  retrăsese, 
însă  nu  putea  fi  nici  o  îndoială  asupra  cauzei. 

-  De  ce  aici?  întrebă  Cerşei  Lannister  oprindu-se  înaintea 
lui. 

-  Ca  să  poată  vedea  şi  zeii. 

Ea  se  aşeză  lângă  el  pe  iarbă.  Fiecare  mişcare  a  ei  era 
plină  de  graţie.  Părul  blond,  buclat,  se  unduia  în  vânt,  iar 
ochii  ei  aveau  verdele  frunzelor  vara.  Trecuse  multă  vreme  de 
când  Ned  Stark  nu  mai  văzuse  atâta  frumuseţe,  însă  acum  o 
observă. 

-  Cunosc  adevărul  pentru  care  a  murit  Jon  Arryn,  îi 
spuse. 

-  Chiar  aşa?  Regina  îi  privi  chipul,  prudentă  ca  o  pisică. 
De  asta  m-ai  chemat  aici,  Lord  Stark?  Să-mi  spui  cimilituri? 
Sau  ai  intenţia  de  a  mă  captura,  cum  a  făcut  soţia  ta  cu 
fratele  meu? 

-  Dacă  ai  fi  fost  convinsă  cu  adevărat  de  asta,  nu  ai  mai  fi 
venit.  Ned  îi  atinse  timid  obrajii.  Ţi-a  mai  făcut  asta  şi 
înainte? 

-  O  dată  sau  de  două  ori.  Ea  se  trase,  îndepărtându-se  de 
mâna  lui.  însă  niciodată  în  faţa  cuiva.  Jaime  l-ar  fi  omorât 
pe  loc,  chiar  cu  preţul  vieţii  sale.  Cersei  îl  privi  sfidătoare. 
Fratele  meu  valorează  cât  o  sută  dintre  prietenii  tăi. 

-  Fratele  tău?  zise  Ned.  Sau  iubitul  tău? 

-  Amândoi.  Nu  se  depărtase  de  adevăr.  încă  de  când  eram 
copii.  Şi  de  ce  nu?  Targaryenii  s-au  căsătorit  frate  cu  soră 
timp  de  trei  sute  de  ani,  pentru  a-şi  păstra  sângele  neîntinat. 
Iar  eu  şi  Jaime  suntem  mai  mult  decât  frate  şi  soră.  Suntem 
o  singură  persoană  în  două  trupuri.  Am  împărţit  acelaşi 
pântec.  El  a  venit  pe  lume  ţinându-mă  de  picior,  zice 
bătrânul  nostru  Maester.  Când  mă  pătrunde,  mă  simt... 

întregită.  Umbra  unui  zâmbet  îi  alunecă  pe  buze. 

-  Fiul  meu,  Bran... 

Spre  cinstea  ei,  Cersei  nu-i  evită  privirea. 

-  Ne-a  văzut.  îţi  iubeşti  copiii,  nu-i  aşa? 

Robert  îi  pusese  aceeaşi  întrebare,  în  dimineaţa 
ciorovăielii,  îi  dăduse  acelaşi  răspuns. 

-  Din  tot  sufletul  meu. 

-  Eu  nu  mai  puţin  pe  ai  mei. 

Ned  se  gândi:  Dacă  s-a  ajuns  aici,  la  viaţa  unui  copil  pe 
care  nu  l-am  cunoscut  faţă  de  cele  ale  lui  Robb  şi  Şansa  şi 
Arya  şi  Bran  şi  Rickon,  ce-aş  face?  Chiar  şi  aşa,  ce-ar  face 
Catelyn  dacă  ar  fi  în  joc  viaţa  lui  fon  faţă  de  viaţa  copiilor 
zămisliţi  din  trupul  ei?  Nu  ştia.  Se  rugă  să  nici  nu  afle 
vreodată. 

-  Toţi  trei  sunt  ai  lui  Jaime,  spuse  el.  Nu  era  o  întrebare. 

-  Mulţumesc  zeilor. 

Sămânţa  e  puternică,  ţipase  Jon  Arryn  pe  patul  de  moarte, 
şi  aşa  era.  Toţi  acei  bastarzi,  cu  părul  la  fel  de  negru  precum 
noaptea...  Marele  Maester  Malleon  înregistrase  ultima 
împreunare  dintre  cerb  şi  leu,  acum  nouăzeci  de  ani,  când 
Tya  Lannister  se  măritase  cu  Gowen  Baratheon,  cel  de-al 
treilea  fiu  al  suveranului.  Singurul  lor  urmaş,  un  băiat  fără 
nume,  descris  de  Malleon  în  tomul  său  drept  un  băietan 
mare  şi  voinic,  născut  cu  păr  negru  pe  cap,  murise  în  pruncie. 
Cu  treizeci  de  ani  înainte  de  asta,  un  bărbat  Lannister  luase 
de  soaţă  o  fată  Baratheon.  Ea  îi  dăruise  trei  fiice  şi  un  fiu, 
toţi  cu  părul  negru.  Indiferent  cât  de  mult  căutase  Ned  prin 
paginile  îngălbenite  şi  sfărâmicioase,  întotdeauna  scosese 
aurul  înaintea  cărbunelui. 

-  Doisprezece  ani,  zise  Ned.  Cum  se  face  că  nu  ai  copii  cu 
regele? 

Ea- şi  ridică  privirile  sfidătoare. 

-  Robert  al  tău  mi-a  făcut  o  dată  un  copil,  spuse  ea  cu 
vocea  plină  de  dispreţ.  Fratele  meu  a  găsit  o  femeie  să  mă 
scape  de  el.  Robert  n-a  aflat  niciodată.  Dacă  e  să  spun 
adevărul,  abia  suport  să  mă  atingă  şi  nu  l-am  mai  lăsat  de 
ani  de  zile  să  mă  pătrundă.  Cunosc  alte  feluri  de  a-i  face 
plăceri,  când  îşi  lasă  târfele  mai  multă  vreme  şi  se 
împleticeşte  până  în  camera  mea  de  culcare.  Indiferent  ce 
facem,  regele  este  de  obicei  aşa  de  beat,  încât  a  doua  zi 
dimineaţa  nu-şi  mai  aminteşte  nimic. 

Cum  de  putuseră  fi  cu  toţii  atât  de  orbi?  Adevărul  zăcuse 
în  tot  acest  timp  sub  ochii  lor,  scris  pe  feţele  copiilor.  Ned  se 
simţea  vlăguit. 

-  Mi-1  amintesc  pe  Robert  cum  era  în  ziua  în  care  a 
preluat  tronul,  un  rege  în  toată  fiinţa  lui,  spuse  el  încet. 
Poate  că  l-au  iubit  din  tot  sufletul  o  mie  de  femei.  Dar  ce  ti-a 
făcut  ca  să-1  urăşti  atât  de  mult? 

Ochii  ei  scăpărau,  un  foc  verde  în  apus,  precum  leoaica  de 
pe  sigiliul  ei. 

-  în  noaptea  ospăţului  de  la  nunta  noastră,  prima  dată 
când  am  împărţit  acelaşi  pat,  m-a  chemat  pe  numele  surorii 
tale.  Era  deasupra  mea,  în  mine,  puţind  a  vin,  şi-mi  şoptea 
Lyanna. 

Ned  Stark  se  gândi  la  trandafirii  de  un  albastru-palid,  iar 
pentru  o  clipă  îi  veni  să  plângă. 

-  Nu  ştiu  de  care  dintre  voi  mi-e  mai  multă  milă.  Regina 
păru  amuzată. 

-  Păs  trează- ţi  mila  pentru  tine,  Lord  Stark.  Nu  am  nevoie 
de  ea. 

-  Ştii  ce  trebuie  să  fac. 

-  Trebuie?  Ea  îşi  puse  mâna  pe  piciorul  lui  sănătos,  chiar 
deasupra  genunchiului.  Un  bărbat  adevărat  face  ce  vrea,  nu 
ce  trebuie.  Degetele  ei  îi  mângâiau  uşor  coapsa,  era  cea  mai 
discretă  dintre  promisiuni.  Regatul  are  nevoie  de  o  Mână 
puternică.  Joff  nu  va  fi  pregătit  decât  peste  ani  de  zile. 
Nimeni  nu  mai  vrea  încă  un  război,  eu  cu  atât  mai  puţin. 
Mâna  ei  îi  atinse  faţa  şi  părul.  Dacă  prietenii  se  transformă 
în  duşmani,  duşmanii  se  pot  transforma  şi  ei  în  prieteni. 
Soaţa  ta  este  la  o  mie  de  leghe  depărtare  de  aici,  iar  fratele 
meu  a  fugit.  Fii  bun  cu  mine,  Ned.  îţi  jur  că  nu  vei  regreta. 

-  I-ai  făcut  aceeaşi  ofertă  şi  lui  Jon  Arryn?  îl  pălmui. 

-  Voi  purta  asta  ca  pe  o  medalie  de  onoare,  spuse  Ned  sec. 

-  Onoare,  scuipă  ea.  Cum  îndrăzneşti  s-o  faci  pe  nobilul 
cu  mine?  Drept  cine  mă  iei?  Ai  un  bastard  al  tău,  l-am  văzut. 
Mă  întreb  cine  a  fost  mama  lui.  Vreo  ţărancă  din  Dornish,  pe 
care-ai  siluit-o  în  timp  ce  cătunul  ei  ardea?  Vreo  târfă?  Ori  a 
fost  sora  jelitoare,  Lady  Ashara?  Mi  s-a  povestit  că  s-a 
aruncat  în  mare.  De  ce?  Pentru  fratele  pe  care  i  l-ai 
măcelărit,  sau  pentru  copilul  pe  care  i  l-ai  furat?  Spune-mi, 
onorabile  Lord  Eddard,  în  ce  fel  eşti  tu  altfel  decât  Robert, 
decât  mine  sau  decât  Jaime? 

-  Pentru  început,  zise  Ned,  eu  nu  ucid  copii.  Ai  face  bine 
să  mă  asculţi,  doamna  mea.  Am  să  spun  asta  o  singură 
dată.  Când  se  întoarce  regele  de  la  vânătoare,  intenţionez  să- 
i  dezvălui  întregul  adevăr.  Trebuie  să  fi  deja  plecată  atunci  - 
tu  şi  copiii  tăi,  toţi  trei,  şi  nu  la  Casterly  Rock.  Dacă  aş  fi  în 
locul  tău,  aş  lua  o  corabie  spre  Oraşele  Libere,  sau  chiar  mai 
departe,  spre  Insulele  Verii,  sau  Portul  Ibben.  Cât  de  departe 
te  duce  vântul. 

-  Exil,  făcu  ea.  O  cupă  amară  din  care  să  beau. 

-  O  cupă  mai  dulce  decât  cea  pe  care  le-a  dat-o  tatăl  tău 
copiilor  lui  Rhaegar,  comentă  Ned,  şi  mult  mai  buna  decât 
ceea  ce  meriţi.  Tatăl  şi  fraţii  tăi  ar  face  bine  să  plece 
împreună  cu  tine.  Aurul  Lordului  Tywin  vă  va  asigura 
întregul  confort  şi  toţi  mercenarii  de  care  aveţi  nevoie  ca  să 
fiţi  în  siguranţă.  Vei  avea  nevoie  de  ei.  îţi  promit  că, 
indiferent  unde  fugi,  ura  lui  Robert  te  va  urmări  peste  tot, 
chiar  şi  la  capătul  lumii,  dacă  va  fi  nevoie. 

Regina  se  ridică. 

-  Şi  ce  ai  de  spus  despre  ura  mea,  Lord  Stark?  întrebă  ea 
pe  un  ton  moale.  Ochii  ei  cătară  spre  faţa  lui.  Ar  fi  trebuit  să 
iei  întregul  domeniu  pentru  tine.  Era  acolo,  numai  să  fi 
întins  mâna.  Jaime  mi-a  povestit  cum  l-ai  găsit  pe  Tronul  de 
Fier,  în  ziua  căderii  Debarcaderului  Regelui,  şi  cum  l-ai  făcut 
să  coboare.  Acela  a  fost  momentul  tău.  Tot  ce  ar  fi  trebuit  să 
faci  ar  fi  fost  să  urci  treptele  alea  şi  să  te  aşezi.  Ce  greşeală 
întristătoare! 

-  Am  săvârşit  mai  multe  greşeli  decât  îţi  poţi  imagina,  zise 
Ned,  însă  nu  şi  pe  asta. 

-  Oh,  ba  şi  pe  asta,  lordul  meu,  insistă  Cersei.  Când  intri 
în  jocul  tronurilor,  ori  câştigi,  ori  mori.  Nu  există  o  cale  de 
mijloc. 

îşi  ridică  gluga,  pentru  a-şi  ascunde  faţa  umflată,  şi-1  lăsă 
acolo,  în  întuneric,  la  rădăcina  stejarului,  în  mijlocul  liniştii 
din  grădina  zeilor,  sub  un  cer  albastru-vineţiu.  Stelele 
începuseră  să  apară. 

Inima  împrăştia  aburi  în  aerul  răcoros  al  nopţii  când  Khal 
Drogo  o  aşeză  înaintea  ei,  crudă  şi  însângerată.  Braţele  lui 
erau  roşii  până  la  cot.  în  spatele  lui,  călăreţii  de  sânge 
îngenuncheaseră  în  nisip,  lângă  hoitul  armăsarului  sălbatic, 
ţinând  în  mâini  cuţitele  de  piatră.  Sângele  armăsarului  se 
arăta  negru  în  lumina  portocalie  şi  pâlpâitoare  a  torţelor  care 
străjuiau  pereţii  înalţi,  din  calcar,  ai  puţului. 

Dany  atinse  umflătura  moale  a  pântecului  ei.  Transpiraţia 
îi  picura  pe  piele  şi-i  aluneca  în  jos  pe  frunte.  Le  simţea  pe 
bătrâne  cum  o  priveau,  babele  din  Vaes  Dothrak,  cu  ochii  lor 
care  licăreau  precum  cremenea  şlefuită,  pe  feţele  zbârcite. 
Nu  trebuia  să  se  tragă  înapoi  sau  să  pară  înspăimântată.  Am 
sânge  de  dragon,  îşi  spuse  luând  inima  armăsarului  cu 
ambele  mâini  şi  o  ridică  la  gură,  înfigându-şi  dinţii  în  carnea 
tare  şi  aţoasă. 

Sângele  cald  îi  umplu  gura  şi  i  se  scurse  pe  bărbie.  Gustul 
ameninţa  să  o  sufoce,  însă  se  forţă  să  muşte  şi  să  înghită. 
Inima  armăsarului  îi  va  face  fiul  puternic,  iute  ,  şi  aprig,  sau 
aşa  credeau  Dothrakii,  însă  numai  dacă  mama  o  putea 
mânca  toată.  Dacă  se  îneca  cu  sânge  sau  vomita  carnea, 
semnele  i-ar  fi  fost  mai  puţin  favorabile;  copilul  s-ar  fi  putut 
naşte  mort  sau  slab,  deformat,  ori  putea  fi  fată. 

Slujnicele  ei  o  ajutaseră  să  se  pregătească  pentru 
ceremonie,  în  pofida  stomacului  sensibil,  de  mamă,  care  o 
afectase  în  ultimele  două  luni,  Dany  avusese  la  cină  boluri 
de  sânge  pe  jumătate  închegat,  ca  să  se  obişnuiască  cu 
gustul,  iar  Irri  o  făcuse  să  mănânce  fâşii  de  carne  uscată  de 
cal  până  ce  o  duruseră  fălcile.  Pentru  ziua  asta  se  înfometase 
o  zi  şi  o  noapte,  înainte  de  ceremonie,  sperând  că  foamea  o 
va  face  să  înghită  carnea  crudă. 

Inima  armăsarului  nu  era  decât  muşchi,  iar  Dany  trebuise 
să-şi  facă  de  lucru  cu  dinţii  şi  să  mestece  fiecare  îmbucătură 
timp  îndelungat.  Nu  era  permis  nici  un  cuţit  în  cadrul  sacru 
din  Vaes  Dothrak,  sub  umbra  Mamei  Munţilor;  trebuia  să 
sfâşie  inima  cu  dinţii  şi  unghiile.  Stomacul  ei  se  revolta  şi-i 
cădea  tot  mai  greu,  însă  trebuia  să  continue,  iar  faţa-i  era 
mânjită  de  sânge,  care  uneori  părea  că-i  ţâşneşte  pe  buze. 

Khal  Drogo  era  aplecat  asupra  ei,  cu  un  chip  la  fel  de  dur 
ca  un  scut  de  bronz.  Părul  său  împletit  era  lucios  din  cauza 

unsorii.  Avea  inele  de  aur  prin  mustaţă,  clopoţei  de  aur  în 
păr  şi  o  cingătoare  din  medalii  de  aur  masiv  în  jurul  taliei, 
însă  pieptu-i  era  dezgolit.  Privea  spre  el  ori  de  câte  ori  simţea 
că  o  lasă  puterile;  îl  privea  şi  muşca  şi  mesteca,  muşca  şi 
mesteca,  muşca  şi  mesteca.  Spre  sfârşit,  Dany  avu  impresia 
că  surprinde  o  licărire  de  mândrie  aspră  în  ochii  lui  de  forma 
migdalelor,  însă  nu  era  sigură.  Chipul  khal-uXuâ  nu-i  trăda 
prea  des  gândurile. 

în  cele  din  urmă  termină.  Obrajii  şi  degetele-i  erau 
lipicioase  când  se  forţă  să  înghită  şi  ultima  bucată.  Numai 
atunci  îşi  întoarse  privirile  spre  bătrâne,  cotoroanţele  din 
dosh  khaleen. 

-  Khalakka  dothrae  mr'anha!  proclamă  ea,  în  cea  mai 
bună  Dothraki  a  ei.  Un  prinţ  călăreşte  în  mine!  Repetase  fraza 
zile  în  şir,  împreună  cu  slujnica  ei,  Jhiqui. 

Cea  mai  bătrână  dintre  babe,  o  femeie  cocârjată  şi 
scorojită  ca  un  băţ,  cu  un  singur  ochi  negru,  îşi  ridică 
mâinile. 

-  Khalakka  dothrae!  ţipă  ea.  Prinţul  călăreşte! 

-  Călăreşte!  răspunseră  celelalte  femei.  Rakh!  Rakh!  Rakh 
haj!  proclamară  ele.  Un  băiat,  un  băiat,  un  băiat  puternic. 

Bătură  clopotele,  o  zarvă  subită  a  păsărilor  de  bronz.  Un 
corn  de  luptă,  cu  sunetul  adânc,  îşi  făcu  auzit  glasul  său  jos. 
Bătrânele  începură  incantaţiile.  Sub  vestele  lor  pictate,  sânii 
ofiliţi  se  legănau  în  sus  şi-n  jos,  lucind  de  unsoare  şi 
transpiraţie.  Eunucii  care-i  slujeau  aruncau  mormane  de 
ierburi  uscate  într-un  cuptor  mare,  din  bronz,  iar  norii  de 
fum  aromat  se  înălţau  spre  lună  şi  spre  stele.  Dothrakii 
credeau  că  stelele  erau  cai  de  foc,  o  mare  herghelie  care 
galopa  peste  cerul  nopţii. 

Când  fumul  începu  să  se  ridice,  incantaţiile  încetară,  iar 
cea  mai  bătrână  dintre  cotoroanţe  îşi  închise  singurul  ochi, 
pentru  a  putea  privi  mai  bine  spre  viitor.  Liniştea  care  se 
pogorâse  era  desăvârşită.  Dany  putea  auzi  cântecul 
îndepărtat  al  păsărilor  nopţii,  fâsâitul  şi  trosnetul  torţelor, 
clipocitul  blând  al  apei  din  lac.  Dothrakii  se  holbau  la  ea  cu 
ochii  întunecaţi  ca  noaptea,  aşteptând. 

Khal  Drogo  îşi  aşeză  mâna  pe  braţul  lui  Dany.  îi  putea 
simţi  încordarea  în  degete.  Chiar  şi  un  khal  atât  de  mândru 
precum  Drogo  putea  simţi  teamă  atunci  când  dosh  khaleen 
privea  în  fum  căutând  viitorul.  în  spatele  ei,  slujnicele  se 

agitau  nervoase. 

în  cele  din  urmă,  cotoroanţa  deschise  ochiul  şi  ridică 
braţele. 

-  I-am  văzut  faţa  şi  am  auzit  tunetul  copitelor,  proclamă 
ea  cu  o  voce  subţire  şi  tremurătoare. 

-  Tunetul  copitelor!  repetară  ceilalţi  în  cor. 

-  Călăreşte  iute  ca  vântul,  iar  în  urma  lui,  khalasar-ul 
acoperă  pământul,  oameni  fără  număr,  cu  arakh-uri 
strălucitoare  în  mâini,  precum  lamele  ierbii  tăioase. 
Necruţător  precum  furtuna  va  fi  acest  prinţ.  Duşmanii  vor 
tremura  înaintea  lui,  iar  nevestele  lor  vor  plânge  cu  lacrimi 
de  sânge  şi-şi  vor  smulge  carnea  de  durere.  Clopoţeii  din 
părul  său  vor  răsuna  anunţându-i  venirea,  iar  oamenii  de 
lapte,  în  corturile  lor  de  piatră,  se  vor  teme  de  numele  lui. 
Bătrâna  începu  să  tremure  şi  privi  spre  Dany  de  parcă  s-ar  fi 
temut  de  ea.  Prinţul  călăreşte  şi  va  fi  armăsarul  care  va 
încăleca  lumea. 

-  Armăsarul  care  va  încăleca  lumea!  repetară  privitorii  ca 
un  ecou,  până  ce  noaptea  se  umplu  de  sunetul,  vocilor  lor. 

Cotoroanţa  cu  un  singur  ochi  se  holbă  la  Dany. 

-  Cum  va  fi  numit  armăsarul  care  va  încăleca  lumea?  Ea 
se  ridică  să-i  răspundă. 

-  îl  va  chema  Rhaego,  spuse  ea,  folosindu-se  de  cuvintele 
învăţate  de  la  Jhiqui.  Mâinile  ei  atinseră  protectoare 
umflătura  de  sub  sâni  când  mugetul  mulţimii  se  înălţa  în 
aer. 

-  Rhaego!  urlau  ei.  Rhaego!  Rhaego! 

Numele  încă  îi  răsuna  în  urechi  când  Khal  Drago  o 
conduse  de  la  puţ.  Călăreţii  săi  de  sânge  se  înşirară  în  urma 
lor.  O  întreagă  procesiune  îi  urma  pe  drumul  zeilor, 
drumeagul  lat  şi  năpădit  de  iarbă  care  străbătea  Vaes 
Dothrak,  de  la  poarta  cailor  până  la  Mama  Munţilor. 
Cotoroanţele  din  dosh  khaleen  veneau  apoi,  cu  eunucii  şi 
sclavii  lor.  Ele  se  sprijineau  în  bastoane  înalte  şi  sculptate, 
pe  când  se  străduiau  să  păşească  pe  picioarele  lor  bătrâne  şi 
tremurânde,  iar  ceilalţi  mergeau  mândri  precum  oricare 
stăpân  de  cai.  Fiecare  dintre  bătrâne  fusese,  cândva,  o 
khaleesi.  Când  soţii  lor,  lorzii,  muriseră  şi  un  nou  khal  le 
luase  locul,  sub  ochii  călăreţilor  săi,  cu  o  nouă  khaleesi 
călare  lângă  el,  fuseseră  trimise  aici,  să  domnească  peste 
măreţul  popor  Dothraki.  Chiar  şi  cel  mai  mândru  dintre 

khali  se  pleca  în  faţa  înţelepciunii  şi  autorităţii  pe  care  o  avea 
dosh  khaleen.  Totuşi,  pe  Dany  o  treceau  fiorii  la  gândul  că, 
într-o  zi,  ar  putea  fi  trimisă  să  li  se  alăture,  fie  că  voia  sau 
nu. 

în  urma  femeilor  înţelepte  veneau  ceilalţi;  Khal  Ogo  şi  fiul 
său,  khalakka  Fogo,  Khal  Jommo  şi  soţiile  sale,  oamenii  de 
frunte  ai  khalasar-ului  lui  Drogo,  slujnicele  lui  Dany, 
servitorii  khal-ului  şi  sclavii  şi  mulţi  alţii.  Clopotele  băteau, 
iar  tobele  răpăiau  într-o  cadenţă  monotonă  pe  când 
mărşăluiau  de-a  lungul  drumului  zeilor.  Eroii  furaţi  şi  zeii 
popoarelor  moarte  se  înălţau  în  beznă,  la  marginea 
drumului.  Sclavii  alergau  sprinteni  prin  iarbă,  pe  lângă 
procesiune,  cu  torţele  în  mâini,  flăcările  tremurătoare  făcând 
ca  marile  monumente  să  pară  că  se  treziseră  la  viaţă. 

-  Ce  înseamnă  numele  Rhaego?  întrebă  Khal  Drogo  în 
timp  ce  mergeau,  vorbind  în  Limba  Comună  a  celor  Şapte 
Regate.  Când  putea,  îl  mai  învăţa  câteva  cuvinte.  Drogo 
prindea  repede  atunci  când  îşi  punea  mintea  la  asta,  deşi 
accentul  său  era  atât  de  puternic  şi  de  barbar  încât  nici  Ser 
Jorah  şi  nici  Viserys  nu  puteau  înţelege  prea  multe  din  ce 
spunea  el. 

-  Fratele  meu  Rhaegar  a  fost  un  războinic  aspru,  soarele 
şi  stelele  mele,  îi  spuse  ea.  A  murit  înainte  să  mă  fi  născut 
eu.  Ser  Jorah  spune  că  a  fost  ultimul  dintre  dragoni. 

Khal  Drogo  privi  în  jos  spre  ea.  Chipul  său  era  ca  o  mască 
de  aramă,  dar,  pe  sub  mustaţa  lungă  şi  neagră,  pleoştită  sub 
greutatea  inelelor  de  aur,  crezu  că  văzuse  umbra  unui 
zâmbet. 

-  E  nume  bun,  Dan  Ares  soţie,  luna  vieţii  mele,  zise  el. 

Se  îndreptară  spre  lacul  pe  care  Dothrakii  îl  numeau 
Pântecul  Lumii,  înconjurat  de  pâlcuri  de  trestii,  cu  apa 
netulburată  şi  liniştită.  Acum  o  mie  de  mii  de  ani,  îi  spusese 
Jhiqui,  primul  om  ieşise  din  adâncul  său,  călărind  pe  spatele 
primului  cal. 

Procesiunea  aşteptă  pe  malul  ierbos  al  lacului  pe  când 
Dany  se  dezbrăcă  şi-şi  lăsă  veşmintele  năclăite  să  curgă  la 
pământ.  Goală,  păşi  cu  grijă  în  apă.  Irri  spunea  că  lacul  nu 
avea  fund,  însă  Dany  simţea  nămolul  moale  alunecându-i 
printre  degete,  pe  când  înainta  spre  trestile  înalte.  Luna 
plutea  pe  apa  neagră  şi  calmă,  făcându-se  ţăndări  şi 
reîmplinindu-se  în  timp  ce  valurile  o  ajungeau.  Pielea  ei  albă 

i  se  făcu  de  găină  pe  când  răceala  îi  urca  pe  coapse  şi-i 
sărută  pântecul.  Sângele  armăsarului  i  se  uscase  pe  mâini  şi 
în  jurul  gurii.  Dany  îşi  făcu  palmele  căuş  şi  ridică  apa  sacră 
deasupra  capului,  curăţindu-se  pe  sine  şi  copilul  dinlăuntrul 
ei,  în  vreme  ce  khal-ul  şi  ceilalţi  o  priveau.  Auzi  femeile 
bătrâne  din  dosh  khaleen  şuşotind  una  către  cealaltă  pe 
când  o  Urmăreau,  întrebându-se  ce-şi  spuneau. 

Când  ieşi  din  lac,  tremurând  şi  şiroind  de  apă,  slujnica  sa, 
Doreah,  alergă  spre  ea  cu  o  robă  de  mătase  nisipie,  pictată, 
însă  Khal  Drogo  o  izgoni.  îi  privea  aprobator  sânii  umflaţi  şi 
curbura  pântecului,  iar  Dany  putu  vedea  conturul  bărbăţiei 
sale  întărindu-se  în  pantalonii  de  călărie,  sub  cingătoarea 
grea  din  medalii  din  aur.  Se  duse  la  el  şi-1  ajută  să  şi-o 
deschidă.  Apoi,  uriaşul  khal  o  apucă  de  şold  şi  o  ridică,  de 
parcă  ar  fi  fost  un  copil.  Clopoţeii  din  părul  său  sunau  uşor. 
Dany  îşi  încolăci  braţele  în  jurul  umerilor  lui  şi-şi  lipi  faţa  de 
gâtul  lui  când  el  o  pătrunse.  Din  trei  opinteli  repezi  se 
termină  totul. 

-  Armăsarul  care  călăreşte  lumea,  şopti  Drogo  aspru. 
Mâinile  lui  încă  mai  miroseau  a  sânge  de  cal.  O  muşcă  de 
gât,  tare,  în  clipa  plăcerii  lui,  iar  apoi  o  ridică  de  pe  el,  iar 
sămânţa  lui  o  pătrunse  şi  alunecă  între  coapsele  ei.  Numai 
atunci  i  se  permise  lui  Doreah  să  o  îmbrace  în  mătasea 
parfumată,  iar  Irri  îi  puse  în  picioare  papucii  moi. 

Khal  Drogo  se  încinse  şi  rosti  o  poruncă,  iar  caii  fură 
aduşi  pe  malul  lacului.  Cohollo  avu  cinstea  de  a  o  ajuta  pe 
khaleesi  să  urce  pe  Argintul  ei.  Drogo  îşi  îmboldi  armăsarul 
şi  galopă  pe  calea  zeilor,  sub  lumina  lunii  şi  a  stelelor.  Pe 
Argint,  Dany  ţinu  cu  uşurinţă  pasul. 

Mătasea  care  acoperea  coridorul  de  la  intrarea  în 
încăperea  lui  Khal  Drogo  fusese  dată  la  o  parte  în  noaptea 
asta,  iar  luna  se  strecură  după  ei,  înăuntru.  Flăcările  urcau 
mult  în  aer,  ţâşnind  din  trei  vetre  uriaşe,  din  piatră.  Aerul 
era  plin  de  mirosul  cărnii  fripte  şi  al  laptelui  de  iapă 
fermentat.  încăperea  era  aglomerată  şi  gălăgioasa  când 
intrară,  iar  pe  perne  se  înghesuiau  cei  al  căror  rang  ori  nume 
nu  fuseseră  potrivite  pentru  a  le  fi  permis  să  ia  parte  la 
ceremonie.  Când  Dany  îşi  făcu  apariţia  la  intrarea  boltită, 
străbătând  pasajul  central,  toate  privirile  se  îndreptară 
asupra  ei.  Dothrakii  îşi  strigau  comentariile  despre  pântecul 
şi  sânii  ei,  salutând  viaţa  dinlăuntru. 

Nu  putea  înţelege  tot  ce  strigau,  dar  o  frază  se  făcu  auzită 
limpede: 

-Armăsarul  care  va  încăleca  lumea,  rosteau  mii  d  glasuri. 

Sunetul  tobelor  şi  al  cornurilor  se  învolbura  în  tăria 
nopţii.  Femei  pe  jumătate  dezbrăcate  se  răsuceau  şi  dansau 
pe  mesele  joase,  printre  ciozvârte  de  carne  şi  platouri  pe  care 
erau  mormane  înalte  de  prune,  curmale  şi  rodii.  Mulţi  dintre 
bărbaţi  erau  beţi  din  cauza  laptelui  de  iapă  fermentat,  însă 
Dany  ştia  că  în  această  noapte  nu  vor  m  zăngăni  nici  un  fel 
de  arakh-uri,  nu  aici,  în  oraşul  sacru,  unde  săbiile  şi 
vărsarea  de  sânge  erau  interzise. 

Khal  Drogo  descăleca  şi  îşi  ocupă  locul  pe  banca  înaltă. 
Lui  Khal  Jommo  şi  Khal  Ogo,  care  fuseseră  în  Vaes  Dothrak 
împreună  cu  khalasar-ele  lor  când  sosiseră,  li  se  dădură 
locurile  de  înaltă  cinste  de-a  dreapta  şi  stânga  lui  Drogo. 
Călăreţii  de  sânge  ai  celor  trei  khali  se  aşezară  la  picioarele 
lor,  iar  ceva  mai  departe,  cele  patru  soaţe  ale  lui  Khal 
Jommo. 

Dany  coborî  de  pe  Argint  şi  dădu  hăţurile  unuia  dintre 
sclavii  săi.  în  timp  ce  Doreah  şi  Irri  îi  aranjară  pernele,  ea-1 
căută  pe  fratele  ei.  Chiar  şi  în  sala  aglomerată,  Viserys  ar  fi 
trebuit  să  sară  în  ochi  cu  pielea  lui  albă,  părul  argintiu  şi 
zdrenţele  de  cerşetor,  însă  nu-1  putu  vedea  nicăieri. 

Privirea  ei  cercetă  mesele  pline  de  lângă  ziduri,  unde 
bărbaţii,  ale  căror  cosiţe  împletite  erau  mai  scurte  decât 
bărbăţia  lor,  şedeau  pe  rogojini  şi  perne  subţiri,  însă  toate 
chipurile  pe  care  le  văzu  aveau  ochii  negri  şi  pielea  arămie.  îl 
urmări  pe  Ser  Jorah  Mormont,  aflat  în  centrul  sălii,  aproape 
de  vatră.  Era  un  loc  de  mare  cinste,  chiar  de  mare  onoare; 
Dothrakii  respectau  îndemânarea  cavalerului  în  mânuirea 
săbiei.  Dany  o  trimise  pe  Jhiqui  să-1  aducă  la  masa  ei. 
Mormont  veni  îndată  şi  se  lăsă  într-un  genunchi  înaintea  ei. 

-  Khaleesi,  spuse  el,  sunt  la  porunca  dumneavoastră. 
Bătu  în  perna  moale,  din  piele  de  cal,  de  lângă  ea. 

-  Şedeţi  şi  să  vorbim. 

-  Mă  onoraţi. 

Cavalerul  se  aşeză  pe  pernă  cu  picioarele  încrucişate.  Un 
sclav  îngenunche  înaintea  lui,  oferindu-i  un  platou  de  lemn 
plin  cu  smochine  coapte.  Ser  Jorah  luă  una  şi  muşcă 
jumătate. 

-  Unde-i  fratele  meu?  întrebă  Dany.  Ar  fi  trebuit  să  vină 

deja  la  ospăţ. 

-  Am  văzut-o  pe  Maiestatea  Sa  în  această  dimineaţă,  îi 
spuse  el.  Mi-a  spus  că  are  de  gând  să  meargă  la  Piaţa 
Apuseană  pentru  nişte  vin. 

-  Vin?  zise  Dany  neîncrezătoare.  Viserys  nu  se  putuse 
obişnui  cu  gustul  laptelui  de  iapă  fermentat  pe  care-1  beau 
Dothrakii,  ştia  asta,  şi  colindase  bazarurile  în  ultimele  zile, 
bând  cu  negustorii  care  veneau  cu  marile  caravane  dinspre 
răsărit  şi  apus.  Se  părea  că  găsea  compania  lor  mult  mai 
agreabilă  decât  pe  a  ei. 

-  Vin,  confirmă  Ser  Jorah,  şi  a  început  să  caute  oameni 
pentru  armata  sa  printre  mercenarii  care  păzesc  caravanele. 

O  slujnică  îi  aşeză  înainte  o  plăcintă  de  carne,  iar  el  o  luă 
cu  ambele  mâini. 

-  Este  oare  înţelept  să  facă  aşa  ceva?  întrebă  ea.  Nu  are 
aur  ca  să  plătească  soldaţii.  Şi  dacă  va  fi  trădat?  Păzitorii 
caravanelor  erau  arareori  tulburaţi  de  ideea  de  onoare,  iar 
Uzurpatorul  de  la  Debarcaderul  Regelui  ar  plăti  foarte  bine 
pentru  capul  fratelui  ei.  Ar  fi  trebuit  să  mergeţi  cu  el  pentru 
a-1  proteja.  Sunteţi  spada  sa  credincioasă. 

-  Ne  aflăm  în  Vaes  Dothrak,  îi  reaminti  el.  Nimeni  nu 
poartă  sabie  aici  şi  nici  nu  se  face  vărsare  de  sânge. 

-  Totuşi,  sunt  bărbaţi  care  mor,  insistă  ea.  Mi-a  spus 
Jhogo.  Unii  dintre  negustori  au  eunuci  cu  ei,  arătări  uriaşe, 
care  sugrumă  hoţii  cu  şnururi  de  mătase.  în  acest  fel  nu  se 
varsă  sânge,  iar  zeii  nu  sunt  mâniaţi. 

-  Atunci  să  nădăjduim  că  fratele  dumneavoastră  va  fi 
destul  de  înţelept  încât  să  nu  încerce  să  fure  ceva.  Ser  Jorah 
îşi  şterse  cu  dosul  palmei  unsoarea  de  la  gură  şi  se  trase  mai 
aproape  de  masă.  Plănuise  să  vă  ia  ouăle  de  dragon,  până  ce 
l-am  prevenit  că-i  tai  mâna  dacă  se  atinge  de  ele. 

Pentru  o  clipă,  Dany  fu  atât  de  uluită,  încât  rămase  fără 
cuvinte. 

-  Ouăle  mele...  Dar  sunt  ale  mele,  Magister  Illyrio  mi  le-a 
dat  mie  ca  dar  de  nuntă,  de  ce-ar  fi  vrut  Viserys  să...  Nu 
sunt  decât  nişte  pietre... 

-  Acelaşi  lucru  poate  fi  spus  despre  rubine  şi  diamante  şi 
opalul  de  foc,  prinţesă...  iar  ouăle  de  dragon  sunt  şi  mai 
rare.  Acei  negustori  cu  care  tot  bea  el  şi-ar  vinde  şi  bărbăţia 
pentru  una  dintre  acele  pietre,  iar  cu  toate  trei,  Viserys  şi-ar 
putea  tocmi  cât  de  mulţi  mercenari  ar  avea  nevoie. 

Lui  Dany  nici  nu-i  trecuse  prin  cap  aşa  ceva,  nu-1  bănuise 
nici  o  clipă. 

-  Atunci...  ar  trebui  să  le  primească.  N-are  nevoie  să  le 
fure.  Nu  trebuie  decât  să  le  ceară.  Este  fratele  meu  şi 
adevăratul  meu  rege. 

-  Este  fratele  vostru,  admise  Ser  Jorah. 

-  Nu  înţelegeţi,  ser,  spuse  ea.  Mama  mea  a  murit  dându- 
mi  mie  viaţă,  iar  tatăl  şi  fratele  meu,  Rhaegar,  au  răposat  cu 
mult  înainte  de  asta.  N-as  fi  ştiut  decât  numele  lor  dacă 
Viserys  n-ar  fi  fost  cu  mine,  să-mi  povestească.  El  e  singurul 
care  mi- a  rămas.  Singurul.  E  tot  ce  mai  am. 

-  A  fost  cândva,  făcu  Ser  Jorah.  Acum  nu  mai  este  aşa, 
khaleesi.  Acum  faceţi  parte  din  neamul  Dothraki.  în  pântecul 
vostru  călăreşte  armăsarul  care  va  încăleca  lumea.  ■ 

îşi  întinse  cupa,  iar  o  sclavă  i-o  umplu  cu  lapte  fermentat, 
mirosind  acru  şi  îngroşat  de  cheaguri.  Dany  o  izgoni.  Chiar 
şi  numai  mirosul  laptelui  o  făcea  să-i  vină  rău  şi  nu  voia  să 
rişte  să  tulbure  inima  de  cal  pe  care  se  forţase  s-o  mănânce. 

-  Ce  înseamnă  asta?  întrebă  ea.  Ce-i  cu  acest  armăsar? 
Toată  lumea  urla  asta  spre  mine,  dar  eu  nu  înţeleg. 

-  Armăsarul  este  khalul  khalilor,  promis  în  vechile  profeţii, 
copilă.  El  îi  va  uni  pe  Dothraki  într-un  singur  khalasar  şi  va 
galopa  până  la  capătul  lumii,  sau  cel  puţin  aşa  se  spune. 
Toţi  oamenii  din  lume  vor  fi  herghelia  lui. 

-  Oh,  făcu  Dany  cu  un  glas  pierit.  Mâna  ei  netezi  roba 
peste  umflătura  pântecului.  I-am  dat  numele  Rhaego. 

-  Un  nume  care  va  îngheţa  sângele  în  venele 
Uzurpatorului. 

Doreah  o  trase  brusc  de  cot. 

-  Doamna  mea,  şopti  slujnica  grăbită,  fratele  vostru... 
Dany  privi  în  josul  sălii  lungi,  fără  tavan,  şi-1  văzu 
îndreptându-se  spre  ea.  Din  felul  în  care  se  clătina,  putea 
spune  că  Viserys  dăduse  peste  vin. . .  şi  avea  în  el  ceva  care  ar 
fi  putut  fi  luat  drept  curaj . 

Purta  mătăsurile  sale  purpurii,  murdare  şi  prăfuite. 
Mantia  şi  mănuşile  erau  din  catifea  neagră,  decolorate  de 
soare.  Cizmele  erau  uscate  şi  crăpate,  iar  părul  său  blond  - 
argintiu  era  încâlcit  şi  lipit  de  cap.  O  sabie  lungă  atârna  la 
cingătoare,  într-o  teacă  din  piele.  Dothrakii  priviră  sabia  la 
trecerea  lui;  Dany  auzi  blesteme  şi  ameninţări  şi  vociferări 
furioase  ridicându-se  în  aer  peste  tot  în  jurul  ei,  ca  un  val. 

Muzica  pieri  cu  un  răpăit  nervos  de  tobe. 
Inima  i  se  strânse  de  teamă. 

-  Du-te  la  el,  îi  porunci  lui  Ser  Jorah.  Opreşte-1.  Adu-1 
aici.  Spune-i  că  poate  lua  ouăle  de  dragon,  dacă  asta  vrea. 

Cavalerul  se  ridică  repede  în  picioare. 

-  Unde-i  sora  mea?  strigă  Viserys  cu  o  voce  năclăită  de 
vin.  Am  venit  la  ospăţul  ei.  Cum  îndrăzniţi  să  credeţi  că 
puteţi  benchetui  fără  mine?  Nimeni  nu  mănâncă  înaintea 
unui  rege.  Unde-i?  Târfa  nu  se  poate  ascunde  de  un  dragon. 

Se  opri  lângă  cea  mai  mare  dintre  vetre,  uitându-se  de  jur 
împrejur  la  chipurile  Dothrakilor.  în  sală  se  aflau  cinci  mii 
de  bărbaţi,  însă  numai  câţiva  cunoşteau  Limba  <  'omună. 
Chiar  dacă  vorbele  sale  fuseseră  de  neînţeles,  nu  trebuia 
însă  decât  o  privire  pentru  a  şti  că  era  beat. 

Ser  Jorah  se  duse  repede  la  el,  îi  şopti  ceva  în  ureche,  îl 
luă  de  braţ,  însă  Viserys  se  smulse  din  strânsoarea  sa. 

-  Ia- ţi  mâinile  de  pe  mine!  Nimeni  nu  se  atinge  de  un 
dragon  fără  a  fi  primit  permisiunea. 

Dany  privi  neliniştită  spre  banca  de  sus.  Khal  Drogo 
spunea  ceva  celorlalţi  khali  de  lângă  el.  Khal  Jommo  rânji, 
iar  Khal  Ogo  începu  să  hohotească  tare. 

La  auzul  hohotelor,  Viserys  îşi  ridică  privirile. 

-Khal  Drogo,  spuse  el  repede,  pe  un  ton  aproape  politicos. 
Am  venit  la  ospăţ.  Se  îndepărtă  de  Ser  Jorah  clătinându-se, 
făcându-şi  drum  spre  a  se  alătura  celor  trei  khali  de  pe 
banca  de  sus. 

Khal  Drogo  se  ridică  şi  scuipă  câteva  cuvinte  în  Dothraki, 
prea  repede  pentru  ca  Dany  să  înţeleagă,  şi  gesticula. 

-  Khal  Drogo  spune  că  locul  tău  nu  este  pe  banca  de  sus, 
traduse  Ser  Jorah  pentru  fratele  ei.  Khal  Drogo  spune  că 
locul  tău  este  acolo. 

Viserys  se  uită  spre  locul  unde  arăta  khal-ul.  La  capătul 
sălii,  într-un  colţ,  lângă  perete,  aflat  în  adâncimea  umbrelor, 
pentru  ca  bărbaţii  mai  vrednici  să  nu  fie  nevoiţi  să-i  vadă,  se 
aflau  cei  mai  de  jos  dintre  oamenii  de  jos,  băieţii  neciopliţi  şi 
netrecuţi  prin  botezul  sângelui,  bătrânii  cu  ochii  opacizaţi  şi 
încheieturile  înţepenite,  nătângii  şi  schilozii.  Departe  de 
bucate  şi  departe  de  onoare. 

-  Acela  nu  este  locul  potrivit  pentru  un  rege,  declară 
fratele  ei. 

-  Este  locul,  răspunse  Khal  Drogo  în  Limba  Comună,  pe 

care  o  învăţase  de  la  Dany.  Este  locul  pentru  Regele  Picioare- 
zdrelite.  Bătu  din  palme.  O  cotigă!  Aduceţi  o  cotigă  pentru 
Khal  Rhaggat! 

Cinci  mii  de  Dothraki  începură  să  râdă  şi  să  strige.  Ser 
Jorah  stătea  lângă  Viserys,  ţipându-i  la  ureche,  însă 
mugetul  din  sală  era  atât  de  puternic,  încât  Dany  nu  putea 
auzi  ce  spunea.  Fratele  ei  se  răsti  şi  el,  iar  cei  doi  începură 
să  se  înghiontească,  până  când  Mormont  îl  trimise  cu 
zgomot  la  pământ. 

Fratele  ei  trase  spada.  Oţelul  dezgolit  lucea  ameninţător  în 
lumina  focurilor. 

-  Ţine-te  departe  de  mine!  şuieră  Viserys. 

Ser  Jorah  făcu  un  pas  înapoi,  iar  fratele  ei  se  ridică 
nesigur  în  picioare.  Agită  sabia  deasupra  capului,  sabia  de 
împrumut  pe  care  i-o  dăduse  Magister  Illyrio,  pentru  a-i 
conferi  o  postură  regească.  Dothrakii  ţipau  din  toate  părţile, 
aruncând  blesteme. 

Dany  scoase  un  ţipăt  de  groază.  Ştia  ce  însemna  aici  o 
sabie  scoasă  din  teacă,  chiar  dacă  fratele  ei  nu  avea  habar. 
Vocea  ei  îl  făcu  să-şi  întoarcă  privirea  spre  ea  şi  atunci  o 
văzu  pentru  prima  dată. 

-  Ia  uite-o,  făcu  el  zâmbind.  înainta  spre  ea,  bătând  aerul 
cu  mâinile  ca  şi  cum  şi-ar  fi  croit  drum  printr-un  val  de 
duşmani,  deşi  nimeni  nu  încerca  să-i  aţină  calea. 

-  Sabia...  Nu  trebuie,  îl  rugă  ea.  Te  rog,  Viserys.  E  interzis. 
Lasă  sabia  jos  şi  vino  pe  pernele  mele.  Este  de  băut, 
mâncare...  Ouăle  de  dragon  le  vrei?  Sunt  ale  tale,  numai  lasă 
sabia. 

-  Fă  cum  îţi  spune  ea,  smintitule!  îi  strigă  Ser  Jorah, 
înainte  să-i  faci  să  ne  ucidă  pe  toţi. 

Viserys  izbucni  în  râs. 

-  Nu  ne  pot  ucide.  Nu  pot  vărsa  sânge  în  acest  oraş 
sacru...  însă  eu  pot.  îndreptă  vârful  săbiei  între  sânii  lui 
Daenerys  şi-1  coborî  încet,  spre  curbura  pântecului  ei.  Vreau 
să  iau  lucrul  pentru  care  am  venit,  spuse  el.  Vreau  coroana 
pe  care  mi-a  promis-o.  Te-a  cumpărat,  dar  n-a  plătit  încă 
nimic.  Spune-i  că  vreau  să  mi  se  dea  ce-am  târguit,  sau  te 
iau  înapoi.  Pe  tine  şi  ouăle.  Iar  el  n-are  decât  să-şi  păstreze 
plodul  afurisit.  îl  scot  pe  ticălos  afară  şi  i-1  las. 

Vârful  săbiei  împunse  mătăsurile  şi  se  opri  la  piele. 
Viserys  plângea,  remarcă  ea,  plângea  şi  râdea  în  acelaşi 

timp,  iar  acest  om  fusese,  cândva,  fratele  ei. 

Depărtat,  ca  şi  cum  ar  fi  fost  la  mare  distanţă,  auzi 
smiorcăitul  slujnicei  Jhiqui,  care  plângea  de  frică,  spunând 
că  nu  îndrăznea  să  tălmăcească,  fiindcă  pentru  asta  khal-ul 
o  va  lega  şi  o  va  târî  în  urma  calului  său  pe  drumul  spre 
Mama  Munţilor. 

Dany  îşi  puse  braţul  pe  umerii  fetei. 

-  Nu  te  teme,  îi  zise  ea.  Eu  am  să-i  spun. 

Nu  ştia  dacă  va  avea  destule  cuvinte,  însă  când  termină, 
Khal  Drogo  rosti  câteva  fraze  răstite  în  Dothraki  şi  atunci  îşi 
dădu  seama  că  pricepuse.  Soarele  vieţii  ei  coborî  de  pe  banca 
de  sus. 

-  Ce-a  spus?  întrebă  bărbatul  care  fusese  fratele  ei, 
strâmbându-se. 

în  sală  se  lăsase  o  asemenea  linişte,  încât  putea  auzi 
clopoţeii  din  părul  lui  Khal  Drogo  răsunând  blând,  la  fiecare 
pas  pe  care-1  făcea.  Călăreţii  săi  de  sânge  îl  urmau,  precum 
trei  umbre  arămii.  Daenerys  simţea  cum  o  cuprinsese 
răceala. 

-  Spune  că  vei  avea  o  frumoasă  coroană  de  aur,  pe  care 
bărbaţii  se  vor  teme  s-o  privească. 

Viserys  zâmbi  şi-şi  coborî  sabia.  Acesta  era  lucrul  cel  mai 
trist,  lucrul  care  o  chinui  şi  după  aceea...  felul  în  care 
zâmbea  el. 

-  Asta-i  tot  ce-am  vrut,  zise  el.  Ce  mi-a  fost  promis. 
Când  soarele  vieţii  ei  ajunse  lângă  ea,  Dany  îşi  strecură 

braţul  în  jurul  taliei  lui.  Khal-ul  spuse  un  cuvânt,  iar 
călăreţii  săi  de  sânge  ţâşniră  înainte.  Qotho  îl  prinse  de  braţe 
pe  bărbatul  care-i  fusese  frate.  Haggo  îi  sfărâmă  încheieturile 
cu  o  singură  răsucire  năprasnică,  scurtă,  a  mâinilor  sale 
uriaşe.  Cohollo  îi  smulse  sabia  dintre  degetele  fără  vlagă. 
Nici  chiar  acum  Viserys  nu  înţelegea  nimic. 

-  Nu,  strigă  el,  nu  mă  puteţi  atinge,  sunt  dragonul, 
dragonul,  şi  voi  fi  încoronat! 

Khal  Drogo  îşi  scoase  centura.  Medaliile  erau  din  aur 
curat,  masive  şi  ornamentate,  fiecare  la  fel  de  mare  ca  palma 
unui  bărbat.  Strigă  o  poruncă.  Sclavii  de  la  bucătărie  traseră 
un  ceaun  de  fier,  pentru  tocană,  de  pe  foc,  aruncară  tocana 
pe  pământ  şi  aşezară  din  nou  ceaunul  pe  foc.  Drogo  azvârli 
centura  înăuntru  şi  privi,  cu  faţa  împietrită,  cum  medaliile 
se  înroşiră  şi  începură  să-şi  piardă  forma.   Dany  vedea 

focurile  dansând  în  onixul  ochilor  lui.  Un  sclav  îi  întinse  o 
pereche  de  mănuşi  ţesute  din  păr  de  cal,  iar  el  şi  le  puse, 
fără  să  se  uite  nici  o  clipă  la  Viserys. 

Acesta  începu  să  urle  cu  voce  subţire,  urletul  fără  cuvinte 
al  laşului  care  se  confruntă  cu  moartea.  Lovi  şi  se  zbătu, 
scheună  ca  un  câine  şi  plânse  ca  un  copil,  însă  Dothrakii  îl 
ţinură  strâns  între  ei.  Ser  Jorah  îşi  făcu  loc  şi  ajunse  lângă 
Dany.  îşi  puse  o  mână  pe  umărul  ei. 

-  întoarceţi-vă,  prinţesa  mea,  vă  implor. 

-  Nu.  îşi  împreună  braţele,  protectoare,  pe  umflătura 
pântecului. 

în  cele  din  urmă,  Viserys  privi  spre  ea. 

-  Surioară,  te  rog...  Dany,  spune-le...  fă-i  să...  Scumpa 
mea  surioară. . . 

Când  aurul  fu  pe  jumătate  topit  şi  începu  să  curgă,  Drogo 
se  întinse  printre  flăcări  şi  înşfacă  ceaunul. 

-  Coroana!  mugi  el.  Iată.  O  coroană  pentru  Regele  Cotigă! 
Şi  vărsă  ceaunul  peste  capul  celui  care-i  fusese  frate. 
Urletul  pe  care-1  scoase  Viserys  Targaryen  când  acel  coif 

hidos  de  fier  îi  acoperi  faţa  nu  mai  avea  nimic  uman. 
Picioarele  sale  loviră  bezmetice  pământul,  îşi  încetiniră 
mişcarea  şi  se  opriră.  Cocoloaşe  de  aur  topit  îi  alunecară  pe 
piept,  făcând  să  fumege  mătasea  purpurie...  Totuşi,  nu  curse 
nici  o  picătură  de  sânge. 

Nu  era  dragon,  se  gândi  Dany,  cu  un  calm  ciudat.  Focul  nu 
poate  ucide  un  dragon. 

EDDARD 


Mergea  prin  criptele  de  sub  Winterfell,  aşa  cum  mai 
făcuse  de  mii  de  ori  înainte.  Regii  Iernii  îl  priveau  cu  ochii  lor 
de  gheaţă,  iar  lupii  străvechi  de  la  picioarele  lor  îşi  întorceau 
capetele  masive,  din  piatră,  şi  mârâiau.  în  cele  din  urmă, 
ajunse  la  mormântul  în  care  se  odihnea  tatăl  său,  cu 
Brandon  şi  Lyanna  în  apropiere.  Promite-mi,  Ned,  şopti 
statuia  Lyannei.  Purta  o  ghirlandă  de  trandafiri  de  un 
albastru-deschis,  iar  din  ochi  îi  curgeau  lacrimi  de  sânge. 

Eddard  Stark  se  ridică  brusc,  cu  inima  bătându-i  tare,  din 
aşternutul  mototolit.  încăperea  era  cufundată  într-o  beznă 
adâncă,  iar  cineva  bătea  la  uşă. 

-  Lord  Eddard,  auzi  o  voce  puternică. 

-  Un  moment.  Năuc  şi  dezbrăcat,  bâjbâi  prin  întuneric. 
Când  deschise  uşa,  se  pomeni  înaintea  lui  Tomard,  care 
ridicase  din  nou  pumnul,  iar  Cayn  ţinea  o  lumânare.  între  ei 
şedea  administratorul  regelui.  Chipul  său  părea  a  fi  fost 
cioplit  în  piatră,  atât  de  puţine  se  puteau  citi  pe  el. 

-  Lord  Mână,  intona  el,  Maiestatea  Sa  vă  cheamă.  Acum. 
Aşadar,  Robert  se  întorsese  de  la  vânătoare.  Trecuse  cam 

mult  timp. 

-  Voi  avea  nevoie  de  o  clipă  să  mă  îmbrac. 

Ned  îl  lăsă  să  aştepte  fără  nici  un  alt  cuvânt.  Cayn  îl  ajută 
să  se  îmbrace;  tunică  din  lână  albă  şi  mantie  cenuşie, 
pantaloni  deschişi  pe  piciorul  în  ghips,  însemnul  rangului 
său,  iar  ultima,  o  cingătoare  cu  verigi  grele  din  argint.  îşi 
înfipse  la  brâu  pumnalul  din  oţel  Valyrian. 

Fortăreaţa  Roşie  era  tăcută  şi  cufundată  în  beznă  când 
Cayn  şi  Tomard  îl  escortară  prin  curtea  interioară.  Luna 
spânzura  deasupra  zidurilor,  aproape  împlinită.  Pe  metereze, 
un  străjer  cu  mantia  aurie  îşi  făcea  rondul. 

Apartamentele  regale  se  aflau  în  Avanpostul  lui  Maegor,  o 
fortăreaţă  masivă  şi  pătrată  în  inima  Fortăreţei  Roşii,  în 
spatele  zidurilor  groase  de  patru  metri  şi  dincolo  de  un  şanţ 
uscat,  plin  de  ţepuşe  ascuţite,  un  castel  în  castel.  Ser  Boros 
Blount  păzea  capătul  celălalt  al  podului,  iar  armura  sa  din 
oţel  alb  licărea  fantomatică  în  lumina  lunii.  înăuntru,  Ned 
trecu  de  alţi  doi  cavaleri  ai  gărzii  regale:  Ser  Preston 
Greenfield  stătea  la  capătul  scării,  iar  Ser  Barristan  Selmy 
aştepta  la  uşa  încăperii  de  dormit  a  regelui.  Trei  bărbaţi  cu 

mantii  albe,  se  gândi  cl  străbătut  de  un  fior  ciudat.  Chipul  lui 
Ser  Barristan  era  la  fel  de  alb  precum  armura  sa.  Ned  nu 
trebui  decât  să  se  uite  la  el  ca  să  ştie  că  se  întâmplase  ceva 
teribil.  Administratorul  regal  deschise  uşa. 

-  Lord  Eddard  Stark,  Mâna  Regelui,  anunţă  el. 

-  Adu-1  aici,  răsună  vocea  lui  Robert,  ciudat  de  încordată, 
în  cele  două  vetre  gemene  de  la  capetele  încăperii  ardea 

focul,  umplând  camera  cu  o  strălucire  roşiatică,  mohorâtă. 
Căldura  din  interior  era  sufocantă.  Robert  zăcea  trântit  pe 
patul  cu  baldachin.  Lângă  pat  se  afla  Marele  Maester  Pycelle, 
în  vreme  ce  Lordul  Renly  păşea  înainte  şi  înapoi  în  faţa 
ferestrelor  închise.  Servitorii  se  agitau  neîncetat,  punând 
buşteni  pe  foc  şi  fierbând  vin.  Cersei  Lannister  stătea  la 
marginea  patului,  lângă  soţul  ei.  Avea  părul  ciufulit,  de 
parcă  tocmai  se  trezise  din  somn,  însă  în  ochii  ei  nu  era  nici 
urmă  de  somnolenţă,  îl  urmăreau  pe  Ned  în  vreme  Tomard  şi 
Cayn  îl  ajutau  să  traverseze  încăperea.  Părea  să  se  mişte 
foarte  încet,  de  parcă  era  încă  sub  imperiul  visului. 

Regele  purta  cizme.  Ned  putea  vedea  noroiul  uscat  şi  firele 
de  iarbă  lipite  de  piele,  acolo  unde  picioarele  regelui  ieşeau 
de  sub  pătura  care-1  acoperea.  Pe  podea  zăcea  un  pieptar 
verde,  deschis  şi  abandonat,  pânza  fiind  acoperită  cu  pete 
roşii-maronii.  încăperea  mirosea  a  fum,  a  sânge  şi  moarte. 

-  Ned,  şopti  regele  când  dădu  cu  ochii  de  el.  Avea  faţa  albă 
ca  laptele.  Vino...  mai  aproape. 

Oamenii  îl  ajutară  să  se  apropie.  Ned  se  sprijini  cu  mâna 
de  unul  dintre  stâlpii  baldachinului.  Nu  trebui  decât  să-1 
privească  o  dată  pe  Robert  ca  să-şi  dea  seama  cât  era  de 
grav. 

-  Ce  s-a...  începu  el,  iar  vorbele-i  rămaseră  în  gâtlej. 

-  Un  mistreţ. 

Lordul  Renly  era  încă  înveşmântat  în  hainele  verzi,  de 
vânătoare,  iar  mantia  lui  era  pătată  cu  sânge. 

-  Un  demon,  hârâi  regele.  A  fost  greşeala  mea.  Prea  mult 
vin,  blestemat  să  fiu.  Am  dat  greş  cu  lovitura. 

-  Iar  voi,  ceilalţi,  unde  eraţi?  îl  întrebă  Ned  pe  Lordul 
Renly.  Unde  erau  Ser  Barristan  şi  Garda  Regelui? 

Buzele  lui  Renly  tremurară. 

-  Fratele  meu  ne-a  poruncit  să  stăm  deoparte  şi  să-1 
lăsăm  să  dovedească  singur  vierul. 

Eddard  Stark  ridică  pătura. 

Făcuseră  tot  ce  le  stătuse  în  putere  ca  să-1  încolţească, 
dar  nu  izbutiseră  mai  nimic.  Mistreţul  trebuie  că  fusese  o 
bestie  înfiorătoare.  îl  spintecase  pe  rege  cu  coarnele,  de  la 
vintre  până  la  sfârcuri.  Bandajele  înmuiate  în  vin  pe  care 
Marele  Maester  Pycelle  le  aplicase  erau  deja  înnegrite  de 
sânge,  iar  mirosul  ce  se  ridica  din  rană  era  hidos.  Stomacul 
lui  Ned  se  revoltă.  Lăsă  pătura  să  cadă. 

-  Duhneşte,  zise  Robert.  Duhoarea  morţii,  să  nu  crezi  că 
nu  o  simt  şi  eu.  Ticălosul  m-a  nenorocit,  nu?  însă  l-am...  1- 
am  răsplătit  şi  eu,  într-un  fel,  Ned.  Zâmbetul  regelui  era  la 
fel  de  îngrozitor  ca  rana  lui,  cu  dinţii  roşii.  I-am  împlântat 
pumnalul  în  ochi.  întreabă-i  dacă  n-am  făcut  asa.  întreabă-i. 

-  E  adevărat,  murmură  Lordul  Renly.  Am  adus  hoitul  cu 
noi,  la  porunca  fratelui  meu. 

-  Pentru  ospăţ,  murmură  Robert.  Acum  lăsaţi-ne,  toţi. 
Trebuie  să  vorbesc  cu  Ned. 

-  Robert,  scumpul  meu  stăpân...,  începu  Cersei. 

-  Am  spus  să  plecaţi,  insistă  Robert  cu  o  umbră  din 
vechea  lui  asprime.  Ce  anume  nu  pricepi,  femeie? 

Cersei  îşi  adună  fustele  şi-şi  recapătă  demnitatea 
deschizând  calea  spre  uşă.  Lordul  Renly  şi  ceilalţi  o  urmară. 
Marele  Maester  Pycelle  mai  zăbovi,  cu  mâinile  tremurând  pe 
când  îi  oferi  regelui  o  cupă  cu  un  lichid  alb,  gros. 

-  Laptele  de  mac,  Maiestatea  Voastră,  zise  el.  Beţi.  Pentru 
durere. 

Cu  un  dos  de  palmă,  Robert  azvârli  cupa  cât  colo. 

-  Piei  dinaintea  mea.  Am  să  dorm  destul,  smintit  bătrân. 
Ieşi! 

Marele  Maester  Pycelle  îi  oferi  lui  Ned  o  privire  îngrozită  şi 
se  strecură  afară  din  încăpere. 

-  Afurisit  să  fii,  Robert,  spuse  Ned  când  rămaseră  singuri. 
Piciorul  îl  durea  atât  de  tare  încât  era  aproape  orbit  de 
suferinţă.  Sau  poate  că  era  amărăciunea  cea  care-i  înceţoşa 
privirile.  Se  aplecă  spre  pat,  lângă  prietenul  său.  De  ce 
trebuie  să  fii  întotdeauna  atât  de  încăpăţânat? 

-  Ah,  crăpa-ţi-ar  fierea,  Ned,  zise  regele  cu  glas  hârâit.  Am 
răpus  bestia,  nu?  O  şuviţă  de  păr  năclăit  îi  căzu  peste  ochi. 
Ar  trebui  să-ţi  fac  şi  ţie  la  fel.  Nu  poţi  lăsa  omul  să  vâneze  în 
linişte.  Ser  Robar  m-a  găsit.  Capul  lui  Gregor.  Urâte  gânduri. 
N-a  zis  nimic  Câinelui.  S-o  lăsăm  pe  Cersei  să-i  facă 
surpriza.   Râsul  i  se  transformă  într-un  horcăit  când  îl 

străbătu  un  spasm  de  durere.  Zeii  să  aibă  milă,  murmură  el, 
înghiţindu-şi  suferinţa.  Fata,  Daenerys.  Doar  o  copilă,  ai 
avut  dreptate...  de  asta,  fata...  zeii  au  trimis  vierul....  l-au 
trimis  să  mă  pedepsească...  Regele  tuşi,  înecându-se  cu 
sânge.  Greşit,  a  fost  greşit,  eu...  Doar  o  copilă...  Varys, 
Degeţel,  chiar  şi  fratele  meu...  buni  de  nimic...  nimeni  nu  mi- 
a  spus,  doar  tu,  Ned...  numai  tu...  îşi  înălţă  mâna,  cu  un 
gest  chinuit  şi  nevolnic.  Hârtie  şi  cerneală.  Acolo,  pe  masă. 
Scrie  ce-ţi  spun  eu. 

Ned  netezi  hârtia  pe  genunchi  şi  luă  tocul. 

-  La  porunca  ta,  Maiestate. 

-  Acestea  sunt  voinţa  şi  cuvântul  lui  Robert  din  Casa 
Baratheon,  Primul  în  Numele  său,  Rege  al  Andalilor  şi  restul, 
scrie  tu  afurisitele  alea  de  titluri,  le  stii  care  sunt.  Prin 
aceasta  îi  poruncesc  lui  Eddard  din  Casa  ■ 

Stark,  Lord  de  Winterfell  şi  Mână  a  Regelui,  să  servească 
în  calitate  de  Lord  Regent  şi  Protector  al  Domeniului  după... 
după  moartea  mea...  să  domnească  în...  în  locul  meu,  până 
ce  fiul  meu,  Joffrey,  ajunge  la  vârsta  potrivită... 

-  Robert... 

Joffrey  nu  este  fiul  tău,  ar  fi  vrut  să  spună,  însă  cuvintele 
îi  rămaseră  în  gât.  Durerea  era  scrisă  prea  limpede  pe  faţa 
lui  Robert;  nu-1  putea  răni  şi  mai  mult.  Aşa  că  Ned  îşi  plecă 
fruntea  şi  scrise,  dar  acolo  unde  regele  spusese  „fiul  meu 
Joffrey",  el  scrijeli  „moştenitorul  meu",  înşelătoria  îl  făcu  să 
se  simt  mânjit.  Minciunile  pe  care  le  spunem  din  dragoste,  se 
gândi  el.  Să  mă  ierte  zeii. 

-  Ce  altceva  vrei  să  scriu? 

-  Să  scrii...  orice  este  nevoie.  Protejează  şi  apără,  zeii  vechi 
şi  cei  noi,  găseşti  tu  cuvintele.  Scrie.  Am  să  semnez.  îl  dai 
consiliului  după  ce  mor. 

-  Robert,  spuse  Ned  cu  o  voce  încărcată  de  durere,  nu 
trebuie  să  faci  asta.  Nu  muri  acum.  Domeniul  are  nevoie  de 
tine. 

Robert  îi  luă  mâna,  iar  degetele  strânseră  cu  putere. 

-  Eşti...  un  mincinos  nepriceput,  Ned  Stark,  spuse  el 
înfruntând  durerea.  Domeniul...  domeniul  ştie...  ce  rege 
mizerabil  am  fost.  La  fel  de  rău  ca  Aerys,  zeilor  fie-le  milă  de 
mine. 

-  Nu,  îi  spuse  Ned  prietenului  său  pe  moarte,  nu  atât  de 
rău  ca  Aerys,  Maiestate.  Nici  măcar,  pe  aproape  de  el. 

Robert  izbuti  să  schiţeze  un  zâmbet  firav  şi  roşiatic. 

-  Cel  puţin  vor  spune...  că  acest  ultim  lucru...  pe  Asta  1- 
am  făcut  bine.  N-o  să  mă  dezamăgeşti.  Acum  o  să  domneşti 
tu.  N-o  să-ţi  placă,  nici  cât  mi-a  plăcut  mie...  însă  ai  s-o  faci 
bine.  Ai  terminat  cu  scrijelitul? 

-  Da,  Maiestatea  Voastră.  Ned  îi  întinse  hârtia.  Regele  îşi 
puse  semnătura  fără  să  se  mai  uite,  lăsând  o  dâră  de  sânge 
pe  întinsul  foii.  Sigiliul  ar  trebui  pus  cu  martori. 

-  Să  serviţi  vierul  la  ospăţul  meu  de  înmormântare,  hârâi 
Robert.  Cu  un  măr  în  bot  şi  pielea  friptă  crocantă.  Mâncaţi-1 
pe  ticălos.  Nu-mi  pasă  dacă  vă  înecaţi  cu  el.  Promite-mi  asta, 
Ned. 

-  Promit. 

Promite-mi,  Ned,  repetă  vocea  Lyannei. 

-  Fata,  spuse  regele.  Daenerys.  Las-o  să  trăiască.  Dacă 
poţi,  dacă...  nu-i  prea  târziu...  vorbeşte  cu  ei...  Varys, 
Degeţel...  nu-i  lăsa  s-o  ucidă.  Şi  ajută-1  pe  fiul  meu,  Ned.  Fă- 
1  să  fie...  mai  vrednic  ca  mine.  Tresări.  Zeii  să  aibă  milă! 

-  Vor  avea,  prietene,  spuse  Ned.  Vor  avea.  Regele  închise 
ochii  şi  păru  că  se  destinde. 

-  Răpus  de  un  porc,  murmură  el.  Ar  trebui  să  râd,  dar  mă 
doare  prea  tare. 

Lui  Ned  nu-i  venea  să  râdă. 

-  Să-i  chem  înapoi?  Robert  dădu  încet  din  cap. 

-  Cum  vrei  tu.  Zeilor,  de  ce-i  aşa  de  frig  aici?  Servitorii 
dădură  buzna  înăuntru  şi  se  grăbiră  să  pună  lemne  pe  foc. 
Regina  plecase;  cel  puţin,  era  o  mică  uşurare.  Dacă  ar  avea 
puţină  minte,  Cersei  şi-ar  lua  copiii  şi  ar  zbura  de  aici 
înainte  să  se  crape  de  ziuă,  se  gândi  Ned.  Zăbovise  deja  prea 
mult. 

Regele  Robert  nu  părea  să-i  ducă  dorul.  Le  ceru  fratelui 
său,  Renly,  şi  Marelui  Maester  Pycelle  să  rămână  ca  martori 
când  îşi  puse  sigiliul  pe  ceara  galbenă  şi  fierbinte  pe  care 
Ned  o  picurase  pe  scrisoare. 

-  Acum  dă-mi  ceva  pentru  durere  şi  lăsaţi-mă  să  mor.  în 
mare  grabă,  Marele  Maester  Pycelle  îi  amestecă  încă  o  porţie 
de  lapte  de  mac.  De  data  asta,  regele  îl  bău  până  la  fund. 
Când  puse  cupa  jos,  barba  lui  neagră  era  năclăită  de 
picături  albe. 

-  Voi  visa?  Ned  îi  răspunse: 

-  Nu,  stăpâne. 

-  Prea  bine,  spuse  el  zâmbind.  îi  vor  transmite  Lyannei 
dragostea  ta,  Ned.  Ai  grijă  de  copiii  mei,  pentru  mine. 

Cuvintele  se  răsuciră  în  Ned  precum  un  pumnal.  Pentru  o 
clipă,  fu  descumpănit.  Nu  putea  să  mintă.  Apoi  îşi  aminti  de 
bastarzi:  mica  Barra,  la  sânul  mamei  sale,  Mya  din  Vale, 
Gendry  de  la  fierărie  şi  toţi  ceilalţi. 

-  îi  voi...  veghea  pe  copiii  tăi  de  parcă  ar  fi  ai  mei,  rosti  el 
încet. 

Robert  dădu  din  cap  şi  închise  ochii.  Ned  îl  privi  pe 
vechiul  său  prieten  cum  se  lăsă  încet  pe  pernă  când  laptele 
de  mac  îi  şterse  durerea  de  pe  faţă.  Treptat,  îl  fură  somnul. 
Lanţurile  grele  zornăiră  încet  când  Marele  Maester  se  apropie 
de  Ned. 

-  Voi  face  tot  ce-mi  stă  în  putere,  lordul  meu,  însă  rana 
este  mortală.  Au  avut  nevoie  de  două  zile  ca  să-1  aducă 
înapoi.  Când  l-am  văzut,  era  deja  prea  târziu.  Pot  ogoi 
suferinţele  Maiestăţii  Sale,  dar  numai  zeii  îl  pot  vindeca. 

-  Cât  mai  durează? 

-  După  toate  regulile,  ar  fi  trebuit  să  fie  mort  deja.  Nu  am 
mai  văzut  niciodată  un  om  care  să  se  agate  de  viaţă  cu  atâta 
îndârjire. 

-  Fratele  meu  a  fost  întotdeauna  puternic,  interveni 
Lordul  Renly.  Poate  că  nu  isteţ,  însă  puternic. 

în  dogoarea  copleşitoare  a  camerei  de  dormit,  fruntea  îi 
strălucea  de  transpiraţie.  Ar  fi  putut  fi  fantoma  lui  Robert, 
cum  stătea  acolo,  tânăr  şi  întunecat,  chipeş. 

-  A  măcelărit  vierul.  Maţele-i  atârnau  din  burtă,  însă  tot  a 
reuşit  să-1  răpună. 

-  Robert  n-a  fost  niciodată  un  bărbat  care  să  fugă  de  pe 
câmpul  de  luptă  atât  timp  cât  mai  avea  un  vrăjmaş  rămas  în 
picioare,  îi  spuse  Ned. 

Afară,  la  uşă,  Ser  Barristan  Selmy  continua  să  păzească 
treptele  din  turn. 

-  Maester  Pycelle  i-a  dat  lui  Robert  lapte  de  mac,  zise  Ned. 
Veghează  ca  nimeni  să  nu-i  tulbure  somnul  fără 
încuviinţarea  mea. 

-  Voi  face  precum  porunciţi,  lordul  meu.  Ser  Barristan 
părea  mai  bătrân  decât  anii  săi.  Am  înşelat  încrederea  sacră 
ce  mi  s-a  acordat. 

-  Nici  cel  mai  brav  cavaler  nu-1  poate  proteja  pe  rege  de  el 
însuşi,  rosti  Ned.  Lui  Robert  i-a  plăcut  să  vâneze  vieri.  L-am 

văzut  răpunând  mii.  Rămânea  pe  loc  fără  să  clipească,  cu 
picioarele  încordate,  cu  suliţa  în  mâini,  şi  adesea  blestema 
vierul  când  ataca,  aşteptând  până  în  ultima  clipă,  până  ce 
era  aproape  deasupra  lui,  înainte  de  a-1  ucide  cu  o  singură 
lovitură,  o  străpungere  sălbatică.  Nu  putea  şti  nimeni  că 
acesta  îi  va  aduce  moartea. 

-  Sunteţi  foarte  blând  că  spuneţi  asta,  Lord  Eddard. 

-  Şi  regele  însuşi  spunea  la  fel.  A  dat  vina  pe  vin. 
Cavalerul  cu  părul  alb  dădu  amărât  din  cap. 

-  Maiestatea  Sa  se  clătina  în  şa  când  am  izgonit  vierul  din 
vizuina  sa,  dar  ne-a  poruncit  să  stăm  deoparte. 

-  Mă  întreb,  Ser  Barristan,  spuse  Varys  cât  se  poate  de 
încet,  cine  i-o  fi  dat  regelui  să  bea  acest  vin. 

Ned  nu-1  auzise  pe  eunuc  când  se  apropiase,  însă  când  se 
uită  împrejur,  îl  văzu.  Purta  o  robă  din  catifea  neagră,  care 
mătura  podeaua,  iar  faţa  îi  era  proaspăt  pudrată. 

-  Vinul  era  din  burduful  regelui,  zise  Ser  Barristan. 

-  Un  singur  burduf?  Vânătoarea  este  o  activitate  care 
provoacă  o  sete  teribilă. 

-  Nu  am  ţinut  socoteală.  Mai  mult  de  unul,  asta-i  sigur. 
Scutierul  său  îi  aducea  un  alt  burduf  ori  de  câte  ori  îi  cerea. 

-  Aşa  un  băiat  îndatoritor,  făcu  Varys,  să  fie  sigur  că 
Maiestăţii  Sale  nu-i  lipseau  întăritoarele. 

Ned  avea  un  gust  amar  în  gură.  îşi  aminti  de  cei  doi  băieţi 
cu  părul  bălai  pe  care  Robert  îi  trimisese  să  caute  un 
întinzător  de  platoşe.  Regele  spusese  tuturor  povestea  în 
acea  noapte,  la  ospăţ,  râzând  de  se  cutremura. 

-  Care  scutier? 

-  Cel  mai  mare,  răspunse  Ser  Barristan.  Lancel. 

-  îl  cunosc  bine  pe  băiatul  ăsta,  făcu  Varys.  Un  flăcău 
solid,  fiul  lui  Ser  Kevan  Lannister,  nepotul  Lordului  Tywin  şi 
văr  al  reginei.  Sper  că  dragul  băiat  nu  se  învinovăţeşte 
singur.  Copiii  sunt  atât  de  vulnerabili  în  inocenţa  vârstei  lor, 
ce  bine-mi  amintesc  asta! 

Fără  îndoială,  Varys  fusese  şi  el  tânăr  odată,  însă  Ned  se 
îndoia  că  fusese  şi  inocent. 

-  Că  tot  vorbeşti  de  copii.  Robert  şi-a  schimbat  intenţiile 
în  ceea  ce  o  priveşte  pe  Daenerys  Targaryen.  Indiferent  ce 
aranjamente  ai  făcut,  vrea  să  le  anulezi.  Imediat. 

-  Aha,  zise  Varys.  Imediat  ar  putea  fi  prea  târziu.  Mă  tem 
că  păsările  au  zburat  deja.  însă  am  să  fac  tot  ce  pot,  lordul 

meu.  Cu  îngăduinţa  dumneavoastră. 

Făcu  o  plecăciune  şi  dispăru  în  jos  pe  scări,  papucii  săi 
moi  foşnind  pe  piatră  în  timp  ce  cobora.  Cayn  şi  Tomard  îl 
ajutară  pe  Ned  să  străbată  podul  când  Lordul  Renly  ieşi  din 
Avanpostul  lui  Maegor. 

-  Lord  Eddard,  strigă  el,  un  moment,  dacă  sunteţi  aşa  de 
bun. 

Ned  se  opri. 

-  După  cum  ţi-e  voia.  Renly  se  apropie. 

-  Trimiteţi-vă  oamenii  de  aici. 

Se  întâlniseră  la  mijlocul  podului,  cu  şanţul  uscat  între  ei. 
Lumina  lunii  argintase  vârfurile  ascuţite  ale  ţepuşelor 
aşezate  pe  fundul  şanţului.  Ned  făcu  un  gest,  iar  Tomard  şi 
Cayn  se  plecară  şi  se  îndepărtară  respectuoşi.  Lordul  Renly 
se  uită  îngrijorat  spre  Ser  Borros,  aflat  la  capătul  celălalt  al 
punţii,  şi  la  Ser  Preston,  aşezat  în  pragul  uşii,  în  spatele  lui. 

-  Scrisoarea  aceea.  Se  aplecă  aproape  de  el.  A  fost 
regenţa?  V-a  numit  fratele  meu  Protector?  Nu  aşteptă  să  i  se 
răspundă.  Lordul  meu,  am  treizeci  de  oameni  în  garda  mea 
personală,  iar  alţi  prieteni  îmi  sunt  alături,  cavaleri  şi  lorzi. 
Lăsaţi-mi  mie  onoarea  şi  aduc  sute  de  săbii  în  serviciul 
dumneavoastră. 

-  Şi  ce  să  fac  eu  cu  sute  de  săbii,  lordul  meu? 

-  Să  loviţi!  Acum,  cât  întregul  castel  este  adormit.  Renly 
aruncă  din  nou  o  privire  spre  Ser  Boros  şi-şi  reduse  glasul  la 
o  şoaptă  repezită.  Trebuie  să-1  facem  pe  Joffrey  să  stea 
departe  de  mama  lui  şi  să-1  ţinem  în  mână.  Protector  sau  nu, 
cel  care-1  are  pe  rege  are  şi  regatul.  I-am  putea  lua  pe 
Myrcella  şi  pe  Tommen.  Odată  ce-i  avem  pe  copiii  ei,  Cersei 
nu  va  îndrăzni  să  se  ni  se  opună.  Consiliul  vă  va  confirma 
drept  Lord  Protector  şi-1  va  face  pe  Joffrey  pupilul 
dumneavoastră.  Ned  îl  privi  cu  răceală. 

-  Robert  nu  a  murit  încă.  Zeii  s-ar  putea  să-1  cruţe.  Dacă 
nu,  voi  convoca  eu  consiliul  pentru  a-i  asculta  ultimele 
cuvinte  şi  a  discuta  chestiunea  succesiunii,  dar  nu-i  voi 
dezonora  ultimele  ore  de  viaţă  vărsând  sânge  sub  acoperişul 
lui  şi  trăgând  din  pat  copii  înspăimântaţi. 

Lordul  Renly  făcu  un  pas  înapoi,  încordat  ca  o  coardă  de 
arc. 

-  Fiecare  clipă  de  întârziere  îi  dă  lui  Cersei  încă  un  răgaz 
să  se  pregătească.  Când  va  muri  Robert,  s-ar  putea  să  fie 

deja  prea  târziu...  pentru  amândoi. 

-  Atunci  ar  trebui  să  ne  rugăm  ca  Robert  să  nu  moară. 

-  Slabe  speranţe  pentru  asta,  zise  Renly. 

-  Uneori,  zeii  sunt  îngăduitori. 

-  Dar  nu  şi  Lannisterii. 

Lordul  Renly  se  întoarse  şi  plecă  peste  şanţ,  spre  turnul 
unde  fratele  său  trăgea  să  moară. 

Când  Ned  ajunse  în  camerele  sale,  se  simţea  obosit  şi 
îndurerat,  însă  nici  nu  se  punea  problema  să  meargă  să  se 
culce.  Când  te  prinzi  în  jocul  tronurilor,  învingi  sau  mori,  îi 
spusese  Cersei  Lannister  în  grădina  zeilor.  Se  trezi 
întrebându-se  dacă  făcuse  bine  refuzând  oferta  Lordului 
Renly.  Nu  avea  nici  o  tragere  pentru  astfel  de  intrigi  şi  nu 
exista  nici  urmă  de  onoare  în  a  ameninţa  copii,  dar...  Dacă 
Cersei  alegea  să  lupte  în  loc  să  fugă,  s-ar  putea  să  aibă 
nevoie  de  suta  de  săbii  a  lui  Renly,  ba  chiar  de  mai  multe. 

-  Adu-1  pe  Degeţel,  îi  spuse  lui  Cayn.  Dacă  nu-i  în 
apartamentele  sale,  ia  cât  de  mulţi  oameni  ai  nevoie  şi  caută 
în  toate  cârciumile  şi  lupanarele  din  Debarcaderul  Regelui, 
până  ce  dai  de  el.  Adu-1  aici  înainte  de  a  se  crăpa  de  ziuă. 
Cayn  făcu  o  plecăciune  şi  plecă,  iar  Ned  se  întoarse  spre 
Tomard.  Vrăjitoarea  Vântului  pleacă  diseară.  Ai  ales  o 
escortă? 

-  Zece  oameni  sub  comanda  lui  Porther. 

-  Douăzeci  şi-i  vei  comanda  tu,  zise  Ned.  Porther  era  un 
bărbat  curajos,  dar  încăpăţânat. 

Voia  acolo  pe  cineva  mai  puternic,  capabil  să  aibă  grijă  de 
fiicele  lui. 

-  După  cum  vă  este  voia,  lordul  meu,  făcu  Tom.  N-aş 
putea  spune  că  mă  întristează  să  plec  de  aici.  Mi-e  dor  de 
soaţa  mea. 

-  Veţi  trece  pe  lângă  Piatra  Dragonului  când  o  veţi  lua 
spre  nord.  Vreau  să  predai  o  scrisoare  din  partea  mea. 

Tom  părea  îngrijorat. 

-  La  Piatra  Dragonului,  stăpâne? 

Insula  fortificată  a  Casei  Targaryen  avea  o  reputaţie 
sinistră. 

-  Spune-i  căpitanului  Qos  să  arboreze  steagul  meu  îndată 
ce  se  apropie  de  insulă.  Cei  de  acolo  s-ar  putea  să  fie 
bănuitori  faţă  de  oaspeţii  neaşteptaţi.  Dacă  se  codeşte  să 
facă  asta,  oferă-i  tot  vrea.  Am  să-ţi  dau  o  scrisoare  pe  care 

trebuie  s-o  pui  în  mâna  Lordului  Stannis  Baratheon  şi  a 
nimănui  altcuiva.  Nu  a  administratorului  său,  nu  a 
comandantului  gărzii  sale,  nu  a  soaţei  lui,  ci  numai  a 
lordului  Stannis  însuşi. 

-  După  cum  porunciţi,  stăpâne. 

Când  Tomard  îl  părăsi,  Lordul  Eddard  Stark  rămase  cu 
privirile  aţintite  asupra  flăcării  lumânării  care  ardea  lângă  el, 
pe  masă.  Pentru  o  clipă,  amărăciunea  îl  copleşi.  Nu  voia 
nimic  altceva  decât  să  caute  grădina  zeilor,  să  îngenuncheze 
în  faţa  copacului  inimii  şi  să  se  roage  pentru  viaţa  lui  Robert 
Baratheon,  care  îi  fusese  mai  mult  decât  un  frate.  Oamenii 
vor  şuşoti,  după  aceea,  că  Eddard  Stark  trădase  prietenia 
arătată  de  rege  şi  îi  dezmoştenise  fiii;  putea  doar  spera  ca 
zeii  să  ştie  mai  bine  ce  să  facă  şi  că  Robert  va  afla  adevărul 
de  dincolo  de  mormânt. 

Ned  luă  ultima  scrisoare  a  regelui.  Un  sul  de  pergament 
alb,  sigilat  cu  ceară  galbenă  şi  o  dâră  de  sânge.  Ce  diferenţă 
mică  era  între  victorie  şi  înfrângere,  între  viaţă  şi  moarte. 

Scoase  o  nouă  foaie  de  hârtie  şi  înmuie  tocul  în  călimara 
cu  cerneală. 

înălţimii  Sale,  Stannis  din  Casa  Baratheon,  scrise  el.  La 
vremea  când  veţi  primi  această  scrisoare,  fratele  vostru, 
Robert,  regele  nostru  în  aceşti  ultimi  cincisprezece  ani,  va  fi 
murit.  A  fost  sfârtecat  de  un  mistreţ  în  timp  ce  vâna  în 
pădurea  regelui... 

Literele  păreau  să  se  zvârcolească  şi  să  se  răsucească 
până  când  mâna  i  se  opri  pe  hârtie.  Lordul  Tywin  şi  Ser 
Jaime  nu  erau  bărbaţii  care  să  admită  vreo  dezonoare  fără 
să  crâcnească;  mai  degrabă  luptau  decât  să  o  ia  la  goană. 
Fără  nici  o  îndoială  că  Lordul  Stannis  era  prevăzător  după 
uciderea  lui  Jon  Arryn,  însă  era  obligatoriu  ca  el  să  se 
îndrepte  îndată,  pe  mare,  spre  Debarcaderul  Regelui  cu 
întreaga  sa  forţă,  înainte  ca  Lannisterii  să  se  pună  în 
mişcare. 

Ned  alese  cu  mare  grijă  fiecare  cuvânt.  Când  termină  de 
scris,  semnă  Eddard  Stark,  Lord  de  Winterfell,  Mâna  Regelui, 
Protector  al  Domeniului,  uscă  cerneala,  împături  hârtia  în 
două  şi  topi  ceară  de  sigiliu  deasupra  flăcării  lumânării. 

Regenţa  sa  va  fi  una  scurtă,  se  gândi  el.  Noul  rege  îşi  va 
alege  propria  sa  Mână.  Iar  Ned  va  fi  liber  să  plece  acasă. 
Gândul  la  Winterfell  îi  aduse  zâmbetul  pe  buze.  Voia  să  audă 

încă  o  dată  râsul  lui  Bran,  să  plece  la  vânătoare  cu  şoimii, 
împreună  cu  Robb,  să-1  privească  pe  Rickon  jucându-se. 
Voia  să  se  cufunde  într-un  somn  fără  vise  în  propriul  său 
pat,  cu  braţele  strâns  împreunate  în  jurul  soaţei  sale, 
Catelyn. 

Cayn  reveni  pe  când  el  apăsa  sigiliul  cu  lupul  străvechi  pe 
ceara  moale  şi  albă.  Desmond  venise  cu  el,  iar  între  ei  se  afla 
Degeţel.  Ned  le  mulţumi  străjerilor  şi-i  expedie. 

Lordul  Petyr  era  înveşmântat  într-o  tunică  de  catifea 
albastră  cu  mânecile  bufante,  iar  mantia  sa  argintie  era 
ornată  cu  mierle  ţesute. 

-  Bănuiesc  că  urmează  acum  felicitările,  zise  el  aşezându- 

se. 

Ned  se  încruntă. 

-  Regele  zace  rănit,  între  viaţă  şi  moarte. 

-  Ştiu,  zise  Degeţel.  Mai  ştiu  şi  că  Robert  te-a  numit 
Protector  al  Domeniului. 

Ochii  lui  Ned  se  opriră  pe  scrisoarea  regelui,  aşezată  pe 
masă  lângă  el,  cu  sigiliul  nedesfăcut. 

-  Şi  de  unde  ştii,  domnul  meu? 

-  Varys  a  cam  dat  asta  de  înţeles,  făcu  Degeţel,  iar  tu 
tocmai  ai  confirmat. 

Gura  lui  Ned  se  schimonosi  de  furie. 

-  Blestemat  fie  Varys  cu  păsărelele  lui.  Catelyn  avea 
dreptate,  omul  stăpâneşte  magia  neagră.  N-am  încredere  în 
el. 

-  Excelent,  începi  să  înveţi.  Degeţel  se  aplecă  înainte. 
Totuşi,  nădăjduiesc  că  nu  m-ai  adus  aici  în  puterea  nopţii 
pentru  a  discuta  despre  eunuc. 

-  Nu,  recunoscu  Ned.  Am  aflat  secretul  pentru  care  a 
murit  Jon  Arryn.  Robert  nu  va  lăsa  nici  un  urmaş  al  lui. 
Joffrey  şi  Tommen  sunt  bastarzii  lui  Jaime  Lannister, 
născuţi  din  împreunarea  incestuoasă  cu  regina. 

Degeţel  înălţă  o  sprânceană. 

-  Uluitor,  spuse  el  pe  un  ton  care  sugera  că  nu  era  deloc 
uluit.  Şi  fata  la  fel?  Nu  am  îndoieli.  Aşa  că,  atunci  când 
regele  va  muri. . . 

-  După  toate  regulile,  tronul  îl  preia  Lordul  Stannis,  cel 
mai  mare  dintre  cei  doi  fraţi  ai  lui  Robert. 

Lordul  Petyr  îşi  mângâie  barba  ascuţită,  gândindu-se  la 
această  eventualitate. 

-  Aşa  se  pare,  doar  dacă... 

-  Dacă  ce,  domnul  meu?  Aici  nu  se  pare  absolut  nimic. 
Stannis  este  moştenitorul.  Nimic  nu  poate  schimba  asta. 

-  Stannis  nu  poate  accede  la  tron  fără  ajutorul  tău.  Dacă 
eşti  isteţ,  vei  face  în  aşa  fel  încât  Joffrey  să  reuşească. 

Ned  îi  aruncă  o  privire  împietrită. 

-  N-ai  nici  un  dram  de  onoare? 

-  Oh,  un  dram,  da,  desigur,  răspunse  Degeţel  nepăsător. 
Ascultă-mă  bine.  Stannis  nu-ţi  este  prieten,  nici  mie.  Nici 
măcar  fraţii  săi  nu  prea  îl  au  la  stomac.  Omul  e  fier  dur, 
nesimţitor.  Ne  va  da  o  nouă  Mână  şi  un  nou  consiliu,  mai 
mult  ca  sigur.  Fără  îndoială,  îţi  va  mulţumi  pentru  că  i-ai 
predat  coroana,  însă  nu  te  va  preţui  pentru  asta.  Iar 
ascensiunea  lui  va  duce  la  război.  Stannis  nu  poate  sta 
liniştit  pe  tron  decât  după  ce  Cersei  şi  bastarzii  ei  vor  fi 
morţi.  Crezi  că  Lordul  Tywin  va  sta  cu  braţele  încrucişate  în 
timp  ce  se  ia  măsura  ţepei  în  care  va  fi  înfipt  capul  fiicei 
sale?  Casterly  Rock  se  va  ridica,  şi  nu  numai  el.  Robert  a 
izbutit  să-i  ierte  pe  cei  care  l-au  servit  pe  Regele  Aerys,  atâta 
vreme  cât  aceştia  i-au  arătat  devotament.  Stannis  este  însă 
mai  puţin  iertător.  El  nu  va  uita  asediul  de  la  Capătul 
Furtunii  şi  pe  Lorzii  Tyrell  şi  Redwyne.  Fiecare  om  care  a 
luptat  sub  flamura  dragonului  sau  s-a  ridicat  alături  de 
Balon  1  Greyjoy  va  avea  un  motiv  serios  să  înceapă  să  se 
teamă.  Aşază-1  pe  Stannis  pe  Tronul  de  Fier  şi  te  asigur  că 
domeniul  va  sângera.  Acum  uită-te  şi  la  cealaltă  faţetă  a 
monedei.  Joffrey  nu  are  decât  doisprezece  ani,  iar  Robert  ţi-a 
dat  ţie  regenţa,  domnul  meu.  Eşti  Mâna  Regelui  şi  Protector 
al  Domeniului.  Puterea  este  a  ta,  Lord  Stark.  Tot  ce  trebuie 
să  faci  este  să  te  întinzi  şi  să  o  iei.  Fă  pace  cu  Lannisterii. 
Eliberează-1  pe  Pezevenghi.  Căsătoreşte-1  pe  Joffrey  cu  Şansa 
a  ta.  Mărit-o  pe  mezină  cu  Prinţul  Tommen,  iar  pe 
moştenitorul  tău  cu  Myrcella.  Mai  sunt  patru  ani  până  ce 
Joffrey  va  ajunge  la  vârsta  potrivită.  Până  atunci,  te  va 
considera  un  al  doilea  tată,  iar  dacă  nu...  ei  bine,  patru  ani 
sunt  vreme  îndelungată,  lordul  meu.  Suficient  încât  să  poţi 
scăpa  de  Lordul  Stannis.  Apoi,  dacă  Joffrey  se  dovedeşte  a  fi 
aducător  de  necazuri,  îi  putem  dezvălui  micul  lui  secret  şi 
să-1  punem  pe  Lordul  Renly  pe  tron. 

-  Noi?  repetă  Ned. 
Degeţel  dădu  din  umeri. 

-  Vei  avea  nevoie  de  cineva  cu  care  să-ţi  împărţi  povara. 
Te  asigur  că  preţul  cerut  de  mine  va  fi  modest. 

-  Preţul  tău.  Vocea  lui  Ned  era  îngheţată.  Lord  Baelish, 
ceea  ce  sugerezi  este  trădare. 

-  Numai  dacă  pierdem. 

-  Uiţi,  îi  spuse  Ned.  Uiţi  de  Jon  Arryn.  Uiţi  de  Jory  Cassel. 
Şi  mai  uiţi  de  asta.  Scoase  pumnalul  şi-1  lăsă  pe  masă,  între 
ei:  os  de  dragon  şi  oţel  Valyrian,  la  fel  de  ascuţit  ca 
deosebirea  dintre  bine  şi  rău,  adevăr  şi  minciună,  viaţă  şi 
moarte.  Au  trimis  un  om  ca  să-i  taie  gâtul  fiului  meu,  Lord 
Baelish. 

Degeţel  oftă. 

-  Mă  tem  că  am  cam  uitat,  domnul  meu.  Rogu-te  să  mă 
ierţi.  Pentru  o  clipă,  nu  mi-am  amintit  că  vorbeam  cu  un 
Stark.  îşi  ţuguie  buzele.  Deci  alegi  Stannis  şi  războiul? 

-  Nu  fac  nici  o  alegere.  Stannis  este  moştenitorul. 

-  Departe  de  mine  să-1  contrazic  pe  Lordul  Protecior. 
Atunci,  ce  ai  putea  folosi  de  la  mine?  Nu  înţelepciunea,  asta-i 
sigur. 

-  Mă  voi  strădui  să- ţi  uit...  înţelepciunea,  spuse  Ned  iritat. 
Te-am  chemat  aici  ca  să-ţi  cer  ajutorul  pe  care  i  l-ai  promis 
lui  Catelyn.  Pentru  noi  toţi,  este  o  oră  foarte  periculoasă. 
Robert  m-a  numit  pe  mine  Protector,  este  adevărat,  însă  în 
ochii  lumii,  Joffrey  este  fiul  săli  şi  moştenitorul.  Regina  are 
vreo  duzină  de  cavaleri  şi  o  sută  de  oameni  înarmaţi  până  în 
dinţi,  care  vor  face  tot  ce  le  porunceşte  ea...  destul  cât  să  dea 
peste  cap  ceea  ce  mi-a  rămas  din  garda  mea.  Şi  din  câte  ştiu, 
fratele  ei,  Jaime,  s-ar  putea  să  se  îndrepte  spre  Debarcaderul 
Regelui  chiar  acum,  când  noi  vorbim,  cu  un  steag  Lannister 
în  spate. 

-  Iar  tu  nu  ai  armată.  Degeţel  se  jucă  cu  pumnalul  pe 
masă,  întorcându-1  încet  cu  degetul.  între  Lordul  Renly  şi 
Lannisteri  nu  este  cine  ştie  ce  dragoste.  Bronze  Yohn  Royce, 
Ser  Balon  Swann,  Serr  Loras,  Lady  Tanda,  gemenii 
Redwyne...  fiecare  dintre  ei  are  o  suită  de  cavaleri  şi  de 
oameni  juraţi  aici,  la  curte. 

-  Renly  are  doar  treizeci  de  oameni  în  garda  sa  personală, 
restul  chiar  mai  puţini.  Nu  este  destul,  chiar  dacă  aş  fi  sigur 
că  toţi  vor  alege  să-mi  jure  mie  credinţă.  Trebuie  să  pun 
mâna  pe  mantiile  aurii.  Garda  Oraşului  numără  două  mii  de 
oameni,  care  au  jurat  să  apere  castelul,  oraşul  şi  pacea 

526 


regelui. 

-  Ah,  dar  când  regina  va  proclama  un  rege,  iar  Mâna  altul, 
a  cui  pace  o  vor  apăra?  Lord  Petyr  dădu  un  bobârnac 
pumnalului,  făcându-1  să  se  învârtească.  Se  tot  rotea,  din  ce 
în  mai  încet.  în  cele  din  urmă  se  opri,  cu  vârful  spre  Degeţel. 
Iată  şi  răspunsul  tău,  zise  el  zâmbind,  îl  vor  urma  pe  cel 
care-i  plăteşte.  Se  lăsă  pe  spătar  şi  îl  privi  pe  Ned  direct  în 
faţă,  ochii  săi  verzi-cenuşii  strălucind  de  batjocură.  îţi  porţi 
onoarea  ca  pe  o  armură,  Stark.  Crezi  că  asta  te  pune  la 
adăpost,  dar  tot  ceea  ce  face  este  doar  să  te  împovăreze  şi 
mai  tare  şi  să  te  împiedice  să  te  mişti.  Uită-te  la  tine  acum. 
Ştii  prea  bine  de  ce  m-ai  chemat  aici.  Ştii  ce  vrei  să-mi  ceri 
să  fac.  Mai  ştii  că  acest  lucru  trebuie  făcut...  însă  nu-i  ceva 
onorabil,  aşa  că  vorbele  ţi-au  rămas  în  gât. 

Pe  Ned  îl  durea  ceafa  de  încordare.  Pentru  o  clipă,  fu  atât 
de  furios,  încât  nici  nu  îndrăzni  să  vorbească.  Degeţel  râse. 

-  Ar  trebui  să  te  fac  s-o  spui,  însă  asta  ar  fi  o  cruzime... 
aşa  că  nu-ţi  fie  teamă,  bunul  meu  lord.  Pentru  dragostea  pe 
care  i-o  port  lui  Catelyn,  mă  voi  duce  la  Janos  Slynt  chiar 
acum  şi  voi  aranja  ca  Garda  Oraşului  să  fie  de  partea  ta.  Cu 
şase  mii  de  galbeni  ar  trebui  să  meargă  de  minune.  O  treime 
pentru  comandant,  o  treime  pentru  ofiţeri,  o  treime  pentru 
oameni.  S-ar  putea  să  reuşim  să-i  cumpărăm  pentru 
jumătate  din  suma  asta,  însă  prefer  nu  risc  nimic.  Zâmbind, 
apucă  pumnalul  şi  i-1  oferi  lui  Ned,  cu  mânerul  întins  spre 
el. 

Jon  mânca  plăcinte  cu  mere  şi  sângerete  când  Samwell 
Tarly  se  trânti  pe  bancă. 

-  Am  fost  chemat  la  sept,  zise  Sam,  şoptind  surescitat.  Mă 
scot  de  la  antrenamente.  Voi  fi  făcut  frate  împreună  cu  voi. 
îţi  vine  să  crezi  aşa  ceva? 

-  Chiar  e  adevărat? 

-  Adevărat.  îl  voi  asista  pe  Maester  Aemon  la  bibliotecă  şi 
cu  păsările.  Are  nevoie  de  cineva  care  poate  să  citească  şi  să 
scrie  scrisori. 

-  Te  vei  descurca  foarte  bine  cu  asta,  spuse  Jon  zâmbind. 
Sam  se  uită  neliniştit  împrejur. 

-  Nu-i  vremea  să  plec?  N-ar  trebui  să  întârzii,  s-ar  putea 
să  se  răzgândească. 

Se  clătina  uşor  când  traversară  curtea  năpădită  de 
ierburi.  Ziua  era  caldă  şi  însorită.  Firişoare  de  apă  curgeau 
pe  laturile  Zidului,  aşa  că  gheaţa  părea  că  scânteiază  şi 
străluceşte. 

în  interiorul  septului,  cristalul  cel  mare  reflecta  lumina 
dimineţii,  care  se  strecura  prin  fereastra  dinspre  sud  şi  o 
împrăştia  pe  altar  ca  pe  un  curcubeu.  Gura  lui  Pyp  se  căscă 
de  uimire  când  dădu  cu  ochii  de  Sam,  iar  Broscoiul  îl 
înghionti  pe  Grenn  în  coaste,  însă  nici  unul  nu  îndrăzni  să 
spună  vreun  cuvânt.  Septonul  Celladar  legăna  o  cădelniţă, 
umplând  aerul  cu  miros  de  tămâie,  care-i  aminti  lui  Jon  de 
micul  sept  al  lui  Lady  Spark,  de  la  Winterfell.  De  data 
aceasta,  septonul  părea  să  fie  treaz. 

Ofiţerii  de  rang  înalt  sosiră  împreună:  Maester  Aemon 
sprijinindu-se  de  Clydas,  Ser  Alliser,  mohorât  şi  cu  privirile 
îngheţate,  Lordul  Comandant,  Mormont,  strălucitor  în 
pieptarul  său  de  catifea  neagră,  cu  clame  clin  gheare  de  urs 
argintate.  în  urma  lor  îşi  făcură  apariţia  membrii  importanţi 
ai  celor  trei  ordine:  Bowen  Marsh,  cel  cu  faţa  roşie,  Lordul 
Administrator,  Primul  Constructor,  Othell  Yarwyck,  şi  Ser 
Jaremy  Rykker,  cel  care  comanda  cercetaşii  în  absenţa  lui 
Benjen  Stark. 

Mormont  se  aşeză  în  faţa  altarului,  iar  curcubeul 
strălucea  pe  chelia  sa. 

-  Aţi  venit  la  noi  ca  nişte  nelegiuiţi,  începu  el,  braconieri, 
violatori,   datornici,  ucigaşi  şi  hoţi.   Aţi  venit  la  noi  ca 

flăcăiandri.  Aţi  venit  la  noi  singuri,  în  lanţuri,  fără  nici  un 
prieten  şi  fără  onoare.  Aţi  venit  la  noi  bogaţi  sau  săraci.  Unii 
dintre  voi  poartă  numele  unor  Case  mândre.  Alţii  au  nume 
de  bastarzi  sau  nu  au  nici  un  nume.  Nu  contează.  Acum 
toate  acestea  sunt  trecute  în  amintire.  Pe  Zid,  facem  cu  toţii 
parte  dintr-o  singură  casă.  La  căderea  serii,  când  soarele  va 
apune  şi  ne  vom  înfăţişa  nopţii,  veţi  depune  jurământul.  Din 
acel  moment,  veţi  deveni  fiecare  Frate  Jurat  al  Rondului  de 
Noapte.  Fărădelegile  voastre  vor  fi  şterse,  datoriile  uitate.  Dar 
tot  aşa  şi  voi  trebuie  să  vă  uitaţi  fostele  loialităţi,  să 
îndepărtaţi  toate  pizmele,  să  uitaţi  de  toate  relele  şi  dăruirile 
voastre.  Aici  începeţi  ca  oameni  înnoiţi.  Bărbaţii  din  Rondul 
de  Noapte  îşi  trăiesc  viaţa  pentru  domeniu.  Nu  pentru  vreun 
rege  sau  lord,  nici  pentru  onoarea  Casei  Sale  sau  a  alteia, 
nici  pentru  aur  sau  glorie  ori  pentru  dragostea  vreunei  femei, 
ci  pentru  domeniu  şi  pentru  toţi  cei  care  vieţuiesc  în  el.  Un 
bărbat  al  Rondului  de  Noapte  nu  îşi  ia  soaţă  şi  nici  nu 
zămisleşte  fii.  Soaţa  noastră  este  datoria.  Iubita  noastră  este 
onoarea.  Iar  voi  sunteţi  singurii  fii  pe  care-i  veţi  cunoaşte 
vreodată.  Aţi  învăţat  cuvintele  jurământului.  Gândiţi-vă  bine 
înainte  de  a  le  rosti,  pentru  că  odată  ce  v-aţi  înveşmântat  în 
negru,  nu  mai  există  cale  de  întoarcere.  Pedeapsa  pentru 
dezertare  este  moartea. 

Bătrânul  Urs  se  opri  pentru  o  clipă,  după  care  continuă: 

-  Există  printre  voi  cineva  care  doreşte  să  ne  părăsească? 
Dacă  da,  să  plece  acum,  nimeni  nu  îl  va  judeca. 

Nu  se  clinti  nimeni. 

-  Foarte  bine,  foarte  frumos,  glăsui  Mormont.  Puteţi 
depune  jurământul  aici,  la  lăsarea  serii,  înaintea  septonului 
Celladar  şi  a  primului  din  ordinul  vostru.  Se  închină  vreunul 
dintre  voi  vechilor  zei? 

Jon  se  ridică. 

-  Eu,  lordul  meu. 

-  Mă  aştept  să-ţi  rosteşti  jurământul  înaintea  unui  copac 
al  inimii,  aşa  cum  a  făcut  şi  unchiul  tău,  zise  Mormont. 

-  Da,  lordul  meu,  răspunse  Jon. 

Zeii  templului  nu  aveau  nimic  de-a  face  cu  el;  sângele 
Primilor  Oameni  curgea  în  venele  celor  din  neamul  Stark.  îl 
auzi  pe  Grenn  şuşotind  în  spatele  său. 

-  Aici  nu  este  nici  o  pădure  a  zeilor.  Este?  Nu  am  văzut 
nici  una. 

-  Nu  poţi  vedea  o  turmă  de  bizoni  decât  după  ce  te-au 
tăvălit  prin  zăpadă,  şopti  Pyp  drept  răspuns. 

-  Eu  aş  vedea,  insistă  Grenn.  îi  văd  de  departe.  Mormont 
însuşi  confirmă  îndoielile  lui  Grenn. 

-  Castelul  Negru  nu  are  nici  o  trebuinţă  de  vreo  grădină  a 
zeilor.  Dincolo  de  Zid  se  întinde  pădurea  bântuită,  aşa  cum 
era  încă  din  Era  Zorilor,  cu  mult  înainte  ca  Andalii  să-i  fi 
adus  pe  cei  Şapte  peste  marea  îngustă.  Vei  afla  o  poiană  cu 
copaci  de  stăvilar  la  o  jumătate  de  leghe  de  aici  şi  poate  îţi 
vei  servi  zeii  la  fel  de  bine. 

-  Lordul  meu!  Glasul  îl  făcu  pe  Jon  să  se  uite  înapoi, 
uimit.  Samwell  Tarly  se  ridicase  în  picioare.  Băiatul  cel  gras 
îşi  ştergea  pe  tunică  palmele  transpirate.  Aş  putea...  aş 
putea  să  merg  şi  eu?  Să-mi  rostesc  jurământul  la  un  copac 
al  inimii? 

-  Şi  Casa  Tarly  se  ţine  de  vechii  zei?  întrebă  Mormont. 

-  Nu,  lordul  meu,  răspunse  Sam  cu  o  voce  întretăiată  şi 
nervoasă.  Ofiţerii  de  rang  înalt  îl  speriau,  Jon  ştia  asta,  însă 
Bătrânul  Urs  mai  mult  ca  toţi.  Am  fost  botezat  în  lumina 
celor  Şapte  la  septul  de  la  Dealul  Cornului,  aşa  cum  a  fost  şi 
tatăl  meu  şi  tatăl  lui,  toţi  cei  din  neamul  Tarly  de-a  lungul  a 
o  mie  de  ani. 

-  De  ce  ai  da  uitării  zeii  tatălui  tău  şi  ai  Casei  tale?  întrebă 
Ser  Jaremy  Rykker. 

-  Rondul  de  Noapte  este  Casa  mea  de  acum,  zise  Sam.  Cei 
Şapte  n-au  răspuns  niciodată  rugăciunilor  mele.  Poate  că 
zeii  cei  vechi  vor  răspunde. 

-  Cum  doreşti,  băiete,  făcu  Mormont.  Sam  se  aşeză  din 
nou,  la  fel  şi  Jon.  V-am  plasat  pe  fiecare  dintre  voi  după  o 
anumita  rânduială,  după  cum  ne  puteţi  fi  de  trebuinţă  şi 
după  puterile  şi  priceperile  voastre. 

Bowen  Marsh  păşi  înainte  şi-i  întinse  o  bucată  de  hârtie. 
Lordul  Comandant  o  despături  şi  începu  să  citească. 

-  Halder,  la  constructori.  Halder  înclină  scurt  din  cap,  în 
semn  de  acceptare.  Grenn,  la  cercetaşi,  Albett,  la 
constructori,  Pypar  la  cercetaşi.  Pyp  se  întoarse  spre  Jon  şi-i 
frecă  urechile.  Samwell,  la  servitori.  Sam  oftă  uşurat, 
frecându-şi  fruntea  cu  o  bucată  de  mătase.  Matthar,  la 
cercetaşi.  Dareon,  la  servitori.  Todder,  la  cercetaşi,  Jon  la 
servitori. 

Servitori?  Pentru  o  clipă,  lui  Jon  nu-i  veni  să  creadă  ceea 

ce  tocmai  auzise.  Mormont  greşise  la  citire.  începu  să  se 
ridice  ca  să  vorbească,  să  le  spună  că  se  făcuse  o  greşeală. . . 
iar  apoi  îl  văzu  pe  Ser  Alliser  studiindu-1,  cu  ochii  lucitori  ca 
două  boabe  de  obsidian,  şi  atunci  ştiu. 
Bătrânul  Urs  înfăşură  hârtia. 

-  Veţi  fi  instruiţi  asupra  îndatoririlor  voastre  de  către 
primii  din  ordinul  vostru.  Fie  ca  zeii  să  vă  aibă  în  paza  lor, 
fraţilor. 

Lordul  Comandant  le  dărui  o  semiplecăciune  şi  plecă.  Ser 
Alliser  îl  însoţi,  având  un  zâmbet  subţire  pe  buze.  Jon  nu-1 
mai  văzuse  niciodată  pe  maestrul  de  arme  atât  de  fericit. 

-  Cercetaşii  vin  cu  mine,  strigă  Ser  Jaremy  Rykker  după 
ce  plecară. 

Pyp  se  uita  la  Jon  când  acesta  se  ridică  încet  în  picioare. 
Urechile-i  erau  roşii.  Grenn,  rânjind  larg,  nu  părea  să-şi  dea 
seama  ce  nu  era  în  regulă.  Matt  şi  Broscoiul  apărură  lângă 
ei,  fiind  urmaţi  de  Ser  Jaremy,  care  ieşi  din  templu. 

-  Constructorii,  anunţă  Othell  Yanvyck,  cel  cu  falca 
proeminentă. 

Halder  şi  Albett  se  luară  după  el. 

Jon  se  uită  împrejur  cu  o  neîncredere  chinuitoare.  Ochii 
orbi  ai  lui  Maester  Aemon  erau  ridicaţi  spre  lumina  pe  care 
nu  o  putea  vedea.  Septonul  aranja  cristalele  pe  altar.  Numai 
Sam  şi  Dareon  rămăseseră  în  bănci;  un  băiat  gras  şi  un 
cântăreţ...  şi  el. 

Lordul  Administrator  Bowen  Marsh  îşi  frecă  palmele 
grăsulii. 

-  Samwell,  tu-1  vei  ajuta  pe  Maester  Aemon  la  grădină  şi 
în  bibliotecă.  Chett  se  duce  la  coteţe,  să  dea  o  mână  de 
ajutor  cu  câinii.  Vei  lua  chilia  lui,  să  fii  aproape  de  maester 
zi  şi  noapte.  Am  convingerea  că  vei  avea  foarte  mare  grijă  de 
el.  Este  foarte  bătrân  şi  foarte  important  pentru  noi.  Dareon, 
mi  s-a  spus  că  ai  cântat  la  mesele  multor  înalţi  lorzi  şi  că  ai 
împărţit  carnea  şi  miedul  cu  ei.  Pe  tine  te  trimitem  la  Rondul 
de  Est.  Poate  că  priceperea  ta  îl  va  ajuta  pe  Cotter  Pyke, 
când  vin  galerele  negustorilor  cu  marfă.  Plătim  prea  mult 
pentru  carnea  sărată  şi  peştii  marinaţi,  iar  calitatea  uleiului 
de  măsline  pe  care-1  primim  este  îngrozitoare.  Să  te  prezinţi 
în  faţa  lui  Borcas  când  ajungi,  iar  el  îţi  va  da  de  lucru  între 
sosirile  corăbiilor. 

Marsh  îşi  întoarse  zâmbetul  spre  Jon. 

-  Lordul  Comandant  Mormont  a  cerut  ca  tu  să  fii 
servitorul  său  personal,  Jon.  Vei  dormi  în  chilia  de  sub 
încăperile  sale,  în  turnul  Lordului  Comandant. 

-  Şi  care  vor  fi  îndatoririle  mele?  întrebă  Jon  cu  asprime,  îi 
voi  servi  masa  Lordului  Comandant,  îl  voi  ajuta  să-şi  pună 
hainele,  voi  aduce  apă  fierbinte  pentru  baie? 

-  Desigur.  Marsh  se  încruntă  la  tonul  vocii  lui  Jon.  Şi-i  vei 
duce  mesajele,  vei  avea  grijă  să  ardă  focul  în  încăperile  sale, 
îi  vei  schimba  aşternuturile  şi  păturile  în  fiecare  zi  şi  vei  face 
tot  ceea  va  trebui  pentru  Lordul  Comandant. 

-  Mă  luaţi  drept  servitor? 

-  Nu,  spuse  Maester  Aemon  din  spatele  septului.  Clydas  îl 
ajută  să  se  ridice.  Te-am  crezut  bărbat  al  Rondului  de 
Noapte...  însă  poate  că  ne-am  înşelat. 

Tot  ce  putea  Jon  să  facă  era  să  se  abţină  să  nu  plece 
imediat.  Doar  nu  era  să  frământe  unt  şi  să  coasă  pieptare  ca 
o  fată,  o  viaţă  întreagă? 

-  Pot  să  plec?  întrebă  el  înţepat. 

-  După  cum  doreşti,  răspunse  Bowen  Marsh. 

Dareon  şi  Sam  plecară  împreună  cu  el.  Coborâră  în  tăcere 
spre  curte.  Afară,  Jon  se  uită  spre  Zidul  care  strălucea  în 
soare,  gheaţa  topită  alunecând  în  jos  pe  perete  în  sute  de 
şiroaie  subţiri.  Furia  lui  Jon  era  atât  de  mare,  încât  l-ar  fi 
zdrobit  într-o  clipă,  spre  nenorocirea  întregii  lumi. 

-  Jon,  zise  Samwell  Tarly  agitat.  Aşteaptă.  Nu-ţi  dai  seama 
ce-au  făcut? 

Jon  se  răsuci  furios  spre  el. 

-  Nu  văd  decât  mâna  afurisită  a  lui  Ser  Alliser  aici,  asta-i 
tot  ce  văd.  A  vrut  să  mă  umilească  şi  a  reuşit. 

Dareon  se  strâmbă. 

-  Noi  doi,  Sam,  şi  alţii  ca  noi,  suntem  buni  să  fim 
servitori,  dar  nu  şi  Lord  Snow. 

-  Sunt  un  spadasin  şi  un  călăreţ  mai  bun  decât  oricare 
dintre  voi,  se  burzului  Jon.  Nu-i  corect! 

-  Corect?  mârâi  Dareon.  Fata  mă  aştepta  goală  ca  în  ziua 
în  care  a  venit  pe  lume.  M-a  băgat  înăuntru  pe  fereastră,  iar 
tu  vorbeşti  de  corectitudine? 

-  Nu-i  nici  o  ruşine  să  fii  servitor,  spuse  Sam. 

-  Tu  crezi  că  vreau  să-mi  petrec  restul  vieţii  spălând 
lenjeria  bătrânului? 

-  Bătrânul  este  Lordul  Comandant  al  Rondului  de  Noapte, 

îi  reaminti  Sam.  Vei  fi  în  preajma  lui  zi  şi  noapte.  Da,  îi  vei 
turna  vin  şi  vei  avea  grijă  să  aibă  aşternuturi  curate,  dar  îi 
vei  prelua  corespondenţa,  îl  vei  însoţi  la  întruniri,  îi  vei  fi 
ajutor  în  lupte.  îi  vei  fi  la  fel  de  apropiat  ca  o  umbră.  Vei  şti 
totul,  vei  participa  la  tot...  iar  pe  deasupra,  Lordul 
Administrator  a  spus  că  Mormont  te-a  cerut  chiar  el!  Când 
eram  mic,  tatăl  meu  obişnuia  să  insiste  să-1  asist  în  sala 
audienţelor,  ori  de  câte  ori  îşi  aduna  curtea.  Când  se  deplasa 
la  Highgarden,  pentru  a-şi  pleca  genunchiul  în  faţa  Lordului 
Tyrell,  mă  obliga  să  vin  cu  el.  Mai  târziu,  a  început  să-1  ia  pe 
Dickon  şi  să  mă  lase  pe  mine  acasă,  nu-i  mai  păsa  dacă 
eram  sau  nu  în  sala  de  audienţe,  atât  timp  cât  Dickon  era 
acolo.  Voia  ca  moştenitorul  lui  să-i  fie  alături,  nu-ţi  dai 
seama?  Să  privească  şi  să  asculte  şi  să  înveţe  din  toate  câte 
le  făcea  el.  Pun  rămăşag  că  de  asta  te-a  cerut  Lord  Mormont, 
Jon.  Ce  altceva  ar  putea  fi?  Vrea  să  te  pregătească  pentru  a 
prelua  comanda! 

Jon  fu  luat  prin  surprindere.  Era  adevărat,  Lordul  Eddard 
îl  aducea  adesea  pe  Robb  la  consiliile  sale,  în  Winterfell.  Să 
aibă  Sam  dreptate?  Chiar  şi  un  bastard  putea  urca  treptele 
până  sus,  în  Rondul  de  Noapte,  aşa  se  spunea. 

-  N-am  cerut  niciodată  asta,  spuse  el  cu  încăpăţânare. 

-  Nici  unul  dintre  noi  nu  este  aici  pentru  că  a  cerut,  îi 
reaminti  Sam. 

Şi,  dintr-odată,  Jon  Snow  se  ruşina. 

Laş  sau  nu,  Samwell  Tarly  găsise  curajul  de  a-şi  accepta 
soarta,  ca  un  bărbat.  Pe  Zid,  un  bărbat  află  doar  ceea  ce 
merită,  spusese  Benjen  Stark,  în  ultima  noapte  când  Jon  îl 
văzuse  în  viaţă;  pe  Zid,  ori  te  maturizai,  ori  mureai. 

Jon  slobozi  un  oftat  prelung. 

-  Ai  dreptate,  m-am  comportat  ca  un  ţânc. 

-  Atunci  rămâi  să  rosteşti  cuvintele  împreună  cu  mine? 

-  Vechii  zei  ne  aşteaptă.  Se  forţă  să  zâmbească. 

Plecară  târziu,  la  amiază.  Zidul  nu  avea  porţi,  nici 
Castelul  Negru  nu  avea,  niciunde  pe  întreaga  lungime  a  celor 
cinci  sute  de  kilometri  ai  săi.  îşi  îmboldiră  caii  printr-un 
tunel  îngust,  tăiat  în  gheaţă;  pereţii  reci  şi  întunecaţi  se 
aplecau  spre  ei  la  curburile  tunelului.  De  trei  ori  drumul  le 
fu  împiedicat  de  gratii  de  fier  şi  trebuiră  să  se  oprească  în 
timp  ce  Bowen  Marsh  îşi  scosese  cheile  ca  să  desfacă 
lanţurile  masive  care  zăvorau  grilajele.  Jon  putea  simţi 

greutatea  imensă  apăsând  asupra  sa,  pe  când  aştepta  în 
spatele  Lordului  Administrator.  Aerul  era  mai  rece  decât 
într-un  mormânt  şi  mult  mai  stătut.  Simţi  o  uşurare  stranie 
când  reieşi  în  lumina  amiezii,  pe  partea  de  nord  a  Zidului. 

Sam  clipi  sub  strălucirea  bruscă  şi  aruncă  neliniştit  o 
privire  în  jur. 

-  Barbarii...  n-ar...  n-ar  îndrăzni  niciodată  să  se  apropie 
atât  de  mult  de  Zid,  nu-i  aşa? 

-  N-au  îndrăznit  niciodată. 

Jon  urcă  în  şa.  Când  Bowen  Marsh  şi  escorta  de  cercetaşi 
încălecară,  Jon  îşi  băgă  două  degete  în  gură  şi  fluieră. 
Nălucă  ieşi  în  fugă  din  tunel.  Calul  de  povară  al  Lordului 
Administrator  fornăi  şi  se  dădu  înapoi  de  lângă  lupul 
străvechi. 

-  Ai  intenţia  să  iei  fiara  asta  cu  tine? 

-  Da,  lordul  meu,  răspunse  Jon. 

Nălucă  îşi  înălţă  capul.  Părea  să  guste  aerul.  într-o  clipă, 
lupul  o  zbughi,  gonind  de-a  lungul  câmpiei  largi,  năpădite  de 
iarbă,  dispărând  între  copaci. 

Odată  ce  pătrunseră  în  pădure,  se  treziră  într-o  altă  lume. 
Jon  vânase  adesea  împreună  cu  tatăl  său,  cu  Jory  şi  cu 
fratele  său,  Robb.  Ştia  pădurea  lupului  de  lângă  Winterfell  la 
fel  de  bine  ca  oricare  alt  bărbat.  Pădurea  bântuită  era  la  fel, 
şi  totuşi  o  simţea  mult  diferită. 

Poate  că  totul  era  din  cauza  a  ceea  ce  ştiau  deja. 
Călăriseră  dincolo  de  capătul  lumii;  cumva,  asta  schimbase 
totul.  Fiecare  umbră  părea  mai  întunecoasă,  orice  zgomot 
mult  mai  evident.  Copacii  erau  deşi,  reuşind  să  acopere 
lumina  soarelui  care  apunea.  Un  strat  subţire  de  zăpadă 
trosnea  sub  copitele  cailor,  cu  un  sunet  ca  de  oase  frânte. 
Când  vântul  făcu  frunzele  să  foşnească,  era  ca  şi  cum  un 
deget  de  gheaţă  trăgea  o  dâră  pe  spinarea  lui  Jon.  Lăsaseră 
Zidul  în  spate  şi  numai  zeii  ştiau  ce-i  aştepta  înainte. 

Soarele  cobora  în  spatele  copacilor  când  ajunseră  la 
destinaţie,  o  poieniţă  ascunsă  în  adâncimea  pădurii,  unde 
noua  copaci  ai  inimii  creşteau  intr-un  cerc  strâns.  Jon  îşi 
ţinu  răsuflarea  şi-1  văzu  pe  Sam  Tarly  cum  se  holba.  Nici 
chiar  în  pădurea  lupului  nu  aflai  niciodată  mai  mult  de  doi 
sau  trei  astfel  de  arbori  albi  crescând  în  acelaşi  loc,  iar  o 
poiană  cu  nouă  era  ceva  nemaivăzut.  Pământul  pădurii  era 
acoperit  cu  frunzele  căzute,  de  un  roşu-sângeriu,  negre  de 

putreziciune  pe  dedesubt.  Trunchiurile  mari  şi  netede  erau 
albe  ca  nişte  oase,  iar  nouă  chipuri  priveau  spre  interior. 
Scoarţa  uscată  care  acoperea  ochii  era  roşie  şi  dură  ca 
rubinele.  Bowen  Marsh  le  porunci  să-şi  lase  caii  în  afara 
cercului. 

-  Acesta-i  un  loc  sfânt,  nu-1  vom  pângări. 

Când  intrară  în  poiană,  Samwell  Tarly  se  întoarse  încet, 
uitându-se  la  fiecare  chip  în  parte.  Nici  unul  nu  semăna  cu 
celălalt. 

-  Ne  privesc,  şopti  el.  Vechii  zei. 
-Da. 

Jon  îngenunche,  iar  Sam  făcu  la  fel. 

Spuseră  cuvintele  împreună,  pe  când  ultima  geană  de 
lumină  se  stinse  spre  apus,  iar  ziua  cenuşie  deveni  o  noapte 
neagră. 

-  Ascultaţi-mi  cuvintele,  fiţi  martor  la  jurământul  meu, 
recitară  ei,  iar  glasurile  umplură  poiana  sub  asfinţit. 
Aducători  ai  nopţii,  acum  începe  rondul  meu.  Nu-1  voi  sfârşi 
până  la  moarte.  Nu-mi  voi  lua  soaţă,  nu  voi  zămisli  copii.  Nu 
voi  purta  coroană  şi  nu  voi  dobândi  gloria.  Voi  trăi  şi  voi 
muri  la  postul  meu.  Eu  sunt  spada  din  beznă.  Sunt  păzitor 
pe  ziduri.  Sunt  focul  care  arde  şi  alungă  frigul,  lumina  care 
aduce  zorii,  trâmbiţa  care-i  trezeşte  pe  cei  adormiţi,  scutul 
care  apără  tărâmul  oamenilor,  îmi  închin  viaţa  şi  onoarea 
Rondului  de  Noapte,  pentru  această  noapte  şi  pentru  toate 
cele  care  vor  veni. 

Liniştea  se  pogorî  asupra  pădurii. 

-  Aţi  îngenuncheat  ca  băieţi,  intona  Bowen  Marsh  solemn. 
Acum  ridicaţi- vă  ca  bărbaţi  ai  Rondului  de  Noapte. 

Jon  întinse  o  mână  pentru  a-1  ridica  pe  Sam.  Cercetaşii  se 
adunară  în  jurul  lor  zâmbindu-le  şi  felicitându-i,  toţi  în  afară 
de  bătrânul  pădurar  cocârjat,  Dywen. 

-  Mai  bine  să  ne  întoarcem,  lordul  meu,  îi  spuse  el  lui 
Bowen  Marsh.  Se  lasă  întunericul,  iar  în  aerul  nopţii  stăruie 
ceva  ce  nu -mi  place. 

Nălucă  îşi  făcu  apariţia  brusc,  păşind  uşor  între  doi 
copaci.  Blana  albă  şi  ochi  roşii,  îşi  dădu  Jon  seama, 
neliniştindu-se.  Precum  copacii... 

Lupul  ţinea  ceva  între  fălci.  Ceva  negru. 

-  Ce  are  acolo?  întrebă  Bowen  Marsh  încruntându-se. 

-  Nălucă,  la  mine.  Jon  îngenunche.  Adu-1  aici. 

Lupul  străvechi  alerga  spre  el.  Jon  auzi  icnetul  scurt  al  lui 
Samwell  Tarly. 

-  Zeii  să  aibă  milă,  murmură  Dywen.  Asta-i  o  mână. 

Lumina  cenuşie  a  zorilor  se  strecura  prin  fereastră  când 
zgomotul  de  copite  îl  trezi  pe  Eddard  din  somnul  lui  scurt  şi 
neodihnitor.  îşi  înălţă  capul  de  pe  masă  pentru  a  privi  în  jos, 
în  curte.  Dedesubt,  bărbaţi  în  cămăşi  de  zale  şi  pieptare  de 
piele,  cu  mantii  purpurii,  făceau  să  vibreze  aerul  dimineţii  cu 
zgomotul  săbiilor  şi  doborau  paiaţele  umplute  cu  paie.  Ned  îl 
privi  pe  Sandor  Clegane  galopând  peste  terenul  cu  pământ 
tare  pentru  a-şi  înfige  lancea  cu  vârf  de  fier  în  capul  uneia 
dintre  momâi.  Pânza  se  rupse  şi  paiele  se  împrăştiară,  în 
timp  ce  oamenii  din  garda  lui  Lannister  glumeau  şi  înjurau. 

Să  fie  acest  spectacol  măreţ  pentru  ochii  mei?  se  întrebă  el. 
Dacă  era  aşa,  Cersei  era  o  smintită  chiar  mai  mare  decât  îşi 
închipuise  el.  Blestemată  să  fie,  de  ce  n-a  fugit  femeia  asta?  I- 
am  dat  nenumărate  şanse... 

Dimineaţa  era  înnourată  şi  mohorâtă.  Ned  dejuna 
împreună  cu  fiicele  sale  şi  cu  Septa  Mordane.  Şansa,  încă 
neconsolată,  îşi  proţăpise  privirile  în  farfurie  şi  refuza  să 
mănânce,  însă  Arya  înfulecă  tot  ce  i  se  puse  în  faţă. 

-  Syrio  spune  că  avem  timp  pentru  o  ultimă  lecţie  înainte 
să  luăm  corabia,  seara,  spuse  ea.  Pot,  tată?  Mi-am 
împachetat  toate  lucrurile. 

-  O  lecţie  scurtă,  şi  asigură-te  că  ai  suficient  timp  să  te 
îmbăiezi  şi  să  te  schimbi.  Vreau  să  fiţi  gata  de  plecare  pe  la 
amiază,  aţi  priceput? 

-  Pe  la  amiază,  zise  Arya. 

Şansa  îşi  ridică  privirile  din  farfurie. 

-  Dacă  ea  poate  să  mai  ia  o  lecţie  de  dans,  de  ce  nu  mă 
laşi  şi  pe  mine  să-mi  iau  rămas-bun  de  la  Prinţul  Joffrey? 

-  Aş  însoţi-o  cu  bucurie,  Lord  Eddard,  se  oferi  Septa 
Mordane.  Nici  nu  s-ar  pune  problema  să  întârzie  la  corabie. 

-  Nu  ar  fi  prea  înţelept  să  te  duci  acum  la  Joffrey,  Şansa, 
îmi  pare  rău. 

Ochii  ei  se  umplură  de  lacrimi. 

-  Dar  de  ce? 

-  Şansa,  tatăl  tău,  Lordul,  ştie  mai  bine,  spuse  Septa 
Mordane.  Nu  poţi  să-i  pui  hotărârile  la  îndoială. 

-  Nu-i  corect! 

Şansa  se  ridică  de  la  masă,  îşi  azvârli  scaunul  şi  alergă 
plângând  afară  din  seră.  Septa  Mordane  se  ridică,  însă  Ned  îi 

făcu  semn  să  se  aşeze. 

-  Lăsaţi-o  să  plece.  Voi  încerca  s-o  fac  să  înţeleagă  după 
ce  vom  fi  cu  toţii  în  siguranţă  la  Winterfell. 

Septa  îşi  plecă  fruntea  şi  se  reaşeză  ca  să-şi  termine 
dejunul. 

O  oră  mai  târziu,  Marele  Maester  Pycelle  veni  în  seră  la 
Eddard  Stark.  Avea  umerii  căzuţi,  de  parcă  greutatea 
colanului  ar  fi  devenit  prea  mare. 

-  Lordul  meu,  spuse  el.  Regele  Robert  nu  mai  este.  Zeii  să- 
1  odihnească. 

-  Nu,  răspunse  Ned.  Robert  ura  odihna.  Zeii  să-i  dea 
dragoste  şi  fericire,  bucuria  bătăliei  juste. 

Era  ciudat  cât  de  secătuit  se  simţea.  Se  aşteptase  la  vizită, 
dar  odată  cu  aceste  cuvinte,  ceva  murise  înlăuntrul  său.  Şi- 
ar  fi  dat  toate  titlurile  pentru  libertatea  de  a  jeli...  însă  era 
Mâna  lui  Robert,  iar  clipa  necazului  venise. 

-  Fiţi  bun  să-i  convocaţi  aici,  în  seră,  pe  membrii 
consiliului,  îi  spuse  el  lui  Pycelle. 

Turnul  Mâinii  era  atât  de  sigur  cât  izbutiseră  el  şi  Tomard 
să-1  facă;  dar  n-ar  fi  putut  spune  acelaşi  lucru  şi  despre 
membrii  consiliului. 

-  Lordul  meu?  clipi  Pycelle.  Sunt  sigur  că  problemele 
regatului  pot  să  aştepte  până  mâine,  când  durerea  noastră 
se  va  fi  domolit. 

Ned  vorbi  încet,  dar  ferm. 

-  Mă  tem  că  trebuie  să  ne  reunim  îndată.  Pycelle  se 
înclină. 

-  După  cum  porunceşte  Mâna. 

îşi  chemă  servitorii  şi-i  trimise  la  treburile  lor,  apoi 
acceptă  încântat  scaunul  oferit  de  Ned  şi  o  cupă  cu  bere 
dulce. 

Ser  Barristan  Selmy  fu  primul  care  răspunse  chemării, 
înveşmântat  într-o,  mantie  albă,  imaculată,  şi  zale  smălţuite. 

-  Domnii  mei,  spuse  el,  locul  meu  este  acum  lângă 
tânărul  rege.  Vă  rog  să-mi  permiteţi  să  plec  să  mă  alătur  lui. 

-  Locul  tău  este  aici,  Ser  Barristan,  replică  Ned. 
Următorul  venit  fu  Degeţel,  îmbrăcat  tot  în  catifelele  albastre 
şi  capa  cu  mierla  argintie  pe  care  le  purtase  cu  o  noapte 
înainte,  cu  cizmele  pline  de  praf  de  la  călărit. 

-  Lorzii  mei,  zise  el,  zâmbind  fără  a  privi  pe  cineva  anume, 

până  ce  se  întoarse  spre  Ned.  Trebuşoara  aceea  pe  care  m- 
aţi  rugat  s-o  fac  s-a  rezolvat,  Lord  Eddard. 

Varys  îşi  făcu  apariţia  într-un  nor  parfumat  de  lavandă, 
roz  de  la  îmbăiat,  cu  faţa  rotofeie  proaspăt  spălată  şi 
pudrată;  papucii  săi  nu  făceau  nici  un  zgomot. 

-  Păsărelele  mele  ciripesc  un  cântec  trist  astăzi,  făcu  el  şi 
luă  loc.  Regatul  jeleşte.  începem? 

-  Când  soseşte  Lordul  Renly,  spuse  Ned. 
Varys  îi  adresă  o  privire  mâhnită. 

-  Mă  tem  că  Lordul  Renly  a  părăsit  oraşul. 

-  A  plecat  din  oraş? 

Ned  contase  pe  sprijinul  lui  Renly. 

-  A  ieşit  printr-o  poartă  dosnică,  cu  o  oră  înaintea  zorilor, 
însoţit  de  Ser  Loras  Tyrell  şi  de  o  suită  de  vreo  cincizeci  de 
oameni,  îi  informă  Varys.  Când  au  fost  văzuţi  ultima  oară, 
galopau  spre  sud  cu  mare  grabă,  fără  îndoială  că  se 
îndreptau  spre  Capătul  Furtunii,  ori  spre  Highgarden. 

Mare  pagubă  cu  Renly  şi  suta  lui  de  săbii!  Lui  Ned  nu-i 
plăcea  cum  mirosea  asta,  dar  nu  era  nimic  de  făcut.  Scoase 
ultima  scrisoare  a  lui  Robert. 

-  Regele  m-a  chemat  la  patul  său,  noaptea  trecută,  şi  mi-a 
poruncit  să  pun  pe  hârtie  ultimele  sale  cuvinte.  Lordul  Renly 
şi  Marele  Maester  Pycelle  au  fost  martori  când  Robert  a 
sigilat  scrisoarea,  care  urma  a  fi  deschisă  de  consiliu,  după 
moartea  sa.  Ser  Barristan,  fii  bun. 

Lordul  Comandant  al  Gărzii  Regelui  examina  hârtia. 

-  Sigiliul  regelui  Robert  este  neatins.  Deschise  scrisoarea 
şi  citi:  „Lordul  Eddard  Stark  este  numit  prin  aceasta 
Protector  al  Domeniului,  şi  va  conduce  în  calitate  de  regent 
până  ce  moştenitorul  va  ajunge  la  vârsta  potrivită." 

Şi  se  întâmplă  ca  el  să  aibă  vârsta  potrivită,  cugetă  Ned, 
dar  nu-şi  rosti  gândul.  Nu  avea  încredere  nici  în  Pycelle,  nici 
în  Varys,  iar  Ser  Barristan  era  legat  prin  jurământ  de  onoare 
să  protejeze  şi  să  apere  băiatul  pe  care-1  considera  noul  rege. 
Bătrânul  cavaler  nu-1  va  abandona  pe  Joffrey  cu  uşurinţă. 
Nevoia  înşelăciunii  îi  lăsase  un  gust  amar  în  gură,  însă  Ned 
ştia  că  trebuia  să  se  mişte  uşurel  aici,  să  controleze  consiliul 
şi  să  joace  aşa  cum  era  nevoie  până  în  momentul  când  îşi  va 
fi  consolidat  regenţa.  Apoi  va  fi  destul  timp  pentru  problema 
succesiunii  când  Arya  şi  Şansa  vor  fi  în  siguranţă,  înapoi  la 
Winterfell,  iar  Lordul  Stannis  se  va  întoarce  la  Debarcaderul 

Regelui  cu  întreaga  sa  forţă. 

-  Aş  ruga  consiliul  să  mă  confirme  ca  Lord  Protector,  aşa 
cum  a  cerut  Robert,  zise  Ned  privindu-le  chipurile, 
întrebându-se  ce  gânduri  se  ascundeau  în  spatele  ochilor 
întredeschişi  ai  lui  Pycelle,  dincolo  de  zâmbetul  leneş,  abia 
schiţat,  al  lui  Degeţel  şi  sub  frământarea  nervoasă  a 
degetelor  lui  Varys. 

Uşa  se  deschise  şi  Tom  Grasul  păşi  în  seră. 

-  Iertare,  lorzii  mei,  administratorul  regelui  insistă... 
Administratorul  regal  intră  şi  făcu  o  plecăciune. 

-  Nepreţuiţi  lorzi,  regele  cere  prezenţa  imediată  a 
consiliului  mic,  în  sala  tronului. 

Ned  se  aşteptase  ca  Cersei  să  lovească  repede,  însă 
convocarea  fu  o  surpriză. 

-  Regele  e  mort,  spuse  el,  însă  vom  face  asta,  fără  nici  o 
îndoială.  Tom,  adună  o  escortă,  dacă  nu  te  superi. 

Degeţel  îi  oferi  lui  Ned  braţul  ca  să-1  ajute  să  coboare  pe 
trepte.  Varys,  Pycelle  şi  Ser  Barristan  îi  urmau  îndeaproape. 
O  dublă  coloană  de  soldaţi  înarmaţi  până  în  dinţi,  cu  cămăşi 
de  zale  şi  coifuri  de  oţel,  aştepta  lângă  turn,  opt  la  număr. 
Mantiile  cenuşii  fluturară  în  vânt  când  străjerii  se  puseră  în 
mişcare,  traversând  curtea.  Nu  se  vedea  purpuriul  Casei 
Lannister,  iar  Ned  era  liniştit  de  numărul  de  mantii  aurii 
care  se  zăreau  pe  metereze  şi  la  porţi. 

Janos  Slynt  îi  aştepta  la  uşa  către  sala  tronului,  cu  o 
platoşă  negru  cu  auriu,  cu  coiful  înalt  ţinut  sub  braţ. 
Comandantul  se  plecă  ţeapăn.  Oamenii  săi  deschiseră  marea 
uşă  din  lemn  de  stejar,  înaltă  de  şapte  metri  şi  placată  cu 
bronz.  Administratorul  regal  îi  conduse  înăuntru. 

-  Să-1  salutăm  cu  toţii  pe  Maiestatea  Sa,  Joffrey  din  Casa 
Baratheon  şi  Lannister,  Primul  pe  Numele  său,  Rege  al 
Andalilor  şi  al  Rhoynar  şi  al  Primilor  Oameni,  Lord  al  Celor 
Şapte  Regate  şi  Protector  al  Domeniului,  intona  el. 

Până  la  capătul  celălalt  al  sălii  era  cale  lungă,  iar  acolo 
Joffrey  aştepta  urcat  pe  Tronul  de  Fier.  Sprijinit  de  Degeţel, 
Ned  Stark  şchiopată  spre  băiatul  care-şi  zicea  rege.  Ceilalţi  îl 
urmară.  Prima  oară  când  străbătuse  această  cale  era  călare, 
cu  sabia  în  mână,  iar  de  pe  pereţi  priveau  dragonii 
Targaryeni,  atunci  când  îl  obligase  pe  Jaime  Lannister  să 
coboare  de  pe  tron.  Se  întreba  dacă  Joffrey  se  va  da  jos  la  fel 
de  uşor. 

Cinci  cavaleri  ai  Gărzii  Regelui  -  toţi,  în  afară  de  Ser  Jaime 
şi  Ser  Barristan  -  erau  grupaţi  în  semicerc  la  baza  tronului. 
Erau  în  armură,  în  oţel  emailat  de  la  tălpi  până  în  creştet,  cu 
mantii  lungi  şi  albe  atârnând  de  umăr,  cu  scuturi  strălucitor 
de  albe  prinse  de  braţul  stâng.  Cersei  Lannister  şi  cei  doi 
copii  mai  mici  ai  ei  stăteau  în  spatele  lui  Ser  Boros  şi  Ser 
Meryn.  Regina  purta  o  robă  de  mătase  verde  ca  marea,  tivită 
cu  dantelă  din  Myrish,  vaporoasă  ca  spuma.  Pe  degetul  ei 
era  un  inel  de  aur  cu  un  smarald  mare  cât  un  ou  de 
porumbel,  iar  pe  cap  avea  o  coroană  asemănătoare. 

Deasupra  tuturor,  Prinţul  Joffrey  stătea  printre  ţepi  şi 
colţi,  înveşmântat  cu  un  pieptar  ţesut  cu  fir  de  aur  şi  o  capă 
de  satin  roşu.  Sandor  Clegane  era  aşezat  la  capătul  scării 
înguste  şi  abrupte  de  la  picioarele  tronului.  Era  în  cămaşă  de 
zale  şi  purta  o  platoşă  cenuşie  şi  coiful  cu  câinele. 

în  spatele  tronului  aşteptau  douăzeci  de  străjeri  din  garda 
Lannister,  cu  săbii  lungi  atârnând  la  cingătoare.  Umerii  le 
erau  drapaţi  în  mantii  purpurii,  iar  pe  coifurile  lor  se  aflau 
leii  de  oţel.  însă  Degeţel  îşi  ţinuse  promisiunea;  peste  tot, 
lângă  ziduri,  în  faţa  tapiseriilor  lui  Robert,  cu  scenele  de 
vânătoare  şi  luptă,  erau  şiruri  de  mantii  aurii  ale  Gărzii 
Oraşului;  soldaţii  stăteau  încremeniţi  în  poziţie  de  drepţi,  iar 
pumnul  fiecăruia  era  strâns  pe  o  suliţă  lungă  de  trei  metri, 
cu  vârf  din  fier  negru.  Erau  cinci  la  unul  faţă  de  Lannisteri. 

Piciorul  lui  Ned  era  o  vâlvătaie  dureroasă  când  se  opri.  îşi 
ţinea  mâna  pe  umărul  lui  Degeţel  pentru  a-şi  susţine  propria 
greutate. 

Joffrey  se  ridică.  Capa  sa  roşie  era  ţesută  cu  fir  de  aur; 
cincizeci  de  lei  ameninţători  pe  o  parte,  cincizeci  de  cerbi  în 
goană  pe  cealaltă. 

-  Poruncesc  consiliului  să  facă  toate  aranjamentele 
necesare  pentru  încoronarea  mea,  proclamă  băiatul.  Doresc 
să  fiu  încoronat  în  decurs  de  două  săptămâni.  Astăzi  voi 
accepta  jurămintele  de  credinţă  ale  consilierilor  mei  loiali. 

Ned  scoase  scrisoarea  lui  Robert. 

-  Lord  Varys,  fii  atât  de  bun  şi  arată-i  asta  doamnei  de 
Lannister. 

Eunucul  îi  duse  scrisoarea  lui  Cersei.  Regina  aruncă  o 
privire  spre  înscrisuri. 

-  Protector  al  Domeniului,  citi  ea.  Asta  vrea  să  fie  pavăza 
dumitale,  lordul  meu?  O  bucată  de  hârtie?  Rupse  scrisoarea 

în  două,  apoi  din  nou  în  jumătăţi  şi  încă  o  dată,  lăsând 
bucăţile  să  cadă  la  podea. 

-  Acestea  erau  cuvintele  regelui,  spuse  Ser  Barristan 
tulburat. 

-  Acum  avem  un  nou  rege,  răspunse  Cersei  Lannister. 
Lord  Eddard,  când  am  vorbit  ultima  dată,  mi-ai  dat  unele 
sfaturi.  Permite-mi  să-ţi  întorc  bunăvoinţa.  Lasă-te  în 
genunchi,  lordul  meu.  Pleacă-te  şi  jură  credinţă  fiului  meu, 
iar  eu  îţi  voi  permite  să  demisionezi  din  rangul  de  Mână  şi 
să-ţi  trăieşti  restul  zilelor  în  pustietatea  cenuşie  pe  care  tu  o 
numeşti  casă. 

-  Aş  face  asta  dacă  aş  putea,  rosti  Ned  întunecat.  Dacă 
era  atât  de  hotărâtă  să  forţeze  lucrurile  aici,  acum,  nu-i  mai 
lăsa  nici  o  altă  posibilitate.  Fiul  tău  nu  are  nici  un  drept 
asupra  tronului  pe  care  şade.  Lordul  Stannis  este  adevăratul 
succesor  al  lui  Robert. 

-  Mincinosule!  strigă  Joffrey,  cu  faţa  roşie. 

-  Mamă,  ce  înseamnă  asta?  întrebă  Prinţesa  Myrcella  pe 
un  ton  plângăreţ.  Nu-i  Jeoff  regele  acum? 

-  Te  condamni  singur,  cu  propria  ta  gură,  Lord  Stark,  zise 
Cersei  Lannister.  Ser  Barristan,  arestaţi-1  pe  acest  trădător. 

Lordul  Comandant  al  Gărzii  Regelui  ezită.  într-o  clipă,  fu 
înconjurat  de  soldaţii  lui  Stark,  cu  armele  în  mâinile 
protejate  de  zale. 

-  Iar  acum  trădarea  trece  de  la  cuvinte  la  fapte,  spuse 
Cersei.  Crezi  că  Ser  Barristan  este  singur,  domnul  meu? 

Cu  un  scrâşnet  de  metal  frecându-se  pe  metal,  Câinele  îşi 
trase  sabia  lui  lungă.  Cavalerii  Gărzii  Regelui  şi  douăzeci 
dintre  soldaţii  din  garda  Lannister,  în  mantii  purpurii,  se 
puseră  în  mişcare  pentru  a-i  veni  în  ajutor. 

-  Ucideţi-l!  ţipă  băiatul-rege  de  pe  tronul  de  fier.  Ucideţi-i 
pe  toţi,  vă  poruncesc! 

-  Nu-mi  dai  de  ales,  îi  spuse  Ned  lui  Cersei  Lannister.  îl 
chemă  pe  Janos  Slynt.  Comandant,  i-o  pe  regină  şi  pe  copiii 
săi  în  custodia  dumitale.  Să  nu  fie  vătămaţi,  dar  escortează-i 
înapoi  în  apartamentele  regale  şi  ţine-i  acolo,  sub  pază. 

-  Soldaţi  ai  Gărzii!  strigă  Janos  Slynt,  punându-şi  coiful. 
O  sută  de  soldaţi  în  mantii  aurii  îşi  coborâră  suliţele  şi  se 

apropiară. 

-  Nu  vreau  vărsare  de  sânge,  rosti  Ned  către  regină. 
Spune-le  oamenilor  tăi  să-şi  lase  jos  săbiile,  nimeni  nu  are 

nevoie... 

Cu  o  singură  lovitură  scurtă,  cel  mai  apropiat  soldat  din 
gardă  îşi  înfipse  suliţa  în  spatele  lui  Tomard.  Sabia  lui  Tom 
Grasul  căzu  dintre  degetele  lipsite  de  vlagă,  pe  când  un  vârf 
însângerat  îi  apăru  dintre  coaste,  străpungându-i  pieptarul 
din  piele  şi  cămaşa  de  zale.  Era  mort  înainte  ca  sabia  să 
cadă  la  podea. 

Strigătul  lui  Ned  venise  mult  prea  târziu.  Janos  Slynt 
însuşi  îi  tăie  beregata  lui  Varly.  Cayn  se  răsuci,  oţelul  sclipi 
şi  se  pogorî  asupra  celui  mai  apropiat  suliţaş  cu  o  ploaie  de 
lovituri;  pentru  o  clipă,  se  păru  că  va  reuşi  să-şi  croiască 
drum  din  încercuire.  Dar  Câinele  se  năpusti  asupra  lui. 
Prima  lovitură  a  lui  Sandor  Clegane  tăie  de  la  încheietură 
mâna  în  care  Cayn  ţinea  sabia:  a  doua  îl  aruncă  în  genunchi 
şi-1  despică  de  la  umăr  până  la  coşul  pieptului. 

Pe  când  oamenii  mureau  în  jurul  său,  Degeţel  trase 
pumnalul  lui  Ned  din  teacă  şi  i-1  puse  sub  bărbie.  Avea  un 
zâmbet  plin  de  umilinţă. 

-  Te-am  avertizat  să  nu  ai  încredere  în  mine,  ştii  asta. 

-  Sus,  strigă  Syrio  Forel,  îndreptând  lovitura  spre  capul  ei. 
Săbiile  de  lemn  pocniră  când  Arya  pară. 

-  Stânga,  atenţiona  el,  iar  sabia  sa  lovi  şuierând.  A  ei 
zvâcni  pentru  a  o  bloca.  Ciocnirea-1  făcu  să-i  clănţăne  dinţii. 
Dreapta,  spuse  el  şi  „jos",  apoi  „stânga"  şi  din  nou  „stânga", 
din  ce  în  ce  mai  repede,  deplasându-se  înainte.  Arya  se 
retrase  din  faţa  lui,  parând  fiecare  lovitură. 

-  Fandare,  avertiză  el,  iar  când  împunse  cu  vârful  săbiei, 
ea  sări  în  lături,  îi  dădu  sabia  la  o  parte  şi  lovi  spre  umăr. 

Aproape  că-1  atinsese,  aproape,  lipsise  atât  de  puţin  încât 
îl  făcu  să  rânjească.  O  şuviţă  de  păr  îi  dansa  prin  faţa 
ochilor,  întărită  de  transpiraţie.  Ea  o  înlătură  cu  dosul 
palmei. 

-  Stânga,  repetă  Syrio.  Jos.  Sabia  sa  era  ca  o  nălucire,  iar 
Sala  Mică  răsuna  de  pocnituri.  Stânga.  Stânga.  Sus,  Stânga. 
Dreapta.  Stânga.  Jos.  Stânga! 

Sabia  de  lemn  o  lovi  în  plin,  în  sân,  o  împunsătură  cu  atât 
mai  dureroasă,  cu  cât  venise  pe  neaşteptate. 

-Au!  ţipă  ea.  Până  ce  se  va  duce  la  culcare,  când  va  !i  deja 
undeva  pe  mare,  va  avea  în  locul  acela  o  vânătaie  proaspătă. 
O  vânătaie  este  o  lecţie,  îşi  spuse  ea,  iar  fiecare  lecţie  ne  face 
mai  puternici. 

Syrio  făcu  un  pas  înapoi. 

-  Acum  ai  fi  moartă.  Arya  se  strâmbă. 

-  Aţi  trişat,  spuse  ea  aprinzându-se.  Aţi  spus  stânga  şi  aţi 
lovit  din  dreapta. 

-  Chiar  aşa.  Iar  acum  eşti  o  fată  moartă. 

-  Dar  aţi  minţit! 

-  Cuvintele  mele  au  minţit.  Ochii  mei  şi  braţul  au  strigat 
adevărul,  însă  tu  nu  vedeai. 

-  Ba  da,  spuse  Arya.  V-am  privit  clipă  de  clipă. 

-  Privitul  nu-i  totuna  cu  văzutul,  fată  moartă.  Dansatorul 
pe  apă  vede.  Vino,  lasă  sabia  jos,  e  vremea  să  mai  şi  asculţi. 

îl  urmă  la  perete,  unde  se  aşezară  pe  o  bancă. 

-  Syrio  Forel  a  fost  primul  spadasin  al  Lordului  Mării  din 
Braavos,  dar  ştii  cum  s-a  întâmplat  asta? 

-  Eraţi  cel  mai  bun  spadasin  din  oraş. 

-  Chiar  aşa,  dar  cum?  Alţii  erau  mai  puternici,  mai  iuţi, 
mai  tineri,  dar  cum  era  Syrio  Forel  cel  mai  bun  dintre  ei?  Am 

să-ţi  spun  acum.  îşi  ridică  vârful  degetului  mic,  atingându-şi 
uşor  pleoapa.  Vederea,  vederea  adevărată,  asta-i  cheia 
tuturor  lucrurilor.  Ascultă-mă.  Corăbiile  din  Braavos  se  duc 
pe  cât  de  departe  le  împinge  vântul,  spre  tărâmuri 
neobişnuite  şi  minunate,  iar  când  se  întorc,  căpitanii  lor 
aduc  animale  curioase  pentru  menajeria  Lordului  Mării. 
Astfel  de  animale  tu  n-ai  mai  văzut,  cai  dungaţi,  creaturi 
tărcate,  uriaşe,  cu  gâturi  lungi  precum  cataligele,  porci 
păroşi,  mari  cât  vacile,  manticori  împungători,  tigri  care-şi 
cară  puii  în  buzunare  pe  burtă,  şopârle  umblătoare, 
îngrozitoare,  cu  seceri  în  loc  de  gheare.  Syrio  Forel  a  văzut 
toate  astea.  în  ziua  despre  care  vreau  să-ţi  povestesc,  primul 
spadasin  era  aproape  mort,  iar  Lordul  Mării  a  trimis  după 
mine.  Mulţi  lefegii  veniseră  la  el  şi  mulţi  au  fost  trimişi 
îndărăt,  nimeni  nu  ar  fi  putut  spune  de  ce.  Când  am  venit  în 
apropierea  sa,  era  aşezat,  iar  în  poală  avea  o  pisică  galbenă, 
dolofană.  Mi-a  spus  că  unul  dintre  căpitanii  săi  îi  adusese 
animalul  de  pe  o  insulă  de  dincolo  de  răsărit.  „Ai  mai  văzut 
una  ca  asta?"  m-a  întrebat  el.  Iar  eu  am  glăsuit  către  dânsul: 
în  fiece  noapte  pe  aleile  din  Braavos  văd  mii  ca  acesta,  iar 
Lordul  Mării  a  râs  şi  din  acea  zi  am  fost  numit  prim- 
spadasin.  Arya  se  scarpină  pe  faţă. 

-  Nu  pricep. 

Syrio  scrâşni  din  dinţi, 

-  Pisica  era  una  obişnuită,  nimic  mai  mult.  Ceilalţi  se 
aşteptaseră  la  vreun  animal  fabulos  şi  chiar  asta  văzuseră. 
Se  tot  minunau  cât  era  de  mare.  Nu  era  însă  mai  mare  decât 
oricare  altă  pisică,  ci  doar  mai  grasă  din  cauza  obrăzniciei, 
pentru  că  Lordul  Mării  o  hrănea  de  la  masa  lui.  Ce  urechi 
mici  şi  ciudate,  spuneau  ceilalţi.  Urechile-i  fuseseră 
zdrenţuite  în  bătăile  cu  alţi  motani.  Era  în  mod  sigur  un 
motan,  însă  Lordul  Mării  îi  tot  spunea  „ea",  şi  asta  au  văzut 
şi  ceilalţi.  Mă  asculţi? 

Arya  se  gândea. 

-  Aţi  văzut  doar  ce  era,  de  fapt. 

-  Chiar  aşa.  Să  deschizi  ochii  este  tot  ce-ţi  trebuie.  Inima 
minte,  iar  mintea  ne  joacă  feste,  însă  ochii  văd  adevărul. 
Priveşte  cu  ochii.  Ascultă  cu  urechile.  Gustă  cu  gura. 
Miroase  cu  nasul.  Simte  cu  pielea.  Şi  abia  după  aceea  să 
începi  să  te  gândeşti,  după  aceea,  şi  în  acest  fel  vei  afla 
adevărul. 

-  Chiar  aşa,  zise  Arya. 

Syrio  Forel  îşi  îngădui  un  zâmbet. 

-  Mă  gândesc  că,  atunci  când  vom  ajunge  la  Winterfellul 
acela  al  tău,  va  fi  vremea  să-ţi  punem  acul  în  mână. 

-  Da!  spuse  Arya  nerăbdătoare.  Aşteptaţi  până  ce-i  arăt 
lui  Jon... 

Uriaşa  uşă  de  lemn  a  Sălii  Mici  se  deschise  în  spatele  ei, 
trântindu-se  cu  un  pocnet  răsunător.  Arya  se  răsuci  pe 
călcâie. 

Un  cavaler  al  Gărzii  Regelui  stătea  sub  arcada  boltită 
împreună  cu  cinci  soldaţi  din  gărzile  Lannister,  aliniaţi  în 
spatele  său.  Cavalerul  era  în  armură  completă,  însă  viziera 
era  ridicată.  Arya  îşi  aminti  ochii  aceia  mohorâţi  şi  favoriţii 
ruginii  de  la  vizita  lui  la  Winterfell  împreună  cu  regele:  Ser 
Meryn  Trant.  Soldaţii  cu  mantiile  purpurii  purtau  cămăşi  de 
zale  peste  platoşele  din  piele  tare  şi  coifuri  de  oţel  cu  leul  în 
creştet. 

-  Arya  Stark,  zise  cavalerul,  vino  cu  noi,  copilă. 
Arya  îşi  muşcă  buza,  bănuitoare. 

-  Ce  vreţi? 

-  Tatăl  tău  vrea  să  te  vadă. 

Arya  făcu  un  pas  înainte,  însă  Syrio  Forel  o  ţinu  de  braţ. 

-  Cum  se  face  că  Lordul  Eddard  trimite  oamenii  lui 
Lannister  în  locul  alor  săi?  Asta  mă  întreb. 

-  Vezi-ţi  de  treaba  ta,  maestre  de  dans,  spuse  Ser  Meryn. 
Nu  te  priveşte  pe  tine. 

-  Tatăl  meu  nu  v-ar  trimite  pe  voi,  spuse  Arya  apucând 
sabia  de  lemn.  Lannisterii  pufniră  în  râs. 

-  Pune  băţul  jos,  fetiţo,  îi  spuse  Ser  Meryn.  Sunt  Frate 
Credincios  al  Gărzii  Regelui,  Săbiile  Albe. 

-  La  fel  ca  Regicidul,  când  1-a  omorât  pe  bătrânul  rege, 
zise  Arya.  Nu  trebuie  să  merg  cu  tine,  dacă  nu  vreau. 

Răbdarea  lui  Ser  Meryn  Trant  se  sfârşi, 

-  Luaţi-o,  le  spuse  el  oamenilor  săi.  îşi  coborî  viziera. 

Trei  dintre  soldaţi  păşiră  înainte,  iar  cămăşile  de  zale 
zornăiră  încet,  cu  fiecare  pas.  Lui  Arya  i  se  făcu  dintr-odată 
teamă.  Teama  taie  mai  adânc  decât  săbiile,  îşi  spuse,  ca  să-şi 
încetinească  zbuciumul  inimii.  Syrio  Forel  se  interpuse  între 
ei,  ciocănind  uşor  în  cizmă  cu  vârful  săbiei  de  lemn. 

-  Opriţi-vă  acolo.  Sunteţi  bărbaţi  sau  câini,  de  ameninţaţi 
aşa  un  copil? 

-  Dă-te  la  o  parte,  moşule,  spuse  una  dintre  mantiile 
purpurii. 

Băţul  lui  Syrio  zvâcni  în  sus,  şuierând,  şi-1  lovi  în  coif. 

-  Eu  sunt  Syrio  Forel  şi  de  acum  vei  vorbi  cu  mine  cu  mai 
mult  respect. 

-  Ticălos  pleşuv!  Bărbatul  îşi  trase  sabia.  Băţul  se  puse 
din  nou  în  mişcare,  fulgerător.  Arya  auzi  o  pocnitură 
puternică  şi  sabia  căzu  zdrăngănind  pe  podeaua  de  piatră. 

-Mâna  mea!  urlă  străjerul,  ţinându-şi  degetele  rupte. 

-  Eşti  iute  pentru  un  maestru  de  dans,  observă  Ser 
Meryn. 

-  Eşti  lent  pentru  un  cavaler,  răspunse  Syrio. 

-  Ucideţi-1  pe  Braavos  şi  aduceţi-mi  fata,  porunci  cavalerul 
în  armură  albă. 

Patru  dintre  străjerii  Lannister  îşi  traseră  săbiile.  Cel  de-al 
cincilea,  cu  degetele  rupte,  scuipă  şi  scoase  cu  stânga  un 
pumnal. 

Syrio  Forel  pocni  din  dinţi,  intrând  în  poziţia  de  dansator 
pe  apă,  arătându-se  duşmanului  numai  dintr-o  parte. 

-  Arya,  copilă,  strigă  el  fără  să-şi  abată  privirea,  fără  să-şi 
ia  ochii  de  pe  Lannisteri,  am  terminat  cu  dansul  pe  ziua  de 
azi.  Cel  mai  bine  ar  fi  să  pleci  acum.  Fugi  la  tatăl  tău. 

Arya  nu  voia  să-1  părăsească,  însă  o  învăţase  să  facă  exact 
ceea  ce-i  spunea. 

-  Iute  ca  o  căprioară,  şopti  ea. 

-  Chiar  aşa,  zise  Syrio  Forel  pe  când  Lannisterii  se 
apropiau. 

Arya  se  retrase,  ţinând  strâns  în  mâini  sabia  de  lemn. 
Privindu-1  acum,  îşi  dădu  seama  că  Syrio  doar  se  jucase  cu 
ea  când  se  duelaseră.  Mantiile  purpurii  veneau  spre  el  din 
trei  părţi,  cu  săbiile  în  mâini.  Aveau  zale  pe  piept  şi  braţe,  iar 
bărbăţia  le  era  protejată  de  o  acoperitoare  de  oţel  cusută  în 
pantaloni,  însă  la  picioare  aveau  doar  piele  tare.  Mâinile  le 
erau  dezgolite,  iar  coifurile  pe  care  le  purtau  aveau  gardă  de 
protecţie  pentru  nas,  dar  nu  şi  viziere. 

Syrio  nu  aşteptă  să  vină  ei  după  el,  ci  se  răsuci  spre 
stânga.  Arya  nu  mai  văzuse  pe  nimeni  să  se  mişte  atât  de 
repede.  Stârni  cu  băţul  pe  unul  dintre  străjeri  şi,  într-o  clipă, 
se  răsuci  cu  iuţeală.  Dezechilibrat,  cel  de-al  doilea  soldat  se 
lovi  de  primul.  Syrio  îi  puse  o  cizmă  în  spate  şi  cele  două 
mantii  purpurii  căzură  împreună.  Cel  de-al  treilea  străjer  se 

547 


repezi  cu  un  salt  spre  ei,  lovind  spre  capul  dansatorului  pe 
apă.  Syrio  se  feri  de  sabie  şi  izbi  în  sus.  Străjerul  căzu 
urlând  de  durere,  iar  sângele  îi  gâlgâi  din  gaura  umedă  şi 
roşiatică  unde-i  fusese  ochiul  stâng. 

Bărbaţii  căzuţi  se  ridicau  însă.  Syrio  îl  lovi  pe  unul  în  faţă 
şi-i  smulse  coiful  de  oţel  de  pe  cap.  Cel  cu  pumnalul  lovi. 
Syrio  pară  atacul  cu  coiful  şi-i  zdrobi  rotula  cu  băţul. 
Ultimul  străjer  strigă  un  blestem  şi  se  repezi  înainte,  lovind 
cu  sabia  cu  ambele  mâini.  Syrio  se  rostogoli  spre  dreapta; 
izbitura  îl  prinse  pe  cel  fără  coif  între  gât  şi  umăr,  pe  când  se 
chinuia  să  se  ridice  în  picioare.  Sabia  străpunse  zalele  şi 
pielea  şi  carnea.  Bărbatul  căzut  în  genunchi  urlă.  înainte  ca 
ucigaşul  său  să-şi  poată  trage  sabia  din  el,  Syrio  îl  lovi  în 
gât.  Străjerul  scoase  un  strigăt  înăbuşit  şi  se  dădu  înapoi, 
clătinându-se,  ţinându-se  de  gât,  cu  faţa  înnegrindu-i-se. 

Cinci  erau  deja  la  pământ,  morţi  sau  pe  moarte,  când 
Arya  ajunse  la  uşa  din  spate,  care  dădea  în  bucătărie,  îl  auzi 
pe  Ser  Meryn  Trant  blestemând. 

-  Nătărăi  afurisiţi,  înjură  el,  trăgând  din  teacă  sabia 
lungă. 

Syrio  Forel  îşi  reluă  postura  şi  pocni  din  dinţi. 

-  Arya,  copilă,  strigă  el,  pleacă  acum. 

Priveşte  cu  ochii,  spusese  el.  Şi  văzu:  cavalerul  în  armura 
sa  alburie,  înzăuat  din  cap  până-n  picioare,  cu  gâtul  şi 
mâinile  protejate  de  metal,  cu  ochii  ascunşi  de  coiful  alb  şi 
ridicat,  cu  sabia  de  oţel  în  mâna.  împotriva  lui:  Syrio,  în 
vestă  de  piele,  cu  o  sabie  de  lemn  în  mână. 

-  Syrio,  fugi!  ţipă  ea. 

-  Primul  spadasin  din  Braavos  nu  fuge,  replică  el  pe  când 
Ser  Meryn  încercă  să-1  lovească.  Syrio  se  feri  dansând,  iar 
băţul  i  se  rotea  nedesluşit.  într-o  clipă,  abătuse  lovituri 
asupra  tâmplei,  cotului  şi  gâtului  cavalerului,  lemnul 
răsunând  la  contactul  cu  metalul  coifului,  al  mănuşii  şi  al 
apărătorii  pentru  gât.  Arya  rămăsese  încremenită.  Ser  Meryn 
înainta;  Syrio  se  retrase.  Pară  următoarea  lovitură  şi  se 
răsuci  o  clipă,  deviind-o  pe  cea  de-a  treia.  A  patra  tăie  băţul 
în  două,  spulberând  lemnul  şi  forfecând  miezul  de  plumb. 

Scâncind,  Arya  se  răsuci  şi  o  luă  la  fugă.  Străbătu 
bucătăriile  şi  cămara,  orbită  de  panică,  împleticindu-se 
printre  bucătari  şi  ucenici.  Un  ajutor  de  brutar  îi  sări  în  faţă, 
ţinând  o  tavă  de  lemn.  Arya  o  dădu  peste  cap,  împrăştiind  pe 

548 


podea  franzele  înmiresmate  şi  pâine  proaspăt  coaptă.  Auzi 
strigăte  în  urma  ei  pe  când  se  strecură  pe  lângă  un  măcelar 
corpolent,  care  stătea  ameninţător  cu  un  satâr  în  mâini. 
Avea  braţele  roşii  până  la  coate. 

Tot  ce  o  învăţase  Syrio  Forel  îi  gonea  prin  minte.  Iute  ca  o 
căprioara.  Tăcută  ca  umbra.  Frica  taie  mai  adânc  decât 
săbiile.  Vicleană  ca  şarpele.  Calmă  ca  apa  liniştită.  Frica  taie 
mai  adânc  decât  săbiile.  Puternică  precum  ursul.  Feroce  ca  o 
lupoaică.  Frica  taie  mai  adânc  decât  săbiile.  Omul  care  se 
teme  să  piardă  a  şi  pierdut  deja.  Frica  taie  mai  adânc  decât 
săbiile.  Frica  taie  mai  adânc  decât  săbiile.  Frica  taie  mai 
adânc  decât  săbiile.  Frica  taie  mai  adânc  decât  săbiile. 
Mânerul  săbiei  sale  de  lemn  era  lipicios  din  cauza 
transpiraţiei,  iar  Arya  gâfâia  când  ajunse  la  treptele  din  turn. 
Pentru  o  clipă,  îngheţă.  Sus  sau  jos?  Dacă  o  lua  în  sus,  ar  fi 
ajuns  pe  podul  acoperit  care  se  întindea  pe  deasupra  curţii 
spre  Turnul  Mâinii,  însă  pe  acest  drum  s-ar  aştepta  ei  să  o 
ia,  mai  mult  ca  sigur.  Să  nu  faci  vreodată  ceea  ce  se  aşteaptă 
alţii,  îi  spusese  Syrio  o  dată.  Arya  o  luă  în  jos,  sărind  peste 
treptele  înguste  din  piatră,  câte  două  sau  trei  deodată.  Ieşi 
într-o  pivniţă  cavernoasă,  boltită,  plină  de  butoaie  de  bere 
puse  unul  peste  altul  pe  o  înălţime  de  trei  metri.  Singura 
lumină  venea  prin  ferestruicile  înguste  aflate  sus,  pe  ziduri. 

Pivniţa  era  o  fundătură.  Nu  mai  era  nici  o  cale  de  ieşire,  în 
afară  de  cea  pe  care  venise.  Nu  mai  îndrăznea  să  se  întoarcă 
din  nou  pe  trepte,  dar  nici  nu  putea  rămâne  aici.  Trebuia  să- 
şi  găsească  tatăl  şi  să-i  spună  ce  se  întâmplase.  Tatăl  ei  o  va 
proteja. 

Arya  îşi  înfipse  sabia  de  lemn  la  cingătoare  şi  începu  să  se 
caţere,  sărind  din  butoi  în  butoi  până  ce  putu  ajunge  la 
fereastră.  Apucându-se  de  piatră  cu  ambele  mâini,  se  trase 
în  sus.  Zidul  avea  o  grosime  de  un  metru,  iar  fereastra  era 
un  tunel  oblic,  orientat  în  sus.  Arya  se  târî  spre  lumina  zilei. 
Când  ajunse  la  nivelul  solului,  se  uită  prin  curte,  spre 
Turnul  Mâinii. 

Poarta  solidă  de  lemn  era  sfărâmată,  de  parcă  ar  fi  fost 
lovită  cu  securile.  Un  bărbat  zăcea  mort,  întins  cu  faţa  în  jos 
pe  trepte,  cu  mantia  prinsă  sub  el,  iar  spatele  cămăşii  sale 
de  zale  era  plin  de  sânge.  Văzu,  cuprinsă  dintr-odată  de 
groază,  că  mantia  cadavrului  era  din  lână  cenuşie,  tivită  cu 
mătase  albă.  Nu  putea  spune  cine  era  bărbatul. 

-  Nu,  şopti  ea. 

Ce  se  întâmpla?  Unde  era  tatăl  ei?  De  ce  veniseră  după  ea 
mantiile  roşii?  îşi  aminti  ce  spusese  bărbatul  cu  barba 
galbenă,  în  ziua  în  care  descoperise  monştrii:  Dacă  o  Mână 
poate  muri,  de  ce  nu  şi  o  alta?  Arya  simţi  lacrimile 
adunându-i-se  în  ochi.  îşi  ţinu  respiraţia  ca  să  poată 
asculta.  Auzea  zarva  unei  lupte,  urlete,  strigăte,  zăngănitul 
oţelului  pe  oţel  răsunând  pe  ferestrele  Turnului  Mâinii.  Nu 
se  putea  duce  înapoi.  Tatăl  ei... 

Arya  închise  ochii.  Pentru  o  clipă  fu  prea  înspăimântată 
ca  să  se  poată  mişca.  îi  uciseseră  pe  Jory  şi  Wyl  şi  Heward  şi 
pe  străjerul  de  pe  trepte,  indiferent  cine  fusese  acesta.  îl 
puteau  ucide  şi  pe  tatăl  ei,  dar  şi  pe  ea,  dacă  ar  fi  prins-o. 

-  Frica  taie  mai  adânc  decât  săbiile,  zise  ea  cu  voce  tare, 
însă  nu  putea  să  se  prefacă  a  fi  dansator  pe  apă;  Syrio 
fusese  dansator  pe  apă,  iar  cavalerul  alb  îi  ucisese,  probabil, 
iar  ea  nu  era  decât  o  fetiţă  cu  o  sabie  de  lemn,  singură  şi 
înspăimântată. 

Se  târî  până  în  curte,  uitându-se  cu  teamă  în  jurul  ei  în 
timp  ce  se  ridică  în  picioare.  Castelul  părea  pustiu. 
Fortăreaţa  Roşie  nu  era  niciodată  pustie.  Toţi  oamenii 
trebuie  că  se  ascundeau  în  casele  lor,  cu  uşile  zăvorâte.  Arya 
privi  în  sus,  tânjind  după  camera  ei  de  dormit,  apoi  se 
îndepărtă  de  Turnul  Mâinii,  ţinându-se  aproape  de  zid  pe 
când  aluneca  dintr-o  umbră  într-alta.  îşi  spuse  că  se  furişa 
după  pisici...  cu  deosebirea  că  acum  pisica  era  chiar  ea,  iar 
dacă  o  prindeau,  ar  fi  ucis-o. 

Strecurându-se  printre  clădiri  şi  sărind  peste  ziduri, 
ţinându-şi  mereu  spatele  spre  pereţi  oricând  era  posibil, 
pentru  a  nu  fi  luată  prin  surprindere,  Arya  ajunse  la  grajduri 
aproape  fără  nici  un  incident.  Zeci  de  mantii  aurii,  în  cămăşi 
de  zale,  alergau  pe  lângă  ea  pe  când  traversă  curtea 
interioară,  dar  cum  nu  ştia  de  care  parte  erau,  se  ţinu  în 
umbră  şi  le  lăsă  să  treacă. 

Hullen,  care  fusese  grăjdar-şef  la  Winterfell  de  când  îşi 
amintea  ea,  zăcea  prăbuşit  la  pământ,  lângă  porţile 
grajdului.  Fusese  înjunghiat  de  atâtea  ori,  încât  părea  că 
tunica  lui  fusese  ţesută  cu  flori  stacojii.  Arya  era  sigură  că 
era  mort,  însă  când  se  apropie,  ochii  lui  se  deschiseră. 

-  Arya,  du-te,  şopti  el.  Trebuie...  să-1  previi...  pe...  tatăl 
tău... 

Din  gură  îi  ieşi  o  spuzeală  de  spumă  sângerie.  Grăjdarul 
închise  din  nou  ochii  şi  nu  mai  spuse  nimic. 

înăuntru  erau  mai  multe  cadavre:  un  îngrijitor  de  cai  cu 
care  se  jucase  şi  trei  dintre  străjerii  tatălui  ei.  O  căruţă, 
încărcată  cu  cutii  şi  cufere,  zăcea  abandonată  lângă  poarta 
grajdului.  Bărbaţii  ucişi  o  încărcau  pentru  călătoria  spre 
docuri  când  fuseseră  atacaţi.  Arya  se  strecură  mai  aproape. 
Unul  dintre  cadavre  era  al  lui  Desmond,  care-i  arătase  sabia 
sa  lungă  şi-i  promisese  că-1  va  proteja  pe  tatăl  ei.  Zăcea  pe 
spate,  holbându-se  în  gol,  spre  tavan,  în  timp  ce  muştele  îi 
umpleau  ochii.  Aproape  de  el  se  afla  un  alt  cadavru,  al  unui 
bărbat  cu  mantia  purpurie  şi  coiful  cu  leu  în  creştet  al  Casei 
Lannister.  Numai  unul,  însă.  Chiar  şi  unul  din  nord  face  cât 
zece  dintre  aceşti  lefegii  din  sud,  îi  spusese  Desmond. 

-  Mincinosule!  spuse  ea  lovindu-i  cadavrul,  cuprinsă  de  o 
furie  subită. 

Animalele  erau  neliniştite  în  nişele  lor,  nechezând  şi 
fornăind  la  mirosul  sângelui.  Singurul  plan  al  Aryei  era  să 
înşeueze  un  cal  şi  să  fugă  departe  de  castel  şi  de  oraş.  Tot  ce 
trebuia  să  facă  era  să  se  ţină  pe  drumul  regelui  şi  va  ajunge 
la  Winterfell.  Luă  un  căpăstru  şi  un  harnaşament  de  pe 
perete. 

Pe  când  trecu  prin  spatele  căruţei,  un  cufăr  căzut  îi  atrase 
atenţia.  Probabil  fusese  doborât  în  timpul  luptei,  sau  scăpat 
pe  când  era  încărcat.  Lemnul  se  crăpase,  capacul  se 
deschisese,  lăsând  conţinutul  să  se  risipească  pe  pământ. 
Arya  recunoscu  mătăsuri  şi  satinuri  şi  catifele  pe  care  nu  le 
purtase  niciodată.  I-ar  trebui  haine  călduroase  pe  drumul 
regelui,  deşi... 

îngenunche  în  noroi,  printre  hainele  risipite.  Găsi  o 
mantie  grea  de  lână,  o  fustă  de  catifea  şi  o  tunică  de  mătase, 
o  rochie  pe  care  mama  ei  o  brodase  pentru  ea,  o  brăţară  de 
argint  pe  care  ar  putea-o  vinde.  Dând  capacul  spart  la  o 
parte,  se  apucă  să  scotocească  prin  cufăr  după  Ac.  îl 
ascunsese  aproape  de  fund,  sub  toată  încărcătura,  însă 
lucrurile  ei  se  amestecaseră  când  cufărul  fusese  aruncat. 
Pentru  o  clipă,  Arya  se  temu  că  altcineva  găsise  sabia  şi  o 
furase.  Apoi,  degetele  ei  dădură  de  duritatea  metalului  sub  o 
rochie  de  satin. 

-  Ia  uite-o,  şuieră  o  voce  în  apropierea  ei. 

Surprinsă,  Arya  se  răsuci  brusc.  Unul  dintre  băieţii  de 

grajd  stătea  în  spatele  ei,  cu  un  zâmbet  afectat  pe  faţă;  bluza 
albă,  murdară,  îi  ieşea  pe  sub  jacheta  jegoasă.  Cizmele  sale 
erau  pline  de  bălegar,  iar  într-o  mână  ţinea  o  furcă. 

-  Cine  eşti  tu?  întrebă  ea. 

-  Nu  mă  cunoaşte,  zise  el,  însă  eu  o  cunosc,  oh,  şi  încă 
cum.  Fata- lup. 

-  Ajută-mă  să  înşeuez  un  cal,  se  rugă  Arya,  căutând  din 
nou  în  cufăr,  scotocind  după  Ac.  Tatăl  meu  este  Mâna 
Regelui,  te  va  răsplăti. 

-  Tatăl  tău  este  mort,  zise  băiatul.  îşi  târşâi  picioarele  spre 
ea.  Regina  va  fi  cea  care  mă  va  răsplăti.  Vino  aici,  fetiţo. 

-  Ţine-te  departe!  Degetele  ei  se  strânseră  pe  mânerul 
Acului. 

-  Iar  eu  spun,  vino! 

O  apucă  de  braţ,  strâns.  Tot  ce  o  învăţase  Syrio  Forel 
dispăru  într-o  clipă.  într-un  moment  de  spaimă  bruscă, 
singura  lecţie  pe  care  şi-o  putu  aminti  era  cea  pe  care  i-o 
dăduse  Jon  Snow,  prima. 

îl  lovi  cu  vârful  ascuţit,  împingând  lama  în  sus  cu  o  forţă 
sălbatică,  dată  de  frică.  Acul  pătrunse  prin  vesta  de  piele  şi 
prin  carnea  albă  a  pântecului  şi  ieşi  între  omoplaţi.  Băiatul 
scăpă  furca  şi  scoase  un  sunet  moale,  ceva  între  un  icnet  şi 
un  oftat.  Mâinile  sale  se  strânseră  pe  lamă. 

-  Oh,  zeilor,  gemu  el,  pe  când  bluza  de  dedesubt  începu  să 
se  înroşească.  Scoate-o. 

Când  o  trase  afară  din  el,  băiatul  muri. 

Caii  nechezau  puternic.  Arya  se  ridică  de  lângă  cadavru, 
rămânând  nemişcată  şi  înfricoşată  înaintea  morţii.  Sângele 
ţâşnise  din  gura  băiatului  când  se  prăbuşise,  iar  acum  mai 
mult  curgea  din  tăietura  din  burtă,  băltind  sub  cadavru. 
Palmele  erau  tăiate  acolo  unde  strânsese  sabia.  Ea  se  dădu 
încet  înapoi,  cu  Acul  înroşit  în  mâini.  Trebuia  să  scape  de 
aici,  să  fugă  undeva  departe,  undeva  unde  să  fie  dincolo  de 
ochii  acuzatori  ai  băiatului  de  grajd. 

înşfacă  din  nou  căpăstrul  şi  hamurile  şi  alergă  la  iapa  ei, 
însă  pe  când  ridica  şaua  pe  spatele  calului,  îşi  dădu  seama, 
cu  o  spaimă  rece,  că  porţile  castelului  vor  fi  închise.  Chiar  şi 
uşile  din  spate  erau,  în  mod  sigur,  păzite.  Poate  că  străjerii 
nu  o  vor  recunoaşte.  Dacă-şi  vor  închipui  că  este  băiat, 
poate  că  o  vor  lăsa...  Nu,  în  mod  sigur  aveau  ordine  să  nu 
lase  pe  nimeni  afară,  nu  ar  mai  fi  contat  dacă  o  cunoşteau 

sau  nu. 

însă  mai  era  o  cale  de  ieşire  din  castel. . . 

Şaua  alunecă  din  mâinile  Aryei  şi  căzu  cu  o  bufnitură 
înfundată  şi  un  norişor  de  praf.  Ar  mai  putea  găsi,  oare, 
încăperea  cu  monştri?  Nu  era  sigură,  însă  ştia  că  trebuia  să 
încerce. 

Luă  veşmintele  pe  care  le  adunase  şi-şi  puse  o  mantie, 
ascunzând  Acul  între  faldurile  ei.  Făcu  sul  şi  legă  restul 
hainelor.  Cu  bocceaua  sub  braţ,  se  strecură  spre  capătul 
celălalt  al  grajdului.  Descuind  uşa  din  spate,  privi  neliniştită 
afară.  Putea  auzi  la  distanţă  zarva  luptelor  cu  sabia  şi  vaietul 
înfiorător  al  unui  bărbat  răsunând  în  toată  curtea.  Trebuia 
acum  să  coboare  treptele  în  serpentină,  dincolo  de  bucătăria 
mică  şi  de  ţarcul  cu  porci,  aşa  cum  făcuse  ultima  dată,  când 
gonise  după  motanul  acela...  numai  că  asta  o  obliga  să 
treacă  pe  lângă  cazarma  mantiilor  aurii.  Nu  putea  merge  pe 
acolo.  Arya  încercă  să  se  gândească  la  o  altă  cale.  Dacă 
traversa  spre  partea  cealaltă  a  castelului,  s-ar  putea  strecura 
de-a  lungul  zidului  dinspre  râu  şi  prin  mica  grădină  a 
zeilor...  însă  în  primul  rând  va  trebui  să  traverseze  curtea, 
sub  ochii  gărzilor  de  pe  metereze. 

Nu  mai  văzuse  niciodată  atât  de  mulţi  străjeri  pe  ziduri. 
Majoritatea  erau  mantii  aurii,  înarmaţi  cu  suliţe.  Unii  dintre 
ei  o  cunoşteau  din  vedere.  Oare  ce  ar  face  dacă  ar  vedea-o 
alergând  prin  curte?  Ar  părea  atât  de  mică  de  acolo  de  sus, 
ar  putea  ei  să-şi  dea  seama  cine  era?  Le-ar  păsa  oare? 

Trebuia  să  plece  acum,  dar  când  sosi  clipa,  fu  prea 
speriata  ca  sa  se  pună  în  mişcare. 

Calmă  ca  apa  liniştită,  îi  şopti  un  glas  la  ureche.  Arya  era 
atât  de  uluită,  încât  aproape  că  scăpă  bocceaua. 

Privi  în  jur,  însă  în  grajd  nu  mai  era  nimeni  în  afară  de  ea, 
de  cai  şi  de  bărbaţii  morţi. 

Tăcută  ca  umbra,  auzi  din  nou.  Era  vocea  ei  sau  a  lui 
Syrio?  N-ar  fi  putut  spune,  dar  vocea  îi  linişti  temerile. 

Ieşi  din  grajd.  Era  lucrul  cel  mai  înspăimântător  pe  care-1 
făcuse  vreodată.  Ar  fi  vrut  să  fugă  şi  să  se  ascundă,  dar  se 
forţă  să  meargă  de-a  lungul  curţii,  încet,  punând  un  picior 
înaintea  celuilalt  de  parcă  ar  fi  avut  tot  timpul  de  pe  lume  şi 
nici  un  motiv  să  se  teamă  de  cineva.  Credea  că  le  putea  simţi 
privirile  asupra  ei,  ca  nişte  gângănii  târându-se  pe  sub  pielea 
ei,  sub  veşminte.  Nu  privi  nici  o  clipă  în  sus.  Dacă  i-ar  fi 

văzut  uitându-se  la  ea,  tot  curajul  ar  fi  părăsit-o,  ştia  asta,  şi 
atunci  ar  scăpa  bocceaua  cu  haine  şi  ar  alerga  plângând,  ca 
un  copil,  iar  ei  i-ar  veni  de  hac.  Aşa  că-şi  menţinu  privirea  în 
jos.  Când  ajunse  în  umbra  septului  regal,  în  partea  cealaltă 
a  curţii,  era  îngheţată  din  cauza  transpiraţiei  reci,  însă 
nimeni  nu  dăduse  alarma. 

Septul  era  deschis  şi  pustiu.  înăuntru,  vreo  cincizeci  de 
lumânări  pentru  rugăciuni  ardeau  într-o  tăcere  înmiresmată. 
Arya  îşi  zise  că  zeilor  nu  le  va  păsa  dacă-şi  însuşea  două.  Le 
ascunse  în  mâneci  şi  ieşi  pe  o  fereastră  din  spate.  Să  se 
furişeze  înapoi  pe  aleea  unde  îl  prinsese  la  înghesuială  pe 
motanul  cu  o  singură  ureche  fu  uşor,  dar  după  asta  se 
rătăci.  Sări  din  fereastră  în  fereastră,  încalecă  ziduri  şi  simţi 
drumul  spre  pivniţele  întunecate,  tăcută  ca  o  umbră.  La  un 
moment  dat  auzi  o  femeie  plângând.  îi  trebui  mai  mult  de  o 
oră  ca  să  găsească  fereastra  lungă  şi  îngustă  care  se 
deschidea  spre  pivniţa  în  care  aşteptau  monştrii. 

îşi  aruncă  bocceaua  prin  geam  şi  se  aplecă  să-şi  aprindă 
lumânarea.  Asta  era  ceva  riscant;  focul  pe  care  şi-1  amintea 
ea  arsese  până  la  ultimul  tăciune  şi,  în  vreme  ce  sufla  în  jar 
pentru  a-i  reaprinde,  auzi  voci.  Făcându-şi  palmele  căuş  în 
jurul  lumânării,  ieşi  pe  fereastră  când  vocile  se  apropiară  de 
uşă,  fără  să  poată  măcar  să  vadă  cine  era. 

De  data  asta,  monştrii  nu  o  înspăimântau.  I  se  păreau 
aproape  ca  nişte  prieteni  vechi.  îşi  ridică  lumânarea 
deasupra  capului.  Cu  fiecare  pas  pe  care-1  făcea,  umbrele  se 
mişcau  pe  pereţi,  de  parcă  s-ar  fi  întors  ca  sa-i  privească 
trecerea. 

-  Balauri,  şopti  ea. 

Trase  Acul  de  sub  mantie.  Sabia  subţire  părea  foarte 
mică,  iar  dragonii  foarte  mari;  totuşi,  cumva,  Arya  se  simţea 
mai  bine  cu  arma  în  mână. 

Sala  lungă  şi  lipsită  de  ferestre  de  dincolo  de  uşă  era  la  fel 
de  întunecată  precum  şi-o  amintea  ea.  Ţinea  Acul  în  mâna 
stângă,  mâna  în  care  purta  de  obicei  sabia,  iar  în  dreapta, 
lumânarea.  Ceara  fierbinte  i  se  prelingea  peste  încheieturile 
degetelor.  Intrarea  în  puţ  şi-o  amintea  la  stânga,  aşa  că  Arya 
o  luă  la  dreapta.  O  parte  din  ea  ar  fi  vrut  s-o  ia  la  goană, 
însă  îi  era  teamă  să  nu-şi  stingă  lumânarea.  Auzi  chiţcăitul 
îndepărtat  al  şobolanilor  şi  văzu  o  pereche  de  ochi  minusculi 
licărind  la  marginea  cercului  de  lumină,  însă  şobolanii  nu  o 

speriau;  altele,  da.  I-ar  fi  fost  atât  de  uşor  să  se  ascundă  aici, 
aşa  cum  se  ascunsese  de  vrăjitor  şi  de  bărbatul  cu  barba 
bifurcată.  Aproape  că-1  văzu  pe  băiatul  de  grajd  sprijinit  de 
perete,  cu  mâinile  strânse  ca  nişte  gheare,  cu  sângele  încă 
scurgându-i-se  din  tăieturile  adânci  de  la  palme,  acolo  unde- 
1  tăiase  Acul.  S-ar  fi  putut  s-o  aştepte  şi  s-o  înhaţe  în 
momentul  când  va  trece  prin  dreptul  său.  I-ar  fi  putut  vedea 
lumânarea  încă  de  departe.  Poate  că  s-ar  descurca  mai  bine 
fără  lumină. . . 

Frica  taie  mai  adânc  decât  săbiile,  zise  vocea  tăcută  din 
mintea  ei.  Dintr-odată,  Arya  îşi  aminti  de  criptele  de  la 
Winterfell.  Erau  mult  mai  înspăimântătoare  decât  acest  loc, 
îşi  spuse  ea.  Fusese  doar  o  fetiţă  atunci  când  le  văzuse 
pentru  prima  dată.  Fratele  ei,  Robb,  îi  dusese  acolo,  pe  ea  şi 
pe  Şansa  şi  bebeluşul  Bran,  care  nu  era  mai  mare  decât  era 
acum  Rickon.  Aveau  doar  o  singură  lumânare  între  ei,  iar 
ochii  lui  Bran  deveniseră  mari  cât  nişte  farfurii  când  se 
holba  la  chipurile  împietrite  ale  Regilor  din  Winter,  cu  lupii 
la  picioare  şi  săbiile  de  fier  în  poală. 

Robb  îi  condusese  până  la  capăt,  trecând  dincolo  de 
Bunicul  şi  de  Brandon  şi  de  Lyanna,  pentru  a  le  arăta 
propriile  lor  morminte.  Şansa  se  tot  uita  la  lumânarea  mică 
şi  groasă,  neliniştită  că  s-ar  putea  stinge.  Bătrâna  Nan  îi 
spusese  că  acolo,  jos,  erau  păianjeni  şi  şobolani  mari  cât 
nişte  câini.  Robb  zâmbise  când  ea  îi  povestise  asta. 

-  Există  lucruri  mult  mai  rele  decât  păianjenii  sau 
şobolanii,  şoptise  el.  Pe  aici  merg  morţii. 

Spusese  asta  tocmai  când  auziseră  un  zgomot,  jos  şi 
adânc,  înfiorător.  Copilaşul  Bran  strânsese  mâna  Aryei. 

Când  spiritul  ieşise  din  mormântul  deschis,  alb  şi  urlând 
după  sânge,  Şansa  alergase  ţipând  pe  scări,  iar  Bran  se 
lipise  de  piciorul  lui  Robb,  scâncind.  Arya  îşi  păstrase 
cumpătul  şi-i  dădu  spiritului  un  pumn.  Era  doar  Jon, 
acoperit  cu  făină. 

-  Prostule,  îi  spusese  ea,  ai  speriat  copilul,  însă  Jon  şi 
Robb  se  puseseră  pe  râs,  iar  nu  peste  mult  timp  Bran  şi  Arya 
li  se  alăturaseră. 

Amintirea  o  făcu  să  zâmbească,  iar  după  aceea,  bezna  nu 
mai  ascundea  nici  un  fel  de  spaime  pentru  ea.  Băiatul  de 
grajd  era  mort,  îl  omorâse  ea,  iar  dacă  avea  de  gând  să-i  sară 
în  cale,  îl  va  omorî  din  nou.  Pleca  acasă.  Totul  va  fi  mai  bine 

555 


odată  ce  va  fi  din  nou  acasă,  în  siguranţă  în  spatele  marilor 
ziduri  cenuşii  din  granit  de  la  Winterfell. 

Paşii  ei  se  reverberau  în  ecouri  stinse,  grăbindu-se 
înaintea  ei,  pe  măsură  ce  Arya  se  afundă  tot  mai  mult  în 
beznă. 

ŞANSA 


Veniră  după  Şansa  în  a  treia  zi. 

Ea  alese  o  rochie  simplă,  din  lână  de  un  cenuşiu-închis, 
croită  simplu,  dar  cu  broderii  bogate  în  jurul  gulerului  şi  al 
mânecilor.  îşi  simţea  degetele  îngroşate  şi  neîndemânatice  pe 
când  se  chinuia  cu  clemele  de  argint,  fără  ajutorul 
servitorilor.  Jeyne  Poole  fusese  închisă  împreună  cu  ea,  însă 
îi  era  nefolositoare.  Faţa  ei  era  umflată  de  atâta  plâns  şi  se 
părea  că  nu  se  mai  putea  opri  să  bocească  după  tatăl  ei. 

-  Sunt  sigură  că  tatăl  tău  este  bine,  îi  spuse  Şansa  după 
ce  reuşise,  în  cele  din  urmă,  să-şi  închidă  corect  rochia.  Am 
să-i  cer  reginei  să  te  lase  să-1  vezi. 

Se  gândise  că  blândeţea  ar  putea  să-i  ridice  lui  Jeyne 
moralul,  însă  cealaltă  fată  privi  doar  spre  ea  cu  ochii  roşii  şi 
umflaţi,  începând  să  plângă  şi  mai  tare.  Era  aşa  o  copilă! 

Şi  Şansa  plânsese,  în  prima  zi.  Chiar  în  interiorul  zidurilor 
solide  ale  Avanpostului  lui  Maegor,  cu  uşa  închisă  şi 
zăvorâtă,  era  greu  să  nu  fii  înspăimântat  când  începuse 
masacrul.  Crescuse  în  zăngănitul  armelor  din  curte  şi  abia 
dacă  existase  o  zi  din  viaţa  ei  în  care  nu  se  auziseră  săbiile 
lovindu-se  una  de  alta,  dar,  ştiind  că  acum  lupta  era 
adevărată,  lucrurile  erau  complet  diferite.  Auzise  totul,  aşa 
cum  nu  mai  auzise  niciodată  înainte,  şi  mai  răsunaseră  şi 
alte  zgomote,  gemete  de  durere,  sudălmi  furioase,  strigăte  de 
ajutor  şi  gemetele  răniţilor  şi  ale  celor  care  mureau.  în 
cântece,  cavalerii  nu  strigau  niciodată  şi  nici  nu  cerşeau 
îndurare. 

Aşa  că  plânsese,  rugându-se  de  ei  prin  uşa  încuiată  să-i 
spună  ce  se  întâmpla,  strigând  după  tatăl  ei,  după  Septa 
Mordane,  după  rege,  după  prinţul  ei  galant.  Dacă  străjerii 
care  o  păzeau  îi  auziseră  rugăminţile,  nu  ştia,  pentru  că  nu-i 
răspunseseră  niciodată.  Singura  dată  când  se  deschisese 
uşa  fusese  târziu,  noaptea  trecută,  când  i-o  aduseseră  pe 
Jeyne  Poole,  lovită  şi  tremurând. 

-  îi  omoară  pe  toţi,  ţipase  la  ea  fiica  administratorului.  Şi 
începuse  să  povestească.  Câinele  dărâmase  uşa  cu  un  ciocan 
de  luptă.  Erau  cadavre  pe  scara  Turnului  Mâinii,  iar  treptele 
erau  năclăite  de  sânge.  Şansa  îşi  ştersese  propriile  ei  lacrimi 
şi  se  chinuise  să-şi  consoleze  prietena.  Se  duseseră  la 
culcare  în  acelaşi  pat,  îmbrăţişate  ca  două  surori. 

A  doua  zi  fusese  chiar  mai  îngrozitoare.  Camera  în  care 
fuseseră  încuiate  era  în  vârful  celui  mai  înalt  turn  al 
Avanpostului  lui  Maegor.  De  la  fereastră  putuse  vedea  că 
grilajul  greu  de  fier  din  turnul  de  pază  de  la  poartă  era  lăsat 
jos,  iar  podul  mobil  fusese  coborât  peste  şanţul  adânc,  secat, 
care  separa  fortăreţele  concentrice  de  castelul  principal. 
Străjerii  Lannister  cutreierau  meterezele  cu  suliţe  şi  arbalete 
în  mâini.  Luptele  se  terminaseră,  iar  o  linişte  de  mormânt  se 
pogorâse  asupra  Fortăreţei  Roşii.  Singurele  zgomote  erau 
cele  produse  de  gemetele  şi  smiorcăielile  nesfârşite  ale  lui 
Jeyne. 

Li  se  aducea  hrană,  brânză  tare,  pâine  proaspăt  coaptă  şi 
lapte  la  dejun,  pui  fript  cu  legume  la  prânz  şi  o  cină  târzie  cu 
vită  şi  fiertură  de  ovăz,  însă  servitorii  care  veneau  cu 
mâncarea  nu  răspundeau  la  întrebările  Şansei. 

Seara,  nişte  femei  îi  aduseseră  haine  din  Turnul  Mâinii  şi 
unele  lucruri  pentru  Jeyne,  însă  ele  păreau  aproape  la  fel  de 
îngrozite  ca  Jeyne,  iar  când  încercase  să  le  vorbească, 
fugiseră  de  lângă  ea,  de  parcă  ar  fi  avut  ciumă. 

Străjerii  de  la  uşă  refuzau  în  continuare  să  le  lase  să 
părăsească  încăperea. 

-  Vă  rog,  trebuie  să  vorbesc  din  nou  cu  regina,  le  spunea 
Şansa,  aşa  cum  le  spusese  tuturor  celor  pe  care-i  văzuse  în 
ziua  aceea.  Va  dori  să  vorbească  cu  mine,  ştiu  că  da. 
Spuneţi-i  că  vreau  s-o  văd,  vă  rog.  Dacă  nu  regina,  atunci 
Prinţul  Joffrey,  dacă  sunteţi  drăguţi.  Ne  vom  căsători  când 
vom  fi  mari. 

La  lăsarea  serii,  în  cea  de-a  doua  zi,  începu  să  bată  un 
clopot  mare.  Glasul  său  era  adânc  şi  sonor,  iar  dangătul  lui 
o  umplu  pe  Şansa  de  un  simţământ  de  sfârşeală.  Dangătul 
nu  mai  contenea,  iar  după  o  vreme,  auziră  alte  clopote 
răspunzând  dinspre  Marele  Templu  al  lui  Baelor,  pe  Dealul 
lui  Visenya.  Sunetul  se  rostogolea  prin  oraş  ca  un  tunet, 
avertizând  asupra  furtunii  care  stătea  să  vină. 

-  Ce-i  asta?  întrebă  Jeyne,  acoperindu-şi  urechile.  De  ce 
bat  clopotele? 

-  Regele  e  mort.  Şansa  n-ar  fi  putut  spune  cum  ştia  asta, 
dar  ştia.  Dangătul  lent,  nesfârşit,  umplea  încăperea  lor  ca  un 
bocet  funebru.  Năvăliseră  duşmanii  în  castel  şi  îl  uciseseră 
pe  regele  Robert?  Ce  înţeles  aveau  luptele  pe  care  le 
auziseră? 

558 


Se  duse  la  culcare  plină  de  îndoieli,  neliniştită  şi 
temătoare.  Era  frumosul  ei  Joffrey  rege  acum?  Sau  îl 
omorâseră  şi  pe  el?  îi  era  teamă  pentru  el,  şi  pentru  tatăl  ei. 
Dacă  i-ar  spune  cineva  ce  se  întâmpla... 

în  noaptea  aceea,  Şansa  îl  visă  pe  Joffrey  pe  tron,  iar  pe 
ea  aşezată  lângă  el,  într-o  robă  ţesută  cu  aur.  Avea  o  coroană 
pe  cap,  iar  toţi  cei  pe  care-i  cunoscuse  vreodată  se  înfăţişau 
înaintea  ei,  pentru  a  se  aşeza  într-un  genunchi, 
prezentându-şi  urările. 

în  dimineaţa  următoare,  dimineaţa  celei  de-a  treia  zi,  Ser 
Boros  Blount,  din  Garda  Regelui,  veni  s-o  conducă  la  regină. 
Ser  Boros  era  un  bărbat  urât,  cu  pieptul  lat  şi  picioarele 
scurte  şi  strâmbe.  Avea  un  nas  plat,  era  fălcos  şi  cu  obrajii 
pungiţi,  cu  păr  cărunt  şi  ţepos.  Astăzi  purta  catifea  albă,  iar 
mantia  sa  ca  neaua  era  prinsă  cu  o  broşa  în  forma  unui  leu. 
Bestia  avea  strălucirea  moale  a  aurului,  iar  ochii-i  erau  nişte 
rubine  mici. 

-  Arătaţi  foarte  elegant  şi  frumos  în  dimineaţa  asta,  Ser 
Boros,  îi  spuse  Şansa. 

O  adevărată  lady  nu  uita  niciodată  bunele  maniere  şi  era 
hotărâtă  să  se  poarte  ca  o  doamnă,  indiferent  de  condiţii. 

-  Şi  tu,  domniţa  mea,  zise  Ser  Boros  cu  o  voce  neutră. 
Maiestatea  Sa  aşteaptă.  Vino  cu  mine. 

La  uşa  ei  erau  străjeri,  soldaţi  înarmaţi  până  în  dinţi  ai 
Casei  Lannister,  cu  mantii  purpurii  şi  coifuri  cu  lei  în 
creştet.  Şansa  izbuti  să  le  zâmbească  amabilă  şi  să  le  ureze 
bună  dimineaţa  pe  când  trecea  de  ei.  Era  pentru  prima  dată 
când  i  se  permitea  să  plece  din  camera  ei,  de  când  Ser  Arys 
Oakheart  o  condusese  acolo,  cu  două  dimineţi  înainte. 

-  Ca  să  fii  în  siguranţă,  draga  mea,  îi  spusese  regina 
Cersei.  Joffrey  nu  m-ar  ierta  niciodată  dacă  dragei  lui  i  s-ar 
întâmpla  ceva. 

Şansa  se  aşteptase  ca  Ser  Boros  să  o  conducă  la 
apartamentele  regale,  dar  în  loc  de  asta  o  însoţi  afară  din 
Avanpostul  lui  Maegor.  Podul  fusese  coborât  din  nou.  Câţiva 
lucrători  lăsau  un  bărbat  prins  în  ştreang  în  adâncul  uscat 
al  şanţului.  Când  Şansa  se  uită  în  jos,  văzu  un  cadavru 
înfipt  în  ţepii  uriaşi,  de  fier,  de  dedesubt.  îşi  feri  îndată 
privirea,  temându-se  să  întrebe,  temându-se  să  privească 
prea  multă  vreme,  temându-se  că  s-ar  fi  putut  să  fie  cineva 
cunoscut  ei. 

O  găsiră  pe  regina  Cersei  în  încăperile  consiliului,  aşezată 
în  capătul  unei  mese  lungi,  acoperite  de  hârtii,  lumânări  şi 
boţuri  de  ceară  pentru  sigilii.  încăperea  era  mai  frumoasă 
decât  toate  cele  pe  care  le  văzuse  Şansa  până  atunci.  Se  uită 
uimită  la  paravanul  din  lemn  sculptat  şi  la  cei  doi  sfincşi 
identici  de  lângă  uşă. 

-  Maiestatea  Voastră,  spuse  Ser  Boros  când  fură  conduşi 
înăuntru  de  un  alt  cavaler  al  Gărzii  Regelui,  Ser  Mandon, 
omul  cu  un  chip  ciudat,  lipsit  de  viaţă.  Am  adus  fata. 

Şansa  sperase  ca  Joffrey  să  fie  cu  ea.  Prinţul  ei  nu  era 
acolo,  însă  trei  dintre  consilierii  regelui  erau.  Lordul  Petyr 
Baelish  stătea  la  stânga  reginei,  Marele  Maester  Pycelle  la 
capătul  celălalt  al  mesei,  în  vreme  ce  Lordul  Varys  plutea 
parcă  peste  masă,  răspândind  un  miros  de  flori.  Cu  toţii 
erau  îmbrăcaţi  în  negru,  îşi  dădu  ea  seama,  cu  o  strângere 
de  inimă.  Haine  cernite,  pentru  jelanie... 

Regina  purta  o  robă  cu  guler  înalt,  cu  sute  de  rubine 
întunecate,  cusute  în  corsaj,  acoperind-o  de  la  gât  până  la 
piept.  Erau  tăiate  în  formă  de  lacrimă,  de  parcă  regina  ar  fi 
plâns  cu  sânge.  Cersei  zâmbi  la  vederea  ei,  iar  Şansa  se 
gândi  că  era  cel  mai  dulce  şi  mai  trist  zâmbet  pe  care-1 
văzuse  vreodată. 

-  Şansa,  draga  mea  copilă,  zise  ea.  Ştiu  că  ai  tot  cerut  să 
mă  vezi.  îmi  pare  rău  că  nu  am  putut  să  trimit  mai  repede 
după  tine.  Lucrurile  au  fost  foarte  tulburi  aici  şi  nu  am  avut 
nici  o  clipă  liberă.  Sper  că  oamenii  mei  au  avut  grijă  de  tine, 
nu? 

-  Toată  lumea  s-a  purtat  atât  de  blând  şi  de  frumos, 
Maiestatea  Voastră,  vă  mulţumesc  mult  că  m-aţi  întrebat, 
spuse  Şansa  din  politeţe.  Atât  doar  că  nimeni  nu  a  vrut  să 
vorbească  cu  noi,  să  ne  spună  ce  s-a  întâmplat... 

-  Să  vă  spună?  Cersei  părea  mirată. 

-  Am  închis-o  împreună  cu  fata  administratorului,  zise 
Ser  Boros.  Nu  ştiam  ce  altceva  să  facem  cu  ea. 

Regina  se  încruntă. 

-  Data  viitoare  mă  vei  întreba,  rosti  ea  cu  voce  tăioasă. 
Numai  zeii  ştiu  ce  poveşti  i-a  putut  turna  fetişcana  aceea  de 
atunci. 

-  Jeyne  este  înspăimântată,  zise  Şansa.  Nu  se  mai  opreşte 
din  plâns.  I-am  promis  că  vă  voi  întreba  dacă  nu  şi-ar  putea 
vedea  tatăl. 

Bătrânul  Mare  Maester  Pycelle  îşi  plecă  ochii. 

-  Tatăl  ei  e  bine,  nu?  întrebă  Şansa  neliniştită.  Ştia  că  se 
dăduseră  lupte,  dar  în  mod  sigur  nimeni  nu  ar  putea  răni  un 
administrator,  Vayon  Poole  nici  măcar  nu  avea  sabie. 

Regina  Cersei  privi  la  fiecare  dintre  consilieri. 

-  Nu  am  s-o  las  pe  Şansa  să  se  frământe  inutil.  Ce  facem 
cu  mica  sa  prietenă,  domnii  mei? 

Lordul  Petyr  se  aplecă  înainte. 

-  Am  să-i  găsesc  eu  un  loc. 

-  Nu  în  oraş,  zise  regina. 

-  Mă  credeţi  prost?  Regina  se  făcu  că  nu  auzi. 

-  Ser  Boros,  însoţiţi-o  pe  fată  în  apartamentele  Lordului 
Petyr  şi  instruiţi  oamenii  să  o  ţină  acolo  până  ce  va  veni  el 
după  ea.  Spuneţi-le  că  Degeţel  o  va  duce  să-1  vadă  pe  tatăl 
ei,  asta  ar  trebui  s-o  liniştească.  O  vreau  dusă  de  acolo 
înainte  ca  Şansa  să  revină  în  camera  ei. 

-  După  cum  porunciţi,  Maiestatea  Voastră,  făcu  Ser 
Boros.  Se  plecă  adânc,  apoi  se  răsuci  pe  călcâie  şi  plecă, 
mantia  sa  lungă  şi  albă  stârnind  un  curent  de  aer  în  urma 
sa. 

Şansa  era  nedumerită. 

-  Nu  înţeleg,  zise  ea.  Unde-i  tatăl  lui  Jeyne?  De  ce  nu  o 
poate  duce  Ser  Boros  direct  la  el,  în  loc  să  se  ocupe  Lord 
Petyr  de  asta?  îşi  făgăduise  că  va  fi  o  lady,  blândă  ca  regina 
şi  puternică  precum  mama  ei,  Lady  Catelyn,  însă  dintr-odată 
fu  din  nou  înspăimântată.  Pentru  o  clipă,  crezu  că  va  izbucni 
în  lacrimi.  Unde  o  trimiteţi?  Nu  a  făcut  nici  un  rău,  e  o  fată 
bună. 

-  Te-a  supărat,  spuse  regina  cu  blândeţe.  Nu  putem 
permite  asta.  Să  nu  aud  nici  o  vorbă  acum.  Lord  Baelish  va 
avea  grijă  ca  Jeyne  să  fie  bine  îngrijită,  îţi  promit.  Bătu  cu 
palma  pe  scaunul  de  lângă  ea.  Aşază-te  aici,  Şansa.  Vreau  să 
vorbesc  cu  tine. 

Şansa  luă  loc  lângă  regină.  Cersei  zâmbi  din  nou,  dar  asta 
n-o  făcu  să  se  simtă  mai  bine  şi  nici  nu-i  alungă  neliniştea. 
Varys  îşi  împreună  palmele  sale  moi,  Marele  Maester  Pycelle 
îşi  menţinu  ochii  adormiţi  pe  hârtiile  din  faţa  lui,  dar  îl  putea 
simţi  pe  Degeţel  scrutând-o.  Ceva  în  felul  în  care  o  privea  o 
făcea  să  se  simtă  de  parcă  nici  n-ar  fi  avut  haine  pe  ea.  I  se 
făcu  pielea  de  găină. 

-  Scumpă  Şansa,  începu  regina  Cersei,  punându-şi  mâna 

moale  pe  încheietura  ei.  Aşa  o  copilă  frumoasă!  Sper  că  ştii 
cât  de  mult  te  iubim,  Joffrey  şi  cu  mine. 

-  Şi  dumneavoastră?  zise  Şansa  cu  respiraţia  tăiată. 
Degeţel  fu  uitat  pe  dată.  Prinţul  ei  o  iubea.  Nimic  altceva 

nu  mai  conta.  Regina  zâmbi. 

-  Mă  gândesc  la  tine  aproape  ca  la  propria  mea  fiică.  Şi 
ştiu  de  dragostea  pe  care  i-o  porţi  lui  Joffrey.  Clătină  din  cap 
obosită.  Mă  tem  că  avem  veşti  rele  despre  tatăl  tău,  lordul. 
Trebuie  să  fii  tare,  copilă. 

Cuvintele  ei  liniştite  o  îngheţară. 

-  Ce  s-a  întâmplat? 

-  Tatăl  tău  este  un  trădător,  draga  mea,  zise  Lordul  Varys. 
Marele  Maester  Pycelle  îşi  ridică  fruntea  sa  bătrână. 

-  L-am  auzit  cu  propriile  mele  urechi  pe  Lord  Eddard 
jurându-i  dragului  nostru  rege  Robert  că-i  va  proteja  pe 
tinerii  prinţi  ca  pe  propriii  săi  fii.  Şi  totuşi,  în  chiar  clipa 
morţii  regelui,  a  convocat  micul  consiliu  pentru  a  fura 
dreptul  la  tron  al  Prinţului  Joffrey. 

-  Nu,  se  răsti  Şansa.  N-ar  face  asta.  N-ar  face-o. 

Regina  ridică  o  scrisoare.  Hârtia  era  ruptă  şi  năclăită  cu 
sânge  închegat,  însă  sigiliul  rupt  era  al  tatălui  ei,  lupul 
străvechi,  imprimat  pe  ceara  albă. 

-  Am  găsit  asta  asupra  comandantului  gărzii  Casei 
voastre,  Şansa.  Este  o  scrisoare  către  fratele  soţului  meu 
decedat,  Stannis,  prin  care  este  invitat  să  preia  coroana. 

-  Vă  rog,  Maiestatea  Voastră,  este  o  greşeală.  Panica  îi 
provocă  dintr-odată  o  ameţeală  ca  o  sfârşeală.  Vă  rog, 
chemaţi-1  pe  tata,  vă  va  spune  el,  n-ar  scrie  în  ruptul  capului 
o  asemenea  scrisoare,  regele  îi  era  prieten. 

-  Aşa  credea  şi  Robert,  făcu  regina.  Această  trădare  i-ar  fi 
sfâşiat  inima.  Zeii  au  fost  însă  blânzi,  că  n-a  apucat  să  vadă 
asta.  Oftă.  Şansa,  dulcea  mea,  trebuie  să  înţelegi  în  ce 
situaţie  îngrozitoare  ne-a  pus.  Tu  nu  te  faci  vinovată  de  nici 
un  rău,  ştim  cu  toţii  asta,  şi  totuşi  eşti  fiica  unui  trădător. 
Cum  ţi-aş  mai  putea  eu  permite  să  te  măriţi  cu  fiul  meu? 

-  Dar  îl  iubesc,  izbucni  Şansa,  năucită  şi  înspăimântată. 
Ce  voiau  să-i  facă?  Ce  făcuseră  cu  tatăl  ei?  Nu  trebuia  să 

se  întâmple  aşa  ceva.  Ea  ar  fi  trebuit  să  se  căsătorească  cu 
Joffrey,  erau  logodiţi,  îi  era  făgăduit,  iar  ea  visase  numai  la 
asta.  Nu  era  cinstit  să-i  fie  luat  din  cauza  a  ceea  ce  se 
presupunea  că  făcuse  tatăl  ei. 

-  Cât  de  bine  ştiu  asta,  copilă,  zise  Cersei  cu  glasul  blând 
şi  dulce.  De  ce  altceva  să  fi  venit  tu  la  mine  să-mi  spui  că 
tatăl  tău  intenţiona  să  te  trimită  departe  de  noi,  dacă  nu  din 
dragoste? 

-  A  fost  dragoste,  se  repezi  Şansa.  Tata  nu  mi-ar  fi  dat  voie 
nici  măcar  să-mi  iau  rămas-bun. 

Era  o  fată  bună  şi  supusă,  dar  se  simţise  la  fel  de 
neascultătoare  ca  Arya  în  dimineaţa  aceea,  când  se  furişase 
de  sub  supravegherea  Septei  Mordane,  nesocotindu-1  pe  tatăl 
său,  lordul.  Nu  mai  făcuse  niciodată  ceva  atât  de 
necuviincios. 

-  Avea  de  gând  să  mă  trimită  înapoi  la  Winterfell  şi  să  mă 
mărite  cu  vreun  cavaler,  deşi  eu  pe  Joff  îl  doream.  I-am 
spus,  însă  nu  m-a  ascultat. 

Regele  fusese  ultima  ei  speranţă.  Regele  ar  fi  putut  să-i 
poruncească  tatălui  său  s-o  lase  să  stea  la  Debarcaderul 
Regelui  şi  să  se  mărite  cu  Prinţul  Joffrey,  Şansa  ştia  că  ar  fi 
putut,  însă  regele  o  înspăimântase  dintotdeauna.  Era 
gălăgios  şi  cu  vocea  aspră,  mai  mult  beat,  şi  probabil  că  ar  fi 
trimis-o  înapoi  la  Lordul  Eddard,  dacă  ar  fi  lăsat-o  vreodată 
să-1  vadă.  Aşa  că  se  dusese  la  regină  şi-şi  vărsase  năduful, 
iar  Cersei  o  ascultase  şi-i  mulţumise  cu  dulceaţă...  După 
aceea,  Ser  Arys  o  escortase  în  încăperea  de  sus  din 
Avanpostul  lui  Maegor,  şi  pusese  străjeri,  iar  câteva  ore  mai 
târziu  începuseră  luptele. 

-  Vă  rog,  încheie  ea,  trebuie  să  mă  lăsaţi  să  mă  mărit  cu 
Joffrey,  voi  fi  o  soaţă  bună  pentru  el,  o  să  vedeţi.  Voi  fi 
regină,  ca  şi  dumneavoastră,  vă  promit. 

Regina  Cersei  privi  spre  ceilalţi. 

-  Lorzii  mei  din  consiliu,  ce  credeţi  despre  rugăminţile  ei? 

-  Biata  copilă,  murmură  Varys.  O  dragoste  atât  de  sinceră 
şi  nevinovată,  Maiestatea  Voastră,  ar  fi  crud  să  i-o  refuzaţi... 
Şi  totuşi,  ce  putem  face?  Tatăl  ei  este  condamnat.  Mâinile  lui 
moi  se  frecară  una  de  alta  într-un  gest  de  neajutorare 
amară. 

-  O  copilă  zămislită  din  sămânţa  unui  trădător  va  găsi  că 
trădarea  este  ceva  cât  se  poate  de  natural,  zise  Marele 
Maester  Pycelle.  Acum  este  o  dulceaţă,  dar  peste  zece  ani 
cine  ştie  ce  trădare  ar  putea  pune  la  cale? 

-  Nu,  spuse  Şansa  înspăimântată.  Eu  nu,  niciodată...  Nu 
l-aş  trăda  pe  Joffrey,  îl  iubesc,  jur  că  da. 

-  Oh,  câtă  sinceritate,  făcu  Varys.  Dar  este  adevărat  ce  se 
spune,  că  sângele  este  mai  puternic  decât  orice  promisiune. 

-  Ea-mi  aminteşte  de  mama,  nu  de  tatăl  ei,  zise  încet 
Lordul  Petyr  Baelish.  Priviţi-o.  Părul,  ochii.  Este  imaginea  lui 
Cat,  la  aceeaşi  vârstă. 

Regina  se  uită  spre  ea,  preocupată,  dar  Şansa  încă  putea 
vedea  bunătatea  oglindindu-se  în  ochii  ei  verzi. 

-  Copilă,  rosti  ea,  dacă  aş  crede  cu  adevărat  că  nu  esti  ca 
tatăl  tău,  nimic  nu  m-ar  bucura  mai  mult  decât  să  te  văd 
căsătorită  cu  Joffrey  al  meu.  Ştiu  că  te  iubeşte  din  tot 
sufletul.  Oftă.  Şi  totuşi,  mă  tem  că  Lordul  Varys  şi  Marele 
Maester  au  întru  totul  dreptate.  Sângele  vorbeşte.  Nu  trebuie 
decât  să-mi  amintesc  cum  a  asmuţit  sora  ta  lupul  împotriva 
fiului  meu. 

-  Eu  nu  sunt  ca  Arya,  ripostă  Şansa.  Ea  are  sânge  de 
trădător,  nu  eu.  Eu  sunt  bună,  întrebaţi-o  pe  Septa 
Mordane,  vă  va  spune,  nu  vreau  decât  să  fiu  soaţă 
credincioasă  şi  iubitoare  pentru  Joffrey. 

Simţi  greutatea  privirilor  lui  Cersei  în  timp  ce  regina  îi 
studia  chipul. 

-  Cred  că  spui  adevărul,  copilă.  Se  întoarse  spre  ceilalţi. 
Lorzii  mei,  îmi  pare  că,  dacă  şi  ceilalţi  dintre  ai  ei  ne-ar  fi 
loiali  în  aceste  clipe  grele,  temerile  noastre  ar  fi  potolite. 

Marele  Maester  Pycelle  îşi  mângâie  barba  uriaşă  şi  moale, 
iar  fruntea  sa  lată  era  încruntată  de  atâtea  gânduri. 

-  Lordul  Eddard  are  trei  fii. 

-  Nişte  băieţandri,  zise  Lordul  Petyr  ridicând  din  umeri. 
Eu  aş  fi  mai  preocupat  de  Lady  Catelyn  şi  de  Tully. 

Regina  luă  mâna  Şansei  între  palmele  ei. 

-  Copilă,  te  descurci  cu  literele? 

Şansa  dădu  din  cap  agitată.  Putea  să  scrie  şi  să  citească 
mai  bine  decât  fraţii  săi,  deşi  era  neajutorată  la  socoteli. 

-  îmi  pare  bine  să  aflu  asta.  Poate  că  totuşi  mai  există 
speranţe  pentru  tine  şi  Joffrey. . . 

-  Ce  doriţi  să  fac? 

-  Trebuie  să-i  scrii  mamei  tale  şi  fratelui  mai  mare...  Cum 
îl  cheamă? 

-  Robb,  spuse  Şansa. 

-  Fără  nici  o  îndoială,  vestea  despre  trădarea  tatălui  tău 
va  ajunge  la  ei  curând.  Ar  fi  mai  bine  să  afle  de  la  tine. 
Trebuie  să  le  spui  că  Lordul  Eddard  şi-a  trădat  regele. 

Şansa  îl  voia  pe  Joffrey  cu  disperare,  însă  nu  credea  că 
are  curajul  să  scrie  ce-i  spusese  regina. 

-  Dar  el  niciodată...  eu  nu...  Maiestatea  Voastră,  nu  ştiu 
ce  să  zic... 

Regina  o  mângâie  pe  palmă. 

-  îţi  vom  spune  noi  ce  să  scrii,  copilă.  Lucrul  cel  mai 
important  este  să  îi  îndemni  pe  Lady  Catelyn  şi  pe  fratele  tău 
să  păzească  pacea  regelui. 

-  Va  fi  rău  de  ei  dacă  nu  fac  asta,  zise  Marele  Maester 
Pycelle.  Din  dragostea  ce  le-o  porţi  trebuie  să-i  îndemni  să 
aleagă  calea  înţelepciunii. 

-  Fără  îndoială,  mama  ta  se  va  îngrijora  teribil  pentru  tine, 
făcu  regina.  Trebuie  să-i  spui  că  eşti  bine  şi  în  grija  noastră, 
că  eşti  tratată  cu  blândeţe  şi  că  avem  grijă  să  nu-ţi  lipsească 
nimic.  Convinge-i  să  vină  la  Debarcaderul  Regelui  şi  să-i  jure 
credinţă  lui  Joffrey,  când  se  va  urca  pe  tron.  Dacă  vor  face 
asta...  de  ce  nu,  atunci  vom  şti  că  sângele  tău  este 
neprihănit,  şi  când  vei  ajunge  în  floarea  vârstei  tale  de 
femeie,  te  vei  mărita  cu  regele  în  Marele  Templu  al  lui  Baelor, 
sub  ochii  zeilor  şi  ai  oamenilor. 

-  ...te  vei  mărita  cu  regele...  Cuvintele  o  făcură  să  respire 
mai  repede,  dar  Şansa  ezită.  Poate  că...  dacă  l-aş  vedea  pe 
tata,  să  vorbesc  cu  el  despre... 

-  Trădare?  sugeră  Lordul  Varys. 

-  Mă  dezamăgeşti,  Şansa,  zise  regina,  cu  priviri  dure  ca 
piatra.  Ţi-am  povestit  despre  crimele  tatălui  tău.  Dacă  eşti  pe 
atât  de  credincioasă  precum  spui,  de  ce  să  vrei  să-1  mai  vezi? 

-  Eu...  am  vrut  doar...  Şansa  îşi  simţi  ochii  umezindu-i-se. 
El  nu-i...  vă  rog,  nu  a  fost...  rănit  sau...  sau?... 

-  Lordul  Eddard  nu  a  fost  vătămat,  spuse  regina. 

-  Dar...  ce  se  va  întâmpla  cu  el? 

-  Asta-i  o  chestiune  care  rămâne  la  latitudinea  regelui, 
anunţă  Marele  Maester  Pycelle  gânditor. 

Regele!  Sasa  îşi  alungă  lacrimile.  Joffrey  era  acum  regele, 
se  gândi  ea.  Galantul  ei  prinţ  nu  l-ar  vătăma  nicicând  pe 
tatăl  ei,  indiferent  ce  ar  fi  făcut  acesta.  Dacă  s-ar  duce  la  el 
să  se  roage  pentru  milostenia  lui,  era  sigură  că  ar  asculta-o. 
Trebuia  s-o  asculte,  doar  o  iubea,  chiar  şi  regina  spusese 
asta.  Joff  va  fi  nevoit  să-1  pedepsească  pe  tatăl  ei,  lorzii 
aşteptau  asta,  dar  poate  că-1  va  trimitedoar  înapoi  la 
Winterfell,  sau  îl  va  exila  într-unui  dintre  Oraşele  Libere  de 

dincolo  de  marea  îngustă.  Nu  va  dura  decât  câţiva  ani.  Până 
atunci,  ea  şi  Joffrey  se  vor  fi  căsătorit.  Odată  ce  ajungea 
regină,  l-ar  fi  putut  convinge  pe  Joff  să-1  aducă  înapoi  pe 
tatăl  ei  şi  să-i  acorde  iertarea. 

Numai  că...  Dacă  mama  sau  Robb  ar  fi  comis  ceva 
nelegiuit,  ar  chema  steagurile  sau  ar  refuza  să  jure  credinţă, 
sau  orice  altceva,  totul  s-ar  putea  sfârşi  prost.  Joffrey  al  ei 
era  bun  şi  blând,  ştia  asta  în  sufletul  ei,  însă  un  rege  trebuia 
să  fie  aspru  cu  răzvrătiţii.  Trebuia  să-i  facă  să  înţeleagă, 
trebuia! 

-  Am...  am  să  scriu  scrisorile,  le  spuse  Şansa. 

Cu  un  zâmbet  la  fel  de  cald  ca  răsăritul  soarelui,  Cersei 
Lanniser  se  aplecă  spre  ea  şi  o  sărută  moale  pe  obraz. 

-  Ştiam  eu.  Joffrey  va  fi  mândru  când  am  să-i  spun  ce 
curaj  şi  bun-simţ  ne-ai  dovedit  astăzi,  aici. 

în  cele  din  urmă,  scrise  patru  scrisori.  Mamei  sale,  Lady 
Catelyn  Stark,  fraţilor  săi  de  la  Winterfell  şi  mătuşii  şi 
bunicului  ei,  Lady  Lysa  Arryn  din  Errie  şi  Lordului  Hoster 
Tully  de  Riverrun.  Când  termină  cu  ele,  degetele  îi  erau 
dureroase  şi  rigide,  pătate  cu  cerneală.  Varys  avea  sigiliul 
tatălui  ei.  Şansa  încălzi  ceara  albă  deasupra  unei  lumânări 
şi  o  turnă  cu  grijă,  privind  cum  eunucul  aplică  sigiliul  cu 
lupul  străvechi  al  Casei  Stark  pe  fiecare  dintre  scrisori. 

Toate  lucrurile  lui  Jeyne  Poole  fuseseră  luate  când  Ser 
Mandon  Moore  o  aduse  pe  Şansa  în  turnul  înalt  din 
Avanpostul  lui  Maegor.  Se  terminase  cu  bocitul,  se  gândi  ea 
recunoscătoare.  Totuşi,  cumva,  i  se  părea  totul  mai 
înfrigurat  acum,  că  Jeyne  plecase,  chiar  dacă  se  aprinsese 
focul.  Trase  un  scaun  mai  aproape  de  vatră,  luă  una  dintre 
cărţile  ei  preferate  şi  se  pierdu  în  poveştile  despre  Florian  şi 
Jonquil,  Lady  Shella  şi  Cavalerul  Curcubeu,  bravul  Prinţ 
Aemon  şi  dragostea  sa  nefericită  pentru  regina  fratelui  său. 

Abia  noaptea  târziu  o  fură  somnul,  iar  Şansa  îşi  dădu 
seama  că  uitase  să  întrebe  de  sora  ei. 

-  Othor,  anunţă  Ser  Jaremy  Rykker,  nu  mai  e  nici  o 
îndoială.  Iar  ăsta  a  fost  Jafer  Flowers.  întoarse  cadavrul  cu 
vârful  cizmei,  iar  faţa  albă  a  mortului  privi  cerul  cu  ochi 
albaştri.  Au  fost  oamenii  lui  Ben  Stark,  amândoi. 

Oamenii  unchiului  meu,  se  gândi  Jon  năucit,  îşi  aminti 
cum  se  rugase  să  meargă  cu  ei.  Zei,  eram  un  băiat  aşa  de 
necopt.  Dacă  m-arfi  luat,  aş  fi  putut  zace  acolo... 

încheietura  dreaptă  a  lui  Jafer  se  sfârşea  într-un  ciot  de 
carne  sfâşiată  şi  os  rupt  între  fălcile  Nălucii.  Mâna  sa 
dreaptă  plutea  într-un  borcan  cu  oţet,  în  turnul  Maesterului 
Aemon.  Mâna  sa  stângă,  încă  întreagă,  era  la  fel  de  neagră 
precum  mantia. 

-  Zeii  să  aibă  milă,  murmură  Bătrânul  Urs. 

Se  săltă  de  pe  bidiviul  său,  întinzându-i  lui  Jon  hăţurile. 
Dimineaţa  era  neobişnuit  de  caldă;  broboane  de  transpiraţie 
şiroiau  pe  fruntea  lată  a  Lordului  Comandant,  precum  roua 
pe  un  pepene.  Calul  său  era  nervos,  rostogolindu-şi  ochii, 
trăgându-se  înapoi  de  lângă  morţi,  cât  de  departe  îl  lăsau 
frâiele.  Jon  conduse  iapa  câţiva  paşi  mai  încolo,  luptându-se 
s-o  împiedice  s-o  rupă  la  fugă.  Cailor  nu  le  plăcea  atmosfera 
din  acest  loc.  De  fapt,  nici  lui  Jon. 

Câinilor  le  plăcea  cel  mai  puţin.  Nălucă  îi  condusese  pe 
toţi  aici;  haita  de  câini  se  dovedise  a  fi  nefolositoare.  Când 
Bass,  dresorul  de  câini,  încercase  să-i  facă  să  adulmece 
urma,  după  mâna  tăiată,  parcă  înnebuniseră,  urlând  şi 
lătrând,  luptându-se  să  fugă.  Chiar  şi  acum  mârâiau  şi 
scânceau  rând  pe  rând,  trăgând  de  lese,  în  vreme  ce  Chett  îi 
înjura  pentru  laşitatea  lor. 

E  doar  o  pădure,  îşi  spuse  Jon,  iar  ei  sunt  doar  nişte  morţi. 
Mai  văzuse  morţi  şi  înainte... 

Noaptea  trecută  visase  iarăşi  despre  Winterfell.  Rătăcea 
prin  castelul  pustiu,  căutându-şi  tatăl,  coborând  în  cripte. 
Numai  că,  de  data  asta,  visul  mersese  mai  departe  ca 
înainte.  Auzea  în  întuneric  scrâşnetul  pietrei  frecate  de 
piatră.  Când  se  întorsese,  văzuse  că  sarcofagele  se 
deschideau,  unul  după  altul.  Pe  când  regii  morţi  ieşeau 
clătinându-se  din  mormintele  lor  negre  şi  reci,  Jon  se  trezise 
în  bătăile  puternice  ale  inimii.  Chiar  şi  Nălucă  sărise  în  pat 
pentru  a-1  adulmeca  pe  faţă,  iar  Jon  nu-şi  putuse  îndepărta 

sentimentul  profund  de  spaimă.  Nu  mai  îndrăznise  să  se 
culce.  în  loc  de  asta,  urcase  pe  Zid  şi  se  plimbase,  neliniştit, 
până  când  văzuse  prima  geană  de  lumină  a  zorilor.  N-afost 
decât  un  vis.  Sunt  frate  în  Rondul  de  Noapte  acum,  nu  vreun 
băietan  speriat. 

Samwell  Tarly  se  pitise  la  rădăcina  copacilor,  pe  jumătate 
ascuns  de  cai.  Faţa  lui  rotundă  avea  culoarea  laptelui  prins. 
Până  acum  nu  se  împleticise  încă  prin  pădure  să  vomite,  dar 
nici  nu  privise  prea  mult  la  cei  morţi. 

-  Nu  mă  pot  uita,  şopti  el  nefericit. 

-  Trebuie  să  te  uiţi,  îi  spuse  Jon,  ţinându-şi  glasul 
coborât,  să  nu  audă  şi  ceilalţi.  Maester  Aemon  te-a  trimis 
aici  să  fii  ochii  lui,  nu?  La  ce  bun  sunt  ochii  dacă  îi  ţii 
închişi? 

-  Da,  însă...  sunt  aşa  un  laş,  Jon. 

Jon  îşi  puse  o  mână  pe  umărul  lui  Sam. 

-  Avem  doisprezece  cercetaşi  cu  noi,  câinii  şi  pe  Nălucă. 
Nu-ţi  va  face  nimeni  nici  un  rău,  Sam.  Du-te  şi  uită-te. 
Prima  dată  este  cel  mai  greu. 

Sam  dădu  din  cap,  adunându-şi  curajul  cu  un  efort 
vizibil.  încet,  îşi  răsuci  capul.  Ochii  i  se  holbară,  însă  Jon  îl 
ţinu  cu  mâna,  ca  să  nu  se  poată  întoarce. 

-  Ser  Jaremy,  făcu  Bătrânul  Urs  aspru,  Ben  Stark  avea  cu 
el  şase  oameni  când  a  plecat  de  la  Zid.  Unde  sunt  ceilalţi? 

Ser  Jaremy  clătină  din  cap. 

-  As  da  orice  să  ştiu. 

în  mod  vizibil,  pe  Mormont  nu-1  mulţumi  răspunsul. 

-  Doi  dintre  fraţii  noştri  au  fost  hăcuiţi  la  o  aruncătură  de 
băţ  de  Zid,  dar  cercetaşii  tăi  nu  au  auzit  nimic.  Aşa  de  rău  a 
ajuns  Rondul  de  Noapte?  încă  mai  căutăm  prin  pădurile 
astea? 

-  Da,  lordul  meu,  însă... 

-  Mai  avem  schimburi  de  gardă? 

-  Da,  avem,  dar... 

-  Acest  om  are  un  corn  de  vânătoare.  Mormont  arătă  spre 
Othor.  Trebuie  să  cred  că  a  murit  fără  să  sune  în  el?  Sau  au 
surzit  şi  orbit  toţi  cercetaşii  tăi? 

Ser  Jaremy  se  zbârli,  cu  faţa  întunecată  de  furie. 

-  Nu  a  răsunat  nici  un  corn,  lordul  meu,  pentru  că 
cercetaşii  mei  l-ar  fi  auzit.  Nu  am  suficienţi  oameni  să 
organizez  atâtea  patrule  pe  cât  aş  vrea...  iar  din  clipa  în  care 

Benjen  a  dispărut,  am  rămas  mai  aproape  de  Zid  decât 
înainte,  la  ordinele  dumneavoastră.  Bătrânul  Urs  mârâi. 

-  Da.  Bine.  Fie  şi  aşa.  Făcu  un  gest  nerăbdător.  Spune-mi 
cum  au  murit. 

Ghemuindu-se  lângă  bărbatul  mort  pe  care-1  recunoscuse 
ca  fiind  Jafer  Flowers,  Ser  Jaremy  îi  trase  capul,  apucându-1 
de  păr.  Şuviţele  se  sfărâmară  între  degetele  lui,  uscate  ca 
paiele.  Cavalerul  înjură  şi-i  ridică  faţa  cu  latul  palmei.  Pe  o 
parte  a  gâtului  cadavrului  se  căsca  o  gaură  mare,  ca  o  gură, 
acoperită  de  sânge  uscat.  Numai  câteva  tendoane  albicioase 
mai  ţineau  capul  de  gât. 

-  Asta  a  fost  o  secure. 

-  Da,  murmură  Dywen,  bătrânul  pădurar.  Poate  chiar 
securea  pe  care  o  avea  Othor,  lordul  meu. 

Jon  îşi  simţi  bucatele  de  la  dejun  răscolindu-i-se  în 
stomac,  însă  strânse  din  buze  şi  se  forţă  să  privească  spre 
cel  de-al  doilea  hoit.  Othor  fusese  un  bărbat  uriaş  şi  urât,  iar 
acum  era  un  cadavru  hidos.  Nu  se  vedea  nici  o  secure.  Jon 
şi-1  amintea  pe  Othor;  fusese  unul  dintre  iubitorii  de  cântece 
deocheate  pe  când  cercetaşii  plecau  la  drum.  Zilele  lui  de 
triluri  se  sfârşiseră.  Carnea  era  albicioasă  ca  laptele  peste 
tot,  în  afară  de  mâini.  Mâinile-i  erau  la  fel  de  negre  ca  ale  lui 
Jafer.  înflorituri  de  sânge  întărit  şi  crăpat  ornau  rănile 
mortale  care-1  acopereau  ca  o  eczemă,  pe  piept,  vintre  şi 
gâtlej.  Totuşi,  ochii-i  erau  încă  deschişi.  Se  holbau  la  cer, 
albaştri  ca  safirele. 

Ser  Jaremy  se  ridică. 

-  Şi  barbarii  au  securi. 
Mormont  îl  încolţi. 

-  Deci  continui  să  crezi  că  e  lucrătura  lui  Mance  Rayder? 
Aşa  de  aproape  de  Zid? 

-  Cine  altcineva,  lordul  meu? 

Jon  i-ar  fi  putut  spune.  Ştia,  ştiau  cu  toţii,  însă  nici  unul 
dintre  ei  nu  ar  fi  rostit  cuvintele.  Ceilalţi  sunt  nu-mai 
născociri,  o  poveste  care-iface  pe  copii  să  tremure.  Dacă  ar  fi 
existat  vreodată,  acum  sunt  duşi  de  opt  mii  de  ani.  Numai 
gândindu-se  la  asta  şi  se  simţi  ca  un  nătărău;  era  acum  un 
bărbat  în  toată  firea,  un  frate  în  negru  al  Rondului  de 
Noapte,  nu  băiatul  care  stătuse  cândva  la  picioarele  Bătrânei 
Nan  împreună  cu  Bran,  Robb  şi  Arya. 

Totuşi,  Lordul  Comandant  Mormont  pufni. 

-  Dacă  Ben  Stark  ar  fi  fost  atacat  de  barbari  la  o  jumătate 
de  zi  călare  de  Castelul  Negru,  s-ar  fi  întors  după  ajutoare,  i- 
ar  fi  urmărit  pe  ucigaşi  şi  prin  cele  şapte  iaduri  şi  s-ar  fi 
întors  la  mine  cu  capetele  lor. 

-  Numai  dacă  nu  cumva  a  fost  şi  el  măcelărit,  insistă  Ser 
Jaremy. 

Cuvintele  dureau,  chiar  şi  acum.  Trecuse  atât  de  mult 
timp,  părea  o  nebunie  să  se  agate  de  speranţa  că  Ben  Stark 
mai  trăia,  însă  Jon  Snow  era  încăpăţânat. 

-  A  trecut  aproape  jumătate  de  an  de  când  Benjen  ne-a 
părăsit,  lordul  meu,  continuă  Ser  Jaremy.  Pădurea-i  mare. 
Barbarii  l-ar  fi  putut  ataca  oriunde.  Aş  pune  rămăşag  că 
aceştia  doi  au  fost  ultimii  supravieţuitori  din  grupul  lui, 
aflaţi  în  drum  spre  noi...  însă  duşmanul  i-a  ajuns  înainte  să 
se  fi  putut  pune  la  adăpostul  Zidului.  Hoiturile  sunt  încă 
proaspete,  aceşti  oameni  nu  sunt  morţi  de  mai  mult  de  o  zi... 

-  Nu,  chiţcăi  Samwell  Tarly, 

Jon  era  uluit.  Vocea  nervoasă  şi  piţigăiată  a  lui  Sam  era 
ultimul  lucru  din  lume  pe  care  s-ar  fi  aşteptat  să-1  audă. 
Băiatul  gras  era  înspăimântat  de  ofiţeri,  iar  Ser  Jaremy  nu 
era  cunoscut  pentru  răbdarea  sa. 

-  Nu  ţi-am  cerut  părerile,  băiete,  făcu  Rykker  cu  răceală. 

-  Lasă-1  să  vorbească,  izbucni  Jon. 

Ochii  lui  Mormont  se  plimbau  de  la  Sam  la  Jon  şi  invers. 

-  Dacă  flăcăul  are  ceva  spus,  am  să-1  ascult.  Vino  mai 
aproape,  băiete.  Nu  te  putem  vedea  din  spatele  cailor. 

Sam  trecu  de  Jon  şi  de  bidivii,  transpirând  din  greu. 

-  Lordul  meu...  n-ar  putea  fi  vorba  de  o  zi...  Priviţi... 
sângele. 

-  Da?  Mormont  se  încruntă  nerăbdător.  Sângele,  ce-i  cu 
el? 

-  îşi  udă  scutecele  la  vederea  lui,  strigă  Chett,  iar 
cercetaşii  hohotiră. 

Sam  îşi  şterse  transpiraţia  de  pe  frunte. 

-  Puteţi...  puteţi  vedea  acolo  unde  Nălucă...  lupul 
străvechi  al  lui  Jon...  puteţi  vedea  cum  i-a  smuls  braţul,  şi 
totuşi  ciotul  nu  a  sângerat,  uitaţi...  Dădu  din  mână.  Tatăl 
meu...  L...  Lordul  Randyll,  m-a  obligat  să  mă  uit  cum  jupuia 
animale  câteodată,  când...  după...  Sam  scutură  din  cap 
dintr-o  parte  în  alta,  iar  obrajii  îi  tremurau.  Acum,  că  se 
uitase  la  hoituri,  nu  mai  părea  să-şi  ferească  privirea.  Dacă 

ar  fi  fost  omorâţi  nu  de  mult...  sângele  ar  curge  încă,  domnii 
mei.  Mai  târziu...  mai  târziu  s-ar  închega,  precum  o...  o 
piftie,  gros  şi...  şi...  Arăta  de  parcă  i-ar  fi  venit  să  vomite. 
Acest  om...  uitaţi-vă  la  încheietură,  este  complet.... 
sfărâmicioasă...  uscată...  ca... 

Jon  îşi  dădu  imediat  ce  voia  Sam  să  spună.  Putea  vedea 
venele  sfâşiate  de  la  încheietura  mortului,  ca  nişte  viermi  de 
fier  în  carnea  albă.  Sângele-i  era  ca  un  praf  negru.  Totuşi, 
Jaremy  Rykker  era  de  neînduplecat. 

-  Dacă  ar  fi  morţi  de  mai  mult  de  o  zi,  ar  fi  umflaţi  de 
acum,  băiete.  Nici  măcar  nu  put. 

Dywen,  bătrânul  pădurar  noduros,  care  se  lăuda  că  putea 
mirosi  când  se  apropiau  zăpezile,  se  strecură  mai  aproape  de 
cadavre  şi  adulmecă. 

-  Ei  bine,  nu-s  ca  nişte  panseluţe,  însă...  Lordul  meu,  are 
dreptate  aici.  Nu  se  simte  putoare  de  hoit. 

-  Nu...  nu  putrezesc,  remarcă  Sam,  iar  degetul  său 
grăsuliu  tremură  numai  puţin.  Uitaţi-vă  acolo...  nu-s  larve... 
ori...  ori...  viermi  sau  altceva...  au  zăcut  aici,  în  pădure,  însă 
nu...  nu  au  fost  sfâşiaţi  sau  mâncaţi  de  animale...  numai 
Nălucă...  altfel  ar  fi....  ei  sunt... 

-  Neatinşi,  zise  Jon  încet.  Iar  Nălucă  este  altfel.  Câinii  şi 
caii  nu  se  apropie  de  ei. 

Cercetaşii  schimbară  priviri  între  ei;  puteau  vedea  că  aşa 
era,  fiecare  dintre  ei.  Mormont  se  încruntă,  privind  de  la 
hoituri  la  câini. 

-  Chett,  adu  dulăii  mai  aproape. 

Chett  se  strădui  cât  putea,  înjurând,  smucind  de  lese, 
dând  fiecărui  animal  câte  un  sărut  cu  vârful  cizmei. 
Majoritatea  câinilor  scheunară  şi  se  aşezară.  încercă  să  tragă 
de  unul.  Căţeaua  rezistă,  hămăind  şi  zbătându-se  de  parcă 
ar  fi  încercat  să  scape  de  zgardă.  în  cele  din  urmă  se  repezi 
la  el.  Chett  scăpă  lesa  şi  se  dădu  îndărăt.  Câinele  sări  peste 
el  şi  dispăru  între  copaci. 

-  Nu...  nu-i  deloc  bine,  spuse  Sam  Tarly  cu  sinceritate. 
Sângele...  sunt  urme  de  sânge  pe  haine,  iar...  iar  carnea  lor, 
uscată  şi  tare,  însă...  nici  o  bucată  pe  pământ  ori...  în  altă 
parte.  Cu  aceste...  aceste....  Sam  se  forţă  să  înghită,  apoi 
inspiră  adânc.  Cu  aceste  răni...  răni  îngrozitoare...  ar  trebui 
să  fie  sânge  peste  tot.  Nu-i  aşa?  Dywen  îşi  supse  dinţii. 

-  Poate  că  nici  nu  au  murit  aici.  Poate  că  cineva  i-a  adus 

aici  şi  i-a  lăsat  ca  să-i  găsim  noi.  Ca  un  soi  de  avertisment. 
Bătrânul  pădurar  se  uită  suspicios  în  jos.  Şi  poate  că  sunt 
eu  un  smintit,  dar  nu  ştiu  ca  Othor  să  fi  avut  vreodată  ochii 
albaştri. 

Ser  Jaremy  părea  uimit. 

-  Nici  Flowers,  se  răsti  el,  întorcându-se  să  se  uite  la  mort. 
Peste  pădure  se  lăsă  liniştea.  Pentru  o  clipă,  tot  ce  se  mai 

auzea  era  doar  respiraţia  întretăiată  a  lui  Sam  şi  sunetele 
umede  scoase  de  Dywen,  care-şi  sugea  dinţii.  Jon  se  ghemui 
lângă  Nălucă. 

-  Ardeţi-i,  şopti  cineva,  unul  dintre  cercetaşi  -  Jon  n-ar  fi 
putut  spune  cine. 

-  Da,  să-i  ardem,  îndemnă  o  a  doua  voce. 
Bătrânul  Urs  scutură  din  cap  cu  încăpăţânare. 

-  Nu  încă.  Vreau  ca  Maester  Aemon  să-i  examineze,  îi 
ducem  înapoi  la  Zid. 

Unele  ordine  erau  mai  uşor  de  dat  decât  de  îndeplinit, 
înveliră  morţii  în  mantiile  lor,  dar  când  Hake  şi  Dywen 
încercară  să  urce  unul  pe  cal,  animalul  se  agită,  nechezând 
şi  cabrându-se,  lovind  cu  copitele,  ba  chiar  îl  muşcă  pe 
Ketter  când  acesta  alergă  să  dea  o  mână  de  ajutor.  Cercetaşii 
nu  avură  mai  mult  noroc  cu  ceilalţi  bidivii;  nici  chiar  cel  mai 
liniştit  dintre  ei  nu  voia  să  care  o  astfel  de  povară.  în  cele  din 
urmă,  fură  nevoiţi  să  taie  crengi  şi  să  confecţioneze  tărgi 
rudimentare  pentru  a  târî  cadavrele  înapoi,  pe  jos.  Era  deja 
trecut  de  amiază  când  o  luară  spre  casă. 

-  Să  scotociţi  pădurile  astea,  îi  porunci  Mormont  lui  Ser 
Jaremy  când  se  puseră  în  mişcare.  Fiecare  copac,  bolovan, 
toate  tufele  şi  fiecare  bucată  de  pământ  pe  o  rază  de  zece 
leghe  de  aici.  Folosiţi  toţi  oamenii  pe  care  îi  aveţi,  iar  dacă  nu 
aveţi  destui,  luaţi  vânători  şi  pădurari  de  la  administratori. 
Dacă  Ben  şi  ceilalţi  mai  sunt  pe  aici,  morţi  sau  vii,  vreau  să 
fie  găsiţi.  Iar  dacă  mai  este  şi  altcineva  prin  păduri,  vreau  să 
ştiu  şi  asta.  Trebuie  să-i  urmăreşti  şi  să  pui  mâna  pe  ei,  vii, 
dacă  este  posibil.  S-a  înţeles? 

-  Da,  lordul  meu,  zise  Ser  Jaremy.  Se  va  face. 

După  asta,  Mormont  călări  în  tăcere.  Jon  venea  în 
apropierea  lui;  ca  servitor  al  Lordului  Comandant,  acolo  îi 
era  locul.  Ziua  era  cenuşie  şi  umedă,  înnorată,  acel  fel  de  zi 
care  te  făcea  să-ţi  doreşti  să  înceapă  să  plouă.  Nici  o  adiere 
de  vânt  nu  tulbura  pădurea;  aerul  apăsa  umed  şi  greu,  iar 

hainele  lui  Jon  i  se  lipiseră  de  piele.  Era  cald.  Mult  prea  cald. 
Zidul  lăcrima  din  greu,  cum  făcuse  zile  în  şir,  iar  uneori  Jon 
îşi  închipuia  că  se  micşora. 

Bătrânii  numeau  vremea  asta  duhul  verii  şi  ziceau  că 
însemna  că  anotimpul  îşi  lăsa,  în  cele  din  urmă,  nălucile. 
După  asta,  putea  veni  frigul,  avertizau  ei,  iar  o  vară 
îndelungată  însemna  întotdeauna  o  iarnă  lungă.  Vara 
aceasta  dura  de  zece  ani;  Jon  era  un  bebeluş  la  sânul  mamei 
lui  când  începuse. 

Nălucă  goni  împreună  cu  ei  o  vreme,  iar  apoi  se  făcu 
nevăzut  printre  copaci.  Fără  lupul  străvechi,  Jon  se  simţea 
aproape  dezgolit.  Se  pomeni  privind  îngrijorat  la  fiecare 
umbră.  Fără  veste,  se  gândi  din  nou  la  poveştile  pe  care 
obişnuia  să  le  depene  Bătrâna  Nan  când  era  băiat,  la 
Winterfell.  Aproape  că  putea  auzi  iarăşi  vocea  ei,  la  fel  şi 
zăngănitul  acelor  ei.  In  bezna  aceea.  Ceilalţi  veniră  călare, 
obişnuia  să  spună  ea,  coborându-şi  glasul  din  ce  în  ce  mai 
mult.  Erau  reci  şi  morţi  şi  urau  fierul  şi  focul  şi  atingerea 
soarelui  şi  fiecare  vieţuitoare  cu  sânge  cald  în  vene. 
Avanposturile  şi  oraşele  şi  regatele  oamenilor  căzură  toate 
înaintea  lor,  pe  când  goneau  spre  sud  pe  caii  lor  morţi  şi  albi, 
conducând  măcelul.  îşi  hrăneau  servitorii  morţi  cu  carnea 
puilor  de  om... 

Când  avu  o  primă  privelişte  a  Zidului  înălţându-se  peste 
crengile  unui  stejar  bătrân  şi  gârbovit,  Jon  se  simţi  uşurat. 
Mormont  îşi  struni  brusc  calul  şi  se  ridică  în  şa. 

-  Tarly,  latră  el,  vino  aici. 

Jon  văzu  un  început  de  spaimă  oglindindu-se  pe  faţa  lui 
Sam  pe  când  se  moşmondea  pe  iapa  lui;  fără  nici  o  îndoială, 
se  gândea  că  dăduse  de  necaz. 

-  Eşti  gras,  dar  nu  eşti  prost,  băiete,  îi  spuse  Bătrânul  Urs 
aspru.  Te-ai  descurcat  bine  acolo.  Şi  tu,  Snow. 

Sam  se  împurpura  la  faţă,  o  nuanţă  vie,  şi  i  se  împletici 
limba  în  gură  când  încercă  să  răspundă  cu  politeţe.  Jon 
trebui  să  zâmbească. 

Când  ieşiră  dintre  copaci,  Mormont  îşi  struni  micul  său 
bidiviu  încăpăţânat,  aducându-1  la  trap.  Nălucă  îşi  făcu 
apariţia  ieşind  din  pădure,  lingându-şi  ghearele  şi  botul 
înroşite  de  sângele  prăzii.  Departe,  sus,  oamenii  de  pe  Zid 
văzură  coloana  apropiindu-se.  Jon  auzi  chemarea  profundă, 
guturală,  a  cornului  mare  al  comandantului  de  schimb, 

răsunând  de  la  distanţă;  o  singură  notă  prelungă,  care 
străbătu  copacii  şi  se  reverberă  în  gheaţă. 
UUUUUUUooooooooooooooooooooooo. 

Sunetul  se  pierdu  încet,  în  tăcere.  Un  singur  semnal 
anunţa  întoarcerea  cercetaşilor,  iar  Jon  se  gândi:  în  cele  din 
urmă,  tot  am  fost  cercetaş  pentru  o  zi.  Orice  s-ar  întâmpla, 
asta  nu  mi-o  pot  lua. 

Bowen  Marsh  aştepta  la  prima  poartă  când  îşi  conduceau 
bidiviii  prin  tunelul  îngheţat.  Lordul  Administrator  era  roşu 
la  faţă  şi  agitat. 

-  Lordul  meu,  se  repezi  el  la  Mormont,  deschizând 
zăvoarele  de  fier,  a  venit  o  pasăre,  trebuie  să  mă  urmaţi 
imediat. 

-  Ce-i,  omule?  făcu  Mormont  indispus. 

în  mod  bizar,  Marsh  privi  spre  Jon  înainte  de  a-i 
răspunde. 

-  Maesterul  Aemon  are  scrisoarea.  Vă  aşteaptă  în  sera 
dumneavoastră. 

-  Foarte  bine.  Jon,  ai  grijă  de  calul  meu  şi  spune-i  lui  Ser 
Jaremy  să  pună  morţii  într-o  magazie,  până  ce  Maester  va 
avea  timp  să  se  ocupe  de  ei. 

Pe  când  îşi  duceau  caii  înapoi  la  grajd,  Jon  începu  să  aibă 
senzaţia  neplăcută  că  oamenii  îl  priveau.  Ser  Alliser  Thorne  îi 
antrena  pe  băieţii  săi  în  curte,  dar  se  opri  să  se  holbeze  la  el 
cu  un  zâmbet  întipărit  pe  buze.  Donai  Noye,  cel  cu  un  singur 
braţ,  stătea  în  pragul  uşii  armureriei. 

-  Zeii  fie  cu  tine,  Snow,  strigă  el. 

Ceva  nu-i  bine,  se  gândi  Jon.  Ceva  nu  este  deloc  bine. 

Morţii  fură  duşi  într-una  dintre  magaziile  de  la  baza 
zidului,  o  cămară  întunecoasă  şi  rece,  săpată  în  gheaţă,  şi 
folosită  pentru  păstrarea  cărnii  şi  a  grânelor  şi,  uneori,  chiar 
şi  a  berii.  Jon  se  îngriji  ca  bidiviul  lui  Mormont  să  fie  hrănit 
şi  adăpat  şi  ţesălat  înainte  de  a  se  ocupa  de  al  său.  După 
aceea  îşi  căută  prietenii.  Grenn  şi  Broscoiul  erau  de  gardă, 
însă  îl  găsi  pe  Pyp  în  sala  de  mese. 

-  Ce  s-a  întâmplat?  întrebă  el. 
Pyp  îşi  coborî  vocea. 

-  Regele  a  murit. 

Jon  era  uluit.  Robert  Baratheon  i  se  păruse  bătrân  şi  gras 
când  vizitase  Winterfell,  dar  arăta  destul  de  sănătos  şi  nici 
nu  se  vorbise  despre  vreo  boală  a  lui. 

-  De  unde  stii? 

-  Unul  dintre  străjeri  1-a  auzit  pe  Clydas  citindu-i 
scrisoarea  Maesterului  Aemon.  Pyp  se  aplecă  spre  el.  Jon, 
îmi  pare  rău.  Era  prietenul  tatălui  tău,  nu? 

-  Erau  ca  fraţii,  cândva. 

Jon  se  întrebă  dacă  Joffrey  îl  va  păstra  pe  tatăl  său  ca 
Mână  a  Regelui.  Dar  nu  părea  probabil.  Asta  însemna  că 
Lordul  Eddard  se  va  reîntoarce  la  Winterfell,  la  fel  ca  surorile 
sale.  S-ar  putea  chiar  să  i  se  dea  voie  să-i  viziteze,  cu 
permisiunea  Lordului  Mormont.  Va  fi  bine  să  vadă  din  nou 
rânjetul  Aryei  şi  să  vorbească  cu  tatăl  său.  îl  voi  întreba  de 
mama  mea,  se  hotărî  el.  Acum  sunt  bărbat,  a  venit  vremea  să- 
mi  spună.  Chiar  dacă  a  fost  o  târfă,  nu-mi  pasă,  vreau  să  ştiu. 

-  Am  auzit  că  Hake  spune  că  morţii  erau  oamenii 
unchiului  tău,  zise  Pyp. 

-  Da,  răspunse  Jon.  Doi  din  cei  şase  pe  care  i-a  luat  cu  el. 
Sunt  morţi  de  multă  vreme  numai  că...  hoiturile  sunt 
ciudate. 

-  Ciudate?  Pyp  era  mort  de  curiozitate.  Cât  de  ciudate? 

-  O  să-ţi  povestească  Sam.  Jon  nu  voia  să  vorbească 
despre  asta.  Ar  trebui  să  văd  dacă  nu  cumva  Bătrânul  Urs 
are  nevoie  de  mine. 

Plecă  singur  spre  Turnul  Lordului  Comandant,  apăsat  de 
un  simţământ  ciudat  de  nelinişte.  Fraţii  de  gardă  îl  priviră 
solemn  când  se  apropie. 

-  Bătrânul  Urs  este  în  seră,  îl  anunţă  unul  dintre  ei.  Te 
căuta. 

Jon  dădu  din  cap.  Ar  fi  trebuit  să  se  ducă  la  el  direct  de  la 
grajd.  Urcă  grăbit  treptele.  Vrea  vin  sau  foc  în  vatra,  asta-i 
tot,  îşi  spuse  el. 

Când  intră  în  seră,  corbul  lui  Mormont  ţipă.  Porumb! 
croncăni  pasărea.  Porumb!  Porumb!  Porumb! 

-  Să  nu-1  crezi,  tocmai  i-am  dat  de  mâncare,  mormăi 
Bătrânul  Urs.  Era  aşezat  lângă  fereastră,  citind  o  scrisoare. 
Adu-mi  o  cupă  cu  vin  şi  toarnă-ţi  şi  tu  una. 

-  Pentru  mine,  lordul  meu? 

Mormont  îşi  ridică  ochii  din  scrisoare  pentru  a  se  holba  la 
Jon.  în  privirea  lui  se  vedea  mila;  o  putea  simţi,  chiar. 

-  M-ai  auzit  doar. 

Jon  turnă  cu  o  grijă  exagerată,  aproape  fără  să-şi  dea 
seama  ce  făcea.  Când  cupele  vor  fi  umplute,  nu  va  mai  avea 

altă  posibilitate  decât  să  se  confrunte  cu  mesajul  din 
scrisoare.  Şi,  foarte  repede,  fură  umplute. 

-  Şezi,  băiete,  îi  porunci  Mormont.  Bea.  Jon  rămase  în 
picioare. 

-  E  vorba  de  tata,  nu? 

Bătrânul  Urs  bătu  cu  un  deget  în  scrisoare. 

-  Tatăl  tău  şi  regele,  hârâi  Mormont.  N-am  să  te  mint, 
sunt  veşti  triste.  N-am  crezut  niciodată  că  voi  mai  apuca 
încă  un  rege,  nu  la  vârsta  mea,  cu  Robert  la  jumătatea  anilor 
mei,  puternic  ca  un  taur.  Luă  o  înghiţitură  de  vin.  Se  spunea 
că  regelui  îi  plăcea  să  vâneze.  Lucrurile  care  ne  plac  ne 
vatămă  de  fiecare  dată,  băiete.  Să-ţi  aminteşti  asta.  Fiului 
meu  îi  plăcea  de  tânăra  sa  soţie.  O  femeie  uşuratică.  Dacă  n- 
ar  fi  fost  ea,  nu  s-ar  fi  gândit  niciodată  să-i  vândă  pe 
braconierii  aceia.  Jon  abia  dacă  putea  urmări  ce  spunea. 

-  Lordul  meu,  nu  înţeleg.  Ce  s-a  întâmplat  cu  tatăl  meu? 

-  Ţi-am  spus  să  şezi,  mormăi  Mormont.  Şezi,  ţipă  şi 
corbul.  Şi  bea,  afurisitule.  Este  un  ordin,  Snow. 

Jon  se  aşeză  şi  sorbi  din  vin. 

-  Lordul  Eddard  a  fost  aruncat  în  închisoare.  Este  acuzat 
de  trădare.  Se  spune  că  a  complotat  împreună  cu  fraţii  lui 
Robert  ca  să-1  împiedice  pe  Prinţul  Joffrey  să  urce  pe  tron. 

-  Nu,  spuse  Jon  imediat.  Nu  poate  fi  aşa.  Tatăl  meu  nu  1- 
ar  fi  trădat  niciodată  pe  rege! 

-  Poate  că  aşa  este,  zise  Mormont,  nu  am  căderea  să  judec 
asta.  Nici  tu. 

-  Dar  este  o  minciună,  insistă  Jon. 

Cum  se  puteau  gândi  că  tatăl  lui  era  un  trădător, 
înnebuniseră  oare  cu  toţii?  Lordul  Eddard  Stark  nu  s-ar  fi 
dezonorat  niciodată...  nu-i  aşa? 

A  zămislit  un  bastard,  şopti  un  glăscior  înlăuntrul  lui. 
Unde-i  onoarea  aici?  Iar  mama  ta,  ce-i  cu  ea?  Nici  măcar  nu-i 
pronunţă  numele. 

-  Lordul  meu,  ce  se  va  întâmpla  cu  el?  îl  vor  omorî? 

-  Despre  asta  n-aş  putea  spune  nimic,  băiete.  Vreau  să 
trimit  o  scrisoare.  îi  ştiam  pe  unii  dintre  consilierii  regelui. 
Bătrânul  Pycelle,  Lordul  Stannis,  Ser  Barristan...  Indiferent 
ce  a  făcut  tatăl  tău,  sau  ce  n-a  făcut,  rămâne  un  mare  lord. 
Ar  trebui  să  i  se  permită  să  se  îmbrace  în  negru  şi  să  ni  se 
alăture.  Numai  zeii  ştiu,  avem  nevoie  de  oameni  cu 
priceperea  Lordului  Eddard. 

Jon  ştia  că  altor  oameni  acuzaţi  de  trădare  li  se  dăduse 
voie  să-şi  răscumpere  onoarea  pe  Zid,  în  zilele  de  demult.  De 
ce  nu  şi  Lordului  Eddard?  Tatăl  său,  aici.  Era  un  gând 
straniu,  ciudat  de  neliniştitor.  Ar  fi  fost  o  nedreptate  uriaşă 
să  fie  lăsat  fără  titlul  de  lord  de  Winterfell  şi  forţat  să  se 
îmbrace  în  negru,  dar  asta  însemna  că  rămânea  în  viată... 

Ar  permite  Joffrey  asta?  Şi-1  aminti  pe  prinţ  la  Winterfell, 
de  felul  în  care-şi  bătuse  joc  de  Rob  şi  de  Ser  Rodrik,  în 
curte.  Jon  nici  nu  fusese  băgat  în  seamă;  bastarzii  nu  erau 
demni  nici  măcar  de  dispreţul  său. 

-  Lordul  meu,  oare  nu  v-ar  asculta  regele? 
Bătrânul  Urs  dădu  din  umeri. 

-  Un  rege-copil...  îmi  închipui  că  ascultă,  mai  degrabă,  de 
maică-sa.  Ce  păcat  că  piticul  nu-i  cu  ei.  Este  unchiul 
băietanului  şi  a  văzut  ce  nevoi  avem,  când  ne-a  vizitat.  N-a 
fost  bine  că  mama  ta  1-a  luat  în  captivitate... 

-  Lady  Stark  nu  este  mama  mea,  îi  reaminti  Jon  tăios. 
Tyrion  Lannister  îi  fusese  prieten.  Dacă  Lordul  Lddard  era 
ucis,  ea  ar  fi  fost  la  fel  de  vinovată  ca  regina.  Lordul  meu,  dar 
ce-i  cu  surorile  mele?  Arya  şi  Şansa  erau  cu  tata,  ştiţi... 

-  Pycelle  nu  pomeneşte  nici  un  cuvânt  de  ele,  dar,  fără 
nici  o  îndoială,  sunt  tratate  cu  blândeţe.  Am  să-1  întreb 
despre  ele  când  îi  voi  scrie.  Nici  nu  s-ar  fi  putut  întâmpla 
într-un  moment  mai  rău  ca  ăsta.  Regatul  n-a  avut  niciodată 
atâta  nevoie  de  un  rege  puternic...  Ne  aşteaptă  zile 
întunecate  şi  nopţi  reci,  simt  asta  în  oase...  îi  adresă  o 
privire  speculativă.  Sper  că  nu  te  gândeşti  să  faci  vreo 
prostie,  băiete? 

E  tatăl  meu,  ar  fi  vrut  Jon  să  spună,  dar  ştia  că  Mormont 
nu  voia  să  audă  aşa  ceva.  I  se  uscase  gâtul.  Se  forţă  să  mai 
ia  o  înghiţitură  de  vin. 

-  Datoria  ta  este  aici,  acum,  îi  reaminti  Lordul 
Comandant.  Viaţa  ta  anterioară  s-a  sfârşit  când  te-ai 
îmbrăcat  în  negru.  Corbul  repetă  cu  un  glas  cavernos:  Negru. 
Mormont  nici  nu-1  băgă  în  seamă.  Indiferent  ce  fac  acolo,  la 
Debarcaderul  Regelui,  nu-i  treaba  noastră.  Cum  Jon  nu 
răspunse,  bătrânul  îşi  termină  vinul  şi  zise:  Poţi  să  pleci 
acum.  Nu  mai  am  şi  alte  nevoi  pentru  astăzi.  Mâine  m-ai 
putea  ajuta  să  scriu  scrisoarea  aceea. 

Jon  nu-şi  amintea  când  se  ridicase  şi  plecase  din  seră. 
Următorul  lucru  de  care  fu  conştient  era  că  tocmai  cobora 

treptele  din  turn,  gândindu-se:  Este  vorba  despre  tatăl  meu, 
surorile  mele,  cum  să  nu  mă  privească  şi  pe  mine? 
Afară,  unul  dintre  străjeri  se  uită  la  el  şi-i  spuse: 

-  Fii  tare,  băiete.  Zeii  sunt  cruzi.  Ei  ştiu,  îşi  dădu  Jon 
seama. 

-  Tatăl  meu  nu  este  trădător,  răspunse  el  scorţos. 

Chiar  şi  cuvintele  i  se  opriseră  în  gât,  de  parcă  ar  fi  vrut 
să-1  sufoce.  Vântul  se  înteţea  şi  în  curte  părea  că  se  făcuse 
mai  frig  decât  atunci  când  venise.  Spiritul  verii  se  retrăgea 
către  culcuş. 

Restul  după-amiezii  trecu  precum  un  vis.  Jon  nu  ar  fi 
putut  spune  unde  se  dusese,  ce  făcuse  sau  cu  cine  vorbise. 
Nălucă  era  cu  el,  asta  ştia.  Prezenţa  tăcută  a  lupului 
străvechi  îl  liniştea.  Fetele  n-au  nici  măcar  asta,  se  gândi  el. 
Lupii  lor  le-ar  fi  putut  ajuta  să  fie  în  siguranţă,  însă  Lady  e 
moarta,  iar  Nymeria  dispărută  şi  ele  sunt  singure. 

Când  soarele  apuse,  dinspre  nord  începu  să  bată  vântul. 
Jon  îi  putea  auzi  vuietul  lovind  Zidul  şi  meterezele  îngheţate, 
când  se  duse  în  sala  de  mese  pentru  cină.  Hobb  gătise  o 
tocană  de  căprioară,  cu  orz,  ceapă  şi  morcovi.  Când  turnă  o 
porţie  în  plus  în  farfuria  lui  John  şi-i  dădu  un  colţ  crocant  de 
pâine,  îşi  dădu  seama  ce  însemna  asta.  Ştie.  Privi  în  sală  şi 
văzu  capete  întorcându-se  în  grabă,  priviri  plecate  din 
politeţe.  Ştiu  cu  toţii. 

Prietenii  i  se  alăturară. 

-  I-am  cerut  septonului  să  aprindă  o  lumânare  pentru 
tatăl  tău,  îi  povesti  Matthar.  E  o  minciună,  ştim  cu  toţii  că 
este  o  minciună. 

-  Chiar  şi  Grenn  ştie  că  este  o  minciună,  se  băgă  Pyp. 
Grenn  dădu  din  cap,  iar  Sam  îl  prinse  de  braţ. 

-  Eşti  fratele  meu  acum,  iar  el  este  şi  tatăl  meu  atunci, 
zise  băiatul  cel  gras.  Dacă  vrei  să  mergi  la  copacul  inimii  şi 
să  te  rogi  vechilor  zei,  vin  cu  tine. 

Copacii  inimii  erau  dincolo  de  Zid,  dar  ştia  ce  voia  Sam  să 
spună.  Sunt  fraţii  mei,  se  gândi.  La  fel  de  mult  ca  Robb  şi 
Bran  şi  Rickon... 

lax  apoi  se  auzi  un  hohot  de  râs,  ascuţit  şi  crud  ca  un  bici, 
şi  vocea  lui  Ser  Alliser  Thorne: 

-  Nu  numai  bastard,  dar  bastardul  unui  trădător,  le 
spunea  el  celor  din  jurul  său. 

într-o  clipă,  Jon  sări  peste  masă  cu  un  pumnal  în  mână. 

Pyp  încercă  să-1  prindă,  dar  el  îşi  trase  piciorul  şi  goni  pe 
masă,  lovind  castronul  din  mâinile  lui  Ser  Alliser. 

Tocana  se  împrăştie  peste  tot,  pătându-i  pe  fraţi.  Thorne 
se  dădu  înapoi.  Oamenii  strigau,  însă  Jon  Snow  nu-i  mai 
auzea.  Se  repezi  cu  pumnalul  la  faţa  lui  Ser  Alliser,  pentru  a 
lovi  ochii  aceia  reci,  de  onix,  însă  Sam  se  aruncă  între  ei,  iar 
înainte  ca  Jon  să  apuce  să  se  mişte,  Pyp  îi  sări  în  spate, 
agăţându-se  ca  o  maimuţă,  Grenn  îl  apucă  de  braţe,  în 
vreme  ce  Broscoiul  îi  smulse  pumnalul  dintre  degete. 

Târziu  de  tot,  după  ce-1  duseseră  în  chilia  sa,  Mormont 
veni  să-1  vadă,  cu  corbul  pe  umăr. 

-  Ţi-am  spus  să  nu  faci  nici  o  prostie,  băiete,  zise 
Bătrânul  Urs.  Băiete,  imită  pasărea.  Mormont  dădu  din  cap, 
dezgustat.  Şi  când  te  gândeşti  că-mi  pusesem  mari  speranţe 
în  tine. 

îi  luară  pumnalul  şi  sabia  şi-i  spuseră  să  nu-şi 
părăsească  chilia  până  ce  nu  decideau  ofiţerii  de  rang  înalt 
ce  era  de  făcut  cu  el.  Apoi  puseră  o  strajă  la  uşa  lui,  să  fie 
siguri  că  aşa  va  face.  Prietenilor  săi  nu  li  se  dădu  voie  să-1 
viziteze,  însă  Bătrânul  Urs  se  înduioşa  şi-i  permise  să-1  ţină 
pe  Nălucă  la  el,  aşa  că  nu  era  singur  cuc. 

-  Tatăl  meu  nu  este  trădător,  îi  spuse  el  lupului  străvechi 
după  ce  plecară  ceilalţi.  Nălucă  îl  privi  în  tăcere.  Jon  se 
aşeză  cu  spatele  sprijinit  de  perete,  cu  mâinile  în  jurul 
genunchilor,  şi  se  uită  la  lumânarea  de  lângă  patul  său 
îngust.  Flacăra  tremură  şi  pâlpâi,  iar  umbrele  crescură  în 
jurul  său.  încăperea  părea  că  devine  tot  mai  întunecată  şi 
mai  rece.  Nu  voi  dormi  în  noaptea  asta,  se  gândi  Jon. 

Totuşi,  trebuie  că  aţipise.  Când  se  trezi,  avea  picioarele 
amorţite  şi  strânse,  iar  lumânarea  arsese  demult. 

-  Nălucă,  ce-i?  întrebă  el  şoptit.  Lupul  străvechi  îşi  răsuci 
capul  şi  privi  în  jos,  spre  el,  dezvelindu-şi  colţii  cu  un  mârâit 
mut.  Oare  nu  cumva  înnebunise?  se  întrebă  Jon.  Sunt  eu, 
Nălucă,  murmură  el,  încercând  să  pară  că  nu-i  era  teamă. 
Totuşi,  tremura  violent.  De  când  se  făcuse  aşa  de  frig? 

Nălucă  plecă  de  lângă  uşă.  Acolo  unde  scrijelise  lemnul 
erau  urme  adânci.  Jon  îl  privi  cu  o  îngrijorare  crescândă. 

-  E  cineva  acolo,  nu-i  aşa?  şopti  el. 

Ghemuindu-se,  lupul  străvechi  se  târî  îndărăt,  blana  albă 
ridicându-i-se  pe  spate.  Străjerul,  se  gândi  el,  au  lăsat  un  om 
să  păzească  la  uşă,  iar  Nălucă  îl  adulmecă  prin  lemn,  asta-i 

tot,  încet,  se  ridică  în  picioare.  Tremura  incontrolabil, 
dorindu-şi  să  fi  avut  încă  sabia.  Din  trei  paşi  repezi  ajunse  la 
uşă.  Puse  mâna  pe  clanţă  şi  trase  spre  interior.  Scârţâitul 
balamalelor  aproape  că-1  făcu  să  sară. 

Paznicul  era  căzut  lat,  parcă  fără  nici  un  os  întreg,  pe 
treptele  înguste,  uitându-se  spre  el.  Uitându-se  în  sus  spre 
el,  deşi  zăcea  pe  burtă.  Capul  îi  fusese  răsucit  complet. 

Nu  se  poate,  îşi  zise  Jon.  Acesta-i  Turnul  Lordului 
Comandant,  este  păzit  zi  şi  noapte,  aşa  ceva  nu  se  poate 
întâmpla,  visez,  am  un  coşmar. 

Nălucă  se  strecură  dincolo  de  el,  ieşind  pe  uşă.  Lupul 
începu  să  urce  pe  trepte,  se  opri,  apoi  privi  spre  Jon.  Atunci 
auzi  sunetul;  scrâşnetul  stins  al  unei  cizme  pe  piatră, 
zgomotul  unui  zăvor  tras.  Sunetele  veneau  de  deasupra. 
Dinspre  camerele  Lordului  Comandant. 

Poate  că  era  un  coşmar,  însă  nu  visa. 

Sabia  străjerului  era  încă  în  teacă.  Jon  îngenunche  şi  o 
trase  afară.  Duritatea  oţelului  îi  dădu  putere.  Urcă  pe  trepte. 
Nălucă  păşea  fără  zgomot  înaintea  lui.  La  fiecare  cotitură  a 
scării  se  mişcau  umbrele.  Jon  se  furişă  îngrijorat,  încercând 
fiecare  umbră  suspectă  cu  vârful  săbiei. 

Dintr-odată  izbucni  ţipătul  corbului  lui  Mormont.  Porumb, 
ţipa  pasărea.  Porumb,  porumb,  porumb,  porumb,  porumb. 
Nălucă  ţâşni,  iar  Jon  se  luă  în  goană  după  el.  Uşa  de  la  sera 
lui  Mormont  era  dată  într-o  parte.  Lupul  străvechi  se  aruncă 
înainte.  Jon  se  opri  în  prag,  cu  sabia  în  mână,  oferindu-şi 
răgaz  pentru  acomodarea  ochilor.  Draperiile  grele  fuseseră 
trase  la  fereastră,  iar  bezna  era  neagră  precum  cerneala. 

-  Cine-i  acolo?  strigă  el. 

Atunci  văzu  o  umbră  între  umbre,  alunecând  spre  uşa 
interioară  care  dădea  în  chilia  de  dormit  a  lui  Mormont,  un 
contur  uman,  complet  negru,  înfăşurat  în  mantie  şi  cu  gluga 
trasă...  însă  sub  glugă,  ochii-i  luceau  cu  o  strălucire 
albastră,  îngheţată... 

Nălucă  sări.  Om  şi  lup  se  rostogoliră  pe  podea  împreună, 
fără  ca  vreunul  să  strige  sau  să  mârâie,  rostogolindu-se, 
lovindu-se  de  un  scaun,  răsturnând  o  masă  încărcată  cu 
hârtii.  Corbul  lui  Mormont  dădea  din  aripi  deasupra. 
Porumb,  porumb,  porumb,  porumb...  Jon  se  simţi  la  fel  de  orb 
ca  Maester  Aemon.  Rămânând  cu  spatele  la  perete,  se  furişă 
spre  fereastră  şi  trase  jos  draperia.  Lumina  lunii  inundă 

sera.  Văzu  mâini  negre  îngropate  în  blana  albă,  degete  negre, 
umflate,  strângându-se  în  jurul  gâtului  lupului  străvechi. 
Nălucă  se  zbătea  şi  se  smucea,  bătând  aerul  cu  picioarele, 
însă  nu  se  putea  elibera. 

Jon  nu  mai  avea  timp  să  se  teamă.  Se  aruncă  înainte, 
strigând,  lovind  cu  sabia  cu  toată  puterea  sa.  Oţelul  trecu 
prin  mânecă  şi  piele  şi  os,  însă  sunetul  produs  era  cumva 
altfel.  Mirosul  care-1  năpădi  era  atât  de  neobişnuit  şi  de  rece, 
încât  aproape  că  se  sufocă.  Văzu  braţul  şi  mâna  la  podea, 
degetele  negre  fremătând  într-o  baltă  de  lumină  lunară. 
Nălucă  se  eliberă  de  cealaltă  mână  şi  se  retrase,  cu  limba 
roşie  atârnându-i  din  bot. 

Bărbatul  cu  glugă  îşi  ridică  faţa  albă  ca  luna,  iar  Jon  lovi 
fără  nici  o  ezitare.  Sabia  îl  spintecă  pe  intrus  până  la  os, 
tăindu-i  jumătate  din  nas  şi  deschizându-i  o  gaură  dintr-un 
obraz  în  altul,  sub  ochii  aceia,  ochii,  ochii  precum  stelele 
albastre  care  ardeau. 

Jon  recunoscu  acel  chip.  Otbor,  se  gândi  el,  trăgându-se 
înapoi.  Zei,  dar  e  mort,  e  mort,  l-am  văzut  mort. 

Simţi  ceva  râşcâindu-i  glezna.  Degetele  negre  îi  zgâriau 
călcâiul.  Braţul  i  se  căţăra  pe  picior,  rupând  lâna  şi  carnea. 
Urlând  de  scârbă,  Jon  smulse  degetele  de  pe  picior  cu  vârful 
săbiei  şi  azvârli  mâna  cât  colo.  Rămase  tremurând,  iar 
degetele  se  deschideau  şi  se  închideau. 

Cadavrul  se  târa  înainte.  Nu  cursese  deloc  sânge.  Cu  un 
singur  braţ  şi  cu  faţa  aproape  tăiată  în  două,  părea  să  nu  fie 
afectat  de  nimic.  Jon  îşi  împinse  înainte  sabia  lungă. 

-  Du-te!  porunci  el,  cu  vocea  devenită  un  scrâşnet. 

Porumb,  ţipă  corbul,  porumb,  porumb.  Braţul  tăiat  se 
răsuci  în  mâneca  sfâşiată,  un  şarpe  alb  cu  cinci  capete,  ca 
degete.  Nălucă  se  năpusti  şi  o  strânse  între  colţi.  Oasele 
pocniră.  Jon  reteză  gâtul  cadavrului,  simţi  oţelul  lovind 
adânc  şi  năprasnic.  Othor  cel  mort  se  lovi  de  el,  doborându-1 
la  pământ. 

Lui  Jon  i  se  tăie  respiraţia  când  masa  răsturnată  îl  lovi 
între  omoplaţi.  Sabia,  unde  era  sabia?  îşi  pierduse  afurisita 
de  sabie!  Când  deschise  gura  să  strige,  arătarea  îi  înfipse 
degetele  negre  în  gură.  Sufocându-se,  încercă  să  le  scoată, 
însă  omul  mort  era  prea  greu.  Mâna  se  îndesă  şi  mai  adânc 
pe  gâtul  său,  rece  ce  gheaţa,  sufocându-1.  Faţa  hoitului  se 
lipi  de  a  sa,  acoperindu-i  întregul  câmp  vizual.  Ochii-i  erau 

acoperiţi  de  promoroacă,  '  scânteind  albaştri.  Jon  zgârie 
carnea  rece  cu  unghiile  şi  lovi  picioarele  arătării.  încercă  să 
muşte,  încercă  să  lovească,  încercă  să  respire... 

Şi,  dintr-odată,  apăsarea  cadavrului  dispăru,  iar  degetele-i 
fură  smulse  de  pe  gât.  Jon  se  rostogoli,  fornăind  şi 
tremurând.  Nălucă  se  năpustise  din  nou.  Privi  cum  lupul 
străvechi  îşi  îngroapă  colţii  în  pântecul  arătării  şi  cum  începe 
să  sfâşie  şi  să  rupă.  Privi,  numai  pe  jumătate  conştient, 
zăbovind  multă  vreme  până  ce-şi  aminti  să-şi  caute  sabia... 

...şi-1  văzu  pe  Lordul  Mormont,  gol  şi  buimăcit  de  somn, 
stând  în  pragul  uşii,  ţinând  în  mână  o  feştilă  cu  ulei.  Sfâşiat 
şi  fără  degete,  braţul  se  târa  pe  podea  răsucindu-se  spre  el. 

Jon  încercă  să  strige,  însă  vocea-i  pierise.  Clătinându-se 
pe  picioare,  lovi  braţul  azvârlindu-1  cât  colo  şi  înşfacă  lampa 
dintre  degetele  Bătrânului  Urs.  Flacăra  tremură  şi  aproape 
că  se  stinse.  Arzi!  croncăni  corbul.  Arzi,  arzi,  arzi! 

Răsucindu-se,  Jon  văzu  draperiile  pe  care  le  smulsese  de 
la  fereastră.  Azvârli  lampa  cu  toată  forţa  în  mijlocul  pânzei 
mototolite.  Metalul  scrâşni,  geamul  se  sparse,  uleiul  se 
împrăştie,  iar  draperia  izbucni  în  flăcări  cu  ummmffff! 
puternic.  Căldura  care-i  lovi  faţa  i  se  păru  mai  dulce  decât 
orice  sărut  pe  care-1  primise  vreodată.  -  Nălucă!  ţipă  el. 

Lupul  străvechi  se  smulse  şi  veni  la  el,  pe  când  arătarea 
se  chinuia  să  se  ridice,  şerpi  întunecaţi  risipindu-i-se  din 
burta  sfâşiată.  Jon  înfipse  mâna  în  flăcări,  apucă  draperia 
arzândă  şi  biciui  omul  mort  cu  ea.  Să  ardă,  se  rugă  el,  pe 
când  ţesătura  năpădi  cadavrul.  Zei,  vă  rog,  vă  rog,  lăsaţi-l  să 
ardă. 

Karstarkşii  sosiră  într-o  dimineaţă  rece  şi  cu  vânt, 
aducând  de  la  castelul  lor,  de  la  Karhold,  trei  sute  de  călăreţi 
şi  aproape  două  mii  de  pedestraşi.  Vârfurile  de  oţel  ascuţit 
ale  suliţelor  licăreau  în  lumina  palidă  a  soarelui  pe  când 
coloana  se  apropia.  Un  bărbat  păşea  înaintea  lor,  bătând  un 
ritm  de  marş  lent,  grav,  la  o  tobă  mai  mare  decât  el,  bum, 
bum,  bum. 

Bran  îi  privi  cum  veneau,  aşezat  într-un  turn  de  pază  de 
deasupra  zidului  exterior,  uitându-se  printr-unul  dintre  ochii 
de  bronz  ai  lui  Maester  Luwin,  căţărat  pe  umerii  lui  Hodor. 
Lordul  Rickard  însuşi  îi  conducea,  cu  fiii  săi,  Harrion, 
Eddard  şi  Torrhen,  călărind  lângă  el  sub  flamurile  negre  ca 
noaptea,  cu  blazonul  de  raze  albe  al  Casei  lor.  Bătrâna  Nan 
spunea  că  aveau  sânge  de  Stark  în  vene,  de  sute  de  ani,  însă 
lui  Bran  nu  i  se  părea  că  arătau  ca  şi  cei  din  familia  Stark. 
Erau  bărbaţi  masivi  şi  aprigi,  cu  feţele  acoperite  de  bărbi 
dese,  părul  purtat  în  plete  care  le  ajungeau  până  pe  umeri. 
Mantiile  lor  erau  făcute  din  piele  şi  blănuri  de  urs  şi  focă  sau 
lup. 

Ştia  că  erau  ultimii.  Ceilalţi  lorzi  erau  deja  aici,  cu 
armatele  lor.  Bran  tânjea  să  călărească  printre  ei,  să  vadă 
casele  de  iarnă  pline  până  la  refuz,  mulţimile  fremătătoare  în 
piaţă,  în  fiecare  dimineaţă,  străzile  brăzdate  şi  frământate  de 
roţi  şi  de  copite.  însă  Robb  îi  interzisese  să  părăsească 
castelul. 

-  Nu  avem  oameni  în  plus  care  să  te  păzească,  îi  explicase 
fratele  său. 

-  Am  să-1  iau  pe  Vară,  se  împotrivise  Bran. 

-  Nu  te  juca  cu  mine,  Bran,  zisese  Robb.  Ştii  foarte  bine 
asta.  Acum  două  zile  unul  dintre  oamenii  Lordului  Bolton  1-a 
înjunghiat  pe  unul  de-al  Lordului  Cerwyn,  la  Buşteanul 
Fumegând.  Mama  m-ar  jupui  de  viu  dacă  aş  permite  să  fii 
pus  în  primejdie. 

Folosise  glasul  lui  Robb  Lordul  când  îi  spusese  asta;  Bran 
ştia  că  asta  însemna  că  nu  mai  încăpeau  nici  un  fel  de 
discuţii.  Era  din  cauza  a  ceea  ce  se  petrecuse  în  pădurea 
lupilor.  Amintirea  încă  îi  mai  stârnea  vise  oribile.  Fusese  la 
fel  de  neajutorat  ca  un  bebeluş,  neputându-se  apăra  mai 
bine  ca  Rickon.  Ba  nici  cât  el...  Rickon,  cel  puţin,  i-ar  fi  lovit. 

Asta  îl  ruşina.  Era  cu  numai  câţiva  ani  mai  mic  decât  Robb; 
dacă  fratele  său  era  aproape  bărbat,  tot  aşa  era  şi  el.  Ar  fi 
trebuit  să  fie  capabil  să  se  protejeze. 

Acum  un  an  înainte,  ar  fi  vizitat  oraşul  chiar  dacă  asta  ar 
fi  însemnat  să  se  caţere  pe  ziduri.  în  acele  zile  ar  fi  putut 
alerga  pe  scări,  să  încalece  şi  să  descalece  singur  de  pe 
poneiul  său,  să-şi  mânuiască  sabia  de  lemn  suficient  de  bine 
încât  să-1  trântească  în  mocirlă  pe  Prinţul  Tommen.  Acum 
nu  putea  decât  să  privească,  uitându-se  prin  tubul  cu  lentile 
al  lui  Maester  Luwin.  Maester  îl  învăţase  semnificaţia  tuturor 
flamurilor:  pumnul  înzăuat  al  Gloverilor,  argintiu  pe 
stacojiu;  ursul  negru  al  lui  Lady  Mormont;  bărbatul  jupuit 
care-1  reprezenta  pe  Roose  Bolton  de  la  Dreadfort;  un  elan 
pentru  Hornwood;  o  secure  de  luptă  pentru  Cerwyni;  trei 
molizi  pentru  Tallhart;  şi  blazonul  de  temut  al  Casei  Umber, 
un  uriaş  urlând  în  lanţurile  spulberate. 

Foarte  curând  se  obişnui  şi  cu  chipurile,  când  lorzii  şi  fiii 
lor  şi  cavalerii  vasali  sosiră  la  Winterfell  pentru  ospăţ.  Nici 
chiar  Marea  Sală  nu  era  destul  de  mare  pentru  a-i  aşeza  pe 
toţi  o  dată,  aşa  că  Robb  îi  primi  pe  fiecare  dintre  stegarii  lui 
principali,  unul  câte  unul.  Lui  Bran  i  se  dădea  întotdeauna 
locul  de  onoare,  de-a  dreapta  fratelui  său.  Unii  dintre  lorzii- 
stegari  îi  aruncau  priviri  ciudate  pe  când  şedea  acolo,  de 
parcă  s-ar  fi  întrebat  cu  ce  drept  un  băieţandru  era  aşezat 
deasupra  lor,  şi  mai  era  şi  olog. 

-  Câţi  sunt  acum?  îl  întrebă  Bran  pe  Maester  Luwin,  pe 
când  Lordul  Karstark  şi  fiii  săi  trecură  printre  porţile  de  la 
zidul  exterior.  < 

-  Douăsprezece  mii  de  oameni  sau  pe  aproape,  nu  mai 
contează. 

-  Câţi  cavaleri? 

-  Destul  de  puţini,  zise  Maester  cu  un  aer  nerăbdător.  Ca 
să  ajungi  cavaler,  trebuie  să  stai  de  veghe  în  sept  şi  să  fii  uns 
cu  cele  şapte  uleiuri  pentru  a- ţi  sfinţi  jurămintele,  în  nord, 
numai  câteva  din  marile  Case  păstrează  cultul  celor  Şapte. 
Restul  îi  venerează  pe  vechii  zei  şi  nu  numesc  cavaleri. . .  însă 
aceşti  lorzi  şi  fiii  lor  şi  oamenii  lor  nu  sunt  mai  puţin 
impunători  sau  mai  puţin  loiali  şi  onorabili.  Valoarea  unui 
bărbat  nu  este  indicată  de  particula  ser  pusă  înaintea 
numelui  său.  Aşa  cum  ţi-am  spus  de  sute  de  ori  înainte. 

-  Totuşi,  zise  Bran,  câţi  cavaleri  sunt? 

Maester  Luwin  oftă. 

-  Trei  sute,  poate  patru...  între  cei  trei  mii  de  lăncieri  care 
nu  sunt  cavaleri. 

-  Lordul  Karstark  este  ultimul,  făcu  Bran  gânditor.  Robb  îl 
va  ospăta  la  noapte. 

-  Fără  îndoială  că  da. 

-  Şi  cât  mai  este  până...  până  când  pleacă? 

-  Trebuie  să  pornească  foarte  curând,  ori  deloc,  zise 
Maester  Luwin.  Oraşul  de  iarnă  este  plin  până  la  refuz,  iar 
această  armată  va  mătura  întregul  domeniu  dacă  mai  stă 
mult  aici.  Alţii  aşteaptă  să  li  se  alăture  pe  drumul  regelui, 
cavaleri  de  stepă  şi  de  pe  lângă  lacuri  şi  Lorzii  Manderly  şi 
Flint.  Luptele  au  început  deja  pe  domeniile  de  lângă  râuri, 
iar  fratele  tău  are  multe  leghe  de  străbătut. 

-  Ştiu.  Bran  se  simţea  la  fel  de  mizerabil  pe  cât  îi  sunase 
vocea.  îi  înapoie  tubul  de  bronz  şi  observă  cât  de  mult  se 
rărise  pe  creştet  părul  lui  Luwin.  Putea  vedea  pielea  rozalie 
iţindu-se  printre  fire.  I  se  părea  ciudat  să  se  uite  în  jos  la  el, 
în  acest  fel,  când  îşi  petrecuse  întreaga  viaţă  privindu-1  de 
jos  în  sus,  însă  când  şedeai  pe  spatele  lui  Hodor,  puteai  privi 
de  sus  pe  toată  lumea. 

-  Nu  mai  vreau  să  mă  uit.  Hodor,  du-mă  înapoi  la 
fortăreaţă. 

-  Hodor,  zise  Hodor. 

Maester  Luwin  strecură  tubul  în  mâneca  sa. 

-  Bran,  fratele  tău,  lordul,  nu  va  mai  avea  timp  să  te  vadă 
acum.  Trebuie  să-i  întâmpine  pe  Lordul  Karstark  şi  pe  fiii 
lui. 

-  N-am  să-1  deranjez  pe  Robb.  Vreau  să  merg  în  grădina 
zeilor.  îşi  puse  mâna  pe  umărul  lui  Hodor. 

-  Hodor. 

Un  şir  de  suporturi  dăltuite  în  granit  formau  o  scară  pe 
zidul  interior  al  turnului.  Hodor  fredona  ceva  fără  nici  o 
noimă  coborând  lent,  în  timp  ce  Bran  se  clătina  pe  spatele 
lui,  în  hamul  împletit  pe  care  i-1  făcuse  Maester  Luwin. 
Acesta  se  inspirase  din  coşurile  pe  care  le  foloseau  femeile  ca 
să  ducă  lemne  de  foc  în  spate;  după  aceea  fusese  cât  se 
poate  de  simplu  să  decupeze  găuri  pentru  picioare  şi  să 
ataşeze  câteva  curele  pentru  a  distribui  mai  echilibrat 
greutatea  lui  Bran.  Nu  era  aşa  de  bine  ca  atunci  când  era  în 
şa  pe  Dansatoare,  însă  erau  locuri  unde  calul  nu  putea 

ajunge,  iar  el  nu  se  simţea  atât  de  ruşinat  pe  cât  era  când 
Hodor  îl  căra  în  braţe,  ca  pe  un  copil.  Şi  lui  Hodor  părea  să-i 
placă,  deşi  cu  el  era  greu  să-ţi  dai  seama.  Singurul  lucru 
neplăcut  erau  uşile.  Uneori,  Hodor  uita  că-1  avea  pe  Bran  în 
spate  şi  putea  fi  dureros  când  trecea  de  uşi. 

Timp  de  aproape  două  săptămâni,  fură  atât  de  multe 
sosiri  şi  plecări,  încât  Robb  porunci  ca  ambele  grilaje  de  la 
porţi  să  fie  ţinute  ridicate,  iar  între  ele,  podul  coborât  chiar  şi 
în  miez  de  noapte.  Când  Bran  ieşi  din  turn,  coloana  lungă  de 
lăncieri  în  armuri  trecea  şanţul  de  apărare  dintre  ziduri  - 
oamenii  lui  Karstark,  urmându-şi  lorzii  în  castel.  Purtau 
armuri  negre  şi  coifuri  semideschise  şi  mantii  din  lână 
neagră,  ţesute  cu  razele  albe.  Hodor  mărşălui  pe  lângă  ei, 
zâmbindu-şi  sieşi,  iar  cizmele-i  tropăiau  pe  lemnul  podului. 
Călăreţii  le  aruncară  priviri  nedumerite,  iar  Bran  auzi  chiar 
şi  un  hohot.  Refuză  însă  să  se  lase  copleşit. 

-  Oamenii  se  vor  uita  după  tine,  îl  avertizase  Maester 
Luwin  prima  dată  când  legaseră  coşul  împletit  pe  spatele  lui 
Hodor.  Te  vor  privi  şi  vor  vorbi,  iar  unii  vor  râde  de  tine.  Să-i 
las  să  rada,  se  gândea  Bran.  Nimeni  nu  râdea  de  el  în 
camera  de  dormit,  însă  nu  putea  să-şi  ducă  viaţa  în  pat. 

Pe  când  treceau  pe  sub  grilajul  porţii,  Bran  îşi  puse  două 
degete  în  gură  şi  fluieră.  Vară  veni  gonind  din  curte. 
Deodată,  lăncierii  lui  Karstark  se  luptau  să-şi  strunească 
bidiviii,  caii  îşi  dădeau  ochii  peste  cap  şi  nechezau 
înspăimântaţi.  Un  armăsar  dădu  înapoi,  iar  călăreţul 
blestemă  şi  se  agăţă  de  hamuri  cu  disperare. 

Mirosul  lupilor  străvechi  înspăimânta  caii,  dacă  aceştia 
nu  erau  obişnuiţi  cu  el,  dar  se  potoleau  îndată  ce  Vară  pleca. 

-  Grădina  zeilor,  îi  aminti  Bran  lui  Hodor. 

Chiar  şi  Winterfell  era  ticsit.  Curtea  răsuna  de  zăngănitul 
săbiilor  şi  securilor,  de  huruitul  căruţelor  şi  de  lătrăturile 
câinilor.  Uşile  armureriei  erau  deschise,  iar  Bran  îl  zări  pe 
Mikken  la  forja  sa,  lovind  cu  ciocanul  în  timp  ce  transpiraţia 
îi  curgea  pe  pieptul  dezgolit.  Bran  nu  mai  văzuse  niciodată 
atât  de  mulţi  necunoscuţi,  nici  măcar  când  Regele  Robert 
venise  să-1  viziteze  pe  tatăl  său. 

încercă  să  nu  se  crispeze  când  Hodor  se  strecură  pe  sub 
canatul  uşii  joase.  Străbătură  un  hol  lung  şi  întunecos,  cu 
Vară  strecurându-se  cu  uşurinţă  pe  lângă  ei.  Lupul  se  uita 
în  sus  din  când  în  când,  cu  ochii  arzând  precum  aurul 

lichid.  Lui  Bran  i-ar  fi  plăcut  să-1  atingă,  însă  era  prea  sus  ca 
să  poată  ajunge  cu  mâna. 

Grădina  zeilor  era  o  insulă  de  pace  în  haosul  care 
devenise  Winterfell.  Hodor  îşi  făcu  drum  printre  pâlcurile 
dese  de  stejari  şi  molizi,  până  lângă  iazul  netulburat  de 
lângă  copacul  inimii.  Se  opri  sub  crengile  noduroase  ale 
acestuia,  fredonând.  Bran  ridică  braţele  şi  se  săltă  din 
scaun,  trăgându-şi  greutatea  picioarelor  moarte  prin  găurile 
coşului  împletit.  Rămase  atârnat  o  clipă,  legănându-se,  iar 
frunzele  de  un  roşu-închis  i  se  frecară  de  faţă,  până  când 
Hodor  îl  apucă  şi-1  puse  pe  o  piatră  netedă,  aşezată  lângă 
apă. 

-  Vreau  să  rămân  singur  pentru  câtva  timp,  zise.  Du -te  şi 
înoată.  Mergi  la  iazuri. 

-  Hodor. 

Hodor  ţopăi  printre  copaci  şi  dispăru.  Dincolo  de  grădina 
zeilor,  sub  ferestrele  Casei  de  Oaspeţi,  un  pârâu  subteran, 
fierbinte,  alimenta  trei  iazuri  mici.  Din  apă  se  înălţau  aburi, 
zi  şi  noapte,  iar  zidul  care  se  ridica  pe  lângă  ele  era  acoperit 
de  muşchi.  Hodor  ura  apa  rece  şi  se  zbătea  ca  o  pisică 
sălbatică  atunci  când  era  ameninţat  cu  săpunul,  dar  se 
cufunda  cu  bucurie  în  cel  mai  fierbinte  dintre  iazuri  şi  putea 
sta  acolo  cu  orele,  scoţând  un  bolborosit  sonor,  imitând 
pârâul,  ori  de  câte  ori  ieşea  din  adâncimea  verzuie  şi  tulbure 
pentru  a  lua  o  gură  de  aer. 

Vară  bău  şi  se  aşeză  lângă  Bran.  El  mângâie  botul  lupului 
şi,  pentru  o  clipă,  băiatul  şi  animalul  se  simţiră  împăcaţi. 
Lui  Bran  îi  plăcuse  dintotdeauna  grădina  zeilor,  chiar  şi 
înainte,  însă  în  ultima  vreme  se  simţea  din  ce  în  ce  mai  atras 
de  ea.  Nici  chiar  copacul  inimii  nu-1  mai  speria  ca  înainte. 
Ochii  adânci,  roşii,  sculptaţi  în  trunchiul  alb,  continuau  să-1 
privească,  dar  acum  îl  linişteau.  Zeii  priveau  spre  el,  îşi 
spuse;  vechii  zei,  zeii  familiei  Stark  şi  ai  Primilor  Oameni  şi 
ai  copiilor  pădurii,  zeii  tatălui  său.  Se  simţea  în  siguranţă  în 
văzul  lor  şi  tăcerea  adâncă  a  copacilor  îl  ajuta  să  gândească, 
Bran  se  gândise  mult  de  la  cădere;  gândise  şi  visase  şi 
vorbise  cu  zeii. 

-  Vă  rog,  faceţi  în  aşa  fel  încât  Robb  să  nu  plece,  se  rugă 
el  încet.  îşi  plimbă  palma  prin  apa  rece,  trimiţând  undele  în 
tot  iazul.  Faceţi-1  să  rămână.  Sau,  dacă  trebuie  să  plece, 
aduceţi-1  acasă  în  siguranţă,  cu  mama  şi  tata  şi  fetele.  Şi 

faceţi. . .  faceţi  ca  Rickon  să  înţeleagă. 

Frăţiorul  său  se  agita  ca  o  furtună  de  zăpadă  de  când 
aflase  că  Robb  se  ducea  la  război,  când  înlăcrimat,  când 
furios.  Refuzase  să  mai  mănânce,  plângând  şi  urlând  mai 
toată  noaptea,  ba  chiar  o  lovise  pe  Bătrâna  Nan  când  ea 
încercase  să-i  cânte  ceva  pentru  a-1  face  să  doarmă,  iar  a 
doua  zi  dispăruse.  Robb  pusese  jumătate  din  oamenii  de  la 
castel  să-1  caute,  iar  când  în  cele  din  urmă  îl  găsiseră  în 
cripte,  Rickon  încercase  să-i  taie  cu  o  sabie  de  fier,  ruginită, 
luată  din  mâna  unuia  dintre  regii  morţi,  iar  Câinele  Lăţos 
ţâşnise  din  beznă  ca  un  demon  cu  ochii  verzi.  Lupul  devenise 
aproape  la  fel  de  sălbatic  ca  Rickon;  îl  muşcase  pe  Gage  de 
braţ  şi  sfâşiase  o  bucată  din  coapsa  lui  Mikken.  Trebuise  ca 
însuşi  Robb  şi  Vântul  Cenuşiu  să  vină  şi  să-1  potolească, 
Farlen  pusese  ca  lupul  negru  să  fie  înlănţuit  în  cuşcă,  iar 
Rickon  plânsese  şi  mai  mult  pentru  că  rămăsese  fără  el. 

Maester  Luwin  îl  sfătuise  pe  Robb  să  rămână  la  Winterfell, 
iar  Bran  se  rugase  de  el,  pentru  propria  sa  siguranţă,  la  fel 
ca  pentru  a  lui  Rickon,  însă  fratele  său  clătinase  doar  din 
cap  şi  repetase  cu  încăpăţânare: 

-  Nu  vreau  să  plec.  Trebuie  să  plec. 

Erau  doar  pe  jumătate  o  minciună.  Cineva  trebuia  să  se 
ducă,  să  menţină  poziţia  la  Gât  şi  să-i  ajute  pe  Tully 
împotriva  Lannisterilor,  Bran  putea  înţelege  asta,  însă  nu 
trebuia  să  fie  chiar  Robb.  Fratele  său  i-ar  fi  putut  ceda 
comanda  lui  Hal  Mollen,  lui  Theon  Greyjoy  sau  unuia  dintre 
lorzii-stegari.  Maester  Luwin  îl  îndemnase  să  facă  asta,  însă 
Robb  nici  nu  voise  să  audă. 

-  Tatăl  meu,  lordul,  nu  ar  trimite  niciodată  oameni  să 
moară  în  vreme  ce  el  ar  rămâne  ca  un  laş  în  spatele 
zidurilor. 

Acum,  lui  Bran,  Robb  i  se  părea  aproape  un  străin,  un 
adevărat  lord,  deşi  nu  trecuse  încă  de  cea  de-a  şaisprezecea 
zi  de  nume.  Chiar  şi  stegarii  tatălui  lor  păreau  să  fi  simţit 
asta.  Mulţi  voiseră  să-1  pună  la  încercare,  fiecare  în  felul  său. 
Roose  Bolton  şi  Robett  Glover  ceruseră  amândoi  să  li  se 
încredinţeze  onoarea  de  a  conduce  lupta,  primul  imperios, 
iar  cel  de-al  doilea  cu  un  zâmbet  şi  o  glumă.  Solida  şi 
cărunta  Maege  Mormont,  îmbrăcată  în  zale,  ca  un  bărbat,  îi 
spusese  direct  lui  Robb  că  era  destul  de  tânăr  încât  să-i  fie 
nepot  şi  că  nu  era  treaba  lui  să-i  dea  ei  porunci...  însă  se 

întâmpla  că  ea  avea  o  nepoată  pe  care  i-ar  fi  dat-o  cu  dragă 
inimă  de  soţie.  Lordul  Cerwyn,  cel  cu  vorba  moale,  chiar  îşi 
adusese  fiica  cu  el,  o  fată  rotofeie  şi  aşezată,  de  treizeci  de 
ani,  care  stătea  la  stânga  tatălui  ei  şi  nu-şi  ridica  niciodată 
ochii  din  farfurie.  Jovialul  Lord  Hornwood  nu  avea  fiice,  însă 
adusese  daruri,  un  cal  într-o  zi,  o  halcă  de  carne  de 
căprioară  în  alta,  un  corn  placat  cu  argint  în  cealaltă  zi,  şi 
nu  ceruse  nimic  în  schimb...  nimic  în  afară  de  un  anumit 
avanpost  luat  de  la  bunicul  său,  drepturi  de  vânătoare  la 
nord,  o  anumită  colină  şi  să  fie  lăsat  să  facă  o  îndiguire  la 
Cuţitul  Alb,  dacă  nu-i  era  cu  supărare  lordului. 

Robb  îi  răspunsese  fiecăruia  cu  o  politeţe  rece,  aşa  cum  ar 
fi  făcut  şi  tatăl  său,  iar  cumva  îi  supuse  voinţei  sale. 

Iar  când  Lordul  Umber,  căruia  oamenii  săi  îi  spuneau 
Marele  Jjon,  înalt  cât  Hodor  şi  de  două  ori  mai  masiv, 
ameninţase  să-şi  retragă  trupele  dacă  era  plasat  în  urma 
oamenilor  lui  Hornwood  şi  Cerwyn  în  ordinea  de  marş,  Robb 
îi  spusese  că  n-avea  decât. 

-  Iar  când  terminăm  cu  Lannisterii,  promisese  el, 
scărpinându-1  pe  Vântul  Cenuşiu  în  dosul  urechii,  ne  vom 
întoarce  spre  nord,  te  vom  scoate  din  fortăreaţa  ta  şi  te  vom 
spânzura  ca  pe  un  sperjur.  înjurând,  Marele  Jon  azvârlise  în 
foc  un  burduf  cu  bere  şi  jurase  că  Robb  era  atât  de  „verde" 
încât  urina  iarbă. 

Când  Hallis  Mollen  se  dusese  să-1  astâmpere,  îl  trântise  la 
pământ,  lovise  o  masă  şi  trăsese  cea  mai  înspăimântătoare 
sabie  pe  care  o  văzuse  Bran  vreodată.  Pe  bănci,  fiii  şi  fraţii 
săi  şi  vasalii  săriră  în  picioare,  cu  săbiile  în  mâini. 

Cu  toate  astea,  Robb  spusese  doar  un  cuvânt  şi,  cu  un 
mârâit  şi  într-o  clipă,  Lordul  Umber  ajunsese  pe  spate,  în 
timp  ce  sabia  i  se  rostogolea  pe  jos,  la  trei  paşi  distanţă,  iar 
mâna  îi  şiroia  de  sânge,  acolo  unde  Vântul  Cenuşiu  îi 
muşcase  două  degete. 

-  Tatăl  meu,  lordul,  m-a  învăţat  că  a  ridica  sabia 
împotriva  lordului  tău  înseamnă  moarte,  zisese  Robb,  dar, 
fără  îndoială,  nu  ai  vrut  decât  să-mi  tai  friptura. 

Lui  Bran  i  se  strânsese  stomacul  când  Marele  Jon  se 
chinuise  să  se  ridice,  sugându-şi  cioturile  însângerate  ale 
degetelor...  însă  dintr-odată,  spre  uluirea  sa,  uriaşul 
izbucnise  în  râs. 

-  Friptura,  urlă  el,  e  a  naibii  de  tare  asta. 

589 


Şi  aşa  se  făcu,  apoi,  că  Marele  Jon  devenise  mâna  dreaptă 
a  lui  Robb,  cel  mai  aprig  dintre  cavaleri,  spunând  în  gura 
mare  că  tânărul  lord  era  chiar  un  Stark  şi  că  toţi  ar  face  bine 
să  se  aşeze  în  genunchi  înaintea  lui,  dacă  nu  voiau  să  si-i 
vadă  sfâşiaţi. 

Totuşi,  chiar  în  aceeaşi  noapte,  fratele  său  veni  în 
dormitorul  lui  Bran,  palid  şi  zguduit,  după  ce  focurile 
aproape  că  pieriseră  în  Marea  Sală. 

-  Credeam  că  o  să  mă  omoare,  îi  mărturisi  Robb.  Ai  văzut 
cum  1-a  doborât  pe  Hal,  de  parcă  n-ar  fi  fost  mai  răsărit 
decât  Rickon?  Zei,  am  fost  speriat  de  moarte.  Iar  Marele  Jon 
nu-i  chiar  cel  mai  rău  dintre  ei,  ci  doar  cel  mai  zgomotos. 
Lordul  Roose  nu  spune  niciodată  nimic,  se  uită  doar  la  mine, 
şi  nu  mă  pot  gândi  decât  la  încăperea  aceea  pe  care  o  au  în 
Dreadfort,  acolo  unde  Boltonii  atârnă  pieile  duşmanilor  lor. 

-  Asta-i  doar  una  dintre  poveştile  Bătrânei  Nan,  zise  Bran, 
însă  o  undă  de  îndoială  se  strecură  în  vocea  sa.  Nu-i  aşa? 

-  Nu  ştiu.  Clătină  obosit  din  cap.  Lordul  Cerwyn  vrea  să-şi 
aducă  fiica  în  sud,  cu  noi.  Ca  să-i  gătească,  zice  el.  Theon 
este  sigur  că  am  să  găsesc  fata  în  patul  meu,  într-o  noapte. 
Aş  vrea...  aş  vrea  ca  tata  să  fie  aici... 

Acesta  era  un  lucru  cu  care  erau  de  acord,  Bran  şi  Rickon 
şi  Lordul  Robb;  cu  toţii  voiau  ca  tatăl  lor  să  fi  fost  aici.  însă 
Lordul  Eddard  se  afla  la  o  mie  de  leghe  depărtare,  captiv  în 
vreo  tainiţă,  un  fugar  vânat  de  toţi,  gonind  să-şi  scape  viaţa, 
sau  poate  chiar  mort.  Nimeni  nu  părea  să  ştie  ceva  sigur; 
fiecare  drumeţ  venea  cu  o  altă  poveste,  mai 
înspăimântătoare  decât  cea  dinainte.  Capetele  oamenilor  din 
garda  tatălui  lor  putrezeau  pe  meterezele  de  la  Fortăreaţa 
Roşie,  înfipte  în  suliţe.  Regele  Robert  era  mort,  de  mâna 
tatălui  lor.  Baratheonii  porniseră  să  asedieze  Debarcaderul 
Regelui.  Lordul  Eddard  fugise  în  sud,  împreună  cu  Renly, 
fratele  netrebnic  al  regelui.  Arya  şi  Şansa  fuseseră  ucise  de 
Câine.  Mama  lor  îl  ucisese  pe  Tyrion,  Pezevenghiul,  şi-i 
atârnase  hoitul  pe  zidurile  de  la  Riverrun.  Lordul  Tywin 
Lannister  mărşăluia  spre  Eyrie,  pârjolind  şi  ucigând  tot  ce 
găsea  în  drumul  său.  Un  drumeţ  îmbibat  de  vin  pretindea 
chiar  că  Rhaegar  Targaryen  se  sculase  din  morţi  şi  că 
pornise  spre  Piatra  Dragonului  cu  o  vastă  oştire  de  eroi 
străvechi  pentru  a  cere  tronul  tatălui  său. 

Când  veni  corbul,  purtând  o  scrisoare  cu  sigiliul  tatălui 

lor  şi  scrisă  de  mâna  Şansei,  adevărul  crud  nu  părea  mai 
puţin  incredibil.  Bran  nu  va  uita  niciodată  expresia  de  pe 
faţa  lui  Robb  când  citise  cuvintele  surorii  sale: 

-  Spune  că  tata  a  uneltit  pentru  a  comite  trădarea 
împreună  cu  fraţii  regelui.  Regele  Robert  este  mort,  iar 
mama  şi  eu  suntem  chemaţi  la  Fortăreaţa  Roşie  pentru  a-i 
jura  credinţă  lui  Joffrey.  Spune  că  trebuie  să-i  fim  loiali  şi, 
când  se  va  mărita  cu  Joffrey,  îl  va  ruga  să  cruţe  viaţa  tatălui 
nostru,  lordul.  Degetele  sale  se  strânseră  pumn,  strivind 
scrisoarea  Şansei.  Şi  nu  spune  nimic  de  Arya,  nimic,  nici 
măcar  un  cuvânt.  Blestemata!  Ce-i  cu  fata  asta? 

Bran  se  simţea  îngheţat  pe  dinăuntru. 

-  Şi-a  pierdut  lupul,  spuse  el  moale,  amintindu-şi  ziua 
când  patru  dintre  străjerii  din  garda  tatălui  se  întorseseră 
din  sud  cu  oasele  lui  Lady. 

Vară  şi  Vântul  Cenuşiu  şi  Câinele  lăţos  începuseră  să  urle 
înainte  ca  ei  să  traverseze  podul  mobil,  jalnic  şi  dezolant. 
Sub  umbra  Primei  Fortăreţe  se  întindea  un  cimitir  vechi  cu 
pietre  de  mormânt  acoperite  de  licheni  deschişi  la  culoare, 
locul  unde  vechii  Regi  din  Winter  îi  lăsaseră  să-şi  afle  odihna 
pe  servitorii  lor  credincioşi.  Acolo  au  îngropat-o  pe  Lady,  în 
vreme  ce  fraţii  ei  se  vânzoleau  printre  morminte  ca  nişte 
umbre  neliniştite.  Plecase  spre  sud  şi  se  întorseseră  de  acolo 
numai  oasele  ei. 

Bunicul  lor,  bătrânul  Lord  Rickard,  se  dusese  şi  el, 
împreună  cu  fiul  Său,  Brandon,  care  fusese  fratele  tatălui 
său,  împreună  cu  două  sute  din  cei  mai  buni  oameni.  Nu  se 
mai  întorsese  nici  unul.  Iar  tatăl  lor  plecase  şi  el  în  sud,  cu 
Arya  şi  Şansa,  Jory  şi  Hullen,  Tom  Grasul  şi  ceilalţi,  iar  mai 
târziu  mama  şi  Ser  Rodrik  plecaseră  la  rândul  lor  şi  nu  se 
mai  întorseseră  nici  ei.  Iar  acum  voia  să  plece  şi  Robb.  Nu  la 
Debarcaderul  Regelui  şi  nu  ca  să  depună  jurământ  de 
credinţă,  ci  la  Riverrun,  cu  o  sabie  în  mâini.  Iar  dacă  tatăl 
lor,  lordul,  era  cu  adevărat  întemniţat,  asta  nu  putea 
însemna  decât  moartea  lui  sigură.  Pe  Bran  asta  îl 
înspăimânta  mai  mult  decât  ar  fi  putut  spune. 

-  Dacă  Robb  trebuie  să  plece,  vegheaţi  asupra  lui,  îi 
imploră  Bran  pe  vechii  zei,  pe  când  aceştia  îl  priveau  cu  ochii 
roşii  ai  copacului  inimii,  şi  vegheaţi  şi  asupra  oamenilor  săi, 
Hal  şi  Quent  şi  restul,  Lordul  Umber  şi  Lady  Mormont  şi 
asupra  celorlalţi  lorzi.  Şi  asupra  lui  Theon,  cred.  Vegheaţi 

asupra  lor,  să  fie  în  siguranţă,  dacă  binevoiţi,  zeilor.  Ajutaţi-i 
să-i  înfrângă  pe  Lannisteri  şi  să-1  salveze  pe  tata  şi  să  ajungă 
cu  bine  acasă. 

O  adiere  uşoară  străbătu  grădina  zeilor,  iar  frunzele  roşii 
tresăriră  şi  şuşotiră.  Vară  îşi  dezveli  dinţii. 

-  îi  auzi,  băiete?  întrebă  o  voce. 

Bran  îşi  ridică  privirile.  Osha  stătea  de  partea  cealaltă  a 
iazului,  sub  un  stejar  bătrân,  iar  chipul  ei  era  umbrit  de 
frunze.  Chiar  şi  în  fiare,  venetica  se  mişca  tăcută  ca  o  pisică. 
Vară  dădu  ocol  iazului  şi  o  adulmecă.  Femeia  înaltă  se  trase 
înapoi. 

-  Vară,  la  mine,  strigă  Bran.  Lupul  străvechi  mai 
adulmecă  o  dată  şi  se  răsuci,  gonind  înapoi.  Bran  îl 
îmbrăţişa.  Ce  faci  aici?  N-o  mai  văzuse  pe  Osha  din  ziua  în 
care  o  luaseră  în  captivitate,  în  pădurea  lupilor,  deşi  ştia  că 
fusese  trimisă  să  lucreze  la  bucătărie. 

-  Ei  sunt  şi  zeii  mei,  zise  Osha.  Dincolo  de  Zid,  sunt 
singurii  zei.  Părul  îi  crescuse,  castaniu  şi  despletit.  O  făcea 
să  arate  mai  a  femeie,  ca  şi  rochia  simplă  de  pânză  maro, 
grosolană,  pe  care  i-o  dăduseră  când  îi  luaseră  cămaşa  de 
zale  şi  platoşa  din  piele. 

-  Gage  mă  lasă  să-mi  spun  rugăciunile  din  când  în  când, 
când  simt  nevoia,  şi  eu  îl  las  să  facă  ce  pofteşte  pe  sub 
hainele  mele,  când  are  trebuinţă.  Pentru  mine  nu  înseamnă 
nimic.  îmi  place  mirosul  de  făină  de  pe  mâinile  lui,  iar  el  e 
mai  blând  decât  Stiv.  îi  oferi  o  plecăciune  stângace.  Te 
părăsesc  acum.  Mă  aşteaptă  oale  de  curăţat. 

-  Nu,  rămâi,  îi  porunci  Bran.  Spune-mi,  ce  înseamnă  să-i 
auzi  pe  zei? 

Osha  îl  studie. 

-  îi  întrebi,  iar  ei  îţi  răspund.  Deschide-ţi  urechile, 
ascultă,  vei  auzi. 

Bran  ascultă. 

-  E  doar  vântul,  spuse  el  după  un  moment  de  îndoială. 
Foşnesc  frunzele. 

-  Cine  crezi  că  trimite  vântul,  dacă  nu  zeii?  Ea  se  aşeză  pe 
malul  celălalt  al  iazului,  în  faţa  lui,  scoţând  un  zornăit  uşor 
la  fiecare  mişcare.  Mikken  îi  prinsese  de  încheieturi  cătuşe 
din  fier,  legate  de  un  lanţ  greu;  putea  umbla,  dar  numai  atât 
timp  cât  nu  făcea  paşi  mari,  însă  nu  avea  cum  să  fugă  sau 
să  se  caţăre,  ori  să  încalece  un  cal.  Te  văd,  băiete.  Te  aud. 

Acel  foşnet  sunt  ei,  vorbind. 

-  Despre  ce  vorbesc? 

-  Sunt  trişti.  Fratele  tău,  lordul,  nu  va  primi  ajutorul  lor, 
nu  acolo  unde  se  duce  el.  Vechii  zei  nu  au  nici  o  putere  în 
sud.  Pădurile  de  acolo  au  fost  tăiate  toate,  cu  mii  de  ani  în 
urmă.  Cum  ar  putea  să  aibă  grijă  de  fratele  tău,  când  nu  au 
ochi? 

Bran  nu  se  gândise  la  asta.  îl  înspăimânta.  Dacă  nici  zeii 
nu-1  puteau  ajuta  pe  fratele  său,  ce  speranţe  mai  putea 
avea?  Poate  că  Osha  nu-i  auzea  bine.  îşi  înălţă  capul  şi 
încercă  să  asculte  din  nou.  Credea  că  poate  auzi  tristeţea 
acum,  însă  nimic  mai  mult  decât  atât. 

Foşnetul  se  înteţi.  Bran  auzi  paşi  înăbuşiţi  şi  un  mormăit 
greoi,  iar  Hodor  ţâşni  dintre  copaci,  gol  şi  zâmbitor. 

-Hodor! 

-  Cred  că  ne-a  auzit  vocile,  zise  Bran.  Hodor,  ţi-ai  uitat 
hainele. 

-  Hodor,  se  învoi  Hodor.  Şiroia  de  apă,  din  creştet  până-n 
tălpi,  risipind  aburi  în  aerul  rece.  Trupul  său  era  acoperit  cu 
păr  castaniu,  des  ca  o  blană.  Bărbăţia  îi  atârna  între 
picioare,  lungă  şi  grea. 

Osha  îl  măsură  cu  un  zâmbet  acru. 

-  Ia  uite  ce  mai  namilă,  spuse  ea.  Dacă  ăsta  n-are  sânge 
de  uriaş  în  el,  eu  sunt  regina. 

-  Maester  Luwin  spune  că  nu  mai  există  uriaşi.  El  zice  că 
sunt  morţi  cu  toţii,  ca  şi  copiii  pădurii.  Tot  ce  a  mai  rămas 
din  ei  sunt  nişte  oase  vechi,  îngropate  în  pământ,  pe  care 
ţăranii  le  mai  scot  din  când  în  când  la  suprafaţă  cu 
plugurile. 

-  Lasă-1  pe  Maester  Luwin  să  călărească  dincolo  de  Zid, 
făcu  Osha.  Va  găsi  el  uriaşi,  ori  s-ar  putea  să-1  găsească  ei 
pe  el.  Fratele  meu  a  ucis  o  femeie  de-a  lor.  Avea  trei  metri 
înălţime  şi  putea  fi  luată  drept  pricăjită.  Se  ştie  că  pot  să 
crească  până  la  patru  metri.  Sunt  nişte  arătări 
înspăimântătoare,  numai  păr  şi  dinţi,  iar  femeile  au  bărbi  la 
fel  ca  bărbaţii,  aşa  că  nu  poţi  să  le  deosebeşti  de  ei.  Femeile 
lor  se  împreunează  cu  bărbaţii  noştri  şi  de  aici  vin 
corciturile.  Pentru  femeile  noastre  pe  care  le  prind  e  mult 
mai  rău.  Bărbaţii  uriaşi  sunt  atât  de  mari  acolo,  că  sparg  o 
fecioară  înainte  să  apuce  să  o  pătrundă  şi  să-i  facă  un  copil. 
Rânji  spre  el.  Dar  nu  ştii  ce  vreau  să  spun  cu  asta,  nu, 

băiete? 

-  Ba  ştiu,  replică  Bran.  înţelegea  destule  despre 
împreunări,  văzuse  câinii  prin  curte  şi  privise  cum  făcea  un 
armăsar  cu  o  iapă,  însă  discuţiile  despre  asta  îl  stânjeneau. 
Se  uită  spre  Hodor.  Du-te  înapoi  şi  ia-ţi  hainele,  Hodor.  Du- 
te  şi  te  îmbracă. 

-  Hodor. 

Plecă  de  unde  venise,  aplecându-se  sub  crengile  gârbovite 
ale  copacului. 

Era  teribil  de  mare,  se  gândi  Bran,  privindu-1  plecând. 

-  Chiar  sunt  uriaşi  adevăraţi  dincolo  de  Zid?  o  întrebă  pe 
Osha,  nesigur. 

-  Uriaşi  şi  lucruri  mult  mai  rele  decât  ei,  domnisorule. 
Asta  am  tot  încercat  să-i  spun  fratelui  tău  când  m-a 
întrebat,  şi  lui  Maester  şi  băiatului  acela  zâmbitor,  Greyjoy. 
S-a  stârnit  vântul  rece,  iar  bărbaţii  pleacă  de  lângă  focurile 
lor  şi  nu  se  mai  întorc  niciodată...  ori  dacă  se  întorc,  nu  mai 
sunt  bărbaţi,  ci  nişte  spurcăciuni  cu  ochi  albaştri  şi  mâini 
reci  şi  negre.  De  ce  crezi  că  fugeam  spre  sud,  împreună  cu 
Stiv  şi  Hali  şi  ceilalţi  nebuni?  Mance  crede  că  va  putea  lupta, 
curajosul  şi  încăpăţânatul,  de  parcă  arătările  albe  n-ar  fi 
altceva  decât  cercetaşi,  dar  ce  ştie  el?  Poate  să-şi  spună 
Regele-de-dincolo-de-Zid  cât  o  pofti,  dar  nu-i  decât  o  cioară 
bătrână  care  si-a  luat  zborul  din  Turnul  Umbrei.  N-a  gustat 
niciodată  iarna.  M-am  născut  acolo,  copile,  la  fel  ca  mama  şi 
ca  mama  ei  înainte  şi  ca  mama  acesteia,  născute  din 
Oamenii  Liberi.  Ne  amintim.  Osha  se  ridică,  iar  lanţurile 
zdrăngăniră.  Am  încercat  să-i  spun  domnişorului  de  frate- 
tău,  dar  abia  ieri  l-am  văzut  prin  curte.  „Lordul  meu,  Stark", 
i-am  zis  cu  tot  respectul,  dar  s-a  uitat  parcă  prin  mine,  iar 
prostănacul  ăla  transpirat  de  Umber  Marele  Jon  m-a  azvârlit 
din  calea  lui.  Atunci  aşa  să  fie,  am  să-mi  port  fiarele  şi-mi 
voi  ţine  gura.  Un  bărbat  care  nu  ascultă  nu  poate  auzi. 

-  Spune-mi  mie.  Robb  mă  va  asculta,  ştiu  că  da. 

-  Da?  Vom  vedea.  Să-i  spui  asta,  don'şorule.  Spune-i  că 
pleacă  în  marş  într-o  direcţie  greşită.  Spre  nord  ar  trebui  să- 
şi  conducă  oamenii.  Nord,  nu  sud.  Mă  auzi? 

Bran  dădu  din  cap. 

-  Am  să-i  spun. 

însă  în  noaptea  aceea,  când  cinară  în  Marea  Sală,  Robb 
nu  li  se  alătură.  Mancă  în  seră,  împreună  cu  Lordul  Rickard 

şi  Marele  Jon  şi  ceilalţi  lorzi- stegari,  pentru  a  pune  la  punct 
ultimele  pregătiri  pentru  marşul  cel  lung  care-i  aştepta.  îi 
rămăsese  lui  Bran  sarcina  de  a  ocupa  locul  în  capul  mesei  şi 
să  îi  ospăteze  pe  fiii  Lordului  Karstark  şi  pe  ceilalţi  prieteni 
de  vază.  Deja  se  aşezaseră  când  Hodor  îl  aduse  pe  Bran  în 
sală,  cărându-1  în  spate,  şi  îngenunche  lângă  scaunul  înalt. 
Doi  dintre  servitori  îl  ajutară  să-1  scoată  din  coş.  Bran  putea 
simţi  asupra  lui  ochii  tuturor  străinilor  din  sală.  Se  lăsase 
tăcerea. 

-  Lorzii  mei,  anunţă  Hallis  Mollen,  iată-1  pe  Brandon  Stark 
de  Winterfell. 

-  Vă  spun  bun-venit  la  focul  nostru,  zise  Bran  ţeapăn,  vă 
ofer  carne  şi  mied,  în  onoarea  prieteniei  noastre. 

Harrion  Karstark,  cel  mai  mare  dintre  fiii  Lordului 
Rickard,  se  plecă,  iar  fraţii  săi  îl  urmară;  totuşi,  pe  când  se 
reaşezau  la  locurile  lor,  îi  auzi  pe  cei  doi  tineri  şuşotind  între 
ei,  peste  zăngănitul  cupelor  cu  vin: 

-  ...  mai  bine  aş  muri  decât  să  trăiesc  aşa,  murmură  unul, 
Eddard,  tizul  tatălui  său,  iar  fratele  său,  Torrhen,  spuse  că 
era  mai  mult  ca  sigur  că  băiatul  era  fărâmat  şi  pe  dinăuntru, 
la  fel  ca  pe  dinafară,  fiind  prea  laş  ca  să-şi  ia  singur  viaţa. 

Fărâmat,  se  gândi  Bran  cu  amărăciune,  pe  când  strângea 
cuţitul.  Asta  era  el  acum?  Bran  cel  Fărâmat? 

-  Nu  vreau  să  fiu  fărâmat,  îi  şopti  el  îndârjit  lui  Maester 
Luwin,  care  fusese  aşezat  de-a  dreapta  sa.  Vreau  să  fiu 
cavaler. 

-  Sunt  unii  care  spun  că  ordinul  meu  este  cel  al 
cavalerilor  minţii,  răspunse  Luwin.  Eşti  un  băiat 
surprinzător  de  isteţ,  când  îţi  munceşti  mintea,  Bran.  Te-ai 
gândit  vreodată  că  ai  putea  purta  colierul  de  Maester?  N  u 
există  nici  o  limită  în  ceea  ce  ai  putea  învăţa. 

-  Vreau  să  învăţ  vrăji,  îi  spuse  Bran.  Cioara  mi-a  promis 
că  voi  zbura. 

Maester  Luwin  oftă. 

-  Te  pot  învăţa  istorie,  tămăduiri,  despre  ierburi.  Pot  să  te 
învăţ  graiul  corbilor  şi  cum  să  construieşti  un  castel,  să  ştii 
cum  marinarii  îşi  conduc  corăbiile  luându-se  după  stele.  Pot 
să  te  mai  învăţ  măsurarea  zilelor  şi  marcarea  anotimpurilor, 
iar  la  Citadela  din  Oraşul  Vechi  ei  te  pot  învăţa  alte  o  mie  de 
lucruri.  Dar,  Bran,  nimeni  nu  te  poate  învăţa  vrăjitorii. 

-  Copiii  ar  putea,  făcu  Bran.  Copiii  pădurii.  Asta-i  aminti 

595 


de  promisiunea  pe  care  i-o  făcuse  Oshei,  în  grădina  zeilor, 
aşa  că-i  povesti  lui  Luwin  ce-i  spusese  ea.  Maester  ascultă 
politicos. 

-  Cred  că  femeia  venetică  ar  putea  să-i  dea  Bătrânei  Nan 
lecţii  de  scornit  poveşti,  zise  el  după  ce  Bran  termină.  Am  să 
discut  şi  eu  cu  ea,  dacă  vrei,  dar  ar  fi  cel  mai  bine  dacă  nu  1- 
ai  tulbura  pe  fratele  tău  cu  această  sminteală.  Are  şi  aşa 
destule  pe  cap,  fără  să  se  mai  preocupe  şi  de  uriaşi  şi 
oameni  morţi  prin  păduri.  Lannisterii  îl  ţin  prizonier  pe  tatăl 
tău,  Bran,  nu  copiii  pădurii,  îşi  puse  mâna  cu  blândeţe  pe 
braţul  lui.  Gândeşte-te  la  ce  am  spus,  copile. 

Două  zile  mai  târziu,  pe  când  zorii  roşii  se  întindeau  pe 
cerul  măturat  de  vânt,  Bran  se  afla  în  curtea  din  spatele 
postului  de  pază  de  la  poartă,  legat  pe  spatele  Dansatoarei, 
luându-şi  rămas-bun  de  la  fratele  său. 

-  Acum  eşti  stăpânul  Winterfellului,  îi  spuse  Robb. 
încălecase  un  armăsar  cenuşiu,  lăţos,  cu  scutul  agăţat  de 

crupa  calului;  lemn  întărit  cu  fier,  alb  cu  cenuşiu,  cu  botul 
rânjit  al  unui  lup  străvechi.  Purta  o  cămaşă  de  zale  cenuşii 
peste  platoşa  din  piele  tare,  sabie  şi  pumnal  la  cingătoare, 
iar  pe  umăr  îi  atârna  o  mantie  tivită  cu  blană.  Trebuie  să  iei 
locul  meu,  aşa  cum  eu  l-am  luat  pe  al  tatălui  nostru  până 
când  ne  întoarcem  acasă. 

-  Ştiu,  răspunse  Bran  cu  inima  strânsă.  Nu  se  mai  simţise 
niciodată  atât  de  singur  sau  de  speriat.  Nu  ştia  cum  să  se 
poarte  ca  un  stăpân. 

-  Ascultă  de  sfaturile  lui  Maester  Luwin  şi  ai  grijă  de 
Rickon.  Spune-i  că  am  să  mă  întorc  imediat  ce  luptele  se  vor 
fi  terminat. 

Rickon  refuzase  să  coboare  în  curte.  Era  sus,  în  camera 
lui,  cu  ochii  roşii,  sfidător. 

-  Nu!  strigase  când  Bran  îl  întrebase  dacă  nu  voia  să-şi  ia 
rămas-bun  de  la  Robb.  NU  rămas-bun  ! 

-  I-am  spus.  Zice  că  nimeni  nu  va  mai  veni  vreodată 
înapoi. 

-  Nu  poate  rămâne  un  copilandru  pentru  totdeauna.  Este 
un  Stark.  Are  aproape  patru  ani.  Robb  oftă.  Ei  bine,  mama 
va  veni  curând  înapoi,  iar  eu  am  să-1  aduc  pe  tata,  promit. 

îşi  întoarse  armăsarul  şi  plecă.  Vântul  Cenuşiu  îl  urmă, 
sărind  pe  lângă  calul  de  luptă,  suplu  şi  iute.  Hallis  Mollen 
ieşi  înaintea  lor  pe  poartă,  purtând  flamura  albă,  fâlfâitoare, 

a  Casei  Stark,  în  vârful  unei  prăjini  lungi  din  frasin  alb. 
Theon  Greyjoy  şi  Marele  Jon  îl  flancau  pe  Robb,  iar  cavalerii 
lor  se  înşirau  în  spate,  într-o  coloană  dublă,  şi  vârfurile  de 
oţel  ale  lăncilor  sclipeau  în  soare. 

îşi  aminti,  fără  nici  o  plăcere,  cuvintele  Oshei.  Pleacă  în 
marş  într-o  direcţie  greşită.  Pentru  o  clipă,  vru  să  galopeze 
după  el  şi  să-i  strige  avertismentul,  însă  Robb  dispăru 
dincolo  de  grilaj ,  iar  clipa  se  spulberă. 

Dincolo  de  zidurile  castelului,  se  auzea  zarvă  mare. 
Pedestraşii  şi  orăşenii  îl  ovaţionau  pe  Robb  când  trecea  mai 
departe,  îşi  dădu  Bran  seama;  îl  ovaţionau  pe  Lordul  Stark, 
pe  Lordul  de  Winterfell,  călare  pe  măreţul  său  armăsar,  cu 
mantia  fâlfâind  şi  Vântul  Cenuşiu  gonind  pe  lângă  el.  Pe  el 
nu-1  vor  ovaţiona  niciodată  în  acest  fel,  îşi  dădu  el  seama  cu 
un  simţământ  amar.  N-avea  decât  să  fie  şi  Lord  de 
Winterfell,  cât  timp  tatăl  şi  fratele  lui  erau  plecaţi,  dar  era  tot 
Bran  cel  Fărâmat.  Nici  măcar  nu  se  putea  da  jos  de  pe 
propriul  său  cal,  decât  căzând. 

Când  ovaţiile  depărtate  se  stinseră  şi,  în  cele  din  urmă, 
curtea  se  goli,  Winterfell  părea  părăsit  şi  mort.  Bran  se  uită 
în  jurul  său,  la  chipurile  celor  care  rămăseseră,  femei  şi  copii 
şi  bătrâni...  Hodor.  Uriaşul  băiat  de  grajd  avea  o  expresie 
pierdută  şi  înspăimântată. 

-  Hodor?  zise  el  cu  tristeţe. 

-  Hodor,  fu  Bran  de  acord,  întrebându-se  ce  însemna  de 
data  asta. 

DAENERYS 


După  ce-şi  făcuse  plăcerea,  Khal  Drago  se  ridică  de  pe 
saltelele  de  dormit  pentru  a  o  privi  de  sus.  Pielea  sa  lucea 
întunecată  precum  bronzul  în  lumina  rumenă  a  vetrei, 
vechile  urme  ale  cicatricilor  fiind  vizibile  pe  pieptul  lui  lat. 
Părul  negru  ca  pana  corbului,  despletit  şi  lăsat  liber,  curgea 
în  cascadă  pe  umerii  săi  şi  pe  spate,  mult  dincolo  de  şold. 
Bărbăţia  sa  avea  o  lucire  umedă.  Gura  khal-ului  se  ţuguie 
într-o  strâmbătură,  pe  sub  umbra  mustăţii  lungi. 

-  Armăsarul  care  va  călări  lumea  nu  are  nevoie  de  scaune 
de  fier. 

Dany  se  propti  într-un  cot  pentru  a  privi  în  sus  spre  el, 
atât  de  înalt  şi  de  maiestuos.  îi  plăcea  în  special  părul  lui. 
Nu  fusese  tăiat  niciodată,  aşa  cum  el  nu  cunoscuse 
niciodată  înfrângerea. 

-  S-a  prevestit  că  armăsarul  va  călări  până  la  capătul 
lumii,  spuse  ea. 

-  Lumea  se  termină  la  marea  cea  neagră  şi  sărată, 
răspunse  Drogo.  înmuie  o  cârpă  în  vasul  cu  apă  caldă 
pentru  a-şi  şterge  transpiraţia  şi  unsoarea  de  pe  piele.  Nici 
un  cal  nu  poate  trece  de  apa  otrăvită. 

-  în  Oraşele  Libere  sunt  mii  de  corăbii,  îi  spuse  Dany,  aşa 
cum  îi  mai  spusese  şi  înainte.  Cai  de  lemn,  cu  sute  de 
picioare,  care  zboară  pe  deasupra  mării  cu  aripile  umplute 
de  vânt. 

Khal  Drogo  nici  nu  voia  să  audă  de  asta. 

-  Nu  vom  mai  vorbi  de  cai  de  lemn  şi  scaune  de  fier. 
Azvârli  cârpa  şi  începu  să  se  îmbrace.  în  această  zi  mă  voi 
duce  pe  câmp  şi  voi  vâna,  femeie-soaţă,  anunţă  el  în  timp  ce 
îmbrăcă  o  vestă  vopsită  şi  se  încinse  cu  o  centură  lată,  cu 
salbe  grele  de  argint,  aur  şi  bronz. 

-  Da,  soarele  şi  stelele  mele,  făcu  Dany. 

Drogo  îşi  va  lua  călăreţii  de  sânge  şi  va  pleca  în  căutarea 
hrakkar-ului,  marele  leu  alb  al  câmpiilor.  Dacă  se  întorceau 
victorioşi,  bucuria  lordului  soţ  va  fi  năprasnică  şi  s-ar  putea 
să  fie  dispus  s-o  asculte  atunci. 

El  nu  se  temea  de  sălbăticiuni  şi  de  nici  un  bărbat  care 
respirase  vreodată  pe  pământ,  însă  marea  era  o  altă 
chestiune.  Pentru  Dothraki,  apa  pe  care  un  cal  nu  o  putea 
bea  era  ceva  smintit;   câmpiile   de  un  verde-cenuşiu  al 

oceanelor  îi  umpleau  de  o  scârbă  superstiţioasă.  Drogo  era 
un  bărbat  mai  dur  decât  ceilalţi  războinici,  într-o  sută  de 
feluri  diferite,  aflase  ea,  însă  nu  şi  în  asta.  Dacă  l-ar  putea 
face  să  urce  pe  o  corabie... 

După  ce  khal-ul  şi  călăreţii  săi  de  sânge  plecară  cu 
arcurile  lor,  Dany  îşi  chemă  slujnicele.  îşi  simţea  trupul  gras 
şi  dizgraţios  şi  se  bucura  de  ajutorul  braţelor  lor  puternice  şi 
al  mâinilor  iscusite,  deşi  înainte  nu  se  simţise  prea  în  largul 
ei  din  cauza  felului  în  care  se  agitau  şi  se  vânzoleau  în  jurul 
ei.  O  frecară  şi  o  spălară,  îmbrăcând-o  apoi  în  mătăsuri 
vaporoase  şi  comode.  Când  Doreah  se  apucă  să-i  pieptene 
părul,  o  trimise  pe  Jhiqui  să-1  găsească  pe  Ser  Jorah 
Mor  mont. 

Cavalerul  se  arătă  îndată.  Purta  jambiere  din  păr  de  cal  şi 
vestă  vopsită,  ca  un  călăreţ.  Pieptul  şi  braţele  musculoase  îi 
erau  acoperite  de  păr  negru  şi  aspru. 

-  Prinţesa  mea,  cum  vă  pot  servi? 

-  Trebuie  să  vorbiţi  cu  soţul  meu,  lordul,  zise  Dany.  Drogo 
spune  că  armăsarul  care  încalecă  lumea  va  avea  toate 
tărâmurile  de  pe  pământ  sub  sceptrul  său  şi  nu  trebuie  să 
treacă  de  apa  otrăvită.  Spune  că-şi  va  duce  khalasar-ul  spre 
est,  după  ce  se  va  naşte  Rhaego,  ca  să  pună  mâna  şi  pe 
pământurile  din  jurul  Mării  de  Jad. 

Cavalerul  privi  gânditor. 

-  Khal-ul  nu  a  văzut  niciodată  cele  Şapte  Regate,  spuse  el. 
Pentru  el,  nu  înseamnă  nimic.  Dacă  se  gândeşte  vreodată  la 
ele,  fără  îndoială  că  are  în  minte  insulele,  câteva  oraşe  mici, 
risipite  pe  stânci  în  stilul  Lorath  sau  Lys,  înconjurate  de 
mări  furtunoase.  Bogăţiile  Estului  i  se  par  însă  mult  mai 
tentante. 

-  Dar  trebuie  să  se  îndrepte  spre  Vest,  zise  Dany  cu 
disperare.  Vă  rog,  ajutaţi-mă  să-1  fac  să  înţeleagă.  Nici  ea  nu 
văzuse  vreodată  cele  Şapte  Regate,  nu  mai  mult  decât  Drogo, 
dar  cu  toate  astea  se  simţea  de  parcă  le-ar  fi  cunoscut  din 
poveştile  pe  care  i  le  spusese  fratele  său.  Viserys  îi  promisese 
de  o  mie  de  ori  că  o  va  duce  înapoi  într-o  bună  zi,  însă  acum 
era  mort,  iar  promisiunile  sale  se  duseseră  odată  cu  el. 

-  Dothrakii  fac  ceea  ce  trebuie  în  momentul  care  li  se  pare 
lor  potrivit,  din  motivele  lor,  răspunse  cavalerul.  Aveţi 
răbdare,  prinţesă.  Să  nu  săvârşiţi  greşeala  fratelui 
dumneavoastră.  Ne  vom  întoarce  acasă,  vă  promit  asta. 

Acasă?  Cuvântul  o  umplea  de  tristeţe.  Ser  Jorah  avea 
insula  Ursului,  dar  care  era  casa  pentru  ea?  Câteva  legende, 
nume  recitate  la  fel  de  solemn  ca  o  rugăciune,  amintirea  tot 
mai  ştearsă  a  unei  porţi  roşii...  Va  fi  Vaes  Dothrak  casa  ei  pe 
veci?  Când  le  privise  pe  babele  din  dosh  khaleen,  nu-şi 
văzuse  oare  viitorul? 

Ser  Joras  trebuie  că  observase  tristeţea  oglindită  pe  chipul 

ei. 

-  în  timpul  nopţii  a  sosit  o  mare  caravană,  kbaleesi.  Patru 
sute  de  cai  de  la  Pentos,  prin  Norvos  şi  Qohor,  sub  comanda 
Căpitanului  Neguţător  Byan  Votyris.  S-ar  putea  ca  Illyrio  să 
fi  trimis  vreo  scrisoare.  Aţi  vrea  să  vizitaţi  Piaţa  Apusului? 

Dany  tresări. 

-  Da,  spuse  ea,  mi-ar  plăcea  asta.  Pieţele  prindeau  viaţă 
când  venea  o  caravană.  N-ai  fi  putut  şti  niciodată  ce  comori 
puteau  aduce  de  data  asta  negustorii  şi,  în  plus,  îi  făcea  bine 
să  audă  oameni  vorbind  în  Valyriană,  aşa  cum  se  făcea  în 
Oraşele  Libere.  Irri,  ai  grijă  să  fie  pregătită  litiera. 

-  Am  să-i  spun  kbas-ului  dumneavoastră,  zise  Ser  Jorah, 
retrăgându-se. 

Dacă  Khal  Drogo  ar  fi  venit  cu  ea,  Dany  ar  fi  călărit  pe 
Argintul  ei.  Printre  Dothraki,  femeile  călăreau  până  aproape 
de  momentul  naşterii,  şi  nu  ar  fi  vrut  să  treacă  drept  slabă 
în  ochii  soţului  ei.  Dar  cum  khal-ul  era  la  vânătoare,  era  o 
plăcere  să  poată  sta  pe  pernele  moi  şi  să  fie  cărată  prin  Vaes 
Dothrak,  cu  draperiile  de  mătase  roşie  trase,  pentru  a  o  feri 
de  soare.  Ser  Jorah  încalecă  şi  merse  alături  de  ea,  împreună 
cu  patru  tineri  din  khas-ul  ei  şi  cu  slujnicele. 

Ziua  era  caldă  şi  fără  nici  un  nor,  cerul  de  un  albastru- 
adânc.  Când  bătea  vântul,  putea  simţi  bogăţia  miresmelor 
ierbii  şi  pământului.  Pe  când  litiera  trecea  pe  lângă 
monumentele  furate,  ajunse  de  la  soare  la  umbră  şi  invers. 
Dany  se  legăna  în  mers,  cercetând  chipurile  eroilor  morţi  şi 
regilor  uitaţi.  Se  întreba  dacă  zeii  oraşelor  pârjolite  mai 
puteau  încă  să  răspundă  rugăciunilor. 

Dacă  n-aş  fi  sânge  din  sânge  de  dragon,  se  gândi  ea 
melancolică,  asta  ar  putea  fi  casa  mea.  Acum  era  o  khaleesi, 
avea  un  bărbat  puternic  şi  un  cal  iute,  slujnice  care  s-o 
servească,  războinici  care  s-o  păzească,  un  loc  de  cinste  în 
dosh  khaleen  o  aştepta  la  bătrâneţe...  iar  în  pântecul  ei 
creştea  un  fiu  care  va  conduce,  într-o  bună  zi,  lumea.  Asta 

trebuia  să  fie  suficient  pentru  orice  femeie...  însă  nu  şi 
pentru  dragoni.  Cum  Viserys  nu  mai  era,  Daenerys  era 
ultimul  vlăstar,  cel  din  urmă.  Era  sămânţa  regilor  şi 
cuceritorilor,  iar  acum  a  pruncului  dinlăuntrul  ei.  Nu  avea 
voie  să  uite  asta. 

Piaţa  Apusului  era  o  suprafaţă  mare  de  pământ  bătătorit, 
înconjurată  de  garduri  din  cărămizi  de  lut  ars,  ţarcuri  pentru 
animale,  taverne  cu  pereţii  spoiţi  în  alb.  Din  pământ  se 
ridicau  movile,  precum  spinările  unor  vieţuitoare  subterane, 
uriaşe,  care  ieşeau  la  suprafaţă,  căscându-şi  gurile  negre 
care  duceau  spre  cămările  răcoroase  şi  cavernoase  de 
dedesubt.  Interiorul  pieţei  era  un  labirint  de  dughene  şi  alei 
întortocheate,  umbrite  de  nişe  din  iarbă  împletită. 

Sute  de  negustori  şi  tarabagii  tocmai  îşi  descărcau 
mărfurile  şi  le  aşezau  pe  tarabe  când  sosiră  ei,  dar  chiar  şi 
aşa,  marea  piaţă  părea  tăcută  şi  pustie  în  comparaţie  cu 
bazarurile  fremătătoare  pe  care  Dany  şi  le  amintea  din 
Pentos  şi  din  celelalte  Oraşe  Libere.  Caravanele  soseau  în 
Vaes  Dothrak  venind  dinspre  est  şi  ajungeau  neatinse  de 
nimeni,  atâta  vreme  cât  respectau  pacea  oraşului  sacru,  nu 
profanau  Mama  Munţilor  sau  Pântecul  Lumii  şi  le  respectau 
pe  bătrânele  din  dosh  kbaleen,  oferindu-le  tradiţionalele 
daruri  de  sare,  argint  şi  seminţe.  Dothrakii  nu  înţelegeau 
însă,  cu  adevărat,  natura  acestei  îndeletniciri  a  cumpărării  şi 
vânzării  mărfurilor. 

Lui  Dany  îi  plăcea  şi  ciudăţenia  Pieţei  Răsăritului,  cu 
priveliştile  ei  neobişnuite,  cu  gălăgia  şi  mirosurile  ei.  îşi 
petrecea  adesea  dimineţile  acolo,  gustând  muguri  de  copac, 
plăcintă  de  carob  şi  tăiţei  verzi,  ascultând  glasurile  subţiri 
ale  descântătoarelor,  căscând  ochii  la  manticorele  din  cuştile 
argintii,  la  imenşii  elefanţi  cenuşii  şi  la  caii  în  dungi  albe  şi 
negre  din  Jogos  Nhai.  îi  plăcea  să-i  privească  şi  pe  toţi 
oamenii  aceia:  Asshai'i  întunecaţi  şi  solemni  şi  Qartheeni 
palizi,  bărbaţii  cu  ochii  strălucitori  din  Yi  Ti,  cu  pălării  din 
cozi  de  maimuţă,  fecioare  războinice  din  Bayasabhad, 
Shamyriana  şi  Kayakayanaya,  cu  inele  de  fier  trecute  prin 
sfârcuri  şi  rubine  în  obraji,  ba  chiar  şi  neînduplecaţii  şi 
înspăimântătorii  Oameni-Umbră,  care  aveau  braţele, 
picioarele  şi  pieptul  acoperite  de  tatuaje,  iar  chipurile  şi  le 
ascundeau  în  spatele  măştilor.  Piaţa  Răsăritului  era  un  loc 
de  minunăţii  şi  magie  pentru  Dany. 

însă  Piaţa  Apusului  amintea  mai  mult  de  acasă. 

Când  Irri  şi  Jhiqui  o  ajutară  să  coboare  din  litieră,  ea 
adulmecă,  recunoscând  miresmele  tari  de  usturoi  şi  piper, 
care-i  aminteau  de  zile  de  demult,  pe  aleile  din  Tyrosh  şi 
Myr,  aducându-i  pe  chip  un  zâmbet  duios. 

Dincolo  de  astea,  simţi  parfumurile  dulci  şi  ameţitoare  din 
Lys.  Văzu  sclavi  cărând  baloturi  de  dantele  complicate  din 
Myr  şi  lâneturi  fine,  într-o  bogăţie  de  culori.  Paznicii 
caravanei  se  plimbau  prin  spaţiile  goale  purtând  coifuri  de 
cupru  şi  tunici  lungi  până  la  genunchi,  ţesute  din  bumbac 
galben,  cu  tecile  săbiilor  goale,  legănându-se  la  centurile  lor 
împletite.  în  spatele  unei  tarabe,  un  armurier  oferea  platoşe 
lucrate  din  aur  şi  argint  în  motive  dichisite,  şi  coifuri  turnate 
în  forma  unor  animale  ciudate.  Alături  de  el  era  o  tânără 
femeie  drăguţă,  care  vindea  bijuterii  din  aur  din  Lannisport, 
inele  şi  broşe,  coliere  şi  medalioane  elegant  confecţionate, 
potrivite  pentru  centuri.  Un  eunuc  uriaş  îi  păzea  taraba,  mut 
şi  spân,  înveşmântat  în  catifele  pătate  de  transpiraţie, 
încruntându-se  la  oricine  se  apropia.  Pe  partea  cealaltă  a 
intervalului,  un  negustor  de  stofe  gras  din  Yi  Ti  se  tocmea  cu 
un  Pentoshi  asupra  preţului  unor  vopsele  verzi,  iar  coada  de 
maimuţă  de  la  pălăria  sa  se  legăna  înainte  şi-napoi,  după 
cum  îşi  scutura  capul. 

-  Când  eram  fetiţă,  îmi  plăcea  să  mă  joc  în  bazar,  îi  spuse 
Dany  lui  Ser  Jorah  pe  când  se  plimbau  de-a  lungul 
intervalului  umbrit,  printre  dughene.  Era  atât  de  plin  de 
viaţa  acolo,  toţi  oamenii  aceia  care  strigau  şi  râdeau...  atât 
de  multe  lucruri  minunate  la  care  să  te  tot  uiţi...  deşi  rareori 
aveam  bani  ca  să-mi  cumpăr  ceva...  ei  bine,  cu  excepţia  unui 
cârnat,  din  când  în  când,  sau  batoane  cu  miere...  Au 
batoane  cu  miere  în  cele  Şapte  Regate,  de  felul  celor  din 
Tyrosh? 

-  Sunt  prăjituri,  cumva?  N-aş  putea  spune,  prinţesă. 
Cavalerul  se  înclină.  Dacă  mă  iertaţi  o  clipă,  am  să-1  caut  pe 
căpitan,  să  văd  dacă  nu  cumva  are  o  scrisoare  pentru  noi. 

-  Foarte  bine,  am  să  te  ajut  să-1  găseşti. 

-  Nu  este  nevoie  să  vă  deranjaţi  pentru  asta.  Ser  Jorah  se 
uită  nerăbdător  într-o  parte.  Bucuraţi- vă  de  piaţă,  am  să  mă 
întorc  când  voi  fi  terminat  ce  am  de  făcut. 

Ce  ciudat,  se  gândi  Dany  pe  când  îl  privi  făcându-şi  loc 
prin  mulţime.   Nu  înţelegea  de   ce   nu  voise   să  meargă 

împreună.  Poate  că  Ser  Jorah  se  dusese  să  găsească  o 
femeie,  după  ce-1  va  fi  întâlnit  pe  căpitanul  negustor.  Târfele 
călătoreau  adesea  cu  caravanele,  ştia  asta,  iar  unii  bărbaţi 
erau  foarte  secretoşi  cu  legăturile  lor  amoroase.  Dădu  din 
umeri. 

-  Veniţi,  le  spune  ea  celorlalţi. 

Slujnicele  o  urmară,  iar  Dany  îşi  reluă  plimbarea  prin 
piaţă. 

-  Oh,  ia  uită-te,  exclamă  ea  spre  Doreah,  despre  carnaţii 
ăştia  vorbeam.  Arătă  spre  o  tarabă  unde  o  femeie  ofilită  şi 
măruntă  prăjea  carne  şi  cepe  pe  o  plită  încinsă,  din  piatră.  îi 
fac  cu  mult  usturoi  şi  piper  iute. 

încântată  de  descoperirea  sa,  Dany  insistă  ca  şi  ceilalţi  să 
i  se  alăture  la  mâncatul  cârnaţilor.  Slujnicele  îşi  înfulecară 
porţiile  chicotind  şi  rânjind,  deşi  bărbaţii  khas-ului  ei 
adulmecară  bănuitori  carnea  friptă. 

-  Au  un  alt  gust  decât  îmi  amintesc  eu,  zise  Dany  după 
câteva  înghiţituri, 

-  La  Pentos  îi  fac  cu  carne  de  porc,  comentă  femeia,  însă 
toţi  porcii  mei  au  murit  pe  marea  Dothraki.  Aceştia  sunt 
pregătiţi  din  carne  de  cal,  khaleesi,  însă  îi  condimentez  la  fel. 

-  Oh!  Dany  fu  dezamăgită,  însă  lui  Quaro  îi  plăcea 
cârnatul  atât  de  mult,  încât  se  hotărî  să  mai  ia  unul,  iar 
Rakharo  se  simţi  obligat  să-1  întreacă  şi  mai  mancă  şi  el  trei, 
râgâind  zgomotos.  Dany  chicoti. 

-  Nu  aţi  mai  râs  de  când  fratele  dumneavoastră,  Khal 
Rbaggat,  a  fost  încoronat  de  Drogo,  făcu  Irri.  E  bine  să  vă 
văd  aşa,  khaleesi. 

Dany  zâmbi  timidă.  Era  atât  de  bine  să  râzi.  Se  simţea, 
din  nou,  aproape  ca  o  fată. 

Se  plimbară  prin  piaţă  întreaga  dimineaţă.  Văzu  o  mantie 
minunată,  din  pene,  de  pe  Insulele  Verii,  şi  o  acceptă  drept 
cadou.  în  schimb,  ea  îi  dădu  negustorului  un  medalion  de 
argint  de  la  centura  ei.  Aşa  se  cădea  să  faci  între  Dothraki. 
Un  vânzător  de  păsări  învăţa  un  papagal  verde  cu  roşu  să-i 
spună  numele,  iar  Dany  râse  din  nou,  dar  refuză  să-1 
accepte.  Ce  ar  fi  făcut  cu  un  papagal  verde  cu  roşu  în 
khalasar?  Luă  câteva  zeci  de  sticluţe  cu  uleiuri  aromate, 
parfumurile  copilăriei  sale;  trebuia  doar  să  închidă  ochii  şi 
să  le  miroasă  şi  putea  vedea  din  nou  casa  mare,  cu  poartă 
roşie.  Când  Doreah  privi  cu  jind  spre  o  poţiune  pentru 

fertilitate,  în  ghereta  unui  magician,  Dany  o  luă  şi  i-o  dădu 
slujnicei  sale,  gândindu-se  că  ar  putea  găsi  ceva  şi  pentru 
Irri  şi  Jhiqui. 

Trecând  de  un  colţ,  dădură  de  uri  negustor  de  vinuri,  care 
oferea  trecătorilor  cupe  de  mărimea  unui  degetar. 

-  Vinuri  roşii,  dulci,  striga  el  într-o  Dothraki  fluentă.  Am 
vinuri  roşii,  dulci,  din  Lys  şi  Volantis  şi  Arbor.  Albe  din  Lys, 
Tyroshi,  rachiu  de  pere,  vin  tare,  vin  iute,  nectaruri  verzi  din 
Myr.  Vin  de  mure  şi  vin  acru  din  Lys. 

Era  un  om  scund,  zvelt  şi  frumos,  cu  părul  buclat  şi 
parfumat  după  moda  din  Lys.  Când  Dany  se  opri  în  faţa 
dughenei  lui,  el  făcu  o  plecăciune  adâncă. 

-  O  înghiţitură  pentru  kbaleesi?  Am  un  vin  dulce,  roşu, 
din  Dorne,  doamna  mea,  cântă  prunele  şi  murele  în  el,  are 
un  iz  bogat  de  stejar  negru.  O  butelcă,  o  cupă,  o  înghiţitură? 
De  gust  doar,  şi  vă  veţi  boteza  copilul  după  mine. 

Dany  zâmbi. 

-  Fiul  meu  are  deja  un  nume,  dar  am  să  încerc  vinul  de 
vară,  spuse  ea  în  Valyriană,  în  Valyriana  vorbită  în  Oraşele 
Libere.  Cuvintele  se  rostogoleau  ciudat  pe  limba  ei,  după  atât 
timp.  Doar  o  înghiţitură,  dacă  sunteţi  bun. 

Negustorul  trebuie  că  o  luase  drept  o  Dothraki,  după 
hainele  ei  şi  părul  uns  şi  pielea  bronzată.  Dar  după  ce  vorbi, 
căscă  gura,  uimit. 

-  Doamna  mea,  sunteţi  o...  Tyroshi?  Aşa  să  fie? 

-  Poate  vorbesc  ca  o  Tyroshi,  iar  veşmintele-s  Dothraki, 
dar  sunt  din  Westeros,  din  Regatele  Apusului,  îi  spuse  Dany. 

Doreah  apăru  lângă  ea. 

-  Ai  onoarea  de  a  i  te  adresa  lui  Daenerys  din  Casa 
Targaryen,  Daenerys  Stormborn,  kbaleesi  a  călăreţilor  şi 
prinţesă  a  celor  Şapte  Regate. 

Negustorul  de  vinuri  se  lăsă  într-un  genunchi. 

-  Prinţesă,  făcu  el  plecându-şi  capul. 

-  Ridică-te,  porunci  Dany.  Aş  vrea  să  gust  vinul  de  vară  de 
care  vorbeai. 

Bărbatul  se  ridică  în  picioare. 

-  Acesta?  Lături  din  Dornish.  Nu  este  potrivit  pentru  o 
prinţesă.  Am  un  roşu  sec  din  Arbor,  vioi  şi  delicios.  Vă  rog, 
lăsaţi-mă  să  vă  ofer  o  butelcă. 

Vizitele  lui  Khal  Drogo  prin  Oraşele  Libere  îi  deschiseseră 
gustul  pentru  vinuri  bune,  iar  Dany  ştia  că  un  buchet  atât 

604 


de  nobil  i-ar  face  plăcere. 

-  Mă  onoraţi,  ser,  rosti  ea  cu  dulceaţă. 

-  Dumneavoastră  mă  onoraţi.  Negustorul  scotoci  prin 
spatele  dughenei  şi  veni  cu  un  butoiaş  de  stejar.  Pe  lemn 
fusese  ars  un  sigiliu  de  forma  unui  ciorchine.  Sigiliul 
Redwyne,  zise  el  arătându-1,  pentru  Arbor.  Nu  există  o  altă 
licoare  mai  bună. 

-  Khal  Drogo  şi  cu  mine  îl  vom  gusta  împreună.  Aggo,  du -l 
la  litiera  mea,  dacă  eşti  bun.  Negustorul  de  vinuri  radia  când 
Dothraki  săltă  butoiaşul. 

Dany  nu  observase  că  Ser  Jorah  se  întorsese  decât  când 
cavalerul  spuse: 

-  Nu.  Glasul  său  răsună  ciudat,  repezit.  Aggo,  pune 
butoiaşul  jos. 

Aggo  privi  spre  Dany.  Ea  îi  făcu  un  semn  ezitant  cu  capul. 

-  Ser  Jorah,  s-a  întâmplat  ceva? 

-  Mi-e  sete.  Deschide-1,  negustorule.  Negustorul  se 
încruntă. 

-  Vinul  este  pentru  khaleesi,  nu  pentru  cei  ca  tine,  ser. 
Ser  Jorah  se  apropie  mai  mult  de  dugheană. 

-  Dacă  nu-1  deschizi,  îl  sparg  eu  cu  propriul  tău  cap. 

Nu  avea  arme,  aici,  în  oraşul  sacru,  dar  avea  mâinile,  iar 
mâinile  îi  erau  îndeajuns,  mari,  aspre,  primejdioase,  cu 
încheieturile  degetelor  acoperite  cu  fire  de  păr  întunecat. 
Negustorul  de  vinuri  rămase  o  clipă  în  cumpănă,  apoi  luă 
ciocanul  şi  scoase  dopul  butoiaşului. 

-  Toarnă,  porunci  Ser  Jorah.  Cei  patru  tineri  războinici 
din  khas-ul  lui  Dany  se  înşirară  în  spatele  lui,  încruntându- 
se  şi  privind  cu  ochii  lor  întunecaţi,  ca  nişte  migdale. 

-  Ar  fi  o  crimă  să  beţi  acest  vin  bogat  fără  să-1  lăsaţi  să 
respire.  Negustorul  de  vinuri  nu-şi  lăsase  ciocanul  jos. 

Jhogo  duse  mâna  la  biciul  de  la  centura  sa,  însă  Dany  îl 
opri  cu  o  atingere  uşoară  pe  mână. 

-  Fă  cum  spune  Ser  Jorah,  rosti  ea. 

Oamenii  se  opreau  să  privească.  Bărbatul  îi  aruncă  o 
căutătură  scurtă  şi  întunecată. 

-  După  cum  este  voia  prinţesei.  Puse  ciocanul  deoparte, 
pentru  a  ridica  butoiaşul.  Umplu  două  cupe  de  mărimea 
unui  degetar,  turnând  cu  atâta  iscusinţă  încât  nu  risipi  nici 
măcar  o  picătură. 

Ser  Jorah  luă  cupa  şi  adulmecă  vinul,  încruntându-se. 

-  E  dulce,  nu?  spuse  negustorul  de  vinuri  cu  un  zâmbet. 
Puteţi  mirosi  fructele,  ser?  Parfumul  din  Arbor.  Gustaţi-1, 
lordul  meu,  şi  spuneţi-mi  dacă  nu  este  cel  mai  fin  şi  mai 
bogat  vin  care  v-a  atins  vreodată  limba. 

Ser  Jorah  îi  întinse  cupa. 

-  Gustă-1  tu  primul. 

-  Eu?  Bărbatul  se  puse  pe  râs.  Nu  mă  ridic  la  înălţimea 
acestui  soi  de  vin,  lordul  meu.  Iar  bietul  negustor  de  vin  nu- 
şi  bea  propria  sa  marfă.  Avea  un  zâmbet  amabil,  şi  totuşi 
Dany  putu  vedea  broboanele  de  sudoare  pe  fruntea  lui. 

-  O  să  bei,  zise  ea  cu  o  răceală  de  gheaţă.  Goleşte  cupa, 
altfel  am  să  le  spun  să  te  ţină  în  timp  ce  ser  Jorah  îţi  toarnă 
pe  gât  întregul  butoi. 

Negustorul  de  vinuri  dădu  din  umeri  şi  se  întinse  spre 
cupă,  însă  înşfacă  butoiul,  aruncându-1  spre  ea  cu  ambele 
mâini.  Ser  Jorah  o  îmbrânci,  azvârlind-o  din  cale.  Butoiul  îl 
lovi  în  umăr  şi  se  sparse  pe  pământ.  Dany  se  împletici  şi 
căzu. 

-  Nu!  strigă  ea,  întinzând  mâinile  pentru  a  amortiza 
căderea...  iar  Doreah  o  prinse  de  braţ  şi  o  trase  înapoi,  aşa 
că  se  prăvăli  pe  picioare,  nu  pe  burtă. 

Negustorul  sări  peste  tarabă,  ţâşnind  printre  Aggo  şi 
Rakharo.  Quaro  se  întinse  după  arakh-ul  care  nu  era  însă 
acolo,  pe  când  bărbatul  blond  îl  împinse  într-o  parte.  O  luă 
apoi  la  goană  pe  interval.  Dany  auzi  plesnetul  biciului  lui 
Jhogo,  văzu  coarda  de  piele  ţâşnind  şi  răsucindu-se  în  jurul 
picioarelor  negustorului  de  vinuri.  Bărbatul  căzu  cu  faţa  în 
noroi. 

O  duzină  de  gărzi  din  caravană  veneau  în  fugă.  împreună 
cu  ele  se  arătă  însuşi  comandantul  caravanei,  Căpitanul 
Negustor  Byan  Votyris,  un  Norvorshi  mărunt,  cu  pielea 
precum  pergamentul  vechi  şi  cu  o  mustaţă  albăstruie, 
zbârlită,  care  i  se  întindea  până  la  urechi.  Părea  să  ştie  ce  se 
întâmplase  fără  să  i  se  fi  spus  nimic. 

-  Luaţi-1  pe  ăsta  şi  puneţi-1  deoparte,  pentru  plăcerea 
kbal-ului,  porunci  el,  arătând  spre  bărbatul  căzut  la  pământ. 
Doi  dintre  paznici  îl  ridicară  pe  negustorul  de  vinuri.  Va 
dăruiesc  toate  bunurile  lui,  prinţesă,  continuă  căpitanul 
negustor.  Mă  încearcă  părerea  de  rău  că  unul  dintr-ai  mei  a 
făcut  aşa  ceva. 

Doreah  şi  Jhiqui  o  ajutară  pe  Dany  să  se  ridice.  Vinul 

otrăvit  gâlgâia  din  butoiul  spart,  curgând  pe  pământ. 

-  De  unde  aţi  ştiut?  îl  întrebă  ea  pe  Ser  Jorah,  tremurând. 
Cum? 

-  N-am  ştiut,  khaleesi,  nu  până  ce  bărbatul  a  refuzat  să 
bea,  dar  am  citit  şi  scrisoarea  lui  Magister  Illyrio.  Ochii  săi 
întunecaţi  cercetară  chipurile  străinilor  din  piaţă.  Veniţi.  E 
mai  bine  să  nu  discutăm  aici. 

Lui  Dany  aproape  că-i  venea  să  plângă  pe  când  o  duceau 
înapoi.  Gustul  din  gură  era  unul  pe  care-1  mai  simţise  şi  altă 
dată:  frică.  Timp  de  ani  de  zile  trăise  cu  spaima  de  Viserys, 
temându-se  să  nu  stârnească  dragonul.  Acum  fusese  mult 
mai  rău.  Se  temea  nu  numai  pentru  ea,  ci  şi  pentru  copilul 
ei.  Trebuie  că-i  simţise  spaima,  pentru  că  se  mişca  neliniştit 
în  pântecul  ei.  Dany  mângâie  umflătura  pântecului,  dorindu- 
şi  să-1  fi  putut  atinge,  să-1  liniştească. 

-  Eşti  sânge  din  sânge  de  dragon,  micuţule,  şopti  ea  în 
legănatul  litierei,  în  dosul  draperiilor  trase.  Eşti  sânge  din 
sânge  de  dragon,  iar  dragonii  nu  au  teamă. 

Ajunsă  sub  ridicătura  de  pământ  care-i  servea  drept  casă 
în  Vaes  Dothrak,  Dany  ceru  să  fie  lăsată  singură,  doar  cu 
Ser  Jorah. 

-  Acum  povesteşte-mi,  porunci  ea  şi  se  lăsă  între  pernele 
ei.  A  fost  Uzurpatorul? 

-  Da.  Cavalerul  scoase  un  pergament  făcut  sul.  O 
scrisoare  pentru  Viserys,  de  la  Magister  Illyrio.  Robert 
Baratheon  oferă  pământuri  şi  titluri  pentru  uciderea 
dumneavoastră  sau  a  fratelui  dumneavoastră. 

-  A  fratelui  meu?  Scâncetul  ei  era  aproape  un  hohot  de 
râs.  Nu  ştie,  deci,  nu?  Uzurpatorul  îi  datorează  lui  Drogo  un 
titlu.  De  data  asta,  râsul  ei  era  aproape  un  plânset.  îşi  îndoi 
braţele  protectoare.  Şi  a  mea,  aţi  spus?  Numai  a  mea? 

-  A  dumneavoastră  şi  a  copilului,  spuse  Ser  Jorah 
întunecat. 

-  Nu.  Nu-mi  poate  atinge  copilul. 

Nu  va  izbucni  în  lacrimi,  se  hotărî  ea.  Nu  va  tremura  de 
frică.  Uzurpatorul  a  trezit  acum  dragonul,  îşi  spuse...  iar  ochii 
ei  se  opriră  asupra  ouălor  de  dragon,  aşezate  în  cuibul  lor  de 
catifea  neagră.  Lumina  tremurătoare  a  lămpii  colora  solzii  lor 
pietrificaţi,  iar  broboane  verzui,  purpurii  şi  aurii  pluteau 
parcă  în  aer  în  jurul  lor,  precum  curtenii  în  jurul  unui  rege. 

Să  fie  nebunia  care  o  cuprinsese  zămislită  din  frică?  Ori 

era  o  înţelepciune  stranie,  îngropată  în  chiar  sângele  ei? 
Dany  nu  ar  fi  putut  spune.  îşi  auzi  propriul  glas  rostind: 

-  Ser  Jorah,  aprindeţi  focul. 

-  Khaleesi?  Cavalerul  îi  aruncă  o  privire  ciudată.  Este  atât 
de  cald!  Sunteţi  sigură? 

Nu  mai  fusese  niciodată  atât  de  sigură  ca  acum. 

-  Da.  Mi-e...  mi-e  frig.  Aprinde  focul.  El  făcu  o  plecăciune. 

-  După  cum  porunciţi. 

După  ce  cărbunii  se  încinseră,  Dany  îl  trimise  de  la  ea  pe 
Ser  Jorah.  Trebuia  să  fie  singură  pentru  a  face  ce  avea  de 
făcut.  Asta-i  sminteala,  îşi  spuse  ridicând  dintre  catifele  oul 
negru-purpuriu.  Va  crăpa  şi  va  arde,  şi  e  atât  de  frumos,  ser 
Jorah  mă  va  socoti  nebună  dacă-l  stric,  dar... 

Legănând  oul  în  ambele  mâini,  îl  duse  la  foc  şi-1  împinse 
între  cărbunii  aprinşi.  Solzii  negri  păreau  că  strălucesc  pe 
când  se  adăpau  din  foc.  Flăcările  linseră  piatra  cu  limbile  lor 
mici  şi  roşii.  Dany  puse  şi  celelalte  ouă  pe  foc,  lângă  cel 
negru.  Când  se  dădu  înapoi  de  lângă  vatră,  respiraţia  i  se 
zbătu  în  gât.  Privi  până  ce  cărbunii  se  transformară  în 
cenuşă.  Scântei  repezi  ţâşneau  în  sus  şi  în  afara  coşului  de 
fum.  Căldura  se  răspândea  în  valuri  în  jurul  ouălor  de 
dragon.  Şi  cu  asta  se  termină  totul. 

Fratele  tău,  Rhaegar,  a  fost  ultimul  dintre  dragoni,  spusese 
Ser  Jorah.  Dany  îşi  privi  ouăle  cu  tristeţe.  La  ce  se 
aşteptase?  Dragonii  vieţuiseră  acum  o  mie  de  mii  de  ani,  iar 
ouăle  de  aici  erau  doar  nişte  pietre  frumoase.  Nu  mai  puteau 
zămisli  vreun  dragon.  Un  dragon  era  aer  şi  foc.  Carne  cu 
viaţă  în  ea,  nu  pietre  moarte. 

Vatra  era  din  nou  rece  când  se  întoarse  Khal  Drogo. 
Cohollo  trăgea  după  el  un  cal  de  povară,  cu  hoitul  unui  leu 
mare  şi  alb  atârnat  de  spatele  lui.  Sus,  stelele  se  iţeau  pe 
cer.  Khal-ul  râse  când  sări  de  pe  armăsarul  său  şi-i  arătă 
zgârieturile  de  pe  picioare,  acolo  unde  hrakkar-ul  răzbise  cu 
ghearele  prin  jambiere. 

-  Am  să- ţi  fac  o  mantie  din  blana  lui,  lună  a  vieţii  mele, 
promise  el. 

Când  Dany  îi  povesti  ce  se  petrecuse  în  piaţă,  râsetele  se 
curmară,  iar  Khal  Drogo  rămase  tăcut. 

-  Otrăvitorul  nu  este  decât  primul,  îl  avertiză  Ser  Jorah, 
dar  vor  urma  şi  alţii.  Bărbaţii  vor  îndrăzni  multe  pentru  un 
titlu  de  lord. 

Drogo  rămase  tăcut  multă  vreme.  în  cele  din  urmă  spuse: 
-  Acest  vânzător  de  otrăvuri  a  alergat  spre  luna  vieţii  mele. 
Ar  fi  fost  mai  bine  să  alerge  după  ea.  Aşa  va  face.  Jhogo, 
Jorah  Andalule,  vă  spun  la  fiecare  dintre  voi,  alegeţi  orice  cal 
veţi  voi  din  herghelia  mea  şi  va  fi  al  vostru.  Oricare  armăsar, 
în  afară  de  roşcatul  meu  şi  Argintul,  care  a  fost  darul  de 
nuntă  pentru  mireasa  mea.  Vă  fac  acest  dar  pentru  ceea  ce 
aţi  făcut  voi.  Iar  lui  Rhaego,  fiul  lui  Drogo,  armăsarul  care  va 
încăleca  lumea,  şi  lui  îi  ofer  un  dar.  Lui  îi  voi  da  acest  scaun 
de  fier  pe  care  a  şezut  tatăl  mamei  lui.  îi  voi  da  cele  Şapte 
Regate.  Eu,  Drogo,  khal-ul,  voi  face  acest  lucru.  Glasul  său 
se  ridică,  iar  el  îşi  înălţă  pumnul  spre  cer.  îmi  voi  duce 
khalasar-ul  spre  Apus,  acolo  unde  se  termină  lumea,  şi  voi 
călări  pe  caii  de  lemn,  peste  marea  neagră  şi  sărată,  aşa  cum 
nici  un  alt  khal  n-a  mai  făcut  înainte.  Voi  ucide  toţi  bărbaţii 
în  veşminte  de  fier  şi  le  voi  surpa  casele  de  piatră.  Le  voi  silui 
femeile,  le  voi  lua  copiii  sclavi  şi-i  voi  aduce  pe  zeii  lor 
sfărâmaţi  la  Vaes  Dothrak,  ca  să  se  plece  la  poalele  Mamei 
Munţilor.  Asta  vă  jur  eu,  Drogo,  fiul  lui  Bharbo.  Jur  înaintea 
Mamei  Munţilor,  aşa  cum  stelele  îmi  sunt  martori. 

Khalasar-ul  său  părăsi  Vaes  Dothrak  două  zile  mai  târziu, 
luând-o  spre  sud  şi  apus,  peste  câmpii.  Khal  Drogo  îi 
conducea  călare  pe  marele  său  armăsar  roşcat,  cu  Daenerys 
alături,  pe  Argintul  ei.  Negustorul  de  vinuri  alerga  în  urma 
lor  gol,  cu  picioarele  goale,  înlănţuit  de  gât  şi  de  mâini. 
Lanţurile  erau  legate  de  căpăstrul  Argintului  lui  Dany.  Ea 
călărea,  iar  el  alerga  în  urma  ei,  desculţ  şi  împleticit.  Nu  i  se 
putea  întâmpla  nimic...  atâta,  vreme  cât  continua  să  alerge. 

CATELYN 


Erau  mult  prea  departe  pentru  a  distinge  flamurile  clar, 
dar  chiar  şi  prin  ceaţa  învolburată  putea  vedea  că  erau  albe, 
cu  o  pată  întunecată  în  centrul  lor,  care  putea  fi  numai  lupul 
străvechi  al  Casei  Stark,  cenuşiu  pe  fondul  câmpiei 
îngheţate.  Când  îl  văzu  cu  propriii  săi  ochi,  Catelyn  îşi  struni 
calul  şi-şi  plecă  fruntea  în  semn  de  mulţumire.  Zeii  erau 
buni.  Nu  întârziase  prea  mult. 

-  Aşteaptă  să  venim,  doamna  mea,  spuse  Ser  Wylis 
Manderly,  aşa  cum  ajurat  tatăl  meu,  lordul,  că  vor  face. 

-  Să  nu-i  mai  lăsăm  să  aştepte  prea  mult. 

Ser  Brynden  Tully  dădu  pinteni  calului  său  şi  se  avântă 
repede  spre  flamuri.  Catelyn  gonea  lângă  el.  Ser  Wylis  şi 
fratele  lui,  Ser  Wendel,  îi  urmau,  conducându-şi  forţele, 
aproape  o  mie  cinci  sute  de  oameni:  unii,  cavaleri  de  numai 
douăzeci  de  ani,  la  fel  ca  mulţi  dintre  scutieri,  două  sute  de 
lăncieri  călare,  spadasini  şi  călăreţi  liberi,  iar  restul 
pedestraşi  înarmaţi  cu  suliţe,  ţepuşe  şi  furci.  Lordul  Wyman 
rămăsese  în  urmă  să  se  îngrijească  de  apărarea  de  la  Portul 
Alb.  La  aproape  şaizeci  de  ani,  se  îngrăşase  mult  prea  mult 
ca  să  mai  poată  sta  în  şa. 

-  Dacă  aş  fi  crezut  că  o  să  mai  apuc  un  război  în  viaţa 
mea,  aş  fi  înfulecat  mai  puţini  ţipari,  îi  spusese  lui  Catelyn 
când  se  întâlniseră  pe  corabia  ei,  lovindu-se  cu  ambele  mâini 
peste  pântecul  masiv.  Degetele  sale  erau  groase  precum 
carnaţii.  Băietanii  mei  vor  avea  grijă  de  Hui  dumneavoastră, 
asa  că  nu  vă  fie  teamă. 

„Băietanii"  lui  erau  amândoi  mai  bătrâni  decât  Catelyn, 
iar  ea  şi-ar  fi  dorit  să  nu  calce  pe  urmele  tatălui  lor  atât  de 
repede.  Ser  Wylis  era  la  numai  câţiva  ţipari  distanţă  de 
starea  în  care  nu  ar  mai  fi  putut  să-şi  încalece  calul;  îi  era 
milă  de  bietul  animal.  Ser  Wendel,  cel  mai  tânăr,  ar  fi  fost  cel 
mai  gras  bărbat  pe  îl  văzuse  ea  vreodată,  dacă  nu  ar  fi  rămas 
în  urma  tatălui  şi  a  fratelui  său.  Wylis  era  tăcut  şi  formal, 
Wendel  gălăgios  şi  gregar;  amândoi  aveau  mustăţi  ca  de  focă 
şi  capete  la  fel  de  pleşuve  precum  fundul  unui  nou-născut; 
nici  unul  dintre  ei  nu  părea  să  aibă  vreo  haină  care  să  nu  fie 
pătată  cu  urme  de  mâncare.  Totuşi,  îi  plăceau  destul  de 
mult;  o  aduseseră  la  Robb,  aşa  cum  promisese  tatăl  lor,  iar 
acum  nu  mai  conta  nimic  altceva. 

Era  bucuroasă  că  fiul  ei  trimisese  iscoade  înainte,  chiar  şi 
aici,  la  răsărit.  Lannisterii  ar  putea  veni  dinspre  sud,  când 
vor  veni,  dar  era  bine  că  Robb  acţiona  cu  prudenţă.  Fiul  meu 
conduce  oştirea  la  război,  se  gândi  ea,  nevenindu-i  să  creadă, 
îi  era  o  teamă  cumplită  pentru  el  şi  pentru  Winterfell,  dar  nu 
putea  nega  că  simţea  şi  o  anume  mândrie.  Cu  un  an  înainte, 
fusese  doar  un  băiat.  Ce  era  acum?  se  întrebă  ea. 

Cercetaşii  călare  aşteptau  flamurile  Manderly,  un  bărbat- 
sirenă,  alb,  cu  un  trident  în  mână,  ridicându-se  dintr-o  mare 
verde-albastră,  şi  le  salutară  cu  bucurie.  Fură  conduşi  într- 
un  loc  ridicat  şi  destul  de  uscat  pentru  un  bivuac.  Ser  Wylis 
ordonă  oprirea  acolo,  rămânând  în  spate  cu  oamenii  săi, 
pentru  a  vedea  focurile  aprinse  şi  caii  ţesălaţi,  în  vreme  ce 
fratele  său,  Wendel,  plecă  împreuna  cu  Catelyn  şi  unchiul  ei 
pentru  a  prezenta  omagiile  tatălui  lor  în  faţa  lordului. 

Pământul  de  sub  copitele  cailor  era  moale  şi  umed.  Se 
risipea  încet  în  urma  lor,  pe  când  călăreau  pe  lângă  focurile 
din  turbă  puturoasă,  alături  de  şirurile  de  cai  şi  căruţe 
încărcate  până  la  refuz  cu  pâine  tare  şi  carne  sărată  de  vită. 
Pe  un  tăpşan  pietros,  mai  ridicat  decât  câmpul  din  jur, 
trecură  de  pavilionul  lordului,  cu  împrejmuiri  din  pânză  tare 
de  in.  Catelyn  recunoscu  flamura,  elanul  Casei  Hornwood, 
maro  pe  un  fond  portocaliu-închis. 

Dincolo,  printre  ceţuri,  văzu  zidurile  şi  turnurile  de  la 
Moat  Cailin...  sau  mai  degrabă  ce  rămăsese  din  ele.  Blocuri 
imense  din  bazalt  negru,  fiecare  la  fel  de  mare  cât  un  conac, 
zăceau  împrăştiate  şi  răsturnate,  ca  un  joc  de  cuburi,  pe 
jumătate  afundate  în  pământul  mlăştinos.  Nimic  altceva  nu 
mai  rămăsese  din  zidurile  de  apărare  ale  cetăţii  care  se 
înălţase  odată  la  fel  de  mândră  ca  Winterfell. 

Fortăreaţa  de  lemn  dispăruse  în  întregime,  putrezită  de  o 
mie  de  ani,  de  nu  se  mai  vedea  nici  urmă  de  lemnul  din  care 
fusese  construită.  Tot  ceea  ce  mai  rămăsese  din  măreaţa 
fortăreaţă  a  Primilor  Oameni  erau  cele  trei  turnuri...  din  cele 
douăzeci,  câte  fuseseră  -  dacă  povestitorii  puteau  fi  crezuţi. 

Turnul  Porţii  părea  destul  de  solid,  ba  chiar  mai  erau  şi 
câteva  rămăşiţe  din  ziduri,  pe  fiecare  parte.  Turnul 
Beţivanului,  departe  în  mlaştină,  acolo  unde  se  întâlneau 
zidurile  din  sud  şi  vest,  era  aplecat  ca  un  bărbat  gata  să-şi 
golească  în  mocirlă  vinul  din  pântec.  Iar  Turnul  Copiilor, 
înalt  şi  zvelt,  despre  care  legendele  spuneau  că  fusese  locul 

unde  copiii  pădurii  strigaseră,  cândva,  spre  zeii  lor  fără 
nume  ca  să  trimită  puhoaiele  apelor,  îşi  pierduse  jumătate 
din  creneluri.  Arăta  de  parcă  o  lighioană  uriaşă  ar  fi  muşcat 
din  vârful  turnului,  scuipând  resturile  pe  cuprinsul 
mlaştinii.  Toate  cele  trei  turnuri  erau  verzi  din  cauza 
muşchiului.  Un  copac  creştea  între  pietrele  din  partea  de 
nord  a  Turnului  Porţii,  crengile  sale  noduroase  fiind 
acoperite  cu  piei  albe  şi  puturoase. 

-  Zeii  să  aibă  milă,  exclamă  Ser  Brynden  când  dădu  cu 
ochii  de  priveliştea  din  faţa  lor.  Ăsta-i  Moat  Cailin?  Dar  nu-i 
altceva  decât... 

-  ...o  capcană  mortală,  termină  Catelyn  în  locul  lui.  Ştiu 
cum  arată,  unchiule.  Am  gândit  la  fel  când  l-am  văzut  prima 
oară,  însă  Ned  m-a  asigurat  că  aceste  ruine  sunt  mai  grozave 
decât  par.  Cele  trei  turnuri  rămase  controlează  toate  căile  de 
acces,  iar  un  duşman  trebuie  să  treacă  printre  ele.  Mlaştinile 
sunt  impenetrabile,  pline  de  nisipuri  mişcătoare  şi  gropi 
adânci  şi  freamătă  de  atâţia  şerpi.  Pentru  a  lua  cu  asalt 
oricare  dintre  turnuri,  o  oaste  ar  trebui  să-şi  facă  drum  prin 
smârcurile  până  la  şold,  să  traverseze  şanţul  de  apărare  plin 
cu  şopârle-leu  şi  să  se  caţere  pe  ziduri  alunecoase  din  cauza 
muşchiului,  toate  astea  în  timp  ce  ar  fi  expusă  la  tirul 
arcaşilor  din  celelalte  turnuri.  îi  oferi  unchiului  ei  un  zâmbet 
mohorât.  Iar  la  lăsarea  nopţii  se  zice  că  apar  nălucile, 
spiritele  reci  şi  răzbunătoare  ale  nordului,  însetate  de 
sângele  celor  din  sud. 

Ser  Brynden  chicoti. 

-  Să-mi  aminteşti  să  nu  zăbovesc  pe  aici.  Ultima  dată 
când  m-am  căutat,  eram  şi  eu  tot  din  sud. 

Pe  toate  cele  trei  turnuri  fuseseră  ridicate  portdrapele. 
Razele  de  soare  ale  Casei  Karstark  fâlfâiau  pe  Turnul 
Beţivanului,  sub  lupul  străvechi;  pe  Turnul  Copiilor  era 
gigantul  cu  lanţurile  sfărâmate  al  lui  Marele  Jon.  însă  pe 
Turnul  Porţii,  flamura  Casei  Stark  flutura  singură.  Acolo  îşi 
stabilise  Robb  comanda.  Catelyn  se  îndreptă  într-acolo,  iar 
Ser  Brynden  şi  Ser  Wendel  o  urmară,  caii  lor  păşind  încet  pe 
drumul  din  scânduri  care  fusese  amenajat  peste  câmpurile 
negre-verzi  din  mocirlă. 

îşi  găsi  fiul  înconjurat  de  lorzii-stegari  ai  tatălui  său,  într- 
o  sală  friguroasă,  cu  un  foc  de  turbă  arzând  în  vatra  neagră. 
Era  aşezat  la  o  masă  masivă,  din  piatră,  iar  înaintea  lui  erau 

teancuri  de  hârtii  şi  hărţi;  vorbea  aprins  cu  Roose  Bolton  şi 
Marele  Jon.  La  început  nici  nu  o  băgă  în  seamă...  însă  lupul 
său  da.  Fiara  cenuşie,  imensă,  zăcea  lângă  foc,  însă  când 
Catelyn  intră,  îşi  înălţă  capul,  iar  ochii  săi  aurii  se  fixară 
asupra  ochilor  ei.  Lorzii  tăcură  unul  după  altul,  iar  Robb 
ridică  privirile,  intrigat  de  liniştea  bruscă,  şi  o  văzu. 

-  Mamă?  spuse  el  cu  un  glas  încărcat  de  emoţie. 
Catelyn  ar  fi  vrut  să  alerge  la  el,  să-i  sărute  fruntea 

frumoasă,  să-1  copleşească  cu  îmbrăţişări  şi  să-1  strângă  atât 
de  tare  în  braţe  încât  să  nu-1  mai  lase  niciodată  să  fie 
primejduit...  însă  acolo,  cu  toţi  lorzii  de  faţă,  nu  îndrăzni. 
Aşa  ca  rămase  la  capătul  celălalt  al  lespezii  de  bazalt  pe  care 
o  foloseau  drept  masă.  Lupul  străvechi  se  ridică  în  picioare 
şi  traversă  încăperea,  venind  la  ea.  Părea  mai  mare  decât  un 
lup. 

-  Ţi-ai  lăsat  barbă,  îi  spuse  lui  Robb,  în  timp  ce  Vântul 
Cenuşiu  îi  amuşina  mâna. 

El  îşi  mângâie  smocul  de  barbă,  intimidat  brusc. 
-Da. 

Părul  de  pe  obraji  era  mai  roşu  decât  cel  de  pe  cap. 

-  îmi  place.  Catelyn  mângâie  cu  blândeţe  capul  lupului. 
Te  face  să  semeni  cu  fratele  meu,  Edmure. 

Vântul  Cenuşiu  o  apucă  cu  dinţii  de  degete,  în  joacă, 
după  care  se  duse  înapoi  la  locul  său,  lângă  foc.  Ser  Helman 
Tallhart  fu  primul  care  imită  lupul  străvechi,  străbătând 
încăperea  pentru  a  o  omagia,  îngenunchind  în  faţa  ei  şi 
plecându-şi  fruntea  pe  mâna  ei. 

Lady  Catelyn,  spuse  el,  sunteţi  frumoasă  ca 
întotdeauna,  o  privelişte  bine-venită  în  aceste  vremuri 
tulburi. 

Urmară  Gloverii,  Galbart,  Robett,  Marele  Jon  Umber  şi 
restul,  unul  câte  unul.  Theon  Greyjoy  fu  ultimul. 

-  Nu  m-am  gândit  că  vă  voi  vedea  aici,  doamna  mea, 
spuse  el  lăsându-se  în  genunchi. 

-  Nici  eu  n-am  gândit  că  mă  voi  afla  aici,  zise  Catelyn, 
până  ce  n-am  ajuns  la  ţărm,  la  Portul  Alb,  iar  Lordul  Wyman 
mi-a  spus  că  Robb  adună  steagurile.  îl  ştiţi  pe  fiul  lui,  Ser 
Wendel.  Wendel  Manderly  păşi  înainte  şi  se  plecă  pe  cât  de 
jos  îi  permitea  apărătoarea  de  la  gât.  Iar  el  este  unchiul  meu, 
Ser  Brynden  Tully,  care  a  părăsit  serviciul  surorii  mele, 
pentru  mine. 

-  Peştele  Negru,  făcu  Robb.  îţi  mulţumesc  că  ni  te-ai 
alăturat,  ser.  Avem  nevoie  de  oameni  curajoşi.  Şi  dumneata, 
Ser  Wendel,  mă  bucur  că  te  avem  aici,  cu  noi.  A  venit  şi  Ser 
Rodrik  cu  tine,  mamă?  Mi-a  fost  dor  de  el. 

-  Ser  Rodrik  este  pe  drum,  la  nord  de  Portul  Alb.  L-am 
numit  castelan  şi  i-am  poruncit  să  aibă  grijă  de  Winterfell 
până  la  întoarcerea  noastră.  Maester  Luwin  este  un  sfătuitor 
înţelept,  însă  nepriceput  în  artele  războiului. 

-  Să  nu  vă  fie  teamă  pentru  alegerea  făcută,  Lady  Stark,  îi 
spuse  Marele  Jon,  cu  vocea  sa  baritonală.  Winterfell  este  în 
siguranţă.  Ne  vom  răsuci  destul  de  curând  spadele  în  fundul 
lui  Tyrion  Lannister,  să-mi  fie  cu  iertăciune,  iar  apoi  mergem 
la  Fortăreaţa  Roşie,  să-1  eliberăm  pe  Ned. 

-  Doamna  mea,  o  întrebare,  dacă  nu  vă  este  cu  supărare. 
Roose  Bolton,  Lord  de  Dreadfort,  avea  o  voce  subţire,  însă 
când  vorbea,  bărbaţi  mai  puternici  decât  el  se  opreau  să-1 
asculte.  Ochii  săi  erau  ciudat  de  spălăciţi,  aproape 
decoloraţi,  iar  privirea  sa  era  tulburătoare.  Se  spune  că-1 
ţineţi  ostatic  pe  piticul  de  fiu  al  Lordului  Tywin.  Ni  l-aţi 
adus?  Ştiu,  ar  trebui  să  ne  folosim  foarte  bine  de  acest 
ostatic. 

-  L-am  avut  pe  Tyrion  Lannister,  dar  nu-1  mai  am,  fu 
nevoită  Catelyn  să  admită.  Vestea  fu  salutată  cu  un  cor  de 
lamentări.  Nu  am  fost  mai  puţin  încântată  decât 
dumneavoastră,  lorzii  mei.  Zeii  au  găsit  de  cuviinţă  să-1 
elibereze,  cu  ajutorul  nebunei  de  soră-mea. 

N-ar  trebui  să  fie  atât  de  deschisă  în  a-şi  arăta  dispreţul, 
ştia  asta,  însă  plecarea  ei  de  la  Eyrie  nu  fusese  prea  plăcută. 
Se  oferise  să-1  ia  pe  Lordul  Robert  cu  ea,  să-1  crească  la 
Winterfell  pentru  câţiva  ani.  Tovărăşia  celorlalţi  băieţi  i-ar  fi 
prins  bine,  îndrăznise  ea  să  sugereze.  Furia  Lysei  fusese  ceva 
înspăimântător  de  privit. 

-  Soră  sau  nu,  răspunsese  ea,  dacă  încerci  să-mi  furi 
copilul,  vei  pleca  pe  Poarta  Lunii.  După  asta  nu  mai 
rămăsese  nimic  de  spus. 

Lorzii  erau  nerăbdători  să-i  pună  şi  alte  întrebări,  însă 
Catelyn  ridică  o  mână. 

-  Fără  nici  o  îndoială,  vom  avea  timp  pentru  ele  mai 
târziu,  însă  călătoria  m-a  obosit.  Vreau  să  rămân  singură  cu 
fiul  meu.  Ştiu  că  mă  veţi  ierta,  domnii  mei.  Nu  le  dăduse  o 
alternativă;  conduşi  de  mereu  îndatoritorul  Lord  Hornwood, 

stegarii  se  înclinară  şi  plecară.  Şi  tu,  Theon,  adăugă  ea  când 
văzu  ca  Greyjoy  încă  mai  zăbovea.  El  zâmbi  şi  părăsi 
încăperea. 

Pe  masă  erau  bere  şi  brânză.  Catelyn  umplu  un  corn,  se 
aşeză  şi  sorbi,  apoi  îşi  cercetă  fiul  cu  privirea.  Părea  mai 
înalt  decât  îl  lăsase,  iar  ţepii  bărbii  îl  făceau  să  arate  mai 
bătrân, 

-  Edmure  avea  şaisprezece  ani  când  şi-a  lăsat  prima  dată 
perciuni. 

-  Şi  eu  voi  avea  în  curând  şaisprezece  ani,  zise  Robb. 

-  Iar  acum  ai  numai  cincisprezece.  Cincisprezece  şi 
conduci  ostile  la  război.  Poţi  să  înţelegi  de  ce  mi-e  teamă, 
Robb? 

Expresia  lui  deveni  mai  încăpăţânată. 

-  Nu  exista  nimeni  altcineva  care  s-o  facă. 

-  Nimeni?  Rogu-te,  cine  erau  bărbaţii  care  au  fost  aici 
până  acum  o  clipă?  Roose  Bolton,  Rickard  Karstark,  Galbart 
şi  Robett  Glover,  Marele  Jon,  Helman  Tallhart...  Ai  fi  putut 
lăsa  comanda  oricăruia  dintre  ei.  Zeii  să  fie  îngăduitori,  dar 
l-ai  fi  putut  trimite  chiar  şi  pe  Theon,  deşi  eu  nu  pe  el  l-aş 
alege. 

-  Ei  nu  sunt  Stark,  făcu  el. 

-  Ei  sunt  bărbaţi,  Robb,  căliţi  în  lupte.  Tu  te  jucai  cu  sabia 
de  lemn  până  mai  acum  un  an. 

Văzu  furia  în  ochii  săi,  la  auzul  acestor  cuvinte,  însă 
dispăru  la  fel  de  repede  precum  venise  şi,  din  nou,  redeveni 
băiatul  de  altădată. 

-  Ştiu,  zise  el  tulburat.  Mă  trimiţi...  înapoi  la  Win  terfeli? 
Catelyn  oftă. 

-  Asa  ar  trebui.  Dar  nu  îndrăznesc  asta  acum.  Ai  mers 
prea  departe.  într-o  bună  zi,  toţi  aceşti  lorzi  te  vor  privi  ca  pe 
seniorul  lor.  Dacă  te  trimit  acum  înapoi,  ca  un  copil  trimis  la 
culcare  fără  cină,  îşi  vor  aminti  şi  vor  râde  în  pocalele  lor.  Va 
veni  ziua  când  vei  avea  nevoie  de  respectul  lor,  ba  chiar  şi  de 
teama  lor.  Râsul  ucide  frica.  Nu  am  să-ţi  fac  asta  acum,  deşi 
aş  vrea  să  te  ştiu  în  siguranţă. 

-  Ai  mulţumirile  mele,  mamă,  spuse  el,  cu  o  uşurare 
evidentă  în  spatele  tonului  formal. 

Ea  se  întinse  peste  masă  şi-i  mângâie  părul. 

-  Eşti  primul  meu  născut,  Robb.  Trebuie  doar  să  mă  uit  la 
tine  ca  să-mi  amintesc  ziua  în  care  ai  venit  pe  lume,  cu  faţa 

roşie  şi  scâncind. 

El  se  ridică,  vizibil  deranjat  de  atingerea  ei,  şi  se  duse  spre 
vatră.  Vântul  Cenuşiu  începu  să-şi  frece  capul  de  piciorul 
lui. 

-  Ştii  de...  tata? 

-  Da.  Relatările  despre  moartea  bruscă  a  lui  Robert  şi 
căderea  lui  Ned  o  înspăimântaseră  mai  mult  decât  ar  fi  putut 
spune,  dar  nu  trebuia  să-1  lase  pe  fiul  ei  să-i  simtă  teama. 
Lordul  Manderly  mi-a  spus,  când  am  debarcat  la  Portul  Alb. 
Ai  vreo  veste  despre  surorile  tale? 

-  Am  primit  o  scrisoare,  zise  Robb,  scărpinându-şi  lupul 
străvechi  sub  bot.  Şi  una  pentru  tine,  dar  a  sosit  la 
Winterfell  împreună  cu  a  mea.  Se  duse  la  masă  şi  răscoli 
printre  câteva  hărţi  şi  hârtii,  întorcându-se  cu  un  pergament 
mototolit.  Pe  asta  mi-a  scris-o  mie,  nu  m-am  gândit  să  o 
aduc  şi  pe  a  ta. 

Ceva  din  glasul  lui  o  puse  pe  gânduri.  Netezi  hârtia  şi  citi. 
îngrijorarea  făcu  loc  neîncrederii,  apoi  furiei  şi,  în  cele  din 
urmă,  fricii. 

-  Asta-i  scrisoarea  lui  Cersei,  nu  a  surorii  tale,  spuse  ea 
când  termină  de  citit.  Adevăratul  mesaj  se  află  în  ceea  ce 
Şansa  nu  mai  spune.  Nu  spune  decât  cu  câtă  amabilitate  şi 
gentileţe  o  tratează  Lannisterii...  Recunosc  o  ameninţare 
chiar  şi  când  e  şoptită.  O  au  pe  Şansa  ca  ostatică  şi  au 
intenţia  de  a  o  ţine  acolo. 

-  Nu  spune  nimic  de  Arya,  sublinie  Robb,  cu  un  aer  jalnic. 

-  Nu.  Catelyn  nici  nu  voia  să  se  gândească  la  ce  putea 
însemna  asta,  nu  acum,  nu  aici. 

-  Sperasem...  dacă-1  mai  ai  tu  pe  Pezevenghi,  un  schimb 
de  prizonieri...  Luă  scrisoarea  Şansei  şi  o  strivi  în  pumn,  şi 
ea  putu  să-şi  dea  seama  din  felul  în  care  o  făcuse  că  nu  era 
pentru  prima  oară.  Ce  veşti  sunt  de  la  Eyrie?  I-am  scris 
mătuşii  Lysa,  ca  să-i  cer  ajutor.  A  chemat  steagurile  Lordului 
Arryn,  ştii?  Ni  se  vor  alătura  cavalerii  din  Vale? 

-  Doar  unul,  spuse  ea,  cel  mai  bun  dintre  ei,  unchiul 
meu...  însă  Brynden  Peşte  Negru  este  mai  întâi  un  Tully. 
Sora  mea  nu  are  de  gând  să  treacă  de  Poarta  însângerată. 

Robb  fu  lovit  în  plin. 

-  Mamă,  ce-o  să  facem?  Am  adunat  această  armată, 
optsprezece  mii  de  oameni,  dar  nu...  nu  sunt  sigur....  Privi 
spre  ea  cu  ochi  strălucitori.  Tânărul  şi  mândrul  lord  dispăru 

într-o  clipă,  devenind  la  fel  de  repede  copilul  dinainte,  un 
băiat  de  cincisprezece  ani,  aşteptând  răspunsuri  de  la  mama 
sa. 

-  De  ce  te  temi,  Robb?  întrebă  ea  cu  blândeţe. 

-  Eu...  întoarse  capul  în  altă  parte,  pentru  a-şi  ascunde 
prima  lacrimă.  Dacă  plecăm...  chiar  dacă  învingem.... 
Lannis terii  îi  au  pe  Şansa  şi  pe  tata.  îi  vor  ucide,  nu-i  asa? 

-  Vor  să  ne  facă  să  credem  asta. 

-  Vrei  să  spui  că  mint? 

-  Nu  stiu,  Robb.  Ce  stiu  este  că  nu  ai  de  ales.  Dacă  te  duci 
la  Debarcaderul  Regelui  şi  juri  credinţă,  nu  ţi  se  va  mai 
permite  să  pleci  de  acolo.  Dacă  te  dai  bătut  acum  şi  te  întorci 
la  Winterfell,  lorzii  tăi  îşi  vor  pierde  orice  respect  pentru  tine. 
Unii  s-ar  putea  chiar  să  plece  să  se  alăture  Lannisterilor. 
Apoi  regina,  care  are  mult  mai  puţine  motive  să  se  teamă, 
poate  face  ce  vrea  cu  prizonierii  ei.  Cea  mai  mare  speranţă  a 
noastră  este  ca  tu  să  înfrângi  duşmanul  pe  câmpul  de  luptă. 
Dacă  ai  reuşi  să-1  iei  pe  Lordul  Tywin  sau  pe  Regicid  în 
captivitate,  atunci  un  târg  s-ar  putea  încheia,  dar  asta  nu  e 
totul.  Atâta  vreme  cât  eşti  destul  de  puternic,  trebuie  să  se 
teamă;  Ned  şi  surorile  tale  ar  fi  în  siguranţă.  Cersei  este 
destul  de  deşteaptă  ca  să  ştie  că  are  nevoie  de  ei  ca  să  poată 
face  pace,  dacă  războiul  se  întoarce  împotriva  sa. 

-  Şi  dacă  lupta  nu  se  întoarce  împotriva  sa?  întrebă  Robb. 
Dacă  sorţii  se  întorc  împotriva  noastră? 

Catelyn  îl  luă  de  mână. 

-  Robb,  nu  am  să  ferchezuiesc  adevărul  pentru  tine.  Dacă 
pierzi,  nu  mai  există  nici  o  speranţă,  pentru  nici  unul  dintre 
noi.  Se  spune  că  în  inima  cetăţii  Casterly  Rock  nu-i  decât 
piatră.  Aminteşte-ţi  de  soarta  copiilor  lui  Rhaegar. 

în  clipa  aceea  văzu  frica  oglindindu-se  în  ochii  săi  tineri, 
însă  acolo  era  şi  puterea. 

-  Atunci,  n-am  să  pierd,  promise  el. 

-  Spune-mi  ce  ştii  despre  luptele  din  ţinuturile  riverane, 
zise  ea. 

Trebuia  să  afle  dacă  era  cu  adevărat  pregătit, 

-  Cu  mai  puţin  de  două  săptămâni  în  urmă,  au  dat  o 
bătălie  pe  dealurile  de  sub  Dintele  de  Aur,  făcu  Robb. 
Unchiul  Edmure  i-a  trimis  pe  Lordul  Vance  şi  Lordul  Piper 
să  ţină  trecătoarea,  însă  Regicidul  s-a  aruncat  asupra  lor  şi 
i-a  pus  pe  fugă.  Lordul  Vance  a  fost  omorât.  Ultimele  veşti 

spuneau  că  Lordul  Piper  se  retrăgea,  ca  să  se  alăture  fratelui 
tău  şi  celorlalţi  stegari  la  Riverrun,  cu  Jaime  Lannister  pe 
urmele  sale.  Dar  asta  nici  nu-i  chiar  atât  de  rău.  în  timpul 
cât  s-au  luptat  în  trecătoare,  Lordul  Tywin  venea  cu  o  a  doua 
armată  a  Lannisterilor  dinspre  sud.  Se  spune  că  este  chiar 
mai  mare  decât  oastea  lui  Jaime. 

-  Tatăl  tău  trebuie  că  ştia  astea,  pentru  că  a  trimis  nişte 
oameni  care  să  li  se  opună,  sub  flamurile  regelui.  A  trimis 
porunci  unui  lord  din  sud,  un  anume  Lord  Erik  sau  Derik, 
sau  aşa  ceva,  însă  Ser  Raymun  Darry  îl  însoţise,  iar 
scrisoarea  mai  spune  că  erau  şi  alţi  cavaleri,  plus  garda 
tatălui  tău.  Numai  că  a  fost  o  capcană.  Lordul  Derik  nici  n-a 
apucat  să  treacă  de  Fortăreaţa  Roşie,  că  Lannis terii  au  căzut 
asupra  lui,  fie  blestemată  flamura  regelui,  iar  Gregor  Clegane 
i-a  atacat  pe  la  spate  când  încercau  să  se  retragă  pe  la  Vadul 
Păpuşarului.  Acest  Lord  Derik  şi  vreo  alţi  câţiva  s-ar  putea 
să  fi  scăpat,  nimeni  nu-i  sigur,  însă  Ser  Raymun  a  fost  ucis, 
la  fel  şi  majoritatea  oamenilor  noştri  de  la  Winterfell.  Se 
spune  că  Lordul  Tywin  a  închis  drumul  regelui,  iar  acum  se 
îndreaptă  spre  nord,  spre  Harrenhal,  pârjolind  totul  în  calea 
sa. 

Din  ce  în  ce  mai  sinistru,  se  gândi  Catelyn.  Era  mai  rău 
decât  îşi  imaginase. 

-  Vrei  să-i  ieşi  în  cale  aici?  întrebă  ea. 

-  Dacă  vine  până  aici,  însă  nimeni  nu  crede  că  o  va  face, 
explică  Robb.  I-am  trimis  vorbă  lui  Howland  Teed,  vechiul 
prieten  al  tatii,  de  la  Rondul  Greywater.  Dacă  Lannisterii  vin 
până  în  sud  la  Gât,  oamenii  lacurilor  îi  vor  face  să  verse 
sânge  pentru  fiecare  pas  de  pe  drum,  însă  Galbart  Glover 
spune  că  Lordul  Tywin  este  prea  deştept  ca  să  facă  asta,  iar 
Roose  Bolton  zice  la  fel.  Va  rămâne  aproape  de  Trident,  cred 
ei,  cucerind  rând  pe  rând  castelele  lorzilor  de  lângă  râu, 
până  ce  Riverrun  va  rămâne  singur.  Trebuie  să  o  luăm  spre 
sud  ca  să-i  ieşim  în  cale. 

La  ideea  asta,  Catelyn  simţi  fiori  până  în  oase.  Ce  şanse  ar 
avea  un  băiat  de  cincisprezece  ani  împotriva  unor 
comandanţi  căliţi  în  bătălii,  precum  Jaime  şi  Tywin 
Lannister? 

-  Dar  oare  este  înţelept?  Aici  eşti  bine  apărat.  Se  spune  că 
vechii  regi  din  nord  puteau  rezista  la  Moat  Cailin,  respingând 
armate  de  zeci  de  ori  mai  mari  decât  ale  lor. 

~  Da,  însă  rezervele  noastre  de  hrană  sunt  tot  mai  puţine, 
iar  aici  nu  este  un  tărâm  pe  care  să  putem  rezista  cu 
uşurinţă.  îl  aşteptam  pe  Lordul  Manderly,  dar  acum  că  fiii 
săi  ni  s-au  alăturat,  trebuie  să  plecăm. 

îi  auzea  pe  lorzii- stegari  vorbind  prin  glasul  fiului  ei,  îşi 
dădu  ea  seama.  în  decursul  anilor  îi  primise  pe  mulţi  dintre 
ei  la  Winterfell  şi-i  omenise  împreună  cu  Ned  la  vetrele  şi 
mesele  lor.  Ştia  ce  fel  de  oameni  erau,  fiecare  dintre  ei.  Se 
întreba  dacă  Robb  stia. 

Dar  era  un  adevăr  în  ceea  ce  spuneau.  Oastea  pe  care  o 
strânsese  fiul  ei  nu  era  o  armată  omogenă,  aşa  cum 
obişnuiau  să  aibă  Oraşele  Libere,  şi  nici  o  forţă  de  elită, 
plătită.  Majoritatea  erau  oameni  simpli:  meşteşugari, 
agricultori,  pescari,  ciobani,  fii  de  hangii  şi  negustori  sau 
pielari,  amestecaţi  cu  un  grup  mic  de  mercenari  şi  călăreţi 
liberi,  ahtiaţi  după  pradă.  Când  i-au  chemat  lorzii  lor,  au 
venit. . .  însă  nu  vor  rămâne  pentru  totdeauna. 

-  Plecarea  în  marş  e  bună,  îi  spuse  ea  fiului  ei,  însă  unde, 
cu  ce  scop?  Ce  vrei  să  faci? 

Robb  ezită. 

-  Marele  Jon  crede  că  ar  trebui  să-1  atacăm  noi  pe  Lordul 
Tywin  şi  să-1  luăm  prin  surprindere,  zise  el,  însă  Gloverii  şi 
Karstark  cred  că  ar  fi  mai  înţelept  dacă  am  da  ocol  armatei 
lui  ca  să  ne  alăturăm  unchiului  Ser  Edmure  împotriva 
Regicidului.  îşi  trecu  degetele  prin  coama  nepieptănată  de 
păr  roşcat,  afişând  o  expresie  nefericită.  Deşi,  când  vom 
ajunge  noi  la  Riverrun. . .  Nu  sunt  sigur. . . 

-  Fii  sigur,  îi  spuse  Catelyn,  sau  atunci  du-te  acasă  şi  ia 
din  nou  sabia  de  lemn.  Nu-ţi  poţi  permite  să  pari  indecis  în 
faţa  unor  oameni  ca  Roose  Bolton  şi  Rickard  Karstark.  Să  nu 
faci  nici  o  greşeală,  Robb,  ei  sunt  stegarii  tăi,  nu  prieteni.  Te- 
ai  numit  singur  comandant  de  bătălie.  Atunci,  comandă. 

Fiul  ei  se  uită  la  ea  uluit,  de  parcă  nu  i-ar  fi  venit  să 
creadă  ce  auzise. 

-  Cum  spui  tu,  mamă. 

-  Am  să  te  întreb  din  nou.  Ce  vrei  să  faci? 

Robb  întinse  o  hartă  peste  masă,  o  bucată  din  piele  veche, 
zdrenţuită,  acoperită  cu  dâre  de  vopsea  decolorată.  Unul 
dintre  capetele  ei  se  răsuci  în  sus;  îl  fixă  cu  pumnalul. 

-  Ambele  planuri  au  virtuţile  lor,  însă...  priveşte,  dacă 
încercăm  să  ocolim  armata  Lordului  Tywin,  riscăm  să  fim 

prinşi  între  el  şi  Regicid,  iar  dacă  îl  atacăm....  După  toate 
informaţiile,  are  mai  mulţi  oameni  decât  mine  şi  mai  multă 
cavalerie.  Marele  Jon  spune  că  asta  nu  ar  mai  conta  dacă  1- 
am  prinde  cu  pantalonii  în  vine,  însă  mi  se  pare  că  un 
bărbat  care  a  luptat  în  tot  atâtea  bătălii  ca  şi  Tywin 
Lannister  nu  va  fi  chiar  aşa  de  uşor  de  surprins. 

-  Bine,  spuse  ea.  încă  mai  putea  auzi  ecourile  vocii  lui 
Ned  în  glasul  lui  pe  când  stătea  acolo,  cercetând  nedumerit 
harta.  Spune-mi  mai  mult. 

-  As  lăsa  o  mică  armată  aici,  să  tină  Moat  Cailin,  mai  mult 
arcaşi,  iar  cu  restul  aş  pleca  pe  drum,  spuse  el,  însă  odată 
ce  am  ajunge  sub  Gât,  aş  împărţi  armata  în  două. 
Pedestraşii  pot  continua  să  mărşăluiască  pe  drumul  regelui, 
în  vreme  ce  călăreţii  traversează  Furca  Verde  la  Gemeni. 
Arătă.  Când  Lordul  Tywin  va  auzi  că  am  venit  în  sud,  o  va 
lua  spre  nord  ca  să  atace  principala  noastră  armată,  lăsând 
astfel  călăreţii  să  gonească  în  jos  pe  malul  râului,  spre 
Riverrun.  Robb  se  lăsă  pe  spate,  neîndrăznind,  totuşi,  să 
zâmbească,  dar  încântat  de  el  însuşi  şi  doritor  să-i  audă 
laudele. 

Catelyn  se  încruntă  peste  hartă. 

-  Pui  un  râu  între  cele  două  părţi  ale  armatei  tale? 

-  Şi  între  Jaime  şi  Lordul  Tywin,  spuse  el.  Zâmbetul  îi 
înflori  după  aceea.  Nu  există  treceri  pe  Furca  Verde  mai  sus 
de  vadul  rubiniu,  unde  şi-a  câştigat  Robert  coroana.  Numai 
la  Gemeni,  până  aici,  iar  Lordul  Frey  controlează  podul  de 
acolo.  Este  stegarul  tatălui  tău,  nu-i  aşa? 

Bătrânul  Lord  Frey,  se  gândi  Catelyn. 

-  Este,  admise  ea,  însă  tatăl  meu  nu  s-a  încrezut 
niciodată  în  el.  Nici  tu  nu  ar  trebui  s-o  faci. 

-  N-am  să  mă  încred,  promise  Robb.  Ce  zici? 

în  pofida  strângerii  sale  de  inimă,  era  impresionată.  Arată 
ca  un  Tully,  se  gândi  ea,  dar  este  fiul  tatălui  său,  iar  Ned  l-a 
instruit  bine. 

-  Ce  armată  iei  sub  comanda  ta? 

-  Cavaleria,  răspunse  el  imediat.  Din  nou,  la  fel  ca  tatăl 
său;  întotdeauna  Ned  lua  cea  mai  grea  parte  asupra  lui. 

-  Iar  ceilalţi? 

-  Marele  Jon  spune  mereu  că  ar  trebui  să-1  lovim  pe 
Lordul  Tywin.  M-am  gândit  să-i  ofer  lui  această  onoare. 

Era  primul  său  pas  greşit,  dar  cum  să-1  facă  să  vadă  asta 

fără  să  nu-i  zdruncine  încrederea  de  novice? 

-  Tatăl  tău  mi-a  spus  odată  că  Marele  Jon  este  la  fel  de 
neînfricat  ca  oricare  alt  bărbat  pe  care  1-a  cunoscut  vreodată. 

Robb  rânji. 

-  Vântul  Cenuşiu  i-a  mâncat  două  degete,  iar  el  a  râs  de 
asta.  Acum  eşti  de  acord? 

-  Tatăl  tău  nu  este  neînfricat,  sublinie  Catelyn.  Este 
curajos,  dar  asta  este  altceva. 

Fiul  ei  se  gândi  o  clipă  la  ce  spusese  ea. 

-  Armata  din  est  va  dispune  de  toate  poziţiile  între  Lordul 
Tywin  şi  Winterfell,  adăugă  el  gânditor.  Plus  mâna  de  arcaşi 
pe  care  îi  las  aici,  la  Moat.  Aşa  că  nu  vreau  pe  cineva 
neînfricat,  nu? 

-  Nu.  Vrei  şiretenie  calculată,  la  asta  m-aş  gândi  eu,  nu  la 
curaj . 

-  Roose  Bolton,  spuse  Robb  imediat.  Acest  om  mă  sperie. 

-  Să  sperăm  că-1  va  speria  şi  pe  Tywin  Lannister.  Robb 
dădu  din  cap  şi  înfăşură  harta. 

-  Am  să  dau  poruncile  şi  am  să  adun  o  escortă  care  să  te 
ducă  acasă,  la  Winterfell. 

Catelyn  se  luptase  să  se  ţină  tare,  de  dragul  lui  Ned  şi 
pentru  acest  curaj  încăpăţânat  al  fiului  lor.  îşi  lăsase  frica  şi 
disperarea  deoparte,  de  parcă  erau  veşminte  pe  care  nu  mai 
voia  să  le  poarte...  însă  acum  văzu  că  tot  le  îmbrăcase. 

-  Nu  mă  duc  la  Winterfell,  se  auzi  spunând,  surprinsă  de 
puhoiul  de  lacrimi  care-i  împăienjeni  vederea.  Tatăl  meu 
poate  că  este  pe  moarte,  în  dosul  zidurilor  de  la  Riverrun. 
Fratele  meu  este  înconjurat  de  duşmani.  Trebuie  să  merg  la 
ei. 

Chelia,  fiica  lui  Cheyk  Urechi  Negre,  o  luase  înainte  ca 
cercetaş  şi  ea  aduse  înapoi  vestea  despre  oastea  de  la 
răspântie. 

-  După  focurile  lor,  aş  zice  că  sunt  vreo  douăzeci  de  mii, 
spuse  ea.  Au  flamuri  roşii,  cu  un  leu  aurit. 

-  Tatăl  tău?  întrebă  Bronn. 

-  Sau  fratele  meu,  Jaime,  spuse  Tyrion.  Vom  afla  cât  de 
curând.  îşi  cercetă  grupul  de  briganzi  zdrenţăroşi:  aproape 
trei  sute  de  Ciori  de  Piatră,  Fraţi  ai  Lunii,  Urechi  Neere  şi 
Bărbaţi  Arsi,  iar  aceştia  formau  doar  nucleul  armatei  pe  care 
spera  să  o  adune.  Gunthor,  fiul  lui  Gurn,  ridica  alte  clanuri 
chiar  acum.  Se  întrebă  ce  ar  fi  făcut  cu  ei  fratele  său  lordul, 
cu  pieile  lor  şi  bucăţile  de  otel  de  furat.  Adevărul  era  că  nici 
el  nu  ştia  ce  să  facă  cu  ei.  Le  era  comandant  sau  captiv? 
Majoritatea  timpului  se  părea  că  era  câte  ceva  din 
amândouă. 

-  Ar  fi  mai  bine  daca  aş  pleca  singur  pe  drum,  sugeră 
Tyrion. 

-  Cel  mai  bine  pentru  Tyrion,  fiul  lui  Tywin,  zise  Ulf,  care 
vorbea  în  numele  Fraţilor  Lunii. 

Shagga  se  încruntă  -  o  privelişte  înspăimântătoare. 

-  Lui  Shagga,  fiul  lui  Dolf,  nu-i  place  asta.  Shagga  va 
pleca  cu  bărbatul-copil,  iar  dacă  bărbatul-copil  minte, 
Shagga  îi  va  reteza  bărbăţia. . . 

-  ...şi  o  va  da  la  capre,  da,  spuse  Tyrion  obosit.  Shagga,  îţi 
dau  cuvântul  meu  de  Lannister.  Am  să  mă  întorc. 

-  De  ce  am  avea  noi  încredere  în  cuvântul  tău?  Chelia  era 
o  femeie  mică  şi  aprigă,  fără  nici  o  rotunjime,  ca  un  băiat,  şi 
deloc  proastă.  Lorzii  de  câmpie  au  mai  minţit  clanurile  şi 
înainte. 

-  Mă  răneşti,  Chelia,  zise  Tyrion.  Am  crezut  că  suntem 
deja  prieteni  buni.  Dar  fie  cum  vrei  tu.  Vei  veni  cu  mine, 
Shagga  şi  Conn  vor  veni  pentru  Ciorile  de  Piatră,  Ulf  pentru 
Fraţii  Lunii,  iar  Timett,  fiul  lui  Timett,  pentru  Bărbaţii  Arşi. 
Oamenii  clanurilor  schimbară  priviri  precaute  când  îi  numi 
pe  toţi.  Restul  vor  aştepta  aici,  până  când  trimit  după  ei. 
Încercaţi  să  nu  vă  omorâţi  sau  să  vă  ologiţi  unii  pe  alţii  cât 
timp  sunt  plecat. 

Dădu  pinteni  calului  şi  o  luă  din  loc,  nelăsându-le  de  ales 

decât  să-1  urmeze  sau  să  rămână  pe  loc.  îi  convenea  oricare 
dintre  variante,  atât  timp  cât  nu  zăboveau  să  vorbească 
pentru  o  zi  şi  o  noapte.  Acesta  era  necazul  cu  clanurile; 
aveau  ideea  absurdă  că  glasul  fiecărui  bărbat  ar  trebui 
ascultat  în  consiliu,  aşa  că  se  certau  despre  totul,  la 
nesfârşit.  Chiar  şi  femeilor  li  se  permitea  să  vorbească.  Nici 
nu  era  de  mirare  că  de  sute  de  ani  nu  mai  reuşeau  să 
ameninţe  domeniul  Vale  cu  nimic  altceva  decât  cu  raiduri 
ocazionale.  Tyrion  avea  de  gând  să  schimbe  asta. 

Bronn  călărea  lângă  de  el.  în  urma  lor,  după  o  scurtă 
mormăială,  oamenii  clanurilor  li  se  alăturară  călare  pe 
bidiviii  lor  mărunţi,  vieţuitoare  sfrijite,  care  arătau  ca  poneii 
şi  urcau  pe  stânci  precum  caprele. 

Ciorile  de  Piatră  călăreau  împreună,  Chelia  şi  Ulf  se 
ţineau  şi  ei  pe  aproape,  iar  Fraţii  Lunii  şi  Urechile  Negre 
aveau  legături  puternice  între  ei.  Timett,  fiul  lui  Timett, 
călărea  singur.  Toate  clanurile  din  Munţii  Lunii  se  temeau  de 
Bărbaţii  Arşi,  care-şi  căleau  carnea  cu  foc,  pentru  a-şi  dovedi 
curajul  şi  -  spuneau  alţii  -  frigeau  copii  la  ospeţele  lor.  Chiar 
şi  alţi  Bărbaţi  Arşi  se  temeau  de  Timett,  care-şi  scosese 
singur  ochiul  stâng  cu  un  pumnal  înroşit  la  foc,  atunci  când 
ajunsese  la  vârsta  bărbăţiei.  Tyrion  aflase  că  se  obişnuia  mai 
degrabă  ca  un  băiat  să-şi  ardă  un  sfârc,  un  deget,  sau  (dacă 
era  curajos,  ori  cu  adevărat  smintit)  o  ureche.  Ceilalţi 
Bărbaţi  Arşi  ai  lui  Timett  fuseseră  atât  de  uluiţi  de  alegerea 
sa,  încât  îl  numiseră  imediat  mână  roşie,  ceea  ce  părea  să  fie 
un  fel  de  căpetenie  de  război. 

-  Mă  întreb  ce  o  fi  ars  regele  lor,  îi  spusese  Tyrion  lui 
Bronn,  când  auzise  povestea. 

Rânjind,  mercenarul  îşi  atinsese  noada...  însă  chiar  şi 
Bronn  îşi  ţinea  gura  în  preajma  lui  Timett.  Dacă  cineva  era 
destul  de  nebun  să-şi  scoată  un  ochi,  era  puţin  probabil  să 
fie  blând  cu  duşmanii. 

Observatori  aflaţi  în  depărtare  scrutau  drumul  de  pe 
turnurile  din  piatră,  pe  când  grupul  cobora  pe  coama 
dealurilor,  iar  o  dată  Tyrion  văzu  un  corb  luându-şi  zborul. 
Acolo  unde  şerpuia  drumul  printre  două  stânci  înalte,  ieşiră 
la  primul  punct  întărit.  Un  zid  din  pământ,  înalt  de  aproape 
doi  metri,  închidea  drumul,  iar  pe  metereze  se  aflau  zeci  de 
arcaşi.  Tyrion  îşi  opri  companionii  dincolo  de  raza  de  acţiune 
a  arcurilor  şi  se  apropie  singur  de  zid. 

-  Cine  comandă  aici?  strigă  el. 

Căpitanul  apăru  foarte  repede,  şi  chiar  mai  repede  le  oferi 
o  escortă  când  îl  recunoscu  pe  fiul  lordului  său.  Trecură  pe 
lângă  lanuri  înnegrite  şi  avanposturi  pârjolite,  pe  toată 
întinderea  domeniilor  de  la  marginea  râurilor,  de  la  Furca 
Verde  până  la  Trident.  Tyrion  nu  văzu  nici  un  cadavru,  însă 
văzduhul  era  plin  de  corbi  şi  ciori  hoitare;  aici  avuseseră  loc 
lupte,  şi  încă  destul  de  recent. 

La  jumătate  de  leghe  de  răscruce  fusese  ridicată  o 
baricadă  de  pari  ascuţiţi,  iar  la  posturi  erau  suliţaşi  şi 
arcaşi,  în  spatele  liniei,  tabăra  se  întindea  în  depărtare. 
Fuioare  subţiri  de  fum  se  ridicau  din  sute  de  focuri  ale 
bucătăriilor,  bărbaţi  în  cămăşi  de  zale  stăteau  pe  sub  copaci 
şi-şi  ascuţeau  săbiile,  iar  pe  prăjinile  înfipte  în  pământul 
mocirlos  fluturau  flamuri  familiare. 

Un  grup  de  călăreţi  gonea  spre  ei  pentru  a-i  întâmpina,  pe 
când  se  apropiau  de  pari.  Cavalerul  care-i  comanda  purta  o 
armură  de  argint  ornată  cu  ametiste  şi  o  mantie  în  dungi 
purpurii  şi  argintii.  Scutul  său  purta  un  blazon  cu  unicorn  şi 
un  corn  spiralat,  lung  de  jumătate  de  metru,  ţâşnea  de  pe 
apărătoarea  de  frunte  a  calului  său.  Tyrion  îşi  struni  calul 
pentru  a-1  saluta. 

-  Ser  Flement. 

Ser  Flement  Brax  îşi  ridică  viziera. 

-  Tyrion,  făcu  el  uluit.  Lordul  meu,  ne-am  temut  cu  toţii 
că  aţi  murit,  sau...  Se  uită  nesigur  spre  oamenii  clanurilor. 
Aceşti...  însoţitori  ai  dumneavoastră... 

-  Prieteni  de  suflet  şi  servitori  credincioşi,  zise  Tyrion. 
Unde-1  găsesc  pe  tatăl  meu,  lordul? 

-  A  ocupat  un  han  de  la  răscruce,  pentru  comandamentul 
lui. 

Tyrion  izbucni  în  râs.  Hanul  de  la  răscruce!  Poate  că  zeii 
erau  drepţi,  în  cele  din  urmă. 

-  Vreau  să-1  văd  imediat. 

-  După  cum  spuneţi,  lordul  meu. 

Ser  Flement  îşi  răsuci  calul  şi  dădu  porunci.  Trei  rânduri 
de  ţepuşe  fură  smulse  din  pământ  pentru  a  face  un  culoar  în 
linie.  Tyrion  îşi  conduse  grupul  pe  acolo. 

Tabăra  Lordului  Tywin  se  întindea  pe  o  suprafaţă  de 
câteva  leghe.  Estimările  Cheliei,  de  circa  douăzeci  de  mii  de 
oameni,   nu   erau   departe   de   adevăr.   Oamenii  de  rând 

campaseră  afară,  dar  cavalerii  îşi  ridicaseră  corturi,  iar  unii 
dintre  înalţii  lorzi  îşi  construiseră  pavilioane,  mari  cât  nişte 
case.  Tyrion  trase  cu  ochiul  la  boul  roşu  al  Casei  Prester,  la 
vierul  bălţat  al  Lordului  Crakehall,  la  copacul  arzând  al  lui 
Marbrand,  la  viezurele  lui  Lydden.  Cavalerii  îl  salutară  pe 
când  trecea,  iar  soldaţii  înarmaţi  până-n  dinţi  rămaseră  cu 
gura  căscată  de  uimire  la  vederea  oamenilor  clanurilor. 

Shagga  se  holba  şi  el;  era  dincolo  de  orice  îndoială  că  nu 
mai  văzuse  niciodată  atâţia  oameni,  cai  şi  arme,  de  când 
trăia.  Ceilalţi  oameni  ai  munţilor  reuşiră  ceva  mai  bine  să-şi 
controleze  expresiile,  însă  Tyrion  nu  avea  nici  un  dubiu  că 
erau  la  fel  de  uimiţi.  Din  ce  în  ce  mai  bine.  Cu  cât  erau  mai 
impresionaţi  de  puterea  Lannisterilor,  cu  atât  erau  mai  uşor 
de  controlat. 

Hanul  şi  grajdurile  sale  erau  aşa  cum  şi  le  amintea  el,  deşi 
se  vedeau  ceva  mai  multe  pietre  împrăştiate  şi  fundaţii 
înnegrite  pe  locul  unde  se  aflase  restul  satului.  în  curte 
fusese  ridicată  o  spânzurătoare,  iar  hoitul  care  atârna  de  ea 
era  năpădit  de  corbi.  Când  Tyrion  se  apropie,  păsările  îşi 
luară  zborul,  croncănind  şi  bătând  din  aripile  lor  negre. 
Descăleca  şi  se  uită  în  sus,  spre  ceea  ce  mai  rămăsese  din 
cadavru.  Păsările  ciuguliseră  buzele  şi  ochii  şi  mare  parte 
din  obrajii  femeii,  dezgolindu-i  dinţii  înroşiţi  într-un  rânjet 
hidos. 

-  O  odaie,  o  masă,  un  burduf  cu  vin,  asta  a  fost  tot  ce  am 
cerut,  îi  aminti  el  cu  o  undă  de  reproş. 

Băieţii  ieşiră  ezitând  din  grajduri,  pentru  a  se  ocupa  de 
cai.  Shagga  nu  voia  să-1  lase  din  mână  pe  al  lui. 

-  Băiatul  nu  are  de  gând  să-ţi  fure  iapa,  îl  asigură  Tyrion. 
Vrea  doar  să-i  dea  ceva  ovăz,  apă  şi  s-o  ţesale.  Şi  blana  lui 
Shagga  ar  fi  avut  nevoie  de  un  ţesălat  zdravăn,  dar  nu  era 
înţelept  să  pomenească  despre  aşa  ceva.  îţi  dau  cuvântul 
meu,  calul  nu  va  păţi  nimic. 

Mohorât,  Shagga  dădu  drumul  frâielor  din  mână. 

-  Acesta-i  calul  lui  Shagga,  fiul  lui  Dolf,  tună  el  către 
băiatul  de  grajd. 

-  Dacă  nu  ţi-1  dă  înapoi,  am  să-i  retez  bărbăţia  şi  î-o  dau 
la  capre,  promise  Tyrion.  Dacă  se  găsesc  pe  aici. 

Doi  soldaţi  din  garda  Lannister,  în  mantiile  lor  purpurii  şi 
purtând  coifuri  cu  lei,  stăteau  de  pază  sub  firma  hanului,  de 
o  parte  şi  de  alta  a  uşii.  Tyrion  îl  recunoscu  pe  căpitanul  lor. 

-  Tatăl  meu? 

-  E  în  sala  de  mese,  lordul  meu. 

-  Oamenii  mei  au  nevoie  de  carne  şi  mied,  îi  spuse  Tyrion. 
îngrijeşte-te  să  le  primească. 

Intră  în  han  şi-1  văzu  pe  tatăl  tău. 

Tywin  Lannister,  Lord  de  Casterly  Rock  şi  Păzitor  al 
Apusului,  era  trecut  de  cincizeci  de  ani,  dar  la  fel  de  în  formă 
ca  unul  de  douăzeci.  Era  înalt  chiar  şi  aşezat,  cu  picioare 
lungi,  umeri  largi,  fără  burtă.  Pe  braţele  subţiri  zvâcneau 
muşchii.  Când  părul  său  auriu,  cândva  foarte  des,  începuse 
să  se  rărească,  îi  poruncise  bărbierului  să-1  radă  în  cap; 
Lordul  Tywin  nu  credea  în  jumătăţi  de  măsură.  îşi  răsese 
mustaţa  şi  barba,  însă  îşi  păstrase  favoriţii,  două  fâşii  late  de 
păr  auriu  şi  ţepos,  care-i  acopereau  mare  parte  a  obrajilor, 
de  la  urechi  până  la  falcă.  Avea  ochii  de  un  verde-deschis,  cu 
puncte  aurii.  Un  nebun  mai  nebun  decât  mulţi  alţii  glumise 
o  dată  că  până  şi  rahatul  Lordului  Tywin  era  pătat  cu  auriu. 
Unii  spuneau  că  smintitul  încă  mai  trăia,  undeva  în 
adâncimea  măruntaielor  de  piatră  ale  fortăreţei  Casterly 
Rock. 

Ser  Kevan  Lannister,  singurul  frate  al  tatălui  său  care 
supravieţuise,  împărţea  un  burduf  de  bere  cu  Lordul  Tywin 
când  Tyrion  îşi  făcu  apariţia  în  sala  de  mese.  Unchiul  său 
era  un  bărbat  impunător,  pe  cale  să  chelească,  cu  o  barbă 
bălaie,  tăiată  scurt,  care  urma  linia  fălcii  sale  masive.  Ser 
Kevan  îl  văzu  primul. 

-  Tyrion,  spuse  el  surprins. 

-  Unchiule,  răspunse  Tyrion  cu  o  plecăciune.  Şi  tatăl  meu 
lordul,  ce  plăcere-mi  face  să  vă  găsesc  aici. 

Lordul  Tywin  nici  nu  se  clinti  în  jilţul  său,  însă  îi  aruncă 
piticului  o  privire  lungă  şi  cercetătoare. 

-  Observ  că  zvonurile  despre  moartea  ta  au  fost 
neadevărate. 

-  îmi  pare  rău  că  te  dezamăgesc,  tată,  zise  Tyrion.  Nu-i 
nevoie  să  sari  în  sus  şi  să  mă  îmbrăţişezi,  n-as  vrea  să  te 
oboseşti  prea  tare. 

Traversă  încăperea  spre  masa  lor,  perfect  conştient  de 
modul  în  care  picioarele  lui  răsucite  îl  făceau  să  se 
împleticească  la  fiecare  pas.  Ori  de  câte  ori  tatăl  său  îl 
privea,  devenea  neplăcut  de  conştient  de  toate  diformităţile 
sale  şi  de  alte  beteşuguri. 

-  Frumos  din  partea  voastră  să  începeţi  un  război  pentru 
mine,  spuse  el  căţărându-se  pe  un  scaun  şi  turnându-şi  o 
cupă  din  berea  tatălui  său. 

-  Din  câte  ştiu  eu,  tu  eşti  cel  care  a  pornit  toate  astea, 
răspunse  Lordul  Tywin.  Fratele  tău,  Jaime,  nu  s-ar  fi  lăsat 
niciodată  capturat  de  o  femeie. 

-  Prin  asta  ne  deosebim  Jaime  şi  cu  mine.  E  şi  mai  înalt 
decât  mine,  dacă  ai  observat  cumva. 

Tatăl  său  ignoră  muşcătura. 

-  Era  în  joc  onoarea  Casei  noastre.  Nu  am  avut  de  ales 
decât  să  plec  la  luptă.  Nimeni  nu  varsă  sânge  de  Lannister 
fără  a  fi  pedepsit. 

-  Ascultaţi-Mi  Răgetul,  zise  Tyrion  rânjind.  Erau  cuvintele 
de  pe  blazonul  Lannister. 

-  Adevărul  este  că  nu  mi  s-a  vărsat  sângele,  deşi  a  fost  cât 
pe-aci,  o  dată  sau  de  două  ori.  Morrec  şi  Jyck  au  fost  ucişi. 

-  Bănuiesc  că  vrei  ceva  oameni  noi. 

-  Nu  te  mai  deranja,  tată,  am  făcut  rost  de  câţiva,  încercă 
să  înghită  berea.  Era  brună  şi  cu  drojdie,  aşa  de  groasă  că 
aproape  că  putea  fi  mestecată.  De  fapt,  foarte  bună.  Ce  păcat 
că  tatăl  său  o  spânzurase  pe  hangiţă!  Cum  merge  cu 
războiul? 

îi  răspunse  unchiul  său: 

-  Deocamdată,  destul  de  bine.  Ser  Edmund  a  trimis  mici 
formaţiuni  din  trupele  sale  de-a  lungul  frontierelor,  pentru  a 
opri  raidurile  noastre,  iar  tatăl  tău,  lordul,  şi  cu  mine  am 
putut  să  nimicim  mare  parte  din  ele,  înainte  să  apuce  să  se 
regrupeze. 

-  Fratele  tău  s-a  acoperit  de  glorie,  spuse  tatăl  său.  I-a 
zdrobit  pe  Lorzii  Vance  şi  Piper  la  Dintele  Aurit  şi  s-a  întâlnit 
cu  forţele  masate  de  Tully  sub  zidurile  de  la  Riverrun.  Lorzii 
din  Trident  au  fost  puşi  pe  fugă.  Ser  Edmure  Tully  a  fost  luat 
în  captivitate,  cu  mulţi  dintre  cavalerii  şi  stegarii  săi.  Lordul 
Blackwood  a  reuşit  să  scape  cu  câţiva  supravieţuitori  la 
Riverrun,  unde  Jaime  s-a  pus  pe  un  asediu.  Ceilalţi  au  fugit 
la  propriile  lor  fortăreţe. 

-  Tatăl  tău  şi  cu  mine  am  năvălit  asupra  lor,  pe  rând,  zise 
Ser  Kevan.  Cum  Lordul  Blackwood  nu  mai  era,  Raventree  a 
căzut  imediat,  iar  Lady  Whent  a  predat  Harrenhal  fiindcă  nu 
mai  avea  oameni  care  să-1  apere.  Ser  Gregor  i-a  pârjolit  pe 
Piperi  şi  Brackeni... 

627 


-  Lăsându-te  fără  nici  o  opoziţie?  întrebă  Tyrion. 

-  Nu  chiar.  Mallisterii  încă  menţin  Seagard  şi  Walder  Frey 
îşi  trimite  oştirile  spre  Gemeni. 

-  Nu  mai  contează,  spuse  Lordul  Tywin.  Frey  iese  la  luptă 
numai  când  simte  în  aer  mirosul  victoriei,  iar  acum  tot  ce-i 
miroase  e  doar  înfrângerea.  Iar  lui  Jason  Mallister  îi  lipseşte 
forţa  de  a  lupta  singur.  Odată  ce  Jaime  ia  Riverrun,  se  vor 
grăbi  amândoi  să  cadă  în  genunchi.  Dacă  nu  cumva  Stark  şi 
Arryn  reuşesc  să  înainteze  şi  să  ni  se  opună,  acest  război 
este  ca  şi  câştigat. 

-  Dacă  aş  fi  în  locul  tău,  nu  prea  mi-aş  bate  capul  cu 
Arrynii,  spuse  Tyrion.  Stark  este  o  altă  poveste.  Lordul 
Eddard... 

-  Este  ostaticul  nostru,  zise  tatăl  său.  El  nu  va  conduce 
nici  un  fel  de  armată  în  timp  ce  putrezeşte  în  temniţa  de  sub 
Fortăreaţa  Roşie. 

-  Nu,  se  învoi  Ser  Kevan,  însă  fiul  său  a  adunat  steagurile 
şi  stă  la  Moat  Cailin  cu  o  armată  puternică  în  jurul  său. 

-  Nici  o  sabie  nu-i  destul  de  bună  decât  după  ce  a  fost 
călită,  declară  Lordul  Tywin.  Băiatul  Stark  este  un  copil. 
Fără  îndoială,  îi  plac  cântecul  de  război  şi  priveliştea 
flamurilor  fâlfâind  în  vânt,  dar  totul  se  va  termina  cu  un 
măcel.  Mă  îndoiesc  că  are  stomacul  destul  de  tare  pentru 
asta. 

Lucrurile  deveniseră  interesante  cât  lipsise  el,  se  gândi 
Tyrion. 

-  Şi  ce  face  monarhul  nostru  neînfricat  cât  timp  acest 
măcel  se  săvârşeşte?  întrebă  el.  Cum  de  1-a  convins  scumpa 
mea  soră  pe  Robert  să  fie  de  acord  cu  întemniţarea  dragului 
său  prieten,  Ned? 

-  Robert  Baratheon  este  mort,  îi  spuse  tatăl  său.  Nepotul 
tău  domneşte  acum  la  Debarcaderul  Regelui. 

Asta  îl  luă  pe  Tyrion  prin  surprindere. 

-  Sora  mea,  vrei  să  spui.  Luă  încă  o  înghiţitură  de  bere. 
Domeniul  va  deveni  un  loc  cu  totul  altfel  dacă  Cersei  va 
domni  în  locul  soţului  ei. 

-  Dacă  ai  minte  să  te  faci  de  folos,  îţi  încredinţez  nişte 
trupe,  zise  tatăl  său.  Marq  Piper  şi  Karyl  Vance  bântuie  în 
urma  noastră,  atacând  teritoriile  noastre  de-a  lungul  Furcii 
Roşii. 

Tyrion  ţâţâi. 

-  Ce  neobrăzare  pe  ei,  să  riposteze!  în  mod  normal,  aş  fi 
încântat  să  pedepsesc  o  asemenea  mitocănie,  tată,  dar 
adevărul  este  că  am  treabă  în  altă  parte, 

-  Da?  Lordul  Tywin  nu  părea  deloc  surprins.  Mai  avem  şi 
două  dintre  loazele  lui  Ned  Stark,  care-mi  hărţuiesc  trupele. 
Beric  Dondarrion,  unul  dintre  tinerii  lorzi,  care  îşi  face  iluzii 
privind  valoarea  sa.  îl  are  cu  el  pe  caraghiosul  ăla  de  preot 
grăsan,  cel  căruia  îi  place  să  dea  foc  săbiei.  Crezi  că  ai  putea 
să  te  ocupi  de  ei  în  drum  spre  treburile  tale?  Fără  să  dai  greş 
prea  tare? 

Tyrion  se  şterse  la  gură  cu  mâneca  şi  zâmbi. 

-  Tată,  mă  încălzeşte  la  inimă  să  mă  gândesc  că  mi-ai 
putea  încredinţa...  să  zicem...  vreo  douăzeci  de  oameni? 
Cincizeci?  Eşti  sigur  că  te  poţi  dispensa  de  atâţia?  Ei,  nu 
contează.  Dacă  mă  întâlnesc  cu  Thoros  şi  Lordul  Beric,  ar 
trebui  să  le  trag  o  bătută  la  amândoi.  Coborî  de  pe  scaun  şi 
şchiopată  spre  locul  în  care  zăcea  o  roată  de  caşcaval  alb,  cu 
vinişoare,  înconjurată  de  fructe.  în  primul  şi-n  primul  rând, 
am  câteva  promisiuni  de  îndeplinit,  spuse  pe  când  îşi  tăia  o 
felie.  Mi-ar  trebui  trei  mii  de  coifuri,  cam  tot  pe  atâtea 
cămăşi  de  zale,  plus  săbii,  suliţe,  lănci  cu  vârful  de  oţel, 
ghioage,  securi  de  luptă,  apărătoare  pentru  mâini,  pentru 
gât,  pentru  picioare,  platoşe,  căruţe  care  să  transporte  toate 
astea... 

Uşa  din  spatele  lor  se  izbi  de  perete,  atât  de  tare  încât 
Tyrion  aproape  că  scăpă  caşcavalul.  Ser  Kevan  sări  în 
picioare  înjurând  când  comandantul  gărzii  zbură  prin 
încăpere  şi  se  lovi  de  vatră.  Pe  când  acesta  se  prăvălea  în 
cenuşa  rece,  iar  coiful  cu  leul  îi  cădea,  Shagga  îi  frânse  în 
două  spada,  pe  un  genunchi  gros  cât  un  trunchi  de  copac, 
azvârli  bucăţile  şi  năvăli  în  sala  de  mese.  Era  precedat  de 
duhoarea  lui,  mai  teribilă  decât  a  brânzei  şi  copleşitoare  în 
acel  spaţiu  închis. 

-  Pelerină  roşie,  mârâi  el,  data  viitoare  când  tragi  sabia  în 
faţa  lui  Shagga,  fiul  lui  Dolf,  îţi  retez  bărbăţia  şi  o  prăjesc  la 
foc. 

-  De  ce,  nu  mai  sunt  capre?  făcu  Tyrion  muşcând  din 
caşcaval. 

Ceilalţi  oameni  ai  clanurilor  intrară  după  Shagga  în  sala 
de  mese,  Bronn  urmându-i.  Mercenarul  înălţă  mohorât  din 
umăr,  uitându-se  la  Tyrion. 

-  Iar  tu  cine  eşti?  întrebă  Lordul  Tywin  cu  o  răceală  de 
gheaţă. 

-  M-au  însoţit  spre  casă,  tată,  explică  Tyrion.  Pot  să-i  ţin 
cu  mine?  Nu  mănâncă  mult. 

Nu  zâmbi  nimeni. 

-  Cu  ce  drept  năvăliţi  voi,  barbarilor,  în  consiliul  nostru? 
făcu  Ser  Kevan. 

-  Barbari,  pleavă?  Conn  ar  fi  putut  fi  chiar  arătos,  dacă  s- 
ar  fi  spălat.  Suntem  oameni  liberi,  iar  prin  lege,  oamenii 
liberi  pot  sta  la  orice  consiliu  de  război. 

-  Care  dintre  voi  este  lordul  leu?  întrebă  Chelia. 

-  Amândoi  sunt  bătrâni,  anunţă  Timett,  fiul  lui  Timett, 
care  nu  împlinise  încă  douăzeci  de  ani. 

Mâna  lui  Ser  Kevan  coborî  pe  mânerul  săbiei,  însă  fratele 
său  îi  prinse  încheietura  cu  două  degete  şi-1  ţinu  strâns. 
Lordul  Tywin  părea  netulburat. 

-  Tyrion,  ai  uitat  de  buna-creştere?  Fii  bun  şi  fă-ne 
cunoştinţă  cu...  onoraţii  noştri  oaspeţi. 

Tyrion  îşi  linse  degetele. 

-  Cu  plăcere,  spuse  el.  Fecioara  bălaie  este  Chelia,  fiica  lui 
Cheyk  al  Urechilor  Negre. 

-  Nu  sunt  fecioară,  protestă  Chelia.  Fiii  mei  au  deja  câte 
cincizeci  de  urechi  pe  răboj . 

-  Să  mai  ia  încă  o  dată  pe  atât.  Tyrion  se  trase  de  lângă 
ea,  clătinându-se.  Iar  acesta  este  Conn,  fiul  lui  Coratt. 
Shagga,  fiul  lui  Dolf,  este  cel  care  arată  ca  un  Casterly  Rock 
păros.  Ei  sunt  Ciori  de  Piatră.  Iată-1  şi  pe  Ulf,  fiul  lui  Umar, 
dintre  Fraţii  Lunii,  iar  dincolo  este  Timett,  fiul  lui  Timett,  o 
mână  roşie  dintre  Bărbaţii  Arşi.  Iar  acesta  este  Bronn, 
mercenar,  fără  nici  o  apartenenţă  precisă.  A  schimbat  deja 
taberele  de  două  ori,  în  timpul  foarte  scurt  de  când  ne 
cunoaştem;  voi  doi  ar  trebui  să  ajungeţi  faimoşi,  tată. 
întorcându-se  spre  Bronn  şi  oamenii  clanurilor,  adăugă:  îmi 
daţi  voie  să  vi-1  prezint  pe  tatăl  meu,  Lordul  Tywin,  fiul  lui 
Tytos  din  Casa  Lannister,  Lord  de  Casterly  Rock,  Păzitor  al 
Apusului,  Scut  al  Lannisport  şi  în  viitor  Mână  a  Regelui. 
Lordul  Tywin  se  ridică  în  picioare,  demn  şi  corect. 

-  Chiar  şi  în  Apus,  cunoaştem  vitejia  clanurilor  războinice 
din  Munţii  Lunii.  Ce  vă  aduce  aici,  în  avanpostul  meu, 
domnii  mei? 

-  Caii,  spuse  Shagga. 

-  Promisiuni  pentru  mătăsuri  şi  oţel,  zise  Timett,  fiul  lui 
Timett. 

Tyrion  tocmai  voia  să-i  spună  tatălui  său,  lordul,  cum 
propunea  el  să  fie  redusă  Valea  lui  Arryn  la  un  peisaj 
fumegând,  însă  nu  mai  avu  şansa  să  o  facă.  Uşa  se  trânti 
din  nou.  Mesagerul  aruncă  o  uitătură  rapidă,  surprinsă, 
spre  oamenii  aduşi  de  Tyrion,  şi  se  lăsă  într-un  genunchi 
înaintea  Lordului  Tywin. 

-  Lordul  meu,  începu  el.  Ser  Addam  mi- a  cerut  să  vă  spun 
că  oastea  lui  Stark  s-a  pus  în  mişcare  pe  drum. 

Tywin  Lannister  nu  zâmbi.  Lordul  Tywin  nu  zâmbea 
niciodată,  însă  Tyrion  învăţase  să  descifreze  bucuria  tatălui 
său  chiar  şi  când  nu  era  oglindită  pe  faţă. 

-  Aşadar,  lupul  îşi  părăseşte  vizuina  ca  să  se  joace  în 
groapa  cu  lei,  spuse  el  cu  o  voce  plină  de  o  satisfacţie 
ascunsă.  Minunat.  Reîntoarce-te  la  Ser  Addam  şi  spune-i  să 
se  retragă.  Nu  trebuie  să  se  angajeze  în  lupte  cu  cei  din  nord 
până  când  nu  sosim  noi,  dar  vreau  să  le  hărţuiască 
flancurile  şi  să-i  atragă  şi  mai  mult  spre  sud. 

-  Va  fi  precum  porunciţi.  Călăreţul  plecă. 

-  Ne  aflăm  aici,  arătă  Ser  Kevan.  Aproape  de  vad  şi 
înconjuraţi  de  gropi  şi  ţepuşe.  Dacă  se  îndreaptă  spre  sud, 
aş  spune  să-i  lăsăm  să  vină  şi  să  se  zdrobească  de  noi. 

-  Băiatul  s-ar  putea  să  se  retragă  sau  să-şi  piardă  curajul 
când  va  vedea  câţi  suntem,  răspunse  Lordul  Tywin.  Cu  cât 
mai  curând  vor  fi  zdrobiţi  cei  din  neamul  Stark,  cu  atât  mai 
repede  voi  fi  liber  să  mă  ocup  şi  de  Stannis  Baratheon. 
Spune  toboşarilor  să  anunţe  adunarea  şi  trimite-i  vorbă  lui 
Jaime  că  mă  îndrept  spre  Robb  Stark. 

-  După  cum  spuneţi,  răspunse  Ser  Kevan.  Tyrion  privea 
cu  o  fascinaţie  mohorâtă  cum  tatăl  său  se  întoarse  spre 
oamenii  clanurilor. 

-  Se  spune  că  bărbaţii  din  clanurile  munţilor  sunt 
războinici  neînfricaţi. 

-  Este  adevărat  ce  se  spune,  răspunse  Conn,  de  la  Ciorile 
de  Piatră. 

-  Şi  femeile,  adăugă  Chelia. 

-  Alăturaţi-vă  mie,  împotriva  duşmanilor  mei,  şi  veţi  primi 
tot  ceea  ce  v-a  promis  fiul  meu,  ba  chiar  şi  mai  mult,  le 
spuse  Lordul  Tywin. 

-  Ne  vei  plăti  în  moneda  noastră?  întrebă  Ulf,  fiul  lui 

Umar.  De  ce  ne-ar  trebui  promisiunile  tatălui,  când  le  avem 
pe  cele  ale  fiului? 

-  Nu  am  spus  că  v-ar  trebui,  răspunse  Lordul  Tywin. 
Vorbele  mele  au  fost  doar  amabilitate,  nimic  mai  mult.  Nu 
trebuie  să  vă  alăturaţi  nouă.  Oamenii  din  teritoriile  iernii 
sunt  făcuţi  din  fier  şi  gheaţă,  chiar  şi  cei  mai  aprigi  dintre 
cavalerii  mei  se  tem  să-i  înfrunte. 

Oh,  cât  de  abil  a  făcut-o,  se  gândi  Tyrion,  zâmbind 
şmechereşte. 

-  Bărbaţii  Arşi  nu  se  tem  de  nimic.  Timett,  fiul  lui  Timett, 
va  călări  cu  leii. 

-  Orişiunde  merg  Bărbaţii  Arşi,  Ciorile  de  Piatră  au  şi  fost 
acolo,  declară  Conn  aprinzându-se.  Şi  noi  venim. 

-  Shagga,  fiul  lui  Dolf,  le  va  reteza  bărbăţia  şi  le-o  va  da  la 
ciori. 

-  Vom  veni  cu  tine,  lordule  leu,  se  învoi  şi  Chelia,  fiica  lui 
Cheyk,  dar  numai  dacă  fiul  tău,  jumătate  de  om,  vine  cu  noi. 
Şi-a  răscumpărat  viaţa  cu  promisiuni.  Până  când  nu  ţinem 
în  mână  oţelul  pe  care  ni  1-a  făgăduit,  viaţa  lui  ne  aparţine. 

Lordul  Tywin  îşi  întoarse  ochii  punctaţi  cu  aur  spre  fiul 
său, 

-  Bucuros,  zise  Tyrion  cu  un  zâmbet  resemnat. 

ŞANSA 


Pereţii  sălii  tronului  fuseseră  dezgoliţi,  tapiseriile  cu  scene 
de  vânătoare  care-i  plăceau  atât  de  mult  Regelui  Robert 
fuseseră  date  jos  şi  aruncate  într-un  colţ,  într-o  grămadă 
informă. 

Ser  Mandon  Moore  se  duse  să-şi  ocupe  locul  la  picioarele 
tronului,  lângă  cei  doi  tovarăşi  ai  săi  din  Garda  Regelui. 
Şansa  stătea  lângă  uşă,  fără  escortă  de  astă  dată.  Regina  îi 
dăduse  libertatea  de  a  se  plimba  prin  castel,  ca  o  răsplată 
pentru  că  fusese  atât  de  bună,  însă  chiar  şi  aşa,  era  însoţită 
peste  tot  unde  se  ducea. 

-  Garda  de  onoare  pentru  viitoarea  mea  noră,  îi  numise 
regina  pe  însoţitorii  ei,  însă  nu  o  făceau  defel  pe  Şansa  să  se 
simtă  onorată. 

„Liberă  în  castel"  însemna  că  putea  merge  oriunde  voia,  în 
interiorul  Fortăreţei  Roşii,  atâta  vreme  cât  se  ţinea  de 
promisiunea  de  a  nu  trece  dincolo  de  ziduri,  o  promisiune  pe 
care  Şansa  fusese  mai  mult  decât  bucuroasă  să  o  facă. 
Oricum,  n-ar  fi  putut  să  treacă  dincolo  de  ziduri.  Porţile  erau 
păzite  zi  şi  noapte  de  mantiile  aurii  ale  lui  Janos  Slynt,  iar 
gărzile  Casei  Lannister  erau  întotdeauna  prin  preajmă.  în 
afară  de  asta,  chiar  dacă  ar  fi  putut  părăsi  castelul,  unde  să 
se  fi  dus?  Era  destul  că  putea  să  se  plimbe  prin  curte,  să 
culeagă  flori  din  grădina  Myrcellei  şi  să  viziteze  septul  ca  să 
se  roage  pentru  tatăl  ei.  Uneori  se  ruga  şi  în  grădina  zeilor, 
din  moment  ce  familia  Stark  ţinea  la  vechii  zei. 

Aceasta  era  prima  adunare  a  curţii  din  domnia  lui  Joffrey, 
aşa  că  Şansa  o  aştepta  încordată.  Un  şir  de  străjeri  din 
garda  Lannister  stătea  sub  ferestrele  dinspre  apus,  un  şir  de 
mantii  aurii  din  Garda  Oraşului  se  postase  sub  ferestrele  de 
la  răsărit.  Nu  văzu  nici  urmă  de  oamenii  de  rând  şi  de 
orăşeni,  însă  sub  galerie  era  un  pâlc  de  lorzi,  mari  sau  mici, 
care  şuşoteau  fără  încetare.  Nu  erau  mai  mulţi  de  douăzeci, 
când,  de  obicei,  se  adunau  câte  o  sută  în  aşteptarea  Regelui 
Robert. 

Şansa  se  strecură  printre  ei,  murmurând  saluturi  pe  când 
îşi  croia  drum  mai  în  faţă.  îi  recunoscu  pe  negriciosul 
Jalabhar  Xho,  pe  mohorâtul  Ser  Aron  Santagar,  pe  gemenii 
Redwyne,  Oroare  şi  Bălosul...  atât  doar  că  nimeni  nu  părea 
s-o  recunoască  pe  ea.  Sau  dacă  o  recunoşteau,  se  fereau  de 

ea,  ca  şi  cum  ar  fi  avut  ciumă  verde.  Bolnăviciosul  Lord 
Gyles  îşi  acoperi  faţa  la  apropierea  ei  şi  se  prefăcu  lovit  de  un 
acces  de  tuse,  iar  când  beţivul  caraghios  Ser  Dontos  se 
pregătea  să  o  salute,  Ser  Balon  Swann  îi  şopti  ceva  la  ureche 
şi  acesta  îi  întoarse  spatele. 

Iar  mulţi  alţii  lipseau.  Unde  dispăruseră  cu  toţii?  se 
întrebă  Şansa.  Căută  în  van  chipuri  prietenoase.  Nimeni  nu 
voia  să-i  întâlnească  privirile.  Era  ca  şi  cum  devenise  o 
fantomă,  moartă  înainte  de  vreme. 

Marele  Maester  Pycelle  era  aşezat  singur  la  masa  de 
consiliu,  părând  adormit,  cu  mâinile  împreunate  la  capătul 
bărbii.  îl  văzu  pe  Lordul  Varys  grăbindu-se  în  sală,  fără  nici 
un  sunet.  O  clipă  mai  târziu,  Lordul  Baelish  îşi  făcu  apariţia 
intrând  pe  uşile  înalte  din  spatele  sălii,  zâmbind.  Flecărea 
amabil  cu  Ser  Balon  şi  Ser  Dontos  pe  când  îşi  croia  drum  în 
faţă. 

Stomacul  Şansei  se  strânse  de  nervi.  N-ar  trebui  să-mi  fie 
teamă,  îşi  spuse  ea.  Nu  am  nici  un  motiv  să  mă  tem,  totul  va  fi 
bine,  Joff  mă  iubeşte  şi  regina  la  fel,  aşa  a  spus. 

Vocea  unui  crainic  se  înălţă  în  aer: 

-  Cu  toţii  să  îl  salutăm  pe  Maiestatea  Sa,  Joffrey,  din  Casa 
Baratheon  şi  Lannister,  Primul  după  Numele  Său,  Rege  al 
Andalilor,  al  Rhoynar  şi  al  Primilor  Oameni,  Lord  al  celor 
Şapte  Regate.  Să  o  salutăm  cu  toţii  pe  mama  sa,  Cersei  din 
Casa  Lannister,  Regină  şi  Regent,  Lumină  a  Apusului  şi 
Protectoare  a  Domeniului. 

Ser  Barristan  Selmy,  strălucitor  în  armura  sa  albă,  le 
deschidea  drumul.  Ser  Arys  Oakheart  o  escorta  pe  regină,  în 
vreme  ce  Ser  Boros  Blount  păşea  în  apropierea  lui  Joffrey, 
aşa  că  şase  cavaleri  din  Garda  Regelui  erau  acum  în  sală, 
toţi  Săbii  Albe,  cu  excepţia  lui  Jaime  Lannister.  Prinţul  ei  - 
ba  nu,  regele  ei  acum  -  urcă  treptele  spre  Tronul  de  Fier, 
câte  două  deodată,  în  vreme  ce  mama  sa  luă  loc  la  masa 
consiliului.  Joffrey  era  înveşmântat  în  catifele  negre  cu  dungi 
purpurii,  o  mantie  strălucitoare,  aurie,  avea  un  guler  înalt, 
iar  pe  creştetul  său  era  aşezată  coroana  de  aur  incrustată  cu 
rubine  şi  diamante  negre. 

Când  Joffrey  se  întoarse  spre  sală,  privirile  sale  se 
încrucişară  cu  cele  ale  Şansei.  Zâmbi,  se  aşeză  şi  spuse: 

-  Este  de  datoria  unui  rege  să-i  pedepsească  pe  trădători 
şi  să-i  răsplătească  pe  cei  loiali.  Mare  Maester  Pycelle,  îţi 

poruncesc  să  dai  citire  decretelor  mele. 

Pycelle  se  ridică  în  picioare.  Era  înveşmântat  într-o  robă 
magnifică,  din  catifea  roşie,  groasă,  cu  un  guler  do  hermină 
şi  catarame  strălucitoare,  din  aur.  Dintr-o  mânecă  largă, 
îngreunată  de  ornamente  ţesute,  scoase  un  pergament,  îl 
desfăşură  şi  începu  să  citească  o  listă  lungă  de  nume, 
poruncind  fiecăruia  dintre  cei  menţionaţi,  în  numele  regelui 
şi  al  consiliului,  să  se  prezinte  şi  să-i  jure  credinţă  lui 
Joffrey.  Dacă  nu,  vor  fi  consideraţi  trădători,  iar  pământurile 
lor  şi  titlurile  vor  fi  confiscate. 

Numele  pe  care  le  citi  o  făcură  pe  Şansa  să-şi  ţină 
respiraţia.  Lordul  Stannis  Baratheon,  soţia  sa,  fiica  sa. 
Lordul  Renly  Baratheon.  Amândoi  Lorzii  Royce  şi  fiii  lor.  Ser 
Loras  Tyrell.  Lordul  Mace  Tyrell,  fraţii  săi,  unchii  şi  fiii. 
Preotul  roşu,  Thoros  din  Myr.  Lordul  Beric  Dondarrion.  Lady 
Lysa  Arryn  şi  fiul  ei,  micul  Lord  Robert.  Lordul  Hoster  Tully, 
fratele  său  Ser  Brynden,  fiul  său  Ser  Edmure.  Lordul  Jason 
Mallister.  Lordul  Bryce  Caron  din  Mlaştini.  Lordul  Tytos 
Blackwood.  Lordul  Walder  Frey  şi  moştenitorul  său,  Ser 
Stevron.  Lordul  Karyl  Vanee.  Lordul  Jonos  Bracken.  Lady 
Shella  Whent.  Doran  Martell,  Prinţ  de  Dorne,  şi  toţi  fiii  săi. 
Atât  de  mulţi,  se  gândi  ea,  pe  când  Pycelle  continua  să 
citească.  Vor  trebui  trimise  stoluri  întregi  de  corbi  pentru  a 
duce  aceste  porunci. 

lax  la  sfârşit,  aproape  de  capăt,  veniră  numele  pentru  care 
se  temea  Şansa.  Lady  Catelyn  Stark.  Robb  Stark.  Brandon 
Stark,  Rickon  Stark,  Arya  Stark.  Şansa  îşi  înfrâna  un  icnet. 
Arya.  Voiau  ca  Arya  să  se  prezinte  şi  ea  şi  să  depună 
jurământul...  Asta  trebuia  să  însemne  că  sora  ei  fugise  cu 
vreo  galeră  şi  poate  că  era  în  siguranţă  la  Winterfell  acum. 

Mareje  Maester  Pycelle  răsuci  sulul  şi  îl  strecură  în 
mâneca  stângă,  apoi  scoase  un  alt  pergament  din  cea 
dreaptă.  îşi  drese  vocea  şi  continuă: 

-  Iar  în  locul  trădătorului  Eddard  Stark,  este  dorinţa 
Maiestăţii  Sale  ca  Tywin  Lannister,  Lord  de  Casterly  Rock  şi 
Păzitor  al  Apusului,  să  primească  rangul  de  Mână  a  Regelui, 
să  glăsuiască  cu  vocea  lui,  să-i  conducă  armatele  împotriva 
duşmanilor  şi  să-i  îndeplinească  voia  regească.  Aşa  a 
decretat  regele.  Consiliul  mic  consimte,  în  locul  trădătorului 
Stannis  Baratheon,  este  dorinţa  Maiestăţii  Sale  ca  mama  sa, 
Regina  Regentă  Cersei  Lannister,   care  i-a  fost  cel  mai 

puternic  sprijin,  să  se  afle  la  conducerea  consiliului  mic,  să-1 
ajute  astfel  să  guverneze  cu  înţelepciune  şi  dreptate.  Aşa  a 
decretat  regele.  Consiliul  mic  consimte. 

Şansa  auzi  un  murmur  uşor  dinspre  lorzii  din  jurul  ei,  dar 
acesta  fu  înăbuşit  repede.  Pycelle  continuă: 

-  Este  de  asemenea  dorinţa  Maiestăţii  Sale  ca  slujitorul 
său  credincios,  Janos  Slynt,  Comandant  al  Gărzii  Oraşului, 
să  fie  ridicat  la  rangul  de  lord  şi  să  i  se  ofere  vechea  cetate 
Harrenhal,  cu  toate  domeniile  şi  bunurile  sale,  iar  fiii  şi 
nepoţii  săi  să  deţină  aceste  onoruri  până  la  sfârşitul 
vremurilor.  Este,  de  asemenea,  porunca  sa  ca  Lordul  Slynt  să 
şadă  imediat  la  masa  consiliului  mic,  să  ajute  la  guvernarea 
domeniului.  Aşa  a  decretat  regele.  Micul  consiliu  consimte. 

Şansa  sesiză  o  mişcare  cu  colţul  ochilor,  iar  Janos  Slynt 
îşi  făcu  apariţia.  De  data  asta  murmurele  erau  mai  puternice 
şi  mai  furioase.  Mândrii  lorzi,  ale  căror  familii  aveau  o 
vechime  de  mii  de  ani,  îi  făcură  loc  de  nevoie  bărbatului  de 
rând,  chel  şi  cu  o  faţă  ca  de  broască.  Solzi  de  aur  fuseseră 
cusuţi  pe  catifeaua  neagră  a  tunicii  sale  şi  zornăiau  uşor  la 
fiecare  pas  pe  care-1  făcea.  Mantia  sa  era  din  satin  cadrilat, 
cu  negru  şi  auriu.  Doi  băieţi  urâţi,  care  erau  probabil  fiii  săi, 
păşeau  înaintea  lui,  luptându-se  cu  greutatea  unui  scut  de 
metal  la  fel  de  mare  ca  ei.  Ca  blazon,  alesese  o  suliţă 
însângerată,  aurie  pe  un  fond  negru  ca  noaptea.  Vederea  lui 
îi  făcu  Şansei  pielea  de  găină  pe  braţe. 

Când  Lordul  Slynt  îşi  ocupă  locul,  Marele  Maester  Pycelle 
continuă: 

-  Si  în  sfârşit,  în  aceste  vremuri  de  trădări  şi  tulburări,  cu 
iubitul  nostru  Rege  Robert  plecat  dintre  noi  atât  de  devreme, 
consiliul  consideră  că  viaţa  şi  siguranţa  Regelui  Joffrey  sunt 
de  cea  mai  mare  importanţă... 

Privi  spre  regină.  Cersei  se  ridică  în  picioare. 

-  Ser  Barristan  Selmy,  păşeşte  înainte. 

Ser  Barristan  stătuse  la  picioarele  Tronului  de  Fier, 
nemişcat  precum  o  statuie,  dar  acum  se  lăsă  într-un 
genunchi  şi-şi  plecă  capul. 

-  Maiestatea  Voastră,  porunciţi. 

-  Ridică-te,  Ser  Barristan,  zise  Cersei  Lannister.  îţi  poţi 
scoate  coiful. 

-  Doamna  mea?  în  picioare,  bătrânul  cavaler  îşi  scoase 
coiful,  deşi  nu  înţelegea  de  ce  i  se  ceruse  asta. 

-  Ai  servit  acest  domeniu  timp  îndelungat  cu  credinţă,  ser, 
iar  fiecare  bărbat  şi  fiecare  femeie  din  cele  Şapte  Regate  îţi 
datorează  recunoştinţă.  Dar  mă  tem  că  serviciul  tău  s-a 
apropiat  de  sfârşit.  Este  dorinţa  regelui  să  laşi  jos  povara 
asta  grea. 

-  Povara...  mea?  Mă  tem  că...  eu...  eu  nu...  Proaspăt 
înnobilatul  lord  Janos  Slynt  luă  cuvântul  cu  o  voce  grea  şi 
arţăgoasă: 

-  Maiestatea  Sa  încearcă  să-ţi  spună  că  eşti  eliberat  din 
funcţia  de  Lord  Comandant  al  Gărzii  Regelui. 

Cavalerul  înalt,  în  armura  lui  albă,  păru  că  se  micşorează 
stând  acolo,  aproape  fără  să  mai  respire. 

-  Maiestatea  Voastră,  spuse  el  în  cele  din  urmă.  Garda 
Regelui  este  o  Frăţie  Jurată.  Jurământul  depus  de  noi  este 
pe  viaţă.  Numai  moartea  îl  poate  scuti  pe  Lordul  Comandant 
de  datoria  sa  sacră. 

-  A  cui  moarte,  Ser  Barristan?  Glasul  reginei  era  moale 
precum  mătasea,  însă  cuvintele  ei  ajunseră  în  fiecare  colţ  al 
sălii.  A  dumitale  sau  a  regelui? 

-  L-ai  lăsat  pe  tata  să  moară,  spuse  Joffrey  acuzator,  de 
pe  Tronul  de  Fier.  Eşti  prea  bătrân  ca  să  mai  poţi  apăra  pe 
cineva. 

Şansa  privi  cum  cavalerul  se  uită  în  sus,  spre  noul  rege. 
Nu-1  mai  văzuse  niciodată  arătându-şi  anii,  dar  acum  o 
făcea. 

-  Maiestatea  Voastră,  spuse  el,  am  fost  ales  să  fac  parte 
dintre  Săbiile  Albe  când  aveam  douăzeci  şi  trei  de  ani.  A  fost 
tot  ceea  ce  visasem,  din  momentul  în  care  am  luat  în  mâini 
prima  mea  spadă.  Am  renunţat  la  moştenirea  cetăţii  mele 
ancestrale.  Fata  cu  care  trebuia  să  mă  căsătoresc  s-a  măritat 
cu  vărul  meu,  nu  mi-a  mai  trebuit  pământ  sau  feciori,  mi- 
am  trăit  viaţa  pentru  regat.  Ser  Gerold  Hightower  însuşi  mi-a 
ascultat  jurământul...  să-1  păzesc  pe  rege  cu  toate  puterile 
mele...  să- mi  dau  sângele  pentru  el...  Am  luptat  lângă  Taurul 
Alb  şi  Prinţul  Lewyn  de  Dorne...  lângă  Ser  Arthur  Dayne, 
Sabia  Dimineţii.  înainte  de  a-1  servi  pe  tatăl  vostru,  am 
ajutat  la  paza  Regelui  Aerys,  a  tatălui  acestuia,  Jaehaerys, 
înaintea  lui...  trei  regi... 

-  Sunt  morţi  cu  toţii,  sublinie  Degeţel. 

-  Vremea  ta  a  trecut,  anunţă  Cersei  Lannister.  Lui  Joffrey 
îi  trebuie  bărbaţi  în  jur,  tineri  şi  puternici.  Consiliul  a  decis 

ca  Ser  Jaime  Lannister  să-ţi  ia  locul  în  calitate  de  Lord 
Comandant  al  Fraţilor  Juraţi  ai  Săbiilor  Albe. 

-  Ucigătorul  de  regi,  zise  Ser  Barristan  cu  glas  încărcat  de 
dispreţ.  Falsul  cavaler,  care  şi-a  profanat  sabia  cu  sângele 
regelui  pe  care  jurase  că-1  va  apăra. 

-  Ai  grijă  ce  spui,  ser,  îl  avertiză  regina.  Vorbeşti  de 
scumpul  nostru  frate,  sânge  din  sângele  propriului  tău  rege. 

Luă  cuvântul  şi  Lordul  Varys,  cu  mai  mare  blândeţe  decât 
ceilalţi: 

-  Nu  suntem  nerecunoscători  faţă  de  serviciile  aduse, 
bunule  ser.  Lordul  Tywin  Lannister  a  fost  de  acord,  cu 
generozitate,  să-ţi  ofere  o  bucată  bună  de  pământ  la  nord  de 
Lannisport,  pe  malul  mării,  cu  aur  şi  suficienţi  oameni  ca  să- 
ţi  construiască  o  cetate  puternică  şi  cu  servitori  care  să  se 
îngrijească  de  toate  nevoile  pe  care  le-ai  avea. 

Ser  Barristan  se  uită  în  sus  cu  asprime. 

-  O  încăpere  în  care  să  mor  şi  oameni  care  să  mă 
îngroape.  Vă  mulţumesc,  lorzii  mei...  dar  mi-e  silă  de  mila 
voastră.  întinse  mâna  şi-şi  deschise  clemele  care-i  ţineau 
mantia,  iar  stofa  albă,  grea,  desprinsă  de  pe  umerii  săi,  căzu 
grămadă  pe  podea.  Coiful  fu  azvârlit  cu  un  cling  metalic. 
Sunt  cavaler,  le  spuse  el  tuturor.  îşi  desfăcu  toate 
cataramele  de  argint  ale  platoşei  care-i  acoperea  pieptul  şi  o 
lăsă  să  cadă.  Voi  muri  ca  un  cavaler. 

-  Un  cavaler  gol,  din  câte  se  pare,  chicoti  Degeţel. 

Toată  lumea  izbucni  în  râs,  Joffrey  pe  tronul  lui,  lorzii  de 
la  curte,  Janos  Slynt  şi  Regina  Cersei,  Sandor  Clegane  şi 
chiar  ceilalţi  bărbaţi  din  Garda  Regelui,  cei  cinci  care-i 
fuseseră  fraţi  cu  câteva  clipe  mai  înainte.  în  mod  sigur,  asta 
a  durut  cel  mai  tare,  se  gândi  Şansa.  Inima  sa  era  alături  de 
bătrânul  care  stătea  acum  batjocorit  şi  roşu  la  faţă,  prea 
nervos  ca  să  mai  poată  vorbi,  în  cele  din  urmă,  îşi  trase 
spada. 

Şansa  auzi  icnetul  cuiva.  Ser  Boros  şi  Ser  Meryn  înaintată 
spre  el,  însă  Ser  Barristan  îi  ţintui  locului  cu  o  privire 
mustind  de  dispreţ. 

-  Nu  vă  fie  teamă,  domnilor,  regele  vostru  este  în 
siguranţă...  însă  nu  mulţumită  vouă.  Chiar  şi  acum,  aş 
putea  trece  de  voi  cinci  ca  prin  brânză.  Dacă  veţi  sluji  sub 
Regicid,  nici  unul  dintre  voi  nu  merită  să  poarte  albul.  îşi 
aruncă  sabia  la  picioarele  Tronului  de  Fier.  Ia-o,  băiete. 

Topeşte-o  şi  adaug-o  la  celelalte,  dacă  vrei.  Va  face  mult  mai 
mult  bine  decât  săbiile  din  mâna  acestor  cinci.  Poate  că 
Lordul  Stannis  va  avea  şansa  de  a  sta  pe  ea,  când  îţi  va  lua 
tronul. 

Plecă  pe  drumul  mai  lung,  paşii  săi  răsunând  pe  podea  şi 
reverberându-se  între  pereţii  de  piatră  goală.  Lorzii  şi 
doamnele  îi  făcură  loc  să  treacă.  Numai  după  ce  pajii 
închiseră  în  urma  lui  uşile  grele  de  stejar  şi  bronz,  Şansa 
auzi  din  nou  gălăgie:  voci  şoptite,  foieli  stânjenite,  foşnetul 
hârtiilor  de  pe  masa  consiliului. 

-  Mi-a  spus  băiete,  zise  Joffrey  cu  iritare,  părând  mai 
tânăr  decât  era.  A  vorbit  şi  de  unchiul  meu,  Stannis. 

-  Vorbe  de  clacă,  făcu  Varys,  eunucul  Nu  a  vrut... 

-  Ar  putea  să  pună  la  cale  un  complot,  cu  ajutorul 
unchilor  mei.  Vreau  să  fie  arestat  şi  interogat.  Nu  mişcă 
nimeni.  Joffrey  îşi  ridică  vocea:  Am  spus  că  vreau  să  fie 
arestat! 

Janos  Slynt  se  ridică  de  la  masa  consiliului. 

-  Soldaţii  mei  vor  avea  grijă  de  asta,  Maiestatea  Voastră. 

-  Bine,  zise  Regele  Joffrey.  Lordul  Janos  ieşi  din  sală,  cu 
fiii  săi  făcând  de  două  ori  pe  atâţia  paşi  ca  să  se  ţină  după  el, 
cărând  scutul  mare  din  metal,  cu  blazonul  Casei  Slynt. 

-  Maiestatea  Voastră,  îi  reaminti  Degeţel,  cei  şapte  au 
rămas  acum  şase.  Avem  nevoie  de  încă  o  sabie  pentru  Garda 
Regelui. 

Joffrey  zâmbi. 

-  Spune-le,  mamă. 

-  Regele  şi  consiliul  au  hotărât  că  nici  un  alt  bărbat  din 
cele  Şapte  Regate  nu  este  mai  demn  să  o  păzească  şi  să  o 
vegheze  pe  Maiestatea  Sa  decât  apărătorul  său  credincios, 
Sandor  Clegane. 

-  Cum  ţi-ar  plăcea  asta,  Câine?  întrebă  Regele  Joffrey. 
Chipul  crestat  al  Câinelui  era  greu  de  descifrat.  îşi  oferi 

un  moment  de  gândire. 

-  De  ce  nu?  Nu  am  pământuri,  nici  femeie  de  care  să  mă 
îngrijesc,  cui  i-ar  păsa  dacă  aş  intra  în  Gardă?  Partea  arsă  a 
gurii  sale  se  strâmbă.  însă  vă  avertizez,  nu  voi  depune  nici 
un  jurământ  de  cavaler. 

-  Fraţii  Juraţi  ai  Gărzii  Regelui  au  fost  întotdeauna 
cavaleri,  zise  Ser  Boros  apăsat. 

-  Până  acum,  răspunse  Câinele  cu  un  hârâit  adânc,  iar 

Ser  Boros  rămase  tăcut. 

Când  crainicul  regelui  o  luă  înainte,  Şansa  îşi  dădu  seama 
că  momentul  era  aproape,  îşi  netezi  rochia  cu  un  gest 
nervos.  Era  îmbrăcată  în  doliu,  în  semn  de  respect  pentru 
regele  mort,  dar  avusese  o  grijă  deosebită  să  se  facă 
frumoasă.  Rochia  ei  era  cea  din  mătase  sidefie,  pe  care  i-o 
dăruise  regina,  cea  pe  care  o  murdărise  Arya,  însă  pusese 
să-i  fie  vopsită  în  negru  şi  nu  mai  puteai  vedea  petele. 
Pierduse  câteva  ore  încercând  să  se  hotărască  asupra 
bijuteriilor  şi  se  decisese,  în  cele  din  urmă,  pentru  eleganţa 
simplă  a  unui  colier  din  argint.  Vocea  crainicului  bubui  în 
sală: 

-  Dacă  oricine  altcineva  din  această  sală  mai  are  şi  alte 
probleme  pe  care  să  i  le  prezinte  Maiestăţii  Sale,  să 
vorbească  acum  sau  să  rămână  pe  loc  şi  să  păstreze  tăcerea. 

Şansa  se  făcu  mică.  Acum,  îşi  spuse  ea,  trebuie  s-o  fac 
acum,  zeii  să-mi  dea  curaj.  Făcu  un  pas,  apoi  încă  unul. 
Lorzii  şi  cavalerii  se  dădură  la  o  parte  pentru  a  o  lăsa  să 
treacă,  iar  ea  simţi  asupra  sa  greutatea  privirilor.  Trebuie  să 
fiu  la  fel  de  puternică  precum  mama. 

-  Maiestatea  Voastră,  rosti  ea  cu  o  voce  moale  şi 
tremurândă. 

înălţimea  Tronului  de  Fier  îi  oferea  lui  Joffrey  o  privelişte 
mai  bună  decât  putea  avea  oricine  altcineva  din  sală.  El  fu 
primul  care  o  văzu. 

-  înaintează,  doamnă,  spuse  el  zâmbind. 

Zâmbetul  lui  o  încuraja,  o  făcu  să  se  simtă  frumoasă  şi 
puternică.  Mă  iubeşte,  da,  mă  iubeşte.  Şansa  îşi  ridică 
privirile  şi  porni  spre  el,  nu  foarte  încet,  dar  nici  prea  repede. 
Nu  trebuia  să-i  lase  să  vadă  cât  era  de  agitată. 

-  Lady  Şansa,  din  Casa  Stark,  strigă  crainicul. 

Se  opri  la  picioarele  tronului,  pe  locul  în  care  mantia  albă 
a  lui  Ser  Barristan  era  adunată  pe  podea,  lângă  coiful  şi 
platoşa  sa. 

-  Ai  ceva  probleme  pe  care  să  le  asculte  regele  sau 
consiliul,  Şansa?  întrebă  regina  de  la  masa  consiliului. 

-  Da,  am.  îngenunche  pe  mantie,  de  parcă  nu  ar  fi  vrut 
să-şi  murdărească  rochia,  şi  privi  în  sus  la  prinţul  ei,  aşezat 
pe  înspăimântătorul  său  tron  negru.  Dacă  nu-i  este  cu 
supărare  Maiestăţii  Voastre,  cer  îndurare  pentru  tatăl  meu, 
Lordul  Eddard  Stark,  care  a  fost  Mâna  Regelui. 

Repetase  cuvintele  de  sute  de  ori.  Regina  oftă. 

-  Şansa,  mă  dezamăgeşti.  Ce  ţi-am  spus  eu  despre 
sângele  trădătorului? 

-  Tatăl  tău  a  comis  crime  grave  şi  îngrozitoare,  doamna 
mea,  intona  Marele  Maester  Pycelle. 

-  Ah,  biata  fiinţă,  oftă  Varys.  Nu-i  decât  o  fetişcană,  lorzii 
mei,  nu  ştie  ce  cere. 

Şansa  nu  avea  ochi  decât  pentru  Joffrey.  Trebuie  să  mă 
asculte,  trebuie,  se  gândi  ea.  Regele  se  foi  pe  tron. 

-  Lăsaţi-o  să  vorbească,  porunci  el.  Vreau  să  aud  ce  are  de 
spus. 

-  Mulţumesc,  Maiestatea  Voastră,  replică  Şansa,  oferind 
un  zâmbet  timid,  secret,  numai  pentru  el.  O  asculta.  Ştiuse 
că  o  va  asculta. 

-  Trădarea  este  o  iarbă  otrăvitoare,  declară  solemn  Pycelle. 
Trebuie  smulsă,  rădăcinile,  tulpina  şi  seminţele,  să  fie  cât 
mai  puţine  vlăstare  de  trădători  la  marginea  drumului. 

-  Negi  crima  tatălui  tău?  întrebă  Lordul  Baelish. 

-  Nu,  lorzii  mei.  Şansa  era  foarte  atentă.  Ştiu  că  trebuie 
pedepsit.  Tot  ceea  ce  cer  este  milă.  Ştiu  că  tatăl  meu,  lordul, 
regretă  acum  ceea  ce  a  făcut.  Era  prietenul  Regelui  Robert  şi 
1-a  iubit,  ştiţi  cu  toţii  că  1-a  iubit.  Nici  nu  a  vrut  să  fie  Mână 
decât  după  ce  regele  i-a  cerut  asta.  Probabil  că  a  fost  minţit. 
Lordul  Renly  sau  Lordul  Stannis  sau....  sau  altcineva 
probabil  că  1-a  minţit,  altfel... 

Regele  Joffrey  se  aplecă  înainte,  cu  mâinile  strânse  pe 
braţele  tronului.  Printre  degetele  sale  se  iţeau  vârfurile 
săbiilor  rupte. 

-  A  spus  că  nu  eu  sunt  regele.  De  ce  a  spus  aşa  ceva? 

-  Avea  piciorul  rupt,  răspunse  Şansa  nerăbdătoare,  îl 
durea  foarte  tare,  iar  Maester  Pycelle  îi  dădea  lapte  de  mac, 
şi  se  spune  că  laptele  de  mac  îţi  umple  capul  cu  nori.  Altfel 
nu  ar  fi  spus  niciodată  asta. 

-  Convingerea  unui  copil,  zise  Varys.  Ce  dulce  inocenţă... 
Şi  totuşi,  se  spune  că  înţelepciunea  vine  din  gura  copiilor. 

-  Trădarea  este  trădare,  răspunse  imediat  Pycelle. 
Joffrey  se  foi  nerăbdător  pe  tron. 

-  Mamă? 

Cersei  Lannister  se  uită  gânditoare  spre  Şansa. 

-  Dacă  Lordul  Eddard  îşi  va  mărturisi  crimele,  spuse  ea  în 
cele  din  urmă,  vom  şti  că  îşi  regretă  sminteala. 

Joffrey  se  ridică  în  picioare.  Te  rog,  se  gândi  Şansa,  te  rog, 
te  rog,  fii  regele  pe  care-l  ştiu,  bun  şi  simţitor  şi  nobil,  te  rog! 

-  Mai  ai  şi  altceva  de  spus?  o  întrebă  el. 

-  Doar...  dacă  mă  iubeşti,  fă  această  milostenie,  prinţul 
meu,  spuse  Şansa. 

Regele  Joffrey  se  uită  la  ea  de  sus. 

-  Cuvintele  tale  dulci  m-au  mişcat,  zise  el  galant,  dând  din 
cap  de  parcă  i-ar  fi  spus  că  totul  va  fi  bine.  Voi  face  precum 
ceri  tu...  dar  mai  întâi  trebuie  ca  tatăl  său  să  mărturisească. 
Trebuie  să  mărturisească  şi  să  spună  că  eu  sunt  regele,  sau 
nu  va  exista  nici  o  milă  pentru  el. 

-  Va  mărturisi,  spuse  Şansa  cu  inima  zbătându-i-se  în 
piept.  Oh,  ştiu  că  va  mărturisi. 

Paiele  de  pe  podea  puţeau  a  urină.  Nu  exista  nici 
fereastră,  nici  pat,  nici  măcar  o  găleată  în  care  să-şi  facă 
nevoile.  îşi  amintea  zidurile  de  cărămidă  de  un  roşu-deschis, 
mărginite  de  bucăţi  de  silitră,  de  o  uşă  cenuşie  din  lemn 
crăpat,  groasă  de  patru  degete,  întărită  cu  fier.  Le  văzuse 
scurt,  o  ocheadă  rapidă  înainte  de  a  fi  azvârlit  aici.  Odată  ce 
uşa  se  trântise  în  urma  lui,  nu  mai  văzuse  nimic.  întunericul 
era  total.  Ar  fi  putut  foarte  bine  să  fie  orb. 

Sau  mort.  îngropat  împreună  cu  regele  său. 

-  Ah,  Robert,  murmură  el,  în  timp  ce  mâna  lui 
cercetătoare  atinse  un  perete  de  piatră  rece,  iar  piciorul  îi 
pulsa  de  durere  la  fiecare  mişcare,  îşi  aminti  de  gluma  pe 
care  o  făcuse  regele  în  criptele  de  la  Winterfell,  pe  când  Regii 
Iernii  priveau  cu  ochii  lor  reci,  de  piatră.  Regele  mănâncă, 
spusese  Robert,  iar  Mâna  ia  rahatul  Cât  mai  răsese.  Dar,  cu 
toate  astea,  greşise.  Regele  moare,  se  gândi  Ned  Stark,  iar 
Mâna  este  îngropată. 

Temniţa  era  chiar  sub  Fortăreaţa  Roşie,  la  mai  mare 
adâncime  decât  îndrăznea  să-şi  închipuie.  îşi  amintea  de 
vechile  poveşti  despre  Maegor  cel  Crud,  care  îi  ucisese  pe  toţi 
zidarii  care  lucraseră  la  castelul  său,  pentru  a  nu-i  putea 
divulga  secretele. 

îi  blestemase  pe  toţi:  Degeţel,  Janos  Slynt  şi  mantiile  lui 
aurii,  pe  regină,  pe  Regicid,  pe  Pycelle  şi  Varys,  pe  Ser 
Barristan,  ba  chiar  şi  pe  Lordul  Renly,  sânge  din  sângele  lui 
Robert,  care  fugise  tocmai  când  avusese  mai  mare  nevoie  de 
el.  Totuşi,  în  cele  din  urmă,  acceptase  că  vina  cea  mai  mare 
era  a  lui. 

-  Smintitule,  se  văicări  el  în  beznă,  nebun  orb  de  trei  ori 
blestemat. 

Chipul  lui  Cersei  Lannister  părea  că  pluteşte  înaintea  lui 
prin  întuneric.  Părul  ei  era  plin  de  lumina  soarelui,  însă  în 
zâmbet  îi  sălăşluia  batjocura.  „Când  te  joci  de-a  urzeala 
tronurilor,  câştigi  sau  mori",  şopti  ea.  Ned  jucase  şi  pierduse, 
iar  oamenii  săi  plătiseră  preţul  nebuniei  sale  cu  propriul  lor 
sânge. 

Când  se  gândea  la  fiicele  sale,  voia  să  plângă,  însă 
lacrimile  nu  veneau.  Chiar  şi  acum,  era  un  Stark  din  Casa 
Winterfell,  iar  tristeţea  şi  furia  împietriseră  înlăuntrul  său. 

Când  rămânea  neclintit,  piciorul  nu-1  mai  durea  atât  de 
tare,  aşa  că  făcea  tot  ce  putea  să  stea  întins  şi  nemişcat.  De 
cât  timp  zăcea  aşa,  n-ar  fi  putut  spune.  Nu  existau  aici  nici 
soarele,  nici  luna.  Nu  putea  vedea  semnele  de  pe  perete, 
închise  ochii  şi-i  deschise  din  nou;  nu  exista  nici  o  diferenţă. 
Dormea  şi  se  trezea,  apoi  iar  dormea.  Nu  mai  ştia  ce  era  mai 
dureros,  trezirea  sau  somnul.  Când  dormea,  avea  vise 
întunecate  şi  tulburătoare,  despre  sânge  şi  făgăduieli 
încălcate.  Când  se  trezea,  nu  avea  altceva  de  făcut  decât  să 
se  gândească,  iar  gândurile  erau  mai  rele  decât  coşmarurile. 
Amintirea  lui  Cat  era  la  fel  de  dureroasă  ca  un  pat  cu  ţepi. 
Se  întreba  unde  era  ea,  ce  făcea.  Se  mai  întreba  şi  dacă  o  va 
mai  vedea  vreodată. 

Orele  se  transformaseră  în  zile,  sau  cel  puţin  aşa  i  se 
părea.  Simţea  o  durere  surdă  în  piciorul  sfărâmat,  o 
împunsătură  sub  ghips.  Când  îşi  atingea  coapsa,  îşi  simţea 
carnea  fierbinte  între  degete.  Singurul  zgomot  care  se  auzea 
era  propria  sa  respiraţie.  După  o  vreme,  începu  să  vorbească 
cu  voce  tare,  doar  ca  să  audă  un  glas.  Făcuse  planuri  cum 
să  se  menţină  întreg  la  minte,  construia  castele  de  speranţă 
în  întuneric.  Fraţii  lui  Robert  erau  liberi  în  lume,  adunând 
armate  la  Piatra  Dragonului  şi  la  Capătul  Furtunii.  Alyn  şi 
Harwin  se  vor  reîntoarce  la  Debarcaderul  Regelui  cu  restul 
gărzii  sale  personale,  odată  ce  vor  fi  sfârşit  cu  ser  Gregor. 
Catelyn  putea  asmuţi  nordul,  odată  ce  vestea  ar  fi  ajuns  la 
urechile  ei,  iar  lorzii  de  la  râu,  de  la  munte  şi  din  Vale  i  se 
vor  alătura. 

Se  pomenea  gândindu-se  tot  mai  mult  la  Robert.  îl  vedea 
pe  rege  aşa  cum  fusese  în  floarea  tinereţii,  înalt  şi  arătos,  cu 
coiful  său  cu  măreţele  coarne  de  cerb  pe  cap,  cu  ciocanul  de 
luptă  în  mână,  aşezat  pe  tron,  ca  un  zeu  încornorat.  îl  auzea 
râzând  în  întuneric,  îi  vedea  ochii,  albaştri  şi  limpezi  precum 
lacurile  de  munte. 

-  Uită-te  la  noi,  Ned,  spunea  Robert.  Numai  zeii  ştiu  cum 
am  ajuns  la  asta.  Tu  aici,  iar  eu  omorât  de  un  porc.  Am 
câştigat  tronul  împreună... 

Te-am  dezamăgit,  Robert,  se  gândi  Ned.  Nu  ar  fi  putut 
rosti  cuvintele.  Te-am  minţit,  am  ascuns  adevărul.  I-am  lăsat 
să  te  ucidă.  Regele  îl  auzi. 

-  Smintit  caraghios,  mormăi  el,  prea  mândru  ca  să 
asculţi.  Poti  să-ţi  înfuleci  mândria,  Stark?  Crezi  că  onoarea-ţi 

va  apăra  copiii?  Pe  chipul  său  apărură  fisuri,  crăpături 
deschise  în  carne,  iar  el  se  întinse  şi  sfâşie  masca,  izgonind- 
o.  Şi  nu  mai  era  Robert;  era  Degeţel,  rânjind  şi  bătându-şi 
joc  de  el.  Când  deschise  gura  să-i  vorbească,  minciunile  sale 
se  transformară  în  molii  de  un  verde  fantomatic  şi  prinseră 
aripi. 

Ned  era  pe  jumătate  adormit  când  se  auzi  zgomot  de  paşi 
pe  hol.  Prima  dată,  se  gândi  că  visase:  trecuse  atât  de  mult 
timp  de  când  nu  mai  auzise  decât  sunetul  propriului  său 
glas.  Ned  era  cuprins  de  febră,  cu  piciorul  învăluit  într-o 
durere  surdă,  cu  buzele  uscate  şi  crăpate.  Când  uşa  grea  de 
lemn  se  deschise,  lumina  năvăli  brusc  şi  îi  săgeta  ochii  cu  o 
altă  durere. 

Temnicerul  împinse  spre  el  un  urcior.  Lutul  era  rece  şi 
acoperit  de  umezeală.  Ned  îl  apucă  cu  ambele  mâini  şi 
înghiţi  cu  lăcomie.  Apa  curse  din  gura  lui  şi  se  prelinse  jos, 
prin  barbă.  Bău  până  când  se  gândi  că  o  să  i  se  aplece. 

-  Cât  a  trecut?...  întrebă  lipsit  de  vlagă,  după  ce  nu  mai 
putu  să  bea. 

Temnicerul  era  un  bărbat  ca  o  sperietoare,  cu  o  faţă  ca  de 
şobolan  şi  o  barbă  încâlcită,  cu  o  cămaşă  de  zale  şi  o  mantie 
din  piele. 

-  Nu  vorbi,  zise  el,  smulgând  urciorul  din  mâinile  lui  Ned. 

-  Te  rog,  fiicele  mele... 

Uşa  se  închise  din  nou.  Clipi  odată  ce  lumina  dispăru,  îşi 
plecă  fruntea  spre  piept  şi  se  ghemui  pe  paie.  Nu  mai 
miroseau  a  urină  sau  a  rahat.  Nu  mai  miroseau  a  nimic. 

Nu  mai  putea  simţi  diferenţa  dintre  starea  de  veghe  şi 
somn.  Amintirile  veniră  târându-se  spre  el  prin  beznă,  la  fel 
de  vii  ca  visele.  Era  un  an  de  primăvară  falsă,  iar  el  avea  din 
nou  optsprezece  ani,  coborâse  din  Eyrie  la  turnirul  din 
Harrenhal.  Putea  vedea  verdele -închis  al  ierbii  şi  simţea 
mirosul  de  polen  adus  de  vânt.  Zilele  călduţe  şi  nopţile  reci  şi 
gustul  dulce  al  vinului.  îşi  aminti  de  Jaime  Lannister, 
tânărul  strălucitor,  îmbrăcat  în  armura  albă,  îngenunchind 
în  iarbă,  în  faţa  pavilionului  regelui,  şi  depunând  jurământ 
că-1  va  proteja  şi  apăra  pe  Regele  Aerys.  După  aceea,  Ser 
Oswell  Whent  se  duse  să-1  ajute  pe  Jaime  să  se  ridice,  iar 
Taurul  Alb  însuşi,  Lordul  Comandant,  Ser  Gerold  Hightower, 
îi  puse  pe  umeri  mantia  albă  ca  neaua  a  Gărzii  Regelui. 
Toate  cele  şase  Spade  Albe  erau  acolo  ca  să-1  primească  pe 

noul  lor  frate. 

Totuşi,  când  începură  competiţiile,  ziua  îi  aparţinu  lui 
Rhaegar  Targaryen.  Prinţul  moştenitor  purta  armura  în  care 
avea  să  şi  moară:  o  platoşă  neagră,  lucioasă,  cu  dragonul  cu 
trei  capete  al  Casei  sale  pe  piept.  Un  panaş  de  mătase 
stacojie  flutura  în  urma  lui  pe  când  călărea  şi  se  părea  că 
nici  o  lance  nu-1  putea  atinge.  Brandon  căzu  înaintea  lui,  la 
fel  şi  Bronzul  Yohn  Royce,  ba  chiar  şi  arătosul  Ser  Arthur 
Dayne,  Sabia  Dimineţii. 

Robert  glumise  cu  Jon  şi  cu  bătrânul  Lord  Hunter  pe  când 
prinţul  dădea  ocol  arenei,  după  ce-1  aruncase  de  pe  cal  pe 
Ser  Barristan,  în  înfruntarea  finală  pentru  coroana  de 
învingător.  Ned  îşi  amintea  momentul  când  toate  zâmbetele 
pieriseră,  când  Prinţul  Rhaegar  Targaryen  îşi  îmboldise  calul 
trecând  prin  faţa  soţiei  sale,  prinţesa  din  Dorne,  Elia  Martell, 
pentru  a  depune  laurii  de  regină  a  frumuseţii  în  poala 
Lyannei.  încă  mai  putea  vedea  scena:  o  coroniţă  de  trandafiri 
de  iarnă,  albaştri  ca  gheaţa.  Ned  Stark  întinse  mâna  pentru 
a  strânge  coroana  de  flori,  dar  sub  petalele  de  un  alb  astru- 
deschis  erau  ascunşi  ţepii.  îi  simţi  zgâriindu-i  pielea,  ascuţiţi 
şi  necruţători,  văzu  sângele  curgând  încet,  pe  degete,  şi  se 
trezi  tremurând,  în  întuneric. 

-  Promite-mi,  Ned,  şoptise  sora  sa,  de  pe  patul  ei  de  sânge. 
Ei  îi  plăcuse  parfumul  trandafirilor  de  iarnă. 

-  Zeii  să  mă  izbăvească,  plânse  Ned.  înnebunesc!  Zeii  nu 
se  osteniră  să-i  răspundă. 

De  fiecare  dată  când  temnicerul  îi  aducea  apă,  îşi  spunea 
că  mai  trecuse  încă  o  zi.  La  început,  se  milogea  de  el  pentru 
vreo  veste  despre  fiicele  lui  şi  despre  lumea  de  afară.  Mârâieli 
şi  lovituri  erau  singurele  răspunsuri.  Mai  târziu,  când  începu 
să-1  doară  stomacul,  cerşi  mâncare.  Dar  nu  conta,  nu  era 
hrănit.  Poate  că  Lannisterii  îl  hărăziseră  să  moară  de  foame. 
„Nu",  îşi  spuse.  Dacă  Cersei  l-ar  fi  vrut  mort,  ar  fi  fost 
doborât  în  sala  tronului,  laolaltă  cu  oamenii  săi.  îl  voiau  în 
viaţă.  Slăbit,  disperat,  dar  viu.  Catelyn  îl  avea  pe  fratele  ei, 
iar  Cersei  nu  îndrăznea  să-1  omoare  pentru  că  nici  viaţa 
Pezevenghiului  n-ar  mai  fi  valorat  nimic. 

Din  afara  celulei  se  auzi  zdrăngănitul  lanţurilor  de  fier. 
Când  uşa  se  deschise,  Ned  îşi  puse  o  mână  pe  zidul  jilav  şi 
se  trase  spre  lumină.  Strălucirea  torţei  îl  făcu  să  se  strâmbe. 

-  Mâncare,  hârâi  el. 

-  Vin,  îi  răspunse  o  voce.  Nu  era  bărbatul  cu  faţă  roşie,  ca 
de  şobolan;  acest  temnicer  era  mai  solid  şi  mai  scund,  deşi 
purta  aceeaşi  mantie  scurtă,  din  piele,  şi  coiful  ascuţit,  de 
oţel. 

-  Beţi,  Lord  Eddard. 

împinse  în  mâinile  lui  Ned  un  burduf  cu  vin.  Vocea  i  se 
părea  ciudat  de  familiară,  dar  lui  Ned  Stark  îi  trebui  un 
moment  până  s-o  recunoască. 

-  Varys?  spuse  el  năucit,  când  îşi  dădu  seama.  Atinse  faţa 
bărbatului.  Nu...  nu  visez  asta.  Eşti  aici.  Obrajii  rotofei  ai 
eunucului  erau  acoperiţi  de  perii  întunecaţi  ai  unei  bărbi, 
Ned  simţi  între  degete  firele  aspre.  Varys  se  transformase 
într-un  temnicer  cărunt,  duhnind  a  sudoare  şi  a  vin  prost. 
Cum  ai  făcut...  ce  fel  de  vrăjitor  eşti? 

-  Unul  însetat,  răspunse  Varys.  Beţi,  lordul  meu.  Mâinile 
lui  Ned  bâjbâiră  pe  burduf. 

-  Este  aceeaşi  otravă  pe  care  i-au  dat-o  şi  lui  Robert? 

-  Drept  cine  mă  luaţi?  spuse  Varys  întristat.  E  adevărat, 
nimeni  nu-i  iubeşte  pe  eunuci.  Daţi-mi  burduful.  Bău,  iar  un 
firişor  de  vin  roşu  se  prelinse  dintr-un  colţ  al  gurii  lui 
cărnoase.  Nu  egalează  buchetul  vinului  pe  care  mi  l-aţi  oferit 
în  noaptea  turnirului,  dar  nu-i  nici  mai  otrăvitor  ca  altele, 
constată  el,  ştergându-şi  buzele.  Iată. 

Ned  încercă  să  înghită. 

-  Drojdie. 

-  Toţi  bărbaţii  trebuie  sa  guste  vinul  acru  şi  pe  cel  dulce, 
înalţii  lorzi,  la  fel  şi  eunucii.  V-a  sosit  ora,  lordul  meu. 

-  Fiicele  mele... 

-  Fata  cea  mică  i-a  scăpat  lui  Ser  Meryn  şi  a  fugit,  îi  spuse 
Varys.  Nu  am  fost  în  stare  s-o  găsesc.  Dar  nici  Lannisterii. 
Un  lucru  bun,  totuşi.  Noului  nostru  rege  nu-i  prea  place  de 
ea.  Fata  mai  mare  este  încă  logodită  cu  Joffrey.  Cersei  o  ţine 
pe  aproape.  A  venit  la  curte,  cu  câteva  zile  în  urmă, 
implorând  ca  viaţa  voastră  să  fie  cruţată.  Ce  păcat  că  nu  aţi 
putut  fi  acolo,  aţi  fi  fost  foarte  mişcat.  Se  aplecă  mult 
înainte.  Bănuiesc  că  vă  daţi  seama  că  sunteţi  un  om  mort, 
Lord  Eddard? 

-  Regina  nu  mă  va  ucide,  făcu  Ned.  Ameţise;  vinul  era 
tare,  iar  el  nu  mai  mâncase  de  multă  vreme.  Cat...  Cat  îl  are 
pe  fratele  ei... 

-  Nu  pe  cel  care  trebuie,  oftă  Varys.  Şi  oricum,  1-a  şi 

pierdut.  L-a  lăsat  pe  Pezevenghi  să-i  scape  printre  degete. 
Cred  că  acum  zace  mort  în  zăpadă,  pe  undeva  prin  Munţii 
Lunii. 

-  Dacă-i  aşa,  taie-mi  gâtul  şi  să  terminăm. 
Era  ameţit  de  vin,  obosit  şi  plin  de  dor. 

-  Sângele  vostru  este  ultimul  lucru  pe  care  mi-1  doresc. 
Ned  se  încruntă. 

-  Când  mi-au  măcelărit  oamenii,  ai  stat  lângă  regină  şi  ai 
privit,  fără  să  spui  un  cuvânt. 

-  Şi  as  face  la  fel  oricând.  Eram  neînarmat  şi  fără  armură, 
înconjurat  de  oamenii  lui  Lannister.  Eunucul  îl  privi  curios, 
clătinând  din  cap.  Când  eram  un  băietan,  înainte  de  a  fi 
scopit,  am  călătorit  cu  o  trupă  de  mimi  prin  Oraşele  Libere. 
Ei  m-au  învăţat  că  fiecare  om  are  un  rol  de  jucat  în  viaţă,  la 
fel  ca  în  mimă.  Tot  aşa  este  şi  la  curte.  Dreptatea  Regelui 
trebuie  să  fie  de  temut,  meşterul  de  monede  trebuie  să  fie 
iscusit,  Lordul  Comandant  al  Gărzii  Regelui  trebuie  să  fie 
viteaz...  iar  maestrul  şoptitorilor  trebuie  să  fie  viclean, 
slugarnic  şi  lipsit  de  scrupule.  Un  informator  curajos  ar  fi 
nefolositor,  la  fel  ca  un  cavaler  laş.  Luă  burduful  cu  vin  şi 
bău. 

Ned  cercetă  chipul  eunucului,  încercând  să  descopere 
adevărul  sub  barba  falsă.  Mai  gustă  din  vin.  De  data  asta  se 
scurse  mai  uşor  pe  gâtlej. 

-  Poţi  să  mă  scoţi  din  temniţa  asta? 

-  Aş  putea....  dar  aş  vrea?  Nu.  S-ar  pune  întrebări,  iar 
răspunsurile  ar  duce  la  mine. 

Ned  nici  nu  se  aşteptase  la  altceva. 

-  Eşti  direct. 

-  Un  eunuc  nu  are  onoare,  iar  păianjenul  nu  se  bucură  de 
luxul  de  a  avea  scrupule,  lordul  meu. 

-  Ai  fi  cel  puţin  de  acord  să  duci  un  mesaj  pentru  mine? 

-  Ar  depinde  de  mesaj.  V-aş  da  bucuros  hârtie  şi  cerneală, 
dacă  vreţi.  Iar  după  ce  veţi  fi  scris  ce  doriţi,  voi  lua  scrisoarea 
şi  o  voi  citi,  predând-o  sau  nu,  depinde  de  cât  de  bine  mi-ar 
servi  interesele. 

-  Interesele  tale.  Care  sunt  acelea,  Lord  Varys? 

-  Pace,  răspunse  Varys  fără  nici  o  ezitare.  Dacă  a  fost 
cineva  la  Debarcaderul  Regelui  care  a  vrut  cu  adevărat  şi  cu 
disperare  să-1  ţină  pe  Robert  Baratheon  în  viaţă,  acela  am 
fost  eu.  Suspină.  Timp  de  cincisprezece  ani  l-am  protejat  de 

duşmanii  săi,  dar  nu  l-am  putut  apăra  de  prieteni.  Ce 
răbufnire  ciudată  de  nebunie  v-a  făcut  să-i  spuneţi  reginei  că 
aţi  aflat  adevărul  despre  naşterea  lui  Joffrey? 

-  Nebunia  milosteniei,  admise  Ned. 

-  Ah,  spuse  Varys.  Cu  siguranţă.  Sunteţi  un  bărbat  cinstit 
şi  onorabil,  Lord  Eddard.  De  multe  ori  uit  asta.  Am  întâlnit 
atât  de  puţini  oameni  de  felul  acesta  în  viaţa  mea!  Aruncă  o 
privire  prin  celulă.  Când  văd  ce  v-au  adus  cinstea  şi  onoarea, 
înţeleg  de  ce. 

Ned  Stark  îşi  lăsă  capul  pe  spate,  sprijinit  de  zidul  din 
piatră  jilavă,  şi  închise  ochii.  Piciorul  îi  pulsa  de  durere. 

-  Vinul  regelui....  l-aţi  cercetat  pe  Lancel? 

-  Oh,  desigur.  Cersei  i-a  dat  burdufurile  cu  vin, 
spunându-i  că  este  soiul  preferat  de  Robert.  Eunucul  dădu 
din  umeri.  Un  vânător  duce  o  viaţă  foarte  periculoasă.  Dacă 
vierul  nu  l-ar  fi  răpus,  atunci  Robert  ar  fi  căzut  de  pe  cal  sau 
ar  fi  fost  muşcat  de  vreo  viperă  de  pădure,  ar  fi  fost  lovit  de  o 
săgeată  rătăcită...  Pădurea  este  un  abator  al  zeilor.  Nu  vinul 
a  fost  cel  care  1-a  ucis  pe  rege.  A  fost  milostenia  voastră. 

Ned  se  temuse  tocmai  de  asta. 

-  Zeii  să  mă  ierte. 

-  Dacă  există  zei,  făcu  Varys,  sper  să  vă  ierte.  Regina  nu 
ar  mai  fi  aşteptat  prea  mult,  în  nici  un  caz.  Robert  devenise 
incontrolabil,  iar  ea  trebuia  să  scape  de  el,  să  aibă  mâna 
liberă  pentru  a  se  ocupa  de  fraţii  lui.  Ce  mai  pereche, 
Stannis  şi  Renly.  Mănuşa  de  fier  şi  mănuşa  de  mătase.  îşi 
şterse  gura  cu  dosul  palmei.  Aţi  fost  smintit,  lordul  meu.  Ar 
fi  trebuit  să-1  ascultaţi  pe  Degeţel  când  v-a  cerut  să  susţineţi 
succesiunea  lui  Joffrey. 

-  Cum...  cum  ştii  de  asta?  Varys  zâmbi. 

-  Ştiu,  asta-i  tot  ce  trebuie  să  vă  intereseze.  De  asemenea, 
mai  ştiu  că  mâine  regina  vă  va  face  o  vizită. 

Ned  deschise  ochii  cu  încetineală. 

-  De  ce? 

-  Cersei  se  teme  de  dumneavoastră,  lordul  meu...  însă  are 
alţi  duşmani  de  care  se  teme  şi  mai  mult.  Dragul  ei  de  Jaime 
se  luptă  chiar  acum  cu  lorzii  riverani.  Lysa  Arryn  şade  la 
Eyrie,  înconjurată  de  piatră  şi  oţel,  iar  între  ea  şi  regină  nu-i 
nici  urmă  de  dragoste.  în  Dorne,  Martellii  încă  urzesc  să  le 
omoare  pe  Prinţesa  Elia  şi  pe  fetele  ei.  Iar  acum  fiul  vostru  a 
plecat  în  marş  în  jos,  spre  Gât,  cu  o  armată  din  nord  în 

spatele  lui. 

-  Robb  este  doar  un  copil,  spuse  Ned  uluit. 

-  Un  copil  cu  o  armată,  răspunse  Varys.  Totuşi,  doar  un 
copil,  aşa  cum  spuneţi.  Fraţii  regelui  sunt  cei  care-i  fac  lui 
Cersei  nopţi  de  nesomn...  în  special  Lordul  Stannis.  Cererea 
lui  este  una  adevărată,  iar  el  este  cunoscut  pentru  vitejia  sa, 
dar  e  complet  lipsit  de  milă.  Nu  există  nici  o  altă  creatură  pe 
pământ  mai  înspăimântătoare  decât  un  bărbat  cu  adevărat 
cinstit.  Nimeni  nu  ştie  ce  a  făcut  Stannis  la  Piatra 
Dragonului,  dar  aş  pune  rămăşag  cu  dumneavoastră  că  a 
adunat  mai  mulţi  soldaţi  decât  firele  de  nisip.  Aşa  că  acesta 
este  coşmarul  lui  Cersei:  în  vreme  ce  tatăl  ei  şi  fratele  îşi 
risipesc  forţele  luptând  cu  alde  Stark  şi  Tully,  Lordul  Stannis 
va  ajunge  aici  şi  se  va  autoproclama  rege,  scurtându-1  de  cap 
pe  fiul  ei...  ba  şi  pe  ea,  deşi  cred  că-i  pasă  cu  adevărat  mai 
mult  de  băiat. 

-  Stannis  Baratbeon  este  succesorul  adevărat  al  lui 
Robert,  zise  Ned.  Tronul  este  al  lui,  după  toate  rânduielile. 
Aş  fi  salutat  urcarea  lui  pe  tron. 

Varys  ţâţâi. 

-  Cersei  nu  va  voi  să  audă  asta,  vă  promit.  Stannis  s-ar 
putea  să  câştige  tronul,  dar  nu-i  va  rămâne  decât  să  admire 
capul  vostru  putrezit,  dacă  nu  vă  păziţi  limba.  Şansa  s-a 
rugat  atât  de  frumos,  ar  fi  păcat  dacă  aţi  da  cu  piciorul  la 
tot.  Vi  se  oferă  din  nou  viaţa,  dacă  o  vreţi.  Cersei  nu-i  o 
smintită.  Ştie  foarte  bine  că  un  lup  îmblânzit  este  mult  mai 
de  folos  decât  unul  mort. 

-  Vrei  s-o  slujesc  pe  femeia  care  mi-a  ucis  regele,  mi-a 
măcelărit  oamenii  şi  mi-a  ologit  fiul? 

Vocea  lui  Ned  era  plină  de  uimire. 

-  Vreau  să  slujiţi  regatul,  spuse  Varys.  Spuneţi  reginei  că 
veţi  mărturisi  trădarea  voastră  netrebnică,  îi  veţi  porunci 
fiului  vostru  să  lase  sabia  jos  şi-1  veţi  proclama  pe  Joffrey 
drept  adevăratul  rege.  Oferiţi-vă  să-i  denunţaţi  pe  Stannis  şi 
Renly  ca  uzurpatori  nemernici.  Leoaica  noastră  cu  ochii  verzi 
ştie  că  sunteţi  un  bărbat  de  onoare.  Dacă-i  veţi  oferi  liniştea 
de  care  are  nevoie,  răgazul  de  a  se  ocupa  de  Stannis  şi 
promisiunea  că  veţi  duce  secretul  în  mormânt,  cred  că  vă  va 
permite  să  vă  înveşmântaţi  în  negru  şi  să  vă  duceţi  restul 
zilelor  pe  Zid,  împreună  cu  fratele  şi  fiul  vostru  născut  din 
flori. 

Gândul  la  Jon  îl  umplu  pe  Ned  de  un  simţământ  de  ruşine 
şi  tristeţe,  mult  prea  adânc  ca  să  poată  fi  mărturisit.  Dacă  1- 
ar  mai  vedea  vreodată  pe  băiat,  să  stea  cu  el  şi  să  discute... 
Durerea  îi  săgeta  din  nou  piciorul  zdrobit,  pe  sub  ghipsul 
murdar.  Tresări,  iar  degetele  i  se  strânseră  şi  se  deschiseră, 
neajutorate. 

-  Ăsta-i  planul  tău,  şopti  el  spre  Varys,  ori  eşti  în  cârdăşie 
cu  Degeţel? 

Asta  păru  să-1  amuze  pe  eunuc. 

-  Mai  degrabă  m-aş  însura  cu  Capra  Neagră  din  Qohor. 
Degeţel  este  al  doilea  la  prefăcătorii  din  cele  Şapte  Regate. 
Oh,  îi  mai  strecor  şoapte  pe  alese,  suficient  cât  să  creadă  că- 
s  de-al  lui...  cam  cât  îi  permit  lui  Cersei  să  creadă  că  sunt  al 
ei. 

-  Şi  cam  tot  cât  m-ai  lăsat  pe  mine  să  cred  că  erai  al  meu. 
Spune-mi,  Lord  Varys,  pe  cine  slujeşti  tu  cu  adevărat? 

Varys  zâmbi  subţire. 

-  Păi,  regatul,  bunul  meu  lord,  dar  cum  v-aţi  putut  îndoi 
de  aşa  ceva?  Jur  pe  bărbăţia  mea  pierdută.  Slujesc  regatul, 
iar  regatul  are  nevoie  de  pace.  Termină  ultima  gură  de  vin  şi 
azvârli  burduful  deoparte.  Aşadar,  acesta-i  răspunsul  vostru, 
Lord  Eddard?  Daţi- vă  cuvântul  că-i  veţi  spune  reginei  ce  vrea 
ea  să  audă,  când  va  veni  aici. 

-  Dacă  aş  face-o,  cuvântul  meu  ar  fi  la  fel  de  gol  ca  o 
armură  nefolosită.  Viaţa  mea  nu  mi  se  pare  atât  de  preţioasă 
încât  să  fac  asta. 

-  Păcat.  Eunucul  se  ridică.  Iar  viaţa  fiicei  voastre,  lordul 
meu?  Cât  vă  este  de  preţioasă? 

Pe  Ned  îl  străpunseră  fiorii. 

-  Fiica  mea... 

-  Desigur  că  nu  v-aţi  gândit  cumva  că  am  uitat  de  dulcea 
nevinovată,  lordul  meu?  Regina  nu  a  uitat,  în  mod  sigur. 

-  Nut  se  rugă  Ned,  cu  glasul  stins.  Varys,  zeii  să  aibă  milă, 
fă  ce  vrei  cu  mine,  dar  lasă-mi  fiica  în  afara  uneltirilor  tale. 
Şansa  nu-i  decât  o  copilă. 

-  Rhaenys  era  tot  o  copilă.  Fiica  Prinţului  Rhaegar.  O  mică 
fiinţă  nepreţuită,  mai  tânără  decât  fiicele  voastre.  Avea  un 
pisoiaş  negru,  căruia  îi  zicea  Balerion,  ştiaţi  asta?  M-am  tot 
întrebat  ce  s-a  întâmplat  cu  el.  Lui  Rhaenys  îi  plăcea  să 
creadă  că  era  adevăratul  Balerion,  Spaima  Neagră  din 
vechime,  dar  îmi  imaginez  că  Lannisterii  au  învăţat-o  destul 

de  repede  care  era  diferenţa  dintre  un  pisoi  şi  un  dragon, 
chiar  în  ziua  în  care  au  năvălit  pe  uşa  ei.  Varys  scoase  un 
oftat  lung  şi  obosit,  oftatul  unui  om  care  purta  întreaga 
tristeţe  a  lumii  într-un  sac  aşezat  pe  umărul  său.  Marele 
Septon  mi-a  spus,  odată,  că  de  vreme  ce  păcătuim,  suferim. 
Dacă-i  adevărat,  Lord  Eddard,  spuneţi-mi...  de  ce 
întotdeauna  nevinovaţii  suferă  cel  mai  mult,  atunci  când  voi, 
înalţii  lorzi,  vă  jucaţi  de-a  tronurile?  Gândiţi-vă,  dacă  puteţi, 
în  vreme  ce  o  aşteptaţi  pe  regină.  Şi  mai  gândiţi-vă  şi  la  asta: 
următorul  vostru  vizitator  v-ar  putea  aduce  pâine,  brânză  şi 
lapte  de  mac  pentru  dureri...  sau  v-ar  putea  aduce  capul 
Şansei.  Alegerea,  scumpul  meu  lord,  este  în  întregime  a 
voastră. 

CATELYN 


Pe  măsură  ce  armata  se  scurgea  pe  drumul  dintre 
mlaştinile  întunecate  de  la  Gât  şi  se  desfăşura  pe  domeniile 
de  lângă  râu,  neliniştea  lui  Catelyn  creştea,  îşi  ascundea 
temerile  în  spatele  unei  expresii  calme  şi  neutre,  dar  erau  tot 
acolo,  crescând  cu  fiecare  leghe  străbătută.  Zilele  ei  erau 
neliniştite,  nopţile  tulburate,  iar  fiecare  corb  care  zbura  pe 
deasupra  o  făcea  să-şi  încleşteze  dinţii. 

Se  temea  pentru  tatăl  ei  lordul,  mirându-se  de  tăcerea  lui. 
Se  mai  temea  şi  pentru  fratele  ei  Edmure,  şi  se  ruga  ca  zeii 
să  vegheze  asupra  lui  dacă  trebuia  să-1  înfrunte  pe  Regicid  în 
bătălie.  Se  temea  pentru  Ned  şi  pentru  fete,  şi  pentru  dragii 
ei  fii,  lăsaţi  în  urmă  la  Winterfell.  Şi  totuşi,  nu  putea  face 
nimic  pentru  nici  unul  dintre  ei,  aşa  că  se  forţa  să-şi  lase 
deoparte  toate  gândurile  către  ei.  Trebuie  să-ţi  păstrezi 
energia  pentru  Robb,  îşi  spunea.  El  este  singurul  pe  care-l  poţi 
ajuta.  Trebuie  să  fii  la  fel  de  aprigă  şi  neclintită  ca  Nordul, 
Catelyn  Tully,  Trebuie  să  fii  o  adevărată  Stark  acum,  la  fel  ca 
fiul  tău. 

Robb  călărea  în  fruntea  coloanei,  sub  flamura  albă  a  Casei 
de  Winterfell.  în  fiecare  zi  invita  câte  unul  dintre  lorzi  să  i  se 
alăture,  să  se  poată  sfătui  în  timpul  marşului;  îi  onora  astfel 
pe  toţi,  fără  să  arate  favoritisme,  ascultând,  aşa  cum  ar  fi 
făcut  şi  tatăl  său,  cântărind  cuvintele  spuse  de  fiecare.  A 
învăţat  atât  de  multe  de  la  Ned,  se  gândi  ea,  privindu-1,  dar 
oare  a  învăţat  destul? 

Peştele  Negru  venise  cu  o  sută  de  oameni  aleşi  şi  o  sută  de 
cai  iuţi  şi  gonea  înaintea  lor  pentru  a  le  masca  deplasările  şi 
a  cerceta  drumul.  Veştile  pe  care  călăreţii  lui  Ser  Brynden  le 
aduseseră  înapoi  nu  o  linişteau.  Armata  Lordului  Tywin  era 
încă  la  multe  zile  depărtare,  în  sud...  însă  Walder  Frey,  Lord 
de  Crossing,  adunase  o  oaste  de  aproape  patru  mii  de 
oameni  în  castelele  lui  de  la  Furca  Verde. 

-  Din  nou  în  întârziere,  murmurase  Catelyn  când  aflase. 
Era  din  nou  Tridentul,  blestemat  să  fie.  Fratele  ei  Edmure 

chemase  steagurile;  după  toate  rânduielile,  Lordul  Frey  ar  fi 
trebuit  să  se  alăture  armatei  lui  Tully,  la  Riverrun,  dar  stătea 
aici. 

-  Patru  mii  de  oameni,  repetă  Robb,  mai  mult  uluit  decât 
nervos.  Lordul  Frey  nu  poate  spera  să  se  lupte  singur  cu 

Lannisterii.  Mai  mult  ca  sigur  că  urmează  să  ni  se  alăture  cu 
armata  sa. 

-  Chiar  aşa?  întrebă  Catelyn.  Se  avântase  înainte  pentru  a 
fi  împreună  cu  Robb  şi  Robett  Glover,  companionul  său  în 
ziua  aceea.  Avangarda  se  desfăşurase  în  urma  lor,  o  pădure 
de  lănci,  flamuri  şi  suliţe  în  mişcare  lentă.  Să  nu  vă  aşteptaţi 
la  nimic  de  la  Walder  Frey,  şi  atunci  nu  veţi  fi  surprinşi. 

-  Este  stegarul  tatălui  tău. 

-  Unii  oameni  iau  jurămintele  mult  mai  în  serios  decât 
alţii,  Robb.  Iar  Lordul  Walder  a  fost  întotdeauna  mai 
prietenos  faţă  de  Casterly  Rock  decât  ar  fi  vrut  tatăl  meu. 
Unul  dintre  fiii  săi  este  căsătorit  cu  sora  lui  Tywin  Lannister. 
Asta  însăşi  spune  destule,  cu  siguranţă.  Lordul  Walder  a 
zămislit  mulţi  copii  de-a  lungul  anilor,  iar  aceştia  trebuie  să 
se  căsătorească  cu  cineva.  Totuşi... 

-  Credeţi  că  are  de  gând  să  ne  trădeze  Lannisterilor, 
doamna  mea?  întrebă  Robett  Glover  cu  gravitate. 

Catelyn  suspină. 

-  Ca  s-o  spunem  pe-a  dreaptă,  mă  îndoiesc  chiar  că 
Lordul  Frey  ştie  ce  are  el  însuşi  de  gând.  Are  prudenţa  unui 
bătrân  şi  ambiţiile  unui  tânăr,  nelipsindu-i  niciodată 
viclenia. 

-  Trebuie  să  punem  mâna  pe  Gemeni,  mamă,  spuse  Robb 
aprins.  Nu  avem  pe  unde  să  trecem  râul  prin  altă  parte.  Ştii 
asta. 

-  Da,  dar  la  fel  ştie  şi  Walder  Frey,  poţi  fi  sigur. 

în  noaptea  aceea  îşi  ridicară  tabăra  la  marginea  dinspre 
sud  a  mlaştinilor,  la  jumătatea  drumului  dintre  drumul 
regelui  şi  râu.  Acolo  le  aduse  Theon  Greyjoy  mai  multe  veşti 
despre  unchiul  lor. 

-  Ser  Brynden  spune  să  vă  anunţ  că  a  încrucişat  spada  cu 
Lannisterii.  Sunt  vreo  câteva  zeci  de  iscoade  care  nu  se  vor 
mai  întoarce  prea  curând  să-i  raporteze  Lordului  Tywin.  De 
fapt,  niciodată.  Rânji.  Ser  Addam  Marbrand  se  află  la 
comanda  avangardei  lor  şi  acum  se  retrage  spre  sud, 
pârjolind  totul  în  cale.  Ştie  unde  suntem,  mai  mult  sau  mai 
puţin  exact,  însă  Peştele  Negru  jură  că  nu  va  afla  unde  ne 
despărţim. 

-  Asta  numai  dacă  nu-i  spune  Lordul  Frey,  răspunse 
Catelyn  cu  asprime.  Theon,  când  te  întorci  la  unchiul  meu, 
spune-i  să-şi  amplaseze  cei  mai  buni  dintre  arcaşi  în  jurul 

Gemenilor,  zi  şi  noapte,  cu  ordinul  de  a  doborî  orice  corb  pe 
care-1  văd  că  părăseşte  poziţiile  de  luptă.  Nu  vreau  ca  vreo 
pasăre  să  ducă  veşti  Lordului  Tywin  despre  deplasările  fiului 
meu. 

-  Ser  Brynden  s-a  ocupat  de  asta,  doamna  mea,  răspunse 
Theon  cu  un  zâmbet  încrezător.  încă  vreo  câteva  păsări 
negre  şi  am  avea  destule  ca  să  coacem  o  plăcintă.  Am  să  pun 
deoparte  penele,  ca  să  aveţi  de-o  pălărie. 

Ar  fi  trebuit  să  ştie  că  Brynden  Peşte  Negru  se  gândise  la 
asta  înaintea  ei. 

-  Ce  făceau  oamenii  lui  Frey  când  Lannisterii  le  pârjoleau 
ogoarele  şi  le  dărâmau  avanposturile? 

-  Au  fost  câteva  ciocniri  între  oamenii  lui  Ser  Addam  şi  cei 
ai  Lordului  Walder,  răspunse  Theon.  La  nici  o  zi  de  călărit  de 
aici,  am  găsit  doi  dintre  cercetaşii  Lannisterilor  hrănind 
ciorile  acolo  unde  i-au  hăcuit  oamenii  lui  Frey.  Cea  mai  mare 
parte  a  forţei  Lordului  Walder  rămâne  masată  la  Gemeni. 

Asta  purta,  fără  nici  o  îndoială,  pecetea  lui  Walder  Frey,  se 
gândi  Catelyn  cu  amărăciune;  rămânerea  pe  loc,  aşteptarea, 
privitul,  neasumarea  nici  unui  risc,  decât  dacă  era  absolut 
necesar. 

-  Dacă  s-a  luptat  cu  Lannisterii,  poate  că-şi  menţine 
jurământul,  zise  Robb. 

Catelyn  era  mai  puţin  încurajată  să  creadă  asta. 

-  Când  îşi  apără  pământul  este  un  lucru,  dar  lupta 
deschisă  împotriva  Lordului  Tywin  este  altceva. 

Robb  se  întoarse  spre  Theon  Greyjoy. 

-  N-a  găsit  Peşte  Negru  nici  o  altă  trecere  peste  Furca 
Verde? 

Theon  clătină  din  cap. 

-  Râul  este  umflat  şi  repede.  Ser  Brynden  spune  că  nu 
poate  fi  trecut,  nu  atât  de  departe  în  nord. 

-  Trebuie  să  am  vadul  ăla!  declară  Robb  înfuriindu-se.  Oh, 
caii  noştri  s-ar  putea  să  înoate  în  râu,  însă  nu  cu  călăreţi 
înzăuaţi  în  spate.  Va  trebui  să  construim  plute  ca  să  ne 
transportăm  fierul  pe  partea  cealaltă,  coifurile,  zalele  şi 
lăncile,  dar  nu  avem  destui  copaci  pentru  asta.  Sau  destul 
timp.  Lordul  Tywin  se  îndreaptă  spre  nord.... 

-  Lordul  Frey  ar  fi  un  smintit  să  încerce  să  ne  oprească 
trecerea,  spuse  Theon  Greyjoy  cu  obişnuita  lui  certitudine 
uşuratică.  Avem  de  cinci  ori  mai  mulţi  oameni  decât  el.  Poţi 

lua  Gemenii,  dacă  vrei,  Robb. 

-  Nu  cu  uşurinţă,  îi  avertiză  Catelyn,  şi  nu  la  timp.  în 
vreme  ce  aţi  institui  asediul,  Tywin  Lannister  şi-ar  aduce 
forţele  şi  v-ar  ataca  din  spate. 

Robb  privi  de  la  ea  spre  Greyjoy,  căutând  un  răspuns,  dar 
fără  să-1  afle.  Pentru  o  clipă,  păru  chiar  mai  tânăr  de 
cincisprezece  ani,  în  pofida  zalelor  sale  şi  a  pufului  de  pe 
obraji. 

-  Ce  ar  face  acum  tatăl  meu,  lordul?  o  întrebă. 

-  Ar  găsi  o  cale  de  trecere,  îi  răspunse  ea.  Cu  orice  preţ. 

în  dimineaţa  următoare,  Ser  Brynden  Tully  însuşi  călări 
până  la  ei.  Renunţase  la  platoşa  grea  şi  la  coiful  de  Cavaler 
al  Porţii,  în  favoarea  unei  combinaţii  de  piele  şi  zale,  însă 
peştele  de  obsidian  încă-i  mai  ţinea  mantia.  Chipul 
unchiului  ei  era  sumbru  când  descăleca. 

-  S-a  dat  o  bătălie  sub  zidurile  de  la  Riverrun,  le  spuse  el 
mohorât.  Ştim  asta  de  la  iscoada  lui  Lannister,  pe  care  am 
prins-o.  Regicidul  a  distrus  armata  lui  Edmure  şi  i-a  pus  pe 
fugă  pe  lorzii  de  la  Trident. 

Inima  lui  Catelyn  fu  strânsă  ca  de  o  mână  de  gheaţă. 

-  Iar  fratele  meu? 

-  Rănit  şi  luat  în  captivitate,  spuse  Ser  Brynden.  Lordul 
Blackwood  şi  ceilalţi  supravieţuitori  sunt  asediaţi  la 
Riverrun,  înconjuraţi  de  armata  lui  Jaime. 

Robb  păru  iritat. 

-  Trebuie  să  trecem  acest  râu  blestemat  dacă  vrem  să 
avem  vreo  speranţă  că-i  despresurăm  la  timp. 

-  Nu  va  fi  uşor  de  făcut  asta,  avertiză  unchiul  ei.  Lordul 
Frey  şi-a  retras  întreaga  oaste  în  castele  şi  porţile  sunt 
închise  şi  zăbrelite. 

-  Blestematul,  înjură  Robb.  Dacă  nebunul  ăla  bătrân  nu 
se  dă  pe  brazdă  şi  nu  mă  lasă  să  trec,  n-am  altă  cale  decât 
să  trec  peste  el.  Am  să  dărâm  Gemenii  în  jurul  lui,  dacă  va 
trebui,  să  vedem  cât  de  mult  o  să-i  placă  asta. 

-  Acum  eşti  ca  un  copil  bosumflat,  Robb,  spuse  Catelyn 
cu  asprime.  Când  vede  un  obstacol,  primul  gând  al  unui 
copil  este  să-i  dea  ocol  sau  să-1  doboare.  Un  lord  trebuie  să 
înveţe  că,  uneori,  cuvintele  pot  obţine  ceea  ce  spada  nu 
reuşeşte. 

Robb  se  înroşi  la  auzul  reproşului. 

-  Spune-mi  ce  vrei  să  zici  cu  asta,  mamă,  făcu  el  umil. 

-  Freyii  stăpânesc  trecătoarea  asta  de  şase  sute  de  ani,  şi 
timp  de  şase  sute  de  ani  nu  au  pierdut  niciodată  taxa  care  li 
se  cuvine. 

-  Ce  taxă?  Ce  vor? 
Ea  zâmbi. 

-  Tocmai  asta  trebuie  să  aflăm. 

-  Şi  ce  s-ar  întâmpla  dacă  aş  decide  sa  nu  plătesc  taxa? 

-  Atunci  ar  fi  mai  bine  să  te  retragi  înapoi  la  Moat  Cailin, 
să  te  confrunţi  cu  Lordul  Tywin  în  luptă. . .  sau  să  aştepţi  să- 
ţi  crească  aripi.  Nu  văd  o  altă  posibilitate. 

Catelyn  dădu  pinteni  calului  şi  plecă,  lăsându-şi  fiul  să 
chibzuiască  asupra  vorbelor  ei.  Nu  trebuia  să-1  facă  să  se 
simtă  de  parcă  ea  i-ar  uzurpa  locul.  L-ar  învăţat  şi 
înţelepciunea,  în  afara  de  vitejie,  Ned?  se  întrebă  ea.  L-ai 
învăţat  cum  să  îngenuncheze?  Cimitirele  din  cele  Şapte 
Regate  erau  pline  de  viteji  care  nu  învăţaseră  această  lecţie. 

Era  aproape  amiază  când  Gemenii  ajunseră  în  raza  de 
observaţie  a  avangardei,  acolo  unde  Lorzii  de  Crossing  aveau 
cetatea  de  scaun. 

Furca  Verde  era  iute  şi  adâncă  acolo,  însă  Freyii  lăţiseră 
râul  în  decursul  secolelor  şi  se  îmbogăţiseră  din  banii  plătiţi 
pentru  traversarea  lui.  Podul  era  ca  un  arc  masiv  de  piatră 
cenuşie,  suficient  de  lat  pentru  a  permite  trecerea  a  două 
căruţe  una  lângă  alta;  Turnul  de  Apă  se  înălţa  din  centrul 
deschiderii,  controlând  atât  drumul,  cât  şi  râul  cu 
ambrazurile  sale  pentru  arcaşi,  găurile  pentru  tragere  şi 
grilajele  lui.  Freyii  avuseseră  nevoie  de  câteva  generaţii  ca  să 
termine  podul;  după  ce-1  sfârşiseră,  construiseră  fortificaţii 
solide  din  bârne  pe  ambele  maluri,  aşa  că  nimeni  nu  putea 
traversa  fără  permisiunea  lor. 

Buştenii  fuseseră  de  mult  înlocuiţi  cu  piatră.  Gemenii, 
două  castele  îndesate  şi  urâte,  formidabile,  identice  până  la 
ultimul  amănunt,  cu  podul  arcuindu-se  între  ele,  apăraseră 
trecătoarea  timp  de  secole.  Ziduri  înalte,  şanţuri  adânci  şi 
porţi  masive  din  stejar  şi  fier  protejau  calea  de  acces, 
picioarele  podului  se  înălţau  din  fortăreţe  interioare, 
puternice,  pe  ambele  maluri  erau  turnuri  de  pază  cu  grilaje 
mobile,  iar  Turnul  de  Apă  păzea  deschiderea  podului. 

O  singură  privire  era  suficientă  pentru  a-i  spune  lui 
Catelyn  că  un  asemenea  castel  nu  putea  fi  cucerit  printr-un 
asalt.  Meterezele  gemeau  de  suliţe  şi  săbii  şi  luptători,  iar  la 

fiecare  crenel  era  postat  câte  un  arcaş,  podul  mobil  era  sus, 
grilajele  coborâte,  porţile  închise  şi  zăbrelite. 

Marele  Jon  începu  să  blesteme  şi  să  suduie  imediat  ce 
dădu  cu  ochii  de  ceea  ce-i  aştepta.  Lordul  Rickard  Karstark 
fierbea  în  tăcere. 

-  Aceste  fortificaţii  nu  pot  fi  luate  cu  asalt,  lorzii  mei, 
anunţă  Roose  Bolton. 

-  Nu  le  putem  cuceri  nici  prin  asediu,  fără  o  armată  pe 
malul  celălalt,  ca  să  atacăm  şi  celălalt  castel,  zise  sumbru 
Helman  Tallhart.  Dincolo  de  apele  verzi  şi  adânci,  geamănul 
de  la  apus  se  înălţa  ca  o  imagine  în  oglindă  a  fratelui  de  la 
răsărit.  Chiar  dacă  am  avea  timp.  Ceea  ce,  desigur,  nu  avem. 

Pe  când  lorzii  din  nord  studiau  castelul,  se  deschise  o 
poartă  de  acces,  un  pod  de  lemn  coborî  peste  şanţul  de 
apărare  şi  câteva  zeci  de  cavaleri  se  avântară  înainte  pentru 
a  se  confrunta  cu  ei,  conduşi  de  patru  dintre  numeroşii  fii  ai 
Lordului  Walder.  Flamurile  lor  purtau  imaginea  celor  două 
turnuri  gemene,  de  un  albastru-închis  pe  fond  argintiu- 
cenuşiu.  Ser  Stevron  Frey,  moştenitorul  Lordului  Walder, 
vorbea  în  numele  lor.  Freyii  arătau  toţi  ca  nişte  nevăstuici; 
Ser  Stevron,  trecut  de  şaizeci  de  ani,  cu  nepoţi  deja,  arăta  ca 
o  nevăstuică  bătrână  şi  obosită;  totuşi  vorbi  destul  de 
politicos. 

-  Tatăl  meu,  lordul,  m-a  trimis  să  vă  salut  şi  să  vă  întreb 
cine  conduce  această  oaste  mândră. 

-  Eu.  Robb  îşi  îmboldi  calul  înainte.  Era  în  armură,  cu 
scutul  cu  blazonul  lupului  străvechi  al  Casei  Winterfell  prins 
de  şa,  iar  Vântul  Cenuşiu  gonea  alături  de  el. 

Bătrânul  cavaler  privi  spre  fiul  ei  cu  o  sclipire  de 
amuzament  în  ochii  apoşi,  deşi  armăsarul  său  necheză 
speriat  şi  se  trase  la  o  parte  din  calea  lupului. 

-  Tatăl  meu,  lordul,  ar  fi  mai  mult  decât  onorat  dacă  aţi 
accepta  să  împărţiţi  carnea  şi  miedul  cu  el,  în  castel,  şi  să-i 
explicaţi  scopul  venirii  aici. 

Cuvintele  lui  căzură  printre  lorzii-stegari  precum 
pietroaiele  azvârlite  dintr-o  catapultă.  Nimeni  nu  le  aprobă. 
Blestemară  şi  începură  să  strige. 

-  Să  nu  faceţi  una  ca  asta,  lordul  meu,  îl  rugă  Galbart 
Glover  pe  Robb.  Nu  se  poate  avea  încredere  în  Lordul 
Walder. 

Roose  Bolton  dădu  din  cap. 

-  Mergeţi  acolo  singur  şi  al  lui  sunteţi.  Vă  poate  vinde 
Lannisterilor,  vă  poate  arunca  în  temniţă  sau  vă  poate  tăia 
beregata,  după  cum  i-o  plăcea. 

-  Dacă  vrea  să  discute  cu  noi,  să  ne  deschidă  porţile  şi 
vom  împărţi  cu  el  toată  carnea  şi  tot  miedul,  declară  ser 
Wendel  Manderly. 

-  Sau  lăsaţi-1  să  iasă  din  castel  şi  să  trateze  cu  Robb  aici, 
în  văzul  oamenilor  săi  şi  ai  noştri,  sugeră  fratele  lui,  Ser 
Wylis. 

Catelyn  Stark  le  împărtăşea  îndoielile,  însă  trebui  doar  să 
privească  o  dată  spre  Ser  Stevron  pentru  a  vedea  că  nu  era 
deloc  încântat  de  ceea  ce  auzea.  încă  vreo  câteva  vorbe  şi  ar 
fi  pierdut  orice  şansă.  Trebuia  să  acţioneze,  şi  încă  repede. 

-  Mă  voi  duce  eu,  spuse  ea  tare. 

-  Dumneavoastră,  doamna  mea?  Marele  Jon  îşi  încreţi 
fruntea. 

-  Mamă,  eşti  sigură? 

în  mod  evident,  Robb  nu  era. 

-  Şi  încă  cum,  minţi  Catelyn  la  repezeală.  Lordul  Walder 
este  stegarul  tatălui  meu.  îl  cunosc  de  când  eram  o 
fetişcană.  Nu-mi  va  face  nici  un  rău.  Doar  dacă  vede  vreun 
avantaj  în  asta,  adăugă  ea  pentru  sine,  fiindcă  unele 
adevăruri  nu  puteau  fi  rostite  cu  voce  tare,  iar  unele 
minciuni  erau  necesare. 

-  Sunt  sigur  că  tatăl  meu  va  fi  încântat  să  vorbească  cu 
Lady  Catelyn,  spuse  Ser  Stevron.  Drept  chezăşie  pentru 
bunele  noastre  intenţii,  fratele  meu,  Ser  Perwyn,  va  rămâne 
aici  până  la  întoarcerea  dumneavoastră  în  siguranţă. 

-  Va  fi  oaspetele  nostru  respectat,  zise  Robb.  Ser  Perwyn, 
cel  mai  tânăr  dintre  cei  patru  Frey  din  grup,  descăleca  şi 
dădu  frâiele  unuia  dintre  fraţii  săi. 

-  Vreau  ca  mama  mea  să  fie  înapoi  până  la  căderea  serii, 
Ser  Stevron,  continuă  Robb.  Nu  intenţionez  să  zăbovesc  pe 
aici  prea  mult. 

Ser  Stevron  dădu  politicos  din  cap. 

-  După  cum  spuneţi,  lordul  meu. 

Catelyn  îşi  îmboldi  calul  şi  nu  se  mai  uită  în  urmă.  Fiii 
Lordului  Walder  şi  escorta  lor  se  adunară  în  jurul  ei. 

Tatăl  său  spusese  odată  despre  Walder  Frey  că  era 
singurul  lord  din  cele  Şapte  Regate  care  putea  scoate  o 
întreagă  armată  din  nădragi.  Abia  când  Lordul  de  Crossing  o 

primi  pe  Catelyn  în  marea  sală  a  castelului,  înconjurat  de 
douăzeci  dintre  fiii  săi  (minus  Ser  Perwyn,  care  ar  fi  fost  al 
douăzeci  şi  unulea,  de  treizeci  şi  şase  de  nepoţi, 
nouăsprezece  strănepoţi  şi  numeroase  fiice,  nepoate  şi 
bastarzi,  înţelese  ce  voise  el  să  spună. 

Lordul  Walder  avea  nouăzeci  de  ani,  era  o  nevăstuică 
rozalie,  ofilită,  cu  o  scăfârlie  cheală  şi  pătată,  prea  bolnav  de 
gută  ca  să  stea  în  picioare  nesprijinit.  Actuala  sa  soţie,  o  fată 
palidă  şi  bălaie  de  şaisprezece  ani,  mergea  lângă  litiera  lui 
când  îl  aduseseră  înăuntru.  Era  cea  de-a  opta  Lady  Frey. 

-  Este  o  mare  plăcere  să  vă  văd  din  nou,  după  atâţia  ani, 
lordul  meu,  spuse  Catelyn. 

Bătrânul  îi  aruncă  o  ocheadă  bănuitoare. 

-  Chiar  aşa?  Mă  îndoiesc.  Scuteşte-mă  de  vorbele  tale 
dulci,  Lady  Catelyn,  sunt  prea  bătrân.  De  ce  eşti  aici? 
Băiatul  tău  este  prea  mândru  ca  să  se  înfăţişeze  chiar  el?  Ce 
să  fac  cu  tine? 

Catelyn  era  doar  o  fetişcană  când  vizitase  ultima  dată 
Gemenii,  dar  şi  atunci  Lordul  Walder  fusese  tot  irascibil,  cu 
limba  şfichiuitoare  şi  cu  purtări  grosolane.  Se  părea  că 
vârsta  îl  făcuse  chiar  mai  rău.  Va  trebui  să-şi  aleagă 
cuvintele  cu  grijă  şi  să  facă  tot  ce  putea  să  nu  se  lase  jignită. 

-  Tată,  spuse  Ser  Stevron  cu  reproş,  ai  uitat?  Lady  Stark 
este  aici  la  invitaţia  ta. 

-  Te-am  întrebat  ceva  pe  tine?  Nu  vei  fi  Lord  Frey  decât 
după  moartea  mea.  Ţi  se  pare  că  arăt  mort?  Nu  primesc 
dădăceli  din  partea  ta. 

-  Nu  aşa  se  vorbeşte  în  faţa  unui  oaspete  nobil,  tată,  zise 
unul  dintre  fiii  mai  mici. 

-  Acum  şi  bastarzii  mei  cred  că  mă  pot  învăţa  bunele 
maniere,  protestă  Lordul  Walder.  Vorbesc  cum  îmi  place  mie, 
blestematule.  La  viaţa  mea  am  avut  ca  oaspeţi  trei  regi  şi  trei 
regine,  crezi  că- mi  trebuie  mie  lecţii  de  la  cei  ca  tine,  Ryger? 
Mama  ta  mulgea  caprele  prima  dată  când  i-am  dat  sămânţa 
mea.  îl  alungă  cu  o  fluturare  din  degete  pe  tânărul  cu  faţa 
roşie  şi  gesticula  spre  alţi  doi  dintre  fiii  săi.  Danwell,  Whalen, 
duceţi-mă  la  scaunul  meu. 

îl  luară  pe  Lordul  Walder  din  litieră  şi-1  duseră  spre  tronul 
Casei  Frey,  un  scaun  înalt,  din  stejar  negru,  a  cărui  spetează 
era  sculptată  în  forma  a  două  turnuri  legate  între  ele  printr- 
un  pod.  Tânăra  sa  soţie  se  strecură  timidă  lângă  el  şi-i 

acoperi  picioarele  cu  o  pătură.  După  ce  fu  aşezat,  bătrânul  îi 
făcu  semn  lui  Catelyn  să  avanseze  şi-i  plasă  pe  mână  un 
sărut  uscat. 

-  Iată,  anunţă  el.  Acum  că  am  respectat  şi  politeţurile  de 
la  curte,  doamna  mea,  poate  că  fiii  mei  îmi  vor  face  onoarea 
de  a-şi  ţine  gura.  De  ce  ai  venit  aici? 

-  Ca  să  vă  rog  să  vă  deschideţi  porţile,  lordul  meu, 
răspunse  Catelyn  politicoasă.  Fiul  meu  şi  lorzii  săi  stegari 
sunt  nerăbdători  să  treacă  râul  şi  să-şi  vadă  de  drum. 

-  Spre  Riverrun?  chicoti  el.  Oh,  nu  trebuie  să-mi  spui,  nu 
trebuie.  încă  n-am  orbit.  Ăl  bătrân  încă  mai  poate  descifra  o 
hartă. 

-  Spre  Riverrun,  confirmă  Catelyn.  Nu  avea  nici  un  motiv 
să  nege  asta.  Acolo  unde  mă  aşteptam  să  vă  găsesc,  lordul 
meu.  încă  mai  sunteţi  stegarul  tatălui  meu,  nu-i  aşa? 

-  Eh,  făcu  Lordul  Walder,  un  sunet  între  un  hohot  de  râs 
şi  un  mormăit.  Mi-am  adunat  trupele,  da,  am  făcut-o,  iată- 
le,  ai  văzut  oamenii  pe  metereze.  Intenţia  mea  a  fost  să  plec 
în  marş  imediat  ce  întreaga  mea  oaste  s-ar  fi  adunat.  Ei,  să- 
mi  trimit  fiii.  Eu  nu  mai  pot  să-mi  permit  să  mărşăluiesc, 
Lady  Catelyn.  Privi  în  jur  pentru  o  confirmare  şi  arătă  spre 
un  bărbat  înalt  şi  gârbovit,  de  cincizeci  de  ani.  Spune-i, 
Jared.  Spune-i  care  era  intenţia  mea. 

-  Aşa  a  fost,  doamna  mea,  zise  Ser  Jared  Frey,  unul  dintre 
fiii  săi  din  cea  de-a  doua  căsătorie.  Pe  onoarea  mea. 

-  Este  greşeala  mea  că  prostănacul  de  frate-tău  a  pierdut 
bătălia  înainte  să  ne  punem  noi  în  mişcare?  Se  lăsă  pe  perne 
privind-o  încruntat,  de  parcă  ar  fi  provocat-o  să-i  conteste 
versiunea  asupra  celor  petrecute.  Mi  s-a  spus  că  Regicidul  a 
trecut  prin  el  ca  un  cuţit  prin  brânză.  De  ce  s-ar  mai  grăbi 
fiii  mei  să  moară?  Toţi  cei  care  au  plecat  spre  sud  fug  acum 
din  nou  spre  nord. 

Catelyn  l-ar  fi  scuipat  bucuroasă  pe  bătrânul  cârcotaş  şi  1- 
ar  fi  prăjit  la  foc  mic,  însă  nu  avea  răgaz  decât  până  la 
căderea  serii  ca  să  deschidă  drumul  pe  pod.  Spuse  calmă: 

-  Cu  atât  mai  multe  motive  avem  să  ajungem  la  Riverrun, 
şi  încă  repede.  Unde  am  putea  merge  să  discutăm,  lordul 
meu? 

-  Discutăm  chiar  acum,  replică  Lordul  Frey.  Scăfârlia 
rozalie,  pătată,  se  roti.  La  ce  vă  holbaţi  atât?  se  răţoi  el  la  ai 
lui.  Ieşiţi  de  aici!  Lady  Stark  vrea  să-mi  vorbească  între  patru 

ochi.  Poate  că  vrea  să-mi  pună  fidelitatea  la  încercare,  heh. 
Ieşiţi  toţi,  găsiţi  ceva  folositor  de  făcut.  Da,  şi  tu,  femeie. 
Afară,  afară,  afara! 

Pe  când  fiii  şi  nepoţii,  fiicele  şi  bastarzii  şi  nepoatele  şi 
strănepoţii  lui  se  scurgeau  din  sală,  se  aplecă  mai  aproape 
de  Catelyn  şi-i  mărturisi: 

-  Nu  fac  altceva  toţi  decât  să  aştepte  să  mor.  Stevron 
aşteaptă  asta  de  patruzeci  de  ani,  dar  continui  să-1 
dezamăgesc.  Heh!  De  ce  aş  muri  acum,  doar  ca  să  ajungă  el 
lord,  te  întreb?  N-am  s-o  fac. 

-  Nădăjduiesc  că  veţi  ajunge  până  la  o  sută  de  ani. 

-  Asta  i-ar  scoate  din  sărite,  mai  mult  ca  sigur.  Oh,  mai 
mult  ca  sigur.  Iar  acum,  ce  doreşti  să-mi  spui? 

-  Vrem  să  trecem,  zise  Catelyn. 

-  Oh,  chiar  aşa?  Ia  te  uită!  De  ce  v-as  lăsa? 
Pentru  o  clipă,  o  cuprinse  furia. 

-  Dacă  aţi  fi  destul  de  zdravăn  ca  să  urcaţi  pe  metereze, 
Lord  Frey,  aţi  vedea  că  fiul  meu  are  douăzeci  de  mii  de 
oameni  sub  zidurile  voastre. 

-  Vor  fi  douăzeci  de  mii  de  cadavre  când  Lordul  Tywin  va 
ajunge  aici,  replică  bătrânul.  Nu  încerca  să  mă  înspăimânţi, 
doamna  mea.  Soţul  tău  zace  în  vreo  celulă  pentru  trădători, 
sub  Fortăreaţa  Roşie,  tatăl  tău  e  bolnav,  poate  pe  moarte,  iar 
Jaime  Lannister  1-a  pus  în  fiare  pe  fratele  tău.  Ce  altceva  mai 
ai,  de  care  ar  trebui  să  mă  tem?  De  fiul  acela  al  tău?  Sacrific 
un  fiu  pentru  fiul  tău  şi  tot  îmi  mai  rămân  optsprezece  după 
ce  ai  tăi  vor  fi  morţi. 

-  Aţi  depus  un  jurământ  faţă  de  tatăl  meu,  îi  reaminti 
Catelyn. 

El  clătină  capul  într-o  parte  şi-n  alta,  zâmbind. 

-  Oh,  da,  am  spus  nişte  vorbe,  dar  am  jurat  şi  înaintea 
coroanei,  mi  se  pare.  Acum  Joffrey  este  regele,  iar  asta  vă 
face  pe  tine  şi  pe  băiatul  tău  şi  pe  toţi  prostănacii  aia  de 
afară  cu  nimic  mai  mult  decât  nişte  răzvrătiţi.  Dacă  aş  simţi 
că  zeii  mi-au  dat  o  pleaşcă,  i-aş  ajuta  pe  Lannisteri  să  vă 
frigă  pe  toţi. 

-  Şi  de  n-o  faceţi?  îl  provocă  ea. 
Lordul  Walder  pufni  nemulţumit. 

-  Lordul  Tywin,  mândrul  şi  minunatul  Păzitor  al  Apusului, 
Mână  a  Regelui,  oh,  ce  om  măreţ  este  ăsta,  el  şi  aurul  lui,  el 
şi  aurul  acela  şi  leii  de  aici  şi  de  acolo.  Pun  rămăşag  cu  tine 

că  mănâncă  prea  multă  fasole,  trage  vânturi  exact  ca  mine, 
dar  n-ai  să-1  auzi  vreodată  recunoscând  asta,  oh,  nu!  Şi, 
oricum,  ce  are  el  de-i  atât  de  mândru?  Numai  doi  fii,  iar  unul 
dintre  ei  este  schimonosit  ca  un  monstru.  Mă  măsor  cu  el, 
fiu  contra  fiu,  şi  tot  îmi  mai  rămân  nouăsprezece  şi  jumătate 
când  toţi  ai  lui  vor  fi  morţi!  Dacă  Lordul  Tywin  vrea  ajutorul 
meu,  n-are  decât  să  mă  roage. 

Asta  era  tot  ce  avea  Catelyn  nevoie  să  audă. 

-  Vă  rog  eu  să  ne  acordaţi  nouă  ajutor,  lordul  meu,  zise  ea 
cu  umilinţă.  Şi  tatăl  meu  şi  fratele  şi  soţul  meu  şi  fiii  mei  vă 
roagă  prin  mine. 

Lordul  Walder  îi  băgă  în  faţă  unul  dintre  degetele  lui 
osoase. 

-  Păstrează-ţi  vorbele  dulci,  doamna  mea.  Vorbe  dulci  îmi 
spune  şi  soaţa  mea.  Ai  văzut-o?  Are  şaisprezece  ani,  o 
floricică,  iar  mierea  ei  este  numai  pentru  mine.  Pun  rămăşag 
că-mi  va  dărui  un  fiu  cam  pe  vremea  asta  anul  viitor.  Poate 
că  am  să-1  fac  pe  el  moştenitorul  meu,  nu  i-ar  pune  asta  pe 
jar  pe  ceilalţi? 

-  Sunt  sigură  că  vă  va  dărui  mulţi  fii. 
Capul  lui  se  clătina  în  sus  şi-n  jos. 

-  Tatăl  tău,  lordul,. n-a  venit  la  nuntă.  Eu  consider  asta  o 
insultă.  Chiar  dacă  era  pe  moarte.  Nu  a  venit  nici  la  nunta 
dinainte.  îmi  zice  Decedatul  Lord  Frey,  ştii.  Crede  că  am 
murit?  Nu  sunt  mort,  şi-ţi  promit  că  îl  voi  îngropa,  aşa  cum 
l-am  îngropat  şi  pe  taică-său.  Familia  ta  m-a  dispreţuit 
întotdeauna,  nu  nega  asta,  nu  minţi,  stii  că  este  adevărat. 
Cu  ani  în  urmă,  m-am  dus  la  tatăl  tău  şi  i-am  propus  o 
cununie  între  fiul  lui  şi  fiica  mea.  De  ce  nu?  Mă  gândeam  la 
una  din  fetele  mele,  o  dulceaţă  de  fată,  cu  numai  câţiva  ani 
mai  mare  decât  Edmure,  dar  dacă  fratele  tău  nu  s-ar  fi 
aprins  după  ea,  mai  aveam  şi  altele  după  care  s-ar  fi  putut 
aprinde,  tinere,  bătrâne,  fecioare,  văduve,  orice  ar  fi  vrut. 
Nu,  Lordul  Hoster  nici  n-a  vrut  să  audă.  Mi-a  oferit  vorbe 
dulci,  scuze,  dar  ceea  ce  voiam  eu  era  să  scap  de  o  fiică.  Iar 
sora  ta,  asta-i  şi  mai  rea.  S-a  întâmplat,  oh,  acum  un  an,  nu 
mai  mult,  Jon  Arryn  era  încă  Mâna  Regelui,  iar  eu  m-am  dus 
în  oraş  să-mi  văd  fiii  luptând  în  turnir.  Stevron  şi  Jared  sunt 
prea  bătrâni  pentru  asta  de  acum,  însă  Danwell  şi  Hosteen 
au  intrat,  la  fel  şi  Perwyn  şi  vreo  doi  dintre  bastarzii  mei. 
Dacă  aş  fi  ştiut  că  mă  vor  face  de  ruşine,  nu  m-aş  fi  deranjat 

niciodată  să  plec  la  drum.  De  ce  a  trebuit  să  călăresc  atâta 
amar  de  drum  ca  să-1  văd  pe  Hosteen  azvârlit  de  pe  cal  de 
răzgâiatul  ăla  de  Tyrell?  Te  întreb.  Băiatul  ăla  are  jumătate 
din  anii  lui,  Ser  Floricică  i  se  spune,  sau  cam  aşa  ceva.  Iar 
Danwell  a  fost  zburat  de  pe  cal  de  un  cavaler  rătăcitor! 
Uneori  mă  întreb  dacă  ăştia  doi  sunt  ai  mei  cu  adevărat.  Cea 
de-a  treia  nevastă  era  o  Crakehall,  iar  toate  femeile  Crakehall 
sunt  nişte  târfe.  Oricum,  asta  nu  contează,  a  murit  înainte 
să  te  fi  născut  tu,  cui  îi  mai  pasă  de  ea?  Apoi  am  discutat  cu 
sora  ta.  I-am  propus  ca  Lordul  şi  Lady  Arryn  să  crească  doi 
dintre  nepoţii  mei  la  curte  şi  m-am  oferit  să-i  iau  fiul  să 
veghez  asupra  lui  aici,  la  Gemeni.  Sunt,  oare,  nepoţii  mei 
nevrednici  de  a  fi  văzuţi  la  curtea  regelui?  Sunt  nişte  băieţi 
buni,  liniştiţi  şi  manieraţi.  Walder  este  fiul  lui  Merrett, 
botezat  după  mine,  iar  celălalt...  heh,  nu-mi  mai  amintesc... 
s-ar  putea  să  fie  şi  el  tot  Walder,  le  dau  întotdeauna  numele 
Walder,  ca  să  le  fac  favoruri,  însă  tatăl  său...  care  o  fi  tatăl 
său?  Faţa  i  se  încreţi.  Ei,  oricine-o  fi,  Lordul  Arryn  nu  1-a 
vrut,  şi  nici  pe  celălalt,  iar  eu  o  socot  vinovată  pe  soră-ta 
pentru  asta.  A  devenit  de  gheaţă  când  i-am  sugerat  să-şi 
vândă  fiul  la  un  circ  sau  să  facă  eunuc  din  el,  iar  când 
Lordul  Arryn  a  zis  că  băiatul  pleacă  la  Piatra  Dragonului  să 
crească  alături  de  Stannis  Baratheon,  a  tulit-o  fără  nici  un 
cuvânt  de  părere  de  rău,  iar  tot  ce  a  mai  putut  Mâna  să-mi 
ofere  au  fost  scuzele.  La  ce-s  bune  scuzele,  te  întreb? 
Catelyn  se  încruntă,  tulburată. 

-  Eu  înţelesesem  că  băiatul  Lysei  urma  să  fie  crescut  la 
Casterly  Rock,  de  Lordul  Tywin. 

-  Nu,  era  vorba  de  Lordul  Stannis,  zise  Walder  Frey  iritat. 
Crezi  că  nu  stiu  care-i  Lordul  Stannis  şi  care-i  Lordul  Tywin? 
Amândoi  sunt  nişte  înfumuraţi  care  cred  că  sunt  prea  nobili 
ca  să  se  uşureze,  dar  să  lăsăm  asta,  ştiu  să-i  deosebesc.  Sau 
crezi  că  sunt  prea  bătrân  ca  să-mi  mai  amintesc?  Am 
nouăzeci  de  ani  şi- mi  amintesc  foarte  bine.  îmi  amintesc  şi 
ce  să  fac  cu  o  femeie.  Soaţa  asta  a  mea  îmi  va  dărui  un  fiu 
ceva  mai  înainte  de  vremea  asta  anul  viitor,  pun  rămăşag. 
Ori  o  fiică,  aici  n-ai  ce  face.  Băiat  sau  fată,  va  fi  roşu,  zbârcit 
şi  certăreţ  şi  mai  mult  ca  sigur  că-i  va  spune  Walder  sau 
Walda. 

Catelyn  nu  era  preocupată  de  numele  pe  care-1  va  da  Lady 
Frey  copilului  ei. 

-  Jon  Arryn  urma  să-şi  crească  fiul  la  curtea  Lordului 
Stannis,  sunteţi  sigur  de  asta? 

-  Da,  da,  da,  făcu  bătrânul.  Numai  că  a  murit,  ce  mai 
contează  acum?  Spui  că  vreţi  să  treceţi  râul? 

-Da. 

-  Ei  bine,  nu  puteţi,  o  anunţă  Lordul  Walder  scorţos. 
Numai  dacă  permit  eu  asta,  şi  de  ce  aş  face-o?  Tully  şi  Stark 
nu  mi-au  fost  niciodată  prieteni. 

Se  întinse  în  scaun  şi-şi  încrucişa  braţele  zâmbind  afectat, 
aşteptând  răspunsul  ei.  Ceea  ce  urmă  fu  o  tocmeală. 

Un  soare  roşu  şi  umflat  atârna  deasupra  dealurilor 
dinspre  apus  când  se  deschiseră  porţile  castelului.  Podul 
mobil  coborî  pocnind,  grilajele  se  ridicară,  iar  Lady  Catelyn 
călări  pentru  a  se  întoarce  la  fiul  ei  şi  la  lorzii- stegari.  în 
urma  ei  veneau  Ser  Jared  Frey,  ser  Hosteen  Frey,  ser 
Danwell  Frey  şi  fiul  bastard  al  Lordului  Walder,  Ronel  Rivers, 
în  fruntea  unei  coloane  lungi  de  suliţaşi,  rând  după  rând  de 
bărbaţi  cu  cămăşi  de  zale  albastre  şi  mantii  cenuşii-argintii. 

Robb  galopă  înainte  ca  să-i  iasă  în  întâmpinare,  cu  Vântul 
Cenuşiu  gonind  lângă  armăsarul  său. 

-  S-a  rezolvat,  îi  spuse  ea.  Lordul  Walder  îţi  va  permite 
traversarea.  De  asemenea,  oamenii  lui  sunt  toţi  ai  tăi,  mai 
puţin  cei  patru  sute  pe  care-i  ţine  aici  ca  să  păzească 
Gemenii.  îţi  sugerez  să  laşi  şi  tu  patru  sute  dintre  ai  tăi, 
arcaşi  şi  spadasini.  Nu  poate  obiecta  în  faţa  unei  oferte  de 
mărire  a  garnizoanei...  însă  asigură- te  că  încredinţezi 
comanda  lor  unui  om  pe  care  să  te  poţi  baza.  S-ar  putea  ca 
Lordul  Walder  să  aibă  nevoie  de  ajutor  în  a-ţi  păstra 
încrederea. 

-  Cum  spui  tu,  mamă,  răspunse  Robb,  privind  şirurile  de 
suliţaşi.  Poate  că...  Ser  Helman  Tallhart,  ce  crezi? 

-  O  alegere  bună. 

-  Ce...  ce  a  vrut  de  la  noi? 

-  Dacă  poţi  să  te  lipseşti  de  câţiva  dintre  oamenii  tăi,  aş 
avea  nevoie  de  o  escortă  pentru  doi  dintre  nepoţii  Lordului 
Frey  care  pleacă  în  nord,  la  Winterfell,  îi  spuse  ea.  Am  căzut 
de  acord  să-i  luăm  ca  pupili.  Sunt  copii  de  şapte  şi  opt  ani. 
Se  pare  că  pe  amândoi  îi  cheamă  Walder.  Fratele  tău,  Bran, 
se  va  bucura  de  tovărăşia  unor  băieţi  de  vârste  apropiate, 
cred. 

-  Asta-i  tot?  Două  adopţii?  Este  un  preţ  destul  de  mic 

pentru... 

-  Fiul  Lordului  Frey,  Olyvar,  va  veni  cu  noi,  continuă  ea. 
El  va  fi  scutierul  tău  personal.  Tatăl  lui  ar  vrea  să-1  vadă 
cavaler,  la  vremea  potrivită. 

-  Un  scutier.  Dădu  din  umeri.  Bine,  e  bine  şi  aşa,  dacă-i... 

-  De  asemenea,  dacă  sora  ta,  Arya,  se  va  întoarce  la  noi  în 
siguranţă,  am  convenit  ca  ea  să  se  mărite  cu  cel  mai  mic 
dintre  fiii  Lordului  Walder,  Elmar,  când  amândoi  vor  ajunge 
la  vârsta  potrivită. 

Robb  părea  surprins. 

-  Aryei  n-o  să-i  placă  asta  deloc. 

-  Iar  tu  te  vei  căsători  cu  una  dintre  fiicele  lui,  imediat  ce 
se  vor  sfârşi  luptele,  încheie  ea.  înălţimea  sa  a  consimţit  cu 
graţie  să-ţi  permită  s-o  alegi  pe  cea  pe  care  o  preferi.  Are 
câteva  despre  care  crede  că  ar  fi  potrivite  pentru  tine. 

Spre  meritul  lui,  Robb  nu  se  strâmbă. 

-  înţeleg. 

-  Eşti  de  acord? 

-  Pot  să  refuz? 

-  Nu,  dacă  vrei  să  traversezi. 

-  Consimt,  zise  Robb  solemn. 

Nu  i  se  păruse  niciodată  atât  de  bărbat  ca  în  acest 
moment.  Poate  că  băieţii  se  jucau  cu  săbiile,  dar  numai  un 
lord  putea  face  un  pact  de  căsătorie,  ştiind  ce  însemna  asta. 

Traversară  la  căderea  serii,  pe  când  cornul  lunii  se 
oglindea  în  apa  râului.  Dubla  coloană  de  oşteni  trecu  de 
poarta  geamănului  dinspre  răsărit  ca  un  şarpe  uriaş  de  oţel, 
pătrunzând  în  curte,  în  fortăreaţă,  pentru  a  continua  în  cel 
de-al  doilea  castel,  de  pe  malul  dinspre  apus. 

Catelyn  călărea  înaintea  şarpelui,  împreună  cu  fiul  şi 
unchiul  său,  Ser  Brynden,  şi  cu  Ser  Stevron  Frey.  în  urma 
lor  se  aflau  nouă  zecimi  din  cai  -  cavaleri,  lăncieri,  călăreţi 
liberi  şi  arcaşi  călare.  Le  trebuiră  câteva  ore  ca  să  facă 
traversarea. 

Mai  târziu,  Catelyn  îşi  va  aminti  bocănitul  nenumăratelor 
potcoave  pe  podul  de  lemn,  imaginea  Lordului  Walder  în 
litiera  sa  privindu-i  cum  trec,  licărirea  ochilor  care  îi 
urmăreau  din  lăcaşele  de  tragere  de  pe  ziduri,  pe  când 
străbăteau  Turnul  de  Apă. 

Cea  mai  mare  parte  a  armatei  din  nord,  suliţaşii,  arcaşii  şi 
masele  de  pedestraşi  înarmaţi  până  în  dinţi,  îşi  continuă 

marşul  spre  sud,  pentru  a  înfrunta  armata  lui  Lannister, 
care  venea  spre  nord  sub  comanda  Lordului  Tywin. 
La  bine  sau  la  rău,  fiul  său  aruncase  zarurile. 

-  Te  simţi  bine,  Snow?  întrebă  Lordul  Mormont, 
încruntându-se. 

-Bine,  croncăni  corbul  său,  bine. 

-  Da,  lordul  meu,  minţi  Jon...  de  parcă  ar  fi  fost  adevărat. 
Şi  dumneavoastră? 

Mormont  se  încruntă. 

-  Un  mort  a  încercat  să  mă  ucidă.  Cât  de  bine  ar  trebui  să 
mă  simt?  Se  scărpina  sub  bărbie.  Barba  sa  colilie, 
dezordonată,  i  se  pârlise  la  foc  şi  o  dăduse  jos.  Perii  deschişi 
ai  noilor  săi  favoriţi  îl  făceau  să  pară  mai  bătrân,  bănuitor  şi 
morocănos.  Tu  nu  arăţi  prea  bine.  Ce-ţi  face  mâna? 

-  Se  vindecă.  Jon  îşi  flexă  degetele  bandajate,  ca  să-i 
arate.  Se  arsese  mai  rău  decât  crezuse  aruncând  draperiile 
în  flăcări,  iar  mâna  sa  dreaptă  era  învelită  în  mătase  până  la 
cot.  în  momentul  acela  nu  simţise  nimic,  însă  durerile 
veniseră  după  aceea.  Pielea  îngălbenită  şi  crăpată  supura, 
iar  între  degete  îi  apăruseră  băşici  îngrozitoare,  mari  cât 
nişte  gândaci. 

-  Maester  spune  că-mi  vor  rămâne  cicatrici,  dar  altfel, 
mâna  va  fi  la  fel  ca  înainte. 

-  O  mână  cu  cicatrici  nu  înseamnă  nimic.  Pe  Zid  vei  purta 
mănuşi  destul  de  des. 

-  Cum  spuneţi,  lordul  meu. 

Pe  Jon  nu  gândul  la  cicatrici  îl  neliniştea.  Maester  Aemon 
îi  dăduse  lapte  de  mac,  dar  durerea  fusese  teribilă.  Prima 
dată  se  simţise  de  parcă  mâna  i-ar  fi  fost  tot  în  flăcări, 
arzând  şi  ziua  şi  noaptea.  Numai  prin  cufundarea  ei  în  vase 
cu  zăpadă  şi  gheaţă  mai  găsise  o  alinare.  Jon  mulţumea 
zeilor  că  nimeni,  în  afară  de  Nălucă,  nu-1  văzuse  cum  se 
încovriga  în  pat,  scâncind  de  durere.  Iar  când,  în  cele  din 
urmă,  reuşise  să  adoarmă,  visase,  iar  asta  fusese  chiar  mai 
rău.  în  vis,  cadavrul  cu  care  lupta  avea  ochii  albaştri, 
mâinile  negre  şi  chipul  tatălui  său,  dar  nu  îndrăznise  să-i 
spună  asta  lui  Mormont. 

-  Dywen  şi  Hake  s-au  întors  noaptea  trecută,  zise 
Bătrânul  Urs.  Nu  au  găsit  nici  o  urmă  de-a  unchiului  tău, 
nu  mai  mult  decât  alţii. 

-  Ştiu. 

Jon  se  târâse  spre  sala  de  mese  să  cineze  cu  prietenii  săi, 

iar  eşecul  cercetaşilor  era  singurul  lucru  de  care  vorbeau 
toţi. 

-  Ştii,  mormăi  Mormont.  Cum  se  face  că  toată  lumea  ştie 
totul  aici?  Nu  părea  să  aştepte  un  răspuns.  Se  pare  că  nu 
erau  decât  două  dintre....  acele  creaturi,  sau  ce-or  fi  fost  ele, 
nu  le  voi  spune  oameni.  Şi  mulţumesc  zeilor  pentru  asta. 
încă  una  şi...  ei  bine,  nu  suport  să  mă  gândesc  la  aşa  ceva. 
Deşi  vor  mai  fi.  O  simt  în  aceste  oase  bătrâne  ale  mele,  iar 
Maester  Aemon  este  de  acord.  Se  porneşte  vântul  rece.  Vara 
este  pe  sfârşite,  iar  iarna  ce  vine  este  una  cum  lumea  asta  n- 
a  mai  văzut  niciodată. 

Vine  iarna.  Cuvintele  Casei  Stark  nu  răsunaseră  niciodată 
atât  de  lugubru  sau  ameninţător  pentru  Jon,  aşa  cum  se 
întâmpla  acum. 

-  Lordul  meu,  făcu  el  ezitând,  se  mai  spune  că  a  sosit  o 
pasăre  noaptea  trecută. 

-  A  sosit.  Ce-i  cu  asta? 

-  Sperasem  să  fie  o  veste  despre  tatăl  meu. 

-  Tatăl,  îl  batjocori  bătrânul  corb,  dând  din  cap  pe  când  se 
mişca  pe  umărul  lui  Mormont.  Tatăl 

Lordul  Comandant  se  întinse  să-i  închidă  clonţul,  însă 
corbul  se  săltă  pe  capul  său,  fluturând  din  aripi,  şi  zbură 
pentru  a  se  aşeza  deasupra  unei  ferestre. 

-  Necazuri  şi  gălăgie,  mormăi  Mormont.  Numai  pentru 
asta  sunt  buni  corbii  ăştia.  De  ce  oi  fi  acceptat  pasărea  asta 
pestilenţială...  Dacă  ar  fi  fost  veşti  despre  Lordul  Eddard, 
crezi  că  n-aş  fi  trimis  după  tine?  Bastard  sau  nu,  eşti  sânge 
din  sângele  lui.  Mesajul  era  despre  Ser  Barristan  Selmy.  Se 
pare  că  a  fost  înlocuit  la  comanda  Gărzii  Regelui.  Locul  lui  i 
l-au  dat  acelui  câine  negru,  Clegane,  iar  acum  Selmy  este 
căutat  pentru  trădare.  Smintiţii  au  trimis  străjeri  să-1  prindă, 
însă  el  a  doborât  doi  dintre  ei  şi  a  scăpat.  Mormont  pufni, 
nelăsând  nici  un  dubiu  despre  părerea  lui  cu  privire  la  cei 
care  trimiseseră  mantiile  aurii  împotriva  unui  cavaler  atât  de 
renumit  precum  Barristan  cel  Aprig.  Prin  păduri  avem 
umbre  albe,  morţi  neliniştiţi  bântuie  prin  încăperile  noastre, 
iar  un  băiat  şade  pe  Tronul  de  Fier,  zise  el  dezgustat. 

Corbul  hohoti  strident.  Băiat,  băiat,  băiat. 

Ser  Barristan  fusese  una  dintre  marile  speranţe  ale 
Bătrânului  Urs,  îşi  aminti  Jon;  iar  dacă  şi  asta  se  dusese,  ce 
şanse  mai  existau  ca  scrisoarea  lui  Mormont  să  ajungă  unde 

trebuia?  îşi  strânse  palma  pumn.  Durerea  îi  străbătu 
degetele  arse. 

-  Iar  cu  surorile  mele  ce-i? 

-  Mesajul  nu  spune  nimic  despre  Lordul  Eddard  sau 
despre  fete.  Dădu  iritat  din  umeri.  Poate  că  nici  nu  au  primit 
scrisoarea  mea.  Aemon  a  trimis  două  copii,  cu  cele  mai  bune 
dintre  păsările  sale,  dar  cine  ar  putea  şti?  Mai  mult  ca  sigur, 
Pycelle  nu  s-a  coborât  până  acolo  încât  să  răspundă.  N-ar  fi 
pentru  prima  oară,  nici  pentru  ultima.  Mă  tem  că  trebuie  să 
nu  contăm  pe  Debarcaderul  Regelui.  Ei  ne  spun  doar  ce  vor 
ei  să  ştim,  iar  asta  este  destul  de  puţin. 

Iar  tu-mi  spui  doar  ce  vrei  tu  să  ştiu,  iar  asta-i  şi  mai  puţin, 
se  gândi  Jon  nemulţumit.  Fratele  său,  Robb,  chemase 
steagurile  şi  plecase  spre  sud  la  război;  totuşi,  nici  o  vorbă 
despre  asta  nu  ajunsese  până  la  el...  Noroc  cu  Samwell 
Tarly,  care  citise  scrisoarea  lui  Aemon  şi-i  dezvăluise 
conţinutul  şi  lui  Jon  în  noaptea  aceea,  în  cel  mai  mare 
secret,  spunând  tot  timpul  că  n-ar  trebui  să  vorbească 
despre  asta.  Fără  nici  o  îndoială  că  îşi  închipuiau  că  războiul 
fratelui  său  nu-1  privea.  Asta  îl  deranja  mai  mult  decât  ar  fi 
putut  spune.  Robb  se  afla  în  marş,  iar  el  nu.  Indiferent  cât 
de  des  îşi  spunea  că  locul  său  era  aici,  cu  fraţii  săi  de  pe  Zid, 
încă  se  simţea  ca  un  laş. 

-  Porumb,  ţipă  corbul.  Porumb,  porumb. 

-  Oh,  lasă  gălăgia,  îi  spuse  Bătrânul  Urs.  Snow,  cât  de 
repede  spune  Maester  Aemon  că  ţi-ai  putea  folosi  din  nou 
mâna? 

-  Curând,  răspunse  Jon. 

-  Bine.  Lordul  Mormont  puse  pe  masa  dintre  ei  o  sabie 
mare,  cu  o  teacă  din  metal  negru,  cu  benzi  de  argint.  Poftim. 
Atunci,  să  fii  pregătit  pentru  asta. 

Corbul  bătu  din  aripi  şi  ateriza  pe  masă,  ţopăind  spre 
sabie  cu  capul  întins,  curios.  Jon  ezită.  Nu  avea  idee  ce 
însemna  asta. 

-  Lordul  meu? 

-  Focul  a  topit  argintul  de  pe  măciulie  şi  a  ars  garda  şi 
mânerul.  Ei  bine,  pielea  e  uscată  şi  lemnul  vechi,  la  ce  să  te 
fi  aşteptat?  Acum  lama...  ar  trebui  un  foc  de  câteva  sute  de 
ori  mai  puternic  ca  să  topeşti  lama.  Mormont  azvârli  teaca  pe 
scândurile  de  stejar.  Restul  l-am  făcut  ca  nou.  Ia-o. 

-Ia-o,  repetă  corbul,  curăţându-şi  penele.  Ia-o,  ia-o. 

Stânjenit,  Jon  luă  sabia  în  mâna.  în  mâna  stângă; 
dreapta,  bandajată,  era  încă  prea  rănită  şi  nesigură.  Cu 
grijă,  o  scoase  din  teacă  şi  o  ridică  la  nivelul  ochilor. 

Măciulia  mânerului  era  din  piatră  deschisă  la  culoare, 
îngreunată  cu  plumb,  ca  să  echilibreze  lama  lungă.  Fusese 
sculptată  în  forma  unui  cap  de  lup  cu  colţii  rânjiţi,  cu  pietre 
de  granat  în  loc  de  ochi.  Mânerul  era  acoperit  cu  piele 
netăbăcită,  moale  şi  neagră,  dar  nepătată  încă  de 
transpiraţie  sau  sânge.  Lama  însăşi  era  cu  jumătate  de  cot 
mai  lungă  decât  cele  cu  care  era  el  obişnuit,  ascuţită  în  aşa 
fel  încât  să  străpungă  la  fel  de  bine  pe  cât  să  taie,  cu  trei 
şanţuri  adânc  săpate  în  metal.  Dacă  Gheaţă  era  cu  adevărat 
o  sabie  pentru  ambele  mâini,  aceasta  era  pentru  o  mână  şi 
jumătate,  numită  uneori  „sabie  bastardă".  Totuşi,  sabia  cu 
cap  de  lup  părea  de  fapt  mai  uşoară  decât  cele  pe  care  le 
mânuise  până  acum.  Când  o  întoarse  într-o  parte,  putu 
vedea  unduirile  în  oţelul  negru,  acolo  unde  metalul  fusese 
pliat  de  repetate  ori. 

-  Acesta-i  oţel  Valyrian,  lordul  meu,  spuse  el  minunându- 

se. 

Tatăl  său  îl  lăsase  de  multe  ori  să  mânuiască  Gheaţa;  ştia 
cum  trebuia  să  arate  şi  să  se  simtă. 

-  Aşa  este,  îi  răspunse  Bătrânul  Urs.  A  fost  sabia  tatălui 
meu  şi,  mai  înainte,  a  tatălui  său.  Mormonţii  au  purtat-o 
timp  de  cinci  veacuri.  Am  folosit-o  şi  eu  la  timpul  meu  şi  i- 
am  dat-o  fiului  meu,  când  m-am  îmbrăcat  în  negru. 

îmi  oferă  sabia  fiului  său!  Lui  Jon  nu-i  venea  să  creadă. 
Sabia  era  excelent  echilibrată.  Tăişurile  luceau  uşor,  de 
parcă  ar  fi  sărutat  lumina. 

-  Fiul  dumneavoastră. . . 

-  Fiul  meu  a  adus  dezonoare  Casei  Mormont,  dar  cel  puţin 
a  avut  bunul-simţ  să  lase  sabia  în  urmă,  când  a  fugit.  Sora 
mea  mi-a  dat-o  spre  păstrare,  însă  vederea  ei  îmi  aminteşte 
de  ruşinea  făcută  de  Jorah,  aşa  că  am  pus-o  deoparte  şi  nu 
m-am  mai  gândit  la  ea  decât  atunci  când  am  găsit-o  în 
cenuşa  camerei  mele  de  dormit.  Măciulia  originală  era  un 
cap  de  urs  din  argint,  tocită.  Pentru  tine,  m-am  gândit  că  un 
lup  alb  ar  fi  mai  potrivit.  Unul  dintre  constructorii  noştri  este 
un  cioplitor  în  piatră  destul  de  bun. 

Când  Jon  fusese  de  vârsta  lui  Bran,  visase  să  facă  fapte 
mari,  aşa  cum  visau  întotdeauna  băieţii.  Detaliile  faptelor 

sale  vitejeşti  se  schimbau  cu  fiecare  vis,  dar  adesea  îşi 
imagina  cum  salva  el  viaţa  tatălui  său.  După  aceea,  Lordul 
Eddard  declara  că  Jon  se  dovedise  a  fi  un  adevărat  Stark  şi  îi 
punea  Gheaţa  în  mână.  Chiar  şi  atunci  ştia  că  nu  era  decât 
o  fantezie  copilărească,  nici  un  bastard  nu  ar  fi  putut  aspira 
să  mânuiască  sabia  tatălui  său.  Acum  chiar  şi  numai 
amintirea  îl  umplea  de  jenă.  Ce  fel  de  om  ar  fura  dreptul  prin 
naştere  al  propriului  său  frate?  Nu  am  nici  un  drept  la  asta, 
se  gândea,  şi  nici  la  Gheaţă.  Îşi  strânse  degetele  arse,  simţind 
durerea  pulsând  adânc  sub  piele. 

-  Lordul  meu,  mă  onoraţi,  însă... 

-  Scuteşte-mă  de  însă  ăsta  al  tău,  băiete,  îl  întrerupse 
Lordul  Mormont.  Nu  aş  fi  acum  aici  dacă  nu  ai  fi  intervenit 
tu  şi  fiara  aia  a  ta.  Te-ai  luptat  cu  vitejie...  şi,  mai  mult  decât 
atât,  ai  gândit  repede.  Foc!  Da,  blestemat  să  fie.  Ar  fi  trebuit 
să  ştim.  Ar  fi  trebuit  să  ne  fi  amintit.  Noaptea  cea  Lungă  a 
venit  şi  mai  înainte.  Oh,  opt  mii  de  ani  e  ceva  vreme,  e  clar... 
Totuşi,  dacă  Rondul  de  Noapte  nu-şi  aminteşte,  atunci  cine 
s-o  facă? 

-  Cine  s-o  facă?  intona  vorbăreţul  corb.  Cine  s-o  facă? 

Se  adeverise,  zeii  ascultaseră  rugăciunile  lui  Jon  în 
noaptea  aceea;  focul  aprinsese  hainele  mortului  şi-1 
consumase  de  parcă  însăşi  carnea  lui  era  din  ceară,  iar 
oasele  din  lemn  bătrân  şi  uscat.  Jon  nu  trebuia  decât  să 
închidă  ochii  ca  să  vadă  creatura  clătinându-se  prin  seră, 
izbindu-se  de  mobilier  şi  căzând  pradă  flăcărilor,  însă  faţa  îl 
obseda  cel  mai  tare:  înconjurată  de  un  nimb  de  foc,  cu  părul 
arzând  ca  paiele,  carnea  moartă  se  topea,  curgând  de  pe 
craniu  pentru  a  dezvălui  lucirea  osului  de  dedesubt. 

Indiferent  ce  forţă  demonică  îl  animase  pe  Othor,  ea 
fusese  pusă  pe  fugă  de  flăcări;  arătarea  chircită  găsită  prin 
cenuşă  nu  mai  era  decât  carne  arsă  şi  oase  carbonizate. 
Totuşi,  în  coşmarul  său  o  înfrunta  din  nou...  dar  de  data 
asta  hoitul  în  flăcări  avea  trăsăturile  Lordului  Eddard.  Era 
pielea  tatălui  său  cea  care  crăpa  şi  se  înnegrea,  iar  din  ochii 
lui  curgea  un  lichid  precum  lacrimile  gelatinoase.  Jon  nu 
înţelegea  de  ce  se  întâmpla  asta  sau  ce  însemna,  dar  îl 
înspăimânta  mai  mult  decât  ar  fi  putut  spune. 

-  O  sabie  este  o  răsplată  mică  pentru  o  viaţă  salvată, 
încheie  Mormont.  Ia-o,  nu  mai  vreau  să  aud  de  ea,  s-a 
înţeles? 

-  Da,  lordul  meu. 

Pielea  moale  se  curba  sub  degetele  lui  Jon,  de  parcă  sabia 
se  modela  deja  pentru  mâinile  lui.  Ştia  că  ar  fi  trebuit  să  se 
simtă  onorat,  şi  era,  dar... 

El  nu-i  tatăl  meu.  Gândul  ţâşni  nestăvilit  în  mintea  lui  Jon. 
Lordul  Eddard  Stark  este  tatăl  meu.  Nu  am  să-l  uit  niciodată, 
indiferent  câte  săbii  îmi  vor  dărui.  Totuşi,  nu  putea  să-i 
spună  Lordului  Mormont  că  visa  la  sabia  altui  bărbat. 

-  Şi  nu  vreau  nici  un  fel  de  accese  de  recunoştinţă,  zise 
Mormont,  aşa  că  mulţumeşte-mi  fără  să-mi  mulţumeşti. 
Cinsteşte  oţelul  prin  faptele  tale,  nu  prin  cuvinte. 

Jon  dădu  din  cap. 

-  Are  un  nume,  lordul  meu? 

-  A  avut  cândva.  I  se  spunea  Gheară  Lungă. 

-  Gheară,  croncăni  corbul.  Gheară. 

-  Gheară  Lungă  este  un  nume  potrivit.  Jon  încercă  o 
lovitură.  Era  însă  neîndemânatic  şi  nesigur  cu  mâna  stângă, 
dar  chiar  şi  aşa,  oţelul  părea  că  zboară  prin  aer,  de  parcă  ar 
fi  avut  o  voinţă  proprie.  Lupii  au  şi  ei  gheare,  la  fel  ca  ursii. 

Bătrânului  Urs  păru  să-i  placă  asta. 

-  Presupun  că  au.  Cred  că  ai  vrea  să  porţi  sabia  asta  peste 
umăr,  după  cum  îmi  închipui.  E  prea  lungă  pentru  şold,  cel 
puţin  până  când  mai  creşti  puţin.  Şi  va  trebui  să  exersezi 
loviturile  cu  două  mâini.  Ser  Endrew  îţi  poate  arăta  unele 
mişcări,  după  ce  ţi  se  vindecă  arsurile. 

-  Ser  Endrew?  Jon  nu  cunoştea  numele. 

-  Ser  Endrew  Tarth,  un  om  de  treabă.  Vine  de  la  Turnul 
Umbrei  să-şi  preia  îndatoririle  de  instructor.  Ser  Alliser 
Thorne  a  plecat  ieri-dimineaţă  pentru  Rondul  de  Est  la  Mare. 

Jon  coborî  sabia. 

-  De  ce?  întrebă  el  prosteşte. 
Mormont  pufni. 

-  Pentru  că  eu  l-am  trimis  acolo,  ce  credeai?  Duce  mâna 
pe  care  Nălucă  al  tău  a  smuls-o  de  la  încheietura  lui  Jafer 
Flowers.  I-am  poruncit  să  ia  o  corabie  spre  Debarcaderul 
Regelui  şi  să  o  lase  în  faţa  băiatului-rege.  Asta  ar  trebui  să-i 
atragă  atenţia  tânărului  Joffrey,  cred  eu...  Iar  Ser  Alliser  este 
cavaler,  nobil,  uns,  are  prieteni  vechi  la  curte,  e  mult  mai 
greu  de  ignorat  decât  o  cioară. 

-  Cioară. 

Lui  Jon  i  se  păru  că,  de  data  asta,  corbul  fusese  uşor 

indignat. 

-  De  asemenea,  urmă  Lordul  Comandant  ignorând 
protestele  păsării,  asta  aşază  o  mie  de  leghe  între  el  şi  tine, 
fără  să  pară  o  pedeapsă.  îşi  îndreptă  un  deget  spre  faţa  lui 
Jon.  Şi  nu  cumva  să  te  gândeşti  că  sunt  de  acord  cu  prostiile 
alea  din  sala  de  mese.  Vitejia  e  în  mare  parte  nebunească, 
dar  tu  nu  mai  eşti  un  copilandru,  indiferent  câţi  ani  ai  avea. 
Ceea  ce  ai  aici  este  o  sabie  pentru  un  bărbat  şi  numai  un 
bărbat  o  va  putea  mânui.  Mă  aştept  să  te  porţi  adecvat,  de 
acum  înainte. 

-  Da,  lordul  meu.  Jon  băgă  sabia  înapoi  în  teacă.  Chiar 
dacă  nu  era  sabia  pe  care  şi-ar  fi  dorit-o,  rămânea  un  dar  de 
preţ,  iar  faptul  că  fusese  scutit  de  prezenţa  rea  a  lui  Alliser 
Thorne  era  chiar  mai  de  apreciat. 

Bătrânul  Urs  se  scarpină  în  bărbie. 

-  Uitasem  cât  de  mult  te  roade  o  barbă  nouă,  spuse  el.  Ei 
bine,  aici  n-ai  cum  să  mă  ajuţi.  Mâna  ta  s-a  vindecat 
suficient  încât  să-ţi  reiei  îndatoririle? 

-  Da,  lordul  meu. 

-  Bine.  Noaptea  va  fi  rece,  iar  eu  vreau  vin  fiert  şi 
condimentat.  Găseşte-mi  o  carafă  de  vin  roşu,  nu  prea 
aspru,  şi  vezi  să  nu  te  zgârceşti  cu  mirodeniile.  Mai  spune-i 
lui  Hobb  că,  dacă- mi  trimite  iarăşi  carne  fiartă  de  oaie,  am 
să-1  fieb  eu  pe  ei  Ultima  halcă  era  cenuşie.  Nici  măcar 
pasărea  n-a  vrut  să  se  atingă  de  ea.  Mângâie  cu  degetul 
capul  corbului,  iar  acesta  scoase  un  cârâit  mulţumit.  Acum 
ieşi.  Am  de  lucru. 

Străjerii  îi  zâmbiră  din  nişele  lor  când  o  luă  în  jos  pe 
treptele  în  spirală,  ducând  sabia  cu  mâna  validă. 

-  Frumos  oţel,  spuse  unul  dintre  ei. 

-  îl  meriţi,  Snow,  adăugă  celălalt. 

Jon  se  strădui  să  le  zâmbească  şi  el,  însă  nu  puse  nici  un 
dram  de  simţire.  Ştia  că  ar  trebui  să  fie  mulţumit,  dar  nu  se 
simţea  aşa.  îl  durea  mâna,  iar  gustul  mâniei  îi  stăruia  în 
gură,  deşi  n-ar  fi  putut  spune  pe  cine  sau  pe  ce  era  mânios. 

O  jumătate  de  duzină  dintre  prietenii  săi  îl  pândeau  afară 
când  ieşi  din  Turnul  Regelui,  unde  îşi  stabilise  acum 
reşedinţa  Lordul  Comandant  Mormont.  Agăţaseră  o  ţintă  pe 
una  din  uşile  grânarului,  ca  să-şi  verifice  îndemânarea  ca 
arcaşi,  dar  el  ştia  că-1  pândeau  pe  el.  Nici  nu  ieşise  bine,  că 
Pyp  îl  strigă. 

-  Ei,  vino  aici,  să  ne  uităm  şi  noi! 

-  La  ce?  zise  Jon. 

Broscoiul  se  strecură  mai  aproape. 

-  La  obrajii  tăi  rozalii,  la  ce  altceva? 

-  La  sabie,  declară  Grenn.  Vrem  să  vedem  sabia.  Jon  îi 
pironi  cu  o  privire  acuzatoare. 

-  Deci  ştiaţi.  Pyp  rânji. 

-  Nu  suntem  toţi  aşa  de  proşti  ca  Grenn. 

-  Chiar  aşa,  insistă  Grenn.  Sunteţi  şi  mai  proşti.  Halder 
înălţă  încurcat  din  umăr. 

-  L-am  ajutat  pe  Pate  să  cioplească  piatra  pentru 
măciulie,  zise  constructorul,  iar  prietenul  tău,  Sam,  a  adus 
granatele  din  Oraşul  Cârtiţei. 

-  Am  ştiut  chiar  înainte  de  asta,  zise  Grenn.  Rudge  îl  ajuta 
pe  Donai  Noye  la  forjă.  Era  acolo  când  Bătrânul  Urs  i-a  adus 
fierul  pălit  de  foc. 

-  Sabia,  insistă  Matt.  Ceilalţi  începură  să  intoneze: 

-  Sabia,  sabia. 

Jon  trase  Gheara  Lungă  din  teacă  şi  le-o  arătă,  întorcând- 
o  pe  toate  părţile  ca  s-o  poată  admira.  Lama  lucea  în  lumina 
palidă  a  soarelui,  întunecată  şi  mortală. 

-  Oţel  Valyrian,  declară  el  solemn,  încercând  să  pară  pe 
cât  de  bucuros  şi  de  mândru  s-ar  fi  cuvenit  să  se  simtă. 

-  Am  auzit  de  un  om  care  avea  un  brici  făcut  din  oţel 
Valyrian,  spuse  Broscoiul.  Şi-a  tăiat  capul  încercând  să  se 
radă. 

Pyp  rânji. 

-  Rondul  de  Noapte  are  o  mie  de  ani,  spuse  el,  dar  pun 
prinsoare  că  Lordul  Snow  este  primul  frate  care  a  fost  onorat 
pentru  că  a  dat  foc  Turnului  Lordului  Comandant. 

Ceilalţi  izbucniră  în  râs,  ba  chiar  şi  Jon  reuşi  să 
zâmbească.  Focul  pe  care-1  pornise  nu  arsese  formidabilul 
turn  de  piatră,  însă  pârjolise  complet  interiorul  ultimelor 
două  etaje,  acolo  unde  fuseseră  încăperile  Bătrânului  Urs. 
Nimănui  nu  părea  să-i  pese  de  asta  prea  mult,  din  moment 
ce  mistuise  şi  hoitul  ucigaş  al  lui  Othor. 

Şi  cealaltă  arătare  fără  o  mână,  care  fusese  cândva 
cercetaşul  Jafer  Flowers,  fusese  distrusă,  tăiată  în  bucăţi  de 
zeci  de  săbii...  dar  nu  înainte  de  a-i  fi  hăcuit  pe  Ser  Jaremy 
Rykker  şi  pe  alţi  patru  oameni.  Ser  Jaremy  terminase  treaba 
retezându-i     capul,     însă     murise     şi     el     când  hoitul 

descăpăţânat    îi    smulsese    pumnalul    din    teacă    şi  i4 
împlântase  în  vintre.  Puterea  şi  curajul  nu  contau  prea  mult 
împotriva  unor  duşmani  care  nu  cădeau,  pentru  că  erau  deja 
morţi;  chiar  şi  armele  şi  armurile  ofereau  o  slabă  protecţie. 
Gândul  întunecat  îi  tulbură  lui  Jon  moralul  fragil. 

-  Trebuie  să  dau  de  Hobb  pentru  cina  Bătrânului  Urs, 
anunţă  el  brusc,  băgând  Gheara  Lungă  înapoi  în  teaca  ei. 

Prietenii  îi  voiau  binele,  însă  ei  nu  înţelegeau.  într-adevăr, 
nu  era  vina  lor;  ei  nu-1  înfruntaseră  pe  Othor,  nu  văzuseră 
lucirea  palidă  a  ochilor  acelora  morţi,  nu  simţiseră  răceala 
acelor  degete  negre,  moarte.  Nici  nu  ştiau  de  luptele  din 
teritoriile  de  lângă  râu.  Cum  ar  fi  putut  spera  să  priceapă? 
Se  desprinse  de  ei  brusc  şi  plecă,  mohorât.  Pyp  îl  strigă,  însă 
Jon  nu-i  mai  dădu  atenţie. 

îl  mutaseră  în  vechea  lui  chilie  din  părăginitul  Turn  al  lui 
Hardin  după  incendiu,  şi  acolo  se  întoarse.  Nălucă  era 
încovrigat,  adormit  lângă  uşă,  dar  îşi  înălţă  capul  la  auzul 
cizmelor  lui  Jon.  Ochii  roşii  ai  lupului  străvechi  erau  mai 
întunecaţi  decât  granatele  şi  mai  înţelepţi  decât  ai  oamenilor. 
Jon  îngenunche,  îl  scarpină  între  urechi  şi-i  arătă  măciulia 
săbiei. 

-  Uite,  eşti  tu. 

Nălucă  îşi  amuşină  reproducerea  din  piatră  şi  încercă  s-o 
lingă. 

-  Tu  eşti  cel  care  merită  onorurile,  îi  spuse  el  lupului... 

Şi,  dintr-odată,  îşi  aminti  cum  îl  găsise  în  zăpada  aceea 
târzie,  de  vară.  Călăriseră  cu  ceilalţi  pui,  însă  Jon  auzise  un 
zgomot  şi  se  întorsese  şi-1  văzuse  acolo,  cu  blana  albă, 
aproape  invizibil,  printre  troiene.  Era  singur,  singurel,  se 
gândi  el,  despărţit  de  ceilalţi.  Era  altfel  decât  ei  şi  l-au  gonit. 

-  Jon? 

Privi  în  sus.  Samwell  Tarly  stătea  bâţâindu-se  nervos  pe 
picioare.  Avea  obrajii  roşii  şi  era  înfofolit  în  mantia  grea,  de 
blană,  care-1  făcea  să  pară  gata  pentru  intrarea  în  hibernare. 

-  Sam.  Jon  se  ridică.  Ce-i?  Vrei  să  vezi  sabia? 

Dacă  ceilalţi  aflaseră,  fără  nici  o  îndoială  că  aflase  şi  Sam. 
Băiatul  gras  clătină  din  cap. 

-  Am  fost  cândva  moştenitorul  săbiei  tatălui  meu,  spuse  el 
cu  tristeţe.  Inimă  Frântă.  Lordul  Randyll  m-a  lăsat  s-o  ţin  de 
câteva  ori,  însă  m-a  speriat  întotdeauna.  Era  din  oţel 
Valyrian,  frumoasă,  dar  atât  de  ascuţită  încât  mi-era  teamă 

că  aş  fi  putut  răni  pe  vreuna  dintre  surorile  mele.  Acum  o  va 
avea  Dickon.  îşi  şterse  pe  mantie  mâinile  transpirate.  Eu... 
ăăă...  Maester  Aemon  vrea  să  te  vadă. 

Nu  mai  avea  timp  să-şi  schimbe  bandajele.  Se  încruntă 
bănuitor. 

-  De  ce?  întrebă  el.  Sam  îl  privi  jalnic.  Şi  ăsta  era  un 
răspuns.  I-ai  spus,  nu-i  aşa?  replică  Jon  înfuriat.  I-ai  spus 
că  mi-ai  spus. 

-  Eu...  el...  Jon,  nu  am  vrut...  m-a  întrebat...  vreau  să 
spun,  cred  că  ştia,  vede  lucruri  pe  care  nimeni  altcineva  nu 
le  vede... 

-  Este  orb,  îi  reaminti  Jon  tăios,  dezgustat.  Nimeresc 
drumul  şi  sigur. 

îl  lăsă  pe  Sam  acolo,  cu  gura  căscată  şi  zgribulit.  îl  găsi  pe 
Maester  Aemon  în  grădină,  hrănind  corbii.  Clydas  era  cu  el, 
cărând  o  găleată  cu  carne  mărunţită,  pe  când  treceau  de  la  o 
colivie  la  alta. 

-  Sam  mi-a  spus  că  m-aţi  căutat.  Maester  dădu  din  cap. 

-  într-adevăr.  Clydas,  dă-i  lui  Jon  găleata.  Poate  că  va  fi 
atât  de  bun  încât  să  mă  ajute.  Fratele  gheboşat,  cu  ochi  roz, 
îi  întinse  lui  Jon  găleata  şi  se  grăbi  să  coboare  scara.  Azvârle 
carnea  în  cuşti,  îl  instrui  Aemon.  Păsările  vor  face  restul. 

Jon  trecu  găleata  în  mâna  dreaptă  şi  aruncă  cu  stânga 
bucăţile  însângerate.  Corbii  începură  să  croncăne  zgomotos 
şi  să  zboare  spre  gratii,  lovind  metalul  cu  aripile  lor  negre  ca 
noaptea.  Carnea  fusese  tăiată  în  bucăţi  nu  mai  mari  decât 
încheietura  unui  deget.  îşi  umplu  pumnul  şi  aruncă  în  cuşcă 
bucăţile  de  carne  crudă,  iar  croncănitul  şi  foiala  crescură  în 
intensitate.  începură  să  zboare  pene  când  două  dintre 
păsările  mai  mari  se  încăierară  pentru  aceeaşi  bucată  de 
carne.  Repede,  Jon  înşfacă  încă  un  pumn  de  carne  şi-1 
aruncă  după  primul. 

-  Corbului  Lordului  Mormont  îi  plac  fructele  şi  porumbul. 

-  Este  o  pasăre  deosebită,  zise  Maester.  Majoritatea 
corbilor  mănâncă  grăunţe,  însă  ei  preferă  carnea.  îi  face 
puternici  şi  mă  tem  că  rămân  ahtiaţi  după  gustul  sângelui. 
Prin  asta,  sunt  la  fel  ca  oamenii...  Şi  la  fel  ca  oamenii,  nici 
corbii  nu  sunt  toţi  la  fel. 

Jon  nu  avea  nimic  de  spus  despre  asta.  Azvârli  carnea, 
întrebându-se  de  ce  fusese  chemat.  Fără  îndoială,  bătrânul  îi 
va  spune  la  momentul  potrivit.  Maester  Aemon  nu  era  un  om 

pe  care  îl  puteai  zori. 

-  Porumbeii  pot  fi  şi  ei  antrenaţi  să  ducă  mesaje,  continuă 
Maester,  deşi  corbul  este  un  zburător  mai  puternic,  mult  mai 
deştept,  mai  capabil  să  se  apere  de  şoimi...  Totuşi,  corbii 
sunt  negri,  se  înfruptă  din  morţi,  aşa  că  unii  dintre  oamenii 
mai  cucernici  îi  evită.  Baelor  şi  Binecuvântatul  au  încercat 
să  înlocuiască  corbii  cu  porumbei,  ştiai?  Maester  îşi  întoarse 
ochii  săi  albi  spre  Jon,  zâmbind.  Rondul  de  Noapte  preferă 
corbii. 

Degetele  lui  Jon  erau  afundate  în  găleată,  iar  sângele  îi 
ajunsese  până  la  încheietura  mâinii. 

-  Dywen  zice  că  barbarii  ne  spun  ciori,  comentă  el 
nesigur. 

-  Cioara  este  verişoara  săracă  a  corbului.  Amândoi  sunt 
cerşetori  în  negru,  detestaţi  şi  neînţeleşi. 

Jon  ar  fi  vrut  să  înţeleagă  despre  ce  vorbeau  acum,  şi  de 
ce.  Ce-i  păsa  lui  de  corbi  şi  de  ciori?  Dacă  bătrânul  avea  ceva 
să-i  spună,  de  ce  n-o  făcea? 

-  Jon,  te-ai  întrebat  vreodată  de  ce  bărbaţii  din  Rondul  de 
Noapte  nu-şi  iau  soţii  şi  nu  zămislesc  copii?  întrebă  Maester 
Aemon. 

El  dădu  din  umeri. 
-Nu. 

împrăştie  mai  multă  carne.  Degetele  mâinii  sale  stângi 
erau  lipicioase  de  sânge,  iar  dreapta  îl  durea  din  cauza 
greutăţii  găleţii. 

-  Ca  să  nu  iubească,  răspunse  bătrânul,  pentru  că 
dragostea  este  pieirea  onoarei,  moartea  datoriei. 

Asta  nu  i  se  părea  a  fi  ceva  corect,  dar  nu  spuse  nimic. 
Maester  avea  o  sută  de  ani  şi  era  înalt  ofiţer  al  Rondului  de 
Noapte;  nu  se  cuvenea  să-1  contrazică.  Bătrânul  păru  să-i 
simtă  îndoielile. 

-  Spune-mi,  Jon,  dacă  va  veni  ziua  când  tatăl  tău,  lordul, 
va  trebui  să  aleagă  între  onoare  pe  de  o  parte,  şi  cei  pe  care-i 
iubeşte,  pe  de  alta,  ce  ar  face? 

Jon  ezită.  Ar  fi  vrut  să  spună  că  Lordul  Eddard  nu  se  va 
dezonora  niciodată,  nici  chiar  pentru  dragoste;  totuşi,  o  voce 
subţire  şi  vicleană  dinlăuntrul  său  şopti:  A  zămislit  un 
bastard,  unde  este  onoarea  în  asta?  Iar  în  ceea  ce  o  priveşte 
pe  mama  ta,  nici  măcar  nu-i  pomeneşte  numele. 

-  Ar  face  ceea  ce-i  corect,  spuse  el  apăsat,  ca  să-şi 

mascheze  ezitarea.  Indiferent  de  consecinţe. 

-  Atunci  înseamnă  că  Lordul  Eddard  este  un  bărbat 
deosebit.  Cei  mai  mulţi  dintre  noi  nu  suntem  atât  de 
puternici.  Ce  înseamnă  onoarea  în  comparaţie  cu  dragostea 
unei  femei?  Ce  înseamnă  datoria  în  comparaţie  cu 
simţământul  pe  care  ţi-1  dă  fiul  nou-născut  din  braţele  tale... 
ori  amintirea  zâmbetului  fratelui  tău?  Vorbe-n  vânt.  Vorbe-n 
vânt.  Suntem  doar  oameni,  zeii  ne-au  conceput  pentru 
dragoste.  Aici  rezidă  marea  noastră  glorie  şi  marea  noastră 
tragedie.  Bărbaţii  care  au  înfiinţat  Rondul  de  Noapte  ştiau  că 
numai  curajul  lor  apăra  regatul  de  bezna  dinspre  nord.  Ştiau 
că  nu  trebuia  să-şi  fărâmiţeze  loialităţile  ca  să  nu-şi 
slăbească  hotărârea.  Aşa  că  au  jurat  că  nu  vor  avea  soţie 
sau  copii.  însă  fraţi  aveau,  şi  surori.  Mame  care-i  născuseră, 
taţi  care  le  dăduseră  nume.  Proveneau  din  sute  de  regate 
aflate  în  conflict  şi  ştiau  că  vremurile  se  schimbau,  dar  nu  şi 
bărbaţii.  Aşa  că  au  jurat  că  Rondul  de  Noapte  nu  va  lua 
parte  la  nici  o  bătălie  dintre  regatele  pe  care  le  apăra.  Şi-au 
ţinut  cuvântul  dat.  Când  Aegon  1-a  ucis  pe  Harren  cel  Negru 
şi  i-a  luat  regatul,  fratele  lui  Harren  era  Lordul  Comandant 
pe  Zid,  cu  zece  mii  de  oameni  la  îndemână.  Dar  nu  a  plecat 
la  luptă.  în  zilele  când  cele  Şapte  Regate  erau  şapte  regate, 
nu  a  trecut  nici  o  generaţie  fără  ca  trei  sau  patru  dintre  ele 
să  nu  se  lupte.  Rondul  nu  a  luat  parte.  Când  Andalii  au 
traversat  marea  îngustă  şi  au  năvălit  peste  regatele  Primilor 
Oameni,  fiii  regilor  căzuţi  şi-au  respectat  jurământul  şi  au 
rămas  la  posturi.  Aşa  a  fost  dintotdeauna,  ani  fără  număr. 
Acesta-i  preţul  onoarei.  Un  laş  poate  fi  la  fel  de  curajos  ca 
oricare  alt  bărbat,  atunci  când  nu  are  de  ce  se  teme.  Iar  noi 
ne  vom  face  cu  toţii  datoria,  cât  timp  nu  ne  costă  nimic.  Ce 
uşor  pare  astfel  să  păşeşti  pe  cărarea  onoarei.  Totuşi,  mai 
devreme  sau  mai  târziu,  în  viaţa  fiecărui  bărbat  vine  o  zi 
când  nu  mai  este  uşor,  o  zi  când  trebuie  să  aleagă. 

O  parte  dintre  corbi  încă  mai  mâncau,  bucăţi  lungi  de 
carne  aţoasă  atârnând  din  ciocurile  lor.  Restul  păreau  că-1 
priveau.  Jon  putea  simţi  greutatea  privirilor  tuturor  acelor 
ochi  mici  şi  negri. 

-  Iar  acum  a  venit  ziua  pentru  mine...  Asta  vreţi  să 
spuneţi? 

Maester  Aemon  întoarse  capul  şi  privi  spre  el  cu  ochii 
aceia  morţi,  albi.  Era  ca  şi  cum  vedea  direct  în  inima  lui.  Jon 

se  simţea  dezgolit  şi  fără  apărare.  Luă  găleata  cu  ambele 
mâini  şi  azvârli  restul  de  mâncare  printre  zăbrele.  Fâşii  de 
carne  şi  sânge  zburară  peste  tot.  Corbii  îşi  luară  zborul 
croncănind  cu  sălbăticie.  Păsările  mai  agere  înhăţară 
bucăţile  din  aer  şi  le  înfulecară  cu  lăcomie.  Jon  lăsă  găleata 
goală  să  cadă,  zdrăngănind.  Bătrânul  îi  puse  pe  umăr  mâna 
sa  ofilită  şi  pătată. 

-  Doare,  băiete,  zise  el  moale.  Oh,  da.  Alegerea...  a  durut 
întotdeauna.  Şi  va  durea  mereu.  Ştiu. 

-  Nu  ştiţi,  făcu  Jon  cu  amărăciune.  Nimeni  nu  ştie.  Chiar 
dacă  sunt  bastard,  el  este  tot  tatăl  meu... 

Maester  Aemon  oftă. 

-  N-ai  auzit  nimic  din  ce  ţi-am  spus,  Jon?  Crezi  că  tu  eşti 
primul?  îşi  clătină  capul  bătrân,  un  gest  de  o  oboseală 
dincolo  de  cuvinte.  De  trei  ori  zeii  au  găsit  de  cuviinţă  să- mi 
pună  jurămintele  la  încercare.  O  dată  când  eram  băiat,  o 
dată  când  mă  aflam  în  floarea  vârstei  şi  o  dată  după  ce  am 
devenit  bătrân.  Puterea  mă  părăsise  deja,  vederea-mi 
slăbise,  dar  acea  alegere  a  fost  la  fel  de  cumplită  ca  şi  prima. 
Corbii  îmi  aduceau  veşti  din  sud,  cuvinte  mai  întunecate 
decât  aripile  lor,  despre  prăbuşirea  Casei  mele,  moartea  celor 
apropiaţi,  dezonoare  şi  disperare.  Ce  aş  mai  fi  putut  face, 
bătrân,  orb  şi  slăbit?  Eram  la  fel  de  neajutorat  ca  un  copil  de 
ţâţă,  dar  mă  îndurera  să  rămân  neştiut  pe  când  îi 
măcelăreau  pe  bietul  nepot  al  fratelui  meu  şi  pe  fiul  lui,  ba 
chiar  şi  pe  copiii  lui  mici. . . 

Jon  era  zguduit  la  vederea  lacrimilor  în  ochii  bătrânului. 

-  Cine  sunteţi?  întrebă  el  şoptit,  aproape  cu  spaimă.  Un 
zâmbet  ştirb  se  cuibări  pe  buzele  bătrâne. 

-  Doar  un  Maester  al  Citadelei,  aflat  în  serviciul  Castelului 
Negru  şi  al  Rondului  de  Noapte.  Noi,  cei  din  ordinul  meu, 
uităm  numele  Caselor  noastre  atunci  când  depunem 
jurămintele  şi  ne  luăm  colanul.  Bătrânul  atinse  colierul  de 
Maester  care  atârna  neglijent  la  gâtul  său  subţire  şi 
descărnat.  Tatăl  meu  a  fost  Maekar,  Primul  după  Numele 
său,  iar  fratele  meu,  Aegon,  a  domnit  după  el  în  locul  meu. 
Bunicul  meu  mi-a  pus  numele  după  cel  al  Prinţului  Aegon, 
Cavalerul-Dragon,  care  i-a  fost  unchi  sau  tată,  depinde  în 
care  poveste  te  încrezi.  Aemon,  mi-a  spus  el... 

-  Aemon...  Targaryen?  Lui  Jon  nu-i  venea  să  creadă. 

-  Cândva,  zise  bătrânul.  Odată.  Aşa  că  vezi  tu,  Jon,  eu 

ştiu...  Şi  ştiind,  nu-ţi  voi  spune  să  stai  ori  să  pleci.  Alegerea 
asta  trebuie  s-o  faci  singur  şi  să  trăieşti  cu  ea  tot  restul 
zilelor  tale.  Aşa  ca  mine.  Vocea-i  scăzuse  la  o  şoaptă.  Aşa  ca 
mine... 

DAENERYS 


Când  bătălia  se  sfârşi,  Dany  călări  pe  Argintul  ei  pe 
câmpiile  morţii.  Slujnicele  şi  bărbaţii  din  khas-ul  ei  o  urmau, 
zâmbind  şi  glumind  între  ei. 

Potcoavele  Dothraki  frământaseră  pământul  şi  culcaseră 
secara  şi  lintea,  în  vreme  ce  ara/c/is-urile  şi  săgeţile 
semănaseră  o  nouă  recoltă  înspăimântătoare  şi  o  udaseră  cu 
sânge.  Cai  în  agonie  îşi  ridicau  capul  şi  nechezau  spre  ea 
când  gonea  pe  lângă  ei.  Răniţii  gemeau  şi  se  rugau.  Jaqqa 
rhan  treceau  printre  ei,  bărbaţii  ultimei  milostenii  cu  securile 
lor  grele,  culegând  recolta  de  capete  de  la  morţi  şi  răniţi 
deopotrivă.  După  ei  se  grăbea  un  grup  de  fete  mici,  trăgând 
săgeţile  din  cadavre  pentru  a-şi  umple  coşurile.  Ultimii  erau 
câinii  care  adulmecau,  slabi  şi  flămânzi,  o  haită  sălbatică, 
niciodată  prea  departe  în  urma  khalasar-ului. 

Oile  erau  moarte  de  multă  vreme.  Păreau  să  fie  mii,  negre 
din  cauza  roiurilor  de  muşte,  cu  săgeţi  înfipte  în  ele.  Călăreţii 
Khal-ului  Ogo  făcuseră  asta,  Dany  ştia;  nici  unul  dintre 
bărbaţii  din  kbalasar-ul  lui  Drogo  nu  ar  fi  fost  atât  de  smintit 
încât  să  risipească  săgeţile  pe  oi,  când  mai  erau  păstori  de 
ucis. 

Oraşul  era  în  flăcări,  nori  de  fum  negru  se  rostogoleau  şi 
se  risipeau  în  urcare  pe  cerul  albastru.  Călăreţii  galopau 
încoace  şi-ncolo  pe  lângă  zidurile  din  chirpici  prăbuşite, 
răsucindu-şi  biciurile  lungi  când  mânau  supravieţuitorii 
culeşi  de  prin  ruinele  fumegânde.  Femeile  şi  copiii  din 
khalasar-ul  lui  Ogo  păşeau  cu  o  mândrie  aspră,  deşi  în 
înfrângere  şi  robie;  acum  erau  sclavi,  dar  păreau  să  nu  aibă 
teamă.  Era  altceva  cu  orăşenii.  Lui  Dany  îi  era  milă  de  ei;  îşi 
amintea  de  gustul  groazei.  Mamele  se  împleticeau  pe  drum, 
cu  chipurile  goale  şi  moarte,  trăgând  de  mână  copii  care 
scânceau.  Nu  erau  decât  câţiva  bărbaţi  printre 
supravieţuitori,  ologii,  laşii  şi  bunicii. 

Ser  Jorah  zicea  că  oamenii  de  pe  tărâmul  acesta  îşi 
spuneau  Lhazareeni,  însă  Dothraki  le  spuneau  haesh  rakhi, 
Oamenii  Miei.  Cândva,  Dany  i-ar  fi  putut  lua  drept  Dothraki, 
pentru  că  aveau  aceeaşi  piele  arămie  şi  ochii  de  forma 
migdalelor.  Acum  i  se  păreau  străini,  cu  chipuri  pătrate  şi 
plate,  cu  părul  negru,  tăiat  nefiresc  de  scurt.  Erau  păstorii 
oilor  şi  mâncători  de  legume,  iar  Khal  Drogo  spunea  că 

682 


ţineau  de  partea  de  sud,  unde  cotea  râul.  Iarba  mării 
Dothraki  nu  era  făcută  pentru  oi. 

Dany  văzu  un  băiat  ţâşnind  şi  fugind  spre  râu.  Un  călăreţ 
îl  prinse  şi-1  întoarse,  iar  ceilalţi  îl  ciomăgiră,  pocnindu-şi 
bicele  pe  faţa  lui,  împingându-1  în  toate  părţile.  Unul  îl  luă  la 
goană  biciuindu-i  fesele  până  ce  coapsele  i  se  înroşiră  de 
sânge.  Un  altul  îi  prinse  încheietura  cu  o  lovitură  de  bici  şi-1 
doborî  la  pământ.  în  cele  din  urmă,  când  băiatul  nu  mai 
putea  decât  să  se  târască,  sătui  de  distracţie,  îi  trimiseră  o 
săgeată  în  spate. 

Ser  Jorah  o  întâmpină  în  faţa  porţii  sfărâmate.  Peste  zale 
purta  o  tunică  de  un  verde-închis.  Apărătorile  sale  de  gât  şi 
de  picioare  şi  coiful  mare  erau  din  oţel  cenuşiu.  Dothrakii  îl 
luaseră  în  râs  pentru  că-1  socoteau  laş  atunci  când  îşi 
pusese  armura,  însă  cavalerul  le  scuipase  insultele  înapoi 
printre  dinţi,  iar  sângele  se  înfierbântase,  sabia  lungă  se 
lovise  de  arakh,  iar  călăreţul  ale  cărui  batjocoreli  fuseseră 
cele  mai  zgomotoase  fusese  lăsat  în  urmă,  să  sângereze  până 
la  moarte. 

Ser  Jorah  îşi  ridică  viziera  coifului  său  plat,  călărind  spre 

ea. 

-  Soţul  dumneavoastră  vă  aşteaptă  în  oraş. 

-  Drogo  a  fost  rănit? 

-  Câteva  tăieturi,  răspunse  Ser  Jorah,  nimic  grav.  A 
hăcuit  doi  khali  astăzi.  Khal  Ogo  a  fost  primul,  apoi  fiul, 
Fogo,  care  a  devenit  khal  când  a  căzut  Ogo.  Călăreţii  lui  de 
sânge  şi-au  tăiat  clopoţeii  din  păr,  iar  acum  fiecare  pas  pe 
care-1  face  Khal  Drogo  răsună  mai  tare  ca  înainte. 

Ogo  şi  fiul  său  ocupaseră  banca  de  sus,  împreună  cu 
soţul  ei,  la  ospăţul  la  care  Viserys  fusese  încoronat,  dar  asta 
fusese  în  Vaes  Dothrak,  la  poalele  Mamei  Munţilor,  unde 
fiecare  călăreţ  era  un  frate,  iar  toate  certurile  erau  lăsate 
deoparte.  Acum,  pe  câmp,  era  altceva.  Khalasar-ul  lui  Ogo 
ataca  oraşul  când  îl  surprinsese  Khal  Drogo. 

Se  întrebă  ce  crezuseră  Oamenii  Miei  prima  dată  când 
văzuseră  praful  ridicat  de  caii  lor  de  pe  zidurile  acelea  de 
pământ  crăpat.  Poate  că  vreo  câţiva,  mai  tineri  şi  mai 
smintiţi,  care  încă  mai  credeau  că  zeii  le  ascultaseră  rugile 
de  oameni  disperaţi,  luaseră  asta  drept  răspuns. 

Peste  drum,  o  fată  nu  mai  mare  decât  Dany  plângea  cu  o 
voce  ascuţită  şi  stridentă,  când  unul  dintre  călăreţi  o  azvârli 

cu  faţa  în  jos  pe  un  morman  de  cadavre  şi  o  pătrunse  acolo. 
Alţi  călăreţi  descălecară  să-şi  ia  şi  ei  partea.  Acesta  era  soiul 
de  răspuns  pe  care  Dothrakii  îl  aduseseră  Oamenilor  Miei. 

Sunt  sânge  din  sânge  de  dragon,  îşi  aminti  Daenerys 
Targaryen,  întorcându-şi  privirile.  Strânse  şi  mai  tare  din 
buze  şi-şi  împietri  inima,  călărind  spre  poartă. 

-  Mare  parte  din  călăreţii  lui  Ogo  au  fugit,  spunea  Ser 
Jorah.  Dar  s-ar  putea  să  fie  aproape  zece  mii  căzuţi  în 
captivitate. 

Sclavi,  se  gândi  Dany.  Khal  Drogo  îi  va  duce  în  jos,  pe  râu, 
într-unui  dintre  oraşele  de  la  Golful  Negustorilor  de  Sclavi. 
Ar  fi  vrut  să  plângă,  însă  îşi  spuse  că  trebuie  să  se  ţină  tare. 
Acesta-i  un  război,  e  preţul  Tronului  de  Fier. 

-  I-am  spus  khal-ului  că  ar  trebui  să  o  luăm  spre  Meereen, 
zise  Ser  Jorah.  Acolo  se  plăteşte  un  preţ  mai  bun  decât  oferă 
caravanele  negustorilor  de  sclavi.  Illyrio  scrie  că  anul  trecut 
au  avut  o  molimă,  aşa  că  bordelurile  plătesc  dublu  pentru 
femeile  tinere  şi  sănătoase  şi  triplu  pentru  băieţii  sub  zece 
ani.  Dacă  supravieţuiesc  destui  copii,  aurul  va  fi  destul 
pentru  corăbiile  de  care  avem  nevoie  şi  pentru  tocmirea 
oamenilor  care  să  le  conducă. 

în  spatele  lor,  fata  siluită  scotea  un  sunet  sfâşietor,  un 
vaiet  prelung  care  nu  se  mai  sfârşea.  Mâna  lui  Dany  se 
strânse  pe  frâie  şi  întoarse  capul  Argintului. 

-  Fă-i  să  înceteze,  îi  porunci  ea  lui  Ser  Jorah. 

-  Khaleesi? 
Cavalerul  părea  uluit. 

-  Ai  auzit  ce-am  spus,  zise  ea.  Opriţi-i.  Vorbise  khas-ului 
ei  cu  accentul  aspru  al  limbii  Dothraki.  Jhogo,  Quaro,  îl  veţi 
ajuta  pe  Ser  Jorah.  Nu  vreau  siluiri. 

Războinicii  schimbară  priviri  nedumerite.  Jorah  Mormont 
îşi  îmboldi  calul  mai  aproape. 

-  Prinţesă,  glăsui  el,  aveţi  o  inimă  bună,  dar  nu  înţelegeţi. 
Aşa  s-a  întâmplat  dintotdeauna.  Acei  bărbaţi  şi-au  vărsat 
sângele  pentru  khal.  Acum  îşi  cer  răsplata. 

Peste  drum,  fata  plângea  încă,  glasul  ei  ascuţit  răsuna 
straniu  în  urechile  lui  Dany.  Primul  bărbat  terminase  cu  ea, 
iar  al  doilea  îi  luase  locul. 

-  E  o  fată  miel,  zise  Quaro  în  Dothraki.  Nu  înseamnă 
nimic,  khaleesi.  Călăreţii  o  cinstesc.  Bărbaţii  Miei  stau  cu 
oile,  asta  se  ştie. 

-  Se  ştie,  repetă  şi  slujnica  sa,  Irri. 

-  Se  ştie,  căzu  de  acord  şi  Jhogo,  călare  pe  armăsarul 
cenuşiu  şi  înalt  pe  care  i-1  dăduse  Drogo.  Dacă  vaietele  vă 
supără  urechile,  khaleesi,  Jhogo  vă  va  aduce  limba  ei.  îşi 
trase  arakh-ul. 

-  Nu  vreau  să  fie  vătămată,  zise  Dany.  O  cer  eu.  Fă  cum 
ţi-am  poruncit,  ori  Khal  Drogo  va  şti  ce  are  de  făcut. 

-  Ai,  khaleesi,  răspunse  Jhogo  şi  dădu  pinteni  calului. 
Quaro  şi  ceilalţi  îl  urmară  în  sunetele  clopoţeilor  din  plete. 

-  Du-te  cu  ei,  îi  porunci  lui  Ser  Jorah. 

-  Cum  vă  este  voia.  Cavalerul  o  iscodi  cu  o  privire 
curioasă.  Sunteţi,  într-adevăr,  sora  fratelui  dumneavoastră. 

-  Viserys? 
Nu  înţelegea. 

-  Nu,  răspunse  el.  Rhaegar. 

Apoi  se  lansă  în  galop.  Dany  îl  auzi  pe  Jhogo  strigând. 
Violatorii  râseră  de  el.  Unul  dintre  bărbaţi  strigă  şi  el.  Arakh- 
ul  lui  Jhogo  scapără,  iar  capul  bărbatului  zbură 
rostogolindu-i-se  de  pe  umăr.  Râsul  se  transformă  în 
blesteme  când  călăreţii  se  repeziră  la  arme,  însă  Quaro,  Aggo 
şi  Rakharo  erau  deja  acolo.  îl  văzu  pe  Aggo  arătând  peste 
drum,  spre  locul  unde  stătea  ea  cu  Argintul.  Călăreţii  o 
priviră  cu  ochii  lor  reci  şi  întunecaţi.  Unul  dintre  ei  scuipă. 
Ceilalţi  se  urcară  pe  cai,  mormăind. 

în  tot  acest  timp,  bărbatul  prăvălit  peste  fata  miel 
continua  să  o  pătrundă,  simţind  o  plăcere  atât  de  intensă 
încât  nu  părea  conştient  de  ce  se  petrecea  în  jurul  său.  Ser 
Jorah  descăleca  şi-1  smulse  de  pe  ea  cu  o  mână  înzăuată. 
Dothraki  se  rostogoli  în  mocirlă,  sări  în  picioare  cu  un  cuţit 
în  mâini,  însă  muri  cu  săgeata  lui  Arro  înfiptă  în  gât. 
Mormont  o  trase  pe  fată  de  pe  mormanul  de  cadavre  şi  o 
înveli  în  mantia  sa  pătată  de  sânge.  O  conduse  peste  drum, 
la  Dany. 

-  Ce  vreţi  să  facem  cu  ea? 

Fata  tremura,  cu  ochii  mari  şi  rătăciţi.  Părul  îi  era  năclăit 
de  sânge. 

-  Doreah,  vezi  de  rănile  ei.  Cum  nu  arăţi  ca  un  călăreţ, 
poate  că  nu  se  va  teme  de  tine. 

îşi  îmboldi  Argintul  printre  resturile  sfărâmate  ale  porţii 
de  lemn. 

în  oraş  era  mai  rău.  Multe  case  erau  în  flăcări,  iar  jaqqa 

rhan  îşi  văzuseră  de  treaba  lor  murdară.  Trupuri 
descăpăţânate  umpleau  cărările  înguste  şi  întortocheate. 
Trecură  de  femei  care  erau  siluite.  De  fiecare  dată,  Dany  îşi 
strunea  calul  şi-şi  trimitea  khas-ul  să  pună  capăt  grozăviei, 
cerând  victima  ca  sclavă.  Una  dintre  ele,  o  femeie  cu  trupul 
îndesat  şi  nasul  borcănat,  de  patruzeci  de  ani,  o  binecuvânta 
pe  Dany  într-o  Limbă  Comună  stricată,  însă  de  la  celelalte 
nu  primi  decât  priviri  goale  şi  întunecate.  Erau  bănuitoare 
faţă  de  ea,  îşi  dădu  seama  cu  tristeţe,  temându-se  că  le 
salvase  pentru  o  soartă  mult  mai  rea. 

-  Nu  le  poţi  cere  pe  toate,  copilă,  zise  Ser  Jorah,  când  se 
opriră  pentru  a  patra  oară,  în  vreme  ce  războinicii  din  khas- 
ul  ei  mânau  în  urmă  noile  sclave. 

-  Eu  sunt  khaleesi,  moştenitoare  a  celor  Şapte  Regate, 
sânge  din  sânge  de  dragon,  îi  reaminti  Dany.  Nu-ţi  este  ţie 
îngăduit  să-mi  spui  ce  pot  şi  ce  nu.  Undeva  în  oraş,  o  clădire 
se  surpă  într-o  pălălaie  imensă  de  foc  şi  fum,  şi  se  auziră  din 
depărtare  ţipetele  şi  vaietele  copiilor  speriaţi. 

îl  găsiră  pe  Khal  Drogo  aşezat  înaintea  unui  templu 
pătrat,  fără  ferestre,  cu  ziduri  groase  de  lut  şi  o  cupolă  în 
formă  de  bulb,  ca  o  ceapă  imensă  şi  maro.  Alături  era  un 
morman  de  capete,  mai  înalt  decât  el.  Una  dintre  săgeţile 
scurte  ale  Bărbaţilor  Miei  se  iţea  din  carnea  braţului  său,  iar 
sângele-i  acoperea  partea  dreaptă  a  pieptului  dezgolit,  ca  o 
pată  de  vopsea.  Cei  trei  călăreţi  de  sânge  erau  cu  el. 

Jhiqui  o  ajută  pe  Dany  să  descalece:  ea  devenise 
neîndemânatică  din  cauza  pântecului  care  creştea  tot  mai 
mare  şi  atârna  tot  mai  greu.  îngenunche  înaintea  khal-ului. 

-  Soarele  şi  stelele  mele,  eşti  rănit.  Tăietura  de  arakh  era 
mare,  dar  nu  şi  adâncă,  dar  sfârcul  său  stâng  se  dusese,  iar 
fâşia  de  carne  însângerată  şi  pielea  îi  atârnau  pe  piept  ca  o 
cârpă  udă. 

-  Este  doar  o  zgârietură,  lună  a  vieţii  mele,  de  la  arakb-ul 
unui  călăreţ  de  sânge  al  lui  Khal  Ogo,  zise  Drogo  în  Limba 
Comună.  îl  ucid  pentru  asta,  la  fel  şi  pe  Ogo.  îşi  întoarse 
capul,  iar  clopoţeii  din  plete  zăngăniră  încet.  E  Ogo  cel  pe 
care  îl  auzi,  şi  pe  Fogo,  al  său  khalakka,  care  era  khal  când  1- 
am  tăiat. 

-  Nici  un  bărbat  nu  poate  sta  înaintea  soarelui  vieţii  mele, 
zise  Dany,  tatăl  armăsarului  care  încalecă  lumea. 

Un  războinic  călare  apăru  gonind  şi  sări  din  şa.  Vorbi  cu 

Haggo,  scoţând  un  şuvoi  de  cuvinte  furioase  în  Dothraki, 
prea  repede  ca  Dany  să  poată  înţelege.  Uriaşul  călăreţ  de 
sânge  îi  aruncă  o  privire  grea  înainte  de  a  se  întoarce  spre 
khal-ul  său. 

-  Acesta-i  Mago,  care  călăreşte  în  khas-ul.  lui  Ko  Jhaqo. 
Spune  despre  khaleesi  că  i-a  luat  prada,  o  fiică  a  mieilor, 
care  era  pentru  împreunarea  lui. 

Chipul  lui  Khal  Drogo  era  neclintit  şi  dur,  însă  ochii  săi 
negri  erau  curioşi  când  se  opriră  asupra  lui  Dany. 

-  Spune-mi  ce  adevăr  este  în  asta,  lună  a  vieţii  mele, 
porunci  el  în  Dothraki. 

Dany  îi  povesti  ce  făcuse,  în  limba  lui,  ca  el  s-o  înţeleagă 
mai  bine,  iar  cuvintele  erau  simple  şi  directe.  Când  termină, 
Drogo  se  încruntase. 

-  Acesta-i  obiceiul  războiului.  Aceste  femei  sunt  sclavele 
noastre  acum,  să  facem  ce  ne  place  nouă  cu  ele. 

-  Mie-mi  place  să  le  pun  la  adăpost,  zise  Dany, 
întrebându-se  dacă  nu  cumva  îndrăznise  prea  mult.  Dacă 
războinicii  tăi  vor  să  se  împreuneze  cu  aceste  femei,  să  le  ia 
cu  blândeţe  şi  să  le  ţină  ca  soaţe.  Dă-le  locuri  în  khalasar  şi 
lasă-le  să-ţi  aducă  fii. 

Qotho  era  cel  mai  crud  dintre  călăreţii  de  sânge.  El  fu 
acela  care  râse. 

-  Zămislesc  caii  din  oi? 

Ceva  din  tonul  lui  îi  amintea  de  Viserys.  Dany  se  întoarse 
furioasă  spre  el. 

-  Dragonul  se  hrăneşte  cu  cai  şi  oi,  laolaltă.  Khal  Drogo 
zâmbi. 

-  Vedeţi  cât  de  aprigă  se  face?  spuse  el.  Este  fiul 
dinlăuntrul  ei,  armăsarul  care  călăreşte  lumea,  umplând-o 
cu  foc.  Călăreşte  uşor,  Qotho...  Dacă  mama  nu  te  pârjoleşte 
acolo  unde  şezi,  fiul  te  va  tăvăli  prin  noroi.  Iar  tu,  Mago,  ţine- 
ţi gura  şi  caută-ţi  un  alt  miel  să  te  împreunezi.  Aceştia 
aparţin  lui  khaleesi  a  mea.  începu  să  se  întindă  după  mâna 
lui  Daenerys,  dar  când  ridică  braţul,  Drogo  se  strâmbă 
cuprins  de  o  durere  bruscă  şi  întoarse  capul. 

Dany  aproape  că  îi  simţi  suferinţa.  Rănile  erau  mai  grave 
decât  o  lăsase  să  creadă  Ser  Jorah. 

-  Unde  sunt  vindecătorii?  întrebă  ea.  Khalasar-ul  avea 
două  feluri  de  vindecători:  femeile  sterpe  şi  sclavii  eunuci. 
Femeile  cu  ierburi  lucrau  cu  poţiuni  şi  farmece,  în  timp  ce 

eunucii  cu  cuţitul,  acul  şi  focul.  De  ce  n-au  grijă  de  khal? 

-  Khal-ul  i-a  gonit  pe  bărbaţii  spâni,  khaleesi,  o  asigură 
bătrânul  Cohollo. 

Dany  observă  că  şi  călăreţul  de  sânge  era  rănit,  având  o 
tăietură  adâncă  în  umărul  stâng. 

-  Mulţi  dintre  călăreţi  sunt  răniţi,  zise  Khal  Drogo  cu 
încăpăţânare.  Să  fie  ei  vindecaţi  primii.  Această  săgeată  nu-i 
mai  mult  ca  o  pişcătură  de  ţânţar,  această  tăietură  e  doar  o 
mică  zgârietură,  cu  care  să  mă  laud  în  fata  fiului  meu. 

Dany  putea  vedea  muşchii  pieptului,  acolo  unde  pielea 
fusese  sfâşiată.  Un  firişor  de  sânge  curgea  de  la  săgeata 
care-i  străpunsese  braţul. 

-  Khal  Drogo  nu  trebuie  să  aştepte,  proclamă  ea.  Jhogo, 
caută-i  pe  eunucii  aceia  şi  adu-i  imediat  aici. 

-  Doamnă  de  Argint,  se  auzi  o  voce  de  femeie  în  spatele  ei. 
Eu  îl  pot  ajuta  pe  Marele  Călăreţ  cu  rănile  lui. 

Dany  întoarse  capul.  Cea  care  vorbise  era  una  dintre 
sclavele  pe  care  le  ceruse  ea,  femeia  îndesată  cu  nasul 
borcănat,  care  o  binecuvântase. 

-  Khal-ul  nu  are  nevoie  de  nici  un  ajutor  de  la  femeile  care 
stau  cu  oile,  latră  Qotho.  Aggo,  taie-i  limba. 

Aggo  o  apucă  de  păr  şi-i  puse  cuţitul  la  gât.  Dany  ridică  o 
mână. 

-  Nu.  Este  a  mea.  Las-o  să  vorbească. 

Aggo  privi  de  la  ea  la  Qotho.  îşi  coborî  cuţitul. 

-  Nu  fac  nici  un  rău,  viteji  călăreţi.  Femeia  vorbea  bine  în 
Dothraki.  Robele  pe  care  le  purta  fuseseră  cândva  din  lâna 
cea  mai  uşoară  şi  mai  fină,  bogate  în  broderii,  dar  acum  erau 
năclăite  de  mocirlă,  însângerate  şi  sfâşiate.  îşi  trase  peste 
sânii  grei  resturile  rupte  ale  corsajului.  Am  unele  îndemânări 
în  arta  vindecării. 

-  Cine  eşti  tu?  o  întrebă  Dany. 

-  Mi  se  spune  Mirri  Maz  Duur.  Eu  sunt  preoteasa  acestui 
templu. 

-  Maegi,  mormăi  Haggo,  plimbându-şi  degetele  peste 
arakh. 

Avea  o  privire  întunecată.  Dany  îşi  aminti  cuvântul  dintr-o 
poveste  înspăimântătoare  pe  care  Jhiqui  i-o  spusese  într-o 
noapte,  lângă  focul  vetrei.  O  maegi  era  o  femeie  care  se 
împreuna  cu  demonii  şi  practica  cele  mai  întunecate  forme 
ale  vrăjitoriei,   o  creatură  josnică,   rea,   fără  suflet,  care 

mergea  la  bărbaţi  în  întunericul  nopţii  şi  le  sugea  viaţa  şi 
puterea  din  trup. 

-  Sunt  vindecătoare,  spuse  Mirri  Maz  Duur. 

-  O  vindecătoare  de  oi,  rânji  Qotho.  Pe  tot  neamul  meu, 
zic  să  o  ucidem  pe  această  maegi  şi  să-i  aşteptăm  pe  bărbaţii 
spâni. 

Dany  ignoră  izbucnirea  călăreţului  de  sânge.  Această 
femeie  în  vârstă,  urâtă,  cu  trupul  îndesat,  nu  i  se  părea  o 
maegi. 

-  Unde  ai  învăţat  să  vindeci,  Mirri  Maz.  Duur? 

-  Mama  mea  a  fost  preoteasă  înaintea  mea  şi  m-a  învăţat 
toate  cântecele  şi  descântecele  cele  mai  plăcute  Marelui 
Păstor,  dar  şi  cum  să  fac  fumuri  sacre  şi  uleiuri  din  frunză, 
rădăcină  şi  boabe.  Când  eram  mai  tânără  şi  mai  frumoasă, 
m-am  dus  cu  o  caravană  la  Asshai,  lângă  Umbră,  să  învăţ  de 
la  magii  lor.  Corăbii  de  pe  multe  tărâmuri  veneau  la  Asshai, 
aşa  că  am  zăbovit  acolo  destul  ca  să  învăţ  metodele  de 
vindecare  ale  oamenilor  de  departe.  Un  cântăreţ  al  lunii  din 
Jogos  Nhai  mi-a  dăruit  cântecele  lui  de  naştere,  o  femeie 
dintre  neamurile  voastre  de  călăreţi  m-a  învăţat  magia 
ierburilor,  a  grânelor  şi  a  cailor,  iar  un  Maester  de  pe 
Tărâmurile  de  la  Apus  a  deschis  un  trup  pentru  mine  şi  mi-a 
arătat  toate  secretele  care  zac  sub  piele. 

Ser  Jorah  Mormont  interveni. 

-  Un  Maester? 

-  îşi  zicea  Marwyn,  răspunse  femeia  în  Limba  Comună. 
Venea  de  la  mare,  de  dincolo  de  mare.  Cele  Şapte  Tărâmuri, 
spunea.  Tărâmurile  Apusului.  Unde  bărbaţii  sunt  din  fier  şi 
domnesc  dragonii.  El  m-a  învăţat  să  vorbesc  aşa. 

-  Un  Maester  din  Assai,  făcu  Ser  Jorah  gânditor.  Spune- 
mi,  preoteasă,  ce  purta  acest  Marwyn  la  gât? 

-  Un  colan,  atât  de  strâns  că  părea  să-1  sufoce,  Stăpâne 
de  Fier,  cu  multe  verigi  din  multe  metale. 

Cavalerul  privi  spre  Dany. 

-  Numai  un  bărbat  învăţat  la  Citadela  din  Oraşul  Vechi 
poartă  astfel  de  lanţuri,  spuse  el,  iar  aceştia  ştiu  multe 
despre  vindecări. 

-  Şi  de  ce  ai  dori  tu  să-1  vindeci  pe  khal-ul  meu? 

-  Toţi  bărbaţii  sunt  din  aceeaşi  turmă,  aşa  am  fost 
învăţaţi,  răspunse  Mirri  Maz  Duur.  Marele  Păstor  m-a  trimis 
pe  pământ  să-i  vindec  mieii,  oriunde  i-aş  afla. 

Qotho  îi  dădu  o  lovitură  năprasnică. 

-  Noi  nu  sutem  oi,  maegi. 

-  Opreşte-te,  zise  Dany  furioasă.  Este  a  mea.  Nu  va  fi 
vătămată. 

Khal  Drogo  mormăi. 

-  Săgeata  trebuie  scoasă,  Qotho. 

-  Da,  Mărite  Călăreţ,  răspunse  Mirri  Maz  Duur, 
atingându-i  faţa  rănită.  Iar  pieptul  trebuie  spălat  şi  cusut, 
altfel  rana  coace. 

-  Atunci,  fă-o,  porunci  Khal  Drogo. 

-  Mărite  Călăreţ,  spuse  femeia,  uneltele  mele  şi  poţiunile 
sunt  în  casa  zeului,  acolo  unde  puterile  de  vindecare  sunt 
cele  mai  puternice. 

-  Eu  te  voi  duce  acolo,  sânge  din  sângele  meu,  se  oferi 
Haggo. 

Khal  Drogo  îl  izgoni  cu  un  semn. 

-  Nu  am  nevoie  de  ajutorul  nici  unui  bărbat,  zise  el  cu  o 
voce  aspră  şi  mândră. 

Se  ridică  singur,  dominându-i  pe  toţi.  Un  val  proaspăt  de 
sânge  i  se  prelinse  pe  piept,  acolo  unde-i  tăiase  sfârcul 
arakh-ul  lui  Ogo.  Dany  se  duse  repede  lângă  el. 

-  Eu  nu  sunt  bărbat,  murmură  ea,  aşa  că  te  poţi  sprijini 
de  mine. 

Drogo  îşi  puse  o  mână  uriaşă  pe  umărul  ei.  îi  prelua  o 
parte  din  greutate  şi  se  îndreptară  spre  templul  de  lut.  Cei 
trei  călăreţi  de  sânge  îi  urmau.  Dany  îi  porunci  lui  Ser  Jorah 
şi  războinicilor  din  khas-ul  ei  să  păzească  intrarea  şi  se 
asigură  că  nimeni  nu  putea  da  foc  clădirii  cât  timp  ei  erau 
înăuntru. 

Trecură  prin  câteva  săli  şi  ajunseră  în  încăperea  centrală, 
sub  ceapă.  O  lumină  firavă  cădea  dinspre  ferestrele  de  sus. 
Câteva  torţe  ardeau  fumegând  în  nişele  din  pereţi.  Piei  de 
oaie  erau  răspândite  pe  podeaua  din  pământ. 

-  Acolo,  zise  Mirri  Maz  Duur,  arătând  spre  altar,  o  piatră 
masivă,  cu  vinişoare  albăstrii,  în  care  erau  cioplite  imagini 
ale  unor  păstori  cu  turmele  lor.  Khal  Drogo  se  aşeză  pe  ea. 
Femeia  bătrână  aruncă  o  mână  de  frunze  urcate  într-o  vatră, 
iar  încăperea  se  umplu  de  fum  aromat. 

-  Ar  fi  cel  mai  bine  dacă  aţi  aştepta  afară,  le  spuse 
celorlalţi. 

-  Suntem  sânge  din  sângele  lui,  zise  Cohollb.  Aşteptăm 

aici. 

Qotho  se  apropie  de  Mirri  Maz  Duur. 

-  Să  ştii  asta,  soaţă  de  Zeu  Miel:  de-1  vatămi  pe  khal,  vei 
suferi  la  fel.  îşi  scoase  cuţitul  strălucitor  şi-i  arătă  lama. 

-  Nu  va  face  nici  un  rău.  Dany  simţea  că  se  putea  încrede 
în  această  femeie  bătrână,  cu  fata  lată  şi  nasul  borcanat;  la 
urma  urmei,  o  salvase  din  mâinile  violatorilor. 

-  Dacă  trebuie  să  rămâneţi,  atunci  ajutaţi,  le  zise  Mirri 
călăreţilor  de  sânge.  Măreţul  Călăreţ  este  prea  puternic 
pentru  mine.  Ţineţi-1  în  timp  ce  eu  scot  săgeata  din  carnea 
lui.  Lăsă  să-i  cadă  pe  şold  zdrenţele  robelor  şi  deschise  un 
scrin  sculptat,  de  unde  luă  sticle  şi  cutii,  cuţite  şi  ace.  Când 
fu  gata,  rupse  vârful  zimţat  şi  trase  săgeata,  intonând  în 
limba  Lhazareeană,  cântată.  încălzi  pe  vatră,  până  la 
fierbere,  un  ulcior  cu  vin  şi-1  turnă  pe  răni.  Khal  Drogo  o 
sudui,  dar  nu  se  clinti.  închise  rana  de  săgeată  cu  un 
amestec  din  frunze  ude  şi  turnă  pe  tăietura  de  pe  piept, 
ungând-o  apoi  cu  o  pastă  de  un  verde-deschis,  aşezând  fâşia 
de  piele  la  locul  ei.  Khal-ul  strânse  dinţii  şi-şi  înghiţi  un 
urlet.  Preoteasa  luă  un  ac  de  argint  şi  un  mosor  de  mătase  şi 
începu  să  coasă  carnea.  Când  termină,  unse  pielea  cu  o  alifie 
roşie,  o  acoperi  cu  şi  mai  multe  frunze  şi  înfăşură  pieptul  cu 
o  bucată  zdrenţuită  de  piele  de  miel. 

-  Trebuie  să  spuneţi  rugăciunile  pe  care  vi  le  dau  eu  şi  să 
ţineţi  pielea  de  miel  pe  loc  timp  de  zece  zile  şi  zece  nopţi, 
rosti  ea.  Vor  apărea  fierbinţeală  şi  mâncărime  şi  o  cicatrice 
mare,  când  vindecarea  se  va  încheia. 

Khal  Drogo  făcu  clopoţeii  să  răsune. 

-  Le  cânt  rănilor  mele,  femeie  oaie.  îşi  flexă  braţul  şi  se 
strâmbă. 

-  Să  nu  beţi  nici  vin  şi  nici  lapte  de  mac,  îl  preveni  ea.  Veţi 
avea  dureri,  dar  trebuie  să  vă  păstraţi  trupul  puternic  pentru 
a  lupta  cu  duhurile  otrăvurilor. 

-  Sunt  un  khal,  zise  Drogo.  Scuip  pe  durere  şi  beau  ce 
vreau  eu.  Cohollo,  adu-mi  vesta. 

Bărbatul  mai  vârstnic  se  grăbi  să  iasă. 

-  înainte,  îi  vorbi  Dany  femeii  Lhazareene,  te-am  auzit 
vorbind  de  cântecele  de  născare... 

-  Ştiu  toate  secretele  patului  însângerat,  Doamnă  de 
Argint,  n-am  pierdut  niciodată  un  copil,  răspunse  Mirri  Maz 
Duur. 

-  Mi  se  apropie  sorocul,  făcu  Dany.  Aş  dori  să-mi  fii  prin 
preajmă  când  vine  clipa,  dacă  vrei. 

Khal  Drogo  râse. 

-  Lună  a  vieţii  mele,  nu  trebuie  să  te  rogi  de  o  sclavă,  îi 
spui  doar.  Va  face  precum  porunceşti.  Sări  jos  de  pe  altar. 
Veniţi,  sângele  meu.  Armăsarii  ne  cheamă,  acest  loc  este 
cenuşă.  E  vremea  să  călărim. 

Haggo  îşi  urmă  khal-ul  afară  din  templu,  însă  Qotho  mai 
zăbovi  suficient  de  mult  încât  să  o  blagoslovească  pe  Mirri 
Maz  Duur  cu  o  privire  lungă. 

-  Să-ţi  aminteşti,  maegi,  cum  îi  merge  khal-ului,  tot  aşa  îţi 
va  merge  şi  ţie. 

-  Aşa  cum  spui,  călăreţule,  răspunse  femeia,  adunându-şi 
borcanele  şi  sticlele.  Marele  Păstor  păzeşte  turma. 

TYRION 


Pe  dealul  care  domina  drumul  regelui  fusese  aşezată  o 
masă  lungă  din  scânduri  de  pin,  tăiate  grosolan,  pusă  sub 
un  ulm  şi  acoperită  cu  o  pânză  aurie.  Acolo,  lângă  pavilionul 
său,  Lordul  Tywin  lua  masa  de  seară,  împreună  cu 
principalii  săi  cavaleri  şi  cu  lorzii-stegari,  iar  flamura  sa 
imensă,  stacojie  cu  auriu,  flutura  pe  deasupra,  agăţată  de 
un  catarg  înalt. 

într-un  târziu  se  arătă  şi  Tyrion,  băşicat  de  la  şa  şi 
mohorât,  mult  prea  conştient  de  cât  de  caraghios  trebuie  să 
fi  arătat  în  timp  ce  urca  panta  spre  tatăl  său,  clătinându-se. 
Marşul  din  ziua  aceea  fusese  lung  şi  obositor.  Se  gândea  că 
s-ar  putea  îmbăta  în  noaptea  asta.  Era  pe  la  amurg,  iar 
văzduhul  fremăta  de  licurici. 

Bucătarii  gătiseră,  desigur,  carne:  cinci  purcei  de  lapte  cu 
pielea  rumenă  şi  crocantă,  fiecare  cu  câte  un  alt  fruct  în 
gură.  Mirosul  îl  făcu  să-i  lase  gura  apă. 

-  Scuzele  mele,  începu  el  şi  luă  loc  pe  bancă,  lângă 
unchiul  său. 

-  Poate  că  cel  mai  bine  ar  fi  să  te  pun  să  ne  îngropi  morţii, 
Tyrion,  spuse  Lordul  Tywin.  Dacă  întârzii  la  fel  de  mult  şi  în 
bătălie  precum  faci  la  masă,  lupta  se  va  termina  cam  pe  la 
venirea  ta. 

-  Oh,  desigur  că  mai  laşi  şi  pentru  mine  vreun  ţăran,  doi, 
tată,  răspunse  Tyrion.  Nu  prea  mulţi,  n-aş  vrea  să  par 
lacom. 

îşi  umplu  cupa  cu  vin  şi-1  privi  pe  servitor  cum  taie  din 
carnea  de  porc.  Crusta  crocantă  pocni  sub  cuţit,  iar  zeama 
fierbinte  se  scurse  din  carne.  Era  cea  mai  încântătoare 
privelişte  pe  care  o  văzuse  Tyrion  de  multă  vreme. 

-  Cercetaşii  lui  Ser  Addam  spun  că  armata  lui  Stark  s-a 
mişcat  spre  sud,  de  la  Gemeni,  relată  tatăl  său,  pe  când 
talgerul  de  lemn  care-i  servea  de  farfurie  fu  umplut  cu  felii 
de  carne.  Trupele  Lordului  Frey  i  s-au  alăturat.  Nu  se  află  la 
mai  mult  de  o  zi  de  marş,  la  nord  de  noi. 

-  Te  rog,  tată,  făcu  Tyrion.  Vreau  să  mănânc. 

-  Gândul  că  te  vei  confrunta  cu  Stark  te  moleşeşte. 
Tyrion?  Fratele  tău,  Jaime,  ar  fi  nerăbdător  să  se  înfrunte  cu 
el. 

-  Mai  degrabă  m-aş  înfrunta  cu  porcul  ăsta.  Robb  Stark 

nu  este  nici  pe  jumătate  atât  de  fraged  şi  nici  n-a  mirosit 
vreodată  atât  de  bine. 

Lordul  Lefford,  ca  o  pasăre  mohorâtă,  cel  care  se  ocupa  de 
aprovizionarea  lor,  se  aplecă  în  faţă. 

-  Nădăjduiesc  că  sălbaticii  tăi  nu-ţi  împărtăşesc 
nepăsarea,  altfel  înseamnă  că  am  prăpădit  bunătate  de  arme 
pe  ei. 

-  Sălbaticii  mei  vor  folosi  excelent  armele  dumneavoastră, 
lordul  meu,  răspunse  Tyrion. 

Când  îi  spusese  lui  Lefford  că  avea  nevoie  de  arme  şi 
armuri  să-i  echipeze  pe  cei  trei  sute  de  oameni  pe  care-i 
adusese  Ulf,  s-ar  fi  putut  crede  că-i  ceruse  să-şi  dea  fetele, 
fecioare  încă,  pentru  propria  lui  plăcere.  Lordul  Lefford  se 
încruntă. 

-  L-am  văzut  pe  părosul  ăla  mare  astăzi,  cel  care  insista 
că-i  trebuie  două  securi  de  război,  pe  cele  grele,  din  oţel 
negru,  cu  lamele  în  semilună. 

-  Lui  Shagga  îi  place  să  ucidă  indiferent  cu  care  mână, 
zise  Tyrion  pe  când  i  se  punea  în  faţă  un  talger  de  lemn  cu 
carne  de  porc  aburindă. 

-  Dar  tot  mai  avea  securea  aceea  cu  mâner  de  lemn  prinsă 
la  spate. 

-  Shagga  este  de  părere  că  trei  securi  sunt  mai  bune  decât 
două. 

Tyrion  îşi  afundă  în  solniţă  degetul  mare  şi  arătătorul  şi 
presără  pe  carne  o  cantitate  sănătoasă  de  sare.  Ser  Kevan  se 
aplecă. 

-  Am  avut  un  gând  de  a  te  plasa  pe  tine  şi  pe  sălbaticii  tăi 
în  avangardă,  când  s-o  da  bătălia. 

Ser  Kevan  avea  rareori  „un  gând"  pe  care  Lordul  Tywin  să 
nu-1  fi  avut  înaintea  lui.  Tyrion  înfipsese  o  bucată  de  carne 
în  vârful  cuţitului  şi  o  dusese  la  gură,  pentru  a  o  lăsa  acum 
jos. 

-  în  avangardă?  repetă  el  suspicios.  Ori  tatăl  său 
dobândise  un  respect  nou  pentru  abilităţile  sale,  ori  decisese 
să  scape  astfel,  pentru  totdeauna,  de  apariţiile  lui 
stânjenitoare.  Tyrion  avea  sentimentul  apăsător  că  ştia,  deja, 
care  era  adevărul. 

-  Par  să  fie  destul  de  feroce,  zise  Ser  Kevan. 

-  Feroce?  Tyrion  îşi  dădu  seama  că  repeta  tot  ce  spunea 
unchiul  său,  ca  o  pasăre  bine  dresată.  Tatăl  său  privea, 

judecându-1  şi  cântărind  fiecare  cuvânt.  Dă-mi  voie  să-ţi 
spun  eu  cât  sunt  de  feroce.  Noaptea  trecută,  un  Frate  al 
Lunii  a  înjunghiat  o  Cioară  de  Piatră  din  cauza  unui  cârnat. 
Aşa  că  astăzi,  când  ne-am  aşezat  tabăra,  trei  dintre  Ciorile 
de  Piatră  l-au  înhăţat  şi  i-au  tăiat  beregata.  Poate  că  sperau 
să  recupereze  cârnatul,  n-aş  putea  spune.  Bronn  a  reuşit  să- 
1  facă  pe  Shagga  să  nu  reteze  mădularul  mortului,  ceea  ce  a 
fost  un  mare  noroc,  dar,  chiar  şi  aşa,  Ulf  cere  acum 
recompensa  pentru  sângele  vărsat,  iar  Conn  şi  Shagga 
refuză  să  plătească. 

-  Când  soldaţilor  le  lipseşte  disciplina,  greşeala  aparţine 
lordului  comandant,  spuse  tatăl  său. 

Fratele  său,  Jaime,  fusese  întotdeauna  capabil  să-şi  facă 
oamenii  să-1  urmeze  cu  entuziasm  şi  să  moară  pentru  el, 
dacă  asta  trebuia.  Lui  Tyrion  îi  lipsea  acest  dar.  El  cumpăra 
devotamentul  cu  aur  şi  obţinea  supunerea  cu  numele  său. 

-  Un  bărbat  mai  vânjos  ar  putea  băga  frica  în  ei,  asta 
spuneaţi,  lordul  meu? 

Lordul  Tywin  Lannister  se  întoarse  spre  fratele  său. 

-  Dacă  oamenii  fiului  meu  nu  se  supun  poruncilor  sale, 
poate  că  avangarda  nu  este  locul  potrivit  pentru  el.  Fără 
îndoială,  se  va  simţi  mult  mai  bine  în  ariergardă,  păzind 
convoiul  nostru  de  bagaje. 

-  Fă-mi  o  plăcere,  tată,  spuse  el  nervos.  Dacă  nu  ai  altă 
comandă  să-mi  oferi,  conduc  avangarda. 

Lordul  Tywin  îşi  privi  cercetător  fiul  pitic. 

-  N-am  spus  nimic  de  comandă.  Vei  lupta  sub  ordinele  lui 
Ser  Gregor. 

Tyrion  înfulecă  o  bucată  de  carne,  o  mestecă  o  clipă,  apoi 
o  scuipă  furios. 

-  Am  descoperit  că  nu  sunt  deloc  flămând,  spuse  el 
coborând  şovăielnic  de  pe  bancă.  Rogu-vă  să  mă  iertaţi,  lorzii 
mei. 

Lordul  Tywin  înclină  capul,  permiţându-i  să  plece.  Tyrion 
se  răsuci  pe  călcâie  şi  se  duse.  Era  conştient  că-1  priveau  pe 
când  şontâcăia  în  jos  pe  deal.  Un  hohot  puternic  de  râs 
izbucni  în  urma  lui,  dar  nu  se  mai  uită  înapoi.  Spera  să  se 
înece  toţi  cu  îmbucăturile  de  carne  suculentă. 

Amurgul  se  lăsase,  colorând  toate  steagurile  în  negru. 
Tabăra  Lannisterilor  se  întindea  pe  kilometri  întregi  între  râu 
şi  drumul  regelui.  între  atâţia  oameni,  cai  şi  copaci,  era  lesne 

să  te  rătăceşti,  iar  Tyrion  chiar  reuşi.  Trecu  de  câteva  zeci  de 
pavilioane  măreţe  şi  sute  de  focuri  de  tabără.  Licuricii  roiau 
printre  corturi  ca  nişte  stele  călătoare.  Adulmecă  mirosul 
cârnaţilor  cu  usturoi,  condimentaţi  şi  picanţi,  atât  de  tentant 
încât  stomacul  său  gol  chiorăi.  Departe,  în  faţă,  auzi  glasuri 
înălţându-se  într-un  cântec  deocheat.  O  femeie  chicoti  şi 
alergă  pe  lângă  el,  goală  sub  o  mantie  întunecată,  iar 
urmăritorul  ei  beat  se  împiedică  de  rădăcinile  unui  copac.  Şi 
mai  departe,  doi  suliţaşi  erau  faţă  în  faţă  de  o  parte  şi  de  alta 
a  unui  izvor,  exersând  mişcări  de  atac  şi  apărare  în  lumina 
tot  mai  palidă,  cu  piepturile  goale  şi  năclăite  de  transpiraţie. 

Nimeni  nu-1  învrednici  cu  vreo  privire.  Nu-i  vorbi  nimeni. 
Nimeni  nu-i  dădu  nici  cea  mai  mică  atenţie.  Era  înconjurat 
de  oameni  loiali  Casei  Lannister,  o  mare  armată  de  douăzeci 
de  mii  de  oameni  şi,  cu  toate  astea,  era  singur. 

Când  auzi  bubuitul  adânc  al  râsului  lui  Shagga  răsunând 
în  beznă,  se  luă  după  el  mergând  spre  Ciorile  de  Piatră,  în 
micul  lor  colţ  de  noapte.  Conn,  fiul  lui  Coratt,  agită  o  cană 
cu  bere. 

-  Tyrion  Jumate-Om!  Vino  şi  şezi  la  focul  nostru,  împarte 
carnea  cu  Ciorile  de  Piatră.  Avem  un  bou. 

-  Văd  asta,  Conn,  fiul  lui  Coratt.  Halca  de  carne  uriaşă  şi 
roşie  era  suspendată  deasupra  focului,  perpelindu-se  într-o 
frigare  de  lemn  de  mărimea  unui  copac  mic.  Sângele  şi 
grăsimea  se  scurgeau  peste  flăcări  în  vreme  ce  două  Ciori  din 
Piatră  răsuceau  frigarea. 

-  Mulţumesc.  Chemaţi-mă  când  boul  e  gata. 

După  cum  părea,  asta  s-ar  fi  putut  să  fie  chiar  înainte  de 
luptă.  O  luă  din  loc. 

Fiecare  clan  avea  propriul  său  foc  pentru  gătit;  Urechile 
Negre  nu  mâncau  împreună  cu  Ciorile  de  Piatră,  Ciorile  de 
Piatră  nu  mâncau  cu  Fraţii  Lunii  şi  nimeni  nu  mânca 
împreună  cu  Bărbaţii  Arşi.  Cortul  modest  pe  care-1 
procurase  din  rezervele  Lordului  Lefford  fusese  ridicat  la 
mijlocul  celor  patru  focuri  de  tabără.  Tyrion  îl  găsi  pe  Bronn 
împărţind  un  burduf  cu  vin  cu  noii  servitori.  Lordul  Tywin  îi 
trimisese  un  îngrijitor  de  cai  şi  un  servitor  care  să  se  ocupe 
de  trebuinţele  lui,  ba  chiar  insistase  să  accepte  şi  un  scutier. 
Erau  aşezaţi  în  jurul  tăciunilor  unei  vetre  mici.  Era  şi  o  fată 
cu  ei;  subţire,  cu  părul  negru,  iar  după  cum  arăta,  nu  avea 
mai  mult  de  optsprezece  ani.  Tyrion  îi  studie  o  clipă  figura, 

înainte  de  a  zări  oasele  de  peşte  răspândite  prin  cenuşă. 

-  Ce  aţi  mâncat? 

-  Păstrăvi,  lordul  meu,  zise  îngrijitorul  de  cai.  Bronn  i-a 
prins. 

Păstrăvi,  se  gândi  el.  Purcel  de  lapte.  La  naiba  cu  tata!  Privi 
pofticios  spre  oase,  iar  pântecul  său  bodogăni, 

Scutierul  său,  un  băiat  cu  nefericitul  nume  de  Podrick 
Payne,  înghiţi  ceea  ce  voise  să  spună.  Flăcăul  era  un  văr 
îndepărtat  al  lui  Ser  Ilyn  Payne,  călăul  regelui...  şi  aproape  la 
fel  de  tăcut,  deşi  nu  din  lipsă  de  limbă.  Tyrion  îl  silise  o  dată 
să  i-o  arate,  doar  ca  să  fie  sigur. 

-  E  clar  că  ai  limbă,  comentase  el.  într-o  bună  zi  va  trebui 
să  înveţi  s-o  foloseşti. 

în  clipa  aceea,  nu  avea  răbdarea  de  a  încerca  să  scoată 
vreo  vorbă  de  la  flăcăul  despre  care  bănuia  că  îi  fusese  vârât 
pe  gât  ca  o  glumă  sinistră.  Tyrion  îşi  întoarse  din  nou  atenţia 
spre  fată. 

-  Ea  este?  îl  întrebă  pe  Bronn. 

Fata  se  ridică  cu  mişcări  graţioase  şi  privi  în  jos  spre  el,  de 
la  înălţimea  celor  aproape  doi  metri  ai  săi. 

-  Ea  este,  lordul  meu,  şi  poate  vorbi  pentru  ea,  dacă  vă 
face  plăcere. 

îşi  întoarse  capul  într-o  parte. 

-  Eu  sunt  Tyrion,  din  Casa  Lannister.  Mi  se  spune 
Pezevenghiul. 

-  Mie  mama  mi-a  spus  Shae.  Bărbaţii  îmi  spun...  adesea. 
Bronn  izbucni  în  râs,  iar  Tyrion  nu  avu  de  ales  şi  trebui  să 

zâmbească. 

-  Intră  în  cort,  Shae,  dacă  eşti  atât  de  drăguţă. 

Ridică  acoperitoarea  de  la  intrare  şi  o  ţinu  pentru  ea. 
înăuntru  îngenunche  şi  aprinse  o  lumânare. 

Viaţa  unui  soldat  nu  era  lipsită  de  anumite  compensaţii. 
Oriunde  îţi  aşezai  tabăra,  erai  sigur  că  aveai  şi  companie  în 
urmă.  La  sfârşitul  zilei  de  marş,  Tyrion  îl  trimisese  pe  Bronn 
în  spate,  să-i  găsească  o  târfă  pe  potrivă. 

-  Aş  prefera  una  rezonabil  de  tânără,  cu  un  chip  pe  cât  de 
drăguţ  poţi  găsi,  îi  spusese.  Dacă  s-a  şi  spălat  în  anul  ăsta, 
aş  fi  şi  mai  încântat.  Dacă  nu,  îmbăiaz-o.  Să-i  spui  cine  sunt 
şi  previn-o  cum  sunt.  Jyck  nu  se  obosise  întotdeauna  să  facă 
asta,  astfel  că  în  privirile  fetelor  se  strecurase  adesea  o 
anumită  expresie  când  dăduseră  cu  ochii  de  nobilul  pentru 

care  fuseseră  aduse...  o  expresie  pe  care  Tyrion  Lannister  nu 
mai  voia  să  o  vadă  niciodată. 

Ridică  lumânarea  şi  o  privi.  Rronn  se  descurcase  destul  de 
bine;  avea  ochii  întunecaţi  şi  nevinovaţi,  era  subţire,  avea 
sâni  mici  şi  tari  şi  un  zâmbet  care  era  când  timid,  când 
insolent  sau  viclean.  îi  plăcea  asta. 

-  Să-mi  dau  jos  veşmintele,  lordul  meu?  întrebă  ea. 

-  La  momentul  potrivit.  Eşti  fecioară,  Shae? 

-  Dacă  vă  face  plăcere,  lordul  meu,  spuse  ea  sfioasă. 

-  Ceea  ce  mi-ar  plăcea  mie  ar  fi  adevărul,  fetiţo. 

-  Da,  dar  asta  vă  va  costa  dublu.  Tyrion  decise  că  se  vor 
înţelege  de  minune. 

-  Eu  sunt  un  Lannister.  Am  aur  din  belşug  şi  vei  vedea  că 
sunt  generos...  însă  vreau  mai  mult  de  la  tine  decât  ce  ai 
între  picioare,  deşi  vreau  şi  aia,  bineînţeles.  Vei  sta  în  cortul 
meu,  îmi  vei  turna  vin,  vei  râde  la  glumele  mele,  îmi  vei 
alunga  durerile  de  picioare  după  fiecare  zi  de  marş...  Şi 
indiferent  dacă  te  ţin  aici  pentru  o  zi  sau  pentru  un  an,  atât 
timp  cât  stăm  împreună,  nu  vei  lăsa  alţi  bărbaţi  în  patul  tău. 

-  Mi  se  pare  destul  de  corect.  Se  aplecă  spre  poalele  robei 
sale  din  pânză  aspră  şi  şi-o  trase  peste  cap  dintr-o  singură 
mişcare  lină,  aruncând  veşmântul.  Dedesubt  nu  avea  nimic 
altceva,  era  doar  Shae.  Dacă  nu  pune  imediat  lumânarea  jos, 
lordul  meu  se  va  arde  la  degete. 

Tyrion  puse  lumânarea  jos,  îi  luă  mâna  într-a  lui  şi  <> 
trase  cu  blândeţe  spre  el.  Ea  se  aplecă  să-1  sărute.  Gura  ei 
avea  gustul  mierii  şi  al  cuişoarelor,  iar  degetele  ei  erau 
iscusite  şi  exersate,  pe  când  desfăcea  şireturile  hainelor  lui. 

Când  o  pătrunse,  ea-1  primi  cu  gângureli  şoptite  şi  mici 
icnete  de  plăcere.  Tyrion  bănuia  că  extazul  ei  era  prefăcut, 
dar  o  făcea  atât  de  bine,  încât  nu  mai  conta.  Nu  tânjea  după 
chiar  atât  de  mult  adevăr. 

Avusese  mare  nevoie  de  ea,  îşi  dădu  el  seama  după  aceea, 
pe  când  ea  şedea  tăcută  în  braţele  lui.  De  ea  sau  de  cineva 
ca  ea.  Trecuse  mai  bine  de  un  an  de  când  nu  mai  avusese 
nici  o  femeie,  de  când  plecase  la  Winterfell,  în  compania 
fratelui  său  şi  a  regelui  Robert.  Ar  fi  putut  fi  mort  mâine,  sau 
în  ziua  următoare,  iar  dacă  i  se  întâmpla  asta,  mai  degrabă 
şi-ar  fi  dorit  să  coboare  în  mormânt  gândindu-se  la  Shae 
decât  la  tatăl  său,  lordul,  la  Lysa  Arryn  sau  la  Lady  Catelyn 
Stark. 

îi  simţea  pe  braţ  moliciunea  sânilor,  pe  când  ea  stătea 
lângă  el.  Era  ceva  plăcut.  Mintea-i  fu  acaparată  de  un 
cântec.  încet,  abia  auzit,  începu  să  fluiere. 

-  Ce-i  asta,  lordul  meu?  murmură  ea  înghesuindu-se  în 

el. 

-  Nimic,  îi  spuse  el.  Un  cântec  pe  care  l-am  învăţat  când 
eram  copil,  asta-i  tot.  Culcă-te,  dulcea  mea. 

Când  ochii  ei  se  închiseră  şi  respiraţia-i  deveni  adâncă  şi 
calmă,  Tyrion  se  strecură  de  lângă  ea,  cu  grijă  să  nu-i 
tulbure  somnul.  Se  târî  dezbrăcat  afară,  trecu  peste  scutierul 
său  şi  ocoli  cortul,  pentru  a  merge  să  urineze. 

Bronn  era  aşezat  cu  picioarele  încrucişate  sub  un  castan, 
acolo  unde-şi  legaseră  caii.  îşi  ascuţea  tăişul  săbiei,  perfect 
treaz;  mercenarul  nu  părea  să  doarmă  la  fel  ca  ceilalţi 
oameni. 

-  Unde  ai  găsit-o?  îl  întrebă  Tyrion  în  timp  ce  se  uşura. 

-  Am  luat-o  de  la  un  cavaler.  Omul  nu  prea  voia  s-o  dea, 
însă  numele  tău  1-a  făcut  să  se  răzgândească,  plus  pumnalul 
meu  la  gâtul  lui. 

-  Minunat,  făcu  Tyrion  sec,  scuturându-şi  ultimii  stropi. 
Eu  îmi  amintesc  că  ţi-am  spus  găseşte-mi  o  târfă,  nu 
pricopseşte-mă  cu  un  duşman. 

-  Toate  alea  drăguţe  erau  deja  luate,  zise  Bronn.  Aş  fi 
încântat  s-o  iau  înapoi,  dacă  preferi  o  uscătură  ştirbă. 

Tyrion  se  apropie  de  el. 

-  Tatăl  meu,  lordul,  ar  spune  că  asta-i  insolenţă  şi  te-ar 
trimite  la  ocnă  pentru  impertinenţă. 

-  Ce  bine  de  mine  că  nu  eşti  tatăl  tău,  răspunse  Bronn. 
Am  dat  de  una  cu  coşuri  pe  nas.  Ţi-ar  plăcea  aşa  ceva? 

-  Şi  să-ţi  frâng  inima?  răspunse  Tyrion.  Am  s-o  păstrez  pe 
Shae.  Nu  cumva,  din  întâmplare,  ai  reţinut  numele 
cavalerului  de  la  care  ai  luat-o?  N-aş  vrea  să-1  am  prin 
preajmă  în  timpul  bătăliei. 

Bronn  se  ridică  cu  agilitatea  unei  pisici,  răsucindu-şi 
sabia  în  mână. 

-  O  să- ţi  fiu  alături  în  luptă,  piticule. 

Tyrion  dădu  din  cap.  Căldura  aerului  nopţii  îi  atingea 
pielea. 

-  Ca  să  supravieţuiesc  bătăliei  şi  să  poţi  să-ţi  ceri 
recompensa. 

Bronn  trecu  sabia  din  mâna  dreaptă  în  stânga  şi  încercă  o 

lovitură. 

-  Cine  să  vrea  să-1  răpună  pe  unul  ca  tine? 

-  Tatăl  meu,  lordul,  de  exemplu.  El  m-a  trimis  în 
avangardă. 

-  Si  eu  as  face  la  fel.  Un  omuleţ  cu  un  scut  mare.  Ce  mai 
ţintă  le-ai  oferi  arcaşilor! 

-  îmi  pari  ciudat  de  încurajator,  zise  Tyrion.  Probabil  că 
m-am  smintit. 

Bronn  îşi  băgă  sabia  în  teacă. 

-  Fără  nici  o  îndoială. 

Când  Tyrion  se  întoarse  la  cortul  său,  Shae  se  răsuci  pe  o 
parte  şi  murmură  adormită: 

-  M-am  trezit,  iar  lordul  meu  nu  mai  era  aici. 

-  Lordul  tău  s-a  întors  acum. 

Se  culcă  lângă  ea.  Mâna  ei  i  se  strecură  între  picioarele 
strâmbe  şi-1  găsi  întărit. 

-  Da,  s-a  întors,  şopti  ea,  mângâindu-1. 

O  întrebă  de  cel  de  la  care  o  luase  Bronn,  iar  ea-i  spuse 
numele  unui  cavaler  mărunt,  dintr-o  familie  nesemnificativă. 

-  Nu  trebuie  să  vă  temeţi  de  el,  lordul  meu,  adăugă  fata, 
degetele  ei  ocupându-se  de  mădularul  lui.  E  un  bărbat 
pricăjit. 

-  Iar  eu  ce  sunt,  rogu-te?  o  întrebă  Tyrion.  Vreun  uriaş? 

-  Oh,  da,  se  pisici  ea,  uriaşul  meu  Lannister. 

Se  urcă  pe  el  şi,  pentru  câtva  timp,  aproape  că-1  făcu  să 
creadă  asta.  Tyrion  adormi  cu  zâmbetul  pe  buze...  şi  se  trezi 
în  beznă,  în  hărmălaia  trompetelor.  Shae  îl  trăgea  de  umăr. 

-  Lordul  meu,  şopti  ea.  Treziţi-vă,  lordul  meu.  Mi-e  frică. 
Năuc,  se  ridică  şi  azvârli  pătura.  Cornurile  răsunau  în 

noapte,  furioase  şi  bezmetice,  un  ţipăt  care  însemna  grăbiţi- 
vă,  grăbiţi-vă,  grăbiţi-vă.  Auzi  strigăte  şi  zăngănitul  suliţelor, 
nechezatul  cailor,  deşi  nimic  nu-i  spunea  că  ar  avea  loc  o 
luptă. 

-  Trompeţii  tatălui  meu,  rosti  el.  Adunarea  de  luptă. 
Credeam  că  Stark  se  află  la  o  zi  de  marş  de  noi. 

Ea  scutură  din  cap,  pierdută.  Ochii  îi  erau  măriţi  şi  albi. 
Gemând,  Tyrion  se  ridică  şi-şi  făcu  drum  afară,  strigând 
după  scutierul  său.  Fuioare  de  ceaţă  albicioasă  alunecau 
prin  noapte,  degete  lungi  şi  albe  pe  lângă  râu.  Oameni  şi  cai 
se  învălmăşeau  în  răcoarea  dinaintea  zorilor;  se  puneau 
şeile,  căruţele  erau  încărcate,  focurile  stinse.  Trompetele 

răsunară  din  nou:  grăbiţi-vă,  grăbiţi-vă,  grăbiţi-vă.  Cavalerii 
săriră  pe  bidiviii  care  fornăiau,  în  vreme  ce  soldaţii  greu 
înarmaţi  îşi  încingeau  centurile  cu  săbiile.  Când  îl  găsi  pe 
Pod,  băiatul  sforăia  încetişor.  Tyrion  îl  lovi  în  coaste  cu 
piciorul. 

-  Armura  mea,  zise,  şi  grăbeşte-te. 

Bronn  veni  în  goană  dintre  ceţuri,  având  deja  armura  pe 
el  şi  fiind  călare,  purtând  coiful  îndoit. 

-  Ai  idee  de  ce  se  întâmplă?  îl  întrebă  Tyrion. 

-  Băiatul  Stark  ne-a  luat-o  înainte.  S-a  strecurat  pe 
drumul  regelui  şi  acum  armata  lui  se  află  la  mai  puţin  de  un 
kilometru  la  nord  de  aici,  aşezându-se  în  formaţiune  de 
luptă. 

Grăbiţi-vă,  îndemnau  trompetele,  grăbiţi-vă,  grăbiţi-vă, 
grăbiţi-vă. 

-  Vezi  să  fie  gata  de  luptă  şi  oamenii  clanurilor.  Tyrion  se 
strecură  înapoi  în  cort.  Unde-mi  sunt  hainele?  latră  el  la 
Shae.  Acolo!  Nu,  cele  din  piele,  fir-ar  să  fie!  Da,  adu-mi 
cizmele. 

Când  reuşi  să  se  îmbrace,  scutierul  său  îi  aduse  armura, 
aşa  cum  era.  Tyrion  avea  un  costum  cu  platoşă  grea, 
meşteşugit  făcută  să  se  potrivească  pe  trupul  său  strâmb. 
Din  păcate,  era  pusă  bine  la  Casterly  Rock,  iar  ci  era  aici. 
Trebuia  să  se  descurce  cu  resturile  recuperate  de  prin 
căruţele  Lordului  Lefford:  cămaşă  de  zale  şi  coif,  apărătoarea 
de  gât  a  unui  cavaler  mort,  platoşe  pentru  picioare  şi  mâini 
şi  cizme  ascuţite,  din  oţel.  Unele  dintre  acestea  erau 
ornamentate,  altele  simple;  nici  o  piesă  nu  se  potrivea  cu 
cealaltă  şi  nici  pe  corpul  iui,  aşa  cum  ar  fi  trebuit.  Pieptarul 
era  făcut  pentru  un  bărbat  mai  înalt  decât  el;  pentru  capul 
lui  supradimensionat  găsiseră  un  coif  mare,  de  forma  unei 
găleţi,  cu  un  vârf  triunghiular  lung  de  un  cot.  Shae  îl  ajută 
pe  Pod  cu  curelele  şi  clemele  de  prindere. 

-  Dacă  mor,  să  mă  jeleşti,  îi  spuse  Tyrion  târfei. 

-  De  unde  o  să  ştii  că  te  jelesc?  O  să  fii  mort! 

-  Am  să  ştiu. 

-  Cred  că  da. 

Shae  îi  coborî  pe  cap  coiful  mare  şi  Pod  îi  prinse 
apărătoarea  pentru  gât.  Tyrion  îşi  strânse  centura, 
îngreunată  de  o  sabie  scurtă  şi  un  pumnal.  Băiatul  său  de 
grajd  îi  aduse  bidiviul,  un  trăpaş  minunat,  la  fel  de  încărcat 

de  armuri  ca  el;  se  simţea  de  parcă  ar  fi  cântărit  o  mie  de 
ocale.  Pod  îi  întinse  scutul,  o  bucată  masivă  de  lemn  întărit 
cu  oţel.  Ultimul  lucru  pe  care  i-1  dădură  fu  securea  de  luptă. 
Shae  se  trase  înapoi  şi-1  examina  din  priviri. 

-  Lordul  meu  arată  foarte  fioros. 

-  Lordul  arată  ca  un  pitic  într-o  armură  nepotrivită, 
răspunse  Tyrion  mohorât,  dar  îţi  mulţumesc  pentru 
bunăvoinţă.  Podrik,  dacă  lupta  se  întoarce  împotriva 
noastră,  ai  grijă  ca  doamna  asta  să  ajungă  teafără  acasă. 

O  salută  ridicând  securea  şi-şi  întoarse  calul,  luând-o  la 
galop.  îşi  simţea  stomacul  strâns  ca  un  ghem  tare,  atât  de 
strâns  încât  îl  durea.  în  urma  lui,  servitorii  începură  în 
graba  mare  să  strângă  cortul.  Degete  de  un  stacojiu-deschis 
se  întindeau  spre  răsărit,  pe  când  primele  raze  ale  soarelui 
se  iviră  la  orizont.  Cerul  dinspre  apus  era  de  un  purpuriu- 
închis,  presărat  cu  stele.  Tyrion  se  întrebă  dacă  acesta  era 
ultimul  răsărit  pe  care-1  mai  vedea  vreodată...  şi  dacă  nu 
cumva  temerile  sale  erau  un  semn  al  laşităţii.  Oare  fratele 
său,  Jaime,  se  gândea  la  moarte  înainte  de  bătălie? 

Un  corn  de  luptă  răsună  la  distanţă,  într-o  notă  profundă 
şi  jeluitoare,  care-i  îngheţă  sufletul.  Oamenii  din  clanuri 
încălecară  pe  caii  lor  sfrijiţi,  de  munte,  aruncând  blesteme  şi 
glume  grosolane.  Mai  mulţi  dintre  ei  păreau  să  fie  beţi. 
Soarele  care  se  înălţa  risipi  fuioarele  de  ceaţă  rătăcitoare  pe 
când  Tyrion  îi  conducea  spre  luptă.  Iarba  nepăscută  de  cai 
era  încărcată  de  rouă,  de  parcă  vreun  zeu  aflat  în  trecere 
presărase  peste  pământ  o  baniţă  cu  diamante.  Oamenii  de  la 
munte  se  aliniară  în  spatele  lui,  fiecare  clan  înşiruit  în  urma 
propriului  său  conducător,  în  lumina  zorilor,  oastea  Lordului 
Tywin  Lannister  se  desfăşura  ca  un  trandafir  de  oţel,  cu 
ghimpii  strălucitori. 

Unchiul  său  conducea  centrul  armatei.  Ser  Kevan  îşi 
înălţase  flamurile  pe  drumul  regelui.  Tolbele  cu  săgeţi 
atârnau  de  curelele  lor,  arcaşii  pedeştri  se  aliniaseră  pe  trei 
şiruri  lungi,  spre  estul  şi  vestul  drumului,  şi  acum  stăteau 
liniştiţi,  pregătindu-şi  arcurile.  între  ei,  suliţaşii  formaseră 
careuri;  în  spatele  lor  se  întindeau  şiruri  peste  şiruri  de 
soldaţi  înarmaţi  până-n  dinţi  cu  suliţe,  săbii  şi  topoare.  Trei 
sute  de  cavalerişti  grei  îl  înconjurau  pe  Ser  Kevan  şi  lorzii 
stegari  Lefford,  Lydden  şi  Serrett,  împreună  cu  toţi 
spadasinii  lor. 

Flancul  drept  era  format  numai  din  cavalerie,  aproape 
patru  mii  de  oameni,  îngreunaţi  de  armură.  Mai  mult  de  trei 
sferturi  dintre  cavaleri  erau  acolo,  masaţi,  ca  un  mare  pumn 
de  oţel.  Ser  Addam  Marbrand  avea  comanda.  Tyrion  văzu 
flamura  lui  desfăşurându-se;  un  copac  în  flăcări,  portocaliu 
şi  fumuriu.  în  urma  lui  fâlfâiau  flamura  cu  inorogul 
purpuriu  a  lui  Ser  Flement,  cea  cu  vierul  tărcat  al  Casei 
Crakehall,  cea  cu  cocoşul  Casei  Swyft  şi  alte  şi  altele. 

Tatăl  său,  lordul,  îşi  ocupase  locul  pe  deal,  acolo  unde 
dormise.  în  jurul  lui  se  adunau  rezervele;  o  forţă  uriaşă, 
jumătate  călare,  jumătate  pedestră,  numărând  cinci  mii  de 
oameni.  Lordul  Tywin  alegea  aproape  întotdeauna  să 
comande  rezervele;  el  va  controla  înălţimile  de  pe  teren  şi  va 
privi  bătălia  desfăşurându-se  mai  jos,  trimiţându-şi  forţele 
când  şi  unde  era  cea  mai  mare  nevoie  de  ele. 

Chiar  şi  de  la  distanţă,  tatăl  său  impunea  respect.  Armura 
de  luptă  a  lui  Tywin  Lannister  o  făcea  de  ruşine  pe  cea 
ornamentată  a  fiului  său  Jaime.  Mantia  sa  era  ţesută  din 
nenumărate  straturi  de  fir  de  aur  şi  era  atât  de  grea,  încât 
aproape  că  nu  se  clintea,  nici  chiar  când  se  lansa  în  atac, 
atât  de  mare  încât  acoperea  mare  parte  a  crupei 
armăsarului.  Nici  o  clamă  obişnuită  nu  putea  susţine  o 
asemenea  greutate,  aşa  că  uriaşa  mantie  era  fixată  de  o 
pereche  de  leoaice  miniaturale,  aşezate  pe  umerii  săi  de 
parcă  s-ar  fi  pregătit  să  ţâşnească.  Companionul  lor,  un 
mascul  cu  o  coamă  splendidă,  era  aşezat  comod  pe  vârful 
coifului  mare  al  Lordului  Tywin,  cu  o  labă  în  aer,  ca  şi  cum 
răgea.  Cei  trei  lei  erau  turnaţi  în  aur,  cu  ochii  de  rubin. 
Armura  sa  era  o  platoşă  grea  din  oţel,  emailată  în  stacojiu- 
închis,  apărătorile  fiind  gravate  dichisit  cu  aur.  Rondelele 
erau  ca  nişte  sori  din  aur,  toate  cataramele  erau  aurite,  iar 
otelul  roşcat  era  atât  de  lustruit,  încât  strălucea  ca  un  foc  în 
lumina  soarelui. 

Tyrion  putea  auzi  duduitul  tobelor  duşmanului.  Şi-1 
aminti  pe  Robb  Stark,  aşa  cum  îl  văzuse  ultima  dată,  aşezat 
în  jilţul  înalt  al  tatălui  său,  în  Marea  Sală  de  la  Winterfell,  cu 
sabia  scoasă  din  teacă  strălucind  în  mâinile  sale.  îşi  aminti 
cum  veniseră  la  el  lupii  străvechi  şi,  dintr-odată,  îi  revăzu 
mârâind  şi  clămpănind  din  fălci,  cu  dinţii  rânjiţi,  în  faţa  lui. 
Oare  îşi  adusese  băiatul  şi  lupii  cu  el  la  război?  Gândul  îl 
nelinişti. 

Cei  din  nord  erau  epuizaţi  după  marşul  lor  îndelungat, 
fără  odihnă.  Tyrion  se  întrebă  ce  gândea  Robb.  Spera  să-i  fi 
luat  prin  surprindere,  în  somn?  Slabe  şanse  pentru  aşa  ceva; 
indiferent  ce  se  spunea  despre  el,  Tywin  Lannister  nu  era  un 
prost. 

Avangarda  se  organiza  la  stânga.  întâi  văzu  flamura,  trei 
câini  negri  pe  un  fond  galben.  Ser  Gregor  stătea  sub  ea, 
călare  pe  cel  mai  mare  cal  pe  care-1  văzuse  vreodată  Tyrion. 
Bronn  îi  aruncă  o  privire  şi  rânji. 

-  întotdeauna  să  te  ţii  după  câte  unul  uriaş  în  bătălie. 
Tyrion  îi  aruncă  o  privire  grea. 

-  Cum  aşa? 

-  Constituie  ţinte  măreţe.  Atrag  privirea  fiecărui  arcaş  de 
pe  câmpul  de  luptă. 

Râzând,  Tyrion  îl  vedea  acum  pe  Munte  într-o  altă  lumină. 

-  Mărturisesc  că  nu  m-am  gândit  la  asta. 

Clegane  nu  oferea  deloc  o  imagine  magnifică;  armura  sa 
era  o  platoşă  de  oţel  de  un  cenuşiu  mat,  zgâriată  de  atâta 
folosinţă,  fără  blazon  sau  ornamente.  îşi  trimitea  oamenii  pe 
poziţii  arătând  cu  sabia  -  una  mare,  pentru  ambele  mâini,  pe 
care  Ser  Gregor  o  agita  cu  o  singură  mână,  aşa  cum  ar  fi 
făcut  un  altul  cu  un  pumnal. 

-  Pe  cel  care  o  ia  la  fugă  îl  tai  cu  mâna  mea,  răgea  el,  dând 
cu  ochii  de  Tyrion.  Pezevenghiule!  Ia  flancul  stâng.  Ţine  râul. 
Dacă  poţi. 

La  stânga  stângii.  Ca  să  izbească  flancurile  lor,  Stark  avea 
nevoie  de  cai  care  să  poată  galopa  pe  apă.  Tyrion  îşi  conduse 
oamenii  spre  malul  râului. 

-  Uitaţi,  strigă  el,  arătând  cu  securea.  Râul.  O  pătură  de 
ceaţă  albicioasă  mai  stăruia  încă  pe  suprafaţa  apei,  în  vreme 
ce  undele  verzui  şi  întunecoase  se  scurgeau  mai  jos  de  ei. 
Vadurile  erau  nămoloase  şi  sufocate  de  ierburi.  Râul  este  al 
nostru;  indiferent  ce  se  întâmplă,  ţineţi-vă  aproape  de  apă. 
Să  nu  o  pierdeţi  niciodată  din  vedere.  Să  nu  lăsaţi  nici  un 
duşman  să  intre  între  noi  şi  râul  nostru.  Dacă  ne  murdăresc 
apele,  tăiaţi-le  mădularele  şi  daţi-le  la  peşti. 

Shagga  avea  câte  o  secure  în  fiecare  mână.  Le  lovi  una  de 
alta,  făcându-le  să  răsune. 
Jumate  Oom!  ţipă  el. 

Celelalte  Ciori  de  Piatră  preluară  chemarea,  la  fel  şi 
Urechile  Negre  şi  Fraţii  Lunii.  Bărbaţii  Arşi  nu  strigară,  însă 

îşi  zăngăniră  săbiile  şi  suliţele.  Jumate  Om!  Jumate  Om! 
Jumate  Om! 

Tyrion  îşi  întoarse  trăpaşul  în  cerc  pentru  a  privi  peste 
câmpul  de  luptă.  Terenul  era  denivelat  şi  alunecos  aici, 
moale  şi  noroios  în  apropierea  râului,  ridicându-se  într-o 
pantă  moale  spre  drumul  regelui,  pietros  şi  accidentat 
dincolo  de  el.  Câţiva  copaci  se  înălţau  în  coasta  dealurilor, 
dar  mare  parte  din  teren  fusese  defrişat  şi  cultivat.  Inima-i 
bătea  în  piept  în  ritmul  tobelor,  iar  sub  straturile  de  piele  şi 
oţel,  fruntea-i  era  năclăită  de  o  transpiraţie  rece.  Privi  cum 
Ser  Gregor  Muntele  călărea  în  sus  şi-n  jos  pe  linia  de  luptă, 
urlând  şi  gesticulând.  Şi  flancul  acesta  era  format  numai  din 
cavalerişti,  însă  la  dreapta  era  un  pumn  înzăuat  de  cavaleri 
şi  lăncieri  greu  înarmaţi,  iar  avangarda  era  alcătuită  din 
trupele  mobile  dinspre  vest:  arcaşi  călare,  o  masă 
fremătătoare  de  călăreţi  liberi  nedisciplinaţi,  mercenari  şi 
agricultori,  călare  pe  caii  folosiţi  la  plug,  înarmaţi  cu  seceri  şi 
cu  săbiile  ruginite  ale  taţilor  lor,  băieţi  numai  pe  jumătate 
instruiţi,  luaţi  de  lângă  oalele  lor  din  Lannisport...  şi  Tyrion, 
cu  oamenii  lui  din  clanuri. 

-  Hrană  pentru  ciori,  murmură  Bronn  lângă  el,  dând  glas 
la  ceea  ce  Tyrion  lăsase  nerostit.  Nu  putu  decât  să  dea  din 
cap.  Oare-şi  pierduse  tatăl  său,  lordul,  minţile?  Nici  un 
suliţaş,  prea  puţini  arcaşi,  o  mână  de  cavaleri  prost  înarmaţi 
şi  fără  armuri,  comandaţi  de  o  brută  necugetătoare,  mânată 
doar  de  furie...  Cum  se  aştepta  tatăl  său  ca  această 
adunătură  de  circ  să-i  ţină  flancul  stâng? 

Nu  avea  timp  să  se  mai  gândească  şi  la  asta.  Tobele 
răsunau  atât  de  aproape,  încât  bătaia  lor  îi  pătrundea  sub 
piele  şi-i  făcea  mâinile  să  tresară.  Bronn  îşi  trase  sabia  şi, 
dintr-odată,  duşmanul  se  arătă  acolo,  în  faţa  lor,  năvălind 
peste  vârful  dealurilor,  avansând  cu  pas  măsurat,  în  spatele 
unui  zid  de  scuturi  şi  suliţe. 

Zeii  fie  blestemaţi,  uită-te  la  ei,  se  gândi  Tyrion,  deşi  ştia  că 
tatăl  său  avea  mult  mai  mulţi  oameni  pe  câmpul  de  luptă. 
Comandanţii  îi  conduceau  călare  pe  caii  lor  de  luptă,  stegarii 
călărind  alături,  cu  flamurile  lor.  Zări  elanul  Casei 
Hornwood,  razele  de  soare  ale  Casei  Karstark,  securea  de 
război  a  Lordului  Cerwyn,  pumnul  înzăuat  al  Gloverilor...  şi 
turnurile  gemene  ale  Casei  Frey,  albastre  pe  cenuşiu.  Gata 
deci  cu  convingerea  tatălui  său  că  Lordul  Walder  nu  se  va 

osteni  prea  tare.  Albul  Casei  Stark  era  peste  tot,  lupii 
cenuşii,  străvechi,  păreau  că  aleargă  şi  sar  în  vreme  ce 
flamurile  fluturau.  Unde-i  băiatul?  se  întrebă  Tyrion. 

Răsună  un  corn  de  luptă.  Haooooooooooooooooo,  ţipă 
cornul  cu  un  vaiet  prelung,  jos  şi  înfrigurat,  precum  vântul 
rece  dinspre  nord.  Trompetele  Lannisterilor  răspunseră:  da- 
DA  da-DA  da-DAAAAAAA,  insolente  şi  sfidătoare;  totuşi,  lui 
Tyrion  i  se  părea  că  răsunau  mai  nevolnice  şi  mai  speriate. 
Putea  simţi  cum  îi  fremătau  maţele,  o  senzaţie  lichidă;  spera 
să  nu  moară  bolnav. 

Când  cornurile  tăcură,  văzduhul  se  umplu  de  un  şuierat; 
o  ploaie  de  săgeţi  se  înălţă  dinspre  dreapta  lui,  acolo  unde  se 
găseau  arcaşii  care  flancau  drumul.  Cei  din  nord  porniră  în 
goană,  urlând  în  timpul  navalei,  însă  săgeţile  Lannisterilor 
căzură  asupra  lor  ca  grindina,  sute  de  săgeţi,  mii,  iar 
strigătele  se  transformară  în  vaiete  şi  oamenii  se  împleticiră 
şi  căzură  la  pământ.  Cam  pe  atunci,  al  doilea  roi  de  săgeţi  îşi 
luă  zborul,  iar  arcaşii  potriviră  a  treia  săgeată  în  arcurile  lor. 

Tromptele  izbucniră  din  nou,  da-DAAA  da-DAAA  da-DAAA 
da-DA  da-DA  da-DAAAAAAA.  Ser  Gregor  îşi  răsuci  sabia 
uriaşă  şi  urlă  un  ordin,  iar  mii  de  alte  voci  îi  răspunseră  într- 
un  strigăt.  Tyrion  dădu  pinteni  calului  şi  adăugă  încă  un 
glas  la  cacofonia  generală,  iat  avangarda  se  avântă  înainte. 

-  Râul!  strigă  către  muntenii  săi,  pe  când  goneau.  Ţineţi 
minte,  nu  părăsiţi  râul. 

Era  încă  în  fruntea  lor  când  o  luară  la  galop,  până  când 
Chelia  scoase  un  răcnet  înfiorător  şi  îl  depăşi  în  goană,  iar 
Shagga  urlă  şi  o  urmă.  Oamenii  clanurilor  se  avântară  după 
ei,  lăsându-1  pe  Tyrion  în  praful  stârnit  de  cai. 

O  formaţiune  de  suliţaşi  duşmani  se  aranjase  în  semilună 
în  faţa  lor,  un  şir  dublu  din  oţel  strălucitor,  ca  un  arici, 
aşteptând  în  spatele  scuturilor  înalte,  din  stejar,  cu  razele  de 
soare  ale  Casei  Karstark.  Gregor  Clegane  fu  primul  care 
ajunse  la  ei,  conducând  o  trupă  de  veterani  înzăuaţi. 
Jumătate  dintre  cai  se  feriră  în  ultima  clipă,  oprindu-şi 
atacul  înaintea  şirului  de  suliţe.  Ceilalţi  muriră,  vârfuri 
ascuţite  de  oţel  străpungându-le  piepturile.  Tyrion  văzu  zeci 
de  oameni  căzuţi.  Armăsarul  Muntelui  se  cabra,  zvâcnind  cu 
potcoavele  lui  de  oţel  când  o  suliţă  cu  vârful  zimţat  îi 
pătrunse  în  gât.  înnebunit,  animalul  se  aruncă  peste 
rânduri.  Suliţele  se  înfîpseră  în  el  din  toate  părţile,  însă  zidul 

de  scuturi  se  sparse  sub  greutatea  lui.  Cei  din  nord  se 
traseră  înapoi  de  lângă  zvâcnirile  animalului  în  agonie, 
împle ticindu- se.  Pe  când  calul  său  se  prăbuşi  la  pământ, 
fornăind  cu  sânge  şi  muşcând  cu  ultimele  sale  puteri, 
Muntele  se  ridică  nevătămat,  cu  sabia  sa  pentru  două  mâini. 

Shagga  se  avântă  prin  spărtură  înainte  ca  scuturile  să  o 
acopere  din  nou,  iar  alte  Ciori  de  Piatră  se  înghesuiră  în 
urma  lui.  Tyrion  strigă: 

-  Bărbaţi  Arşi!  Fraţii  Lunii!  După  mine! 

însă  majoritatea  lor  erau  înaintea  lui.  îl  zări  pe  Timett,  fiul 
lui  Timett,  ţâşnind  la  luptă  când  armăsarul  său  muri  sub  el 
în  plin  galop,  văzu  un  Frate  al  Lunii  străpuns  de  o  suliţă 
Karstark,  văzu  calul  lui  Conn  spulberând  coastele  unui  om 
cu  o  lovitură  de  copită.  Un  nor  de  săgeţi  se  pogorî  asupra  lor; 
de  unde  veniseră,  n-ar  fi  putut  spune,  însă  căzură  peste 
oamenii  lui  Stark  şi  Lannister  deopotrivă,  ricoşând  din 
armuri  şi  muşcând  carnea.  Tyrion  îşi  înălţă  scutul  şi  se 
ascunse  în  spatele  lui. 

Ariciul  se  surpa,  oamenii  din  nord  bătând  în  retragere  sub 
loviturile  cavaleriei.  Tyrion  îl  văzu  pe  Shagga  izbindu-1  în 
piept  pe  unul  dintre  suliţaşi,  când  smintitul  i  se  aruncă  în 
faţă  în  goană,  văzu  cum  securea  lui  străpunge  zalele  şi 
pielea,  muşchii  şi  plămânii.  Omul  muri  în  picioare,  iar  vârful 
securii  i  se  oprise  în  piept;  totuşi,  Shagga  continua  să 
gonească,  spărgând  un  scut  în  două  cu  securea  din  mâna 
dreaptă,  în  vreme  ce  cadavrul  sălta  şi  se  zguduia,  cu  oasele 
frânte,  în  dreapta  sa.  în  cele  din  urmă,  mortul  se  desprinse. 
Shagga  lovi  cele  două  securi  una  de  alta  şi  scoase  un  răget. 

Duşmanii  se  aruncaseră  deja  asupra  lui,  iar  bătălia  se 
apropie  la  câţiva  paşi  de  Tyrion  şi  de  calul  său.  Un  înzăuat  îi 
ţinti  pieptul,  iar  securea  lui  ţâşni,  azvârlind  suliţa  într-o 
parte.  Omul  se  dădu  înapoi,  pregătindu-se  pentru  o  nouă 
încercare,  însă  Tyrion  îşi  îmboldi  calul  şi  trecu  de-a  dreptul 
peste  el.  Bronn  era  înconjurat  de  trei  duşmani,  însă  îl 
descăpăţână  pe  primul  care  se  avântase  spre  el  şi  trecu  lama 
săbiei  peste  faţa  celui  de-al  doilea,  cu  o  lovitură  năprasnică. 

O  suliţă  azvârlită  de  cineva  veni  spre  Tyrion  dinspre 
stânga  şi  se  înfipse  în  scutul  său  cu  un  sunet  sec.  Se  răsuci 
şi  goni  după  atacator,  însă  omul  îşi  ridică  deasupra  capului 
propriul  său  scut.  Tyrion  îi  dădu  ocol,  încolţindu-1  cu  o 
ploaie  de  lovituri  de  secure.  Schije  de  lemn  de  stejar  se 

desprindeau  zburând  în  toate  părţile,  până  când  omul  din 
nord  se  împiedică  şi  căzu  pe  spate,  cu  scutul  pe  el.  Era 
dincolo  de  raza  de  acţiune  a  securii  lui  Tyrion  şi  era  prea 
mare  daraua  ca  să  merite  să  descalece,  aşa  că-1  lăsă  acolo  şi 
se  avântă  spre  un  alt  duşman,  atacându-1  din  spate  cu  o 
lovitură  de  sus  în  jos,  care-i  făcu  braţul  să  se  cutremure. 
Asta-i  oferi  o  clipă  de  răgaz.  Strunindu-şi  armăsarul,  privi 
spre  râu.  Acolo  era,  la  dreapta.  Cumva,  reuşise  să  se 
întoarcă  în  cerc. 

Un  Bărbat  Ars  trecu  pe  lângă  el,  prăbuşit  pe  cal.  O  suliţă 
îi  intrase  în  pântec  şi-i  ieşise  prin  spate.  Nu  mai  putea  fi 
ajutat  în  nici  un  fel,  dar  când  Tyrion  îl  văzu  pe  unul  dintre 
oamenii  din  nord  gonind  şi  apucând  dârlogii  calului,  atacă. 

Duşmanul  îl  înfruntă  cu  sabia  în  mână.  Era  înalt  şi  zvelt, 
purtând  o  cămaşă  lungă  de  zale  şi  apărători  din  oţel,  însă-şi 
pierduse  coiful  şi  sângele  i  se  prelingea  în  ochi  de  la  o 
tăietură  din  mijlocul  frunţii.  Tyrion  încercă  o  lovitură  drept 
în  faţă,  însă  bărbatul  înalt  o  pară. 

-  Piticule,  strigă  el.  Mori! 

Fugi  în  cerc,  pe  când  Tyrion  călărea  în  jurul  lui,  ţintindu-i 
capul  şi  umerii.  Oţelul  se  izbi  de  oţel,  iar  Tyrion  îşi  dădu 
repede  seama  că  bărbatul  înalt  era  mai  iute  şi  mai  puternic 
decât  el.  Pe  cele  şapte  iaduri,  unde  era  Bronn? 

-  Mori,  mârâi  bărbatul,  lovindu-1  năprasnic. 

Tyrion  abia  dacă  reuşi  să-şi  ridice  scutul  la  timp,  iar 
lemnul  păru  că-i  explodează  în  faţă,  sub  forţa  loviturii. 
Bucăţile  sfărâmate  căzură  de  pe  braţul  lui. 

-  Mori!  mugi  spadasinul,  venind  mai  aproape  şi  izbindu-1 
peste  tâmplă  atât  de  tare,  încât  capul  îi  răsună  ca  un  clopot. 

Sabia  scoase  un  scrâşnet  hidos  când  o  retrase  pe 
suprafaţa  oţelului.  Bărbatul  înalt  rânji...  până  când  trăpaşui 
lui  Tyrion  îl  muşcă,  iute  ca  un  şarpe,  sfâşiindu-i  obrazul 
până  la  os.  Atunci  urlă.  Tyrion  îi  împlântă  securea  în  cap. 

-  Tu  să  mori,  îi  spuse,  şi  asta  se  şi  întâmplă. 
Când  smulse  lama,  auzi  un  strigăt: 

-  Eddard!  răsună  o  voce.  Pentru  Eddard  şi  Winterfell! 
Cavalerul    se    năpusti    spre    el    în    goană,  răsucind 

buzduganul  ca  un  astru  în  jurul  capului.  Caii  lor  se  ciocniră 
înainte  ca  Tyrion  să  fi  putut  măcar  deschide  gura  să  strige 
după  Bronn.  în  cotul  drept  îi  explodă  un  val  de  durere  când 
ghinturile  buzduganului  străpunseră  metalul  subţire  de  la 

încheietură.  îşi  pierdu  securea  într-o  clipă.  Se  întinse  după 
sabie,  însă  luceafărul  ţepos  se  roti  din  nou,  coborând  spre 
faţa  sa.  Un  zang  dureros  şi  căzu.  Nu-şi  aminti  când  atinse 
pământul,  însă  când  privi  în  sus,  deasupra  era  numai  cerul. 
Cavalerul  care-1  doborâse  se  năpusti  asupra  lui. 

-  Tyrion  Pezevenghiul,  bubui  el.  Eşti  al  meu.  Te  predai, 
Lannister? 

Da,  se  gândi  el,  însă  cuvântul  i  se  opri  în  gât.  Scoase  un 
sunet  ca  un  horcăit  şi  se  luptă  să  se  ridice  în  genunchi, 
căutând  disperat  o  armă.  Sabia,  pumnalul,  orice... 

-  Te  predai? 

Cavalerul  se  înălţa  asupra  sa,  pe  calul  înzăuat.  Omul  şi 
calul  i  se  păreau  imenşi.  Mingea  ţepoasă  se  roti  cu  lentoare, 
descriind  un  cerc.  Mâinile  lui  Tyrion  erau  amorţite,  iar 
vederea  înceţoşată  şi  teaca  goală. 

-  Predă-te  sau  mori,  declară  cavalerul,  iar  buzduganul  se 
roti  din  ce  în  ce  mai  repede. 

Tyrion  ţâşni  în  picioare,  înfigându-şi  capul  în  pântecul 
animalului.  Calul  slobozi  un  nechezat  răsunător  şi  se  cabra. 
Un  val  de  sânge  şi  maţe  căzu  peste  faţa  lui  Tyrion,  iar  calul 
se  prăvăli  ca  o  avalanşă.  Următorul  lucru  de  care  fu 
conştient  era  că  viziera  sa  era  plină  de  noroi  şi  că  ceva  îi 
strivea  piciorul.  Se  eliberă,  cu  gâtlejul  atât  de  strâns,  încât 
abia  mai  putea  vorbi. 

-  ...predai...  izbuti  el  să  hârâie  stins. 

-  Da,  gemu  un  glas  întretăiat  de  durere. 

Tyrion  înlătură  noroiul  de  pe  coif  ca  să  poată  vedea  din 
nou.  Calul  căzuse  departe  de  el,  peste  călăreţul  lui.  Piciorul 
cavalerului  era  prins  sub  cal,  iar  braţul  folosit  pentru  a-şi 
atenua  căderea  era  răsucit  într-un  unghi  grotesc. 

-  Mă  predau,  repetă  el.  Căutând  la  centură  cu  mâna 
sănătoasă,  trase  o  sabie  şi  o  azvârli  la  picioarele  lui  Tyrion. 
Mă  predau,  lordul  meu. 

Ameţit,  piticul  îngenunche  şi  ridică  sabia.  Când  îşi  mişcă 
braţul,  durerea  îi  săgeta  cotul.  Lupta  părea  că  se  mutase 
dincolo  de  el.  Nu  mai  rămăsese  nimeni  în  această  parte  a 
câmpului  de  bătălie,  cu  excepţia  unui  mare  număr  de 
cadavre.  Corbii  dădeau  deja  ocol  şi  se  lăsau  jos  pentru  a  se 
hrăni.  Văzu  că  Ser  Kevan  îşi  adusese  forţele  din  centru 
pentru  a  sprijini  avangarda;  masa  enormă  de  suliţaşi  îi 
împinsese  pe  cei  din  nord  pe  dealuri.  Se  luptau  pe  pantă, 

709 


suliţele  înfigându-se  într-un  nou  zid  de  scuturi,  acele  bucăţi 
ovale  şi  întărite,  cu  ţepi  de  fier.  Privind,  văzduhul  se  umplu 
din  nou  de  săgeţi,  iar  bărbaţii  din  spatele  zidului  de  stejar 
căzură  sub  ploaia  ucigătoare. 

-  Mă  tem  că  pierdeţi,  ser,  îi  spuse  el  cavalerului  prins  sub 
cal. 

Bărbatul  nu  răspunse. 

Zgomotul  copitelor  venind  din  spatele  său  îl  făcu  să  se 
întoarcă,  deşi  abia  dacă  putea  ridica  sabia  pe  care  o  ţinea, 
din  cauza  durerii  sfâşietoare  din  cot.  Bronn  se  opri  lângă  el 
şi-1  privi,  de  sus. 

-  S-a  întâmplat  că  nu  prea  mi-ai  fost  de  ajutor,  îi  spuse 
Tyrion. 

-  Se  pare  că  te-ai  descurcat  destul  de  bine  şi  singur, 
răspunse  Bronn.  Dar  ai  rămas  fără  vârful  de  pe  coif. 

Tyrion  pipăi  creştetul  coifului.  Vârful  se  rupsese  de  tot. 

-  Nu  l-am  pierdut.  Ştiu  unde  este.  Mi-ai  văzut,  cumva, 
calul? 

La  vremea  când  îl  găsiră,  trompetele  glăsuiră  din  nou,  iar 
rezerva  Lordului  Tywin  veni  gonind  de-a  lungul  râului. 
Tyrion  îşi  privi  tatăl  galopând  pe  lângă  el,  flamura  purpuriu- 
aurie  a  Casei  Lannister  fluturându-i  deasupra  capului  pe 
când  se  năpusti  peste  câmp.  Era  înconjurat  de  cinci  sute  de 
cavaleri,  iar  lumina  soarelui  se  izbea  de  vârful  lăncilor. 
Rămăşiţele  liniilor  de  luptă  ale  Casei  Stark  se  spulberară 
precum  sticla  sub  o  lovitură  de  ciocan. 

Cu  cotul  umflat,  pulsând  de  durere  sub  armură,  Tyrion 
nu  făcu  nici  cea  mai  mică  încercare  de  a  se  alătura 
carnagiului.  El  şi  Bronn  porniseră  în  căutarea  oamenilor  lor. 
Pe  mulţi  îi  găsiră  printre  morţi.  Ulf,  fiul  lui  Umar,  zăcea  într- 
o  baltă  de  sânge  închegat,  cu  braţele  retezate  de  la  cot,  iar 
zeci  dintre  Fraţii  Lunii  erau  prăvăliţi  lângă  el.  Shagga  era 
prăbuşit  lângă  un  copac,  străpuns  de  săgeţi,  cu  capul  lui 
Conn  în  poală.  Tyrion  crezu  că  erau  morţi  amândoi,  dar  când 
descăleca,  Shagga  deschise  ochii  şi  rosti: 

-  L-au  ucis  pe  Conn,  fiul  lui  Coratt. 

Arătosul  Conn  nu  avea  altă  rană  decât  o  dâră  roşie  peste 
piept,  acolo  unde  i  se  împlântase  săgeata  care-1  doborâse. 
Când  Bronn  îl  ridică  pe  Shagga  în  picioare,  uriaşul  păru  să 
observe  abia  atunci  săgeţile.  Le  smulse  una  câte  una, 
suduind  din  cauza  găurilor  făcute  în  cămaşa  sa  de  zale  şi  în 

710 


piele,  miorlăindu-se  ca  o  fată  când  se  ocupă  de  cele  câteva 
înfipte  în  carne.  Chelia  veni  călare  spre  ei  pe  când  smulgeau 
săgeţile  din  Shagga  şi  le  arătă  cele  patru  urechi  pe  care  le 
capturase.  Pe  Timett  îl  găsiră  jefuind  cadavrele,  împreună  cu 
Bărbaţii  Arşi.  Din  cei  trei  sute  de  oameni  din  clanuri  care 
intraseră  în  luptă  în  urma  lui  Tyrion  Lannister, 
supravieţuiseră,  probabil,  jumătate. 

îi  lăsă  pe  cei  rămaşi  în  viaţă  să  se  ocupe  de  morţi,  îl 
trimise  pe  Bronn  să  se  îngrijească  de  cavalerul  luat  în 
captivitate  şi  se  duse  în  căutarea  tatălui  său.  Lordul  Tywin 
era  aşezat  lângă  râu,  sorbind  vin  dintr-o  cupă  cu  pietre 
preţioase,  iar  scutierul  său  îi  desfăcea  legăturile  platoşei. 

-  O  victorie  frumoasă,  zise  Ser  Kevan  când  dădu  cu  ochii 
de  Tyrion.  Sălbaticii  tăi  au  luptat  bine. 

Privirile  tatălui  său  se  pironiră  asupra  sa,  ochii  de  un 
verde-deschis,  punctaţi  cu  aur,  fiind  atât  de  reci  încât  pe 
Tyrion  îl  trecură  fiorii. 

-  Te  surprinde  asta,  tată?  întrebă  el.  Ţi-am  încurcat 
planurile?  Se  presupunea  că  vom  fi  măcelăriţi,  nu? 

Lordul  Tywin  îşi  goli  cupa,  fără  nici  o  expresie  pe  faţă. 

-  Da,  i-am  plasat  la  stânga  pe  cei  mai  indisciplinaţi.  Mă 
aşteptam  să  cedeze.  Robb  Stark  e  un  băiat  cu  caş  la  gură, 
mai  degrabă  curajos  decât  deştept.  Am  sperat  că,  dacă  vede 
că  flancul  nostru  stâng  cedează,  s-ar  putea  lansa  în 
spărtură,  nerăbdător  să  năvălească.  Odată  ce  ar  fi  fost  atras 
acolo,  suliţaşii  lui  Ser  Kevan  s-ar  fi  pus  în  mişcare  atacându- 
1  din  flanc,  aruncându-1  în  râu,  în  vreme  ce  eu  mi-aş  fi  adus 
rezervele. 

-  Şi  ai  crezut  că  ar  fi  cel  mai  bine  să  mă  pui  în  mijlocul 
acestui  carnagiu,  ascunzându-mi  planurile  tale. 

-  O  dezordine  prefăcută  este  mai  puţin  convingătoare  şi 
nu  sunt  dispus  să-mi  dezvălui  planurile  cuiva  care  se 
însoţeşte  cu  mercenari  şi  sălbatici. 

-  Ce  păcat  că  sălbaticii  mei  ţi-au  tulburat  dansul!  Tyrion 
îşi  trase  mănuşa  de  oţel  şi  o  lăsă  să  cadă  la  pământ, 
strâmbându-se  din  cauza  durerii  care-i  săgeta  braţul. 

-  Băiatul  acela,  Stark,  s-a  dovedit  a  fi  mai  precaut  decât 
m-am  aşteptat  să  fie  la  vârsta  lui,  admise  Lordul  Tywin,  însă 
o  victorie  este  o  victorie.  Mi  se  pare  că  te-ai  rănit. 

Braţul  drept  al  lui  Tyrion  era  năclăit  de  sânge. 

-  Mă  bucur  că  ai  observat  asta,  tată,  spuse  el  printre 

dinţii  încleştaţi.  Te-aş  putea  deranja,  cumva,  trimiţând  după 
Maester?  Doar  dacă  nu  cumva  te  încântă  ideea  de  a  avea  un 
pitic  ciung  drept  fiu... 

Un  strigăt  de  „Lord  Tywin!"  repezit  îl  făcu  pe  tatăl  său  să 
întoarcă  privirea  înainte  să  fi  apucat  să  răspundă.  Tywin 
Lannister  se  ridică  în  picioare  în  vreme  ce  Ser  Addam 
Marbrand  sărea  de  pe  trăpaşul  său.  Calul  avea  spumă  la  bot 
şi  sângera.  Ser  Addam  se  lăsă  într-un  genunchi;  era  un 
bărbat  vânjos,  cu  păr  întunecat,  arămiu,  care-i  ajungea  până 
la  umăr,  într-o  armură  lustruită,  din  oţel  suflat  cu  bronz,  cu 
mândrul  copac  al  Casei  sale  gravat  pe  platoşa  de  pe  piept. 

-  Lordul  meu,  i-am  capturat  pe  câţiva  dintre  comandanţii 
lor.  Lordul  Cerwyn,  Ser  Wylis  Manderly,  Harrion  Karstask, 
patru  dintre  Frey.  Lordul  Hornwood  este  mort  şi  mă  tem  că 
Roose  Bolton  ne-a  scăpat. 

-  Iar  băiatul?  întrebă  Lordul  Tywin. 
Ser  Addam  ezită. 

-  Băiatul  Stark  nu  era  printre  ei,  lordul  meu.  Se  spune  că 
a  trecut  pe  la  Gemeni  cu  cea  mai  mare  parte  a  cavaleriei 
sale,  călărind  în  graba  mare  spre  Riverrun. 

Un  băiat  cu  caş  la  gură,  îşi  aminti  Tyrion,  mai  degrabă 
curajos  decât  înţelept.  Dacă  nu  l-ar  fi  durut  atât  de  tare,  ar  fi 
izbucnit  în  râs. 

Pădurea  era  plină  de  şoapte.  Lumina  lunii  licărea  în  apa 
pârâului  de  dedesubt,  care-şi  urma  cursul  printre  stânci 
spre  platoul  văii.  Sub  copaci,  caii  de  luptă  nechezau  încet  şi 
răscoleau  cu  copitele  pământul  umed  şi  moale,  în  timp  ce 
oamenii  schimbau  glume  nervoase,  vorbind  cu  glas  scăzut. 
Din  când  în  când,  auzea  pocnetul  suliţelor,  scrâşnetul 
subţire  al  zalelor,  dar  chiar  şi  aceste  sunete  erau  înăbuşite. 

-  Nu  ar  trebui  să  mai  dureze  mult,  doamna  mea,  spuse 
Hallis  Mollen. 

El  ceruse  să  i  se  acorde  onoarea  de  a  o  proteja  în  timpul 
bătăliei  care  avea  să  vină;  era  dreptul  său,  în  calitate  de 
comandant  al  gărzii  de  la  Winterfell,  iar  Robb  nu-1  refuzase. 
Avea  treizeci  de  oameni  în  jurul  ei,  care  se  îngrijeau  să  nu  fie 
vătămată  şi  să  o  însoţească  în  siguranţă  spre  Winterfell  dacă 
sorţii  bătăliei  se  întorceau  împotriva  lor.  Robb  ar  fi  vrut 
cincizeci,  însă  Catelyn  insistase  că  şi  zece  îi  erau  îndeajuns, 
că  el  va  avea  nevoie  de  fiecare  om  în  luptă.  Se  învoiseră  la 
treizeci,  fără  să  fie  nici  unul  prea  încântat  de  asta. 

-  Când  va  fi,  va  fi,  îi  spusese  Catelyn.  Iar  când  va  fi,  ştia 
că  asta  însemna  moartea.  Poate  moartea  lui  Hal...  sau  poate 
chiar  a  ei,  sau  a  lui  Robb.  Nimeni  nu  era  în  siguranţă.  Nici  o 
viaţă  nu  era  garantată.  Catelyn  se  mulţumea  să  aştepte,  să 
asculte  şoaptele  din  pădure  şi  muzica  stinsă  a  pârâului,  să 
simtă  vântul  cald  prin  părul  ei. 

De  fapt,  aşteptarea  nu-i  era  complet  străină.  Bărbaţii  din 
viaţa  ei  o  făcuseră  întotdeauna  să  aştepte.  „Uită-te  după 
mine,  pisicuţo",  îi  spunea  întotdeauna  tatăl  ei  când  pleca  la 
curte,  la  vreun  târg  sau  la  luptă.  Iar  ea  aştepta,  stând 
răbdătoare  pe  meterezele  de  la  Riverrun,  când  apele  Furcii 
Roşii  şi  Pietrei  Răsturna  te  curgeau  prin  apropiere.  Nu  venea 
întotdeauna  când  promisese  că  va  veni,  şi  adesea  treceau  zile 
întregi  care  o  prindeau  pe  Catelyn  la  pândă,  uitându-se 
printre  creneluri  sau  pe  lăcaşurile  de  tragere  pentru  arcaşi, 
până  ce-1  zărea  la  depărtare  pe  Lordul  Hoster,  călare  pe 
bătrânul  său  armăsar  maroniu,  galopând  pe  malul  râului, 
spre  debarcader. 

-  M-ai  aşteptat?  o  întreba  când  se  apleca  să  o  îmbrăţişeze. 
Da,  pisicuţo? 

Şi  Brandon  Stark  o  făcuse  să  aştepte. 

-  Nu  voi  zăbovi  mult,  doamna  mea,  promisese  el.  Ne  vom 
căsători  când  mă  voi  întoarce.  Totuşi,  când  ziua  aceea 
sosise,  în  templu,  alături  de  ea,  era  fratele  lui,  Eddard. 

Ned  abia  dacă  rămăsese  două  săptămâni  împreună  cu 
noua  lui  soaţă  înainte  de  a  pleca  la  luptă,  cu  alte  promisiuni 
pe  buze.  Cel  puţin,  el  plecase  lăsând  în  urmă  mai  mult  decât 
cuvinte,  îi  dăruise  un  fiu.  Trecuseră  nouă  luni,  iar  Robb  se 
născuse  la  Riverrun  în  vreme  ce  tatăl  său  încă  se  mai 
războia  prin  sud.  îl  adusese  pe  lume  în  sânge  şi  durere,  fără 
să  ştie  dacă  Ned  îl  va  putea  vedea  vreodată  sau  nu.  Fiul  ei. 
Fusese  atât  de  mic... 

Iar  acum  era  Robb  cel  pe  care-1  aştepta...  Robb,  şi  pe 
Jamie  Lannister,  cavalerul  aurit  despre  care  se  spunea  că  nu 
învăţase  niciodată  să  aştepte. 

-  Regicidul  este  neliniştit  şi  se  înfierbântă  repede,  îi 
spusese  lui  Robb  unchiul  ei,  Brynden. 

îşi  puseseră  viaţa  la  bătaie  şi  cele  mai  mari  speranţe  în 
victorie  doar  pe  baza  spuselor  sale. 

Dacă  Robb  era  înspăimântat,  nu  lăsa  să  se  vadă  nimic. 
Catelyn  îşi  privi  fiul  mergând  printre  oamenii  săi,  atingându- 
1  pe  câte  unul  pe  umăr,  schimbând  o  glumă  cu  altul, 
ajutându-1  pe  un  al  treilea  să  liniştească  un  cal  speriat. 
Armura  lui  suna  uşor  la  fiecare  mişcare.  Numai  capul  îi  era 
descoperit.  Catelyn  privi  cum  vântul  uşor  îi  mişca  părul 
roşcat,  la  fel  ca  al  ei,  şi  se  întrebă  când  crescuse  fiul  ei  atât 
de  mare.  Avea  cincisprezece  ani  şi  era  aproape  la  fel  de  înalt 
ca  ea. 

Lăsaţi-l  să  crească  mai  înalt,  îi  rugase  ea  pe  zei.  Lăsaţi-l  să 
ajungă  la  şaisprezece  ani,  la  douăzeci,  la  cincizeci.  Lăsaţi-l  să 
crească  la  fel  de  înalt  ca  tatăl  său  şi  să-şi  ţină  în  braţe 
propriul  fiu,  vă  rog,  vă  rog,  vă  rog.  Privindu-1  pe  acest  tânăr 
înalt,  cu  o  barbă  proaspăt  mijită  şi  cu  un  lup  străvechi, 
îndrăzneţ,  la  picioarele  sale,  tot  ceea  ce  putu  vedea  era 
bebeluşul  pe  care  i-1  puseseră  la  sân,  la  Riverrun,  cu  atât  de 
mult  timp  în  urmă. 

Noaptea  era  caldă,  însă  gândul  la  Riverrun  era  suficient  să 
o  facă  să  se  înfioare.  Unde  sunt  ei?  se  întrebă.  Să  fi  greşit 
unchiul  ei?  Atât  de  multe  depindeau  de  adevărul  spuselor 
lui.  Robb  îi  dăduse  Peştelui  Negru  trei  sute  de  oameni  aleşi 
pe  sprânceană  şi-i  trimisese  înainte  ca  să-i  mascheze 
înaintarea. 

-  Jaime  nu  ştie,  spusese  Ser  Brynden  după  ce  se 
întorseseră,  îmi  pun  viaţa  la  bătaie  că-i  aşa.  Nici  o  pasăre  nu 
a  ajuns  până  la  el,  au  avut  grijă  de  asta  arcaşii  mei.  Am 
văzut  câteva  dintre  iscoadele  lui,  însă  cei  care  au  dat  ochii 
cu  noi  nu  au  mai  apucat  să  spună  cuiva.  Ar  fi  trebuit  să 
trimită  mai  multe.  Nu  ştie. 

-  Cât  de  mare  este  armata  lui?  întrebase  fiul  ei. 

Doisprezece  mii  de  pedestraşi  răspândiţi  în 
împrejurimile  castelului,  în  trei  tabere,  cu  râuri  între  ele, 
spusese  unchiul  ei,  cu  zâmbetul  poznaş  pe  care  şi-1  amintea 
atât  de  bine.  Nu  mai  există  o  altă  cale  de  a  lansa  un  asediu 
asupra  Riverrunului.  Două,  trei  mii  de  cavalerişti. 

-  Regicidul  are  trei  pentru  fiecare  om  de-al  nostru, 
observase  Galbart  Glover. 

-  Foarte  adevărat,  spusese  Ser  Brynden,  dar  există  un 
lucru  care-i  lipseşte  lui  Ser  Jaime. 

-  Care? 

-  Răbdarea. 

Armata  lor  era  mai  mare  decât  fusese  când  plecaseră  de  la 
Gemeni.  Lordul  Jason  Mallister  îşi  adusese  oastea  cu  el,  din 
Seagard,  pentru  a  li  se  alătura,  în  vreme  ce  se  răspândeau 
pe  lângă  apele  vijelioase  ala  Furcii  Albastre,  galopând  spre 
sud,  iar  ceilalţi  se  strecuraseră  înainte,  cavaleri  şi  lorzi 
mărunţi  şi  oameni  de  arme  rămaşi  fără  stăpâni,  care 
fugiseră  spre  nord  când  armata  fratelui  său,  Edmure,  fusese 
zdrobită  sub  zidurile  de  la  Riverrun.  îşi  munciseră  caii  cât 
îndrăzniseră  pentru  a  ajunge  în  acest  loc  înainte  ca  Jaime 
Lannister  să  afle  de  venirea  lor,  iar  acum  sosise  ora. 

Catelyn  îşi  privi  fiul  încălecând.  Olyvar  Frey  ţinea  calul 
pentru  el  -  fiul  Lordului  Walder,  cu  doi  ani  mai  mare  decât 
Robb,  deşi  parcă  era  cu  zece  ani  mai  tânăr  şi  mult  mai 
neliniştit.  Prinse  scutul  lui  Robb  la  locul  său  şi-i  întinse 
coiful.  Când  el  şi-1  coborî  pe  chipul  atât  de  drag  ei,  un  tânăr 
cavaler  înalt  stătea  călare  pe  un  armăsar  cenuşiu,  chiar  pe 
locul  în  care  fusese  fiul  ei.  Printre  copaci  era  întuneric,  acolo 
unde  lumina  lunii  nu  ajungea.  Când  Robb  întoarse  capul  s-o 
privească,  dincolo  de  vizieră  nu  văzu  decât  o  negreală. 

-  Trebuie  să  plec  spre  linia  de  luptă,  mamă,  îi  spuse  el. 
Tata  zice  că  trebuie  să-i  laşi  pe  oamenii  tăi  să  te  vadă  înainte 
de  luptă. 

-  Atunci,  du-te,  îi  răspunse  ea.  Lasă-i  să  te  vadă. 

-  Am  să  le  dau  curaj . 

Şi  cine-mi  va  da  mie  curaj?  se  întrebă  ea,  însă  nu  spuse 
nimic  şi  se  strădui  să-i  zâmbească.  Robb  îşi  întoarse  marele 
său  armăsar  cenuşiu  şi-1  făcu  să  plece  uşor  de  lângă  ea,  cu 
Vântul  Cenuşiu  pe  urmele  lui.  în  spatele  său  se  formă  garda 
de  luptă.  Când  o  obligase  să  accepte  protectorii,  ea  insistase 
ca  şi  el  să  fie  la  fel  de  bine  păzit,  iar  lorzii-stegari  fuseseră  de 
acord.  Mulţi  dintre  fiii  acestora  ceruseră  onoarea  de  a  călări 
alături  de  Lupul  Tânăr,  cum  se  obişnuiseră  să-i  spună. 
Torrhen  Karstark  şi  fratele  său,  Eddard,  se  numărau  printre 
cei  treizeci,  plus  Patrek  Mallister,  Micul  Jon  Umber,  Daryn 
Hornwood,  Theon  Greyjoy,  nu  mai  puţin  de  cinci  dintre 
progeniturile  lui  Walder  Frey,  împreună  cu  bărbaţi  mai 
vârstnici  precum  Ser  Wendel  Manderly  şi  Robin  Flint.  Printre 
ei  se  afla  chiar  şi  o  femeie:  Dacey  Mormont,  fiica  mai  mare  a 
lui  Lady  Maege  şi  moştenitoare  a  Insulei  Ursului,  o  lungană 
căreia  i  se  dăduse  un  buzdugan  la  vârsta  la  care  majoritatea 
fetelor  primeau  păpuşi.  Unii  dintre  ceilalţi  lorzi  bombăniseră, 
însă  Catelyn  nu  le  luase  plângerile  în  seamă. 

-  Aici  nu-i  vorba  de  onoarea  Caselor  voastre,  le  spusese. 
Trebuie  să-mi  ţin  fiul  în  viaţă. 

Iar  daca  se  ajunge  aici,  se  întrebase,  treizeci  de  oameni  vor 
fi  suficienţii  Şase  mii  vor  fi  destul? 

O  pasăre  ţipă  în  depărtare,  un  fluierat  ascuţit  şi  înalt,  pe 
care  Catelyn  îl  simţi  pe  gât  ca  pe  o  mână  îngheţată.  O  altă 
pasăre  îi  răspunse,  apoi  o  a  treia  şi  a  patra.  Cunoştea  destul 
de  bine  ce  însemnau  chemările  lor,  după  anii  petrecuţi  la 
Winterfell.  Sfrâncioci-de-zăpadă.  Uneori  le  vedeai  în  miezul 
iernii,  când  grădina  zeilor  era  albă  şi  încremenită.  Erau 
păsări  din  nord. 

Vin,  se  gândi  Catelyn. 

-  Vin,  doamna  mea,  şopti  Hal  Mollen.  El  era  întotdeauna 
cel  care  spunea  lucruri  evidente.  Zeii  să  fie  cu  noi. 

Dădu  din  cap,  iar  pădurea  se  întindea  neclintită  în  jurul 
lor.  în  tăcere,  îi  putea  auzi,  încă  departe,  dar  apropiindu-se 
tot  mai  mult;  tropotul  multor  cai  şi  zăngănitul  săbiilor, 
suliţelor  şi  armurilor,  murmurul  glasurilor  omeneşti,  din 
care  se  desprindea  câte  un  hohot  sau  câte  un  blestem. 

Veşniciile  păreau  să  vină  şi  să  treacă.  Zgomotul  se  auzea 
tot  mai  tare.  Hohote  de  râs,  o  comandă  răstită,  plescăitul 
apei  pe  când  traversau  pârâul.  Un  cal  fornăi.  Un  om  înjură. 

Şi,  în  cele  din  urmă,  îl  văzu...  numai  pentru  o  clipă,  în 
spaţiul  dintre  crengile  copacilor,  pe  când  privea  spre  platoul 
văii,  dar  ştiu  că  era  el.  Chiar  şi  de  la  depărtare,  Ser  Jaime 
Lannister  era  de  neconfundat.  Lumina  lunii  îi  argintase 
armura  şi  aurul  părului  şi-i  făcuse  neagră  mantia  sa 
stacojie.  Nu  purta  coif. 

Apărea  şi  dispărea,  armura  îi  era  ascunsă  din  nou  de 
copaci.  în  urma  lui  veneau  alţii,  coloane  lungi,  cavaleri  şi 
soldaţi  care  juraseră  credinţă  şi  călăreţi  liberi,  trei  sferturi 
din  cavaleria  Lannisterilor. 

-  Nu-i  el  omul  care  să  aştepte  în  cort  în  timp  ce  oamenii 
lui  construiesc  turnuri  de  asediu,  prevăzuse  Ser  Brynden.  A 
ieşit  la  luptă  împreună  cu  cavalerii  săi,  de  trei  ori  deja,  să-i 
vâneze  pe  cercetaşi  sau  să  ia  cu  asalt  vreun  avanpost  care 
rezistă. 

Dând  din  cap,  Robb  studiase  harta  pe  care  i-o  desenase 
unchiul  său.  Ned  îl  învăţase  să  citească  hărţile. 

-  Să-1  atacăm  aici,  zise  el,  arătând  cu  degetul.  Cu  câteva 
sute  de  oameni,  nu  mai  mult.  Steagurile  lui  Tully.  Când  se 
repede  după  tine,  noi  vom  aştepta...  Degetul  său  se  mişcă  cu 
câţiva  centimetri  spre  stânga. . .  Aici. 

Aici  erau  tăcerea  nopţii,  lumina  lunii  şi  umbre,  un  covor 
gros  de  frunze  moarte,  coline  împădurite  coborând  lin  spre 
albia  pârâului,  arbuştii  şi  tufele  rărindu-se  pe  măsură  ce 
terenul  cobora. 

Aici  era  fiul  său,  călare  pe  armăsar,  uitându-se  în  urmă, 
spre  ea,  pentru  ultima  oară,  cu  sabia  ridicată  în  semn  de 
salut. 

Aici  era  cântecul  cornului  de  luptă  al  lui  Maege  Mormont, 
un  şuier  jos  şi  prelung,  care  se  rostogolea  spre  vale  dinspre 
răsărit,  anunţându-i  că  ultimii  călăreţi  ai  lui  Jaime  intraseră 
în  capcană. 

Iar  Vântul  Cenuşiu  îşi  dădu  capul  pe  spate  şi  urlă. 

Sunetul  păru  să  treacă  direct  prin  Catelyn  Stark,  iar  ea  se 
trezi  zgribulindu-se.  Era  un  sunet  îngrozitor, 
înspăimântător,  dar  avea  muzicalitate.  Preţ  de  o  clipă  simţi 
ceva  aproape  de  milă  pentru  Lannisterii  de  jos.  Aşa  răsună 
moartea,  se  gândi  ea. 

HAAroooooooooooooooooooooooooooo  veni  răspunsul  de  pe 
colina  îndepărtată,  pe  când  Marele  Jon  suflă  din  cornul  său. 
La  răsărit  şi  la  apus,  trompeţii  Mallister  şi  Frey  îşi  strigară 

setea  de  răzbunare.  La  nord,  acolo  unde  valea  şe  îngusta  şi 
se  curba  precum  un  cot  răsucit,  cornurile  de  luptă  ale 
Lordului  Karstark  îşi  alăturară  glasurile  adânci  şi 
tânguitoare  corului  sumbru.  Oamenii  strigau,  iar  caii  se 
cabrau  în  pârâul  de  jos. 

Pădurea  plină  de  şoapte  răsuflă  dintr-odată,  pe  când 
arcaşii  lui  Robb,  ascunşi  în  crengile  copacilor,  îşi  trimiseră 
săgeţile,  iar  în  noapte  izbucniră  urletele  oamenilor  şi  ale 
cailor.  Peste  tot  în  jurul  ei,  călăreţii  îşi  ridicară  lăncile,  iar 
noroiul  şi  frunzele  care  ascunseseră  vârfurile  strălucitoare  se 
risipiră  pentru  a  dezvălui  licărul  oţelului  ascuţit. 

-  Winterfell!  îl  auzi  ea  pe  Robb  strigând,  pe  când  săgeţile 
şuierară  din  nou.  Se  dusese  de  lângă  ea,  la  trap, 
conducându-şi  oamenii  pe  deal  în  jos. 

Catelyn  rămase  în  şa  neclintită,  cu  Hal  Mollen  şi  garda  în 
jurul  ei,  şi  aşteptă,  cum  mai  aşteptase  şi  înainte,  pentru 
Brandon,  pentru  Ned  şi  pentru  tatăl  ei.  Era  în  vârful  colinei, 
iar  copacii  ascundeau  mare  parte  din  ceea  ce  se  petrecea  jos. 
După  o  clipă,  două,  trei,  fu  ca  şi  cum  ea  şi  protectorii  ei 
rămăseseră  singuri  în  pădure.  Ceilalţi  se  amestecaseră  în 
verdele  peisajului. 

Totuşi,  când  privi  peste  vale,  spre  colina  îndepărtată,  îi 
văzu  pe  călăreţii  Marelui  Jon  ieşind  din  beznă.  Formaseră  un 
şir  lung,  un  şir  nesfârşit  şi,  pe  când  ţâşneau  din  pădure, 
pentru  o  clipă  cât  cea  mai  scurtă  bătaie  de  inimă,  tot  ceea  ce 
văzu  Catelyn  fu  lumina  lunii  aprinzându-se  pe  vârfurile 
lăncilor,  de  parcă  o  mie  de  nuiele  de  salcie  se  prăvăleau  pe 
colină,  aprinse  într-o  flacără  argintie.  Apoi  clipi  şi  văzu  că 
erau  doar  oameni,  gonind  să  ucidă  sau  să  moară. 

După  aceea,  n-ar  fi  putut  să  spună  că  văzuse  bătălia.  Dar 
o  auzise,  iar  valea  răsuna  de  ecouri.  Pocnetul  unei  lănci 
rupte,  zăngănitul  săbiilor  care  se  ciocneau,  strigătele  de 
„Lannister"  şi  „Winterfell",  „Tully"  şi  „Riverrun"  şi  din  nou 
„Tully".  Când  îşi  dădu  seama  că  nu  mai  era  nimic  de  văzut, 
închise  ochii  şi  ascultă.  Bătălia  era  în  plină  desfăşurare  în 
jurul  ei.  Auzea  tropotele  potcoavelor,  cizmele  plescăind  în 
apa  puţin  adâncă,  sunetul  sec  al  săbiilor  care  izbeau 
scuturile  din  lemn  de  stejar  şi  scrâşnetul  oţelului  pe  oţel, 
şuieratul  săgeţilor,  tunetul  tobelor,  urletele  a  mii  de  cai. 
Bărbaţii  strigau  blesteme  şi  cerşeau  milă,  o  primeau  (sau  nu) 
şi  trăiau   (sau  mureau).   Colinele  păreau   să  măsluiască 

sunetele.  O  dată  auzi  glasul  lui  Robb,  la  fel  de  clar  de  parcă 
ar  fi  stat  alături  de  ea,  strigând,  „La  mine!  La  mine!"  Şi  îl  mai 
auzi  pe  lupul  său  străvechi  mârâind  şi  urlând,  auzi 
clănţănitul  colţilor  lungi,  carnea  sfâşiată,  urletele  de  frică  şi 
durere  ale  omului  şi  calului  deopotrivă.  Era  numai  un  singur 
lup?  Greu  de  ştiut  cu  siguranţă. 

încet,  încet,  gălăgia  se  reduse  şi  dispăru,  până  ce  rămase 
un  singur  lup.  Pe  când  zorii  sângerii  apăreau  la  răsărit, 
Vântul  Cenuşiu  începu  să  urle  din  nou. 

Robb  se  întoarse  la  ea  călare  pe  un  alt  cal,  un  armăsar 
roib  în  locul  celui  cenuşiu  pe  care-1  luase  în  jos,  spre  vale. 
Capul  de  lup  de  pe  scutul  său  era  sfărâmat  în  două,  lemnul 
crud  arătând  locul  unde  fusese  lovit,  însă  Robb  părea 
nevătămat.  Totuşi,  când  se  apropie,  Catelyn  văzu  că  mănuşa 
de  zale  şi  mâneca  tunicii  sale  erau  înnegrite  de  sânge. 

-  Eşti  rănit,  spuse  ea. 

Robb  îşi  ridică  mâna,  îşi  deschise  şi-şi  închise  pumnul. 

-  Nu,  răspunse  el.  Ăsta-i...  sângele  lui  Torrhen  poate, 
sau...  Scutură  din  cap.  Nu  ştiu. 

O  mulţime  de  bărbaţi  îl  urmau  în  sus  pe  deal,  murdari  şi 
zdreliţi  şi  rânjind,  cu  Theon  şi  Marele  Jon  în  frunte.  între  ei, 
îl  trăgeau  pe  Ser  Jaime  Lannister.  îl  azvârliră  la  picioarele 
calului  ei. 

-  Regicidul,  anunţă  Hal,  fără  să  mai  fie  nevoie.  Lannister 
îşi  ridică  fruntea. 

-  Lady  Stark,  făcu  el  în  genunchi.  Sângele  i  se  scurgea  pe 
gât  de  la  o  tăietură  de  pe  cap,  însă  lumina  palidă  a  zorilor  îi 
adusese  înapoi  în  păr  licărul  aurului.  V-aş  oferi  sabia  mea, 
dar  se  pare  că  am  rătăcit- o. 

-  Nu  sabia  dumitale  o  vreau,  ser,  îi  răspunse  ea.  Daţi-mi-1 
înapoi  pe  tatăl  meu  şi  pe  fratele  meu,  Edmure.  Le  vreau  şi  pe 
fetele  mele.  Daţi-mi  înapoi  soţul. 

-  Mă  tem  că  i-am  pierdut  şi  pe  ei. 

-  Ce  păcat,  zise  Catelyn  rece. 

-  Ucide-1,  Robb,  îl  îndemnă  Theon  Greyjoy.  Ia-i  capul. 

-  Nu,  răspunse  fiul  ei,  dându-şi  jos  mănuşa  însângerată. 
Ne  este  mult  mai  de  folos  viu  decât  mort.  Iar  tatăl  meu, 
lordul,  nu  a  agreat  niciodată  uciderea  prizonierilor  luaţi  în 
luptă. 

-  Un  om  înţelept,  zise  Jaime  Lannister,  şi  onorabil. 

-  Luaţi-1  şi  puneţi-1  în  fiare,  spuse  Catelyn. 

-  Faceţi  aşa  cum  spune  doamna,  porunci  Robb,  şi 
asiguraţi-vă  că  este  păzit  de  o  gardă  puternică.  Lord 
Karstark  îi  va  vrea  capul  în  vârf  de  lance. 

-  Asta  va  şi  primi,  căzu  de  acord  Marele  Jon,  gesticulând. 
Lannister  fu  dus  de  acolo  spre  a  fi  bandajat  şi  înlănţuit. 

-  De  ce  l-ar  vrea  mort  Lordul  Karstark?  întrebă  Catelyn. 
Robb  se  uită  într-o  parte,  înspre  pădure,  cu  aceeaşi 

expresie  preocupată  adoptată  adesea  şi  de  Ned. 

-  I-a...  El  i-a  ucis... 

-  Pe  fiii  Lordului  Karstark,  explică  Galbart  Glover. 

-  Pe  amândoi,  zise  Robb.  Torrhen  şi  Eddard.  Şi  pe  Daryn 
Hornwood. 

-  Nimeni  nu-1  poate  învinovăţi  pe  Lanniser  pentru  curajul 
său,  făcu  Glover.  Când  a  băgat  de  seamă  că  e  pierdut,  şi-a 
adunat  cavalerii  şi  a  luptat  făcându-şi  drum  până  în  vale, 
sperând  să  ajungă  la  Lordul  Robb  şi  să-1  doboare.  Şi  aproape 
că  a  reuşit. 

-  Şi-a  rătăcit  sabia  în  gâtul  lui  Eddard  Karstark,  după  ce 
i-a  retezat  mâna  lui  Torrhen  şi  i-a  crăpat  capul  lui  Daryn 
Hornwood,  zise  Robb.  Tot  timpul  striga  după  mine.  Dacă  n- 
ar  fi  încercat  să-1  oprească. . . 

-  Atunci  eu  aş  fi  jelit  acum  în  locul  Lordului  Karstark, 
rosti  Catelyn.  Oamenii  tăi  au  făcut  ceea  ce  juraseră  să  facă, 
Robb.  Au  murit  protejându-şi  lordul.  Jeleşte-i.  Cinsteşte-i 
pentru  valoarea  lor.  Dar  nu  acum.  Nu  ai  timp  pentru 
suferinţă.  S-ar  putea  să  fi  retezat  capul  şarpelui,  dar  trei 
sferturi  din  trupul  lui  este  încă  încolăcit  pe  castelul  tatălui 
tău.  Am  câştigat  o  bătălie,  însă  nu  şi  războiul. 

-  Dar  ce  mai  bătălie!  exclamă  Theon  Greyjoy  însufleţit. 
Doamna  mea,  regatul  nu  a  mai  văzut  o  asemenea  victorie  de 
la  Câmpia  de  Foc.  Jur,  Lannisterii  au  pierdut  zece  oameni 
pentru  fiecare  dintre  ai  noştri.  Am  luat  în  captivitate  aproape 
o  sută  de  cavaleri  şi  zeci  de  stegari.  Lordul  Westerling, 
Lordul  Banefort,  Ser  Garth  Greenfield,  Lordul  Estren,  Ser 
Tytos  Brax,  Mallor  Dornishman...  şi  încă  trei  Lannisteri  în 
afară  de  Jaime,  nepoţi  ai  Lordului  Tywin,  doi  dintre  fiii 
surorii  sale  şi  unul  al  fratelui  său  mort... 

-  Iar  Lordul  Tywin?  îl  întrerupse  Catelyn.  Nu  cumva  l-ai 
capturat  şi  pe  Lordul  Tywin,  Theon? 

-  Nu,  răspunse  Greyjoy,  cu  elanul  retezat. 

-  Până  când  nu  reuşeşti  asta,  războiul  este  departe  de  a 

se  fi  sfârşit. 

Robb  îşi  ridică  fruntea  şi-şi  îndepărtă  părul  de  pe  ochi. 
-  Mama  mea  are  dreptate.  Mai  avem  încă  Riverrun. 

Muştele-i  dădeau  încet  ocol  lui  Khal  Drogo,  aripile  bâzâind 
cu  un  zumzet  jos,  la  pragul  audibilului,  care  o  îngreţoşa  pe 
Dany. 

Soarele  era  sus  pe  cer,  necruţător.  Căldura  răbufnea  în 
valuri  de  pe  coastele  pietroase  ale  dealurilor.  Un  firişor 
subţire  de  transpiraţie  se  scurgea  încet  între  sânii  ei  umflaţi. 
Singurele  zgomote  care  se  auzeau  erau  tropăitul  regulat  al 
copitelor  cailor,  zăngănitul  ritmic  al  clopoţeilor  din  părul  lui 
Drogo  şi  vocile  îndepărtate  din  urma  lor. 

Dany  privea  muştele.  Erau  mari  cât  nişte  albine,  grase, 
purpurii  şi  lucitoare.  Dothrakii  le  spuneau  muşte  de  sânge. 
Vieţuiau  prin  mlaştini  şi  bălţile  stătute,  sugeau  sângele  de  la 
om  şi  de  la  cal,  lăsându-şi  ouăle  în  cei  morţi  sau  în  agonie. 
Drogo  le  ura.  Ori  de  câte  ori  se  apropia  vreuna  de  el,  palma 
lui  ţâşnea  iute,  ca  un  şarpe  la  atac,  şi  se  închidea  peste  ea. 
Apoi,  degetele  sale  se  strângeau,  iar  când  îşi  deschidea  din 
nou  palma,  musca  era  doar  o  pată  roşie  pe  piele. 

Acum,  una  se  aşeză  pe  dosul  armăsarului  său,  iar  calul 
dădu  nervos  din  coadă,  pentru  a  o  alunga.  Celelalte  zburau 
în  jurul  lui  Drogo,  tot  mai  aproape.  Khal-ul  nu  reacţiona. 
Ochii  lui  erau  aţintiţi  asupra  dealurilor  maronii  din 
depărtare,  iar  frâul  atârna  moale  în  mâinile  sale.  Sub  vesta 
pictată,  un  pansament  din  frunze  de  smochin  şi  lut  albastru, 
ars,  acoperea  rana  de  la  piept.  Femeia  cu  ierburile  îl 
pregătise  pentru  el.  Prişniţa  lui  Mirri  Maz  Duur  îl  duruse  si-1 
arsese  şi  o  smulsese  de  acolo  cu  şase  zile  în  urmă, 
blestemând-o  pentru  că  era  o  maegi.  Pansamentul  din  lut 
era  mai  alinător  acum,  iar  femeia  îi  preparase  vin  de  mac; 
băuse  mult  în  zilele  din  urmă,  vin  de  mac,  lapte  de  iapă 
fermentat  sau  bere  din  piper. 

Totuşi,  abia  dacă  se  atingea  de  mâncare  şi  se  zbătea  şi 
gemea  noaptea.  Dany  putea  vedea  cât  era  de  tras  la  faţă. 
Rhaego  era  neliniştit  în  pântecul  său,  lovind-o  cu  picioarele 
ca  un  armăsar,  dar  asta  nu  mai  stârnea  interesul  lui  Drogo 
cum  se  întâmplase  până  acum.  în  fiecare  dimineaţă  dădea 
cu  ochii  de  cute  noi  de  durere  săpate  pe  faţa  lui,  când  se 
trezea  din  somnul  agitat.  Iar  acum  venise  această  linişte.  îi 
provoca  teamă.  De  când  încălecaseră,  în  zorii  zilei,  el  nu 
rostise  nici  un  cuvânt.  Iar  când  vorbise  ea,  nu  primise  nici 

un  răspuns,  ci  doar  un  mormăit,  şi  la  miezul  zilei  nu  mai 
primea  nici  măcar  atât. 

Una  dintre  muştele  de  sânge  ateriza  pe  pielea  descoperită 
de  pe  umărul  khal-ului.  O  alta  îi  dădu  ocol,  i  se  aşeză  pe  gât 
şi-i  urcă  spre  gură.  Khal  Drogo  se  foi  în  şa,  iar  clopoţeii 
răsunară,  pe  când  armăsarul  continuă  să  meargă  în  acelaşi 
ritm. 

Dany  îşi  înfipse  călcâiele  în  burta  Argintului  său  şi  se 
avântă  mai  aproape  de  el. 

-  Lordul  meu,  spuse  ea  moale.  Drogo.  Soarele  meu  şi 
stelele  mele. 

El  nu  păru  că  o  auzise.  Musca  de  sânge  se  târî  până  pe 
sub  mustaţa  lui  şi  se  cuibări  pe  obraz,  în  cuta  de  lângă  nas. 
Dany  icni. 

-  Drogo!  Se  întinse  neîndemânatică  spre  el  şi-i  atinse 
braţul. 

Khal  Drogo  se  foi  în  şa,  se  înclină  încet  şi  căzu  greoi  de  pe 
cal.  Muştele  se  împrăştiară  o  clipă,  apoi  îl  înconjurară  din 
nou,  pentru  a  se  aşeza  pe  el. 

-  Nu,  spuse  Dany,  strunindu-şi  calul.  Pentru  prima  dată 
nu-i  mai  păsă  de  pântecul  ei,  sări  de  pe  Argint  şi  alergă  la  el. 

Iarbă  de  sub  el  era  maronie  şi  uscată.  Drogo  strigă  de 
durere  când  Dany  îngenunche  lângă  el.  Avea  respiraţia 
întretăiată  şi  hârâită,  o  privi  fără  s-o  recunoască. 

-  Calul  meu,  gemu  el.  Dany  goni  muştele  de  pe  pieptul  lui, 
zdrobind  una,  aşa  cum  ar  fi  făcut  şi  el.  Pielea  lui  ardea. 

Călăreţii  de  sânge  ai  khal-ului  îl  urmaseră  îndeaproape,  îl 
auzi  pe  Haggo  strigând  când  porniră  cu  toţii  la  galop.  Cohollo 
sări  de  pe  cal. 

-  Sânge  din  sângele  meu,  zise  el  căzând  în  genunchi. 
Ceilalţi  doi  rămaseră  călare. 

-  Nu,  gemu  Khal  Drogo,  zbătându-se  în  braţele  lui  Dany. 
Trebuie  să  călăresc.  Călăresc.  Nu! 

-  A  căzut  de  pe  cal,  zise  Haggo,  uitându-se  în  jos.  Faţa  lui 
lată  avea  o  expresie  impasibilă,  însă  vocea-i  era  grea. 

-  Nu  trebuie  să  spui  aşa  ceva,  îl  admonesta  Dany.  Am 
călărit  destul  de  mult  astăzi.  Ne  vom  aşeza  tabăra  aici. 

-  Aici?  Haggo  privi  de  jur  împrejur.  Câmpia  era  maronie  şi 
uscată,  inospitalieră.  Asta  nu-i  un  loc  unde  să  ne  aşezăm. 

-  O  femeie  nu  ne  poate  opri,  făcu  Qotho,  nici  chiar  o 
khaleesi. 

-  Ne  aşezăm  aici,  repetă  Dany.  Haggo,  spune-le  că  Drogo  a 
poruncit  să  se  oprească,  Dacă  întreabă  cineva  de  ce,  spune- 
le  că  mi  se  apropie  sorocul  şi  că  nu  mai  pot  continua. 
Cohollo,  adu  sclavii,  trebuie  să  ridice  imediat  cortul  khal- 
ului.  Qotho... 

-  Mie  nu-mi  poţi  porunci,  khaleesi,  zise  Qotho. 

-  Găsiţi-o  pe  Mirri  Maz  Duur,  le  spuse  ea.  Preoteasa 
trebuia  să  se  afle  printre  ceilalţi  Oameni  Miei,  în  lunga 
coloană  de  sclavi.  Aduceţi-mi-o  aici,  cu  scrinul  ei  cu  tot. 

Qotho  privi  în  jos  spre  ea,  cu  ochi  duri  precum  cremenea. 

-  Maegi,  scuipă  el.  N-am  să  fac  asta. 

-  Ba  da,  îi  răspunse  Dany,  ori  atunci  când  se  va  trezi 
Drogo,  va  afla  că  m-ai  sfidat. 

Furios,  Qotho  îşi  răsuci  armăsarul  şi  o  luă  iritat  la  galop... 
însă  Dany  ştia  că  se  va  întoarce  cu  Mirri  Maz  Duur, 
indiferent  cât  de  puţin  îi  plăcea  de  ea.  Sclavii  ridicaseră 
cortul  lui  Khal  Drogo  sub  ieşindul  de  rocă  neagră,  a  cărui 
umbră  oferea  o  alinare  în  faţa  soarelui  de  la  amiază.  Dar 
chiar  şi  aşa,  era  înăbuşitor  sub  pânza  cortului,  când  Irri  şi 
Doreah  o  ajutară  pe  Dany  să-1  ducă  pe  Drogo  înăuntru.  Jos, 
pe  pământ,  fuseseră  aşternute  covoare  groase,  iar  pe  la 
colţuri  împrăştiaseră  perne.  Eroeh,  fata  timidă  pe  care  o 
salvase  Dany  lângă  zidurile  de  lut  ale  Oamenilor  Miei,  făcu  o 
vatră.  îl  întinseră  pe  Drogo  pe  o  saltea  ţesută. 

-  Nu,  mormăi  el  în  Limba  Comună.  Nu,  nu. 

Asta  era  tot  ce  spunea,  tot  ce  putea  să  spună.  Doreah  îi 
desfăcu  centura  şi-i  scoase  vesta  şi  jambierele,  în  vreme  ce 
Jhiqui  îngenunche  la  picioarele  lui  pentru  a-i  desface 
şireturile  sandalelor  de  călărie.  Irri  voia  să  lase  deschise 
acoperitorile  cortului,  pentru  a  permite  aerului  să  intre,  însă 
Dany  îi  interzise.  Nu  voia  să  lase  pe  nimeni  să-1  vadă  pe 
Drogo  în  starea  în  care  era,  delirant  şi  slăbit.  Când  khas-ul 
ei  îi  ajunse  din  urmă,  puse  pază  la  intrarea  în  cort. 

-  Nu  lăsaţi  pe  nimeni,  decât  cu  permisiunea  mea,  îi  spuse 
lui  Jhogo.  Pe  nimeni. 

Eroeh  privi  cu  teamă  spre  Drogo,  aşa  cum  zăcea  acolo. 

-  E  pe  moarte,  şopti  ea.  Dany  o  pălmui. 

-  Khal-ul  nu  poate  muri.  El  este  tatăl  armăsarului  care 
călăreşte  lumea.  Părul  său  nu  a  fost  tăiat  niciodată,  încă  mai 
poartă  clopoţeii  pe  care  i-a  dăruit  tatăl  său. 

-  Kbaleesiy  spuse  Jhiqui,  a  căzut  de  pe  cal. 

Tremurând,  cu  ochii  umpluţi  brusc  de  lacrimi,  Dany  plecă 
de  lângă  ele.  A  căzut  de  pe  cal!  Aşa  fusese,  văzuse  asta,  iar 
călăreţii  de  sânge  şi,  fără  îndoială,  slujnicele  şi  bărbaţii  din 
khas-ul  ei  la  fel.  Şi  câţi  alţii?  Nu  puteau  fi  reduşi  la  tăcere, 
iar  Dany  ştia  ce  însemna  asta.  Un  khal  care  nu  putea  călări 
nu  putea  nici  domni,  iar  Drogo  căzuse  de  pe  cal. 

-  Trebuie  să-1  îmbăiem,  spuse  ea  cu  încăpăţânare.  Nu-şi 
putea  permite  să  fie  disperată.  Irri,  pune  să  se  aducă  imediat 
cada.  Doreah,  Eroeh,  găsiţi  apă,  apă  rece,  este  atât  de 
înfierbântat! 

Era  ca  un  foc  sub  piele  de  om. 

Sclavii  instalară  cada  grea,  din  cupru,  într-un  colţ  al 
cortului.  Când  Doreah  aduse  prima  butelcă  de  apă,  Dany 
udă  o  bucată  de  mătase  pe  care  o  aşeză  pe  fruntea  lui  Drogo, 
peste  pielea  încinsă.  Ochii  lui  se  uitară  spre  ea,  fără  însă  s-o 
vadă.  Când  i  se  deschiseră  buzele,  nu  ieşi  nici  un  cuvânt, 
doar  un  geamăt. 

-  Unde-i  Mirri  Maz  Duur?  întrebă  ea,  cu  răbdarea 
spulberată  de  frică. 

-  Qotho  o  va  găsi,  spuse  Irri. 

Slujnicele  ei  umplură  cada  cu  apă  călduţă,  care  mirosea  a 
sulf,  îndoind  duhoarea  cu  uleiuri  amărui  şi  frunze  de  mentă 
strivite.  în  timp  ce  se  pregătea  cada,  Dany  îngenunche 
stângace  lângă  soţul  ei,  stăpânul,  îngreunată  de  pântecul 
mare,  purtând  copilul.  îi  despleti  coada  pipăind-o  cu  degete 
neliniştite,  aşa  cum  făcuse  prima  dată,  sub  stele.  Puse  cu 
grijă,  alături,  clopoţeii  lui,  unul  câte  unul.  îi  va  cere  când 
totul  va  fi  bine,  îşi  spuse  ea. 

O  adiere  de  vânt  pătrunse  în  cort  când  Aggo  îşi  băgă  capul 
în  deschizătura  de  la  intrare. 

-  Khaleesi,  spuse  el,  vine  Andalul  şi  se  milogeşte  să  i  se 
dea  voie  să  intre. 

„Andalul",  aşa-i  spuneau  Dothrakii  lui  Ser  Jorah. 

-  Da,  răspunse  ea,  ridicându-se  neîndemânatică,  lăsaţi-1 
să  intre. 

Avea  încredere  în  cavaler.  Dintre  toţi,  era  singurul  care  ar 
fi  putut  şti  ce  era  de  făcut. 

Ser  Jorah  Mormont  se  aplecă  pentru  a  putea  trece  prin 
deschizătura  de  la  intrare  şi  aşteptă  o  clipă,  să-şi 
obişnuiască  ochii  cu  semiîntunericul  din  interior.  în  căldura 
cumplită  a  sudului,  el  purta  pantaloni  largi,  din  mătase 

pestriţă,  şi  sandale  de  călărie,  cu  degetele  descoperite,  legate 
cu  şireturi  până  sub  genunchi.  Teaca  săbiei  sale  atârna  de  o 
centură  răsucită,  din  păr  de  cal. 

îmbrăcase  o  vestă  albă  direct  pe  pieptul  gol,  iar  pielea-i 
era  înroşită  din  cauza  soarelui. 

-  Prin  tot  khalasar-ul  umblă  vorbele  din  om  în  om,  spuse 
el.  Se  zice  că  Drogo  a  căzut  de  pe  calul  său. 

-  Ajută-1,  îl  imploră  Dany.  Pentru  dragostea  pe  care  spui 
că  mi-o  porţi,  ajută-1  acum. 

Cavalerul  îngenunche  lângă  ea.  Se  uită  îndelung  şi  intens 
spre  Drogo,  apoi  spre  Dany. 

-  Spune  slujnicelor  tale  să  plece. 

Fără  un  cuvânt,  sugrumată  de  frică,  Dany  făcu  un  gest. 
Irri  le  scoase  din  cort  pe  celelalte  fete.  Când  rămaseră 
singuri,  Ser  Jorah  îşi  scoase  pumnalul.  Iscusit,  cu  o  fineţe 
surprinzătoare  la  un  bărbat  atât  de  masiv,  începu  să  înlăture 
frunzele  negre  şi  noroiul  uscat  de  pe  pieptul  lui  Drogo. 
Amestecul  se  întărise  la  fel  ca  zidurile  Oamenilor  Miei  şi,  la 
fel  ca  ele,  crăpă  cu  uşurinţă.  Ser  Jorah  sparse  noroiul  uscat 
cu  cuţitul,  îndepărtă  bucăţile  de  pe  piele,  curăţă  frunzele, 
una  câte  una.  Un  miros  greu,  dulceag,  se  ridică  din  rana  lui 
Drogo,  atât  de  intens,  încât  aproape  că-i  tăie  respiraţia. 
Frunzele  erau  întărite  de  sânge  şi  puroi,  iar  pieptul  lui  Drogo 
era  înnegrit  şi  lucios  din  cauza  infecţiei. 

-  Nu,  şopti  Dany,  cu  lacrimi  curgându-i  pe  obraji.  Nu,  vă 
rog,  zei,  ascultaţi-mă,  nu! 

Khal  Drogo  se  zbătu,  luptându-se  cu  un  duşman  nevăzut. 
Din  rana  deschisă  se  scurgea  sânge  negru. 

-  Khal-ul  tău  e  ca  şi  mort,  prinţesă. 

-  Nu,  nu  poate  muri,  nu  trebuie,  a  fost  doar  o  tăietură. 
Dany  îi  luă  palma  bătătorită  în  mâinile  sale  mici  mici, 
ţinând-o  strâns  între  ele.  Nu-1  voi  lăsa  să  moară... 

Ser  Jorah  scoase  un  hohot  amar. 

-  Khaleesi,  această  intenţie  este  dincolo  de  puterea  ta. 
Opreşte-ţi  lacrimile,  copilă.  Plângi  pentru  el  mâine,  sau  peste 
un  an.  Nu  avem  timp  pentru  jelit.  Trebuie  să  plecăm  şi  încă 
repede,  înainte  să  moară. 

Dany  se  simţi  pierdută. 

-  Să  plecăm?  Unde  să  plecăm? 

-  La  Assai,  aş  spune  eu.  Este  departe  în  sud,  la  capătul 
lumii  ştiute,  dar  se  spune  că  este  un  port  măreţ.  Vom  găsi  o 

corabie  să  ne  ducă  înapoi  la  Pentos.  Va  fi  o  călătorie  grea,  să 
nu-ţi  închipui  altceva.  Ai  încredere  în  khas-ul  tău?  Crezi  că 
vor  veni  cu  noi? 

-  Khal  Drogo  le-a  poruncit  să  mă  păzească,  îi  răspunse 
Dany  nesigură,  dar  dacă  moare...  îşi  mângâie  curbura 
pântecului.  Nu  înţeleg.  De  ce  să  fugim?  Sunt  khaleesi.  A  port 
în  pântec  pe  moştenitorul  lui  Drogo.  El  va  fi  khal  după  ce 
Drogo... 

Ser  Jorah  se  încruntă. 

-  Prinţesă,  ascultă-mă.  Dothrakii  nu  se  vor  supune  unui 
copil  de  ţâţă.  Se  închinau  înaintea  puterii  lui  Drogo  şi  numai 
ei.  Când  el  va  muri,  Jhago  şi  Pono  şi  ceilalţi  kos  se  vor  lupta 
pentru  locul  său,  iar  acest  khalasar  se  va  devora  singur, 
învingătorul  nu  va  mai  dori  şi  alţi  rivali.  Băiatul  îţi  va  fi  luat 
de  la  sân  în  momentul  naşterii.  îl  vor  arunca  la  câini. 

Dany  se  zgribuli. 

-  Dar  de  ce?  plânse  ea.  De  ce  să  ucidă  un  copilaş? 

-  Este  fiul  lui  Drogo,  iar  babele  au  spus  că  va  fi  armăsarul 
care  va  călări  lumea.  Aşa  a  fost  profeţit.  Va  fi  mai  bine  să-1 
ucidă  decât  să-i  înfrunte  furia  când  va  ajunge  bărbat. 
Copilul  o  lovi  cu  picioarele,  de  parcă  ar  fi  auzit.  Dany  îşi 
aminti  de  povestea  pe  care  i-o  spusese  Viserys,  ce  făcuseră 
câinii  Uzurpatorului  cu  copiii  lui  Rhaegar.  Fiul  lui  fusese  tot 
copil  de  ţâţă,  dar  îl  smulseseră  de  la  pieptul  mamei  sale  şi-1 
dăduseră  cu  capul  de  un  perete.  Aşa  procedau  bărbaţii. 

-  Nu  trebuie  să  se  atingă  de  fiul  meu!  strigă  ea.  Voi 
porunci  /chas-ului  meu  să-1  păzească,  iar  călăreţii  de  sânge 
ai  lui  Drogo  vor... 

Ser  Jorah  o  luă  de  umeri. 

-  Un  călăreţ  de  sânge  moare  împreună  cu  khal-ul  său.  Ştii 
asta,  copilă.  Te  vor  lua  la  Vaes  Dothrak,  la  babe,  asta  este 
ultima  lor  îndatorire  fată  de  el...  Când  totul  se  va  termina,  i 
se  vor  alătura  lui  Drogo  pe  tărâmurile  nopţii. 

Dany  nu  voia  să  se  mai  întoarcă  la  Vaes  Dothrak  şi  să-şi 
trăiască  restul  vieţii  printre  bătrânele  acelea  îngrozitoare,  dar 
ştia  că  Ser  Jorah  spusese  adevărul.  Drogo  fusese  mai  mult 
decât  soarele  şi  stelele  pentru  ea;  fusese  scutul  care  o  ţinuse 
la  adăpost. 

-  Nu-1  voi  părăsi,  zise  ea  cu  o  încăpăţânare  jalnică,  îi  luă 
din  nou  palma.  Nu  pot. 

Un  tremur  al  pânzei  cortului  o  făcu  să-şi  întoarcă  privirea. 

Mirri  Maz  Duur  îşi  făcu  apariţia,  plecându-se  îndelung.  Zilele 
de  marş  şi  mersul  în  spatele  khalasar-ului  o  făcuseră  să 
şchiopăteze  şi  să  arate  rău,  cu  picioare  băşicate  şi 
însângerate  şi  cu  pungi  sub  ochi.  în  urma  ei  veniră  Qotho  şi 
Haggo,  cărând  între  ei  scrinul  preotesei.  Când  călăreţii  de 
sânge  dădură  cu  ochii  de  rana  lui  Drogo,  scrinul  alunecă 
dintre  degetele  lui  Haggo  şi  se  sparse  de  pământul  de  sub 
cort,  iar  Qotho  scuipă  o  înjurătură  atât  de  murdară,  încât 
pârjoli  aerul. 

Mirri  Maz  Duur  îl  cercetă  pe  Drogo  cu  faţa  neclinită,  ca  o 
mască  mortuară. 

-  Rana  a  copt. 

-  Asta-i  lucrătura  ta,  maegi,  zise  Qotho.  Haggo  îşi  slobozi 
pumnul  peste  obrazul  lui  Mirri,  lovind-o  cu  o  bufnitură  grea, 
care  o  trimise  la  pământ.  Apoi  o  izbi  din  nou,  acolo  unde 
căzuse. 

-  Opreşte-te  !  ţipă  Dany. 

Qotho  îl  trase  pe  Haggo  deoparte,  spunându-i: 

-  Loviturile  sunt  prea  blânde  pentru  o  maegi.  Ia-o  afară.  O 
vom  priponi  la  pământ,  să  fie  pătrunsă  de  toţi  bărbaţii  care 
trec  pe  acolo.  Iar  când  vor  termina  cu  ea,  o  vor  folosi  şi 
câinii.  Nevăs ţuicile  îi  vor  smulge  maţele,  iar  ciorile  hoitare  îi 
vor  ciuguli  ochii.  Muştele  de  pe  râu  îşi  vor  lăsa  ouăle  în 
pântecul  ei  şi  vor  bea  puroi  din  resturile  sânilor  ei. . . 

îşi  înfipse  degetele  ca  de  oţel  în  carnea  moale, 
tremurândă,  de  sub  braţul  preotesei  şi  o  ridică  în  picioare. 

-  Nu,  spuse  Dany.  Nu  vreau  să  i  se  facă  nici  un  rău. 
Buzele  lui  Qotho  se  traseră  de  pe  dinţii  lui  maronii, 

strâmbi,  într-un  rânjet  batjocoritor. 

-  Nu?  îmi  spui  mie  nu?  Mai  bine  roagă-te  să  nu  te  ' 
priponim  şi  pe  tine  lângă  maegi.  E  lucrarea  ta,  la  fel  ca  a  ei. 

Ser  Jorah  se  interpuse  între  ei,  trăgându-şi  sabia  lungă 
din  teacă. 

-  Struneşte-ţi  limba,  călăreţule.  Prinţesa  este  o  khaleesi! 

-  Numai  atât  timp  cât  sânge  din  sângele  meu  trăieşte 
încă,  îi  spuse  Qotho  cavalerului.  Când  moare  el,  ea  nu  mai  e 
nimic. 

Dany  simţi  cum  se  strânge  ceva  în  ea. 

-  înainte  să  fi  fost  o  khaleesi,  am  fost  sânge  din  sânge  de 
dragon.  Ser  Jorah,  cheamă-mi  khas-ul. 

-  Nu,  spuse  Qotho.  Plecăm  noi,  deocamdată...  khaleesi. 

Haggo  îl  urmă  afară  din  cort,  bombănind. 

-  Acesta  nu-ţi  doreşte  deloc  binele,  prinţesă,  zise 
Mormont.  Dothrakii  spun  că  un  bărbat  şi  călăreţii  lui  de 
sânge  împart  aceeaşi  viaţă,  iar  Qotho  o  vede  pe  a  sa 
sfârşindu-se.  Un  om  mort  este  departe  de  orice  teamă. 

-  Nu  a  murit  nimeni,  făcu  Dany.  Ser  Jorah,  s-ar  putea  să 
am  nevoie  de  spada  ta.  Ar  fi  mai  bine  să-ţi  pui  armura. 

Era  mai  înspăimântată  decât  ar  fi  fost  dispusă  să 
recunoască,  chiar  şi  faţă  de  ea  însăşi.  Cavalerul  făcu  o 
plecăciune. 

-  După  cum  spuneţi. 
Ieşi  din  cort. 

Dany  se  întoarse  spre  Mirri  Maz  Duur.  Ochii  femeii  erau 
încărcaţi  de  îngrijorare. 

-  M-aţi  salvat  încă  o  dată. 

-  Iar  tu  trebuie  să-1  salvezi  pe  el,  spuse  Dany.  Te  rog... 

-  Nu  rugaţi  niciodată  un  sclav,  răspunse  Mirri  cu  asprime, 
îi  porunciţi.  Se  duse  la  Drogo,  care  părea  că  arde  pe  salteaua 
sa,  şi  privi  îndelung  la  rană.  Indiferent  dacă  rugaţi  sau 
porunciţi,  nu  mai  contează.  Acum  este  dincolo  de 
meşteşugul  vindecătorului.  Ochii  khal-ului  erau  închişi. 
Deschise  o  pleoapă  cu  degetele  sale.  A  înşelat  durerea  cu 
laptele  de  mac. 

-  Da,  recunoscu  Dany. 

-  Eu  i-am  făcut  o  prişniţă  din  boabe  de  foc  şi  nu-mă- 
nţepa,  învelite  în  piele  de  miel. 

-  Spunea  că-1  arde.  A  smuls-o.  Femeile  cu  ierburile  i-au 
făcut  alta,  umedă  şi  alinătoare. 

-  Ardea,  da.  în  foc  stă  o  mare  putere  de  tămăduire,  chiar 
şi  bărbaţii  voştri  pleşuvi  ştiu  asta. 

-  Fă-i  o  altă  prişniţă,  se  rugă  Dany.  De  data  asta  am  să 
mă  asigur  că  o  poartă. 

-  Vremea  pentru  asta  a  trecut,  doamna  mea,  spuse  Mirri. 
Tot  ce  pot  să  fac  acum  este  să-i  uşurez  drumul  întunecat,  ca 
să  poată  călări  fără  dureri  spre  tărâmurile  nopţii.  Va  pleca 
până  dimineaţă. 

Vorbele  ei  trecură  ca  un  cuţit  prin  pieptul  lui  Dany.  Oare 
ce  făcuse  de  erau  zeii  atât  de  cruzi  cu  ea?  Găsise,  în  sfârşit, 
un  loc  sigur,  dăduse  de  gustul  dragostei  şi  al  speranţei.  în 
sfârşit,  se  îndrepta  spre  casă.  Iar  acum  pierdea  totul... 

-  Nu,  se  rugă  ea.  Salvează-1  şi  am  să  te  eliberez,  jur.  Tu 

trebuie  să  ştii  o  cale...  ceva  vrăji,  ceva... 

Mirri  Maz  Duur  rămase  neclintită  şi  o  cercetă  pe  Daenerys 
cu  ochi  negri  precum  noaptea. 

-  Există  un  farmec.  Glasul  îi  era  scăzut,  abia  mai  mult 
decât  o  şoaptă.  Dar  este  greu,  doamna  mea,  şi  e  dinspre 
partea  întunecată.  Unii  ar  putea  spune  că  moartea  e  mai 
curată.  Am  învăţat  asta  în  Asshai  şi  am  plătit  scump  pentru 
această  lecţie.  învăţătorul  meu  era  un  mag  al  sângelui,  din 
Tărâmurile  Umbrei. 

Pe  Dany  o  trecură  fiorii. 

-  Atunci  eşti  cu  adevărat  o  maegi... 

-  Chiar  sunt?  Mirri  Maz  Duur  zâmbi.  Numai  o  maegi  îţi 
mai  poate  salva  acum  călăreţul,  Doamnă  de  Argint. 

-  Nu  mai  există  o  altă  cale? 

-  Nu  mai  este  alta. 

Kbal  Drogo  icni  şi  se  cutremură. 

-  Fa-o,  se  răsti  Dany.  Nu  trebuia  să-i  fie  teamă;  era  sânge 
din  sângele  dragonilor.  Salvează-1. 

-  Pentru  asta  există  un  preţ,  o  avertiză  preoteasa. 

-  Vei  primi  aur,  cai,  orice-ţi  doreşti. 

-  Nu  este  vorba  aici  de  aur  şi  cai.  Este  vorba  de  farmece 
de  sânge,  doamnă.  Numai  cu  moartea  se  poate  plăti  pentru 
viaţă. 

-  Moartea?  Dany  îşi  încrucişa  protectoare  braţele, 
balansându-se  pe  loc,  înainte  şi  înapoi.  Moartea  mea?  îşi 
spusese  că  va  muri  pentru  el,  dacă  asta  trebuia.  Era  sânge 
din  sânge  de  dragon,  nu  se  temea.  Fratele  ei,  Rhaegar, 
murise  pentru  femeia  pe  care  o  iubise. 

Nu,     promise     Mirri     Maz     Duur.     Nu  moartea 
dumneavoastră,  khaleesi. 

Dany  tremura  de  nerăbdare. 

-  Fă-o. 

Maegi  se  înclină  solemnă. 

-  După  cum  vă  este  voia,  aşa  se  va  face.  Chemaţi-vă 
slujitorii. 

Khal  Drogo  se  zbătu  fără  vlagă  când  Rakharo  şi  Quaro  îl 
coborâră  în  cadă. 

-  Nu,  murmură  el,  nu.  Trebuie  să  călăresc. 

Odată  ajuns  în  apă,  toată  vlaga  păru  că-1  părăseşte. 

-  Aduceţi-i  calul,  porunci  Mirri  Maz  Duur,  şi  chiar  aşa  se 
făcu.  Jhogo  aduse  în  cort  marele  armăsar  roşcat.  Când 

animalul  adulmecă  mirosul  morţii,  necheză  şi  se  cabra, 
rostogolindu-şi  ochii.  Trebuiră  să  se  opintească  trei  oameni 
ca  să-1  strunească. 

-  Ce  vrei  să  faci?  o  întrebă  Dany. 

-  Avem  nevoie  de  sânge,  răspunse  Mirri.  Asta  este  calea. 
Jhogo  se  trase  înapoi,  cu  mâna  coborâtă  pe  arakh.  Era  un 

tânăr  de  şaisprezece  ani,  subţire  ca  paiul,  fără  teamă,  mereu 
pus  pe  râs,  cu  umbra  vagă  a  primei  mus  taţi  pe  buza 
superioară.  Căzu  în  genunchi  înaintea  ei. 

-  Kbaleesi,  imploră  el,  nu  trebuie  să  faceţi  asta.  Lăsaţi-mă 
s-o  ucid  pe  maegi. 

-  Ucide-o,  şi-ţi  ucizi  propriul  khal,  îi  răspunse  Dany. 

-  Astea-s  vrăjitorii  de  sânge,  spuse  el.  Sunt  interzise. 

-  Eu  sunt  khaleesi  şi  spun  că  nu  sunt  interzise.  în  Vaes 
Dothrak,  Khal  Drogo  a  sacrificat  un  armăsar,  iar  eu  i-am 
mâncat  inima,  să-i  dau  fiului  nostru  putere  şi  curaj.  Asta-i  la 
fel.  La  fel. 

Armăsarul  lovi  cu  copitele  şi  se  cabra  când  Rakharo, 
Quaro  şi  Aggo  îl  traseră  aproape  de  cada  în  care  şedea  kbal- 
ul,  ca  unul  deja  mort,  cu  puroi  ieşind  din  rană  ca  să 
murdărească  apa.  Mirri  Maz  Duur  îngână  cuvinte  într-o 
limbă  pe  care  Dany  nu  o  cunoştea,  iar  în  mâna  ei  apăru  un 
cuţit.  Dany  nu  reuşise  să  vadă  de  unde-1  scosese.  Părea 
vechi;  din  bronz  roşu,  în  forma  unei  frunze,  cu  o  lamă 
acoperită  de  semne  străvechi.  Maegi  îl  plimbă  peste  gâtul 
armăsarului,  sub  capul  nobil,  iar  calul  necheză  şi  se 
cutremură  când  sângele  ţâşni  din  el  într-un  şuvoi  roşu.  S-ar 
fi  prăbuşit,  însă  bărbaţii  din  khas-ul  ei  îl  ţineau.. 

-  Putere  a  armăsarului,  du-te  în  călăreţ,  intona  Mirri  pe 
când  sângele  calului  cădea  în  şuvoaie  în  apa  din  cada  lui 
Drogo.  Putere  de  animal,  du-te  în  om. 

Jhogo  privea  înspăimântat  pe  când  se  lupta  cu  greutatea 
armăsarului,  temându-se  să  atingă  carnea  moartă  sau  să-i 
dea  drumul. 

E  doar  un  cal,  se  gândi  Dany.  Dacă  putea  cumpăra  viaţa 
lui  Drogo  prin  moartea  unui  cal,  era  gata  să  plătească  de  mii 
de  ori  pe  atât. 

Când  lăsară  armăsarul  să  cadă,  apa  se  colorase  într-un 
roşu-închis,  iar  din  Drogo  nu  se  mai  vedea  nimic  altceva 
decât  faţa.  Mirri  Maz  Duur  nu  avea  ce  să  facă  cu  hoitul 
calului. 

-  Ardeţi-1,  le  spuse  Dany. 

Asta  vor  face,  ştia.  Când  un  bărbat  murea,  armăsarul  său 
era  ucis  şi  pus  sub  el  pe  rugul  funerar,  să-1  ducă  până  pe 
tărâmurile  nopţii.  Bărbaţii  din  khas-ul  ei  traseră  din  cort 
cadavrul  calului.  Locul  se  umpluse  de  sânge.  Chiar  şi  pereţii 
din  mătase  erau  roşii,  iar  rogojinile  de  jos  erau  negre  şi  ude. 

Fură  aprinse  mai  multe  vetre.  Mirri  Maz  Duur  presără  o 
pulbere  roşie  peste  cărbuni.  Fumul  dobândi  un  miros 
aromat,  destul  de  plăcut,  dar  Eroeh  plecă  din  cort  plângând, 
iar  pe  Dany  o  apucă  frica.  însă  ajunsese  mult  prea  departe 
acum  ca  să  se  mai  poată  întoarce  din  drum.  îşi  trimise 
slujnicele  afară. 

-  Du-te  cu  ele,  Doamnă  de  Argint,  îi  spuse  Mirri  Maz 
Duur. 

-  Voi  rămâne,  spuse  Dany.  Acest  bărbat  m-a  dus  sub  stele 
şi  a  dăruit  viaţă  pentru  copilul  care  este  în  mine.  Nu-1  voi 
părăsi. 

-  Trebuie.  Odată  ce  încep  să  cânt,  nimeni  nu  mai  are  voie 
să  intre  în  cort.  Cântecul  meu  va  trezi  puteri  vechi  şi 
întunecate.  Morţii  vor  dansa  aici,  în  noaptea  asta.  Nici  un 
om  în  viaţă  nu  trebuie  să-i  vadă. 

Dany  îşi  plecă  fruntea,  neajutorată. 

-  Nu  va  intra  nimeni.  Se  aplecă  peste  cadă,  peste  Drogo  în 
baia  lui  de  sânge  şi-1  sărută  uşor  pe  frunte.  Să  mi-l  aduci 
înapoi,  îi  şopti  lui  Mirri  Maz  Duur  înainte  de  a  fugi  din  cort. 

Afară,  soarele  coborâse  spre  linia  orizontului,  iar  cerul  era 
roşu-vineţiu.  Kbalasar-ul  aşezase  tabăra.  Corturi  şi  saltele 
de  dormit  erau  răspândite  peste  tot,  cât  putea  cuprinde  cu 
privirea.  Bătea  un  vânt  fierbinte.  Jhogo  şi  Aggo  săpau  o 
groapă  pentru  a  arde  armăsarul  mort.  în  jurul  lui  Dany  se 
adunase  o  mulţime  care  o  privea  cu  ochi  negri,  cu  chipurile 
precum  măştile  de  aramă.  îl  văzu  pe  Ser  Jorah  Mormont, 
purtând  acum  cămaşa  de  zale,  cu  transpiraţia  curgând  în 
broboane  pe  fruntea  lui  înaltă,  cu  un  început  de  chelie.  îşi 
făcu  drum  printre  Dothraki,  ajungând  lângă  Dany.  Când 
văzu  urmele  roşii  de  paşi  lăsate  pe  pământ,  culoarea  păru 
că-i  piere  de  pe  faţă. 

-  Ce  ai  făcut,  proastă  mică?  o  întrebă  cu  asprime. 

-  A  trebuit  să-1  salvez. 

-  Am  fi  putut  fugi  de  aici,  îi  spuse  el.  Te-aş  fi  dus  la 
Asshai,  în  siguranţă,  Prinţesă.  Nu  ar  fi  fost  nevoie... 

-  Chiar  sunt  prinţesă  pentru  tine?  îl  întrebă  ea. 

-  Ştii  prea  bine  că  eşti,  zeii  să  ne  aibă  în  paza  lor. 

-  Atunci,  ajută-mă  acum. 
Ser  Jorah  se  strâmbă. 

-  Măcar  dacă  aş  şti  cum. 

Vocea  lui  Mirri  Maz  Duur  se  înălţă  cu  putere,  ca  un  bocet 
care-i  trimise  lui  Dany  fiori  pe  şira  spinării.  Unii  dintre 
Dothraki  începură  să  murmure  şi  se  retraseră.  Cortul  era 
iluminat  de  vetrele  care  ardeau  în  interior.  Prin  pânza  pătată 
de  sânge,  Dany  întrevăzu  umbre  mişcându-se.  Mirri  Maz 
Duur  dansa  şi  nu  era  singură. 

Dany  văzu  pe  feţele  Dothrakilor  cuibărindu-se  frica  cea 
mai  desăvârşită. 

-Asta  nu  trebuie  sa  se  întâmple,  tună  Qotho. 

Nu  văzuse  când  se  întorsese  călăreţul  de  sânge.  Haggo  şi 
Cohollo  erau  cu  el.  Aduseseră  cu  ei  bărbaţii  pleşuvi,  eunucii 
care  vindecau  cu  cuţitul,  acul  şi  focul. 

-Asta  se  va  întâmpla,  răspunse  Dany. 

-  Maegi,  mormăi  Haggo.  Iar  bătrânul  Cohollo,  cel  care-şi 
legase  viaţa  de  a  lui  Drogo  pe  când  acesta  era  pe  cale  să  se 
nască,  acelaşi  Cohollo  care  fusese  întotdeauna  bun  cu  ea, 
Cohollo  o  scuipă  în  faţă. 

-  Vei  muri,  maegi,  promise  Qotho,  însă  înainte  de  asta 
trebuie  să  moară  alţii.  îşi  trase  arakh-ul  şi  o  luă  spre  cort. 

-  Nu,  strigă  ea,  nu  trebuie  să  faci  asta.  îl  apucă  de  umăr, 
însă  Qotho  o  îmbrânci  la  o  parte.  Dany  căzu  în  genunchi, 
încrucişându-şi  braţele  pe  pântec,  pentru  a-şi  proteja 
copilul.  Opriţi-1,  porunci  ea  khas-ului  ei,  ucideţi-1! 

Rakharo  şi  Quaro  stăteau  lângă  intrarea  în  cort.  Quaro 
făcu  un  pas  înainte,  cu  mâna  pe  mânerul  biciului  său,  însă 
Qotho  făcu  o  piruetă  graţioasă,  ca  un  dansator,  iar  tăişul 
curbat  al  arakh-ului  se  ridică.  îl  lovi  pe  Quaro  jos,  sub  braţ, 
oţelul  ascuţit  şi  strălucitor  trecând  prin  veşminte  şi  piele, 
prin  muşchi  şi  oasele  coastelor.  Sângele  ţâşni,  iar  tânărul 
călăreţ  se  dădu  înapoi,  icnind.  Qotho  trase  lama  afară. 

-  Stăpân  de  cai,  strigă  Ser  Jorah  Mormont,  încearcă-mă  şi 
pe  mine.  Sabia  sa  lungă  alunecă  din  teacă. 

Qotho  se  răsuci,  suduind.  Arakb-ul  se  puse  repede  în 
mişcare,  răsucindu-se  în  jurul  capului  său  într-o  învolburare 
strălucitoare,  scăpărând  ca  un  fulger,  pe  când  cavalerul 
avansa  în  goană.  Ser  Jorah  pară  cât  putu  el  de  bine,  însă 

loviturile  cădeau  foarte  repede,  atât  de  repede  încât  lui  Dany 
i  se  părea  că  Qotho  avea  patru  arakh-uri  în  tot  atâtea  mâini. 
Auzi  izbitura  săbiei  pe  zale,  văzu  scânteile  zburând  când 
lama  lungă  şi  curbată  ricoşa  dintr-o  apărătoare.  Deodată, 
Mormont  se  dădu  îndărăt  clătinându-se,  iar  Qotho  sări  din 
nou  la  atac.  Partea  stângă  a  feţei  cavalerului  era  roşie  de 
sânge,  iar  pe  coapsă  i  se  deschidea  o  tăietură  care  trecea 
prin  zale  si-1  făcea  să  şchiopăteze.  Qotho  îi  arunca  vorbe  de 
ocară,  făcându-1  laş  şi  mulgător  de  vaci,  eunuc  în  veşminte 
de  fier. 

-  Acum  mori!  îi  promise  el,  iar  arakh-ul  dansă  în  lumina 
roşiatică  a  apusului.  înlăuntrul  pântecului  lui  Dany,  fiul  ei  o 
lovea  cu  sălbăticie.  Tăişul  curbat  trecu  de  cel  drept  şi  muşcă 
adânc  din  coapsa  cavalerului,  acolo  unde  zalele  se 
deschideau. 

Mormont  gemu  şi  se  clătină.  Dany  simţi  o  durere  ascuţită 
în  pântec,  iar  pe  coapse,  umezeală.  Qotho  scoase  un  urlet  de 
triumf,  însă  arakh-ul  său  dăduse  peste  un  os  şi,  preţ  de  o 
clipă,  rămase  înţepenit.  Era  destul.  Ser  Jorah  îşi  coborî  sabia 
cu  toată  forţa  care-i  mai  rămăsese,  trecând  cu  ea  prin  carne 
şi  muşchi  şi  oase,  iar  antebraţul  lui  Qotho  se  desprinse  de 
trup,  agăţat  doar  de  o  fâşie  subţire  de  piele.  Următoarea 
lovitură  a  cavalerului  ţinti  urechea  duşmanului,  atât  de 
aprigă,  încât  faţa  lui  Qotho  păru  aproape  că  se  spulberă. 

Dothrakii  ţipau,  Mirri  Maz  Duur  se  jeluia  înlăuntrul 
cortului  cu  o  voce  care  nu  mai  avea  nimic  omenesc,  iar 
Quaro  ceru  apă  şi  muri.  Dany  ţipă  după  ajutor,  însă  nu  o 
auzi  nimeni.  Rakharo  se  lupta  cu  Haggo,  arakh-ul  dansând 
cu  alt  arakh,  până  ce  biciul  lui  Jhogo  pocni,  tare  ca  un 
tunet,  încolăcindu-se  în  jurul  gâtului  lui  Haggo.  O  smucitură 
şi  călăreţul  de  sânge  căzu  pe  spate,  pierzându-şi  echilibrul  şi 
sabia.  Rakharo  ţâşni  înainte  urlând,  răsucindu-şi  arakh-ul 
în  jos  cu  ambele  mâini,  spre  capul  lui  Haggo.  Vârful  îl  lovi 
chiar  între  ochi,  roşu  şi  tremurător.  Cineva  azvârli  o  piatră, 
iar  când  Dany  privi,  umărul  ei  era  zdrelit  şi  însângerat. 

-  Nu,  izbucni  ea  în  plâns,  nu,  vă  rog,  opriţi-vă,  preţul  este 
prea  mare,  e  prea  mare.  Mai  multe  pietre  trecură  iu  zbor. 
încercă  să  se  târască  spre  cort,  însă  Cohollo  o  prinse.  Cu 
degetele  în  părul  ei,  îi  trase  capul  pe  spate  şi  ea  simţi  pe  gât 
atingerea  rece  a  unui  cuţit. 

-  Copilul  meu,  plânse  ea,  şi  poate  că  zeii  o  auziseră  pentru 

că  pe  Cohollo  îl  lovi  o  moarte  năprasnică.  Săgeata  lui  Aggo  îl 
izbise  sub  braţ,  străpungându-i  plămânii  şi  inima. 

Când,  în  cele  din  urmă,  Daenerys  găsi  suficientă  forţă  ca 
să-şi  ridice  capul,  văzu  mulţimea  dispersându-se,  Dothrakii 
retrăgându-se  în  tăcere  spre  corturile  şi  saltelele  lor  de 
dormit.  Unii  înşeuau  caii  şi  plecau  în  galop.  Soarele  apusese. 
Focurile  ardeau  peste  tot  prin  khalasar,  mari  pălălăi 
portocalii  care  pocneau  furioase  şi  azvârleau  scântei  prin 
văzduh.  încercă  să  se  ridice,  însă  o  cuprinse  o  sfârşeală 
dureroasă,  strângând-o  ca  pumnul  unui  uriaş.  I  se  tăiase 
respiraţia;  tot  ce  mai  putea  să  facă  era  să  gâfâie.  Sunetul 
vocii  lui  Mirri  Maz  Duur  era  ca  un  bocet  funebru.  înăuntrul 
cortului  dansau  umbrele. 

Un  braţ  o  apucă  de  şold  şi  Ser  Jorah  o  ridică  în  picioare. 
Faţa  lui  era  plină  de  sânge  lipicios,  iar  Dany  observă  că-şi 
pierduse  jumătate  dintr-o  ureche.  O  apucară  convulsiile  în 
braţele  lui,  pe  când  durerea  o  copleşi  din  nou,  şi-1  auzi  pe 
cavaler  strigând  după  slujnicele  sale,  să-1  ajute.  Oare  de  te 
sunt  toţi  atât  de  temători?  Ştia  însă  răspunsul.  O  săgeta  un 
alt  val  de  durere,  dar  reuşi  să-şi  înăbuşe  un  ţipăt.  Se  simţea 
de  parcă  fiul  ei  ar  fi  avut  câte  un  cuţit  în  fiecare  mână,  de 
parcă  şi-ar  li  tăiat  drum  prin  ea,  să  iasă  afară. 

-  Doreah,  blestemată  să  fii  tu,  mugi  Ser  Jorah.  Vino  aici. 
Adu  moaşele. 

-  Nu  vor  să  vină.  Spun  că  e  blestemată. 

-  Ori  vin,  ori  le  iau  capetele. 
Doreah  începu  să  plângă. 

-  Au  fugit,  lordul  meu. 

-  Maegi,  spuse  cineva;  să  fi  fost  Aggo?  Duceţi- o  la  maegi. 
Nu,  ar  fi  vrut  să  spună  Dany,  nu,  nu  asta,  nu  aveţi  voie 

asta,  însă  când  deschise  gura  îi  scăpă  un  lung  vaiet  de 
durere,  iar  pielea  i  se  acoperi  de  transpiraţie.  Ce  era  cu  ei, 
nu  puteau  vedea?  în  interiorul  cortului  dansau  tot  felul  de 
forme,  dând  ocol  vetrei  şi  căzii  însângerate,  beznă  pe 
mătasea  cortului,  iar  unele  nici  nu  păreau  a  fi  omeneşti.  Zări 
umbra  unui  lup  imens  şi  o  alta  ca  de  bărbat  cuprins  de 
flăcări. 

-  Femeia  Miel  cunoaşte  secretele  patului  de  naştere,  spuse 
Irri.  Aşa  spunea,  am  auzit-o  eu. 

-  Da,  căzu  Doreah  de  acord.  Şi  eu  am  auzit-o. 

Nu,  strigă  ea,  sau  poate  că  numai  i  se  păruse,  pentru  că 

nici  măcar  o  şoaptă  nu  i  se  desprinse  de  pe  buze.  Era  cărată 
de  cineva.  Ochii  i  se  deschiseră  privind  spre  cerul  mort, 
negru  şi  sumbru,  lipsit  de  stele.  Vă  rog,  nu.  Glasul  lui  Mirri 
Maz  Duur  se  auzea  tot  mai  tare,  până  ce  umplu  întreaga 
lume.  Formele!  ţipă  ea.  Dansatorii! 
Ser  Jorah  o  duse  în  cort. 


736 


ARYA 


Aroma  pâinii  calde  împrăştiindu-se  din  brutăriile  de  pe 
strada  Fainei  era  mai  dulce  decât  orice  parfum  pe  care-1 
mirosise  vreodată  Arya.  Inspiră  adânc  şi  se  trase  mai 
aproape  de  porumbel.  Era  unul  grăsuliu,  împestriţat  cu 
maro,  ocupat  cu  ciugulitul  cojii  de  pâine  căzute  între  două 
pietre  de  pavaj,  însă  când  umbra  Aryei  îl  atinse,  îşi  luă 
zborul. 

Sabia  ei  de  lemn  ţâşni  şi-1  lovi  în  aer,  la  doi  paşi  de 
pământ,  şi  pasărea  căzu  într-o  învolburare  de  pene  maro. 
Ajunse  la  el  într-o  clipă,  apucând  o  aripă,  pe  când 
porumbelul  se  zbătea.  O  pişcă  de  mână.  îl  apucă  de  gât  şi-1 
răsuci  până  ce  simţi  cum  pocneşte  osul.  în  comparaţie  cu 
pisicile,  prinderea  porumbeilor  era  o  nimica  toata. 

Un  septon  în  trecere  îi  aruncă  o  privire  piezişă. 

Ăsta-i  locul  cel  mai  bun  unde  poţi  găsi  porumbei,  îi 
explică  Arya  netezindu-şi  hainele  şi  recuperându-şi  sabia  de 
lemn  de  pe  jos.  Vin  pentru  firimituri. 

Septonul  se  grăbi  să  plece.  Prinse  porumbelul  la  centură 
şi  o  luă  în  sus,  pe  stradă.  Un  bărbat  împingea  o  cotigă  cu 
două  roţi  încărcată  cu  tarte:  mirosul  lor  amintea  de  mure, 
lămâi  şi  caise.  Stomacul  ei  slobozi  un  chiorăit  zgomotos,  a 
gol. 

-  Aş  putea  lua  şi  eu  una?  se  pomeni  spunând.  De  lămâie 
sau...  de  orice  fel. 

Bărbatul  o  măsură  cu  privirea.  în  mod  clar  nu-i  plăcea 
ceea  ce-i  vedeau  ochii. 

-  Trei  parale. 

Arya  se  bătu  cu  sabia  de  lemn  pe  cizmă. 

-  îţi  dau  în  schimb  un  porumbel  gras,  zise  ea. 

-  Să-ţi  ia  Ceilalţi  porumbelul,  zise  bărbatul. 

Tartele  erau  calde  încă,  scoase  din  cuptor.  Mirosul  lor  îi 
lăsa  gura  apă,  dar  nu  avea  trei  parale...  nici  măcar  una.  îi 
aruncă  bărbatului  o  privire,  amintindu-şi  ce  spunea  Syrio 
despre  privit.  Era  scund,  cu  o  burtă  mică  şi  rotundă,  iar 
când  se  deplasa,  părea  că-şi  menajează  puţin  piciorul  stâng. 
Tocmai  se  gândea  că,  dacă  ar  înşfăca  o  tartă  şi  ar  fugi,  el  nu 
ar  fi  în  stare  s-o  prindă,  când  omul  spuse: 

-  Să- ţi  ţii  acasă  mâinile  jegoase.  Mantiile  aurii  ştiu  cum  să 
trateze  micii  şobolani  hoţi  şi  murdari,  la  asta  se  pricep. 

Arya  se  uită  neliniştită  în  spate.  Doi  dintre  străjerii  din 
Garda  Oraşului  stăteau  la  intrarea  unei  alei.  Mantiile  lor 
atârnau  până  aproape  de  pământ,  lâna  grea  era  vopsită  din 
belşug  cu  auriu;  zalele  lor  şi  cizmele  şi  mănuşile  erau  negre. 
Unul  dintre  ei  avea  o  sabie  lungă  la  şold,  iar  celălalt  un 
ciomag  din  fier.  Cu  ultima  privire  pofticioasă  aruncată 
tartelor,  Arya  se  trase  de  lângă  cotigă  şi  se  grăbi  să  plece. 

Mantiile  aurii  nu-i  dăduseră  nici  o  atenţie,  însă  numai  la 
vederea  lor  i  se  strângea  stomacul.  Arya  se  ţinuse  cât  de 
departe  putea  de  castel,  dar  chiar  de  la  depărtare  putea 
vedea  capetele  putrezind  pe  vârful  zidurilor  roşii.  Stoluri  de 
ciori  se  ciorovăiau  zgomotoase  pentru  fiecare  dintre  ţestele 
acoperite  de  muşte.  Prin  Fundătura  Puricilor  se  vorbea  că 
mantiile  aurii  se  dăduseră  de  partea  Lannisterilor,  iar 
comandantul  lor  fusese  înălţat  la  rangul  de  lord,  cu 
pământuri  la  Trident  şi  un  loc  în  consiliul  regelui. 

Mai  auzise  şi  alte  lucruri,  lucruri  îngrozitoare,  care  pentru 
ea  nu  aveau  nici  un  înţeles.  Unii  spuneau  că  tatăl  ei  îl 
omorâse  pe  Regele  Robert  şi  că,  la  rândul  lui,  fusese  doborât 
de  Lordul  Renly.  Alţii  insistau  că  Renly  îl  ucisese  pe  rege,  în 
urma  unei  certe  de  beţivani  între  fraţi.  De  ce  altceva  fugise  el 
în  puterea  nopţii,  ca  un  hoţ  de  rând?  Una  dintre  poveşti 
susţinea  că  regele  fusese  răpus  de  un  vier  în  timpul  vânătorii 
şi  că  murise  mâncând  vierul,  îmbuibându-se  atât  de  tare 
încât  crăpase  la  masă.  Nu,  regele  murise  la  masă,  pretindeau 
alţii,  dar  numai  pentru  că  Varys  Păianjenul  îl  otrăvise.  Ba, 
de  fapt,  fusese  chiar  regina  cea  care-1  otrăvise.  Nu,  murise  de 
vărsat.  Nici  vorbă,  se  înecase  cu  un  os  de  peşte. 

Toate  aceste  poveşti  aveau  un  singur  lucru  în  comun: 
Regele  Robert  era  mort.  Clopotele  din  cele  şapte  turnuri  ale 
Marelui  Sept  lui  Baelor  bătuseră  timp  de  o  zi  şi  o  noapte, 
rostogolindu-şi  peste  oraş  tunetul  jelaniei  cu  un  glas  de 
bronz.  Băteau  clopotele  numai  pentru  moartea  unui  rege,  îi 
spusese  Aryei  o  calfă  de  tăbăcar. 

Tot  ce  voia  ea  era  să  se  ducă  acasă,  însă  plecarea  din 
Debarcaderul  Regelui  nu  era  atât  de  simplă  pe  cât  sperase. 
Istorisirile  despre  război  erau  pe  buzele  tuturor,  iar  mantiile 
aurii  erau  atât  de  dese  pe  meterezele  oraşului  precum  puricii 
pe...  ei  bine,  pe  ea.  Dormise  în  Fundătura  Puricilor,  pe 
acoperişuri  şi  în  grajduri,  acolo  găsise  un  loc  unde  să  se 
întindă,   şi  nu-i  trebuise  mult  timp   să  afle   că  numele 

cartierului  era  meritat. 

în  fiecare  zi  de  la  evadarea  ei  din  Fortăreaţa  Roşie,  trecuse 
pe  rând  pe  la  fiecare  din  cele  şapte  porţi  ale  oraşului.  Poarta 
Dragonului,  Poarta  Leului,  Vechea  Poartă  erau  toate  închise 
şi  zăbrelite.  Poarta  Noroiului  şi  Poarta  Zeilor  erau  deschise, 
însă  numai  pentru  cei  care  voiau  să  intre  în  oraş,  gărzile 
nelăsând  pe  nimeni  să  iasă.  Celor  cărora  li  se  îngăduia  să 
plece  o  făceau  prin  Poarta  Regelui  sau  Poarta  de  Fier,  însă 
posturile  de  gardă  de  acolo  erau  ocupate  de  soldaţii  înarmaţi 
până-n  dinţi  ai  Lannisterilor,  cu  mantiile  lor  purpurii  şi 
coifurile  cu  cap  de  leu.  Spionându-i  de  pe  acoperişul  unui 
han  de  lângă  Poarta  Regelui,  Arya  îi  văzuse  scotocind  prin 
căruţe  şi  căleşti,  obligându-i  pe  călăreţi  să-şi  deschidă 
coburii  de  la  şa,  interogându-i  pe  toţi  cei  care  încercau  să 
treacă  pe  jos. 

Uneori,  se  gândea  să  treacă  râul  înot,  însă  vijelioasa  Apă 
Neagră  era  lată  şi  adâncă  şi  toţi  erau  de  acord  că  existau 
curenţi  înşelători  şi  periculoşi.  Nu  avea  nici  o  para  ca  să-1 
poată  plăti  pe  barcagiu  sau  să  facă  traversarea  cu  vreo 
ambarcaţiune. 

Tatăl  său,  lordul,  o  învăţase  să  nu  fure  niciodată,  însă  era 
din  ce  în  ce  mai  greu  să-şi  amintească  asta.  Dacă  nu  pleca 
de  aici  cât  de  curând,  va  trebui  să-şi  încerce  norocul  cu 
mantiile  aurii.  Nu  mai  flămânzise  din  ziua  în  care  învăţase 
cum  să  doboare  păsări  cu  sabia  ei  de  lemn,  însă  se  temea  că 
prea  multă  carne  de  porumbel  o  va  îmbolnăvi.  Vreo  doi  îi 
mâncase  cruzi,  până  dăduse  de  Fundătura  Puricilor. 

în  Fundătură  erau  bodegi  pe  toată  lungimea  aleilor,  unde 
ceaune  uriaşe  cu  tocană  clocoteau  de  ani  de  zile  şi  puteai  să 
schimbi  o  jumătate  de  pasăre  pentru  un  colţ  de  pâine  uscată 
sau  un  castron  cu  „fiertură".  Ba  mai  mult,  îţi  mai  înfigeau 
cealaltă  jumătate  într-o  frigare  şi  o  puneau  la  foc,  prăjind-o 
pentru  tine,  atât  timp  cât  o  jumuleai  singur  de  pene.  Aiya  ar 
fi  dat  orice  pentru  o  cană  cu  lapte  şi  o  plăcintă  cu  lămâie, 
însă  nici  fiertura  nu  era  chiar  atât  de  rea.  De  obicei,  avea  orz 
şi  bucăţi  de  morcov  şi  ceapă  sau  gulie,  şi  uneori  chiar  măr, 
cu  un  strat  subţire  de  grăsime  plutind  la  suprafaţă.  în 
general,  încerca  să  nu  se  gândească  la  carne.  O  dată, 
primise  o  bucată  de  peşte. 

Singura  problemă  era  că  bodegile  nu  erau  niciodată  pustii 
şi  chiar  când  îşi  termina  iute  mâncarea,  Arya  îi  putea  simţi 

pe  ceilalţi  cum  o  priveau.  Unii  dintre  ei  se  uitau  la  cizmele  ei, 
alţii  la  mantie  şi  ea  ştia  la  ce  se  gândeau.  Altora  le  putea 
simţi  privirile  strecurându-i-se  pe  sub  haine;  nu  ştia  la  ce  se 
gândeau,  şi  asta  o  speria  mai  mult.  De  două  ori,  a  fost  chiar 
urmărită  pe  alei  şi  fugărită,  dar  până  acum  nimeni  nu  fusese 
încă  în  stare  s-o  prindă. 

Brăţara  de  argint  pe  care  sperase  să  o  vândă  îi  fusese 
furată  în  prima  noapte  petrecută  în  afara  castelului, 
împreună  cu  bocceaua  cu  haine  bune,  în  timp  ce  dormea 
într-o  casă  arsă,  lângă  Aleea  Porcului.  Tot  ce-i  rămăsese 
erau  mantia  în  care  fuseseră  adunate  lucrurile,  haina  din 
spate,  sabia  de  lemn  şi...  Acul.  Dormise  pe  Ac,  altfel  şi  el  i-ar 
fi  fost  luat;  valora  mai  mult  decât  toate  celelalte  lucruri  la  un 
loc.  De  atunci,  Arya  se  obişnuise  să  meargă  cu  mantia 
înfăşurată  pe  braţul  drept,  pentru  a  scunde  sabia  de  la  şold. 
Băţul  de  lemn  pe  care-1  căra  în  mâna  stângă,  să-1  vadă  toţi, 
era  pentru  alungat  jefuitorii,  însă  prin  bodegi  erau  destui 
care  nu  s-ar  fi  speriat  nici  dacă  ar  fi  avut  o  secure  de  luptă. 
Asta  era  suficient  ca  să-i  piară  pofta  de  porumbel  şi  pâine 
veche.  Destul  de  des  se  ducea  la  culcare  flămândă,  în  loc  să 
suporte  privirile  tuturor. 

Odată  ajunsă  în  afara  oraşului,  ar  găsi  zmeură  bună  de 
cules  sau  livezi  pe  care  le-ar  putea  vizita  pentru  mere  sau 
cireşe.  Arya  îşi  amintea  că  văzuse  câteva  de  pe  drumul 
regelui,  în  timpul  călătoriei  spre  sud.  Şi  mai  putea  săpa 
după  rădăcini  prin  păduri,  ba  chiar  să  şi  prindă  câţiva 
iepuri.  în  oraş,  singurele  vietăţi  pe  care  le  putea  prinde  erau 
şobolanii,  pisicile  şi  câinii  costelivi.  Ea  auzise  că  bodegile  îţi 
dădeau  un  pumn  de  parale  pentru  câţiva  căţei,  însă  nu-i 
plăcea  să  se  gândească  la  asta. 

Mai  jos  de  strada  Fainei  era  un  labirint  de  alei 
întortocheate  şi  răscruci.  Arya  se  avântă  în  mulţime, 
încercând  să  pună  o  distanţă  cât  mai  mare  între  ea  şi 
mantiile  aurii.  învăţase  să  se  ţină  pe  mijlocul  străzii.  Uneori 
trebuia  să  se  ferească  de  căruţe  şi  cai,  însă  îi  putea  vedea 
venind.  Dacă  mergeai  prin  apropierea  caselor,  oamenii  te 
puteau  înhăţa.  Pe  unele  străzi  nu  puteai  face  altceva  decât 
să  te  lipeşti  de  ziduri;  casele  erau  atât  de  apropiate  unele  de 
altele,  încât  aproape  că  se  îmbrăţişau. 

O  ceată  gălăgioasă  de  copii  trecu  de  ea  în  fugă,  alergând 
după  un  cerc.  Arya  se  uită  după  ei  cu  mâhnire,  amintindu-şi 

de  vremurile  când  şi  ea  se  juca  cu  cercul  împreună  cu  Bran 
şi  Jon,  cu  fratele  lor  mai  mic,  Rickon.  Se  întrebă  cât  de  mare 
se  făcuse  acum  Rickon  şi  dacă  Bran  era  trist.  Ar  fi  dat  orice 
ca  Jon  să  fie  aici  şi  să-i  spună  „surioară"  şi  să-i  ciufulească 
părul.  Nu  că  ar  fi  trebuit  ciufulit.  îşi  văzuse  imaginea 
oglindită  în  ochiurile  de  apă  şi  nu  credea  că  părul  ei  ar  putea 
fi  mai  ciufulit  de  atât. 

încercase  să  vorbească  cu  copiii  de  pe  străzi,  în  speranţa 
că  şi-ar  fi  putut  face  vreun  prieten  care  să-i  ofere  un  loc  de 
dormit,  însă  probabil  că  spusese  ce  nu  trebuia.  Cei  mici  îi 
aruncau  ocheade  neliniştite  şi  fugeau  dacă  se  apropia  de  ei. 
Cei  mai  mari  începeau  să-i  pună  întrebări  la  care  Arya  nu 
putea  răspunde,  o  făceau  în  toate  felurile  şi  încercau  să  fure 
de  le  ea.  Ieri,  o  fată  sfrijită  şi  desculţă,  având  de  două  ori 
vârsta  ei,  o  trântise  la  pământ  şi  se  apucase  să-i  tragă 
cizmele  din  picioare,  însă  Arya  o  pocnise  peste  ureche  cu 
sabia  ei  de  lemn  şi  o  făcuse  să  plece  văicărindu-se  şi 
sângerând. 

Un  pescăruş  se  roti  pe  deasupra  când  îşi  făcea  drum  pe 
deal  în  jos,  spre  Fundătura  Puricilor.  Arya  îl  privi  gânditoare, 
însă  era  mult  dincolo  de  raza  de  acţiune  a  băţului  ei.  O  făcu 
să  se  gândească  la  mare.  Poate  că  aceasta  era  calea  de 
scăpare.  Bătrâna  Nan  obişnuia  să-i  spună  poveşti  despre 
băieţi  care  se  strecuraseră  nevăzuţi  pe  galerele  de  negoţ  şi 
plecaseră  pe  mare  spre  tot  felul  de  aventuri.  Poate  că  şi  ea  ar 
fi  putut  face  la  fel.  Se  hotărî  să  facă  o  vizită  pe  malul  râului. 
Era,  oricum,  în  drum  spre  Poarta  Noroiului  şi  pe  asta  nu  o 
verificase  astăzi. 

Cheiurile  erau  neobişnuit  de  liniştite  când  Arya  ajunse 
acolo.  Cercetă  cu  privirea  alte  două  mantii  aurii  care 
mergeau  una  lângă  alta  prin  piaţa  de  peşte,  însă  nu  o 
învredniciră  nici  măcar  cu  o  ocheadă.  Jumătate  dintre 
tarabe  erau  goale  şi  i  se  păru  că  erau  mai  puţine  corăbii  la 
docuri  decât  îşi  amintea  ea.  Pe  Apa  Neagră,  trei  galere  de 
război  ale  regelui  navigau  în  formaţie,  chilele  vopsite  cu 
auriu  despărţind  apa  când  vâslele  lor  se  ridicau  şi  coborau. 
Arya  le  privi  o  vreme,  apoi  îşi  văzu  de  drum  de-a  lungul 
râului. 

Când  văzu  străjerii,  pe  cel  de-al  treilea  chei,  cu  mantiile 
cenuşii  tivite  cu  satin  alb,  inima  aproape  că  i  se  opri  în  piept. 
Culorile  Casei  Winterfell  îi  aduseră  lacrimi  în  ochi.  în  spatele 

lor,  o  galeră  zveltă,  cu  trei  punţi,  se  legăna  la  ancoră.  Arya 
nu  putea  descifra  numele  de  pe  copastie;  cuvintele  erau 
ciudate,  în  Myrishiană,  Braavosi,  poate  chiar  Valyriană 
Literară.  îl  trase  de  mâncecă  pe  un  hamal  care  tocmai 
trecea. 

-  Vă  rog,  spuse  ea,  ce  corabie  este  asta? 

-  Este  Vrăjitoarea  Vântului,  plecată  din  Myr,  răspunse 
bărbatul. 

-  E  încă  aici!  izbucni  ea. 

Hamalul  îi  aruncă  o  privire  nedumerită,  dădu  din  umeri 
şi-şi  văzu  de  drum.  Arya  o  luă  la  fugă  spre  chei.  Vrăjitoarea 
Vântului  era  corabia  pe  care  tatăl  ei  o  tocmise  ca  s-o  ducă 
acasă...  şi  aştepta  încă!  îşi  închipuise  că  plecase  pe  mare  cu 
secole  în  urmă. 

Doi  dintre  străjeri  jucau  zaruri,  în  vreme  ce  un  al  treilea 
îşi  făcea  rondul,  cu  mâna  pe  măciulia  săbiei.  Jenată  să-i  lase 
s-o  vadă  plângând  ca  un  bebeluş,  se  opri  să-şi  şteargă  ochii. 
Ochii  ei,  ochii  ei,  ochii  ei,  de  ce... 

Priveşte  cu  ochii  tăi,  îl  auzi  pe  Syrio  şoptind.  Şi  Arya  privi, 
îi  cunoştea  pe  toţi  oamenii  tatălui  ei.  Cei  trei  în  mantii 
cenuşii  erau  necunoscuţi. 

Tu,  strigă  cel  care-şi  făcea  rondul.  Ce  cauţi  aici,  băiete? 

Ceilalţi  doi  îşi  ridicară  privirile  de  la  zarurile  lor.  îi  veni  s-o 
ia  imediat  la  goană,  însă  ştia  că  dacă  ar  fi  făcut-o,  oamenii  i- 
ar  fi  sărit  în  spate  imediat.  Se  forţă  să  se  apropie.  Căutau  o 
fată,  însă  străjerul  credea  că-i  băiat.  Atunci,  va  fi  băiat. 

-  Nu  vreţi  să  cumpăraţi  un  porumbel?  Le  arătă  pasărea 
moartă. 

-  Pleacă  de  aici,  zise  străjerul. 

Arya  făcu  ce  i  se  spusese.  Nu  trebuia  să  se  prefacă 
speriată,  în  spatele  ei,  bărbaţii  îşi  reluaseră  jocul  de  zaruri. 

N-ar  fi  putut  spune  cum  se  întorsese  înapoi  în  Fundătura 
Puricilor,  însă  gâfâia  din  greu  când  ajunse  pe  străzile  dintre 
dealuri,  înguste  şi  întortocheate,  nepavate.  Fundătura  avea 
propria  ei  duhoare,  un  miros  de  lături  şi  grajduri  şi  tăbăcării, 
amestecat  cu  mirosul  acru  al  cârciumilor  şi  al  lupanarelor  de 
doi  bani.  Arya  îşi  continuă  drumul  prin  labirintul  mohorât. 
Abia  când  simţi  o  boare  de  fiertură  ieşind  pe  uşa  unei  bodegi 
îşi  dădu  seama  că  nu  mai  avea  porumbelul.  Probabil  îi 
alunecase  de  la  cingătoare  când  o  luase  la  fugă,  sau  poate  că 
i-1  furase  cineva  pe  nesimţite.  Pentru  o  clipă,  îi  veni  din  nou 

să  plângă.  Ar  fi  trebuit  să  se  întoarcă  din  drum,  înapoi  spre 
strada  Fainei,  ca  să  găsească  unul  la  fel  de  rotofei. 

Departe,  peste  oraş,  începură  să  bată  clopotele.  Arya  privi 
în  sus,  ascultând,  întrebându-se  ce  însemna. 

-  Asta  ce  mai  e?  întrebă  un  bărbat  gras  din  uşa  bodegii. 

-  Iarăşi  clopotele,  zeii  s-aibă  milă,  se  vaită  o  bătrână. 

O  târfă  cu  părul  roşcat,  legat  cu  o  eşarfă  din  mătase 
pictată,  deschise  o  fereastră  de  la  etajul  al  doilea. 

-  A  murit  acum  şi  băieţandrul-rege?  strigă  ea  în  jos, 
aplecându-se  pe  fereastră.  Ah,  ce  mai  băiat,  ăştia  nu  rezistă 
prea  mult.  în  timp  ce  râdea,  un  bărbat  gol  o  cuprinse  cu 
braţele  din  spate,  muşcând-o  de  gât  şi  mângâindu-i  sânii 
grei  şi  albi  care  alunecaseră  la  vedere  din  cămaşa  largă. 

-  Târfă  proastă,  îi  strigă  bărbatul  gras.  Regele  n-a  murit, 
sunt  clopotele  de  adunare.  Dintr-un  singur  turn.  Când 
moare  regele,  bat  toate  clopotele  din  oraş. 

-  Ia  te  uită,  mai  termină  cu  muşcatul,  altfel  am  si-ţi  trag 
eu  clopotele,  zise  femeia  de  la  fereastră  bărbatului  din 
spatele  ei,  împingându-1  cu  cotul.  Atunci  cine  a  murit,  dacă 
nu  regele? 

-  Este  o  adunare,  repetă  grasul. 

Doi  băieţi  apropiaţi  de  vârsta  Aryei  trecură  de  ea  în  goana 
mare,  împrăştiind  apa  din  băltoacă.  Bătrâna  îi  ocărî,  însă  ei 
continuară  să  alerge.  Şi  alţi  oameni  porniră  pe  deal  în  sus, 
să  vadă  ce  era  cu  gălăgia.  Arya  alergă  după  băiatul  mai  lent. 

-  Unde  mergeţi?  strigă  când  ajunse  în  spatele  lui.  Ce  se 
întâmplă? 

El  se  uită  în  urmă,  fără  să  încetinească. 

-  Mantiile  aurii  îl  duc  la  sept. 

-  Pe  cine?  strigă  ea  din  nou,  alergând  din  greu. 

-  Mâna!  Au  să-i  ia  capul,  zice  Buu. 

O  căruţă  în  trecere  lăsase  un  şanţ  adânc  pe  stradă. 
Băiatul  sări  peste  el,  însă  Arya  nu-1  văzuse.  Alunecă  şi  căzu 
cu  faţa  înainte,  zdrelindu-şi  genunchiul  de  o  piatră  şi 
lovindu-şi  degetele  când  palma  ei  lovi  pământul  bătătorit. 
Acul  i  se  aşeză  între  picioare.  începu  să  se  smiorcăie  când  se 
chinui  să  se  ridice  în  genunchi.  Degetul  mare  al  mâinii 
stângi  era  plin  de  sânge.  Când  se  apucă  să-1  sugă,  văzu  că 
jumătate  de  unghie  se  rupsese,  smulsă  în  cădere.  Mâinile  o 
dureau,  iar  genunchiul  era  şi  el  însângerat. 

-  Faceţi  loc!  strigă  cineva  pe  stradă.  Faceţi  loc  pentru  lorzii 

de  Redwyne  ! 

Arya  se  grăbi  să  iasă  de  pe  drum  înainte  să  fie  călcată  de 
copitele  cailor  -  patru  soldaţi  din  gardă,  pe  cai  uriaşi,  gonind 
în  galop.  Purtau  mantii  cadrilate,  albastru  cu  rubiniu.  în 
urma  lor,  doi  nobili  tineri  călăreau  unul  lângă  altul  o 
pereche  de  iepe  castanii,  asemănătoare  ca  două  picături  de 
apă.  Arya  îi  văzuse  în  curte  de  sute  de  ori:  gemenii  Redwyne. 
Ser  Horas  şi  Ser  Hobber,  potrivit  de  tineri,  cu  părul  roşcat  şi 
feţele  pătrate,  pistruiate.  Şansa  şi  Jeyne  Poole  obişnuiau  să 
le  spună  Ser  Horror  şi  Ser  Slobber,  şi  să  chicotească  de 
fiecare  dată  când  dădeau  cu  ochii  de  ei.  Acum  nu  arătau 
deloc  drăguţ. 

Toată  lumea  se  deplasa  în  aceeaşi  direcţie,  în  grabă,  să 
vadă  de  ce  băteau  clopotele.  Acum  dangătul  era  mai  tare, 
clămpănind,  chemând.  Arya  se  alătură  valului  de  oameni. 
Degetul  mare  o  durea  atât  de  tare  acolo  unde-şi  rupsese 
unghia,  încât  se  străduia  să  nu  înceapă  să  plângă.  îşi  muşcă 
buza  şi  şchiopată  cu  ceilalţi,  ascultând  glasurile  agitate  din 
jur. 

-  ...Mâna  Regelui,  Lordul  Stark.  îl  duc  la  Septul  lui  Baelor. 

-  Am  auzit  că-i  mort. 

-  Cât  de  curând,  cât  de  curând.  Uite,  pun  rămăşag  pe  un 
cerb  de  argint  că-1  vor  descăpăţâna. 

-  A  trăit  deja  prea  mult,  trădătorul. 

Bărbatul  scuipă.  Arya  se  strădui  să-şi  regăsească  glasul. 

-  El  niciodată...,  începu  ea,  însă  era  doar  un  copil,  nici  n-o 
luară  în  seamă. 

-  Smintitule!  Nu  au  de  gând  să-1  descăpăţâneze.  De  când 
se  execută  trădătorii  pe  treptele  Marelui  Sept? 

-  Păi,  doar  nu  au  de  gând  să-1  ungă  cavaler.  Eu  am  auzit 
că  Stark  1-a  ucis  pe  bătrânul  Rege  Robert.  Cică  i-a  tăiat 
beregata  în  pădure,  iar  când  l-au  găsit,  stătea  acolo  lângă  el, 
calm,  şi  zicea  că  un  vier  i-a  făcut-o  Maiestăţii  Sale. 

-  Ah,  dar  asta  nu-i  adevărat,  a  fost  propriul  său  frate  cel 
care  i-a  făcut-o,  Renly  acela  cu  coarnele  lui  de  aur. 

-  Mai  tacă-ţi  gura  mincinoasă,  femeie.  Nici  nu  ştii  ce  spui, 
înălţimea  Sa  este  un  om  foarte  bun. 

Când  ajunseră  pe  strada  Surorilor,  stăteau  deja  ca 
sardelele.  Arya  lăsă  curentul  uman  s-o  poarte  până  pe 
Dealul  lui  Visenya.  Piaţa  pavată  cu  marmură  albă  era 
ocupată  de  o  masă  compactă  de  oameni,  cu  toţii  ţipând 

surescitaţi  unul  la  celălalt  şi  încercând  să  se  apropie  cât  mai 
mult  de  Marele  Sept  al  lui  Baelor.  Clopotele  se  auzeau  tare 
acolo. 

Arya  îşi  croi  drum  prin  mulţime,  strecurându-se  printre 
picioarele  cailor  şi  strângând  tare  în  mână  sabia  de  lemn. 
Din  mijlocul  mulţimii,  tot  ceea  ce  putea  vedea  erau  braţe, 
picioare  şi  burţi,  precum  şi  cele  şapte  turnuri  zvelte  ale 
septului,  ridicându-se  deasupra  capului.  Zări  o  căruţă  de 
lemn  şi  se  gândi  să  se  caţere  pe  ea,  ca  să  vadă  mai  bine,  dar 
se  părea  că  şi  alţii  avuseseră  aceeaşi  idee.  Căruţaşul  îi  goni 
cu  o  plesnitură  de  bici. 

Arya  deveni  tot  mai  disperată.  Făcându-şi  drum  spre 
rândurile  din  faţă,  fu  împinsă  în  piatra  unui  soclu.  Se  uită  în 
sus,  la  Baelor  cel  Binecuvântat,  regele-preot.  Fixându-şi 
sabia  la  cingătoare,  începu  să  se  caţere: 

Unghia  sa  ruptă  lăsa  dâre  de  sânge  pe  marmură,  însă  în 
cele  din  urmă  izbuti  şi  se  aşeză  la  picioarele  regelui. 

Atunci  îl  văzu  pe  tatăl  ei.  Lordul  Eddard  stătea  la  amvonul 
Marelui  Septon,  în  afara  uşilor  de  la  intrarea  în  templu, 
sprijinit  de  două  dintre  mantiile  aurii.  Era  înveşmântat  într-o 
tunică  elegantă,  din  catifea  cenuşie,  cu  un  lup  alb  brodat  pe 
piept  şi  o  tunică  din  lână  cenuşie,  tivită  cu  blană,  însă  era 
mult  mai  slab  decât  îl  văzuse  ea  vreodată,  faţa  sa  suptă  fiind 
schimonosită  de  durere.  Nu  stătea  în  picioare,  ci  era 
susţinut;  ghipsul  de  la  piciorul  rupt  era  cenuşiu  şi  putred. 

în  spatele  lui  era  chiar  Marele  Septon  în  persoană,  un 
bărbat  îndesat,  încărunţit  de  vârstă  şi  îngrozitor  de  gras, 
înveşmântat  în  robe  albe,  lungi,  cu  o  coroană  imensă  din  fire 
de  aur  şi  cristale  care-i  învăluia  capul  în  curcubee  ori  de  câte 
ori  se  mişca. 

Adunaţi  în  jurul  uşilor,  în  faţa  amvonului  din  marmură, 
erau  câţiva  cavaleri  şi  înalţi  lorzi.  Joffrey  era  cel  mai  vizibil 
dintre  ei,  cu  veşminte  purpurii  din  mătăsuri  şi  satin,  cu 
modele  de  cerbi  pregătiţi  de  salt  şi  lei  care  răgeau,  cu  o 
coroană  de  aur  pe  cap.  Regina-mamă  stătea  lângă  el, 
îmbrăcată  în  haine  negre  cu  purpuriu,  având  un  voal  cu 
diamante  negre  prins  în  păr.  Arya  îl  recunoscu  şi  pe  Câine, 
purtând  o  mantie  albă  ca  neaua  peste  armura  de  un  cenuşiu 
întunecat,  înconjurat  de  patru  dintre  străjerii  din  Garda 
Regelui.  îl  mai  văzu  şi  pe  eunucul  Varys,  alunecând  printre 
lorzi  în  papucii  lui  moi  şi  cu  roba  de  damasc  pepit  şi  se  gândi 

că  bărbatul  scund  cu  capă  argintie  şi  barbă  ascuţită  s-ar  fi 
putut  să  fie  cel  care  se  duelase,  cândva,  pentru  mama  ei. 

Iar  acolo,  în  mijlocul  lor,  era  Şansa,  îmbrăcată  în  mătase 
albastră  precum  cerul,  cu  părul  ei  lung  şi  roşcat  spălat  şi 
buclat,  cu  brăţări  de  argint  la  încheieturi.  Arya  se  încruntă, 
întrebându-se  ce  făcea  acolo  sora  ei,  de  ce  părea  atât  de 
fericită. 

Un  şir  lung  de  suliţaşi  cu  mantii  aurii  ţineau  mulţimea  la 
respect,  comandaţi  de  un  bărbat  solid,  cu  o  armură 
dichisită,  cu  lac  negru  şi  filigran  de  aur.  Mantia  sa  avea 
luciul  metalic  al  adevăratelor  mantii  din  aur. 

Când  clopotul  încetă  să  mai  bată,  liniştea  se  abătu  asupra 
marii  pieţe,  iar  tatăl  ei  îşi  înălţă  capul  şi  începu  să 
vorbească,  glasul  său  fiind  atât  de  subţire  şi  slab,  că  abia-1 
putea  înţelege.  Oamenii  din  spatele  ei  începură  să  strige  Ce? 
şi  Mai  tare!  Bărbatul  în  armura  neagră  cu  auriu  se  aşeză  în 
spatele  tatălui  şi-1  înghionti  puternic.  Să-l  laşi  în  pace!  ar  fi 
vrut  să  strige  Arya,  dar  ştia  că  n-ar  asculta-o  nimeni,  îşi 
muscă  buzele. 

Tatăl  ei  ridică  vocea  şi  începu  din  nou  să  vorbească: 

-  Sunt  Eddard  Stark,  Lord  de  Winterfell  şi  Mână  a 
Regelui,  spuse  el  ceva  mai  tare  acum,  glasul  său 
rostogolindu-se  în  piaţă,  şi  mă  înfăţişez  înaintea  voastră 
pentru  a-mi  mărturisi  trădarea  în  faţa  zeilor  şi  a  oamenilor. 

-  Nu,  scânci  Arya. 

Sub  ea,  mulţimea  începu  să  se  agite  şi  să  strige. 
Batjocurile  şi  obscenităţile  umplură  văzduhul.  Şansa  îşi 
ascunsese  faţa  în  palme.  Tatăl  ei  ridică  vocea  şi  mai  tare, 
străduindu-se  să  se  facă  auzit. 

-  Am  trădat  încrederea  regelui  şi  a  prietenului  meu, 
Robert,  strigă  el.  Am  jurat  să-i  apăr  şi  să-i  protejez  pe  copiii 
lui,  dar  înainte  să  i  se  fi  răcit  sângele  în  vene,  am  plănuit  să- 
1  deposedez  şi  să-l  ucid  pe  fiul  său  şi  să  pun  mâna  pe  tron  eu 
însumi.  Fie  ca  înaltul  Septon  şi  Baelor  cel  Iubit  şi  cei  Şapte 
să  fie  martorii  adevărului  pe  care-1  rostesc:  Joffrey 
Baratheon  este  adevăratul  moştenitor  al  Tronului  de  Fier  şi, 
prin  îndurarea  tuturor  zeilor,  Stăpân  al  Celor  Şapte  Regate  şi 
Protector  al  Domeniului. 

Din  mulţime  zbură  o  piatră.  Arya  ţipă  când  îşi  văzu  tatăl 
lovit.  Mantiile  aurii  îl  ţinură  să  nu  cadă.  Sângele  îi  curgea  pe 
faţă  de  la  o  rană  adâncă  de  pe  frunte.  Urmară  şi  mai  multe 

pietre.  Una-1  lovi  pe  străjerul  din  stânga  tatălui  său.  O  alta 
ricoşa  din  platoşa  cavalerului  în  armură  neagră  cu  auriu. 
Doi  dintre  oamenii  din  Garda  Regelui  se  aşezară  în  faţa  lui 
Joffrey  şi  a  reginei,  protejându-i  cu  scuturile. 

Mâna  ei  se  strecură  pe  sub  mantie  şi-1  găsi  pe  Ac  în  teaca, 
îşi  strânse  degetele  pe  mânerul  săbiei,  mai  tare  decât 
oricând.  Vă  rog,  zei,  luaţi-l  în  paza  voastră,  se  rugă  ea.  Nu-i 
lăsaţi  să-mi  rănească  tatăl. 

înaltul  Septon  îngenunche  în  faţa  lui  Joffrey  şi  a  mamei 
sale. 

-  După  cum  păcătuim,  aşa  suferim,  intona  el  cu  o  voce 
adâncă  şi  puternică,  mult  mai  tare  decât  tatăl  ei.  Acest  om 
şi-a  mărturisit  crimele  înaintea  zeilor  şi  a  oamenilor  aici,  în 
acest  loc  sfânt.  în  jurul  capului  său  dansau  curcubee  când 
ridică  mâinile,  rugător.  Zeii  sunt  drepţi,  însă  Baelor  cel 
Binecuvântat  ne  învaţă  că  sunt  şi  iertători.  Ce  vom  face  cu 
acest  trădător,  Maiestatea  Voastră? 

O  mie  de  voci  se  uniseră  în  acelaşi  strigăt,  însă  Arya  nu  le 
auzi.  Prinţul  Joffrey...  Nu,  Regele  Joffrey  ieşi  de  după 
scuturile  Gărzii  Regale. 

-  Mama  mă  îndeamnă  să-1  las  pe  Lordul  Eddard  să 
îmbrace  hainele  negre,  iar  Lady  Şansa  m-a  rugat  fierbinte 
pentru  viaţa  tatălui  ei.  Se  uită  direct  la  Şansa  ţi  apoi  zâmbi, 
iar  pentru  o  clipă  Arya  se  gândi  că  zeii  îi  ascultaseră 
rugăciunea  -  asta  doar  până  ce  Joffrey  se  întoarse  înapoi 
spre  mulţime  şi  spuse:  însă  ele  suni  femei,  bune  la  suflet. 
Atât  timp  cât  sunt  regele  vostru,  trădarea  nu  va  scăpa 
nepedepsită.  Ser  Ilyn,  adu-mi  capul  acestui  om! 

Mulţimea  mugi,  iar  Arya  simţi  cum  statuia  lui  Baelor  se 
clatină  sub  asaltul  oamenilor.  Marele  Septon  se  agăţă  de 
capa  regelui,  iar  Varys  veni  degrabă,  dând  din  mâini,  chiar  şi 
regina  îi  spuse  ceva,  însă  Joffrey  scutură  din  cap.  Lorzii  şi 
cavalerii  se  dădură  la  o  parte  la  trecerea  lui,  înalt  şi 
descărnat,  un  schelet  în  zale  de  fier,  Dreptatea  Regelui.  Slab, 
ca  de  la  mare  depărtare,  Arya  o  auzi  pe  sora  ei  ţipând.  Şansa 
căzuse  în  genunchi,  plângând  isterică.  Ser  Ilyn  Payne  urcă 
treptele  amvonului. 

Arya  îşi  dădu  drumul  de  la  picioarele  lui  Baelor  şi  se 
aruncă  în  mulţime,  trăgând  Acul.  Căzu  peste  un  bărbat  cu 
şorţ  de  măcelar,  doborându-1.  Imediat,  cineva  o  lovi  în  spate 
şi  aproape  că  fu  azvârlită  şi  ea  la  pământ.  în  jurul  ei  se 

strânseră  trupuri,  împiedicându-se  şi  călcând  peste  bietul 
măcelar.  Arya  le  lovi  cu  Acul. 

Sus,  la  amvon,  Ser  Ilyn  Payne  făcu  un  gest,  iar  cavalerul 
în  armură  neagră  şi  aurie  dădu  un  ordin.  Mantiile  aurii  îl 
azvârliră  pe  Lordul  Eddard  pe  marmură,  cu  capul  atârnând 
peste  margine. 

-  Hei,  tu  de  colo!  strigă  spre  Arya  o  voce  mânioasă,  însă  ea 
ţâşni  înainte,  dând  oamenii  la  o  parte,  zbătându-se  printre 
ei,  izbind  pe  oricine-i  stătea  în  cale.  O  mână  se  grăbi  s-o 
prindă  de  picior,  iar  ea  tăie,  lovind  la  fluierele  picioarelor.  O 
femeie  căzu,  Arya  trecu  peste  spatele  ei  lovind  în  ambele 
părţi,  dar  nu  era  bine  deloc,  erau  prea  mulţi  oameni,  nici  nu 
făcea  un  gol  în  jur  că  mulţimea  îl  umplea  din  nou.  Cineva  o 
îmbrânci  într-o  parte.  încă  o  mai  putea  auzi  pe  Şansa 
plângând. 

Ser  Ilyn  scoase  din  teaca  de  la  spate  o  sabie  lungă,  pentru 
ambele  mâini.  Când  ridică  tăişul  deasupra  capului,  lumina 
soarelui  păru  că  alunecă  şi  dansează  pe  metalul  întunecat, 
licărind  dintr-un  tăiş  mai  ascuţit  ca  briciul.  Gheaţa,  se  gândi 
ea,  are  Gheaţa! 

Lacrimile  i  se  scurgeau  pe  faţă,  orbind-o.  Şi  atunci  o  mână 
ieşită  din  înghesuială  îi  cuprinse  braţul  ca  o  capcană  pentru 
lupi,  strângând-o  atât  de  tare  încât  Acul  îi  zbură  din  pumn. 
Arya  fu  ridicată  de  la  pământ.  Ar  fi  căzut  dacă  nu  ar  fi  ţinut  - 
o,  cu  uşurinţa  cu  care  ar  fi  ţinut  o  păpuşă.  O  faţă  se  lipi  de  a 
ei,  cu  păr  lung  şi  negru  şi  o  barbă  încâlcită  şi  dinţi  putrezi. 

-  Nu  te  uita!  mârâi  spre  ea  o  voce. 

-  Eu...  eu... eu...,  începu  Arya  să  bocească.  Bătrânul  p 
scutură  atât  de  violent,  încât  îi  clănţăniră  dinţii. 

-  Tacă-ţi  gura  şi  închide  ochii,  băiete.  Slab,  de  parcă  ar  fi 
fost  la  mare  depărtare,  auzi  un...  zgomot...  un  sunet  moale, 
ca  un  oftat,  de  parcă  un  milion  de  oameni  ar  fi  expirat  în 
acelaşi  timp.  Degetele  bătrânului  i  se  înfipseră  în  braţ,  tari 
ca  fierul.  Uită-te  la  mine.  Da,  aşa  să  faci,  la  mine.  Respiraţia 
îi  era  încărcată  de  mirosul  vinului  prost.  îţi  aminteşti, 
băiete? 

Mirosul  fu  cel  care-i  aminti.  Arya  văzu  părul  năclăit,  lipit, 
mantia  neagră,  peticită,  prăfuită,  care-i  acoperea  umerii 
strâmbi,  ochii  negri  şi  necruţători,  scăpărând  spre  ea.  îşi 
aminti  de  fratele  în  negru,  care  venise  să-1  caute  pe  tatăl  ei. 

-  Acum  mă  cunoşti,  nu-i  aşa?  Uite  ce  băiat  isteţ!  Scuipă. 

Acum  s-a  terminat.  Tu  vii  cu  mine  şi-ţi  vei  ţine  gura  ferecată. 
Când  încercă  să  răspundă,  o  scutură  din  nou,  chiar  mai 
tare.  Taci,  îţi  spun! 

Piaţa  începuse  să  se  golească.  Mulţimea  se  dizolvă  în  jurul 
lor,  pe  când  oamenii  se  duceau  în  treburile  lor.  însă  viaţa 
Aryei  parcă  se  sfârşise.  Năucă,  începu  să  meargă  lângă... 
Yoren,  da  numele  lui  este  Yoren.  Nu-şi  aminti  că-şi 
recuperase  Acul,  până  când  nu-i  dădu  el  sabia  înapoi. 

-  Sper  că  poţi  să  te  foloseşti  de  asta,  băiete. 

-  Nu  sunt...,  începu  ea. 

O  împinse  în  pragul  unei  uşi  şi-şi  înfipse  degetele  murdare 
în  părul  ei,  smucind-o,  trăgându-i  capul  înapoi. 

-  ...un  băiat  isteţ,  asta  ai  vrut  să  spui,  nu? 
în  cealaltă  mână  ţinea  un  cuţit. 

Când  lama  fulgeră  spre  faţa  ei,  Arya  se  trase  înapoi,  lovind 
cu  sălbăticie,  smucindu-şi  capul  dintr-o  parte  în  alta,  însă  o 
apucase  de  păr  atât  de  tare,  încât  simţi  cum  îi  crapă  pielea 
de  pe  ţeastă,  iar  pe  buze  îi  veni  gustul  sărat  al  lacrimilor. 

BRAN 


Cei  mai  în  vârstă  erau  mari,  de  şaptesprezece  şi 
optsprezece  ani  împliniţi.  Unul  avea  douăzeci.  Majoritatea 
erau  mai  tineri,  de  şaisprezece  ani  sau  chiar  mai  puţin. 

Bran  îi  privea  din  balconul  turnului  Maesterului  Luwin, 
ascultându-le  icnetele  şi  sudălmile  când  îşi  răsuceau  beţele 
şi  săbiile  de  lemn.  Curtea  răsuna  de  pocnetul  lemnului  pe 
lemn,  punctat  mult  prea  adesea  de  bufnituri  şi  răcnete  de 
durere,  când  vreo  lovitură  atingea  pielea  sau  carnea.  Ser 
Rodrik  se  plimba  printre  băieţi,  cu  faţa  înroşită  între  favoriţii 
săi  albi,  mormăind  la  câte  unul  sau  la  toţi.  Bran  nu-1  mai 
văzuse  niciodată  pe  bătrânul  cavaler  arătând  atât  de  furios. 

-  Nu,  continua  să  repete.  Nu,  nu,  nu. 

-  Nu  luptă  prea  bine,  spuse  Bran  neîncrezător. 

îl  scarpină  absent  pe  Vară  în  dosul  urechilor,  în  vreme  ce 
lupul  străvechi  sfâşia  o  halcă  de  carne.  Oasele  trosneau  între 
colţii  lui. 

-  Asta-i  ceva  sigur,  se  învoi  Maester  Luwin,  oftând 
îndelung.  Se  uita  prin  tubul  său  mare,  cu  lentile  Myrishiene, 
măsurând  umbre  şi  notând  poziţia  unei  comete  care  atârna 
pe  cerul  dimineţii.  Dar  cu  timpul...  Ser  Rodrik  are  dreptate, 
avem  nevoie  de  oameni  pe  metereze.  Tatăl  tău,  lordul,  a  luat 
cu  el  floarea  gărzii  la  Debarcaderul  Regelui,  iar  fratele  tău  i-a 
luat  pe  restul,  împreună  cu  toţi  bărbaţii  pe  o  rază  de  multe 
leghe  împrejur.  Mulţi  nu  se  vor  mai  întoarce,  iar  noi  trebuie 
să  găsim  alţii  care  să-i  înlocuiască. 

Bran  se  uită  nemulţumit  spre  băieţii  care  năduşeau  jos,  în 
curte. 

-  Dacă  încă  aş  mai  avea  picioarele,  aş  putea  să-i  bat  pe 
toţi.  îşi  aminti  de  ultima  dată  când  ţinuse  o  sabie  în  mâini, 
când  regele  venise  la  Winterfell.  Fusese  doar  o  sabie  de  lemn, 
dar  îl  azvârlise  la  pământ  pe  Prinţul  Tommen  de  vreo 
cincizeci  de  ori.  Ser  Rodrik  ar  putea  să  mă  înveţe  să  folosesc 
o  halebardă  cu  mâner  lung,  iar  Hodor  ar  putea  fi  picioarele 
de  care  am  nevoie.  Am  putea  fi  un  cavaler  împreună. 

-  Mă  tem  că  asta-i...  imposibil,  zise  Maester  Luwin.  Bran, 
când  un  bărbat  luptă,  braţele,  picioarele  şi  mintea  lui  trebuie 
să  fie  una. 

Jos,  în  curte,  Ser  Rodrik  striga: 

-  Luptaţi  ca  nişte  gâscani.  Te  loveşte,  iar  tu-1  loveşti  şi  mai 

tare.  Parează!  Blochează  lovitura.  Ciondăneala  de  gâscani 
nu-i  de-ajuns.  Dacă  aţi  avea  săbii  adevărate,  prima  lovitură 
v-ar  reteza  braţul!  Unul  dintre  băieţi  râse,  iar  bătrânul 
cavaler  se  repezi  asupra  lui.  Râzi?!  Asta-i  culmea!  Lupţi  ca 
un  arici! 

-  Cândva  a  existat  un  cavaler  care  nu  putea  vedea, 
continuă  Bran  cu  încăpăţânare,  pe  când  Ser  Rodrik  se  agita 
jos.  Bătrâna  Nan  mi-a  povestit  de  el.  Avea  o  prăjină  lungă, 
cu  lame  la  ambele  capete,  şi  o  putea  roti  cu  mâinile  şi  să 
doboare  doi  dintr-odată. 

-  Symeon  Ochi-de-Stea,  făcu  Luwin  scriind  numere  într- 
un  catastif.  Când  şi-a  pierdut  ochii,  a  pus  safire  în  formă  de 
stea  în  găvanele  goale,  sau  cel  puţin  aşa  pretind  menestrelii. 
Bran,  asta-i  doar  o  poveste,  la  fel  ca  legendele  despre  Florian 
Smintitul.  O  legendă  din  Vremea  Eroilor.  Trebuie  să  uiţi  de 
visele  astea,  nu  vor  face  altceva  decât  să-ţi  amărească  inima. 

Când  pomeni  de  vise,  îşi  aminti. 

-  Am  visat  din  nou  cioroiul,  azi-noapte.  Cel  cu  trei  ochi.  A 
zburat  până  în  camera  mea  de  culcare  şi  mi-a  spus  să  vin  cu 
el,  şi  aşa  am  făcut.  Ne-am  dus  jos,  la  cripte.  Tata  era  acolo  şi 
am  vorbit.  Era  trist. 

-  Şi  ce-i  cu  asta?  Luwin  se  uită  prin  tubul  său. 

-  Era  ceva  legat  de  Jon,  cred.  Visul  fusese  foarte 
tulburător,  mai  mult  decât  oricare  altul  dintre  cele  cu 
cioroiul.  Hodor  nu  se  duce  la  cripte. 

Maester  abia  dacă-1  asculta,  Bran  putea  vedea  asta.  îşi 
ridică  privirile  de  la  tub,  clipind. 

-  Hodor  nu... 

-  Nu  s-ar  duce  la  cripte.  După  ce  m-am  trezit,  i-am  spus 
să  mă  ducă  jos,  să  văd  dacă  tata  era  acolo  cu  adevărat. 
Prima  oară  nici  n-a  priceput  ce-i  spuneam,  însă  l-am  făcut 
să  mă  ducă  până  la  trepte,  spunându-i  pe  unde  să  meargă, 
dar  de  acolo  n-a  mai  vrut  să  coboare.  Stătea  la  capătul 
treptelor  şi  spunea:  „Hodor",  de  parcă  s-ar  fi  speriat  de 
întuneric,  însă  aveam  o  torţă.  M-a  enervat  atât  de  tare,  încât 
aproape  că  i-am  tras  una  în  cap,  aşa  face  întotdeauna 
Bătrâna  Nan.  Remarcă  felul  în  care  se  încruntase  Maester  şi 
adăugă  în  grabă:  Dar  nu  l-am  pocnit. 

-  Bine.  Hodor  este  un  om,  nu  un  catâr,  să  fie  bătut. 

-  în  vis,  am  zburat  jos  cu  cioroiul,  dar  nu  pot  face  asta 
când  sunt  treaz,  explică  Bran. 

751 


-  De  ce  ai  vrea  să  cobori  la  cripte? 

-  V-am  spus  deja.  Ca  să-1  caut  pe  tata. 

Maester  trase  de  lanţul  din  jurul  gâtului,  aşa  cum  făcea 
întotdeauna  când  nu-i  convenea  ceva. 

-  Bran,  copil  dulce,  într-o  bună  zi  Lordul  Eddard  va  sta  şi 
el  sub  lespede,  lângă  tatăl  lui  şi  tatăl  tatălui  său,  precum  toţi 
cei  din  neamul  Stark  până  la  vechii  Regi  ai  Nordului...  dar 
abia  peste  foarte  mulţi  ani,  zeii  se  vor  învrednici  de  asta. 
Tatăl  tău  este  prizonierul  reginei  la  Debarcaderul  Regelui. 
Nu-1  vei  găsi  în  cripte. 

-  A  fost  acolo,  noaptea  trecută.  Am  vorbit  cu  el. 

-  Băiat  încăpăţânat  ce  eşti,  oftă  Maester,  punându-şi 
ceaslovul  la  o  parte.  Ai  vrea  să  mergi  să  vezi? 

-  Nu  pot.  Hodor  nu  se  duce  acolo,  iar  treptele  sunt  prea 
înguste  şi  prea  întortocheate  pentru  Dansatoare. 

-  Cred  că  aş  putea  rezolva  eu  acest  neajuns. 

în  locul  lui  Hodor  fu  chemată  barbara  Osha.  Era  înaltă  şi 
aspră  şi  nu  făcea  nazuri,  era  gata  să  meargă  oriunde  i  se 
poruncea. 

-  Am  trăit  o  viaţă  întreagă  dincolo  de  Zid,  iar  o  groapă  în 
pământ  nu  mă  înspăimântă  deloc,  lorzii  mei,  spuse  ea. 

-  Vară,  vino,  făcu  Bran  pe  când  ea-1  ridică  în  braţele 
musculoase  şi  puternice. 

Lupul  străvechi  îşi  abandonă  osul  şi  se  luă  după  ei  când 
Osha  îl  duse  pe  Bran  prin  curte  şi  în  jos,  pe  treptele  în 
spirală,  spre  tainiţa  rece  de  sub  pământ.  Maester  Luwin 
mergea  înaintea  lor,  cu  o  torţă.  Lui  Bran  nici  măcar  nu-i 
păsa  prea  tare  că-1  căra  în  braţe  şi  nu  în  spate.  Ser  Rodrik 
ordonase  ca  lanţul  Oshei  să  fie  scos,  din  moment  ce  slujise 
atât  de  bine  şi  cu  credinţă  de  când  se  afla  la  Winterfell.  Dar 
încă  mai  avea  cătuşele  grele  de  fier  în  jurul  gleznelor,  un 
semn  că  nu  aveau  încă  încredere  totală  în  ea,  însă  nu-i 
stânjeneau  paşii  siguri  pe  trepte. 

Bran  nu-şi  mai  amintea  când  fusese  ultima  oară  în  cripte. 
Era  sigur  că  fusese  înainte.  Când  era  mic,  obişnuia  să  se 
joace  acolo  cu  Robb  şi  Jon  şi  cu  surorile  sale. 

Dorea  ca  ei  să  fie  acum  aici;  tainiţa  nu  i  s-ar  mai  fi  părut 
atât  de  întunecoasă  şi  înspăimântătoare.  Vară  se  strecură  în 
bezna  tăcută,  apoi  se  opri  şi  înălţă  capul,  adulmecând  în 
aerul  rece  şi  mort.  îşi  dezveli  colţii  şi  se  trase  îndărăt,  cu 
ochii  lucind  ca  aurul  în  lumina  torţei.  Chiar  şi  Osha,  dură  ca 

fierul  călit,  părea  să  nu  se  simtă  prea  în  largul  ei. 

-  Ce  oameni  mohorâţi,  spuse  ea  privind  şirul  lung  al 
Starkilor  din  granit,  aşezaţi  pe  tronurile  lor. 

-  Erau  Regii  Iernii,  şopti  Bran.  Cumva,  i  se  părea 
nepotrivit  să  vorbească  tare  aici.  Osha  zâmbi. 

-  Iarna  nu  are  rege.  Dacă  ai  fi  văzut-o,  ţi-ai  fi  dat  şi  tu 
seama,  băiat  al  verii. 

-  Au  fost  Regii  Nordului  timp  de  o  mie  de  ani,  spuse 
Maester  Luwin,  ridicând  torţa  în  aşa  fel  încât  lumina  străluci 
pe  feţele  lor  din  piatră.  Unii  erau  pletoşi  şi  bărboşi,  bărbaţi 
lăţoşi,  sălbatici  ca  lupii  ghemuiţi  la  picioarele  lor.  Alţii  erau 
bărbieriţi  ca  în  palmă,  cu  trăsături  alungite  şi  colţoase, 
precum  săbiile  lungi  din  fier  din  poala  lor. 

-  Oameni  aspri  pentru  vremuri  grele.  Vino. 

Coborî  cu  vioiciune  în  tainiţă,  trecând  de  înşiruirea  de 
coloane  din  piatră  şi  de  şirul  nesfârşit  de  chipuri  sculptate. 
O  limbă  de  foc  se  târa  în  urmă-i,  din  torţa  ridicată.  Cavoul 
era  cavernos,  întins  mai  departe  decât  Winterfellul  însuşi,  iar 
Jon  îi  spusese  o  dată  că  mai  erau  şi  alte  niveluri,  sub 
pământ,  hrube  chiar  mai  adânci  şi  mai  întunecoase,  unde 
erau  îngropaţi  regii  cei  vechi,  Numai  să  nu  piardă  lumina. 
Vară  refuză  să  se  mai  mişte  de  pe  trepte  chiar  şi  atunci  când 
Osha  se  lua  după  torţă,  cu  Bran  în  braţe. 

-  îţi  aminteşti  istoria,  Bran?  zise  Maester  în  timp  ce 
mergeau.  Spune-i  Oshei  cine  au  fost  ei  şi  ce  au  făcut,  dacă 
esti  în  stare. 

Se  uită  spre  chipurile  în  trecere  şi  legendele  îi  reveniră  în 
minte.  Maester  i  le  povestise,  iar  Bătrâna  Nan  făcuse  ca  ele 
să  prindă  viaţă. 

-  Acela-i  Jon  Stark.  Când  năvălitorii  de  pe  mare  au 
debarcat  la  răsărit,  i-a  alungat  pe  toţi  şi  a  construit  castelul 
de  la  Portul  Alb.  Fiul  său  a  fost  Rickard  Stark,  nu  tatăl 
tatălui  meu,  ci  alt  Rickard,  el  a  luat  Gâtul  de  la  Regele 
Mlaştinii  şi  s-a  căsătorit  cu  fiica  lui.  Theon  Stark  este  cel 
slab,  cu  părul  lung  şi  barba  rară.  îi  spuneau  „Lupul 
Flămând",  pentru  că  era  întotdeauna  în  război.  Acela-i 
Brandon,  cel  înalt  cu  chipul  visător,  i  se  zicea  Brandon 
Navigatorul,  pentru  că  iubea  marea.  Mormântul  său  este  gol. 
A  încercat  să  navigheze  spre  vest,  peste  Marea  de  Apus,  dar 
nu  a  mai  fost  văzut  niciodată.  Fiul  său  a  fost  Brandon 
Pârjolitorul,  pentru  că  a  dat  foc  tuturor  navelor  tatălui  său, 

din  cauza  durerii.  Acolo-i  Rodrik  Stark,  cel  care  a  câştigat 
Insula  Ursului  la  o  trântă  şi  a  dăruit-o  Mormonţilor.  Iar 
acela-i  Torrhen  Stark,  Regele  îngenuncheat.  A  fost  ultimul 
rege  al  Nordului  şi  primul  Lord  de  Winterf  ell,  după  ce  s-a 
predat  lui  Aegon  Cuceritorul.  Oh,  iată-1  acolo  pe  Cregan 
Stark.  A  luptat  cu  Prinţul  Aemon,  iar  Cavalerul-Dragon  a 
spus  ci  nu  s-a  mai  înfruntat  niciodată  cu  un  spadasin  atât 
de  hun.  Ajunseseră  aproape  de  capătul  şirului,  iar  Bran 
simţi  tristeţea  copleşindu-1  lent.  Iar  acolo  este  bunicul  meu, 
Lordul  Rickard,  care  a  fost  decapitat  de  Aerys,  Regele  Nebun. 
Fiica  lui,  Lyanna,  şi  fiul  său,  Brandon,  odihnesc  în 
mormintele  de  lângă  el.  Nu  eu,  un  alt  Brandon,  fratele 
tatălui  meu.  Ei  n-ar  trebui  să  aibă  statui,  fiindcă  sunt  numai 
pentru  lorzi  şi  regi,  însă  tatăl  meu  i-a  iubit  atât  de  mult  încât 
a  pus  să  li  se  ridice  unele. 

-  Femeia  este  frumoasă,  zise  Osha. 

-  Robert  a  fost  logodit  cu  ea,  însă  Prinţul  Rhaegar  a  răpit  - 
o  şi  a  siluit-o,  explică  Bran.  Robert  a  luptat  într-un  război 
pentru  a  o  recăpăta.  L-a  ucis  pe  Rhaegar  la  Trident,  cu 
ciocanul  său,  însă  Lyanna  a  murit  şi  nu  a  mai  revăzut-o 
niciodată. 

-  O  poveste  tristă,  făcu  Osha,  însă  nişele  acelea  goale  sunt 
şi  mai  triste. 

-  Mormântul  Lordului  Eddard,  pentru  când  îi  va  veni 
vremea,  spuse  Maester  Luwin.  Aici  l-ai  văzut  pe  tatăl  tău  în 
vis,  Bran? 

-  Da. 

Amintirea  îl  înfiora.  Privi  în  jur  neliniştit,  cu  părul  de  pe 
ceafă  ridicat.  Auzise,  cumva,  vreun  zgomot?  Era  cineva 
acolo?  Maester  Luwin  păşi  înainte,  spre  mormântul  deschis, 
cu  torţa  în  mână. 

-  După  cum  vezi,  nu-i  aici.  Nici  nu  va  fi,  pentru  mulţi  ani 
de  acum  înainte.  Visele  sunt  doar  vise,  copile,  îşi  întinse 
braţul  în  bezna  dinlăuntrul  mormântului,  ca  în  botul  unei 
jivine  uriaşe.  Vezi?  Este  gol... 

Bezna  ţâşni  spre  el,  mârâind. 

Bran  văzu  ochi  precum  un  foc  verde,  o  sclipire  de  colţi, 
blană  neagră  ca  bezna  din  jurul  lor.  Maester  Luwin  urlă  şi-şi 
azvârli  mâinile  în  sus.  Torta  îi  zbură  dintre  degete,  ricoşând 
din  chipul  de  piatră  al  lui  Brandon  Stark  şi  căzu  la  picioarele 
statuii,  flăcările  lingându-i  degetele,  în  lumina  pâlpâitoare  îl 

văzură  pe  Luwin  luptându-se  cu  lupul  străvechi,  lovindu-1 
peste  bot  cu  o  mână,  în  vreme  ce  fălcile  acestuia  se  strânseră 
pe  cealaltă. 

-  Vară!  ţipă  Bran. 

Iar  Vară  veni,  ţâşnind  din  întunecimea  din  urma  lor,  o 
umbră  în  salt.  Se  izbi  de  Câinele  Lăţos  şi-1  azvârli  înapoi,  iar 
cei  doi  lupi  străvechi  se  rostogoliră  într-un  ghem  de  blană 
cenuşie  şi  neagră,  clămpănind  din  fălci  şi  muşcându-se  unul 
pe  celălalt,  în  vreme  ce  Maester  Luwin  se  clătina  pe 
genunchi,  cu  braţul  sfâşiat  şi  însângerat.  Osha  îl  sprijini  pe 
Bran  de  lupul  din  piatră  al  Lordului  Rickard  şi  se  grăbi  să-1 
ajute  pe  Maester.  în  lumina  torţei  pâlpâind,  umbrele  alungite 
ale  lupilor  se  luptau  pe  zid  şi  pe  tavan. 

-  Lăţosule,  chemă  o  voce  slabă.  Când  Bran  se  uită  în  sus, 
fratele  său  cel  mic  stătea  la  buza  mormântului  tatălui  lor.  Cu 
o  ultimă  muşcătură  spre  botul  lui  Vară,  Câinele  Lăţos  se 
desprinse  din  încleştare  şi  se  duse  lângă  Rickon.  Să-1  laşi  pe 
tatăl  meu  în  pace,  îl  avertiză  Rickon  pe  Luwin.  Să-1  laşi  în 
pace. 

-  Rickon,  făcu  Bran  cu  blândeţe.  Tata  nu-i  aici. 

-  Ba,  este.  L-am  văzut.  Pe  faţa  lui  Rickon  licăreau 
lacrimile.  L-am  văzut  noaptea  trecută. 

-  în  vis?... 

Rickon  dădu  din  cap. 

-  Să-1  laşi  în  pace.  Să-i  dai  pace.  Acum  vine  acasă,  aşa 
cum  a  promis.  Vine  acasă. 

Bran  nu-1  mai  văzuse  niciodată  pe  Maester  Luwin  arătând 
atât  de  buimăcit.  Sângele  îi  şiroia  pe  braţ,  acolo  unde 
Câinele  Lăţos  îi  sfâşiase  mâneca  de  lână  şi  carnea  de 
dedesubt. 

-  Osha,  torţa,  spuse  el  îndurând  durerea,  iar  ea  o  înşfacă 
înainte  să  se  stingă.  Pete  de  funingine  murdăreau  ambele 
picioare  ale  unchiului  său.  Fiara  asta,  continuă  Luwin,  ar  fi 
trebuit  să  fie  înlănţuită  la  coteţe. 

Rickon  îl  bătu  uşor  pe  Câinele  Lăţos  peste  botul  umed  de 
sânge. 

-  îi  dau  drumul.  Nu-i  plac  lanţurile. 

-  Rickon,  spuse  Bran,  n-ai  vrea  să  vii  cu  mine? 

-  Nu.  îmi  place  aici. 

-  Aici  e  întuneric.  Si  rece. 

-  Nu  mi-e  frică.  Trebuie  să-1  aştept  pe  tata. 

-  Poţi  să-1  aştepţi  cu  mine,  rosti  Bran.  Aşteptăm 
împreună,  tu  şi  cu  mine  şi  lupii  noştri.  Cei  doi  lupi  străvechi 
îşi  lingeau  rănile  acum,  însă  erau  gata  să-şi  reia  lupta. 

-  Bran,  spuse  apăsat  Maester,  ştiu  că  ai  intenţii  bune, 
însă  Câinele  Lăţos  este  prea  sălbăticit  ca  să  zburde  liber.  Eu 
sunt  al  treilea  pe  care-1  muşcă.  Lasă-1  liber  la  castel  şi  este 
numai  o  problemă  de  timp  până  ce  va  ucide  pe  cineva. 
Adevărul  este  dureros,  însă  lupul  trebuie  să  fie  înlănţuit, 
sau.... 

Ezită.  Sau  sacrificat,  se  gândi  Bran,  însă  ceea  ce  spuse  fu: 

-  Nu-i  făcut  pentru  lanţuri.  Vom  aştepta  în  turnul  tău, 
toţi. 

-  Dar  nu  este  posibil,  zise  Maester  Luwin. 
Osha  rânji. 

-  Din  câte-mi  amintesc,  băiatul-i  stăpânul  aici.  îi  dădu 
torţa  înapoi  lui  Luwin  şi-1  luă  din  nou  pe  Bran  în  braţe. 
Atunci,  spre  turn! 

-  Vii,  Rickon? 

Fratele  său  dădu  din  cap. 

-  Numai  dacă  vine  şi  Câinele  Lăţos,  spuse,  luând-o  la  fugă 
după  Osha  şi  Bran,  iar  Maester  Luwin  nu  mai  putu  face 
altceva  decât  să-i  urmeze,  privind  neliniştit  lupii. 

Turnul  Maesterului  Luwin  era  într-o  asemenea 
neorânduială,  încât  lui  Bran  i  se  părea  o  minune  că  reuşea 
să  găsească  ceva  vreodată.  Teancuri  nesigure  de  cărţi  se 
înălţau  pe  scaune  şi  pe  mese,  şiruri  de  borcane  se  aliniau  pe 
rafturi,  capete  de  lumânare  şi  bălţi  de  ceară  uscată  pătau 
mobila,  tubul  de  bronz  cu  lentile  Myrishiene  zăcea  pe  un 
trepied  lângă  uşa  terasei,  hărţi  stelare  atârnau  de  pereţi, 
hărţi  în  relief  zăceau  răspândite  printre  notiţe,  hârtii,  sticle 
cu  cerneală  erau  pretutindeni,  iar  totul  era  pătat  cu 
excrementele  lăsate  de  corbii  de  pe  grinzi.  Croncănitul  lor 
strident  se  răspândi  de  sus  în  vreme  ce  Osha  spălă  şi 
bandajă  rănile  Maesterului,  sub  instrucţiunile  agitate  ale  lui 
Luwin. 

-  Este  o  nebunie,  zise  el  în  timp  ce  ea  ungea  muşcăturile 
de  lup  cu  o  alifie  usturătoare.  Sunt  de  acord  că  este  ciudat 
că  amândoi  aţi  avut  acelaşi  vis,  dar,  dacă  staţi  să  vă  gândiţi, 
este  ceva  normal.  Vă  este  dor  de  tatăl  vostru  şi  ştiţi  că  este  în 
captivitate.  Spaima  poate  înfierbânta  mintea  omului,  dându-i 
gânduri  ciudate.  Rickon  este  prea  mic  ca  să  priceapă... 

756 


-  Am  patru  ani  acum,  spuse  Rickon.  Se  uita  prin  tubul  cu 
lentile  la  capetele  de  balaur  de  la  Prima  Fortăreaţă.  Lupii 
străvechi  şedeau  pe  laturile  opuse  ale  încăperii  mari, 
circulare,  lingându-şi  rănile  şi  rozând  oase. 

-  ...prea  tânăr  şi,  ooh,  pe  cele  şapte  iaduri,  mă  arde,  nu, 
nu  te  opri,  mai  pune.  Prea  mic,  aşa  cum  cum  spun,  însă  tu, 
Bran,  eşti  destul  de  mare  să  ştii  că  visele  sunt  doar  vise. 

-  Unele  da,  altele  nu.  Osha  turnă  lapte  de  foc,  de  un  roşu- 
palid,  într-o  tăietură  lungă.  Luwin  icni.  Copiii  pădurii  ţi-ar 
putea  spune  câte  ceva  despre  vise. 

Pe  faţa  bătrânului  alunecau  lacrimi,  dar  el  scutură  cu 
încăpăţânare  din  cap. 

-  Copiii  pădurii...  trăiesc  doar  în  vise.  Acum...  Moarte, 
pieire....  Destul,  ajunge!  Bandajele  acum.  Fesele,  apoi  le 
înveleşti  şi  strângi  tare,  fiindcă  voi  sângera. 

-  Bătrâna  Nan  spune  despre  copii  că  ei  ştiau  cântecele 
copacilor,  că  puteau  zbura  ca  păsările  şi  înota  ca  peştii  şi  că 
vorbeau  cu  animalele,  zise  Bran.  Spune  că  au  compus  o 
muzică  atât  de  frumoasă,  încât  te  făceau  să  plângi  ca  un 
bebeluş,  numai  s-o  poţi  asculta. 

-  Da,  şi  toate  astea  le-au  făcut  prin  vrăji,  spuse  Maester 
Luwin  năucit.  Aş  vrea  ca  ei  să  fie  aici  acum.  Un  farmec  al  lor 
mi-ar  vindeca  braţul  cu  mai  puţină  durere,  ar  putea  vorbi  cu 
Câinele  Lăţos  şi  să-i  spună  să  nu  mai  muşte.  îi  aruncă 
lupului  mare  şi  negru  o  căutătură  furioasă,  din  coltul 
ochilor.  învaţă-ţi  lecţia,  Bran.  Omul  care  se  încrede  în 
farmece  se  duelează  cu  o  sabie  de  sticlă.  Aşa  cum  au  făcut  şi 
copiii  pădurii.  Uite,  lasă-mă  să-ţi  arăt  ceva. 

Se  ridică  dintr-odată,  traversă  încăperea  şi  reveni  cu  un 
borcan  verde  în  mâna  bună. 

-  Uitaţi-vă  la  astea,  spuse  şi  deşurubă  capacul  scoţând  la 
iveală  un  pumn  de  vârfuri  negre  de  săgeată. 

Bran  luă  unul. 

-  E  făcut  din  sticlă. 

Curios,  Rickon  se  trase  mai  aproape,  să  se  uite  peste 
masă. 

-  Sticla  dragonilor,  o  identifică  Osha,  aşezându-se  lângă 
Luwin,  bandaj  ându-i  mâna. 

-  Obsidian,  o  corectă  Maester.  Topit  în  focurile  zeilor 
adânc,  sub  pământ.  Copiii  pădurii  vânau  cu  ele,  acum  o  mie 
de  ani.  Ei  nu  foloseau  metal.  în  locul  zalelor,  purtau  cămăşi 

lungi  din  frunze  ţesute  şi-şi  încingeau  picioarele  în  scoarţă 
de  copac,  aşa  că  păreau  că  se  fac  una  cu  pădurea.  în  loc  de 
săbii,  aveau  lame  din  obsidian. 

-  Şi  mai  au  încă.  Osha  puse  fese  moi  peste  muşcăturile  de 
pe  antebraţul  lui  şi  le  legă  strâns  cu  fâşii  lungi  de  in. 

Bran  se  uită  mai  de  aproape  la  vârful  de  săgeată.  Sticla 
neagră  era  subţire  şi  lucitoare.  O  găsi  foarte  frumoasă. 

-  Pot  să  păstrez  unul? 

-  După  cum  pofteşti,  spuse  Maester. 

-  Şi  eu  vreau  unul,  glăsui  Rickon.  Vreau  patru.  Am  patru 
ani. 

Luwin  îl  puse  să  le  numere. 

-  Aveţi  grijă,  sunt  încă  ascuţite.  Să  nu  vă  tăiaţi. 

-  Povesteşte-mi  despre  copii,  zise  Bran. 
Era  important. 

-  Ce  ai,vrea  să  şti? 

-  Totul. 

Maester  Luwin  se  trase  de  colan,  acolo  unde  se  freca  de 
gât. 

-  Erau  oameni  din  Era  Zorilor,  primii,  înainte  de  regi  şi 
regate,  spuse  el.  în  acele  zile  nu  existau  nici  castele  şi  nici 
avanposturi  sau  oraşe,  nu  puteai  găsi  nici  un  târg  de 
negustori  între  locurile  de  aici  şi  marea  Dorne.  Nu  erau  nici 
măcar  oameni.  Numai  copiii  pădurii  locuiau  pe  tărâmul  pe 
care-1  numim  acum  Cele  Şapte  Regate.  Erau  fiinţe 
întunecate  şi  frumoase,  mici  de  statură,  nu  mai  înalte  decât 
copiii,  chiar  şi  când  ajungeau  la  vârsta  bărbăţiei.  Trăiau  în 
adâncurile  pădurii,  în  peşteri  şi  locuinţe  lacustre  şi  în 
oraşele  secrete  de  prin  copaci.  Mărunţi  cum  erau,  aveau 
agilitate  şi  graţie.  Bărbaţii  şi  femeile  vânau  împreună,  cu 
arcurile  lor  din  lemn  tare  şi  cursele  lor  zburătoare.  Zeii  lor 
erau  zeii  pădurii,  pârâului  şi  pietrei,  vechii  zei  ale  căror 
nume  sunt  secrete.  înţelepţii  lor  erau  numiţi  profeţii  verzi  şi 
ciopleau  în  lemn  chipuri  ciudate,  ca  să  păzească  pădurile. 
Cât  timp  au  domnit  copiii  aici,  sau  de  unde  au  venit,  nimeni 
nu  poate  şti.  însă  acum  douăsprezece  mii  de  ani,  Primii 
Oameni  au  apărut  dinspre  răsărit,  au  traversat  Braţul  Rupt 
pe  Dorne,  înainte  să  fi  fost  frânt.  Au  venit  cu  săbii  de  bronz 
şi  scuturi  mari  din  piele,  călare  pe  cai.  Pe  acest  mal  al  mării 
înguste  nu  mai  fusese  văzut  nici  un  cal.  Aşa  că,  fără 
îndoială,  copiii  erau  înspăimântaţi,  precum  erau  şi  Primii 

Oameni  de  feţele  din  copaci.  Pe  măsură  ce  Primii  Oameni  au 
ridicat  avanposturi  şi  ferme,  au  tăiat  trunchiurile  cu  feţele 
cioplite,  dându-le  pradă  focului.  îngroziţi  până  peste  poate, 
copiii  au  plecat  la  luptă.  Vechile  cântece  spun  că  profeţii 
verzi  au  folosit  magia  neagră  ca  să  facă  mările  să  se  ridice  şi 
să  măture  pământul,  zdrobind  Braţul,  însă  era  prea  târziu  ca 
să  mai  poată  închide  uşa.  Războaiele  au  continuat  până  ce 
pământul  s-a  făcut  roşu  de  sângele  oamenilor  şi  copiilor 
laolaltă,  dar  mai  mult  de  al  copiilor  decât  de  al  oamenilor, 
pentru  că  oamenii  erau  mai  mai  mari  şi  mai  puternici,  iar 
lemnul,  piatra  şi  obsidianul  nu  se  puteau  măsura  cu 
bronzul.  în  cele  din  urmă,  înţelepciunea  ambelor  rase  a  avut 
câştig  de  cauză,  iar  conducătorii  şi  eroii  Primilor  Oameni  s- 
au  întâlnit  cu  profeţii  verzi  şi  cu  dansatorii  pădurii,  în 
mijlocul  unor  poieni  pe  o  insuliţă  de  pe  marele  lac  numit 
Ochiul  Zeilor.  Acolo  au  pus  la  cale  Pactul.  Primilor  Oameni  li 
s-au  dat  teritoriile  de  pe  coaste,  câmpiile  înalte  şi  pajiştile 
luminoase,  munţii  şi  mlaştinile,  însă  pădurile  adânci  au  fost 
hărăzite  să  le  rămână  copiilor  pentru  totdeauna,  iar  nici  un 
lemn  vrăjit  nu  avea  să  mai  fie  doborât  de  secure  pe  teritoriul 
lor.  Aşa  că  zeii  au  fost  martorii  pecetluirii  pactului,  fiecărui 
copac  de  pe  insulă  i  s-a  dat  o  faţă  şi,  după  aceea,  ordinul 
sacru  al  oamenilor  verzi  a  fost  format  să  vegheze  asupra 
Insulei  Chipurilor.  Pactul  a  adus  patru  mii  de  ani  de 
prietenie  între  oameni  şi  copii.  Cu  timpul,  Primii  Oameni  au 
renunţat  la  zeii  pe  care-i  aduseseră  cu  ei  şi  au  început  să-i 
slujească  pe  zeii  secreţi  ai  pădurii.  Respectarea  Pactului  s-a 
încheiat  odată  cu  Era  Zorilor,  când  a  început  Era  Eroilor. 

Pumnul  lui  Bran  se  strânse  peste  vârful  de  săgeată,  negru 
şi  lucitor. 

-  însă  acum  nu  mai  sunt  copii  ai  pădurilor,  spui  tu. 

-  Ba  mai  sunt,  zise  Osha,  muşcând  cu  dinţii  capătul 
ultimului  bandaj.  La  nord  de  Zid  se  întâmplă  alte  lucruri, 
într-acolo  s-au  dus  copiii,  uriaşii  şi  alte  seminţii  din  vechime. 

Maester  Luwin  oftă. 

-  Femeie,  după  lege,  ar  trebui  să  fii  ori  moartă,  ori  în 
lanţuri.  Casa  Stark  te-a  tratat  mai  blând  decât  ai  merita. 
Este  nesimţitor  să-i  răsplăteşti  pentru  bunătatea  lor 
umplând  capul  băieţilor  cu  tot  felul  de  sminteli. 

-  Spune-mi  unde  s-au  dus,  făcu  Bran.  Vreau  să  ştiu. 

-  Şi  eu,  repetă  Rickon. 

-  Oh,  foarte  bine,  murmură  Luwin.  Câtă  vreme  au  durat 
regatele  Primilor  Oameni,  a  ţinut  şi  Pactul,  pe  toată  perioada 
Erei  Eroilor,  în  Noaptea  Lungă  şi  până  la  naşterea  celor 
Şapte  Regate,  dar  în  cele  din  urmă  a  venit  o  vreme,  multe 
veacuri  mai  târziu,  când  şi  alţi  oameni  au  traversat  marea 
îngustă.  Andalii  au  fost  primii,  o  seminţie  de  războinici  înalţi, 
cu  părul  blond,  care  au  sosit  aducând  oţel  şi  foc  şi  steaua  cu 
şapte  colţuri  a  noilor  zei,  pictată  pe  pieptul  lor.  Războaiele  au 
durat  sute  de  ani,  însă  cele  şase  regate  din  sud  au  căzut 
înaintea  lor.  Numai  aici,  unde  Regele  Nordului  a  respins 
fiecare  armată  care  a  încercat  să  treacă  Gâtul,  a  mai  stăruit 
domnia  Primilor  Oameni.  Andalii  au  pârjolit  pădurile  de 
copaci  vrăjiţi,  au  retezat  chipurile,  i-au  măcelărit  pe  copii 
acolo  unde  i-au  găsit,  şi  peste  tot  au  proclamat  triumful 
celor  Şapte  asupra  vechilor  zei.  Aşadar,  copiii  au  fugit  în 
nord... 

Vară  începu  să  urle.  Maester  Luwin  tăcu,  luat  prin 
surprindere.  Când  Câinele  Lăţos  sări  în  picioare  şi-şi  alătură 
glasul  la  cel  al  fratelui  său,  negura  cuprinse  inima  lui  Bran. 

-  Se  apropie,  şopti  el  cu  siguranţa  disperării.  Ştiuse  încă 
din  noaptea  trecută,  îşi  dădu  el  seama,  de  când  cioroiul  îl 
călăuzise  în  jos,  spre  criptă,  să-şi  ia  rămas-bun.  Ştiuse,  însă 
nu  crezuse.  Ar  fi  vrut  ca  Maester  Luwin  să  fi  avut  dreptate. 
Cioroiul,  se  gândi  el,  cel  cu  trei  ochi... 

Urletele  încetară  la  fel  de  brusc  precum  începuseră.  Vară 
păşi  peste  podeaua  încăperii  ducându-se  la  Câinele  Lăţos  şi 
începu  să  lingă  un  smoc  de  blană  însângeraţii  de  pe  ceafa 
fratelui  său.  La  fereastră  se  auzi  un  fâlfâit  de  aripi.  Un  corb 
ateriza  pe  pervazul  din  piatră  cenuşie,  îşi  deschise  clonţul  şi 
slobozi  un  croncănit  aspru,  hârâit,  de  deznădejde.  Rickon 
începu  să  plângă.  Vârfurile  de  săgeţi  îi  căzură  din  mână, 
unul  câte  unul,  şi  clănţăniră  pe  podea.  Bran  îl  trase  lângă  el 
şi-1  îmbrăţişa. 

Maester  Luwin  se  holbă  la  pasărea  neagră  de  parcă  ar  fi 
fost  un  scorpion  cu  pene.  Se  ridică  lent,  ca  un  somnambul, 
şi  se  duse  la  fereastră.  Scoase  un  fluierat  şi  corbul  sări  pe 
braţul  său  bandajat.  Pe  aripă  avea  urme  de  sânge  închegat. 

-  Un  şoim,  murmură  Luwin,  poate  chiar  o  bufniţă.  Biata 
pasăre,  mă  întreb  prin  câte  o  fi  trecut.  Desprinse  scrisoarea 
de  pe  piciorul  corbului.  Bran  se  trezi  tremurând  pe  când 
Maester  desfăşura  sulul  de  hârtie. 

-  Ce-i?  întrebă  el,  strângându-1  şi  mai  tare  pe  fratele  său. 

-  Ştii  ce-i  asta,  băiete,  zise  Osha,  nu  fără  simpatie.  îi  puse 
mâna  pe  cap. 

Maester  Luwin  privi  spre  ei  năucit  -  un  omuleţ  cenuşiu, 
cu  sânge  pe  mâneca  robei  cenuşii  din  lână  şi  lacrimi  în  ochii 
de  un  cenuşiu-deschis. 

-  Lorzii  mei,  le  spuse  el  celor  doi  băieţi,  cu  o  voce  slabă  şi 
răguşită,  vom...  va  trebui  să  găsim  un  cioplitor  în  piatră  care 
să-i  fi  cunoscut  bine  înfăţişarea. . . 

ŞANSA 


în  camera  din  turn  din  inima  Avanpostului  lui  Maegor, 
Şansa  se  abandonă  beznei. 

Trase  draperiile  în  jurul  patului,  dormi,  se  trezi  plângând, 
apoi  se  culcă  din  nou.  Când  nu  putea  dormi,  zăcea  sub 
păturile  ei,  înfiorată  de  amărăciune.  Servitorii  veneau  şi 
plecau,  aducând  de  mâncare,  însă  vederea  hranei  era  ceva 
mai  mult  decât  putea  suporta.  Bucatele  se  adunau  pe  masa 
de  sub  fereastră  neatinse,  stricându-se,  până  ce  servitorii  le 
luau  din  nou. 

Uneori,  somnul  îi  era  ca  de  plumb,  fără  vise,  iar  ea  se 
trezea  şi  mai  obosită  decât  atunci  când  închisese  ochii. 
Totuşi,  acelea  erau  cele  mai  blânde  clipe,  pentru  că  atunci 
când  visa,  îl  visa  pe  tatăl  ei.  Trează  sau  adormită,  îl  vedea, 
vedea  mantiile  aurii  punându-1  jos,  îl  vedea  pe  Ser  Ilyn 
păşind  înainte,  trăgând  Gheaţa  din  teaca  de  la  spate,  vedea 
momentul...  momentul  când...  ar  fi  vrut  să  fi  putut  privi  în 
altă  parte,  ar  fi  vrut,  picioarele  i  se  muiaseră  sub  ea  şi  căzuse 
în  genunchi,  dar  nu-şi  putuse  întoarce  privirea,  iar  toţi 
oamenii  urlau  şi  vociferau,  iar  prinţul  ei  îi  zâmbise,  îi 
zâmbise,  şi  se  simţise  în  siguranţă,  dar  numai  pentru  o 
clipă,  până  când  auzise  acele  cuvinte,  iar  picioarele  tatălui 
ei...  asta-şi  amintea,  picioarele  lui,  felul  în  care  zvâcniseră 
când  Ser  Ilyn...  când  sabia... 

Poate  că  am  să  mor  şi  ewr  îşi  spuse,  iar  acest  gând  nu  i  se 
părea  deloc  îngrozitor.  Dacă  s-ar  arunca  de  la  fereastră,  ar 
putea  pune  capăt  suferinţelor,  iar  în  anii  ce  vor  veni, 
menestrelii  vor  scrie  cântece  despre  nenorocirea  ei.  Trupul  i- 
ar  zăcea  pe  pietrele  de  jos,  frânt  şi  nevinovat,  ruşinându-i  pe 
toţi  cei  care  o  trădaseră.  Şansa  mersese  până  într-acolo  încât 
traversase  camera  de  culcare  şi  deschisese  obloanele...  însă 
curajul  o  părăsise  şi  alergase  înapoi  la  pat,  bocind. 

Servitoarele  încercaseră  să  vorbească  cu  ea  când  îi 
aduceau  mâncarea,  dar  nu  le  răspunsese  niciodată.  O  dată, 
Marele  Maester  Pycelle  venise  cu  o  cutie  de  flacoane  şi  sticle, 
s-o  întrebe  dacă  era  bolnavă.  îşi  pusese  mâna  pe  fruntea  ei, 
o  făcuse  să  se  dezbrace  şi  o  atinsese  peste  tot  în  vreme  ce 
slujnicele  ei  o  ţinuseră.  La  plecare,  îi  dăduse  apă  cu  miere  şi 
ierburi,  spunându-i  să  bea  câte  o  înghiţitură  în  fiecare 
noapte.  O  băuse  pe  toată  şi  se  dusese  la  culcare. 

Visă  despre  sunetele  paşi  pe  treptele  turnului,  un  scrâşnet 
persistent  de  piele  pe  piatră,  ca  şi  cum  un  bărbat  ar  fi  urcat 
încet  spre  camera  ei  culcare,  pas  cu  pas.  Tot  ce  putuse  face 
fusese  să  se  ghemuiască  în  spatele  uşii  şi  să  asculte, 
tremurând,  pe  când  el  se  apropia  tot  mai  mult  şi  mai  mult. 
Era  Ser  Ilyn  Payne,  ştia  deja,  urcând  spre  ea  cu  Gheaţa  în 
mână,  venind  să-i  ia  capul.  Nu  avea  unde  să  fugă,  nici  unde 
să  se  ascundă,  nici  o  cale  prin  care  ar  fi  putut  zăvorî  uşa.  în 
cele  din  urmă,  zgomotul  paşilor  se  opri,  iar  ea  ştiu  că  el  era 
afară,  stând  acolo  tăcut,  cu  ochii  lui  morţi  şi  faţa  lungă, 
ciupită  de  vărsat.  Abia  atunci  îşi  dăduse  seama  că  era  goală. 
Se  ghemuise  la  podea,  încercând  să  se  acopere  cu  mâinile, 
când  uşa  începuse  să  se  crape,  scârţâind,  iar  vârful  săbiei 
lungi  ieşise  înainte... 

Se  trezise  murmurând  „Vă  rog,  vă  rog,  am  să  fiu  bună,  am 
să  fiu  bună,  vă  rog,  nu",  însă  nu  avea  cum  să  audă  nici  un 
răspuns. 

Când,  în  cele  din  urmă,  veniră  cu  adevărat  după  ea, 
Şansa  nu  auzi  nici  o  clipă  zgomotul  paşilor.  Joffrey  era  cel 
care  deschise  uşa,  nu  Ser  Ilyn,  ci  băiatul  care  fusese  prinţul 
ei.  Ea  era  în  pat,  ghemuită  strâns,  cu  draperiile  trase,  şi  nici 
n-ar  fi  putut  spune  dacă  era  amiază  ori  miezul  nopţii.  Primul 
lucru  pe  care-1  auzi  fu  uşa  trântită.  Apoi  draperiile  patului 
fură  trase,  iar  ea  ridică  o  mână  spre  a  se  apăra  de  lumina 
care  năvălise  brusc,  şi-i  văzu  aplecaţi  asupra  ei. 

-  Mă  vei  însoţi  la  curte  în  această  după-amiază,  spuse 
Joffrey.  Vezi  să  te  îmbăiezi  şi  să  te  îmbraci  cum  se  cuvine 
pentru  logodnica  mea. 

Sandor  Clegane  stătea  lipit  de  umărul  lui,  înveşmântat 
într-o  tunică  maro,  cu  o  mantie  verde,  iar  faţa  sa  rotofeie 
lucea  hidos  în  soarele  dimineţii.  în  spatele  lor  erau  doi 
cavaleri  din  Garda  Regelui,  în  mantii  lungi,  albe,  din  satin. 

-  Dacă  nu  te  scoli  şi  nu  te  îmbraci  singură,  Câinele  te  va 
ajuta,  spuse  Joffrey. 

-  Te  implor,  prinţul  meu... 

-  Sunt  rege  acum.  Câine,  scoate-o  din  pat.  Sandor 
Clegane  o  înşfacă  de  talie  şi  o  ridică  din  patul  de  puf  în  timp 
ce  ea  se  zbătea  fără  vlagă.  Pătura-i  căzu  la  podea.  Pe 
dedesubt  nu  avea  decât  o  cămaşă  subţire  de  noapte,  ca  să-i 
acopere  goliciunea. 

-  Fă  cum  ţi  se  spune,  copilă,  zise  Clegane.  îmbracă-te.  O 

împinse  spre  dulapul  ei,  aproape  cu  blândeţe. 
Şansa  se  retrase  de  lângă  ei. 

-  Am  făcut  cum  mi-a  cerut  regina,  am  scris  scrisorile,  am 
scris  ce  mi-a  spus  ea.  Ai  promis  că  vei  fi  milostiv.  Te  rog, 
lasă-mă  să  plec  acasă.  Nu  voi  comite  nici  o  trădare,  am  să 
fiu  bună,  jur,  nu  am  sânge  de  trădătoare  în  vene,  nu  am.  Nu 
vreau  decât  să  plec  acasă.  Amintindu-şi  de  buna  ei  creştere, 
îşi  plecă  fruntea.  Dacă  vă  este  pe  plac,  sfârşi  ea  vlăguită. 

-  Nu-mi  este  pe  plac,  zise  Joffrey.  Mama  spune  că  trebuie 
să  mă  căsătoresc  cu  tine,  aşa  că  vei  rămâne  aici  şi  te  vei 
supune. 

-  Nu  vreau  să  mă  mărit  cu  tine,  izbucni  Şansa.  Ai  tăiat 
capul  tatălui  meu! 

-  A  fost  un  trădător.  N-am  promis  niciodată  că-1  voi  cruţa, 
numai  că  voi  fi  milos,  şi  am  fost.  Dacă  n-ar  fi  fost  tatăl  tău, 
aş  fi  pus  să  fie  sfâşiat  în  bucăţi  ori  jupuit  de  viu,  dar  eu  i-am 
oferit  o  moarte  curată. 

Şansa  se  zgâi  la  el,  de  parcă  l-ar  fi  văzut  pentru  prima 
dată.  Purta  o  tunică  roşcată,  matlasată,  ornamentată  cu  lei, 
şi  o  mantie  din  fir  de  aur,  cu  un  guler  înalt  care-i  încadra 
faţa.  Se  întrebă  cum  de-1  putuse  considera  cândva  chipeş. 
Buzele  lui  erau  moi  şi  roşii,  precum  râmele  pe  care  le  găseai 
după  ploaie,  iar  ochii-i  erau  goi  şi  cruzi. 

-  Te  urăsc,  murmură  ea.  Chipul  regelui  Joffrey  se  înăspri. 

-  Mama  îmi  spune  că  nu  se  cade  ca  un  rege  să-şi  lovească 
soaţa.  Ser  Meryn! 

Cavalerul  năvăli  peste  ea  înainte  să  apuce  măcar  să-şi  dea 
seama  ce  se  întâmplă,  răsucindu-i  mâna  la  spate  pe  când  ea 
încerca  să-şi  apere  faţa,  şi  o  lovi  peste  ureche  cu  dosul 
pumnului  înmănuşat.  Şansa  nu-şi  mai  aminti  când  căzuse, 
dar  următorul  lucru  pe  care-1  ştiu  era  că  zăcea  într-un 
genunchi  printre  haine.  Capul  îi  răsuna  încă.  Ser  Meryn 
Trant  era  aplecat  asupra  ei,  cu  sânge  pe  încheieturile 
mănuşii  sale  din  mătase  albă. 

-  Acum  te  supui,  sau  îl  pun  să  te  lovească  din  nou? 
Sansa-şi  simţea  urechea  amorţită.  O  atinse,  iar  vârfurile 

degetelor  se  umplură  de  sânge. 

-  Eu...  după...  cum  porunciţi,  stăpâne  al  meu. 

-  Maiestatea  Voastră,  o  corectă  Joffrey.  Te  aştept  la  curte. 
Se  răsuci  şi  plecă. 

Ser  Meryn  şi  Ser  Arys  îl  urmară  afară,  însă  Sandor 

Clegane  zăbovi  destul  ca  să  o  ridice  în  picioare. 

-  Scuteşte-te  singură  de  alte  suferinţe,  copilă,  şi  dă-i  ce 
vrea. 

-  Ce...  ce  vrea?  Te  rog,  spune-mi. 

-  Vrea  ca  tu  să  zâmbeşti  şi  să  mirosi  frumos,  să  fii 
doamna  lui  îndrăgostită,  hârâi  Câinele.  Vrea  să  te  audă 
spunându-i  toate  cuvintele  alea  drăguţe,  aşa  cum  te-a 
învăţat  septa.  Vrea  să-1  iubeşti...  şi  să  te  temi  de  el. 

După  ce  plecă,  Şansa  căzu  înapoi  între  haine,  uitându-se 
la  pereţi  până  când  două  dintre  slujnicele  sale  se  strecurară 
sfioase  în  cameră. 

-  îmi  trebuie  apă  fierbinte  pentru  baie,  vă  rog,  le  spuse  ea, 
şi  parfum,  ceva  pudră  ca  să-mi  ascund  urma  asta. 

Partea  dreaptă  a  feţei  era  umflată  şi  începea  s-o  doară, 
însă  ştia  că  Joffrey  o  dorea  frumoasă.  Apa  fierbinte  o  făcu  să 
se  gândească  la  Winterfell  şi  asta  îi  dădu  forţă.  Nu  se  mai 
spălase  din  ziua  în  care  murise  tatăl  ei  şi  fu  surprinsă  cât  de 
murdară  se  făcuse  apa.  Slujnicele  îi  şterseră  sângele  de  pe 
faţă,  îi  curăţară  murdăria  de  pe  spate,  îi  spălară  părul  şi-1 
pieptănară  până  când  îi  căzu  din  nou  pe  spate  în  bucle 
roşcate.  Şansa  nu  vorbi  cu  ele,  în  afara  de  poruncile  date; 
erau  slujitoarele  Lanni  steril  or,  nu  ale  ei,  şi  nu  avea 
încredere  în  ele.  Când  veni  momentul  să  se  îmbrace,  alese 
rochia  verde  din  mătase  pe  care  o  purtase  la  turnir.  îşi 
aminti  cât  de  curtenitor  fusese  atunci  Joffrey,  în  noaptea 
aceea,  la  ospăţ.  Poate  că-1  va  face  să-şi  amintească  asta  şi  s- 
o  trateze  cu  mai  multă  blândeţe. 

Bău  un  pahar  cu  lapte  şi  ciuguli  nişte  pesmeţi  dulci  în 
timp  ce  aştepta.  Era  amiază  când  Ser  Meryn  se  întoarse,  îşi 
pusese  armura  albă;  o  cămaşă  din  zale  smălţuite,  suflate  cu 
aur,  un  coif  înalt  cu  coroana  solară  aurită,  apărători  pentru 
mâini  şi  gât,  mănuşi  şi  cizme  din  metal  strălucitor,  o  mantie 
grea,  de  lână,  prinsă  cu  o  clemă  de  forma  unui  leu  din  aur. 
Viziera  fusese  scoasă  de  pe  coif  pentru  a-i  dezvălui  mai  bine 
chipul;  pungi  sub  ochi,  o  gură  mare  şi  mohorâtă,  păr 
ruginiu,  cu  şuviţe  cărunte. 

-  Doamna  mea,  făcu  el  cu  o  plecăciune,  de  parcă  nu  el  ar 
fi  bătu-o  cu  numai  trei  ore  înainte.  Maiestatea  Sa  m-a 
instruit  să  vă  escortez  până  în  sala  tronului. 

-  Te-a  instruit  şi  să  mă  loveşti  dacă  as  refuza  să  vin? 

-  Refuzaţi  să  veniţi,  doamna  mea? 

Privirea  pe  care  i-o  aruncă  era  fără  nici  o  expresie.  Nu 
stărui  însă  prea  mult  asupra  urmelor  pe  care  i  le  lăsase.  Nu 

0  ura,  îşi  dădu  Şansa  seama,  dar  nici  n-o  iubea.  Nu  simţea 
absolut  nimic  pentru  ea.  Pentru  el  era  doar. . .  un  lucru. 

-  Nu,  zise  ea  ridicându-se.  Ar  fi  vrut  să  se  dezlănţuie 
asupra  lui,  să-1  rănească  aşa  cum  o  rănise  el,  să-1  avertizeze 
că  era  regină  şi  că-1  va  trimite  în  exil  dacă  ar  mai  fi  îndrăznit 
s-o  lovească  vreodată...  însă  îşi  aminti  ce-i  spusese  Câinele, 
aşa  că  nu  mai  zise  decât:  Voi  face  tot  ce  porunceşte 
Maiestatea  Sa. 

-  Cum  fac  şi  eu,  răspunse  el. 

-  Da...  însă  nu  eşti  cu  adevărat  un  cavaler,  Ser  Meryn. 
Şansa  ştia  că  Sandor  Clegane  ar  fi  izbucnit  în  râs  auzind 

asta.  Alţi  bărbaţi  poate  că  ar  fi  blestemat-o,  ar  fi  avertizat-o 
să-şi  ţină  gura,  poate  că  i-ar  fi  cerşit  mila.  Ser  Meryn  nu  făcu 
nimic  din  toate  astea.  Lui  Ser  Meryn  Trant  pur  şi  simplu  nu- 

1  păsa. 

Balconul  era  pustiu,  cu  excepţia  Şansei.  Rămase  acolo  cu 
capul  plecat,  străduindu-se  să-şi  stăpânească  lacrimile,  în 
vreme  ce  jos  Joffrey  şedea  pe  Tronul  de  Fier  şi  împărţea  ceea 
ce  numea  el  dreptate.  Nouă  din  zece  pricini  părură  să-1 
plictisească;  pe  acelea  le  lăsa  la  discreţia  consiliului  său, 
foindu-se  nerăbdător  în  timp  ce  Lordul  Baelish,  Marele 
Maester  Pycelle  sau  Regina  Cersei  rezolvau  problema.  Când 
alegea  să  ia  el  o  decizie,  nici  măcar  regina-mamă  nu-1  mai 
putea  abate  de  la  hotărâre. 

Un  hoţ  fu  adus  înaintea  lui  şi  el  îi  porunci  lui  Ser  Ilyn  să-i 
taie  mâna  chiar  acolo,  în  curte.  Doi  cavaleri  se  înfăţişară 
înaintea  lui  cu  o  dispută  asupra  unor  pământuri,  iar  el 
decretă  că  urmau  să  se  dueleze  mâine  pentru  asta. 

-  Până  la  moarte,  adăugă  el.  O  femeie  căzu  în  genunchi 
înaintea  lui  pentru  a-1  ruga  să-i  dea  capul  unui  bărbat 
executat  ca  trădător.  îl  iubise,  spuse  ea,  şi  voia  să-1 
înmormânteze. 

-  Dacă  ai  iubit  un  trădător,  înseamnă  că  şi  tu  tre  buie  să 
fii  o  trădătoare,  zise  Joffrey.  Două  mantii  aurii  o  târâră  până 
în  temniţă. 

Lordul  Flynt,  cu  faţa  lui  de  broscoi,  şedea  la  capătul  mesei 
de  consiliu  îmbrăcat  într-o  tunică  din  catifea  neagră,  cu  o 
mantie  strălucitoare  din  fir  de  aur,  dând  aprobator  din  cap 
de  fiecare  dată  când  regele  pronunţa  o  sentinţă.  Şansa  se 

uită  intens  la  chipul  său  hidos,  amintindu-şi  cum  îl 
aruncase  jos  pe  tatăl  ei,  pentru  a  fi  decapitat  de  Ser  Ilyn, 
dorindu-şi  să-1  poată  răni,  dorindu-şi  ca  vreun  erou  să-1 
azvârle  la  pământ  şi  să-i  taie  capul.  însă  o  voce  lăuntrică  îi 
şopti:  Nu  exista  eroi,  iar  ea-şi  aminti  ce-i  spusese  Lordul 
Petyr  chiar  aici,  în  această  sală.  „Viaţa  nu  este  un  cântec, 
dulceaţo",  aşa-i  spusese.  „S-ar  putea  să  înveţi  asta  într-o  zi, 
spre  amărăciunea  ta."  în  viaţă,  monştrii  înving,  îşi  spuse  ea, 
iar  acum  avea  în  minte  glasul  Câinelui,  un  hârâit  rece,  de 
metal  frecat  pe  piatră.  „Scuteşte-te  singură  de  alte  suferinţe, 
copilă,  şi  dă-i  ce  vrea." 

Ultima  înfăţişare  era  cea  a  unui  cântăreţ  de  tavernă, 
grăsuliu,  acuzat  că  ar  fi  compus  un  cântec  care-1  ridiculiza 
pe  răposatul  Rege  Robert.  Joff  porunci  să-i  aducă  harfa  de 
lemn  şi-i  ordonă  să  cânte  în  faţa  întregii  curţi  Menestrelul 
începu  să  plângă  şi  jură  că  nu  va  mai  cânta  niciodată  aşa 
ceva,  însă  regele  insistă.  Era  acel  soi  de  cântec  simpatic,  care 
spunea  cum  se  luptase  Robert  cu  un  porc.  Porcul  era  vierul 
care-1  omorâse,  ştia  Şansa,  însă  în  unele  versuri  părea  că 
vorbea  chiar  de  regină.  Când  termină  de  cântat,  Joffrey 
anunţă  că  hotărâse  să  fie  milos.  Menestrelul  îşi  putea  păstra 
fie  degetele,  fie  limba.  Va  avea  o  zi  la  dispoziţie  ca  să  decidă. 
Janos  Slynt  dădu  din  cap. 

Şansa  observă,  uşurată,  că  asta  fusese  ultima  deliberare 
de  la  amiază,  însă  chinurile  ei  nu  se  sfârşiseră  încă.  Atunci 
când  glasul  heraldului  dădu  liber  curţii,  o  zbughi  din  balcon, 
dar  numai  pentru  a  da  de  Joffrey,  care  o  aştepta  la  capătul 
scării.  Câinele  era  cu  el,  la  fel  şi  Ser  Meryn.  Tânărul  rege  o 
cercetă  critic,  din  cap  până-n  picioare. 

-  Arăţi  mult  mai  bine  ca  înainte. 

-  Vă  mulţumesc,  Maiestatea  Voastră,  răspunse  Şansa. 
Cuvinte  goale,  însă  acestea-1  făcură  să  dea  din  cap  şi  să 
zâmbească. 

-  Plimbă-te  cu  mine,  porunci  Joffrey,  oferindu-i  braţul. 

Nu  avu  de  ales  decât  să  se  supună.  Atingerea  mâinii  lui  ar 
fi  încântat-o  cândva;  acum  i  se  înfiora  carnea. 

-  Ziua  mea  de  nume  va  fi  foarte  curând,  zise  Joffrey  pe 
când  ieşeau  din  sala  tronului.  Va  fi  un  ospăţ  măreţ  şi  daruri. 
Tu  ce  ai  de  gând  să-mi  dai? 

-  Eu...  eu  nu  m-am  gândit  încă,  lordul  meu. 

-  Maiestatea  Voastră,  o  repezi  el.  Eşti  cu  adevărat  o  fată 

proastă,  nu?  Aşa  spune  mama  mea. 

-  Adevărat? 

După  toate  cele  ce  se  întâmplaseră,  vorbele  lui  ar  fi  trebuit 
să-şi  piardă  puterea  de  a  o  răni,  însă  nu  era  aşa.  Regina 
fusese  întotdeauna  atât  de  bună  cu  ea. 

-  Oh,  şi  încă  cum.  Se  îngrijorează  pentru  copiii  noştri, 
temându-se  să  nu  fie  şi  ei  proşti  ca  tine,  însă  i-am  spus  să 
nu-şi  mai  bată  capul.  Regele  făcu  un  semn  cu  mâna,  iar  Ser 
Meryn  deschise  uşa  înaintea  lor. 

-  Vă  mulţumesc,  Maiestatea  Voastră,  murmură  ea. 
Câinele  a  avut  dreptate,  nu  sunt  decât  o  păsărică,  repetând 
cuvintele  pe  care  mi-au  spus  să  le  învăţ.  Soarele  coborâse 
dincolo  de  zidul  dinspre  apus  şi  pietrele  Fortăreţei  Roşii 
luceau  întunecate  ca  sângele. 

-  Am  să-ţi  f#c  un  copil  îndată  ce  ai  să  fii  în  stare,  zise 
Joffrey,  însoţind-o  prin  curtea  de  antrenament.  Dacă  primul 
e  prost,  o  să-ţi  retez  capul  şi  o  să-mi  găsesc  o  soaţă  mai 
deşteaptă.  Când  crezi  că  ai  să  poţi  face  copii? 

Şansa  nu  se  putea  uita  la  el,  o  făcea  să  se  ruşineze. 

-  Septa  Mordane  spune  că  majoritatea...  majoritatea 
fetelor  de  viţă  nobilă  sunt  fertile  la  doisprezece  sau 
treisprezece  ani. 

Joffrey  dădu  din  cap. 

-  Pe  aici.  O  conduse  în  postul  de  pază,  la  baza  treptelor 
care  duceau  spre  metereze.  Şansa  se  trase  de  lângă  el, 
tremurând.  Dintr-odată,  îşi  dădu  seama  unde  mergeau. 

-  Nu,  spuse  ea,  cu  glasul  ca  un  scâncet  înfricoşat.  Te  rog, 
nu.  Nu  mă  obliga,  te  implor... 

Joffrey  îşi  strânse  buzele. 

-  Vreau  să-ţi  arăt  ce  se  întâmplă  cu  trădătorii. 
Şansa  scutură  violent  din  cap. 

-  N-am  s-o  fac.  N-o  fac. 

-  Pot  să-1  pun  pe  Ser  Meryn  să  te  târască  până  sus,  zise 
el.  Nu  ţi-ar  plăcea  asta.  Mai  bine  faci  ce-ţi  spun  eu. 

Joffrey  se  întinse  spre  ea,  iar  Şansa  se  trase  din  calea  lui, 
lovindu-se  de  Câine. 

-  Fă-o,  fato,  îi  spuse  Sandor  Clegane,  împingând-o  înapoi 
spre  rege.  Gura  lui  se  strâmbă  spre  partea  arsă  a  feţei,  iar 
Şansa  aproape  că-şi  imagină  ce-ar  mai  fi  putut  adăuga.  Te 
va  dace  sus  indiferent  cum,  aşa  că  dă-i  ce  vrea. 

Se  forţă  să  ia  mâna  Regelui  Joffrey.  Urcuşul  se  dovedi  a  fi 

ceva  de  coşmar;  fiecare  treaptă  era  o  confruntare,  de  parcă 
ar  fi  păşit  printr-o  mocirlă  până  la  glezne,  şi  erau  mai  multe 
trepte  decât  şi-ar  fi  putut  închipui,  o  mie  de  mii  de  trepte, 
groaza  aşteptând-o  sus. 

De  pe  meterezele  înalte  ale  postului  de  pază  i  se  înfăţişa 
întreaga  lume  de  dedesubt.  Şansa  putea  vedea  Marele  Sept 
al  lui  Baelor  pe  dealul  lui  Visenya,  acolo  unde  murise  tatăl 
ei.  La  capătul  celălalt  al  străzii  Surorilor  se  înălţau  ruinele 
înnegrite  de  foc  ale  Puţului  Dragonului.  Spre  apus,  soarele 
roşu  şi  umflat  era  pe  jumătate  ascuns  în  dosul  Porţii  Zeilor. 
Marea  sărată  era  în  spatele  ei,  iar  la  sud  erau  piaţa  de  peşte 
şi  docurile  şi  torentul  vijelios  al  Apei  Negre  Repezi.  Iar  spre 
nord... 

Se  întoarse  într-acolo  şi  văzu  doar  oraşul,  străzile  şi 
dealurile  şi  fundăturile  şi  alte  străzi  şi  alte  alei,  piatra 
zidurilor  îndepărtate.  Totuşi,  ştia  că  dincolo  de  ele  erau 
câmp  deschis,  ferme  şi  lanuri,  păduri  şi,  mai  departe,  spre 
nord,  se  afla  Winterfell. 

-  La  ce  te  uiţi?  întrebă  Joffrey.  Uite,  asta  am  vrut  să-ţi 
arăt,  chiar  aici. 

Un  parapet  gros  din  piatră  proteja  marginea  exterioară  a 
meterezelor,  înălţându-se  până  la  bărbia  Şansei,  cu  creneluri 
tăiate  la  fiecare  doi  metri,  pentru  arcaşi.  Capetele  erau 
aşezate  în  deschizătura  crenelurilor,  de-a  lungul  zidului, 
înfipte  în  ţepuşe  de  fier,  orientate  spre  oraş.  Şansa  le 
observase  încă  de  când  păşise  pe  calea  de  acces  pe  metereze, 
însă  râul  şi  străzile  fremătătoare  şi  soarele  la  apus  erau  mult 
mai  plăcute  vederii.  Mă  poate  face  să  privesc  spre  capete,  îşi 
spuse,  dar  nu  mă  poate  face  să  le  văd. 

-  Acesta  de  aici  este  tatăl  tău,  zise  el.  Cel  de  aici.  Câine, 
întoarce-1  ca  să-1  vadă. 

Sandor  Clegane  luă  capul  de  păr  şi-1  răsuci.  Capul  retezat 
fusese  scufundat  în  catran,  ca  să  se  păstreze  mai  multă 
vreme.  Şansa  îl  privi  calmă,  fără  să-1  vadă  de  fapt.  Nici  nu 
arăta  ca  Lordul  Eddard,  se  gândi  ea;  nici  măcar  nu  părea 
adevărat. 

-  Cât  timp  trebuie  să-1  privesc? 
Joffrey  părea  dezamăgit. 

-  Vrei  să  le  vezi  şi  pe  celelalte? 
Era  un  şir  foarte  lung. 

-  Dacă  asta  place  Maiestăţii  Voastre. 

Joffrey  o  conduse  de-a  lungul  meterezelor,  trecând  de  încă 
o  duzină  de  capete  şi  două  ţepuşe  goale. 

-  Pe  astea  le  păstrez  pentru  unchii  mei,  Stannis  şi  Renly, 
explică  el.  Celelalte  capete  fuseseră  retezate  şi  înfipte  cu 
mult  înaintea  celui  al  tatălui  ei.  în  pofida  catranului, 
majoritatea  nici  nu  mai  erau  de  recunoscut.  Regele  arătă 
spre  unul  şi  spuse: 

-  Acolo-i  septa  ta,  dar  Şansa  nici  n-ar  fi  putut  şti  că  era 
capul  unei  femei.  Falca  putrezise,  iar  păsările  ciuguliseră  o 
ureche  şi  mare  parte  din  obraz. 

Şansa  se  întrebase  ce  se  întâmplase  cu  Septa  Mordane, 
deşi  bănuia  că  ştia  deja,  în  tot  acest  timp. 

-  Pe  ea  de  ce  ai  ucis-o?  întrebă  ea.  Era  jurată  zeilor. . . 

-  Era  o  trădătoare.  Joffrey  părea  bosumflat;  cumva, 
reuşise  să-1  irite.  Nu  mi-ai  spus  ce  ai  de  gând  să-mi  dăruieşti 
de  ziua  numelui  meu.  Poate  că  ar  trebui  să-ţi  dau  eu  ceva, 
ţi-ai  dori? 

-  Dacă  vă  face  plăcere,  lordul  meu,  răspunse  Şansa. 
Când  zâmbi,  ştiu  că-şi  bătea  joc  de  ea. 

-  Ştii  că  şi  fratele  tău  este  tot  un  trădător.  Răsuci  din  nou 
capul  Septei  Mordane.  Mi-1  amintesc  pe  fratele  tău  de  la 
Winterfell.  Câinele  meu  îi  spunea  Lordul  cu  sabia  de  lemn. 
Nu-i  aşa,  Câine? 

-  Aşa  am  zis?  răspunse  Câinele.  Nu-mi  amintesc. 
Joffrey  dădu  nervos  din  umeri. 

-  Fratele  tău  1-a  învins  în  luptă  pe  unchiul  meu,  Jaime. 
Mama  spune  că  a  fost  trădare  şi  înşelătorie.  A  plâns  când  a 
aflat  asta.  Femeile  sunt  toate  slabe,  chiar  şi  ca  e,  deşi 
pretinde  că  n-ar  fi.  Spune  că  trebuie  să  rămânem  la 
Debarcaderul  Regelui  în  caz  că  ceilalţi  unchi  ai  mei  vor 
ataca,  dar  nu-mi  pasă.  După  ospăţul  de  ziua  mea  de  nume, 
am  de  gând  să  adun  o  armată  şi  să-1  ucid  cu  mâna  mea  pe 
fratele  tău.  Asta  am  să-ţi  dăruiesc,  Şansa.  Capul  fratelui  tău. 

Atunci  o  copleşi  un  soi  de  sminteală  şi  se  auzi  spunând: 

-  Poate  că  fratele  meu  îmi  va  dărui  capul  tău. 
Joffrey  se  încruntă. 

-  Să  nu  mă  iei  niciodată  în  batjocură.  O  adevărată  soaţă 
nu-şi  bate  joc  de  stăpânul  ei.  Ser  Meryn,  învaţ-o  minte. 

De  data  asta,  cavalerul  o  apucă  de  sub  bărbie  şi-i  ţinu 
capul  nemişcat  când  o  lovi.  O  lovi  de  două  ori,  de  la  stânga 
la  dreapta  şi,  mai  tare,  de  la  dreapta  la  stânga.  I  se  sparse 

buza  şi  sângele-i  curse  pe  bărbie,  amestecându-se  cu  sarea 
lacrimilor  ei. 

-  N-ar  trebui  să  tot  plângi  atât,  îi  spuse  Joffrey.  Eşti  mult 
mai  drăguţă  când  zâmbeşti  şi  râzi. 

Şansa  se  forţă  să  zâmbească,  temându-se  ca  nu  cumva 
Ser  Meryn  s-o  lovească  din  nou,  însă  nu  era  bine  nici  aşa, 
regele  continua  să  clatine  din  cap. 

-  Şterge-ţi  sângele,  eşti  năclăită  toată. 

Parapetul  exterior  îi  venea  până  la  bărbie,  însă  de-a 
lungul  marginii  interioare  a  culoarului  nu  mai  era  nimic, 
nimic  care  să  oprească  o  cădere  lungă  până  în  curte,  treizeci 
sau  patruzeci  de  metri  mai  jos.  Tot  ce-ţi  trebuia  era  un 
brânci,  îşi  spuse  ea.  El  era  chiar  acolo,  chiar  acolo,  zâmbind 
afectat  cu  buzele  lui  ca  nişte  râme  grase.  Ai  putea  s-o  faci,  îşi 
spuse.  Ai  putea.  Fă-o  chiar  acum.  Nici  n-ar  mai  fi  contat  dacă 
se  ducea  şi  ea  jos  cu  el.  N-ar  mai  fi  contat  defel. 

-  Uite  aici,  fato.  Sandor  Clegane  îngenunche  în  faţa  ei, 
între  ea  şi  Joffrey.  Cu  o  delicateţe  surprinzătoare  pentru  un 
bărbat  atât  de  masiv,  îi  şterse  sângele  de  pe  buza  spartă. 

Clipa  se  dusese.  Şansa  îşi  plecă  ochii. 

-  Mulţumesc,  spuse  când  el  termină. 

Era  o  fată  cuminte  şi-şi  amintea  întotdeauna  de  bunele 
maniere. 

Aripi  îi  umbreau  visele  date  de  febră. 

-  N-ai  vrea  sa  stârneşti  dragonul,  nu-i  aşa? 

Mergea  printr-o  sală  lungă,  cu  arcade  înalte,  din  piatră. 
Nu  putea  privi  în  urma  ei,  nu  trebuia  să  se  uite  în  urmă.  în 
faţă  era  o  uşă  mică,  privită  de  la  distanţă,  dar  chiar  şi  de 
acolo  putea  vedea  că  era  vopsită  în  roşu.  Grăbi  pasul,  iar 
tălpile  ei  goale  lăsau  pe  piatră  urme  însângerate. 

-  N-ai  vrea  sa  stârneşti  dragonul,  nu-i  aşa? 

Văzu  lumina  soarelui  căzând  pe  marea  Dothraki,  o  câmpie 
vie,  bogată  în  miresme  de  pământ  şi  moarte.  Vântul  răscolea 
ierburile  care  se  unduiau  ca  apa.  Drogo  o  ţinea  în  braţele  lui 
puternice,  iar  palma  lui  îi  mângâie  sexul  şi  o  deschise, 
trezind  umezeala  aceea  dulce  care  era  numai  a  lui,  iar  stelele 
zâmbeau  spre  ei,  stele  pe  cerul  zilei. 

-  Acasă,  şopti  ea  când  el  o  pătrunse  şi  o  umplu  cu 
sămânţa  lui,  însă  dintr-odată  stelele  dispărură,  iar  peste  cer 
fâlfâiră  aripi  mari,  iar  lumea  luă  foc. 

-  ...vrea  să  stârneşti  dragonul,  nu-i  aşa? 
Chipul  lui  Ser  Jorah  era  tras  şi  întristat. 

-  Rhaegar  a  fost  ultimul  dragon,  îi  spuse  el.  îşi  încălzea 
palmele  peste  vatra  încinsă,  unde  ouăle  de  piatră  licăreau 
roşietice,  precum  cărbunii.  O  clipă  era  acolo,  iar  în 
următoarea  se  destrăma,  carnea-i  devenea  fără  culoare,  mai 
puţin  închegată  decât  vântul.  Ultimul  dragon,  şopti  el 
subţire  ca  un  fuior  de  fum,  şi  dispăru.  Ea  simţi  întunericul 
din  urmă,  iar  uşa  roşie  părea  mai  depărtată  decât  oricând. 

-  ...vrea  să  stârneşti  dragonul,  nu-i  aşa? 
Viserys  şedea  în  faţa  ei,  urlând. 

-  Dragonii  nu  se  milogesc,  târfă!  Nu  dai  tu  porunci  unui 
dragon.  Eu  sunt  dragonul  şi  voi  fi  încoronat.  Aurul  topit  îi 
curgea  pe  faţă  precum  ceara,  săpându-i  pe  chip  şanţuri 
adânci.  Eu  sunt  dragonul  şi  voi  fi  încoronat!  ţipă  el,  iar 
degetele  lui  plesniră  ca  nişte  şerpi,  muşcându-i  sfârcurile, 
pişcându-le,  răsucindu-le,  chiar  şi  după  ce  ochii  lui  pocniră 
şi  se  scurseră  în  jos,  pe  obrajii  pârjoliţi  şi  înnegriţi. 

-  ...vrea  să  stârneşti  dragonul,  nu-i  aşa? 

Putea  simţi  căldura  înlăuntrul  ei,  arsura  îngrozitoare  în 
pântec.  Fiul  ei  era  înalt  şi  mândru,  cu  pielea  arămie  a  lui 
Drogo  şi  părul  ei  argintiu-auriu,  cu  ochii  violeţi,  de  forma 

migdalelor.  îi  zâmbi  şi  începu  să-şi  ridice  braţul  spre  ea,  însă 
când  deschise  gura,  focul  ţâşni  afară.  Văzu,  prin  pieptul  lui, 
cum  îi  ardea  inima  şi  într-o  clipă  dispăru,  ars  ca  o  molie  în 
flacăra  unei  lumânări,  transformat  în  cenuşă.  Plânse  pentru 
copilul  ei,  pentru  promisiunea  gurii  dulci  lipite  de  sânul  ei, 
însă  lacrimile  se  transformară  în  aburi  atunci  când  îi 
atinseră  pielea. 

-  ...vrea  să  stârneşti  dragonul,  nu-i  aşa? 

Năluci  erau  aliniate  pe  hol,  învesmântate  în  straiele 
decolorate  ale  regilor.  în  mâini  aveau  săbii  din  flăcări 
albicioase.  Aveau  părul  de  argint  şi  din  aur,  alb  ca  platina, 
iar  ochii  erau  opale  şi  ametiste,  turmalină  şi  jad. 

-  Mai  repede,  ţipau  ele,  mai  repede,  mai  repede.  Alerga,  iar 
tălpile  ei  topeau  piatra  oriunde  o  atingeau.  Mai  repede!  ţipară 
nălucile  într-un  singur  glas,  iar  ea  ţipă  la  rându-i  şi  se 
aruncă  înainte.  Un  cuţit  mare  îi  străpunse  spatele  şi-şi  simţi 
pielea  sfâşiată  şi  mirosi  duhoarea  sângelui  ars,  văzând 
umbra  aripilor.  Iar  Daenerys  Targaryen  începu  să  zboare. 

-  ...  să  stârneşti  dragonul... 

Uşa  se  înălţa  înaintea  ei,  uşa  roşie,  atât  de  aproape,  atât 
de  aproape,  iar  sala  era  ca  o  ceaţă  în  juru-i,  frigul 
ghemuindu-se  în  urma  ei.  Iar  acum  piatra  dispăruse  şi 
zbura  peste  marea  Dothraki,  tot  mai  sus,  verdele  unduindu- 
se  sub  ea,  iar  tot  ce  vieţuia  şi  respira  fugi  înspăimântându-se 
de  umbra  aripilor  ei.  Putea  simţi  mirosul  de  acasă,  putea 
vedea  acolo,  dincolo  de  uşă,  câmpiile  înverzite  şi  marile  case 
de  piatră  şi  braţele  care  s-o  încălzească,  acolo.  Trânti  uşa  de 
perete. 

-  ...dragonul... 

Şi-1  văzu  pe  fratele  ei,  Rhaegar,  călare  pe  un  armăsar  la  fel 
de  negru  precum  armura  sa.  Flăcări  licăreau  roşietice  prin 
deschizăturile  înguste  ale  vizierei  lui. 

-  Ultimul  dragon,  şopti  vocea  firavă  a  lui  Ser  Jorah. 
Ultimul,  ultimul.  Dany  îi  ridică  viziera  neagră  şi  lustruită. 
Chipul  din  interior  era  al  ei. 

După  asta,  pentru  multă  vreme,  nu  mai  fu  decât  durere, 
focul  dinlăuntrul  ei  şi  şoaptele  stelelor.  Se  trezi  cu  gustul 
cenuşii. 

-  Nu,  gemu  ea,  nu,  vă  rog. 

-  Khaleesi? 

Jhiqui  se  aplecă  asupra  ei,  o  fată  înspăimântau  Cortul  era 

cufundat  în  umbră,  neclintită  şi  apropiau.  Fulgi  de  cenuşă 
pluteau  în  sus  dinspre  vatră,  iar  Dany  îi  urmări  cu  privirea 
prin  gaura  pentru  fum  de  deasupra.  Zbor,  se  gândi  ea. 
Aveam  aripi,  zburam,  /nsă  nu  fusese  decât  un  vis. 

-  Ajută-mă,  şopti  ea,  chinuindu-se  să  se  ridice.  Adu-mi... 
Vocea-i  era  dureroasă  ca  o  rană  şi  nu  se  putea  gândi  la  ce 
voia.  De  ce  o  durea  atât  de  tare?  Era  ca  şi  cum  trupul  îi 
fusese  sfâşiat  în  bucăţi  şi  refăcut  din  resturi.  Vreau... 

-  Da,  khaleesi. 

Imediat  ce  plecă  Jhiqui,  ţâşnind  din  cort,  strigând,  Dany 
simţi  că-i  trebuia...  ceva...  cineva...  ce?  Era  ceva  important, 
ştia  asta.  Era  singurul  lucru  din  lume  care  conta.  Se 
rostogoli  pe  o  parte  şi-şi  prinse  un  cot  dedesubt,  luptând  şi 
cu  pătura  încurcată  peste  picioarele  ei.  îi  era  atât  de  greu  să 
se  mişte.  Lumea  se  învolbura  ameţitoare.  Trebuia  să... 

O  găsiră  pe  covor,  târându-se  spre  ouăle  de  dragon.  Ser 
Jorah  Mormont  o  ridică  în  braţe  şi  o  duse  înapoi  în 
aşternutul  de  mătase,  în  timp  ce  ea  se  zbătea  fără  vlagă.  Le 
văzu  peste  umărul  lui  pe  cele  trei  slujnice  ale  sale,  pe  Jhogo, 
cu  o  umbră  de  mustaţă,  şi  chipul  lat,  plat,  al  lui  Mirri  Maz 
Duur. 

-  Trebuie,  încercă  ea  să  le  spună,  trebuie  să... 

-  ...să  dormi,  prinţesă,  zise  Ser  Jorah. 

-  Nu,  răspunse  Dany.  Vă  rog,  vă  rog! 

-  Ba  da.  O  înveli  cu  mătasea,  deşi  ea  ardea.  Dormi  ca  să 
te  refaci,  khaleesi  întoarce-te  printre  noi.  Şi  dintr-odată,  Mini 
Maz  Duur  se  arătă  lângă  ea,  maegi,  lipindu-i  de  buze  o  cupă. 
Simţi  gustul  de  lapte  acrit  şi  încă  ceva,  gros  şi  amar.  Lichidul 
călduţ  i  se  prelinse  pe  bărbie.  Cumva,  reuşi  să  înghită. 
Cortul  se  întunecă  şi  mai  mult,  iar  somnul  o  înşfacă  din  nou. 
De  data  asta,  nu  mai  visă.  Plutea,  senină  şi  calmă,  pe  o  mare 
neagră,  nemărginită. 

După  un  timp,  o  noapte,  o  zi,  n-ar  fi  putut  spune  cât,  se 
trezi  din  nou.  în  cort  era  întuneric,  mătasea  fâlfâind  ca  nişte 
aripi  când  bătea  vântul  afară.  De  data  asta,  Dany  nu  mai 
încercă  să  se  ridice. 

-  Irri,  strigă  ea,  Jhiqui,  Doreah!  Veniră  îndată.  Mi-e  gâtul 
uscat,  spuse  ea,  atât  de  uscat,  iar  ele  îi  aduseră  apă.  Era 
călduţă  şi  stătută,  dar  Dany  o  bău  cu  poftă,  trimiţând-o  pe 
Jhiqui  să-i  mai  aducă.  Irri  o  tampona  cu  o  cârpă  moale  şi-i 
mângâie    fruntea.    Am   fost   bolnavă,    spuse    Dany.  Fata 

Dothraki  dădu  din  cap.  Cât  timp?  Cârpa  era  mângâietoare, 
însă  Irri  părea  atât  de  întristată,  încât  o  înfricoşa. 

-  Mult,  îi  şopti  ea. 

Când  Jhiqui  se  întoarse  cu  mai  multă  apă,  Mirri  Maz 
Duur  veni  cu  ea,  cu  ochii  îngreunaţi  de  somn. 

-  Bea,  zise  ea,  ridicându-i  capul  pentru  încă  o  cupă,  însă 
acum  era  numai  vin.  Dulce,  foarte  dulce.  Dany  bău  şi  se  lăsă 
pe  spate,  ascultând  sunetul  propriei  sale  respiraţii.  Putea 
simţi  greutatea  membrelor  sale  pe  când  somnul  o  învălui, 
pentru  a  o  copleşi  din  nou. 

-  Aduceţi- mi...  murmură  ea,  cu  vorba  împleticită  şi 
ameţită.  Aduceţi...  vreau  să  tin... 

-  Da?  întrebă  maegi.  Ce  dorinţă  ai,  khaleesi? 

-  Aduceţi- mi. . .  oul...  oul  de  dragon...  vă  rog...  Pleoapele  i 
se  făcură  ca  de  plumb  şi  era  prea  obosiu  pentru  a  le  putea 
ţine  deschise. 

Când  se  trezi  pentru  a  treia  oară,  o  undă  de  lumina 
solară,  aurie,  pătrundea  prin  gaura  pentru  fum,  iar  mâinile 
sale  îmbrăţişau  un  ou  de  dragon.  Era  cel  albicios,  cu  solzii 
de  culoarea  untului,  străbătut  de  vinişoare  aurii  şi  arămii, 
iar  Dany  îi  putea  simţi  căldura.  Pe  sub  aşternuturi,  pielea 
dezgolită  îi  era  acoperită  de  o  peliculă  fină  de  transpiraţie. 
Roua  dragonilor,  se  gândi  ea.  Degetele  urmăriră  uşor 
suprafaţa  oului,  traiectoria  vinişoarelor  aurii,  iar  adânc,  în 
piatră,  simţi  ceva  răsucindu-se  şi  întinzându-se  la  atingerea 
ei.  Nu  era  speriată.  Toată  spaima  ei  dispăruse,  arsă. 

Dany  îşi  atinse  fruntea.  Sub  pelicula  de  transpiraţie, 
pielea-i  era  răcoroasă,  febra  trecuse.  Se  sforţa  să  se  ridice. 
Atunci  o  cuprinse  o  scurtă  ameţeală  şi  o  durere  adâncă  între 
coapse.  Totuşi,  se  simţea  puternică.  Slujnicele  veniră  în  fugă 
la  auzul  glasului  ei. 

-  Apă,  le  spuse,  o  butelcă  de  apă,  cât  de  rece  puteţi  găsi. 
Şi  fructe,  cred  că  vreau  curmale. 

-  Precum  porunciţi,  khaleesi. 

-  Să  vină  şi  Ser  Jorah,  spuse  ridicându-se.  Jhiqui  îi  aduse 
o  robă  din  mătase  nisipie  şi-i  înveli  umerii.  Vreau  şi  o  baie 
caldă,  pe  Mirri  Maz  Duur  şi...  Amintirea-i  reveni  dintr-odată 
şi  se  cutremură.  Khal  Drogo,  se  sforţa  să  spună,  privindu-le 
chipurile  cu  teamă.  E  mort? 

-  Khal-ul  trăieşte,  îi  răspunse  Irri  încet... 

Totuşi,  Dany  întrevăzu  întunecimea  din  ochii  ei  când  rosti 

cuvintele,  şi  nici  bine  nu  le  spusese  că  se  grăbi  să  plece  ca  să 
aducă  apă.  Se  întoarse  spre  Doreah. 

-  Povesteşte-mi. 

-  Am...  am  să-1  aduc  pe  Ser  Jorah,  îi  spuse  fata 
Lyseniană,  plecându-şi  capul  şi  fugind  din  cort. 

Jhiqui  ar  fi  fugit  şi  ea,  însă  Dany  o  prinse  de  încheietură, 
ţinând-o  captivă. 

-  Ce-i?  Trebuie  să  aflu.  Despre  Drogo...  şi  copilul  meu.  De 
ce  nu-şi  amintise  de  copil  până  acum?  Fiul  meu,  Rhaego... 
unde-i?  îl  vreau. 

Slujnica  ei  îşi  plecă  privirile. 

-  Băiatul...  nu  a  trăit,  khaleesi.  Glasu-i  era  o  şoaptă 
înspăimântată. 

Dany  îi  dădu  drumul.  Fiul  meu  e  mort,  se  gândi  când 
Jhiqui  părăsi  cortul.  într-un  fel,  ştiuse  asta.  Ştiuse  de  când 
se  trezise  prima  dată.  Nu,  ştiuse  înainte  de  a  se  trezi.  Visul  îi 
reveni  dintr-odată,  viu,  când  îşi  aminti  de  bărbatul  înalt  cu 
pielea  arămie  şi  plete  argintii-aurii,  cuprins  de  flăcări. 

Va  plânge,  ştia  asta,  însă  ochii-i  erau  uscaţi  precum 
cenuşa.  Plânsese  în  vis,  iar  lacrimile  i  se  transformaseră  în 
aburi  pe  obraji.  Toata  durerea  mi-a  fost  arsa,  îşi  spuse  ea.  Se 
simţea  tristă  şi,  totuşi...  îl  putea  simţi  pe  Rhaego 
retrăgându-se  din  ea,  ca  şi  cum  nici  n-ar  fi  fost  vreodată. 

Ser  Jorah  şi  Mirri  Maz  Duur  intrară  câteva  clipe  mai 
târziu,  găsind-o  aplecată  peste  celelalte  ouă  de  dragon,  cele 
încă  aflate  în  scrin.  Ei  i  se  păreau  la  fel  de  fierbinţi  ca  şi  cel 
cu  care  dormise,  ceea  ce  era  oarecum  ciudat. 

-  Ser  Jorah,  vino  aici,  spuse  ea.  îi  luă  mâna  şi  i-o  puse  pe 
oul  negru,  cel  cu  spirale  purpurii.  Ce  simţi? 

-  Coajă,  tare  ca  piatra.  Cavalerul  era  precaut.  Solzi. 

-  Căldură? 

-  Nu.  Piatră  rece.  îşi  retrase  mâna.  Prinţesă,  sunteţi  bine? 
Sunteţi  pe  picioare,  aşa  slăbită  precum  vă  simţii? 

-  Slăbită?  Sunt  puternică,  Jorah.  Pentru  a-i  face  cere,  se 
reaşeză  pe  un  morman  de  perne.  Spune-mi  cum  a  murit 
copilul  meu. 

-  Nu  a  apucat  să  trăiască,  prinţesa  mea.  Femeile  spun. . 
Ezită,  iar  Dany  observă  cum  carnea  atârna  pe  el,  văzu  că 

şchiopăta  când  mergea. 

-  Spune-mi.  Spune-mi  ce  vorbesc  femeile. 

El  îşi  întoarse  faţa  într-o  parte.  Avea  ochii  tulburaţi, 

-  Ele  spun  că  pruncul  era... 

Ea  aşteptă,  însă  Ser  Jorah  nu  putea  spune  mai  mult. 
Chipul  său  se  întunecase  de  ruşine.  Arăta  aproape  ca  un 
hoit. 

-  Monstruos,  termină  în  locul  lui  Mirri  Maz  Duur. 
Cavalerul  era  un  bărbat  puternic,  însă  Dany  înţelese,  în  acea 
clipă,  că  maegi  era  mai  puternică,  mai  crudă,  infinit  mai 
periculoasă.  Răsucit.  L-am  scos  chiar  eu.  Era  acoperit  de 
solzi,  ca  o  şopârlă,  orb,  cu  un  ciot  de  coadă  şi  aripi  mici  din 
piele,  ca  de  liliac.  Când  l-am  atins,  carnea  i  s-a  desprins  de 
pe  oase,  iar  înăuntru  era  plin  de  viermi  şi  duhnea  a 
putreziciune.  Era  mort  de  ani  de  zile. 

Bezna,  se  gândi  Dany.  Bezna  înspăimântătoare  care  se 
ridicase  pentru  a  o  devora.  Dacă  s-ar  fi  uitat  în  urmă-i,  ar  fi 
fost  pierdută. 

-  Fiul  meu  trăia  şi  era  puternic  atunci  când  Ser  Jorah  m-a 
adus  în  acest  cort,  spuse  ea.  îl  simţeam  cum  mă  loveşte, 
luptând  să  se  nască. 

-  S-ar  putea,  răspunse  Mirri  Maz.  Duur,  însă  creatura 
care  a  ieşit  din  pântecul  tău  era  asa  cum  am  spus.  în  acest 
cort  a  fost  moartea,  khaleesi. 

-  Doar  umbrele,  şopti  Ser  Jorah,  însă  Dany  putea  simţi 
îndoiala  din  glasul  său.  Am  văzut,  maegi,  te-am  văzut 
singură,  dansând  cu  umbrele. 

-  Mormântul  lasă  umbre  lungi,  Lordule  de  Fier,  spuse 
Mirri.  Lungi  şi  întunecate,  iar  la  sfârşit  nici  o  lumină  nu  le 
poate  izgoni.  Ser  Jorah  îi  omorâse  fiul,  Dany  ştia  asta. 
Făcuse  asta  din  dragoste  şi  loialitate,  dar  o  dusese  într-un 
loc  în  care  nici  om  în  viaţă  nu  ar  trebui  să  meargă  şi-i 
dăduse  beznei  copilul  ei.  Şi  el  o  ştia;  chipul  cenuşiu,  ochii 
înfundaţi  în  găvane,  şchiopatatul. 

-  Umbrele  te-au  atins,  Ser  Jorah,  îi  spuse.  Cavalerul  nu 
răspunse.  Dany  se  întoarse  spre  preoteasă.  M-ai  prevenit  că 
numai  cu  moartea  se  poate  plăti  pentru  viaţă.  Iar  eu  am 
crezut  că  vorbeai  de  cal. 

-  Nu,  răspunse  Mirri  Maz  Duur.  Asta  a  fost  o  minciună  pe 
care  ţi-ai  spus-o  singură.  Ştiai  preţul. 

Oare?  Oare  ştiuse?  Dacă  mă  uit  îndărăt,  sunt  pierdută. 

-  Preţul  a  fost  plătit,  spuse  Dany.  Calul,  copilul  meu, 
Quaro  şi  Qotho,  Haggo  şi  Cohollo.  Preţul  a  fost  plătit  şi 
răsplătit.  Se  ridică  dintre  perne.  Unde-i  Khal  Drogo?  Arată- 

mi-1,  preoteasă,  maegi,  mag  de  sânge,  orice  ai  fi.  Arată-mi-1 
pe  Khal  Drogo.  Arată-mi  ce  am  primit  pentru  viaţa  fiului 
meu. 

-  Precum  porunciţi,  khaleesi,  zise  bătrâna.  Veniţi,  am  să 
vă  conduc  la  el. 

Dany  era  mai  slăbită  decât  îşi  închipuise.  Ser  Jorah  îşi 
strecură  un  braţ,  cuprinzând-o,  şi  o  ajută  să  se  ridice. 

-  Aveţi  timp  pentru  asta  mai  târziu,  prinţesă,  spuse  el 
încet. 

-  Vreau  să-1  văd  acum,  Ser  Jorah. 

După  întunecimea  cortului,  lumea  de  afară  era  de 
strălucire  orbitoare.  Soarele  ardea  ca  aurul  topit,  iar 
pământul  era  pârjolit  şi  pustiu.  Slujnicele  ei  o  aşteptau  cu 
fructe,  vin  şi  apă,  iar  Jhogo  se  apropie  ca  să-1  ajute  pe  Ser 
Jorah  s-o  sprijine.  Aggo  şi  Rakharo  stăteau  în  spate 
Strălucirea  soarelui  pe  nisip  făcea  greu  de  văzut  ceva,  până 
când  Dany  îşi  ridică  palma  ca  să-şi  ferească  ochii  Văzu 
cenuşa  unui  foc,  câţiva  cai  agitându-se  fără  înec  tare  în 
căutarea  unui  smoc  de  iarbă,  corturi  risipite  ici-colo.  Un 
grup  mic  de  copii  se  adunase  s-o  privească,  iar  dincolo  zări 
femei  care  se  duceau  în  treburile  lor,  bătrâni  stafidiţi  care  se 
zgâiau  la  cerul  albastru  cu  ochii  lor  obosiţi,  bătând  încet 
aerul  ca  să  izgonească  muştele  de  sânge.  La  o  numărătoare 
s-ar  putea  să  fi  fost  nu  mai  mult  de  o  sută  de  oameni.  Acolo 
unde-şi  făcuseră  tabăra  patruzeci  de  mii,  mai  stăruia  acum 
doar  vântul  şi  praful. 

-  Khalasar-ul  lui  Drago  s-a  spulberat,  făcu  ea. 

-  Un  khal  care  nu  poate  călări  nu  este  un  khal,  zise  Jhogo. 

-  Dothrakii  îi  urmează  doar  pe  cei  puternici,  rosti  Ser 
Jorah.  îmi  pare  rău,  prinţesa  mea.  Nu  s-a  putut  să-i  mai 
ţinem.  Ko  Pono  a  plecat  primul,  spunându-şi  singur  Khal 
Pono,  iar  mulţi  l-au  urmat.  Jhaqo  nu  a  aşteptat  mult  ca  să 
facă  la  fel.  Ceilalţi  s-au  dus  şi  ei  în  fiecare  noapte,  în  grupuri 
mari  sau  mici.  Acum  sunt  câteva  zeci  de  khalasare  noi  pe 
marea  Dothraki,  acolo  unde  cândva  a  fost  doar  cel  al  lui 
Drogo. 

-  Rămân  numai  bătrânii,  zise  Aggo.  Cei  speriaţi,  slabi  sau 
bolnavi.  Şi  noi,  cei  care  suduim.  Noi  rămânem. 

-  Au  luat  hergheliile  lui  Khal  Drogo,  khaleesi,  vorbi 
Rakharo.  Eram  prea  puţini  ca  să-i  putem  opri.  Este  dreptul 
celui  puternic  să  ia  de  la  cel  slab.  Au  luat  şi  mulţi  sclavi,  ai 

khal-ul  şi  ai  dumneavoastră,  dar  au  mai  lăsat  câţiva. 

Eroeh?  întrebă  Dany,  amintindu-şi  de  copila 
înspăimântată  pe  care  o  salvase  în  afara  oraşului  Oamenilor 
Miei. 

-  Mago  a  luat-o,  care  acum  este  călăreţul  de  sânge  al  lui 
KhalJhaqo,  spuse  Jhogo.  A  pătruns-o  în  toate  felurile  şi  apoi 
a  dat-o  khal-ului  său,  iar  Jhaqo  a  dat-o  mai  departe 
călăreţilor  săi  de  sânge.  Erau  şase.  Când  au  terminat  cu  ea, 
i-au  tăiat  gâtul. 

-  Asta  i-a  fost  soarta,  khaleesi,  spuse  Aggo. 
Dacă  mă  uit  îndărăt,  sunt  pierdută. 

-  A  fost  o  soartă  crudă,  spuse  Dany,  totuşi  nu  atât  de 
crudă  cum  va  fi  a  lui  Mago.  Vă  promit  asta,  pe  toţi  zeii  cei 
vechi,  pe  zeul  miel  şi  pe  zeul  cal,  şi  pe  toţi  zeii  care  vieţuiesc. 
Jur  pe  Mama  Munţilor  şi  pe  Pântecul  Lumii.  înainte  de  a 
termina  cu  ei,  Mago  şi  Ko  Jhaqo  se  vor  milogi  să  li  se  arate 
mila  care  au  arătat-o  şi  ei  pentru  Eroeh. 

Dothrakii  schimbară  priviri  întrebătoare. 

-  Khaleesi,  începu  slujnica  Irri,  ca  şi  cum  ar  fi  vorbit  unui 
copil.  Jhaqo  este  khal  acum,  cu  douăzeci  de  mii  de  călăreţi 
în  spatele  lui. 

Ea- şi  ridică  privirile. 

-  Iar  eu  sunt  Daenerys  Stormborn,  Daenerys  din  Casa 
Targaryen,  din  sângele  lui  Aegon  Cuceritorul  şi  Maegor  cel 
Crud  şi  din  vechea  Valyrie  înaintea  lor.  Sunt  fiică  de  dragon 
şi  vă  jur  că  aceşti  bărbaţi  vor  muri  urlând.  Acum,  duceţi-mă 
la  Khal  Drogo. 

Zăcea  lungit  pe  pământul  gol,  uitându-se  la  soare. 

Zeci  de  muşte  de  sânge  se  aşezaseră  pe  trupul  său,  însă  el 
nu  mai  părea  să  le  simtă.  Dany  le  izgoni  şi  îngenunche  lângă 
el.  Ochii  lui  erau  larg  deschişi,  însă  nu  păreau  să  vadă,  iar 
ea  ştiu  deodată  că  era  orb.  Când  îi  şopti  numele,  nu  păru  că 
o  auzise.  Rana  de  la  piept  era  vindecată  aşa  cum  trebuia, 
cicatricea  care  o  acoperea  era  cenuşie  şi  roşiatică,  hidoasă. 

-  De  ce-i  aici,  singur,  în  soare?  îi  întrebă  ea. 

-  Pare  să-i  priască  numai  căldura,  prinţesă,  spuse  Ser 
Jorah.  Ochii  lui  urmăresc  soarele,  deşi  nu-1  văd.  Poate 
umbla  de  colo-colo.  Va  merge  unde-1  duci,  dar  nu  mai 
departe.  Mănâncă  dacă-i  pui  hrana  în  gură,  bea  dacă-i  picuri 
apă  între  buze. 

Dany  îşi  sărută  soarele  şi  stelele  blând,  pe  frunte,  şi  se 

ridică  pentru  a  o  înfrunta  pe  Mirri  Maz  Duur. 

-  Vrăjile  tale  sunt  scumpe,  maegi. 

-  Trăieşte,  spuse  Mirri  Maz  Duur.  Asta  ai  cerut,  viaţă.  Ai 
plătit  pentru  viaţă. 

-  Asta  nu-i  viaţă  pentru  cineva  aşa  cum  a  fost  Drogo. 
Viaţa  lui  a  fost  râs,  carne  perpelită  în  foc  şi  calul  între 
picioarele  sale.  Viaţa  lui  era  un  arakh  în  mâna  lui  şi  clopoţeii 
răsunând  în  păr,  pe  când  călărea  să-şi  înfrunte  duşmanul. 
Viaţa  lui  au  fost  călăreţii  de  sânge,  eu  şi  fiul  pe  care  trebuia 
să  i-1  dăruiesc. 

Mirri  Maz  Duur  nu  răspunse. 

-  Când  va  fi  aşa  cum  a  fost?  întrebă  Dany. 

-  Atunci  când  soarele  va  răsări  de  la  apus  şi  va  apune  la 
răsărit,  spuse  Mirri  Maz  Duur.  Când  se  vor  usca  mările  şi 
munţii  se  vor  împrăştia  în  vânt  ca  frunzele.  Când  pântecul 
tău  va  fi  din  nou  fertil  şi  vei  purta  încă  un  copil  viu.  Atunci 
se  va  întoarce  el,  nu  înainte. 

Dany  arătă  spre  Ser  Jorah  şi  ceilalţi. 

-  Plecaţi.  Vreau  să  vorbesc  cu  maegi  singură.  Mormont  şi 
ceilalţi  Dothraki  se  retraseră. 

-  Ştiai,  spuse  Dany  când  rămaseră  singure.  O  durea  peste 
tot,  şi  înăuntru  şi  pe  corp,  însă  furia  îi  dădea  putere.  Ştiai  ce 
ceream,  ştiai  şi  de  preţ  şi  totuşi  m-ai  lăsat  să-1  plătesc. 

-  N-ar  fi  trebuit  să-mi  ardă  templul,  spuse  liniştită  femeia 
cu  nasul  turtit.  Asta  1-a  mâniat  pe  Marele  Păstor. 

-  Asta  n-a  fost  lucrătură  de  zeu,  spuse  Dany  cu  răceală. 
Dacă  privesc  îndărăt,  sunt  pierdută.  M-ai  înşelat.  Mi-ai  ucis 
copilul  din  mine. 

-  Armăsarul  care  încalecă  lumea  nu  va  mai  arde  nici  un 
oraş  acum.  Khalasar-ul  lui  nu  va  mai  preface  în  pulbere  nici 
o  seminţie. 

-  Am  vorbit  pentru  tine,  făcu  ea  înfuriată.  Te-am  salvat. 

-  Tu  m-ai  salvat?  scuipă  femeia  Lhazareeană.  Trei  călăreţi 
m-au  luat,  nu  aşa  cum  un  bărbat  ia  o  femeie,  ci  pe  la  spate, 
aşa  cum  se  caţără  un  câine  pe  o  căţea.  Cel  de-al  patrulea  era 
deja  în  mine  când  ai  trecut  tu.  Cum  m-ai  salvat?  Am  văzut 
casa  zeului  meu  arzând,  acolo  unde  vindecasem  atâţia 
oameni,  mulţi  că  nu  mai  pot  fi  număraţi.  Mi-au  ars  şi  casa 
mea,  iar  în  stradă  am  văzut  mormane  de  capete.  Am  văzut 
capul  brutarului  care  cocea  pâinea  mea.  Am  văzut  capul 
unui  băiat  pe  care  l-am  salvat  de  fierbinţeala  ochiului  mort 

cu  numai  trei  luni  înainte.  Am  auzit  copii  plângând  când 
călăreţii  i-au  adunat  cu  biciurile  lor.  Spune-mi  încă  o  dată, 
ce  ai  salvat  tu? 

-  Viaţa  ta. 

Mirri  Maz  Duur  râse  neîndurătoare. 

-  Uită-te  la  khal-ul  tău  şi  vezi  ce  viaţă  merită  trăita  când 
totul  s-a  dus. 

Dany  îi  chemă  pe  bărbaţii  din  khas-ul  ei  şi  le  porunci  s-o 
ia  pe  Mirri  Maz  Duur  şi  s-o  lege  de  mâini  şi  de  picioare,  însă 
maegi  îi  zâmbi  când  o  duseră  de  acolo,  de  parcă  ar  fi 
împărtăşit  un  secret.  Un  singur  cuvânt  şi  Dany  ar  fi  putut  s- 
o  descăpăţâneze...  însă  cu  ce  s-ar  fi  ales?  Cu  un  cap?  Dacă 
viaţa  nu  avea  nici  o  valoare,  ce  mai  era  moartea? 

îl  duseră  pe  Khal  Drogo  înapoi  în  cortul  ei,  iar  Dany  le 
porunci  să  umple  o  cadă  cu  apă,  însă  de  astă  dată  apa  nu 
mai  era  roşie  de  sânge.  îl  îmbăie  chiar  ea,  spălând  noroiul  şi 
praful  de  pe  braţele  şi  pieptul  său,  curăţindu-i  faţa  cu  o 
pânză  moale,  săpunindu-i  părul  lung  şi  negru  şi 
descâlcindu-i  toate  ghemotoacele  de  păr  până  când  îl  făcu  să 
strălucească  din  nou,  aşa  cum  si-1  amintea.  Se  întunecase 
de-a  binelea  când  termină,  iar  ea  obosise.  Se  opri  să  bea 
ceva  şi  să  mănânce,  însă  nu  putu  decât  să  ciugulească 
dintr-o  smochină  şi  să  bea  o  gură  de  apă.  Somnul  ar  fi  fost  o 
uşurare,  însă  dormise  destul...  prea  mult,  de  fapt.  îi  datora 
asta  lui  Drogo,  pentru  toate  nopţile  care  le  avuseseră  şi 
poate  încă  le  vor  mai  avea. 

Amintirea  primei  lor  ieşiri  o  însoţea  când  îl  duse  afară,  în 
beznă,  pentru  că  Dothrakii  credeau  că  toate  lucrurile 
importante  în  viaţa  unui  om  trebuia  să  fie  făcute  sub  cerul 
liber.  îşi  spuse  că  existau  forţe  mai  puternice  decât  ura  şi 
farmecele  mai  vechi  decât  oricare  dintre  cele  deprinse  de 
orice  maegi  în  Asshai.  Noaptea  era  neagră,  fără  lună,  însă 
deasupra  ardeau  strălucitoare  milioane  de  stele.  Luă  asta 
drept  un  semn. 

Acolo  nu-i  aştepta  covorul  moale  de  iarbă,  ci  doar 
pământul  tare  şi  prăfuit,  dezgolit  şi  plin  de  pietre.  Nici  un 
copac  nu  se  clătina  în  vânt  şi  nici  un  izvor  nu-i  ogoia 
temerile  cu  muzica  blândă  a  apei.  Dany  îşi  spuse  că  stelele 
erau  îndeajuns. 

-  Să-ţi  aminteşti,  Drogo,  şopti  ea.  Aminteşte-ţi  prima 
noastră    ieşire    împreună,    ziua    când    ne-am  cununat. 

Aminteşte-ţi  de  noaptea  când  l-am  făcut  pe  Rhaego,  cu 
întregul  khalasar  în  jurul  nostru  şi  cu  privirile  tale  pe  faţa 
mea.  Aminteşte-ţi  cum  era  de  răcoroasă  şi  curată  apa  din 
Pântecul  Lumii.  Aminteşte-ţi,  soarele  şi  stelele  mele. 
Aminteşte-ţi  şi  întoarce-te. 

Naşterea  o  lăsase  prea  îndurerată  şi  sfâşiată  ca  să-1  poată 
primi  în  ea,  aşa  cum  ar  fi  vrut,  însă  Doreah  o  învăţase  şi  alte 
căi.  Dany  îşi  folosi  mâinile,  gura  şi  sânii.  îl  zgârie  cu  unghiile 
şi-1  acoperi  de  sărutări  şi  se  rugă,  spunându-i  poveşti,  iar  la 
sfârşit  îl  scaldă  în  lacrimile  ei.  Totuşi,  Drogo  nu  simţea:  nu 
vorbi  şi  nu  se  ridică. 

Apoi  veniră  zorii  întunecaţi  peste  orizontul  gol.  Dany  ştia 
că  era  pierdut  pentru  ea. 

.  -  Când  soarele  va  răsări  de  la  apus  şi  va  apune  la 
răsărit,  spuse  ea  moale.  Când  mările  se  vor  usca  şi  munţii  se 
vor  spulbera  în  vânt  ca  frunzele.  Când  pântecul  meu  va  fi 
din  nou  fertil  şi  voi  purta  un  copil  viu.  Atunci  te  vei  întoarce, 
soarele  şi  stelele  mele,  nu  înainte. 

Niciodată,  plânse  bezna,  niciodată,  niciodată,  niciodată. 

în  interiorul  cortului,  Dany  găsi  o  saltea,  mătase  moale 
umplută  cu  pene.  O  strânse  la  sân  întorcându-se  înapoi  la 
Drogo,  la  soarele  şi  stelele  ei.  Dacă  privesc  îndărăt,  sunt 
pierdută.  O  durea  chiar  şi  să  păşească,  ar  fi  vrut  să  doarmă, 
să  doarmă  şi  să  nu  mai  viseze. 

îngenunche  şi-1  sărută  pe  Drogo  pe  buze,  apoi  îi  apăsă 
salteaua  pe  faţă. 

TYRION 


-  îl  au  pe  fiul  meu,  spuse  Tywin  Lannister. 

-  Aşa  e,  lordul  meu. 

Glasul  mesagerului  era  apăsat  de  oboseală.  Pe  pieptul 
tunicii  sale  sfâşiate,  vierul  tărcat  al  Casei  Crakehall  era  pe 
jumătate  ascuns  de  sângele  închegat. 

Pe  unul  dintre  fiii  tăi,  se  gândi  Tyrion.  Luă  o  gura  de  vin  şi 
nu  spuse  nimic,  gândindu-se  la  Jaime.  Când  ridică  braţul, 
durerea  îl  săgeta  până  la  cot,  amintindu-i  de  scurta  sa 
participare  la  luptă.  îşi  iubea  fratele,  însă  n-ar  fi  vrut  să  fie 
cu  el  în  Pădurea  Şoaptelor  nici  pentru  tot  aurul  de  la 
Casterly  Rock. 

Tatăl  său,  lordul,  îi  adunase  pe  căpitani  şi  pe  stegari,  iar 
aceştia  tăcuseră  cu  toţii  când  curierul  îşi  depanase  povestea. 
Singurul  zgomot  care  se  mai  auzea  erau  trosnetul  şi  sfârâitul 
buşteanului  care  ardea  în  vatra  din  sala  de  mese,  lungă  şi 
răcoroasă. 

După  greutăţile  călătoriei  îndelungate  şi  obositoare  spre 
sud,  chiar  şi  posibilitatea  petrecerii  unei  singure  nopţi  în 
han  îl  înveselise  straşnic  pe  Tyrion,  deşi...  ar  fi  preferat  să  nu 
mai  pună  încă  o  dată  piciorul  în  acest  han,  cu  amintirile  pe 
care  le  avea.  Tatăl  său  stabilise  un  ritm  de  marş  istovitor  şi 
acesta  îşi  făcuse  efectul.  Cei  răniţi  în  luptă  ţineau  pasul  cum 
puteau,  altfel  erau  lăsaţi  să  se  descurce  singuri.  în  fiecare 
dimineaţă  mai  lăsau  câţiva  la  marginea  drumului,  bărbaţi 
care  adormeau  pentru  a  nu  se  mai  trezi  niciodată.  în  fiecare 
după-amiază  alţi  câţiva  se  prăbuşeau  pe  drum.  Şi  în  fiecare 
seară  alţii  dezertau,  furişându-se  în  întuneric.  Tyrion  fusese 
aproape  tentat  să  li  se  alăture. 

Trăsese  la  etaj,  bucurându-se  de  confortul  oferit  de  un  pat 
cu  saltele  de  puf  şi  de  căldura  trupului  lui  Shae,  întinsă 
lângă  el,  când  scutierul  său  îl  trezise  pentru  a-i  spune  că 
sosise  un  călăreţ  cu  veşti  proaste  de  la  Riverrun.  Totul 
fusese  degeaba.  Goana  spre  sud,  nesfârşitele  marşuri  forţate, 
cadavrele  abandonate  la  marginea  drumului...  totul  pentru 
nimic.  Robb  Stark  ajunsese  la  Riverrun  cu  câteva  zile 
înainte. 

-  Cum  de  s-a  putut  întâmpla  aşa  ceva?  mormăi  Ser  Harys 
Swyft.  Cum?  Chiar  şi  după  Pădurea  Şoaptelor  aţi  avut 
Riverrunul  prins  într-un  cerc  de  oţel,  înconjurat  de  o  mare 

armată...  ce  sminteală  1-a  putut  face  pe  Ser  Jaime  să  se 
decidă  să-şi  despartă  forţele  în  trei  tabere?  în  mod  sigur,  ştia 
cât  de  vulnerabil  l-ar  fi  făcut  asta. 

Mai  bine  decât  tine,  laş  fără  şira  spinării,  se  gândi  Tyrion. 
Jaime  pierduse  Riverrunul,  însă  îl  înfuria  să  vadă  cum 
fratele  său  era  defăimat  de  unii  precum  Swyft,  un  linguşitor 
neruşinat,  a  cărui  singură  realizare  fusese  măritarea  fiicei 
sale,  la  fel  de  lipsită  de  onoare,  cu  Ser  Kevan,  pentru  ca  în 
acest  fel  să  se  lipească  de  Lannisteri. 

-  Şi  eu  aş  fi  făcut  la  fel,  răspunse  unchiul  său,  cu  mult 
mai  mult  calm  decât  ar  fi  reuşit  Tyrion.  Nu  aţi  văzut 
niciodată  ce-i  la  Riverrun,  Ser  Harys,  altfel  aţi  fi  ştiut  că 
Jaime  nu  avea  de  ales.  Castelul  este  situat  la  capătul  unei 
limbi  de  pământ,  unde  Piatra  Răsucită  se  scurge  în  Furca 
Roşie  la  Trident.  Râurile  formează  două  laturi  ale  unui 
triunghi,  iar  când  se  arată  vreo  ameninţare,  Tully  deschid 
zăgazurile  în  amonte  pentru  a  crea  un  şanţ  lat  pe  cea  de-a 
treia  latură,  transformând  Riverrun  într-o  insulă.  Zidurile  se 
înalţă  direct  din  apă,  iar  din  turnuri,  apărătorii  au  o 
privelişte  bună  asupra  malurilor  opuse,  pe  o  rază  de  multe 
leghe  de  jur  împrejur.  Pentru  a  putea  ataca  din  toate  părţile, 
un  asediator  trebuie  să-şi  ridice  o  tabără  la  nord  de  Piatra 
Răsucită,  una  la  sud  de  Furca  Roşie  şi  o  a  treia  între  râuri, 
la  vest  de  .canal.  Nu  există  nici  o  altă  cale,  nici  una. 

-  Ser  Kevan  grăieşte  adevărat,  lorzii  mei,  spuse  curierul. 
Am  construit  palisade  din  pari  ascuţiţi  în  jurul  taberelor,  dar 
n-a  fost  îndeajuns,  mai  ales  că  n-am  prins  de  veste  şi  râurile 
ne-au  izolat  unii  de  alţii.  Prima  data  au  venit  jos,  asupra 
taberei  din  nord.  Nimeni  nu  aştepta  un  atac.  Marq  Piper  ne 
hărţuise  convoaiele  de  aprovizionare,  însă  nu  avea  mai  mult 
de  cincizeci  de  oameni.  Ser  Jaime  se  dusese  să  se  măsoare 
cu  ei  cu  o  noapte  înainte...  Ei  bine,  cu  cine  credeam  noi  că 
erau  ei.  Ni  se  spusese  că  armata  lui  Stark  era  la  est  de  Furca 
Roşie,  mărşăluind  spre  sud... 

-  Iar  cercetaşii  voştri?  Chipul  lui  Ser  Gregor  Clegane  părea 
dăltuit  în  piatră.  Focul  din  cămin  arunca  o  roşeaţă  sumbră 
asupra  pielii  sale  şi-i  aşezase  umbre  adânci  sub  ochi.  N-au 
văzut  nimic?  Nu  v-au  vestit  nimic? 

Mesagerul  năclăit  de  sânge  scutură  din  cap. 

-  Ce'rcetaşii  noştri  dispăruseră.  Lucrătura  lui  Marq  Piper, 
ne-am  gândit  noi.  Iar  cei  care  s-au  mai  întors  nu  văzuseră 

nimic. 

-  Un  om  care  nu  vede  nimic  n-are  nici  un  folos  de  la  ochii 
lui,  declară  Muntele.  Scoateţi-le  ochii  şi  daţi-i  următoarei 
iscoade.  Spuneţi-i  că  nădăjduiţi  că  patru  ochi  să  fie  mai  de 
ajutor  decât  doi...  iar  dacă  nu  va  fi  aşa,  următorul  cercetaş 
va  avea  şase  ochi. 

Lordul  Tywin  Lannister  îşi  întoarse  capul  ca  să-1  studieze 
pe  Ser  Gregor.  Tyrion  zări  licărul  auriu  ţâşnind  din  pupilele 
tatălui  său,  dar  n-ar  fi  putut  spune  dacă  privirea  era  una 
aprobatoare  sau  de  dispreţ.  Lordul  Tywin  era  cel  mai  adesea 
tăcut  la  mesele  consiliului,  preferând  să  asculte  înainte  de  a 
vorbi,  un  obicei  pe  care  şi  Tyrion  încerca  să-1  imite.  Totuşi, 
tăcerea  era  nelalocul  ei  acum,  iar  vinul  rămăsese  neatins. 

-  Spuneai  că  au  năvălit  noaptea,  continuă  Ser  Kevan. 
Bărbatul  clătină  din  cap. 

-  Peştele  Negru  a  condus  cavalcada,  doborând  santinelele 
şi  înlăturând  palisadele  pentru  a  deschide  drum  asaltului 
principal.  Când  ai  noştri  şi-au  dat  seama  ce  se  întâmpla, 
călăreţii  lor  năvăleau  deja  peste  malurile  canalului  şi 
galopau  prin  tabără  cu  săbii  şi  torţe  în  mâini.  Eu  dormeam 
în  tabăra  de  la  apus,  între  râuri.  Când  am  auzit  zarva 
bătăliei  şi  am  văzut  corturile  în  flăcări,  Lordul  Brax  ne-a  dus 
spre  plute  şi  am  încercat  să  traversăm,  însă  curenţii  ne-au 
împins  în  aval,  iar  oamenii  lui  Tully  au  început  să  arunce  cu 
bolovani  spre  noi,  folosind  catapultele  de  pe  metereze.  Am 
văzut  una  dintre  plute  spulberată  în  bucăţi  şi  alte  trei 
răsturnate,  oamenii  au  fost  duşi  de  râu  şi  s-au  înecat...  iar 
cei  care  au  reuşit  să  treacă  i-au  găsit  pe  soldaţii  lui  Stark 
aşteptându-i  pe  maluri. 

Ser  Flement  Brax  purta  o  tunică  argintie  cu  purpuriu, 
având  expresia  cuiva  care  nu  putea  pricepe  ce  auzise. 

-  Tatăl  meu,  lordul... 

-  îmi  pare  rău,  lordul  meu,  spuse  mesagerul.  Lordul  Brax 
era  îmbrăcat  în  cămaşă  de  zale  şi  platoşă  când  pluta  lui  s-a 
răsturnat.  A  fost  un  om  foarte  curajos. 

A  fost  un  smintit,  se  gândi  Tyrion,  clătinându-şi  cupa  şi 
holbându-se  în  jos  spre  profunzimile  vinului.  Traversarea 
unui  râu,  noaptea,  pe  o  plută  rudimentara,  îmbrăcat  în 
armură,  cu  duşmanul  aşteptând  pe  malul  celălalt  -  dacă 
asta  însemna  să  fii  curajos,  el  ar  prefera  laşitatea.  Se  întrebă 
dacă  Lordul  Brax  se   simţise   deosebit  de   curajos  când 

greutatea  oţelului  îl  trăsese  în  jos,  în  apa  neagră. 

-  Tabăra  dintre  râuri  a  fost  şi  ea  copleşită,  spunea 
mesagerul.  în  vreme  ce  noi  încercam  să  traversăm,  mai  mulţi 
dintre  oamenii  lui  Stark  s-au  năpustit  dinspre  apus,  două 
coloane  de  cavalerişti  în  zale.  Am  văzut  uriaşul  în  lanţuri  al 
Lordului  Umber  şi  vulturul  lui  Mallister,  însă  îi  conducea 
băiatul,  cu  un  lup  monstruos  alergând  lângă  el.  Nu  am  fost 
acolo  ca  să  văd,  însă  se  spune  că  fiara  a  ucis  patru  oameni  şi 
a  sfâşiat  zeci  de  cai.  Suliţaşii  noştri  au  format  un  zid  de 
apărare  şi  au  respins  primul  lor  atac,  dar  când  Tully  i-a 
văzut  copleşiţi,  au  deschis  porţile  de  la  Riverrun  şi  Tytos 
Blackwood  a  condus  un  raid  peste  podul  mobil  şi  i-a  luat  din 
spate. 

-  Zeii  să  ne  apere,  glăsui  Lordul  Lefford. 

-  Marele  Jon  Umber  a  dat  foc  turnurilor  de  asalt  pe  care  le 
construiam,  iar  Lordul  Blackwood  1-a  găsit  pe  Ser  Edmure 
Tully  înlănţuit  printre  alţi  captivi  şi  i-a  luat  cu  el.  Tabăra 
noastră  din  sud  era  sub  comanda  lui  Ser  Forley  Prester.  El 
s-a  retras  în  ordine  când  a  văzut  ta  restul  taberelor  erau 
pierdute,  plecând  cu  două  mii  de  suliţaşi  şi  mulţi  arcaşi, 
însă  mercenarul  Tyroshi,  în  fruntea  călăreţilor  săi  liberi,  i-a 
lovit  steagurile  şi  s-a  dat  de  partea  duşmanului. 

-  Fie  blestemat! 

Unchiul  său,  Kevan,  părea  mai  mult  furios  decât  surprins. 

-  L-am  avertizat  pe  Jaime  să  nu  aibă  încredere  în  el.  Un 
om  care  luptă  pentru  bani  este  credincios  doar  pungii  sale. 

Lordul  Tywin  îşi  lipi  degetele  sub  bărbie.  Numai  ochii  i  se 
mişcau  în  timp  ce  asculta.  Favoriţii  său  ţepoşi,  aurii, 
încadrau  un  chip  atât  de  imobil,  încât  părea  o  mască,  însă 
Tyrion  putea  zări  broboanele  mici  de  sudoare  acoperindu-i 
capul  ras. 

-  Cum  s-a  putut  întâmpla  asta?  se  văicări  din  nou  Ser 
Harys  Swyft.  Ser  Jaime  capturat,  asediul  zădărnicit...  asta-i 
o  catastrofă! 

Ser  Addam  Marbrand  spuse: 

-  Sunt  sigur  că  toţi  îţi  suntem  recunoscători  pentru  că  ne 
atragi  atenţia  asupra  unui  lucru  atât  de  evident,  Ser  Harys. 
Problema  este  ce  vom  face  acum. 

-  Ce  mai  putem  face?  Oastea  lui  Jaime  a  fost  măcelărită, 
capturată  sau  pusă  pe  fugă,  iar  Stark  şi  Tully  au  ocupat 
căile  noastre  de  aprovizionare.  Suntem  izolaţi  dinspre  apus! 

Pot  mărşălui  spre  Casterly  Rock  dacă  vor,  şi  cum  i-am  putea 
opri?  Lorzii  mei,  suntem  înfrânţi.  Trebuie  să  cerem  pace. 

-  Pace?  Tyrion  îşi  agită  gânditor  vinul,  luă  o  înghiţitură 
zdravănă  şi-şi  azvârli  la  podea  cupa  goliită,  unde  se  spulberă 
în  mii  de  bucăţi.  Iată  pacea  ta,  Ser  Harys.  Scumpul  meu 
nepot  a  încălcat-o  definitiv  când  s-a  hotărât  să  orneze 
Fortăreaţa  Roşie  cu  capul  Lordului  Eddard.  V-ar  fi  mult  mai 
uşor  să  vă  beţivi  nul  din  cupa  mea  spartă  decât  să-1 
convingeţi  pe  Robb  Stark  să  facă  pace  acum.  El  învinge... 
Sau  n-aţi  băgat  încă  de  seamă? 

-  Două  bătălii  nu  înseamnă  un  război,  insistă  Ser  Addam. 
Suntem  departe  de  a  fi  pierduţi.  Ar  trebui  să  mă  bucur  de 
ocazia  de  a-mi  încerca  oţelul  pe  băieţandrul  acela  Stark. 

-  Poate  că  ar  fi  de  acord  cu  un  armistiţiu  şi  să  facem 
schimb  de  prizonieri,  încercă  Lordul  Lefford; 

-  Chiar  dacă  acceptă  să  ne  dea  trei  pentru  unul,  tot  nu 
reuşim  să  facem  faţă,  comentă  Tyrion  sarcastic.  Şi  ce  le 
oferim  pentru  fratele  meu?  Capul  putrezind  al  Lordului 
Eddard? 

-  Am  auzit  că  Regina  Cersei  le  ţine  pe  fiicele  Mâinii,  zise 
Lefford  plin  de  speranţă.  Dacă  băiatul  îşi  primeşte  surorile... 

Ser  Addam  pufni  dispreţuitor. 

-  Ar  trebui  să  fie  un  prostănac  ca  să-1  schimbe  pe  Jaime 
Lannister  pentru  viaţa  a  două  fete. 

-  Atunci  trebuie  să-1  răscumpărăm  pe  Ser  Jaime 
indiferent  cu  ce  costuri,  făcu  Lordul  Lefford, 

Tyrion  îşi  dădu  ochii  peste  cap. 

-  Dacă  familia  Stark  are  nevoie  de  aur,  ar  putea  topi 
armura  lui  Jaime. 

-  Iar  dacă  cerem  un  armistiţiu,  vor  crede  că  suntem  slabi, 
argumentă  Ser  Addam.  Ar  trebui  să  ne  năpustim  imediat 
asupra  lor. 

-  Cu  siguranţă  că  amicii  noştri  de  la  curte  ar  putea  fi 
convinşi  să  ne  ofere  trupe  proaspete,  zise  Ser  Harys.  Iar 
cineva  s-ar  putea  întoarce  la  Casterly  Rock  pentru  a  aduna  o 
nouă  armată. 

Lordul  Tywin  Lannister  se  ridică  în  picioare. 

-  îl  au  pe  fiul  meu,  rosti  el  încă  o  dată,  cu  un  glas  care 
străbătu  murmurul  din  jur,  precum  o  sabie  în  seu.  Plecaţi! 
Toţi. 

Spirit  obedient,  ca  întotdeauna,  Tyrion  se  ridică  pentru  a 

pleca  odată  cu  ceilalţi,  însă  tatăl  său  îl  ţintui  cu  privirea. 

-  Nu  şi  tu,  Tyrion.  Rămâi.  Şi  tu  la  fel,  Kevan.  Ceilalţi, 
afară! 

Tyrion  se  aşeză  la  loc  pe  bancă,  rămas  fără  grai.  Ser 
Kevan  traversă  încăperea  spre  butoaiele  cu  vin. 

-  Unchiule,  spuse  Tyrion,  dacă  eşti  atât  de  bun... 

-  Poftim. 

Tatăl  său  îi  oferi  cupa  sa,  cu  vinul  neatins.  Acum  Tyrion 
era  cu  adevărat  uluit.  Bău.  Lordul  Tywin  se  aşeză. 

-  Ai  avut  dreptate  cu  Stark.  Dacă  mai  trăia,  l-am  fi  putut 
folosi  pe  Lordul  Eddard  ca  să  cădem  la  pace  cu  Winterfell  şi 
Riverrun,  o  pace  care  ne-ar  fi  oferit  timpul  necesar  să  ne 
ocupăm  de  fraţii  lui  Robert.  însă  mort...  Palma  i  se  strânse 
pumn.  Nebunie!  Nebunie  cumplită. 

-  Joff  nu-i  decât  un  băieţandru,  sublinie  Tyrion.  La  vârsta 
lui,  şi  eu  am  făcut  câteva  prostii. 

Tatăl  său  îi  aruncă  o  privire  tăioasă. 

-  Presupun  că  ar  trebui  să  fim  mulţumiţi  că  încă  nu  s-a 
însurat  cu  o  târfă. 

Tyrion  sorbi  din  vin,  întrebându-se  cum  ar  arau  Lordul 
Tywin  dacă  i-ar  azvârli  în  faţă  cupa  cu  vin. 

-  Situaţia  noastră  e  mai  rea  decât  ştii  tu,  continui  tatăl 
său.  Se  pare  că  avem  un  nou  rege. 

Ser  Kevan  arăta  ca  lovit  cu  leuca-n  cap. 

-  Unul  nou?  Cine?  Ce  i-au  făcut  lui  Joffrey? 

Pe  buzele  subţiri  ale  Lordului  Tywin  apăru  o  strâmbătură 
firavă  de  dezgust. 

-  Nimic...  încă.  Nepotul  meu  sade  pe  Tronul  de  Fier,  însă 
eunucul  a  auzit  şoapte  dinspre  sud.  Renly  Baratheon  s-a 
căsătorit  cu  Margaery  Tyrell  la  Highgarden,  cu  două 
săptămâni  în  urmă,  iar  acum  cere  coroana.  Tatăl  şi  fratele 
miresei  au  căzut  într-un  genunchi  înaintea  lui  şi  i-au  jurat 
că-şi  pun  spadele  la  dispoziţia  lui. 

-  Acestea  sunt  evenimente  grave.  Când  Ser  Kevan  se 
încrunta,  cutele  frunţii  i  se  adânceau  ca  nişte  canioane. 

-  Fiica  mea  ne  porunceşte  să  venim  imediat  la 
Debarcaderul  Regelui,  să  apărăm  Fortăreaţa  Roşie  împotriva 
Regelui  Renly  şi  a  Cavalerului  Florilor.  Gura  i  se  strânse.  Ne 
porunceşte,  îţi  dai  seama.  în  numele  regelui  şi  al  consiliului. 

-  Cum  a  primit  veştile  Regele  Joffrey?  întrebă  Tyrion  cu  o 
anume  nedumerire  amuzată. 

-  Cersei  nu  crede  că  este  potrivit  să-i  spună  acum,  zise 
Lordul  Tywin.  Se  teme  ca  nu  cumva  să  insiste  să  plece  chiar 
el  în  marş  asupra  lui  Renly. 

-  Cu  ce  armată?  întrebă  Tyrion.  Sper  că  nu  ai  de  gând  să 
i-o  oferi  pe  aceasta. 

-  Vorbeşte  de  preluarea  Gărzii  Oraşului,  spuse  lordul 
Tywin. 

-  Dacă  ia  Garda,  va  lăsa  cetatea  fără  apărare,  observă  Ser 
Kevan.  Iar  cum  Lordul  Stannis  se  află  la  Piatra  Dragonului... 

-  Da.  Lordul  Tywin  privi  în  jos,  spre  fiul  său.  Mă  gândisem 
că  tu  eşti  singurul  măscărici,  însă  se  pare  că  m-am  înşelat. 

-  Vai,  tată,  făcu  Tyrion,  dar  asta  sună  aproape  ca  o  laudă. 
Se  aplecă  brusc  înainte.  Ce-i  cu  Stannis?  El  este  cel  mai 
vârstnic,  nu  Renly.  Cum  judecă  el  pretenţiile  fratelui  său? 

Tatăl  său  se  încruntă.  „ 

-  De  la  bun  început  am  simţit  că  Stannis  reprezintă  un 
pericol  mult  mai  mare  decât  toţi  ceilalţi  la  un  loc.  Totuşi,  el 
nu  face  nimic.  Oh,  Varys  aude  tot  felul  de  şuşoteli.  Stannis 
construieşte  corăbii,  Stannis  angajează  mercenari,  Stannis 
aduce  un  legător  de  umbre  de  la  Asshai.  Ce  înseamnă  asta? 
E  ceva  adevărat  în  toate  astea?  înălţă  iritat  din  umeri. 
Kevan,  adu-ne  harta. 

Ser  Kevan  făcu  aşa  cum  i  se  ceruse.  Lordul  Tywin 
desfăşură  pielea,  netezind-o. 

-  Jaime  ne-a  lăsat  într-o  situaţie  proastă.  Roose  Bolton  şi 
rămăşiţele  armatei  sale  se  află  la  nord  de  noi.  Duşmanii 
noştri  deţin  Gemenii  şi  Moat  Cailin.  Robb  Stark  aşteaptă  la 
apus,  aşa  că  nu  ne  putem  retrage  spre  Lannisport  şi  Rock 
decât  dacă  ne  decidem  să  dăm  bătălia.  Jaime  s-a  dus,  iar 
armata  sa  a  încetat  să  mai  existe,  din  toate  punctele  de 
vedere.  Thoros  din  Myr  şi  Beric  Dondarrion  continuă  să  ne 
hărţuiască.  La  est,  îi  avem  pe  Arryni,  pe  Stannis  Baratheon, 
care  şade  la  Piatra  Dragonului,  iar  în  sud,  Highgarden  şi 
Capătul  Furtunii  îşi  cheamă  steagurile.  Tyrion  zâmbi  parşiv. 

-  Bucură-te,  tată.  Cel  puţin,  Rhaegar  Targaryen  e  tot 
mort. 

-  Eu  sperasem  că  ai  putea  să  ne  oferi  mai  mult  decât 
glume,  Tyrion,  zise  Lordul  Tywin  Lannister. 

Ser  Kevan  se  încruntă  deasupra  hărţii,  încreţindu-şi 
fruntea. 

-  Robb  Stark  îi  are  de  partea  lui  pe  Edmure  Tully  şi  lorzii 

de  la  Trident.  Forţa  lor  combinată  ar  putea  s-o  depăşească 
pe  a  noastră.  Iar  cu  Roose  Bolton  în  spatele  nostru...  Tywin, 
dacă  mai  rămânem  aici,  mă  tem  că  s-ar  putea  să  fim  prinşi 
între  trei  armate. 

-  Nu  am  nici  o  intenţie  de  a  rămâne  aici.  Trebuie  să  ne 
încheiem  socotelile  cu  tânărul  Lord  Stark  înainte  ca  Renly 
Baratheon  să  plece  în  marş  de  la  Highgarden.  Bolton  nu  mă 
preocupă.  Este  un  bărbat  prudent  şi  l-am  făcut  să  fie  şi  mai 
prudent  pe  Furca  Verde.  Nu  se  va  grăbi  să  ne  urmărească. 
Aşadar...  mâine  vom  pleca  spre  Harrenhal.  Kevan,  vreau  ca 
cercetaşii  lui  Ser  Addam  să  ne  acopere  deplasarea.  Dă-i  câţi 
oameni  are  nevoie  şi  să-i  trimită  în  grupuri  de  câte  patru.  Nu 
mai  vreau  dispariţii. 

-  După  cum  spuneţi,  lordul  meu...  dar  de  ce  Harrenhal? 
Este  un  loc  mohorât,  cu  piază  rea.  Unii  spun  că  este 
blestemat. 

-  N-au  decât,  replică  Lordul  Tywin.  Slobozeşte-1  pe  Ser 
Gregor  şi  trimite-1  înaintea  noastră  cu  bandiţii  lui.  Mai 
trimite-1  pe  Vargo  Hoat  şi  călăreţii  lui  liberi  şi  pe  Ser  Amory 
Lorch.  Fiecare  cu  câte  trei  sute  de  oameni.  Spune-le  că  vreau 
să  văd  pământurile  riverane  pârjolite,  de  la  Ochiul  Zeilor  şi 
până  la  Furca  Roşie. 

-  Vor  da  foc,  lordul  meu,  spuse  Ser  Kevan  ridicându-se. 
Voi  da  poruncile. 

Făcu  o  plecăciune  şi  se  îndreptă  spre  uşă.  Când  rămaseră 
singuri,  Lordul  Tywin  se  uită  spre  Tyrion. 

-  Sălbaticii  tăi  ar  putea  da  şi  ei  iama  puţin.  Spune-le  că  se 
pot  duce  cu  Vargo  Hoat  şi  să  jefuiască  tot  ce  vor,  bunuri, 
vite,  femei,  pot  să  ia  ce  le  place  şi  să  ardă  restul. 

-  Să-i  spui  lui  Shagga  şi  Timett  cum  să  jefuiască  ar  fi  ca  şi 
cum  i-ai  cere  unui  cocoş  cum  să  cânte,  comentă  Tyrion,  dar 
aş  prefera  să-i  ţin  cu  mine. 

Indiferent  cât  de  necizelaţi  şi  indisciplinaţi  ar  fi  fost, 
sălbaticii  erau  ai  lui  şi  se  încredea  în  ei  mai  mult  decât  în 
oricare  dintre  oamenii  tatălui  său.  Nu  avea  de  gând  să 
renunţe  la  ei. 

-  Atunci,  mai  bine  ai  învăţa  să-i  controlezi.  Nu  am  de  gând 
să  las  să  fie  jefuit  oraşul. 

-  Oraşul?  Tyrion  era  nedumerit.  Despre  ce  oraş  este 
vorba? 

-  Debarcaderul  Regelui.  Te  trimit  la  curte. 

Era  ultimul  lucru  la  care  s-ar  fi  putut  gândi  Tyrion 
Lannister.  Se  întinse  după  vin  şi  se  gândi  o  clipă,  sorbind 
din  el. 

-  Şi  ce  ar  trebui  să  fac  acolo? 

-  Să  domneşti,  îi  răspunse  scurt  tatăl  său.  Tyrion  se 
scutură  de  râs. 

-  S-ar  putea  ca  draga  mea  soră  să  aibă  şi  ea  ceva  de  zis 
despre  asta! 

-  Las-o  să  spună  ce  vrea.  Fiul  ei  are  nevoie  de  o  mână 
fermă  asupra  lui,  înainte  să  apuce  să  ne  distrugă  pe  toţi.  îi 
învinuiesc  pe  filfizonii  ăia  din  consiliu,  pe  prietenul  nostru, 
Petyr,  pe  venerabilul  Mare  Maester  şi  pe  minunăţia  aceea 
fără  de  mădular,  Lordul  Varys.  Ce  fel  de  sfaturi  îi  dau  ei  lui 
Joffrey,  când  el  sare  dintr-o  sminteală  într-alta?  Cui  i-a  venit 
ideea  de  a-1  unge  lord  pe  Janos  Slynt?  Tatăl  ăstuia  era 
măcelar  şi  i-au  dat  Harrenhal.  Harrenhal,  care  a  fost  cetatea 
regilor!  Dar  nici  nu  va  pune  vreodată  piciorul  acolo,  dacă  mai 
am  eu  vreun  cuvânt  de  spus.  Mi  s-a  zis  că  şi-a  luat  drept 
blazon  o  suliţă  însângerată.  Eu  aş  fi  ales  un  satâr 
însângerat. 

Tatăl  său  nu  ridicase  vocea,  însă  Tyrion  putea  citi  furia  în 
ochii  săi  aurii. 

-  Şi  ce  sens  a  avut  alungarea  lui  Selmy?  Da,  era  bătrân, 
însă  numele  lui  Barristan  cel  Aprig  încă  mai  are  o 
însemnătate  în  acest  ţinut.  Şi-a  pus  onoarea  în  joc  pentru 
toţi  cei  pe  care  i-a  servit.  Poate  spune  cineva  acelaşi  lucru 
despre  Câine?  Câinelui  tău  îi  arunci  oase  pe  sub  masă,  dar 
nu-1  aşezi  alături  de  tine  pe  banca  de  sus.  îşi  aţinti  un  deget 
spre  faţa  lui  Tyrion.  Dacă  Cersei  nu-1  stăpâneşte  pe  băiat,  tu 
o  s-o  faci.  Iar  dacă  aceşti  consilieri  ne  trag  pe  sfoară... 

Tyrion  ştia. 

-  Ţepuşele,  oftă  el.  Capete.  Metereze. 

-  Observ  că  ai  învăţat  lecţiile  de  la  mine. 

-  Mai  mult  decât  îţi  închipui,  tată,  răspunse  Tyrion  încet, 
îşi  termină  vinul  şi  lăsă  cupa,  gânditor.  O  parte  din  el  era 
mai  încântată  decât  ar  fi  vrut  să  recunoască.  O  alta  îşi 
amintea  de  lupta  de  pe  râu  şi  se  întreba  dacă  nu  cumva  era 
trimis  din  nou  să  păzească  flancul  stâng.  De  ce  eu?  întrebă 
el,  înclinând  capul  într-o  parte.  De  ce  nu  unchiul  meu?  De 
ce  nu  Ser  Addam  sau  Ser  Flement  ori  Lordul  Serrett?  De  ce 
nu  altcineva. . .  mai  înalt  decât  mine? 

Lordul  Tywin  se  ridică  brusc. 

-  Tu  eşti  fiul  meu. 

Atunci  îşi  dădu  seama.  Ai  renunţat  la  el  pentru  că-l  crezi 
pierdut,  se  gândi  el.  Ticălosule,  îţi  închipui  că  Jaime  e  ca  şi 
mort,  aşa  că  eu  sunt  tot  ce  ţi-a  mai  rămas.  Tyrion  ar  fi  vrut 
să-1  pălmuiască,  să-1  scuipe  între  ochi,  să-şi  tragă  pumnalul 
şi  să-i  scoată  inima  din  piept  ca  să  vadă  dacă  era  din  aur 
masiv,  cum  se  vorbea  prin  târg.  Totuşi,  rămase  locului,  tăcut 
şi  neclintit. 

Ţăndările  cupei  sparte  scrâşniră  sub  călcâiele  tatălui  său 
pe  când  Lordul  Tywin  traversă  încăperea. 

-  încă  ceva,  rosti  el  de  la  uşă.  Nu-ţi  duci  târfa  cu  tine  la 
curte. 

Tyrion  rămase  singur  în  sala  de  mese  multă  vreme  după 
ce  tatăl  său  plecă.  în  cele  din  urmă,  urcă  treptele  spre 
încăperea  comodă  de  sub  clopotniţă.  Tavanul  era  jos,  dar 
asta  nu  era  o  problemă  pentru  un  pitic.  De  la  fereastră  putea 
vedea  spânzurătoarea  pe  care  o  ridicase  în  curte  tatăl  său. 
Trupul  hangiţei  se  răsucea  încet  în  frânghie,  ori  de  câte  ori 
bătea  vântul  nopţii.  Carnea  i  se  subţiase  şi  se  zdrenţuise,  la 
fel  ca  speranţele  Lannisterilor. 

Shae  murmură  adormită  şi  se  întoarse  spre  el  când  se 
aşeză  pe  marginea  patului.  El  îşi  strecură  mâna  sub  pătură 
şi-i  cuprinse  sânul  moale,  iar  ea  deschise  ochii. 

-  Stăpâne,  zise  ea  cu  un  zâmbet  leneş. 

Când  îi  simţi  sfârcul  întărindu-se,  Tyrion  o  sărută. 

-  Am  de  gând  să  te  duc  cu  mine  la  Debarcaderul  Regelui, 
dulceaţă,  şopti  el. 

Iapa  necheză  uşor  când  Jon  Snow  strânse  cureaua  şeii. 

-  încet,  dulceaţă,  spuse  el  cu  o  voce  blândă,  liniştind-o  cu 
o  mângâiere.  Prin  grajd  şuiera  vântul,  ca  o  respiraţie  rece 
suflată  în  faţă,  însă  Jon  nu-i  dădu  atenţie,  îşi  legă  de  şa 
pledul  făcut  sul,  cu  degetele  rănite,  ţepene  şi 
neîndemânatice.  Nălucă,  chemă  el  încet.  La  mine. 

Iar  lupul  veni,  cu  ochii  precum  jarul. 

-  Jon,  te  rog!  Nu  trebuie  să  faci  asta. 

încalecă,  ţinând  frâul  în  mâini,  şi-şi  întoarse  calul  ca  să 
înfrunte  noaptea.  Samwell  Tarly  stătea  în  pragul  grajdului, 
iar  luna  plină  se  iţea  de  după  umărul  său.  Arunca  o  umbră 
ca  de  uriaş,  imensă  şi  neagră. 

-  Dă-te  la  o  parte  din  calea  mea,  Sam. 

-  Jon,  nu  poţi,  zise  Sam.  N-am  să  te  las. 

-  N-aş  vrea  să  te  lovesc,  îi  răspunse  Jon.  Dă-te  la  o  parte, 
altfel  trec  peste  tine. 

-  N-ai  s-o  faci.  Trebuie  să  mă  asculţi.  Te  rog...  Jon  îşi 
înfipse  călcâiele  în  burta  calului  şi  iapa  ţâşni  spre  ieşire. 
Pentru  o  clipă,  Sam  rămase  locului,  cu  faţa  rotundă  şi  palidă 
precum  luna  din  spatele  lui,  iar  gura  i  se  căscă  într-un  „O" 
de  surpriză.  în  ultima  clipă,  când  aproape  că  ajunsese 
deasupra  lui,  sări  într-o  parte,  aşa  cum  Jon  ştiuse  că  va 
face,  se  împiedică  şi  căzu.  Iapa  sări  peste  el,  dispărând  în 
noapte. 

Jon  îşi  ridică  gluga  mantiei  şi  lăsă  calul  să  galopeze  în 
voie.  Castelul  Negru  era  tăcut  şi  netulburat  când  ieşi,  cu 
Nălucă  gonind  lângă  el.  Oamenii  priveau  de  pe  Zidul  din 
urma  lui,  ştia  asta,  însă  ochii  lor  cătau  spre  nord,  nu  spre 
sud.  Nimeni  nu-1  putea  vedea  plecând,  nimeni  în  afară  de 
Sam  Tarly,  care  se  chinuia  să  se  ridice  în  picioare  în  praful 
vechiului  grajd.  Spera  că  nu  se  lovise  în  cădere.  Era  atât  de 
greu  şi  de  nesigur  încât  şi-ar  fi  putut  rupe  vreo  încheietură 
sau  glezna  în  încercarea  de  a  se  da  la  o  parte. 

-  L-am  prevenit,  rosti  Jon  cu  glas  tare.  Nu  era,  oricum, 
treaba  lui.  îşi  flexă  mâna  arsă  în  timp  ce  călărea,  strângând 
şi  deschizând  degetele  pline  de  cicatrici.  încă-1  mai  dureau, 
dar  îi  era  mai  bine  fără  bandaje. 

Lumina  lunii  arginta  dealurile  pe  când  urma  panglica 
întortocheată  a  drumului  regelui.  Trebuia  să  ajungă  cât  de 

departe  putea  de  Zid,  înainte  ca  ei  să-şi  dea  seama  că 
plecase.  Mâine  va  părăsi  drumul  şi  va  goni  pe  terenul 
deschis,  peste  câmp  şi  tufe  şi  pârâu,  pentru  a  i  se  pierde 
urma,  însă  pentru  moment  viteza  era  mai  importantă  decât 
păcălirea  urmăritorilor.  Nu  era  sigur  că  n-ar  fi  putut  ghici 
unde  intenţiona  să  ajungă. 

Bătrânul  Urs  era  obişnuit  să  se  trezească  la  prima  geană 
de  lumină,  aşa  că  Jon  avea  răgaz  până  în  zori  să  pună  cât 
mai  multe  leghe  între  el  şi  Zid...  dacă  Sam  Tarly  nu-1  dădea 
în  vileag.  Băiatul  gras  era  supus  şi  uşor  de  speriat,  însă  îl 
iubea  pe  Jon  ca  pe  un  frate.  Dacă  era  interogat,  le  va  spune, 
fără  nici  o  îndoială,  adevărul,  însă  Jon  nu-şi  putea  imagina 
că  va  înfrunta  gărzile  din  faţa  Turnului  Regelui  pentru  a-1 
trezi  pe  Mormont. 

Când  Jon  nu  se  va  mai  arăta  pentru  a-i  aduce  Bătrânului 
Urs  micul  dejun  de  la  bucătărie,  îl  vor  căuta  în  chilia  lui  şi 
vor  găsi  Gheara  Lungă  pe  pat.  îi  fusese  greu  s-o  lase  în 
urmă,  însă  nu-şi  pierduse  onoarea  într-atât  de  mult  încât  s-o 
ia  cu  el.  Nici  chiar  Jorah  Mormont  nu  făcuse  asta,  când 
fugise  acoperindu-se  de  ruşine.  Fără  nici  o  îndoială,  Lordul 
Mormont  va  găsi  pe  altcineva  mai  demn  pentru  sabia  asta. 
Jon  se  simţea  rău  când  se  gândea  la  bătrân.  Ştia  că 
dezertarea  sa  ar  putea  fi  sarea  presărată  pe  o  rană  încă 
deschisă  prin  ruşinea  lăsată  de  fiul  său.  Aceasta  părea  o  cale 
nefericită  de  ă-i  răsplăti  încrederea,  dar  nu  putea  schimba 
nimic.  Indiferent  ce  ar  fi  făcut,  Jon  se  simţea  ca  şi  cum  ar  fi 
trădat  pe  cineva. 

Chiar  şi  acum,  nu  ştia  dacă  făcea  lucrul  cel  mai  onorabil. 
Pentru  cei  din  sud  era  mai  lesne.  Ei  aveau  septonii  cu  care 
să  discute,  pe  cineva  care  să  le  vorbească  de  voia  zeilor  şi  să- 
i  ajute  de  deosebească  binele  de  rău.  însă  neamul  Stark 
slujea  vechilor  zei,  zeii  fără  nume,  şi  daca  auzeau,  copacii 
inimii  nu  vorbeau. 

Când  luminile  Castelului  Negru  dispărură  din  urma  sa, 
Jon  încetini  goana,  mergând  la  trap.  Avea  în  faţă  o  călătorie 
lungă  şi  un  singur  cal  care  să-1  ducă  până  la  destinaţie.  De-a 
lungul  drumului  spre  sud  erau  avanposturi  şi  sate  unde  ar 
putea  să  schimbe  iapa  pentru  un  alt  cal,  dacă  i-ar  fi  trebuit 
unul,  dar  nu  şi  dacă  era  rănită  sau  istovită. 

Foarte  curând  va  avea  nevoie  de  alte  haine;  mai  mult  ca 
sigur  că  va  fi  nevoit  să  le  fure.  Era  înveşmântat  în  negru  din 

cap  până-n  picioare:  cizme  înalte  de  călărie,  pantaloni  din 
pânză  aspră  şi  tunică,  vestă  de  piele  fără  mâneci  şi  o  mantie 
grea  din  lână.  Sabia  şi  pumnalul  erau  învelite  în  moleschin 
negru,  iar  zalele  şi  coiful  din  desagii  de  la  şa  erau  negre. 
Oricare  dintre  ele  ar  fi  putut  însemna  moartea,  dacă  era  să 
fie  capturat.  Un  străin  în  negru  era  privit  cu  o  suspiciune 
duşmănoasă  în  toate  satele  şi  avanposturile  de  la  nord  de 
Gât,  iar  oamenii  îl  vor  căuta  în  curând.  Odată  ce  corbul 
Maesterului  Aemon  îşi  va  lua  zborul,  Jon  ştia  că  nu  va  mai 
găsi  nici  un  refugiu  sigur.  Nici  măcar  la  Winterfell.  Bran 
poate  că  l-ar  fi  lăsat  să  intre,  însă  Maester  Luwin  avea  alte 
idei.  Ar  fi  putut  zăvorî  porţile  în  faţa  lui.  Era  mai  bine  nici  să 
nu  dea  pe  acolo. 

Totuşi,  vedea  foarte  clar  castelul  cu  ochii  minţii,  de  parcă 
fusese  acolo  până  mai  ieri:  zidurile  înalte  din  granit,  Marea 
Sală  cu  mirosuri  de  fum,  de  câine  şi  de  carne  friptă,  sera 
tatălui  său,  camera  din  turn,  unde  dormise  el.  O  parte  din  el 
nu  ar  mai  fi  vrut  altceva  decât  să-1  audă  pe  Bran  râzând  din 
nou,  să  guste  una  din  plăcintele  cu  carne  ale  lui  Gage  sau  să 
o  asculte  pe  Bătrâna  Nan  spunându-i  poveşti  despre  copiii 
pădurii  şi  despre  Florian  Smintitul. 

Dar  nu  plecase  de  la  Zid  pentru  asta;  plecase  pentru  că,  la 
urma  urmei,  era  fiul  tatălui  său  şi  fratele  lui  Robb.  Dăruirea 
unei  săbii,  chiar  a  uneia  atât  de  grozave  ca  Gheara  Lungă, 
nu-1  făcea  un  Mormont.  Nu  era  nici  Aemon  Targaryen.  De 
trei  ori  alesese  bătrânul  şi  de  fiecare  dată  preferase  onoarea, 
dar  el  nu  era  Aemon.  Nici  chiar  acum,  Jon  nu  se  putea 
hotărî  dacă  Maester  rămăsese  pentru  că  era  slab  şi  fricos,  ori 
pentru  că  era  puternic  şi  hotărât.  Totuşi,  înţelesese  ce  voia 
să  spună  bătrânul,  despre  durerea  de  a  alege;  îl  înţelegea 
mult  prea  bine. 

Tyrion  Lannister  pretinsese  că  majoritatea  bărbaţilor  mai 
degrabă  refuzau  să  recunoască  un  adevăr  dur  decât  să-1 
înfrunte,  însă  Jon  era  sătul  de  refuzuri.  Era  cel  care  era:  Jon 
Snow,  bastard  şi  încălcător  de  jurământ,  fără  mamă,  fără 
prieteni  şi  blestemat.  Pentru  restul  vieţii  sale,  indiferent  cât 
va  fi  ea  de  lungă,  era  condamnat  să  fie  un  renegat,  omul 
tăcut  rămas  între  umbre,  care  nu  îndrăzneşte  să-şi  spună 
numele  adevărat.  Oriunde  ar  fi  mers  prin  cele  Şapte  Regate, 
trebuia  să  trăiască  în  minciună,  să  lase  mâna  oricărui 
bărbat  să  se  ridice  împotriva  lui.  Dar  nu  mai  conta,  atât  timp 

cât  ar  fi  putut  să-şi  ia  locul  lângă  fratele  său  şi  să-1  ajute  să- 
şi  răzbune  tatăl. 

Şi-1  amintea  pe  Robb  aşa  cum  îl  văzuse  ultima  oară  stând 
în  curte,  cu  zăpada  topindu-se  pe  părul  său  roşcat.  Jon  va 
trebui  să  se  strecoare  în  secret  până  la  el,  deghizat,  încercă 
să-şi  imagineze  expresia  de  pe  faţa  lui  Robb  când  i  se  va 
arăta.  Fratele  său  va  scutura  din  cap  şi  va  zâmbi  spunând... 
spunând... 

Nu  putea  vedea  zâmbetul.  Oricât  de  mult  ar  fi  încercat, 
nu-1  putea  vedea.  Se  pomeni  gândindu-se  la  dezertorul  pe 
care-1  decapitase  tatăl  său,  în  ziua  în  care  găsiseră  lupii 
străvechi. 

-  Tu  ai  rostit  cuvintele,  îi  spusese  Lordul  Eddard.  Ai  depus 
un  jurământ  înaintea  fraţilor  tăi,  în  faţa  vechilor  zei  şi  a  celor 
noi.  Desmond  şi  Tom  cel  Gras  îl  trăseseră  pe  om  până  la 
butuc.  Ochii  lui  Bran  fuseseră  larg  deschişi,  mari  cât  nişte 
farfurii,  iar  Jon  trebuise  să-i  spună  să-şi  strunească  poneiul, 
îşi  aminti  de  expresia  de  pe  faţa  tatălui  său  când  Theon 
Greyjoy  ridicase  Gheaţa,  şuvoiul  de  sânge,  felul  în  care 
Theon  lovise  capul  când  i  se  rostogolise  la  picioare. 

Se  întrebă  ce  ar  fi  făcut  Lordul  Eddard  dacă  dezertorul  ar 
fi  fost  chiar  fratele  său,  Benjen,  în  locul  străinului 
zdrenţăros.  Ar  fi  fost  altfel?  Mai  mult  ca  sigur,  în  mod  sigur... 
Iar  Robb  îl  va  primi  bine,  cu  siguranţă.  Trebuia,  altfel... 

Nici  nu  merita  să  se  mai  gândească  la  asta.  Durerea  îl 
săgeta  adânc,  în  degete,  când  strânse  frâul.  Jon  îşi  înfipse 
călcâiele  în  cal  şi  trecu  la  galop,  gonind  în  jos  pe  drumul 
regelui,  de  parcă  ar  fi  vrut  să-şi  depăşească  îndoielile.  Nu-i 
era  teamă  de  moarte,  însă  nu  ar  fi  vrut  şă  moară  aşa,  legat 
burduf,  cărat  în  spate  şi  decapitat  ca  un  bandit  oarecare. 
Dacă  trebuia  să  piară,  să  fie  cu  sabia  în  mână,  luptând  cu 
ucigaşii  tatălui  său.  Nu  era  cu  adevărat  un  Stark,  nici  nu 
fusese  vreodată...  însă  putea  muri  ca  unul.  N-aveau  decât  să 
spună  că  Eddard  Stark  zămislise  patru  fii  în  loc  de  trei. 

Nălucă  ţinu  pasul  cu  el  pentru  aproape  o  jumătate  de 
leghe,  iar  limba-i  roşie  îi  atârna  din  bot.  Omul  şi  calul  îşi 
plecară  capul  când  el  ceru  iepei  mai  multă  viteză.  Lupul 
încetini,  se  opri,  privi  cu  ochii  lui  strălucind  roşiatici  în 
lumina  lunii.  Dispăru  în  urma  sa,  însă  Jon  ştia  că-i  va  urma, 
în  ritmul  său. 

Lumini  răzleţe  licăreau  printre  copaci  în  faţa  sa,  pe 

ambele  părţi  ale  drumului:  Oraşul  Cârtiţei.  Un  câine  latră  pe 
când  trecu  pe  drum  şi  auzi  un  ţipăt  răguşit  de  catâr  ieşind 
dintr-un  grajd,  dar  altfel  satul  rămase  tăcut.  Din  loc  în  loc, 
prin  ferestrele  zăvorâte  se  vedea  strălucirea  focului  din  vatră, 
dar  numai  atât. 

Oraşul  Cârtiţei  era  mai  întins  decât  părea,  însă  trei 
sferturi  din  el  era  sub  pământ,  în  pivniţele  adânci  şi 
călduroase,  legate  între  ele  printr-un  labirint  de  pasaje. 
Chiar  şi  lupanarul  era  acolo,  nimic  nu  se  vedea  la  suprafaţă, 
ci  doar  o  colibă  din  lemn,  nu  mai  mare  decât  o  latrină,  cu  un 
felinar  roşu  atârnat  la  intrare.  Pe  Zid,  îi  auzise  pe  unii 
vorbind  despre  târfe  ca  despre  nişte  „comori  ascunse".  Se 
întrebă  dacă  vreunul  dintre  fraţii  în  negru  era  acolo  jos,  în 
noaptea  asta.  Şi  asta  era  o  încălcare  a  jurământului,  dar 
nimănui  nu  părea  să-i  pese. 

Numai  după  ce  lăsase  bine  de  tot  satul  în  urmă  îşi 
permise  Jon  să  încetinească.  Atât  el,  cât  şi  iapa  erau  uzi  de 
transpiraţie.  Descăleca  tremurând,  mâna  arsă  îl  durea.  Sub 
copaci  rămăsese  o  porţiune  de  zăpadă  care  se  topea, 
strălucind  sub  lumina  lunii,  iar  apa  şiroia  pentru  a  forma 
băltoace  scăzute.  Jon  se  ghemui  şi-şi  împreună  palmele, 
adunând  apa  între  degete.  Lichidul  era  rece  ca  gheaţa.  Bău 
şi  se  stropi  puţin  pe  faţă,  până  când  obrajii  îi  amorţiră. 
Degetele-1  dureau  mai  tare  decât  în  ultimele  zile  şi  acum  îl 
durea  şi  capul.  Fac  ceea  ce  trebuie,  îşi  spuse,  dar  de  ce  mă 
simt  atât  de  rău? 

Calul  făcuse  spume  la  bot,  aşa  că  Jon  o  luă  înainte 
mergând  pe  jos  o  vreme.  Drumul  abia  dacă  era  suficient  de 
lat  ca  să  treacă  doi  călăreţi  unul  lângă  altul,  fiind  străbătut 
de  şiroaie  de  apă  şi  pietre.  Graba  fusese  o  prostie,  o  invitaţie 
la  ruperea  gâtului.  Jon  se  întrebă  ce-1  apucase.  Era,  oare, 
atât  de  grăbit  să  moară? 

Dincolo  de  copaci  urletul  îndepărtat  al  unui  animal 
înspăimântat  îl  făcu  să  ridice  capul.  Iapa  fornăi  nervoasă. 
Găsise,  cumva,  lupul  său  vreo  pradă?  îşi  făcu  palmele  căuş 
în  jurul  gurii. 

-  Nălucă!  strigă.  Nălucă,  la  mine.  Singurul  răspuns  fu  un 
fâlfâit  de  aripi  în  urma  lui,  când  o  bufniţă  îşi  luă  zborul. 

încruntat,  Jon  îşi  continuă  drumul.  Trase  iapa  după  el 
timp  de  jumătate  de  oră,  până  când  animalul  nu  mai 
transpiră.  Nălucă  nu  apăruse.  Jon  ar  fi  vrut  să  încalece  şi 

797 


să-şi  continue  drumul,  dar  acum  îl  îngrijora  lipsa  lupului. 

-Nălucă!  strigă  el  încă  o  dată.  Unde  eşti?  La  mine!  Nălucă! 

Nu  era  nimic  în  aceste  păduri  care  ar  fi  putut  deranja  un 
lup  străvechi,  nici  chiar  pe  unul  tânăr,  doar  dacă...  Nu, 
Nălucă  era  prea  isteţ  ca  să  atace  un  urs,  iar  dacă  era  vreo 
haită  de  lupi  prin  apropiere,  Jon  i-ar  fi  auzit  urlând. 

Ar  trebui  să  mănânce  ceva,  se  decise  el.  Mâncarea  îi  va 
potoli  stomacul  şi  Nălucă  ar  avea  o  şansă  să-i  ajungă  din 
urmă.  încă  nu  era  nici  un  pericol;  Castelul  Negru  era 
adormit.  în  desagii  de  la  şa  găsi  un  pesmet,  o  bucată  de 
brânză  şi  un  măr  mic  şi  zbârcit.  Avea  şi  carne  sărată  de  vită 
şi  o  bucată  de  şuncă,  pe  care  le  furase  de  la  bucătărie,  însă 
prefera  să  păstreze  carnea  pentru  a  doua  zi.  După  ce  o 
termina,  trebuia  să  vâneze  ceva,  iar  asta  i-ar  fi  încetinit 
înaintarea. 

Jon  se  aşeză  sub  coroana  copacilor  şi  începu  să-şi 
mănânce  pesmetul  şi  brânza  în  timp  ce  privirea-i  cutreiera 
de-a  lungul  drumului  regelui.  Păstră  mărul  pentru  la  urmă. 
Se  mai  înmuiase,  însă  miezul  era  încă  acrişor  şi  suculent. 
Aproape  că-1  terminase  când  auzi  zgomotele:  cai  venind 
dinspre  nord.  Repede,  sări  şi  alergă  la  iapa  lui.  Ar  putea  oare 
să  scape  de  ei?  Nu,  erau  prea  aproape  şi,  cu  siguranţă,  l-ar  fi 
auzit,  iar  dacă  erau  cei  de  la  Castelul  Negru...  ■ 

Duse  iapa  în  afara  drumului,  în  spatele  unui  şir  des  de 
brazi  verzi-cenuşii. 

-  Linişte  acum,  spuse  el  cu  glas  şoptit,  lăsându-se  jos 
pentru  a  se  uita  printre  crengi. 

Dacă  zeii  erau  îndurători,  călăreţii  vor  trece  mai  departe. 
Se  părea  că  erau  ţărani  aflaţi  în  drum  spre  pământurile  lor, 
deşi  nu  putea  şti  ce  făceau  aici,  în  miez  de  noapte... 

Ascultă  cum  tropăitul  copitelor  se  auzea  din  ce  în  ce  mai 
tare  pe  când  grupul  se  apropia  tot  mai  mult  pe  drumul 
regelui.  După  cum  răsuna,  erau  cinci  sau  şase,  cel  puţin. 
Glasurile  lor  răzbăteau  printre  copaci. 

-  ...sigur  a  venit  pe  aici? 

-  Nu  putem  fi  siguri. 

-  Ar  fi  putut  s-o  ia  spre  răsărit,  din  câte  ştiu  eu.  Sau  a 
părăsit  drumul  ca  s-o  apuce  prin  păduri.  Eu  asta  as  face. 

-  în  beznă?  Prostule!  Dacă  nu  cazi  de  pe  cal  şi-ţi  rupi 
gâtul,  te  rătăceşti  şi  sfârşeşti  prin  a  te  întoarce  la  Zid,  acolo 
de  unde  răsare  soarele. 

-  Eu  nu  m-aş  rătăci.  Grenn  părea  scos  din  sărite.  Eu  m-aş 
îndrepta  spre  sud,  poţi  şti  pe  unde  s-o  iei  orientându-te  după 
stele. 

-  Şi  dacă  cerul  este  acoperit?  întrebă  Pyp. 

-  Atunci  n-aş  pleca.  Interveni  o  altă  voce: 

-  Ştiţi  unde  m-aş  fi  dus  dacă  eram  în  locul  lui?  M-aş  fi 
dus  în  Oraşul  Cârtiţei,  săpând  după  comorile  îngropate. 

Râsul  ascuţit  al  Broscoiului  bubui  printre  copaci.  Iapa  lui 
Jon  pufni. 

-  Tăceţi  toţi,  zise  Halder.  Cred  că  am  auzit  ceva. 

-  Unde?  Eu  n-am  auzit  nimic.  Caii  se  opriseră. 

-  Th nu  te-ai  putea  auzi  nici  pe  tine  slobozind  un  vânt. 

-  Ba  da,  insistă  Grenn. 

-  Gura! 

Tăcură  cu  toţii,  ascultând.  Jon  îşi  ţinea  respiraţia.  Sam,  se 
gândi.  Nu  se  dusese  la  Bătrânul  Urs,  dar  nici  la  culcare,  îi 
trezise  pe  ceilalţi  băieţi.  Blestemaţi  fie  cu  toţii!  Să  vină  zorii 
şi,  dacă  nu  sunt  în  paturile  lor  atunci,  vor  fi  declaraţi  şi  ei 
dezertori.  Ce  credeau  că  fac? 

Liniştea  grea  părea  că  nu  se  mai  termină.  Din  locul  în 
care  era  ghemuit,  putea  vedea  picioarele  cailor  printre 
crengile  copacilor.  în  cele  din  urmă,  Pyp  glăsui:  Ce  ai  auzit? 

-  Nu  prea  ştiu,  recunoscu  Halder.  Un  sunet,  am  crezut  să 
s-ar  fi  putut  să  fie  un  cal,  însă... 

-  Nu-i  nimic  aici. 

Din  colţul  privirilor,  Jon  zări  ceva  albicios  mergând  printre 
copaci.  Frunzele  foşniră,  iar  Nălucă  ţâşni  dintre  umbre  atât 
de  brusc,  încât  iapa  lui  Jon  începu  să  necheze. 

-Acolo!  strigă  Halder. 

-  Şi  eu  am  auzit! 

-  Trădătorule,  îi  spuse  Jon  lupului  străvechi  în  timp  ce  se 
arunca  în  şa. 

întoarse  capul  iepei  pentru  a  o  face  să  o  ia  printre  copaci, 
însă  îl  văzură  înainte  să  apuce  să  străbată  zece  paşi. 

-  Jon!  strigă  Pyp  în  urma  lui. 

-  Descăleca,  zise  Grenn.  Nu  poţi  să  ne  întreci  pe  toţi.  Jon 
se  întoarse  să-i  înfrunte,  trăgându-şi  sabia. 

-  întoarceţi-vă  înapoi,  n-aş  vrea  să  vă  rănesc,  dar  o  fac 
dacă  n-am  încotro. 

-  Unu  contra  şapte?  Halder  dădu  un  semnal.  Băieţii  se 
risipiră,  înconjurându-1. 

-  Ce  vreţi  de  la  la  mine? 

-  Vrem  să  te  ducem  înapoi,  unde-ţi  este  locul,  spuse  Pyp. 

-  Locul  meu  este  lângă  fratele  meu. 

-  Noi  suntem  fraţii  tăi  acum,  rosti  Grenn. 

-  îţi  vor  tăia  capul  dacă  pun  mâna  pe  tine,  ştii  asta, 
interveni  Broscoiul  scoţând  un  hohot  nervos.  E  aşa  o  prostie, 
este  ceva  ce  ar  face  numai  un  bizon! 

-  Eu  n-aş  face-o,  comentă  Grenn.  Nu-mi  încalc 
jurământul.  Am  roşit  cuvintele  şi  pentru  mine  asta  înseamnă 
totul. 

-  Şi  pentru  mine,  le  spuse  Jon.  Nu  înţelegeţi?  Mi-au  ucis 
tatăl.  E  război,  fratele  meu  Robb  luptă  în  domeniile 
riverane... 

-  Ştim,  zise  Pyp  solemn.  Sam  ne-a  spus  tot. 

-  Ne  pare  rău  de  tatăl  tău,  făcu  Grenn,  dar  nu  contează. 
Odată  ce  ai  rostit  cuvintele,  nu  mai  poţi  să  pleci,  indiferent 
de  motive. 

-  Eu  trebuie  să  plec,  spuse  Jon  febril. 

-  Ai  rostit  cuvintele,  îi  aminti  Pyp.  Acum  începe  rondul 
meu,  ai  spus.  Nu  se  va  sfârşi  decât  cu  moartea  mea. 

-  Voi  trăi  şi  voi  muri  la  post,  adăugă  Grenn  dând  din  cap. 

-  Nu  trebuie  să-mi  spuneţi  cuvintele,  le  cunosc  la  fel  de 
bine  ca  voi. 

Se  înfuriase  acum.  Oare  de  ce  nu-1  puteau  lăsa  să-şi  vadă 
de  drum?  Nu  făceau  decât  să  complice  lucrurile. 

-  Eu  sunt  spada  în  întuneric,  intona  Halder. 

-  Păzitorul  de  pe  metereze,  piui  Broscoiul. 

Jon  îi  blestemă  pe  toţi.  Nici  nu-1  luară  în  seamă.  Pyp  îşi 
trase  calul  mai  aproape,  recitând: 

-  Eu  sunt  focul  care  alunga  frigul,  lumina  care  aduce  zorii, 
cornul  care-i  trezeşte  pe  cei  adormiţi,  scutul  care  apară 
tărâmul  oamenilor. 

-  Staţi  departe  de  mine,  îi  preveni  Jon,  agitându-şi  sabia. 
Vorbesc  serios,  Pyp.  Nici  măcar  nu  purtau  armuri,  i-ar  fi 
putut  tăia  în  bucăţi,  dacă  ar  fi  trebuit. 

Matthar  îi  dăduse  ocol  venind  din  spate.  Se  alătură 
corului: 

îmi  ofer  viaţa  şi  onoarea  pentru  Rondul  de  Noapte.  Jon  îşi 
îmboldi  iapa,  făcând-o  să  se  mişte  în  cerc.  Băieţii  se 
adunaseră  în  jurul  său,  blocându-1  din  toate  părţile. 

-  In  noaptea  asta...  Halder  se  apropie  din  stânga. 

-  „.şi  în  toate  cele  care  vor  veni,  termină  Pyp.  Se  aplecă 
spre  dârlogii  lui  Jon.  Astea-s  posibilităţile  tale:  ucide-ne  sau 
vino  înapoi  cu  noi. 

Jon  îşi  ridică  sabia. . .  şi  o  coborî,  neajutorat. 

-  Să  fiţi  blestemaţi,  spuse  el.  Toţi. 

-  Trebuie  să- ţi  legăm  mâinile,  sau  ne  dai  cuvântul  tău  că 
vii  cu  noi  fără  să  ne  faci  necazuri?  întrebă  Halder. 

-  N-am  să  fug,  dacă  asta  voiai  să  spui.  Nălucă  se  arătă 
dintre  copaci,  iar  Jon  îi  aruncă  o  privire.  De  mare  ajutor  mi- 
ai  mai  fost  şi  tu,  zise  el.  Ochii  roşii,  profunzi,  îl  priveau 
ştiutori. 

-  Mai  bine  ne-am  grăbi,  făcu  Pyp.  Dacă  nu  suntem  înapoi 
înainte  de  prima  geană  a  zorilor,  Bătrânul  Urs  ne  va  lua 
tuturor  capul. 

Despre  drumul  înapoi,  Jon  Snow  nu-şi  mai  amintea  mare 
lucru.  Păruse  mai  scurt  decât  călătoria  spre  sud,  poate  şi 
pentru  că  mintea  lui  era  în  altă  parte.  Pyp  stabilise  ritmul, 
galopând,  mergând  la  pas  sau  la  trap,  după  care  o  rupea 
într-un  alt  galop.  Oraşul  Cârtiţei  veni  şi  se  duse,  cu  felinarul 
său  roşu  aşezat  peste  lupanar,  deja  stins.  Reuşiră  să  se 
încadreze  în  timp.  Mai  era  o  oră  până-n  zori  când  Jon  zări 
turnurile  Castelului  Negru  înaintea  lor,  întunecate  pe  fondul 
imensităţii  albe  a  Zidului.  De  data  asta,  nu  i  se  mai  păru  că 
ajunsese  acasă. 

îl  puteau  duce  înapoi,  îşi  spuse  el,  însă  nu-1  mai  puteau 
face  să  rămână.  Războiul  nu  se  va  termina  mâine,  nici  în 
ziua  de  după,  iar  prietenii  lui  nu-1  puteau  veghea  zi  şi 
noapte.  Va  aştepta  momentul  cel  mai  prielnic,  îi  va  lăsa  să 
creadă  că  era  mulţumit  să  rămână  acolo...  iar  apoi,  când 
vigilenţa  le  va  slăbi,  va  fugi  din  nou.  Data  viitoare  va  evita 
drumul  regelui.  Ar  putea-o  lua  de-a  lungul  Zidului  spre 
răsărit,  poate  până  la  mare,  un  drum  mai  lung,  însă  mai 
sigur.  Sau  chiar  spre  apus,  spre  munţi,  apoi  spre  sud  prin 
trecătorile  înalte.  Aceasta  era  metoda  barbarilor,  dificilă  şi 
periculoasă,  dar  cel  puţin  nu-1  va  mai  urmări  nimeni.  Se  va 
duce  la  o  sută  de  leghe  depărtare  de  Winterfell  sau  de 
drumul  regelui. 

Samwell  Tarly  îi  aştepta  în  vechile  grajduri,  lăţit  la  pământ 
peste  o  claie  de  fân,  prea  neliniştit  ca  să  poată  dormi.  Se 
ridică  şi- şi  netezi  hainele. 

-  Sunt...  sunt  bucuros  că  te-au  găsit,  Jon. 

-  Eu  nu,  spuse  el  descălecând. 

Pyp  sări  de  pe  cal  şi  privi  dezgustat  geana  de  lumină  de  pe 
cer. 

-  Ajută-ne  să  culcăm  caii,  Sam,  spuse  băiatul  prizărit. 
Avem  o  zi  lungă  în  faţă  şi  nici  nu  ne  putem  gândi  la  somn, 
asta  mulţumită  Lordului  Snow. 

Când  se  crăpă  de  ziuă,  Jon  se  duse  la  bucătărie,  aşa  cum 
făcea  de  fiecare  dată.  Hobb  Trei-Degete  nu  spune  nimic  când 
îi  întinse  micul  dejun  al  Bătrânului  Urs.  Pentru  astăzi  avea 
trei  ouă  fierte  tare,  cu  pâine  prăjită  şi  şuncă  friptă,  plus  un 
castron  de  prune  uscate.  Jon  duse  mâncarea  în  Turnul 
Regelui.  îl  găsi  pe  Mormont  aşezat  pe  scaunul  de  lângă 
fereastră.  Corbul  i  se  plimba  înainte  şi-napoi  pe  umeri, 
croncănind:  Porumb,  porumb,  porumb.  Păsărea  ţipă  când 
intră  Jon. 

-  Pune  mâncarea  pe  masă,  îi  spuse  Bătrânul  Urs,  privind 
în  sus.  Vreau  nişte  bere. 

Jon  deschise  fereastra  zăbrelită,  luă  butelca  plină  cu  bere 
de  pe  marginea  exterioară  şi  umplu  un  corn.  Hobb  îi  dăduse 
o  lămâie,  încă  rece,  de  pe  Zid.  Jon  o  zdrobi  în  pumn.  Sucul 
se  scurse  printre  degetele  sale.  Mormont  turna  suc  de  lămâie 
în  berea  sa  în  fiecare  zi  şi  susţinea  că  de  asta  mai  avea  încă 
dinţi  în  gură. 

-  Fără  îndoială,  ţi-ai  iubit  tatăl,  spuse  bătrânul  când  Jon 
îi  aduse  cornul.  Lucrurile  pe  care  le  iubim  ne  distrug  de 
fiecare  dată,  băiete.  îţi  aminteşti  când  ţi-am  spus  asta? 

-  îmi  amintesc. 

Nu  voia  să  vorbească  despre  moartea  tatălui  său,  nici 
măcar  cu  Mormont. 

-  Ai  grijă  să  nici  nu  uiţi  asta.  Adevărurile  dure  sunt  cele 
care  trebuie  păstrate  cel  mai  bine.  Adu-mi  farfuria. 

Din  nou  şuncă?  Nu-i  nimic.  Arăţi  obosit.  A  fost  călătoria 
ta  sub  lumina  lunii  atât  de  obositoare?  Jon  simţi  cum  i  se 
usucă  gâtul. 

-  Ştiţi? 

-  Ştiţi,  repetă  corbul  de  pe  umărul  lui  Mormont.  Ştiţi 
Bătrânul  Urs  pufni. 

-  Crezi  că  m-au  ales  Lord  Comandant  al  Rondului  de 
Noapte  pentru  că  sunt  prost  ca  bâta,  Snow?  Aemon  mi-a 
spus  că  ai  să  pleci.  Iar  eu  i-am  spus  că  te  vei  întoarce,  îmi 
cunosc  oamenii...  şi  pe  băieţii  mei.  Onoarea  te-a  mânat  pe 

drumul  regelui  şi  tot  ea  te-a  adus  înapoi. 

-  Prietenii  mei  m-au  adus  înapoi,  zise  Jon. 

-  Am  spus  eu  cumva  că  a  fost  onoarea  ta?  Mormont  îşi 
inspecta  farfuria. 

-  Mi-au  omorât  tatăl.  V-aţi  aşteptat  să  nu  fac  nimic? 

-  Ca  s-o  spunem  pe  a  dreaptă,  ne-am  aşteptat  să  faci 
exact  ce  ai  făcut.  Mormont  încercă  pruna  şi  scuipă 
sâmburele.  Am  ordonat  să  fii  pus  sub  supraveghere.  Ai  fost 
văzut  plecând.  Dacă  fraţii  tăi  nu  te-ar  fi  adus  înapoi,  ai  fi  fost 
recuperat  oricum,  şi  nu  de  prieteni.  Afară  doar  dacă  nu 
cumva  ai  un  cal  cu  aripi,  ca  un  corb.  Ai? 

-  Nu.  Jon  se  simţea  ca  un  nătărău. 

-  Ce  păcat,  am  putea  folosi  un  astfel  de  cal. 

Jon  se  ridică  în  picioare.  îşi  spuse  că  ar  putea  muri  cum 
se  cuvine;  măcar  asta  să  facă. 

-  Cunosc  pedeapsa  pentru  dezertare,  lordul  meu.  Nu  mă 
tem  de  moarte. 

-  Moarte!  ţipă  corbul. 

-  Nici  de  viaţă,  sper  eu,  spuse  Mormont  tăindu-şi  şunca  şi 
oferind  o  bucăţică  păsării.  Nu  ai  dezertat,  nu  încă.  Eşti  aici. 
Dacă  i-am  decapita  pe  toţi  băieţii  care  se  duc  în  Oraşul 
Cârtiţei  noaptea,  numai  nălucile  ar  mai  păzi  Zidul.  Totuşi, 
poate  că  ai  de  gând  să  fugi  mâine  din  nou,  sau  poate  peste 
două  săptămâni.  Nu-i  aşa?  Nu  asta  speri,  băiete? 

Jon  rămase  tăcut. 

-  Mă  gândeam  eu.  Mormont  înlătură  coaja  unuia  dintre 
ouăle  fierte.  Tatăl  tău  e  mort.  Crezi  că-1  mai  poţi  readuce  la 
viaţă? 

-  Nu,  răspunse  el  mohorât. 

-  Bine,  spuse  Mormont.  Am  mai  văzut  noi  morţi  revenind 
la  viaţă,  tu  şi  cu  mine,  şi  nu  mi-as  dori  să  mai  văd  asta  încă 
o  dată.  înfulecă  oul  din  două  înghiţituri  şi-şi  îndepărtă  dintre 
dinţi  aşchiile  de  coajă.  Fratele  tău  este  la  luptă,  cu  toate 
armatele  din  nord  în  spatele  lui.  Oricare  dintre  lorzii  lui 
stegari  comandă  mai  mulţi  oameni  decât  ai  putea  găsi 
vreodată  în  Rondul  de  Noapte.  Cum  îţi  imaginezi  că  ar  avea 
nevoie  de  ajutorul  tău?  Eşti  un  asemenea  războinic  grozav, 
sau  ai  vreun  grumkin  prin  buzunare,  care  ţi- a  vrăjit  sabia? 

Jon  nu  avea  nici  un  răspuns.  Corbul  ciugulea  un  ou, 
spărgându-i  coaja.  Strecurându-şi  ciocul  prin  gaura  făcută, 
scoase  fărâmituri  de  albuş  şi  gălbenuş.  Bătrânul  Urs  oftă. 

-  Nu  eşti  singurul  afectat  de  acest  război.  Că-mi  place  sau 
nu,  sora  mea  mărşăluieşte  în  armata  fratelui  tău,  ea  şi  fiicele 
ei  îmbrăcate  în  zale  de  bărbaţi.  Maege  este  o  hoaşcă  bătrână, 
încăpăţânată  şi  ţâfnoasă,  foarte  hotărâtă.  Adevărul  este  că 
abia  rezist  să  fiu  prin  apropierea  femeii  aceleia  bicisnice, 
însă  asta  nu  înseamnă  că  aş  iubi-o  mai  puţin  decât  le  iubeşti 
tu  pe  surorile  tale  vitrege,  încruntându-se,  Mormont  înşfacă 
ultimul  ou  si-1  strânse  în  pumn  până-i  zdrobi  coaja.  Sau 
poate  că  da.  Chiar  dacă  o  fi  aşa,  tot  aş  jeli-o  dacă  ar  fi  ucisă, 
deşi  n-aş  lăsa  să  se  vadă  nimic.  Şi  eu  am  rostit  cuvintele,  la 
fel  ca  tine.  Locul  meu  este  aici...  Unde  este  al  tău,  băiete? 

Eu  nu  am  nici  un  loc,  ar  fi  vrut  Jori  să  spună,  sunt  un 
bastard,  nu  am  drepturi,  nici  nume,  nici  mamă,  iar  acum  nici 
măcar  tată.  Cuvintele  pe  care  le  rosti  fură: 

-  Nu  ştiu. 

-  Eu  ştiu,  spuse  Lordul  Comandant  Mormont.  Se 
stârneşte  vântul  rece,  Snow.  Dincolo  de  Zid  se  alungesc 
umbrele.  Cotter  Pyke  scrie  că  turme  imense  de  elani  se 
îndreaptă  spre  sud  şi  spre  răsărit,  spre  mare,  iar  mamuţii 
fac  la  fel.  Mai  spune  că  unul  dintre  oamenii  lui  a  descoperit 
urme  de  paşi  uriaşe,  strâmbe,  la  mai  puţin  de  trei  leghe 
distanţă  de  Rondul  de  la  Răsărit.  Cercetaşii  de  la  Turnul 
Umbrei  au  găsit  sate  întregi  abandonate,  iar  Ser  Denys 
spune  că  vede  noaptea  focuri  pe  munţi,  flăcări  uriaşe  care 
ard  de  la  apus  până-n  zori.  Quorin  Halfhand  a  luat  un 
prizonier  în  adâncimea  Văii,  iar  omul  jură  că  Mance  Rayder 
şi-a  masat  toţi  oamenii  într-un  avanpost  nou,  secret,  numai 
zeii  ştiu  pentru  ce.  Crezi  că  unchiul  tău,  Benjen,  a  fost 
singurul  cercetaş  pe  care  l-am  pierdut  în  ultimul  an? 

-  Ben  Jen,  croncăni  corbul,  ridicând  capul,  iar  bucăţele  de 
ou  îi  căzură  din  cioc.  Ben  Jen.  Ben  Jen. 

-  Nu,  răspunse  Jon.  Mai  fuseseră  şi  alţii.  Mult  prea  mulţi. 

-  Crezi  că  războiul  fratelui  tău  este  mai  important  decât  al 
nostru?  latră  bătrânul. 

Jon  îşi  muşcă  buza.  Corbul  bătu  din  aripi  spre  el.  Război, 
război,  război,  piui  el. 

-  Nu-i,  continuă  Mormont.  Zeii  să  ne  aibă  în  paza  lor, 
băiete,  nu  eşti  orb  şi  nici  prost.  Când  morţii  încep  să  vâneze 
în  noapte,  crezi  că  mai  contează  cine  şade  pe  Tronul  de  Fier? 

-  Nu.  Jon  nu  se  gândise  la  asta. 

-  Tatăl  tău,  lordul,  te-a  trimis  la  noi,  Jon.  De  ce,  cine  ar 

putea  spune? 

-  De  ce,  de  ce3  de  ce,  ţipă  corbul. 

-  Tot  ce  ştiu  este  că  sângele  Primilor  Oameni  curge  în 
venele  familiei  Stark.  Primii  Oameni  au  construit  Zidul  şi  se 
spune  că-şi  amintesc  lucruri  care  ar  fi  fost  uitate  altfel.  Iar 
fiara  aia  a  ta...  ne-a  condus  la  arătările  acelea,  te-a  avertizat 
asupra  mortului-viu  de  pe  trepte.  Ser  Jaremy  ar  spune,  fără 
îndoială,  că  toate  astea  sunt  întâmplări,  dar  Ser  Jaremy  e 
mort,  iar  eu  nu.  Lordul  Mormont  împunse  o  bucată  de  şuncă 
folosind  vârful  pumnalului.  Cred  că  ai  fost  hărăzit  să  fii  aici 
şi  vreau  ca  tu  şi  lupul  tău  să  fiţi  cu  noi  când  ne-om  duce 
dincolo  de  Zid. 

Cuvintele  lui  trimiseră  fiori  pe  spinarea  lui  Jon. 

-  Dincolo  de  Zid? 

-  Cum  m-ai  auzit.  Am  de  gând  să-1  găsesc  pe  Ben  Stark, 
mort  sau  viu.  Mestecă  şi  înghiţi  şunca.  Nu  voi  sta  proţăpit 
aici,  aşteptând  zăpezile  şi  vântul  îngheţat.  Trebuie  să  aflăm 
ce  se  întâmplă.  De  data  asta,  Rondul  de  Noapte  se  va 
năpusti  în  forţă  împotriva  Regelui-de-dincolo-de-Zid,  a 
Celorlalţi  sau  a  orice  altceva  ar  mai  putea  fi  acolo.  Am  de 
gând  să  preiau  eu  însumi  comanda,  îşi  aţinti  vârful 
pumnalului  spre  pieptul  lui  Jon.  După  obicei,  servitorul 
Lordului  Comandant  este  şi  scutierul  său...  însă  nu  vreau  să 
mă  trezesc  în  fiecare  zori  de  zi  întrebându-mă  dacă  nu 
cumva  ai  şters-o  din  nou.  Aşa  că  am  nevoie  de  răspunsul 
tău,  Lord  Snow,  am  nevoie  de  el  acum.  Eşti  frate  din  Rondul 
de  Noapte...  ori  bastardul  care  vrea  să  se  joace  de-a 
războiul? 

Jon  Snow  se  îndreptă  de  spate  şi  inspiră  adânc.  Iartă-mă, 
tata.  Robb,  Arya,  Bran...  iertaţi-mă,  nu  vă  pot  ajuta.  Bătrânul 
spune  adevărul  Acesta-i  locul  meu. 

-  Sunt...  al  dumneavoastră,  lordul  meu.  Omul  vostru.  Jur. 
Nu  voi  mai  pleca  încă  o  dată. 

Bătrânul  Urs  pufni. 

-  Bine.  Acum  du-te  şi  ia-ţi  sabia. 

Părea  că  trecuseră  o  mie  de  ani  de  când  Catelyn  Stark  îşi 
dusese  copilul  nou-născut  afară  din  Riverrun,  traversând 
Piatra  Răsturnată  într-o  galeră  mică,  pentru  a-şi  începe 
călătoria  spre  nord,  spre  Winterfell.  Şi  traversau  Piatra 
Răsturnată  ca  să  ajungă  acasă  acum,  deşi  băiatul  purta 
platoşă  şi  zale  în  loc  de  scutece. 

Robb  stătea  la  prova  alături  de  Vântul  Cenuşiu,  cu  mâna 
aşezată  pe  capul  lupului  străvechi,  pe  când  vâslaşii  trăgeau 
la  rame.  Theon  Greyjoy  era  cu  el.  Unchiul  ei,  Brynden,  îi 
urma  în  cea  de-a  doua  ambarcaţiune,  împreună  cu  Marele 
Jon  şi  Lordul  Karstark. 

Catelyn  se  aşezase  spre  pupa.  Navigau  în  jos,  lăsând 
curentul  puternic  să-i  împingă  dincolo  de  Turnul  Roţii. 
Plescăitul  şi  clipocitul  marii  mori  de  apă  din  interior  erau 
sunete  din  copilăria  ei,  care  aduseră  un  zâmbet  trist  pe  faţa 
lui  Catelyn.  De  pe  zidurile  de  gresie  ale  castelului,  soldaţii  şi 
servitorii  îi  scandau  numele,  numele  lui  Robb  şi  „Winterfell". 
Pe  toate  meterezele  fluturau  steagurile  Casei  Tully:  un 
păstrăv  în  salt,  argintiu  pe  un  fond  tremurător,  albastru-cu- 
roşu.  Era  o  privelişte  îmbucurătoare,  însă  nu-i  uşura  inima. 
Se  întrebi  dacă  inima  ei  va  mai  fi  vreodată  uşurată.  Oh, 
Ned... 

Sub  Turnul  Roţii,  făcură  o  voltă  amplă  şi  se  avântart  prin 
apele  învolburate.  Oamenii  se  încordară  din  toate  puterile. 
Arcada  vastă  a  Porţii  Apei  se  înălţa  sub  ochii  lor  şi  auzi 
scrâşnetul  lanţurilor  marelui  grilaj  tras  în  sus.  Se  ridica  încet 
pe  când  se  apropiară,  iar  Catelyn  văzu  ci  jumătatea  de  jos  a 
grilajului  era  roşie  de  rugină.  De  pe  el  picura  nămol  maroniu 
când  trecură  pe  dedesubt,  vârfurile  ascuţite  ale  drugilor  erau 
la  câteva  palme  deasupra  lor.  Catelyn  se  uită  în  sus  şi  se 
întrebă  cât  de  adânc  mâncase  rugina  şi  cât  de  mult  ar 
rezista  grilajul  la  un  atac  şi  dacă  nu  cumva  era  mai  bine  să 
fie  înlocuit.  Astfel  de  gânduri  îi  părăseau  rareori  mintea  în 
aceste  zile. 

Trecură  pe  sub  arcada  porţii  şi  pe  sub  ziduri,  de  la  lumina 
soarelui  spre  umbre  şi  din  nou  spre  lumină.  Ambarcaţiuni 
mari  şi  mici  erau  ancorate  peste  tot  în  jurul  lor,  legate  de 
inele  de  fier  înfipte  în  piatră.  Străjerii  tatălui  ei  aşteptau  la 
capătul  treptelor  ieşite  din  apă,  împreună  cu  fratele  ei.  Ser 

Edmure  Tully  era  un  tânăr  solid,  cu  plete  roşcate  şi  o  barbă 
sălbatică.  Platoşa  sa  era  zgâriată  şi  lovită  în  urma  luptelor, 
iar  mantia  sa  albastru-cu-roşu  era  pătată  de  sânge  şi 
înnegrită  de  fum.  Alături  de  el  stătea  Lordul  Tytos 
Blackwood,  un  bărbat  înalt  şi  aprig  cu  favoriţi  cărunţi,  tunşi 
scurt  şi  un  nas  coroiat.  Armura  sa  de  un  galben  strălucitor 
era  ornamentată  cu  un  filigran  complicat  de  vinişoare  şi 
frunze,  iar  o  mantie  ţesută  din  pene  de  corb  îi  acoperea 
umerii  înguşti.  Lordul  Tytos  fusese  cel  care  condusese  atacul 
care-1  eliberase  pe  fratele  său  din  captivitatea  Lannisterilor. 

-  Ajutaţi-i,  porunci  Ser  Edmure. 

Trei  oameni  se  repeziră  pe  trepte,  în  apa  până  la 
genunchi,  şi  traseră  galera  mai  aproape  cu  nişte  căngi  lungi. 
Când  Vântul  Cenuşiu  sări  pe  mal,  unul  dintre  ei  azvârli 
cangea  şi  se  trase  înapoi,  împiedicându-se  şi  aruncându-se 
în  râu.  Ceilalţi  izbucniră  în  râs,  iar  omul  îşi  compuse  o 
expresie  prostească.  Theon  Greyjoy  se  aplecă  într-o  parte, 
spre  ambarcaţiune,  şi  o  ridică  pe  Catelyn  apucând-o  de  şold, 
aşezând-o  pe  treptele  uscate  de  deasupra  apei. 

Edmure  coborî  s-o  îmbrăţişeze. 

-  Scumpă  surioară,  murmură  el  răguşit. 

Avea  ochii  de  un  albastru-închis  şi  o  gură  făcută  să 
zâmbească,  însă  acum  nu  zâmbea.  Arăta  istovit,  rănit  în 
luptă  şi  sumbru  din  cauza  încordării.  Gâtul  îi  era  bandajat, 
acolo  unde  fusese  lovit.  Catelyn  îl  îmbrăţişa  cu  foc. 

-  Necazul  tău  este  şi  al  meu,  Cat,  spuse  el  când  se 
desprinseră  din  îmbrăţişare.  Am  am  auzit  de  Lordul 
Eddard...  Lannisterii  vor  plăti,  ţi-o  jur,  vei  afla  răzbunarea. 

-  Asta  mi  l-ar  putea  aduce  pe  Ned  înapoi?  spuse  ea 
tăioasă.  Rana  era  încă  prea  vie  pentru  blândeţea  cuvintelor. 
Nu  se  putea  gândi  acum  la  Ned.  Nu  o  va  face.  Nu  ajuta  la 
nimic.  Trebuia  să  fie  puternică.  Toate  astea  pot  să  mai 
aştepte.  Trebuie  să-1  văd  pe  tata  acum. 

-  Te  aşteaptă  în  seră,  spuse  Edmure. 

-  Lordul  Hoster  este  căzut  la  pat,  doamna  mea,  îi  explică 
slujitorul  tatălui  ei.  Oare  când  îmbătrânise  atât  de  mult 
omul  acesta  bun?  Mi-a  spus  să  vă  conduc  la  el  imediat. 

-  O  conduc  eu. 

Edmure  o  însoţi  pe  treptele  de  lângă  apă  şi  prin  curtea  de 
jos,  acolo  unde  Petyr  Baelish  şi  Brandon  Stark  îşi 
încrucişaseră  cândva  săbiile  pentru  a-i  cuceri  favorurile. 

Zidurile  masive  din  gresie  ale  fortăreţei  se  înălţau  deasupra 
lor.  Când  trecură  de  o  uşă,  printre  doi  străjeri  cu  coifuri  cu 
panaşul-peşte,  ea  întrebă: 

-  Cât  e  de  grav? 

Privirea  lui  Edmure  era  sumbră. 

-  Nu  va  mai  rămâne  cu  noi  multă  vreme,  spun  Maesterii. 
Durerea  este...  constantă  şi  chinuitoare.  O  copleşi  o  furie 
oarbă,  o  furie  faţă  de  întreaga  lume;  faţă  de  fratele  ei, 
Edmure,  şi  sora  ei,  Lysa,  faţă  de  Lannisteri,  faţă  de  Maesteri, 
faţă  de  Ned  şi  tatăl  ei  şi  faţă  de  zeii  monstruoşi  care-i  luau  pe 
amândoi  de  lângă  ea. 

-  Ar  fi  trebuit  să-mi  spui,  făcu  ea.  Ar  fi  trebuit  să-mi 
trimiţi  vorbă  imediat  ce  ai  aflat. 

-  El  mi-a  interzis.  Nu  voia  ca  duşmanii  lui  să  ştie  că  este 
pe  moarte.  Cu  atâtea  necazuri  în  regat,  s-a  temut  ca  nu 
cumva  Lannisterii  să  bănuiască  gravitatea  situaţiei  lui... 

-  Şi  să  atace?  termină  Catelyn  în  locul  lui,  necruţătoare.  A 
fost  vina  ta,  numai  a  ta,  şopti  un  glas  înlăuntrul  ei.  Dacă  nu 
te-aifi  ambiţionat  să  pui  mâna  pe  pitic... 

Urcară  scara  în  spirală  în  tăcere. 

Fortăreaţa  avea  trei  laturi,  la  fel  ca  Riverrunul,  iar  sera 
Lordului  Hoster  era  şi  ea  tot  triunghiulară,  cu  un  balcon  din 
piatră  ieşit  în  afară  spre  răsărit,  ca  prova  unei  mari  corăbii 
din  piatră.  De  acolo,  lordul  putea  privi  în  jos,  spre  ziduri  şi 
metereze,  şi  dincolo,  unde  se  întâlneau  apele.  Mutaseră 
patul  tatălui  ei  afară,  pe  balcon. 

-  îi  place  să  stea  la  soare  şi  să  privească  râurile,  îi  explică 
Edmure.  Tată,  uite  pe  cine  am  adus.  Cat  a  venit  să  te  vadă... 

Hoster  Tully  fusese  întotdeauna  un  bărbat  masiv;  înalt  şi 
lat  în  spate  în  tinereţea  sa,  corpolent  după  ce  îmbătrânise. 
Acum  părea  micşorat,  muşchii  şi  carnea  i  se  topiseră  de  pe 
oase.  Chiar  şi  chipul  îi  era  tras.  Ultima  dată  când  îl  văzuse 
Catelyn,  părul  şi  barba  îi  erau  castanii,  străbătute  de  şuviţe 
cărunte.  Acum  erau  albe  ca  neaua.  Ochii  i  se  deschiseră  la 
auzul  vocii  lui  Edmure. 

-  Pisicuţo,  murmură  el  cu  un  glas  firav  şi  subţire, 
îngreunat  de  durere.  Pisicuţa  mea.  Un  zâmbet  tremurător  îi 
apăru  pe  buze  pe  când  mâna  lui  o  mângâie  pe  a  ei.  le-am 
privit... 

-  Am  să  vă  las  să  vorbiţi,  spuse  fratele  ei,  sărutându-1  pe 
tatăl  lor  înainte  de  a  se  retrage. 

Catelyn  îngenunche  şi  luă  mâna  tatălui  ei  într-a  sa.  Era  o 
palmă  mare,  acum  descărnată,  iar  oasele  se  simţeau  direct 
sub  piele,  cu  toată  forţa  lor  dusă  de  mult. 

-  Ar  fi  trebuit  să- mi  spui,  spuse  ea.  Un  călăreţ,  un  corb... 

-  Călăreţii  sunt  prinşi  şi  interogaţi,  răspunse  el.  Corbii 
sunt  doborâţi...  îl  cuprinse  un  spasm  de  durere  şi  degetele  i 
se  încleştară  tare  pe  ale  ei.  în  pântec  am  parcă  nişte  crabi... 
care  mă  pişcă,  întotdeauna  mă  pişcă.  Zi  şi  noapte.  Au  cleşti 
îngrozitori  crabii  ăştia.  Maester  Vyman  îmi  face  vin  pentru 
vise,  lapte  de  mac...  dorm  mult...  însă  am  vrut  să  fiu  treaz  ca 
să  te  văd,  când  ai  venit.  Mi-a  fost  teamă...  când  Lannisterii 
ţi-au  capturat  fratele,  împresuraţi  de  taberele  lor...  mi-a  fost 
teamă  că  mă  duc  înainte  să  te  pot  vedea  încă  o  dată...  mi-a 
fost  teamă. . . 

-  Sunt  aici,  tată,  spuse  ea.  Cu  Robb,  fiul  meu.  Vrea  şi  el 
să  te  vadă. 

-  Băiatul  tău,  şopti  el.  Avea  ochii  mei,  îmi  amintesc  asta... 

-  îi  avea  şi-i  mai  are  încă.  Şi  ţi  l-am  adus  şi  pe  Jaime 
Lannister,  în  lanţuri.  Riverrun  este  liber  din  nou,  tată. 

Lordul  Hoster  zâmbi. 

-  Am  văzut.  Noaptea  trecută,  când  a  început,  le-am  spus... 
că  trebuie  să  văd.  M-au  dus  la  postul  de  la  poartă...  am 
privit  de  pe  metereze.  Ah,  a  fost  frumos...  torţele  au  năvălit 
în  valuri,  puteam  auzi  strigăte  plutind  peste  râu...  o  dulceaţă 
de  strigăte...  iar  când  turnul  de  asalt  s-a  dus,  zei...  aş  fi 
putut  muri  atunci,  şi  încă  bucuros,  dar  voiam  să  te  văd  pe 
tine  şi  pe  copii  întâi.  Băiatul  tău  a  făcut  asta?  Robb  al  tău? 

-  Da,  spuse  Catelyn  cu  semeţie.  A  fost  Robb...  şi  Brynden. 
Fratele  tău  este  şi  el  aici,  lordul  meu. 

-  El...  Vocea  tatălui  său  era  firavă  ca  o  şoaptă.  Peştele 
Negru...  s-a  întors?  Din  Vale? 

-Da. 

-  Şi  Lysa?  O  adiere  rece  fremăta  prin  părul  său  rărit  şi 
alb.  Zeii  fie  milostivi,  sora  ta...  a  venit  şi  ea? 

Părea  plin  de  speranţă  şi  dor  şi  era  greu  să-i  spună 
adevărul. 

-  Nu.  îmi  pare  rău... 

-  Oh.  Trăsăturile  i  se  alungiră,  iar  o  parte  din  lumina  din 
ochi  i  se  stinse.  Sperasem,  mi-ar  fi  plăcut  s-o  văd  înainte 
de... 

-  E  cu  fiul  ei,  la  Eyrie. 

Lordul  Hoster  dădu  obosit  din  cap. 

-  Lordul  Robert  acum,  că  bietul  Arryn  s-a  dus...  îmi 
amintesc...  De  ce  n-a  venit  cu  tine? 

-  Este  înspăimântată,  lordul  meu.  La  Eyrie  se  simte  în 
siguranţă.  îi  sărută  fruntea  zbârcită.  Rob  aşteaptă.  Vrei  să-1 
vezi?  Şi  pe  Brynden? 

-  Pe  fiul  tău,  şopti  el.  Da.  Copilul  lui  Cat...  avea  ochii  mei. 
îmi  amintesc.  De  când  s-a  născut.  Adu-1...  da. 

-  Şi  pe  fratele  tău? 

Tatăl  ei  privi  afară,  peste  râuri. 

-  Peştele  Negru,  spuse  el.  Nu  s-a  căsătorit  încă?  N-a  luat 
vreo...  fată  de  soaţă? 

Chiar  şi  pe  patul  de  moarte,  se  gândi  Catelyn  cu  tristeţe. 

-  Nu  s-a  căsătorit.  Ştii  asta,  tată.  Nici  nu  se  va  căsători 
vreodată. 

-  I-am  spus...  i-am  poruncit.  însoară-te!  Eram  lordul  său. 
Ştie.  Era  dreptul  meu  să-i  găsesc  perechea.  Una  bună.  O 
Redwyne.  Casă  veche.  O  dulceaţă  de  fată,  drăguţă... 
pistruiată...  Bethany,  da.  Biata  copilă.  încă-1  mai  aşteaptă. 
Da.  încă... 

-  Bethany  Redwyne  s-a  măritat  cu  Lordul  Rowan  cu  ani  în 
urmă,  îi  reaminti  Catelyn.  Are  trei  copii  cu  el. 

-  Chiar  şi  aşa,  murmură  Lordul  Hoster.  Chiar  şi  aşa. 
Scuip  pe  fata  aceea!  Redwynii...  M-au  scuipat  pe  mine.  Pe 
lordul  său,  fratele  său...  acest  Peşte  Negru.  Am  avut  şi  alte 
oferte.  Fata  Lordului  Bracken.  Walder  Frey...  oricare  dintre 
cele  trei,  zicea  el...  S-a  căsătorit?  Cu  cineva?  Cineva? 

-  Cu  nimeni,  zise  Catelyn,  dar  a  străbătut  multe  leghe  ca 
să  vină  să  te  vadă,  croindu-şi  drum  prin  luptă  spre  Riverrun. 
N-aş  fi  aici  dacă  Ser  Brynden  nu  ne-ar  fi  ajutat. 

-  A  fost  un  războinic  straşnic,  rosti  tatăl  ei  răguşit,  Asta 
poate  face.  Cavaler  al  Porţii,  da.  Se  lăsă  pe  spate  şi  închise 
ochii,  obosit  până  peste  poate.  Trimite-1.  Mai  târziu.  Acum 
am  să  dorm.  Prea  bolnav  ca  să  lupt.  Trimite-1  mai  târziu  pe 
Peştele  Negru... 

Catelyn  îl  sărută  uşor,  îi  netezi  părul  şi-1  lăsă  în  umbra 
fortăreţei  sale,  cu  râurile  curgând  dedesubt.  Adormise 
înainte  ca  ea  să  plece. 

Când  se  întoarse  în  curtea  de  jos,  Ser  Brynden  Tully 
stătea  pe  treptele  dinspre  apă  cu  cizmele  ude,  discutând  cu 
comandantul  gărzilor  de  la  Riverrun.  Se  duse  direct  la  el. 

-  Este... 

-  Pe  moarte,  răspunse  ea.  Aşa  cum  ne-am  temut. 

Pe  faţa  ridată  a  unchiului  său  durerea  se  putea  vedea 
limpede.  îşi  trecu  degetele  prin  părul  des  şi  încărunţit. 

-  Vrea  să  mă  vadă?  Ea  dădu  din  cap. 

-  Zice  că-i  prea  bolnav  ca  să  lupte.  Brynden  Peşte  Negru 
chicoti. 

-  Sunt  o  cătană  prea  bătrână  ca  să  cred  aşa  ceva.  Hoster 
mă  va  certa  pentru  fata  aceea,  Redwyne,  chiar  şi  când  îi  vom 
aprinde  rugul  funerar,  afurisite  fie-i  oasele. 

Catelyn  zâmbi,  ştiind  că  era  adevărat. 

-  Nu-1  văd  pe  Robb. 

-  S-a  dus  cu  Greyjoy  în  sală,  cred. 

Theon  Greyjoy  era  aşezat  pe  bancă  în  Marea  Sală  de  la 
Riverrun,  delectându-se  cu  un  corn  de  bere  şi  răsfăţând 
garnizoana  tatălui  ei  cu  povestea  masacrului  de  la  Pădurea 
Şoaptelor. 

-  Unii  au  încercat  să  fugă,  dar  am  închis  valea  la  ambele 
capete  şi  am  ţâşnit  din  beznă  cu  sabia  şi  lancea.  Lannisterii 
trebuie  să  fi  crezut  că  Ceilalţi  înşişi  tăbărâseră  peste  ei  când 
lupul  lui  Robb  a  dat  iama.  L-am  văzut  smulgând  braţul  unui 
om  de  la  umăr,  iar  caii  au  înnebunit  la  mirosul  lui.  Nici  nu 
vă  pot  spune  câţi  oameni  au  fost  aruncaţi  din  şa. . . 

-  Theon,  îl  întrerupse  ea,  unde  l-aş  putea  găsi  pe  fiul 
meu? 

-  Lordul  Robb  s-a  dus  să  viziteze  grădina  zeilor,  doamna 
mea. 

Asta  era  ceea  ce  ar  fi  făcut  şi  Ned.  Este  fiul  tatălui  său,  la 
fel  de  mult  ca  al  meu,  trebuie  să-mi  amintesc.  Oh,  zeilor,  Ned... 

îl  află  pe  Robb  sub  acoperişul  verde  al  frunzelor, 
înconjurat  de  sequoia  înalţi  şi  de  ulmi  bătrâni,  măreţi, 
îngenuncheat  înaintea  copacului  inimii,  un  arbore  zvelt,  cu 
un  chip  mai  degrabă  trist  decât  fioros.  Sabia  lungă  era 
aşezată  înaintea  lui,  cu  vârful  înfipt  în  pământ,  iar  mâinile 
sale  înmănuşate  erau  strânse  pe  mâner.  în  jurul  său  erau  şi 
alţii  îngenuncheaţi:  Marele  Jon  Umber,  Rickard  Karstark, 
Maege  Mormont,  Galbart  Glover,  mulţi  alţii.  Chiar  şi  Tytos 
Blackwood  se  afla  printre  ei,  marea  lui  mantie  din  pene  de 
corb  era  desfăşurată  în  evantai  în  spatele  lui.  Aceştia  sunt  cei 
care-i  venerează  pe  vechii  zei,  îşi  dădu  ea  seama.  Se 
întrebase  la  ce  zei  mai  ţine  ea  în  aceste  zile  şi  nu  putuse  găsi 

vreun  răspuns. 

Nu-i  va  deranja  în  timpul  rugăciunilor.  Zeii  trebuiau  lăsaţi 
să-şi  ia  partea...  chiar  şi  zeii  cruzi  care  i-1  luaseră  pe  Ned  şi 
pe  tatăl  ei,  lordul.  Aşadar,  Catelyn  aşteptă.  Vântul  dinspre 
râu  mişca  crengile  înalte  şi  la  dreapta  ei  putea  vedea  Turnul 
Roţii,  cu  iedera  pe  o  latură.  Pe  când  stA  tea  acolo,  o 
inundară  toate  amintirile. 

Tatăl  ei  o  învăţase  să  călărească  printre  copacii  aceştia, 
aici  era  ulmul  din  care  căzuse  Edmure  când  îşi  rupsese 
braţul,  iar  acolo,  sub  umbrarul  acela,  ea  şi  Lysa  se  jucaseră 
de-a  sărutatul  cu  Petyr. 

Nu  se  mai  gândise  la  asta  de  ani  de  zile.  Cât  de  tineri 
fuseseră  toţi,  ea  nu  mai  mare  decât  Şansa,  Lysa  mai  mică 
decât  Arya,  iar  Petyr,  tânăr  şi  nerăbdător.  Fetele  îl 
schimbaseră  între  ele,  serioase  sau  chicotind,  pe  rând. 
Amintirea  îi  revenise  atât  de  vie,  încât  aproape  că-i  simţea 
degetele  transpirate  pe  umeri  şi  mirosul  de  mentă  din 
respiraţie.  întotdeauna  prin  grădina  zeilor  găseau  mentă,  iar 
lui  Petyr  îi  plăcea  s-o  mestece.  Fusese  un  băiat  atât  de 
neastâmpărat,  mereu  dând  de  necazuri. 

-  A  încercat  să-mi  bage  limba  în  gură,  îi  mărturisise 
Catelyn  surorii  sale,  după  aceea,  când  rămăseseră  singure. 

-  Şi  mie  mi-a  făcut  la  fel,  şoptise  Lysa,  timidă  şi  cu 
respiraţia  tăiată.  Mi-a  plăcut. 

Robb  se  ridică  încet  în  picioare  şi-şi  băgă  sabia  în  teacă, 
iar  Catelyn  se  trezi  întrebându-se  dacă  fiul  ei  sărutase 
vreodată  o  fată  în  grădina  zeilor.  Fireşte  că  o  făcuse.  O 
văzuse  pe  Jeyne  Poole  aruncându-i  cele  mai  galeşe  priviri,  şi 
pe  unele  dintre  slujnice,  chiar  unele  de  optsprezece  ani...  Se 
dusese  la  război  şi  ucisese  bărbaţi  cu  sabia,  în  mod  sigur  că 
sărutase  fete.  Avea  lacrimi  în  ochi.  Şi  le  şterse  nervoasă. 

-  Mamă,  spuse  Robb  când  o  văzu  stând  acolo.  Trebuie  să 
convocam  consiliul.  Sunt  nişte  hotărâri  de  luat. 

-  Bunicul  tău  ar  vrea  să  te  vadă,  zise  ea.  Robb,  e  foarte 
bolnav. 

-  Mi-a  spus  Ser  Edmure.  îmi  pare  rău,  mamă...  pentru 
Lordul  Hoster  şi  pentru  tine.  Dar  trebuie  întâi  să  discutăm. 
Avem  veşti  din  sud.  Renly  Baratheon  a  cerut  coroana  fratelui 
său. 

-  Renly?  spuse  ea  şocată.  Mă  gândisem  că,  mai  mult  ca 
sigur,  lordul  Stannis... 

-  Aşa  ne-am  gândit  cu  toţii,  doamna  mea,  zise  Galbart 
Glover. 

Consiliul  de  război  se  adună  în  Marea  Sală,  la  patru  mese 
lungi,  din  bârne,  aranjate  într-un  careu.  Lordul  Hoster  era 
prea  slăbit  ca  să  ia  parte,  adormit  în  balconul  său,  visând  la 
soarele  de  pe  râurile  tinereţii  sale.  Edmure  şedea  în  jilţul 
înalt  al  familiei  Tully,  cu  Brynden  Peşte  Negru  alături,  iar 
stegarii  tatălui  său  erau  aliniaţi  la  dreapta  şi  la  stânga,  de-a 
lungul  meselor  laterale.  Vestea  victoriei  de  la  Riverrun 
ajunsese  la  lorzii  fugiţi  ai  Tridentului,  aducându-i  înapoi. 
Karyl  Vance  intră;  acum  era  lord,  tatăl  său  murise  sub 
Dintele  Aurit.  Ser  Marq  Piper  era  cu  el,  îl  aduseseră  şi  pe 
Darry,  fiul  lui  Ser  Raymun,  un  băiat  nu  mai  mare  decât 
Bran.  Lordul  Jonos  Bracken  venise  de  la  ruinele  din  Stone 
Hedge,  radios  şi  lăudăros,  şi  luă  loc  cât  mai  departe  de  Tytos 
Blackwood. 

Lorzii  din  nord  şedeau  pe  partea  cealaltă,  cu  Catelyn  şi 
Robb  faţă-n  faţă  cu  fraţii  ei.  Erau  mai  puţini.  Marele  Jon 
şedea  la  stânga  lui  Robb,  iar  apoi  urma  Theon  Greyjoy; 
Galbart  Glover  şi  Lady  Mormont  se  aflau  la  dreapta  lui 
Catelyn.  Lordul  Rickard  Karstark,  sfrijit  şi  cu  ochii  goi  în 
jalea  sa,  se  aşeză  ca  un  om  în  plin  coşmar,  cu  barba  lungă, 
nepieptănată  şi  nespălată.  Lăsase  doi  fii  morţi  în  Pădurea 
Şoaptelor,  iar  despre  cel  de-al  treilea  nu  se  mai  ştia  nimic, 
cel  mai  mare,  care  condusese  suliţaşii  lui  Karstark  împotriva 
lui  Tywin  Lannister  la  Furca  Verde. 

Disputele  se  întinseră  până  târziu  în  noapte.  Fiecare  lord 
avea  dreptul  la  cuvânt,  şi  cuvântară...  şi  strigară, 
blestemară,  linguşiră,  glumiră,  se  târguiră,  dădură  cu  cănile 
de  bere  în  masă,  ameninţară  şi  plecară,  reveniră  mohorâţi 
sau  zâmbind.  Catelyn  rămase  şi-i  ascultă  pe  toţi. 

Roose  Bolton  strânsese  laolaltă  rămăşiţele  înfrânte  ale 
celeilalte  armate  la  capătul  drumului.  Ser  Helman  Tallhart  şi 
Walder  Frey  încă  mai  ţineau  Gemenii.  Armata  Lordului 
Tywin  traversase  Tridentul  şi  se  îndrepta  spre  Harrenhal.  în 
ţinut  erau  doi  regi.  Doi  regi  şi  nici  o  înţelegere. 

Mulţi  dintre  lorzii-stegari  voiau  să  plece  imediat  în  marş 
spre  Harrenhal,  să-1  înfrunte  pe  Lordul  Tywin  şi  să  termine 
pentru  totdeauna  cu  dominaţia  Lannisterilor.  Tânărul  şi 
înfierbântatul  Marq  Piper  îndemnă,  în  loc  de  asta,  la  o 
lovitură  la  apus  de  Casterly  Rock.  Totuşi,  alţii  sfătuiră  să 

aibă  răbdare.  Riverrun  se  afla  de-a  curmezişul  liniilor  de 
aprovizionare  ale  Lannis  terilor,  arătă  Jason  Mallister; 
puteau  să  tragă  de  timp,  împiedicându-1  pe  Lordul  Tywin  să 
primească  trupe  proaspete  şi  provizii  în  vreme  ce  ei  îşi 
întăreau  apărarea  şi-şi  odihneau  oamenii  istoviţi.  Lordul 
Blackwood  nu  acceptă  nimic  din  toate  astea.  Ar  trebui  să 
termine  ce  începuseră  la  Pădurea  Şoaptelor.  Să  plece  în 
marş  spre  Harrnenhal  şi  să  zdrobească  armata  lui  Roose 
Bolton.  Ceea  ce  cerea  Blackwood  contrazicea,  ca 
întotdeauna,  Bracken;  Lordul  Jonos  Bracken  ajunse  să 
insiste  că  ar  trebui  să  jure  cu  toţii  credinţă  Regelui  Renly  şi 
să  se  deplaseze  spre  sud  pentru  a  i  se  alătura. 

-  Renly  nu  este  rege,  spuse  Robb.  Era  pentru  prima  dată 
când  fiul  ei  luase  cuvântul.  La  fel  ca  tatăl  lui,  ştia  să  asculte. 

-  Doar  nu  aveţi  intenţia  de  a-1  susţine  pe  Joffrey,  lordul 
meu,  zise  Galbart  Glover.  El  1-a  trimis  la  moarte  pe  tatăl 
dumneavoastră. 

-  Asta-1  demonizează,  răspunse  Robb.  Nu  ştiu  însă  ce 
anume  face  din  Renly  un  rege.  Joffrey  este  încă  fiul  cel  mai 
mare  al  lui  Robert,  fiu  adevărat,  aşa  că  tronul  este,  pe  bună 
dreptate,  al  lui  prin  toate  legile  regatului.  Dacă  însă  moare, 
şi  voi  avea  grijă  să  se  întâmple  asta,  are  un  frate  mai  tânăr. 
Tommen  este  următorul  la  succesiune,  după  Joffrey. 

-  Tommen  e  tot  un  Lannister,  i-o  tăie  Ser  Marq  Piper. 

-  După  cum  spui,  zise  Robb  tulburat.  Totuşi,  dacă  nici 
unul  dintre  ei  nu  este  rege,  cum  ar  putea  fi  Lordul  Renly?  El 
e  fratele  mai  mic  al  lui  Robert.  Bran  nu  poate  deveni  Lord  de 
Winterfell  înaintea  mea,  aşa  că  Renly  nu  poate  fi  rege 
înaintea  Lordului  Stannis. 

Lady  Mormont  se  arătă  de  acord. 

-  Lordul  Stannis  are  mai  multe  drepturi  de  a  cere 
coroana. 

-  Renly  este  cel  încoronat,  făcu  Marq  Piper.  Highgarden  şi 
Capătul  Furtunii  îi  susţin  pretenţiile,  iar  Dornishienii  nu  se 
vor  codi  nici  ei.  Dacă  Winterfell  şi  Riverrun  i  se  alătură,  va 
avea  cinci  dintre  cele  şapte  mari  Case  în  sprijinul  său.  Şase, 
dacă  Arrynii  se  pun  în  mişcare!  Şase  împotriva  Castelului! 
Lorzii  mei,  în  termen  de  un  an,  capetele  lor  sta  în  vârful 
ţepuşelor,  regina  şi  băiatul-rege,  Lordul  Tywin,  Pezevenghiul, 
Regicidul,  Ser  Kevan,  toţi!  Asta  vom  câştiga  dacă  ne  alăturăm 
Regelui  Renly.  Ce  ar  putea  avea  Lordul  Stanim  împotrivă,  ca 

să  fie  nevoie  să  renunţăm  la  asta? 

-  Dreptul,  spuse  Robb  cu  încăpăţânare.  Catelyn  se  gândi 
atunci  că,  aşa  cum  o  spusese,  semăna  în  mod  ciudat  cu  tatăl 
său. 

-  Deci  vreţi  să  ne  declarăm  pentru  Stannis?  întreba 
Edmure. 

-  Nu  ştiu,  făcu  Robb.  M-am  rugat  ca  să  ştiu  ce  să  fac,  însă 
zeii  nu  mi-au  răspuns.  Lannisterii  l-au  ucis  pe  tata  ca  pe  un 
trădător,  iar  noi  ştim  că  a  fost  o  minciună,  însă  Joffrey  este 
regele  de  drept  şi  noi  am  luptat  împotriva  lui,  deci  suntem 
trădători. 

-  Tatăl  meu  ar  sugera  prudenţă,  glăsui  bătrânul  Ser 
Stevron  cu  zâmbetul  de  nevăstuică  al  unui  Frey.  Staţi,  să-i 
lăsăm  pe  aceşti  doi  regi  să-şi  facă  ei  urzeala  tronurilor.  Când 
vor  termina  cu  luptele,  ne  putem  lăsa  într-un  genunchi 
înaintea  învingătorului,  sau  să  ne  opunem  lui,  după  cum 
vom  alege.  Cu  Renly  înarmat,  se  pare  că  Lordul  Tywin  va 
agrea  un  armistiţiu...  şi  reîntoarcerea  în  siguranţă  a  fiului 
său.  Nobili  lorzi,  lăsaţi-mă  să  merg  la  el  la  Harrenhal  şi  să 
aranjez  termeni  convenabili  şi  răscumpărări... 

Un  muget  de  proteste  îi  acoperi  vocea. 

-  Laşule!  tună  Marele  Jon. 

-  Cerşirea  unui  armistiţiu  ne-ar  face  să  părem  slabi, 
declară  Lady  Mormont. 

-  Răscumpărările  să  fie  blestemate,  nu  trebuie  să-1  cedăm 
pe  Regicid,  strigă  Rickard  Karstark. 

-  De  ce  nu  o  pace?  întrebă  Catelyn. 

Lorzii  se  uitară  spre  ea,  însă  ea  simţi  doar  ochii  lui  Robb, 
ai  lui  şi  numai  ai  lui. 

-  Doamna  mea,  mi  l-au  ucis  pe  tata,  soţul  vostru,  spuse  el 
sumbru.  îşi  scoase  din  teacă  sabia  lungă  şi  o  puse  pe  masă 
înaintea  sa,  cu  oţelul  lucios  pe  lemnul  aspru.  Aceasta-i 
singura  pace  pe  care  o  ofer  Lannisterilor. 

Marele  Jon  îşi  mugi  aprobarea  şi  alţii  îşi  alăturară 
glasurile,  strigând  şi  trăgându-şi  săbiile,  lovind  cu  pumnii  în 
masă.  Catelyn  aşteptă  până  ce  se  liniştiră. 

-  Lorzii  mei,  le  spuse  atunci,  Lordul  Eddard  a  fost  seniorul 
vostru,  însă  eu  am  împărţit  patul  cu  el  şi  i-am  zămislit  copiii. 
Credeţi  că-1  iubesc  mai  puţin  decât  oricare  dintre  voi?  Vocea 
aproape  că  i  se  frânse  de  durere,  însă  Catelyn  inspiră  adânc 
şi-şi  reveni.  Robb,  dacă  sabia  aceea  l-ar  putea  aduce  înapoi, 

nu  te-aş  lăsa  să  o  bagi  niciodată  înapoi  în  teacă  până  când 
Ned  n-ar  sta  din  nou  alături  de  mine...  însă  el  nu  mai  e,  iar 
sute  de  Păduri  ale  Şoaptelor  nu  vor  schimba  asta.  Ned  nu 
mai  e,  nici  Daryn  Hornwood  şi  vitejii  fii  ai  Lordului  Karstark 
şi  mulţi  alţi  bărbaţi  bravi  pe  lângă  ei,  şi  nici  unul  dintre  ei 
nu  se  va  mai  întoarce  printre  noi.  Câţi  morţi  trebuie  sa  mai 
avem? 

-  Sunteţi  femeie,  doamna  mea,  tună  Marele  Jon  cu  vocea 
gravă.  Femeile  nu  înţeleg  aceste  lucruri. 

-  Reprezentaţi  sexul  slab,  zise  Lordul  Karstark,  cu  cute  de 
durere  proaspăt  săpate  pe  chip.  Un  bărbat  are  nevoie  de 
răzbunare. 

-  Daţi-mi-o  pe  Cersei  Lannister,  Lord  Karstark,  şi  veţi 
vedea  cât  de  slaba  poate  fi  o  femeie,  răspunse  Catelyn.  Poate 
că  nu  înţeleg  tacticile  şi  strategiile...  însă  înţeleg  zădărnicia. 
Am  plecat  la  război  când  armatele  Lannisterilor  dăduseră 
iama  în  ţinuturile  riverane,  iar  Ned  era  prizonier,  acuzat  în 
mod  fals  de  trădare.  Am  luptat  ca  să  ne  apărăm  şi  ca  să 
obţinem  libertatea  lordului  meu.  Ei  bine,  primul  lucru  a  fost 
făcut,  iar  celălalt  se  află  pe  veci  dincolo  de  puterea  noastră.  îl 
voi  plânge  pe  Ned  până  la  sfârşitul  zilelor  mele,  însă  trebuie 
să  mă  gândesc  la  viaţă.  îmi  vreau  fiicele  înapoi,  iar  regina 
încă  le  ţine,  Dacă  va  trebui  să-i  schimb  pe  cei  patru 
Lannisteri  ai  noştri  pentru  cele  două  Stark  ale  lor,  am  să 
spun  că  am  făcut  târgul  vieţii  mele  şi  le  voi  mulţumi  zeilor. 
Te  vreau  în  siguranţă,  Robb,  domnind  la  Winterfell  din  jilţul 
tatălui  tău.  Vreau  să-ti  trăieşti  viaţa,  să  săruţi  o  fată  şi  să  te 
însori  şi  să  zămisleşti  un  fiu.  Vreau  să  scriu  sfârşitul  acestei 
poveşti.  Vreau  să  plec  acasă,  lorzii  mei,  şi  să-mi  plâng  soţul. 

în  sală  se  făcuse  linişte  totală  când  Catelyn  termină  de 
vorbit. 

-  Pace,  spuse  unchiul  ei,  Brynden.  Pacea  este  dulce, 
doamna  mea...  dar  în  ce  condiţii?  Nu  este  bine  să-ţi 
transformi  sabia  într-o  lamă  de  plug  dacă  a  doua  zi  trebuie 
să-ti  meştereşti  din  nou  o  sabie. 

-  Pentru  ce  au  murit  Torrhen  şi  Eddard  al  meu,  dacă 
trebuie  să  mă  întorc  la  Karhold  cu  nimic  altceva  decât  cu 
oasele  lor?  întrebă  Rickard  Karstark. 

-  Da,  zise  Lordul  Bracken.  Gregor  Clegane  mi-a  pustiit 
pământurile,  mi-a  măcelărit  oamenii  şi  a  lăsat  Stone  Hedge  o 
ruină  fumegândă.  Iar  acum  trebuie  să-mi  plec  genunchiul  în 

faţa  celor  care  l-au  trimis?  Pentru  ce  am  luptat  noi,  dacă 
trebuie  să  revenim  la  ce  a  fost  înainte? 

Lordul  Blackwood  fu  de  acord,  spre  surpriza  şi 
dezamăgirea  lui  Catelyn. 

-  Iar  dacă  facem  pace  cu  Regele  Joffrey,  nu  suntem, 
cumva,  trădători  pentru  Regele  Renly?  Ce  va  fi  dacă  cerbul 
va  triumfa  în  faţa  leului,  unde  am  ajunge  noi? 

-  Indiferent  ce  veţi  hotărî  pentru  voi,  nu  voi  accepta 
niciodată  ca  rege  pe  un  Lannister,  declară  Marq  Piper. 

-  Nici  eu!  ţipă  micul  Darry.  Niciodată!  începură  din  nou 
strigătele.  Pe  Catelyn  o  cuprinse  disperarea.  Fusese  atât  de 
aproape,  se  gândi  ea.  Aproape  că  o  ascultaseră,  aproape... 
însă  clipa  se  dusese.  Nu  va  fi  pace,  nici  posibilitate  de 
tămăduire,  nici  siguranţă.  Se  uită  la  fiul  ei,  îl  privi  pe  când 
asculta  disputele  lorzilor,  încruntându-se  tulburat,  dar  fără 
a  renunţa  la  războiul  lui.  Făgăduise  că  o  va  lua  de  soaţă  pe 
una  dintre  fiicele  lui  Walder  Frey,  însă  ea  o  văzu  pe 
adevărata  sa  soaţă  înaintea  ochilor:  sabia  pe  care  o  pusese 
pe  masă. 

Catelyn  se  gândea  la  fetele  ei,  întrebându-se  dacă  le  va 
mai  vedea  vreodată,  când  Marele  Jon  se  ridică  în  picioare. 

-  LORZII  MEI!  strigă  el,  glasul  său  bubuind  printre  grinzi. 
Asta-i  ceea  ce  cred  eu  despre  cei  doi  regi!  Şi  scuipă.  Renly 
Baratheon  nu  înseamnă  nimic  pentru  mine,  nici  Stannis.  De 
ce  ar  trebui  ei  să  domnească  peste  mine  şi  pentru  mine,  într- 
un  jilţ  de  undeva  din  Highgarden  sau  Dorne?  Ce  ştiu  ei  de 
Zid  sau  de  pădurea  lupilor  sau  de  Primii  Oameni?  Chiar  şi 
zeii  lor  sunt  strâmbi.  Ceilalţi  să-i  ia  pe  Lannisteri,  m-am 
săturat  de  ei.  îşi  întinse  braţul  peste  umăr  şi  trase  sabia 
imensă,  pentru  ambele  mâini.  De  ce  n-am  domni  noi  din 
nou?  Noi  cu  dragonii  ne-am  nuntit,  iar  dragonii  sunt  morţi 
cu  toţii!  Arătă  spre  Robb  cu  sabia  întinsă.  Iată-l  pe  singurul 
rege  pentru  care-mi  plec  genunchiul,  lorzii  mei,  tună  el. 
Regele  Nordului. 

Şi  îngenunche,  lăsându-şi  sabia  la  picioarele  fiului  ei. 

-  Am  să  fac  pace  în  aceste  condiţii,  spuse  Lordul  Karstark. 
îşi  pot  păstra  castelul  lor  roşu  şi  tronul  de  fier  dacă  vor.  îşi 
trase  din  teacă  sabia  lungă.  Regele  Nordului!  spuse  el  şi 
îngenunche  lângă  Marele  Jon.  Maege  Mormont  se  ridică. 

-  Regele  Iernii!  declară  ea  şi-şi  lăsă  ghioagă  ghintuită 
lângă  săbii. 

Se  ridicară  şi  lorzii  riverani,  Blackwood  şi  Bracken  şi 
Mallister,  din  Case  care  nu  fuseseră  niciodată  conduse  de  la 
Winterfell;  totuşi,  Catelyn  îi  văzu  ridicându-sc  şi  trăgându-şi 
săbiile,  îndoindu-şi  genunchii  şi  strigând  vechile  cuvinte  care 
nu  mai  fuseseră  auzite  în  ţinut  de  mai  mult  de  trei  sute  de 
ani,  de  când  Aegon  Dragonul  venise  să  unească  cele  Şapte 
Regate  într-unui  singur...  Iar  acum  erau  rostite  din  nou, 
răsunând  în  sala  cea  mare  a  tatălui  ei: 

-  Regele  Nordului! 

-  Regele  Nordului! 

-  REGELE  NORDULUI! 

Pământul  era  roşu  şi  mort,  pârjolit,  iar  lemnul  bun  era 
greu  de  găsit.  Jefuitorii  ei  se  întorseseră  cu  vreascuri 
strâmbe,  tufe  roşietice  şi  iarbă  maronie.  Doborâră  doi  dintre 
copacii  cei  mai  mari,  tăiară  crengile  şi  ramurile,  decojiră 
scoarţa  şi  îi  despicară,  aşezând  lemnele  în  careu.  Centrul  îl 
umplură  cu  paie,  tufe  şi  resturi  de  scoarţă,  cu  braţe  de  iarbă 
uscată.  Rakharo  alese  un  armăsar  din  mica  herghelie  care  le 
rămăsese;  nu  era  nici  pe  aproape  de  roşcatul  lui  Khal  Drogo, 
însă  puţini  cai  ar  fi  fost.  în  centrul  careului,  Aggo  îi  dădu 
mere  zbârcite  şi-1  doborî  într-o  clipă  cu  o  lovitură  de  secure 
între  ochi. 

Legată  de  mâini  şi  de  picioare,  Mirri  Maz  Duur  privi 
neliniştită  din  praf,  cu  ochii  ei  negri. 

-  Nu-i  destul  să  ucizi  un  cal,  îi  spuse  ea  lui  Dany.  în  sine, 
sângele  nu-i  nimic.  Nu  ai  cuvintele  pentru  a  face  un  farmec, 
nici  înţelepciunea  de  a  le  găsi.  Crezi  că  vrăjile  de  sânge  sunt 
o  joacă  de  copii?  îmi  spui  că  sunt  o  maegi  de  parcă  ar  fi  un 
blestem,  însă  totul  nu-i  decât  înţelepciune.  Eşti  o  copilă,  cu 
ignoranţa  unui  copil.  Indiferent  ce  vrei  să  faci,  nu  va  merge. 
Dezleagă-mă  şi  te  voi  ajuta. 

-  M-am  săturat  de  zbieretele  acestei  maegi,  îi  spuse  Dany 
lui  Jhogo. 

El  puse  biciul  pe  ea  şi  preoteasa  tăcu.  Peste  hoitul  calului 
construiră  un  podium  din  buşteni  retezaţi;  trunchiurile 
copacilor  mai  mici  şi  crengile  celor  mai  mari,  cele  mai  groase 
pe  care  le  găsiseră.  Aşezară  lemnele  de  la  est  la  vest,  de  la 
răsărit  spre  apus.  Pe  podium,  adunară  averea  lui  Khal 
Drogo:  cortul  mare,  vestele  sale  pictate,  şeile  şi  hamurile, 
biciul  pe  care  i-1  dăduse  tatăl  lui  când  ajunsese  la  vârsta 
bărbăţiei,  arakh-ul  pe  care-1  folosise  ca  să-i  taie  pe  Khal  Ogo 
şi  pe  fiul  acestuia,  mândreţea  de  arc  din  os  de  dragon.  Aggo 
ar  fi  pus  şi  toate  armele  pe  care  i  le  dăduseră  ei  ca  dar  de 
nuntă  călăreţii  de  sânge  ai  lui  Drogo,  însă  ea-i  interzise. 

-  Acestea-s  ale  mele,  îi  spuse  ea,  şi  am  de  gând  să  le 
păstrez. 

Un  alt  strat  de  crengi  fu  aşezat  peste  averea  khaZ-ului,  iar 
deasupra  lor  risipiră  braţe  întregi  de  frunze  uscate,  Ser 
Jorah  Mormont  o  trase  lângă  el  când  soarele  se  târî  spre 
zenit. 

-  Prinţesă...,  începu  el. 

-  De  ce-mi  spui  aşa?  îl  provocă  Dany.  Fratele  meu, 
Viserys,  a  fost  regele  tău,  nu-i  aşa? 

-  A  fost,  doamna  mea. 

-  Viserys  e  mort.  Sunt  moştenitoarea  lui,  ultimul  vlăstar 
al  Casei  Targaryen.  Orice  a  avut  el  este  acum  al  meu. 

-  Regina...  mea,  spuse  Ser  Jorah,  căzând  într-un 
genunchi.  Sabia  mea,  care  a  fost  a  lui,  este  acum  a  voastră, 
Daenerys.  Şi  inima  mea  la  fel,  ea  nu  a  aparţinut  niciodată 
fratelui  vostru.  Eu  sunt  doar  un  cavaler,  nu  am  nimic  să  vă 
ofer,  decât  exilul,  însă  vă  implor,  ascultaţi-mă.  Lăsaţi-1  pe 
Khal  Drogo  să  plece.  Nu  veţi  fi  singură.  Vă  promit  asta,  nici 
un  bărbat  nu  vă  duce  la  Vaes  Dothrak  decât  dacă  veţi  vrea 
asta.  Nu  trebuie  să  intraţi  în  dosh  khaleen.  Veniţi  în  est  cu 
mine.  Yi  Ti,  Quarth,  Marea  de  Jad,  Asshai  de  lângă  Umbră. 
Vom  vedea  toate  minunile  încă  nevăzute,  vom  bea  vinurile  pe 
care  zeii  vor  crede  de  cuviinţă  să  ni  le  ofere.  Vă  rog,  khaleesi. 
Ştiu  ce  vreţi  să  faceţi.  Dar  nu!  Să  nu  faceţi  asta. 

-  Trebuie,  îi  spuse  Dany.  îi  mângâie  faţa  cu  blândeţe,  cu 
tristeţe.  Nu  înţelegi. 

-  înţeleg  că  l-aţi  iubit,  rosti  Ser  Jorah  cu  un  glas  plin  de 
disperare.  Şi  eu  mi-am  iubit,  cândva,  soaţa,  dar  nu  am  murit 
împreună  cu  ea.  Sunteţi  regina  mea,  sabia  mea  este  a 
voastră,  însă  nu-mi  cereţi  să  stau  deoparte  în  timp  ce  urcaţi 
pe  rugul  lui  Drogo.  Nu  mă  voi  uita  cum  ardeţi. 

-  De  asta  te  temi?  Dany  îl  sărută  uşor,  pe  fruntea  lui  lată. 
Nu  sunt  chiar  aşa  de  copilă,  dragul  meu  ser. 

-  Nu  doriţi  să  muriţi  cu  el?  Juraţi  asta,  regina  mea? 

-  O  jur,  spuse  ea  în  Limba  Comună  a  celor  Şapte  Regate, 
care,  de  drept,  erau  ale  ei. 

Cel  de-al  treilea  nivel  al  podiumului  era  format  din  crengi 
nu  mai  groase  decât  un  deget,  acoperite  cu  frunze  uscate  şi 
nuiele.  Le  aşezaseră  de  la  nord  la  sud,  de  la  gheaţă  la  foc,  şi 
le  înălţară  cu  perne  şi  cu  mătăsurile  aşternu turilor.  Soarele 
începuse  să  coboare  spre  apus  atunci  când  sfârşiră.  Dany  îi 
chemă  pe  Dothraki  în  jurul  ei.  Mai  rămăseseră  ceva  mai 
puţin  de  o  sută.  Cu  câţi  începuse  Aegon?  se  întrebă  ea.  Dar 
nu  mai  conta. 

-  Voi  veţi  fi  khalasar-ul  meu,  le  spuse  ea.  Văd  chipurile 
sclavilor.  Vă  eliberez.  Daţi-vă  jos  jugurile.  Puteţi  să  plecaţi, 
dacă  vreţi,  nimerii  nu  vă  va  vătăma.  Dacă  rămâneţi,  veţi  fi 

820 


fraţi  şi  surori,  soţi  şi  soţii.  Ochii  negri  o  priviră  obosiţi,  fără 
nici  o  expresie.  Văd  copii,  femei,  chipurile  zbârcite  ale 
bătrânilor.  Ieri  eram  şi  eu  o  copilă.  Astăzi  sunt  femeie.  Mâine 
voi  fi  bătrână.  Fiecăruia  dintre  voi  îi  spun:  daţi-mi  mâinile  şi 
inimile  voastre,  şi  va  fi  mereu  un  loc  pentru  voi.  Se  întoarse 
spre  cei  trei  tineri  războinici  din  khas-ul  ei.  Jhogo,  ţie  îţi  voi 
da  biciul  cu  mâner  de  argint  care  a  fost  darul  meu  de  nuntă 
şi  te  numesc  ko,  îţi  cer  să  juri  că  vei  trăi  şi  vei  muri  ca  sânge 
din  sângele  meu,  călărind  lângă  mine  ca  să  mă  fereşti  de 
rele. 

Jhogo  luă  biciul  din  mâinile  ei,  însă  pe  faţa  sa  se  citea 
nedumerirea. 

-  Khaleesi,  spuse  el  ezitând,  asta  nu  se  face.  Mă  voi 
acoperi  de  ruşine  fiind  călăreţul  de  sânge  al  unei  femei. 

-  Aggo,  spuse  Dany  fără  să  acorde  nici  o  atenţie  vorbelor 
lui  Jhogo.  Daca  mă  uit  îndărăt,  sunt  pierdută,  Ţie-ţi  dau  arcul 
din  os  de  dragon  care  a  fost  darul  meu  de  nuntă.  Era  dublu 
îndoit,  de  un  negru  lucios,  elegant,  mai  înalt  decât  ea.  Te 
numesc  ko  şi- ţi  cer  să  juri  că  vei  trăi  şi  vei  muri  ca  sânge  din 
sângele  meu,  călărind  lângă  mine  ca  să  mă  fereşti  de  rele. 

Aggo  acceptă  arcul  plecându-şi  ochii. 

-  Nu  pot  rosti  cuvintele.  Numai  un  bărbat  poate  conduce 
un  khalasar  ori  să  numească  un  ko. 

-  Rakharo,  spuse  Dany  întorcându-se  din  faţa  refuzului, 
tu  vei  primi  marele  arakh  care  mi-a  fost  dat  ca  dar  de  nuntă, 
cu  mânerul  şi  lama  turnate  în  aur.  Şi  pe  tine  te  numesc  ko 
si-ti  cer  să  trăieşti  şi  să  mori  ca  sânge  din  sângele  meu,  să 
călăreşti  lângă  mine  ca  să  mă  fereşti  de  rele. 

-  Eşti  khaleesi,  răspunse  Rakharo  luând  arakh-ul.  Voi 
călări  lângă  tine  până  la  Vaes  Dothrak,  pe  sub  Mama 
Munţilor,  şi  am  să  te  feresc  de  rele  până  ce-ţi  vei  lua  locul 
între  bătrânele  din  dosh  khaleen.  Nu  pot  să  promit  mai  mult. 

Ea  dădu  din  cap  liniştită,  de  parcă  nici  n-ar  fi  auzit 
răspunsul,  întorcându-se  spre  ultimul  dintre  vitejii  săi. 

-  Ser  Jorah  Mormont,  primul  şi  cel  mai  măreţ  dintre 
cavalerii  mei,  nu  am  nici  un  dar  de  nuntă  să-ţi  dau,  însă  îţi 
jur  că  într-o  zi  vei  primi  din  mâinile  mele  o  sabie  aşa  cum 
lumea  nu  a  mai  văzut,  călită  de  dragoni  şi  făurită  din  oţel 
Valyrian.  Şi  am  să-ţi  cer  şi  ţie  jurământul. 

-  îl  ai,  regina  mea,  zise  Ser  Jorah,  îngenunchind  pentru  a- 
şi  pune  sabia  la  picioarele  ei.  Jur  să  te  servesc  şi  să  mă 

supun  ţie,  să  mor  pentru  tine,  dacă  va  trebui. 

-  Orice  s-ar  întâmpla? 

-  Orice  s-ar  întâmpla. 

-  Mă  aştept  să- ţi  respecţi  jurământul.  Mă  rog  să  nu  regreţi 
niciodată  că  l-ai  făcut.  Dany  îl  ridică  în  picioare,  înălţându- 
se  pe  vârfuri  să-i  ajungă  la  buze,  îl  sărută  blând  şi-i  spuse: 
Eşti  primul  din  Garda  Reginei. 

Putea  simţi  ochii  întregului  khalasar  aţintiţi  asupra  ei 
când  intră  în  cort.  Dothrakii  murmurau  şi-i  aruncau  priviri 
ciudate,  din  colţul  ochilor  lor  întunecaţi,  migdalaţi.  O 
credeau  nebună,  îşi  dădu  ea  seama.  Poate  că  era.  Va  afla 
destul  de  curând.  Dacă  mă  uit  îndărăt,  sunt  pierdută. 

Baia  ei  era  aproape  fiartă  când  Irri  o  ajută  să  intre  în 
cadă,  însă  Dany  nu  se  strâmbă  şi  nici  nu  ţipă.  îi  plăcea 
fierbinţeala.  O  făcea  să  se  simtă  curată.  Jhiqui  aromase  apa 
cu  uleiurile  pe  care  le  găsise  în  piaţa  din  Vaes  Dothrak; 
aburul  se  ridică  umed  şi  parfumat.  Doreah  îi  spălă  pârul  şi  i- 
1  pieptănă,  descâlcindu-1.  Irri  o  frecă  pe  spate.  Dany  închise 
ochii  şi  lăsă  apa  şi  mireasma  s-o  învăluie.  Putea  simţi 
căldura  strecurându-se  prin  rana  dintre  coapsele  ei.  Se 
cutremură  când  intră  în  ea,  iar  durerea  şi  înţepeneala  ei 
păreau  să  se  dizolve.  Plutea. 

Când  se  curaţi,  slujnicele  ei  o  ajutară  să  iasă  din  apă.  Irri 
şi  Jhiqui  o  uscară  cu  evantaiele,  în  vreme  ce  Doreah  îi  netezi 
părul  până  ce-1  simţi  ca  un  râu  de  argint  lichid,  curgându-i 
pe  spate.  O  parfumară  cu  flori  aromate  şi  scorţişoară  ;  o 
picătură  pe  fiecare  încheietură,  în  spatele  urechilor,  pe  vârful 
sânilor  grei  de  lapte.  Ultima  picătură  fu  pentru  sexul  ei. 
Simţi  degetul  lui  Irri  uşor  şi  răcoros  precum  sărutul  unui 
iubit  atunci  când  alunecă  între  buzele  ei. 

După  aceea,  Dany  le  trimise  afară,  ca  să  poată  să-1 
pregătească  pe  Khal  Drogo  pentru  ultima  lui  călătorie  spre 
tărâmurile  nopţii.  îi  spălă  trupul  şi-i  pieptănă  părul  unsuros, 
plimbându-şi  degetele  prin  el  pentru  ultima  oară,  simţind 
greutatea  lui,  amintindu-şi  de  prima  dată  când  îl  atinsese, 
de  noaptea  de  după  nuntă.  Părul  lui  nu  fusese  tăiat 
niciodată.  Câţi  bărbaţi  mureau,  oare,  cu  părul  netăiat?  îşi 
îngropa  faţa  în  el  şi  inhala  aroma  grea  a  uleiurilor.  Mirosea 
ca  iarba  şi  ca  pământul  cald,  ca  fumul  şi  sămânţa 
bărbătească,  a  cai.  Mirosea  ca  Drogo.  Iartă-mă,  soare  al  vieţii 
mele,  se  gândi  ea.  Iartă-mă  pentru  ce  am  făcut  şi  trebuie  să 

fac.  Am  plătit  preţul,  steaua  mea,  dar  a  fost  prea  mare,  prea 
mare... 

Dany  îi  împleti  părul,  îi  strecură  inelele  de  argint  în 
mustaţă  şi-i  atârnă  clopoţeii,  unul  câte  unul.  Erau  atât  de 
mulţi,  din  aur,  argint  şi  bronz.  Clopoţei,  pentru  ca  duşmanii 
să-1  audă  venind  şi  să-şi  piardă  puterile  de  frică,  îi  puse 
jambierele  şi  cizmele  înalte,  încingându-1  cu  centura  grea  de 
medalioane  din  aur  şi  argint.  Peste  pieptul  lui  brăzdat  de 
cicatrici  aşeză  o  vestă  pictată,  veche  şi  decolorată,  cea  pe 
care  Drogo  o  preţuise  cel  mai  mult.  Pentru  ea  însăşi,  alese 
pantaloni  largi  din  mătase,  sandale  care  se  închideau  cu 
şireturi  până  la  jumătatea  piciorului  şi  o  vestă  ca  a  lui 
Drogo. 

Soarele  apunea  când  îi  chemă  pe  cei  care  trebuia  să-i 
ducă  trupul  până  la  rug.  Dothrakii  priveau  în  tăcere  cum 
Jhogo  şi  Aggo  îl  scoaseră  din  cort.  Dany  păşea  în  urma  lor.  îl 
lăsară  jos,  pe  perne  şi  mătăsuri,  cu  capul  spre  Mama 
Munţilor,  spre  nord-est. 

-  Ulei,  porunci  ea,  iar  ei  aduseră  borcane  şi  le  goliră  peste 
rug,  înmuind  mătăsurile  şi  tufele  şi  mormanele  de  iarbă 
uscată,  până  când  uleiul  picură  pe  sub  buşteni  şi  aerul  fu 
plin  de  mireasma  lui. 

-  Aduceţi-mi  ouăle,  porunci  Dany  slujnicelor  ei.  Ceva  din 
glasul  ei  le  făcu  să  alerge. 

Ser  Jorah  o  luă  de  mână. 

-  Regina  mea,  lui  Drogo  nu-i  vor  folosi  ouăle  de  dragon  pe 
tărâmurile  nopţii.  Ar  fi  mai  bine  să  le  vindeţi  în  Asshai. 
Vindeţi  unul  şi  puteţi  cumpăra  o  corabie  care  să  ne  ducă 
înapoi  în  Oraşele  Libere.  Vindeţi-le  pe  toate  trei  şi  veţi  o 
femeie  bogată  până  la  sfârşitul  zilelor  voastre. 

-  Nu  mi-au  fost  date  ca  să  le  vând,  îi  spuse  Dany.  Se  urcă 
singură  pe  rug  pentru  a  pune  ouăle  în  jurul  soarelui  şi 
stelelor  ei.  Cel  negru  lângă  inimă,  sub  braţ.  Cel  verde  lângă 
cap,  cu  pletele  înconjurându-1.  Cel  auriu  între  picioare.  Când 
îl  sărută  pentru  ultima  dată,  Dany  putu  simţi  gustul  dulce  al 
uleiurilor  pe  buzele  lui. 

Când  coborî  de  pe  rug,  o  văzu  pe  Mirri  Maz  Duur  privind- 

o. 

-  Eşti  nebună,  spuse  preoteasa  cu  glas  răguşit. 

-  E  mare  distanţa  dintre  nebunie  şi  înţelepciune?  întrebă 
Dany.  Ser  Jorah,  ia-o  pe  această  maegi  şi  leag-o  de  rug. 

-  De...  Regina  mea,  nu,  ascultă-mă. . . 

-  Fă  cum  ţi- am  spus.  încă  mai  ezita,  până  ce  furia  ei 
izbucni.  Ai  jurat  să  mi  te  supui,  orice  s-ar  întâmpla. 
Rakharo,  ajută-1. 

Preoteasa  nu  ţipă  când  o  traseră  spre  rugul  lui  Khal  Drogo 
şi  o  legară  de  el.  Dany  turnă  ea  însăşi  ulei  peste  capul  femeii. 

-  îţi  mulţumesc,  Mirri  Maz  Duur,  spuse  ea,  pentru  lecţiile 
pe  care  mi  le-ai  dat. 

-  Nu  mă  vei  auzi  ţipând,  răspunse  Mirri  pe  când  uleiul 
şiroia  prin  părul  ei  şi-i  îmbiba  hainele. 

-  Ba  da,  spuse  Dany,  însă  nu  ţipetele  tale  le  vreau,  ci  viaţa 
ta.  îmi  amintesc  ce  mi-ai  spus.  Numai  cu  moartea  se  poate 
plăti  pentru  viaţă. 

Mirri  Maz  Duur  deschise  gura,  însă  nu  spuse  nimic.  Pe 
când  se  dădu  la  o  parte,  Dany  văzu  că  dispreţul  dispăruse 
din  ochii  negri,  adânciţi,  ai  lui  maegi;  în  locul  lui  era  ceva  ce 
semăna  a  frică.  Nu  mai  avea  nimic  de  făcut,  decât  să 
privească  soarele  şi  să  aştepte  prima  stea. 

Când  un  stăpân  al  cailor  moare,  calul  lui  este  sacrificat 
împreună  cu  el,  astfel  ca  el  să  călărească  mândru  în 
ţinuturile  nopţii.  Trupurile  sunt  arse  sub  cerul  deschis,  iar 
khal-ul  se  ridică  pe  armăsarul  său  pentru  a-şi  lua  locul 
printre  stele.  Cu  cât  mai  aprig  a  ars  omul  în  viaţă,  cu  atât 
mai  tare  va  străluci  steaua  în  beznă. 

Jhogo  o  zări  pe  prima. 

-  Acolo,  spuse  el  cu  vocea  şoptită.  Dany  privi  şi  o  văzu, 
ivindu-se  jos  pe  cerul  dinspre  răsărit.  Prima  stea  era  o 
cometă,  arzând  roşie.  Roşie  ca  sângele;  roşie  ca  focul:  coada 
dragonului.  Nici  n-ar  fi  putut  cere  un  semn  mai  puternic. 

Dany  luă  torţa  din  mâna  lui  Aggo  şi  o  înfipse  între 
buşteni.  Uleiul  luă  foc  imediat,  iar  tufele  şi  iarba  uscată,  o 
clipă  mai  târziu.  Flăcări  firave  urcară  pe  lemn  ca  nişte 
şoareci  iuţi,  roşii,  alunecând  pe  ulei  şi  sărind  din  scoarţă 
spre  crengi  şi  frunze.  O  dogoare  tot  mai  puternică  răbufni 
spre  faţa  ei,  moale  şi  bruscă,  precum  răsuflarea  unui 
îndrăgostit,  însă  în  câteva  clipe  devenise  mult  prea  puternică 
pentru  a  fi  îndurată.  Dany  se  dădu  înapoi.  Lemnul  pocnea, 
din  ce  în  ce  mai  tare.  Mirri  Maz  Duur  începu  să  cânte  cu  o 
voce  ascuţită  şi  modulată.  Flăcările  se  învolburau  şi  se 
zbăteau,  năpustindu-se  spre  platformă.  Apusul  tremura  de 
parcă  aerul  însuşi  se  lichefiase  din  cauza  căldurii.  Dany  auzi 

buştenii  crăpând  şi  pocnind.  Focul  o  înghiţi  pe  Mirri  Maz 
Duur.  Cântecul  ei  crescu  în  intensitate,  devenind  mai 
ascuţit...  apoi  se  poticni,  încă  o  dată  şi  încă  o  dată, 
transformându-se  într-un  urlet  înfiorător,  intens  şi  plin  de 
durere. 

Iar  acum  flăcările  ajunseră  la  Drogo,  înconjurându-1. 
Hainele  lui  luară  foc,  iar  pentru  o  clipă,  khal-ul  fu 
înveşmântat  în  limbi  de  mătase  portocalie  şi  fuioare  de  fum, 
cenuşiu  şi  uleios.  Buzele  lui  Dany  se  despărţiră  şi  se  pomeni 
ţinându-şi  răsuflarea.  O  parte  din  ea  ar  fi  vrut  să  se  ducă 
după  el,  aşa  cum  se  temuse  Ser  Jorah,  să  se  grăbească  în 
flăcări  pentru  a  cere  iertarea  lui  şi  pentru  a-1  primi  în  ea 
pentru  ultima  dată,  focul  topind  carnea  de  pe  oasele  lor  până 
ce  vor  fi  doar  unul,  pentru  totdeauna. 

Putea  simţi  mirosul  de  carne  arsă,  deloc  altfel  decât  cel  al 
cărnii  de  cal  prăjindu-se  deasupra  vetrei.  Rugul  mugea  în 
bezna  tot  mai  adâncă  precum  o  fiară  uriaşă,  înghiţind 
sunetele  tot  mai  slabe  ale  ţipetelor  lui  Mirri  Maz  Duur  şi 
trimiţând  în  sus  limbi  lungi  de  foc  pentru  a  linge  pântecul 
nopţii.  Pe  măsură  ce  fumul  deveni  tot  mai  gros,  Dothrakii  se 
dădură  înapoi,  tuşind.  Pale  uriaşe  de  foc  portocaliu  se 
unduiau  ca  flamurile  în  vântul  infernal,  buştenii  şuierând  şi 
pocnind,  scântei  strălucitoare  se  ridicau  pe  coama  fumului 
pentru  a  pluti  departe,  în  noapte,  precum  licuricii  nou- 
născuţi.  Căldura  bătea  aerul  cu  aripile  sale  uriaşe,  roşii, 
alungându-i  pe  Dothraki  înapoi,  gonindu-1  chiar  şi  pe 
Mormont,  însă  Dany  rămase  pe  loc.  Era  sânge  din  sânge  de 
dragon,  iar  focul  era  în  ea. 

Simţise  acest  lucru  cu  mult  timp  în  urmă,  se  gândi  ea, 
apropiindu-se  cu  un  pas  de  învolburarea  de  flăcări,  însă 
vatra  nu-i  fusese  suficientă.  Focul  se  zbătea  înaintea  ei 
precum  femeile  care  dansaseră  la  nunta  ei,  răsucindu-se  şi 
cântând  şi  întorcându-şi  voalurile  portocalii,  galbene  şi 
purpurii,  înspăimântătoare  la  privit,  totuşi  plăcute,  atât  de 
plăcute,  vii  în  căldura  lor.  Dany  îşi  deschise  braţele  spre  ele, 
iar  pielea  ei  se  înroşi,  strălucind.  Şi  asta-i  tot  o  nunta,  se 
gândi  ea.  Mirri  Maz  Duur  tăcuse.  Preoteasa  o  crezuse  o 
copilă,  însă  copiii  cresc  şi  învaţă. 

încă  un  pas  şi  Dany  simţi  căldura  nisipului  pe  tălpile  ei, 
chiar  şi  prin  sandale.  Transpiraţia  îi  curgea  pe  coapse  şi 
între  sâni,  şiroindu-i  pe  obraji,  acolo  unde  i  se  prelinseseră, 

cândva,  lacrimile.  Ser  Jorah  striga  în  spatele  ei,  însă  el  nu 
mai  conta,  doar  focul  mai  însemna  ceva.  Flăcările  erau  aşa 
de  frumoase,  cele  mai  frumoase  lucruri  pe  care  le  văzuse 
vreodată,  fiecare  un  vrăjitor  înveşmântat  în  galben  şi  oranj  şi 
purpuriu,  în  mantii  lungi,  fumurii.  Zări  lei  de  foc  vineţii  şi 
şerpi  galbeni  şi  inorogi  de  un  albastru-deschis;  văzu  peşti  şi 
vulpi  şi  monştri,  lupi  şi  păsări  strălucitoare  şi  copaci  înfloriţi, 
fiecare  mai  frumos  decât  cei  dinaintea  lui.  Văzu  un  cal,  un 
armăsar  măreţ,  cenuşiu,  din  fum,  coama  sa  curgând  într-un 
nimb  de  flacără  albastră.  Da,  dragostea  mea,  soarele  şi 
stelele  mele,  da,  încalecă  acum,  călăreşte  acum. 

Vesta  sa  începu  să  fumege,  aşa  că  Dany  o  scutură  de  pe 
ea  şi  o  lăsă  să  cadă  la  pământ.  Pielea  pictată  izbucni  dintr- 
odată  în  flăcări  când  ea  se  trase  mai  aproape  de  foc,  cu  sânii 
dezgoliţi,  şiroaie  de  lapte  curgând  din  sfârcurile  ei  roşii  şi 
umflate.  Acum,  se  gândi  ea,  acum,  şi  pentru  o  clipă  îl  zări  pe 
Khal  Drogo  înaintea  ei,  călare  pe  armăsarul  fumuriu,  cu  un 
bici  de  flăcări  în  mână.  îi  zâmbi,  iar  biciul  şerpui  spre  rug, 
şuierând. 

Auzi  o  pocnitură,  zgomotul  pietrei  sfărâmate.  Podiumul  din 
lemn,  tufe  şi  iarbă  începu  să  se  îndoaie  şi  să  se  prăbuşească 
în  el  însuşi.  Bucăţi  de  lemn  arzând  alunecară  spre  ea,  iar 
Dany  fu  împroşcată  cu  cenuşă  şi  scântei.  Şi  atunci  căzu  pe 
pământ  altceva,  săltând  şi  rostogolindu-se,  pentru  a  se  opri 
la  picioarele  ei;  o  bucată  de  piatră  ovală,  palidă,  cu  vinişoare 
aurii,  spartă  şi  fumegândă.  Mugetul  umplu  lumea,  dar  firav 
sub  şuierul  focului,  Dany  auzi  femeile  ţipând  şi  copii 
strigând,  uimiţi. 

Numai  cu  moartea  se  poate  plăti  pentru  viaţă. 

Apoi  se  auzi  al  doilea  pocnet,  tare  şi  ascuţit,  ca  un  tunet, 
fumul  tremură  şi  se  învolbură  în  jurul  ei,  iar  rugul  se 
strâmbă,  buştenii  explodară  când  focul  le  atinse  inimile 
secrete.  Auzi  urletele  cailor  înspăimântaţi  şi  glasurile  pe  care 
Dothrakii  le  înălţaseră  în  strigăte  de  frică  şi  teroare,  iar  Ser 
Jorah  o  chema  pe  nume  şi  blestema.  Nu,  ar  fi  vrut  ea  să-i 
strige,  nu,  bunule  cavaler,  nu  te  teme  pentru  mine.  Focul  este 
al  meu.  Sunt  Daenerys  Stormborn,  fiica  dragonilor,  mireasa 
dragonilor,  mama  dragonilor,  nu  vezi?  Nu  VEZI?  Cu  un  muget 
de  foc  şi  fum  care  ajunsese  la  zece  metri  în  văzduh,  rugul  se 
prăbuşi  şi  se  risipi  în  jurul  ei.  Fără  teamă,  Dany  păşi  înainte, 
în  furtuna  de  foc,  strigându-şi  copiii.  Cea  de-a  treia  pocnitura 

fu  mai  zgomotoasă  şi  mai  ascuţită,  de  parcă  întreaga  lume  ar 
fi  crăpat. 

Când  focul  muri  în  cele  din  urmă,  iar  pământul  se  răci 
suficient  de  mult  încât  să  se  poată  păşi  pe  el,  Ser  Jorah 
Mormont  o  găsi  în  mijlocul  cenuşii,  înconjurată  de  buşteni 
înnegriţi  şi  tăciuni  aprinşi,  bucăţi  de  oase  de  bărbat,  de 
femeie  şi  de  armăsar.  Era  goală,  acoperită  cu  funingine,  cu 
hainele  transformate  în  cenuşă,  iar  frumosul  ei  păr  era  ars... 
dar  era  nevătămată. 

Dragonul  auriu  sugea  de  la  sânul  ei  stâng,  iar  cel  verde  cu 
arămiu  de  la  cel  drept.  Braţele  ei  îi  ţineau  aproape.  Fiara 
neagră  cu  purpuriu  îi  acoperea  umerii,  gâtul  ei  lung  şi 
şerpuitor  încolăcindu-i-se  sub  bărbie.  Când  îl  văzu  pe  Jorah, 
îşi  ridică  botul  şi-1  privi  cu  ochii  roşii  precum  cărbunii 
aprinşi. 

Fără  nici  un  cuvânt,  cavalerul  căzu  în  genunchi.  Bărbaţii 
din  khas-ul  ei  veneau  în  urma  lui.  Jhogo  fu  primul  care-şi 
lăsă  arakh-ul  la  picioarele  ei. 

-  Sânge  din  sângele  meu,  murmură  el,  împingându-şi  faţa 
pe  pământul  fumegând. 

-  Sânge  din  sângele  meu,  îl  auzi  pe  Aggo  repetând. 

-  Sânge  din  sângele  meu,  strigă  şi  Rakharo.  După  ei 
veniră  slujnicele  ei,  iar  apoi  alţii  şi  alţii,  toţi  Dothrakii, 
bărbaţi  şi  femei  şi  copii,  iar  Dany  nu  trebui  decât  să 
privească  spre  ochii  lor  pentru  a  şti  că  erau  ai  ei  de  acum 
înainte,  astăzi,  mâine  şi  pentru  totdeauna,  ai  ei,  aşa  cum  nu 
fuseseră  niciodată  ai  lui  Drogo. 

Când  Daenerys  Targaryen  se  ridică  în  picioare,  cel  negru 
şuieră,  un  fum  alb  ieşind  din  gura  şi  din  nările  sale.  Ceilalţi 
doi  se  retraseră  de  la  sânii  ei  şi-şi  alăturară  glasurile 
chemării,  iar  aripi  transparente  se  deschiseră  şi  se  zbătură 
în  aer;  pentru  prima  oară  de  cinci  sute  de  ani,  noaptea  se 
animă  de  muzica  dragonilor. 

ANEXĂ 
Casele 


CASA  BARATHEON 

Cea  mai  tânără  dintre  Marile  Case,  apărută  în  timpul 
Războaielor  de  Cucerire.  Despre  fondatorul  ei,  Orys 
Baratheon,  se  zvonea  că  ar  fi  fost  fratele  bastard  al  lui  Aegon 
Dragonul.  Orys  a  avansat  în  rang  până  când  a  devenit  unul 
dintre  cei  mai  aprigi  comandanţi  ai  lui  Aegon.  Când  1-a 
înfrânt  şi  ucis  pe  Argilac  cel  Arogant,  ultimul  dintre  Regii 
Furtunii,  Aegon  1-a  răsplătit  dându-i  castelul  acestuia, 
pământurile  şi  pe  fiica  lui.  Orys  a  luat  fata  în  căsătorie,  a 
adoptat  steagul,  însemnele  şi  deviza  familiei  ei.  Blazonul 
Casei  Baratheon  este  un  cerb  încoronat,  negru  pe  fond 
auriu.  Deviza  de  pe  blazon  este  A  noastră  este  furia. 

REGELE  ROBERT  BARATHEON,  Primul  pe  Numele  Său, 

•  soţia  sa,  REGINA  CERSEI,  din  Casa  Lannister, 

•  copiii  lor: 

•  PRINŢUL  TOFFREY,  moştenitorul  Tronului  de  Fier, 
doisprezece  ani, 

•  PRINŢESA  MYRCELLA,  o  fată  de  opt  ani, 

•  PRINŢUL  TOMMEN,  un  băiat  de  şapte  ani, 

•  fraţii  săi: 

•  STANNIS  BARATHEON,  Lord  de  Piatra  Dragonului 

•  soţia  sa,  LADY  SELYSE,  din  Casa  Florent, 

•  fiica  lor,  SHIREEN,  o  fată  de  nouă  ani, 

•  RENLY  BARATHEON,  Lord  de  Capătul  Furtunii, 

•  consiliul  său  mic: 

•  MARELE  MAESTER  PYCELLE, 

•  LORDUL    PETYR    BAELISH,    numit    şi  DEGEŢEL, 
trezorier, 

•  LORDUL  STANNIS  BARATHEON,  şef  peste  corăbii, 

•  LORDUL  RENLY  BARATHEON,  maestru  al  legilor, 

•  SER  BARRISTAN  SELMY,  Lord  Comandant  al  Gărzii 
Regelui, 

•  VARYS,    un    eunuc   numit    Păianjenul,    maestru  al 
şoptitorilor, 

•  curtea  şi  supuşii  săi: 

•  SER  ILYN  PAYNE,  Dreptatea  Regelui,  călău, 

•  SANDOR  CLEGANE,  numit  Câinele,  apărător  jurat  al 
Prinţului  Joffrey, 

•  JANOS  SLYNT,  un  om  de  rând,  comandant  al  Gărzii 
Oraşului  la  Debarcaderul  Regelui, 

•  JALABHAR  XHO,  un  prinţ  exilat  din  Insulele  Verii, 

•  BĂIATUL  LUNII,  un  glumeţ  şi  un  farsor, 

•  LANCEL  şi  TYREK  LANNISTER,  scutierii  regelui,  verii 
reginei, 

•  SER  ARON  SANTAGAR,  maestru  de  arme, 
Garda  regelui: 

•  SER  BARRISTAN  SELMY,  Lord  Comandant, 

•  SER  JAIME  LANNISTER,  numit  Regicidul, 

•  SER  BOROS  BLOUNT, 

•  SER  MERYN  TRANT, 

•  SER  ARYS  OAKHEART, 

•  SER  PRESTON  GREENFIELD, 

•  SER  MANDON  MOORE 

Principalele  Case  vasale  Capătului  Furtunii  sunt  Selmy, 
Wylde,  Trant,  Penrose,  Errol,  Estermont,  Tarth,  Swann, 
Dondarrion,  Caron. 

Principalele  Case  vasale  Pietrei  Dragonului  sunt  Celtigar, 
Velaryon,  Seaworth,  Bar  Emmon  şi  Sunglass. 


CASA  STARK 

Casa  Stark  îşi  are  originea  în  Brandon  Constructorul  şi  în 
vechii  Regi  ai  Iernii.  Vreme  de  mii  de  ani,  ei  au  domnit  la 
Winterfell  ca  Regi  ai  Nordului,  până  când  Torrhen  Stark, 
Regele  care  a  îngenuncheat,  a  preferat  să  jure  loialitate  lui 
Aegon  Dragonul,  decât  să  lupte.  Blazonul  lor  este  un  lup 
străvechi,  cenuşiu,  pe  un  fond  alb  de  gheaţă.  Deviza  casei 
Stark  este  Vine  iama. 

EDDARD  STARK,  Lord  de  Wirttefell,  Păzitor  al  Nordului, 

•  soţia  sa,  LADY  CATELYN,  din  Casa  Tully, 

•  copiii  lor: 

•  ROBB,  moştenitorul  Winterfellului,  paisprezece  ani, 

•  ŞANSA,  fiica  cea  mai  mare,  unsprezece  ani, 

•  ARYA,  fiica  mai  mică,  nouă  ani, 

•  BRANDON,  numit  Bran,  şapte  ani, 

•  RICKON,  un  băiat  de  trei  ani, 

•  fiul  său  bastard,  JON  SNOW,  un  băiat  de  paisprezece 
ani, 

•  pupilul  său,  THEON  GREYJOY,  moştenitor  al  Insulelor 
de  Fier, 

•  fraţii  lui: 

•  (BRANDON),  fratele  său  mai  mare,  ucis  la  ordinul  lui 
Aerys  al-II-lea  Targaryen, 

•  (LYANNA),  sora  sa  mai  mică,  a  murit  în  munţii  Dorne, 

•  BENJEN,  fratele  său  mai  mic,  un  bărbat  din  Rondul  de 
Noapte, 

•  curtea  sa: 

•  MAESTER  LUWIN,  sfetnic,  vindecător  şi  preceptor, 

•  VAYON  POOLE,  administrator  la  Winterfell, 

•  JEYNE,  fiica  lui,  cea  mai  bună  prietenă  a  Şansei, 

•  JORY  CASSEL,  căpitan  al  gărzii, 

•  HALLIS  MOLLEN,  DESMOND,  JACKS,  PORTHER, 
QUENT,  ALYN,  TOMARD,  VARLY,  HEWARD,  CAYN, 
WYL,  soldaţi  din  garda, 

•  SER  RODRIK  CASSEL,  maestru  de  arme,  unchiul  lui 
Jory, 

•  BETH,  fiica  sa  cea  mică, 

•  SEPTA  MORDANE,  preceptoare  a  fiicelor  Lordului 
Eddard, 

•  SEPTON    CHAYLE,    administrator    al    septului  şi 
bibliotecar, 

•  HULLEN,  maestru  de  echitaţie, 

•  fiul  său,  HARWIN,  un  străjer, 

•  JOSETH,  om  la  grajduri  şi  dresor  de  cai, 

•  FARLEN,  îngrijitor  de  câini, 

•  BĂTRÂNA  NAN,  povestitoare,  cândva  dădacă, 

•  HODOR,  stră-strănepotul  ei,  un  băiat  de  grajd 
sărac  cu  duhul, 

•  GAGE,  bucătar, 

•  MIKKEN,  fierar  şi  armurier, 

•  principalii  săi  lorzi  stegari, 

•  SER  HELMAN  TALLHART, 

•  RICKARD  KARSTARK,  Lord  de  Karhold, 

•  ROOSE  BOLTON,  Lord  de  Dreadfort, 

•  JON  UMBER,  numit  Marele  Jon, 

•  GALBART  şi  ROBERT  GLOVER, 

•  WYMAN  MANDERLY,  Lord  de  Portul  Alb, 

•  MAEGE  MORMONT,  Lady  de  Insula  Ursului, 

Principalele  Case  vasale  sunt  Karstark,  Umber,  Flint, 
Mormont,  Hornwood,  Cerwy,  Reed,  Manderly,  Glover, 
Talhart,  Bolton. 


CASA  LANNISTER 

Cu  părul  deschis  la  culoare,  înalţi  şi  arătoşi,  Lannisterii  se 
trag  din  sângele  aventurierilor  Andali,  care  au  format 
mândrul  regat  pe  dealurile  şi  văile  de  la  apus.  Pe  linie 
feminină,  ei  pretind  că  descind  din  Lann  cel  Isteţ,  legendarul 
şarlatan  al  Erei  Eroilor.  Aurul  de  la  Casterly  Rock  şi  Dintele 
de  Aur  i-au  transformat  în  cea  mai  bogată  dintre  Marile 
Case.  Blazonul  lor  este  un  leu  de  aur  pe  fond  purpuriu. 
Deviza  Casei  Lannister  este  Asculta-mi  răgetul! 

TYWIN  LANNISTER,  Lord  de  Casterly  Rock,  Păzitor  al 
Apusului,  Scut  al  Lannisportulm. 

•  soţia  sa  (LADY  JOANNA),  o  verişoară,  a  murit  la  naştere, 

•  copiii  lor: 

•  SER   JAIME,    numit   şi   Regicidul,    moştenitor  al 
Casterly  Rock,  frate  geamăn  cu  Cersei, 

•  REGINA  CERSEI,  soţia  Regelui  Robert  I  Baratheon, 
soră  cu  Jaime, 

•  TYRION,  numit  Pezevenghiul,  un  pitic, 

•  fraţii  săi: 

•  SER  KEVAN,  fratele  său  cel  mare, 

•  soţia  lui,  DORNA,  din  Casa  Swyft, 

•  fiul  lor  cel  mare,  LANCEL,  scutier  al  regelui, 

•  fiii  lor  gemeni,  WILLEM  şi  MARTYN, 

•  fiica  lor  cea  mica,  JANEI, 

•  GENNA,  sora  lui,  măritată  cu  Ser  Emmon  Frey, 

•  fiul  lor,  SER  CLEOS  FREY, 

•  fiul  lor,  TION  FREY,  un  scutier, 

•  (SER  TYGETT),  cel  de-al  doilea  frate  al  său,  a  murit 
de  vărsat, 

•  văduva  sa,  DARLESSA,  din  Casa  Marbrand, 

•  fiul  lor,  TYREK,  scutier  al  regelui, 

•  (GERION),  cel  mai  tânăr  dintre  fraţi,  a  murit  pe  mare, 

•  fiica  sa  bastardă,  JOY,  o  fată  de  zece  ani, 

•  verişorul   lor,    SER   STAFFORD    LANNISTER,  fratele 
decedatei  Lady  Joanna, 

•  fiicele  sale,  CERENNA  şi  MYRIELLE, 

•  fiul  său,  SER  DAVEN  LANNISTER, 

•  sfetnicul  său,  MAESTER  CREYLEN, 

•  cavalerii  comandanţi  şi  lorzii  săi  stegari: 

•  LORD  LEO  LEFFORD, 

•  SER  ADDAM  MARBRAND, 

•  SER  GREGOR  CLEGANE,  Muntele  care  Călăreşte, 

•  SER  HARYS  SWYFT,  tatăl  prin  mariaj  al  lui  Ser 
Kevan, 

•  LORD  ANDROS  BRAX, 

•  SER  FORLEY  PRESTER, 

•  SER  AMORY  LORCH, 

•  VARGO  HOAT  din  Oraşul  Liber  Qohor,  un  mercenar 


Principalele  Case  vasale  sunt  Payne,  Swyft,  Mnrbrmul, 
Lydden,  Banefort,  Lefford,  Crakehall,  Scrrctt,  Broom, 
Clegane,  Prester  şi  Westerling. 


CASA  ARRYN 

Arynii  sunt  descendenţii  Regilor  din  Munte  şi  Vale,  una 
dintre  cele  mai  vechi  şi  mai  pure  linii  genealogice  ale 
nobilimii  Andale.  Blazonul  lor  este  luna- şi- şoimul  pe  fond 
azuriu.  Deviza  Arryn  este  La  înălţimea  onoarei. 

(JON  ARRYN),  Lord  de  Eyrie,  Apărător  al  Văii,  Păzitor  al 
Răsăritului,  Mână  a  Regelui,  decedat  recent, 

•  prima  sa  soţie,  (LADY  JEYNE,  din  Casa  Royce)  a  murit 
la  naştere,  fiica  sa  fiind  născută  moartă, 

•  cea  de-a  doua  soţie  (LADY  ROWENA,  din  Casa  Arryn), 
verişoara  sa,  a  murit  de  frigurile  iernii,  fără  copii, 

•  cea  de-a  treia  soţie  şi  văduva  sa  LADY  LYSA,  din  Casa 
Tully, 

•  fiul  lor: 

•  ROBERT  ARRYN,  un  băiat  bolnăvicios,  în  vârstă 
de  şase  ani,  în  prezent  Lord  de  Eyrie  şi  Apărător  al 
Văii, 

•  vasalii  şi  curtea: 

•  MAESTER     COLEMON,     sfetnic,     vindecător  şi 
preceptor, 

•  SER  VARDIS  EGEN,  comandant  al  gărzii, 

•  SER  BRYNDEN  TULLY,  numit  peştele  negru,  Cavaler 
al  Porţii  şi  unchiul  Lysei, 

•  LORD  NESTOR  ROYCE,  înalt  Administrator  al  Văii, 

•  SER  ALBAR  ROYCE,  fiul  său, 

•  MYA  STONE,  o  bastardă  în  serviciul  său, 

•  LORD  EON  HUNTER,  pretendent  al  Lysei, 

•  SER  LYN  CORBRAY,  pretendent  al  Lysei, 

•  MYCHEL  REDFORT,  scutierul  lui, 

•  LADY  ANYA  WAYNWOOD,  o  văduvă, 

•  SER  MORTON  WAYNWOOD,  fiul  ei,  pretendent  al 
Lysei, 

•  SER  DONNEL  WAYNWOOD,  fiul  ei, 

•  MORD,  un  temnicer  brutal 

Principalele  Case  vasale  Casei  Eyrie  sunt  Royce,  Baelish, 
Egen,  Waynwood,  Hunter,  Redfort,  Corbray,  Belmore, 
Melcolm  şi  Hersy. 


CASA  TULLY 

Familia  Tully  nu  a  avut  niciodată  regi,  deşi  deţin  de  o  mie 
de  ani  pământuri  bogate  şi  marele  castel  de  la  Riverrun.  în 
timpul  Războaielor  de  Cucerire,  ţinuturile  riverane  i-au 
aparţinut  lui  Harren  cel  Negru,  Regele  Insulelor.  Bunicul  lui 
Harren,  Regele  Harwyn  Hardhand,  a  cucerit  Tridentul  de  la 
Arrec,  Regele  Furtunii,  ai  cărui  strămoşi  au  cucerit  totul 
până  la  Gât,  cu  trei  sute  de  ani  mai  înainte,  ucigându-1  pe 
ultimul  dintre  vechii  Regi  ai  Râului.  Un  tiran  înfumurat  şi 
sângeros,  Harren  cel  Negru  a  fost  prea  puţin  iubit  de  cei  pe 
care  i-a  condus  şi  mulţi  dintre  lorzii  riverani  l-au  părăsit 
pentru  a  se  alătura  armatei  lui  Aegon.  Primul  dintre  aceştia 
a  fost  Edmyn  Tully  de  Riverrun.  Când  Harren  şi  urmaşii  săi 
au  pierit  în  pârjolul  de  la  Harrenhal,  Aegon  a  răsplătit  Casa 

Tully  dându-i  Lordului  Edmyn  în  stăpânire  ţinuturile  de  la 
Trident  şi  obligându-i  pe  ceilalţi  lorzi  riverani  să-i  jure 
credinţă.  Blazonul  Tully  este  un  păstrăv  sărind,  argintiu,  pe 
un  fond  unduit  albastru  cu  roşu.  Deviza  Tully  este  Familie, 
Datorie,  Onoare. 

HOSIER  TULLY,  Lord  de  Rivcrrun, 

•  soţia  sa  (LADY  MINISA,  din  Casa  Wheat),  a  murit  la 
naştere, 

•  copiii  lor: 

•  CATELYN,  fiica  cea  mare,  măritată  cu  Lordul  Eddard 
Stark, 

•  LYSA,  fiica  mai  mică,  măritată  cu  Lordul  Jon  Arryn, 

•  SER  EDMURE,  moştenitorul  domeniului  Riverrun, 

•  fratele  său,  SER  BRYNDEN,  numit  Peştele  Negru, 

•  curtea  lui: 

•  MAESTER     VYMAN,     sfetnic,     vindecător  şi 
preceptor, 

•  SER  DESMOND  GRELL,  maestru  de  arme, 

•  SER  ROBIN  RYGER,  comandant  al  gărzii, 

•  UTHERYDES  WAYN,  administrator  al  Riverrun, 

•  cavalerii  şi  lorzii  săi  stegari: 

•  JASON  MALLISTER,  Lord  de  Seagard, 

•  PATREK  MALLISTER,  fiul  şi  moştenitorul  său, 

•  WALDER  FREY,  Lord  de  Crossing, 

•  numeroşii  săi  fii,  nepoţi  şi  bastarzi: 

•  JANOS  BRACKEN,  Lord  de  Stone  Hedge, 

•  TYTOS  BLACKWOOD,  Lord  de  Raventree, 

•  SER  RAYMUN  DARRY, 

•  SER  KARYL  VANCE, 

•  SER  MARQ  PIPER, 

•  SHELLA  WHENT,  Lady  de  Harrenhal, 

•    SER    WILLIS    WODE,    un    cavaler  în 
serviciul  ei 

Casele  vasale  Casei  Riverrun  sunt  Darry,  Frey,  Mallister, 
Bracken,  Blackwood,  Whent,  Ryger,  Piper,  Vance. 

CASA  TYRELL 


Tyrellii  s-au  ridicat  la  putere  ca  administratori  ai  Regilor 
de  Reach,  ale  căror  domenii  cuprindeau  câmpiile  fertile  aflate 
la  sud-vest  de  mlaştinile  Dornish  şi  Apa  Neagră,  până  la 
ţărmul  Mării  Apusului.  Pe  linie  feminină,  ei  îşi  au  obârşia  în 
Garth  Greenhand,  regele  grădinar  al  Primilor  Oameni,  care 
purta  o  coroană  din  viţă  şi  flori  şi  a  făcut  pământul  să 
rodească.  Atunci  când  Regele  Mern,  ultimul  din  vechea  linie, 
a  pierit  în  Câmpia  de  Foc,  administratorul  său,  Harlen  Tyrell, 
i-a  cedat  Highgarden  lui  Aegon  Targaryen,  jurându-i 
credinţă.  Aegon  1-a  răsplătit  dându-i  castelul  şi  stăpânirea 
asupra  domeniului  Reach.  Blazonul  Tyrell  este  un  trandafir 
de  aur  pe  un  fond  de  iarbă  verde.  Deviza  este  Devenind 
puternic. 

MACE  TYRELL,  Lord  de  Highgarden,  Păzitor  al  Sudului, 
Apărător  al  Mlaştinilor,  înalt  Mareşal  de  Reach, 

•  soţia  sa,  LADY  ALERIE,  din  Casa  Hightower  din  Oraşul 
Vechi, 

•  copiii  lor: 

•  WILLAS,  fiul  lor  cel  mare,  moştenitor  al  High-garden, 

•  SER  GARLAN,  numit  Galantul,  cel  de-al  doilea  fiu, 

•  SER  LORAS,  Cavaler  de  Flowers,  fiul  cel  mic, 

•  MARGAERY,  fiica  lor  în  vârstă  de  paisprezece  ani, 

•  mama  lui,  văduvă,  LADY  OLENNA  din  Casa  Redwyne, 
numită  Regina  Spinilor, 

•  surorile  sale: 

•  MINA,  măritată  cu  Lordul  Paxter  Redwyne, 

•  JANNA,  măritată  cu  Ser  Jon  Fossoway, 

•  unchii  săi: 

•  GARTH,    numit    Cel    Mare,    Lord    Seneşal  de 
Highgarden, 

•  fiii  săi  bastarzi,  GARSE  şi  GARRETT  FLOWERS, 

•  SER  MORYN,  Lordul  Comandant  al  Gărzii  Oraşului 
din  Oraşul  Vechi, 

•  MAESTER  GORMON,  un  învăţat  din  Citadelă, 

•  curtea  sa: 

•  MAESTER  LOMYS,  sfetnic,  vindecător  şi  preceptor, 

•  IGON  VYRWEL,  căpitan  al  gărzii, 

•  SER  VORTIMER  CRANE,  maestru  de  arme, 

•  cavalerii  şi  lorzii  săi  stegari: 

•  PAXTER  REDWYNE,  Lord  de  Arbor, 

•  soţia  lui,  LADY  MINA,  din  Casa  Tyrell, 

•  copiii  lor: 

•  SER  HORAS,  numit  în  batjocură  Horror,  fratele 
geamăn  al  lui  Hobber, 

•  SER  HOBBER,  numit  în  batjocură  Slobber, 
fratele  geamăn  al  lui  Horas, 

•  DESMERA,  o  fată  de  cincisprezece  ani, 

•  RANDYLL  TARLY,  Lord  de  Horn  Hill. 

•  SAMWELL,  fiul  său  cel  mare,  în  Rondul  de 
Noapte, 

•  DICKON,  fiul  său  cel  mic,  moştenitor  al  Horn 
Hill, 

•  ARWYN  OAKHEART,  Lady  de  Old  Oak. 

•  MATHIS  ROWAN,  Lord  de  Goldengrove, 

•  LAYTON  HIGHTOWER,  Voce  a  Oraşului  Vechi, 
Lord  de  Port, 

•  SER  JON  FOSSOWAY 

Principalele  Case  vasale  sunt  Vyrwel,  Florent,  Oakheart, 
Hightower,  Crane,  Tarly,  Redwyne,  Rowan,  Fossoway  şi 
Mullendore. 


CASA  GREYJOY 

Familia  Greyjoy  din  Pyke  pretinde  că  provine  din  Regele 
Grey,  din  Era  Eroilor.  Legenda  spune  că  Regele  Grey 
stăpânea  nu  numai  în  Insulele  de  Apus,  ci  şi  marea  însăşi, 
luând  de  soaţă  o  sirenă. 

Timp  de  mii  de  ani,  năvălitorii  din  Insulele  de  Fier,  numiţi 
„oamenii  de  fier"  de  cei  pe  care-i  jefuiau,  au  fost  spaima 
mărilor,  navigând  până  la  Portul  Ibben  şi  Insulele  Verii.  Se 
mândreau  cu  ferocitatea  lor  în  luptă  şi  cu  libertăţile  lor 
sacre.  Fiecare  insulă  avea  propriul  ei  „rege  de  sare"  şi  „rege 
de  stâncă".  înaltul  Rege  al  Insulelor  era  ales  dintre  aceştia, 
până  când  Regele  Urron  a  făcut  ca  succesiunea  la  tron  să  fie 
ereditară,  prin  uciderea  celorlalţi  regi  când  s-au  adunat 
pentru  a  alege  un  domnitor.  Seminţia  lui  Urron  a  dispărut  o 
mie  de  ani  mai  târziu,  când  Andalii  au  năvălit  în  insule. 

Familia  Greyjoy,  la  fel  ca  şi  ceilalţi  lorzi  ai  insulelor,  au 
practicat  căsătoriile  cu  cuceritorii. 

Regii  de  Fier  şi-au  extins  controlul  departe  de  insule, 
ridicând  regate  pe  continent,  cu  focul  şi  sabia.  Regele  Qhored 
se  putea  lăuda  cu  adevărat  că  seminţia  sa  a  ajuns 
„pretutindeni  unde  omul  simte  mirosul  apei  sărate  ori  aude 
valurile  spărgându-se".  în  ultimele  secole,  urmaşii  lui 
Qhored  au  pierdut  Arbor,  Oraşul  Vechi,  Insula  Ursului  şi 
mare  parte  din  ţărmul  de  apus,  Totuşi,  după  izbucnirea 
Războaielor  de  Cucerire,  Regele  Harren  el  Negru  a  domnit 
asupra  tuturor  ţinuturilor  dintre  munţi,  de  la  Gât  până  la 
Apa  Neagră.  Când  Harren  şi  fiii  săi  au  pierit  la  căderea 
Harrenhallului,  Aegon  Targaryen  a  dat  ţinuturile  riverane 
Casei  Tully  şi  a  permis  lorzilor  supravieţuitori  ai  Insulelor  de 
Fier  să-şi  reia  vechile  obiceiuri  şi  să-1  aleagă  pe  acela  dintre 
ei  care  să  aibă  întâietate.  Ei  l-au  ales  pe  Vickon  Greyjoy  de 
Pyke. 

Blazonul  Greyjoy  este  un  kraken  aurit  pe  un  fond  negru. 
Deviza  lor  este  Noi  nu  semănăm. 

BALON  GREYJOY,  Lord  al  Insulelor  de  Fier,  Rege  de  Sare  şi 
Stâncă,  Fiu  al  Vântului  Mării,  Lord  Secerător  de  Pyke. 

•  soţia  sa,  LADY  ALANNYS,  din  Casa  Harlaw, 

•  copiii  lor: 

•  (RODRIK),  fiul  lor  cel  mare,  ucis  la  Seagard,  în  timpul 
Rebeliunii  lui  Greyjoy, 

•  (MARON),  cel  de-al  doilea  fiu,  ucis  pe  meterezele  de  la 
Pyke,  în  timpul  Rebeliunii  lui  Greyjoy, 

•  ASHA,  fiica  lor,  căpitan  al  navei  Vântul  Negru, 

•  THEON,  singurul  lor  fiu  supravieţuitor,  moştenitor  al 
domeniului  Pyke,  pupil  al  Lordului  Eddard  Stark, 

•  fraţii  săi: 

•  EURON,    numit   Ochiul   Ciorii,    căpitan   al  navei 
Liniştea,  un  nelegiuit,  pirat  şi  jefuitor, 

•  VICTARION,  Lord  Căpitan  al  Flotei  de  Fier, 

•  AERON,  numit  Păr  Umed,  preot  al  Zeului  înecat 


Casele  vasale  sunt  Harlaw,  Stonehouse,  Merlyn,  Sunderly, 
Botley,  Tawney,  Wynch,  Goodbrother. 


837 


CASA  MARTELL 


Nymeria,  regina  războinică  de  la  Rhoyne,  şi-a  adus  cele 
zece  mii  de  corăbii  la  Dorne,  în  cel  mai  sudic  dintre  Cele 
Şapte  Regate,  şi  1-a  luat  de  soţ  pe  Lordul  Mors  Martell.  Cu 
ajutorul  ei,  el  şi-a  înlăturat  rivalii,  pentru  a  domni  în  întregul 
Dorne.  Influenţa  Casei  Rhoynar  se  manifestă  încă  puternic. 
Astfel,  conducătorii  din  Dorne  îşi  spun  „Prinţ",  nu  „Rege". 
Conform  legii  din  Dorne,  pământurile  şi  titlurile  se 
moştenesc  de  primul  născut,  nu  de  cel  mai  mare  dintre 
băieţi.  Dorne  e  singurul  dintre  cele  Şapte  Regate  care  nu  a 
fost  niciodată  cucerit  de  Aegon  Dragonul.  Nu  a  fost 
permanent  unit  cu  restul  domeniilor  decât  două  sute  de  ani 
mai  târziu,  iar  atunci  numai  prin  mariaj  şi  tratate,  nu  prin 
sabie.  Paşnicul  Rege  Daeron  al  II-lea  a  reuşit  acolo  unde 
războinicii  au  dat  greş,  măritând-o  pe  prinţesa  Myriah  de 
Dorne  şi  dându-şi  sora  de  soţie  Prinţului  din  Dorne. 
Blazonul  Martell  este  un  soare  roşu  străpuns  de  o  suliţă 
aurie.  Deviza  lor  este  Neplecat,  Neînfrânt,  Nesfărâmat. 

DORAN  NYMEROS  MARTELL,  Lord  de  Sunspear,  Prinţ  de 
Dorne, 

•  soţia  sa,  MELLARIO,  din  Oraşul  Liber  Norvos, 

•  copiii  lor: 

•  PRINŢESA  ARIANNE,  fiica  lor  cea  mare, 
moştenitoarea  domeniului  Sunspear, 

•  PRINŢUL  QUENTYN,  fiul  lor  cel  mare, 

•  PRINŢUL  TRYSTANE,  fiul  lor  cel  mic, 

•  fraţii  săi: 

•  sora  sa,  (PRINŢESA  ELIA),  măritată  cu  Prinţul 
Rhaegar  Targaryen,  ucis  la  devastarea 
Debarcaderului  Regelui, 

•  copiii  lor: 

•  (PRINŢESA    RHAENYS),    o    tânără   ucisă  la 
devastarea  Debarcaderului  Regelui, 

•  (PRINŢUL  AEGON),  un  sugar,  ucis  la  devastarea 
Debarcaderului  Regelui, 

•  fratele  său,  PRINŢUL  OBERYN,  Vipera  Roşie, 

•  curtea  lui: 

•  AREO  HOTAH,  mercenar  Norvoshi,  căpitan  al  gărzii, 

•  MAESTER  CALEOTTE,  sfetnic,  vindecător,  preceptor, 
•  cavalerii  şi  lorzii  săi  stegari: 

•  EDRIC  DAYNE,  Lord  de  Starfall 

Principalele  case  vasale  sunt  Jordayne,  Santagar,  Allyrion, 
Toland,  Yronwood,  Wyl,  Fowler  şi  Dayne. 


Vechea  dinastie 
CASA  TARGARYEN 

Targaryenii  sunt  sânge  de  dragon,  descendenţi  din  înalţii 
lorzi  ai  Regatului  Liber  al  Valyriei,  moştenirea  lor  fiind 
afirmată  printr-o  frumuseţe  izbitoare  (după  unii, 
nepământeană),  cu  ochii  liliachii,  indigo  sau  violeţi,  şi  părul 
argintiu- auriu,  ori  alb  ca  platina. 

Strămoşii  lui  Aegon  Dragonul  au  scăpat  din  Distrugerea 
Valyriei,  de  haosul  şi  măcelul  care  au  urmat,  stabilindu-se  la 
Piatra  Dragonului,  o  insulă  stâncoasă  de  pe  marea  îngustă. 
De  acolo,  Aegon  şi  surorile  sale,  Visenya  şi  Rhaenis,  au 
navigat  pentru  a  cuceri  Cele  Şapte  Regate.  Pentru  a-şi  păstra 
sângele  regal  şi  a-i  conserva  puritatea,  Casa  Targayen  a 
urmat  adesea  obiceiul  Valyrian  de  a  căsători  fratele  cu  sora. 
însuşi  Aegon  şi-a  luat  de  soţii  ambele  surori  şi  a  zămislit 
copii  cu  fiecare.  Blazonul  Targaryen  este  un  dragon  cu  trei 
capete,  roşu  pe  fond  negru,  iar  cele  trei  capete  îi  reprezintă 
pe  Aegon  şi  pe  surorile  sale.  Deviza  Targaryen  este  Foc  şi 
Sânge. 

SUCCESIUNEA  TARGARYANA  datată  după  debarcarea 
lui  Aegon 

Aegon  Cuceritorul, 
Aegon  Dragonul 
fiul  lui  Aegon  şi  Rhaenys 
Maegor  cel  Crud, 
fiul  lui  Aegon  şi  Visenya 
Bătrânul  Rege,  Conciliatorul, 
fiul  lui  Aenys 
nepotul  lui  Jaehaerys 

1-37  Aegon  I 

37-42  Aenys  I 
42-48  Maegor  I 

48-103  Jaehaerys  I 

103-129  Viserys  I 


131-157  Aegon  al  III-lea 


157-161  Daeron  I 


129-131  Aegon  al  II-lea       fiul  cel  mare  al  lui  Viserys, 

(Ascensiunea  lui  Aegon  al  II-lea  a 
fost  disputată  de  sora  sa, 
Rhaenyra,  cu  un  an  mai  mare 
decât  el.  Amândoi  au  pierit  în 
războiul  dintre  ei,  numit  de 
menestreli  Dansul  Dragonilor.) 
Otrava  Dragonului,  fiul 
Rhaenyrei,  (Ultimul  dintre 
dragonii  Targaryeni  a  murit  în 
timpul  domniei  lui  Aegon  al  III- 
lea.) 

Tânărul  Dragon,  Regele  Băiat,  cel 
mai  mare  dintre  fiii  lui  Aegon  al 
III-lea,  (Daeron  a  cucerit  Dorne, 
însă  nu  a  putut  să-1  păstreze,  a 
murit  de  tânăr.) 
Cel  Iubit,  cel  Binecuvântat, 
septon  şi  rege,  cel  de-al  doilea  fiu 
al  lui  Aegon  al  III-lea 
cel  de-al  patrulea  fiu  al  lui 
Aegon  al  III-lea 

cel  Netrebnic,  fiul  cel  mare  al  lui 
Viserys,    (Fratele   său   mai  mic, 
Prinţul  Aemon  Cavalerul-Dragon, 
a  fost  campionul  şi,  după  unele 
spuse,  iubitul  Reginei  Naerys.) 
Fiul  Reginei  Naerys,  cu  Aegon 
sau  Aemon,  (Daeron  a  unit  Dorne 
cu  restul  domeniului, 

căsătorindu-se  cu  prinţesa 
Myriah.) 

cel  de-al  doilea  fiu  al  lui  Daeron 
al  II-lea  (nu  a  făcut  nimic 
important) , 

cel  de-al  patrulea  fiu  al  lui 
Daeron  al  II-lea, 

cel  Nesigur,  al  patrulea  fiu  al  lui 
Maekar, 

259-262  Jaehaerys  al  II-leacel  de-al  doilea  fiu  al  lui  Aegon 

cel  Nesigur, 

161-171  Baelor  I 

171-  172  Viserysal  III-lea 

172-  184  Aegon  al  IV-lea 

184-209  Daeronal  II-lea 


209-221  Aerys  I 


221-223  Maekar  I 


233-259  Aegon  al  V-lea 


262-283  Aerys  al  II-lea        Regele  Nebun,  singurul  fiu  al  lui 

Jaehaerys. 

Aici  se  sfârşeşte  seminţia  regilor  dragoni,  când  Aerys  al  II- 
lea  a  fost  detronat  şi  ucis,  împreună  cu  moştenitorul  său, 
prinţul  Rhaegar  Targaryen,  de  Robert  Baratheon  pe  Trident. 

ULTIMII  DINTRE  TARGARYENI 

(REGELE  AERYS  TARGARYEN),  cel  De-al  Doilea  pe  Numele 
Său,  ucis  de  Jaime  Lannister  la  devastarea  Debarcaderului 
Regelui, 

•  sora    şi    soţia    sa,    (REGINA    RHAELLA)    din  Casa 
Targaryen,  a  murit  la  naştere,  la  Piatra  Dragonului, 

•  copiii  lor: 

•  (PRINŢUL  RHAEGAR),  moştenitor  al  Tronului  de  Fier, 
ucis  de  Robert  Baratheon  la  Trident, 

•  soţia  sa,  (PRINŢESA  ELIA)  din  Casa  Martell,  ucisă 
la  devastarea  Debarcaderului  Regelui, 

•  copiii  lor: 

•  (PRINŢESA  RHAENYS),  o  fetiţă  ucisă  la 
devastarea  Debarcaderului  Regelui, 

•  (PRINŢUL  AEGON),  un  sugar  ucis  la  devastarea 
Debarcaderului  Regelui, 

•  PRINŢUL  VISERYS,  autointitulat  Viserys,  Cel 
de-al  Treilea  pe  Numele  Său,  Lord  al  Celor 
Şapte  Regate,  numit  Regele  Cerşetor, 

•  PRINŢESA  DAENERYS,  numită  Daenerys 
Stormborn,  o  fată  de  treisprezece  ani. 

Prolog 


Coada  cometei  brăzda  cerul  dimineţii,  o  dâră  roşie  care 
sângera  deasupra  Pietrei  Dragonului,  ca  o  rană  pe  cerul 
scăldat  în  nuanţe  de  trandafiriu  şi  violet. 

Maester  stătea  pe  balconul  deschis  al  apartamentelor  sale. 
Acesta  era  locul  în  care  poposiseră  corbii,  după  un  zbor 
îndelungat.  împestriţaseră  cu  murdăria  lor  garguiele  care  se 
ridicau,  înalte  de  patru  metri,  la  stânga  şi  la  dreapta  sa  -  un 
câine  al  iadului  şi  un  şarpe  înaripat,  doi  dintre  miile  care  se 
odihneau  pe  zidurile  bătrânei  fortăreţe.  Când  a  venit  întâia 
oară  la  Piatra  Dragonului,  armata  de  personaje  fantastice  1-a 
stânjenit,  dar,  cu  trecerea  anilor,  se  obişnuise  cu  ele.  Acum 
erau  pentru  el  ca  nişte  vechi  prieteni.  Priveau  toţi  trei  cerul, 
cu  semnul  lui  prevestitor. 

Maester  nu  credea  în  semne.  Şi,  totuşi...  aşa  bătrân  cum 
era,  Cressen  nu  mai  văzuse  niciodată  o  cometă  măcar  pe 
jumătate  atât  de  strălucitoare,  darămite  de  culoarea  aceea,  o 
culoare  înspăimântătoare,  a  sângelui,  a  focului  şi  a 
asfinţitului.  Se  întrebă  dacă  garguiele  lui  mai  văzuseră  ceva 
asemănător.  Se  aflau  aici  dinaintea  venirii  încleştarea  regilor 
lui  şi  vor  rămâne  încă  vreme  îndelungată,  după  ce  el  nu  va 
mai  fi.  De-ar  putea  vorbi  limbile  din  piatră... 

Ce  nebunie.  Se  sprijini  de  metereze,  cu  marea  fremătând 
dedesubt,  simţind  sub  degete  asprimea  pietrei  negre.  Garguie 
care  să  vorbească  şi  profeţii  pe  cer.  Sunt  un  om  bătrân  care  a 
dat  în  mintea  copiilor.  Oare  înţelepciunea  dobândită  în 
decursul  unei  vieţi  întregi  îl  părăsise  împreună  cu  sănătatea 
şi  puterile?  Era  un  Maester,  care  a  învăţat  şi  a  trudit  în 
marea  Citadelă  a  Vechiului  Oraş.  Ce  se  alesese  de  el,  dacă 
mintea  îi  era  plină  de  superstiţii,  ca  aceea  a  unui  rândaş 
neştiutor? 

Şi,  totuşi...  şi,  totuşi...  cometa  continua  să  ardă  chiar  şi  în 
lumina  zilei,  în  timp  ce  un  abur  palid,  cenuşiu,  se  ridica  din 
craterele  fierbinţi  ale  Muntelui  Dragonului,  aflat  în  spatele 
castelului,  iar  cu  o  dimineaţa  înainte  un  corb  alb  adusese 
vorbă  chiar  de  la  Citadelă,  veşti  mult  aşteptate,  dar  nu  mai 
puţin  înfricoşătoare,  veşti  despre  sfârşitul  verii.  Toate, 
semne.  Prea  multe  ca  să  nu  le  dea  crezare.  Ce  înseamnă 
toate  acestea?  îi  venea  să  strige. 

-  Maester  Cressen,  avem  oaspeţi.  Pylos  îi  vorbise  cu  glas 

domol,  de  parcă  s-ar  fi  temut  sa  nu  conturbe  meditaţiile 
solemne  ale  lui  Cressen.  De-ar  fi  ştiut  ce  aiureli  îi  treceau 
prin  cap,  ar  fi  strigat.  Prinţesa  vrea  să  vadă  corbul  alb. 
Mereu  cuviincios,  Pylos  o  numea  acum  prinţesă,  întrucât 
tatăl  ei  era  rege.  E  împreună  cu  bufonul  ei. 

Bătrânul  întoarse  spatele  răsăritului,  sprijinindu-se  cu  o 
mână  de  şarpele  înaripat. 

-  Ajută-mă  să  mă  aşez  în  scaun  şi  pofteşte-i  înăuntru. 
Luându-1  de  braţ,  Pylos  îl  conduse  în  cameră.  în  tinereţe, 

Cressen  avusese  mersul  sprinten,  dar  acum  nu  mai  avea 
mult  până  la  cea  de-a  optzecea  sa  zi  onomastică  şi  picioarele 
îi  erau  şubrede  şi  nesigure.  Cu  doi  ani  în  urmă,  căzuse  şi  îşi 
zdrobise  soldul  şi  nu  se  mai  vindecase  cum  trebuie.  Anul 
trecut,  când  s-a  îmbolnăvit,  Citadela  1-a  trimis  pe  Pylos  din 
Vechiul  Oraş,  cu  doar  câteva  zile  înainte  ca  Lord  Stannis  să 
închidă  insula...  ca  să-1  ajute  la  treburi,  s-a  spus,  dar 
Cressen  ştia  adevărul.  Pylos  venise  să-1  înlocuiască  după 
moartea  sa.  Nu  îl  deranja.  Cineva  trebuia  să  îi  ia  locul,  şi 
asta  mai  curând  decât  si- ar  dori... 

îl  lăsă  pe  mai  tânărul  bărbat  să-1  aşeze  în  spatele  cărţilor 
şi  hârtiilor  sale. 

-  Du-te  şi  cheam-o.  Nu  e  frumos  să  laşi  o  doamnă  să 
aştepte.  Făcu  semn  cu  mâna,  un  gest  de  grabă,  abia  schiţat, 
venit  de  la  un  om  care  nu  mai  era  în  stare  să  se  grăbească. 
Carnea  îi  era  încreţită  şi  pătată,  pielea  subţire  ca  un 
pergament,  încât  îşi  putea  vedea  labirintul  de  vene  şi  forma 
oaselor  de  dedesubt.  Şi  cum  mai  tremurau  aceste  mâini  care 
fuseseră  odinioară  atât  de  sigure  şi  îndemânatice... 

Când  Pylos  se  întoarse,  fata  îl  însoţea,  sfioasă  ca 
întotdeauna,  în  spatele  ei,  săltând  şi  târşâindu-şi  picioarele, 
în  acel  mers  al  său  ciudat,  într-o  parte,  venea  bufonul  ei.  Pe 
cap  avea  un  coif  de  jucărie,  confecţionat  dintr-o  veche 
găleată  de  tinichea,  pe  care  era  prinsă  o  pereche  de  coarne 
de  cerb,  de  care  erau  atârnate  tălăngi  de  vite.  Cu  fiecare  pas 
clătinat  al  său,  clopoţeii  sunau,  fiecare  cu  un  glas  diferit 
ding-dong,  ding-dang,  dong,  dong,  dong. 

-  Cine  vine  să  ne  viziteze  atât  de  devreme,  Pylos?  întrebă 
Cressen. 

